
Sudarytojai: Danguolė Kandrotienė ir Vytautas Kandrotas 


Projekto vyriausias fotografas Vytautas Kandrotas 


Atsakomybės apribojimas 

Leidinyje pateikta medžiaga yra informacinio pobūdžio. Leidėjas niekaip neatsako už kelionės metu patirtus 
nepatogumus ar atsiradusius nuostolius, naudojantis šio žinyno informacija. 

Leidėjas neatsako už reklaminių tekstų ir nuotraukų turinį. 


O Visos teisės yra saugomos 

Leidykla „Terra Publica“ draudžia be rašytinio sutikimo perspausdinti šio leidinio tekstus ar iliustracijas. 
Draudžiama leidinį ar jo dalį skenuoti, kopijuoti ar kelti į skaitmenines laikmenas. Draudžiama atgaminti ir 
platinti knygą ar jos dalis spausdinta, elektronine ar bet kuria kita forma, įskaitant, bet neapsiribojant vien 
platinimu internete, naudojimu komercinėje veikloje. 


O Danguolė Kandrotienė 
O Vytautas Kandrotas 
O VšĮ „Terra Publica“ 





TERRA PUBLICA 


Išleido VšĮ „Terra Publica“ 

Tilžės g. 18, LT-47181 Kaunas 

Te! 837 328820, faks. 8 37 328821 
infomterrapublica.lt, www.terrapublica.lt 


LN 978-9955-652-87-8 


Leidinį „Įdomiausios kelionės po Lietuvą“ parėmė: 





Kretingos rajono Birštono Elektrėnų 
savivaldybė savivaldybė savivaldybė 





Anykščių rajono Jurbarko rajono Kelmės rajono Pakruojo rajono 
savivaldybė savivaldybė savivaldybė savivaldybė 





Plungės rajono Šalčininkų rajono Šiaulių rajono Tauragės rajono 
savivaldybė savivaldybė savivaldybė savivaldybė 





Varėnos rajono Pagėgių Rokiškio rajono Skuodo rajono 
savivaldybė savivaldybė savivaldybė savivaldybė 





Šakių rajono Molėtų rajono Kaišiadorių rajono Neringos 
savivaldybė savivaldybė savivaldybė savivaldybė 


VILKYŠKIŲ 
—1777—— 





PIENINĖ 





Pasvalio rajono Telšių rajono Utenos rajono 
savivaldybė savivaldybė savivaldybė 


Žodis skaitytojui 








Diana Varnaitė 
Kultūros paveldo 
departamento direktorė 





Vydmantas Drumsta 
Valstybės įmonės 
„Lietuvos paminklai“ 
direktorius 


(4 





Arūnas Svitojus 
Lietuvos pilių ir dvarų 
asociacijos prezidentas 


Labai džiaugiuosi, galėdama kartu su šio kelionių žinyno leidėjais pristatyti naująjį 
leidinį - puikų vedlį po mūsų kraštą - „Įdomiausios kelionės po Lietuvą. Dauguma ap- 
rašytų objektų sutampa su Kultūros vertybių registro duomenų baze, taigi yra išties patys 
vertingiausi ir įdomiausi. Maršrutai sudaryti taip, kad keliautojas galėtų susipažinti su 
labai įvairiu kultūros paveldu - urbanistikos, technikos paminklais, dvarais, sakralinėmis 
vertybėmis ir kt. Būdama aistringa keliautoja po Lietuvą linkiu su šiuo gidu ne tik pa- 
tiems geriau pažinti savo kraštą, bet ir parodyti jo lobius svečiams iš kitų šalių. 


D. Varnaitė 


Tik keliaudami po Lietuvą galime geriau ją pažinti ir patirti krašto grožį. Pamaty- 
tas gausus ir turtingas šalies kultūros paveldas, įstabūs kraštovaizdžio vaizdai priverčia 
nustebti: kokia turtinga mūsų Lietuva! Natūralios gamtos supami piliakalniai ir pilys, 
dvarai, bažnyčios, senamiesčių ansambliai padeda įsigilinti į savo kultūros ir tautos is- 
toriją. Šiame begalinio pažinimo kelyje suvokiame, kas esame, ir atsiveriame plačiajam 
pasauliui, kad jis drauge išgyventų šį atradimo džiaugsmą. 

V. Drumsta 


Dvaras - kultūros židinys bei tradicijų puoselėtojas 


Pirmieji dvarai pradėjo kurtis kartu su valstybe, jau XIII a. antrojoje pusėje tai 
buvo valstybės administraciniai, politiniai ir kultūriniai centrai bei prievolių surinki- 
mo punktai. 

Galime pasidžiaugti, jog ir šiomis dienomis prižiūrimi dvarai tebėra kultūriniai cent- 
rai. Lietuvos pilių ir dvarų asociacijos narių dvaruose vyksta įvairūs kultūriniai rengi- 
niai: plenerai, kūrybos vakarai, muzikinės popietės, kiemo teatro ir įvairūs kiti festivaliai, 
parodos, koncertai, spektakliai, veikia profesionalaus meno galerijos, miestelių šventės, 
vykdomi turizmo, kūrybinių industrijų programos ir kt. Taip pat dvaruose atgimsta ir 
senosios tradicijos: tautinis kultūrinis paveldas, atnaujinamas ir skatinamas tradicinis 
amatų vystymas, saugomas kulinarinis paveldas (alaus daryklos, sūrių ir kitų produk- 
tų gamyba), atkuriami dvarų ūkiai ir tęsiamos ūkininkavimo paveldo tradicijos. Visa 
tai grąžina dvarams laikinai prarastą svarbų vaidmenį visuomenės gyvenime ir įtraukia 
žmones, įvairias bendruomenes - skatina juos domėtis kultūriniu paveldu. 

2002 m. rugsėjį buvo pradėta rengti Lietuvos dvarų duomenų bazė. Šiuo metu kultū- 
ros vertybių apskaitoje yra 579 dvarai. 

Išties džiugu, kad plečiasi Lietuvos pilių ir dvarų asociacijos narių gretos. Kasmet 
prie asociacijos prisijungia naujų narių, kurie neabejingi dvarų likimui ir domisi išsaugo- 
jimo ir puoselėjimo galimybėmis bei nori parodyti išskirtines Lietuvos puošmenas šalies 
ir užsienio turistams. 

A. Svitojus 





Kelionės po Lietuvą visada teikia atradimo džiaugsmą, ugdo pilietiškumą ir pasi- 
didžiavimą savo valstybe. Ši puiki knyga akivaizdžiai parodo, kiek dar daug nepažintų 
vietų, neaplankytų gamtos ir kultūros paminklų, istorinių ir memorialinių vietų mes 
turime. Skaitydami ją atrandame, kad daugelis prieš keliolika ar keletą metų lankytų 
kultūros paminklų šiandien yra atsinaujinę, pritaikyti lankymui ir kviečia juos vėl ir 
vėl aplankyti. 

Šis kelionių vadovas turi dar vieną ypatingą savybę — tai jo enciklopedinis po- 
būdis. Vien tik juo naudojantis galima puikiai suplanuoti savo būsimų kelionių po 
Lietuvą maršrutus. 

Linkiu visiems šios knygos „Įdomiausios kelionės po Lietuvą“ skaitytojams patirti 
atradimo džiaugsmą, planuojant keliones ir keliaujant po Lietuvą. 

Dr. R. Balnienė 


Pajūrio kraštas turi turiningą ir savitą istoriją. Čia gausu legendinių vietų, kalne- 
lių, kalvų, upių, šaltinių. Senos tradicijos, savita pajūrio gamta, didelė istorinės pra- 
eities paminklų, sukurtų iki šiol gyvenančių kartų rankomis, gausa ir gražus krašto- 
vaizdis - tai šio krašto išskirtinės savybės, traukiančios žmones čia lankytis, ilsėtis ir 
geriau pažinti pajūrio regioną. 

J. Mažeika 


„Artimi. Atviri. Įkvepiantys“ (Muziejų metų šūkis) 


Lietuvoje suskaičiuojami 102 muziejai. Tai nacionaliniai, respublikiniai, savival- 
dybių ir žinybiniai, priklausantys atskiroms institucijoms. Pagal kaupiamų ir saugomų 
vertybių pobūdį muziejai skirstomi į etnografijos, istorijos, dailės, krašto ir kt. Juose su- 
kaupta per 6,3 mln. vertingiausių eksponatų. Dažnai ir patys muziejai yra įsikūrę pasta- 
tuose, paskelbtuose kultūros paveldo objektais. 

2012-uosius Muziejų metais paskelbė Lietuvos Respublikos Seimas 2010 m. ba- 
landžio 29 d. nutarimu, minint pirmojo viešo 1812 metais įkurto Lietuvos muziejaus — 
Dionizo Poškos Baublių - 200 metų jubiliejų. Sudarytos Muziejų metų programos tiks- 
las - stiprinti muziejų veiklą, didinti jos žinomumą visuomenėje, formuoti visuomenės 
sampratą apie muziejų kaip apie besikeičiančią, atvirą ir demokratišką kultūros instituci- 
ją, kuri ne tik kaupia ir saugo, bet ir patraukliomis formomis atveria sukauptas istorijos, 
kultūros ir meno vertybes, ugdo visuomenės istorinę ir kultūrinę savimonę, nacionalinį 
tapatumą ir pilietiškumą, suteikia galimybę jos nariams šviestis ir gilinti turimas žinias, 
turiningai ir kūrybingai leisti laisvalaikį. 

Kelionių žinyne „Įdomiausios kelionės po Lietuvą“ maršrutai driekiasi ir į muziejus, 
kurie yra dalis mūsų valstybės istorijos, kultūros paveldo. Muziejai yra šalia, laukia ir 
nori pasidalyti savo saugomais lobiais. 

Lankykime ir pažinkime gražiausias, vertingiausias Lietuvos vietoves, istorijos ir 
kultūros objektus, o pasirinkti įdomiausią maršrutą Jums padės kelionių vadovas „Įdo- 
miausios kelionės po Lietuvą“. 

V. Reipaitė 

„1724 Tavo kelionė verta fotoknygos! 


+ Fotoknygą kuriate patys. 

+ Programa nemokama, veikia internete. 

+ Nereikia dizaino įgūdžių - pakanka įkelti ir išdėlioti nuotraukas. 
+ Platus šablonų pasirinkimas. 

+ Įvairūs fotoknygų formatai. 

+ Neribotas nuotraukų skaičius. 

Informacija keliaujantiems 


Kaip naudotis žinynu? 








Kaip naudotis žinynu? 

Bendrų praktinių patarimų keliaujantiems galima 
rasti daug. Čia norime trumpai aptarti, kaip sėkmingai 
naudotis leidiniu „Įdomiausios kelionės po Lietuvą“. 

Maršrutai skirti keliaujantiems automobiliu (au- 
tobusu) bei pėsčiomis. Vandens ir oro kelių, dviračių 
maršrutai tiesiog netilpo į šį leidinio tomą. Tačiau rei- 
kalinga informacija yra surinkta ir, tikimės, netrukus 
taip pat išvys dienos šviesą. 

Dauguma maršrutų sudaryti taip, kad neskubant 
juos būtų galima įveikti tą pačią dieną, įskaitant ke- 
lionę nuo namų iki paties maršruto. Todėl vidutinis 
lankytinų objektų skaičius maršrute - apie 15-16, kai 
kur objektai aplankomi tame pačiame miestelyje. Kad 
kelionėje nekankintų nuovargis, atsižvelgta į maršruto 
ilgį, kiek kilometrų teks įveikti automobiliu ir pėsčio- 
mis. Vidutiniškai maršruto ilgis automobiliu nesiekia 
100 kilometrų, pėsčiomis - 5 km. 

Nurodytas laikas apskaičiuotas, remiantis maršru- 
to ilgio automobiliu ir pėsčiomis duomenimis bei lan- 
komų objektų gausa. Iš dalies atsižvelgėme į populiarių 
objektų vidaus apžiūrai sugaištamą laiką, tačiau paliko- 
me patiems įvertinti, kiek laiko užtruksite muziejuose 
ar pramoginiuose objektuose (pvz., vandens ar nuoty- 
kių parke). Jei tokiame objekte planuojate užtrukti ke- 
lias valandas, šį laiką būtų geriausiai pridėti prie nuro- 
dyto leidinyje. 

Kiekvieno maršruto pradžioje yra lentelė su pažy- 
mėtomis lankomos teritorijos teikiamomis infrastruk- 
tūros galimybėmis - maitinimo paslaugomis, maisto 
ar ūkinių prekių parduotuvėmis, maudymosi vietomis, 

poilsio aikštelėmis, stovyklavietėmis. Daugelis maršru- 
tų parinkti taip, kad kirstų stambesnį miestą, kuriame 
yra degalinė, parduotuvė ar kavinė, ir siektų vandens 
telkinį, kuriame būtų galima išsimaudyti ar surengti iš- 
kylą. Visgi prašome atkreipti dėmesį, kad ne visi marš- 
rutai turi šias galimybes. 

Papildomos leidėjų rekomendacijos yra išskirtos 
spalvota išnaša: 


Į šį maršrutą įtraukta tik keletas muziejų, tačiau 
į Kauno mieste jų yra per 30. Turėdami laiko, aplanky- 
* kite įdomiausius. 


Lankytinų objektų interneto svetainių adresus ra- 
site šalia ženklo (7). 

Pagal sutartis publikuojami reklaminiai tekstai bei 
nuotraukos pažymėti RE 040 XX. 


Važiavimas automobiliu 


Dauguma maršrutų suplanuoti taip, kad tarp 
objektų vykstama užmiesčio keliais. Apskaičiuojant 
maršrute sugaištą laiką, buvo remiamasi sudarytojų 
patirtimi, kad vidutinis greitis tokiose kelionėse yra 
apie 65 km/val., žiemą - vos 55 km/val. Į maršruto laiką 
neįskaičiuoti neplanuoti sustojimai, taip pat ir kliūtys 
dėl remontuojamų kelių ruožų, kurie nuolat kinta. Ke- 
liaudami jų neišvengsite, kaip ir neišvengsite žvyrkelių. 
Darbiniuose leidinio dokumentuose buvo fiksuojamas 
ir kiekvieno maršruto žvyrkelių ruožų ilgis, tačiau 
publikuoti šiuos duomenis buvo atsisakyta dėl kelių 
priežasčių. Pirmiausia keliaujant automobiliu nėra 
sunku „iškęsti“ keliolikos kilometrų žvyrkelio ruo- 
žą. Antra, kai kurie unikalūs, dėmesio verti Lietuvos 
objektai pasiekiami tik žvyrkeliu, o nurodytas atstu- 
mas gali visai nepelnytai paskatinti nesirinkti vieno ar 
kito maršruto. Ir trečia, svarbiausia priežastis, - per 
tuos metus, kol buvo rengiamas šis leidinys, nemažai 
dulkėtų Lietuvos kelių „apsirengė“ naujais asfalto rū- 
bais. Tad važiuodami į provinciją patirsite ir malonių 
staigmenų. O kam vis dėlto rūpi namo parvykti švaru- 
tėlaičiu blizgančiu automobiliu, patariame - grįždami 
iš kelionės tiesiog užsukite į plovyklą. 


Keliavimas pėsčiomis 

Dalis maršrutų yra skirti tik pėstiesiems. Tai dides- 
nių miestų senamiesčiai, kurortiniai miesteliai. Kituose 
maršrutuose atstumas pėsčiomis apskaičiuotas, atsi- 
žvelgiant į automobilio stovėjimo aikštelių išdėstymą 
bei atstumą tarp objektų, kurį racionaliau įveikti pės- 
čiomis, negu važiuoti. Dažnai mūsų pasiūlytas maršru- 
tas turi 3-4 km dalį pėsčiomis, kurią natūraliai sudaro 
tokių objektų, kaip piliakalniai, dvarvietė ar pažintinis 

takas, lankymas. Verta atkreipti dėmesį į tuos maršru- 
tus, kuriuose atstumas pėsčiomis siekia 6 ir daugiau 
kilometrų. Vadinasi, per kelionę daugiau nei valandą 
praleisite žygyje, todėl iš anksto pasirūpinkite tinkama 
avalyne, apsauga nuo lietaus ir geriamuoju vandeniu. 


Objektų lankymas 

Objektus galima suskirstyti į dvi dideles grupes: 
viešo ir riboto lankymo. Be kliūčių apžiūrėsite dauge- 
lio architektūros paminklų eksterjerą, pasivaikščiosite 
pažintiniais takais, užkopsite ant piliakalnių, išmatuo- 
site gamtos paminklus. Objektai, priimantys lankytojus 
darbo valandomis arba susitarus iš anksto, kitu laiku 
bus užrakinti, o jų šeimininkai nepageidaus nelauktų 
svečių. Tad prieš vykdami į kelionę, būtinai pasitikrin- 
kite kiekvieno objekto darbo valandas. Atkreipkite dė- 
mesį, ar viešai prieinama informacija nėra pasenusi. 
Bet kuriuo atveju, rekomenduojame susisiekti tiesio- 
giai ir suderinti atvykimo datą ir laiką. 

Skirtingų objektų grupių lankymas turi tam tikrą 
specifiką. Trumpai apie ją: 

Muziejų, žymių žmonių tėviškių lankymas. Pa- 
prastai valstybiniai ir savivaldybių muziejai turi nu- 
statytas darbo valandas. Nedideli miestelių muziejai, 
privačios ekspozicijos lankomi iš anksto susitarus dėl 
tikslaus atvykimo laiko. Gerbkite čia dirbančių žmo- 
nių laiką ir atvykite nevėluodami, nes paprastai tokius 
muziejus prižiūri asmenys, kuriems ši veikla nėra pa- 
grindinis pragyvenimo šaltinis, o interesantų būna ne- 
mažai. Dauguma muziejų ir jų kontaktinė informaci- 
ja - interneto svetainėje (D www.muziejai.lt. Kai kurie 
muziejai turi savo tinklalapius, kuriuos pasistengėme 
Jums pateikti šalia objekto aprašymo. 

Religinių šventovių lankymas. Dauguma bažny- 
čių ir kitų religinių šventovių darbo dienomis būna už- 
rakintos ir atrakinamos tik viena valanda prieš pamal- 
das. Pamaldų laikas paprastai skelbiamas ant bažnyčios 
arba klebonijos durų. Jei vyksite savaitgalį, yra daugiau 
šansų, kad bažnyčia bus atrakinta, tačiau šventadieniais 
vyksta šv. Mišios, teikiami sakramentai, todėl netikėtai 
atvykę turistai taip pat gali būti nepageidaujami. Išeitis 
paprasta: geriausia susiskambinti su klebonu iš vakaro 
prieš važiuojant į kelionę. Iš anksto susitarus, dauguma 
dvasininkų, jei tik turi laisvo laiko, mielai priima atvy- 
kusius, netgi pavedžioja ir papasakoja apie savo šven- 
tovę. Religinių bendruomenių kontaktiniai duomenys: 
www.katalikai.lt 
www. liuteronai.lt 
www.ret.lt 
www.starover.lt 
www.ortodoxy.lt 

Dvarų lankymas. Šių objektų šeimininkai, jei 
juose nėra įkurtas muziejus, viešbutis ar kavinė, į vidų 
lankytojus įsileidžia nenoriai. Kai kuriuose dvaruo- 
se tebėra įsikūrę pensionatai, reabilitacijos įstaigos, 
pramonės įmonės, todėl šios įstaigos dirba uždaru 
režimu. Daug dvarų kompleksų pastaraisiais dešim- 
tmečiais vėl tapo privačia nuosavybe ir dėl jų lanky- 
mo savininkas sprendžia savo nuožiūra. Patarimas: 
gerbkite kitų žmonių nuosavybės teises, paisykite prie 
objekto įvažiavimo (vartų) pakabintų nurodymų. Dva- 
rų savininkams atstovauja įkurta Lietuvos pilių ir dva- 
rų asociacija ((0 "www.dvarai.lt), tačiau ji vienija tik 
apie 30 objektų savininkų. 

Saugomų gamtos teritorijų lankymas. Naciona- 
liniuose bei regioniniuose parkuose, draustiniuose ir 
rezervatuose lankymas gali būti ribojamas, poilsiau- 
jant tam specialiai skirtose stovyklavietėse, po teritori- 
ją vaikštant tik įrengtais takais ar lydimiems saugomo 
objekto darbuotojo. Reikalingą informaciją galite pasi- 
tikslinti Valstybinėje saugomų teritorijų tarnyboje prie 
Aplinkos ministerijos (D www.vstt.lt 

Pasienio ruožo lankymas. Pasienio ruožas - iki 
5 km teritorija einanti į šalies gilumą nuo valstybinės 
sienos. Čia galioja valstybinės sienos ir jos apsaugos 
įstatymo reikalavimai. 

Pagal Šengeno sutartį, ES piliečių judėjimas vidaus 
pasienio ruože, valstybių narių sienos kirtimas nėra ri- 
bojamas ir ją galima kirsti bet kokiu būdu bet kuriame 
taške: automobiliu, dviračiu, pėsčiomis, vandens keliu. 
Tai galioja kertant Lietuvos-Latvijos bei Lietuvos-Len- 
kijos valstybinę sieną. Pasienio ruožai su Baltarusija ir 
Rusija (Kaliningrado sritimi) kruopščiai saugomi tiek 
Lietuvos, tiek abiejų kaimyninių valstybių pareigūnų. 
Neteisėtas valstybinės sienos kirtimas, taip pat buvimas 
pasienio ruožuose be asmens dokumentų baudžiamas 
įstatymų nustatyta tvarka. Pažeidėjai gali būti sulaiko- 
mi, kol bus nustatyta jų tapatybė. 

Pagrindinis dalykas, kurį turi žinoti keliautojai, — 
turėti tvarkingus asmens ir transporto priemonės do- 
kumentus, stebėti pasienio ruože esančius įspėjamuo- 
sius ženklus ir paklusti jų reikalavimams. 


Kelionės plano sudarymas 


Patrauklus maršruto publikavimas leidinyje dar 
neužtikrina sklandžios kelionės. Pritaikykite pateiktą 
informaciją savo reikmėms. Daugelyje maršrutų objek- 
tai išdėstyti taip, kad juos lankyti galima pradėti ir at- 
buline seka. Atidžiai perskaitykite maršruto ir objektų 
aprašymus. Atsirinkite, ar visus objektus norėsite ap- 
lankyti, kuriuos - pamatyti iš vidaus. Paskambinkite 
objektų šeimininkams. Išstudijuokite žemėlapyje pa- 

teiktą informaciją. Leidinyje naudojamų žemėlapių 
mastelis 1:250 000 (1 cm = 2,5 km, NŽT). Jei aprašo- 
ma vietovė nėra Jums pažįstama, praverstų pasitikrinti 
tikslią objekto vietą detalesniame žemėlapyje ar kar- 
tografiniuose interneto portaluose: (D www.maps.lt 
(D maps.google.lt 

Susipažinti su pateikta informacija ir susidaryti 
aiškų kelionės planą taip pat svarbu dėl to, kad būtų ži- 
nomas tikslus išvykimo laikas, kokius kelionei reikalin- 
gus daiktus pasiimti ir tinkamus drabužius pasirinkti. 
Leidėjas neatsako už kelionės metu kilusius nepatogu- 
mus ar atsiradusius nuostolius. 


Nusiteikite, kad kelionėje teks improvizuoti, prisi- 
taikyti prie naujai iškilusių aplinkybių. 

Natūralu, kad iš 15 ar 20 objektų ne visus norėsite 
pamatyti ar į juos patekti. Dalį objektų galima praleisti, 
jei ilgiau užtrukote viename įdomesniame. Ir priešin- 
gai - jei sutaupėte laiko, skirkite valandą iškylai gam- 
toje. Todėl patariame visada turėti šiek tiek maisto at- 
sargų, vandens ar termosą su karštu gėrimu, Lietuvos 
kelių atlasą su miestų planais ar GPS navigaciją. 

Mūsų praktika rodo, kad nepasiklysta tik tie, kurie 
niekur nekeliauja. Net ir „užkietėjusiems“ keliautojams 
tokių dalykų nepavyksta išvengti. Pasiklydę vietovėje 
ar neradę reikalingo objekto, nesijaudinkite. Grįžki- 

te iki paskutinės Jums žinomos vietovės (artimiausios 
gyvenvietės, miestelio). Į pagalbą pasitelkite vietos gy- 
ventojus. Didesniuose miestuose ir kurortuose veikia 
turizmo informacijos centrai, juos rasti padės nuoro- 
dos įvažiuojant į miestą. Mažuose miesteliuose ir kai- 
mo vietovėse informacijos geriausia teirautis vietinėse 
parduotuvėse. Tai ilgas darbo valandas veikiančios ir 
leidėjų praktiškai išbandytos įstaigos. O jei dar nusi- 
pirksite ledų ar mineralinio vandens, pardavėjos mielai 
papasakos ir visas vietos aktualijas. 


Kaip jau minėta, maršrutai sudaryti taip, kad juose 
užtrunkama po 5-8 valandas, nuvažiuojant vidutiniš- 
kai 80-100 km atstumą. Lietuva nėra didelė valstybė, 
tad daugumą šalies kampelių pasiekti ir namo sugrįžti 
galima per vieną dieną. 

Tačiau maršrutus galima sujungti, atsisakant dalies 
nedominančių objektų ir per dieną apvažiuojant, pvz., 
dviejų maršrutų teritorijas. O neskubantiems patarsi- 
me susirasti nakvynę ir kitą dieną leistis nauju marš- 
rutu. Pasirinkti nakvynės vietą ir ją rezervuoti taip pat 
rekomenduojame iš anksto. Viešbučiai ar svečių namai 
veikia daugelyje rajonų centrų. Kaimo vietovėse sve- 
čius priima kaimo turizmo sodybos, kurių Lietuvoje 
veikia apie 1 000. Prie kai kurių maršrutų spausdiname 
mūsų partnerių - apgyvendinimo įstaigų - aprašymus 
ir kontaktus. Kaimo turizmo asociacijai priklausančias 
sodybas rasite internete (D www.poilsiskaime.lt 


Kol gimė šis leidinys, mes atidavėme trejus nuo- 
seklaus darbo metus. Laikas nestovi vietoje, informaci- 
ja sensta, ir savaime suprantama, kad leidinyje gali pa- 
sitaikyti netikslumų, neįtrauktų įdomių objektų. Ar pa- 
sirodys tolesni, tobulesni šio žinyno leidimai, priklauso 
ir nuo Jūsų. Domėkitės. Klauskite. Dalykitės savo 
įspūdžiais, informuokite apie klaidas ir netikslumus. 
Leidykla laukia Jūsų komentarų: 

Tel. 8 37 328820 

infoBterrapublica.lt 

(D www.terrapublica.lt 

Varėnos kraštas - Dzūkijos širdimi ir grybų sos- 
tine vadinama vietovė, kurioje plyti miškų masyvai, 
smėlynai ir vingiuoja didžiausia Pietų Lietuvos upė - 
Merkys. Čia įsikūręs ir vieną gražiausių Lietuvos kraš- 
tovaizdžių saugantis Dzūkijos nacionalinis parkas bei 
garsusis Čepkelių valstybinis gamtinis rezervatas. 

Kelionę po unikalios gamtos ir senųjų dzūkų so- 
dybų kraštą pradėkime nuo Senosios Varėnos, kurią 
pasieksime važiuodami A4 magistrale nuo sostinės 
Vilniaus. Prie tyvuliuojančio Varėnos HE tvenkinio 
apžiūrėkime vis dar veikiančią hidroelektrinę EB, o 
prie Merkio ir Varėnės upių santakos - Nepriklauso- 
mybės 10-mečio paminklą E3. Senojoje Varėnoje gimė 






vienas žymiausių Lietuvos žmonių - Mikalojus Kons- 
tantinas Čiurlionis. Čia jam pastatytas paminklas 68, 
pažymint dailininko ir kompozitoriaus kelią iš Seno- 
sios Varėnos į Druskininkus menininkų kolektyvas 
kelyje Senoji Varėna-Druskininkai pastatė medines 
skulptūras, pavadintas „Čiurlionio keliu“ £8. 

A4 keliu judėkime į Perloją (esančią už 11 km), 
tarpukariu išgarsėjusią kaip nepriklausoma Perlojos 
respublika. Apie narsią ir didvyrišką kaimo istoriją 
galima sužinoti Perlojos istoriniame-etnografiniame 
muziejuje 68. Taip pat aplankykime gražiu interjeru 
garsėjančią Švč. Mergelės Marijos ir šv. Pranciškaus 
Asyžiečio bažnyčią (3 ir šalia jos stovintį Vytauto Di- 
džiojo paminklą 62. 

Sukime į Subartonis - Vinco Krėvės-Mickevičiaus 
ir Jano Karlovičiaus gimtinę. Čia įsikūrę V. Krėvės-Mic- 
kevičiaus ir totorių muziejai 3. Dzūkijos kraštas garsė- 
ja čia gaminama juodąja keramika. Jos meistrus galime 
aplankyti Zakavolių ir Maksimonių kaimuose 6. 

Vykime į netoliese esančią Merkinę, kur mus pa- 
sitiks senosios Merkinės laikus menantys miestelio 
riboženkliai €0, dar ir dabar „saugantys“ Vilniaus ir 
Kauno kelių kryžkelę bei kelią Subartonių link. Ap- 
žiūrėkime ir Švč. Mergelės Marijos Ėmimo į dangų 
bažnyčią (0, stovinčią Merkinės senamiestyje. Ši se- 
noji miestelio dalis B - urbanistikos paminklas, ap- 
žiūrėkime senosios rotušės dalį, ypatingos formos 
miestelio aikštę. Apie Merkinės praeitį papasakos 
Merkinės kraštotyros muziejaus ekspozicija B (S. Da- 

riaus ir S. Girėno a. 1). Vykime į čia pat, Merkio ir 
Nemuno santakoje, stūksantį Merkinės piliakalnį 

Jį pasieksime pasukdami į kairę iš plento Merkinė- 
Lazdijai prieš pat tiltą per Nemuną. 

Apžvelgę vienos seniausių Lietuvos vietovių kraš- 
tovaizdį judėkime į Liškiavą 133 keliu. Ties Navikais 
pasukę kairėn, už 7 km atsidursime Liškiavoje, vadi- 
namoje Dzūkijos brangakmeniu. Prie Nemuno stūk- 
so didingas Pilies kalno piliakalnis 42, o jo papėdėje 
aptiksime senąją Liškiavos dvarvietę UJ. Ant gretimo 
kalno stovi baroko stiliaus šedevras - Švč. Trejybės 
bažnyčia su buvusiu dominikonų vienuolynu 
Pilies kalną nuo Bažnyčios kalno skiria dauba. Ant 
Nemuno kranto, tarp Pilies ir Bažnyčios kalnų, guli 
mitologinis akmuo „Jaučio pėda“. 

Iš Liškiavos keliaukime į pietrytinę Varėnos 
krašto dalį, Dzūkijos nacionalinį parką, garsėjantį 
praeities dvasia alsuojančiais senaisiais dzūkų kai- 
meliais (žr. 18 p.). » 


Mitologinis akmuo „Jaučio pėda“ Liškiavoje 

Nemuno ir Merkio santaka 


Senosios Varėnos kaime, ant Varėnės upės 
kranto, tebeveikia hidroelektrinė. Šalia telkšo ir 
hidroelektrinės tvenkinys. Ši vietovė yra tapusi 
poilsiautojų traukos centru - čia įsikūrusios ke- 
lios kaimo turizmo sodybos. Tvenkinio pakrantės 
tapo prieglobsčiu tradiciniam muzikos festivaliui 
„Tamsta muzika, kuris vyksta liepos-rugpjūčio 
mėnesiais. 


Senosios Varėnos gyvenvietėje, įsikūrusio- 
je prie Varėnės ir Merkio santakos, stovi kultūros 
paveldo objektas - paminklas, skirtas Lietuvos 
nepriklausomybei. Šis statinys mena Nepriklau- 
somybės pirmąjį dešimtmetį: paminkle iškalti 
1918-1928 m., viršūnėje — pritvirtinta vyčio figū- 
ra. Paminklą apačioje puošia ir Gedimino stulpai. 
Statinys sovietmečiu nugriautas, atstatytas 1989 m. 


1875 m. Senojoje Varėnoje gimė bene žymiau- 
sias Lietuvos kompozitorius ir dailininkas Mika- 
lojus Konstantinas Čiurlionis, namo vietą žymi 
paminklinis akmuo. Menininko tėvas vargonavo 
Varėnos bažnyčioje. Po kelerių metų šeima išsi- 
kėlė į Druskininkus. M. K. Čiurlionis sukūrė apie 

keturis šimtus muzikinių kūrinių, nutapė daugiau kaip 
tris šimtus paveikslų, sukūrė nemažai grafikos darbų, 
paliko literatūros ir poezijos kūrinių. 2011 m., minint 
M. K. Čiurlionio 100-ąsias mirties metines, gimtinėje 
atidengtas paminklas (skulpt, M. Paulauskas) meninin- 
ko krikštui atminti, - jis Lo pakrikštytas 1875 m. Se- 
nosios Varėnos bažnyčioje. M. K. Čiurlioniui suteiktas 
Mykolo krikšto vardas. 


M. K. Čiurlionio kelias 


1975 m. švenčiant 100-ąsias M. K. Čiurlionio gi- 
mimo metines kelias nuo Senosios Varėnos iki Druski- 
ninkų buvo pažymėtas medžio skulptūromis. Skulptū- 
ras kūrė gausus būrys medžio drožėjų, kalvių, tapytojų. 
Skulptūras vienijantys elementai: koplytstulpiai ir sto- 
gastulpiai, 2000 m. jos restauruotos. 


PERLOJA 


E) Perlojos istorinis-etnografinis 

muziejus 

Nedidukas Perlojos istorinis-etnografinis mu- 
ziejus, esantis Perlojos kaime, kviečia susipažinti su 
Perlojos istorine praeitimi, sužinoti įdomių faktų apie 
tuometinį vietovės gyvenimą ir pasidomėti unikaliąja 
Perlojos respublika. Perlojos kaimelio nepriklausomy- 
bės paskelbimas - unikalus faktas Lietuvos istorijoje: 
kovodami už Lietuvos nepriklausomybę 1918 m. Per- 
lojos gyventojai įkūrė savo savivaldą, išsirinko prezi- 
dentą, netgi turėjo savo konstituciją ir pinigus. Perlojos 
respublika su pertrūkiais gyvavo iki 1923 metų. 
(D www.muziejai.lt/varena/perlojos istorijos.htm 


(3 švč. Mergelės Marijos ir 

Sv. Pranciškaus Asyžiečio bažnyčia 

Manoma, kad pirmąją raudonų plytų Švč. Merge- 
lės Marijos ir šv. Pranciškaus Asyžiečio bažnyčią pasta- 
tydinęs Vytautas Didysis, tačiau išlikusių dokumentų 
apie tikrąją statybos datą nėra. Dabartinė mūrinė baž- 
nyčia buvo pašventinta tik 1930 m., nors naujojo pasta- 
to projektas buvo rengtas nuo 1903 metų. Nesutariama 
ir dėl bažnyčios architektūros stiliaus - vieni ją vadina 
neogotikine, kiti - neoromaninių formų. Bažnyčią pro- 
jektavo architektas Vaclovas Michnevičius, o įspūdingą 
vidaus dekorą - sienų tapybą - 1941-1945 m. sukūrė 
Jurgis Hopenas ir jo vadovaujama Vilniaus dailininkų 
grupė. Sieninė tapyba 1993 m. paskelbta kultūros pa- 
veldo objektu. Perlojos kapinėse palaidotas Perlojos 
respublikos prezidentas Jonas Česnulevičius. 

Paminklas Vytautui Didžiajam 


Perlojos gyventojai didžiuojasi priešais Švč. Mer- 
gelės Marijos ir šv. Pranciškaus Asyžiečio bažnyčią sto- 
vinčiu Lietuvos didžiojo kunigaikščio Vytauto paminklu 
(aut. P. Tarabilda). Pastatytas 1930 m. ir atlaikęs ne vieną 
sovietų valdžios bandymą jį nugriauti, paminklas tapo 
tarsi laisvės simboliu. Jo apačioje iškalti žodžiai: „Vytau- 
te Didysai! Gyvas būsi, kol gyvas nors vienas lietuvis.“ 
2008-2009 m. šis kultūros paveldo objektas restauruotas. 





Paminklas Vytautui Didžiajam Perlojoje 


SUBARTONYS 
63 Subartonių kaimas 


Subartonių kaimelyje gimė ir užaugo rašytojas 
Vincas Krėvė-Mickevičius. Kaimo viduryje stovi rašy- 
tojui skirtas memorialinis muziejus, įrengtas jo gim- 
tojoje sodyboje. Joje atkurta autentiška aplinka, gali- 
ma pamatyti nuotraukų, dokumentų, rašytojo knygų. 
V. Krėvė-Mickevičius ir jo žmona palaidoti kaimelio 
kapinėse prie Pakelnio ežero. Netoliese, ties Alytaus- 
Marijampolės plentu, telkšo V. Krėvės-Mickevičiaus 
legendoje aprašytas ežeras - Gilšė. 

(D www.muziejai.lt/Varena/kreves memorialinis.htm 

Subartonių kaimelyje įsikūręs ir totorių muziejus. 
Įkurtas save tikrais totoriais laikančios Subortonių kai- 
mo šeimos namuose ir jų prižiūrimas. Čia galite susi- 
pažinti su įvairiais totorių darbo įrankiais, gaminiais. 
Subartonys - gimtinė ir žymaus kalbininko, tautosaki- 
ninko, etnologo ir muzikologo, lituanisto ir polonisto 
Jano Karlovičiaus. Čia jam pastatytas atminimo pa- 
minklas (aut. A. Česnulis). 


Varėnos apylinkės: M. K. Čiurlionio keliu 


ZAKAVOLIAI 
B Juodoji keramika 


Juodosios keramikos amatas labai senas ir šiomis 
dienomis telikę vos keletas šį amatą išmanančių meistrų. 
Senovėje juodoji keramika puošė tik turtingų žmonių 
stalus. Tai tvirti kaip metalas gaminiai, skambūs kaip 
varpas, laikomi ekologiškiausiais, nes gamybai nenaudo- 
jami jokie dažai ar glazūra. Merkinės apylinkėse su juo- 
dąja keramika dirbantys menininkai vieni iš nedaugelio 
pasaulyje. Tautodailininkas Petras Pretkelis dirba Zaka- 
volių kaime, o tautodailininkė Alva Petraitienė - Mak- 
simonių kaime. Juodosios keramikos pamokas galima 
užsisakyti ir „Merkio slėnio“ sodyboje. 

(D www.kaimoturizmosodyba.lt 


MERKINĖ 


€0) Merkinės miestelio riboženkliai 


Merkinės miestelio ribas žymi 2 (kiti 2 nėra išli- 
kę) dideli mūriniai tinkuoti riboženkliai, statyti 1575 ar 
1579 m. Abu miestelio stulpai mena Merkinės klestėji- 
mo laikotarpį, anksčiau prie jų buvo pritvirtinti varpai 
ir Merkinės herbas - baltas vienaragis. Vienas iš ribo- 
ženklių stovi prie Vilniaus ir Kauno kelių kryžkelės, 
kitas - prie kelio Subartonių link. Dabar tai - kultūros 
paveldo objektai. 


Merkinės miestelio riboženklis 





Varėnos apylinkės: M. K. Čiurlionio keliu 





Merkinės Švč. Mergelės Marijos Ėmimo į dangų bažnyčia 


00 švč. Mergelės Marijos Ėmimo 

į dangų bažnyčia 

Merkinės Švč. Mergelės Marijos Ėmimo į dangų 
bažnyčia - kultūros paveldo objektas. Manoma, kad 
pirmoji bažnyčia buvo statyta apie 1387 m. Senosios 
šventovės vietoje XVII a. Mykolo Paco pastangomis ir 
lėšomis įkurtas jėzuitų vienuolynas. Dabartinė bažny- 
čia pastatyta 1884 m., nuolat atnaujinama įgavo gotikos, 
renesanso ir baroko bruožų. Bažnyčios viduje, altoriuje, 
yra išlikęs ant lentos tapytas paveikslas „Švč. Mergelė 
Marija su Kūdikiu, dar vadinamas Merkinės Madona, 
manoma, sukurtas Vokietijos ar Nyderlandų dailinin- 
ko. Šventoriuje stovi XIX a. varpinė-vartai. 


Merkinės senamiestis 


Merkinė pirmą kartą paminėta XIV a. 1569 m. 
gruodį gavo miesto teises ir herbą, kuriame vaizduotas 
vienaragis. Didžioji miestelio dalis, kartu su senamies- 
čiu, stipriai nukentėjo per Antrąjį pasaulinį karą, todėl 
istorinių pastatų išliko nedaug. Praeities laikus mena 
vienas seniausių Merkinės pastatų (S. Dariaus ir S. Girė- 
no a. 1), statytų XVII a., čia mirė Lenkijos karalius ir Lie- 
tuvos kunigaikštis Vladislovas Vaza. Šis istorinis namas 
paskelbtas kultūros paveldo objektu. Išlikusi ir autentiš- 
ka senosios rotušės dalis - bokšto rūsys su skliauto fra- 
gmentu. Miestelio senamiestis su gatvių tinklu ir trikam- 
pės aikštės planu yra paskelbtas urbanistikos paminklu. 

Varėnos apylinkės: M. K. Čiurlionio keliu 





Buvusi Merkinės cerkvė 


Merkinės kraštotyros muziejus 


Merkinės kraštotyros muziejus įkurtas mokytojo 
Juozo Vitkaus iniciatyva Merkinės mokykloje, 1968 m. 
perkeltas į buvusią cerkvę, 1996 m. - į buvusį NKVD 
pastatą. Muziejuje saugomi Merkinės krašto archeolo- 
gijos, etnografijos, istorijos, dzūkų buities eksponatai, 
nuotraukos, taip pat juodosios keramikos gaminiai. 
Muziejui priklauso Lietuvos laisvės kovų ir kančių mu- 
ziejus bei Merkinės kryžių kalnelis. 

(D www.muziejai.lt/varena/merkines krastotyros.htm 


Merkinės piliakalnis 

Merkinė - viena seniausių žinomų Lietuvos gy- 
venviečių. 1359 m. minima Merkinės pilis, stovėjusi 
ant aukšto, apie 30 metrų kalno ties Nemuno ir Mer- 
kio santaka. Strategiškai palankioje vietoje įrengtas pi- 
liakalnis kartu su tvirtove tapo vienu svarbiausių kovų 
su kryžiuočiais centrų - kartu su Kaunu ir Vilniumi 
jis sudarė gynybos sistemą, susietą vandens keliu. Ty- 
rinėjimų metu čia rasta XVI a. plytų, koklių, senesnių 
keramikos dirbinių. Nuo didingojo piliakalnio viršūnės 
atsiveria įspūdinga Merkio ir Nemuno santakos pano- 
rama, kuri laikoma viena gražiausių Lietuvoje. 





Merkinės piliakalnis 

Varėnos apylinkės: M. K. Čiurlionio keliu 





LIŠKIAVA 
(B Liškiavos piliavietė 


Liškiavoje, Nemuno pakrantėje, stūkso Pilies kalno 
piliakalnis, dar vadinamas Raganos kalnu. Šio praeities 
liudytojo viršuje randama Liškiavos pilies liekanų - ap- 
tikti mūrinės pilies bokšto pamatai. Nėra tiksliai žino- 
ma, kodėl pilies statyba, kaip manoma, taip ir nebuvo 
užbaigta. Šalia Pilies kalno stovi ir alkakalnis, Bažnyčios 
kalnas, kuriame apie XV-XVI a. stovėjusi bažnytėlė. 





Liškiavos piliavietė 


€B Liškiavos dvarvietė 

Liškiavos piliakalnio papėdėje, alkakalnio teritori- 
joje, XVII a. buvo pastatyti Liškiavos dvaro rūmai. Dva- 
ras priklausė Liškiavos valdytojui Mikalojui Froskevi- 
čiui-Radziminskiui, vėliau - jo sūnui Mykolui. Dvaro 
pastatas stovėjęs neilgai, XVII a. pabaigoje jį sunaikino 
kilęs didelis gaisras. Manoma, kad dvaro ūkiniai pasta- 
tai stovėjo kitoje vietoje nei gyvenamasis dvaro namas. 
Senoji dvarvietė - kultūros paveldo objektas. 


Švč. Trejybės bažnyčios ir 

vienuolyno ansamblis 

Nuo XVII a. Liškiava priklausė dominikonams, 
kurie 1704-1720 m. Nemuno pakrantėje pastatė 
Švč. Trejybės bažnyčios ir vienuolyno pastatų ansamb- 
li. Kai XVIII a. Liškiavos vietovė atiteko Prūsijai, do- 
minikonai nebeteko bažnyčios ir vienuolyno. XIX a. 
sakralinis pastatų kompleksas buvo atiduotas parapijai 
ir laikui bėgant sumenko. Liškiavos bažnyčia - vėlyvojo 
baroko šedevras, jos viršūnę puošia kupolas ir du bokš- 
teliai, o vidų - septyni vieni vertingiausių rokoko sti- 
liaus altorių Lietuvoje. Bažnyčia garsi ir stebuklinguoju 
Dievo Motinos paveikslu - pasak legendos, kūrinys 
rastas Priegliaus upėje ir padovanotas dominikonams. 


Varėnos apylinkės: M. K. Čiurlionio keliu 





Liškiavos Švč. Trejybės bažnyčia 


Po bažnyčia įrengta ir kripta, kurioje ilsisi dominikonų 
vienuolių palaikai, įrengta liturginio paveldo ekspozi- 
cija. Senajame vienuolyne įrengtas dominikonų muzie- 
jus, stovi išlikę vienuolių gyvenamasis namas ir svirnas. 
Liškiavą garsinantis bažnyčios ir vienuolyno ansamblis 
yra kultūros paveldo objektas. 





Liškiavos Švč. Trejybės bažnyčios didysis altorius 

Varėnos kraštas kviečia aplankyti pačioje Pie- 
tų Lietuvos dalyje įsikūrusius etnografinius kaimus, 
įspūdingus gamtos objektus ir Čepkelių valstybinį 
gamtinį rezervatą. 

Keliaukime į Ūlos upės slėnyje įsikūrusią senąją 
gyvenvietę - Mančiagirę 6B, pro kurią nutiesta Varėnos 
geležinkelio linija (nuo Varėnos miesto - apie 13 km). 
Prie pat Mančiagirės, Ūlos upės pakrantėje, aptiksi- 
me vieną didžiausių Lietuvoje atodangų €3 bei mažąjį 
Dzūkijos stebuklą - Ūlos akį 8 - vieną įspūdingiausių 
Dzūkijos krašto šaltinių. O visai čia pat, prie Ūlos ir 

Steginio ežero, įsikūręs etnografinis Žiūrų kaimas 68, 
prie upės įrengta stovyklavietė. 

Vos už 4 km nuo Mančiagirės išvysime ir vieną 
seniausių Lietuvos kaimų - Zervynas 6, urbanistikos 
paminklu paskelbtą 48 sodybų kaimą. Gyvenvietė yra 
išlaikiusi XVIII a. išvaizdą, todėl turime galimybę tarsi 
nusikelti į praeitį. 

Grįžkime į 5003 kelią ir pasieksime Dzūkijos na- 
cionalinio parko centrą - Marcinkonis (3. Tai taip pat 
senas dzūkų etnografinis kaimas. Jame stovi medi- 
nė Šv. apaštalų Simono ir Judo Tado bažnyčia. O apie 
dzūkų senolių kasdienybę sužinosime Dzūkijos nacio- 
nalinio parko etnografijos muziejuje (Miškinin- 
kų g. 3), kuriame išmoksime žvakių liejimo, vytelių 
pynimo ar netgi margučių dažymo tradicinių būdų. 
Nuvykime ir į Miškininkų g. 61 įsikūrusį Dzūkijos 
nacionalinio parko Marcinkonių lankytojų centrą, ku- 
riame rasime visą mus dominančią informaciją. Prie 
centro driekiasi Zackagirio gamtinis takas. Juo eidami 
pasižvalgysime po gražiąsias Marcinkonių apylinkes ir 
išvysime vėjo pustomą Klonių kalną 63. Užsukime ir į 
Čepkelių valstybinio gamtinio rezervato muziejų Šila- 
gėlių g. 11 60. Nuo centro driekiasi ir Čepkelių valstybi- 
nio gamtinio rezervato (D) mokomasis takas, supažin- 
dinantis su unikalia pelkių ir raistų gamta. 

Už maždaug 11 km nuo Marcinkonių įsikūręs 
Margionių kaimelis, garsėjantis čiurlenančio Skroblaus 

upelio kraštovaizdžiu. Pasižvalgykime po gražią upe- 
lio slėnio panoramą, ji driekiasi pro Kapiniškių kaimą 
Margonių link, palei Skroblaus upelį 

Pasimėgavę gamtos ramybe, keliaukime toliau į 
Kabelių miestelį (8, esantį už maždaug 8 km (kitapus 
geležinkelio linijos). Čia tyvuliuoja Kabelių tvenkinys - 
paukščių migracijos vieta, o pati vietovė garsėja kaip 
žuvininkystės centras. 

Nuo Kabelių apie 7 km keliaukime į Musteiką t, 
kuri įsikūrusi Čepkelių valstybiniame rezervate. XIX a. 
autentiškumą išlaikęs kaimelis - bene vienintelis Lie- 
tuvoje, puoselėjantis Dzūkijos bitininkystės tradicijas. 
Įdomu apžiūrėti drevinės bitininkystės muziejų t, prie 
jo ošiantį miškelį, kuriame dar ir dabar išvysime seną- 
sias bičių dreves. Paskanausime ir medaus su koriu! Ke- 
lionę po Varėnos kraštą ir baikime šiame urbanistikos 
paminklu paskelbtame kaimelyje. « 


Spanguolės Čepkelių rezervate 





Dzūkijos nacionalinis parkas 


Ūlos atodanga 


Mančiagirės kaimelis įsikūręs kelių sankry- 
žoje, Ulos slėnyje, abiejuose upės krantuose. Tai 
ypatingos urbanistinės vertės kupetinis kaimas, 
išsaugojęs savo tradicinį erdvinį planą. Archeolo- 
gų tyrinėjimai parodė, kad šioje vietovėje žmonių 
gyventa dar akmens amžiuje. Kupetinį kaimą suda- 
ro laisvai išsidėsčiusios sodybos, gyvenvietės ribos 
sutampa su gamtos objektų kontūrais. Mančiagirės 
gyvenvietė minima nuo 1785 m. 


Dzūkijos nacionaliniame parke, prie UŪlos 
upės, stūkso Ūlos atodanga. Tai aukščiausia kranto 
atodanga Lietuvoje, randama šalia dviejų upės kai- 
mų - Žiūrų ir Mančiagirės. Vaizdinga atodanga ga- 
lime žavėtis ir srauniąja Ula plaukdami baidarėmis. 


Ūlos akis — tai vienas garsiausių ir įspūdin- 
giausių šaltinių kairiojoje Ūlos upės pakrantėje. 
Šis mažytis, 4 m ilgio ir 3,4 m pločio, ežerėlis pa- ' 
skelbtas gamtos paveldo objektu. Ūlos akyje nuolat 
nežymiai kunkuliuoja vanduo, kuris, sakoma, yra 
skaidrus kaip ašara. O vyresni gyventojai tiki, jog 
atėjus prie Ūlos akies saulei nusileidus šaltinio van- 
duo gali suteikti sveikatos. Šalia šios gėlo vandens 
versmės įrengta apžvalgos aikštelė. 

ŽIŪRAI 
€B Žiūrų kaimas 

Žiūrų kaimas minimas nuo 1712 m. Senovinis kai- 
mas įsikūręs prie Ūlos upės ir Steginio ežero. Kaimą 
išgarsino 1971 m. čia įkurtas etnografinis ansamblis, 
dainuojantis dzūkiškas dainas. 


ZERVYNOS 
68 Zervynų kaimas 


Zervynos — vienas seniausių Lietuvos kaimų, mi- 
nimas nuo 1742 m. Žavingos upės Ūlos pakrantėje 
susikūrusi vietovė sudarė gatvinį laisvąjį planą - visi 
sodybų pastatai orientuoti į gatvę. 48 sodybų kaimas iš- 
laikęs autentiškumą ir paskelbtas urbanistikos pamink- 
lu. Įdomu tai, kad Zervynų kaime nuo seno gyvena tik 
Vilkinių ir Tamulevičių pavardes turintys žmonės. 

Autentiška etnografinė aplinka traukė meninių 
filmų kūrėjus. Čia buvo filmuojamas vienas žymiausių 
sovietmečio lietuviškų filmų „Niekas nenorėjo mirti“ 
(rež. V. Žalakevičius, 1965), filmas apie Pirčiupių kai- 
mo tragediją „Faktas“ (rež. A. Grikevičius, 1980). 





Sodyba etnografiniame Zervynų kaime 


MARCINKONYS 
6 Etnografinis kaimas 


Marcinkonys - vienas didžiausių etnografinių Lie- 
tuvos kaimų, kuriam pradžią davė miško žvalgų gyven- 
vietė, minima nuo XVI a. Vietovė išaugo XIX a. pab. 
nutiesus geležinkelį Sankt Peterburgas- Varšuva. Lie- 
tuviškos spaudos draudimo laikais kaimo gyventojai 
platino lietuviškus leidinius. Tarpukariu, kai Marcin- 
konys atiteko Lenkijai, vietos gyventojai priešinosi 
okupacijai, todėl buvo persekiojami. 1880 m. buvo 
pastatyta medinė Šv. apaštalų Simono ir Judo Tado 
bažnyčia, stovinti iki šiol. 

Dzūkijos nacionalinio parko 

etnografijos muziejus 

Marcinkonys yra Dzūkijos nacionalinio parko cent- 
ras, čia įsikūrusi jo administracija. Etnografijos muziejus 
atidarytas 1994 m., čia eksponuojami įdomūs senoviniai 
Dzūkijos krašto buities rakandai ir įrankiai: „gagan- 
čius — įtaisas pasišviesti naktinėje žvejyboje, „dzyku- 
is — linams šukuoti, taip pat kraitis mažiesiems supti. 
Užsukę į šį muziejų sužinosime, kaip dzūkai jaukinda- 
vosi biteles, kokie tradiciniai patiekalai per šventes puoš- 
davo Dzūkijos krašto žmonių stalą, išgirsime jų dainų. 
Taip pat galime išmokti žvakių liejimo, vytelių pynimo, 
margučių dažymo paslapčių. 
(D www.dzukijosparkas.lt 


13 Klonių kalnas 

Vėjo pustomą Klonių kalną galime išvysti keliau- 
dami Zackagirio gamtiniu taku, vingiuojančiu vaizdin- 
gomis Marcinkonių apylinkėmis. Dzūkijos nacionali- 
niame parke baltuojanti smėlio kopa - gyvas gamtos 
reiškinys - nešanti ir stumianti smėlį. Tokia žemyninė 
kopa - vienintelė Dzūkijos krašte. Keliaudami šiuo 
gamtos taku taip pat išvysime įspūdingas Grūdos upės 
kilpas, paslaptingąjį Aklaežerį, Zackagirio upelio pa- 
krantėmis išsirikiavusias bebrų buveines, į Lietuvos 
raudonąją knygą įrašytas paukščių ir gyvūnų rūšis. 


ČEPKELIŲ REZERVATAS 


62 Čepkelių valstybinio gamtinio 
rezervato muziejus 
Čepkelių valstybinio gamtinio rezervato muziejus 
Marcinkonyse kviečia lankytojus susipažinti su tipiško- 
mis Čepkelių pelkės augalų bei gyvūnų rūšimis, gausia 
vabzdžių kolekcija - ypatinga Čepkelių biologine įvai- 
rove. Muziejuje sužinosime, kaip formavosi rezervato 
kraštovaizdis, kokia žmogaus veikla vykdoma šiame 
saugojamame gamtos kampelyje. 
(D www.zoomuziejus.lt/?id,25 


(0) Čepkelių valstybinio gamtinio 
rezervato mokomasis takas 
Čepkelių raisto pažintinis takas įrengtas pelkėje ir 
apypelkėje. Šis maršrutas tęsiasi 1,5 km ir traukia ke- 
liautojus pamatyti pušynais apaugusias kopas, vietovę 
supančias pelkes ir miškus. Įrengtas apžvalgos bokštelis 
leidžia akimis aprėpti padūmavusias aukštapelkių platy- 
bes, saleles, Bradų ežerą ir raisto pušeles. Pelkinga Čep- 
kelių raisto gamtinė aplinka susiformavo per ilgą laiką, 
todėl tai vienas vertingiausių mūsų krašto objektų. 
(D www.cepkeliai.lt 


Dzūkijos nacionalinis parkas 


Čepkelių valstybinio gamtinio rezervato kraštovaizdis 


MARGIONYS 


(0 Skroblaus versmės Margionyse 

Skroblus - vienas įspūdingiausių ir skaidriausių 
Lietuvos upelių, sukūręs gražią slėnio panoramą. Tai 
unikalus gamtos telkinys, maitinamas vien tik vers- 
mių, todėl upelio vanduo visada yra šaltas ir tyras. 
Šios versmės, susiformavusios upelio ištakose, trykšta 
iš žemės, susimaišiusios su baltu smėliu. Didžiausia 
Skroblaus aukštupio versmė - Bironų šaltinis - ap- 
supta pušynų. Skroblaus versmės paskelbtos gamtos 
paveldo objektu. 


KABELIAI 
Kabeliai 


Kabeliai - kaimelis Varėnos krašte, 13 km nuo 
Marcinkonių gyvenvietės. Kabelių vietovės istorija 
siekia 1637 m., tuomet čia buvo įsikūrę 12 kiemų. 
Pamažu kaimelis plėtėsi, 1911 m. pastatyta Švč. Mer- 
gelės Marijos Ėmimo į dangų bažnyčia, miestelis 
tapo Kabelių žuvininkystės ūkio centrine gyvenvie- 
te. Kabelių tvenkiniuose paukščių migracijos metu 
galima stebėti iš Dzūkijos nacionalinio parko atskri- 
dusius paukščius. 


MUSTEIKA 
Etnografinis kaimas 


Musteika - 75 sodybų kaimas, viena nuošaliausių 
gyvenviečių, įsikūrusi Dzūkijos nacionalinio parko te- 


Dzūkijos nacionalinis parkas 





ritorijoje. Gražių miškų apsupta gyvenvietė - urbanis- 
tikos paminklas. Iki šių dienų yra išlikusi XIX a. kaimo 
struktūra ir autentiška sodybų išvaizda. Kaimelis nuo 
seno garsėja bitininkystės tradicijomis. 





Musteikos kaimas Dzūkijos nacionaliniame parke 


Drevinės bitininkystės muziejus 
Musteikos kaime įrengtas senovinės drevinės bi- 

tininkystės klėtis-muziejus, supažindinantis su čia 

puoselėjamomis Dzūkijos bitininkystės tradicijomis. 


Galima ne tik iš senojo bitininko išgirsti kopinėjimo | 


paslapčių, bet ir išvysti, kaip senovės dzūkai kopinėjo 
bites, bei patiems paskanauti medaus su koriu. Norin- 
tys išvysti dreves gali pasivaikščioti 1,5 km ilgio pažin- 
tiniu taku ir patys pasigrožėti drevėtomis pušimis bei 
atsiveriančiu smėlėtų kalvų ir mažų pelkių vaizdu. 

(D www.dzukijosparkas.lt/bitynas.htm 


Mančiagirė-Ūla-Zervynos-Marcinkonys-Čepkelių valstybinis 21 
gamtinis rezervatas-Margionys-Kabeliai-Musteika 





Druskininkų kurortas 











4 
„I 
„ 
4 

Druskininkų 4 
savivaldybės DRUSKININKAI 6 
herbas 
ES sk B sm) EE V ŽŽ V 


G 4va. IO V E v EB V 
V 


m——-— >>>: >>> ais > mm TT TTT TS 





=== sa ——> 2117 41446 





23 
o 


P" aa — (1 LL (M 


d 


22 Po Druskininkus 











„ES, 
. ž bk T 
į :4 . + 
i | 1 . “1 = 
Ti X 


PA WžERĖBe LAT 1 
2 471 | Bit L 


Druskonio ežero krantinė 






„+ (ij 

M 1711 
„i r i 
"2 


Druskininkai - seniausias Lietuvos kurortas. 
Vietovė Lietuvos Metrikoje pirmą kartą paminėta 
1596 m. Gydomosios vietovės statusą 1794 m. suteikė 
valdovas Stanislovas Augustas. Dabar kurortas labiau- 
siai vertinamas dėl jame esančių gydomųjų šaltinių. 
Mineraliniai vandenys naudojami įvairioms procedū- 
roms ir gėrimui. 

Pažintį su Druskininkų miestu pradėkime nuo 
Druskininkų turizmo ir verslo informacijos centro 
(Gardino g. 3). Čia galėsime įsigyti įvairių lankstinu- 
kų, pažintinės informacijos, mums suteiks informaci- 
jos apie maitinimo ir apgyvendinimo paslaugas. Toliau 
vykdami Gardino gatve į šiaurės vakarus pateksime į 
V. Kudirkos gatvę, šalia kurios yra Vilniaus alėja. Čia 
iš tolo matysime Švč. Mergelės Marijos Škaplierinės 
bažnyčios €3 bokštus. Pasigrožėkime neogotikine baž- 
nyčia iš išorės, įeikime į vidų. Žvaigždėti skliautai ir 
vitražai leis pajusti bažnyčios didybę. Išėję iš bažny- 
čios ir pasukę už jos, pamatysime Druskonio ežerą EB. 
Traukime jo link, gražiai įrengta pakrantė tikrai nenu- 
vils. Šiltuoju metų laiku svečius čia džiugina ir fontanas. 

Toliau vykdami V. Kudirkos gatve šiaurės link, pa- 
teksime į M. K. Čiurlionio gatvę. Šioje gatvėje sukime į 
kairę, - 59 numeriu pažymėtame name įsikūręs Druski- 
ninkų miesto muziejus. Jis įsikūręs viloje „Linksma“ 68, 
kuri iš tolo matyti dėl išskirtinės architektūros. Mu- 
ziejuje išsamiai pristatomas Druskininkuose viręs 
kurortinis gyvenimas, čia pamatysime tikrai įdomių 
eksponatų: koncertų afišų, įvairių laikotarpių madingų 
apdarų, aksesuarų, baldų ir pan. Susipažinę su Druski- 
ninkų istorija grįžkime į Vilniaus alėjos pradžią ir nuo 
Švč. Mergelės Marijos Škaplierinės bažnyčios trauki- 
me alėja į šiaurę. Vilniaus alėjoje apžiūrėkime žavias 
keramines skulptūras EB, o priėję sankirtą su Taikos 
gatve, trumpam įsukime ir į ją. Čia iš tolo akį traukia 


Druskininkų kurortas 


PIT 


panašus į kankorėžį pastatas 09. Būtent toks ir buvo 
architektų N. Kėvišo ir R. Šilinsko sumanymas - su- 
teikti viešbučiui kankorėžio formą. Apžiūrėję įdomųjį 
statinį Vilniaus alėja eikime toliau. Vilniaus alėjos 18 
numeriu pažymėtoje viloje, kur kažkada gyveno dak- 
taras Bujakovskis, dabar įsikūrusi Druskininkų mies- 
to savivaldybė t8. Nuo savivaldybės sukime į Vasario 
16-osios gatvę, jos pabaigoje prieisime Laisvės aikštę. 
Šioje aikštėje slypi senojo Druskininkų miesto dvasia: 
vilos vilaitės, išpuoštos mediniais drožiniais, pasipuo- 
šusios bokšteliais B. Paklaidžiokime tarpukarį me- 
nančiomis gatvelėmis, pasigrožėkime senąja miesto 
dalimi. Akį traukia ir vienas seniausių miesto pastatų — 
stačiatikių cerkvė 6. Šalia Laisvės aikštės įkurtas Gy- 
dyklų parkas W, kuris vilioja lankytojus medžių alėjo- 
mis, biuvetėmis, skulptūromis ir žaviu tilteliu per Rat- 
nyčėlės upę. Pasivaikščiokime parke, atsigaivinkime 
mineraliniu vandeniu ir traukime į vandens pramogų 
karalystę - Druskininkų vandens parką t: iš Laisvės 
aikštės pasukime į Vilniaus alėją. Eidami šiaurės kryp- 
timi, priėję Vilniaus alėjos pabaigą, pasukime į Mai- 
ronio gatvę. Čia pat ir Druskininkų vandens parkas 
(Vilniaus al. 13-2). Apsilankykime jame: išbandykime 
vandens atrakcionus, baseinus, pirtis. Atgaivinę kūną - 
vėl norėsime traukti į kelionę. 

Pasimėgavę vandens malonumais, aktyviai pra- 
leiskime laiką medžiuose įrengtose trasose. 200 m nuo 
Druskininkų vandens parko, šalia Nemuno kilpos, - 
„ONE nuotykių parkas“ (B. Čia gali pramogauti tiek 
vaikai, tiek suaugusieji, tiek senjorai. Užsukame į nuo- 
tykių parką pasisemti adrenalino. 

Kelionę baikime kitoje Nemuno pusėje - „Snow 
Arenoje“ (B. Nuo „ONE nuotykių parko“ į „Snow Are- 
ną“ vyksime automobiliu. Žiemos pramogų komplekse 
išbandykime slidinėjimo trasas ar snieglenčių sportą. 

Baigiame maršrutą kupini įspūdžių. Tikime, kad į 
Druskininkus sugrįšime dar ne kartą! « 

Tiltas per Ratnyčėlę Druskininkuose 

Druskininkų turizmo ir verslo informacijos centras 


Patirtis nuo 1995 metų! Turizmo informacija, 
4 žvaigždučių kempingas, konferencijų ir semina- 
rų organizavimas. 
Gardino g. 3, Druskininkai 
Tel.: 8 616 16666; 8 313 60800 
informationBdruskininkai.lt 
http://info.druskininkai.lt 





Druskininkų kempingas 


Druskininkų bažnyčia pradėta statyti 1912 m., 
o statybos darbai baigti tik 1930 metais. Naujoji 
bažnyčia išaugo aplink senąją šventovę, jos pamatai 
buvo pakloti 1844 m. Dabartinė Švč. Mergelės Ma- 
rijos Škaplierinės bažnyčia (Vilniaus al. 1) - lenkų 
architekto Stefano Šilerio neogotikinis kūrinys, ke- 
rintis žvaigždiniais skliautais ir vitražais „Švč. Mer- 
gelė Marija“ (1862 m.), „Šv. Antanas“ (XVIII a.), 
„Kristus ant kryžiaus“, „Piligrimas, dalijantis varg- 
šams išmaldą“ (XIX a.), „Nuplaktas Kristus, „Rū- 
pintojėlis“, „Kryžiaus keliai“. Bažnyčios fasadą puo- 
šia 4,5 m aukščio Laiminančio Kristaus skulptūra 
(skulpt. K. Patamsis, 1991). Prie bažnyčios esanti 
aikštė iki šiol yra pagrindinė miesto aikštė. 

EB Druskonio ežero krantinė 


Druskininkų miesto centre tyvuliuoja Druskonio 
ežeras. Gražiomis sutvarkytomis pakrantėmis ir skaid- 
riu vandeniu žavintis ežeras džiugina tiek miestiečius, 
tiek Druskininkų svečius. Įrengtos 1,43 km ilgio kran- 
tinės, o pačiame ežere trykšta fontanas. Žmonės prie 
ežero susirenka pailsėti, pasportuoti, žvejai čia ištraukia 
karosų, lynų, kuojų. 2011 metų kovą, po ketverių metų 
pertraukos, ant ežero ledo vyko automobilių žiemos ra- 
lis. Nuo Druskonio kranto atsiveria Švč. Mergelės Ma- 
rijos Škaplierinės bažnyčios, Druskininkų ir „Pušyno“ 
viešbučių vaizdai, apsupti žaliuojančios gamtos. 





Vila „Linksma“ 


Druskininkų miesto muziejus - vila 

„Linksma“ 

Druskininkų miesto muziejus (M. K. Čiurlio- 
nio g. 59) atidarytas 2000 m., nors jo įkūrimo darbai 
tęsėsi gana ilgai - buvo renkama istorinė medžiaga ir 
eksponatų kolekcijos. Pirmoji muziejaus kolekcija - 
tai Petro Viščinio dovanoti paveikslai, knygos, garso 


24 Po Druskininkus 


įrašai. Šiuo metu muziejus turtingas gausių Druski- 
ninkų krašto istorijos kolekcijų: čia supažindinama su 
senuoju Druskininkų miestu, gydyklų parku, įrengtas 
ir XX a. pr. veikęs gydytojo kabinetas su tikrais instru- 
mentais. Druskininkai buvo ne tik sveikatingumo, bet 
ir pramogų miestas, turėjęs net ir draudžiamų pramogų 
sąrašą! Kortavimas, šokiai, teatras, paskalos, kurorti- 
niai meilės romanai - Druskininkų gyvenimas virė tar- 
si tikrame Holivude. Muziejuje eksponuojamos XIX a. 
teatro, cirko, koncertų afišos, kortų stalelis, XIX- 
XX a. pr. baldai, madingi apdarai, aksesuarai. Mu- 
ziejuje — autentiškame XX a. pr. pastate (vila „Links- 
ma“) - vyksta kamerinės muzikos koncertai, parodos, 
svarbiausių Druskininkų renginių pristatymai. 

(D www.druskininkumuziejus.lt 


[5 Skulptūros Vilniaus alėjoje 


Druskininkų Vilniaus alėją puošia Vytauto Ka- 
šubos 1995 m. pastatytas paminklas Lietuvai ir įdo- 
mios Jono ir Bernardo Arčikauskų 1987 m. sukurtos 
skulptūros. Šios originalios keraminės skulptūrėlės 
vaizduoja laivą, skruzdėlyną, varną, driežą, ožiaragį, 
dagį ir laumę. Manoma, kad jos kurtos remiantis egip- 
tietiškais motyvais ar Nojaus arkos tema. Šios išties 
žavingos skulptūros traukia tiek miestiečių, tiek mies- 
to svečių žvilgsnius. 


(3 Viešbutis „Pušynas“ 


Pačiame Druskininkų miesto centre 1982 m. 
pastatytas „Pušyno“ viešbutis (Taikos g. 6), apsuptas 
medžių ir išpuoselėtų gėlynų, traukia lankytojus pa- 
sigrožėti originaliomis pastato formomis. Architektai 
Napoleonas Kėvišas ir Romualdas Šilinskas suteikė 
viešbučiui neįprastą - pušies kankorėžio - formą. Aš- 
tuonbriaunis, modernaus stiliaus pastatas buvo pra- 
dėtas statyti originaliu būdu - nuo viršaus, naudojant 
įtvirtintų grunte kolonų tinklą. Tai leido sukurti įspū- 
dingos architektūros pastatą, kuris stebina daugelį 
miestiečių ir miesto svečių. 


Druskininkų miesto savivaldybės 
pastatas 


Druskininkų miesto savivaldybė (Vilniaus al. 18) 
įsikūrusi viename įdomiausių kurortinio miesto pas- 
tatų — buvusios daktaro Bujakovskio vilos pastate. 
Dr. Bujakovskis buvo vienas turtingiausių miesto 
žmonių. Manoma, kad ši mūrinė vila buvo pastatyta 
XIX a. pab. - XX a. pradžioje. Iš pradžių vila buvo vie- 
naaukštė, o vėliau buvo pastatytas ir viršutinis namo 
aukštas. Iki šių dienų pastatas neprarado autentiškumo, 
išlaikytos originalios stogo kupolo formos. 


Druskininkų kurortas 








Medinė Druskininkų vila su būdinga puošyba 


€3 Mediniai miesto pastatų raižiniai 

Senąja Druskininkų miesto praeities dvasia alsuo- 
ja mediniai nameliai - buvusios vilos, papuoštos medi- 
niais raižiniais (Vilniaus al.). Druskininkai yra vienas 
iš Lietuvos miestų, galintis didžiuotis išsaugota senąja 
medine architektūra: puošnūs stogų kraigai, langi- 
nės, turėklai, bokšteliai ir kitos namelių dalys suteikia 
miestui gyvumo ir mena prieškario laikus. Gražiausios 
senosios vilos Druskininkuose, tyrėjų nuomone, yra 
dviejų rūšių - rusiškojo ir šveicariškojo. Rusiškojo sti- 
liaus vilos buvo statomos iki Pirmojo pasaulinio karo. 
O šveicariškojo stiliaus viloms būdingos gegnės, savita 
stogo forma, verandos su arkomis - šio stiliaus statiniai 
suformuoti 1920-1939 m. 


Druskininkų vandens parkas 

€2 Stačiatikių cerkvė 


Nedidelė, tačiau miesto namelių fone išsiskirian- 
ti Džiaugsmo visiems liūdintiems stačiatikių cerkvė 
(Laisvės a. 2), pastatyta 1865 metais. Anksčiau šalia 
cerkvės esančiame skverelyje stovėjo varpinė su ketu- 
riais varpais, kurių vienas svėrė net pusę tonos. Tačiau 
po Pirmojo pasaulinio karo cerkvė šių vertingų varpų 
neteko. Po Antrojo pasaulinio karo cerkvėje pasigesta 
ir Dievo Motinos ikonos, kurios vis dar ieškoma. Cerk- 
vė, vienas seniausių miesto pastatų, paskelbta kultūros 
paveldo objektu. 


(0) Gydyklų parkas 

Druskininkų miestą puošia įkurtas Gydyklų par- 
kas, laikomas tikra kurorto vertybe, - čia žaliuoja me- 
džių alėjos, pastatytos mineralinio vandens biuvetės, 
stovi skulptoriaus Broniaus Vyšniausko kurta Ratnyčė- 
lės skulptūra ir galerija, skirta poilsiaujantiems prastu 
oru. Per Ratnyčėlės upę nutiestas ir žavingas lenktas til- 
telis. Gydyklų parkas buvo įkurtas dar 1838 m., o nuo 
2010 m. pradėti rekonstravimo darbai - nutiesti nauji 
pėsčiųjų takai, įrengti suoleliai, apšvietimas, šiltuoju 
metu žydi ryškiaspalviai gėlynai. 


(a Druskininkų vandens parkas 
Druskininkų vandens parkas - išskirtinis poilsio, 

22 pirčių, vandens pramogų kompleksas. 

(D www.akvapark.lt 

„ONE nuotykių parkas“ 


Druskininkuose, ant Nemuno upės kranto, įsikū- 
ręs „ONE nuotykių parkas kviečia visus, mėgstančius 
aktyvų poilsį ir turiningą laisvalaikį gamtoje. 3 ha te- 
ritorijoje, tarp medžių išdėstytose trasose, poilsiautojų 
laukia: 150 skirtingų rungčių, daugiau nei 30 adrenali- 
no kupinų nusileidimo takų, dviaukštė lenktynių trasa, 
„Tarzano skrydis per Nemuną" ir „Ekstremalusis Tar- 
zano skrydis per Nemuną“. Tai daugiau nei 400 metrų 
ilgio trasos, nusidriekusios virš didžiausios Lietuvos 
upės, kur galite pasiekti net 55 km/val. greitį! 

(D www.onenuotykiuparkas.lt 


„Snow Arena“ 


„Snow Arena“ Druskininkuose - vienintelis ištisus 
metus veikiantis žiemos pramogų kompleksas Baltijos 
šalyse. Aštuonių hektarų teritorijoje įrengtos trys slidi- 
nėjimo trasos, skirtos kalnų slidinėjimo ir snieglenčių 
sportui, kurių bendras ilgis 1100 m. Kvalifikuoti „Snow 
Arena“ kalnų slidinėjimo instruktoriai greitai išmokys 
čiuožti slidėmis ar snieglente. „Snow Arenoje“ kiekvie- 
nas gali pasimėgauti gardžiu maistu ir gėrimais viena- 
me iš aštuonių arenoje įrengtų barų ir restoranų. Taip 
pat pasigėrėti Druskininkų panorama, atsiveriančia pro 
50 m aukštyje esančio restorano „Aero Gallery“ langus. 
(D www.snowarena.lt 





s* + 1 „Snow Arena“ Druskininkuose 
„Snow Arena“ Druskininkuose 

parkas įsikūręs Antakalnyje prie Valakupių tilto. 
+370 602 32366 
www.labasnuotykiuparkas.lt 














Didžiausias Lietuvoje „ONE nuotykių parkas“ kviečia 
įspūdingoms pramogoms Druskininkuose: 


R Daugiau nei 3 km trasų medžiuose - sportas su emocija! d 


Paiki 
įsikūręs prie a i < ; A aa di 
Druskininkų | kj „xtreme) 

vandens 


AA LILO ir Facebook tinkle. 
GPS: 54.025570, 23.973198 


rezervacijaOdonenuotykiuparkas.lt +370 611 25611 


€ ž4.. 
"Aktyviai džiaukitės ; 


grynų Druskininkų oru! P» 














Druskininkų 
savivaldybės 

Turėdami laisvą popietę pasidairykime ir po Drus- 
kininkų apylinkes. Čia gausu pušynų, nedidelių ežeriu- 
kų, todėl Druskininkų kraštas traukia ir Lietuvos, ir už- 
sienio poilsiautojus. Galime rasti tiek ramų, gydomąjį 
poilsį, tiek pasilepinti vandens pramogomis, susipažin- 
ti su mineralinio vandens kurorto istorija. 

Kelionę pradėkime nuo Grūto parke įsikūrusio 
muziejaus WB, kuris pasakoja Lietuvos sovietinio lai- 
kotarpio istoriją. Muziejuje apžiūrėkime sovietmečio 
skulptūras, to meto dokumentus, propagandinius teks- 
tus, mažąjį zoologijos sodą. Iš Grūto parko patraukime 
į Naujasodės kaime įkurtą Antano Česnulio sodybą 
Už maždaug 6 km esančioje sodyboje galime apžiūrė- 
ti medines skulptūras, pasivaikščioti prie Ratnyčėlės 
upelio. Iš Naujasodės sodybos sukime Druskininkų 
link. Druskininkų miesto pakraštyje, M. K. Čiurlio- 
nio g. 102, įsikūręs miško muziejus „Girios aidas“ 
Aplankykime nedidelį muziejų, kuriame galime apžiū- 

Skulptūra Antano Česnulio sodyboje, Naujasodės kaime 


rėti medinius, metalinius, gintarinius eksponatus bei 
pasivaikščioti šalia esančiame miške. Toliau vykime į 
už maždaug 8 km esantį Švendubrės kaimą 63. Etno- 
grafiniame kaime pasivaikščiokime senąja gatve, pasi- 
grožėkime kairėje kaimo pusėje atsiveriančiu Raigardo 
slėniu 68. Nusileidus nuo kalno į dešinę tęsiasi Šven- 
dubrės kaimas. Kaimo pakraštyje stūkso mitologinis 
Velnio akmuo (3. » 





Druskininkų miškuose gausu voverių 


Druskininkų apylinkės 


Grūto parke įrengtas medinis muziejaus pastatas, 
kuriame sukaupta sovietinio laikotarpio dokumenti- 
ka, pasakojanti apie sovietinės valdžios politiką, vyk- 
domus nusikaltimus ir ideologizuotą propagandinę 
kultūrą. Eksponuojami po Lietuvos nepriklausomybės 
atkūrimo nugriauti sovietmečio paminklai atskleidžia 
propagandinį sovietinės ideologijos ir vertybių pobūdį. 

www.grutoparkas.lt 


Naujasodės kaime, netoli Druskininkų, prie vaiz- 
dingo Ratnyčėlės upelio, įkurta drožinių ekspozicija. 
Sodyboje tautodailininkas Antanas Česnulis yra įkūręs 
keturių aukštų muziejų-vėjo malūną, čia puikuojasi 
autoriaus per 30 metų kurtos medžio skulptūros. Paė- 
jėję toliau, prie upelio, pamatysime unikalią Rūpintojė- 
lių sieną, kurios nišose - Lietuvos meistrų kūriniai. O 
Ratnyčėlės pakrantę puošia natūralaus grožio skulptū- 
ros „Žmogaus ir medžio gyvenimas“. Česnulių sody- 
boje atidaryta galerija, kurioje eksponuojami Dzūkijos 
menininkų darbai. 

www.cesnuliusodyba.lt 


„Girios aidas - miško muziejus, įsikūręs Druski- 
ninkuose nuo 1971 m. Originalios architektūros na- 
melyje ir jį supančiame miške eksponuojami medžio 
drožybos, kalvystės, gintaro darbai, gyvūnų ir paukš- 
čių ekspozicijos, retos medžių rūšys. Gamtos kampelis 
užburia paslaptinga nuotaika: ąžuolo drevėse slepiasi 


Miško muziejus „Girios aidas“ 





Druskininkų apylinkės 


raganos ir nykštukai. Skambantys paukščių balsai ir 

miško ošimas suburia ne tik lankytojus, bet ir meni- 

ninkus iš visos Lietuvos rengti čia kūrybines stovyklas. 
www.dmu.lt/aidas 


Švendubrė - senas gatvinis kaimas, minimas nuo 
1620 m., išlaikęs ne tik savo senąjį planą, bet ir būdin- 
gas Dzūkijos krašto etnografines sodybas su aptvertais 
erdviais kiemais. Kaimas turi vieną pagrindinę gatvę, 
palei kurią iš abiejų pusių išdėstytos sodybos. Unika- 
lioje gyvenvietėje galima susipažinti su dzūkų gyveni- 
mo papročiais ir tradicijomis, pasižvalgyti po kaimą 
supančią aplinką: upelius, vaiskiai žalios spalvos Rai- 
gardo slėnį, tolumoje stūksantį Užubalio kalną. 


Netoli Druskininkų, dešiniajame Nemuno upės 
krante, atsiveria užburiantis kraštovaizdžio draustinio — 
Raigardo slėnio — vaizdas. Tai vienas gražiausių ir di- 
džiausias toks draustinis Lietuvoje, užimantis 1 095 ha. 
Slėnis, apsuptas pušingų miškų, įkvėpė M. K. Čiurlionį 
nutapyti garsųjį kūrinį „Raigardas“. Atsiveriančią plačią 
panoramą pamatysime iš apžvalgos aikštelės. 





Velnio akmuo 


Švendubrės pakraštyje stūkso Velnio akmuo - 
geologinis gamtos objektas - didžiulis riedulys, apie 
kurį sklando ne viena istorija. Pasakojama, jog didžiu- | 
lis Velnio akmuo - tai užverstas išėjimas iš Perkūną 
užrūstinusio ir skradžiai žemėn prasmegusio miesto. 
O bioenergetikų tikima, kad akmuo skleidžia energiją, 
susidariusią žemės gelmėse. Gali būti, jog Švendubrės 
akmuo buvo atneštas ledynų, o senovės lietuviai čia au- 
kodavo dievams. Šalia Velnio akmens galime išvysti ir 
medžio skulptūrų. 

Kelionę po Lazdijų apylinkes galima pradėti ar 
pabaigti Padumblių sodyboje 6B, įsikūrusioje pušyne, 
besiribojančiame su Pastovio ežeru ir Ančios upe. Ap- 
lankę šią vaizdingą vietovę, pailsėję, traukime į Veisie- 
jus, kurie nutolę nuo Padumblių apie 12 km į šiaurę. 

Veisiejų miestas įsikūręs Veisiejų regioniniame 
parke 68. Poilsiui parke skirta Šlavanto ir Šlavantėlio 

tarpuežeris su Šlavantėlio ežeru, šiaurės vakarinė ir 
pietinė Verniejaus pakrantė, šiaurinė Ančios dalis ir 
Snaigyno ežero pakrantė. Šioje vietovėje visada rasi- 
me kur apsistoti, nes čia gausu kaimo turizmo sodybų, 
turistinių stovyklaviečių, poilsio namų, viešbučių. 

Veisiejų apylinkėse gausu ežerų, didžiausias iš 
jų - Ančia, telkšanti ir Veisiejų mieste, dalydama gy- 
venvietę į dvi dalis. Veisiejai minimi 1500 m., tai — 
viena seniausių gyvenviečių Lietuvoje. Plačiau su šio 
miesto istorija, iškilių žmonių biografijomis susipa- 
žinsime užsukę į Veisiejų krašto muziejų EB (Vytau- 
to g. 47). Aplankę muziejų traukime prie Dzūkijos 
katedra vadinamos Veisiejų Šv. Jurgio bažnyčios 68. 
Užsukime į šią įspūdingą bažnyčią, kurioje galime pa- 
sigrožėti vertingais paveikslais. Seniausia šventovėje 
esanti molbertinė drobė - „Šv. Antanas Paduvietis“. 
Nuo Šv. Jurgio bažnyčios traukime prie Veisiejų dvar- 
vietės 68. Iš Mykolo Masalskio pastatyto dvaro, deja, 
liko tik tarnų namas-oficina (S. Dariaus ir S. Girė- 
no g. 33), parko fragmentai ir lenta, skelbianti rūmų 
flygelio fundaciją. Aplankykime šiuos išlikusius stati- 
nius bei dvaro parką, kuriame auga išskirtiniai auga- 
lai, žymiausias - šimtametis uosis. 

Lazdijų kraštas 





Iš Veisiejų sukime šiaurės vakarų link ir 134 keliu 
vykime į Lazdijus. Aplankykime Lazdijų krašto muzie- 
jų 10 (Seinų g. 29), pristatantį poetės Salomėjos Nė- 
ries memorialinę, Lazdijų švietimo istorijos ekspozi- 
cijas, senosios gimnazijos klasę. Aplankykime ir šio 
muziejaus iniciatoriaus Motiejaus Gustaičio namą 
(Seinų g. 31A), kuriame įrengta jam skirta ekspozici- 
ja. Jei įdomi XX a. Lietuvos istorija, - aplankykime dar 
vieną muziejų šiame mieste - Laisvės kovų t:8 (Vytau- 
to g. 17), pasakojantį apie Lietuvos žmonių tardymus, 
trėmimus į Sibirą. 

Iš Lazdijų 132 keliu vykime aplankyti už 8 km, 
Šventežerio miestelyje, stovinčios Švč. Mergelės Mari- 
jos Gimimo bažnyčios EB. Medinės architektūros, gel- 
tonos spalvos bažnyčia traukia pasigrožėti ja iš arčiau. 

Iš Šventežerio 132 keliu tęskime kelionę keliauda- 
mi į Seirijus UV, kurie kūrėsi aplink etmono Jurgio Rad- 
vilos įkurtą dvarą. Aplankykime Švč. Mergelės Mari- 
jos Škaplierinės bažnyčią (B, kurios istorija prasidėjo 
nuo evangelikų reformatų šventovės. Nuo bažnyčios 
patraukime į žymaus lietuvių dailininko Antano Žmui- 
dzinavičiaus sodybvietę B. Čia stovi granito pamin- 
klas, skirtas A. Žmuidzinavičiaus 100-osioms gimimo 
metinėms paminėti. 

Iš Seirijų vykime šiaurės vakarų kryptimi į už maž- 
daug 10 km esančius Metelius. Metelių apylinkės yra 
išskirtinės — čia įsikūręs Metelių regioninis parkas 
Jis apima didžiuosius Pietų Lietuvos ežerus: Dusią, 
Metelį, Obeliją ir šalia jų plytinčias vietoves. Aplanky- 
kime Metelių Kristaus Atsimainymo bažnyčią t, kuri 
stovi ant kalvelės, gyvenvietės šiaurės vakarinėje dalyje. 
Daug kartų degusi šventovė dabar išdidžiai baltuoja ir 
kviečia užsukti, pasigrožėti Barūnų Švč. Mergelės Ma- 
rijos paveikslo kopija. 

Metelių miestelis įsikūręs tarp dviejų ežerų: Dusios 
ir Metelio, tarp kurių driekiasi ir Bijotų-Širvintų pažin- 
tinis takas. Kelionę baikime vaikščiodami šiuo gamtos 
taku. Prieisime ir vieną didžiausių ir švariausių Lietu- 
vos ežerų - Dusią t, prie kurio galėsime atsipūsti. « 


Lazdijų kraštas 


Seirijų apylinkės 


Jeigu norite poilsio Dzūkijos pušyne - ši so- 
dyba kaip tik Jums! Rusiška pirtis ant ežero kranto, 
nuo saulės spindulių tviskančios baidarės ir gaiviu 
oru alsuojantis miškas laukia Jūsų. 

Tel. 8 620 26922 

www.5sezonas.lt 





Padumblių sodyba 


Veisiejų regioniniame parke driekiasi pažintinis 
takas, apsuptas miškingų ir ežeringų vietovių. Išė- 
jus juo pasivaikščioti prieš akis atsiveria Šlavantėlio 
ežeras, smėlingos Verniejaus, Ančios ir Snaigyno pa- 
krantės. Poilsiui skirtame regioniniame parke įkurti 
Ančios ir Šlavanto ežero kraštovaizdžio draustiniai, 
stebinantys kalvelėmis, šlaitais, miškais ir mažomis 
pelkėmis. Galime pamatyti ne tik Dzūkijos krašto 
augaliją, bet ir čia gyvenančius gyvūnus. 

Lazdijų kraštas 


EB Veisiejų krašto muziejus 

Veisiejų muziejus įkurtas 1998 m. vasario 16 d. 
Jo ekspozicijos kviečia susipažinti su iškiliais Veisiejų 
krašto žmonėmis - esperanto kalbos kūrėju Liudviku 
Zamenhofu, dirbusiu miestelyje akių gydytoju, ir kom- 
pozitoriumi Juozu Neimantu. Taip pat muziejaus eks- 
ponatai pasakoja Veisiejų krašto istoriją - kaip gyveno 
šio krašto senoliai, kokius senovinius rakandus naudo- 
davo buityje, koks buvo tremtinių, politinių kalinių ir 
partizanų likimas. Muziejus siekia išsaugoti ir puoselėti 
Veisiejų krašto istoriją. 
(D www.muziejai.lt/lazdijai/veisieju. muz.htm 





Kripta Veisiejų Šv. Jurgio bažnyčios rūsyje 


Šv. Jurgio bažnyčia 

Pirmoji Veisiejų Šv. Jurgio bažnytėlė statyta 
1526 m. Apie 1817-1818 m. iškilo dabartinė Veisie- 
jų šventovė, kuri XIX a. priklausė Oginskių giminei. 
Tuo metu buvo nesutariama, kokia kalba bažnyčioje 
turi vykti pamaldos - lietuvių ar lenkų. Veisiejų baž- 
nyčia - viena didžiausių Lietuvoje, jos aukštis - 28 m, 
o ilgis - 49 m. Bažnyčia skambiai vadinama Dzūkijos 
katedra, ji paskelbta kultūros paveldo objektu. Bažny- 
čios varpinėje puikuojasi 1650 m. žalvarinis varpas — 
taip pat kultūros paveldo objektas. 2001 m. restauruo- 
ta bažnyčios kripta, kurioje palaidoti jos fundatorių 
Mato Žynevo (mirė 1814 m.), Viktorijos Oginskaitės- 
Žynevienės (1755-1830) bei Tado Oginskio (1798- 
1844), jo žmonos Marijos Oginskienės (1803-1897) 
ir nenustatyto XVIII a. antrosios pusės didiko palai- 
kai. Iki 2011 metų į bažnyčią buvo atvežtos 23 Šv. Jur- 
gio skulptūros. 

62 Veisiejų dvarvietė 


Apie 1501 m. Veisiejuose jau stovėjo dvarelis, pri- 
klausęs Glinskių giminei. Kai 1525 m. dvaro valdyto- 
jas Slucko kunigaikštis Jurgis Olelkaitis gavo Veisiejus, 
prie dvaro buvo atidaryta smuklė, pradėti rengti turgūs. 
Taip pradėjo formuotis ir Veisiejų miestelis. Iki XVIII a. 
dvaras buvo Radvilų nuosavybė. Veisiejų dvaro rūmai 
pastatyti 1743-1745 m., kai Veisiejus valdė didikai 
Masalskiai. Jie dvarą pavertė savo rezidencija — iškilo 
puošnūs rūmai, įrengtas parkas ir sodas. 1823 m. dva- 
ras perėjo Oginskiams, kurie pertvarkė dvaro rūmus. 
Vėliau dvaro likimas buvo skaudus - jis suniokotas 
Pirmojo pasaulinio karo metu, tarpukariu dvaras buvo 
išparceliuotas. Iki šių dienų išliko tik keletas pastatų. 


LAZDIJAI 


63 Lazdijų krašto muziejus 

Lazdijų krašto muziejus (Seinų g. 29) įsikūręs 
kultūros paveldo objektu paskelbtame pastate, kuria- 
me 1928-1931 m. gyveno lietuvių poetė Salomėja Nė- 
ris. Muziejus atidarytas 1924 m. Motiejaus Gustaičio 
iniciatyva - jis pats surinko daug tautosakos, etnogra- 
fijos eksponatų, muziejui padovanojo vertingų kny- 
gų, paveikslų. Čia veikia Salomėjos Nėries memoria- 
linė ekspozicija. Lankytojai taip pat gali susipažinti 
su Lazdijų krašto šviesuoliais, pabuvoti autentiškoje 
XX a. pr. gimnazijos klasėje. 
(D www.lazdijumuziejus.lt 





Motiejaus Gustaičio namas 


Lietuvių dvasininko, poeto, kalbininko, vertėjo, 
muzikologo Motiejaus Gustaičio namas (Seinų g. 31A) 
stovi prie Lazdijų muziejaus. Šiame name 1924- 
1927 m. gyveno Dzūkijos krašto šviesuolis, čia įrengta 
jo gyvenimo ir kūrybos kelio ekspocizija. Yra išlikusių 
nuotraukų, knygų, laiškų, pasakojančių apie šviesią 
M. Gustaičio gyvenimo veiklą. 

(D www.muziejai.lt/lazdijai/gustaicio muz.htm 


63 Laisvės kovų muziejus 

Laisvės kovų muziejus (Vytauto g. 17), veikiantis 
nuo 1992 m., yra įsikūręs buvusioje KGB Lazdijų būs- 
tinėje. Šiame pastate buvo tardomi žmonės, sudaromi 
tremiamų į Sibirą lietuvių sąrašai. Garso, vaizdo doku- 
mentinė medžiaga pasakoja apie vykusias rezistencines 
kovas, trėmimus, partizanų ir politinių kalinių liki- 
mus. Lankytojai gali pamatyti jų nuotraukų, asmeninių 
daiktų. Pats muziejus buvo įkurtas represijas patyrusių 
žmonių ir jų artimųjų iniciatyva. 
(D www.muziejai.lt/lazdijai/laisves kovu muz.htm 


Lazdijų kraštas 


ŠVENTEŽERIS 


62 švč. Mergelės Marijos Gimimo 

bažnyčia 

Šventežerio Švč. Mergelės Marijos Gimimo baž- 
nyčia — istorizmo stiliaus medinės architektūros pa- 
vyzdys. Sakralinis statinys, kaip katalikų bažnyčia, 
iškilo 1663 m., nors pirmoji Šventežerio šventovė 
buvo statyta kaip evangelikų reformatų bažnyčia. Da- 
bartinė medinė šventovė pastatyta 1882 m. Šį origi- 
nalų liaudiško neoklasizicmo architektūros pastatą 
puošia varpinės bokštas, laibų kolonų remiamas fron- 
tonas ir ryški geltonio spalva. Bažnyčios viduje stovi 
XIX a. pab. altoriai - vieni pirmųjų garsaus meistro 
Vinco Penčylos darbų. 


SEIRIJAI 


(0) Seirijų senamiestis 

Seirijų miestelis išaugo XVI a. - po to, kai Žygi- 
mantas Senasis vietovę paskyrė valdyti etmonui didi- 
kui Jurgiui Radvilai. Į šiaurę nuo Seirijų ežero J. Rad- 
vila įkūrė dvarą, prie kurio formavosi gyvenvietė. Iki 
XVIII a. miestelis buvo vienas iš reformacijos cen- 
trų. Išlikę Seirijų dvaro pastatai ir girininkijos na- 
mas - seniausi statiniai Seirijuose, statyti prieš tris 
šimtus metų. 


(0) švč. Mergelės Marijos Škaplierinės 

bažnyčia 

Seirijų bažnyčios istorija prasidėjo nuo 1537 m. 
Jurgio Radvilos pastatytos katalikų bažnyčios, kuri, 
Radviloms perėjus į reformatų tikėjimą, tapo evange- 
likų reformatų šventove. Vykstant kovoms tarp kata- 
likų ir reformatų, bažnyčia buvo ne kartą nuniokota. 
Kita bažnyčia pastatyta 1584 m. Vėliau atiteko katali- 
kams. 1824 m. šventovė perstatyta. Po rekonstrukcijos 
ją konsekravo Augustinas Polikarpas Marciejevskis. 
Abu pasauliniai karai sugriovė planus pastatyti nau- 
ją bažnyčią, nors buvo pradėtos vežti medžiagos, pa- 
ruošta statybvietė, prieš Antrąjį pasaulinį karą išlieti 
pamatai. Baltuojanti Seirijų šventovė turi klasicizmo 
ir renesanso bruožų. 


(0) Antano Žmuidzinavičiaus sodybvietė 


Seirijai - garsaus Lietuvos dailininko Antano 
Žmuidzinavičiaus (1876-1966) gimtinė. Autentiški 
sodybos pastatai nėra išlikę, tačiau sodybvietės vieto- 
je, pietinėje miestelio dalyje, stovi paminklinis akmuo, 
įamžinantis liaudies dailininko atminimą. 1,3 m raus- 
vo granito paminklas pastatytas 1976 metais minint 
A. Žmuidzinavičiaus 100-ąsias gimimo metines. 


Lazdijų kraštas 





Metelių Kristaus Atsimainymo bažnyčia ir varpinė 


METELIAI 
(B Metelių regioninis parkas 


Metelių regioninis parkas saugo didžiuosius Pietų 
Lietuvos ežerus (Dusia, Metelys, Obelija) ir jų apylinkes. 
Parke driekiasi pažintinis pėsčiųjų Bijotų-Širvintų ta- 
kas šalia Dusios ir Metelio ežerų. Einant tarpuežeriu, 
atsiveria gamtos įvairovė: smėlio supustytos kalvelės, 
ežerėliai, pelkės. Priėjus Dusios pakrantę, galima pa- 
sigrožėti būriais vandens paukščių, tolumoje plytinčia 
Dzūkijos ežerų panorama. 


Kristaus Atsimainymo bažnyčia 

Pirmoji Metelių Kristaus Atsimainymo bažny- 
čia buvo funduota 1619 m. Povilo Sapiegos. Šventovė 
ne kartą buvo degusi, nugriauta, atstatyta. Dabartinė 
balto mūro bažnyčia iškilo 1819-1822 m. kunigo Igno 
Žibanavičiaus pastangomis. Ją 1825 m. iškilmingai 
konsekravo Augustinas Polikarpas Marciejevskis. Ši 
šventovė - klasicizmo ir neobaroko bruožų turintis 
statinys, besipuikuojantis dviem bokštais ir varpine. 


(B Dusios ežeras 

Dusios ežeras tyvuliuoja Dzūkijos širdyje, Mete- 
lių regioniniame parke. Tai vienas didžiausių ir šva- 
riausių Lietuvos ežerų, pasitinkantis gražiai sutvarky- 
ta aplinka. Šalia Dusios yra ir du didieji - Obelijos ir 
Metelių - ežerai. Dusią supa plačios pievos, miškai ir 
dirbami laukai, o šiaurinėje pakrantėje dunkso Pre- 
lomčiškės piliakalnis. 


Dusios ežeras 





Veisiejai-Lazdijai-Šventežeris-Seirijai-Meteliai 33 


Alytaus apylinkės 


Punia-Butrimonys-Pivašiūnai-Daugai-Alytus 





4ž 


Alytaus rajono Alytaus miesto 
savivaldybės savivaldybės ) 
herbas herbas 


GD 82km 4 
O 6 val. 


AIA 22 


V 
EN EA L 


£ LE - 


Aplankykime Lietuvos pietuose esantį Alytaus 
kraštą. Kelionę pradėkime vykdami į Punią. Užsukime į 
šio miestelio dvibokštę Šv. apaštalo Jokūbo bažnyčią 6B, 
statytą 1863 m. Punia garsi vienu didžiausių piliakalnių 
Lietuvoje EB, stūksančiu Punelės ir Nemuno upių san- 
takoje. Pasigrožėję nuo Punios piliakalnio atsiveriančia 
nuostabia Nemuno kilpa, pasidairykime į kitoje Nemu- 
no pusėje esantį Punios šilą. Jame įrengtas pažintinis 
pėsčiųjų takas, leidžiantis gėrėtis ne tik šilo gamta, bet 
ir medžio skulptūromis, aukščiausia Lietuvoje pušimi, 
šimtamečių ąžuolų alėja. 

Kelionę tęskime nuo Punios pasukę į 129 kelią. Juo 
važiuokime pietų kryptimi apie 7 km, tada sukime kai- 
rėn ir pavažiavę maždaug 7 km atvyksime į Raižius 68. 
Užsukime į šį miestelį apžiūrėti senovinės mečetės. 

Toliau vykime rytų kryptimi į Butrimonių mies- 
telį, esantį už maždaug 6 km. Stabtelėkime prie pat 
kelio, Margirio g. 15, kur stovi Išganytojo bažnyčia EB, 
Butrimonių centre galima išvysti miestelio aikštę B, 
kuri susiformavo dar XIV-XV a. 

Kelionę tęskime vykdami į Pivašiūnus, esančius už 
11 km nuo Butrimonių (plentu 1122). Prie pat Pivašiū- 
nų miestelio, kairėje kelio pusėje, prie to paties pava- 
dinimo miško, stūkso legendomis apipintas Pivašiūnų 
piliakalnis (3. Pačiame Pivašiūnų miestelyje aplankyki- 
me Švč. Mergelės Marijos Ėmimo į dangų bažnyčią 62, 
garsėjančią stebuklingu Dievo Motinos paveikslu 63, ži- 
nomu ir už Lietuvos ribų. 

Išvažiavę iš Pivašiūnų keliaukime 13 km į Daugus 
(plentas 1104). Čia mus pasitiks urbanistikos paminklu 
paskelbtas Daugų senamiestis €3 ir Savanorių g. 17 sto- 
vinti Dievo Apvaizdos bažnyčia (0. Nuo Savanorių g. 
pasukę į per visą miestą besidriekiančią Vytauto gatvę 
pasieksime Didžiulio ežerą (B. Tai vienas įspūdingiau- 
sių Dzūkijos ežerų, garsėjantis vaizdingomis pakran- 
tėmis ir įdomia savo forma, panašia į H raidę. Ežero 
pusiasalyje, vadinamojoje Saloje, stūkso mitologinis 
Mergos akmuo. Vakarinėje Didžiulio pusėje yra Suvin- 
gio ežeras, prie jo - Dvarčėnų kaimas. Čia, pakrantėje, 
atokiame gamtos prieglobstyje įsikūręs Dvarčėnų dva- 
ras (P. Užsukime į jį ir būsime apgyvendinti jaukiuose 
kambariuose, skaniai pavalgydinti ir atgavę jėgas toliau 
tęsime kelionę. 

Nuo Daugų važiuokime 128 plentu į didžiausią 
Pietų Lietuvos miestą Alytų, garsėjantį žaluma ir net 
16 km miestą supančia Nemuno kilpa. 128 plentu va- 

žiuodami pasiekime Alytaus centrą (B. Čia telkšo Daili- 
dės ežeras, plyti Alytaus miškas, miesto parkas ir sodas, 
todėl Alytus palieka žalumoje skendinčio miesto įspūdį. 
Palikime automobilį ir pasivaikščiokime pėsčiomis. Ku- 
rorto parke stovi granitinė perskelto varpo skulptūra. 
Tai „Nurimęs varpas 15 - memorialas, skirtas pagerbti 
rezistencijos aukoms. Eikime prie „Laisvės angelo“ pa- 
minklo t2, esančio tarp Kurorto parko ir miesto sodo 
(prie S. Dariaus ir S. Girėno g.). 

Iš S. Dariaus ir S. Girėno g. pasukime į J. Basanavi- 
čiaus g., kuri netrukus kertasi su A. Matučio gatve. 8 nu- 
meriu pažymėtame name įkurtas vaikų rašytojo Anzel- 
mo Matučio memorialinis muziejus (3. Čia A. Matutis 
su šeima gyveno daugiau nei 20 metų. Eidami A. Ma- 
tučio gatve patenkame į Alyvų taką ir juo pasiekiame 
Savanorių gatvę. Kaip tik čia išvysime Šv. Angelų Sar- 
gų bažnyčią U8 (Savanorių g. 14). Aplankykime ir prie 
bažnyčios įkurtas kapinaites, kuriose stovi paminklai 
už Lietuvos laisvę žuvusiems savanoriams, „Moti- 
nai“ ir kryžius-skulptūra „Negimusiems“ (aut. R. Dir- 
žys, 1995). Eikime keletą šimtų metrų toliau ir (nr. 6) 
pamatysime Alytaus kraštotyros muziejų J, supažindi- 
nantį su Alytaus krašto istorija. Savanorių g. toliau kerta 
jau pažįstama S. Dariaus ir S. Girėno gatvė. Ja pasieksi- 
me Vilniaus gatvę, kuri nuves iki Antano Juozapavičiaus 
tilto (D. Šis tiltas jungia dvi Alytaus miesto dalis. 

Sėdę į automobilį palikime miesto centrą (Antrą- 
jį Alytų) ir tiltu per Nemuną keliaukime į A. Juozapa- 
vičiaus gatvę - Pirmąjį Alytų 0. Šioje dalyje XIV a. ir 
pradėjo kurtis Alytaus miestas. Aplankykime seniausią 
pastatą mieste - Šv. Liudviko bažnyčią 0 (Panemunin- 
kėlių g. 7), pastatytą 1818 m., ir netoliese (Jiezno g. 2) 
stovintį pastatą su XVI a. rūsiais. 

Kelionę užbaikime ant Alytaus piliakalnio 123, stūk- 
sančio Alytupio ir Nemuno upių santakoje. Jį pasiekti 
galime iš A. Juozapavičiaus g. pasukę į Merkinės g., 0 iš 
jos - į Piliakalnio gatvę. » 

Pivašiūnų Švč. Mergelės Marijos Ėmimo į dangų bažnyčia 


Baltuojanti Punios bažnyčia - viena anksčiau- 
sių pastatytų bažnyčių Alytaus krašte. Ją 1425 m. 
įsakęs pastatyti pats Vytautas Didysis (naujojoje 
Punios bažnyčioje kabo šio Lietuvos valdovo port- 
retas). Manoma, kad pirmoji bažnytėlė stovėjusi 
dabartinės Šv. Jurgio koplytėlės vietoje. Dabartinė 
Šv. apaštalo Jokūbo bažnyčia pastatyta 1863 m. (ar- 
chit. K. Suchodolskis), nes senoji sudegė per mies- 
telio gaisrą. Pastato architektūroje gražiai dera ba- 
roko ir klasicizmo stiliai. 


Punia — vienas seniausių LDK miestų, XIV- 
XVII a. svarbus vidurio Lietuvos administracinis ir 
gynybinis centras. 

Punia garsėja vienu didžiausių piliakalnių Lie- 
tuvoje, stovinčiu Nemuno ir Punelės upių santa- 
koje. Jį pasiekti visai paprasta, tereikia nuo Punios 
miestelio bažnyčios paėjėti pora šimtų metrų. Nuo 
36-44 metrų aukščio piliakalnio šlaitų atsiveria iš- 
ties įspūdinga panorama - plati ir lenkta Nemuno 
juosta, legendinių girių didybę menantis Punios ši- 
las. Manoma, kad ant šio piliakalnio stovėjusi Mar- 


Punios piliakalnis 

girio (Pilėnų) pilis, kurioje vyko ir garsusis 1336 m. Pi- 
lėnų mūšis. Nenorėdami pasiduoti kryžiuočiams ir tapti 
jų belaisviais pilėnai kartu su vadu Margiriu susidegino 
liepsnose. Tyrėjų nuomone, ant šio piliakalnio tikrai sto- 
vėjusi pilis, vėliau sudeginta, o jos vietoje XV a. pastatyta 
naujoji tvirtovė. Šiai irgi sudegus, nuo XVI a. minimi ant 
piliakalnio stovėję ir dideli rūmai, vėliau įkurta didikų 
Gonsevskių rezidencija, sugriauta XVIII a. pr. per karus 
su švedais. Piliakalnio papėdėje pastatytas akmuo su iš- 
trauka iš Maironio eilėraščio. 

RAIŽIAI 

€B Raižių kaimas 

Raižių kaime ryškų etnografinį pėdsaką paliko 
jame gyvenę totoriai, XIV a. atgabenti iš Krymo Vy- 
tauto Didžiojo. 1889 m. Raižiuose pastatyta dabartinė 
medinė mečetė, kuri veikė ir sovietmečiu. Manoma, 
kad pirmieji maldos namai kaime pastatyti XVI a. Prieš 
Antrąjį pasaulinį karą Raižiuose buvo musulmonų 
centras. Totoriai visoje Lietuvoje garsėja ir nacionaliniu 
pyragu - šimtalapiu, 

2010 m. minint Žalgirio mūšio 500-ąsias meti- 
nes prie mečetės sumontuoti du saulės laikrodžiai. 
Vienas jų rodo vietos, kitas - Žalgirio mūšio vietos 
(Lenkijoje) laiką, autorius - Jonas Navikas. Tais pa- 
čiais metais atidengtas paminklas Vytautui Didžiajam 
(skulpt. J. Jagėla). 


BUTRIMONYS 
Išganytojo bažnyčia 


Pirmoji Butrimonių bažnytėlė buvo pastatyta iki 
1744 m. kaip dvaro koplyčia. Dabartinė istoristinė, ro- 
mantizmo stiliaus elementų turinti bažnyčia statyta labai 
ilgai - net 20 metų. Pirmiausia, buvo patvirtintas archi- 
tekto Antonijaus Filipovičiaus-Duboviko projektas, pa- 
matai pašventinti 1908 m., tačiau bažnyčios statyba vyko 
iki pat 1926 metų. Įdomu tai, kad akmenų ir plytų mūro 
Išganytojo bažnyčia stovi šalia kelio, kas Lietuvos bažny- 
čioms nebūdinga (paprastai jos stovi miestelio centre). 


602 Miestelio aikštė 


Butrimonis puošia dar XIV-XV a. trijų kelių san- 
kryžoje pradėjusi formuotis trikampė aikštė - gana 
retų formų Lietuvoje. Susikūrus Butrimonių miesteliui 
aikštė tapo turgaus vieta, vėliau buvo apstatyta pirklių 
ir amatininkų namais. Ši aikštė lėmė ir iš vieno centro 
einantį radialinį miestelio kūrimosi planą. Jaukus mies- 
telis kartu su trikampe aikšte paskelbti urbanistikos pa- 
minklu. Aikštė vaizduojama ir Butrimonių herbe. 

PIVAŠIŪNAI 
(3 Pivašiūnų piliakalnis 

Alytaus kraštas garsėja legendomis apipintais pilia- 
kalniais, vienas jų - Pivašiūnų. Pasakojama, kad ant šio 
piliakalnio senovėje buvusi šventykla, ir šis kalnas ne- 
buvęs toks didelis kaip dabar. Žmonės, eidavę melstis į 
šventyklą, nešdavosi pilną kepurę žemių - taip ir supylė 
šį didelį piliakalnį. Jo šlaitai - apie 20 m aukščio. Paskelb- 
tas kultūros paveldo objektu. Piliakalnis datuojamas 
I tūkstantmečiu, jame rasta lipdytos keramikos dirbinių. 


Švč. Mergelės Marijos Ėmimo 

į dangų bažnyčia 

Pirmoji Pivašiūnų bažnyčia pastatyta 1648 m. Jos 
vietoje statytą antrąją bažnyčią sunaikino ugnis, trečioji 
statyta šventovė taip pat sudegė. Dabartinė Švč. Merge- 
lės Marijos Ėmimo į dangų bažnyčia, vadinama Dzūki- 
jos Šiluva, Pivašiūnuose pastatyta 1822 m. Senųjų Trakų 
abato Celestino Sorakos iniciatyva. Pivašiūnų bažnyčia — 
medinės sakralinės architektūros pavyzdys: vienintelė 
Lietuvoje klasicistinio stiliaus, išlaikiusi tokią lotyniško 
kryžiaus struktūrą, kuriai būdinga išilginių tūrių ir kryž- 
mos dinamika. Šventovę puošia keturios baltos kolonos, 
virš kurių trikampiame frontone įrengtas langelis su 
spinduliais. Bažnyčios viduje stovi retas apeinamas al- 
torius. Pivašiūnų bažnyčioje 1911-1927 m. klebonavo 


Stebuklingas Dievo Motinos paveikslas Pivašiūnų bažnyčioje 

ir Lietuvos tarybos narys, Vasario 16-osios Nepriklau- 
somybės Akto signataras kun. Alfonsas Petrulis, kuriam 
miestelyje pastatytas paminklas. 


€B Stebuklingas Dievo Motinos 
paveikslas 


Pivašiūnus nuo seno garsina Lietuvoje ir už jos 
ribų žinomas stebuklingas Dievo Motinos paveikslas. 
Jis kabo didžiajame Švč. Mergelės Marijos Ėmimo į 
dangų bažnyčios altoriuje. Manoma, kad sidabru puoš- 
tas paveikslas atvežtas iš Turkijos ir buvęs dar pirmo- 
joje Pivašiūnų bažnyčioje. Per Žolinės atlaidus į Piva- 
šiūnus plūsta minios maldininkų. 1988 m. malonėmis 
garsėjantis kūrinys buvo vainikuotas Jono Pauliaus II 
dovanotomis karūnomis ir jam suteiktas Marijos Nu- 
liūdusiųjų Paguodos titulas. 


DAUGAI 
62 Daugų senamiestis 


Daugų vietovė pirmą kartą minima 1384 m. 
ir priklausė Lietuvos didžiojo kunigaikščio dvarui. 
1503 m. didžiojo kunigaikščio Aleksandro suteiktoje 
privilegijoje Daugai jau vadinami miestu. Daugų se- 
namiestis paskelbtas urbanistikos draustiniu. 20,3 ha 
draustinis skirtas apsaugoti senąjį Daugų miesto už- 
statymo planą ir pobūdį. Saugomas miesto gatvių tin- 
klas, istorinės aikštės planas, statybos fragmentai. 


60) Daugų Dievo Apvaizdos bažnyčia 

Pirmoji Daugų šventovė iškilo dar 1393 m., jos 
statyba rūpinosi Lietuvos valdovas Vytautas Didysis. 
Dabartinė mūrinė Dievo Apvaizdos bažnyčia pasta- 
tyta 1862 m. (archit. T. Tišeckis), nes senoji šventovė 
sudegė. Akmens mūro bažnyčia - istorizmo stiliaus 
statinys, kuriame susipina gotikos, klasicizmo ir ba- 
roko architektūros bruožai. Į kultūros objektų sąrašą 
įrašyti penki bažnyčios altoriai su skulptūromis, ke- 
turios klausyklos, lubų tapyba, evangelistų ir šventųjų 
paveikslai, evangelistų skulptūros. Šalia didingosios 
bažnyčios pastatyta varpinė. 


60 Didžiulio ežeras 

Didžiulis — įspūdingiausias ir labiausiai iš kitų 
savo forma išsiskiriantis Dzūkijos ežeras. Tirpstant 
ledynams ir į ežerą pamažu įsiterpiant dideliems pu- 
siasaliams jis įgavo H raidės formą. Dar visai neseniai 
Daugai buvo sala, kurios nebuvo įmanoma pasiek- 
ti sausuma, todėl ir didžiulis pusiasalis, esantis ežero 
pietuose, vadinamas Sala. 99 ha Didžiulio ežeras turi 
vaizdingos pakrantės ruožą. Prie Didžiulio ežero salos 
stūkso mitologinis Mergos akmuo. 


Alytaus apylinkės 


DVARČĖNAI 


6 Dvarčėnų dvaras 

Dvarčėnų dvaras yra įsikūręs to paties pavadini- 
mo kaime, Alytaus rajone, ant Suvingio ežero kranto. 
Dvare galime pernakvoti, pavalgyti, keturiuose dvaro 
tvenkiniuose pasigauti žuvies, pasikaitinti pirtelėje 
ant ežero kranto. 
(D www.dvarcenudvaras.lt 

ALYTUS 


6 Alytaus miesto centras 


Alytus - Dzūkijos sostine vadinamas miestas. Vie- 
tovė, kurioje įsikūręs šis miestas, istoriniuose šaltiniuo- 
se minima nuo 1377 m., o Alytaus pilis - nuo 1384 m. 
1581 m. gyvenvietei, įsikūrusiai aplink pilį, suteiktos 
miesto teisės. Nemuno upė, vingiuojanti pro Dzūkijos 
kraštą, dalija šį miestą į dvi dalis - dešiniojoje upės pu- 
sėje kūrėsi Pirmasis Alytus, kairiojoje - Antrasis. Nors 
Alytaus miestas kūrėsi vadinamojoje pirmojoje dalyje, 
tačiau pagrindinis miesto centras dabar yra išsidės- 
tęs Antrajame Alytuje, kuris pradėjo kurtis ir plėstis 
XIX a. antrojoje pusėje. Šiuo metu Alytus - žalumoje 
skendintis miestas, kurį puošia miesto centre įsikūręs 
5,5 ha sodas. Miesto sode, garsėjančiame čia augančiais 
46 rūšių medžiais bei krūmais, gražiausiais žiedais keri 
sodo puošmena - nuostabūs rožynai. Rožė pavaizduota 
ir miesto herbe. Čia pavasarį baltai pražysta japoniš- - 
koji magnolija, jau 60 metų auga europinis kukmedis, 
driekiasi žavingi sodo takeliai ir vėsa gaivina vis dar 
veikiantis tarpukario laikų fontanas su baseinėliu, ku- 
riame tuo laiku plaukiodavusios auksinės žuvelės ir 
žydėdavusios lelijos. Įdomu tai, kad tarpukariu Alytu- 
je didelių pramonės įmonių nebuvo, todėl dėl puikios 
gamtos 1932 m. Alytui buvo suteiktas kurorto statusas. 

Memorialas „Nurimęs varpas“ 


Alytaus Kurorto parko skverelyje galima išvysti 
tarsi į dvi dalis perskeltą apie 2 metrų aukščio granitinį 
varpą —- kančių įamžinimo memorialą, kuris vadina- 
mas „Nurimusiu varpu“. Memorialas įamžina politinių 
kalinių ir tremtinių, Dainavos apygardos partizanų bei 
1941 m. birželio 22-28 d. žuvusių Lietuvos kariuome- 
nės sukilėlių atminimą. Šį tautos rezistencijos kovų 
dalyviams pagerbti skirtą paminklą sukūrė skulptorius 
Stasys Žirgulis ir architektas Leonas Adomkus. 


€B „Laisvės angelo“ paminklas 


Tarp Alytaus miesto sodo ir Kurorto parko, Laisvės 
angelo aikštėje, stovi „Laisvės angelo“ paminklas, dar 
vadinamas Nike, tęsiantis žuvusiųjų už Lietuvos lais- 
vę atminimą. Ši skulptūra pastatyta 1929 m. Dzūkijos 
krašto skulptoriaus Antano Aleksandravičiaus. Lietu- 
vos nepriklausomybės dešimtmečiui paminėti skirtas 
paminklas siekia apie 13 m aukštį. Ant postamento už- 
keltas angelas vienoje rankoje laiko iškėlęs trimitą, ki- 
toje - gėlių vainiką kritusiems didvyriams. Sovietinės 
valdžios paliepimu paminklas buvo nugriautas šeštojo 
dešimtmečio pradžioje. Paminklas atstatytas 1991 m. 


(3 Memorialinis Anzelmo Matučio 

muziejus 

A. Matučio gatvėje stovi vieno žymiausių vaikų li- 
teratūros kūrėjų - Anzelmo Matulevičiaus-Matučio - 
namas. Nuo 1961 m., atsikėlus Matulevičių šeimai, 
čia A. Matutis praleido visą savo gyvenimą. Rašytojo 
memorialinis muziejus jo namuose veikia nuo 1988 m. 
Apsilankę buvusiame A. Matučio name galime išvysti 
ne tik jo darbo kambarį su rašomuoju stalu ir knygomis, 
bet ir susipažinti su rašytojo kūryba, kitais asmeniniais 
daiktais. Muziejuje rengiami literatūriniai vakarai, ska- 
tinantys domėjimąsi tiek A. Matučio kūriniais, tiek visa 
Dzūkijos krašto literatūra. A. Matučio namas paskelbtas 
kultūros paveldo objektu. 
(D www.alytausmuziejus.lt/matutis 


Alytaus Šv. Angelų Sargų bažnyčia 
Medinė Šv. Angelų Sargų bažnyčia pastatyta 
1830 m. vietoje nuo 1670 m. stovėjusios Šv. Onos ko- 
plytėlės. 1825 m. klebonas Nikodemas Dubrovskis 
pastatė medinę varpinę. Šv. Angelų Sargų bažnyčia — 
liaudiškos architektūros pavyzdys su bokšteliu. Baž- 
nyčios interjeras - neobarokinio stiliaus, pasižymintis 
puošnumu ir spalvingumu. Didysis Švč. Jėzaus Širdies 
altorius puoštas senovinėmis barokinėmis detalėmis. 
Vienas vertingiausių sakralinės dailės kūrinių - Šven- 
tosios Šeimos paveikslas - seniausias tapybos kūrinys 

bažnyčioje. Manoma, kad ši italų renesanso dailininko 
Pieterio van Avonto paveikslo kopija sukurta XVIII a. 
Koplyčių altorius puošia Stanislovo Gobiatos sukurti 
šventųjų paveikslai. 

Prie bažnyčios yra įrengtos kapinaitės, kuriose il- 
sisi 114 savanorių, žuvusių kovose už Lietuvos nepri- 
klausomybę. Tarp jų - ir 1919 m. palaidotas pirmasis 
už Lietuvos laisvę žuvęs karininkas Antanas Juoza- 
pavičius bei 1991 m. žuvęs Nepriklausomybės gynė- 
jas Artūras Sakalauskas. Taip pat 1939 m. pastatytas 
paminklas „Motinai“ ir kryžius-skulptūra „Negimu- 
siems“ (aut. R. Diržys, 1995). 





Alytaus Šv. Angelų Sargų bažnyčia 


6 Alytaus kraštotyros muziejus 


Alytaus kraštotyros muziejus buvo įkurtas 1928 m. 
Jame saugoma Pietų Lietuvos istorijos, kultūros, tautosa- 
kos medžiaga, siekiant išsaugoti ir propaguoti Dzūkijos 
krašto ir Alytaus miesto praeities paveldą. Muziejaus lan- 
kytojai gali išvysti eksponuojamą dzūko valstiečio sody- 
bą, pakilnoti sunkųjį kalvio kūjį, savo rankomis paliesti 
archeologines vertybes, malti akmeninėmis girnomis ar 
sijoti miltus. Sužinosime apie senovinę bitininkystę, žve- 
jybą, linininkystę ir daug kitų įdomybių. 

(D www.alytausmuziejus.lt 

Rotušės aikštė Alytuje 


Medinis Antano Juozapavičiaus tiltas per Nemu- 
ną, jungiantis abi miesto dalis (Pirmąjį ir Antrąjį Aly- 
tų), buvo pastatytas 1909 m. Naujojo, modernaus, gelž- 
betoninio tilto statybos vyko iki 1938 m., tais metais 
įvyko ir iškilmingas šio statinio atidarymas, pagerbiant 
ir 1919 m. ant tilto žuvusį karininką Antaną Juozapa- 
vičių. Tai buvo pirmasis kariškis, žuvęs kovose už šalies 
Nepriklausomybę po jos atkūrimo. Tilto galuose buvo 
pritvirtinti šio didvyrio bareljefai, skelbiantys, kad ka- 
rininkas žuvo už Lietuvos nepriklausomybę. Per An- 
trąjį pasaulinį karą susprogdintas tiltas buvo atstatytas 
1967 m. Jo ilgis - 195 metrai. Nuo Alytaus tilto atsiveria 
puikus upės gamtovaizdis. 


1795 m. Alytaus miestas buvo padalytas dviem 
valstybėms - dešinioji miesto dalis atiteko Rusijos im- 
perijai, kairioji - Prūsijos karalystei. Tarpukariu šios 
dvi miesto dalys gavo Pirmojo ir Antrojo Alytaus pava- 
dinimus. 1818 m. Pirmojo Alytaus miesto dalyje buvo 
pastatyta Šv. Liudviko bažnyčia, kūrėsi miesto aikštė. 
Sakoma, kad Pirmojo Alytaus aikštė - tarsi vartai į Aly- 
taus miestą. Kaip tik šioje dalyje kūrėsi Alytaus mies- 
tas, tai liudija ir pastatas su XVI a. skliautuotais rūsiais. 
Vėliau pagrindiniu miesto centru tapo Antrasis Alytus. 


Šv. Liudviko bažnyčia - pati seniausia Alytaus 
šventovė. Pirmoji bažnytėlė buvo pastatyta 1524 m. 
Alytaus dvaro savininko Jono Zaberezinskio. Kurį lai- 


Alytaus apylinkės 


ką bažnyčią lankė abiejų Alytaus dalių tikintieji. Per 
daug metų keitėsi jos pavadinimai, galiausiai 1818 m., 
pastačius naują mūrinę klasicizmo stiliaus šventovę, 
jai suteiktas Šv. Liudviko titulas. Bažnyčia pavadinta 
pagerbiant statybų iniciatorių kleboną Liudviką Ka- 
minską. Bažnyčios interjere išlikęs ir tokio paties pa- 
vadinimo XIX a. tapytas Šv. Liudviko paveikslas. Taip 
pat šventovėje saugomi liturginiai indai, procesijų al- 
torėliai, kryžiai, žibintai ir kitos meno vertybės. Vie- 
nas iš įdomiausių bažnyčioje saugomų eksponatų — 
1669 m. Vilniuje, Jono Delamarso dirbtuvėje, nulietas 
varpas, tituluotas Šv. apaštalų Petro ir Povilo vardu, 
anksčiau priklausęs Vosyliškių parapijai. 


Alytaus piliakalnis, dar vadinamas Švento Jono, Jo- 
ninių kalnu, stūkso dešiniajame Nemuno krante, šalia 
Alytaus miestui vardą davusio Alytupio upelio. XIV a. 
ant šio piliakalnio stovėjo gynybinė pilis, susijusi su ro- 
mantiška legenda apie Migrausėlę ir kunigaikščio sūnų 
Alytą. Šiam žuvus, mylimoji priverkusi visą ašarų upelį, 
jį pavadino Alytupiu, o miestą - Alytumi. Piliakalnio 
papėdę puošia medinės skulptūros „Alytaus piliakalnio 
protėviai - tai 2002 m. vykusio drožėjų ir kalvių sim- 
poziumo metu sukurti meno kūriniai, kuriuos papildė 
2006 m. vykęs ir antrasis menininkų simpoziumas. Per 
Alytupio upelį jau galima pereiti ir kalvių kurtais til- 
teliais. Iš vienos pusės piliakalnį supa Alytupio slėnis, 
iš kitos - Nemunas. I tūkstantmečiu datuojamas pilia- 
kalnis yra apie 25-30 m aukščio. Paskelbtas kultūros 
paveldo objektu. 

Maršrutas po Vilnių driekiasi jaukiame senamies- 
tyje, kur pasivaikščiosime akmenimis grįstomis gatve- 
lėmis, dar alsuojančiomis romantiška praeities dvasia. 
Juo keliaudami įsitikinsime, kodėl Vilnius dažnai va- 
dinamas bažnyčių miestu. Pradėkime kelionę nuo Ka- 
tedros aikštės - vienos svarbiausių erdvių mieste. Prieš 
mus atsiveria Aukštutinės pilies griuvėsiai 6B ir Gedi- 


"4 


Vilniaus g. 


Labdarių g. 


3 , Užupio g. 
> 9 o 
Š o 
V T 
BA “== 


Aukštaičių 9. 


20 NO > 
7 uikaa?“ Ia 
„M Fe 


9 pie a 


Subačiaus g. 


Bazilijonų g. 


1Ž 
1 
; 
1 
Į 


i 
1 
| 
i 
| 
i 
i 
! 
i 
i 
| 
| 
| 
į 
| 
| 
i 
i 
i 
š 
| 
i 
I 
į 
1 
i 
į 
| 
|| 
|! 
i 
i 
L 
i 
i 
» 


i 
i 
i 
t 
i 
i 
| 
1 
L 
i 
i 
I 
| 
! 
| 
i 
i 
| 
[ 
i 
k 
“ 


40 Katedros aikštė-Maironio gatvė-Vilniaus senamiestis 










mino bokšto €3 kalva. Būtinai apsilankykime pačioje 
Gedimino bokšto kalno viršūnėje. Pakilkime į statų 
kalną keltuvu, kuris kyla iš Lietuvos nacionalinio mu- 
ziejaus (Arsenalo g. 1) uždaro kiemo, į jį galima patekti 
nuo Neries upės pusės. Pačioje kalno viršūnėje išdi- 
džiai stūkso Gedimino pilies bokštas. Pasimėgaukime 
nuo kalno atsiveriančiu įspūdingu panoraminiu sena- 
miesčio vaizdu, aplankykime Gedimino bokšte įrengtą 
istorinę ekspoziciją. Vilniaus pilių skirtingo laikotarpio 
modeliai padės aiškiau suprasti sostinės plėtrą, lengviau 
atpažinti seniausius miesto pastatus. Toliau keliaukime 
apžiūrėti, kas slepiasi senamiesčio gatvelių tinkle. 

Nusileidę keltuvu į apačią, pateksime į Lietuvos 
nacionalinio muziejaus EB kiemą. Turėdami daugiau 
laiko, galime užeiti į šį didžiausią Lietuvoje muziejų 
apžiūrėti archeologijos, etninės kultūros, ikonografijos, 
numizmatikos, istorijos eksponatų. 

Pačiame aikštės centre baltuoja didingoji Šv. Sta- 
nislovo ir šv. Vladislovo arkikatedra bazilika €8, pradžią 
jai davė Lietuvos karalius Mindaugas. Šalia — apvalus 
senosios pilies varpinės bokštas 68, mušantis valandas 
Vilniaus miestui. Nepamirškime prie rotušės varpinės 
paieškoti stebuklingosios plytelės, ant kurios užlipus 
išsipildo norai. Apžiūrėkime katedros vidų su vertin- 
gais paveikslais, koplyčiomis, iš anksto susitarę galime 
aplankyti katedros požemius. 

Prie katedros glaudžiasi ir Žemutinės pilies — 
LDK Valdovų rūmai (3. Iš čia didysis kunigaikštis 
Jogaila išvyko į Krokuvą karūnacijai. Rūmai mena ir 
didžiojo kunigaikščio Žygimanto Augusto bei Barbo- 
ros Radvilaitės meilės istoriją. Apžiūrėkime aikštėje 
stovintį Vilniaus įkūrėjo didžiojo kunigaikščio Gedi- 
mino paminklą. 

Nuo Katedros aikštės sukime į B. Radvilaitės g., 
kur sankirtoje su Maironio g. išvysime Sereikiškių par- 
ko €8 vartus. Pasivaikščiokime vingiuojančiais parko 
takeliais, nueikime prie almančios Vilnelės upės. To- 
liau keliaukime Maironio g., kur stovi Šv. Onos bažny- 
čia 6B - legendinis, net Napoleonui Bonapartui palikęs 
įspūdį vėlyvosios gotikos šedevras. Apžiūrėkime nuo 
XVI a. mažai tepakitusią šventovę, greta stovinčius ki- 
tus maldos namus - Šv. Pranciškaus Asyžiečio bažnyčią. 
Į bažnyčios varpinės bokštą galima užlipti sraigtiniais 
laiptais ir pasižvalgyti po Vilniaus senamiestį iš viršaus. 
Dar viena šventovė stovi kiek tolėliau - tai Skaisčiau- 
sios Dievo Motinos cerkvė A (Maironio g. 14). 

Literatų gatve, kurioje gyveno poetas Adomas Micke- 

vičius (Literatų g. 5). Sukime į Pilies gatvę 00, seniausią 

mieste, besidriekiančią iki Katedros aikštės. Kadaise Pi- 

lies ir Didžioji gatvės buvo sujungtos į vieną ir vadino- 
1 


Vilniaus senamiestis 


si Didžiąja Pilies gatve. Dabar šios dvi gatvės - vienos 
lankomiausių sostinėje. Pilies g. saugo ir svarbų istorinį 
pastatą - Signatarų rūmus WWW, kuriuose 1918 m. vasa- 
rio 16 d. buvo pasirašytas Nepriklausomos Lietuvos 
valstybės Atkūrimo aktas. Istorinę medžiagą apžiūrėki- 
me rūmuose įsikūrusiame muziejuje (Pilies g. 26). 

Iš Pilies gatvės pateksime į kitą įdomią senamies- 
čio vietą - S. Skapo gatvę (M. Šia siauriausia gatvele Lie- 
tuvoje eikime iki pabaigos - S. Daukanto aikštės. Čia 
baltuoja Prezidento rūmai - Lietuvos Respublikos Pre- 
zidento oficiali rezidencija 48. Tai iškilmingų ceremo- 
nijų, valstybinių švenčių minėjimų, vėliavų pakėlimo ir 
keitimo vieta. Prezidentūrą iš vidaus galima apžiūrėti 
ekskursijų metu. 


M 


<a ai; 


Lietuvos Respublikos prezidentūra 

Vilniaus panorama 


Remiantis didžiojo kunigaikščio Gedimino 
sutartimi su Kryžiuočių ordinu, žinoma, kad nuo 
1323 m. LDK sostinėje Vilniuje, ant kalno, stūkso- 
jo Aukštutinė pilis. Kartu su Žemutine bei Kreivąja 
pilimis ši tvirtovė sudarė pagrindinį gynybinį mies- 
to kompleksą ir buvo vienas svarbiausių politinių 
centrų. XIV a. pilis buvo puldinėjama kryžiuočių, 
tačiau nuolat atsilaikydavo. Žinoma, kad medinė 
pilis sudegė per gaisrą ir XV a. Vytautas Didysis 
pastatė mūrinę pilį, kurios liekanų galime išvysti ir 
šiandien. Aukštutinės pilies reikšmė pamažu men- 
ko, o nuo XVII a. ja nebebuvo naudojamasi. XIX a. 
pradėti pilies liekanų restauravimo darbai su per- 
traukomis tęsėsi tarpukariu ir sovietmečiu. Nepri- 
klausomybės metais Aukštutinės pilies dalis - Ge- 
dimino bokštas - buvo atnaujinta. 


Vilniaus senamiesčio panoramoje vyrauja 
Aukštutinės pilies bokštas, dar vadinamas Gedi- 
mino. Tai autentiška buvusios pilies liekana, išli- 
kusi nuo XIV a. Dabar šis vakarinis pilies bokš- 
tas - Vilniaus miesto simbolis, iškilęs žalių medžių 
viršūnių ir mėlyno dangaus fone. Nuo 1960 m. čia 
veikia muziejaus ekspozicijos, nuo 1988 m. viršū- 

Gedimino bokštas 


nėje plevėsuoja Lietuvos trispalvė. Nuo 2003 m. 
apžvelgti plačią sostinės panoramą galima pakilus 
moderniu keltuvu. 

(D www.muziejai.lt/vilnius/gedimino pilis.htm 


63 Lietuvos nacionalinis muziejus 


Net devynis padalinius turintis Lietuvos na- 
cionalinis muziejus - didžiausia Lietuvos istorijos 
ir kultūros paveldo saugykla, puoselėjanti ir supa- 
žindinanti su mūsų šalies istorija nuo seniausių iki 
naujausių laikų. Unikaliausius rinkinius saugančio 
muziejaus istorija prasidėjo 1855 m., grafui Eus- 
tachijui Tiškevičiui įkūrus Vilniaus senienų mu- 
ziejų. Bėgant metams, muziejaus kolekcijos nuolat 
plėtėsi, prie to prisidėjo ir vienas tautos atgimimo 
šauklių — dr. Jonas Basanavičius (pradėjęs kurti 
istorijos-etnografijos muziejų). 1992 m. suteikus 
Lietuvos nacionalinio muziejaus vardą, dabar jame 
saugoma daugiau nei 1 mln. eksponatų. Apsilan- 
kę muziejuje išvysime archeologijos rinkinius, su 
tradicine liaudies kultūra susijusius daiktus, dailės 
kūrinius, išeivijos, rezistencijos raštijos egzemplio- 
rius, istorijos kolekcijas, pasakojančias apie Lietu- 
vos valstybės įkūrimą, jos gyvavimą ir kt. 

(D www.lnm.lt 

Iš S. Daukanto aikštės sukime į Universiteto g. Čia 
3 numeriu pažymėtas Vilniaus universiteto pastatas (0, 
Vilniaus universiteto ansamblis kartu su Šv. Jonų baž- 
nyčia vertas atskiro aprašymo, tad jį aplankysime ke- 
liaudami kitu maršrutu (žr. 50 p.). 

Kelionę tęskime Universiteto gatve, kurioje 4 nu- 
meriu pažymėtas pastatas nustebins įspūdingomis ar- 
komis - tai alumnatas (B. Užsukime į vidinį kiemą pasi- 
grožėti arkadomis. Toliau vykime Universiteto g., kuria 
eidami pateksime į Dominikonų g., kur 8 numeriu 
pažymėta viena puošniausių senamiesčio šventovių - 
Šventosios Dvasios bažnyčia (8. Pasigrožėkime vienu 
vertingiausių Lietuvoje rokokinio stiliaus interjerų, 
įspūdingais vargonais. Bažnyčia garsėja ir požemiais: 
įrengtose kriptose žmonės laidoti dar XVII-XVIII a. 
Spėjama, kad čia palaidota ir Napoleono kareivių. 

Nuo Šventosios Dvasios bažnyčios sukime deši- 
nėn ir atsidursime Stiklių g. 2, gavusioje pavadinimą 
nuo čia veikusių stiklių dirbtuvių. Stikliniais gaminiais 
džiaugdavosi ne tik LDK kraštas, bet ir Lenkija, Rusi- 
ja, Vokietija. Stiklo gamybos tradicijos čia tęsiamos iki 
šiol - Stiklių g. įsikūrusi galerija-dirbtuvės, kur rengia- 
mos parodomosios vitražo gamybos programos. 

Iš Stiklių g. lengvai pasieksime Rotušės aikštę 00. 
Dabar čia puikuojasi Vilniaus rotušės pastatas (0, to- 
dėl aikštė - viena svarbiausių Vilniuje, renginių metu 
sutelkianti miestiečius ir sostinės svečius. Apžiūrėki- 
me senuosius gildijų pastatus £0, besiglaudžiančius 
prie Rotušės aikštės (Didžioji g. 24, 26). Dabar juose 
įsikūręs Kazio Varnelio, garsaus lietuvių menininko, 
pirklių pastatus, sukime dešinėn ir atsidursime Vokie- 
čių g., kuria nueisime iki Šv. Mikalojaus g. Šioje gatvė- 
je stovi Šv. Mikalojaus bažnyčia 0 - viena seniausių 
Vilniuje ir Lietuvoje. 

Pasigrožėkime gotikine architektūra ir grįžkime į 
Vokiečių g., o iš jos - į Didžiąją gatvę. Čia (nr. 34) iš- 
vysime Šv. Kazimiero (jėzuitų) bažnyčią 2, garsėjančią 
įžymiuoju kunigaikščių kupolu-žibintu su karūna. Pa- 
sakojama, kad kertinis akmuo, įmūrytas fasado sienoje, 
iš Antakalnio buvo atridentas net 700 žmonių. Bažny- 
čiai kurį laiką buvus cerkve, čia meldėsi ir garsusis rusų 
rašytojas Fiodoras Dostojevskis. 

Kairėje driekiasi trumpa Šv. Kazimiero gatvelė B, 
paėjėkime ja ir atsidursime raudonų plytų pastatų ir 
arkų apsuptyje. Eikime gatvele iki pat galo ir atsidur- 
sime Bokšto gatvėje. Čia stūkso miesto gynybinės sie- 
nos griuvėsiai - Vilniaus bastėja 2. Apžiūrėkime ant 
kalvos, vadinamos Barbakanu, iškilusius senuosius 
mūrinius įtvirtinimus. Pasigrožėję nuo kalvos atsive- 
riančia senamiesčio panorama, Subačiaus g. pasiek- 

Šv. Stanislovo ir šv. Vladislovo arkikatedra bazilika ir varpinė 


sime Aušros Vartų g. Čia (nr. 5) puikuojasi Lietuvos 
nacionalinė filharmonija 2, įsikūrusi viename svar- 
biausių Vilniaus istorizmo architektūros pastatų. Auš- 
ros Vartų g. 7B, vidiniame kiemelyje, stovi Švč. Trejy- 
bės bažnyčia 09, priklausanti unitams. Tai didinga ir 
puošni šventovė, iš pradžių statyta kaip cerkvė. Kitoje 
gatvės pusėje, Aušros Vartų g. 10, stovi ir Šv. Dvasios 
cerkvė su vienuolynu (2. 

Aušros Vartų gatvės pabaigą vainikuoja Šv. Tere- 
sės bažnyčia 23 - ankstyvojo baroko šedevras ir Aušros 
Vartų koplyčia - viena lankomiausių piligrimų vietų 
Vilniuje. Čia garbinamas stebuklingasis Dievo Motinos 
paveikslas. Dabartiniai Aušros vartai 2 - tai vieninte- 
liai išlikę gynybinės sienos vartai. Įvažiavimas į miestą 
pro juos buvo pakeliamuoju tiltu. Praeikime pro arki- 
nius vartus ir atsidursime M. Daukšos, Bazilijonų ir 
Aušros Vartų g. sankirtoje, kur ir baigiasi Vilniaus se- 
namiesčio ribos. m 


"ARMIJAI IR CIVILIAMS 





Parduotuvė „Armijai ir civiliams“ Jums pasiūlys visko, ko gali 
prireikti kelionėje. Čia galite išsirinkti kelionei pritaikytą tu- 
ristinę aprangą ir avalynę, palapines, miegmaišius, kuprines, 
žiūronus, termosus, indus, įrankiusirkt. Keliaukite be rūpesčių! 
Parduotuvė „Armijai ir civiliams“, Jogailos g. 11, Vilnius. 


(D) www.aic.lt 

Šv. Stanislovo ir šv. Vladislovo 
arkikatedra bazilika 


Vilniaus Šv. Stanislovo ir šv. Vladislovo arkikate- 
dra bazilika - Vilniaus širdis, didingų karaliaus Min- 
daugo laikų liudininkė, prie jos buvo prisilietę visi 
žymiausi Lietuvos valdovai. Ši išdidi šventovė, ke- 
rinti Vilniaus gyventojus ir miesto svečius, pastatyta 
dar XIII a. šalia Aukštutinės pilies - ją 1251 m. pa- 
statydino pats Lietuvos karalius Mindaugas. 1387 m. 
didysis kunigaikštis Jogaila pastatė naują šventovę, 
vėliau sudegusią ją atstatė Vytautas Didysis. Klasicis- 
tinių formų didybę 1820 m. naujai katedrai suteikė 
architektas Laurynas Stuoka-Gucevičius. Katedros 
vidų puošia kupolų, sienų tapyba, altoriai, stebuklais 
garsėjantis Švč. Mergelės Marijos paveikslas, vienuo- 
lika koplytėlių bažnyčios šonuose, iš kurių puošniau- 
sia — Šv. Kazimiero koplyčia, kur šventasis Lietuvos 
globėjas ir palaidotas. Paslaptinguose katedros pože- 
miuose ilsisi Ignoto Masalskio, Aleksandro Jogailai- 
čio, Barboros Radvilaitės, Vladislovo Vazos palaikai. 
Vykdant katedros rekonstrukciją požemyje atrasta 
XIV a. freska su Nukryžiuotojo atvaizdu - seniausias 
Lietuvos sieninės tapybos kūrinys. 


6 Varpinė 

Vilniaus Katedros aikštėje, šalia arkikatedros 
bazilikos, baltuoja varpinės bokštas, pastatytas 
kartu su katedra šalia gynybinės pilies sienų. Tai 
Žemutinės pilies gynybinio bokšto dalis. Varpinė — 
tarsi keturių dalių statinys, jos viršūnę puošia kry- 
žius. Viso bokšto aukštis - 57 metrai. Nuo XVII a. 
varpinėje kabo varpas ir laikrodis. Šis laikrodis - 
senųjų laikų reliktas, skaičiuojantis tik valandas. 
Todėl neapsirikime žiūrėdami, kiek laiko rodo šis 
laikrodis, - pusmėnulio formos (minutinė) rodyklė 
čia tik dėl grožio. Minutes skaičiuoja bokšto var- 
pai - kas 15 min. suskamba varpo dūžiai. 


(3 Žemutinė pilis (Valdovų rūmai) 
Aukštutinės pilies kalno papėdėje XIV a. sto- 
vėjo Žemutinė pilis. Gynybine siena aptverti sto- 
vėjo ir pilies ūkiniai pastatai, kareivinės, valstybės 
iždinė, senieji vyskupų rūmai, katedra, didikų ir 
miestelėnų namai. Pilyje gyveno didysis kunigaikš- | 
tis Gediminas, vėliau — Vytautas Didysis. Žemu- 
tinės pilies rūmai suklestėjo XVI a., Žygimanto 
Senojo, Žygimanto Augusto, Barboros Radvilaitės 
ir karalienės Bonos Sforcos laikais. Būtent pasta- 
rosios rūpesčiu vadinamieji Valdovų rūmai buvo 
perstatyti italų architektų ir įgavo renesanso bruo- 

žų. Rūmuose buvo sukaupta vienos vertingiausių Eu- 
ropoje paveikslų, brangenybių, gobelenų, knygų ko- 
lekcijų. Išskirtina ir tai, kad 1636 m.Valdovų rūmuose 
buvo pastatyta opera „Elenos pagrobimas“. Po karo su 
Maskva XVII a. Žemutinės pilies rūmai stipriai sumen- 
ko, o XIX a. buvo visiškai nugriauti. Katedros aikštėje 
Valdovų rūmų atstatymo darbai pradėti vykdyti nuo 
2002 metų. Katedros a., ties Šv. Kazimiero koplyčia, 
1996 m. pagal skulptoriaus Vytauto Kašubos projektą 
atidengtas Gedimino paminklas (skulpt. M. Šnipas). 
2000 m., atnaujinant aikštės dangą, pažymėti buvusių 
Žemutinės pilies pastatų kontūrai. 

(D www.valdovurumai.lt 


Sereikiškių parkas 

Nuo karalienės Bonos laikų puoselėjamas parkas 
įsikūręs prie Gedimino pilies kalno ir Vilnelės upės. Se- 
reikiškių parko teritorija nuo XVI a. priklausė bernar- 
dinų vienuoliams, kurie iki XVII a. pasistatę vienuo- 
lyną šalia įkūrė parką-sodą. Parke augo įvairių rūšių 
medžių, buvo tvenkinių, čia poilsiaudavo ir Vilniaus 
dvasininkija. Po 1863 m. sukilimo parke buvo įrengtos 
kareivinės, pats sodas sumenko. 1799-1919 m. parkas 
buvo tapęs Botanikos sodu, pirmuoju viešuoju parku 
Rytų Europoje. Sovietmečiu parkas buvo vadinamas 
Jaunimo sodu ir tik vėliau gavo dabartinį pavadinimą. 
Čia stovi seniausia (įrengta 1912-1914 m.) mieste van- 
dens tiekimo stotis ir geriamojo vandens laboratorija. 


Sv. Onos bažnyčia ir varpinė 






- 
„2 -- A 


—— 


(TT. pays ai 
r . 


i 
7 t“ 
--- - 
" ; 
r 
S Tre > 
" a 
/ pu. i“ 
4 L 
4 » 
L 
„ "a 
„ “p i 
* 


p 
Am i; 


44 Katedros aikštė-Maironio gatvė-Vilniaus senamiestis 


63 Šv. Onos ir Šv. Pranciškaus Asyžiečio 
(bernardinų) bažnyčių ansamblis 
Vilniaus Šv. Onos bažnyčia - viena gražiausių ir 

garsiausių šventovių visoje Lietuvoje. Manoma, kad ji 
statyta apie XV a. pagal Prahos architekto Benedik- 
to Reijto projektą. Originaliems fasado ornamentams 
prireikė net 33 skirtingo profilio plytų. Vadinamosios 
liepsnotosios gotikos pavyzdys traukia ne tik turistų, 
bet ir tyrinėtojų dėmesį. Nors šventovės vidus ne kar- 
tą keistas, sudėtingi, aukštų langų ir bokštelių fasadai 
išliko nepakitę. Prie Šv. Onos bažnyčios glaudžiasi ir 
Šv. Pranciškaus Asyžiečio bažnyčia, pastatyta į Vilnių 
atvykusių bernardinų. 1490 m. iškilo mūrinė bernar- 
dinų šventovė ir vienuolynas. Bažnyčios fasado nišoje 
yra 1846 m. Kanuto Rusecko tapyta freska. Bažnyčioje 
išlikusi XVI a. gotikinė sienų tapyba. Freskose vaiz- 
duojama Nukryžiuotasis, pranciškonų šventieji. Tai 
viena didžiausių gotikinių šventovių Lietuvoje. 


62 Skaisčiausios Dievo Motinos cerkvė 


Skaisčiausios Dievo Motinos cerkvė - viena svar- 
biausių stačiatikių šventovių, turinti soboro titulą. Iš- 
likęs gotikos stiliaus mūras liudija, kad cerkvė staty- 
ta XIV a. - manoma, kad 1346 m. ją pastatęs didysis 
kunigaikštis Algirdas. Legendos pasakoja, kad šioje 
šventovėje vyko didžiojo kunigaikščio Aleksandro ir 
jo sužadėtinės Elenos vestuvės. Vėliau ji buvo rekons- 
truota Ostragiškių. Dabartinės formos soboras pasta- 
tytas 1868 m. pagal architektų Aleksandro Riazanovo 
ir Nikolajaus Čiagino projektą. 


VILNIAUS SENAMIESTIS 
€0) Pilies gatvė 


Tai seniausia Vilniaus gatvė, istoriniuose šalti- 
niuose minima nuo 1530 m. Iki XVII a. ši gatvė buvo 
vadinama Kanauninkų vardu, nes čia įsikūrusiuose ka- 
pitulos namuose gyveno kanauninkai. Pilį ir Katedros 
aikštę jungianti gatvė tapo viena svarbiausių prekybos 
taškų, todėl į ją vedė daug kelių, galiausiai virtusių net 
17 Pilies gatvės išsišakojimų. Šioje gatvėje namus statėsi 
pasiturintys miestiečiai, didikai, keliolika jų priklausė 
Vilniaus katedros kapitulai. Čia šurmuliuodavo tur- 
gūs, XVIII a. viename iš kiemų buvo įkurtas ir Vilniaus 
universiteto botanikos sodas. Šioje puošnumu garsė- 
jančioje gatvėje yra išlikusių senųjų pastatų fragmentų: 
kiemelių, arkų, skliautų, laiptų, taip pat gotikinio, rene- 
sansinio, barokinio stiliaus pastatų. 


a Vilniaus senamiestis 

Vilniaus senamiestis iš Sv. Jonų bažnyčios varpinės 


Pilies gatvė garsėja ir čia stovinčiu svarbiu kultūros 
paveldo objektu - Signatarų namais. Dabar Signatarų 
namuose įkurtas muziejus, eksponuojantis Lietuvos ne- 
priklausomybės atkūrimo istoriją nuo tautinio atgimi- 
mo metų (1904 m.) iki 1918 m. Muziejuje stengiamasi 
atkurti autentišką tuometinio laikotarpio vaizdą: galima 
apžiūrėti kabinetą, kuriame buvo paskelbtas mūsų šalies 
atkūrimas, išlikusias senąsias fotografijas, Nepriklauso- 
mybės Akto signatarams priklausiusius daiktus. Atski- 
ri kambariai skirti signatarams Petrui Klimui, Jurgiui 
Šauliui, dr. Jonui Basanavičiui, prof. Mykolui Biržiškai. 
Muziejuje rengimos parodos, edukacinės programos, o 
ekspozicijų rinkiniai nuolat pildomi. 


Vilniaus senamiestyje, prie Vilniaus universite- 
to, vingiuoja ir viena įdomiausių sostinės gatvelių — 
S. Skapo gatvė. Tai siauriausia Vilniaus gatvė, įrašyta 
į Lietuvos rekordų knygą. Važiuojamoji jos dalis - tik 
1,98 m pločio. Ši miesto gatvė vardą gavo XVI a., kai 
čia stovėjusius pastatus įsigijo Stanislovas Skapas — 
karališkasis sekretorius. 


Prezidentūros rūmų istorija siekia 1387 m., kai 
Lietuva priėmė krikštą ir didysis kunigaikštis Jogaila 
įsteigė Vilniaus vyskupiją. 1388-1398 m. vyko rūmų, 


Vilniaus senamiestis 


kurie priklausė Vilniaus vyskupui Andriui Vasilai, sta- 
tybos. Ilgą laiką rūmai priklausė Vilniaus vyskupams. 
Kai kuriuos pastato atnaujinimo darbus atliko žymus 
architektas Laurynas Stuoka-Gucevičius. XVIII a. 
rūmų ansamblis ne kartą buvo nuniokotas gaisrų, 
XIX a. tapo Rusijos caro rezidencija, vėliau - Michai- 
lo Muravjovo, Rusijos generalgubernatoriaus, buveine. 
1812 m. rūmuose buvo apsistojęs Rusijos caras Alek- 
sandras ir Prancūzijos imperatorius Napoleonas Bo- 
napartas. Dabartinį klasicistinio stiliaus vaizdą rūmų 
ansamblis įgavo 1824-1832 m. rekonstrukcijos metu 
(archit. V. Stasovas, K. Podčašinskis). Tarpukariu, kai 
prezidentūra buvo įkurta Laikinojoje sostinėje, rūmuo- 
se gyveno ir Juzefas Pilsudskis. Nuo 1997 m. čia įsikū- 
rus Lietuvos Respublikos prezidentūrai, buvo siekiama 
pastatų ansamblį ne tik pritaikyti Lietuvos Respublikos 
Prezidento rezidencijos reikmėms, bet ir išsaugoti au- 
tentišką jo išvaizdą. 


1579 m. Steponui Batorui jėzuitų įkurtą kolegiją 
reorganizavus į Vilniaus universitetą, buvo įkurtas da- 
bar vienas seniausių Rytų Europoje universitetų. Go- 
tikos, renesanso, baroko ir klasicizmo bruožų turintį 
architektūrinį ansamblį sudaro centriniai universite- 
to rūmai, fakultetų pastatai, 13 vidinių kiemų, arka- 
dos bei galerijos. Svarbiausias kiemas, kuriame stovi 

ir Šv. Jonų bažnyčia, apsuptas seniausių universiteto 
pastatų (XVI a.). Atvirose kiemo galerijose įrengtos 
paminklinės lentos žymiems universiteto auklėtiniams 
ir profesoriams, kiemas išpuoštas ir XVIII a. freskomis 
su žymiausiais akademijos mecenatų, mokslo žmonių 
atvaizdais. Universiteto ansamblyje išvysime 1570 m. 
įkurtą biblioteką, kurioje darbar - per 5 mln. leidinių. 
Bene svarbiausias - vienas iš dviejų pasaulyje žinomų 
autentiškų pirmosios lietuviškos knygos - Martyno 
Mažvydo „Katekizmo“ - egzempliorius. 


Alumnatas 

XVI a. šioje vietoje buvo popiežiaus Grigaliaus 
XIII įkurta kunigų seminarija (alumnatas), veikusi iki 
1798 m. (nuo tol priklausanti Vilniaus universitetui). 
Seminarija buvo skirta nekatalikiškų šalių jaunuo- 
liams. Alumnato pastatai - išraiškingo renesansinio 
stiliaus rūmai su įspūdingomis arkomis - buvo sufor- 
muoti XVII a. 

Alumnato kiemas 


(0 Šventosios Dvasios bažnyčia 


Šventosios Dvasios bažnyčia, 1408 m. funduota 
Vytauto Didžiojo, buvo skirta dominikonų vienuo- 
liams, kurie čia buvo atkelti didžiojo kunigaikščio 
Aleksandro. Šalia šventovės dominikonai pasistaty- 
dino vienuolyną, tačiau pastatų ansamblis ne kartą 
nukentėjo nuo gaisrų, buvo nuolat atstatinėjamas. 
XIX a. vienuolynas buvo uždarytas, o Šventosios 
Dvasios bažnyčia tapo parapine. Barokinio stiliaus 
bažnyčios išorę puošia viršuje iškilęs kupolas, fron- 
tonas su ornamentais. Šventovės interjeras yra dar 
puošnesnis: vyrauja rokoko stilius, pastatyta net 16 
marmurinių altorių, sienos dekoruotos XVIII-XIX a. 
tapyba, yra net 45 vertingi dailės kūriniai. Bažnyčios 
požemiuose išlikusios senosios kriptos, XIX a. čia 
veikė kalėjimas, kuriame kalėjo filaretai, 1831 m. ir 
1863 m. sukilimų dalyviai. 

Stiklių gatvė ir Šventosios Dvasios bažnyčia 


Stiklių gatvė 


Vilniaus senamiestyje besidriekianti Stiklių gatvė 
XV-XVI a. garsėjo kaip vienas didžiausių stiklo gamy- 
bos ir prekybos centrų visame krašte. Čia Vilniaus sti- 
kliai gamindavo ne tik stiklinius indus, bet ir sietynus, 
vitražus, veidrodžius su išgraviruotais didikų herbais. 
Stikliniais gaminiais džiaugdavosi ne tik LDK kraštas, 
bet ir Lenkija, Rusija, Vokietija. Dabartinio „Stiklių“ 
restorano vietoje XVII-XX a. veikė ir stiklo turgus, ku- 
riame stiklo dirbiniais, arbata, kava, prieskoniais ir ki- 
tomis prekėmis prekiaudavo žydų prekybininkai. Stik- 
lių gatvėje Antrojo pasaulinio karo metais buvo įkurtas 
ir Mažasis žydų getas (apėmęs Gaono, Antokolskio ir 
Žydų gatves), kuriame gyveno apie 12 tūkst. žydų. 


(D Rotušės aikštė 

Rotušėje jau XV a. būdavo rengiami turgūs ir mu- 
gės, o pirkliai suvažiuodavo net iš Rygos, Maskvos ir 
Krokuvos. Prie Rotušės aikštės būrėsi prekybininkai, 
amatininkai, dirbtuvės ir pirklių gildijos. Čia kadaise 
stovėjo ir bokštas-laikrodis su varpu, kuris 1781 m. 
buvo nugriautas, o varpas perkeltas į Šv. Kazimiero 

Vilniaus rotušės aikštė 


bažnyčią. Rotušės aikštėje iki XVII a. būdavo rengiami 
ir teatralizuoti vaidinimai, savo pasirodymais miestelė- 
nus žavėdavo keliaujantys akrobatai, komediantai. Nuo 
XIX a. iš rotušės balkono švenčių metu grodavo ir pu- 
čiamųjų orkestras. Dabar šios tradicijos tęsiamos - nuo 
2010 m. vasaros mėnesiais vyksta pučiamųjų orkestrų 
(brass band) pasirodymai. Rotušės aikštė taip pat tapo 
svarbių renginių vieta - čia vyksta kasmetinės mugės, 
koncertai, minimos valstybinės šventės, priimami svar- 
būs užsienio svečiai. 


Viena svarbiausių šalies sostinės įstaigų, reprezen- 
tuojančių miesto gyvenimą, rengiančių kasmetinius 
renginius užsienio svečiams ir Lietuvos gyventojams, — 
Vilniaus rotušė, pradėjusi dirbti 1999 m. Rotušės is- 
torija prasidėjo 1432 m., kai Vilniaus miestui buvo 
suteiktos Magdeburgo teisės. Senoji rotušė buvo dvi- 
aukštis gotikos stiliaus pastatas su bokštu, jame įrengti 
posėdžių kambariai, teismo salės, iždas ir kt. Bėgant 
metams, pastatas buvo remontuojamas. Po 1749 m. 
vykusio miesto gaisro rotušės atnaujinimo darbams 
buvo paskirtas Laurynas Stuoka-Gucevičius, tačiau visi 
statybos darbai vyko jau po architekto mirties. Iki pat 
XIX a. rotušė buvo pagrindinis miesto kultūros ir vi- 
suomeninio gyvenimo centras. 1811-1922 m. čia veikė 
miesto teatras. Vėliau pastatas ėmė nykti. Tarpukariu 
buvo atkurtas XVIII a. pastato interjeras. 1944-1995 m. 
čia veikė Lietuvos dailės muziejus ir tik 1995-1996 m. 
rotušė rekonstruota. 

Šalia Rotušės aikštės (Didžioji g. 24, 26) stovi se- 
nieji gildijos pastatai, susiformavę XV-XVI a. Pirkliai į 
Vilniaus miestą atvyko XV a., kai miestui buvo suteiktos 
turgų privilegijos, ir Rotušės aikštė šurmuliavo nuo mu- 
gių gausos. Du gildijos pastatai - tikras gotikos stiliaus 
pavyzdys su skliautuotais rūsiais ir autentiškomis dekoro 
detalėmis. Mažosios gildijos pastatas XVII a. priklausė 
pirklių brolijai, čia veikė amatininkų dirbtuvės, užeigos. 
LDK didiko Masalskio namas ilgą laiką (nuo XVI a.) pri- 
klausė Masalskių giminei, vėliau stipriai nukentėjo mies- 
to gaisro metu. Jame galima išvysti iki šių dienų išlikusią 
gotikinio stiliaus patalpą su atviru ugniakuru. Siekiant 
atkurti autentišką pirklių pastatų išvaizdą, nuo 1985 m. 
jie buvo rekonstruojami. 





Gildijų pastatai 

Apie 1322 m. statyta Šv. Mikalojaus bažnyčia yra 
seniausia gotikinio stiliaus bažnyčia Lietuvoje. XVIII a. 
šventovė buvo rekonstruota, o XX a. pr. buvo vienin- 
telė mieste, kurioje pamaldos vykdavo lietuvių kalba. 
Raudonų plytų bažnyčios pastatas su varpinės bokš- 
tu atrodo gana santūrus, viduje galima išvysti gražius 
žvaigždinius skliautus. Barokiniai altoriai bažnyčioje 
įrengti po XVIII a. rekonstrukcijos. Jie puošti šventųjų 
skulptūromis, kurias kūrė Rapolas Jakimavičius, angelų 
statulėlėmis. Taip pat saugomas XVI a. titulinis bažny- 
čios paveikslas, Pieta, 1930 m. Rapolo Jakimavičiaus 
sukurtas Vytauto Didžiojo biustas ir kt. 


Pirmoji bažnyčia buvo pastatyta jėzuito Jono Fran- 
kevičiaus 1604-1618 m. pagal Romos Jėzaus Vardo 
šventovės pavyzdį. Dvibokštė barokinio stiliaus bažny- 
čia buvo perstatyta XVIII a. Tada ji pasipuošė kupolu 
su garsiąja LDK kunigaikščių karūna, kuri matoma vi- 
soje senamiesčio panoramoje. Šv. Kazimiero bažnyčios 
viduje saugomi 13 altorių, sienų tapyba puošta krip- 
ta, vargonų prospektas, XVIII a. nulieti keturi varpai, 
šventųjų skulptūros bei kiti meno kūriniai. Sovietme- 
čiu bažnyčia buvo paversta ateizmo muziejumi, tačiau 
dabar grąžinta jėzuitams. 





Šv. Kazimiero gatvė 

Vilniaus senamiestyje vingiuoja šventojo Kazimie- 
ro vardu pavadinta gatvė. Šv. Kazimiero gatvė kertasi su 
Bokšto ir Subačiaus gatvėmis. Nuo jos lengvai, paėjėjus 
Kūdrų gatvele, galima pasiekti Maironio gatvę. Tai vie- 
na gražiausių miesto gatvių - ją rėmina geltonoji arka 
su langeliu. Sakoma, kad ši romantika alsuojanti sena- 
miesčio gatvė yra dažniausiai įamžinama nuotraukose 
ar menininkų tapybos darbuose. 

Vilniaus gynybinės sienos fragmentas 


Vilniaus gynybinės sienos įtvirtinimai buvo pasta- 
tyti 1522 m., nes stiprėjant Rusijos valstybei Žemutinės 
ir Aukštutinės pilių miestui apsaugoti neužteko. Sie- 
na buvo sumūryta didžiojo kunigaikščio Aleksandro 
įsakymu. Joje buvo penkeri vartai, o XVII a. pr. - jau 
dešimt vartų ir du gynybiniai bokštai. Bastėja iškilo 
XVII a. prie šios gynybinės sienos, Bokšto kalne. Įtvir- 
tinimą sudarė bokštas, artilerijai skirta dalis ir juos jun- 
giantis tunelis. Bėgant laikui, gynybinių sistemų reikš- 
mė sumenko, XIX a. beveik visi gynybiniai įtvirtinimai 
buvo nugriauti. 1966 m. senoji bastėja buvo atstatyta, 
o 1987 m. čia pradėjo veikti muziejus, dabar priklau- 
santis Lietuvos nacionaliniam muziejui. Nuo 2010 m. 
atliekami bastėjos rekonstrukcijos darbai. 


Lietuvos nacionalinė filharmonija - tai didžiausia 
mūsų šalyje koncertinė įstaiga, puoselėjanti šalies kul- 
tūrą, muziką, supažindinanti klausytojus su klasikine 
ir šiuolaikine muzika, renginių pristatymais garsinanti 
Lietuvą užsienyje. Nuo XVI a. čia stovėjo rusų pirklių 
namai, o 1902 m. jų vietoje iškilo Miesto salė ir vieš- 
butis - dabartiniai filharmonijos rūmai, suprojektuoti 
rusų inžinieriaus Konstantino Korojedovo. Viename 
svarbiausių miesto istorinių pastatų 1904 m. veikė lie- 

Lietuvos nacionalinė filharmonija 


tuviškas knygynas, o 1905 m. gruodžio 4-5 d. čia buvo 
susirinkęs Didysis Vilniaus Seimas, pirmą kartą papra- 
šęs Lietuvos autonomijos. 1906 m. parodyta ir pirmoji 
opera Lietuvoje - „Birutė“. Nuo 1940 m. čia įsikūrė Lie- 
tuvos nacionalinė filharmonija. 

(D www.filharmonija.lt 


Švč. Trejybės bažnyčia 

Vėlyvojo baroko šedevras - Švč. Trejybės bažny- 
čia ir bazilijonų vienuolynas - pakeri savo elegancija 
ir didingumu. Priešais bažnyčią stovi puošnūs Jono 
Kristupo Glaubico suprojektuoti bazilijonų vartai-ar- 
ka su bažnyčios atvaizdu. XVI a. bažnyčia išaugusi iš 
cerkvės, jos vienuolyno rūsiuose XIX a. buvo kalinami 
fillomatai ir filaretai (Adomas Mickevičius, Ignas Do- 
meika ir kt.). Vėliau bažnyčia buvo perduota stačia- 
tikiams, paversta cerkve. 1918 m. Vilniaus vyskupas 
Jurgis Matulaitis jau katalikų šventovėje įkūrė vaikų 
prieglaudą, o 1927 m. čia įsikūrė Švč. Mergelės Marijos 
kongregacijos vienuolynas, seserys šią šventovę prižiū- 
ri ir dabar. Bažnyčios vidų puošia išlikę 9 altoriai su 
paveikslais, vienas jų, laikomas stebuklingu, - Dievo 
Motinos paveikslas. 


Šv. Dvasios cerkvė 


Šv. Dvasios cerkvė - pagrindinė Lietuvos stačia- 
tikių šventovė ir vieninteliai tokie maldos namai, pa- 
statyti pagal tradicinį baroko stiliaus bažnyčios planą. 
Cerkvė iškilo 1638 m., ją fundavo Lenkijos karalius Vla- 
dislovas Vaza. Pastatas dekoruotas pagal Jono Kristupo 
Glaubico projektą. Šventovės vidų puošia stiuko (gipso 
ir marmuro mišinys) skulptūros — retas atvejis stačiati- 
kių cerkvėse. Didybės suteikia rokoko stiliaus ikonosta- 
tas, primenantis katalikišką altorių. Šv. Dvasios cerkvėje 
garbinami kankiniai. Žymūs trys stačiatikių kankiniai 
šventieji - Antanas, Jonas ir Eustachijus, kuriuos didy- 
sis kunigaikštis Algirdas pasmerkė mirti. Jie palaidoti 
Šv. Dvasios cerkvėje. Šalia šventovės veikia vieninteliai 
Lietuvoje stačiatikių moterų ir vyrų vienuolynai. 


€3 Šv. Teresės bažnyčia 
Šalia stebuklingųjų Aušros vartų stovi Šv. Teresės 
bažnyčia, statyta basųjų karmelitų 1633-1654 m. Su 

bažnyčios pastatu sujungtas ir karmelitų vienuolynas. 
Bažnyčios fundatorius buvo LDK pakancleris Steponas 
Pacas, kurio giminės herbas puošia bažnyčios frontoną. 
Šventovės projektą rengė italų karališkieji architektai, 
atsižvelgdami į Romos „Il Gesu“ bažnyčios projektą. 
Šią ankstyvojo baroko šventovę puošia šv. Teresės gyve- 
nimą vaizduojančios freskos (dail. Motiejus Sluščians- 
kis), skulptūros, lipdiniai, iš Liublino atvežtas XVIII a. 
krucifiksas. Didysis bažnyčios altorius - vienas gra- 
žiausių Lietuvoje. Jį puošia XVIII a. Simono Čechavi- 
čiaus kurtas paveikslas, skirtas šv. Teresei. 





Aušros Vartų koplyčioje 


Aušros vartai 


Aušros Vartų gatvė atsiremia į garsiausią Vilniaus 
šventovę - miesto vartų koplyčią, pastatytą žymiajam 
Švč. Mergelės Marijos paveikslui. Šie kelyje į Medinin- 
kus pastatyti vartai minimi jau nuo 1514 m. Manoma, 
kad šie vartai pavadinimą gavę nuo „Aušros žvaigždės“ 
vaizdinio, susieto su pradėjusiu plisti Švč. Mergelės 
Marijos kultu. Aušros vartuose kabo garsusis Dievo 
Motinos paveikslas, datuojamas 1620-1630 m. Aušros 
Vartų paveikslas paskelbtas stebuklingu, puoštas aptai- 
sais ir votais, popiežiaus vainikuotas karūnomis. Auš- 
ros Vartų Švč. Mergelės Marijos garbei lapkričio mėn. 
švenčiami Didieji globos atlaidai. Čia rožinį yra sukal- 
bėjęs ir popiežius Jonas Paulius II. 

Vilniaus senamiestis slepia dar vieną didžiulį žinių 
ir istorijos lobyną - Vilniaus universiteto (VU) kom- 
pleksą. Kviečiame pakeliauti po jį, nes universiteto an- 
samblis vertas atskiros kelionės. Tiems, kurie mokėsi 
šioje Alma Mater, tai bus ir romantiškas jaunystės laikų 
prisiminimas, o tiems, kas šioje seniausioje Lietuvos 

aukštojoje mokykloje nestudijavo ar dar tik rengiasi 
stoti, - puiki viduramžių laikų istorijos pamoka. 

Steponui Batorui jėzuitų įkurtą kolegiją 1579 m. re- 
organizavus į Vilniaus universitetą, buvo įkurtas dabar 
vienas seniausių Rytų Europoje universitetų. Gotikos, 
renesanso, baroko ir klasicizmo bruožų turintį archi- 
tektūrinį ansamblį sudaro universiteto rūmai, fakultetų 
pastatai, 13 vidinių kiemų, arkados bei galerijos. 

Kelionę pradėkime nuo aikštelės priešais VU cent- 
rinius rūmus. Iki XIX a. pr. čia buvo uždaras Bibliote- 
kos kiemas. Kairėje - turistams skirtas įėjimas į uni- 
versiteto ansamblį. Ties viduriu - puošnios paminkli- 
nės VU bibliotekos durys, skirtos Martyno Mažvydo 
„Katekizmo“ 450 metų jubiliejui (aut. J. Meškelevičius). 
Vienas iš dviejų pasaulyje žinomų pirmosios lietuviš- 
kos knygos autentiškų egzempliorių saugomas būtent 
VU bibliotekoje. Pastato dešinėje pusėje, nišoje, sto- 
vi paminklas lietuvių literatūros raštijos pradininkui 
Kristijonui Donelaičiui EB. 

Nekantriausiems priminsime, jog turistams 
VU teritorijos lankymas yra mokamas, o į bibliotekos 
sales ir kitas riboto lankymo patalpas pateksime tik 
užsisakę ekskursiją. 

Užeikime į VU biblioteką, kuri įkurta 1570 m., net 
devyneriais metais senesnė už patį universitetą ir saugo 
per 5 mln. leidinių. Trečiajame aukšte surasime skai- 
tyklą, kurioje eksponuojami senieji stebėjimo ir mata- 
vimo prietaisai: gaubliai, teleskopai, žemėlapiai ir kitos 
mokymo priemonės. Retų spaudinių skyriaus skai- 
tykla įsikūrusi kairiajame pastato flygelyje, P. Smug- 
levičiaus salėje 3. Verta dėmesio ir mėlynoji Joachimo 
Lelevelio salė EB, kurioje dabar veikia Bibliografijos ir 
informacijos skyrius. 

Išėję iš bibliotekos, užsukime į Observatorijos kie- 
mą 63. Tai - universiteto širdis, kai kurie pastatai čia 
išlikę nuo pat mokyklos įkūrimo. Pažvelkime aukštyn 
į gausiai išpuoštą XVIII a. statytos senosios observato- 
rijos pastato fasadą, bokštelius ir pabandykime įsivaiz- 
duoti, ką jautė tie jauni žmonės, prieš 300 metų atvažia- 
vę čia studijuoti. 

Iš Observatorijos kiemelio pereikime į pagrindi- 
nį (Didįjį) P. Skargos kiemą 68. Čia vyksta svarbiausi 
universiteto renginiai, birželio mėnesį su ką tik gau- 
tais diplomais būriuojasi absolventai. Atvirose arki- 
nėse galerijose įrengtos paminklinės lentos žymiems 
universiteto auklėtiniams ir profesoriams, kiemas 
išpuoštas ir XVIII a. freskomis su žymiausiais aka- 
demijos mecenatų, mokslo žmonių atvaizdais. Deši- 
nėje matyti universiteto aula (3. Tiesiai prieš mus — 
Šv. Jonų bažnyčia 8, pradėta statyti dar 1386 m., 
kurioje šiandien lankytojus stebina net dešimt alto- 

rių, šešios koplyčios ir puikiai veikiantys vieni 
didžiausių vargonų Lietuvoje. 

Ne mažiau įspūdžių suteiks ir šalia stovinti 68 met- 
rų aukščio bažnyčios varpinė 3. Į jos viršų šiltuoju 
metų laiku galima užkilti moderniu 2011 m. įrengtu 
liftu. Iš aukščiausio Vilniaus senamiesčio taško atsive- 
ria kvapą gniaužianti sostinės panorama. 

Iš varpinės nusileiskime į Didįjį kiemą. Pavalgyti 
galime kaip tikri studentai šalia varpinės esančioje ka- 
vinėje. Papietavę pro V. Kudirkos varpą laiptais leidžia- 
mės į M. K. Sarbievijaus kiemą (B. Čia įsikūręs Vilniaus 
universiteto Lituanistikos centras, A. Kmieliausko fres- 
komis išpuoštas akademinis knygynas „Littera“. Verta 
užsukti į Lituanistikos centro vestibiulį. Jo skliautai 
1976-1978 m. ištapyti įspūdingo dydžio freska „Metų 
laikai“ (aut. R. Repšys). 

Iš M. K. Sarbievijaus kiemo pateksime į S. Dau- 
kanto t bei Arkadų U23 kiemus. S. Daukanto kieme 
esančiame pastate rasime dar vieną sovietiniais laikais 
sukurtą interjerą - Mūzų vestibiulį (aut. R. Gibavičius), 
o Arkadų kiemas - pats mažiausias universitete. Toli- 
miausios VU erdvės, jau besiribojančios su S. Skapo ir 
Pilies gatvėmis, - A. Mickevičiaus, L. Gucevičiaus kie- 
meliai. Iš jų pro M. K. Sarbievijaus kiemą sugrįžkime į 
Universiteto gatvę, kur ir pradėjome kelionę. » 


Šv. Jonų bažnyčios varpinės liftas veikia tik šiltuoju 
metų laiku. Norintieji apsilankyti tik varpinėje į ją 
patekti gali iš Šv. Jono gatvės. 

VU Didysis kiemas iš varpinės terasos 


Šalia centrinių Vilniaus universiteto rūmų, 
kriptos nišoje, stovi Kristijono Donelaičio (1714- 
1780) paminklas. Šį lietuvių rašytoją, poemos „Me- 
tai kūrėją 1964 m., 250 metų gimimo proga, įam- 
žino skulptorius Konstantinas Bogdanas. Iš stiklo 
plastiko kurta didinga skulptūra vaizduoja poetą, 
sėdintį su atversta knyga ant kelių. Ant paminklo 
iškalta ir Žymaus šviesuolio pavardė, jo gyvenimo 
bei paminklo pastatymo datos. 


Pranciškaus Smuglevičiaus salė, jau XVI a. nau- 
dota jėzuitų vienuolių, galutinai susiformavo XVII a. 
Vėliau salėje įsikūrė universiteto biblioteka, vykdavo 
viešos paskaitos. Nuo 1802 m. P. Smuglevičius per 
dvejus metus sukūrė naują įspūdingą salės dekorą: 


Pranciškaus Smuglevičiaus salė 





Po Vilniaus universitetą 51 





Vilniaus universitetas 


išsiskyrė skliautuose vietoj XVII a. freskų įrengti drobė- 
je tapyti paveikslai. Vienas jų - paauksuotuose rėmuose 
vaizduojantis mokslų deivę Minervą ir VU profesorius. 
Skliautų ir sienų dalyse taip pat buvo ištapyti antikinio 
pasaulio filosofų, poetų atvaizdai. Laikui bėgant salės 
paskirtis ne kartą keitėsi: priklausė Medicinos-chirurgi- 
jos akademijai, Vilniaus viešajai bibliotekai. 1867 m. iki 
tol buvusi klasicistinė sienų ir skliautų tapyba buvo pa- 
keista, tačiau 1929 m. vėl atkurta menininko J. Hopeno. 
Sunyko ir P. Smuglevičiaus kurti paveikslai, kurie pakeis- 
ti atkurta XVII a. freska. XX a. restauracijos metu salė 
įgavo dabartinę išvaizdą: buvo atnaujintas sienų dekoras, 
grindys, baldai, P. Smuglevičiaus dekoro detalės. Salę, 
kurioje dabar įsikūrusi Retų spaudinių skyriaus skaityk- 
la, puošia ir įspūdingi sietynai. 





Joachimo Lelevelio salė 


EB Joachimo Lelevelio salė 


1570 m. įkurtą didžiausią Lietuvoje biblioteką puo- 
šia ir įspūdinga jai priklausanti salė, XX a. gavusi lenkų 
istoriko, kartografo Joachimo Lelevelio vardą. XVIII a. 
ši salė buvo per du aukštus įsikūrusios akademijos kop- 
lyčios dalis. Koplyčios skliautus puošė ypatinga lipdyba 
ir tapyba su gipso apvadais, vaizduojanti šv. Stanislovą 
Kostką. 1773 m. koplyčia atiteko Fizikos fakultetui, o 
1775 m. buvo įrengtas fizikos kabinetas. Patalpa nebuvo 
pritaikyta tokio kabineto reikmėms, todėl buvo padaly- 
ta į du aukštus, ir viename iš jų (trečiame aukšte) įsikūrė 
Tapybos katedros piešimo studija. Įspūdingas skliautų 
dekoras buvo atkurtas 1930 m. Jurgio Hopeno dėka: 
įdomių formų dekoras (vaisių kekės, lapai, žiedai), tam- 
sus mėlynos spalvos fonas, dekoratyvių formų angelų 
figūros. Po to čia buvo perkelti J. Lelevelio žemėlapių ir 
knygų rinkiniai. 1956 m. salės sienų tapyba buvo atnau- 
jinta B. Motuzos. Dabar šioje bibliotekai priklausančio- 
je salėje veikia Bibliografijos ir informacijos skyrius su 
memorialine J. Lelevelio ekspozicija. 

Observatorijos kiemas 


Senamiestyje nuo Universiteto gatvės galima išvys- 
ti seniausio Vilniaus universiteto Observatorijos kiemo 
pastatus. Keletas pastatų mūro fragmentų mena XV a., 
o pats kiemas susiformavo XVI a., kai jėzuitai įsteigė 
Vilniaus kolegiją (1579 m. tapusią Vilniaus universite- 
tu). Tuos laikus mena ir 1569 m. statytas namas, kuria- 
me įsikūrė atvykę jėzuitai. Svarbiausias kieme stovintis 
pastatas - tai įspūdinga senoji Astronomijos observa- 
torija su priestatu, kuris išpuoštas Zodiako ženklais ir 
lotyniškomis sentencijomis. Klasicistinio stiliaus prie- 
statas turi du bokštelius, kurie būdavo skirti dangaus 
stebėjimams. XVI a. kiemas buvo vadinamas Kolegijos 
vardu, o XVIII a. pastačius vieną pirmųjų observatorių 
Europoje įgavo dabartinį pavadinimą. Šios observato- 
rijos fundatorė buvo Elžbieta Oginskaitė-Puzinienė, 
o pastato projektą parengė Tomas Žebrauskas. Kieme 
galima išvysti ir memorialinę lentą, skirtą VU rektoriui 
ir observatorijos vadovui Martynui Počobutui. Dabar 
prie observatorijos prigludusiame pastate įsikūrusi 
universiteto bibliotekos direkcija. 


5 Didysis kiemas 


Svarbiausias iš 13 Vilniaus universiteto kiemelių — 
tai Didysis kiemas, kurį supa vieni seniausių pastatų uni- 
versitete (XVI a.) ir Šv. Jonų bažnyčia su varpinės bokš- 
tu. Kai universitetas priklausė jėzuitams, šis kiemas buvo 
vadinamas Akademijos, o 1919 m. gavo pirmojo rekto- 
riaus Petro Skargos vardą. Didžiojo kiemo pavadinimas 
buvo suteiktas sovietmečiu. Didysis kiemas, susiforma- 
vęs XVIII a., - vienas puošniausių. Universiteto pasta- 
tus puošia arkos, čia įrengtose atvirose galerijose (pra- 

ėjus arkas) galima išvysti gana daug paminklinių lentų, 
įamžinančių su universitetu susijusius Žmones. Viena 
svarbiausių - paminklinė lenta universiteto įkūrėjui 
Steponui Batorui. Kiemas išpuoštas XVIII a. freskomis 
su žymiausiais akademijos mecenatų, mokslo žmonių 
atvaizdais. Čia įamžinti vyskupas Valerijonas Protasevi- 
čius, didysis etmonas Jonas Karolis Chodkevičius, Sta- 
nislovas Augustas Poniatovskis, karalius Augustas III. 

Mažoji aula 


Didįjį kiemą rėmina ir Vilniaus universiteto aulos 
pastatas, kurio atidarymo iškilmės įvyko 1762 m. birže- 
lį. Pati pirmoji aula buvo pastatyta XVI a. šiaurinėje kie- 
mo pusėje, o jai sunykus iškilo dabartinė, stovinti prie 
Šv. Jonų bažnyčios. Manoma, kad šios klasicistinio sti- 
liaus aulos architektas buvo Jonas Kristupas Glaubicas. 
Aula buvo viena puošniausių universiteto salių, naudo- 
jama ir valstybės reprezentacijai. XIX a. pastatas buvo 
perstatytas pagal Mykolo Šulco (jame buvo įrengta bib- 
lioteka) ir Karolio Podčašinskio projektus. 1929 m. 
minint universiteto 350 metų sukaktį pastato fasadas 
buvo papuoštas Tiesos ir Grožio skulptūromis, kurto- 
mis Boleslovo Balzukevičiaus. Iki mūsų dienų šios sta- 
tulos neišliko, jų vietoje dabar galima išvysti stilizuotas 
studentų skulptūras. Virš aulos įėjimo puikuojasi ir lo- 
tyniškas užrašas: Alma Mater Vilnensis. 

Sv. Jonų bažnyčia, varpinė ir aula 


Šv. Jono Krikštytojo ir šv. Jono apaštalo evangelisto 
(Šv. Jonų) bažnyčia, priklausanti Vilniaus universitetui, 
buvo pradėta statyti Lietuvos ir Lenkijos karaliaus Jo- 
gailos 1387 m., o baigta 1426 m. Vytauto Didžiojo. Nuo 
XVI a. ji priklausė jėzuitams. Vieni svarbiausių bažny- 
čios restauravimo darbų vyko XVIII a.: Jonas Kristu- 
pas Glaubicas su skulptoriais suteikė šventovei baroko 
stiliaus bruožų, sienas papuošė tapytos freskos, buvo 
pastatyti net 23 įspūdingi altoriai (išliko 10), įrengtos 
koplyčios. XIX a. bažnyčios atnaujinimo darbams vado- 
vavo Karolis Podčašinskis. Po Antrojo pasaulinio karo 
bažnyčia buvo uždaryta, Vilniaus universitetas ją atga- 
vo 1963 m. Dabar bažnyčioje galima išvysti įspūdingą 
10 altorių kompoziciją su 1757 m. kurtu tabernakuliu, 
Loreto Dievo Motinos altoriumi, Jėzaus Krikšto skulp- 
tūrinę grupę, šventųjų paveikslus. Taip pat čia įrengti 
vieni didžiausių vargonų Lietuvoje, atgabenti į Šv. Jonų 
bažnyčią iš Polocko jėzuitų bažnyčios po 1831 m. su- 
kilimo. XIX a. jie buvo atnaujinti Juozapo Radavičiaus. 
Taip pat bažnyčią puošia ir 18 skulptūrų, iš kurių net 12 
vaizduoja šventuosius Jonus. Šv. Jonų bažnyčioje veikia 
Mokslo muziejus, vyksta koncertai, VU absolventų di- 
plomų įteikimai. Šv. Jonų bažnyčia garsėja ir mūsų die- 
nas pasiekusiomis 6 koplyčiomis: Šv. Stanislovo Kostkos, 
Šv. Onos, Dievo Kūno (Oginskių), Šv. Barboros, Angelų 
Sargų (Šv. Kozmo ir Damijono), Švč. Mergelės Marijos 
Nekaltojo Prasidėjimo. 


Mokslo muziejus (buvusi Šv. Jonų bažnyčios zakristija) 

XVII a. statyta Šv. Stanislovo Kostkos koplyčia 
puošta kupolu su žibintu, vitražiniais langais, sienine 
tapyba. XVIII a. koplyčia buvo pavadinta šventojo Sta- 
nislovo Kostkos vardu, buvo išpuošta freskomis, vaiz- 
duojančiomis šventojo stebuklus (Lvovo miesto išgel- 
bėjimas nuo gaisro), šv. Stanislovo Kostkos atvaizdu. 
Koplyčios skliautų dalyje pavaizduotas ir Vilniaus uni- 
versiteto rektorius Vladislovas Daukša tarp septynių jė- 
zuitų, taip pat popiežius Benediktas XIII, LDK didikai. 


Viena išraiškingiausių - Šv. Onos koplyčia, dar va- 
dinama Švč. Mergelės Nekaltojo Prasidėjimo, Šv. Ange- 
lų Sargų, statyta XVIII-XIX a. Ją puošia gausi ornamen- 
tika, drožiniai, Šv. Angelų Sargų skulptūros, skliautinės 
freskos. Viena svarbiausių koplyčios vertybių - XVIII a. 
sukurtas Viktoro altorius, neįprastai vaizduojantis kry- 
žių, tarsi išaugusį iš vynmedžio su vynuogių lapais ir 
šakomis. Pačioje apačioje vaizduojamas šv. Viktoro, 
III a. gyvenusio kankinio, karstas. Šiaurinėje koply- 
čios dalyje, kurią 1748 m. suprojektavo Jonas Kristupas 
Glaubicas, vaizduojama Dievo Motina, kylanti į dangų. 


„Gyvybės medis“ Šv. Onos koplyčioje 

Dievo Kūno koplyčios kupolas 


Įspūdingoji Dievo Kūno (Oginskių) koplyčia buvo 
pastatyta XVI a., tačiau 1737 m. gaisro metu beveik 
visai suniokota. Nors ir priklausė Dievo kūno brolijai, 
tačiau jie koplyčia mažai rūpinosi, todėl Oginskių gi- 
minė pradėjo globoti šią šventovę. Trakų vaivados Tado 
Oginskio dėka koplyčia buvo atstatyta, naujai įrengtas 
vidus. 1782 m. į šventovę buvo atgabentos šv. Teo- 
filio relikvijos, patalpintos altoriuje. Koplyčios vartus 
puošia Oginskių giminės herbas. Itin išraiškinga yra 
koplyčios skliautų tapyba: freskos vaizduoja Senojo 
Testamento scenas (manos gaudymą), Mozę, Sandoros 
skrynią. XIX a. I. K. Oginskio dėka koplyčią papuo- 
šė ir vitražiniai langai, kuriuos kūrė Jonas Kazimieras 
Vilčinskis. Vitražai, vaizduojantys žymiausius Vilniaus 
bažnyčių paveikslus ir Oginskių giminės herbus, caro 
valdžios buvo leidžiami įrengti tik 1890 m. 


Šv. Barboros koplyčia dar kitaip vadinama auks- 
kalių cecho koplyčia, nes šio cecho seniūnas Tadas 
Sklendzienskis 1781 m. altoriniam Šv. Barboros pa- 
veikslui nukalė sidabrinę skardą. Čia nuo seno sto- 
vėjo ir Švč. Mergelės Marijos Nekaltojo Prasidėjimo 
skulptūra, taip pat statulomis puoštas altorius su Dievo 
Tėvo skulptūra. Dabartinė Šv. Jonų bažnyčios raštinė — 
tai Angelų Sargų koplyčia, dar vadinama Piaseckių, 
Šv. Kozmo ir Damijono. Šią koplyčią išlaikė chirurgai, 
pirtininkai ir barzdaskučiai. 1669 m. šių žmonių dėka į 
koplyčią buvo atgabentas Jono Šrėterio tapytas Šv. Koz- 
mo ir Damijono paveikslas. 

60) šv. Jono Krikštytojo ir šv. Jono 
apaštalo evangelisto bažnyčios 
varpinė 
Šv. Jonų bažnyčios varpinė, iškylanti Vilniaus se- 

namiesčio panoramoje, yra aukščiausias sostinės sta- 

tinys — varpinės bokšto aukštis siekia 68 metrus. Ji 
statyta 1600-1610 m. Nuo 2010 m. restauruojamoje 
varpinėje buvo įrengtas modernus liftas, kuris pradė- 
jo veikti 2011 m. birželį. Nuo šio aukščiausio Vilniaus 
miesto statinio atsiveria tiek senamiesčio, tik tolimiau- 
sių Vilniaus miesto pakraščių panorama. Nors varpi- 
nės atnaujinimo darbai planuojami iki 2012 m., tačiau 
ir 2011 m. visiems norintiems leidžiama gėrėtis atsive- 
riančia miesto tolių platybe. Dar vienas įdomus varpi- 
nės elementas - įrengta Fuko švytuoklė, vaizduojanti 
Žemės sukimąsi aplink savo ašį. 


60 M. K. Sarbievijaus kiemas 


Vienas iš Vilniaus universiteto kiemelių - užda- 
ras Motiejaus Kazimiero Sarbievijaus, žymaus XVII a. 
Europos poeto, VU studento, kiemas. Šioje vietoje 
gyveno Architektūros katedros dėstytojas, architektas 
Mykolas Šulcas, prof. Jozefas Saundersas, architektas 
Karolis Podčašinskis. Kiemas iš visų pusių supamas 
įvairaus laikotarpių pastatų su arkomis ir kontrafor- 
sais. Virš arkos pakabintas stilizuotas varpas su groto- 
mis, Vyčiu ir Gedimino stulpais. Šį įėjimą rėmina Vin- 
co Kudirkos leistam lietuviškam laikraščiui „Varpas“ 
(1889-1906) skirtas paminklas. 1988 m. įkeltas var- 
pas — Valentino Šimonėlio kolekcijos dalis - amžina 
ir universitete veikusią filologų organizaciją „Varpas“. 
Dabar čia įsikūrę Lituanistikos centras, „Littera“ kny- 
gynas ir Filologijos fakultetas. Lituanistikos centro 
vestibiulį puošia 1976-1978 m. Petro Repšio kurta 
freska „Metų laikai“, tapyta ant sienų ir skliautų. Lie- 
tuvių mitologiją ir tautinę pasaulio sandarą vaizduo- 
jančios šokančios ir instrumentais grojančios figūros 
yra nutapytos ryškiai rudomis, mėlynomis ir geltono- 
mis spalvomis. Knygyno pastatas taip pat išpuoštas 
freskomis, kurtomis menininko Antano Kmieliausko. 
Skliautuose nutapytos Vilniaus universitete klestėju- 
sius mokslus ir menus simbolizuojančios figūros. 


62) Simono Daukanto kiemas 


VU filologijos fakulteto pastatų ir spaustuvės ap- 
suptas kiemas pavadintas VU studento, istoriko Simo- 
no Daukanto garbei. XVIII a. pab. susiformavęs kie- 
mas anksčiau buvo Vilniaus didikų gyvenamoji vieta. 
Kiemui žavesio suteikia pastatų renesansinio stiliaus 
dekoras (išlikęs atiko fragmentu puoštas XVI-XVII a. 

Simono Daukanto kiemas 


pastatas), arkos, ant vienos iš sienų kabantis S. Dau- 
kanto bareljefas (skulpt. R. Kazlauskas). Mūzų vesti- 
biulis įsikūręs pietinio kiemo pastato antrajame aukšte. 
Vestibiulis išpuoštas ypatinga sgrafito technika tapyto- 
mis freskomis „Devynios mūzos“. 1970 m. dailininko 
Rimtauto Gibavičiaus sukurta sienų tapyba apima tris 
sienas, kurioje pavaizduotos senovės Graikijos meno ir 
mokslo mūzos. Vestibiulio pradžioje, ant ketvirtosios 
sienos, ištapyta svarbiausioji atminties deivė, vadina- 
moji mūzų motina Mnemosinė. Juoda, balta ir raudona 
spalvomis tapytos freskos primena graikiškojo stiliaus 
vazų tapybą. Šalia kiekvienos mitologinės figūros yra 
užrašas, skelbiantis mūzos vardą ir jos globojamą sritį. 


5) Arkadų kiemas 


Arkadų kiemą supantys pastatai XVIII a. priklau- 
sė Korvinų-Kosakovskių šeimai, o nuo 1832 m. atite- 
ko gimnazijos mokytojams. Pats kiemas susiformavo 
1873 m., kai pagal architekto Jono Levickio projektą 
S. Daukanto kiemo pastatų dalis buvo sujungta ir su- 
kūrė uždarą erdvę - dabartinį Arkadų kiemą. Kiemą 
puošia daugybė arkų ir nišų, kolonų, o išorinis pasta- 
tų fasadas matomas iš S. Skapo gatvės. Iš šios gatvės į 
kiemą buvo galima įvažiuoti pro metalinius vartus, 
puoštus liaudies motyvais. Jie kurti XX a. aštuntajame 
dešimtmetyje pagal J. Kėdainio projektą. Tai pats ma- 
žiausias universiteto kiemelis. 


Arkadų kiemas 

Vilniaus miestas ir apylinkės 

Zarasų g. vykime iki sankirtos su Rasų g. Sukime į 
dešinę ir pravažiavę geležinkelio bėgius išvysime Rasų 
kapines €B (Rasų g. 32). Tai tarsi gyvas Vilniaus kultū- 
ros metraštis, pasakojantis apie čia amžino poilsio atgu- 
lusius Vilniaus universiteto profesorius, literatus, dai- 
lininkus ir kitus garsius miesto šviesuolius. Grįžkime 
Rasų g. atgal, kirskime Zarasų g. ir sukime į Subačiaus g. 
herbas herbas Ties sankryža su Maironio g. yra įrengta apžvalgos 

Vilniaus miesto Vilniaus rajono 
savivaldybės savivaldybės 


Keliaudami po Lietuvos sostinę, miesto įžymy- 
bes aplankėme vaikščiodami senamiesčio gatvelėmis. 
Maršrutas po Vilniaus miestą (žr. 40 p.) mus atvedė iki 
Aušros vartų, nuo kurių pradėsime kitą maršrutą po 
Vilnių. Keliaudami automobiliu pasieksime ne tik ryti- 
nę miesto dalį, bet ir Vilniaus apylinkes. Nepamirškime 
ir tvirtos avalynės - šiame maršrute gausu kalnų kalne- 
lių, atodangų panoramų ir apžvalgos aikštelių. 

aikštelė €3. Nuo jos atsiveria įspūdinga miesto panora- 
ma su aukštai iškilusiais bažnyčių stogais, kitoje pusė- 
je - Vilnelės upės skalaujama Užupio „respublika“ 

Iš Maironio g. pervažiavę tiltą per Vilnelę atsidursime 
Užupyje - menininkų laisvės dvasia alsuojančioje mies- 
to dalyje. Ji lyginama su Paryžiaus Monmartu ar Ko- 
penhagos Kristianija! Stabtelėkime centrinėje aikštėje 
priešais Užupio simbolį - angelo skulptūrą EB. Netoli 
(Užupio g. 17) ir Šv. apaštalo Baltramiejaus bažnyčia 8, 
stovinti ant Vilnelės upės šlaito. 

Patraukę tiesiai Polocko g., netrukus pasieksime 
Žvirgždyno g. Čia išvysime neužmirštuolėmis žydin- 
čias Bernardinų kapines t - dar vieną garsių Vilniaus 
krašto žmonių amžino poilsio vietą. Taip pat pamaty- 
sime ir senų įdomių antkapių, kryžių, menančių XIX a. 

Prieš vykdami aplankyti Vilniaus apylinkių, užsu- 
kime ir į Kalnų parką W8. Kalnų parke, Vilniaus pilių 
valstybiniame kultūriniame rezervate, stūkso keturi 
kalnai - Trijų Kryžių, Bekešo, Stalo ir Gedimino kapo. 
Užlipkime ant pirmojo - Trijų Kryžių kalno 8 - vie- 
nos aukščiausių sostinės vietų. Nuo įrengtos apžval- 
gos aikštelės išvysime miesto panoramą su Gedimino 
bokšto, Šventaragio slėnio, Šv. Onos bažnyčios, Neries 
slėnio vaizdais. Bekešo kalną EB galima apžiūrėti iš 
Užupio gimnazijos kiemo. 

Vykime iki Olandų g. Ja važiuokime iki kito žiedo, 
kurį puošia čia pat (Antakalnio g. 1) stovinti Šv. apašta- 
lų Petro ir Povilo bažnyčia UV. Aikštė priešais šventovę 
pavadinta popiežiaus Jono Pauliaus II vardu. Apžiū- 
rėkime vieną garsiausių bažnyčių Lietuvoje ir susipa- 
žinkime su kitomis Antakalnio įdomybėmis. Antakal- 
nio g. 6 stovi buvę Vileišių rūmai W. Dabar čia įsikūręs 
Lietuvių literatūros ir tautosakos institutas. 

Vilniaus panorama iš Subačiaus gatvės 


Rasos — žinomų Žmonių panteonas, įsteigtas 
apie 1801 m. Čia palaidoti dr. Jonas Basanavičius, 
Vincas Mykolaitis-Putinas, Mikalojus Konstanti- 
nas Čiurlionis, Vileišių giminės asmenys, Kazys 
Boruta, Kipras ir Mikas Petrauskai, Mykolas Rėme- 
ris ir kiti kraštui nusipelnę asmenys. Paminklinė- 
se kapinėse stovi pagal architekto Tomo Tiševskio 
projektą 1850 m. pastatydinta koplyčia. Prie koply- 
čios 1888 m. buvo pastatyta mūrinė varpinė. Šven- 
tovę iki 1937 m. juosė 4-5 aukštų per laiką nunykę 
kolumbariumai. Prie pagrindinio įėjimo į kapines 
įrengtas memorialas žuvusiems Lenkijos kariams. 
Centre ilsisi maršalo Juzefo Pilsudskio motinos pa- 
laikai. Jos kape palaidota urna su sūnaus širdimi. 


Nuo Subačiaus apžvalgos aikštelės galime pasi- 
grožėti tolumoje stūksančia Gedimino pilimi, bal- 
tuojančia Vilniaus katedros varpine, grakščia Šv. Bal- 
tramiejaus bažnytėle ar spindinčia Šv. Kazimiero 
bažnyčios karūna. Dešiniau - Švč. Mergelės Marijos 
Ramintojos bažnyčios bokštas, Šv. Mikalojaus cer- 
kvė. Matyti ir Skaisčiausios Dievo Motinos cerkvė 
bei Lietuvos nacionalinio operos ir baleto teat- 
ro stogas. Susilieję su dangaus fonu blizga stikli- 
niai Naujojo Vilniaus centro dangoraižiai, dešinėje 
pusėje - romantiškasis Užupis. Jei kokio objekto ir 
neatpažinsime, susirasime informaciniame stende. 

Vilniaus miestas ir apylinkės 


UŽUPIS 
Vilnelės upė 

Vilnia (Vilnelė) - upė, padovanojusi miestui 
vardą. Per Vilnelę pastatyti tiltai į Užupį. Su Vil- 
nelės upeliu susiję ir Užupio renginiai: pavasarinis 
žuvų paleidimas į upę, Joninių vainikų plukdymas. 
Pro Užupį tekėdama Vilnelė atskiria šią vietovę nuo 
Vilniaus miesto, tarsi sukurdama atskirą, nepri- 
klausomą bendruomenę, gyvuojančią anapus Vil- 
nelės krantų. Jos pakrantės - mėgstama romantiškų 
pasivaikščiojimų vieta, o siauros gatvelės - mėgsta- 
ma menininkų ir amatininkų meka. 


Užupio angelas 

Užupis - viena romantiškiausių Vilniaus 
miesto dalių, jaunųjų menininkų ir verslininkų 
„respublika“. Tai tarsi valstybė valstybėje, turinti 
savo himną, prezidentą ir net konstituciją, kuri 
vis dar kabo ant sienos vienoje iš Užupio gatvelių 
(Paupio gatvės pradžioje). Kasmet balandžio 1-ąją 
Užupis švenčia savo nepriklausomybės dieną, o 
kaipgi, - užupiečiai turi net ir savo kalbą. Visą šį 
paslaptingą, bohemišką Užupio gyvenimą stebi 
aikštėje iškilęs Užupio angelas, pučiantis trimitą. 
Ši skulptūra (aut. R. Vilčiauskas) iškilo 2001 m. 
šalia senovinių vandens kolonėlių. Angelas - Užu- 
pio globėjas ir simbolis. 


Antakalnio g. judėdami toliau pasieksime sankry- 
žą su Sapiegos g. ir išvysime Sapiegos ligoninės vartus 
(Sapiegos g. 17). Jos teritorijoje plyti vienas gražiausių 
barokinių parkų Lietuvoje. Tai buvęs Sapiegų dvaro 
parkas, šalia (Sapiegos g. 13) stovi ir buvę dvaro rūmai. 
Tai kultūros paveldo objektas, vadinamas snaudžian- 
čiu Antakalnio baroku. Praėję Sapiegų dvaro pastatus 
iš Sapiegos g. sukime į Karių kapų g., kuri mus nuves 
iki Antakalnio kapinių (B. Tai senosios karių kapinės, 
kuriose dabar laidojami ir žymiausi Lietuvos žmonės. 

Grįžkime iki Olandų g. ir vykime ja iki eismo žie- 
do, kuriame sukime į ramią Belmonto gatvę. Aplanky- 
sime Pavilnių regioninį parką, garsėjantį neįprastais 
gamtos turtais - ozais, keteromis ir gūbriais. Važiuo- 
kime prie Belmonto užtvankos (B, į gražiame krašto- 
vaizdyje įsikūrusį Belmonto restoraną (B. Šioje vietoje 
kūrėsi pirmosios miesto dirbtuvės, vystėsi pramonė, 
sukosi malūnai. Vilnelės vingių apsuptyje dabar įreng- 
tas Pūčkorių pažintinis takas, prasidedantis nuo pran- 
cūziškojo malūno. Išvysime ir vieną gražiausių regio- 
ninio parko objektų - aukščiausią Lietuvoje Pūčkorių 
atodangą (B. Ji stūkso kitame Vilnelės krante. Norintys 
pasigėrėti vaizdais nuo atodangos viršaus gali pasiek- 
ti šią vietą nuo eismo žiedo judėdami S. Batoro gatve 
iki nuorodos į Pūčkorių atodangą. Pasigėrėję Vilniaus 
vaizdais, vykime aplankyti tolėliau įsikūrusių vietovių. 





Užupis 

Rytinė Verkių dvaro oficina 


Toliau kelionę tęskime S. Batoro gatve iki Kairė- 
nų. Čia buvusio Kairėnų dvaro teritorijoje įsikūręs 
Vilniaus universiteto Kairėnų botanikos sodas. Pasi- 
vaikščiokime gryno oro, tylos ir ramybės oazėje. Ke- 
lionę tęskime Vilniaus Jeruzalėje, kur stovi barokinė 
Šv. Kryžiaus Atradimo bažnyčia (B ir šalia įrengtos 
Kryžiaus kelio stotys (0. Netoliese vingį daro Neris, 
o pati teritorija priklauso Verkių regioniniam parkui. 
Tai viena svarbiausių piligrimų vietų Vilniaus vysku- 
pijoje, įrengta gražiame kalvotame kraštovaizdyje. 

Netoliese, už Santariškių žiedo, yra ir Verkiai, 
garsėjantys bene vertingiausiu klasicistiniu dvaro an- 
sambliu £0 Lietuvoje. Juos išvysime kairiajame Neries 
krante, Žaliųjų ežerų g. 53. Apžiūrėkime įspūdingos 
architektūros oficinas ir paviljoną su kupolu, ant ku- 
rio, pasakojama, yra ir masonų ložės ženklų. Paviljone 
įsikūręs Pavilnių ir Verkių regioninių parkų centras, o 
dvaro sodyba priklauso Botanikos institutui. 

Važiuokime Verkių regioninio parko teritorija 
toliau, Žaliųjų Ežerų g., pro Verkių mišką, telkšančius 
ežerėlius, kol kelias priartės prie pat tekančios Neries. 
Mus pasitiks Europos parko gatvė ir iki Europos parko 
muziejaus bus likę apie 1 km. Miškų masyvų apsuptyje 
įsikūrusios Joneikiškės, kuriose, sekdami kelio nuoro- 
das, pasieksime Europos parką 8. Tai ištisa atradimų 
erdvė - muziejus po atviru dangumi. Galėsime palies- 
ti Europos žemyno centrą žymintį akmenį, apžiūrėti 
originalias skulptūras, paklaidžioti televizorių skulp- 
tūrų labirinte ir gauti garbingą sertifikatą, atsipūsti po 
obelimis įsikūrusiame jaukiame parko restorane. Nuo 
Europos parko sukime į Liubavo dvaro muziejų f2, 
kuris nutolęs apie 13 km į šiaurę. Čia susipažinkime 
su Liubavo dvaro istorija, autentiška malūno įranga ir 
romantiško malūno apsuptyje baikime kelionę po Vil- 
niaus apylinkes. « 

68 Šv. apaštalo Baltramiejaus 

bažnyčia 

Užupio bažnytėlė stovi ant Vilnios upės 
kranto — tai nedidelė Šv. apaštalo Baltramiejaus 
šventovė, priklausanti baltarusių bendruomenei. 
Pirmąją bažnyčią sunaikino gaisras, 1778 m. archi- 
tektas Martynas Knakfusas suprojektavo oratoriją, 
o 1824 m. Karolis Podčašinskis jai suteikė bažny- 
čios pavidalą. Klasicizmo stiliaus bažnyčios stogą 
puošia 1887 m. iškilęs bokštas. Sovietiniais metais 
bažnyčioje veikė skulptorių dirbtuvės. Nuo kalvos, 
kurioje stovi Užupio bažnyčia, atsiveria neįtikėtina 
miesto panorama. 


6 Bernardinų kapinės 


Tai vienos seniausių Vilniaus kapinių, įkur- 
tos apie 1810 m. Sakoma, kad 1864 m. sukilimo 
metu čia buvo slepiami sukilėlių ginklai. Medžių 
prieglobstyje stovi koplyčia, kolumbariumas, garsi 
angelo skulptūra. Bernardinų kapinėse palaidoti 
Vilniaus universiteto profesoriai, menininkai, kraš- 
to šviesuoliai: Mykolas Brenšteinas, Maciejus Ka- 
žinskis, Boleslovas ir Kanutas Ruseckai, Marijonas 
Vandalinas, Steponas Broel-Pliateris ir kt. 





Bernardinų kapinės 


KALNŲ PARKAS 
Kalnų parkas 


Kalnų parkas — tai keturis Vilniaus mieste iš- 
kilusius kalnus apimanti vietovė, besiribojanti su 
Užupiu ir Vilnelės upe. Trijų Kryžių, Stalo, Gedi- 
mino kapo ir Bekešo kalnai - keliautojų mėgsta- 
mos sostinės vietos, nes nuo kalnų viršūnių atsi- 
veria plačios Vilniaus miesto panoramos. Kalnų 
parko aikštėje, tankių medžių apsuptyje, įrengta ir 
garsioji vasaros estrada, kurioje kasmet vyksta Dai- 

nų ir šokių šventės, įvairūs lietuvių atlikėjų koncertai, 
teatralizuoti vaidinimai, mitingai. Vilniaus pilių vals- 
tybiniam rezervatui priklausantis parkas kartu su Vil- 
niaus piliaviete užima 57,5 ha plotą. 


6 Trijų Kryžių kalnas 

Greta stūksančios Gedimino pilies miesto pano- 
ramoje išvysime tris didelius baltus kryžius stovinčius 
ant kalvos - tai senovėje vadintas Kreivasis arba Pilka- 
sis kalnas. Pasak tyrinėtojų, šiame kalne galėjusi sto- 
vėti trečioji Vilniaus gynybinė pilis (Kreivoji). Trijų 
Kryžių paminklas skirtas atminti vienuoliams pran- 
ciškonams, kurie čia buvo nukankinti didžiojo kuni- 
gaikščio Algirdo valdymo laikais. Kaip aliuzija į Gol- 
gotos kalną paminklas iškilo 1916 m., tačiau sovietų 
valdžios įsakymu nugriautas. Ant senųjų kryžių pa- 
matų 1988 m. buvo pastatytas dabartinis paminklas. 





Trijų Kryžių monumentas (skulpt. A. Vivulskis, 1988) 


0 Bekešo kalnas 


Bekešo kalnas stovi Kalnų parko teritorijoje. Kal- 
no pavadinimas atsirado čia palaidojus garsųjį vengrų 
didikų giminės palikuonį - vieną žymiausių to meto 
Lietuvos ir Lenkijos valstybės karo vadų Kasparą Be- 
kešą. Jis buvo palaidotas ant šio kalno, nes katalikų 
kapinėse jo palaikai nebuvo priimti (karo vadas pripa- 
žino arijonų tikėjimą). Buvęs pastatytas 20 m aukščio 
paminklas-bokštas kartu su kalno šlaitu XIX a. nugar- 
mėjo į Vilnios upę, todėl tai, kas šiandien vadinama 
Bekešo kalnu, yra tik išlikusi šio kalno papėdė. 


ANTAKALNIS 


(0 Šv. apaštalų Petro ir Povilo bažnyčia 
Šv. apaštalų Petro ir Povilo bažnyčios vietoje dar 

didžiojo kunigaikščio Algirdo laikais stovėjusi baž- 

nytėlė. 1668 m. Mykolas Kazimieras Pacas pradėjo 

naujos bažnyčios statybas, o iki 1704 m. vyko vidaus 
darbai - garsūs italų meistrai Pietras Pertis ir Džova- 
nis Maria Galis sudėtinga dekoro technika, freskomis 
ir stiukais papuošė bažnyčios interjerą. Šv. apaštalų 
Petro ir Povilo bažnyčia - vienas gražiausių baroko 
šedevrų Baltijos šalyse. Prie šios išskirtinės šventovės 
dirbo apie 70-80 meistrų, ji laikoma tikra sakralinės 
architektūros meistriškumo viršūne. 

Šventovė saugo „Ecco Homo“ Jėzaus figūrą - vieną 
svarbiausių bažnyčios vertybių, kuri į bažnyčią pateko 
1863 m., taip pat malonėmis ir stebuklais garsėjančius 
Švč. Mergelės Marijos paveikslus. 
€0 Vileišių rūmai 

Vileišių rūmų ansamblis, statytas 1904-1906 m., - 
tai visuomenės veikėjo Petro Vileišio namai. Juose po 
P. Vileišio mirties gyveno jo duktė Elena. Rūmus pro- 
jektavo architektas Augustas Kleinas. Vileišių rūmai — 
neatsiejama lietuvių kultūros dalis - čia buvo ir laikraš- 
čio spaustuvė, redakcija, veikė knygrišykla, biblioteka, 
dailės parodas rengė Antanas Žmuidzinavičius, Mika- 
lojus Konstantinas Čiurlionis. Dvaro rūmai stovi ant 
specialiai suformuotos kalvelės, juos supa augantys me- 
džiai ir krūmai. Didieji vartai, vedantys į dvarą, puoš- 
nūs savo dekoratyviniais žibintais. Kompleksą sudaro 
rezidenciniai šeimos rūmai, gyvenamasis namas ir ūki- 
nis pastatas. Sovietmečiu čia įsikūrė ir dabar tebeveikia 
Lietuvių literatūros ir tautosakos institutas. 





Vileišių rūmai 


(D Sapiegų dvaras 

Sapiegų rūmų ir parko ansamblis - vienintelis 
Lietuvoje baroko laikotarpio rūmų ir parko ansamblis. 
Šiuos prabangius rūmus pasistatęs LDK etmonas, Vil- 
niaus vaivada Kazimieras Sapiega. Komplekso archi- 
tektas - Džiovanis Batista Fredianis, o puošybą atliko 
Pietras Pertis. XIX a. atnaujinti rūmai įgavo dabartinę 

išvaizdą. Karo metais ir pokariu čia veikė ligoninė, karo 
mokykla, buvo įkurtos kareivinės. Tai vieni gražiausių 
buvusių didikų rūmų Lietuvoje su išlikusiu parku. 


1809 m. įkurtose Antakalnio kapinėse buvo laido- 
jami tik kariai. Nuo 1984 m. čia stovi amžinosios ugnies 
paminklas, skirtas Antrajame pasauliniame kare žuvu- 
siems kariams. Čia taip pat ilsisi sausio 13-osios Vil- 
niaus televizijos bokšto gynėjai, Medininkų tragedijos 
aukos. Šiuo metu Antakalnio kapinėse laidojami ir Lie- 
tuvos krašto šviesuoliai, menininkai, politikai: čia pa- 
laidoti poetas Antanas Miškinis, rašytoja Ieva Simonai- 
tytė, poetas Paulius Širvys, rašytoja Jurga Ivanauskaitė, 
rašytojas Ričardas Gavelis, aktorius Vytautas Kernagis, 
poetas Justinas Marcinkevičius, prezidentas Algirdas 
Mykolas Brazauskas ir kt. 


Belmonto užtvanka tvenkia Vilnios upės vande- 
nį ir yra viena populiariausių poilsio vietų. Anksčiau 
valdų savininkams talkinusi užtvanka ir aukščiau esan- 
tis tvenkinys sudarė vieningą vandens sistemą. Dabar 
vietoj medinio tilto per upę įrengtas pėsčiųjų takelis, 
tolėliau - beždžionų tiltas ir senasis vandens kanalas. 
Ši vieta dabar vadinama Belmonto kriokliais, nes už- 
tvanka yra įgavusi krioklio formą. Šalia užtvankos stovi 
restauruotas prancūziškasis vandens malūnas. 


Prancūziškojo (Belmonto) malūno komplekso at- 
gaivinimo idėja buvo pagrįsta didžiule pagarba mūsų 
istorijos reliktams ir nuostabiam Vilniaus apylin- 
kių kraštovaizdžiui. 





Pramogų ir poilsio centras „Belmontas“ 

Pramogų ir poilsio centro „Belmontas“ interjeras 


Visi autentiškieji pastatai ir jų dalys buvo kruopš- 
čiai konservuoti ir restauruoti, dabartinė jų paskirtis 
maksimaliai pritaikyta prie senojo malūno pastatų pla- 
no ir erdvės struktūrų. 

Pramogų ir poilsio centre „Belmontas“ galėsime 
ne tik pavalgyti ant atviros ugnies gamintų valgių, bet ir 
paklausyti vasarą dažnai koncertuojančių atlikėjų, pa- 
šokti, pasigėrėti gamta ar tiesiog ramiai pailsėti ištrūkę 
iš šalimais esančio didmiesčio. 

www.belmontas.lt 





Pūčkorių atodanga 


Pūčkorių atodanga - aukščiausia Lietuvoje. Jos 
aukštis yra 65 m, o plotis - 260 m. Ji stūkso Pavilnių 
regioniniame parke. Ši įspūdingiausia parko vieta susi: 
formavo natūraliai, tirpstant ir stumiantis ledynams. Jos 
apačią skalauja sraunus Vilnios vanduo, o vėjas ir lietus 
ardo viršutinę atodangos dalį. Nuo atodangos skardžio 
viršaus atsiveria Vilnios slėnio panorama, o pačia ato- 
dangos didybe galima pasigėrėti iš apačios. Keliaujant 
pažintiniu taku galima apžiūrėti atodangą, nusileisti į 
Vilnios slėnį bei nukeliauti iki Pūčkorių piliakalnio. 

KAIRĖNAI 
Kairėnų botanikos sodas 


Kairėnų botanikos sode auginama per 10 tūkst. pa- 
- vadinimų augalų, galima užsisakyti ekskursiją, išsinuo- 
“ moti erdvę ar patalpas renginiui, pajodinėti, pasivaži- 
“ nėti karieta. Sode vyksta koncertai ir meno parodos. 
Tel. 8 5 2193139 


(D www.botanikos-sodas.vu.lt 

Kairėnų botanikos sodo pastatas 





Japoniškas sodas Kairėnuose 


KALVARIJOS 


60 šv. Kryžiaus Atradimo bažnyčia 

Pirmoji Šv. Kryžiaus Atradimo bažnyčia funduota 
Vilniaus vyskupo Jurgio Belazaro, statyta 1662-1669 m. 
Kartu su Kryžiaus kelio stotimis ji priklausė Šventosios 
Dvasios konvento dominikonams. 1772 m. bažnyčia 
perstatyta ir pastatytos 22 mūrinės koplyčios. 1850 m. 
iškilo dabartinė Kalvarijų šventovė, kurią iškilmingai 
konsekravo vyskupas Povilas Strašinskis. 1962 m. kop- 
lyčios buvo sunaikintos, tačiau Kryžiaus kelio tradi- 
cijos išliko. Koplyčios pradėtos atstatyti nuo 1990 m. 

Kalvarijų bažnyčia stovi ant kalno, atitinkančio Gol- 
gotos kalno vaizdą, ir yra Kryžiaus kelio stočių dalis. 
Bažnyčios skliautus ir sienas puošia freskos. Šventovės 
didingumą kuria baltuojantys bokštai, ties pagrindiniu 
įėjimu stovinčios keturios kolonos, viršuje - trikampis 
frontonas ir šventorių juosianti mūrinė tvora su vartais. 


€D Kryžiaus kelio stotys 


Prie Kalvarijų bažnyčios įrengtas Kristaus kančios 
kelias - Kryžiaus kelio stotys, apimančios 35 sustojimo 
punktus. XVII a. įrengtos Kalvarijos skirtos Viešpačiui 
už tai, kad Lietuva išsilaisvino iš rusų okupacijos. Pra- 
sidėjusios nuo Sopulingosios Dievo Motinos koplyčios, 
jos tęsiasi per visas bažnyčios koplytėles (31-33 stotys 
įrengtos pačioje Kalvarijų bažnyčioje) ir imituoja Jė- 
zaus kelią nuo Paskutinės vakarienės kambario iki Gol- 
gotos kalno. Atstumai tarp stočių kiek galima tiksliau 
pamatuoti pagal Jeruzalės miesto topografiją. 


VERKIAI 
Verkių dvaro sodyba 


Verkių dvaras - vienas vertingiausių klasicizmo an- 
samblių Lietuvoje - pastatytas XVIII a. pagal garsių ar- 
chitektų Martyno Knakfuso ir Lauryno Stuokos-Guce- 
vičiaus projektus. XIX a. dvarą valdant Vitgenšteinams, 
rūmus puošė iš Romos ir Paryžiaus atvežti muziejiniai 
eksponatai, fontanas, veikė pirmasis Lietuvoje žiemos 
sodas. Verkių rūmams daug žalos padarė Pirmasis pa- 
saulinis karas. Šalia didingųjų Verkių rūmų puikavosi ir 
peizažinis parkas, dabar užimantis 36 ha plotą. 

Dvaro sodybą sudaro 29 išlikę pastatai. Rytinė ofi- 
cina - puošniausias ansamblio pastatas, suprojektuotas 
1840 m. architekto M. Knakfuso. Joje daug prašmatnių 
salių, kurios atkurtos siekiant išsaugoti autentiškumą. 
Rūmų oficinose įsikūrę Lietuvos mokslų akademijos 
Mokslininkų rūmai, Botanikos institutas. Nuo parke 
įrengtos apžvalgos aikštelės atsiveria nuostabus reginys 
į Neries vingius ir Vilniaus apylinkes. 


Verkių dvaro oficinos luby dekoro fragmentas 

Verkių dvaro oficinos interjeras 


Europos parkas - įspūdingas muziejus po atvi- 
ru dangumi, įkurtas 1991 m. skulptoriaus Ginta- 
ro Karoso. Tai vientisas gamtos ir meno ansamblis, 
daugelį metų formuojamas paties muziejaus suma- 
nytojo. 55 ha parko teritorijoje išvysite per 100 ori- 
ginalių modernaus ir šiuolaikinio meno skulptūrų, 
kurtų net 34 užsienio šalių menininkų, taip pat į „Gi- 
neso“ rekordų knygą įrašytą meno kūrinį - labirintą 
iš televizorių. Edukacijos centras, vadinamas namu- 
skulptūra, nes apsodintas žole ir atrodo tarsi kalnas. 

www.europosparkas.lt 


Liubavo dvaro muziejus įkurtas unikaliame dva- 
ro akmeniniame malūne. Muziejus atidarytas skulp- 
toriaus Gintaro Karoso iniciatyva, restauravus Liuba- 
vo dvaro malūną netoli Vilniaus. Liubavo dvarą valdė 
kunigaikštis Mikalojus Radvila Rudasis, Golejevskių 
šeima, politikai Krišpinai Kiršenšteinai, grafai Tiškevi- 
čiai bei talentingieji Slizieniai. Technikos paveldo pa- 
minkle pasakojama pusės tūkstantmečio dvaro istorija 
ir demonstruojama autentiška malūno įranga. Muzie- 
jus veikia šiltuoju sezonu - nuo balandžio vidurio iki 
spalio pabaigos. 

www.liubavas.lt 

Liubavo dvaro muziejus 

Pakeliaukime Lietuvos pietrytinėje dalyje po 
Trakų kraštą, kuris garsėja ežerų ir upių gausa, miškų 
masyvais ir didinga istorine praeitimi. Trakų miestas 
ir jo apylinkės - tai viena ryškiausių turistų traukos 
vietų, kasmet sulaukianti keliautojų iš atokiausių Lie- 
tuvos kampelių ir užsienio šalių. Legendinės Lietuvos 
valdovų rezidencijos, mėlynuojantys ežerų vandenys 
ir vaizdingos pakrantės, senieji miesteliai ir grafų gy- 
vavimą menantys dvarai - visa išlikę čia, Trakų kraš- 
te. Nepamirškime, kad vykstame ir į Trakų istorinio 
nacionalinio parko teritoriją bei Aukštadvario regi- 
oninį parką, todėl lankysimės ir viename gražiausių 
gamtos kampelių. 

Vykdami į legendinį Trakų miestą, prie Kaunas- 
Vilnius (A1) kelio užsukime ir į Rykantus, apsuptus 
ošiančių miškų. Aukščiausioje kaimo vietoje, ant kal- 
vos tarp geležinkelio ir magistralės, išvysime didingą 
renesansinę Rykantų Švč. Trejybės bažnyčią EB. Tai 

viena seniausių bažnyčių Trakų krašte. Apžiūrėkime ir 
šalia stovinčią mažutę varpinę, kurioje kabo du varpai. 

Kirtę Al magistralę, vykime 4722 keliu Trakų 
link. Važiuojant grožėsimės ežerų ir ežerėlių vaizdais, 
o pravažiavus Šulininkų ežerą sukime į kairę ir prieš 
mus atsivers didžiausias rajono ežeras - Galvė. Galvės 
pakrantėje išdidžiai stovi aristokratiškasis Užutrakio 
dvaras €2, iš kitos pusės skalaujamas ir Skaisčio ežero. 
Apžiūrėkime grafų Tiškevičių palikimą, gėlynais iš- 
puoštą parką, pasimėgaukime vaizdais, atsiveriančiais 
nuo dvaro terasos. 

Kelionę po Trakų kraštą tęskime Gilužio ežero 
pakrantėje, jaukiame pušyne, įkurtame „Anupriškių“ 
poilsio ir pramogų parke EB. Važiuodami keliu Vie- 
vis- Trakai (107) 10 km, pravažiuokime dešinėje esantį 
posūkį į Miciūnus. Toliau pavažiavę 1 km pamatysime 
kairėje pusėje kalvą. Sukite į kairę už jos ties ženklu 
„Anupriškės 2 km“ Toliau važiuokime 2 km pagal ro- 
dykles ir pasieksime nuotykių parką. Čia išbandę įvai- 
rias pramogas judėkime Trakų miesto link. 

Kitoje Galvės ežero pusėje puikuojasi Trakų mies- 
tas su didingąja Salos pilimi. Vykime Galvės ežero 
pakrante, 107 keliu apie 8 km, kol pasieksime vieną 
lankomiausių Lietuvos vietų. Trakai - tai miestas ant 
vandens: iš vienos pusės tyvuliuoja Lukos, Galvės eže- 
ras, iš kitos - Totoriškių ir Gilušio ežerai. Iš 107 kelio 
pasiekę žiedą, sukime į Karaimų gatvę - ja pasieksime 
Galvės ežero krantinę EB. Pasivaikščiokime pakrante 
ir mediniu tiltu ženkime į ežero salą. Čia stovi svar- 
biausias miesto simbolis - legendinė Trakų salos pilis 
63. Šioje buvusioje didžiųjų kunigaikščių rezidencijoje 
įkurtame muziejuje sužinokime daugiau apie Trakų is- 
toriją ir kultūrą. 

Pasigrožėję Galvės ežeru keliaukime viena įdo- 
miausių miesto gatvių - Karaimų. Joje mediniai name- 
liai stovi trimis langais į gatvę. Pasak legendos, vienas 
langas skirtas Dievui, antras - kunigaikščiui Vytautui, 
o trečiasis — ir pačiam šeimininkui. Karaimų g. 30 iš- 
vysime ir kitą karaimų palikimą - kenesą (3. Tai ka- 
raimų maldos namai. Iš Karaimų gatvės pateksime į 
Kęstučio g., kurios gale, Galvės ežero krante, stūkso 
Pusiasalio pilies W8 griuvėsiai. Apžiūrėkime išlikusius 
bokštus, gynybinę sieną, šalia stovintį buvusį domini- 
konų vienuolyną. 

Grožėdamiesi istorinėmis vietomis judėkime to- 
liau Karaimų g. iki sankirtos su Vytauto g. Čia, prie 
senosios Turgaus aikštės, išvysime Šv. Jono Nepomuko 
koplytstulpį, sergintį miestą nuo gaisrų. Nuo Vytauto g. 
jau matysime ant kalvos stovinčią Trakų Švč. Mergelės 
Marijos Apsilankymo bažnyčią 63 (Birutės g. 5). Jos di- 
džiajame altoriuje saugomas stebuklingasis Dievo Mo- 

tinos paveikslas. Vytauto g. toliau eikime iki sankirtos 
su Maironio g. ir pamatysime kitą šventovę - Skaisčiau- 
sios Dievo Motinos Gimimo cerkvę 

Neišvykime iš Trakų neparagavę ir tradicinių ki- 
binų! O pasistiprinę vykime į Senuosius Trakus (0, 
esančius už 4 km. Kaimą pasieksime važiuodami A16 
magistrale ir 214 keliu. 1998-2000 m. kelio atkarpa į 
Senuosius Trakus buvo pavadinta Vytauto Didžiojo 
keliu, o pakelėje pastatyti šventųjų, Kęstučio ir Birutės, 
Vytauto Didžiojo koplytstulpiai. Pasivaikščiokime šia- 
me valakiniame kaime, aplankykime Pilies kalną 40 su 
Viešpaties Apreiškimo Švč. Mergelei Marijai ir šv. Be- 
nedikto bažnyčios ir buvusio vienuolyno kompleksu 
Senuosiuose Trakuose, istorinėje sostinėje, prasidėjo 
dabartinio Trakų miesto istorija. Šiame kaime, me- 
nančiame didžiuosius Lietuvos kunigaikščius, baiki- 
me pirmąją kelionę po Trakus. Keliaukime toliau kitu 
maršrutu (žr. 70 p.), supažindinančiu su pietine rajono 
savivaldybės dalimi. « 


Senasis paštas Trakuose 

Trakų panorama 


Rykantų bažnytėlė šioje vietovėje stovėjusi 
jau 1555 m. Spėjama, kad tai buvusi viena pirmų- 
jų evangelikų reformatų šventovių Lietuvoje. An- 
troji bažnyčia statyta 1585 m. dvarininko Mika- 
lojaus Talvošo pastangomis, vėliau ne kartą buvo 
remontuojama ir atstatoma. LDK kanclerio Mar- 
cijono Oginskio dėka šventovė buvo perduota ka- 
talikams. Rykantų Švč. Trejybės bažnyčia laikoma 
viena vertingiausių renesanso stiliaus šventovių. 
Jos fasadas išsiskiria originaliu frontonu, kurio ni- 
šoje yra išlikusi XVIII a. liaudies stiliumi tapyta 
Šv. Jurgio freska. Bažnyčioje saugomi Šv. Domi- 
nyko ir Šv. Vincento Ferariečio paveikslai, o prie 
didžiojo altoriaus pakabinti bažnyčios fundatorių 
Oginskių portretai. Švč. Trejybės bažnyčia pa- 
skelbta kultūros paveldo objektu. 


Aristokratiškasis Užutrakio dvaras, baltuojan- 
tis Galvės ežero krante, statytas 1897-1902 m. grafo 
Juozo Tiškevičiaus ir jo žmonos Jadvygos iniciatyva. 
Šiuos neoklasicistinius dvaro rūmus suprojektavo 
Jozefas Husas. Tiškevičiai dvarą valdė iki pat An- 
trojo pasaulinio karo, vėliau dvaras buvo naciona- 
lizuotas, o nuo 1995 m. priklauso Trakų istoriniam 
nacionaliam parkui. Didingus dvaro rūmus puošia 

Užutrakio dvaro rūmai 


kolonos, girliandų dekoras, o vidų - raudonmedžio par- 
ketas, marmuro židiniai, sienų lipdyba. Priešais rūmus 
puikuojasi Eduardo Fransua Andrė suprojektuotas par- 
kas su gėlynais, parteriais, takeliais, skulptūromis ir va- 
zomis. Parkas buvo kuriamas kaip vandens parkas, todėl 
įrengti tvenkiniai buvo susieti su Trakų ežerais, tad dau- 
gelį metų dvaro svečiai rūmus pasiekdavo ne sausuma, 
o vandeniu. Parkas laikui bėgant buvo nuniokotas, tik 
2008 m. atkurtos senovinės vazos, skulptūros, pasodinta 
retų rūšių rožių. Nuo Užutrakio dvaro atsiveria graži pa- 
norama su Trakų salos tvirtove ir Galvės ežeru. 


ANUPRIŠKĖS 


L „žų K 


„Anupriškių“ poilsio ir pramogų parko takas 

„Anupriškių“ poilsio ir pramogų 
parkas 
„Anupriškių“ parkas įsikūręs Gilužio ežero pa- 
krantėje, 18 hektarų miško plote. Parke gausu pramo- 
gų bei kvapą gniaužiančių nuotykių: laipiojimas lynais, 
pramoginė žvejyba, jodinėjimas žirgais, sporto aikšty- 
nai, moderni sauna, kubilas ir kt. Įvairaus dydžio ko- 
lektyvams siūlomos pobūvių salės, penkios konferen- 
cijų salės, jaukūs kambariai su vaizdu į ežerą ar pušyną, 
maitinimas. Šiame parke praleisite laiką turiningai ir 
aktyviai gryname ore be dulkių ir miesto triukšmo. 
(D www.anupriskes.lt 


| | Trakų miestas ir apylinkės 

TRAKAI 
Galvės ežero krantinė 


Vaizdingiausias ežeras Trakų mieste - Galvė, - 
turinti net 21 salą. Jo krantu driekiasi gražiai įrengta 
krantinė - romantiškų pasivaikščiojimų, ramybės ir 
poilsio vieta. Mėlynuojančiame Galvės ežere šiltuoju 
metų laiku galima išvysti praskriejančias valtis, pačia- 
me ežero viduryje išdidžiai stūksančią Trakų salos pilį. 
Į pilį galima patekti nuo krantinės nutiestu tiltu. Kitame 
Galvės ežero krante baltuoja aristokratiški Užutrakio 
dvaro rūmai, kuriuose vasarą vyksta kamerinės mu- 
zikos koncertai. Besidriekiančioje krantinėje išsidėstę 
vandens turizmo punktai, kviečiantys paplaukioti val- 
timis, vandens dviračiais ar pramoginiais laivais. Kran- 
tinė — ir įvairių miesto festivalių, švenčių vieta, kurioje 
vyksta šviesos, muzikos ir šokių šou. 


68 Trakų salos pilis 

Įspūdinga Galvės ežero salos pilis - Trakų mies- 
to simbolis. Tai vienintelė pilis Rytų Europoje, pasta- 
tydinta saloje, ir vienas iš lankomiausių architektūros 
objektų Lietuvoje. Ji buvo miesto gynybinio komplek- 
so dalis ir užbaigta statyti Žalgirio mūšio išvakarėse 
1409 m. Salos pilis laikoma viena iš pagrindinių Vy- 
tauto rezidencijų, čia žymusis valdovas ir mirė. Kom- 
pleksiniai pilies rekonstrukcijos darbai pradėti vykdyti 
nuo 1953 m. Pilis yra atgavusi XV a. dvasią ir išvaiz- 
dą. Kasmet Trakų salos pilies kieme rengiamos Senųjų 
amatų dienos, kur kiekvienas atvykėlis tampa ne tik 
stebėtoju, bet ir dalyviu, įsiliejančiu į paslaptingą vidu- 

Trakų salos pilies kiemas 


ramžišką atmosferą. Taip pat legendinėje pilyje rengia- 
mų festivalių metu skamba gyva muzika, vyksta riterių 
pasirodymai, suburiantys tiek Trakų gyventojus, tiek 
daug turistų iš Lietuvos ir pasaulio. 


(D www.trakaimuziejus.lt 


03 Karaimų kenesa ir etnografinė 

ekspozicija 

Šiaurinėje Trakų dalyje gyvenę karaimai sukūrė 
savitą pastatų architektūrą - dar ir dabar turisto akį 
traukia ypatinga Karaimų gatvė su mediniais nameliais. 
Karaimai išpažino savo tikėjimą, todėl Karaimų g. 30 
stovi viena iš trijų Lietuvoje išlikusių šventovių - ke- 
nesa - medinis pastatas su bokšteliu. Nuo XIV a. čia 
stovėjusi kenesa ne kartą degė, nuolat buvo perstatoma, 
paskutinį kartą ji rekonstruota XX a. pr. Trakų karaimų 
bendruomenei priklausantys maldos namai - kvadrato 
formos vienaaukštis pastatas su atskiromis moterų ir 
vyrų dalimis. Karaimų g. 22 galima apžiūrėti ir karai- 
mų etnografinę ekspoziciją. 





Kenesa ant Totoriškių ežero kranto 

Trakų pusiasalio pilies bokštas 


Pusiasalio pilis 

Trakų pusiasalio pilis buvo pradėta statyti Kęstučio 
apie 1377 m., o baigta valdant Vytautui 1414-1430 m. 
Pilis turėjo 11 gynybinių bokštų, tačiau iki mūsų dienų 
išlikę tik keletas. Viename iš bokštų 1440 m. sąmoks- 
lininkai nužudė Lietuvos didįjį kunigaikštį Žygimantą 
Kęstutaitį. Ši viena didžiausių XIV a. Lietuvos gynybi- 
nių pilių buvo sugriauta 1655 m., jos atstatymu pradėta 
rūpintis tik XIX a. Pusiasalyje yra aukščiausia pilies vie- 
ta - Aukų kalnas, kur, pasak XIX a. romantikų, būdavo 
aukojama dievams. Kasmet Pusiasalio pilies kieme ren- 
giamos garsiosios Viduramžių šventės, kurių metu pilis 
tartum atgyja: vyksta teatralizuoti vaidinimai, žaidi- 
mai, riterių kovos, šokiai, skamba viduramžių muzika, 
šurmuliuoja amatininkai, persirengėliai, žvanga ginklai 
ir visus vilioja viduramžių virtuvės kvapai. 
(D www.trakaimuziejus.lt 


63 švč. Mergelės Marijos Apsilankymo 
bažnyčia 
Trakų bažnyčia buvo pastatyta 1409 m. legendi- 
nio Lietuvos valdovo Vytauto Didžiojo. XVIII a. dvi- 
bokštė Švč. Mergelės Marijos Apsilankymo bažnyčia 
buvo atnaujinta, todėl įgavo ir baroko stiliaus bruožų 
(iš pradžių šventovė buvo gotikos architektūros sti- 

liaus). Trakų šventovę garsina stebuklingasis Švč. Mer- 
gelės Marijos su Kūdikiu paveikslas, kuriame Lietuvos 
Globėja vaizduojama su Vaikeliu ant rankų. Šis Dievo 
Motinos paveikslas jau nuo XVI a. garsėjo malonėmis. 
1718 m. stebuklingasis paveikslas buvo vainikuotas 
auksinėmis karūnomis, kurias paveikslui suteikė po- 
piežius Klemensas XI. Trakų bažnyčioje taip pat sau- 
gomas ir fundatoriaus Vytauto Didžiojo portretas, 
XVIII a. kurtas vėlyvojo baroko stiliaus altorius, dro- 
žinių gausi sakykla. Prie šventovės glaudžiasi 1700 m. 
pristatyta didikų Rėmerių koplyčia-mauzoliejus. 


| 





Švč. Mergelės Marijos Apsilankymo bažnyčios vidus 


62 Skaisčiausios Dievo Motinos 
Gimimo cerkvė 


Pirmoji cerkvė Trakuose prie Bernardinų ežero 
buvo pastatyta XIV a., kelios jų iškilo Trakuose įsi- 
kūrus rusų pirkliams, tačiau mūsų dienų nepasiekė. 
Dabartinė Skaisčiausios Dievo Motinos Gimimo 
cerkvė pastatyta 1862 m. Jai lėšų skyrė Rusijos im- 
peratorė Marija Aleksandrovna, o statybos darbams 
vadovavo inžinierius Aleksejus Polozovas. Iš akmens 
sumūryta šventovė buvo pašventinta 1863 m. Vie- 
nabokštė, be varpinės esanti Trakų cerkvė priklauso 
stačiatikių bendruomenei. 

Senieji Trakai — istorinė gyvenvietė, laikoma Vy- 
tauto Didžiojo gimtine. Manoma, kad Senuosius Tra- 
kus XIV a. įkūrė Lietuvos didysis kunigaikštis Ge- 
diminas, perkėlęs čia savo rezidenciją iš Kernavės. 
1345-1382 m. senąją sostinę valdė ir Gedimino sūnus 
Kęstutis. 1350 m. čia gimė Kęstučio ir Birutės sūnus 
Vytautas Didysis. Nors Senųjų Trakų pilis buvo kovų 
su kryžiuočiais liudininkė, tačiau šiais laikais senąją 
pilį mena tik koplytstulpis ir jos vietoje pastatyta neo- 
gotikinė bažnyčia. Senieji Trakai nebeteko reikšmės, 
kai XIV a. antrojoje pusėje didysis kunigaikštis Kęstutis 
perkėlė savo rezidenciją į Naujuosius Trakus ir pradėjo 
statyti Trakų pusiasalio pilį. Senieji Trakai dar vadina- 
mi rėžiniu kaimu, nes jame dar ir dabar galima pama- 
tyti siaurų rėžių suskirstytas senąsias sodybėles — tai 
valakų reformos palikimas. 


Senieji Trakai 

Benediktinų vienuolynas Senuosiuose Trakuose 


Senųjų Trakų kraštovaizdyje iškyla Senųjų Trakų pi- 
liakalnis su buvusia piliaviete. Šis kompleksas paskelbtas 
kultūros paveldo objektu. Piliavietėje nuo XIII a. stovė- 
jusi gynybinė pilis - seniausia mūrinė tvirtovė, saugo- 
jusi Lietuvos valdovus nuo kryžiuočių antpuolių. Labai 
trumpai (1316-1323 m.) Senieji Trakai buvo LDK sos- 
tine. 1391 m. pilis sugriauta ir nebeatstatyta. Jos vietoje 
Vytautas Didysis pastatė neogotikinę Viešpaties Apreiš- 
kimo Švč. Mergelei Marijai ir šv. Benedikto bažnyčią. 
Vykdant archeologinius tyrinėjimus buvo atrasta 4 m 
aukščio mūrinė siena, o buvusiame pilies kieme - įvairių 
radinių: juvelyrikos, keramikos, ginklų. Visą piliavietės 
teritoriją supa 30-40 m pločio griovys. 


Pirmoji Viešpaties Apreiškimo Švč. Mergelei Ma- 
rijai ir šv. Benedikto bažnyčia statyta 1405 m. Šalia 
jos buvo įkurtas benediktinų vienuolynas. Bažnyčia 
su vienuolynu sudegė 1717 m. ir naujoji šventovė iš- 
kilo tik 1890-1899 m., jos projektą rengė architektas 
Apolinaras Mikulskis. Įspūdingoje, net keturis bokštus 
turinčioje bažnyčioje saugomi vertingi XVIII a. dailės 
kūriniai: Simono Čechavičiaus kurtas Šv. Benedikto 
paveikslas, medinė Nukryžiuotojo skulptūra. Šventovė- 
je buvo saugomas ir garsus Dievo Motinos paveikslas, 
pasakojama, kad Vytautui Didžiajam šį kūrinį padova- 
nojo Bizantijos imperatorius Emanuelis II. Dabar šis 
legendinis kūrinys puošia Trakų Švč. Mergelės Marijos 
Apsilankymo bažnyčią. 

a Trakų rajono Ų 
savivaldybės 
herbas 


GD 58 km 4 

Pabuvoję legendiniame Trakų mieste ir šalia įsi- 
kūrusiuose kaimeliuose bei miesteliuose, neaplenki- 
me ir labiau nutolusių senųjų krašto vietų. Rūdiškės, 
Onuškio ir Aukštadvario miesteliai kviečia susipažin- 
ti su įdomia jų istorija, išlikusiais gamtos ir kultūros 
turtais. Nuo A16 magistralės (Trakai-Vilnius) vykime 
220 keliu į pietinę rajono savivaldybės dalį. 15 km nuo 
Trakų, prie geležinkelio, yra įsikūrusios Rūdiškės. Nuo 
XVIII a. žinoma vietovė garsėja Bažnyčios g. 1 stovin- 
čia Švč. Jėzaus Širdies bažnyčia 6B, Stoties g. esančiu 
geležinkelio stoties kompleksu E3, lėmusiu Rūdiškių 
miesto suklestėjimą. Apžiūrėkime senąjį vandens 
bokštą, arklides ir judėkime toliau 220 keliu į Onuškį. 

Važiuojant apie 16 km, pakelėje mus lydės kraš- 
to miškai ir tyvuliuojantys ežerai. 7 km nuo Rūdiš- 
kių kairėje pamatysime margą angarą - tai Rūdiškių 

aerodromas. Senasis Onuškio miestelis apsuptas miš- 
kų masyvo ir telkšančio Onuškio ežero. Svarbiau- 
sia miestelyje - senoji dalis EB, menanti XV ar dar 
ankstesnį amžių. Mokyklos gatvėje aplankykime ir 
dvarininkų Šetkevičių pastatytą Šv. apaštalų Pilypo 
ir Jokūbo bažnyčią 68, grožiu nenusileidžiančią Vil- 
niaus katedrai. Užeikime pro šventoriaus vartus į šią 
baltuojančią šventovę ir apžiūrėkime meno vertybes, 
saugomas viduje. 

Kauno gatve išvažiuokime iš miestelio ir kelio- 
nę tęskime 4706 kelyje. Pravažiuosime didelį ir platų 
Onuškio mišką, o įvažiavę į 4703 kelią - daug ežerų ir 
tvenkinėlių. Jau iš tolo matysime spindinčius Navos 
ežero ir Aukštadvario tvenkinio vandenis. Atvykome 
į Aukštadvario regioninio parko teritoriją. Pravažiavę 
Verknės upę, iš Draugystės g. (4703 kelio) sukime kai- 
rėn ir už maždaug 600 m išvysime Aukštadvario pi- 
liakalnį 68. Užlipkime ant jo ir apžvelkime plačią vie- 
tovės panoramą ir mėlynuojančius vandens telkinius. 

Nuo piliakalnio eidami A. Mickevičiaus g. iki 
sankirtos su Liepų g. lengvai pasieksime Liepų g. 15 
stovinčius puošnius dvaro rūmus (3, kadaise buvusius 
svarbiu krašto kultūros centru. Nuo Liepų g. judėkime 
iki pagrindinės Vilniaus g. €8, kuria pasieksime mies- 
telio rytus ir įsukę į Pušyno g. išvysime išdidžiai sto- 
vinčią Kristaus Atsimainymo bažnyčią 8. Ją puošia 
du bokštai raudonomis smailėmis. O šiek tiek tolėliau, 
Pušyno g. 6, įsikūrusi Viktorijos ir Antano Bielinių 
sodyba 63. Užsukime į ją trumpam atsipūsti, o gal su- 
galvosime ir ilgėliau apsistoti. Atgavę jėgas grįžkime 
į Vilniaus g., kairėje kelio pusėje išvysime pušynais 
apaugusią kalvą. Tai Kartuvių kalnas 0, pagarsėjęs 

kaip sukilėlių ir baudžiauninkų mirties bausmių vieta. 
Į šį kalną veda laiptai, todėl įlipti gana nesunku. Nuo 
21 m aukščio kalvos šlaitų atsiveria plati panorama 
į miestelį ir žemai telkšančius vandens telkinius. 

Grįžkime Vilniaus g. truputį atgal ir sukime deši- 
nėn į Technikumo g. Čia jau boluoja buvusios Šv. Do- 
mininko bažnyčios ir vienuolyno komplekso W mū- 
rai (nr. 2). Dabar pastatų ansamblyje veikia koplyčia. 
Technikumo g. (220 keliu) judėkime šiaurės kryptimi 
ir pagal nuorodą sukime į lauko kelią, vedantį Velnio 
duobės t link, už 3 km aptiksime vieną įdomiausių 
geologinių gamtos objektų Lietuvoje ir Europoje. Ją ap- 
žiūrėti galima einant specialiai įrengtu pažintiniu taku. 

Grįžkime į Aukštadvarį ir iš čia galime patraukti 
namo arba pratęsti viešnagę Aukštadvario regioninia- 
me parke t, prie vieno iš gausybės ežerų. Apsistoti 
galime ir Gudašių sodyboje 

Vykime A16 magistrale, palei Negasčiaus ežero 
šiaurinę pakrantę. Pamatę rodyklę „Nikronys“, suki- 
me į pietus. Pravažiuokime Nikronis, o visai netoli - 
ir Gudašių sodyba. Prie posūkio į Gudašių sodybą pa- 
matysime vėliavą su gandru, ir sodyba jau čia pat. Čia 
ir baigsime kelionę besimėgaudami Gudašių sodybos 
ramybe ir grynu miško oru. = 


Turėdami laiko, galite patraukti A16 keliu dar 10 km 
Trakų link ir apžiūrėti Strėvos įgriuvą. Tai — 20 m du- 
bens formos dauba, Velnio duobės „sesuo“. 

Aukštadvario panorama iš paukščio skrydžio 


XVIII a. Rūdiškėse stovėjo tik koplytėlė. Pir- 
moji bažnyčia čia iškilo 1910 m. Įdomių formų 
akmenų mūro Švč. Jėzaus Širdies bažnyčia buvo 
statoma septynerius metus, iki 1932 metų. Šią isto- 
ristinę šventovę puošia neoromaniniai ir neogotiki- 
niai elementai, o visame pastato fasade dominuoja 
iškilęs bokštas, raudonuojantis visame Rūdiškių 
miesto kraštovaizdyje. Šventovėje saugomas pa- 
veikslas „Šv. Andrius Bobola“ (aut. J. Janovičius). 
Bažnyčios šventoriuje stovi XIX a. koplytstulpis su 
dviem skulptūromis, jo viršuje įkomponuotas kry- 
želis, o šonus puošia širdelių, žvaigždučių dekoras. 


Rūdiškės pradėjo augti ir formuotis XIX a., 
kai čia buvo nutiestas geležinkelis Varšuva-Sankt 
Peterburgas ir pastatyta Rūdiškių geležinkelio sto- 
tis. Tuo metu tai buvo ketvirtosios klasės stotis, 
turėjusi 2-3 kelius ir specialią įrangą, kuri teikda- 
vusi vandenį garvežiams. Eismas šia geležinkelio 
linija prasidėjo 1862 m. gruodžio 15 d. Geležin- 
kelio stoties statinių kompleksas - kultūros pavel- 
do objektas. Pastatų ansamblį sudaro geležinkelio 
stoties senasis pastatas, stoties arklidžių pastatas, 
vandens bokštas. 

ONUŠKIS 


E) Senoji miestelio dalis 


Onuškio vietovė su dvaru buvo žinoma jau XV a. 
Savo architektūra žavintis Onuškio miestelis - urba- 
nistikos paminklas. Iki šių dienų išlikęs gatvių tinklas, 
senoji aikštė ir miestelio užstatymo planas. Nors XVI a. 
Onuškio senoji dalis labai nukentėjo per didikų tarpu- 
savio nesutarimus, tačiau sugebėta išsaugoti buvusią 
miesto aikštę su senaisiais pastatais. 





Onuškio Šv. apaštalų Pilypo ir Jokūbo bažnyčia 


Šv. apaštalų Pilypo ir Jokūbo 

bažnyčia 

Pirmoji Onuškio bažnytėlė iškilo 1526 m. Nors 
priklausė evangelikams reformatams, tačiau vėliau 
buvo perduota katalikams. Dabartinė Šv. apaštalų Pily- 
po ir Jokūbo bažnyčia pastatyta 1823-1829 m., jai lėšų 
skyrė dvarininkai Kazimieras ir Teresė Šetkevičiai. Ply- 
tų ir akmenų mūro šventovė žavi savo didingumu, prie- 
kyje dominuojančiu šešių kolonų portiku, evangelistų 
skulptūromis. XX a. pradžioje bažnyčia garsėjo čia var- 
gonais grojusiu Kipru Petrausku, klebonavusiu rašy- 
toju Nikodemu Švogžliu-Milžinu. Šventovėje saugomi 
vertingi Šv. Roko ir Šv. Dvasios paveikslai. Bažnyčios 
šventoriuje palaidotas Nepriklausomybės Akto signa- 
taras Donatas Malinauskas, šalia stovi medinė varpinė. 


AUKŠTADVARIS 
6 Aukštadvario piliakalnis 


Aukštadvario piliakalnis - kultūros paveldo objek- 
tas — stūkso prie Verknės upės ir Pilaitės ežero. Nuo 
15 metrų siekiančių kalno šlaitų galima išvysti gra- 
žius apylinkių vaizdus, Aukštadvario miestelio stogus. 
1381 m. ant šio piliakalnio stovėjo gynybinė pilis, su- 
deginta kryžiuočių puolimo metu. Pasak legendos, nuo 
piliakalnio po žeme vis dar eina paslaptingas tunelis, o 
prie Verknės upelio vis dar verkia pilies kunigaikštienė, 
slėpdama savo žuvusio vyro turtus. 

(3 Aukštadvario dvaro sodyba 


Aukštadvario dvaras minimas nuo XVI a., kai šios 
valdos priklausė Žygimantui Senajam. XIX a. dvaro so- 
dybos savininku tapo Antanas Malevskis, kuris čia pa- 
sistatė rūmus. Dvaras tapo kultūros židiniu: čia lankėsi 
Vilniaus universiteto studentai, filomatų draugijos na- 
riai (Tomas Zanas, Adomas Mickevičius). Vienas dvaro 
parko ąžuolų pavadintas A. Mickevičiaus vardu - po 
juo poetas mėgdavęs sėdėti. Parko tvenkiniuose buvo 
veisiami upėtakiai. XX a. pabaigoje dvaro sodyba buvo 
grąžinta Malevskių palikuonims, dabar ją valdo Mon- 
girdų giminė. Buvusi dvaro sodyba paskelbta kultūros 
paveldo objektu. 





Aukštadvario dvaro rūmai 


Aukštadvario senamiestis 


Aukštadvario miestelio centre galima išvysti 0,7 ha 
ploto senąją turgaus aikštę. Ji buvo grįsta akmenimis, 
tačiau dabar užlieta asfaltu. Stačiakampio formos aikš- 
tėje stovi šulinys — vienintelis išlikęs statinys, menan- 
tis turgaus aikštėje virusį gyvenimą. Aikštę supa XX a. 
pr. statyti pastatai. Šiam miesteliui išsaugoti įkurtas 
urbanistinis draustinis, apimantis senąsias vertybes: 
senamiesčio gatvių tinklą, bažnyčią, dominikonų vie- 
nuolyną, koplyčią, dvaro sodybą, miestelio aikštę ir 
vandens telkinius. 


€B Kristaus Atsimainymo bažnyčia 

Pirmoji Aukštadvario bažnytėlė stovėjusi dar 
1558 m. Dabartinė medinė Kristaus Atsimainymo baž- 
nyčia pastatyta 1913 m. pagal Antano Filipovičiaus-Du- 
boviko projektą. Šventovė turi istorizmo stiliaus bruo- 
žų. Didingoji bažnyčia išsiskiria dviem aukštais, prie 
centrinio pastato fasado prigludusiais bokštais. Jų smai- 
lės raudonuoja Aukštadvario miestelio panoramoje. Baž- 
nyčioje galima išvysti vertingų kūrinių: tai neogotikinis 
didysis altorius su Stanislovo Gobiatos tapytu paveikslu 
„Kristaus Atsimainymas“, Šv. Jurgio paveikslas ir kt. 

9 Viktorijos ir Antano Bielinių sodyba 


Viktorijos ir Antano Bielinių sodyba įsikūrusi 
Aukštadvario miestelio pakraštyje, prie Navos ežero. 
Svečių poilsiui siūlomi rąstiniai pastatai su visais pato- 
gumais, kelios renginių salės, vaikų aikštelės, aktyvaus 
poilsio pramogos. Bielinių sodyba poilsiautojų laukia 
vasarą ir žiemą, dieną ir naktį! 

(D www.bieliniosodyba.lt 





Viktorijos ir Antano Bielinių sodyba 


(0) Kartuvių kalnas 


Kartuvių kalnas - pušimis apaugusi kalva, stūksanti 
Aukštadvario rytuose, prie kelio Aukštadvaris- Trakai. 
Pasakojama, kad šio kalno pavadinimas žinomas jau 
nuo senų laikų. Kalno viršūnėje dvaro ponai kardavo 
nusikaltusius baudžiauninkus, mirties bausmes Michai- 
lo Muravjovo budeliai čia įvykdė 1863 m. sukilėliams. 
Vieni pasakoja, kad sukilėlių našlės iš sielvarto priverkė 
ežerėlį, kiti - kad čia moterys pasiskandino, todėl dabar 
ežeras vadinamas Merčežeriu. Į aukštąjį Kartuvių kalną 
veda laiptai, o papėdėje įrengti suoleliai. 


60 šv. Domininko bažnyčia 

ir vienuolynas 

Šv. Domininko bažnyčia su vienuolynu buvo pa- 
statyti 1629-1635 m. Dominikonams skirtą ansamblį 
pastatė Jonas Alfonas Liackis ir jo žmona Joana, o pačią 
bažnyčią su koplyčia projektavo italų meistrai. Čia rin- 
kosi 12 vienuolių konventas, kuris rūpinosi ir Liackių 
koplyčia. 1834 m. šventovė buvo pertvarkyta į cerkvę, o 
vienuolynas uždarytas ir paverstas kareivinėmis. Laikui 
bėgant bažnyčios ansamblis buvo pritaikytas skirtin- 
giems reikalams: čia veikė sandėlis, vėliau restoranas; 
ansamblio pastatai pamažu apgriuvo. Šiuo metu baž- 
nyčia atstatyta kaip koplyčia, vienuolyno pastate veikia 
Šv. Domininko pensionas. 

(D Velnio duobė 


Velnio duobė - gamtos paveldo objektas, kurio 
gylis siekia 40 metrų. Šios gilios, 210 m pločio duobės 
atsiradimas aiškinamas skirtingai. Vieni teigia, kad ją 
paliko nukritęs meteoritas, kiti - kad išlikę po žeme 
ledo luitai pamažu tirpo ir formavo gilią įdubą. O pa- 
slaptingos legendos pasakoja, kad tai velnias išmušęs 
šią duobę: gaidžiui pragydus, išmetęs sunkųjį akmenį - 
taip atsiradusi ši įduba. Tyrinėtojai nustatė, kad Velnio 
duobės amžius — apie 9 tūkst. metų. Įdomu tai, kad 
duobė susiformavo ant tektoninio lūžio, todėl viena 
jos pusė nuteikia maloniai, o kita, vakariniame šlaite, 
sakoma, tarytum slegia. Aplink Velnio duobę įrengtas 
0,5 km pėsčiųjų takas „Paslapčių takais“. 


(B Aukštadvario regioninis parkas 
Aukštadvario regioninis parkas yra pietrytinėje 
Lietuvos dalyje, nutolęs 40 km nuo Vilniaus. Parkas 
įkurtas 1992 m., jo teritorijoje saugomas Aukštadva- 
rio kalvynas su Verknės ir Strėvos aukštupiais, Strėvos 
įgriuva, Aukštadvario miestelio bažnyčios ir vienuoly- 
no kompleksas, parkas su želdiniais ir pirmoji Lietuvoje 
upėtakių auginimo tvenkinių sistema, hidroelektrinė, 
Aukštadvario piliakalnis ir Kartuvių kalnas, Bagdano- 
nių hidroelektrinė su protakomis, Lavariškių, Mošos, 
Pamiškės, Žuklijų ir Strėvos piliakalniai. 
(D www.arp.lt 


GUDAŠIAI 


(0) Gudašių sodyba 

Svajojate išsitiesti hamake ir pasiklausyti paukštelių 
giesmių? Tai ir yra Jums tikrasis poilsis? Vadinasi, mūsų 
požiūriai sutampa: gaivus miško oras, alsuojantis ramy- 
be ežeras ir paslaugus personalas laukia Jūsų. 

Tel. 8620 26922 


(D www.5sezonas.lt 





Gudašių sodyba 

Šalčininkų kraštas 

kompleksų šio rajono teritorijoje. Pradėkime kelionę 
po Šalčininkų apylinkes nuo pasivaikščiojimo šioje gi- 
rioje įrengtais turistiniais maršrutais. Apžiūrėję girios 
platybes, užsukime ir į Rūdninkų kaimelį €B, kuriame 
aplankykime Švč. Trejybės bažnyčią. Toliau kelionę tęs- 
kime sukdami į Jašiūnų miestelį. 

Važiuokime 176 keliu rytų kryptimi ir už maž- 
herbas daug 10 km pasieksime Jašiūnus €3. Aplankykime vie- 
nai garsiausių Lietuvos didikų giminei Radviloms pri- 
Go 124 km 4 4 km „0 LŽ klausiusį miestelį, kuris ir praeityje, ir dabar didžiuojasi 

Jašiūnų dvaro rūmais E bei Šv. Onos bažnyčia 68. 
O sm IO V 5 | B Iš Jašiūnų vykime šiaurės rytų ii o kur 
už maždaug 9 km atvyksime į Vilkiškių dvarą 68. Pa- 
AD UM 4 UN v UN Pa retais anos js k 
drožiniais, pasivaikščiokime parke ir toliau vykime piet- 
ryčių link. Už maždaug 4 km privažiuosime didingus 

Šalčininkų apylinkėse plyti didžiulė senovinė Rūd-  Paulavos dvarvietės (3 griuvėsius. Likusios sienos, pa- 
ninkų giria. Šiose giriose medžiojo kunigaikščiai, ba- matai byloja apie didžią praeitį, išskirtinę nepriklau- 
jorai, o dabar giria — tai vienas vertingiausių saugomų. somos vietovės - Paulavos Respublikos - istoriją. Ke- 

Šalčininkų rajono 
savivaldybės 





=“ m —— m mu -—— = Zu LI 
"4 |ma Pakrempė o Papiškės 
O 


1:250 000 | " B į ' n OTerešiškės | 4 Za 5. 4 
5 km Rudn: ' v= R 0 





uu | "= "= Wu wa m = - " "= m wa O wm O ww m“ ww 
2 AI L 


25 0 


D———— 

adžiūnai O —Ą1- 
O “Mamavys J. Turgeliė 
7 


1154 
2 ' 4 " i L 
3; "1 ar j 
>A2 ia . 2 


= "m m Na Um WB m RW B B 


Ciupiai 


S T < o B 
“40 Čiužlakampis6“ 
24 Dainava k 


Podzeguci 
Svily 


= + 


i oad 


(| 


17 "aa 
Naujank 
J 


S rnkanujas Aulas Ritanasdanė i 5 


74  Rūdninkai-Jašiūnai-Paulava-Turgeliai-Tabariškės-Šalčininkai-Eišiškės Šalčininkų kraštas 


E di 


UE “2 i 1 Ba 
! aš T TT —— F 


lionę tęskime toliau į rytus, visai čia pat, už maždaug 
2 km, - įspūdingiausios Šalčininkų apylinkių šventovės 
bokštai - Turgelių Švč. Mergelės Marijos Ėmimo į dan- 
gų bažnyčia W8. Už kelių šimtų metrų nuo bažnyčios, 
miestelio kapinėse, akį traukia apvali koplytėlė t», ap- 
žiūrėkime ją iš arčiau. 

Turgelių miestelio kraštovaizdžiu pasigrožėkime 
įkopę į netoliese esantį piliakalnį 8. Turgelių pilia- 
kalnis yra iš karto už miestelio, važiuojant Šalčininkų 
kryptimi, pervažiavus tiltą per Merkį. 

Už 7 km į rytus nuo Turgelių įsikūrusios Taba- 
riškės UV, kuriose apžiūrėkime beveik nepakitusį me- 
dinės XVII a. Šv. arkangelo Mykolo bažnyčios ir jos 
varpinės ansamblį. Iš Tabariškių sukime į maršruto 
pagrindinį tašką, Šalčininkų rajono savivaldybės cent- 
rą - Šalčininkų miestą (0. Pro miestą ėjo svarbūs pre- 
kybiniai keliai, kūrėsi įvairių tautų gyventojai, iškilo 





Turgelių Švč. Mergelės Marijos Ėmimo į dangų bažnyčia 


Šalčininkų kraštas 





Salčininkų dvaro rūmai 


Rūdninkų kaimas, įsikūręs dešiniajame Mer- 
kio krante, Rūdninkų girioje. Dalį Šalčininkų kraš- 
to teritorijos užima Rūdninkų giria, kurios plotas 
siekia 26 tūkst. ha. XV-XVII a. giria buvo mėgs- 
tama Lietuvos didžiųjų kunigaikščių medžioklių 
vieta. 1470 m. didysis kunigaikštis Kazimieras Jo- 
gailaitis pastatė Rūdninkų girioje medžioklės dva- 
rą. 1554 m. gegužės mėnesį viename iš šio dvaro 
kambarių didysis kunigaikštis Žygimantas Au- 
gustas saugojo savo antrosios žmonos Barboros 
Radvilaitės palaikus, kol Vilniaus katedroje buvo 
įrengta vieta laidojimui. 1863 m. sukilimo dalyviai 
Rūdninkų girioje kovėsi su caro kariuomene. An- 
trojo pasaulinio karo metais čia buvo įsikūrę Armi- 
jos Krajovos daliniai. 


Jašiūnai žinomi nuo 1402 m., tuomet priklau- 
sė didikų Radvilų giminei. Miestelio istorija neat- 
siejama nuo Jašiūnų dvaro. XIX a. gyvenvietė tapo 
krašto šviesuolių traukos centru. 1920 m. ties Jašiū- 
nais vyko mūšis tarp Lietuvos ir Lenkijos kariuo- 
menių. Žymiausi krašto šviesuoliai palaidoti šalia 
rūmų esančiose kapinaitėse. Svarbiausi miestelio 
statiniai - Jašiūnų bažnyčia ir puošnūs dvaro rūmai 
su išlikusiais pastatais bei angliškojo stiliaus parku. 
Per miestelį vingiuoja viena gražiausių Dzūkijos 
upių - Merkys. 


„454 

Merkys ties Jašiūnais 


e Jašiūnų dvaras 


Jašiūnai garsėja 1824-1828 m. pastatytais neo- 
klasicistiniais dvaro rūmais, kurie prie pat Merkio 
upės buvo pastatyti Mykolo Balinskio ir jo žmo- 
nos Sofijos iniciatyva. Puošnius dvario rūmus su 
keturiomis kolonomis, trimis arkomis ir balkonu 
į peizažinį dvaro parką suprojektavo architektas 
Karolis Podčašinskis. XIX a. Jašiūnų dvaras tapo 
visuomenės kultūros židiniu. Čia buvo įrengta 
observatorija, biblioteka, o dvaro interjerą puošė 
veidrodinės lubos, skulptūros ir auksuotos ap- 
dailos detalės. Įspūdingieji dvaro rūmai kartu su 
išlikusiais dvaro pastatais (oficina, tarnų gyvena- 
muoju namu, kalve, svirnu, kumetynu) paskelbti 
kultūros paveldo objektu. 


€B šv. Onos bažnyčia 

Jašiūnuose bažnytėlė stovėjo nuo 1515 m., 
kurį laiką priklausė evangelikams reformatams. 
XVII-XVIII a. šventovė labai nukentėjo - buvo 
apiplėšta Jonušo Radvilos karių, sudeginta Švedijos 
kariuomenės. Jos vietoje kurį laiką stovėjo koplytė- 
lė, o dabartinė Jašiūnų Šv. Onos bažnyčia pastatyta 
1929 m. Ją fundavo dvaro savininkė Marija Balins- 
ka. Bažnyčia statyta iš medžio ir mūro. Ją puošia 
vienas bokštelis, viduje - penki altoriai. 

puošnūs dvaro rūmai. Pasivaikščiokime miesto cen- 
tre, apžiūrėkime paminklą poetui Adomui Mickevi- 
čiui (skulpt. B. Vyšniauskas ir archit. R. Vyšniauskas), 
paminklą vienam iš 1863 m. sukilimo vadų Konstan- 
tinui Kalinauskui (skulpt. V. Januškevičius). Būtinai 
aplankykime Šalčininkų dvaro rūmus (D, kurie puoš- 
nūs ne tik išore, bet ir vidumi. Šv. apaštalo Petro baž- 
nyčia (8 visada jaukiai priims lankytojus. 

Toliau sukime atgal, Šalčininkų link, į už maž- 
daug 34 km nutolusias Eišiškes. Likus iki Eišiškių 
gyvenvietės maždaug 4 km, užsukime į Gornostajiš- 
kių dvarą (B. Apžiūrėkime išlikusius dvaro pastatus, 
pasivaikščiokime senų medžių alėja, sustokime prie 
paminklo, skirto vienam iš lietuvių raštijos pradinin- 
kų, reformatų dvasininkui, Karaliaučiaus universiteto 
profesoriui Stanislovui Rapolioniui (apie 1485-1545), 
ir patraukime į vieną seniausių Lietuvos miestelių - 
Eišiškes. Eišiškių piliavietę €3 galime aplankyti visai 
čia pat, tuoj už Gornostajiškių dvaro, kairėje 126 ke- 
lio pusėje. Apžiūrėkime piliavietę ir traukime į Eišiš- 
kių miestelį €0. Nuo pat įkūrimo Eišiškės buvo išsi- 
dėsčiusios svarbiame kelyje, vedančiame iš Vilniaus į 
Krokuvą. Nepraleiskime progos pasivaikščioti šiame 
istoriniame miestelyje, apžiūrėti miestelio aikštės, 
didingos bažnyčios (M. 

Lankyti šį kraštą bus įdomu, nes čia susipina 
dviejų tautų - lietuvių ir lenkų - istorija, gyvensena 
ir tradicijos. « 


Šalčininkų kraštas 


Vilkiškių dvarvietė yra vaizdingame Merkio upės 
slėnyje. XIX a. priklausė Domochovskiams, už dalyva- 
vimą 1863 m. sukilime caro valdžia dvarą konfiskavo ir 
perdavė generolui Maksimovui. Iki šių dienų tebestovi 
Domochovskių 1847 m. statytas medinis dvaro gyve- 
namasis namas. Akį traukia dvaro rūmų dekoratyvūs 
elementai, puošiantys prieangius, sienas bei langus, 
tai — vienas iš nedaugelio išlikusių medinių dvarelių 
Lietuvoje. Jį supa ir 3,3 ha ploto parkas. Vilkiškių dvaro 
sodyba paskelbta kultūros paveldo objektu. 


Vietovė įžymi savo istorine praeitimi: čia kilmin- 
gas kunigas Paulius Ksaveras Bžostovskis nusipirko 
dvarą ir įkūrė Paulavos Respubliką, kuri dėl panaikin- 
tos baudžiavos buvo žinoma visoje Europoje. Respu- 
blikoje veikė savi įstatymai, buvo išrinktas prezidentas, 
parlamentas, teismas, čia galiojo savi pinigai, antspau- 
dai ir vėliava. Paulavos Respubliką saugojo ir 137 jaunų 
vyrų milicija. Valstybė valstybėje galiojo nuo 1769 iki 
1797 metų. XVIII a. statytas Merkinės dvaras priminė 
tvirtovę. Architektas Karlas Spampanis suprojektavo 
dvaro rūmus, bokštą ir stilinguosius parko vartus. Po 
Antrojo pasaulinio karo dvare buvo įkurtas tarybinis 
ūkis, kurio vienas direktorių prasiskolino ir padegė 
dvaro rūmus. Šie savo didybės taip ir neatgavo - dabar 
buvusius rūmus mena tik stūksantys dvaro griuvėsiai. 


Paulavos dvaro lobyno griuvėsiai 

Turgelių Švč. Mergelės Marijos Ėmimo į dangų 
bažnyčios vidus 


Turgelių bažnyčia - miestelio puošmena - rau- 
donų plytų šventovė, ryškiais bokštais traukianti kiek- 
vieno praeivio žvilgsnį. Iš tolo matoma įspūdinga šven- 
tovė įdomių formų - istorizmo stiliaus, turi ir neobaro- 
ko bruožų. Pirmoji Turgelių bažnytėlė iškilo 1500 m., 
o dabartinė Švč. Mergelės Marijos Ėmimo į dangų 
bažnyčia statyta 1897-1909 m. (archit. A. Polozovas). 
Didingos šventovės viduje saugomos vertybės: XVIII a. 
Šv. Juozapo paveikslas, Paskutiniojo teismo paveikslo 
kopija, kurią nutapė Roberto Blujo, Paulavos Respub- 
likos įkūrėjo kunigo Pauliaus Ksavero Bžostovskio 
(1739-1827) portretas. Taip pat galime pasigrožėti 
raižiniais išpuošta sakykla, 2004-2010 m. bažnyčios 
atnaujimo metu įrengtu nauju marmuriniu altoriumi. 
Altorių puošia angelų skulptūros, šoninėse kolonose — 
šventųjų skulptūros, šalia altoriaus įmontuotas diodinis 
apšvietimas. Šventovėje - labai gera akustika.Bažnyčios 
kapinėse ilsisi Vilniaus universiteto rektorius profeso- 
rius Simonas Malevskis. 

63 Kapinių koplyčia 

Greta Turgelių bažnyčios esančiose kapinėse stovi 
1850 m. statyta Šv. Felikso de Valua koplyčia, priklau- 
siusi Kobylinskių šeimynai (jų memorialinė kripta). 
Šis įspūdingas statinys žavi savo forma - tai apskritas 
pastatas su kupolu, ant kurio puikuojasi bokštas. Dar- 
nių formų klasicistinio stiliaus koplytėlė dekoruota 
raudona skalda ir balto tinko elementais. Tai kultūros 
paveldo objektas. 


"9v Turgelių piliakalnis 


Kairiajame Merkio upės krante stūkso Turgelių 
piliakalnis - kultūros paveldo objektas. Jis datuojamas 
I-II tūkstantmečiais. Jo šlaitai - 10-15 m aukščio, vir- 
šūnėje įrengta plati aikštelė, pakraščiuose supiltas py- 
limas. Nuo piliakalnio atsiveria vaizdas į Merkio upės 
vingį ir Turgelių miestelio kraštovaizdį, kuriame maty- 
ti Švč. Mergelės Marijos Ėmimo į dangų bažnyčios ir 
koplyčios bokštai. 


TABARIŠKĖS 


(0) Tabariškių Šv. arkangelo Mykolo 

bažnyčia 

Tabariškių miestelyje stovinti daili medinė baž- 
nytėlė ir greta esanti varpinė su bokšteliu išsiskiria 
miestelio panoramoje. Medinė Šv. arkangelo Mykolo 
bažnyčia buvo pastatyta 1770 m. kartu su vienuolynu 
basiesiems karmelitams. Prie bažnyčios veikė mokykla, 
ligoninė, vargšų prieglauda. 1832 m. caro įsakymu vie- 
nuolynas buvo uždarytas, o pats Tabariškių bažnyčios 


Tabariškių Šv. arkangelo Mykolo bažnyčia ir varpinė 

ansamblis, nors daug kartų remontuotas, išliko beveik 
nepakitęs. Bažnyčia - liaudies architektūros statinys — 
saugo tris baroko stiliaus altorius, puošniai dekoruotą 
sakyklą, „Ecco Homo“ Kristaus paveikslą, drožinėtą 
vargonų prospektą, taip pat šventovės fundatoriaus 
Antano Važinskio portretą ir kriptoje besiilsinčius šio 
fundatoriaus šeimos palaikus. 


ŠALČININKAI 


60 Miesto centras 

Šalčininkai pirmą kartą minimi 1311 m., pro 
šią vietovę ėjo svarbūs prekybiniai keliai. Miestelis 
buvo linijinio plano, o pagrindinė gatvė jungė visas 
svarbiausias gyvenvietės vietas. Naujam gyvenimui 
Šalčininkai prisikėlė čia atsikėlus dvarininkams Vag- 
neriams - prasidėjo miestelio „aukso amžius“. Buvo 
pastatytos gamyklos, fabrikai, lentpjūvė. Miesto statu- 
są Šalčininkai įgijo 1956 m. Pro Šalčininkus eina ge- 
ležinkelis Vilnius-Lyda, miestas tapęs lenkų kultūros 
centru. Miesto kraštovaizdį praturtina du tvenkiniai, 
užtvanka, Šalčios upė. 





Šalčininkų dvaro rūmų freska 


Šalčininkų dvaro rūmai 

Šalčininkų dvaro rūmai - istorizmo stiliaus rezi- 
dencinė vila, žinoma nuo XIV a. Tai svarbiausias istori- 
nis architektūros pastatas Šalčininkų mieste, paskelbtas 
kultūros paveldo objektu. Dvaras priklausė Hlebovi- 
čiams, Chodkevičiams, o 1835 m. šias valdas įsigijo 
dvarininkas Karolis Vagneris. 1880 m. jo iniciatyva 
dvaro sodyboje iškilo puošnūs neoklasicistiniai dvaro 
rūmai (archit. Hetšoldas). Bėgant laikui dvaro paskirtis 
nuolat keitėsi, dabar čia įsikūrusi S. Moniuškos menų 
mokykla. Šalia dvaro pastato tebestovi kumetynas, 
svirnas, sandėlis ir salyklinė. 

Eišiškių piliavietė 


Šv. apaštalo Petro bažnyčia 

1410 m. Šalčininkuose jau stovėjo bažnyčia, ji 
priklausė katalikams. 1568 m. bažnyčia buvo pasisa- 
vinta evangelikų reformatų. Per visą savo gyvavimo 
amžių bažnytėlė ne kartą buvo niokota, XVII a. su- 
deginta Maskvos kariuomenės, jos vietoje vis kildavo 
naujos šventovės. 1944 m. pamaldos net laikytos gra- 
fų Vagnerių koplyčioje, kuri iki šių dienų neišliko, o 
naujoji Šv. apaštalo Petro bažnyčia buvo pastatyta tik 
1991 m. Mūrinė Šalčininkų bažnyčia išsiskiria prie- 
kiniu fasadu, kuriame dominuoja du, tarsi bokštai 
iškilę mūrai. Šventovės didysis altorius kuklus - jame 
įkomponuotas paveikslas ir mensa. Šventoriuje stovi 
maža varpinė. 


EIŠIŠKĖS 


Gornostajiškių dvaras 


"28; 


Visai šalia Eišiškių gyvenvietės, prie kelio Šalči- 
ninkų link, stovi Gornostajiškių dvaras. Į dvarą veda 
senų medžių alėja. Manoma, kad XVI a. dvaras pri- 
klausė LDK iždininkui Jonui Hornostajui, vėliau - jo 
paveldėtojams. XVIII a. priklausė Marcinkevičiams 
Narbutams, iš kurių 1798 m. dvarą nupirko Sekliuc- 
kiai. XIX a. pirmojoje pusėje naujieji dvaro šeiminin- 
kai pasistatė klasicizmo stiliaus vienaukščius rūmus. 
Išliko 1812 m. įkurtas parkas (šalia rūmų yra akmuo 
su parko įkūrimo data), ūkinių pastatų: tvartas, grūdų 
sandėlis, kumetynas, vandens malūnas (atokiau nuo 
rūmų, prie upelio). Paskutinio dvaro valdytojo Juozo 
Sekliuckio likimas tragiškas — jis sovietų suimtas ir 
1940 m. Lydoje sušaudytas. 

(D Eišiškių piliavietė 

Eišiškių piliavietė yra daugiau kaip už kilometro 
nuo miesto bažnyčios, prie plento į Šalčininkus. Ei- 
šiškių piliavietė - buvusi XIV-XV a. mūrinė Lietuvos 


Šalčininkų kraštas 





pilis, gynusi nuo priešų rytines sienas. Piliavietėje yra 
išlikusių XIX a. pirmosios pusės Sankt Peterburgo- 
Varšuvos optinio telegrafo pastato liekanų. 


(D Eišiškių miestelis 

Eišiškių gyvenvietė buvo žinoma dar nuo XIII a., 
kai čia stovėjo gynybinė pilis. Nuo XIV a. Eišiškės 
garsėjo dvaru, buvo vienas žymiausių LDK miestų. 
Senoji Eišiškių miestelio dalis - urbanistikos pamin- 
klas. Čia autentiškumą išlaikiusi turgaus aikštė su gat- 
velių tinklu. Yra išlikusių ir XIX a. pab. - XX a. pr. sta- 
tytų pastatų: žydų amatininkų ir prekeivių namelių, 
medinių sodybėlių. 


Kristaus Žengimo į dangų bažnyčia 

Dabartinė akmeninė Kristaus Žengimo į dangų 
bažnyčia pastatyta 1847-1852 m. pagal žinomo isto- 
riko ir inžinieriaus Teodoro Narbuto projektą. Aukšta 
varpinė (40 m) su dvejais vartais iš šonų - reta architek- 
tūroje kompozicinė jungtis. Bažnyčioje - daug dailės 
kūrinių. Vertingiausi XVIII-XIX a. paveikslai - „Kris- 
taus Žengimas į dangų“ ir „Švč. Mergelė Marija“. Šven- 
toriuje pastatyta skulptūra „Palaiminimas“. 





Eišiškių Kristaus Žengimo į dangų bažnyčia 

Šalčininkų rajono savivaldybei priklauso išskirti- 
nė Lietuvos teritorija, dar vadinama „apendiksu“. Tai 
dalis Lietuvos teritorijos, kuri yra išsikišusi į Baltaru- 
siją, taigi keliautojams būtina turėti pasus ar asmens 
tapatybės dokumentus. Siauriausioje vietoje įrengtas 
nuolatinis pasienio kontrolės punktas. Pasakojama, 
kad 1939 m. Kremliuje braižant Lietuvai „grąžinto“ 
Vilniaus krašto ribas, ant stalo gulėjusi Josifo Stalino 
pypkė. Niekas neišdrįsęs tos pypkės pajudinti, tai ir 
apibrėžę sienas taip, kaip galėjo, - apie pypkę. Iš tik 
rųjų, 1940 m. aktyvių Dieveniškių vietinių gyventojų 
prašymu jų kraštas buvo prijungtas prie Lietuvos. 

Kelionę šioje išskirtinėje Lietuvos vietovėje pradė- 
kime Stakuose. Stakų kaimas yra maždaug 12 km į ry- 

tus nutolęs nuo Šalčininkų. Čia apsilankius nuvykime 
prie šimtmečius menančio ąžuolo EB, o Stakų miške, 
ant kalnelio, pamatysime du konglomerato luistus 63. 
Apžiūrėję Stakų gamtos turtus, vykime toliau į šiaurinę 
„apendikso“ dalį - Poškonis. Vykdami iš Stakų į Poš- 
konis, pusiaukelėje pasieksime Lietuvos ir Baltarusijos 
sieną, pravažiuodami žvilgtelėkime į Baltarusijos terito- 
riją. Poškonyse EB pasijusime lyg persikėlę laiko mašina 
į praeitį. Kaimelio planas, gatvelės, sodybos, - viskas 
kaip mūsų senolių. Poškonyse aplankykime Dieveniš- 
kių istorinio regioninio parko centrą 68, kurio būstinė 
verta dėmesio, nes tai - senas mokyklos pastatas. Šalia 
apžiūrėkime muziejaus ekspoziciją, skulptūrų parkelį. 

Tik už 4 km nuo Poškonių nutolęs dar vienas 
etnografinis kaimelis - Rimašiai 68. Rimašių kaimelis 
pratęsia kelionę į praeitį: išsaugotas autentiškas gatvių 
planas, XIX-XX a. pr. sodybos, papuoštos autentiško- 
mis drožybos detalėmis, primins, kokie senovėje buvę 
namai. Traukime toliau į pietryčius, už 6 km privažiuo- 
sime Dieveniškes (3. 

Dieveniškės - išskirtinis spalvingas Lietuvos pa- 
sienio miestelis prie Gaujos upės. Čia gyvena ir ypatin- 
gi žmonės, puoselėjantys lietuvybę, darbštūs ir linksmi. 
Daugelis miestelio pastatų mediniai, tačiau gražiai su- 
tvarkyti, nudažyti šviesiomis spalvomis, jaukūs. Ypatin- 
ga ir miestelio urbanistinė struktūra - į vieną centrinę 
aikštę veda net penkios gatvės su išilgai išsirikiavusio- 
mis sodybomis, aikštės gale spindi bažnyčia 8. Die- 
veniškių miestelis skaičiuoja garbų amžių. Kaip rodo 
prie miestelio esantis VI-XI a. pilkapynas, žmonių čia 


O 


G. e 


Žamyslaulo 


1 


Dieveniškių istorinis regioninis parkas 








gyventa nuo seno. XIII a. Dieveniškės galėjo būti viena 
iš įtvirtintų gynybai skirtų vietovių. Mitologinis akmuo 
Mokas 63 stūkso 4 km į vakarus nuo miestelio. 

Į pietūs nuo miestelio aplankykime Gaujos pažin- 
tinį taką 60. Juo vaikščiodami ne tik pabūsime gamtos 
apsuptyje, bet ir sužinosime daug įdomių dalykų. 

Iš Dieveniškių traukime į Norviliškes, kurios nuo 
Dieveniškių nutolusios maždaug 13 km. Norviliškių 
rūmams-piliai abejingų neliks. Renesansinio stiliaus 
rūmai-pilis traukia lankytojus tiek išore, tiek vidumi. 
Dabar Norviliškių rūmai-pilis 00 yra įvairių švenčių, 
seminarų, renginių vieta. Pasivaikščiokime pilies ta- 
kais, apžiūrėkime XVII a. statytą varpinę-įvažiuoja- 
muosius vartus, o gal kur ir kokį vaiduoklį sutiksime. 

Kelionę baigiame ten, kur ir pradėjome, sugrįžę 
prie „sąsmaukoje“ esančio patikrinimo posto. = 

Dieveniškių istorinio regioninio parko lankytojų centras 


STAKAI 
Stakų ąžuolas 


Dieveniškių istoriniame regioniniame par- 
ke, Stakų kaimo pakraštyje, auga Stakų ąžuolas, 
kuriam apie 1 000 metų. Pamiškėje, atokiau nuo 
kitų augantis medis skleidėsi laisvai ir suforma- 
vo plačią ir tankią lapų lają, kuri išsikerojusi visai 
arti žemės. Šio ąžuolo kamieno apimtis - 490 cm, 
o aukštis - 24 m. 


Konglomerato luistai 

Dieveniškių istorinio regioninio parko teri- 
torijoje, Stakų miške, vienas šalia kito stūkso du 
smėlio ir žvyro luistai, kurių ilgis - apie 17 m, o 
aukštis - 1,5 m. Manoma, kad šiuos luistus galė- 
jęs atvilkti ledynas. Jie guli ant kalnelio, apaugusio 
medžiais. Nuo krašto kelio Šalčininkai-Dieveniš- 
kės-Krakūnai yra įrengtos kelio rodyklės, kurios 
nukreips prie gamtos paveldo objekto. 


POŠKONYS 


Poškonių etnografinis kaimas 

Patys Poškonys architektūriniu požiūriu lai- 
komi vertinga vietove, nes kaimelis išlaikęs seno- 
vinį gatvelių tinklą, o visos sodybėlės pastatytos 
pagal vienos pusės statybos tipą. Senosios Poško- 
nių kaimo sodybėlės pastatytos XIX a. pabaigoje 
ir vis dar išlaikiusios autentišką švaizdą. Kaimo 

Dieveniškių istorinis regioninis parkas 


nameliai išpuošti ornamentais, drožiniais, langai pa- 
sipuošę dekoruotomis langinėmis ir antlangėmis. 
Poškonių gatvinis rėžinis kaimas paskelbtas urbanis- 
tikos paminklu. Kultūros paveldo objektais paskelbtos 
ir trys Poškonių kaimo sodybos bei atskiri tų sodybų 
pastatai - kluonai, svirnai ir gyvenamieji namai. 


Dieveniškių istorinio regioninio 

parko lankytojų centras 

Dieveniškių istorinio regioninio parko centras 
kiekvieną pasitinka muziejaus ekspozicija, akmeninių 
skulptūrų parkeliu ir gražia senąja sodyba, kurioje ir 
yra įsikūręs. Šis senosios kaimo mokyklos pastatas pa- 
skelbtas kultūros paveldo objektu, nes, kaip ir kiti Poš- 
konių kaimo nameliai, susiformavęs XIX a. pab. Centro 
kieme puikuojasi senovinis šulinys, o sodyba aptverta 
tradicine medine tvorele. Dieveniškių parke aplankysi- 
me Norviliškes, stūksančius piliakalnius, šimtamečius 
ąžuolus, senąsias sodybas. Dieveniškių parkas buvo 
įkurtas tam, kad saugotų istorinį ir etnokultūrinį mies- 
telio bei krašto palikimą. 


RIMAŠIAI 


62 Rimašių kaimas 

Rimašiai - 26 sodybų etnografinis kaimelis, išlai- 
kęs gatvinį planą ir autentiškas sodybėles. Jis paskelbtas 
urbanistikos paminklu. Trys Rimašių gatvinio rėžinio 
kaimo sodybos paskelbtos kultūros paveldo objektais. 
Rimašių kaimas įsikūrė Valakų reformos metu XVI a. 
Tuo metu jis priklausė Antano Chliudzinskio valdo- 
mam Daubutiškių dvarui. O liaudies architektūros so- 
dybos pastatytos XIX-XX a. pradžioje. 

Rimašių etnografinio kaimo gatvelė 

DIEVENIŠKĖS 


03 Senoji miestelio dalis 

Dieveniškių istorinis regioninis parkas saugo dar 
vieną vertybę - Dieveniškių miestelį, kuris minimas 
dar kryžiuočių kelių aprašymuose. Šiame miestelyje 
yra išsaugota Dieveniškių bažnytėlė, žydų prekybi- 
ninkų ir amatininkų namai bei senoji miestelio aikštė, 
per kurią XIV-XVIII a. ėjo penki susikertantys keliai 
ir išilgai jų stovėjo sodybėlės. Ši keturkampė aikštė 
kartu su visa etnografine aplinka paskelbta urbanis- 
tikos paminklu. 
(D www.dirpd.am.lt 





Dieveniškių Švč. Mergelės Marijos Rožančinės bažnyčia 


Švč. Mergelės Marijos Rožančinės 

bažnyčia 

Senosios Dieveniškių miestelio aikštės gale stovi 
1907 m. statyta medinė Švč. Mergelės Marijos Rožan- 
činės bažnyčia. Šventovę supa akmens mūro tvora ir 
ant 1903 m. iškilusi neogotikinė varpinė-vartai, kurioje 
saugomi 200 metų senumo varpai. Pirmoji Dieveniš- 
kių bažnytėlė buvo žinoma dar 1471 m., kai miestelis 
priklausė Martynui Goštautui. Manoma, kad šioje baž- 
nytėlėje melsdavosi ir Barbora Radvilaitė su pirmuoju 
savo vyru Stanislovu Goštautu. 


Dieveniškių istorinis regioninis parkas 

Norviliškių rūmai 


€B Mokas 


Dieveniškių. draustinyje stūkso mitologinis 
akmuo - mokas, kurio kilmė siejama su Dieveniškių 
piliakalniu. Čia I tūkstantmetyje buvo sukrauti pirmie- 
ji pilkapiai. Pats akmuo aptinkamas prie trijų pilka- 
pių. Stulpo formos riedulys siekia 1,6 m aukštį. Apie šį 
akmenį pasakojamos legendos - esą tai generolo Moko 
antkapio paminklas, slepiantis turtus, kurių senovėje 
ieškoję vietos Žmonės. 


62 Gaujos pažintinis takas 


Gaujos pažintinis takas įrengtas 2003 m. Vaikš- 
tant šiuo taku galima susipažinti su Gaujos upės slė- 
nio draustiniu, daugiau nei 400 skirtingomis augalų 
rūšimis, įvairiais paukščiais, gyvūnais, vabzdžiais ir kt. 
Tako ilgis - apie 1,7 km, jame įrengta pavėsinės, 18 sto- 
telių su informaciniais stendais, suolai, apžvalgos bokš- 
tas, šalia tako yra stovėjimo aikštelė. 


Dieveniškių istorinis regioninis parkas 

NORVILIŠKĖS 
(0) Norviliškių rūmai 

Norviliškių rūmai-pilis laikomi vienais įspūdin- 
giausių renesansinės architektūros pastatų Lietuvoje. 
Norviliškių dvaras, kurį valdė Prūsijos pirklys Vaitie- 
kus Šorcas, minimas nuo 1586 m. Vėliau šeimininko 
žmona užrašė dvaro rūmus pranciškonų vienuoliams, 
kurie dvarą pavertė vienuolynu. Ne kartą nuo mūšių ir 
gaisrų nukentėjęs vienuolynas savo dabartinę išvaizdą 
įgavo XVIII a. jį atstatant. Šiuo metu lankytojus trau- 
kia ne tik 2005 m. restauruotos pilies išvaizda ar nuo 
2007 m. vykęs „Be2together“ muzikos festivalis. Pilis 
apipinta legendomis ir įdomiais pasakojimais - esą pi- 
lyje gyvena vaiduokliai, o kažkur galima surasti ir pa- 
slėptų lobių. Norviliškių rūmus garsina ir XVII a. staty- 
ta varpinė-įvažiuojamieji vartai. Vartų bokštas su pačia 
pilimi anksčiau sudarė tipišką gynybos sistemą. Įspū- 
dingi pilies vartai paskelbti kultūros paveldo objektu. 
(D www.norviliskiu-pilis.lt 

L — W 
- 3 Aplankykime šiauriniu Lietuvos pasieniu su Bal- 
tarusija besidriekiantį Švenčionių kraštą, nusagstytą 
ŠVENČIONYS G mėlynuojančių ežerų, kurių — beveik trys šimtai. O kur 
3 senųjų girių didybė! Čia ošia beveik pusę Švenčionių 
Ę 2! rajono savivaldybės užimantys miškai, iš kurių garsiau- 
Švenčionių rajono a 42 si - Pabradės, Labanoro girių masyvai. 


Kelionę pradėkime nuo Pabradės miesto, įsikū- 
rusio prie geležinkelio. Čia apžiūrėkime 2007 m. sta- 
tytą modernių formų Švč. Mergelės Marijos, Šeimos 

Švenčionys-Šventa-Reškutėnai-Kretuonys-Kaltanėnai 

medinė Šv. Kazimiero bažnyčia EB, ypatinga tuo, jog 
joje buvo pakrikštytas būsimasis Lenkijos prezidentas 
Juzefas Pilsudskis. Čia saugomos su Krikšto sakramen- 
tu susijusios relikvijos. 

Pažintį su Švenčionių kraštu tęskime važiuodami 
102 keliu Cirkliškio link. Pakeliui į miestelį, pasigro- 
žėkime iš abiejų kelio pusių ošiančiais Zalavo, Trakų, 
Družulėnų miškais, telkšančiu Sarių ežeru. 

3 km už Sarių pasukime iš 102 kelio į dešinę (ne- 
privažiavus Cirkliškio kraštovaizdžio draustinio) ir pa- 
sieksime du kaimus - Naują Strūnaitį ir Seną Strūnaitį. 
Jie įsikūrę netoli vienas nuo kito - apie 2 km. Naujame 
Strūnaityje stūkso 14 pilkapių apimantis pilkapynas 
ir senasis vandens malūnas 68. O Senas Strūnaitis tB — 
etnografinis kaimelis su senomis sodybėlėmis, leis pa- 
sijusti tarsi atsidūrus praeityje. 

Traukiame Švenčionių link ir Salomenoje sukame 
į Liepų alėją. Taip pasieksime Cirkliškį. Apžiūrėsime 
senąją dvaro sodybą, kurioje stovi Lauryno Stuokos- 
Gucevičiaus suprojektuoti dvaro rūmai 8. Pasivaikš- 
čioję dvaro parku, judėkime toliau į Švenčionių miesto 
centrą. Jis - tik už 2 km. 

Švenčionys - seniausias krašto miestas 8, kurio is- 
toriją galime išgirsti Laisvės a. 1 esančiame Nalšios mu- 


Švenčionių kraštas 

Cirkliškio dvaro rūmai 


Pirmoji bažnyčia Pabradėje iškilo 1927 m. 
Tikintiesiems šventovė tarnavo ilgą laiką, tačiau 
kuris Nepriklausomybę buvo nuspręsta pastatyti 
naują didesnę bažnyčią. Senosios bažnyčios pas- 
tatas buvo perduotas stačiatikių bendruomenei. 
Tik 2006 m. spalio 15 d. kardinolas Audrys Juozas 
Bačkis pašventino būsimosios bažnyčios pamatus. 
2007 m. buvo pastatyta naujoji Švč. Mergelės Ma- 
rijos, Šeimos Karalienės bažnyčia. Šiuolaikiškos ar- 
chitektūros statinį suprojektavo architektų koman- 
da - Marius Šaliamoras, Juras Balkevičius, Artūras 
Burba. Netradicinės formos bažnyčia primena mo- 
dernaus laivo formą. Iš tolo matoma bažnyčia yra 
didingas, bebokštis statinys, traukiantis kiekvieno 
pro šalį keliaujančio akį. 


Pabradės smuklė - kultūros paveldo objektas, 
stovintis nuo XVIII a. Baroko laikotarpio pastatas — 
U raidės formos, su rūsiu ir pusiau uždaru kiemu, ku- 

riame buvę užvažiuojamieji namai. Pastato išorė yra 
gana kukli, jis daugiau primena gyvenamąjį namą. 
Šią smuklę pastatydino dvaro valdytojai grafai Ty- 
zenhauzai. Vėliau ji priklausė grafams Tiškevičiams. 





Krikštykla Pavoverės Šv. Kazimiero bažnyčioje 


Pavoverės bažnyčia - liaudiško klasicizmo 
formų pastatas, stovintis senojoje Pavoverės kai- 
mo dalyje. Pirmąją bažnytėlę fundavo Sorokų 
šeima. Dabartinė medinė Šv. Kazimiero švento- 
vė pastatyta 1775 m., o 1851 m. atnaujinta. Jos 
vidų puošia XVIII a. Šv. Kazimiero paveikslas, 
XX a. Paskutinio teismo scenos kūrinys, vertinga 
vaza. Bažnyčios šventoriuje stovi medinė varpi- 
nė, kurioje saugomas vertingas varpas. Pavoverės 
bažnyčia garsėja tuo, kad čia 1867 m. buvo pa- 
krikštytas būsimasis Lenkijos prezidentas Juzefas 
Pilsudskis, gimęs gretimoje Zalavo dvaro sodybo- 
je, todėl šią šventovę dažnai lanko lenkų keliau- 
tojai. Krikštynų iškilmes įamžina memorialinė 
lenta, įrengta bažnyčioje, ir iki šių dienų išlikusi 
XIX a. krikštykla. 

ziejuje. Švenčionių gyvenvietė ir pradėjo kurtis seno- 
joje Nalšios žemėje, todėl pasakojama, kad šios žemės 
buvusios šventos. Pasivaikščiokime praeitį menančioje 
senojoje miesto dalyje ir aplankykime Adutiškio g. 23 
stovinčią Švenčionių Zigmo Žemaičio gimnaziją 6. Ji 
buvo įkurta dar 1919 m. ir dabar yra vienas seniausių 
medinių pastatų Švenčionyse. O miesto kapinėse išvy- 
sime Lietuvos didvyrių, žuvusių už šalies laisvę, atmini- 
mui pastatytą paminklą WV (aut. J. Jakštas, 1989). 

Toliau keliaudami 102 keliu šiaurės kryptimi ir pa- 
sieksime Šventos kaimą (B, supamą to paties pavadi- 
nimo miško. Čia driekiasi Šventos pažintinis takas 
Pasivaikščiokime juo ir išvysime Šventos dvaro sodybą, 
Aučynų piliakalnį, Saločio ežerą, o jei norėsime pake- 
liauti ilgėliau, pasieksime ir Gražulių kaimą. 

Iš Šventos keliaukime apie 16 km į Reškutėnus 
Iš 102 kelio reikės pasukti į 4403 kelią ir atvyksime 
į Kretuono ir Kretuonykščio ežerų supamą vietovę. 
Apžiūrėkime senąjį kaimelį, sodybėles, paminklą 
Vytautui Didžiajam t, pastatytą prie per kaimelį 
tekančio Žaugėdos upelio. Gražų kraštovaizdį ap- 
žvelkime nuo Reškutėnų piliakalnio WJ, stūksančio 
Kretuono ežero pakrantėje. 

Tęskime kelionę 4403 keliu ir pasieksime 20 so- 
dybų Kretuonių kaimą WU2, kuriame puikuojasi senoliai 
ąžuolai, šlamantys ežero krante. O pavažiavę dar 8 km 
ir įsukę į 111 kelią, išvysime tyvuliuojantį Žeimenio 
ežerą. Jo pakrante judėkime iki Kaltanėnų miestelio t, 
pro kurį vingiuoja ir Žeimenos upė. Vienas retesnių 
miestelio objektų - tai ežeru pasibaigianti aikštė, taip 
pat Kaltanėnų dvarą menantis svirnas (0, Švč. Mergelės 
Marijos Angeliškosios bažnyčia 

Su Švenčionių kraštu atsisveikinkime miškų, gi- 
rių, upelių ir ežerų apsuptyje - Kaltanėnai ir apylinkės 
priklauso Aukštaitijos nacionaliniam parkui. = 





Takas Aukštaitijos nacionaliniame parke 

NAUJAS STRŪNAITIS 
Pilkapynas 


Naujo Strūnaičio kaime yra pilkapynas (kultūros 
paveldo objektas), kurio plotas - 2,75 ha. Pilkapis - tai 
senovės baltų laidojimo vieta. Šiame miškingame plo- 
te rasta net 14 pilkapių, išsidėsčiusių vienas nuo kito 
10-50 m atstumu. Pagal išvaizdą pilkapiai datuojami 
IX-XII amžiais. 


62 Vandens malūnas 

Naujo Strūnaičio kaime stovi iki mūsų dienų išli- 
kęs vandens malūnas. Šis riedulių mūro statinys mena 
Konstantino Maslovskio laikus, kai čia XIX a. stovė- 
jęs Strūnaičio dvaras, o malūnas buvęs vienas iš ūki- 
nių pastatų. 1847 m. statyto malūno autorius - Karo- 
lis Gregotavičius. Dviejų aukštų pastatą dar ir dabar 
puošia savitas langų dekoras. Malūnas su technologine 
įranga paskelbtas kultūros paveldo objektu. Buvusio 
dvaro malūnas priklauso kaimo bendruomenei. 


SENAS STRŪNAITIS 


03 Senas Strūnaitis - etnografinis kaimas 


Greta Naujo Strūnaičio kaimo galima rasti ir Seną 
Strūnaitį - gatvinį kaimą. Kažkada šiame kaime pui- 
kavosi 44 sodybos, tačiau dabar kaimas labai sunykęs. 
Senas Strūnaitis - vos vieno kilometro ilgio. Kaimely- 
je stovintis senasis mokyklos pastatų kompleksas pa- 
skelbtas kultūros paveldo objektu. 1937 m. statytas mo- 
kyklos pastatų ansamblis sudarytas iš trijų - šiaurinio, 
pietinio ir bendrabučio - pastatų. 


CIRKLIŠKIS 
Cirkliškio dvaras 


XVI a. Cirkliškio dvaras priklausė Goštautams, 
vienas iš jo savininkų - Stanislovas Goštautas - buvo 
Barboros Radvilaitės vyras. Vėliau dvaras atiteko 
Radviloms, Mostovskiams. Dabartiniai neoklasicisti- 
niai rūmai suformuoti XIX a. Iki XX a. dvaras buvo 
tarsi kultūrinio gyvenimo centras, kuriame lankė- 
si žymiausi kultūros ir mokslo veikėjai: Joachimas 
Lelevelis, Jonas Rustemas ir kt. Paskutinės dvaro 
savininkės seserys Chaleckaitės šalia dvaro pastatė 
malūną, degtinės varyklą. Cirkliškio rūmų pastatas 
simetriškas, jo priekį puošia šešios dailios kolonos. 
Šalia rūmų stovi įdomios architektūros kalvė su ar- 
kiniu įėjimu ir ledainė - iš lauko akmenų sumūrytas 
apskritas pastatas, kuriam išskirtinumo suteikia še- 
šiakampis medinis bokštelis. 

Cirkliškio dvaro ledainė 


ŠVENČIONYS 


8 Senoji miesto dalis 


Švenčionyse jau XIII a. buvo įsikūrusi gyvenvietė. 
Pasakojama, kad Švenčionių pilyje Daumantas su Tre- 
niota rezgė sąmokslą prieš Mindaugą. Daumantas nu- 
žudė Lietuvos karalių, tačiau Mindaugo sūnui užėmus 
sostą, pabėgo į Pskovą. Manoma, kad Švenčionių mies- 
telis įkurtas dar 1486 m. trijų svarbių kelių kryžkelėje. 
Vytautui Didžiajam įkurdinus čia totorius, Švenčionys 
tapo viduramžių amatininkų centru. Švenčionių mies- 
to rotušė mena tuos laikus, kai vietovė buvo vadinama 
Užneriu. Čia veikė mokykla, pašto stotis, buvo ir Napo- 
leono namas (stovėjęs iki 1924 metų). Švenčionių kraš- 
to istoriją saugo Nalšios - istorinės žemės - muziejus. 
(D) www.nalsia.lt 


62 Švenčionių gimnazijos pastatas 


Vienas seniausių Švenčionių miesto statinių — 
medinis gimnazijos pastatas, „Ryto“ draugijos įkurtas 
1919 m. Pirmasis lietuvių gimnazijos direktorius buvo 
Zigmas Žemaitis. Čia mokėsi gydytojas Povilas Čibiras, 
etnografė Pranė Dundulienė ir kiti krašto šviesuoliai. 
Gimnazija veikė iki 1937 m. - kol ją uždarė Vilniaus 
vaivados Liudviko Bociansko įsakymu. Švenčionims 
atsidūrus okupuotame Lenkijos krašte, visos kultūrinės 
organizacijos buvo uždarytos. 


€0 Paminklas lietuvių kariams 


Švenčionių miesto kapinėse stovi paminklas lietuvių 
kariams. Jis skirtas Lietuvos didvyriams, kovojusiems už 
valstybės laisvę. 1941 m. lietuvių kariai buvo sušaudy- 
ti besitraukiančios sovietų armijos. Lietuvos karių kapą 
įamžina 1989 m. Juozo Jakšto sukurtas paminklas. 


Švenčionys-Šventa-Reškutėnai-Kretuonys-Kaltanėnai | Š7 








Švenčionių kraštas 





Sventos dvaro gyvenamasis namas 


€0 Šventos dvaras 


Šventos dvaras buvo pastatytas XIX a. jo savinin- 
kų lenkų Civinskių šeimos iniciatyva. Civinskiai buvo 
labai turtinga ir aristokratiška didikų šeima Lietuvo- 
je, valdžiusi daug dvarų ir žemių. Tuometinė Šventos 
dvaro sodybos teritorija buvo 6,1 ha ploto ir apėmė 
dvaro rūmus, ūkinius pastatus (svirną, tvartus), ko- 
plyčią bei juos supantį parką, kuris dar ir dabar yra 
išlaikęs buvusią struktūrą, vieną tvenkinį iš buvusių 
trijų. Manoma, kad išlikęs dvaro svirnas buvo skirtas 
baudžiauninkams (dabar jame įsikūrusi Sirvėtos regi- 
oninio parko direkcija). Šalia vandens telkinio stovi ir 
autentišką išvaizdą išlaikęs senovinis svirtinis šulinys. 
Sodyboje šlama 26 liepos, kurių aukštis - 33-34 m. 
Liepos, augančios ratu, sudaro liepų pavėsinę. Ypatin- 
ga medžių augimo forma - liepos augo specialiai len- 
kiant jas į šoną su sunkiais svarsčiais. Jos čia žaliuoja 
jau apie 120 metų. 

(D www.sirveta.lt 


Šventos pažintinis takas 


Keliaudami 3 km Šventos pažintiniu taku išvysi- 
me Šventos dvarą, ošiantį Šventos mišką, 30 rymančių 
pilkapių. Galėsime pasigėrėti Aučynų piliakalnio kraš- 
tovaizdžiu, pabuvosime Saločio telmologiniame draus- 
tinyje, kuris atskleis Saločio ežero grožį, tyvuliuojančių 
pelkių vaizdą. Keliaudami pažintiniu taku išvysime ir 
tris senojo Gražulių kaimo sodybėles, besidriekiančią 
Belionių dvaro klevų alėją. 


REŠKUTĖNAI 


(B Senovės gyvenvietės 


Šiose Reškutėnų vietovėse žmonių gyventa dar 
neolito amžiuje, kai gyventojai augino raguočius ir 

vertėsi žvejyba. Ežerų apsuptas kaimelis, anot senolių, 
pavadinimą gavęs nuo čia gyvenusių 18 raišų kareivių. 
XIX a. - Reškutėnų kaimelio pradžia, kurioje buvo 18 
trobų ir 143 gyventojai. Vienoje iš senųjų sodybų šiuo 
metu įsikūręs krašto muziejus, saugojantis ne tik se- 
nąsias krašto tradicijas, bet ir Napoleono patrankos 
ratą, nukritusio lėktuvo nuolaužas ir net meteoritą. 


(0 Paminklas Vytautui Didžiajam 


Reškutėnų kaime 1930 m. atidengtas Vytauto 
Didžiojo paminklas. Prie Žaugėdos upelio iškilęs pa- 
minklas žymiajam Lietuvos valdovui pastatytas senojo 
kryžiaus vietoje. Darbo vadovas - Jonas Petkūnas, o 
paminklą statė kaimo jaunimas. 1988 m. šis akmenų ir 
plytų statinys buvo atnaujintas ir aptvertas. 


(D Reškutėnų piliakalnis 


Reškutėnų piliakalnis buvo aptiktas tik 1980 me- 
tais, iki tol vietinių gyventojų buvo vadinamas Galo 
kalnu. Tyrinėjimų metu kalne rasta brūkšniuotosios 
keramikos dirbinių. Šoniniai šlaitai yra gana statūs, iki 
12 m aukščio, o pats piliakalnis stūkso Kretuono ežero 
krante. Antrojo pasaulinio karo metu piliakalnio papė- 
dėje buvo iškasti apkasai, dabar čia auga pušys ir krū- 
mai. Nuo šio kalno atsiveria Reškutėnų apylinkių pano- 
rama, galima pažvelgti į tyvuliuojantį ežerą, pušynus, 
apačioje įsikūrusias sodybėles. 


KRETUONYS 


(D Kretuonių kaimas 


20 sodybų gatviniame Kretuonių kaime, Kreto- 
nio ežero pakrantėje, galime rasti augančius senuo- 
sius ąžuolus. Paežerės pievoje šlamančių trijų senolių 
kamieno skersmuo - apie 1,5 m, o aukštis - 21-22 m. 
Augantys Kretuonio kraštovaizdžio draustinyje šimta- 
mečiai ąžuolai priskiriami krašto turizmo objektams. 


KALTANĖNAI 


Senoji miestelio dalis 


Kaltanėnai - miestelis Aukštaitijos nacionali- 
niame parke, įsikūręs prie Žeimenio ežero, ties Žei- 
menos ištaka. Kaltanėnų vietovė minima nuo XV a. 
Šiuo metu Kaltanėnuose įkurtas urbanistinis draus- 
tinis, saugantis šios vietovės svarbiausias autentiškas 
vertybes. Viena jų - senoji miestelio aikštė, išlaikiusi 
buvusią savo struktūrą. Šiam linijinio plano mieste- 
liui aikštė suteikia ypatingo savitumo - tai vienintelė 
aklagatvinė (pasibaigianti ežeru) aikštė Lietuvoje. Se- 
noji miestelio dalis su aikšte yra paskelbta urbanisti- 
kos paminklu. 

Kaltanėnų dvaro svirnas 


(B Kaltanėnų dvaro svirnas 


Iš kadaise stovėjusio Kaltanėnų dvaro yra išlikusi 
viena sodybos dalelė - medinis dviejų aukštų svirnas, 
kuriam - apie 150 metų. Šis liaudies architektūros stati- 
nys, turintis klasicizmo stiliaus bruožų, pastatytas apie 
1838 m. Tuo metu Kaltanėnų dvaras priklausė 1831 m. 
sukilimo dalyviams Lapacinskams. Išlikęs dvaro svir- 
nas - valstybės saugomas kultūros paveldo objektas, 
tebestovintis Kaltanėnų parko pakraštyje. 


(0 švč. Mergelės Marijos Angeliškosios 

bažnyčia 

Pirmoji Kaltanėnų bažnytėlė iškilo apie 1633 m. 
kartu su pranciškonų vienuolynu. 1820 m. pastatyta 
ir medinė koplytėlė kapinėse. Kaltanėnų šventovė ne 
kartą buvo perstatyta, o dabartinė Švč. Mergelės Mari- 
jos Angeliškosios bažnyčia pastatydinta 1909 m. pagal 
architekto Antono Filipovičiaus-Duboviko projektą. 
1833 m. vienuolynas buvo uždarytas ir pritaikytas caro 
kariuomenės reikmėms. Kaltanėnų bažnyčia - darnių 
proporcijų neogotikinė šventovė, kurios raudonuojan- 
tis bokštas matyti visoje Kaltanėnų panoramoje. Iš se- 
nosios bažnyčios į šią perkeltas rokoko stiliaus altorius. Kaltanėnų Švč. Mergelės Marijos Angeliškosios bažnyčia 

Ukmergės kraštas - Aukštaitijos regiono dalis, ply- 
tinti beveik Lietuvos viduryje, todėl čia susikerta svar- 
biausi keliai. Kraštas garsėja ilga ir turtinga istorija, vaiz- 
dingais upių ir ežerų slėniais, stūksančiais piliakalniais, 
čia gyvenusiais žymiais Lietuvos žmonėmis. Vykime į 

legendinę Vilkmergę - Ukmergės miestą - vieną seniau- 
sių Lietuvos vietovių, kuri susiformavo aplink piliakalnį, 
dabar stūksantį pačiame miesto centre. 

Urbanistikos paminklu paskelbtas Ukmergės sena- 
miestis €B, apimantis Kęstučio aikštę bei Kauno, Gedi- 
mino, Vytauto ir Vilniaus gatves, pradėjo formuotis dar 
XV amžiuje. Pasivaikščiokime didžiųjų kunigaikščių ir 
didikų laikus menančiame senamiestyje ir centrinėje 
aikštėje, apžiūrėkime Nepriklausomybei skirtą pamink- 
lą „Lituania Restituta“ £8. Aikštėje, Kęstučio a. 5, stovi 
Ukmergės kraštotyros muziejaus EB pastatas, aplanky- 
kime jį. Čia išgirsime Ukmergės krašto istoriją, išvysi- 
me daug įvairių etnografinių reliktų. Pasinaudokime 
muziejaus siūloma pramoga ir užkopkime net į 18 m 
aukščio senosios gaisrinės bokštą €3, nuo kurio atsive- 
ria viso miesto panorama. Matyti ir didingos Ukmergės 
Šv. apaštalų Petro ir Povilo bažnyčios 88 bokštai, keliau- 
kime ja pasigrožėti iš arčiau. Vytauto g. eikime į priekį ir 
pasukime į Bažnyčios gatvę, kurioje (nr. 10) stovi miesto 
šventovė. Apžiūrėję šią miesto puošmeną, vykime atgal 
į Vytauto g. ir sukime kairėn į Piliakalnio g. Jos pabai- 

Ukmergės apylinkės 





goje, sankirtoje su Paupio gatve, stūkso gana neaukštas 
Ukmergės piliakalnis 4, - užlipkime ant jo ir pasižval- 
gykime po apylinkes. 

Toliau A6 magistrale keliaukime į Veprius, esančius 
už maždaug 17 km. Tai mineraliniais šaltiniais garsėjan- 
tis miestelis, įsikūręs Veprių ežero pakrantėje. Čia gali- 
ma išvysti Švč. Mergelės Marijos Rožančinės bažnyčią 
(Pergalės g. 4), Pliaterių dvaro sodybą 8. Eidami ežero 
pakrante išvysime užtvanką 68 su įrengtu tilteliu. Toliau 
keliaudami Ežero g., pasieksime Šventosios g., kurioje 
stovi Veprių muziejus UV, kur supažinsime su miestelio 
istorija. Grįžkime į Ežero g., kuri pereina į Pušyno g., ir 
pasieksime Veprių Kalvarijų stotis W. Veprių Kalvarijų 
pradžią žymi prie kelio stovintis koplytstulpis. 

Kelionę tęsiame 12 km į šiaurės rytus, Deltuvoje 
Apžiūrėję evangelikų reformatų bažnyčios likučius ir 
1812 m. mūšiui atminti skirtą obeliską, keliaukime to- 
liau į Siesikus, nuo Deltuvos nutolusius apie 16 km. Juos 
pasieksime nuo Deltuvos važiuodami 145 plentu ir pa- 
sukdami į 4811 kelią. Siesikų miestelis garsėja išlikusiais 
dvaro rūmais, puošiančiais Siesikų ežero W krantą. Dva- 
ro įkūrėjas kunigaikštis Gabrielius Daumantas Siesikas 
davė vardą ir pačiam miesteliui. Apžiūrėkime ir renesan- 
sinę Šv. apaštalo Baltramiejaus bažnyčią (B), išsiskiriančią 
baltuojančiu varpinės bokštu. Prie bažnyčios plytinčioje 
aikštėje išvysime Laisvės paminklą t, prie kurio žaliuo- 
ja prezidento Antano Smetonos pasodintas ąžuolas. 

Kita mūsų stotelė - už maždaug 16 km esantis 
Užulėnio kaimas, išauginęs būsimąjį Lietuvos preziden- 
tą Antaną Smetoną. Užulėnis garsėja ir kaip preziden- 
to gimtinė UJ, ir kaip vieta, kurioje A. Smetona turėjo 
vasaros rezidenciją. Nors senoji sodyba neišlikusi, ta- 
čiau sukurtas pastatų maketas, leidžiantis įsivaizduoti, 


Ukmergės apylinkės 


Siesikų dvaro rūmai-pilis 


Ukmergės gyvenvietė buvo žinoma jau XIII a., 
tačiau buvo vadinama kitaip - Vilkmerge. Čia sto- 
vėjusi pilis, menanti Vytauto Didžiojo laikus, taip 
pat viena pirmųjų bažnyčių Lietuvoje. XV a. išryš- 
kėjo būsimos gyvenvietės branduolys, kurį sudarė 
aikštė ir apie ją išsidėstę pastatai — iki šiol miesto 
gatvės tinklas išsaugojęs pirminį planą, buvusią 
turgaus aikštę (dabartinė Kęstučio aikštė). Miestą 
ne kartą siaubė gaisrai, todėl dauguma dabartinių 
pastatų iškilo tik XIX amžiuje. Istorinę ir urbanisti- 
nę vertę turi: pašto stotis, Dumbrių namas, Antano 
Smetonos gimnazija. Tarpukariu Ukmergė buvo 
ketvirtas pagal dydį Lietuvos miestas. 





Vienuolyno gatvė Ukmergėje 

€3 Paminklas Nepriklausomybei 


Nepriklausomos Lietuvos laikus įamžino 
miesto centre stovėjęs betoninis obeliskas „Litua- 
nia Restituta“. 1930 m. pastatyto paminklo auto- 
rius - Liudas Truikys. Lietuvos ir Ukmergės krašto 
laisvę simbolizavęs paminklas sovietmečiu buvo 
nugriautas, o atstatytas 1990 m. Ukmergės mies- 
to aikštėje. Nepriklausomybės paminklo aukš- 
tis - 17 m (skulpt. E. Varnas). 


ži Ukmergės kraštotyros muziejus 


Ukmergės kraštotyros muziejus, įkurtas 
1944 m., supažindina su krašto archeologijos ir 
gamtos radiniais bei išlikusiais etnografiniais eks- 
ponatais nuo pat XV amžiaus. Muziejus garsus ir 
dievdirbių sukurtomis skulptūromis, liaudies teks- 
tilės dirbiniais, unikaliu Žemaitkiemio meteoritu. 
Čia eksponuojamos paukščių, gyvūnų iškamšos, 
drugelių kolekcijos. Taip pat supažindinama su 
XX a. Lietuvos politine santvarka, prezidento An- 
tano Smetonos gyvenimu ir veikla. O jei norėsime 
sužinoti apie valstietišką ar bajorišką ukmergiškių 
gyventojų kasdienybę, apžiūrėsime autentiškai 
įrengtus kambarius, senovinius darbo įrankius. 
Muziejus organizuoja ekskursijas ir po Ukmergės 
miestą, taip supažindindamas su miesto įžymybė- 
mis. O kaip Ukmergė atrodė XIX a., matysime mu- 
ziejuje įrengtoje miesto fotografijų parodoje. 

(D www.ukmintfo.lt/muziejai 


€B Gaisrinės bokštas 


Ukmergės kraštotyros muziejus siūlo įdomią 
pramogą - kopimą į miesto gaisrinės bokštą, nuo 
kurio aikštelės atsiveria visa Ukmergės panora- 
ma. Šio XIX a. iškilusio statinio aukštis - 18 m. Iš 
bokšto ugniagesiai budėtojai stebėdavo visą mies- 
tą, o lygiai 16 val. 4 kartus nuskambėdavo bokšto 
varpas, skelbęs tikslų Vidurio Europos laiką. Da- 
bar užlipę į šį bokštą galėsime pasigrožėti senuoju 
miesto centru, Šv. apaštalų Petro ir Povilo bažny- 
čia ar iš visų išsiskiriančia bizantiškos išvaizdos 
Švč. Trejybės bažnyčia. 


6 šv. apaštalų Petro ir Povilo 

bažnyčia 

Ukmergės miesto puošmena - Šv. apaštalų 
Petro ir Povilo bažnyčia - apsupta šlamančių me- 
džių alėjos. Ukmergės bažnyčia - viena pirmųjų 
šventovių po 1387 m. Lietuvos krikšto. Bažnyčiai 
kurti pats didysis kunigaikštis Jogaila davęs žemės. 
Šventovės pastatas ne kartą degė, buvo sugriautas, 

kur vaikystę praleido žymusis prezidentas. Užulėny- 
je veikė ir Antano Smetonos pradinė mokykla (B, prie 
kurios atnaujinimo prisidėjo prezidentas A. Smetona. 
Atsipūskime gražioje Lėno ežero pakrantėje ir nuo čia 
besidriekiančia parko alėja pasiekime buvusį A. Sme- 
tonos dvarą, jo paties vadintą Užugirio kiemu 0. 
Didingi dvaro rūmai dar mena čia besirinkdavusius 
aukštus valstybės pareigūnus. 

Už maždaug 12 km į rytus įsikūręs Taujėnų mies- 
telis, kurį pasieksime važiuodami 1204 keliu ir kirsdami 
A2 magistralę. Žymiausia Taujėnų vieta - Taujėnų dva- 
ras 0), pasitinkantis sodybos vartais, parku ir įspūdingais 
baltuojančiais rūmais su kolonomis. Apsižvalgykime ir 
rūmų viduje, galbūt pajusime čia gyvenusių didikų Rad- 
vilų dvasią. Taujėnų bažnyčia £0 - taip pat išskirtinis 
miestelio statinys, įspūdingas klasicistinėmis kolonomis, 
ant stogo įrengtomis skulptūromis, šiek tiek primenantis 
ir Vilniaus katedrą. 

Pailsėkime ir kelionės įspūdžius aptarkime Kurėnų 
užeigoje 8, kuri įsikūrusi 9 km nuo Taujėnų, Kurėnų 
kaime. Užeigą rasime lengvai - ji stovi prie A2 magis- 
tralės kelio, Kurėnų ežero pakrantėje. Paragaukime čia 
tiekiamų patiekalų, pasigrožėkime Kurėnų ežero vaizdu, 
visą nuovargį pamiršime besiirstydami valtele! = 


Ukmergės gaisrinės bokštas su apžvalgos aikštele 

Ukmergės piliakalnis 


tik 1939 m. bažnyčia įgavo dabartinę įspūdingą savo 
išvaizdą (aut. V. Michnevičius), statybos darbais rūpi- 
nosi klebonas Leonas Špokevičius. Skulptūromis, ko- 
lonomis, puošniu dekoru ir įdomios spalvinės gamos 
sakralinis statinys - Ukmergės miesto pasididžiavimas. 
Unikalumo šiai bažnyčiai suteikia ant jos stogo užkelta 
Kristaus su kryžiumi skulptūra, dominuojanti fasade. 
Šalia bažnyčios stovi klasicistinio stiliaus varpinė. 














Ukmergės Šv. apaštalų Petro ir Povilo bažnyčia 


Ukmergės apylinkės 


03 Ukmersės piliakalnis 

Ukmergės piliakalnis, stūksantis Ukmergės miesto 
centre, X-XV a. buvo naudojamas kaip gynybinės sis- 
temos kompleksas, ant kurio 1225 m. buvo pastatyta pi- 
lis, davusi pradžią ir gyvenvietės kūrimuisi. Kunigaikšis 
Dausprungas šią tvirtovę pastatydino atremti kryžiuočių 
puolimams. Piliakalnio šlaitai statūs, apie 16 m aukščio, 
apaugę retais lapuočiais, į kalvos viršūnę veda laiptai. 
Apie šio piliakalnio atsiradimą pasakojamos legendos: 
čia buvęs palaidotas žymus švedų karininkas, o ant jo 
kapo kiekvienas karys turėjęs užpilti žemių - taip buvo 
supiltas šis piliakalnis. Šalia randamas ir Pilies kalnas - 
piliakalnio papilys, kuris dabar labai apiręs. 


VEPRIAI 


Švč. Mergelės Marijos Rožančinės 

bažnyčia 

Veprių koplytėlė minima nuo 1553 m. Koplyčia ne 
kartą buvo perstatoma, o 1910 m. buvo pastatyta da- 
bartinė Švč. Mergelės Marijos Rožančinės bažnyčia. Ją 
fundavo grafas M. Broel-Pliateris, vadovavo architek- 
tas Vladislovas Stipulkovskis. Neogotikinė plytų mūro 
bažnyčia žavi savo architektūra: iškilusiais pusbokš- 
čiais, pagrindiniu fasado bokštu ir rozete, arkiniais lan- 
gais bei Kristaus nukryžiavimo scenomis tapytomis ar- 
komis. Bažnyčia stebina savo dydžiu: 40 m ilgio ir 15 m 
aukščio. Šventovės viduje stovi iš senosios koplyčios at- 

XVII-XVIII a. varpai Veprių bažnyčioje 


keltas XVII a. Švč. Mergelės Marijos paveikslas, o šven- 
toriuje puikuojasi 2010 m. pašventinta Marijos Rožinio 
Karalienės skulptūra. Tais pačiais metais sutvarkyti ir 
du senieji (XVII-XVIII a.) varpai, pašventintas naujas 
R. P. Šarlio funduotas varpas. 


8 Veprių dvaro sodyba 


Veprių dvaras žinomas nuo 1542 m., jo savininkai 
nuolat keitęsi: jį valdė Kęsgailos, Oginskiai, Šemetos, 
Tyzenhauzai. Manoma, kad tuometinis dvaras stovėjęs 
ant Veprių piliakalnio. XIX a. grafo Pliaterio valdyto- 
jas tyrinėdamas dvaro griuvėsius surado monetų lobį. 
Vėliau dvare šeimininkavo Kosakovskiai, nuo XIX a. - 
Broel-Pliateriai. Dvare buvo apsistojusi ir žymioji 
1831 m. sukilimo dalyvė Emilija Pliaterytė su 300 su- 
kilėlių. Veprių dvare buvo knygų, heraldikos, arche- 
ologijos rinkinių, paveikslų saugykla, besikaupianti 
valdant kiekvienam savininkui. Deja, vykę pasauliniai 
karai sunaikino šias vertybes. Veprių ežero pakrantėje 
stovėjusį dvarą dar ir dabar supa buvusio angliškojo 
tipo parko fragmentai: 30 m aukščio liepa, 20 m aukš- 
čio ąžuolas, kaštonai ir kiti medžiai. Dvaras paskelbtas 
kultūros paveldo objektu. 





Veprių dvaro rūmai 

6 Veprių užtvanka 


Veprių ežero pakrantėje XIX a. buvo pastatytas 
triaukštis vandens malūnas su dideliu mediniu ratu ir 
tiltu per Riešės upelį. Po 1961 m. senasis Pliaterių staty- 
tas malūnas nugriautas, o jo vietoje iškilo užtvanka su 
kriokliu ir pėsčiųjų tilteliu. 





Veprių užtvanka 


00 Veprių muziejus 

Veprių muziejus, įkurtas kaip Ukmergės kraštoty- 
ros muziejaus dalis, veikia nuo 1967 m. Pirmoji kolek- 
cija buvo iš šio muziejaus iniciatoriaus ir puoselėtojo 
Jono Žentelio asmeninių eksponatų, o pats muziejus 
buvo įsikūręs mokyklos bendrabutyje. 1991 m. muzie- 
jui pastatytas atskiras pastatas. Per 8 tūkst. eksponatų, 
rinkti vieno žmogaus, supažindins su įdomiu Veprių 
kraštu, jo istorija ir gyvavusiomis tradicijomis. Čia jam- 
žinti tiek šviesiausių Veprių krašto žmonių darbai, tiek 
kasdienę veiklą atspindintys senieji įrankiai, kuriais 
dirbo Veprių krašto senoliai. Jau daugiau nei 40 metų 
šiam Veprių muziejui vadovauja jo įkūrėjas J. Žentelis. 
(D www.ukminfo.lt/muziejai 


(0 Veprių Kalvarijų stotys 

1846 m. buvo įrengtos Kryžiaus kelio stotys - kuk- 
lios koplytėlės, kurios, laikui bėgant, buvo atnaujin- 
tos. Iki Antrojo pasaulinio karo šios Veprių Kalvarijų 
stotys buvo garsios, čia per Sekmines suplūsdavo daug 
tikinčiųjų. 1963 m. sovietų valdžia nugriovė Kalvarijas, 
tačiau maldininkai vis susirinkdavo čia melstis, palik- 
davo rankų darbo kryželių. Veprių Kalvarijos atgijo 
1990 m. Greta jų įrengti ir „Marijos takeliai“ - Dievo 
Motinos Sopulingosios stotys, besidriekiančios 2 km. 
Tai 12 Kryžiaus kelio stočių, kurios apeinamos priešin- 
ga kryptimi nei Kristaus kelias. Dabar Veprių Kalvari- 
jas sudaro 35 Kryžiaus kelio koplyčios, o visas stočių 
ilgis yra 5 km. 

Deltuvos evangelikų reformatų bažnyčios griuvėsiai 


DELTUVA 
Deltuvos miestelis 


Deltuva - nuo 1560 m. miesteliu vadinama vietovė, 
garsėjanti medine Švč. Trejybės bažnyčia, vienos pir- 
mųjų Lietuvoje evangelikų reformatų šventovės griuvė- 
siais, istorine Deltuvos mūšio vieta. Pirmoji bažnyčia 
Deltuvoje iškilo 1444 m. O nuo XVI a. iki 1627 m. ją 
buvo pasisavinę evangelikai reformatai. 1872 m. iškilo 
ir dabartinė Švč. Trejybės bažnyčia. Šalia jos stovi me- 
dinė varpinė ir 1930 m. pastatytas dviaukštis stogastul- 
pis, paskelbtas kultūros paveldo objektu. 

Buvusios evangelikų reformatų bažnyčios griuvė- 
siai liudija buvusią šios šventovės didybę. Tiksli baž- 
nyčios pastatymo data nežinoma, tačiau, manoma, ji 
stovėjo dar prieš 1570 m. XIX a. bažnyčia buvo pa- 
versta sandėliu, o Antrojo pasaulinio karo metu su- 
sprogdinta vokiečių. 

Tarp dabartinio Žalgirio kaimo ir Deltuvos kapi- 
nių 1812 m. įvyko didžiausias šiose apylinkėse mūšis 
tarp Prancūzijos ir Rusijos kariuomenių: prancūzai 
buvo sutriuškinti ir ėmė trauktis. Istoriniam mūšiui 
atminti 1998 m. miestelio pakraštyje buvo pastatytas 
akmeninis obeliskas (aut. G. Karvelis), nuo tada ren- 
giamos ir įspūdingos šio mūšio inscenizacijos. 

SIESIKAI 
Siesikų dvaro rūmai 


Siesikai garsėja įstabiais dvaro rūmais, stovinčiais 
prie pat Siesikų ežero pakrantės. Rūmai, statyti 1492- 
1517 m., - vieni geriausiai išsilaikiusių renesanso sti- 
liaus rūmų. Šis dvaras buvo tiek reprezentacinio, tiek 
gynybinio pobūdžio, todėl pagrindinį dvaro pastatą 
sudarė rūmai-pilis. Dvaro įkūrėjas buvo Gabrielius 
Daumantas Siesikas, vėliau jį valdė Radvilos ir Daugė- 
los, pavertę dvarą tikrų vertybių - paveikslų, skulptūrų, 
ginklų, porceliano, knygų, ginklų, dievdirbių skulptū- 
rų - saugykla. Sovietmečiu pilis buvo atiduota mokyk- 
lai, per visą savo gyvavimo laikotarpį ne kartą niokota, 
aštuonis kartus atstatinėta. Greta dvaro buvo įkurtas 
parkas su 40 augalų rūšių ir vandens telkiniais. 1991 m. 
rūmai buvo rekonstruoti. 


Šv. apaštalo Baltramiejaus bažnyčia 
Siesikuose pirmąją bažnyčią 1441 m. pastatęs pats 
didysis kunigaikštis Jogaila. Dabartinė Siesikų Šv. apaš- 
talo Baltramiejaus šventovė pastatyta 1537 m. dvarinin- 
kų brolių Siesikų iniciatyva. XVII a. bažnyčia priklausė 
evangelikams reformatams, o 1680 m. jau tapo katalikų 
bažnyčia. Renesanso stiliaus pastatas žavi baltuojančiu 

Siesikų dvaro parkas ir buvusi spirito varykla 


varpinės bokštu, pro kurį apačioje ir įeiname į bažnyčią. 
Bokšte saugomi trys senieji žalvariniai varpai (1501 ir 
1692 m.). Bažnyčios vidų puošia XVIII-XIX a. Vilniaus 
meno dailininkų paveikslai, vaizduojantys evangelistus, 
taip pat puošniai dekoruoti medžio suolai, Nukryžiuo- 
tojo statula, taurė. Čia pakabinta ir paminklinė lenta 
1918 m. Siesikų savanoriams atminti. Siesikų šventovė 
paskelbta kultūros paveldo objektu. 


Šalia Siesikų bažnyčios esančioje aikštėje stovi 
Laisvės paminklas, pastatytas 1928 m. 1930 m. Anta- 
nas Smetona prie šio paminklo pasodino ąžuolą, skirtą 
Vytauto Didžiojo 500 metų jubiliejui. Garsusis ąžuolas 
žaliuoja iki šiol, prie jo dar ir dabar vyksta įvairūs pa- 
minėjimai. 1951 m. Laisvės skulptūra buvo nugriau- 
ta, šalia jos liekanų 1989 m. iškilo buvusio paminklo 
kopija (skulpt. V. Žentelis). Ant postamento stovinti 
sparnuota moters skulptūra vaizduoja angelą. 2010 m. 
šalia skulptūros ir augančio ąžuolo pastatytas ir Antano 
Smetonos paminklas (aut. A. Paškevičius, V. Martiko- 
nis ir V. Žentelis). 

Užulėnio kaime 1874 m. rugpjūčio 10 d. gimė bū- 
simasis Lietuvos prezidentas Antanas Smetona. Buvusi 
Smetonų sodyba nėra išlikusi, ji sugriauta sovietme- 
čiu. Iki šių dienų išlikęs buvusios sodybos šulinys, pir- 
kios pamatai. Vietą žymi 1989 m. pastatytas pamink- 
linis akmuo su iškaltu auksiniu prezidento bareljefu ir 
1999 m. pagamintas buvusios sodybos maketas, vaiz- 
duojantis A. Smetonos gimtuosius namus, kuriuose 
prezidentas praleido savo vaikystės metus. 


Antano Smetonos gimtosios sodybos maketas 
(archit. A. Steponavičius, skulpt. A. Stasiškis, 1999) 

Užulėnio Antano Smetonos pradinė 
mokykla 


XX a. pr. tuometinis Lietuvos prezidentas Antanas 
Smetona Užulėnyje pastatė mokyklą. Tais laikais mo- 
kykla buvo moderni: turėjo centrinį šildymą, vanden- 
tiekį, elektrinius skambučius, kieme - sporto ir žaidimo 
aikšteles. Per 100 mokinių mokiusioje Užulėnio pradi- 
nėje mokykloje dirbo ir A. Smetonos sesuo Julija. Dabar 
čia įrengta krašto istorijos ekspozicija, supažindinanti 
su krašto tradicijomis, čia gyvenusiais šviesuoliais. 


(B Užugirio dvaras 

Užugirio kaime, Lėno ežero pakrantėje, preziden- 
tui Antanai Smetonai 60-ies metų jubiliejaus proga jo 
bendražygiai ir partijos nariai nutarė padovanoti ūkį. 
Pats prezidentas šį pavyzdinį ūkį vadino Užugirio kie- 
mu. Čia pagal Felikso Vizbaro projektą 1938 m. pasta- 
tyti reprezentaciniai rūmai. Juose A. Smetona gyvenda- 
vo vasaromis, galvojo čia įsteigti žemės ūkio mokyklą, 
tačiau 1940 m. dvaras buvo nacionalizuotas, o soviet- 
mečiu perduotas ligoninei. Didingi dvaro rūmai Sme- 
tonos laikais pasitikdavo ne tik patį prezidentą, bet ir 
aukštus valstybės pareigūnus. Šalia dvaro sodybos pui- 
kavosi peizažinis parkas, dar ir dabar pasitinkantis kar- 
potųjų beržų alėja. Šiuo metu tarpukario dvaro vaizdą 
išlaikę pastatai pritaikyti turizmo reikmėms. 





Užugirio dvaro rūmai 


TAUJĖNAI 
(0 Taujėnų dvaro sodyba 


Taujėnų dvaras - įspūdingi, žaliuojančiame miš- 
kingame gamtovaizdyje baltuojantys rūmai, keliantys 
susižavėjimą savo didingumu, spindinčia ežero pa- 
krante, gražiai sutvarkytu parku ir čiurlenančiu fon- 
tanu. Rūmai išsiskiria raudonuojančiu stogu, šešiomis 
kolonomis ir trikampiu frontonu priekyje. Medinis 

Taujėnų dvaro rūmai 


dvaro pastatas stovėjo nuo 1595 m. ir dvarą iki XVIII a. 
valdė Ploniauskai, Masalskiai, Pacai. Radvilų valdymo 
metais (XVIII-XIX a.) statyti rūmai garsėjo 48 kam- 
bariais, 11 marmurinių židinių, biblioteka, paveikslais, 


krištolo ir porceliano rinkiniais bei peizažiniu parku, + 


——- 


kuriame jau tarpukariu žydėjo didžiausias Lietuvoje “ 


gėlynas. Dabar autentiškoje dvaro aplinkoje įkurtas p 


viešbutis, restoranas, teikiamos maitinimo, nakvynės, 


patalpų nuomos paslaugos. 
Tel. 8 616 58391 
(D www.taujenudvaras.lt 


Šv. Kryžiaus Išaukštinimo bažnyčia 

Apie pirmąją Taujėnų bažnytėlę duomenų yra ma- 
žai, žinoma, kad XVII-XVIII a. čia stovėjusi koplytėlė, 
statyta vengrų kilmės dvarininko Jono Eperješo lėšo- 
mis. Dabartinė bažnyčia vietoj sudegusios koplyčios iš- 
kilo 1858 m. Pradėtus grafo Benedikto Marikonio staty- 
bos darbus baigė kunigaikštis Karolis Radvila su žmona 
Jadvyga. Neoklasicistinė Šv. Kryžiaus Išaukštinimo 
šventovė puošni savo bolojančiomis keturiomis kolo- 
nomis, trikampiu frontonu, primenančiu Vilniaus ka- 
tedrą, ir ant stogo iškilusiomis skulptūromis. Bažnyčios 
pašonėje glaudžiasi to paties stiliaus varpinė, o visą an- 
samblį juosia graži tvora su masyviais stulpeliais, saulu- 
tėmis ir ažūriniais vartais. Bažnyčios interjere išsiskiria 
kunigaikštytės Celestinos Radvilaitės įrengtas marmu- 
rinis altorius, Nukryžiuotojo skulptūros ir spalvotas 
vitražas „Kryžiaus Atradimas“. 


KURĖNAI 


Kurėnų užeiga 

Kurėnų ežero pakrantėje įsikūrusi Kurėnų užeiga 
dvelkia romantiška senąja dvasia, sukuriančia jauku- 
mo ir ramybės įspūdį. Spragsintis židinys, ant grotelių 
kepami kepsniai ir ežero gaiva dažnai užlaiko pro šalį 
magistrale Vilnius-Panevėžys keliaujančius kraštie- 
čius. Norėdami daugiau pasidžiaugti ežerą supančiu 
gamtovaizdžiu galime Kurėnų ežere pasiirstyti valtele 
ar minti vandens dviratį. 

Elektrėnų savivaldybė 


Elektrėnai-Abromiškės-Vievis-Kazokiškės-Paneriai-Semeliškės 

Elektrėnai įkurti 1960 m., čia pradėjus statyti ši- 
luminę jėgainę, taigi ir miesto pavadinimas kilęs nuo 
žodžio „elektra“. Elektrėnų kraštas vertinamas gamtos 
mylėtojų, nes gausus ežerų, miškų, kalvų. 

Kelionę pradėkime nuo Elektrėnų miesto. Elektrė- 
nų „Ąžuolyno“ vidurinėje mokykloje (Rungos g. 24) 
įsikūręs Literatūros ir meno muziejus 68. Aplankome 
muziejų ir tęsiame kelionę Lietuvos elektrinės, lėmu- 
sios miesto istoriją, link. Iš Rungos g. eikime į vakarų 
pusę ir pateksime į Elektrinės g. Šioje gatvėje, 21 nume- 
riu pažymėtame pastate, įsikūrusi Lietuvos elektrinė 63. 
Toliau vykstame Elektrinės gatve ir pasiekę žiedą ke- 

Elektrėnų ledo rūmai 


liaujame Rungos g. Šia gatve patenkame į Draugystės 
gatvę, kuria pasieksime Elektrėnų krantinę. 

Šiek tiek atsipūtę prie Elektrėnų marių vykime 
toliau Draugystės g. Už maždaug 1,5 km pasieksime 
Atgimimo aikštę, kurioje mus pasitiks Švč. Mergelės 
Marijos, Kankinių Karalienės bažnyčios bokštai EB, 
Tai originalių architektūros formų šventovė. Šalia 
bažnyčios 2010 m. pastatytos akmeninės skulptūros 
(aut. D. Čepas), skirtos įamžinti svarbiausioms Lietu- 
vos valstybingumo raidos datoms. Apžiūrėkime ir tarp- 
tautinio menininkų simpoziumo metu sukurtas skulp- 
tūras, kurios stovi Skulptūrų parke €3, miesto centre 

Elektrėnų savivaldybė 





(Draugystės g.). Šioje gatvėje iškilę ir Elektrėnų ledo 
rūmai 3 (Draugystės g. 24), kurie po rekonstrukcijos 
bus vienas svarbiausių miesto traukos vietų. Atgauti jė- 
gas galime šalia esančiame baseine. 

Vos už poros kilometrų nuo Elektrėnų, prie A1 
magistralės, įsikūrusios Abromiškės. Užsukime apžiū- 
rėti iki šių dienų išlikusių Abromiškių dvaro pastatų ir 
parko t, kurie liudija buvusio dvaro didybę. 

Kitas savivaldybės miestas - Vievis, kurį autos- 
trada dalija perpus, taigi tikrai nepravažiuosime jo ne- 
pastebėję. Pirmiausia sukame į šiaurinę miesto pusę, 
Stoties g. apžiūrime senovinį geležinkelio stoties san- 
dėlį 48. Tada vykstame į Taikos g. 2 įsikūrusį Geologijos 
muziejų B, kuriame atskleisime žemės gelmių paslap- 
tis, lauko riedulių istoriją. Aplankę muziejų, už poros 
šimtų metrų matysime Švč. Mergelės Marijos Ėmimo 
į dangų cerkvės WB bokštus. Aplankykime šią išskirti- 
ne istorija pasižyminčią cerkvę. Kitapus autostrados, 
Kauno g. 14, įsikūręs Kelių muziejus WV. Giliau Vievyje, 
Ežero g. 9, stovi kita šventovė - Šv. Onos bažnyčia 
Iš toli matomi jos bokštai kviečia lankytojus apžiūrėti 
neobarokinio stiliaus bažnyčios pastato, pasigrožėti in- 
terjere esančiais molbertinės tapybos paveikslais. 

Nuo Vievio apie 6,5 km nutolusios Kazokiškės — 
Kazokiškių seniūnijos centras W3. Seniūnijoje teka 
Neries upė, sukurianti itin gražų kraštovaizdį. Verta 
aplankyti Kazokiškių Švč. Mergelės Marijos Nugalėto- 
jos bažnyčią W, nuvažiuoti į senuosius seniūnijos kai- 
mus - Grabijolus t, Zabariją, Mitkiškes. 

Grįžę į autostradą, pravažiuosime Vievį ir apie 
8 km važiuosime iki Panerių, įsikūrusių Neries regio- 
niniame parke. Dviaukščiai Panerių dvaro rūmai 
stovi vaizdingoje vietoje, ant Neries upės kranto. Pasi- 

Elektrėnų miestas iš paukščio skrydžio 


Muziejaus istorijos pradžia - 1975 m. įkurta 
Elektrėnų mokykla, kurios kiemas tapo literatūri- 
nių švenčių ir literatų susitikimo vieta. Tuo rūpi- 
nosi Čiurlionių vaikaitė Dalia Palukaitienė. Pama- 
žu muziejus plėtėsi - buvo atidarytas literatūros ir 
skulptūros kabinetas, čia pradėjo lankytis meninin- 
kai, tautodailininkai. Muziejuje sukaupta rašytojų 
bareljefų, mokslinės ir grožinės literatūros kolek- 
cijos, etnografinio kabineto daiktai, kieme įrengtas 
„Eglės žalčių karalienės“ pasakos motyvais papuoš- 
tas fontanas. Literatūrinis muziejaus kiemas jau 35 
metus garsėja čia rengiamu „Poezijos pavasario“ 
festivaliu, kiemą puošia stebuklinių pasakų perso- 
nažų medinės skulptūros (aut. I. Užkurnis). 

www.elektrenumuziejus.lt 


Lietuvos elektrinė - didžiausia šiluminė elek- 
trinė Lietuvoje, pradėjusi veikti 1962 m. gruo- 
džio 30 d. Elektrinė lėmė ir Elektrėnų miesto įsi- 
kūrimą - gyvenvietė iškilo specialiai darbuotojams, 
aptarnaujantiems šiluminę elektrinę. Iš tolo šviečia 
trys elektrinės kaminai, ženklinantys pusiaukelę 
tarp Vilniaus ir Kauno. Šiluminėje elektrinėje degi- 
namas kuras: dujos, mazutas, taip gaminama šilu- 
mos ir elektros energija. Šiuo metu statomas naujas 
455 MW energoblokas su dujų turbina. 

Elektrinės užtvenkta Strėvos upė suforma- 
vo dirbtinį vandens telkinį - Elektrėnų marias. 
1 387 ha ploto marios tyvuliuoja pietinėje miesto 

dalyje. Tai mėgstama ne tik poilsiautojų, bet ir van- 
dens sporto mėgėjų - burlentininkų - laisvalaikio 
bei poilsio vieta. 


€2 Švč. Mergelės Marijos, Kankinių 

Karalienės bažnyčia 

Švč. Mergelės Marijos, Kankinių Karalienės 
bažnyčia pastatyta visai neseniai - 1996 m. Jos ar- 
chitektas Henrikas Šilgalis. Tais pačiais metais šven- 
tovė iškilmingai konsekruota dalyvaujant apaštali- 
niam nuncijui arkivyskupui Justui Mulor Garsijai. 
1997 m. siautęs viesulas buvo sugrovęs du fasado 
stulpus. Šios bažnyčios vidų puošia monumen- 
talūs žymių dailininkų kūriniai: Nijolės Vilutytės 
sgrafitai, Stanislovo Kuzmos Švč. Mergelės Marijos 
skulptūra. Šventovėje vyksta religiniai koncertai, 
kuriuose dalyvauja garsūs Lietuvos dainininkai. 
Elektrėnų bažnyčios pagrindiniame fasade iškilę 
septyni aukšti stulpai, simbolizuojantys septintąjį 
Lietuvos krikšto dešimtmetį. 


Skulptūrų parkas 


Parkas įkurtas 2001 m. miesto centre, skirtas 
įamžinti Elektrėnų marių užlietus ir išnykusius 
kaimus. Jo iniciatorė - Elektrėnų gyventoja, tauto- 
dailininkė Vanda Umbrasienė. Medžio skulptūras 
sukūrė Tarptautinio medžio drožėjų simpoziumo 
dalyviai: Aivars Students (Latvija), Romualdas Po- 
delskas (Birštonas), Adolfas Teresius (Kaunas), Van- 
da Umbrasienė, Brunonas Margevičius ir Albertas 
Lunskis (Elektrėnai), Pranas Petronis (Anykščiai), 
Vytas Aputis (Kazlų Rūda) ir kt. 


6 Ledo rūmai 


Įspūdinguose Elektrėnų ledo rūmuose vyksta 
dailiojo čiuožimo, ledo ritulio treniruotės, skirtos 
laisvos valandos ir čiuožimo mėgėjams. Taip pat 
kasmet organizuojamos Lietuvos ir pasaulio ledo 
ritulio čempionatų varžybos. Ne sezono metu 
vyksta šventės, kitų sporto šakų renginiai. Čia 
lankosi ne tik Elektrėnų gyventojai, bet suvažiuoja 
čiuožėjai iš Vilniaus, Kauno bei artimesnių mieste- 
lių. Neturintys pačiūžų, jas gali išsinuomoti vieto- 
je. Rūmuose ledo ritulio mokėsi visame pasaulyje 
žinomi sportininkai: Dainius Zubrus, Darius Kas- 
paraitis, Egidijus ir Dainius Baubos, treniruojasi 
ledo ritulio komanda „Energija“. 2010-2012 m. 
ledo rūmai rekonstruojami, siekiant juos paversti 
dar didesniu miesto traukos objektu. 

(D www.esportocentras.lt/ledorumai.htm 

grožėkime buvusiu karališkuoju dvaru, apsilankykime 
ties Paneriais įrengtoje turistinėje trasoje €B, kurioje 
išvysime plačią Neries kraštovaizdžio panoramą. Atsi- 
gavę gamtos prieglobstyje grįžkime į Al autostradą ir 
važiuokime į pietinę savivaldybės dalį. 

Nuo autostrados pasukę į 221 kelią, juo važiuo- 
sime apie 28 km į Semeliškes. Šis nedidelis Lietuvos 
miestelis paskelbtas urbanistikos paminklu (0. Pasi- 
vaikščiokime senamiestyje, menančiame kunigaikščio 
Traidenio laikus, apžiūrėkime Šv. Lauryno bažnyčią (D, 
jos varpinę su trimis XVIII a. varpais. Miestelyje taip 
pat galima apžiūrėti Šv. Nikolajaus Stebukladario cerk- 
vę, netoli jos esantį vandens malūną. 

Aplankykime ir kitą seniūniją - Beižionių, esan- 
čią pietinėje savivaldybės dalyje. Nuvykime į Beižio- 
nių kaimą (0, kuriame stovi Šv. Kryžiaus Išaukštinimo 
bažnyčia, nepamirškime ir įdomių gamtos objektų. 
Grįžę į 221 kelią, už maždaug 8 km pasieksime Pas- 
trėvio kaimą 0. Čia telkšo Pastrėvio HE tvenkinys, 
dalis Elektrėnų marių, atsiveria gražus kraštovaizdis. 

Gėrėdamiesi gamtovaizdžiu keliaujame šiaurės 
kryptimi pro Elektrėnų marias aplankyti dar vie- 
nos seniūnijos - Kietaviškių 0. Naujųjų Kietaviškių 
kaime išvysime plytų mūro Švč. Trejybės bažnyčią, 
taip pat kraštotyros muziejų, veikiantį Kietaviškių 
pagrindinėje mokykloje. Seniūnijoje gimė Lietuvai 
nusipelniusių žmonių - knygnešys Motiejus Gry- 
bauskas, rašytojas Juozas Kralikauskas. 

Paskutinis kelionės po Elektrėnų apylinkes taš- 
kas - šalia Elektrėnų įsikūrusi Gilučių seniūnija. Pa- 
grindinė seniūnijos gyvenvietė - Gilučiai 2, esanti prie 
A! autostrados. Pasidairykime apylinkėse ir neskubė- 
kime palikti šio gamtos apsuptyje gyvuojančio krašto. « 





Kietaviškių Švč. Trejybės bažnyčia 

ABROMIŠKĖS 


(3 Abromiškių dvaras 

Iki šių dienų yra išlikusių Abromiškių dvaro 
statinių, stovinčių parko apsuptyje, - rūmai, tvartas, 
sargo namas ir restauruotas svirnas. Dvaras pasta- 
tytas XVI a. Abrahamo Poniatovskio iniciatyva, vė- 
liau jį valdė Bychovcų, grafų de Raesų giminės. Čia 
1812 m. nakvojęs ir Napoleonas. XIX a. dvarą valdant 
Pliateriams, pastatai buvo rekonstruoti. 1937 m. dva- 
ras atiteko Mykolui Žilinskui. Šalia dvaro buvo įkur- 
tas parkas, kuriame puikavosi ir Abromiškių ežeras. 
Kažkada čia ošė liepų alėja, tujos, klevai ir tuopos, 
tačiau šiuo metu pastatai ir parkas yra apleisti. Abro- 
miškių dvaras - saugomas kultūros paveldo objektas. 


VIEVIS 


Geležinkelio stoties sandėlis 


Ne vieno Vievio lankytojo dėmesį atkreipia 
raudonų plytų mūro geležinkelio sandėlis, stovintis 
miesto šiaurinėje dalyje, Stoties g. 26. Šis geležinke- 
lio sandėlis, pastatytas 1900 m., paskelbtas kultūros 
paveldo objektu. 


63 Geologijos muziejus 

Vievis žymus čia įsikūrusiu Lietuvos geologijos 
muziejumi, kuriame saugomos žemės gelmių uolie- 
nos, išgautos 1953 m. Čia eksponuojamas gręžinių 
kernas - cilindrinis uolienos stulpelis, iš žemės gel- 
mių išgautas koloniniu gręžimu. Bendras šių stulpe- 
lių ilgis - daugiau nei 144 km. Muziejuje taip pat vei- 
kia įvairiausiose šalies vietose rastų lauko riedulių, 
kurie prieš 12-20 tūkst. metų ledynų buvo atvilkti iš 
Skandinavijos, ekspozicija (jų sukaupta 552). Kito- 
je - poliruotų riedulių ekspozicijoje - galima suži- 
noti apie riedulių sudėtį ir susidarymo Žemės plutoje 
sąlygas. Muziejuje taip pat veikia ir Lietuvos naudin- 
gųjų iškasenų ekspozicija, kurią sudaro svarbiau- 
si šalies gelmių turtai. Muziejaus lankytojus turėtų 
sudominti ir profesoriaus, geologijos-mineralogijos 
mokslų daktaro Juozo Dalinkevičiaus (1893-1980) 
memorialinė ekspozicija, kurioje pateikiama jo dar- 
bo įrankių, nuotraukų, paties nubraižytų geologinių 
pjūvių, sudarytų žemėlapių pavyzdžių. Taip pat ne 
mažiau įdomios profesoriaus sukauptos belemnitų ir 
amonitų, fosilijų kolekcijos. 
(D www.lgm.lt 

62 Švč. Mergelės Marijos Ėmimo 

į dangų cerkvė 

Nuo XIV a. iki 1810 m. Vievyje veikė stačiatikių 
vienuolynas, prie kurio buvo ir cerkvė. XVII a. pr. iš 
Vilniaus į Vievį buvo perkelta stačiatikių brolijos vie- 
nuolyno spaustuvė, leidusi ne tik bažnytines ir religi- 
nes knygas, bet ir svarbią stačiatikių istorijai raštiją: čia 
buvo išspausdinta stačiatikių gramatika, tapusi slaviš- 
kų gramatikų pagrindu. 1812 m. karo su Napoleonu 
metu cerkvė sudegė. 1843 m. buvo pastatyta naujoji 
Švč. Mergelės Marijos Ėmimo į dangų cerkvė, tačiau 
vienuolynas nebeatkurtas. Per Pirmąjį pasaulinį karą 
smarkiai apgriauta, tačiau parapijos lėšomis atstatyta 
ir 1923 m. iškilmingai pašventinta. Šiuo metu cerkvėje 
saugomos šventųjų ikonos (paskelbtos kultūros pavel- 
do objektais), vyksta sakralinės muzikos koncertai. 

Kelių muziejaus Vievyje ekspozicija 


(0) Kelių muziejus 

1995 m. minint magistralės Vilnius-Kaunas 25 
metų sukaktį, buvo įkurtas įdomus Kelių muziejus. 
Jame sukaupta visa Lietuvos kelių istorija - nuo Ro- 
mos laikų iki šių dienų. Išlikę kelių maketai, mašinos, 
vežimai, kelio ženklai ir kiti eksponatai. Jeigu norėsi- 
me išvysti, kaip atrodo akmenskaldžio apavas, karieta 
„karamaška“ ar prieškarinė ir pokarinė kelių tiesimo 
technika, šis muziejus patenkins mūsų smalsumą. Nuo 
arklinio plūgo iki moderniausio sniego valytuvo, - su- : 
rinkta kolekcija sudomina ne tik lietuvius, bet ir užsie- 
nio svečius. 
(D www.muziejai.lt/elektrenai/keliu muziejus.htm 

(B Šv. Onos bažnyčia 

Pirmoji Vievio bažnytėlė pastatyta iki 1550 m. 
XVII a. ji buvo perduota stačiatikiams, tačiau, mirus 
jos perdavėjui Bogdanui Oginskiui, cerkvė ir vienuo- 
lynas panaikinti. Nauja, jau katalikų bažnyčia pasta- 
tyta 1816-1821 m., tačiau ne kartą degusi buvo per- 
statyta. Žmonės pasakoja, kad bažnyčios klebonijoje 
nakvojęs pats Napoleonas. Dabartinė Šv. Onos šven- 
tovė, iškilusi po karo, 1931 m., buvo statoma daugiau 
nei 100 metų. Jos projektą rengė inžinierius Vaclovas 
Michnevičius. Neobarokinio stiliaus bažnyčią puošia 
du aukšti bokštai, interjere - molbertinės tapybos pa- 
veikslai ir Nukryžiuotojo skulptūra, į šventorių veda 
meniški vartai, kurti architekto M. Vaidakavičiaus. 


KAZOKIŠKĖS 
6 Kazokiškės 


Į šiaurę nuo Vievio, netoli Neries upės, įsikūru- 
sios Kazokiškės. Įsikūrimo metai skaičiuojami nuo 
1609 m., kai dvarininkas Stanislovas Beinartas pasta- 
tė bažnytėlę. Seniūnijos teritorijoje galime pamatyti 
daug nuostabių kraštovaizdžių, priešistorinių ledynų 
veiklos pėdsakų (Sukros upės senvagė). Per šias žemes 
XIV a. į Vilnių ir Trakus žygiavo kryžiuočių riteriai, 
1812 m. vyko didžiosios Napoleono armijos žygis į 
rytus ir kt. Savo įvairove atvykusius į Kazokiškių se- 
niūniją stebina gamta - šiaurine riba tekanti Neris 
žavi aukštais pakrantės skardžiais, nuo kurių atsiveria 
puikūs vaizdai kitapus upės. 

Kazokiškių seniūnijoje verta aplankyti 300 metų 
Grabijolų kaimą, taip pat XVIII a. vidurio Latvių kai- 
mą, Zabarijos kaime esančius Kryželio-Zabarijos pil- 
kapius, Zabarijos šaltinį ir Mitkiškių kaimą, kuris gar- 
sėja stebuklinguoju akmeniu su Marijos ir Kūdikėlio 
Jėzaus pėda. 


(B) Švč. Mergelės Marijos Nugalėtojos 

bažnyčia 

Pirmoji bažnytėlė pastatyta 1609 m. Dabartinė, 
vienintelė Lietuvoje Švč. Mergelės Marijos Nugalėtojos 
titulo bažnyčia pastatyta 1782-1790 m. pagal architek- 
to Augusto Kosakausko projektą. Architektūra - perei- 
namojo laikotarpio iš baroko į klasicizmą stiliaus. Baž- 
nyčioje gausu vertingų sakralinio meno dailės kūrinių. 
Daugiausia - molbertinės tapybos darbų, kurie datuo- 
jami XVIII a., išskyrus bažnyčios fundatoriaus Stanisla- 
vo Beinarto portretą, kurio sunykusį originalą 1922 m. 
pakeitė kopija (dail. A. Samolevičius). Vieni vertingiau- 
sių paveikslų - Šv. Rožės Limietės drobė, Šv. Kazimiero 
paveikslas ir kt. Tačiau labiausiai tikintieji didžiuojasi 


102 Elektrėnai-Abromiškės-Vievis-Kazokiškės-Paneriai-Semeliškės 


Švč. Mergelės Marijos Nugalėtojos paveikslo, esančio 
Neapolyje, kopija, kurią 1680 m. į Kazokiškes atvežė 
dominikonas Liudvikas Skickis. Paveikslas apylinkėse 
garsėjo stebuklais: aklieji atgaudavo regėjimą, sunkiai 
sergantys - sveikatą. Daugiausia maldininkų bažnyčio- 
je susirenka per Sekminių atlaidus. 


GRABIJOLAI 





Grabijolų kaimo gatvė 


Grabijolų kaimas 

Tipiškas rėžinis gatvinis kaimas, kuriame išlikę 
nemažai senosios puošybos medinės architektūros 
statinių. Senoji kaimo architektūra yra vertinga, gana 
gerai išlikęs senasis kaimo pastatų išdėstymas. Įdomu 
eiti kaimo gatvele, kurios pabaiga - paneryje, regėti se- 
novines trobas puoštais langų rėmais ir su tradiciniais 
gėlių darželiais šalia. 


PANERIAI 
CB Panerių dvaras 


Manoma, kad Panerių dvaras išaugo XVIII a. 
karališkojo dvaro tvarkytojo Simono Liudviko Guta- 
kovskio iniciatyva. Vėliau dvaras priklausė Lietuvos ir 
Lenkijos karaliaus Stanislovo Augusto Poniatovskio 
sekretoriui Stanislovui Puzinai. Jo dukrai ištekėjus 
už Radvilos, šie didikai dvarą valdė apie 100 metų. 
Vykdant žemės reformą, dvaras buvo išparceliuotas. 
Iki šių dienų dvaro rūmai stovi vaizdingoje vietoje 
ant Neries kranto. Greta jų tebestovi ūkiniai pastatai: 
oficina, tvartai, ledainė ir kumetynas. Dvarą supa par- 
kas, kuriame ošia liepų alėja. 


€B Neries regioninio parko trasa 

Neries regioniniame parke vingiuoja viena gražiau- 
sių Lietuvos upių - Neris. Jos kraštovaizdis ypatingas — 
čia atsiveria neregėto grožio vaizdai, miškingi slėniai, 
stūksantys piliakalniai, šimtamečiai ąžuolai. Ties Pane- 

riais įrengta 23 km ilgio kairiojo Neries kranto turizmo 
trasa dviratininkams. O Panerių miško apžvalgos bokš- 
tas atveria plačią Neries panoramą - matyti miškai, kal- 
vos ir net už 14 km esančios Kernavės bažnyčios bokštai. 
(D www.neriesparkas.lt 


SEMELIŠKĖS 


Semeliškių senamiestis 


Manoma, kad šioje vietoje gyvenvietė buvo įkurta 
apie 1276-1283 m., valdant Lietuvos didžiajam kuni- 
gaikščiui Traideniui. Semeliškių kaimas rašytiniuose šal- 
tiniuose imtas minėti 1375 m. XVI a. pradžioje Semeliš- 
kės iš kaimo formavosi į miestelį. Tuo metu gyvenvietės 
centre buvo įsikūrusi dvaro sodyba, todėl 1501-1502 m. 
bažnyčia pastatyta kitoje Strėvos pusėje. Tokiu būdu Se- 
meliškės susidėjo iš dviejų didesnių dalių ir keleto ma- 
žesnių sodybų grupių abipus Strėvos upės. Semeliškių 
panorama nebūdinga daugumai Lietuvos miestelių, nes 
katalikų ir stačiatikų šventovės joje menkai išryškėja. 
Semeliškių centrui savitumo suteikia mediniai namai, 
pasižymintys Rytų Lietuvai būdinga architektūra bei 
Šv. Nikolajaus Stebukladario cerkvė. Semeliškės - urba- 
nistikos paminklas. Senamiestyje išlaikytas senasis liniji- 
nis planas su beveik trikampe aikšte. 


€D Šv. Lauryno bažnyčia 

Vienas žymiausių Semeliškių statinių - medinė 
Šv. Lauryno bažnyčia. Manoma, kad pirmąją bažny- 
tėlę pastatė Lietuvos didysis kunigaikštis Aleksandras 
1501 m. Dabartinė Šv. Lauryno bažnyčia - jau ketvirto- 
ji, statyta 1783 m. Nuo 1900 m. bažnyčioje dirbę kuni- 
gai nemokėjo lietuvių kalbos, 1905 m. iš sakyklos buvo 
prabilta lietuviškai - kunigo Jono Masiulio dėka. Klebo- 
naujant kun. Juozapui Būčiui, Semeliškių parapija labai 
atsigavo, buvo puoselėjama lietuvybė, sulenkėję tikin- 
tieji grįžo prie gimtosios kalbos. Semeliškių šventovė - 
viena seniausių Lietuvoje medinių bažnyčių ir vienas iš 


Varpas Semeliškių bažnyčios varpinėje (1442 m.) 

nedaugelio išlikusių XVIII a. pab. liaudiškos architek- 
tūros sakralinių pastatų Rytų Lietuvoje. Šalia Semeliš- 
kių bažnyčios stovinčioje varpinėje kabo du XVIII a. 
datuojami varpai ir trečiasis - vienas seniausių varpų 
Lietuvoje, nuliedintas 1442 m. ir dedikuotas Vytautui 
Didžiajam. Varpas - kultūros paveldo objektas. Jo aukš- 
tis - 53 cm, skersmuo - 55 cm, sveria 123 kg. Varpas 
vadinamas Taikos varpu, puoštas gotikiniu įrašu. 


BEIŽIONYS 
€D Beižionių kaimas 

1926 m. Beižionyse pastatyta Šv. Kryžiaus Išaukš- 
tinimo bažnyčia - tradicinis medinės sakralinės archi- 
tektūros statinys. Taip pat galima pasigrožėti Beižionių 
(Birutės), Balandiškių piliakalniais, Beižionių pilka- 
piais, Alkakalniu ir Pajurgiškių akmeniu. 


PASTRĖVYS 


Pastrėvio kaimas 


Seniūnijos herbe pavaizduotas malūno ratas, ku- 
ris simbolizuoja vandens malūną ant Strėvos upės, pa- 
statytą XX a. pradžioje. Šiuo metu Pastrėvio seniūnija 
didžiuojasi gražiais gamtovaizdžiais, gamtos paveldo 
objektais: Pipiriškių piliakalniu - Juoduoju kalnu, Bele- 
zų kaimo akmeniu ir kt. Pipiriškių geomorfologiniame 
draustinyje įsikūręs golfo aikštynas. 


KIETAVIŠKĖS 
21 Kietaviškių kaimas 


Istoriniuose šaltiniuose teigiama, kad 1504 m. 
Kietaviškėse jau stovėjo pirmoji bažnyčia. Dabartinė 
(trečioji) Švč. Trejybės bažnyčia yra eklektinės archi- 
tektūros, statyta 1906-1915 m. Kietaviškių pagrindi- 
nė mokykla yra pasirinkusi etninės kultūros kryptį, 
čia įsteigtas kraštotyros muziejus, kuriame sukaupta 
daug vertingos medžiagos. 


GILUČIAI 
3 Kalninių Mijaugonių piliakalnis 


Gilučių seniūnija - mažiausia pagal užimamą teri- 
toriją seniūnija, esanti šalia Elektrėnų. Šalia Gilučių kai- 
mo stūkso Kalninių Mijaugonių, dar Pilimi vadinamas 
piliakalnis. Jis pasiekiamas iš 143 kelio (Žaslių link) lau- * 
ko keliuku pavažiavus apie 500 metrų. Piliakalnis datuo- 
jamas I tūkst. viduriu - II tūkst. pradžia. Šalia šio gana 
stačių šlaitų kalno yra senovės gyvenvietė. Piliakalnio 
ir gyvenvietės kompleksas paskelbtas kultūros paveldo 
objektu. 150 m į pietus nuo piliakalnio yra IV-VII a. 
pilkapynas, kuriame yra apie 15 pilkapių. 

Širvintų rajono Kaišiadorių rajonė 

Širvintų kraštas kviečia pasisvečiuoti viename ma- 
žiausių Lietuvos rajonų, tačiau išlaikiusiame unikalius 
istorijos ir kultūros turtus. Šis kraštas laikomas šalies 
valstybingumo lopšiu, kerinčiu legendomis apipintais 
piliakalniais, miškais, ežeringomis vietovėmis ir vaiz- 
dingomis Neries pakrantėmis. Vykime į seniausią Lie- 
tuvos sostinę - legendinę Kernavę, vis dar alsuojančią 
didinga praeities dvasia. 

Kernavė - tai Lietuvos didžiųjų kunigaikščių laikus 
menanti vieta - Lietuviškoji Troja. Ji garsėja į UNESCO 
paveldo sąrašą įrašytu Valstybiniu Kernavės kultūriniu 
rezervatu. Čia didingai stūkso gynybinis penkių pilia- 
kalnių kompleksas 6B, apglėbtas gražaus Pajautos slė- 
nio kraštovaizdžio. Pasigrožėkime nuo piliakalnių atsi- 

veriančia panorama ir išgirskime istorijų apie Lietuvos 
praeitį, kilminguosius kunigaikščius ir kadaise čia ėju- 
sius legendinius požemius. O jei norime išvysti, kokius 
gyvavimo pėdsakus Lietuvoje paliko akmens, žalvario 
ar geležies amžius, kaip kadaise gyveno krašto seno- 
liai, tuomet užeikime į Kernavės archeologinės vieto- 
vės muziejų €2. Jus nustebins per 20 tūkst. eksponatų. 
Jis stovi Kerniaus g. 4A, greta žymiųjų piliakalnių. Čia 
pat apžiūrėkime ir sostinės Vilniaus įkūrimo simboliu 
laikomą staugiančio geležinio vilko skulptūrą EB. Greta 
muziejaus išvysime ir Kernavės Švč. Mergelės Marijos 
Škaplierinės bažnyčią €B (Kerniaus g. 6). Apžiūrėkime 
bažnyčios menines vertybes ir stabtelėkime ties kle- 
bonija. Čia išvysime unikalų Lietuvos kontūro basei- 
nėlį 68. Už klebonijos pamatysime XVIII a. išlikusius 
Kernavės bažnyčios pamatus (3. Prie senosios bažny- 
čios pamatų stovi medinė koplytėlė €8, kuri unikali tuo, 
kad buvo pastatyta nenaudojant metalinių vinių. 
Aplankę legendinę Lietuvos sostinę, keliaukime 
apie 8 km į Musninkus, kurie garsėja Švč. Trejybės baž- 
nyčia ir senąja dvarviete. Pasigrožėkime didikų Radvilų 
dėka iškilusia Musninkų bažnyčia 68, stovinčia mieste- 
lio centre, prie kelio į Kernavę. Apžiūrėkime išlikusius 
dvaro pastatus, iš kurių išsiskiria Barboros Radvilaitės 
koplytėlė 68, kaip manoma, ir pastatydinta kunigaikščio 
Žygimanto Augusto žmonos iniciatyva. Pabuvę Mus- 
ninkuose, išvažiuokime į Čiobiškio g., kuriai pasibaigus 
bus pagrindinis kelias Čiobiškio link. Ten ir keliaukime. 
Už maždaug 13 km mus pasitiks baltas arkinis til- 
tas (0 per Musės upę. Tai Čiobiškio miestelio simbolis, 

tarpukariu gavęs lakūnų didvyrių S. Dariaus ir S. Girė- 
no vardą. Pasukime į kairę ir judėkime Musės upės pa- 
krante. Neries ir Musės santakoje išvysime Pilsudskių 
dvarą W, kurį suprojektavo žymus lietuvių architektas 
Laurynas Stuoka-Gucevičius. Grįžkime per tiltą į kelią 
Musninkų link ir už 1 km Neries pakrantėje išvysime 
Čiobiškio keltą (P. Šis įrenginys — ne tik miestelio gy- 
ventojų pramoga, bet ir būtinybė. Keltu per Nerį vasarą 
persikeliama į Padalių kaimą - tai trumpiausias kelias 








Čiobiškio keltas 

Kernavės piliakalniai iš oro 


Kernavė - seniausiai žinoma Lietuvos sostinė, 
kur kiekviena kalva gali papasakoti savą praeities 
istoriją apie Lietuvos valdovus, mūšius su kryžiuo- 
čiais ir Čia stovėjusias galingas tvirtoves. Iš Pajautos 
slėnio apžvalgos aikštelės atsiveria didingas buvusio 
viduramžių miesto vaizdas: štai ir Mindaugo sostas, 
Aukuro piliakalnis, Lizdeikos kalnas, Kriveikiškio 
piliakalnis ir didžiausias - Pilies kalnas. Seniausias 
iš jų - Aukuro kalnas - datuojamas I tūkst. pr. Kr. 
Visi šie Kernavės piliakalniai XIII-XIV a. buvo 
gynybinės tvirtovės, sudariusios vieningą kom- 
pleksą, dalys. Visi piliakalniai apipinti legendomis 
apie čia ėjusius požeminius kelius su aukso vartais, 
ugnį kursčiusį žynį Lizdeiką, gražiausią vaidilutę 
Pajautą. Piliakalniai ir jų papėdėje esančios seno- 
sios gyvenvietės bei XIII-XIV a. miestas įtraukti į 
UNESCO kultūros vertybių sąrašą. Kernavės rezer- 
vate rengiamos ir Gyvosios archeologijos dienos, 
kurių metu piliakalnio teritorijoje atgimsta senieji 
amatai, o Kernavė tampa viduramžių miestu. 

Kernavės archeologinės vietovės muziejaus 
istorija prasidėjo 1930 m., kai Kernavėje buvo 
įsteigtas karštotyros muziejus. 1989 m. buvo įkur- 
tas ir valstybinis Kernavės archeologijos ir istori- 
jos muziejus-rezervatas, saugantis archeologijos, 
istorijos ir kultūros objektus, tarp jų - ir penkių 
piliakalnių kompleksą. 2004 m. archeologinė Ker- 
navės vietovė buvo įtraukta į UNESCO paveldo 
sąrašą. Kasmet Kernavėje vyksta archeologiniai 
tyrinėjimai. Muziejuje saugoma per 20 tūkst. eks- 
ponatų, Kernavės krašto etnografijos ir istorijos 
rinkiniai, apie 500 senosios raštijos eksponatų. 
2012 m. muziejus baigtas rekonstruoti. 

www.kernave.org 

Geležinio Vilko paminklas Kernavėje 


Kernavėje, prie Švč. Mergelės Marijos Škap- 
lierinės bažnyčios, stovi įspūdinga staugiančio ge- 
ležinio vilko skulptūra, pastatyta dar prieškariu. 
Nugriautas paminklas ilgą laiką nebuvo atstatytas. 
Jo atkūrimo darbams vadovavo bažnyčios klebonas 
Česlovas Krivaitis. Išdidžiai staugiantis šarvuotas 
vilkas - miesto simbolis, bylojantis apie legendinio 
Vilniaus miesto įkūrimą. 

į Kaišiadoris. Persikelkime upės srovės varomu keltu į 
kitą krantą - tai unikali pramoga. 

Atvykstame į Padalius, nuo kurių judėkime 
1802 keliu. Pravažiavę Mikalaučiškes ir Stabintiškes, 
įvažiuojame į 143 kelią, kuris driekiasi nuo Jonavos 
miesto iki Al magistralės. Važiuokime šiuo keliu apie 
8 km ir privažiuosime Žaslius - miestelį, įsikūrusį eže- 
ro pakrantėje. Žaslių ežero (B kranto ilgis - per 7,2 km, 
nemaža pakrantės juosta skalauja miestelio gyventojų 
valdas. Atsipūtę gamtos prieglobstyje, nepamirškime 
pasivaikščioti Žaslių senamiestyje (0). Išvysime senuo- 
sius žydų prekybos pastatus, medinius ir vadinamo- 
jo plytų stiliaus namus, miestelio aikštę. Svarbiausias 
miestelio akcentas - ant kalvelės prie Žaslių ežero sto- 
vinti raudonų plytų Šv. Jurgio bažnyčia (B, stebinanti 
didingumu ir dviem įspūdingais, tarsi dangų remian- 
čiais bokštais. Prie pagrindinės Vytauto gatvės, apie 
300 metrų nuo Žaslių ežero, guli Naujažerio akmuo su 
iškaltu krikščionybės simboliu - kryžiumi 

Iš Žaslių išvažiuokime 143 keliu, nutiestu ežero 
pakrante, Žaslių geležinkelio stoties link. Už 3,5 km 
pasieksime Guronių kaimą. Jis garsėja 2002 m. pra- 
dėtu kurti Rožinio slėpinių parku t, apimančiu slė- 
pinių kelią, koplytėlę, rekolekcijų namus. Parkas pa- 
siekiamas nuo geležinkelio pervažos pasukus į dešinę, 
už 800 metrų. «= 

XVIII a. koplytėlė Kernavėje 

Švč. Mergelės Marijos Škaplierinės 

bažnyčia 

Dabartinė neogotikinė Švč. Mergelės Marijos Škap- 
lierinės bažnyčia pastatyta 1910-1920 m. Šioje šven- 
tovėje klebonavo rašytojas Nikodemas Švogžlys-Mil- 
žinas, kuris ir palaidotas bažnyčios šventoriuje. Jame 
stovi dar 1987 m. slapta nuo valdžios Jadvygos Grišiū- 
tės sudėliotos lauko akmenėlių mozaikos - Kryžiaus 
kelio stotys, skirtos Lietuvos krikšto 600 metų jubilie- 
jui. Bažnyčios fasade dominuoja iškilęs aukštas bokš- 
tas, o pastato priekyje puikuojasi meniški smailiaarkiai 
vartai. Kernavės bažnyčia - įspūdingas sakralinis pa- 
statas skliautuotu vidumi ir dviem koplyčiomis. Medi- 
nė koplytėlė skirta eksponuoti bažnytiniams reliktams. 
Mūrinė koplyčia, statyta 1856 m., - tai mauzoliejus, ku- 
riame ilsisi Rėmerių-Puzinų giminės palikuonys. Kla- 
sicistinio stiliaus aštuonkampio plano pastate įrengtas 
altorius, apačioje - laidojimo rūsys. 


63 Lietuvos kontūro baseinas 

Šalia Kernavės bažnyčios puikuojasi graži kleboni- 
ja su unikaliu vandens telkinėliu - Lietuvos valstybės 
formos baseinu. Jis apsodintas gėlėmis ir retais auga- 
lais. Baseinas — Kernavės klebono Česlovo Krivaičio 
palikimas. Šis Lietuvos „žemėlapis“ geriausiai matyti iš 
paukščio skrydžio ar nuo klebonijos stogo. 


(3 Senosios bažnyčios vieta 

Kernavėje galime aptikti išlikusių senosios bažny- 
tėlės pamatų: manoma, kad čia XV a. stovėjusi senoji 
Kernavės šventovė. Buvusioje altoriaus vietoje dabar 
stovi kryžius. Spėjama, kad senąją bažnyčią įkūręs pats 
Vytautas Didysis. Tai tarsi patvirtina ir čia jam pasta- 
tytas paminklas. 1933 m. medinė bažnytėlė buvo nu- 
griauta, o šalia senosios šventovės 1910-1920 m. pasta- 
tyta Švč. Mergelės Marijos Škaplierinės bažnyčia. 
Kernavės koplyčia 

Šalia Švč. Mergelės Marijos Škaplierinės bažnyčios 
ir senosios bažnytėlės pamatų stovi medinė aštuonkam- 
pė koplyčia. Nėra tiksliai aišku, kada ji pastatyta: vieni 
teigia, kad apie 1820-1822 m., kiti - kad XVIII a. pab. 
Idomu tai, kad liaudies architektūros šventovė buvo 
pastatyta nenaudojant vinių - rąstinės sienos buvo su- 
leistos į sąsparas. 


MUSNINKAI 
€3 švč. Trejybės bažnyčia 

Pirmoji Musninkų bažnytėlė statyta 1522 m., nuo 
XVI a. pab. priklausė evangelikams reformatams. An- 

trąją Musninkų šventovę pastatė valdų šeimininkas 
Stanislovas Kiška. Dabartinė neogotikinė Švč. Trejybės 
bažnyčia iškilo 1865 m. dvarininko Mykolo Podberes- 
kio iniciatyva. Per Pirmąjį pasaulinį karą bažnyčia buvo 
stipriai nuniokota, tarpukario metais ją atstatė para- 
pijiečiai ir klebonai Leonas Markuckis ir Kazimieras 
Pielutis. Šventovės akcentas — didingas aštuonkampis 
bokštas. Bažnyčios šventoriaus tvorą puošia 14 Kry- 
žiaus kelio stočių koplytėlių. Šalia bažnyčios stovin- 
čioje varpinėje (po ja) įrengta dvarininkų Podbereskių 
kripta, o šventoriuje ilsisi Nepriklausomybės signataro 
kun. Alfonso Petrulio palaikai. 





Musninkų Šv. Barboros koplytėlė 


9. Musninkų dvarvietė 

Iki šių dienų išlikę Musninkų dvaro fragmentai, 
menantys XV a. čia stovėjusį dvarą, kurį valdė Astikų 
giminė - žymūs Lietuvos bajorai. Po šių bajorų dvaras 
buvo Radvilų nuosavybė, čia atvykdavusi ir pati Bar- 
bora Radvilaitė. Vėliau dvaras priklausė didikams Kiš- 
koms, Podbereskiams, o tarpukariu čia šeimininkavo 
Kačinskai. Šiuo metu dvaro sodyba apleista - rūmai iki 
šių dienų neišlikę, dvarvietėje stovi apgriuvę malūnas, 
tvartas, svirnas, išlikusi koplyčia. Senoji koplytėlė buvo 
dviejų aukštų, pirmajame stovėjo Išganytojo skulptūra, 
o antrajame medinės Šv. Barboros statulos. XVIII a. pa- 
statyta mūrinė, dar ir šiomis dienomis stovinti koply- 
čia, - vienintelis Musninkų dvaro pastatas, paskelbtas 
kultūros paveldo objektu. Pasak legendos, Barborai Ra- 
dvilaitei važiuojant per Musės upę, srovė įtraukusi ją ir 
mergina pradėjusi skęsti. Ėmusi karštai melstis šv. Bar- 
borai, bajoraitė buvo išgelbėta. Atsidėkodama aukštoje 
terasoje prie upės pastačiusi koplytėlę. 

ČIOBIŠKIS 
(0) Tiltas per Musę 


Čiobiškio tiltas per Musės upelį - tikra miestelio 
įžymybė. Šis baltas tiltas puoštas gražia arka, pastaty- 
tas 1934 m. ir gavęs S. Dariaus ir S. Girėno vardą. Til- 
tas — tai legendinių transatlantinių lakūnų atminimas. 
Šalia šio 28,2 m ilgio kultūros paveldo objekto stovi 
XX a. pr. vandens malūnas. 





Ciobiškio dvaro rūmai 


€0) Čiobiškio dvaro sodyba 

Čiobiškį puošia neoklasicistiniai XVIII a. Švi- 
kovskių dvaro rūmai, stovintys vaizdingoje Neries ir 
Musės upių santakoje. Juos suprojektavo garsus ar- 
chitektas Laurynas Stuoka-Gucevičius. Vėliau dvaro 
savininku buvo Jonas Krizostomas Pilsudskis, kuris 
giminės dvare pasistatė malūną su užtvanka, nutiesė 
naujus kelius. XX a. dvaras prarado tiesioginę savo 
paskirtį — čia buvo įkurta vaikų prieglauda, vėliau 
specialioji internatinė mokykla, veikė partizanų šta- 
bas. Šiuo metu — vaikų socializacijos centras, dvaro 
lankymas ribotas. 

Čiobiškio dvaro rūmai — simetriškas vienaaukštis 
pastatas su 4 puskolonėmis, dominuojančiomis pagrin- 
diniame portike. Šalia dvaro rūmų dar ir dabar tebe- 
stovi kumetynas, ledainė bei arklidės, apsupti erdvaus 
sodo ir gėlyno. Tai kultūros paveldo objektas. 


Čiobiškio keltas 


Čiobiškio keltas — vienintelis toks keltas Lietuvo- 
je, veikiantis be variklio, - į kitą krantą jį perneša upės 
srovė. Per Nerį į Kaišiadoris plukdantis keltas įrengtas 
Padalių kaime (kitoje Neries pusėje). 1935 m. Jurgio 
Zeventausko ir Andriaus Rudeliūno iniciatyva buvo už- 
sakytas pirmojo kelto rengimas. Jis buvo naudojamas ir 
po Antrojo pasaulinio karo. O šiuo metu veikiantis til- 
tas, leidžiantis į Kaišiadoris nukeliauti trumpiausiu ke- 
liu, atsigabentas 1978 m. iš Birštono arba Druskininkų. 

Įrenginį prižiūri Jurgio Zeventausko sūnus Valentinas. 
Keltas kelia ir keliautojus su automobiliais (vienu kartu 
gali perkelti du automobilius). Čiobiškio keltas veikia 
šiltuoju metų laiku: dažniausiai gegužės-spalio mėne- 
siais (nuo lapkričio uždaromas iki pavasario). 

(D www.ciobiskiokeltas.lt 


ŽASLIAI 


Žaslių ežeras 

Žaslių ežero pavadinimas toks pat kaip ir mies- 
telio, įsikūrusio Kaišiadorių rajono rytuose. Ežeras 
tyvuliuoja pietinėje miestelio pusėje. Kranto linijos il- 
gis - 7,2 km. Giliausia ežero vieta siekia 9,5 m. Pietinė 
jo dalis daug siauresnė už šiaurinę. Tai ne itin didelis, 
tačiau gana įdomios formos ir vingiuotos linijos van- 
dens telkinys, šiltuoju metų laiku pritraukiantis nema- 
žai poilsiautojų. Bene gražiausias vaizdas atsiveria žvel- 
giant nuo kalno, stūksančio šalia ežero kranto (Žaslių 
miestelyje). Šalia šio ežerėlio, be Žaslių, įsikūrusios ir 
Guronių, Rasavos, Naujažerio gyvenvietės. Žaslių eže- 
ras garsus ir tuo, kad kasmet rengiamos bėgimo aplink 
jį varžybos, jau tapusios tradicinėmis. 





Žaslių senamiestis 


Žaslių senamiestis 


Verta apsilankyti ir šio mažo, bet jaukaus miestelio 
aikštėje. Žaslių aikštė 1931 m. buvo išgrįsta akmenimis. 
Kiekvieną antradienį ji tarsi atgimdavo - čia sugužėda- 
vo daug ūkininkų iš aplinkinių kaimų prekiauti daržo- 
vėmis, vaisiais bei įvairiais produktais ir dar didesnis 
būrys pirkėjų. Iki šiol išlikę akmeninio aikštės grindi- 
nio fragmentų. Taip pat išsirikiavę pastatai plačiomis 
durimis ir laiptais į gatvės pusę, primenantys, kad anks- 
čiau čia buvusios parduotuvės (jų čia prieš Antrąjį pa- 
saulinį karą buvo daugiau nei 50). 

Žaslių ežeras 


(B šv. Jurgio bažnyčia 

Žasliai lankytojus žavi ne tik puikiu gamtovaiz- 
džiu, bet ir ant kalvos stovinčia Žaslių Šv. Jurgio baž- 
nyčia. Ant šio kalno, pasak legendos, kažkada galėjusi 
stovėti pilis. Bažnyčios istorija gana sena: pirmąkart jos 
pavadinimas paminėtas 1513 m. Jai sugriuvus, 1674 m. 
buvo pastatyta nauja medinė bažnyčia. Po poros šim- 
tų metų ji buvo perstatyta. Dabartinė mūrinė, dviem 
didingais bokštais, neogotikinio stiliaus, lotyniško kry- 
žiaus plano bažnyčia buvo suprojektuota lenkų archi- 
tekto Mečislovo Titenbruko ir statyta 1897-1902 m. 
Šv. Jurgio bažnyčia žavi ne tik gražia senovinių formų 
architektūra, bet ir atnaujintu, erdviu, šviesiu vidumi. 
Joje įrengta Kristaus kančios koplyčia. Bažnyčios šven- 
torius - kunigų ir apylinkės didikų amžinojo poilsio 
vieta. Šioje bažnyčioje pirmąsias savo šv. Mišias laikė 
vėliau kardinolu tapęs Vincentas Sladkevičius. 


(B Naujažerio akmuo 

Žaslių miestelio lankytojus galėtų sudominti ir 
Naujažerio akmuo su ženklais - kultūros paveldo objek- 
tas. Tikslesnė šio akmens buvimo vieta - Vilniaus g., de- 
šinėje kelio Žasliai-Kaišiadorys pusėje. Jis yra maždaug 
1,5 m ilgio, 0,4-0,6 m pločio ir 0,25 m aukščio. Akmuo 
ypatingas tuo, kad jame iškaltas krikščionybės simbo- 
lis - kryžius, kurio galai baigiasi mažais kryželiais. Kitas 
akmenyje iškaltas ženklas - su apskritimu sujungtas ke- 
turkampis. Manoma, kad šis akmuo - pirmųjų krikščio- 
nių antkapis. Pasakojama, kad vanduo, kuriuo nuplau- 
namas akmuo, esąs stebuklingas ir gydąs ligonius. 

GURONYS 
Rožinio slėpinių parkas 

Rožinio slėpinių parkas buvo pradėtas formuoti 
nuo 2002 m., popiežiui Jonui Pauliui II į rožinio mal- 
dą įtraukus Šviesos slėpinių dalį. Kardinolo Vincento 
Sladkevičiaus tėviškėje, Guronyse, Kaišiadorių vysku- 
pija pradėjo kurti Rožinio slėpinių kelią. Buvo pasta- 
tytos penkios koplytėlės, Švč. Mergelės Marijos statula, 
pasitinkanti kiekvieną įeinantįjį. 2007 m. įkurti reko- 
lekcijų namai, 2010 m. - Šv. Juozapo koplyčia. Visa 
tai sudaro vieną, 10 ha ploto kompleksą - parką, ati- 
darytą 2006 m. Parke esančių sakralinių statinių auto- 
riai - profesorius Antanas Kmieliauskas ir architektas 
Stasys Petrauskas. 








Rožinio slėpinių parkas Guronyse 

Kaunas - didžiųjų Lietuvos upių, Nemuno ir Ne- 
ries, santakoje įsikūręs miestas, garsus senąja Kauno 
pilimi, baltuojančia rotuše, akmenimis grįstomis se- 
namiesčio gatvelėmis, didingomis bažnyčiomis. Mies- 
to centre driekiasi XIX a. susiformavusi 1,7 km ilgio 
Laisvės alėja - vienas iš miesto simbolių. Meilė krep- 
šiniui, muzikos festivaliai ir kasmetinės mugės garsina 
Laikinąją sostinę visoje šalyje. 

Pirmoji mūsų kelionė - po senamiestį - praside- 
da prie raudonų plytų mūru spindinčios Kauno pi- 
lies 6B, vienos seniausių pilių Lietuvoje (žinoma nuo 

1361 m.). Naujai sutvarkyta buvusi gynybinė tvirtovė, 
stovinti gražiojoje Nemuno ir Neries santakoje, kvie- 
čia lankytojus pabuvoti pilies bokšte, požemiuose, da- 
lyvauti greta pilies vykstančiuose renginiuose. 

Prie legendinės Kauno pilies, Papilio g. 7, stovi 
įspūdingo dydžio raudonų plytų šventovė. Tai Šv. Jur- 
gio (pranciškonų) bažnyčia 68, istorikų teigimu, vie- 
nas vertingiausių Kauno architektūros paminklų, da- 
bar restauruojama. 
čia pamatysime kunigų eniinarijas ir Kauno arkivysku- 
pijos kurijos pastatus EB. Seminarijoje E8 XIX-XX a. pr. 
dirbo žymūs Lietuvos šviesuoliai: Jonas Mačiulis-Mai- 
ronis, Jonas Tumas-Vaižgantas, Antanas Baranauskas, 
kartu su kitais žadinę tautos atgimimo dvasią. 

Atvykę į Rotušės aikštę, esančią Kauno sena- 
miestyje, pirmiausia išvysime miesto pasididžiavi- 
mą - baltąja gulbe vadinamą Kauno rotušę 68. Dar 
1542 m. pradėta statyti rotušė dabar yra tapusi vienu 
svarbiausių miesto simbolių: aikštėje vyksta miesto 
šventės, o rotušėje įsikūrusiuose Santuokos rūmuo- 
se amžiną meilę vienas kitam prisiekia jaunavedžiai. 
Aikštėje, kairėje rotušės pusėje, stovi ir nuo XVII a. 
žinomas pastatas - restoranas „Medžiotojų užeiga“ 8. 
Pagrindinėje miesto aikštėje didingai stūkso pastatas 
su dviem baltais bokštais — tai Šv. Pranciškaus Ksa- 
vero, geriausiai žinoma kaip jėzuitų, bažnyčia 00. 

Netoli baltuojančios dvibokštės šventovės stovi ne tik 
vienuolynas ir Jėzuitų gimnazija, bet ir įspūdingas 
raudonų plytų pastatas (Aleksoto g. 6). Tai Perkūno 
namas 5 - vienas įdomiausių gotikos pavyzdžių Lie- 
tuvoje, senoji Hanzos pirklių būstinė. Į kairę nuo šio 
įdomaus namo stovi ir Švč. Mergelės Marijos Ėmimo į 
dangų (Vytauto Didžiojo) bažnyčia 68, kurios pirmta- 
kę apie 1400 m. pastatė legendinis Lietuvos valdovas — 
Vytautas Didysis. Jaukumu žavinti šventovė įsikūrusi 
vienoje gražiausių vietų - Nemuno krantinėje. Nuo 
Vytauto bažnyčios atsiveria gražus vaizdas į kitapus 
Nemuno esantį Aleksoto kalną, riedantį funikulierių 
ir per upę nutiestą Vytauto Didžiojo tiltą UV, jungiantį 
senamiestį su Aleksotu. 

Visai Čia pat, Muitinės g., stovi vieni seniausių 
namų mieste - XVI a. statyti dabartiniai Vilniaus uni- 
versiteto Kauno humanitarinio fakulteto pastatai 
(Muitinės g. 8). Apžiūrėję juos iš arčiau grįžkime į Ro- 
tušės a. ir patraukime vieno įspūdingiausių senamies- 
čio pastatų - didingos gotikos ir baroko stilių Šv. apaš- 
talų Petro ir Povilo arkikatedros bazilikos t link. 
Šalia arkikatedros sukime į M. Valančiaus gatvę 
Mažuoju Kauno Monmartu vadinamoje gatvėje įsikū- 
rusios menininkų dirbtuvės, suvenyrų krautuvėlės ir 
jaukios kavinukės žavi ne vieną senamiestyje vaikšti- 
nėjantį kaunietį ar miesto svečią. 


Po Kauną pėsčiomis 








Nemuno ir Neries santaka, Kauno senamiestis 


Viena lankomiausių Kauno vietų - įspūdingos 
pilies likučiai, stūksantys gražioje gamtos vietoje - 
Nemuno ir Neries santakoje. Architektūros isto- 
rikų ji laikoma seniausia mūrine pilimi Lietuvoje. 
Pirmąkart Kauno pilis rašytiniuose šaltiniuose pa- 
minėta 1361 m. Kovų su kryžiuočiais laikais ji turė- 
jo gynybinę paskirtį - neleido kryžiuočiams veržtis 
į Lietuvos gilumą. Šaltiniuose pasakojama, kaip 


Kauno pilis 


" 

šią pilį gynė didžiojo kunigaikščio Kęstučio sūnus 
Vaidotas, kurio kariauna prieš kryžiuočius atsilaikė 
beveik mėnesį. 1362 m. vieno antpuolio metu prie- 
šai pilį sugriovė. Pastatyta antroji pilis, o vėliau ir 
sustiprinta. Joje apsistodavo šalies valdovas Vytau- 
tas Didysis, svečiai, vėliau buvo įrengti sandėliai, 
kalėjimas. Tačiau dalis jos statinių XVII a. buvo nu- 
griauti Neries upės; pilis buvo nuniokota ir Napo- 
leono žygio į Rusiją metu. Daug metų joje vykdyti 
archeologiniai tyrimai leido nemažai sužinoti apie 
pilies istoriją, lietuvių kovas su kryžiuočiais. Dabar 
šioje senovės tvirtovėje įsikūręs Kauno regiono tu- 
rizmo informacijos centras, nuolat veikia parodos; 
leidžiama apžiūrėti pilies bokštą, požemius. Prie 
pilies dažnai rengiami įvairūs miesto kultūriniai 
renginiai, festivaliai. 





Šv. Jurgio (pranciškonų) bažnyčia 


€B Šv. Jurgio (pranciškonų) bažnyčia 

Šv. Jurgio bažnyčią šalia Kauno pilies nuspręs- 
ta statyti dar XV a. kartu su bernardinų (pranciš- 
konų observantų) vienuolynu. Tačiau vienuolyno 
pastatai ir bažnyčia iškilo tik XVI a. pirmaisiais 
metais. XVI a. pab. šią bažnyčią nuniokojo gaisras, 
tačiau 1598 m., vadovaujant Mikalojui Jurgevičiui, 
ji buvo atstatyta. XVII a. šventovę prireikė dar ne 
kartą atstatyti: 1603 m. ir 1620 m. bažnyčią naiki- 
no gaisrai, 1656-1659 m. - Maskvos kariuomenė 
(Maskvos karo metu). Sovietiniais laikais ji tapo 
vaistų sandėliu. 1993 m. ši bažnyčia buvo grąžinta 
Mažesniųjų brolių ordinui. Pradėti ilgi jos rekons- 
trukcijos darbai. Šventovė per ilgą savo gyvavimo 
laikotarpį buvo ne kartą perstatyta, tačiau jos išorė 
vis dėlto išliko gotikos stiliaus. Bažnyčia - raudonų 
plytų mūro, stačiakampio plano, halinė, trinavė. Vi- 
duje išliko barokinės įrangos elementų, pavyzdžiui, 
dalis medinių baroko stiliaus altorių, vargonų tri- 
būna. Prie šios bažnyčios (pietinėje pusėje) šliejasi 
vienuolyno pastatas. 

Pasivaikščioję M. Valančiaus gatve, užsukę į vie- 
ną kitą krautuvėlę, grįžkime ja iki arkikatedros ba- 
zilikos ir toliau traukime senamiesčio pagrindine — 
Vilniaus gatve. Praėję požeminę perėją kairėje pusėje 
išvysime gražiame sodelyje stovintį baltą pastatą - is- 
torinę prezidentūrą (B, kviečiančią užsukti ir patiems 
pamatyti Nepriklausomos Lietuvos laikais čia įsikū- 
rusių prezidentų gyvenamąją aplinką. Praėję pro pre- 
zidentūrą ir pasiekę Vilniaus gatvės bei senamiesčio 
pabaigą, atsidursime Laisvės alėjoje, kurios kiemelyje 
(Laisvės al. 101 A) galime išvysti ir kitą įdomų gotikinį 
pastatą - senąją Šv. Gertrūdos (marijonų) bažnyčią B, 
pastatytą dar XV a. pabaigoje. 

Nuo čia toliau keliaukime į E. Ožeškienės gatvę, 
kur, šalia Jeruzalės skvero, stovi Kauno choralinė si- 
nagoga (5 (nr. 13) - vienintelė judėjų šventovė Kaune. 
Gretimais, L. Sapiegos g. 5, užsukime į Kauno filhar- 
moniją (2. Įstaiga įsikūrusi įdomios architektūros, 
anksčiau veikusiuose Teisingumo ir Seimo rūmuo- 
se. Nuo filharmonijos L. Sapiegos gatve pasiekime 
Laisvės alėją. 

Garsioji Laisvės alėja - pagrindinė pėsčiųjų gatvė 
Kauno mieste (ilgis 1,7 km) ir svarbiausia susibūrimų 
vieta. Laisvės al. 102 įsikūręs Kauno centrinis paš- 
tas 003 — penkių aukštų tarpukariu statytas pastatas, 
kuriame galima ne tik išsiųsti laiškus ar siuntinius, bet 
ir pasigėrėti vertingu interjeru. 

Dešinėje Laisvės alėjos pusėje išvysime žaliuo- 
jantį sodelį su Žaidimų aikštele vaikams, suoleliais, 
fontanais ir skulptūromis žymiems lietuvių kompozi- 
toriams. Čia įrengtas ir paminklas Romui Kalantai (D, 
kuris 1972 m. šioje vietoje susidegino protestuodamas 
prieš sovietinę santvarką. 

Sodelio puošmena - baltuojantys Kauno valsty- 
binio muzikinio teatro rūmai £0, duris atvėrę 1892 m. 
Priešais Kauno valstybinį muzikinį teatrą išvysime 





Fontanas Laisvės alėjoje 

Šv. arkangelo Mykolo (Įgulos) bažnyčia 


vieną svarbiausių administracinių miesto statinių — 
Kauno miesto savivaldybės pastatą 0, vasarą supa- 
mą ryškiažiedžių gėlynų, statytą 1936 m. Šalia išdi- 
džiai stovi paminklas Vytautui Didžiajam (2, atkurtas 
1990 m. 

Paėję truputį toliau, dešinėje pusėje išvysime Kau- 
no valstybinį dramos teatrą 8 (Laisvės al. 71). Praėję šį 
tarpukariu statytą pastatą, keliaujame iki Laisvės alėjos 
vidurį žyminčio miesto simbolio - fontano "2, kuris 
trykštančiu vandeniu pradžiugina kiekvieną, einantį 
pro šalį. Šalia 1982 m. įrengto fontano, priešais buvusį 
„Metropolio“ restoraną, nuo 2007 m. stovi paminklas 
estrados artistui Danieliui Dolskiui 3. Savo dainomis 
„Palangos jūroj, „Onyte, einam su manim pašokti“ ir 
kt. linksminęs tarpukario publiką, D. Dolskis yra jam- 
žintas prieš vieną mėgstamiausių savo pasirodymų vie- 
tų. „Metropolis“ 3 - vienas seniausių viešbučių, įkurtas 
1899 m. Tarpukario laikais moderniausiu vadinamas 
viešbutis sėkmingai gyvuoja iki šiol. Viena svarbiausių 
bohemos gyvenimo vietų tarpukariu buvo „Konrado 
kavinė“ 2 (dab. Laisvės al. 49) iki sovietmečio po savo 
stogu suburdavusi žymiausius krašto menininkus, tea- 
tralus, literatus. Keliaudami toliau Laisvės alėja Šv. ar- 
kangelo Mykolo (Įgulos) bažnyčios link, pamatysime 
seniausią kino teatrą „Romuva“ 3 (Laisvės al. 54). Su 
Laisvės alėja besikertančioje A. Mickevičiaus gatvėje 
(nr. 19) stovi Kauno įgulos karininkų ramovė 02, kurio- 
je įsikūrusi Lietuvos karininkija. Besibaigiant Laisvės 
alėjai prieiname Nepriklausomybės aikštę, kurioje sto- 
vi didingoji Šv. arkangelo Mykolo (Įgulos) bažnyčia EO, 

6 Kauno arkivyskupijos kurija 


Viename iš šalia rotušės esančių pastatų įsi- 
kūrusi Kauno arkivyskupijos kurija. Ji buvo įkur- 
ta 1926 m., kai popiežius Pijus XI Kauno katedrai 
bazilikai suteikė arkikatedros titulą su arkivyskupo 
metropolito sostu. Arkivyskupijos rūmai buvo pa- 
statyti 1935-1939 m. pagal architekto Karolio Rei- 
sono projektą. Pagrindinis rūmų fasadas - neo- 
klasicistinio stiliaus. Centrinėje dalyje išsiskiria 
balkonas su dorėninių kolonų portiku, frontonu 
ir atiku, kurie dekoruoti arkivyskupo metropolito 
insignijomis. Pastatos stogą juosia tvorelė, puošta 
dekoratyvinėmis vazomis. 

Sovietiniais metais bažnytinė veikla buvo ribo- 
jama, buvo uždarinėjamos bažnyčios, vienuolynai. 
Tačiau dvasininkai slapta veikė prieš draudimus, 
kovojo už tikėjimo laisvę ir gaivino tautinę savi- 
monę. Atkūrus nepriklausomybę, bažnytinis gy- 
venimas atgimė, ėmė kurtis naujos organizacijos ir 
bendrijos, besirūpinančios žmonių sielovada. Nuo 
1996 m. Kauno arkivyskupijai vadovauja arkivys- 
kupas metropolitas Sigitas Tamkevičius. 


€B Kunigų seminarija 

Rotušės aikštės šiaurės vakarinėje dalyje įsikū- 
rusi Kauno kunigų seminarija. Jos istorija prasidėjo 
tada, kai po 1863 m. sukilimo caro valdžia Varnių 
kunigų seminariją ir vyskupą Motiejų Valančių per- 
kėlė į Kauną. Seminarija buvo įkurta buvusiuose 
bernardinų vienuolyno rūmuose. Kauno seminari- 
joje, be Motiejaus Valančiaus, dirbo ir šie žymūs Lie- 
tuvos kultūros veikėjai, tautinės dvasios žadintojai: 
poetai Antanas Baranauskas, Jonas Mačiulis-Mairo- 
nis, rašytojas Juozas Tumas-Vaižgantas. Dalis semi- 
narijos klierikų buvo įsitraukę į cariniu laikotarpiu 
draudžiamą veiklą: platino lietuvišką spaudą, įkū- 
rė slaptą klierikų organizaciją - Lietuvos mylėtojų 
draugiją. Pirmojo pasaulinio karo metais seminari- 
jos pastatas buvo paverstas vokiečių karo ligonine, 
tačiau 1918 m. čia vėl įsikūrė būsimieji dvasininkai. 
1922 m. ji buvo sujungta su Lietuvos universiteto 
(dabar Vytauto Didžiojo universitetas) Teologijos-fi- 
losofijos fakultetu, ir tai truko iki 1940 m. Sovietinės 
okupacijos metais valdžia visaip trikdė seminarijos 
veiklą: ribojo stojančių klierikų skaičių, atėmė su- 
kauptą gausią biblioteką, Šv. Jurgio ir Švč. Trejybės 
bažnyčias pavertė sandėliais, atėmė rektorato pas- 
tatą. Atkūrus Nepriklausomybę, seminarija atgavo 
atimtus pastatus, jie buvo remontuojami. Kauno ku- 
nigų seminarijos centriniai rūmai yra vėlyvojo rene- 
sanso stiliaus, tačiau turi ir baroko bruožų. 

Kauno rotušė 


68 Kauno rotušė 


Vienas žymiausių ir gražiausių Kauno sena- 
miesčio statinių - rotušė. Ji pradėta statyti 1542 m. 
Kol pasiekė dabarties laikus, ji nemažai pasikeitė. Iš 
pradžių tai buvo vieno aukšto, netinkuoto mūro, go- 
tikinio stiliaus pastatas. XVI a. antrojoje pusėje buvo 
pristatytas antras aukštas ir aštuonių aukštų bokštas. 
Po XVII a. rekonstrukcijos rotušė įgavo renesanso 
stiliaus bruožų. Tačiau dabartinė jos išorė, kuriai 
būdingas baroko ir klasicizmo bruožų derinys, su- 
siformavo tik 1771-1780 m. pagal architekto Jono 
Matekerio projektą vykdytos rekonstrukcijos metu. 
Vėliau dar kartą rotušės pastatas buvo atnaujinamas 
1968-1973 m. pagal architekto Žibarto Simanavi- 
čiaus projektą. Per ilgą savo gyvavimo laikotarpį 
rotušė turėjo daugybę paskirčių: jos patalpose vyko 
prekyba ir buvo kalėjimas (jis buvo įrengtas bokšto 
rūsiuose), ji buvo paversta ir stačiatikių cerkve, ir 
šaudmenų saugykla. Kadaise rotušėje buvo Kauno 
miesto klubas, vėliau rusų klubas, ugniagesių būs- 
tinė. 1869 m. čia įsikūrė Kauno miesto savivaldybė, 
nuo 1944 m. - archyvas, o 1951 m. - Kauno poli- 
technikos instituto fakultetas. Po rekonstrukcijos 
1973 m. rotušėje įkurti Santuokų rūmai. Jos rūsiuose 
įsikūrė Keramikos muziejus. Dabar rotušė - ne tik 
santuokų, bet ir svarbių miesto svečių priėmimo, re- 
prezentacinių renginių vieta. 

ypatinga tuo, kad 1891 m. pastatyta kaip cerkvė. Bazili- 
kinės formos penkių kupolų šventovė - tai pagrindinis 
Laisvės alėjos akcentas. Dešinėje pusėje išvysime įspū- 
dingo dydžio pastatą su daugybe į viršų kylančių laip- 
tų ir nuogo žmogaus skulptūra - tai Mykolo Žilinsko 
dailės galerija £0. Joje saugoma M. Žilinsko sukaupta 
XVII-XX a. Europos meno kolekcija. 

Praėję M. Žilinsko dailės galeriją, keliaujame 
Laisvės al. atkarpa, kurią pertraukia Vytauto pros- 
pektas. Pasukę į kairę, einame šiuo prospektu iki 
K. Donelaičio gatvės, kur trijų gatvių susikirtime 
(Vytauto pr., K. Donelaičio ir Parodos g.) stūkso Lie- 
tuvos Respublikos žemės ūkio rūmai 8, vieni įspū- 
dingiausių Nepriklausomos Lietuvos pastatų. Už ke- 
liasdešimt metrų, Žemės ūkio rūmų pusėje, įsikūrusi 
ir Kauno paveikslų galerija E (K. Donelaičio g. 16) - 
vienas lankomiausių muziejų mieste, kviečiantis iš- 
vysti pasaulio lietuvių dailės, skulptūros, keramikos, 
tekstilės kūrinius. Tolėliau, K. Donelaičio g. 58, stovi 
VDU rektorato pastatas E — tarpukariu buvęs Mi- 
nistrų kabineto rūmais. Galima aplankyti autentišką 
buvusį Lietuvos užsienių reikalų ministro Stasio Lo- 
zoraičio vyresniojo darbo kabinetą. O šalia rektorato 
pastato - Stasiui Lozoraičiui jaunesniajam, kuris buvo 
vadinamas Lietuvos Vilties ir Garbės Prezidentu, skir- 
tą paminklą €0. Kitoje gatvės pusėje (nr. 73) didingai 
stovi ir kito universiteto - KTU - centriniai rūmai E8, 
iškilę tarpukario laikais. Priešais juos - Karo mu- 
ziejaus sodelio erdvė, Vienybės aikštė, kurią puošia 
paminklas Laisvei ir vienas žymiausių miesto mu- 
ziejų - Vytauto Didžiojo karo muziejus £0. Iš kitos 
pusės įsikūręs ir M. K. Čiurlionio dailės muziejus D, 
pasiekiamas iš V. Putvinskio g. (nr. 55). Tai didžiau- 
sias dailės muziejus mūsų šalyje, supažindinantis su 
visa Lietuvos dailės raida bei M. K. Čiurlionio kūryba. 

Grįžtame į Karo muziejaus sodelį E0. Vienoje 
erdvėje įkomponuotos skulptūros iškiliausioms Lie- 
tuvos asmenybėms, du muziejų saugantys liūtai, pa- 
trankos ir didingas karilionas £0, varpų muzika džiu- 
ginantis miestiečius. Šalia rusena amžinosios ugnies 
aukuras, aukštai iškilusi Laisvės statula £0. Perėję į 
kitą K. Donelaičio gatvės pusę ir pasiekę K. Donelai- 
čio bei Maironio gatvių kampą (nr. 25), išvysime išdi- 
džiai stovinčius Lietuvos banko rūmus €3 - kultūros 
paveldo objektą, kurių tiek išorė, tiek puošnus interje- 
ras palieka didelį įspūdį. 

Karaliaus Mindaugo prospektą bei Nemuno upėje 
esančią salą 9 patogiausia pasiekti grįžtant K. Done- 
laičio gatve iki S. Daukanto gatvės, kuria ir keliaukime 
iki pat pabaigos. O čia - Karaliaus Mindaugo pros- 
pektas ir neseniai atnaujintas pėsčiųjų tiltas į Nemuno 


Po Kauną pėsčiomis 





4 
L 
11 
T 
+1 


salą €2. Tilto kairėje pusėje iš tolo švyti „Akropolio“ 
prekybos ir pramogų centras. Priešais „Akropolį“ pui- 
kuojasi ir 2011 m. vasarą duris atvėrusi naujoji „Žal- 
girio“ arena €8, stūksanti Nemuno saloje. Šiuos sporto 
ir pramogų rūmus galima pasiekti šalia „Akropolio“ 
nutiestais dviem tiltais (nuo A. Mickevičiaus ir Kau- 
nakiemio gatvių). Nuo Karaliaus Mindaugo prospek- 
to lengvai pasiekiamas ir kitas Kauno maršrutas au- 
tomobiliu, prasidedantis nuo Aleksoto (žr. 128 p.). « 


Kauno mieste veikia per 30 muziejų. Turėdami daugiau 
laiko, aplankykite bent keletą: Lietuvos medicinos ir 
farmacijos istorijos muziejų (Rotušės a. 28, Kaunas); 
Ryšių istorijos muziejų (Rotušės a. 19, Kaunas); Kau- 
no T. Ivanausko zoologijos muziejų (Laisvės al. 106, 
Kaunas); Velnių muziejų (V. Putvinskio g. 64, Kaunas). 


"ARMIJAI IR CIVILIAMS. 





Parduotuvė „Armijai ir civiliams“ Jums pasiūlys visko, ko gali 
prireikti kelionėje. Čia galite išsirinkti kelionei pritaikytą tu- 
ristinę aprangą ir avalynę, palapines, miegmaišius, kuprines, 
žiūronus, termosus, indus, įrankiusirkt. Keliaukite be rūpesčių! 
Parduotuvė „Armijai ir civiliams“, Birštono g. 12, Kaunas. 

Panorama nuo Kauno Prisikėlimo bažnyčios 


„Medžiotojų užeiga“ — taip pavadintas mies- 
to Rotušės aikštėje įsikūręs restoranas. Pasta- 
tas, kuriame yra „Medžiotojų užeiga, mena ilgą 
savo istoriją. Jis čia stovi jau keletą amžių. Per tą 
laiką namo išorė kito: vykdant rekonstrukcijas, 
buvo įgavęs ir gotikos, ir renesanso, ir klasiciz- 
mo stiliaus bruožų. Žinoma, kad XVII-XVIII a. 
jis priklausė turtingiems Kauno gyventojams Zabie- 
loms. XIX a. pirmojoje pusėje šiame name dažnai 
svečiuodavosi poetas Adomas Mickevičius, o XIX a. 
pabaigoje čia buvo įsikūręs lietuvių literatūros klasi- 
kas Antanas Baranauskas. Restoranas „Medžiotojų 
užeiga“ šiame pastate buvo įkurtas 1965 m. 


Ilgą ir įdomią gyvavimo istoriją mena Kauno 
senamiestyje, šalia rotušės, įsikūrusi Šv. Pranciš- 
kaus Ksavero (jėzuitų) bažnyčia. XVII a. pirmo- 
joje pusėje Kaune įsikūrę jėzuitai dabar vadina- * 
muosiuose Perkūno namuose įrengė Šv. Stanislovo 
Kostkos koplyčią. Dabartinę bažnyčią pradėjo sta- 
tyti 1666 m., tačiau jos statybas nutraukė įvykęs 
gaisras. Atstatyta buvo tik 1725 m., tačiau vos po 
aštuonerių metų gyvavimo naujoji bažnyčia vėl ap- 
degė mieste kilusio gaisro metu. Atstatyta šventovė 

XVIII a. antrojoje pusėje buvo perduota pranciško- 
nams, o 1825 m. - stačiatikiams. 1923 m. jėzuitai vėl į 
ją sugrįžo, tačiau neilgam: po Antrojo pasaulinio karo 
bažnyčia buvo nacionalizuota ir paversta sandėliu. Vis 
dėlto nuo 1990 m. šiais maldos namais vėl rūpinasi 
jėzuitai. Šv. Pranciškaus Ksavero (jėzuitų) bažnyčia — 
barokinė, stačiakampio plano, dvibokštė, trinavė. Prie 
jos šonų tebesiglaudžia XVIII a. atstatytas vienuolynas 
(įsteigtas XVII a., tačiau sudegęs) ir Jėzuitų gimnazija, 
kurios pastatuose dar XVII a. veikė mokykla, vėliau va- 
dinta kolegija. Žinoma, kad šioje kolegijoje keletą metų 
dėstė žymus poetas Adomas Mickevičius. 


- 


— 


Perkūno namas 


63 Perkūno namas 


Šalia Šv. Pranciškaus Ksavero bažnyčios stūkso 
įdomios išvaizdos raudonų plytų namas, vadinamas 
Perkūno namu. Tai - seniausias gyvenamasis pastatas 
Kaune. Jau vien intriguojantis pavadinimas leidžia nu- 
jausti, kad šis gotikinio stiliaus pastatas slepia įdomią 
istoriją. Ne veltui jis tapęs vienu iš Kauno simbolių. Šis 
namas pastatytas XV a. Žinoma, nuo to laiko jo išorė 
kito: jis buvo keletą kartų rekonstruotas. Pasakojama, 
kad ant šio namo stogo stovėjusi pagoniškojo dievo 
Perkūno statula, o rūsyje buvęs aukuras. Manyta, kad 
pastato vietoje anksčiau buvusi šventykla, skirta dievui 
Perkūnui. Galbūt tai ir paskatinę suteikti namui tokį 
vardą. Tačiau kai kurių šio pastato tyrinėtojų manymu, 

namas buvo Hanzos pirklių būstinė, o kitų tyrėjų nuo- 
mone, - tai buvęs tiesiog gyvenamasis namas. Žinoma, 
kad XVII a. savininkai šį namą pardavė jėzuitams, kurie 
čia įsirengė koplyčią. Vėliau buvo įkurdinti stačiatikiai, 
dar vėliau - namas virto sandėliu. 1991 m. Perkūno na- 
mas, kaip ir šalia stovinti bažnyčia, vienuolynas ir mo- 
kykla, buvo grąžintas jėzuitams. 1996 m. jis įtrauktas į 
LR kultūros vertybių registrą. Šiuo metu Perkūno na- 
muose veikia Jėzuitų gimnazijos biblioteka ir skaitykla, 
yra įrengta poeto Adomo Mickevičiaus gyvenimo ir 
kūrybos ekspozicija, vyksta teatralizuotos ekskursijos. 
(D www.perkunonamas.lt 





00 švč. Mergelės Marijos Ėmimo į dangų 

(Vytauto Didžiojo) bažnyčia 

Švč. Mergelės Marijos Ėmimo į dangų (Vytauto 
Didžiojo) bažnyčia įsikūrusi labai gražioje vietoje — 
dešiniajame Nemuno krante. Manoma, kad 1400 m. 
Vytautas Didysis čia pastatė pirmąją medinę bažny- 
čią, o tik vėliau jos vietoje buvo pastatyta dabarti- 
nė - mūrinė. Tačiau tradiciškai ji vis dar vadinama 
Vytauto Didžiojo vardu. Ši šventovė buvo ne kartą 
suniokota: ją siaubė XVII a. vykę miesto gaisrai, vė- 
liau - rusų ir prancūzų kariuomenės, tačiau vienuolių 
ir tikinčiųjų pastangomis bažnyčia būdavo atstatoma. 
Žalos bažnyčiai darydavo ir pavasariais patvindavęs 
Nemunas. 1877 m. šalia bažnyčios, prie granito sie- 
nos buvo įrengta vandens matuoklė. XIX a. šventovė 
buvo pertvarkyta į stačiatikių cerkvę, o Pirmojo pa- 
saulinio karo metu - vokiečių naudojama kaip san- 
dėlis. 1919 m. šventovė grąžinta katalikams. Nuo to 
laiko prasidėjo jos restauracijos darbai, trukę nemažai 
metų. Vienas iš restauracijos darbams paskirtų rek- 
torių buvo kan. Juozas Tumas-Vaižgantas. Bažnyčios 
atnaujinimo ir tvarkymo darbai vėl buvo vykdomi 
1979-1989 m. Po daugelio specialistų pastangų ir dar- 
bo dabar upės krantą puošia kiek atnaujintas seniau- 
sias Kaune ankstyvosios gotikos sakralinis pastatas. 


Švč. Mergelės Marijos Ėmimo į dangų (Vytauto Didžiojo) 
bažnyčios centrinis altorius 

Vytauto Didžiojo (Aleksoto) tiltas, antrame plane XVI a. 
pastatai Muitinės g. ir Kauno arkikatedra bazilika 


(0) Vytauto Didžiojo tiltas 


Aleksoto tiltas per Nemuną, dar vadinamas Vy- 
tauto Didžiojo vardu, jungia senamiestį ir Aleksotą. 
Šias miesto dalis pirmąkart sujungė 1812 m. pastatytas 
medinis tiltas. Tačiau nuolatinis tiltas per Nemuną čia 
buvo įrengtas tik 1914 m., prasidėjus Pirmajam pasau- 
liniam karui. Kitais metais sudegintas pačių jo statyto- 
jų - rusų. Tada naują medinį tiltą čia pasistatė vokiečiai. 
Jis veikė iki 1930 m., kai pagal danų firmos projektą 
buvo pastatytas naujas plieninis arkinis tiltas. Anksčiau 
vadintas Vytauto Didžiojo vardu, 1940 m. jis pervadin- 
tas Aleksoto tiltu (2008 m. jam oficialiai grąžintas sena- 
sis vardas). Juo naudotasi neilgai: per Antrąjį pasaulinį 
karą šis statinys ir vėl buvo susprogdintas. Dabartinis 
tiltas per Nemuną iškilo 1948 m., o 2005 m. - sure- 
montuotas. Atnaujinimas lėmė, kad dabar tiltas turi ne 
tik didelę praktinę reikšmę, bet dėl savo ryškių spalvų 
kartu yra ir Kauno puošmena. Itin gražiai tiltas atrodo 
sutemus, kai būna įžiebti jo mėlyni šviestuvai. 

0 XVia. pastatai 


Kauno senamiestyje įdomu pasivaikščioti akme- 
nimis grįstomis gatvelėmis apžiūrinėjant seniausius 
Kauno pastatus, kurių dalis mena netgi XVI a. laikus. 
Vieni seniausių Kaune - dabartinio Vilniaus univer- 
siteto Kauno humanitariniam fakultetui (VU KHF) 
priklausantys pastatai. Šis pastatų kompleksas Nemu- 
no krantinėje susiformavo XVI-XVII a. pr.: tuo metu 
vakariniame kvartale veikė Senoji Kauno muitinė, o 
šalia jos pradėjo kurtis vokiečių pirkliai. Vėliau čia pa- 
statyti gyvenamieji ir ūkiniai pastatai buvo supirkti ir 
perduoti liuteronams. Šie 1683 m. įkūrė Švč. Trejybės 
bažnyčią. Dabar buvusiose bažnyčios administracijos 
patalpose įsikūrusi fakulteto vadovybė. VU KHF pa- 
statų kompleksui priklauso ir vadinamasis Napoleono 
namas. Taip pavadintas, nes, manoma, jog XIX a. nak- 
čiai jame buvo apsistojęs pats garsusis prancūzų armi- 
jos generolas. Restauruojant šiuos pastatus stengtasi 
išsaugoti jų renesansinius bruožus. 


M. Valančiaus gatvė 

Apsukę ratą aplink Kauno pilį, į Rotušės aikštę su- 
grįžti galime M. Valančiaus gatve. Gatvei toks pavadini- 
mas buvo suteiktas 1919 m. XIX a. Žemaičių vyskupo, 
švietėjo, rašytojo garbei. Gatvės pradžioje, ant namo, 
kuriame vyskupas ir gyveno, o dabar yra įsikūręs Kau- 
no miesto muziejus, 2011 m. buvo atidengta atminimo 
lenta. Motiejus Valančius (1801-1875) Kauno gyventoju 
tapo 1864 m., kai caro valdžia jo vadovaujamą Žemaičių 
vyskupijos centrą po 1863 m. sukilimo perkėlė į Kauno 
seminariją, kad galėtų akyliau stebėti vyskupo veiklą. Šis 
žmogus, nors ir ribojamas griežtos caro valdžios, nuveikė 
itin daug tautos labui: buvo vienas iš blaivybės sąjūdžio 
iniciatorių, skatino lietuvius priešintis rusinimui, orga- 
nizavo lietuviškų knygų spausdinimą Tilžėje, pats parašė 
nemažai tiek religinio pobūdžio, tiek grožinės literatūros 
lietuviškų veikalų. Nors vyskupas buvo ne kartą baustas 
už savo darbus, tai nesustabdė jo pasiryžimo kovoti už 
lietuvybės išsaugojimą. 


(B Šv. apaštalų Petro ir Povilo 

arkikatedra bazilika 

Rotušės aikštės šiaurės rytiniame kampe stūkso 
vienas gražiausių senamiesčio sakralinių pastatų — | 
Šv. apaštalų Petro ir Povilo arkikatedra bazilika. Pirmo- 
ji čia stovėjusi parapinė bažnyčia raštuose buvo pami- 
nėta 1413 m. XVII a. prie jos pristatyta trinavė dalis, 
o XVIII a. antrojoje pusėje bažnyčios statybos buvo 
baigtos. Tuo laikotarpiu įrengtas ir iki šių dienų išlikęs 
altorius. XIX a., po įvykusio gaisro, bažnyčią prireikė 

Šv. apaštalų Petro ir Povilo arkikatedros bazilikos vidus 


atstatyti. Nuo tada ji buvo dar keletą kartų rekonstruo- 
ta. XIX a. pab. - XX a. pr. praplėsta zakristija ir pristaty- 
ta neogotikinė Švč. Sakramento koplyčia (archit: J. Ver- 
neris). 1895 m. bažnyčiai suteiktas katedros titulas, o 
1921 m. ji buvo paskelbta bazilika. 1926 m. popiežius 
Benediktas XV katedrai suteikė arkikatedros titulą. 
Prie arkikatedros įrengtoje kriptoje, taip pat švento- 
riuje palaidoti žymūs dvasininkai: Motiejus Valančius, 
Mečislovas Leonardas Paliulionis, arkivysk. Pranciškus 
Karevičius, Jonas Mačiulis-Maironis ir kt. Švč. Sakra- 
mento koplyčioje - kardinolo Vincento Sladkevičiaus 
kapas. Didingos bažnyčios architektūrai būdingas go- 
tikos, renesanso ir neogotikos bruožų derinys, o jos 
viduje susipina baroko, gotikos, neogotikos, neorene- 
sanso ir neobaroko stiliai. 


Istorinė Lietuvos Respublikos 
prezidentūra 


Viena iš unikaliausių lankytinų Kauno senamies- 
čio vietų - istorinė Lietuvos Respublikos prezidentū- 
ra. Jos istorija prasideda nuo tada, kai XIX a. pastaty- 
tame gyvenamajame name vėliau buvo įkurta Kauno 
gubernijos gubernatoriaus kanceliarija. Nepriklauso- 

moje Lietuvoje šis pastatas tapo šalies prezidento būs- 
tine, sovietiniais laikais - Pionierių rūmais, vėliau — 
Mokytojų namais. 1989 m. buvo perduotas Vytauto 
Didžiojo karo muziejui, o po atnaujinimo 2005 m. 
atiteko Nacionaliniam M. K. Čiurlionio dailės mu- 
ziejui. Dabar buvusi prezidentūra yra šio muziejaus 
padalinys. Jo lankytojai gali apžiūrėti to meto šalies 
vadovų gyvenamąją aplinką. Čia įrengtą ekspoziciją 
„Sugrįžtančios relikvijos“ sudaro prezidentūros rūmų 
vidų puošę portretai ir kiti meno kūriniai, dovanos 
prezidentams, tiek asmeninės, tiek prezidentų veiklą 
atspindinčios nuotraukos, prezidentūros svečių kny- 
gos, autentiški baldai ir kiti įdomūs eksponatai, lei- 
džiantys daugiau sužinoti ne tik apie prezidentų darbo 
aplinką, bet ir apie jų asmenybes. Istorinės preziden- 
tūros kiemelį puošia tarpukario Lietuvos Respublikos 
Prezidentų skulptūros: A. Smetonos (skulpt. A. Vau- 
ra), A. Stulginskio (skulpt. V. Narutis) ir K. Griniaus 
(skulpt. S. Žirgulis). 





Istorinė Lietuvos Respublikos prezidentūra 


(B Kauno Šv. Gertrūdos (marijonų) 

bažnyčia 

Kauno senamiestyje įsikūrusi viena seniausių go- 
tikinių bažnyčių Lietuvoje - Kauno Šv. Gertrūdos baž- 
nyčia. Ji statyta XV a. antrojoje pusėje kaip neparapinė 
kapinių koplyčia. XVI a. pristatytas bokštas. XVII a. an- 
trojoje pusėje ji buvo apgriauta ir vėl atstatyta. XVIII a. 
bažnytėlė buvo patikėta Gailestingųjų brolių rokitų 
brolijai, kuri rūpinosi vargšais ir ligoniais. Nuo XIX a. 
pirmosios pusės bažnyčia rūpinosi ir labdaringą veiklą 
tęsė gailestingosios seserys, Kaune vadintos „šaritėmis“. 

Šv. Gertrūdos (marijonų) bažnyčia 


XIX a. pab. bažnyčia tapo Kauno parapijos padaliniu, 
o XX a. pr. perduota Nekaltojo Prasidėjimo marijonų 
vienuoliams, kurie šalia pasistatė mūrinį vienuolyną. 
Sovietiniais laikais ši bažnyčia buvo uždaryta, o vėliau 
paversta medicinos technikos parduotuve. 1988 m. ke- 
tinta bažnyčią nugriauti, tačiau, tikintiesiems pasiprie- 
šinus, šios minties atsisakyta. Bažnyčia restauruota ir 
grąžinta marijonų vienuoliams. Nuo 1991 m. joje vėl 
vyksta pamaldos. Vienas įdomesnių bažnyčios vidų 
puošiančių sakralinio meno kūrinių - nuo jos įkūrimo 
laikų išlikęs, malonėmis tikintiesiems garsėjantis kry- 
žius su Nukryžiuotojo skulptūra. 


€0 Kauno choralinė sinagoga 


Netoli Laisvės alėjos stūkso Kauno choralinė 
sinagoga - vienintelė šiame mieste veikianti judė- 
jų šventovė. Ją 1872 m. pastatė Levinas Minkovskis. 
1893 m. sinagoga buvo apjuosta mūrine tvora su var- 
tais. Šventovė — stačiakampio plano, su trisiene apsi- 
de, barokiniu frontonu, virš kurio iškyla bokštas su 
kupolu. Sinagogos išorė puošnesnė nei būdinga tra- 
dicinėms judėjų šventovėms ir netgi primena neoba- 
rokinę bažnyčią. Tokio tipo judėjų šventovės paplito 
nuo XIX a. pabaigos. 

Sinagogos vidų puošia gyvūnų ir gamtos mo- 
tyvai. Ji buvo apgriauta per Antrąjį pasaulinį karą. 
1999 m. atnaujinta šiuos maldos namus juosianti tvo- 
ra, 0 2001 m. - atstatytas kupolas. 


Kauno valstybinė filharmonija 


Kauno valstybinė filharmonija įsikūrusi E. Ožeš- 
kienės ir L. Sapiegos gatvių sandūroje, viename iš di- 
dingumu žavinčių Kauno centro pastatų. Anksčiau čia 
buvo Teisingumo ir Seimo rūmai. Pastatą suprojektavo 
nemažai tarpukariu statytų svarbių Kauno visuomeni- 
nių ir gyvenamųjų namų projektų autorius Edmundas 
Frykas. 1925 m. pradėti statybos darbai užtruko maž- 
daug trejus metus - 1928 m. miestas pasipuošė naujais 
neoklasicizmo stiliaus rūmais. 1936 m. atliktas pastato 
pagrindinio korpuso remontas. 1944 m. įsikūręs LSSR 
valstybinės filharmonijos Kauno filialas beveik du de- 
šimtmečius neturėjo salės, koncertuodavo įvairiuose 
šalies regionuose ir Kauno salėse. 1961 m. Kauno fi- 
lialui leista įsikurti Teisingumo ir Seimo rūmų dalyje 
ir užimti didžiąją salę. 2006 m. Lietuvos nacionalinės 
filharmonijos Kauno filialas buvo paskelbta savaran- 
kiška koncertine įstaiga - Kauno valstybine filharmo- 
nija. Nuo 2008 m. po maždaug trejus metus trukusios 
rekonstrukcijos filharmonija džiugina lankytojus kon- 
certais jau gražiai atnaujinto pastato patalpose. 

(D www.kaunofilharmonija.lt 





Kauno valstybinė filharmonija 

€B Kauno centrinis paštas 


Laisvės alėjoje neabejotinai dėmesį atkreipia Kauno 
centrinio pašto rūmai, pastatyti 1932 m. Tarpukariu šie 
rūmai buvo vienas iš Kauno reprezentacinių pastatų. Jų 
projektą sukūrė architektas Feliksas Vizbaras. Šis statinys 
žavėjo ne tik savo architektūra, kurioje derėjo šiuolaikiš- 
kumas ir tautiniai elementai, bet ir ištaigingai įrengtu 
vidumi (rūmai laikomi vienu iš Lietuvos funkcionaliz- 
mo pirmtakų). Interjeras buvo papuoštas žymių tų laikų 
dailininkų darbais, pvz., Kazio Šimonio tautiškus moty- 
vus vaizduojančiais paveikslais, Petro Kalpoko pieštais 
Lietuvos pašto ženklais ir kt. Penkių aukštų pastate buvo 
įrengta erdvi operacijų salė, veikė modernūs liftai. Dabar 
pastate veikia AB „Lietuvos paštas“ (Kauno skyrius). 

Kauno centrinis paštas 


€D Paminklas Romui Kalantai 


Tarp Laisvės alėjos ir Kauno valstybinio muziki- 
nio teatro galima pamatyti paminklą „Aukos laukas“ ir 
įrašą grindinyje: „Romas Kalanta 1972“. Taip pažymėta 
lietuvių disidento Romo Kalantos susideginimo pro- 
testuojant prieš sovietinį režimą vieta ir data. Prieš be- 
veik keturiasdešimt metų jis šioje Kauno vietoje prieš 
susidegindamas spėjo sušukti: „Laisvę Lietuvai!“ Tokį 
žingsnį žengusiam jaunuoliui tuo metu tebuvo devy- 
niolika metų. Šis įvykis pagarsėjo visoje šalyje ir už jos 
ribų. Jaunuolio poelgis paskatino masines demons- 
tracijas ir, Lietuvai atgavus nepriklausomybę, buvo 
atitinkamai pagerbtas: 2000 m. Romas Kalanta apdo- 
vanotas Vyčio kryžiaus 1-ojo laipsnio ordinu. Taip pat 
2002 m. jo susideginimo vietoje atidengtas pamink- 
las, kurio autoriai - skulptorius Robertas Antinis jau- 
nesnysis ir architektas Saulius Juškys. 

Kauno valstybinis muzikinis teatras 


€0) Kauno valstybinis muzikinis teatras 

Jau daugiau nei šimtą metų veikia viena iš laikino- 
sios sostinės kultūros įstaigų - Kauno valstybinis mu- 
zikinis teatras. Tai antras pagal dydį teatras Lietuvoje. 
Teatro rūmai pastatyti 1891 m. pagal architekto Ustino 
Golinevičiaus projektą, o atverti lankytojams - 1892 m. 
Dramos, operos spektaklius čia rodydavo gastroliuo- 
jančios trupės. Paskelbus Lietuvos nepriklausomybę ir 
Kaunui tapus laikinąja sostine, 1920 m. čia dirbo Stei- 
giamasis Seimas, buvo įkurtos Dramos ir Operos vai- 
dyklos. Nuo 1925 m. įkurtas Valstybės teatras, kuriame 
rodyti dramos, operos ir baleto spektakliai. Rūmuose 
vykdavo ir svarbiausi valstybės renginiai. Pastatas buvo 
ne kartą rekonstruotas, atnaujintas. 

1948 m. operos ir baleto teatrui išsikėlus į Vilnių, 
čia įsikūrė Kauno valstybinis muzikinis teatras, savo 
veiklą pradėjęs nuo operečių. Dabar teatre rodomi 
įvairių žanrų muzikiniai spektakliai: operos, operetės, 
miuziklai, baleto, modernaus šokio spektakliai, spek- 
takliai vaikams. Per vieną kūrybinį sezoną teatre paro- 
domi apie 175 vaidinimai. 

(D www.muzikinisteatras.lt 


Kauno valstybinio muzikinio teatro salė 

Kauno miesto savivaldybės pastatas 


Kauno miesto savivaldybės pastatas (archit. 
A. Funkas, A. Lukošaitis ir B. Esbergas, 1936), kaip ir 
Kauno centrinio pašto rūmai - vienas iškiliausių tarpu- 
kario statinių. Aplinką gyvina ir puošia šalia rūmų pa- 
sodinti ryškiaspalviai gėlynai. Šalia savivaldybės pastato 
galima išvysti stendą su miestų pavadinimais ir herbais. 
Jis įrengtas 2009 m. Stende pateikti herbai žymi daugiau 
nei dvidešimt įvairių šalių miestų, su kuriais Kauno 
miesto savivaldybė yra užmezgusi partnerystės ryšius. 


Vytauto Didžiojo paminklas 

Minint Lietuvos didžiojo kunigaikščio Vytauto 
Didžiojo 500-ąsias mirties metines, Kaune buvo pasta- 
tytas paminklas. Jis sukurtas skulptoriaus Vinco Grybo 
ir 1932 m. pastatytas Aukštojoje Panemunėje. Sovieti- 
niais laikais, 1952 m., šis paminklas, vaizdavęs didingą 
kunigaikštį, iškilusį virš ruso, lenko, totoriaus ir vokie- 
čių kryžiuočio, buvo nugriautas ir sunaikintas. Tačiau 
prie Kauno miesto savivaldybės pastato dabar galima 
išvysti pilietinio judėjimo klubo „Aukuras“ iniciatyva 
1990 m., minint Žalgirio mūšio 580-ąsias ir Vytauto 
Didžiojo mirties 560-ąsias metines, atstatytą šią didin- 
gą Vytauto Didžiojo skulptūrą. Ji atkurta pagal archi- 
tekto Jurgio Bučo projektą. 


Vytauto Didžiojo paminklas 

Kauno valstybinis dramos teatras 


Kauno valstybinis dramos teatras 


Kauno valstybinio dramos teatro pradžia siejama 
su Lietuvos meno kūrėjų draugijos 1920 m. įkurtos 
Dramos ir Operos vaidyklos. Tai buvo ir profesonalio- 
jo Lietuvos dramos teatro pradžia. Iš pradžių Dramos 
vaidykla buvo įsikūrusi dabartiniame Kauno valstybi- 
nio muzikinio teatro pastate kartu su operos, o vėliau 
ir baleto trupėmis, o šiam trejopos veiklos kolektyvui 
1925 m. buvo suteiktas Valstybės teatro vardas. Tarpu- 
kariu čia aktoriaus kelią pradėjo daugybė jaunų talen- 
tingų žmonių, kurių dauguma rusų ir vokiečių okupa- 
cijų metais išsisklaidė po kitus tuo metu besikuriančius 
teatrus. Tuo laikotarpiu dramos spektakliai prarado 
savo ankstesnį populiarumą, nes valdžia teatro meną 
mėgino paversti propagandos priemone. 1959 m. Kau- 
no dramos teatras buvo sujungtas su Kauno Jaunojo 
žiūrovo teatru ir perkeltas į dabartines patalpas Laisvės 
alėjoje - į architekto Vladimiro Dubeneckio projektuo- 
tą ir 1928 m. pastatytą pastatą, kuriame iš pradžių vei- 
kė kino teatras „Metropolitain“. 1990 m. buvo suteiktas 
Kauno valstybinio akademinio dramos teatro vardas. 
(D www.dramosteatras.lt 


Laisvės alėjos fontanas 


Pačiame Kauno centre galima išvysti Kauno sim- 
boliu tituluotą Laisvės alėjos fontaną, nustelbusį juo 
pretendavusius tapti paminklus Laisvei ir Vytautui Di- 
džiajam. Vos labiau pakaitinus pavasario saulei, kasmet 
įjungiamas fontanas tarsi pagyvina per žiemą kiek ap- 
snūdusį miesto centrą, pritraukdamas arčiau linksmai * 
krykštaujančius vaikus ir Laisvės alėja vaikštinėjančius 
miestiečius. Fontanas buvo įrengtas 1982 m. pagal 
architektės Vandos Peleckienės projektą. Tais metais 
buvo rekonstruota ir pati Laisvės alėja. Fontanas turėjo 
tapti vienu pagrindinių jos akcentų, tačiau turbūt tada 
dar nenumanyta, kad vėliau jis taps ir miesto simboliu. 

Paminklas estrados artistui 

Danieliui Dolskiui 

Vaikštinėjant Laisvės alėja, netoli žymiojo fonta- 
no, dėmesį turėtų patraukti medžių pavėsyje įkurdinta 
žmogaus ūgio skulptūra. Tai paminklas pirmajam Lie- 
tuvos estrados artistui Danieliui Dolskiui (1891-1931). 
Paminklas sukurtas skulptoriaus Romualdo Kvinto 
ir atidengtas 2007 m. rudenį žymaus Lietuvos muzi- 
kos atlikėjo Vytauto Kernagio. Jis pastatytas priešais 
„Metropolio“ restoraną ne veltui - Danielius Dolskis 
čia dažnai savo pasirodymais linksmindavo tarpukario 
publiką. Prieš sugrįždamas į Lietuvą, jis nemažai metų 
koncertavo užsienio šalyse. Į Kauną atvyko tik 1929 m., 
tačiau labai greit išmokęs lietuvių kalbą, pradėjo kurti 
lietuviškus tekstus pagal užsienio estradines dainas. To 
meto žmones žavėjo ir jo šmaikštūs monologai, taik- 
lios parodijos. Šio talentingo artisto dainos „Palangos 
jūroj, „Aš myliu vasaros rugiagėlę“, „Onyte, einam su 
manim pašokti, „Lietuvaitė“ ir daugelis kitų, tapusių 
estrados klasika, nepraranda populiarumo iki šiol, yra 
žinomos ne tik vyresniajai, bet ir jaunajai kartai. 


Viešbutis „Metropolis“ 

Šalia Laisvės alėjos įsikūręs vienas garsiausių vieš- 
bučių Lietuvoje - „Metropolis“. Specialiai viešbučiui ir 
restoranui įkurti buvo skirtas pačiame Kauno centre 
1899 m. pastatytas pastatas. Jį suprojektavo inžinierius 
Nikolajus Andrejevas. Pastato pirmajame aukšte vei- 
kė restoranas, keletas parduotuvėlių; antrajame aukš- 
te buvo įrengti 27 kambariai, o pusrūsyje - virtuvė ir 
maisto bei vyno sandėliai. 1922 m. pastatą įsigijo Užsie- 
nio reikalų ministerija ir pavadino AB „Lietuvos vieš- 
būtis. 1925 m. prie jo pristatytas trijų aukštų korpusas, 
kurio architektūroje derėjo modernumo ir tautiškumo 
elementai (archit. V. Dubeneckis). Tarpukariu „Metro- 
polis“ pelnė puikų vardą ir populiarumą, buvo laikomas 
prestižiškiausiu viešbučiu Kaune. Jame rinkdavosi gar- 
sūs to meto žmonės. Jau senokai perkopęs šimto metų 
sukaktį, „Metropolis“ vis dar gyvuoja. Dabar viešbučio 
pastate yra įrengti 74 kambariai, 2 konferencijų salės. 


Konrado kavinė 


Laisvės alėją kadaise garsino Konrado kavinė, pri- 
klausiusi Maksui Konradui. Kavinę jis įkūrė išsinuo- 
motame XIX a. vid. statytame name. XX a. trečiajame 
dešimtmetyje kavinėje buvo tik dvi patalpos ir atskiras 
kambarys patefonui. Ketvirtajame dešimtmetyje buvo 
atlikta rekonstrukcija, kurios metu praplėstos kavinės 
patalpos. Konrado kavinė buvo įsikūrusi itin geroje 
vietoje — pačiame Kauno centre, todėl lankytojų joje 

netrūko. Nepriklausomoje Lietuvoje ji buvo tapusi 
literatų, universiteto profesorių, dailininkų, teatralų 
sambūrio ir bohemos vieta. Čia mėgdavo apsilankyti 
profesoriai Juozapas Albinas Herbačiauskas, Vaclovas 
Biržiška, literatai Liudas Gira, Kazys Binkis ir daug 
kitų to meto šviesuomenės narių. Susibūrę skirtingų 
krypčių ir kartų, įvairių pažiūrų menininkai čia da- 
lydavosi naujienomis, mėgdavo drąsiai išsakyti savo 
nuomonę ar kritiką rūpimomis temomis, diskutuoti. 
Taigi tarpukariu kavinė buvo tapusi meno ir kultūros 
atstovų neoficialaus bendravimo centru. Ši vieta atgyja 
ne vieno to meto rašytojo memuaruose. Sovietiniais 
laikais kavinė buvo pervadinta „Tulpe“ ir neteko savo 
ankstesnės reikšmės. 


„Romuvos“ kino teatras 


Keliaujant Laisvės alėja Šv. arkangelo Mylolo (Įgu- 
los) bažnyčios link, galima išvysti didžiulį „Romuvos“ 
kino teatro pastatą. Lankytojams duris jis pirmąkart 
atvėrė 1940 m. Šis teatras išskirtinis tuo, jog yra seniau- 
sias išlikęs kino teatras Kaune. Tad jis neabejotinai turi 
ne tik kultūrinę, bet ir istorinę vertę. 1970 m. buvo at- 
likti kino teatro rekonstrukcijos darbai. Tačiau 2007 m. 
„Romuvos“ veikla nutrūko. Dėl šio pastato likimo buvo 
svarstoma paskutiniuosius keletą metų. Mėginta jį pa- 
versti nekomercinio kino ir kultūros centru. Šiuo metu 
šioje kauniečiams reikšmingoje kultūrinėje erdvėje įsi- 
kūrusi Kauno kino studija. 

Įėjimas į Kauno įgulos karininkų ramovę 


£2 Kauno įgulos karininkų ramovė 


Kauno centre, netoli Laivės alėjos, tarpukariu iš- 
kilusiame pastate įsikūrusi Kauno įgulos karininkų 
ramovė. Jos pradžia galima laikyti 1919 m., kada buvo 
įsteigtas Kauno įgulos karių klubas, kuris 1924 m. 
gavo Lietuvos karininkų ramovės vardą. Toks pava- 
dinimas turėjo atspindėti taikų lietuvių tautos būdą. 
Ramovės rūmų statybos užtruko beveik dvejus me- 
tus: 1935-1937 m. Keturių aukščių pastato projekto 
architektas — dr. Stasys Kudokas. Rūsyje buvo įreng- 
ta sporto salė ir šaudykla. Nors ramovė buvo skirta 
kariškiams, tačiau Nepriklausomoje Lietuvoje ji tapo 
vienu iš kultūrinio ir visuomeninio gyvenimo centrų: 
čia vykdavo įvairūs valstybinės reikšmės renginiai, 
veikė karinės organizacijos. Pirmosios rusų okupaci- 
jos metu ramovė iš karininkų buvo atimta, o antro- 
sios okupacijos metais - paversta karo ligonine. Jos 
patalpos buvo išgrobstytos, pertvarkytos. Ši vieta at- 
zijo 1992 m., kai ją atgavo Lietuvos kariškiai. Pastatas 
buvo pradėtas restauruoti siekiant grąžinti jo paskirtį. 


€0) Šv. arkangelo Mykolo 

(Įgulos) bažnyčia 

Laisvės alėjos rytiniame gale, Neprikalusomy- 
bės aikštės viduryje, stūkso savo didingumu visus 
aplinkinius pastatus pranokstanti Kauno Šv. arkan- 
zelo Mykolo (Įgulos) bažnyčia, dažnai dar vadinama 
Kauno soboru. Tai - buvusi carinės armijos karinės 
miesto įgulos cerkvė. 1891 m. caro valdžios pradėta 
statyti cerkvė turėjo atlikti reprezentacinę paskirtį, 
todėl stengtasi ją pastatyti kuo ištaigingesnę. 1895 m. 
jos statybos baigtos. Vidus taip pat atrodė ne mažiau 
įspūdingai nei pastato išorė: buvo gausiai išpuoštas sa- 


Po Kauną pėsčiomis 


kralinio meno kūriniais. Tarpukariu šventovė tituluo- 
ta dabartiniu vardu ir perduota Kauno karinei įgulai. 
Sovietiniais metais ji tapo Dailės muziejaus padaliniu. 
1991 m. Šv. arkangelo Mykolo (Įgulos) bažnyčia grą- 
žinta Kauno arkivyskupijos kurijai, 0 1996 m. paskirta 
Lietuvos kariuomenės Kauno įgulai. Didinga tinkuoto 
mūro, bazilikinės formos bažnyčia su penkiais kupo- 
lais matoma iš tolo, nuo pat vakarinio Laisvės alėjos 


galo. 


Mykolo Žilinsko dailės galerija 

Mykolo Žilinsko dailės galerija pastatyta 1989 m. 
Jos projekto autoriai - architektai Eugenijus Miliūnas, 
Saulius Juškys, Kęstutis Kisielius. Galerijos istorija pra- 
sidėjo tada, kai dailės kolekcininkas Mykolas Žilinskas 
(1904-1992), per Antrąjį pasaulinį karą pasitraukęs iš 
Lietuvos ir apsigyvenęs Berlyne, nusprendė padovanoti 
Lietuvai savo surinktą paveikslų kolekciją. Tačiau pa- 
geidavo, kad ji būtų įkurdinta tam pastatytoje galerijo- 
je. Visi šie kūriniai į Lietuvą per Vokietijos sieną buvo 
pervežti slapta. O Kaune buvo pastatyti galerijos, pa- 
vadintos kolekcininko vardu, rūmai. Dabar galerijoje 
veikia keletas ekspozicijų, kuriose lankytojai gali susi- 
pažinti su M. Žilinsko surinktais XVII-XX a. Europos 
menininkų taikomosios dailės darbais, XVI-XIX a. ita- 
lų, olandų, flamandų ir vokiečių tapyba, senąja Egipto 
daile, taip pat XIX a. antrosios pusės - XX a. Vakarų 
Europos daile, XX a. pirmosios pusės Baltijos šalių 
tapyba ir skulptūra, senaisiais gobelenais, porceliano 
kūriniais. Galerijoje taip pat veikia vaikų dailės studija, 
rengiamos edukacinės programos. 
(D www.muziejai.lt/kaunas/MZilinsk galerija.htm 


Lietuvos Respublikos 

žemės ūkio rūmai 

Kauno centre įsikūrę Lietuvos Respublikos že- 
mės ūkio rūmai. Stengiantis Lietuvos ūkį atgaivinti 
po karo, 1925 m. buvo patvirtintas Žemės ūkio rūmų, 
kurie turėjo atstovauti šalies ūkininkams, įstatymo 
projektas. Rūmai pradėjo veikti 1926 m., kai įvyko 
pirmasis Rūmų tarybos suvažiavimas. Organizacija 
dalijosi veikla su Žemės ūkio ministerija, rūpinosi 
žemės ūkio kultūros kėlimu ir gamybos skatinimu. 
Rūmai veikė iki pirmosios sovietų okupacijos. Nuo 
tada jos funkcijas perėmė naujai sudarytas Žemės 
ūkio liaudies komisariatas. Vokiečių okupacijos me- 
tais organizacijos veikla buvo trumpam atnaujinta, 
tačiau 1942 m. ir vėl sustabdyta. Lietuvai atkūrus ne- 
priklausomybę, 1991 m. Lietuvos Respublikos žemės 
ūkio rūmai atgimė. 

Kauno paveikslų galerija 


Kauno paveikslų galerija (K. Donelaičio g. 16) — 
vienas dailės meno mėgėjų lankomiausių muziejų. 
Vienoje iš ekspozicijų lankytojai gali apžiūrėti iški- 
liausių XX a. septintojo ir aštuntojo dešimtmečių lie- 
tuvių dailininkų darbus. Tai A. Gudaičio, L. Surgai- 
lio, A. Švėgždos, V. Karatajaus, L. Tuleikio, J. Švažo, 
A. Stasiulevičiaus ir kitų šio laikotarpio žymių meni- 
ninkų paveikslai. Kitoje, nuolat atnaujinamoje ekspozi- 
cijoje, pristatomi pasaulio lietuvių tapybos, skulptūros, 
keramikos, tekstilės darbai. Galerija lankytojus domina 
ir čia eksponuojamais Jurgio Mačiūno bei kitų „Fluxus“ 
judėjimo dalyvių išradingumu žavinčiais kūriniais, taip 
pat Algimanto Miškinio Kauno miestui dovanotomis 
Lietuvos dailės ir Rytų meno kolekcijomis. 

(D www.muziejai.lt/kaunas/paveikslu galerija.htm 





Vytauto Didžiojo universiteto rektorato rūmai 


VDU rektoratas 


Kauno lankytojų dėmesį atkreipia ir K. Done- 
laičio g. 58 stūksantys Vytauto Didžiojo universite- 
to (VDU) rektorato rūmai. Juos atpažinti padeda virš 
įėjimo pritvirtintas didžiulis kunigaikštį vaizduojantis 
ženklas su universiteto pavadinimu. Nepriklausomoje 
Lietuvoje šis pastatas buvo LR Ministrų kabineto rūmai. 
Buvusiame Lietuvos užsienio reikalų ministro Stasio Lo- 
zoraičio vyresniojo (1898-1983) darbo kabinete dabar 
įrengtas S. ir S. Lozoraičių muziejus. Aukštosios mokyk- 
los istorija prasideda nuo 1922 m., kai, pertvarkius iki 
tol Kaune veikusius Aukštuosius kursus, buvo įkurtas 
Lietuvos universitetas. Tarpukariu jis buvo vienintelė 
lietuviška aukštoji mokykla. 1930 m. universitetui su- 
teiktas Vytauto Didžiojo vardas. Universitete dėstė ir jį 
baigė nemažai žymių kultūros ir visuomenės veikėjų. 
1950 m. sovietinė valdžia aukštąją mokyklą uždarė. 
1989 m. VDU buvo atkurtas ir nuo tada sėkmingai tę- 
sia jaunosios kartos ugdymą, daug dėmesio skirdamas 
bendradarbiavimui su užsienio universitetais. 

Paminklas Stasiui Lozoraičiui 


Prie VDU rektorato stovi skulptoriaus Juozo 
Šlivinsko sukurtas ir 1996 m. atidengtas paminklas 
Stasiui Lozoraičiui (1924-1994). S. Lozoraitis - žy- 
mus visuomenės veikėjas, diplomatas. Dirbo Lietuvos 
ambasadoje JAV, o paskutiniaisiais gyvenimo metais 
buvo Lietuvos ambasadorius Italijoje. 1993 m. kan- 
didatavo į Lietuvos Respublikos Prezidento postą, 
buvo vadinamas Lietuvos Vilties ir Garbės Preziden- 
tu. 1991 m. jam buvo suteiktas VDU garbės daktaro, 
0 1994 m., jau po jo mirties, - Kauno miesto Garbės 
piliečio vardas. Šis žmogus buvo aktyvus Lietuvos ne- 
priklausomybės atkūrimo siekėjas. Už nuopelnus Lie- 
tuvai 1999 m. apdovanotas Vyčio kryžiaus 1-ojo laips- 
nio ordinu. Paminėtina, kad jo tėvas, taip pat Stasys 
Lozoraitis (1898-1983), Lietuvai ne mažiau nusipelnė 
nei sūnus. Todėl, galima manyti, šis paminklas skirtas 
pagerbti abiem Lozoraičių šeimos vyrams. 


€3 KTU centriniai rūmai 

K. Donelaičio gatvėje, netoli Vytauto Didžiojo 
universiteto rektorato rūmų, stūksantis tarpukariu 
statytas pastatas, puikiai įsiliejantis į kitų jį supančių 
architektūros vertybių visumą, - Kauno technologi- 
jos universiteto (KTU) centriniai rūmai. KTU istorija 
prasideda nuo 1922 m., kai buvo įkurtas Lietuvos uni- 
versitetas, vėliau pavadintas Vytauto Didžiojo vardu, 
o dar vėliau - Kauno valstybiniu universitetu, kuriame 
veikė ir Technologijos fakultetas. 1951 m. pertvarkius 
Kauno valstybinį universitetą, iš kelių techniškųjų fa- 
kultetų buvo įkurtas Kauno politechnikos institutas. 
1990 m. jis buvo pavadintas Kauno technologijos uni- 
versitetu. Universiteto centriniuose rūmuose įrengtas 
KTU muziejus. Dviejose ekspozicijose galima susipa- 
žinti su KTU istorija. 

Vytauto Didžiojo karo muziejus 


Vytauto Didžiojo karo muziejus 


Visiems, norintiems daugiau sužinoti ne tik apie 
Lietuvos, bet ir kitų šalių karybos istoriją, pravartu ap- 
silankyti šalia Vienybės aikštės įsikūrusiame Vytauto 
Didžiojo karo muziejuje. Jį nuspręsta įkurti siekiant iš- 
saugoti Lietuvos kovų dėl laisvės ir nepriklausomybės 
atminimą būsimosioms kartoms. Muziejus duris atvėrė 
1921 m., minint Lietuvos nepriklausomybės dieną. Jo 
pradininku laikomas pirmąją ekspoziciją įrengęs gen. 
ltn. Vladas Nagevičius. Vytauto Didžiojo vardu mu- 
ziejus pavadintas 1930 m., o į dabartines patalpas buvo 
perkeltas 1936 m. Sovietinės okupacijos laikotarpiu mu- 
ziejaus pavadinimas buvo pakeistas, jis neteko nemažai 
vertingų eksponatų, kuriuos pakeitė sovietinę ideologiją 
atspindintys daiktai. 1990 m. muziejus atgavo savo var- 
dą ir dalį prarastų eksponatų, taip pat pasipildė naujais 
žmonių surinktais ir dovanotais daiktais. Čia kaupiami 
ir saugojami paminklai, archeologiniai radiniai, ginklai 
ir amunicijos rinkiniai atskleidžia daug įdomių tautos 
istorijos faktų, atspindi karinės atributikos ir karybos 





Lituanicos“ nuolaužos Vytauto Didžiojo karo muziejuje 


?o Kauną pėsčiomis 





meno raidą nuo seniausių laikų iki šių dienų. Muzieju- 
je, S. Dariaus ir S. Girėno skyriuje, saugoma ir „Litua- 
nicos“ nuolaužos, skrydžio per Atlantą daiktai, doku- 
mentai, nuotraukos. Mokslinėje bibliotekoje sukaupta 
daugybė dokumentų ir knygų istorine, karine tematika. 
Įrengta žuvusiųjų už Lietuvos laisvę kripta. Be nuolati- 
nių ekspozicijų, čia rengiamos archeologijos, Lietuvos 
karybos istorijos, Lietuvos diplomatijos ir kitos paro- 
dos, vykdomos edukacinės programos. 

(D www.muziejai.lt/Kaunas/karo muziejus.htm 


€3 Nacionalinis M. K. Čiurlionio dailės 

muziejus 

Nacionalinis M. K. Čiurlionio dailės muziejus gar- 
sėja kaip seniausias ir didžiausias dailės muziejus Lie- 
tuvoje. Jame sukaupta daugiau nei 300 tūkst. ekspona- 
tų. Muziejaus pradžia - 1921 m. Į dabartinius rūmus, 
kuriuos projektavo architektai Vladimiras Dubenec- 
kis, Karolis Reisonas ir Kazys Kriščiukaitis, muziejus 
buvo perkeltas 1936 m., o M. K. Čiurlionio vardu pa- 
vadintas 1944 m. Nuo septintojo dešimtmečio pabai- 
gos centrinių muziejaus rūmų priestate pradėjo veik- 
ti M. K. Čiurlionio kūrinių galerija. 1997 m. jis gavo 
nacionalinio muziejaus statusą. Šią kultūros įstaigą 
sudaro trys skyriai: M. K. Čiurlionio, Vaizduojamosios 
dailės ir Numizmatikos. Pirmajame skyriuje pateikia- 
mas vieno žymiausių Lietuvos dailininkų ir kompozi- 
torių - M. K. Čiurlionio - kūrybinis palikimas. Antro- 
jo skyriaus ekspozicijos supažindina ne tik su Lietuvos, 
bet ir su Europos dailės raida. Čia pateikiama daugiau 
nei aštuoni tūkstančiai tapybos ir skulptūros kūrinių. 
Numizmatikos skyriuje saugomi monetų, medalių, taip 
pat banknotų, pirmykščių tautų pinigų rinkiniai. 
(D www.muziejai.lt/kaunas/ciurlionio muziejus.htm 


Vytauto Didžiojo karo muziejaus 
sodelis 


Prie Vytauto Didžiojo karo muziejaus esantis 
medžiais apsodintas ir gražiai sutvarkytas žemės plo- 
telis - Karo muziejaus sodelis. Iki Nepriklausomybės 
paskelbimo čia buvusi prekybos vieta, kuri vėliau buvo 
panaikinta. Tarpukariu sodelyje iškilo nemažai skulp- 
tūrų, skirtų įvairiems lietuvių tautai nusipelniusiems 
didvyriams ir šviesuoliams: paminklas „Žuvusiems už 
Lietuvos laisvę“, Juozo Zikaro ir Broniaus Pundziaus 
sukurti visuomenės veikėjų dr. Jono Basanavičiaus, 
Simono Daukanto, Vinco Kudirkos, poeto Maironio, 
švietėjo Vlado Putvinskio, karininko Antano Juoza- 
pavičiaus, kareivių Povilo Lukšio, Stasio Žukausko ir 
kitų žymių Lietuvos asmenybių biustai, J. Zikaro sta- 
tula „Knygnešys“, Bernardo Bučo statula „Sėjėjas“ ir 

paminklinė lenta Lietuvos knygnešiams. Čia vykdavo 
žuvusiųjų kovose dėl laisvės minėjimai, valstybinės 
šventės. Dalis šių skulptūrų sovietiniais metais buvo iš 
sodelio iškeldintos. Jas keitė sovietinės. 1988-1991 m. 
sodelis su čia tarpukariu stovėjusiomis skulptūromis 
vėl buvo atkurtas. Vienas iš įdomesnių šios vietos ak- 
centų - šalia nežinomo kario kapo amžinąja ugnimi 
degantis aukuras, skirtas pagerbti kovose už Lietuvos 
laisvę žuvusiems kariams. 


€0) Karilionas 


Vienybės aikštėje stūksantis aukštas bokštas - Kau- 
no karilionas (muzikos instrumentas, susidedantis iš 
tarpusavyje suderintų įvairaus dydžio varpų, tvirtinamų 
prie eilėmis išdėstytų sijų). Varpais skambinama naudo- 
jantis klavišais ir pedalais. Kauno karilionas buvo išlie- 
tas Belgijoje ir 1937 m. įrengtas Vytauto Didžiojo karo 
muziejaus bokšte. Iš pradžių jį sudarė 35 varpai, tačiau 
2006 m. karilionas buvo atnaujintas, ir šiuo metu jo 
komplekte yra 49 varpai. Didžiausias varpas sveria maž- 
daug toną. Paminėtina, kad karilionas čia buvo įrengtas 
Vytauto Didžiojo karo muziejaus įkūrėjo gen. Vlado Na- 
gevičiaus ir kompozitoriaus Juozo Tallat-Kelpšos inicia- 
tyva. Pirmieji muzikos šiuo instrumentu atlikėjai buvo 
Viktoras ir Giedrius Kuprevičiai. Šiuo metu tai vienas iš 
dviejų karilionų Lietuvoje (kitas yra Klaipėdoje, tačiau 
norima šį instrumentą įrengti ir Vilniuje). Pasaulyje jų - 
daugiau nei 600 šimtai. Tad dar negirdėjusiems varpų 
muzikos Kauno lankytojams - tai puiki proga išgirsti 
įvairiausias melodijas skambinančius varpus. 


Laisvės statula (aut. J. Zikaras) 

Paminklas Laisvei 

Vienas labiausiai žvilgsnį traukiančių Vienybės 
aikštėje stovinčių paminklų — Laisvės statula. Šis Žy- 
maus lietuvių menininko Juozo Zikaro sukurtas žal- 
varinis paminklas Vytauto Didžiojo karo muziejaus 
sodelyje buvo pastatytas 1928 m. Sovietiniais metais 
jis buvo nugriautas, kaip ir dauguma nepriklausomy- 
bės laikotarpiu čia įrengtų paminklų. 1973 m. šio pa- 
minklo vietoje atsidūrė Vinco Mickevičiaus-Kapsuko 
skulptūra. Tačiau 1989 m. Laisvės statula buvo atkurta 
ir grąžinta į jai skirtą vietą. Skulptūra vaizduoja angelą, 
tapusį laisvės simboliu. 





Lietuvos banko rūmų interjeras 


Lietuvos banko rūmai 


Dar vienas iš Nepriklausomos Lietuvos Kauno 
miestą papildžiusių žavių statinių - Lietuvos banko rū- 
mai, esantys Maironio ir K. Donelaičio gatvių sankirto- 
je. Jie statyti 1925-1928 m. Rūmus projektavo architek- 
tas Mykolas Songaila, nors projekto konkursą laimėjo 
prancūzų architektai. Pastatui būdingos neoklasicizmo 
formos. Įspūdingai atrodo ne tik jo išorė, bet ir ištai- 
gingai įrengtas vidus: prie vestibiulio stūksančios juodo 
marmuro kolonos, erdvi operacijų salė, baldai, kurių 
dalis atvežti iš įvairių Vakarų šalių, puošnūs šviestuvai, 
marmurinė apdaila, dailininkų Petro Kalpoko, Vlado 
Didžioko, Olgos Dubeneckienės-Kalpokienės tapyba, 
vienoje patalpoje mitologiniais, kitoje - rytų motyvais 
puoštos lubos ir kt. Kiekviena detalė atspindi prabangą. 
Tai tikras meno kūrinys, paskelbtas kultūros paveldo 
objektu. Nors šiuo metu Lietuvos Respublikos centri- 
nio banko būstinė Vilniuje, Lietuvos banko rūmai, įsi- 
kūrę 1922 m. Kaune, - Lietuvos centrinės bankininkys- 
tės pradžia. Dabar juose veikia Lietuvos banko Kauno 
skyrius. Taip pat šiuose rūmuose rengiamos parodos. 

€ Nemuno sala 


Nemuno sala plyti Nemuno dešiniajame krante 
ir nuo Karaliaus Mindaugo prospekto yra atskirta ka- 
nalo. Į šią vietovę galima patekti per kanalą nutiestais 
dviem pėsčiųjų tiltais (neseniai nutiesti ir du transpor- 
to eismui skirti, salą su prospektu sujungiantys tiltai). 
1917 m. vokiečiai čia įkūrė Žiemos uostą. Tarpukariu 
jis buvo plečiamas, o pietinėje salos dalyje buvo įrengta 
poilsio ir sporto zona. Čia buvo įkurta Lietuvos jacht- 
klubas, plaukimo sporto centras, tačiau XX a. aštunta- 
jame dešimtmetyje uostas iškeldintas. Buvo numatyta 
šią vietą paversti pramogų centru, tačiau tai taip ir liko 
neįgyvendinta. Dabar kauniečiai gali džiaugtis čia įsi- 
kūrusiu miesto poilsio parku. Nemuno sala - Kauno 
gyventojų mėgstama pasivaikščioti ar romantiškai ir 
ramiai gamtoje praleisti laiką vieta. Tai ir vienas gra- 
žiausių gamtos kampelių šalia Kauno centro. 


g Jurgio Kairio tiltas 


Puikiu kraštovaizdžiu, kuriame susilieja vandens, 
augmenijos plotai ir dalis senamiesčio, galima pasi- 
grožėti nuo pėsčiųjų tilto, kuris nutiestas per kanalą ir 
jungia salą su S. Daukanto gatve. Tiltas garsus tuo, jog 
1996 m. po juo praskrido žymus lakūnas ir akrobatinio 
skraidymo meistras Jurgis Kairys, o 2000 m. jis pakar- 
tojo skrydį dar įspūdingiau - aukštyn ratais. Todėl ne- 
reikėtų nustebti, kad šis tiltas gavo Jurgio Kairio vardą. 


„Žalgirio“ arena Nemuno saloje 

Nuo pėsčiųjų tilto matyti Mindaugo prospekte esantys 
gyvenamieji namai, pietvakarių pusėje boluojantys 
aukščiausių senamiesčio statinių bokštai ir stogai. 


CB „Žalgirio“ arena 

Kauno „Akropoliui“ savo didybe nenusileidžia dar 
vienas netoliese, Nemuno saloje, įsikūręs modernus 
pastatas - „Žalgirio“ arena. Ji atidaryta 2011 m. vasa- 
rą, laukiant Europos krepšinio čempionato, kuris vyko 
rugpjūčio 31 - rugsėjo 18 d. Lietuvoje. Būtent šioje 
arenoje ir vyko krepšinio čempionato superfinalai. Pir- 
masis krepšinio čempionatas Lietuvoje vyko 1939 m., 
ir Lietuvos vyrų krepšinio rinktinė tapo Europos čem- 
pione. Naujosios „Žalgirio“ arenos statybos užtruko 
beveik trejus metus, tačiau po šio ilgo ir brangiai kaina- 
vusio projekto Nemuno krantas pasipuošė didžiausia 
arena Baltijos šalyse. Ji skirta ne tik sporto varžyboms, 
bet ir koncertams, kino festivaliams, parodoms, spek- 
takliams, kitiems renginiams. Moderniausių techno- 
logijų arenoje renginių metu gali tilpti iki 15,3 tūkst. 
žiūrovų. Iškilmingo atidarymo metu „Žalgirio“ arena 
buvo pašventinta arkivyskupo Sigito Tamkevičiaus. Šio 
pastato pavadinimas asocijuojasi ne tik su svarbiu Lie- 
tuvos istorijoje mūšiu, bet ir su dabartiniais šios arenos 
sporto aikštelės šeimininkais - Kauno krepšinio klubu 
„Žalgiris“ todėl arena dar vadinama šios legendinės 
krepšinio komandos namais. 
() http://zalgirioarena.lt 











Kauno panoramos ir miesto parkai 


Aleksotas-Pažaislis-Žaliakalnis 

Pažintinę kelionę po Kauno miestą pratęskime 
žvelgdami į senamiesčio panoramą, kuri visu grožiu 
atsiveria nuo apžvalgos aikštelės, esančios Aleksoto 
kalne, Lietuvos muzikos ir teatro akademijos Kauno 
fakulteto kieme (V. Čepinskio g. 5). Šią aikštelę galima 
pasiekti senoviniu, tarsi iš tarpukario laikų išnyrančiu 
funikulieriumi €B, kuris nuo Aleksoto tilto pakels į vir- 
šuje esančią akademijos aikštelę €3. Pasak legendų, ant 
Aleksoto kalno vaidilutės saugojo šventąją ugnį, tarp 
jų buvo ir kunigaikščio Dangeručio dukra Milda. Pa- 
sigrožėję senamiesčio panorama toliau keliaukime per 

Aleksotą į Aleksoto aerodromą. Aplankykime Lietuvos 
aviacijos istoriją pasakojantį muziejų E2, įsikūrusį Vei- 
verių g. 132. Muziejus lankytojus stebina gausia ekspo- 
zicija ir įdomiais eksponatais. 

Kaimyniniame Aukštosios Fredos mikrorajone 
daug lankytojų pritraukia Vytauto Didžiojo universite- 
to Kauno botanikos sodas 3 (Ž. E. Žilibero g. 6). Buvusį 
dvarą, dabartinį Botanikos sodą, lanko ir profesionalūs 
specialistai, ir gamtos mylėtojai. Įvairiausios vietinės ir 
tolimųjų kraštų augalų rūšys visu grožiu atsiskleidžia 
skirtingais metų laikais, kai kurių rūšių net galima įsi- 
gyti. Pasivaikščioję Botanikos sodo takeliais vykime 
Europos pr. iki Mikalojaus Konstantino Čiurlionio til- 
to E8 per Nemuną. Atkreipkime dėmesį, kad šalia nu- 
tiestas Žaliasis geležinkelio tiltas (3. Nesikelkime per 
tiltą, o sukime į šalia esančią Piliakalnio g. Šios gatvės 
pabaigoje stūkso 62 m aukščio Jiesios piliakalnis €2. 
Kalbama, kad 1812 m. nuo šio kalno Napoleonas stebė- 
jęs Prancūzijos armijos persikėlimą per Nemuną. Nuo 
piliakalnio galima apžvelgti Nemuno upės ir Žemųjų 
Šančių panoramą. Pasigrožėję miesto vaizdu, vykime 
toliau Piliakalnio g., jai pasibaigus pateksime į Jiesios 
plento atkarpą, o tada - į Vaidoto gatvę. Važiuokime 
Vaidoto g. iki pabaigos ir tada sukime į Raudono- 
jo Kryžiaus gatvę. Jai pasibaigus sukime į T. Masiulio 
gatvę, pervažiuosime per tiltą, kurio pabaigoje maty- 
sime Kauno hidroelektrinę €3 ir užtvenktas Kauno 

marias. Tai itin mėgstama kauniečių laisvalaikio vieta: 
prie Kauno marių yra paplūdimių, kavinių. Išvysime 
už marių, miško apsuptyje kylančius Pažaislio vie- 
nuolyno ansamblio EX bokštus. Pažaislio ansamblis — 
baroko perlas - garsėja ne tik architektūra, istorija, 
legendomis, bet ir freskomis, meno dirbiniais, stebuk- 
lingu Gražiosios Meilės Motinos su Kūdikiu atvaizdu, 
vadinamu Kamaldulių Dievo Motina. 1661 m. popie- 
žius Aleksandras VII padovanojo paveikslą bažnyčios 
fundatoriui Kristupui Zigmuntui Pacui. Kelionės metu 
išalkus, visai šalia Kauno marių, pakeliui į Petrašiūnus, 
kviečia pailsėti restoranas „Svarstyklės“ (T. Masiu- 
lio g. 18E), kuriame galima apžiūrėti senovinių svars- 
tyklių kolekciją. 

Per Petrašiūnus grįžkime į centrą. Šalia Tunelio 
gatvės prasideda vienas pirmųjų Europoje geležinke- 
lio tunelių UV. Jo kasybos darbai buvo vykdomi 1859— 
1862 m. Už keleto šimtų metrų, ties Vytauto pr., rasime 
to paties laikotarpio buvusių kapinių vietą - dabartinį 
Ramybės parką (8). Čia gausu įvairiatautę Kauno istoriją 
atspindinčių paminklų, statinių. Nepraleiskime progos 

Senamiesčio panorama 


Kauno mieste veikia vieninteliai šalyje tar- 
pukario laikų funikulieriai - keltuvai, kurie lynu 
tempiami į statų šlaitą ar kalną. Tokiais dviem fu- 
nikulieriais galima pasivėžinti kylant į Žaliakalnio 
kalną prie Prisikėlimo bažnyčios bei į Aleksoto 
kalną, nuo kurio atsiveria plati senamiesčio pa- 
norama. 1935 m. pastatytas funikulierius kartu su 
nuo 1931 m. veikiančiu Žaliakalnio funikulieriu- 
mi yra tapę Kauno miesto simboliu. Tarpukariu 
133 metrus į Aleksoto kalną keldavęs funikulierius, 
2011 m. kapitaliai remontuotas, iki šių dienų veikia 
nepriekaištingai. Lietuvos prezidento Antano Sme- 
tonos iniciatyva pastatytas keltuvas yra išsaugojęs 
Nepriklausomos Lietuvos laikų išvaizdą, todėl yra 
ne tik smagi pramoga, bet ir vertinga praeities da- 
lis. Du mediniai vagonėliai talpina po 25 keleivius, 
bėgių nuolydis - 18 laipsnių. 

Senamiesčio panorama nuo 
Aleksoto kalno 


Aleksotas įsikūręs pietiniame Kauno pakraš- 
tyje, kairiajame Nemuno krante. Su senamiesčiu šį 
mikrorajoną jungia Vytauto Didžiojo tiltas (Alek- 
soto tiltas), kuris matomas nuo Aleksoto kalno. 
Nuo šio kalno atsiveria ne tik nuostabus Nemuno, 
bet ir kitame jo krante įsikūrusio senamiesčio vaiz- 
das. Todėl kiekvienas Kauno svečias turėtų būtinai 
užsukti į šio kalno aikštelę. 

Žvilgsnį traukia ir kitoje Nemuno pusėje įsikū- 
rusio Vilniaus universiteto Kauno humanitarinio 
fakulteto pastatai, kurių viename įkomponuotas 
saulės laikrodis, ir ne vieną amžių menanti Kau- 
no Švč. Mergelės Marijos Ėmimo į dangų (Vytauto 
Didžiojo) bažnyčia. Matyti ne tik iškilę Šv. apaštalų 
Petro ir Povilo arkikatedros bazilikos, rotušės frag- 
mentai, gyvenamųjų namų masyvas, bet ir gana 
didelė Kauno miesto dalis. Nepamirštamą įspūdį 
senamiesčio vaizdas palieka vakare, kai žibintai ap- 
šviečia senamiesčio pastatus ir Aleksoto tiltą. 


Lietuvos aviacijos muziejus 


Lietuvos aviacijos muziejus, įsikūręs Alekso- 
te, - viena įdomiausių ir unikaliausių Kauno lan- 
kytinų vietų. Iki 1983 m. dvylika metų čia veikė 
Sportinės aviacijos muziejus. 1990 m. S. Dariaus ir 
S. Girėno aerodromo teritorijoje muziejaus pagrin- 
du įsteigtas dabartinis Lietuvos aviacijos muziejus, 
iki 1995 m. vadinęsis Lietuvos technikos muzieju- 
mi. Jame saugoma apie 20 tūkst. eksponatų, o pati 
ekspozicija užima maždaug 4 700 kv. m plotą. 

Didesni eksponatai, pavyzdžiui, skraidymo 
technika, eksponuojami lauko aikštelėje - 2 ha plo- 
to teritorijoje. Muziejuje įrengta ir specializuota 
biblioteka, kurioje laikoma beveik 19 tūkst. leidi- 
nių. Lietuvos aviacijos muziejuje galima pamatyti 
natūralaus dydžio „Lituanicos“ kopiją, sukonstruo- 
tą aviatoriaus Vlado Kensgailos 1982 m., taip pat 
išvysti Lietuvoje naudotų sklandytuvų, karinių oro 
pajėgų ir sportinių lėktuvų, sraigtasparnių ir dau- 
gybę kitų su aviacija susijusių eskponatų. 

Muziejus traukia lankytojus ne tik gausio- 
mis ekspozicijomis, bet ir čia rengiamais aviato- 
rių minėjimais, susitikimais su jais, edukacinėmis 
programomis, galimybe pažiūrėti filmų aviacine 
tematika ir kt. 

(D www.lam.lt 

apžiūrėti parke esančių Kristaus Prisikėlimo cerkvės 
ir totorių mečetės (W, 

Parodos kalnu (2 pakilkime į vieną iš seniausių 
Kauno mikrorajonų - Žaliakalnį. Vos užkilus ant kal- 
no, miestas pažeria galybę įdomių objektų: dešinėje 
pusėje išvysime Kauno vaikų ir moksleivių laisvalaikio 
rūmus (B, Vytauto parko atrakcionus, už kelių šim- 
tų metrų - Kauno sporto halę €3, o priešais Parodos 
gatvę - paminklą S. Dariui ir S. Girėnui (0, už jo ma- 
tysime žaliuojantį Ąžuolyno parką 03. Perėję Ąžuolyno 
parką pasieksime Lietuvos zoologijos sodą (0. Auto- 
mobiliu į jį nuvažiuosime Vydūno alėja. 

Po poilsio gamtoje kelionę kviečiame užbaigti 
aplankant dar du objektus: Kristaus Prisikėlimo baž- 
nyčią 70 ir Žaliakalnio funikulierių. Šalia Aušros ir Že- 
maičių g. sankirtos matysime baltutėlę Kristaus Prisi- 
kėlimo bažnyčią. Pakilkime ant bažnyčios terasos ir pa- 
sigrožėkime miesto panorama (3). Už kelių šimtų metrų 
nuo bažnyčios įrengtu funikulieriumi '*3 pasieksime 
miesto centrą. Šis keltuvas - vienas seniausių veikian- 
čių funikulierių Europoje ir dabar mielai naudojamas 
miestiečių ir Kauno svečių. = 








Lietuvos aviacijos muziejaus lauko ekspozicija 

Kauno botanikos sodas 


Botanikos sodas Kaune įkurtas 1923 metais prie 
Lietuvos (vėliau Vytauto Didžiojo) universiteto kaip 
botanikos mokslų centras. Organizuoti botanikos sodo 
įsteigimą ir jam vadovauti iš Tartu universiteto buvo 
pakviestas profesorius Konstantinas Regelis. Renkant 
botanikos sodui tinkamą vietą šalia Kauno, buvo pasi- 
rinktas Juozapo Godlevskio dvaras Aukštojoje Fredoje, 
kuris buvo įkurtas XVIII a. pab. su retų medžių parku 
ir originalia tvenkinių sistema. Unikalūs J ir G raidžių 
tormos tvenkiniai atitinka Juozapo Godlevskio inicialus. 

VDU Kauno botanikos sode sukauptos didelės au- 
galų kolekcijos, kuriose eksponuojama apie 8 tūkst. pa- 
vadinimų augalų. Kauno botanikos sodo oranžerija nė 
karto nebuvo sugriauta. Oranžerija - Botanikos sodo 
širdis, kurioje auginami atogrąžų ir paatogrąžių augalai. 
Tarp jų - augalai iš kai kurių Pietų Amerikos ir Malaizi- 
jos drėgnųjų atogrąžų miškų, Pietryčių Azijos musoni- 
nių miškų, sausų Afrikos savanų ir Meksikos dykumų. 
Kauno botanikos sode lankytojai visada laukiami, čia 
vyksta įvairūs edukaciniai ir kultūriniai projektai. 

http://botanika.vdu.lt 

Šalia Žaliojo tilto 1991 m. buvo pradėtas staty- 
ti gelžbetoninis M. K. Čiurlionio tiltas per Nemuną 
(kaip M. K. Čiurlionio gatvės tęsinys). Statybos baigtos 
2002 m., nors pagal pirminį planą tiltas turėjo būti pa- 
statytas dar 1996 m. Jo ilgis - 475 m, o plotis - 29,4 m. 
Transporto priemonėms skirtos šešios eismo juostos. 
Vėliau, gerinant transporto infrastruktūrą, buvo atida- 
ryta M. K. Čiurlionio tiltą su Europos prospektu jun- 
gianti estakada. Šis statinys jungia Fredą ir Aleksotą su 
Kauno centru. 


Kauno geležinkelio (Žaliasis) tiltas, jungiantis 
Kauno centrą su Žemutine Freda, buvo antrasis tiltas 
per Nemuną šiame mieste. Nuo 1996 m. jis paskelb- 
tas kultūros paveldo objektu Tai sijinis tiltas, statytas 
tiesiant Sankt Peterburgo- Varšuvos geležinkelio atša- 
ką nuo Lentvario iki Virbalio. Tilto statybos, patikėtos 
prancūzų įmonei, truko beveik trejus metus (1859- 
1862). Jam pastatyti prireikė šiek tiek daugiau nei 2 
tūkst. tonų plieno ir panašaus kiekio ketaus. 1862 m. 
vasario 27 d. šiuo tiltu prariedėjo pirmasis traukinys. 

Kauno hidroelektrinė 


Tilto ilgis buvo 327 m, aukštis - 6,75 m, o plotis - 8 m. 
Per Pirmąjį pasaulinį karą tiltas apgriautas. Jį rekons- 
truojant statinys nudažytas žaliai, tarp dviejų tilto kelių, 
skirtų traukiniams, buvo įrengtas net trečiasis - plento 
kelias, skirtas dviratėms ir keturratėms transporto prie- 
monėms, išskyrus sunkvežimius ir autobusus. Antrojo 
pasaulinio karo metais tiltas buvo du kartus nugriautas. 
Paskutinį kartą atstatytas 1948 m. 


Jiesios piliakalnis - vienas iš gamtos paveldo objek- 
tų, esantis Kaune, kairiajame Nemuno krante, prie Pi- 
liakalnio gatvės, ir priklausantis Jiesios kraštovaizdžio 
draustiniui. Piliakalnis dar vadinamas Napoleono 
kalnu, nes, pasak liudijimų, 1812 m. nuo šio kalno jis 
stebėjęs savo kariuomenės persikėlimą per Nemuną. 
Jiesios piliakalnis yra natūralios kilmės, gynybinės pa- 
skirties. Datuojamas I tūkstantmečiu. Manoma, kad jo 
papėdėje buvo įsikūrusi gyvenvietė; joje archeologinių 
tyrimų metu rasta XI-XIII a. laikotarpiui būdingų žal- 
varinių papuošalų, monetų, ietigalių, molio puodų šu- 
kių. Piliakalnio šlaitai yra statūs, 32-37 m aukščio. Nuo 
kalno atsiveria plati Nemuno ir Žemųjų Šančių pano- 
rama. Į pietryčius nuo piliakalnio - Nemuno ir Jiesios 
upių santaka. 


Kauno hidroelektrinė (HE) - viena didžiausių 
Lietuvoje elektros energiją iš atsinaujinančių energijos 
išteklių gaminanti elektrinė. Elektros energija gauna- 
ma naudojant mechaninę krintančio vandens energiją. 
Hidroelektrinės galia - 100,8 MW. Joje kasmet pagami- 

nama apie 2-3 proc. visos šalyje sunaudojamos elek- 
tros energijos. Kauno HE statybos prasidėjo 1955 m. 
1959 m. ties Pažaisliu užtvenkus Nemuną, susidarė 
Kauno marios. Tais pačiais metais buvo paleisti pir- 
mieji du agregatai, o kitąmet - ir dar du. Prie hidro- 
elektrinės projekto dirbo daugybė įvairių specialistų: 
hidrologų, geologų, topografų, inžinierių ir kt. Teigia- 
ma, kad hidroelektrinė naudinga ne vien tuo, kad čia 
gaminama elektra pigesnė, o jos gaminimo būdas eko- 
logiškesnis. Svarbu ir tai, jog ji apsaugo Kauną nuo Ne- 
muno potvynių. Be to, kauniečiai ir poilsiautojai iš kitų 
Lietuvos vietų gali džiaugtis po hidroelektrinės statybų 
užtvenktomis 63,5 kv. km ploto Kauno mariomis, Pa- 
žaislio paplūdimiu. 


Pažaislis — viena daugiausia lankytojų dėmesio 
sulaukiančių ir labiausiai įsimenamų Kauno vietų. Tai 
teritorija Kauno miesto pakraštyje, priklausanti Kauno 


Freska Pažaislio vienuolyno ansamblyje 

marių regioniniam parkui. Didžiojoje šios teritorijos 
dalyje plyti miškai. 

Labiausiai šią vietą garsina Švč. Mergelės Mari- 
jos Apsilankymo pas Elžbietą (Pažaislio) bažnyčia su 
kamaldulių vienuolynu. Dėl ilgos gyvavimo istori- 
jos, apie jį pasakojamų įvairių legendų ir įspūdingos 
brandžiojo baroko architektūros šis kultūros paveldo 
objektas pritraukia gausybę lankytojų. Pažaislio vie- 
nuolyno statybas XVII a. rėmė LDK kancleris Kris- 
tupas Zigmantas Pacas. Šio vienuolyno pastatai buvo 
suprojektuoti italų architekto Džiovanio Batistos Fre- 
dianio pagal naujausias to meto meno madas. Prie 
bažnyčios statybų ir puošybos prisidėjo nemažai kitų 
žymių užsienio meistrų: skulptoriai Džovanis Merlis 
ir Mikalojus Volšeidas, tapytojas Džiuzepė Rosis ir kt. 
Buvo derinama tapyba, skulptūra, stiuko lipdyba. 
Ansamblio pastatuose galima išvysti maždaug 140 iš- 
likusių freskų, daugybę paveikslų ir kitokių meno 
vertybių. Dabar vienuolyną prižiūri Šv. Kazimiero 
kongregacijos seserys. Šią šventovę garsina ir kasmet 
čia rengiamas Pažaislio muzikos festivalis. 

www.pazaislis.lt 


Kauno geležinkelio tunelis 1996 m. buvo įtrauktas 
į kultūros paveldo registrą. Jis įrengtas po Aukštaisiais 
Šančiais, virš jo — Kaišiadorių gatvė. Šis tunelis buvo 
kasamas 1859-1862 m., tiesiant geležinkelio Varšuva- 


Pažaislio bažnyčios ir vienuolyno ansamblis 

Kauno geležinkelio tunelis 


Sankt Peterburgas liniją Vilnius-Virbalis. Ji suprojek- 
tavo inžinierius Stanislovas Kerbedis. Tai buvo vienas 
pirmųjų Europoje statytų geležinkelio tunelių. Ir šiuo 
metu jis yra vienas iš dviejų Baltijos šalyse veikiančių 
geležinkelio tunelių. Jo pamatai ir sienos buvo akmens 
mūro. Per Antrąjį pasaulinį karą tunelį apgriovė vo- 
kiečiai. Net ir atstačius jį, vėliau dar ne kartą teko re- 
montuoti: tunelis, veikiamas besisunkiančio vandens, 
ėmė deformuotis. Nors iš pradžių tunelis buvo įreng- 
tas dviem geležinkelio linijoms, tačiau po 1963 m. čia 
įvykusios traukinių avarijos, buvo palikta tik viena. 
1975 m. tunelis elektrifikuotas. Nuo 2007 m. jis vėl 
buvo tvarkomas ir 2009 m. atidarytas. Atkurta istori- 
nė tunelio išorė, sutvirtintos rekonstrukcijos. Tunelio 
ilgis - 1 284 m, aukštis - 6,6 m, plotis - 8,8 m. 

Ramybės parkas 

Ramybės parkas, esantis Kauno centre, dar vadi- 
namas Kauno senosiomis arba karmelitų kapinėmis, 
nes čia 1847-1959 m. buvo kapinės. Stačiakampio for- 
mos kapinės buvo suskirstytos į tris dalis: evangelikų 
liuteronų (šiaurinė; nuo jos dalis buvo skirta ir mu- 
sulmonams), katalikų (vidurinė) ir stačiatikių (pieti- 
nė). Stačiatikių dalyje 1862 m. buvo pastatyta Kristaus 
Prisikėlimo cerkvė. Musulmonų dalyje įsikūrė mečetė, 
evangelikų - pradžios mokykla, o katalikų teritorijo- 
je —- pastatyta koplyčia ir kapinių administracijos na- 
melis (dabar jame veikia Rezistencijos ir tremties mu- 
ziejus). Sovietinė valdžia po kelerius metus čia vykusių 
lietuvių demonstracijų 1959 m. dalį palaikų perkėlė į 
kitas Kauno kapines, o šias kapinaites pavertė poilsio 
parku. Dabar čia galima pamatyti paminklą „Žuvome 
už Tėvynę laisvės kovų didvyriams, atkurtą po sunai- 
kinimo sovietiniais metais. Šioje vietoje pastatytas sim- 
bolinis paminklas „Kryžius-medis“ 1941 m. sukilimui 
prieš bolševizmą atminti (skulpt. R. Antinis), taip pat 
antkapinis paminklas su karo, Nepriklausomybės kovų 
metu žuvusių ir čia palaidotų žmonių pavardėmis. 
2010 m. rugpjūčio 22 d. atidengtas paminklas „Ko- 
votojų už Lietuvos laisvę Motinai“ (skulpt. V. Gylikis, 
archit. J. Anuškevičius ir V. Izokaitis). 2011 m. šioje te- 
ritorijoje atidaryta Partizanų alėja. 


Kristaus Prisikėlimo cerkvė 


Kauno Kristaus Prisikėlimo cerkvė stovi Ramybės 
parko pietinėje dalyje, šalia autobusų stoties. Ji buvo 
suprojektuota 1858 m. (Sankt Peterburge), o pastaty- 
ta 1862 m. Gana nedidelė, mūrinė, graikiško kryžiaus 


Kauno Kristaus Prisikėlimo cerkvė 

plano, su trimis bokšteliais šventovė kurį laiką buvo 
stačiatikių soboras. Kai 1935 m. buvo pastatytas Ap- 
reiškimo Švč. Dievo Motinai soboras, ši cerkvė prarado 
savo reikšmę ir tapo soboro padaliniu. 1962 m. ši sta- 
čiatikių šventovė buvo uždaryta, virto archyvu. Tačiau 
nuo 2000 m., pasibaigus remonto darbams, Kristaus 
Prisikėlimo cerkvėje vėl vyksta pamaldos. 





Totorių mečetė Ramybės parke 


Kauno totorių mečetė 


Pirmoji totorių mečetė Kauno Ramybės parke, 
musulmonams skirtoje 0,86 ha ploto teritorijoje, buvo 
pastatyta apie 1860 m. Šalia jos tais pačiais metais pa- 
statyti ir du mediniai namai, kurių viename gyveno to- 
torių bendruomenės vyresnysis, o kitame buvo įrengta 
prieglauda. 1930 m. minint Vytauto Didžiojo mirties 
500-ąsias metines Kauno totorių draugijos rūpesčiu šių 
dviejų namų vietoje iškilo nauja (dabartinė) mūrinė me- 
četė (archit. V. Michnevičius ir A. Netyksa). Ji veikė iki 
Antrojo pasaulinio karo. Sovietiniais metais joje buvo 
įsikūręs Valentino Dikulio cirkas, o vėliau - biblioteka, 
skaitykla ir M. K. Čiurlionio dailės muziejaus sandėlis. 
1972-1973 m. mečetės pastatas buvo atnaujintas pagal 
Z. Dargio projektą, o 1989 m. grąžintas tikintiesiems. Po 
poros metų čia vėl pradėjo vykti pamaldos. 1996 m. to- 
torių maldos namai įtraukti LR kultūros paveldo objektų 
sąrašą, 2007-2008 m. gražiai suremontuoti. Mečetėje yra 
Lietuvos musulmonų jaunimo bendruomenės centras, 
veikia totorių sekmadieninė mokykla, kurioje dėstoma 
islamo istorija, arabų, lietuvių ir anglų kalbos. 

ŽALIAKALNIS 
60) Parodos kalnas 


Parodos kalnas, esantis Kauno Žaliakalnyje, - 
vienas iš didelę teritoriją užimančio Kauno Ąžuolyno 
objektų. Į Parodos kalną kylanti vingiuota gatvė dalija 
jį į šiaurinę ir pietinę dalis. Pietinėje kalno dalyje yra 
įkurtas Vytauto parkui priklausantis pramogų aikšty- 
nas. Jame vis dar veikia dalis senųjų karuselių ir kito- 
kių atrakcionų, kuriuos mėgsta išbandyti ne tik vaikai, 
bet ir suaugusieji. Šiaurinėje Parodos kalno dalyje nuo 
1987 m. įsikūrusi Kauno apskrities viešoji biblioteka. 
Užkilti į šį gana aukštą kalną galima keliais būdais - 
savo ar viešuoju transportu, lipant keliose kalno vietose 
įrengtais laiptais ar keliantis Žaliakalnio keltuvu. O už- 
kilti tikrai verta - nuo jo atsiveria plati naujamiesčio ir 
dar tolimesnių erdvių panorama. 


(B Kauno vaikų ir moksleivių 
laisvalaikio rūmai 


Kauno vaikų ir moksleivių laisvalaikio rūmai - tai 
laisvalaikio ir kūrybos centras, atviras visuomenei. Šis 
kultūros židinys telkia įvairius vaikų meno kolektyvus, 
organizuoja miesto, respublikinius ir tarptautinius ren- 
ginius, rūpinasi vaikų užimtumu. Šalia Vytauto parko 
stovintys rūmai įsteigti 1928 m. Tautinės Lietuvos stu- 
dentų korporacijos „Neo-Lithuania“ lėšomis. Moks- 
leivių rūmus per organizuojamas šventes savo pasiro- 
dymu ne kartą pagerbė ir šalies pareigūnai, ministrai, 

karininkai, kultūros veikėjai. 1940 m. rūmai buvo na- 
cionalizuoti, o 1944 m. tapo Kauno miesto pionierių 
ir moksleivių rūmais, 1961 m. jiems suteiktas Jurijaus 
Gagarino vardas. Nuo 1988 m. įstaiga veikia kaip vaikų 
ir moksleivių laisvalaikio rūmai. 

(D www.vmlr.lt 

Kauno sporto halė 


€B Kauno sporto halė 

Kauno sporto halė - pirmoji Europoje pastatyta 
arena, skirta būtent krepšinio rungtynėms. Krepši- 
nio istorija Lietuvoje prasidėjo 1937 m., kai Lietuvos 
rinktinė, padedant Amerikos lietuvių sportininkams, 
tapo Europos čempionais. Kauno sporto halės projek- 
tas buvo rengtas ilgai ir kruopščiai, atidarymas įvyko 
1939 m. gegužės 21 d. 3,5 tūkst. sėdimų vietų salės il- 
gis - 62,8 m, plotis - 61 m. Lietuvos krepšinio rinktinė 
šioje halėje 1939 m. antrą kartą tapo Europos čempio- 
ne. Rungtynėms ir čempionatams skirta halė buvo ne 
kartą rekonstruota, 2007 m. įtraukta į kultūros vertybių 
sąrašą, kartu su S. Dariaus ir S. Girėno stadionu sudaro 
vieną sporto kompleksą. 2011 m. gegužės 19 d. spor- 
to halėje Kauno „Žalgirio“ klubas tryliktą kartą iškovojo 
LKL aukso žiedus - taip simboliškai buvo atsisveikinta 
su Kauno sporto hale. Nuo šiol svarbiausios krepšinio 
rungtynės vyksta naujojoje „Žalgirio“ arenoje. 
(D www.sportohale.lt 


Paminklas S. Dariui ir S. Girėnui 


Steponas Darius ir Stasys Girėnas - transatlantiniai 
lakūnai, 1933 m. skridę iš Niujorko į Lietuvą lėktuvu 
„Lituanica“, tačiau gimtosios šalies taip ir nepasiekė — 
jų lėktuvas liepos 17-sios naktį sudužo ties Soldinu. 
Šiems tragiškai žuvusiems didvyriams pagerbti 1933 m. 
buvo įsteigtas Amerikos lietuvių komitetas, rūpinęsis 
įamžinti S. Dariaus ir S. Girėno atminimą: po mirties 
lakūnai buvo apdovanoti Vyčio Kryžiaus V laipsnio 
ordinais, išleista pašto ženklų serija, daugelyje Lietu- 

vos ir užsienio miestų pastatyti paminklai. 1943 m. jų 
bareljefas iškaltas ir Puntuko akmenyje prie Anykščių. 
1993 m. skulptorius Juozas Šilvinskas ir architektas Al- 
gimantas Nasvytis sukūrė paminklą, kuris dabar stovi 
šalia Kauno sporto halės ir ąžuolyno. 2008 m., 75-ųjų 
lakūnų žūties metinių proga, buvo planuota restauruoti 
šį paminklą ir sutvarkyti visą aikštę aplink jį, tačiau šis 
projektas liko neįgyvendintas iki šiol. 





Ąžuolyno parkas 


€3 Ąžuolyno parkas 

Ąžuolyno parkas - Kauno miesto pasididžiavimas, 
traukiantis ąžuolų didybe, pasivaikščiojimui įrengtais 
takeliais ir girių galiūnu - bronziniu stumbru, stovin- 
čiu parko krašte. Ąžuolynas - didžiausias Europoje 
mieste esantis ąžuolų parkas (84,42 ha). Jame augantys 
ąžuolai — tai kadaise Nemuno ir Neries santakoje ža- 
liavusio ąžuolyno likučiai. Tarpukariu Žaliakalnis buvo 
prestižinis, jame gyveno krašto šviesuoliai: Vincas My- 
kolaitis-Putinas, Salomėja Nėris, Petras Klimas ir kt. 
1955 m. architektas Vladimiras Zubovas parengė ąžuo- 
lyno projektą, buvo pastatyta estrada dainų šventėms, 
Vytauto parke įrengtos žaidimų aikštelės, 1979 m. par- 
ką papuošė Dalios Matulaitės sukurta Stumbro skulp- 

tūra, 2004 m. pastatytas sporto kompleksas. 2009 m. 
Ąžuolyno parkas paskelbtas saugomu gamtos objektu. 
Jame auga 100-320 metų senumo ąžuolai, be šių galiū- 
nų, parke žaliuoja liepos, beržai, alksniai, klevai, eglės, 
pušys ir kiti medžiai. 


€D Lietuvos zoologijos sodas 


Zoologijos sodas - dar vienas Kauno miesto 
simbolis, įsikūręs šalia žaliuojančio Ąžuolyno parko. 
Zoologijos sodas duris atvėrė 1938 m. liepos 1 d., 
tačiau tuo metu sode tebuvo 40 eksponatų - profe- 
soriaus Tado Ivanausko atsivežti gyvūnai. Šiuo metu 
zoologijos sodas apima 15,9 ha plotą, kuriame ne tik 
ošia šimtamečiai ąžuolai, bet ir gyvena šešių klasių 
gyvūnai. Lietuvos zoologijos sode galime susipažinti 
su 17 rūšių vabzdžiais, 58 rūšimis žuvų, 4 rūšimis var- 
liagyvių, aplankyti 73 rūšis paukščių ir 85 rūšis gyvū- 
nų. Iš viso Zoologijos sode gyvena apie 2 900 gyvūnų, 
tačiau kasmet šis skaičius kinta - vieni narvai ištuštė- 
ja, kiti - tampa vis pilnesni. 

(D www.zoosodas.lt 


60) Kristaus Prisikėlimo bažnyčia 

Bazilikinė Kauno Kristaus Prisikėlimo bažnyčia 
buvo sumanyta kaip Lietuvos nepriklausomybės atga- 
vimo 1918 m. paminklas. 1933 m. patvirtintas galuti- 
nis bažnyčios projektas ir pradėti statybų darbai, tačiau 
1940 m. juos nutraukė prasidėjusi sovietinė okupacija. 
Vėliau, vokiečių okupacijos metais, bažnyčia tapo popie- 
riaus sandėliu, o Lietuvą vėl okupavus rusams, šventovė 
buvo rekonstruota ir paversta radijo imtuvų gamykla 
„Banga“. Prasidėjus Atgimimo sąjūdžiui, 1988 m. imta 
kovoti už bažnyčios grąžinimą tikintiesiems. 1997 m. dar 
nevisiškai įrengta bažnyčia buvo pašventinta ir čia vyko 
pirmosios pamaldos. 2004 m. pasibaigus šios šventovės 
statybos darbams, jai buvo suteiktas Kristaus Prisikėli- 
mo titulas. Dabar Kauno gyventojai gali didžiuotis di- 
džiausia bazilikine bažnyčia Baltijos šalyse, kurios bokš- 
tas stiebiasi į viršų 70 m. Dabartinė šventovė gausiai ją 
lankančius tikinčiuosius žavi savo šviesiu, net ir sutemus 
šviesoje skendinčiu vidumi, nepaprastu erdvumu, iškil- 
mingumu. Presbiterijos centre stovi rusvo ir balto mar- 
muro altorius. Jos šonuose įrengtos dvi koplyčios: pieti- 
nėje - Švč. Sakramento, šiaurinėje - Šv. Šeimos koplyčia, 
skirta krikštyklai. Šios šventovės vidų puošia daugybė 
paveikslų. Bažnyčioje įrengtas kolumbariumas, rūsyje — 
konferencijų ir parodų salės. Lankytojai gali laiptais arba 
keltuvu pasikelti ant bažnyčios stogo: čia įrengta 45 m 
ilgio ir 13 m pločio terasa, o jos gale pastatyta Šiluvos 
Švč. Mergelės Marijos koplyčia (archit. A. Sprindys). Joje 
teikiami Santuokos ir Krikšto sakramentai. 

Kauno Kristaus Prisikėlimo bažnyčia miesto panoramoje 


Panorama nuo Kristaus Prisikėlimo 

bažnyčios 

Lankantis Kauno Kristaus Prisikėlimo bažnyčio- 
je, vertėtų užkilti į terasą, įrengtą ant šios šventovės 
stogo. Nuo čia atsiveria nuostabi Kauno ir jo apylin- 
kių panorama. Iš apžvalgos aikštelės galima apžiūrėti 
miestą: žvelgiant į pietų pusę, matyti netolimi Kau- 
no naujamiesčio pastatai, tankiai išsirikiavę abiejose 
Laisvės alėjos pusėse, taip pat didingai stūksanti Kau- 
no Šv. arkangelo Mykolo (Įgulos) bažnyčia, Vytauto 
Didžiojo karo muziejus ir kiti statiniai. Toliau matyti 
puikus Nemuno vaizdas. Vakaruose atsiveria Kauno 
senamiestis su nuostabiais architektūros paminklais, 
ant kalno įsikūrusia Aleksoto dalimi. Architektūros 
ir gamtos objektai, susiliejantys į vientisą panoramą, 
nepalieka abejingo nė vieno stebėtojo. 


Žaliakalnio funikulierius 


Žaliakalnio funikulierius - kultūros paveldo 
objektas - pradėjo veikti 1931 m. ir iki šių dienų vi- 
sus norinčius kelia į Žaliakalnio kalną ir atgal. Funiku- 
lieriaus kelio ilgis - 142 m, kelionė trunka 1 min 38 s. 
Keltuvo stotelės įrengtos V. Putvinskio gatvėje ir kalno 
viršuje - Aušros ir Žemaičių gatvių sankryžoje. Tarpu- 
kariu funikulierius buvo svarbi visuomeninio trans- 


Kauno panoramos ir miesto parkai 


T TIII 


| m | | 


1 


porto priemonė, iki šių dienų išlaikiusi to meto laikų 
dvasią. 2003 m. įmonei UAB „Kauno liftai“ įsigijus 
funikulierių, šis buvo rekonstruotas. Dabar prie že- 
mutinės stotelės keleivius pasitinka tiksintis laikrodis, 
autentiškomis tarpukario laikų uniformomis dėvintis 
personalas ir geltoniu spindintys du keltuvo vagonai. 
Taip pat čia įrengtas jaukus skverelis su B. Zalenso kur- 
ta skulptūra „Mergaitė su dūdele“, mėgstama miestie- 
čių ir Kaune besilankančių svečių poilsio vieta. 





Įėjimas į Žaliakalnio funikulierių 

Didžiųjų Lietuvos upių glėbyje žėrintis žaliasis 
Lietuvos smaragdas - tai Kauno kraštas. Kurortinių 
gyvenviečių ramybė, pušynai, Nemuno slėnio gam- 
ta, didingas Raudondvario dvaras, muziejai ir jaukios 
bažnyčios kasmet pasitinka būrius keliautojų. Čia susi- 
kerta pagrindiniai Lietuvos keliai ir magistralės į Rytų 
Europos šalis, nutiestas geležinkelis, kyla ir leidžiasi 
lėktuvai, pasiekti Kauno apylinkes ir tolimesnes vieto- 
ves galima netgi vandens keliu! Kelionę automobiliu 
pradėkime nuo Nevėžio žiočių. 

Kauno rajono savivaldybėje vingiuojanti Nevėžio 
upė savo vandenimis apglėbia Raudondvarį, garsėjan- 
tį Raudondvario pilimi-rūmais 68. Tai vietos įžymybė, 
čia esančio dvaro svarbiausias akcentas. Nuo šios rau- 
donų plytų pilies-rūmų kilo ir vietovės pavadinimas. 
Pasivaikščiokime dvaro parke, pasigrožėkime vienu 


Šoš sė. il 


ryškiausių renensanso ir romantizmo stiliaus dvaro 
ansamblių Lietuvoje. Dvaro sodybos šiaurinėje dalyje, 
Instituto g. 22, veikia Lietuvos kompozitoriaus Juozo 
Naujalio memorialinis muziejus. Ne tik artimiau su- 
sipažinsime su kompozitoriaus darbais, bet ir sužino- 
sime miestelio bei dvaro istoriją. M. Valančiaus g. 24 
stūkso vietos dominantė - Šv. Kūdikėlio Jėzaus Tere- 
sės bažnyčia 63. 

Važiuodami Nemuno pakrante, 141 keliu, už maž- 
daug 9 km pasieksime gražiomis vilomis, pušyne 
vykstančių bardų festivaliu „Akacijų alėja“ garsėjan- 
tį Kulautuvos miestelį E. Kulautuvą galime pasiekti 
ir plaukdami turistiniu laivu iš Aleksoto prieplaukos, 
pakeliui gėrėdamiesi Nemuno upės kraštovaizdžiu. 
Jaukiame pušyne stovi Švč. Mergelės Marijos Vardo 
bažnyčia, traukianti akį gražiu fasadu. Miestelį puo- 
šiančios vilos, išsidėsčiusios pušyne (Akacijų alėjoje, 
Poilsio g. ir kt.), mena tarpukario laikus, kai Kulautuva 
buvo pasiekusi „aukso amžių“. Čia vasaroti atvykdavo 
ir žymūs Lietuvos žmonės, ir turistai iš Vokietijos, Bra- 
zilijos, Argentinos. 

Pabuvoję gamtos prieglobstyje, judėkime Vilkijos 
miesto link. Vykdami Kaunas-Jurbarkas keliu (141) 
Nemuno pakrantėje pravažiuosime draustinių teritori- 
jas ir miškų masyvus. Prieš atvykdami į Vilkiją, susto- 
kime atsipūsti ir papietauti UAB „Vilkijos duona“ ka- 
vinėje „Pasagėlė“ €8, kuri stovi prie Kaunas-Jurbarkas 
kelio. Pailsėję ir pasistiprinę vykime apžiūrėti Vilkijos 
miesto įžymybių. Kiekvienam, besilankančiam Vilki- 
joje, kuri istoriniuose raštuose buvo minima jau nuo 
XIV a., būtina išvysti ir šio miesto senamiestį - urba- 
nistikos paminklą. Čia driekiasi Vydūno alėja, Kau- 

no, Vytauto, Pirties, Bažnyčios, Sodų, Kalnų gatvės ir 
Bažnyčios mažoji gatvelė. Kauno ir Bažnyčios g. san- 
kirtoje galime pamatyti skulptūrą šv. Elorijonui, kuris, 
nuo seno buvo tikima, saugodavęs nuo gaisrų. Kauno 
Mažojoje g. 2, buvusioje klebonijoje, įsikūręs lietuvių 
kalbininkų Antano ir Jono Juškų etninės kultūros mu- 
ziejus 68. Muziejaus darbuotojai papasakos Juškų gyve- 
nimo istoriją, supažindins su jų darbais, artimiau su- 
sipažinsime ir su Vilkijos kraštu. Miestelio centre kyla 
raudonų plytų Vilkijos Šv. Jurgio bažnyčios (3 bokštai. 
Ant kalvos stovinti bažnyčia matyti visoje miesto pano- 
ramoje, taip pat ir kitame Nemuno krante. 

Galbūt ne visiems žinoma, kad Vilkijoje veikia 
keltas per Nemuną - bene vienintelis toks Lietuvoje, 
keliantis per šią upę. Keliantis į kitą Nemuno pusę - 
Pavilkijį - akimis palydima gausiai medžiais apaugusi 
ir kalvota Vilkijos vietovė. Štai mes ir Pavilkijo kaime 
Šakių rajono savivaldybė), garsėjančiame automobi- 
lių kroso trasa W8, įrengta Nemuno pakrantėje. Kauno 
xryptimi Nemuno pakrante važiuokime į Zapyškio 
miestelį. Keliaujant apie 13 km lydės gražūs Nemuno 
slėnio vaizdai, o iš kitos pusės sups pušynai. Atvykę 
kairėje kelio pusėje, Nemuno krante, išvysime senąją 
Zapyškio Šv. Jono Krikštytojo bažnyčią €3. Tai vienas 
seniausių sakralinių pastatų Lietuvoje, gotikos architek- 
taros pavyzdys. Miestelio kapinėse išvysime ir kitą kul- 
turos paveldo objektą - kapinių koplyčią 62, pastatytą 
XVIII a. viduryje. 


*auno apylinkės: abipus Nemuno 





Raudondvario dvaro ansamblis 


Raudondvario pilis - Nevėžio krante stovinčio 
dvaro svarbiausioji dalis. Raudondvario rūmų pa- 
skirtis buvo daugiau reprezentacinė. Raudondvario 
dvaras nuo pastatymo laikų turėjo daug savininkų 
ir kiekvienas jų jį pertvarkydavo savaip. Pirmasis 
dvaro savininkas buvo Kauno apskrities pareigū- 
nas Vaitiekus Dzievaltauskas, įsikūręs čia XVI a., o 
XVI a. pab. dvaras buvo perduotas Radviloms, kurie 
čia pasistatė medinius rūmus. Dabartinė pilis-rūmai 
statyta 1653-1664 m. Vėliau šis dvaras su pilimi pri- 
klausė Vorlovskiams, Zabieloms, Tiškevičiams. Iki 
šių dienų išlikęs pastatas ne kartą perstatytas. Rau- 
dondvario rūmai dabar yra ne tik svarbus kultūros 
paveldo objektas, bet ir kultūrinių renginių vieta: čia 
vyksta Pilies diena, Sidabrinių gervių naktis, Der- 
liaus šventė ir kt. 

Raudondvaryje gimė Juozas Naujalis (1869- 
1934) - vienas žymiausių Lietuvos kompozitorių. Už 
savo kūrybą 1930 m. apdovanotas LDK Gedimino 
3-iojo laipsnio ordinu, pripažintas vienu iš šimto per 
tūkstantmetį Lietuvai labiausiai nusipelniusių žmo- 
nių. Šio kompozitoriaus, profesionaliosios lietuvių 
muzikos pradininko memorialinis muziejus įkurtas 
2002 m. Raudondvario dvaro pilyje. 

www.naujaliomuziejus.lt 

Kauno apylinkės: 


Šv. Kūdikėlio Jėzaus Teresės 

bažnyčia 

Raudondvaryje aukštai į dangų du bokštus ke- 
lia Šv. Kūdikėlio Jėzaus Teresės bažnyčia. XIX a. pr. 
jos vietoje stovėjo medinė koplyčia, o 1856 m. iš- 
kilo grafo Benedikto Tiškevičiaus funduota mūri- 
nė bažnyčia, tačiau 1915 m. ji buvo susprogdinta. 
1930-1938 m. ant sunaikintos bažnyčios pamatų 
kūrėsi dabartinė dvibokštė, stačiakampio plano, 
neorenesanso ir neobaroko bruožų turinti bažny- 
čia (archit. V. Michnevičius). Per Antrąjį pasaulinį 
karą buvo apgriauta, tačiau 1957 m. atstatyta. Vie- 
name iš jos bokštų įrengta apžvalgos aikštelė. Baž- 
nyčioje yra saugoma keletas su grafais Tiškevičiais 
(Raudondvario dvaro savininkais ir bažnyčios fun- 
datoriais) susijusių daiktų. 





Grafienės Vandos Vankavičiūtės-Tiškevičienės antkapinis 
paminklas Raudondvario bažnyčioje 


KULAUTUVA 


Kulautuvos miestelis 


Rašytiniuose šaltiniuose Kulautuva pirmą 
kartą paminėta 1364 m. Tačiau išaugo tik XX a. 
1933 m. Kulautuvai buvo suteiktas kurorto sta- 
tusas. Nuo tada viena po kitos ėmė kilti vilos, va- 
sarnamiai, kuriamas paplūdimys, veisiami parkai. 
Ir dabar Kulautuvos lankytojai gali išvysti dalį 
garsiųjų vilų: tarpukariu žymaus Kauno advokato 
V. Šmulkščio, buvusių seserų vienuolių, Kulautuvos 
seniūno A. Vaitkevičiaus, žymiąsias „Vitos“, „Vaidi- 
lutės“ (Akacijų al. 34) vilas. 

Kulautuvos Švč. Mergelės Marijos Vardo baž- 
nyčia pastatyta 1932 m. Jos istorija prasidėjo nuo 
1931 m., kai Kulautuvos miestelyje įsikūrusios vie- 
nuolės Darbo seserys pasistatė čia koplyčią. Po metų 
ši koplyčia buvo perkelta į kitą vietą ir pavadinta 
Kulautuvos Šv. Petro Išvadavimo bažnyčia, 1940 m. 
pervadinta dabartiniu vardu. 

abipus Nemuno 


Pasigrožėję nuostabiais Nemuno upės vaizdais (0 
ir skardžiais, toliau 140 keliu vykime į Kačerginę (0. 
Tai vienas jauniausių miestelių Lietuvoje (miestelio 
statusas suteiktas 1997 m.), turintis seniūnijos statusą. 
Jo administracija įsikūrusi J. Janonio g. 40. Aplanky- 
kime ir V. Mykolaičio-Putino g. 34A stovintį Vinco 
Mykolaičio-Putino namą. Nuo 1961 m. rašytojas čia 
leisdavo vasaras ne tik ilsėdamasis, bet ir kurdamas 
(čia parašyta ketvirtoji žymiojo romano „Altorių še- 
šėly“ dalis). Pasigrožėkime miestelio centre pastatyta 
Šv. Onos koplyčia. Vienas iš objektų, kuriais garsėja 
Kačerginės miestelis, yra ir automobilių trasa „Nemu- 
no žiedas“ 0. Tai vieta, kuri pritraukia nemažai grei- 
čio ir ekstremalių pojūčių mėgėjų. 

Iš Kačerginės vykime Kauno link. Pravažiavę Aka- 
demijos miestelį ir tiltą per Nemuną, už maždaug 2 km 
pasieksime Vakarinio aplinkkelio mazgą. Iš čia jau maty- 
sime kairėje kelio pusėje stūksantis Kauno IX forto me- 
morialą ir forto įtvirtinimų kompleksą (B. Tai Pirmojo 
pasaulinio karo išvakarėse pastatyti gynybiniai įtvirtini- 
mai, tarpukariu virtę kalėjimu. IX forte įkurtas respubli- 
kinės reikšmės muziejus, kur galime pasivaikščioti forto 
požemiais, tuneliais, pabuvoti celėse ir pažinti skaudžios 
Lietuvos istorijos etapą. 

Nuo IX forto matysime prekybos ir laisvalaikio 
centrą „Mega“, stovintį kitoje Al magistralės (Kau- 
nas-Klaipėda) pusėje (Islandijos pl. 32). Čia įsikūrę ne 
tik prekybos centras, daug parduotuvių, restoranų ir 
pramogų vietų, bet ir aukščiausias Baltijos šalyse jūri- 
nis akvariumas (B, 

Pakeliavę Kauno rajono savivaldybėje besidrie- 
kiančia Nemuno pakrante, aplankę gražias krašto 
vietoves atsipūskime ir įspūdžiais pasidalykime „Via 
Baltica“ restorane (B. Jis įsikūręs čia pat - patogioje vie- 
toje, prie Al greitkelio Kaunas-Klaipėda. Trijų aukštų 
restorane su terasa galima paragauti tiek lietuviškų, tiek 
europietiškų patiekalų, po kelionės pailsėti viešbučio 
kambariuose. Pailsėkime ir keliaukime toliau pažinti 
gražaus Kauno krašto! « 





Kauno IX forto muziejus 


Kauno apylinkės: abipus Nemuno 

VILKIJA 


Kavinė „Pasagėlė“ 

UAB „Vilkijos duona“ kavinė „Pasagėlė“ įsikūru- 
si prie pat turistų pamėgto vieno gražiausių Lietuvoje 
Kauno-Jurbarko kelio. Čia svečiai vaišinami ypač geros 
kokybės ir skonio maistu už prieinamą kainą. 40 vietų 
kavinėje yra baras ir picerija, vasarą čia gali tilpti gero- 
kai daugiau žmonių - yra ir lauko terasa. Čia, jaukioje 
aplinkoje, laukiami ne tik pavieniai svečiai, bet rengiami 
ir banketai, gedulingi pietūs, kiti renginiai. 

UAB „Vilkijos duona“ kavinė „Pasagėlė“ 


68 Antano ir Jono Juškų etninės 
kultūros muziejus 


Vilkijos mieste 1990 m. įkurtas XIX a. lietuvių tau- 
tosakos rinkėjų ir leidėjų Antano (leksikografas, kuni- 
gas) ir Jono (lietuvių kalbininkas) Juškų etninės kultūros 
muziejus. Čia keletą metų yra gyvenęs Antanas Juška. 
Muziejuje galima pamatyti dvi ekspozicijas: „A. ir J. Juš- 
kų gyvenimas ir darbai“ ir „Vilkijos krašto žmonės ir jų 
buitis“. Saugomas A. ir J. Juškų archyvas. Lankytojai gali 
pamatyti apylinkių liaudies buities ir meno eksponatų, 
senosios Vilkijos miesto ir gyventojų fotografijų. Čia 
saugoma ir nedidelė archeologijos kolekcija, organizuo- 
jamos menininkų darbų parodos, vakaronės, folkloriniai 
koncertai, rengiamos edukacinės programos. 

(D www.muziejai.lt/kaunas/Jusku muziejus.htm 


03 Šv. Jurgio bažnyčia 

Pirmoji Vilkijos bažnyčia stovėjo dar XVI a., o jai 
sudegus čia iškilo nauja šventovė. Naujoje bažnyčioje 
XIX a. antrojoje pusėje vikaru dirbo Antanas Juška. Su- 
degus ir antriesiems maldos namams, juos pakeitė da- 
bartinė bažnyčia. Didinga Vilkijos Šv. Jurgio bažnyčia 


Kauno apylinkės: abipus Nemuno 

statyta 1901-1908 m. Ši neogotikinė, skliautuota, loty- 
niško kryžiaus plano, gotiškų formų langais bažnyčia 
yra vienas gražiausių miesto objektų. Bažnyčia stūkso 
ant Vilkijos kalnagūbrio, todėl jau iš tolo galima pa- 
matyti raudonų plytų bažnyčios bokštus, kurių aukštis 
siekia 35 metrus. Jos šventorių puošia tautodailininko 
Pranciškaus Mikutaičio sukurtas medinis koplytstul- 
pis. Šventoriuje yra įrengta pakyla, nuo kurios atsiveria 
Nemuno panorama. 


PAVILKIJYS 


Pavilkijo automobilių kroso trasa 

Pavilkijo kaimas (Šakių r. sav.), įsikūręs kairiaja- 
me Nemuno krante ir šios upės skiriamas nuo Vilkijos, 
turbūt geriausiai žinomas automobilių sporto mėgė- 
jams dėl jame įrengtos trasos. Čia kasmet rengiamas 
Lietuvos automobilių kroso čempionatas, sulaukiantis 
nemažai dalyvių ne tik iš Lietuvos, bet ir iš kaimyninių 
šalių. Naujai įrengtoje trasoje pirmąkart vienas Lietu- 
vos automobilių kroso čempionato etapas buvo sureng- 
tas 2000 m. Trasos ilgis yra 850 m, plotis - 12-20 met- 
rų. 2007 m. buvo pasiektas trasos rekordas - Šarūnas 
Glikas vieną ratą įveikė per 33,02 sekundes. 


ZAPYŠKIS 


63 Senoji Zapyškio Šv. Jono 

Krikštytojo bažnyčia 

Pirmą kartą Zapyškis minimas XV a. pabaigoje. 
Iš pradžių Panemuniais vadinta gyvenvietė kūrėsi ant 
Nemuno kranto, čia XVI a. pastatyta Šv. Jono Krikšty- 
tojo bažnyčia. Nuolatinių Nemuno potvynių varginami 
žmonės miestelį perkelė aukščiau. Čia pasistatė ir nau- 
jąją bažnyčią, o senoji 1901 m. oficialiai buvo uždaryta. 

Remiantis istoriniais šaltiniais, manoma, kad 
šventovės statybas rėmė Naugarduko vaivada Povilas 
Sapiega. Bažnyčia - nedidelė, mūryta iš trijų rūšių ply- 








Senoji Zapyškio Šv. Jono Krikštytojo bažnyčia 

Kauno apylinkės: abipus Nemuno 


tų, bebokštė, gotikinio stiliaus, aukštu dvišlaičiu stogu, 
smailėjančių arkų formos nišomis, viduje ištapytomis 
sienomis. Ji ne kartą remontuota, buvo pristatyta za- 
kristija ir įrengtas altorius. Ši bažnyčia buvo apgriauta 
Napoleono kariuomenės (1812 m.), o 1946 m. pažeista 
Nemuno potvynio. XX a. pab. bažnyčios pastatas buvo 
atstatytas (archit. A. Umbrasas), tačiau pamaldos joje 
nebelaikomos. Paskelbta kultūros paveldo objektu. 


€8 Zapyškio kapinių koplyčia 

Zapyškio kapinių koplyčia, stovinti senosiose šio 
miestelio kapinėse, yra kultūros paveldo objektas. Ji 
pastatyta XVIII a. viduryje. Koplytėlės architektūrai 
būdingi klasicizmo bruožai. Ji yra mūrinė, stačiakam- 
pio formos, su trijų sienų apside, aukštu trikampiu 
frontonu virš pagrindinio fasado, arkiniais langais. 
Koplyčioje būdavo laidojami dvasininkai. Vienas iš 
palaidotųjų - Zapyškio klebonas, lietuvių tautinio są- 
jūdžio veikėjo Vinco Kudirkos globėjas Jurgis Kolyta. 


60) Zapyškio panorama 


Zapyškio miestelis žavi savo kraštovaizdžiu. Tai, 
kad jis įsikūręs šalia Lietuvos upių tėvo Nemuno ir 
išsidėstęs tarsi dviem aukštais (gyvenvietė pradėjo 
kurtis kairiajame upės krante ir plėtėsi kildama kal- 
no šlaitu), atveria miestelio gyventojams ir svečiams 
nuostabų panoraminį vaizdą. Žvelgiant nuo aukštuti- 
nės terasos, atsiveria žemiau įsikūrusio miestelio da- 
lis, kurioje dominuoja žemutinėje dalyje įkurta senoji 
raudonų plytų Šv. Jono Krikštytojo bažnyčia. Šalia 
vingiuodamas teka Nemunas, o kitapus matyti Kulau- 
tuvos miestelis. 


KAČERGINĖ 


€B Kačerginės miestelis 

Pirmieji gyventojai dėl netinkamos žemdirbys- 
tei žemės į Kačerginės vietovę atsikėlė gana vėlai - tik 
XIX a. antrojoje pusėje. Nuo XX a. pr. gražia aplinka, pu- 
šynais Kačerginė ėmė traukti vis daugiau vasarotojų, o 
1933 m. gavo oficialų vasarvietės statusą ir ėmė sparčiai 
plėstis. Čia atvykdavo ilsėtis daug žymių Lietuvos žmo- 
nių (archit. V. Landsbergis-Žemkalnis, prof. S. Šalkaus- 
kis, Seimo pirmininkas K. Šakenis, Lietuvos prezidentas 
K. Grinius, kompozitoriai S. Šimkus ir J. Naujalis ir kt.). 

Kačerginės koplyčia buvo pradėta statyti pagal 
tarpukariu parengtą Vytauto Landsbergio-Žemkalnio 
projektą, statyboms vadovavo architektai Gediminas 
Jurevičius ir Feliksas Jackevičius. 1998 m. mieste- 
lio centre, pušingoje vietoje, buvo pastatyta naujoji 
koplyčia. Tai medinė, stačiakampio plano su zakristija 

vakariniame šone, aukštu ir stačiu stogu neogotikinio 
stiliaus šventovė. 

Viena lankytinų Kačerginės miestelio vietų - žy- 
maus XX a. lietuvių rašytojo, palikusio didžiulį grožinės 
literatūros kūrinių, publicistikos, literatūrologijos, kriti- 
kos darbų ir vertimų palikimą, Vinco Mykolaičio-Puti- 
no (1893-1967) namas. Čia rašytojas praleido ir paskuti- 
niąsias gyvenimo dienas. Mokyklos gatvė, kuriame buvo 
įsikūręs žymiojo rašytojo namas, 1989 m. buvo perva- 
dinta jo vardu. 


(B „Nemuno žiedo“ trasa 


„Nemuno žiedu“ vadinama Kačerginėje įrengta 
automobilių ir motociklų žiedinių lenktynių trasa, ku- 
rioje paprastai vyksta Lietuvos ir Baltijos šalių žiedinių 
lenktynių čempionatų etapai. Šios trasos ilgis - 3,35 km. 
Jos istorija tęsiasi jau daugiau nei 50 metų: 1960 m. čia 
surengtos pirmosios SSRS automobilių ralio čempio- 
nato vieno iš etapų varžybos. Po ketverių metų trasą 
pirmąkart įveikė ir motociklininkai. Čia ne tik vyksta 
čempionatų lenktynių etapai, bet rengiamos ir moky- 
mo programos. Taip pat visi kviečiami treniruotis arba 
tiesiog išmėginti jėgas keliose „Nemuno žiedo“ trasose: 
žiedinėje, slalomo, kroso, treko, šonaslydžio („drifto“). 
(D www.nemunoziedas.lt 


IX FORTAS 


6) Kauno IX forto muziejus 


Kauno IX fortas buvo statomas 1902-1913 m. Iš 
pradžių tai buvo gynybinis objektas, 1924 m. virtęs 
sunkiųjų darbų kalėjimu, kuriame dirbo politiniai ka- 
liniai. Lietuvą okupavus vokiečiams, IX fortas virto 
masinių žudynių vieta, kurioje buvo nužudyta daugiau 
nei 50 tūkst. žmonių (iš jų 30 tūkst. žydų). 1958 m. 
Kauno IX forte buvo įkurtas muziejus, 1983 m. žudy- 
nių aukoms atminti iškilo 32 m aukščio skulptoriaus 
Alfonso Ambraziūno sukurtas monumentas. 

IX forto muziejaus ekspozicijos pasakoja Kauno 
tvirtovės istoriją, apie Pirmąjį ir Antrąjį pasaulinius 
karus, 1941-1944 m. vykdytą masinį holokaustą, na- 
cistinę ir sovietinę okupaciją. Lankytojai gali išvys- 
ti autentiškas buvusio kalėjimo kameras su gultais, 
buities daiktais, kalinių drabužiais, kitais asmeniniais 
daiktais. Muziejus suteikia galimybę kartu su gidu ap- 
lankyti IX forto požemius, gynybinę sieną, tunelius, 
pabūklų slėptuves, patrankas, amuniciją. Muziejuje 
nuolat vyksta įvairios parodos, minėjimai, susitikimai 
su buvusiais kaliniais ir tremtiniais, gyvosios istori- 
jos pamokos. 

(D www.9fortomuziejus.lt 

62) Aukščiausias jūrinis akvariumas 
Baltijos šalyse 
Prekybos ir laisvalaikio centro „Mega“ jūrinis akva- 
riumas yra aukščiausias akvariumas Baltijos šalyse bei 
patenka į aukščiausių akvariumų pasaulyje dešimtuką. 
Tai vienas įspūdingiausių reginių Lietuvoje. Akvariu- 
mas yra 10 m aukščio ir 4 m pločio, jo ilgis - 11 m. Jame 
gyvena daugiau nei 800 tropikinių žuvų bei šeši Karibų 
jūros rykliai, užaugantys iki 2 m ilgio. 
(D www.mega.lt 

Prekybos ir laisvalaikio centras „Mega“ 


(B Restoranas-viešbutis „Via Baltica“ 


Jaukiame „Via Baltica“ restorane-viešbutyje, pui- 
kioje ir šiltoje aplinkoje, paragausime nuostabaus sko- 
nio patiekalų, pasiklausysime geros muzikos. Čia ra- 
sime jaukius kambarius už mažą kainą. Konferencijų 
salėse telpa apie 200 asmenų, yra techninė įranga, siū- 
lomos kavos pertraukėlės, pietūs, vakarienė. Svečiams 
siūloma pirtis, baseinas. 


Restorano „Via Baltica“ interjeras > 


Restoranas-viešbutis „Via Baltica“ 

Nuo Kauno iki Jonavos 


Saliai-Lapės-Babtai-Panevėžiukas-Vandžiogala-Žeimiai-Jonava-Skaruliai-Šveicarija 

Su Kauno apylinkių įdomybėmis susipažinkime 
keliaudami vakarine rajono savivaldybės dalimi. Pas- 
kui vykime rytų kryptimi - bene į patį šalies centrą - 
Jonavos kraštą. 

Kelionę pradėkime nedaug nutolę nuo Kauno mies- 
to - Saliuose. Juos lengvai pasieksime iš A1 magistralės 
pasukę Lapių link. Važiuosime Neries pakrante prieš 

srovę. Neris - antroji pagal dydį Lietuvos upė, vingiuo- 
janti per didžiuosius šalies miestus ir Kauno santakoje 
įtekanti į Nemuną. Upės ištakos yra Baltarusijoje, o vi- 
sas jos ilgis siekia 510 km. Saliuose, buvusioje pogrin- 
džio spaustuvėje €B, įrengtas muziejus, kuriame galime 
susipažinti su rankiniu teksto rinkimu bei spausdinimo 
įranga, pasklaidyti išleistus lietuviškus leidinius, pajusti 
ankštoje erdvėje atliktų žygdarbių vertę. Buvusi spaustu- 
vė 2008 m. buvo įtraukta į tarptautinį istoriškai svarbių 
šaltojo karo vietovių sąrašą. 

Neries pakrante keliaukime į už kelių kilometrų 
esantį Lapių miestelį. Lapėse, dešiniajame Neries krante, 
natūraliai susiformavusiame slėnyje, apie IV-V a. žmo- 
nės kūrė gyvenvietes. Šiose apylinkėse atsiveria Drąsei- 
kių (31 m) bei Andriuškonių (33 m) atodangos, iškyla 
piliakalniai, glūdi upės graužiama Raudonės rėva, neto- 
liese yra molio telkinys bei buvusi akmens skaldykla. 

Aplankykime kultūros paveldo objektu paskelbtą 
buvusią Lapių dvaro sodybą Ė3, kurioje anksčiau stovė- 
jusi pilis. Pasakojama, kad po Neries upe buvęs paslap- 
tingas tunelis, jungęs Lapių ir Karmėlavos pilis. XX a. 
pagrindinis dvaro pastatas sudegė, o vietoj jo buvo pa- 
statytas naujas modernus, kuriame 1995 m. įsikūrė LNK 

televizija. Lapės didžiuojasi ir senąja Šv. Jono Krikštyto- 
jo bažnyčia 69, pastatyta XVII a. Apie 4 km nuo Lapių 
nutolęs Didžiųjų Lapių kaimas, kuriame nuo 2000 m. 
veikia pirmasis golfo aikštynas €2, iki 2006 m. buvęs vie- 
nintelis Lietuvoje. 

Iš Lapių grįžkime į A1 greitkelį ir judėkime šiaurės 
kryptimi, į Babtus. Babtų miestelis, įsikūręs Nevėžio upės 
krante, kaip vietovė buvo žinoma nuo XIV a., o išaugo 
dar po keleto šimtmečių - kai miesteliui buvo suteikta 
turgaus privilegija. Nevėžio g. stovi medinė Šv. apašta- 
lų Petro ir Povilo bažnyčia 69, 3 numeriu pažymėtame 
pastate įsikūręs Babtų kraštotyros muziejus 12, veikiantis 
nuo 1958 m. Ant Stabaunyčios kalvos pastatytas legendi- 
nius Lietuvos lakūnus S. Darių ir S. Girėną įamžinantis 
paminklas W8. Kauno g. 30 įsikūręs sodininkystės ir dar- 
žininkystės institutas, garsėjantis gyvuojančiu medely- 
nu 6:8 (prie greitkelio). Jame galima įsigyti įvairių rūšių 
vaismedžių ir vaiskrūmių. 

Toli nuo Babtų nenuklyskime - vyksime į už 2 km 
esantį Žemaitkiemį, kuriame baltuoja Žemaitkiemio 
dvaras (Babtynas). Pakeliui, Piepalių kaime, Nevėžio 
pakrantėje, išvysime stūksantį Babtyno piliakalnį 
O apsilankę kultūros paveldo objektu paskelbtame Že- 
maitkiemio dvare UV sužinosime, kad čia vyksta Pažais- 
lio muzikos festivalio koncertai, dailininkų parodos, ple- 
nerai, poezijos skaitymai. Pasižvalgykime ir po senųjų 
transporto priemonių kolekciją, saugomą dvare. 

Gįžkime Al greitkelio link ir pravažiavę viaduką, už 
5 km pasieksime Panevėžiuką. Jis garsėja baltuojančia 
Nukryžiuotojo Jėzaus bažnyčia 1, kuri kartu su medine 
Žemaitijos Degučių bažnyčia išsiskiria iš kitų Lietuvos 
bažnyčių trikampe forma. Šalia stovi ir atvira varpinė 
su 1639 m. varpu. Kultūros paveldo objektu paskelbta ir 
Panevėžiuko dvaro sodyba 3 su jai priklausančiais stati- 
niais: kumetynu, ledaine, šuliniu. 


Nuo Kauno iki Jonavos 





Zeimių dvaro rūmai 


1979 m. spausdinto žodžio galia tikėjęs spaus- 
tuvininkas Vytautas Andziulis nusprendė įrengti 
požemines patalpas po savo gyvenamuoju namu 
ir slapčia kartu su bendražygiu Juozu Bacevičiumi 
leisti patriotinę ir politinę literatūrą. Spaustuvės 
pavadinimas - tai iniciatorių pavardžių pirmosios 
raidės. Šios pogrindinės spaustuvės KGB nesugebė- 
jo susekti ištisą dešimtmetį, ji veikė 1980-1990 m. 
Bendras visų leidinių tiražas siekia 138 tūkst. eg- 
zempliorių. Nuo 1997 m. senoji spaustuvė-muzie- 
jus tapo Vytauto Didžiojo karo muziejaus dalimi. 
Dabar čia galime pamatyti iškiliosios spaudos įran- 
gą, antinacinės ir antisovietinės kovos dokumentų 
kopijas, pogrindinės spaudos leidinius, rezistenci- 
nės kovos dalyvių nuotraukas. 


Spaudos mašina pogrindžio spaustuvėje-muziejuje 

LAPĖS 


Lapių dvarvietė 

Tikslių duomenų, kas pastatė Lapių pilį, nėra, 
tačiau žinoma, kad 1591 m. Lapių dvaro rūmus 
"valdė Krokuvos kaštelionas Severinas Bonaras, 
kuris, tikėtina, Lapėse pastatęs evangelikų refor- 
matų bažnyčią. Vėliau dvarą valdė broliai Valad- 
kevičiai, Vitebsko pilininkas bei buvęs Daugpilio 
seniūnijos vadovas Jonas Alfonsas Lackis su žmona 
Joana. Manoma, jog pilies rūmus ši šeima pastatė 
apie 1643-1646 m. Vėliau Lapių dvaras priklausė 
grafams Tiškevičiams, kurie dvarą įkeitė trejiems 
metams T. Tanskiui, karininkui iš Trakų vaivadijos, 
ir pasiskolino daugiau nei 40 tūkstančių Lenkijos 
auksinių. Manoma, jog pilies rūsiai buvo naudoja- 
mi ir jai sugriuvus XVIII amžiuje. Lapių dvarvietė 
paskelbta kultūros paveldo objektu. 





Lapių Šv. Jono Krikštytojo bažnyčia 


Šv. Jono Krikštytojo bažnyčia 

Nėra tiksliai žinoma, kas ir kada pastatė 
Šv. Jono Krikštytojo bažnyčią Lapėse. Vienų ma- 
noma, jog XVI a. Krokuvos kaštelionas Severinas 
Bonaras, paveldėjęs nemažai savo tėvo turtų, čia 
pastatė reformatų bažnyčią. Kiti dokumentai tei- 
gia, kad Lapių bažnyčią 1639 m. pastatęs Žemaičių 
kaštelionas Alfonsas Lackis, kurį savo turto daly- 
bų dokumente mini broliai Valatkevičiai. 1782 m. 
begriūvanti bažnyčia restauruota grafo Dominyko 
Tiškevičiaus lėšomis. 1899 m. bažnyčia buvo at- 
naujinta ir padidinta, jos vidų papuošė įspūdingi 
Šv. Kazimiero ir Šv. Juozapo vitražai, kuriuos su- 

Grįžkime į Al automagistralę, už 8 km pasieksi- 
me kelių sankryžą. Sukime kairėn į A8 magistralę „Via 
Baltica“ (Panevėžio link) ir už 13 km mus pasitiks Van- 
džiogalos miestelis. Kauno g. 92 stovi įspūdinga geltoniu 
spindinti Švč. Trejybės bažnyčia (B, sauganti daug ver- 
tingų meno kūrinių, taip pat XVIII a. varpą. Vandžiogala 
didžiuojasi ir Nepriklausomybės paminklu (B, stovinčiu 
miestelio centre. 

Išvažiavę iš Vandžiogalos važiuokime 1915 keliu 
rytų kryptimi į Jonavos kraštą. Sankryžoje su 232 ke- 
liu išvysime baltuojantį obeliską, stovintį ant aukštos 
kalvos. Tai paminklas vienai garsiausių XVI a. asme- 
nybių - Abraomui Kulviečiui (B. Keliaudami 232 keliu 
pravažiuosime Kulvą, šio kultūros veikėjo gimtinę, ir 
už 8 km pasieksime Žeimius. Pačiame miestelyje, prie 
pagrindinio kelio, stūkso Žeimių piliakalnis, paskelbtas 
kultūros paveldo objektu. Kauno g. 45 stovi miestelio 
puošmena - neogotikinė Žeimių Švč. Marijos Mergelės 
Gimimo bažnyčia 03. Jai įspūdingumo suteikia raudo- 
nų plytų mūras, du bokštai, siaurėjantys langai ir nišos. 
Ne mažiau įdomios ir šventorių puošiančios koplyčios, 
kurių viena - dvarininkų Kosakovskių mauzoliejus. Ap- 
žiūrėkime ir patį dvarą (0, esantį Draugystės g. 28. Tai 
vienas raiškiausių vėlyvojo klasicizmo stiliaus dvaro an- 
samblių Lietuvoje. Išlikę ne tik dvaro rūmai, bet ir daug 
pastatų, kurių vienas įdomiausių - prie gatvės, ties įva- 
žiavimu į dvarą, baltuojanti koplyčia, primenanti bokštą 
(dabar esanti Žeimių gyventojo sodelyje). 

Beveik pačiame Lietuvos viduryje, daugybės kelių, 
geležinkelio bėgių ir tekančios Neries išraižyta, gyvuo- 
ja Jonava (B. Miesto istorija susijusi su Skarulių dvaru, 
į kurį XVIII a. persikėlė bajorų Kosakovskių šeima. Jau 
tada dešiniajame Neries krante, prie Varnutės upelio, 
dabartinėse Sodų ir Kauno gatvėse, kūrėsi gyvenvietė. 
Marija Kosakovskienė 1750 m. gavo privilegiją įkurti 
miestelį. Šie metai laikomi Jonavos įkūrimo data. 

Į Jonavą įvažiuojame Žeimių gatve. Prieš pasiekda- 
mi eismo žiedą, apžiūrėkime Santarvės aikštę, Ramybės 
skverą, juose stovinčius paminklus, greta - naujamies- 
čio pastatus. Pasiekę miesto žiedą, sukime į J. Basanavi- 


Jonavos panorama su Šv. apaštalo Jokūbo bažnyčia 

čiaus g., kur 3 numeriu pažymėta buvusi Jonavos pašto 
stotis (0. Joje galime apsilankyti - čia įsikūręs Jonavos 
krašto muziejus. Nuo krašto muziejaus grįžkime į žiedą, 
iš jo sukime į J. Ralio gatvę, o tada į Kauno g. Netrukus - 
mes jau senamiestyje. Jonavos senamiestis paskelbtas 
urbanistikos paminklu. Čia pat vingiuoja Neries upė, jos 
pakrantėje puikuojasi Jonavos Šv. apaštalo Jokūbo baž- 
nyčia £0. Prie baltuojančios šventovės glaudžiasi vienuo- 
lyno namas. Jonavos bažnyčios viduje yra daug meno 
vertybių - šventųjų paveikslų, skulptūrų, bažnyčios fun- 
datoriaus Juozapo Kazimiero Kosakovskio ir jo šeimos 
memorialinė lenta, bažnyčios bokšte skamba du varpai. 

Keliamės į kitą Neries krantą ir judame į Jonavos 
priemiestį. Tai ypatinga kelio atkarpa - senasis kryžiuo- 
čių kelias. Skarulių g. 53 išvysime ne tik raudonų plytų 
Skarulių Šv. Onos bažnyčią 0, bet ir įspūdingą varpinę. 
Nuo Ruklos gatvės jau matyti aukštai iškilę vienos svar- 
biausių Lietuvos įmonių - pramonės giganto AB „Ache- 
ma“ “3 — kaminai. Tai didžiausia Baltijos šalyse azoto 
trąšų ir pramoninių chemijos produktų gamykla. 

Nenustebkime, jei važiuodami Jonavos krašto ke- 
liais išvysime rodykles, kviečiančias užsukti į Šveicari- 
ją, Veneciją, Londoną ar Paryžių. Ir mums visai neteks 
kirsti Lietuvos valstybės ribų! Tai jaukūs Jonavos krašto 
kaimai, pavadinimus gavę nuo Europos miestų. 

Važiuodami keliu Jonava-Kaunas, už 6 km nuo Jo- 
navos, pasieksime Šveicariją, kurioje įsikūręs Tautodai- 
lės ir amatų centras 2, supažindinantis su įdomiomis 
krašto tradicijomis ir papročiais. Pasukime į Paryžiaus 
kaimą “23, esantį kitoje A6 greitkelio pusėje. Paskutinė 
šios ekskursijos vietovė - miškų ir Neries apsuptyje gy- 
vuojantis Londono kaimas 3. Skamba neįprastai, tačiau 
esame pačiame Lietuvos viduryje, todėl galime traukti į 
bet kurią kitą Lietuvos vietovę. m 

Jonavos senamiesčio pastatai Kauno gatvėje 


kūrė Vladislovas Pšibitnevskis, taip pat Šv. Onos 
altorius. Ši Lapių bažnytėlė turi renesanso bruožų. 
Bažnyčia statyta naudojant tiek lauko akmenis, tiek 
mūrą, medį, o stogas dengtas skarda. Į viršų kyla 
vienas šventovės bokštas, kurį apačioje juosia kryž- 
miniai skliautai. 1999 m. priešais bažnyčią pasta- 
tytas Vinco Kankalio sukurtas ąžuolinis pamink- 
las, skirtas negimusiems vaikams, taip pat stovi 
2007 m. atstatytas Misijų kryžius. 


Golfo klubas „Elnias“ ir elnynas 


2000 m. Lietuvoje atidarytas pirmasis golfo 
aikštynas „Elnias“. Vienas įspūdingiausių šio klubo 
akcentų yra tai, kad aikštyno įkūrėjas Vytautas Mo- 
tiejūnas 40 ha miško plote augina ir prižiūri kelis 
šimtus elnių. Todėl golfo mėgėjai gali paragauti ir 
gurmaniškų patiekalų - elnienos - arba pagurkšno- 
ti elnio ragų užpilo. Medžioklės mėgėjams taip pat 
netenka nuobodžiauti, nes „Elnias“ organizuoja ko- 
mercines medžiokles. 


BABTAI 


63 Šv. apaštalų Petro ir Povilo bažnyčia 
Pirmąją bažnyčią, parapijos filiją, savo lėšo- 
mis pastatė Babtų seniūnas Viktoras Konstantinas 
Mlečka 1672 m., 1715 m. bažnyčia buvo persta- 
tyta, 1744 m. įsteigta parapija. Bažnyčia atnaujin- 
ta 1781 m. seniūno Juozapo Prozoro lėšomis, per 
1830 m. miestelyje siautusį gaisrą ji sudegė. Tais pa- 
čiais metais buvo suręsta laikina, 0 1853 metais pa- 
statyta medinė bažnyčia, kuri veikia iki šiol. Pastato 
planas pailgas, turi dvišlaitį stogą ir vienintelį mažą 
bokštelį ant kraigo priekio. Virš didžiųjų durų iš lau- 


Saliai-Lapės-Babtai-Panevėžiukas-Vandžiogala-Žeimiai-Jonava-Skaruliai-Šveicarija | 147 


Nuo Kauno iki Jonavos 


ko pusės matyti didelis krucifiksas, o bažnyčios viduje 
yra eklektikos stiliaus vargonai, nežinomų autorių XIX a. 
meno kūriniai „Švč. Mergelė Marija su Kūdikiu“, „Trys 
karaliai“ bei XVIII a. angelų skulptūros, lubos paremtos 
išpieštomis kolonomis. Šioje bažnyčioje nuo 1982 m. iki 
1989 m. klebonavo kunigas Ričardas Mikutavičius, rū- 
pinęsis bažnyčios atnaujinimo darbais. Šventoriuje sto- 
vi medinė varpinė su trimis varpais, 1994 m. pastatyta 
skulptūra „Laiminantis Kristus (skulpt. A. Sakalauskas). 


(3 Babtų kraštotyros muziejus 

Babtų apylinkės Kryžiuočių kronikose buvo pami- 
nėtos XIV a., todėl apylinkėse randama bene daugiau- 
sia archeologinių radinių visame dešiniajame Nevėžio 
krante. Kraštotyros muziejuje eksponuojami įvairiausi 
akmens amžiaus gyventojų įrankiai. Kitos ekspozicijos 
lankytojus nukelia į grafų laikotarpį: eksponuojami tiek 
Babtų dvaro puošnūs porcelianiniai indai, prabangūs 
daiktai, tiek paprasti valstiečių buities įrankiai. Taip pat 
čia sukaupti 1863 metų sukilimo eksponatai, galima 
pamatyti ir antrą pagal dydį Lietuvoje rastą tauro ragą. 


Paminklas S. Dariui ir S. Girėnui 


Senas ir apgriuvęs kryžius, stūksojęs ant Stabau- 
nyčios kalvos, buvo restauruotas ir 1933 m. spalio 1 d. 
oficialiai dedikuotas S. Dariaus ir S. Girėno atminimui. 
Paminklas nugriautas 1965 metais, atstatytas 1989 m. 
liepos 16 d. (archit. E. Kondrotas). 


ja: Babtų medelynas 


Babtų gyventojai garsėja sodininkyste - visos sody- 
bos apsodintos obelimis ir įvairiais kitais vaismedžiais. 
Vietos gyventojai augina pačius įvairiausius medelius ir 
juos parduoda, rengia parodas. 1961 m. iš Dotnuvos į 
Babtus buvo perkeltas Lietuvos sodininkystės ir darži- 
ninkystės institutas. Šiandien institutas turi tris moksli- 
nius skyrius, tris laboratorijas, kuriose yra atliekami ne 
tik kryžminimo tyrimai, bet ir vaisių, uogų užšaldymo 
biocheminių pokyčių stebėjimai. Įvairūs vaismedžių 
bandymai yra atliekami specialiuose šiltnamiuose, eks- 
perimentams pritaikytuose soduose bei daržuose, yra di- 
delis medelynas. Institute išvesta daugiau kaip 100 skir- 
tingų vaismedžių veislių. Babtų medelyne galime įsigyti 
pačių įvairiausių vaismedžių. 


ŽEMAITKIEMIS 
B Babtyno piliakalnis 


Piepalių, dar vadinamo Babtyno, Žemaitkiemio, 
piliakalnio aikštelėje atsiveria Nevėžio slėnių panorama. 
Piliakalnio šlaitai siekia apie 10 m aukštį. Trikampėje, iki 
15 m pločio ir 20 m ilgio, aikštelėje rasta nemažai apka- 

sų, daug apdegusio molio. Šis I tūkstantmečio archeo- 
loginis objektas apjuostas Asiūklio upelio ir Nevėžio 
slėnių. Apie Babtyno piliakalnį pasakojama legenda: čia 
dviem broliams radus lobį, buvo sunku nutarti, kuriam 
reikės arklius parsivaryti, kad lobį į namus parsigabentų. 
Netekęs kantrybės vienas brolių nusikeikęs: „Kad abu 
skradžiai žemę prasmegtume.“ Vos tai ištarus ir lobis, ir 
broliai nugarmėjo skradžiai į Nevėžį. 
(0) Žemaitkiemio (Babtyno) dvaras 

Šį nedidelį, klasicizmo bruožais ir griežtomis lini- 
jomis pasižymintį dvarą XVI a. Nevėžio krante pasi- 
statė bajoras Jonas Stanislovas Šiukšta. Prozorų šeimos 
valdomas dvaras klestėjo net visą amžių, tačiau vėliau 
sumenko valdant kunigaikščiams Giedraičiams. Dva- 
ras atgijo ir išgražėjo jį įsigijus grafui Benediktui Tiš- 
kevičiui, valdžiusiam ir Raudondvario dvarą bei dau- 
gelį kitų aplinkinių valdų. Po Pirmojo pasaulinio karo 
ir 1922 m. žemės reformos dvaras buvo išparceliuotas. 
Babtyno žemės buvo išdalytos Lietuvos kariuomenės 
savanoriams, dvaro sodyba ir dalis žemės atiteko Lietu- 
vos kariuomenės generolui Vladui Nagevičiui, kuris iki 
1944 m. čia puoselėjo pavyzdinį ūkį, dvaras buvo tapęs 
Kauno šviesuomenės, kilmingųjų ir aukštų valdinin- 
kų susibūrimų vieta. Sovietmečiu dvaras tapo kolūkio 
centru, labiausiai sunyko Lietuvai atkūrus nepriklauso- 
mybę. Šiandien dvaras priklauso verslininkui Mindau- 
gui Šventoraičiui, kuris atgaivino sovietmečiu prarastą 
aristokratišką atmosferą ir dvare sukaupė automobilių, 
motociklų bei riterių šalmų kolekciją. 


T 


|| 





Žemaitkiemio (Babtyno) dvaro rūmai 


PANEVĖŽIUKAS 


€0 Nukryžiuotojo Jėzaus bažnyčia 
Panevėžiuko Nukryžiuotojo Jėzaus bažnyčia pasta- 
tyta 1747 m. Vitebsko pilininko Simono Siručio lėšo- 
mis. Vėliau keletą kartų rekonstruota. Tinkuoto mūro, 
vėlyvojo baroko, turinti klasicizmo bruožų bažnyčia 
yra unikali tuo, kad tai mūrinė trikampė šventovė. Jau- 

Panevėžiuko Nukryžiuotojo Jėzaus bažnyčia 


ki, iš tolo matoma šventovė saugo meno palikimą: čia 
yra vertinga medinė XIX a. skulptūra „Trimituojantis 
angelas“, XVIII a. aliejais tapytas paveikslas „Šventoji 
šeima“ bei XVIII-XIX a. geležinis ornamentais pagra- 
toriuje, atviroje varpinėje, kabantis žalvarinis varpas, 
senesnis už pačią bažnyčią. Šv. Antano varpo išliejimo 
metai - 1639 m. Bažnyčios kapinaitėse palaidotas ra- 
šytojas Kazys Aleksandras Puida (1883-1945), dar ži- 
nomas Žegotos slapyvardžiu, taip pat čia klebonavęs 
kun. Antanas Norvaiša, dalyvavęs 1863 m. sukilime. 


Panevėžiuko dvaro sodyba 


Nuo pat XVI a. kelis šimtmečius nuolat besikeičiant 
Panevėžiuko dvaro savininkams, dvaras klestėjo ir plėtė- 
si. Mediniai XVIII a. dvaro rūmai - Siručių nuopelnas, 
o iš šonų prijungtus mūrinius pastatus pristatė Korevų 
šeima XIX a. Sovietmečiu dvaras atliko kultūros centro 
ir mokyklos funkcijas, buvo labai apleistas. Nors dvaras 
šiuo metu šiek tiek apnykęs, įspūdį kelia rūmų dydis, 
raudonų čerpių stogas. Iš Panevėžiuko dvaro plytinės 
plytų yra pastatytas ne mažiau įspūdingas Zyplių dvaras 
(Šakių rajono savivaldybė). 

VANDŽIOGALA 
Švč. Trejybės bažnyčia 

Švč. Trejybės bažnyčios fundatoriai 1664 m. buvo 
Jonas ir Marija Rostvorovskiai. Minima, jog čia veikė 
parapinė mokykla. 1817 m. medinė bažnyčia sudegė, 
tačiau kun. Mikas Kazlauskas su kitais parapijiečiais ją 
atstatė 1830 m. Ši šventovė išlikusi iki šių dienų. Bažny- 
čios šventoriaus medinės varpinės varpas išlietas iš žal- 
vario 1721 m. Karaliaučiuje, o į Vandžiogalą atkeliavęs 
1880 m. Bažnyčios pastatas yra stačiakampio plano, vy- 
rauja liaudies architektūros motyvai, o ant kraigo prie- 
kio iškilęs aukštas bokštelis. Bažnyčios kapinaitėse yra 
palaidoti rašytojo Česlovo Milošo seneliai bei 1863 m. 
sukilimo dalyviai. 


Nuo Kauno iki Jonavos 





Paminklas Nepriklausomybei 


1933 m. birželio 18 d. Lietuvos nepriklausomybės 
15-osio0ms metinėms atminti Šiaulių kuopa pastatė pa- 
minklą. Sovietų valdžia jį nugriovė, paminklas atkur- 
tas tik 1998-ųjų rudenį, Lietuvos valstybės atkūrimo 
80-ųjų metinių proga (aut. A. Fokas). Gėlėmis apsodin- 
tas, tvirtas, dviejų dalių paminklas papuoštas Lietuvos 
Respublikos herbu - Vyčiu. 


KULVA 
(B Abraomo Kulviečio paminklas 


Netoli Kulvos kaimo, prie kelio į Kauną, ant 
aukštos kalvos, stovi paminklas Abraomui Kulviečiui 
(apie 1500-1545) - Lietuvos raštijos pradininkui, Kara- 
liaučiaus universiteto profesoriui. Obeliskas ir pamink- 
linė lenta pastatyti apie 1978 m. (aut. K. Gibavičius). 
Manoma, kad paminklas stovi ant A. Kulviečio kapo. 


ŽEIMIAI 


€B švč. Mergelės Marijos Gimimo bažnyčia 

Dabartinė Žeimių Švč. Mergelės Marijos Gimimo 
bažnyčia pastatyta 1906 m. Tačiau pirmoji bažnyčia čia 
buvo pastatyta apie 1522 m. A. Zavišos. 1565 m. bažny- 
čia atiteko reformatams ir jiems priklausė iki 1631 m. 
1720 m. bažnyčia buvo padidinta, 1893 m. ji sudegė. Da- 
bartinės raudonų plytų, dvibokštės, stačiakampio plano, 
neogotikinio stiliaus, smailiaarkės šventovės projektą 
sukūrė architektas Vaclovas Michnevičius (palaidotas 


Žeimių Švč. Mergelės Marijos Gimimo bažnyčios vidus 

Nuo Kauno iki Jonavos 


bažnyčios šventoriuje). Vitražų autorius — Vladislovas 
Pšibitnevskis. 1915 m. rusų kareiviai bažnyčią apgriovė, 
tačiau po karo ji atstatyta. Šventoriuje stūkso varpinė, 
dvi koplytėlės. Viena - klasicizmo stiliaus Kosakovskių 
mauzoliejus, statytas 1843 m. Žeimių dvaro savininko 
Simono Martyno Kosakovskio. Čia palaidotas jo tėvas 
Mykolas ir brolis Juozas. Antroji koplyčia stovi bažnyčios 
dešinėje pusėje. Manoma, kad ji čia pastatyta XX a. pr., 
kai buvo užbaigtos bažnyčios statybos. Netoli bažnyčios, 
miestelio centre, 1997 m. atidengtas paminklas žuvu- 
siems už Nepriklausomybę (skulpt. K. Bogdanas). 


Žeimių dvaro sodyba 

Žeimių miestelis garsėja čia išlikusia Žeimių dva- 
ro sodyba - kultūros paveldo objektu. Istoriniuose šal- 
tiniuose dvaro vardas buvo paminėtas dar XV a. pab. 
Medekšų valdymo metu dvaras suklestėjo. XVIII a. pab. 
dvaro sodyba atiteko Kosakovskiams, kurių giminė jį 
valdė iki Antrojo pasaulinio karo. Šie dvarą pertvarkė - 
toks jis išliko iki šių dienų. 1787 m. Kosakovskiai pasi- 
statė klasicizmo stiliaus dviejų aukštų rūmus. Dvaras 
1940 m. buvo nacionalizuotas, o 2000 m. įsigytas sie- 
kiant jį restauruoti ir sutvarkyti. Šioje sodyboje galime 
pamatyti išlikusius dvaro rūmus, svirną, ledainę, arkli- 
dę, kumetyną, dvaro vartus ir parką. Dvaro ansambliui 
priklauso ir Šv. Jono koplyčia, pastatyta 1768 m., šalia 
liepų alėjos, vedančios į sodybą. Šią koplytėlę pastatė 
dvarą valdęs T. Medekša savo sūnaus atminimui: jis 
buvo aktyvaus nacionalinio pasipriešinimo dalyvis, 
priklausė Baro konfederacijai ir žuvo mūšyje su rusais. 


JONAVA 
60 Jonavos centras ir senamiestis 


Jonavos miesto centre, priešais Jonavos rajono sa- 
vivaldybės pastatą, plyti Santarvės aikštė. Šalia jos įsi- 
kūręs Jonavos kultūros centras, veikia meno mokyk- 
la, paštas, Jonavos rajono viešoji biblioteka. Santar- 
vės a. galima pamatyti 2009 m. atidengtą pamink- 
lą lietuviškos raštijos kūrėjui Abraomui Kulviečiui 
(aut. K. Bogdanas ir M. Šnipas). Priešais Santarvės a. 
įkurtas Ramybės skveras. XX a. pr. čia buvusios miesto 
kapinės. Dabar jose išlikęs vienintelis - gydytojo, prozi- 
ninko, Jonavos Garbės piliečiu pripažinto Jeronimo Ra- 
lio - kapas ir paminklas. Skvere pamatysime ir ąžuolinį 
paminklą Abraomui Kulviečiui (aut. V. Cikana), taip pat 
medinį kryžių (aut. A. Kazlauskas), akmeninį paminklą 
rašytojui Petrui Vaičiūnui (aut. V. Vildžiūnas). 

Senamiestis, išsaugojęs vertingą užstatymo planą 
(namai pastatyti išilgai ir galu į gatvę) Kauno, Vilniaus 
ir Sodų gatvėse, paskelbtas urbanistikos paminklu. 

CD Pašto stotis 


Vienas iš Jonavos lankytinų objektų - kadaise 
miesto centre veikusi arklių pašto stotis, kurios pa- 
talpose dabar įsikūręs Jonavos krašto muziejus. Pašto 
pastatų ansamblis statytas 1833-1835 m. Architektū- 
roje vyravo klasicizmo bruožai. 1905 m., per gaisrą, 
pašto stoties pastatai buvo suniokoti, tačiau vėl atstaty- 
ti. Tarpukariu viename iš pastatų veikė pašto, telefono- 
telegrafo įstaigos, kitame pastate gyveno pašto įstaigos 
viršininkas, trečiajame - sargas, o dar kitame buvo 
laikomi arkliai. Pokariu šiose patalpose veikė bibliote- 
ka. Nuo 1990 m. čia įsikūręs Jonavos krašto muziejus. 
Jame galime susipažinti su čia saugomais archeologi- 
nių radinių, dailės kūrinių, fotografijų, filmų, istorinių 
eksponatų ir kitais rinkiniais. 





Jonavos pašto stotis 


Šv. apaštalo Jokūbo bažnyčia 

Jonavos Šv. apaštalo Jokūbo bažnyčia ir buvęs ma- 
rijonų vienuolynas- seniausi Jonavos pastatai. Pirmą- 
ją bažnyčią apie 1750 m. fundavo Skarulių dvarininkė 
Marija Zabielaitė Kosakovskienė. XVIII a. aštuntajame 
dešimtmetyje Livonijos vyskupas Juozapas Kazimieras 
Kosakovskis į Jonavą pasikvietė vienuolius marijonus ir 
1791-1793 m. jiems pastatė bažnčią su vienuolynu. Tais 
pačiais metais šventovė konsekruota paties bažnyčios 
fundatoriaus. Manoma, kad pastato projekto autorius — 
architektas Laurynas Stuoka-Gucevičius. Tai mūrinė, 
stačiakampio plano, klasicizmo stiliaus, trijų navų baž- 
nyčia, pastatyta vietoje sudegusios pirmtakės. 

1934-1935 m. vykdant pastato atnaujinimo dar- 
bus, klasicizmo stiliaus bažnyčią papuošė pristatyti du 
aukšti dviejų tarpsnių bokštai, šiek tiek pakeitę jos se- 
nąją architektūrą. Šventovės rūsyje palaidoti bažnyčios 
įkūrėjo vyskupo J. K. Kosakovskio ir keleto kitų jo gi- 
minės atstovų palaikai. 


Nuo Kauno iki Jonavos 





Kosakovskių giminės mauzoliejus Jonavos bažnyčios rūsyje 


SKARULIAI 


Šv. Onos bažnyčia 

Tai viena vertingiausių ir įdomiausių krašto baž- 
nyčių. Pirmąją bažnyčią vietovėje, kuri tuomet vadi- 
nosi Lipnikais, fundavo Mikalojus ir Magdalena Stan- 
kovičiai. XVI a. pab. vietovė atiteko Skarulskiams, nuo 
kurių vietovė vėliau imta vadinti Skaruliais. Dabartinė 
Šv. Onos bažnyčia statyta 1620-1622 m. Jos statybas 
paskatino ir rėmė didikas Andriejus Skarulskis. Po pi- 
ligriminės kelionės į Palestiną A. Skarulskiui buvo su- 
teiktas Šv. Kapo riterio titulas, kurio ženklas yra Jeru- 
zalės kryžius. Būtent tokį kryžių dabar galime pamatyti 
šventovės fasade. Bažnyčia ne kartą buvo nuniokota, 
tačiau vieniša liko tuomet, kai statant Jonavos azotinių 
trąšų gamyklą buvo iškeldinti Skarulių kaimo gyvento- 
jai, 2003 m. panaikinta ir parapija. Sakralinio pastato 
architektūroje dera renesanso ir gotikos stilių bruožai, 
o vidų puošia barokinės skulptūros ir XVIII a. medžio 
drožiniai. Bažnyčia - raudonų plytų, bebokštė, stačia- 
kampio plano. Šalia jos stūkso 1789 m. pastatyta aukš- 
ta, mūrinė, neogotikinio stiliaus varpinė. 





Skarulių Šv. Onos bažnyčia 


Pramonės įmonė AB „Achema“ 


Jonavoje, šalia Neries ir Šventosios upių santakos, 
įsikūrusi viena didžiausių Lietuvos pramonės įmonių 
AB „Achema“ Gamykla čia buvo įrengta dėl patogios 


Nuo Kauno iki Jonavos 


geografinės padėties. Jos veikla - azoto trąšų ir kitų pra- 
moninių chemijos produktų gamyba ir prekyba. Per me- 
tus įmonėje pagaminama maždaug 2 mln. tonų trąšų. Jo- 
navos azotinių trąšų gamykla pradėta statyti 1962 m., o 
1965 m. joje prasidėjo gamyba. Šie metai laikomi įmonės 
įkūrimo data. Čia pagaminta produkcija būdavo siun- 
čiama į kitas sovietines šalis. 1994 m. įmonė pakeitė savo 
teisinį statusą ir pavadinimą (VĮ „Azotas“ privatizuota 
ir įsteigta AB „Achema'), sėkmingai tęsia veiklą ir yra 
viena didžiausių Lietuvos gamyklų. 


ŠVEICARIJA 
Tautodailės ir amatų centras 


Šveicarija — Europos vietovardis išradingame 
Jonavos krašte. Čia 2002 m. įkurtas vienas iš Jona- 
vos kraštotyros muziejaus padalinių - Tautodailės 
ir amatų centras. Šio krašto tautodailininkų centrui 
padovanoti eksponatai užima net keturiolika kamba- 
rių. Lankytojai gali apžiūrėti daugybę senųjų krašto 
amatų dirbinių: drožybos, tapybos, keramikos, audi- 
mo ir kt., taip pat pamatyti, kaip atrodė medžiok- 
lės ir žvejybos, lino, audimo, bitininko, žolininkės 
kambariai, staliaus dirbtuvės. 


PARYŽIUS 


Paryžiaus kaimas 

Paryžiaus kaimo pavadinimas, gyventojų teigimu, 
šiai vietai prigijęs po to, kai čia buvo apsistojęs Napoleo- 
nas. 2001 m. gyventojų surašymo duomenimis, Pary- 
žiaus kaime gyveno tik septyni žmonės. Visgi ši vieta 
sulaukia nemažai keliautojų dėmesio. Anksčiau jų susi- 
domėjimą itin traukė miškingoje Paryžiaus teritorijoje 
stovėjęs 36 metrų aukščio miškininkų bokštas, vėliau 
perkeltas kitur. Prie Kaunas-Jonava plento įsikūrusi 
Paryžiaus kaimo užeiga, kurioje lankytojams siūloma 
ne tik lietuviškų valgių, bet ir prancūziškų patiekalų bei 
vyno, taip pateisinant šios vietovės pavadinimą. 


LONDONAS 
Londono kaimas 


Londonas - Jonavos krašto kaimas, įsikūręs tarp 
miškų, netoli magistralės Kaunas-Zarasai-Daugpilis. 
Tokį pavadinimą, spėjama, kaimui galėjo suteikti gy- 
venvietę valdę vietiniai dvarininkai, daug keliavę po 
pasaulį. 2002 m. Londonas susilaukė itin garbingų sve- 
čių: jame lankėsi Didžiosios Britanijos ambasadorius 
Lietuvoje Džeremis Hilas. Jis buvo pakviestas atidengti 
medinį kelrodį į šią vietovę. Jo autorius - tautodailinin- 
kas Aleksandras Fomkinas. Ant lentelės parašyti atstu- 
mai iki Jonavos ir iki Londono - 4 ir 1 920 kilometrų. 

Rumšiškės 


Rumšiškės-Lietuvos liaudies buities muziejus 


( 4 2 užsukime ir į vidų. Vykime į labiausiai turistų pamėg- 

| tą objektą - muziejų. 

Le RUMŠIŠKĖS Lietuvos liaudies buities muziejus - vienas di- 
Ii, k 1 džiausių etnografinių muziejų Europoje, po atvi- 








2 ru dangumi eksponuojantis visų Lietuvos regionų 
Rumšiškių herbas L | „A XVIII a. pab. - XX a. pr. jaukias sodybėles, trobeles, 
3 > ūkinius pastatus, darbo bei buities įrankius, puoselė- 

tas tradicijas ir papročius. Visas muziejus suskirstytas 


A na regionais, kurių kiekvienas reprezentuoja senuosius 

GP 3km A au „0 "E 1 kaimus ir jų tradicijas. 
= Įėję pro pagrindinį muziejaus įėjimą, nusileis- 

( Na kg 
"Ma „Ma 7 kime į Pravienos slėnį, pereikime per tiltą - ir mes 
jau Dzūkijoje €3. Susipažinkime su dzūk enimo 
7 ( jau JO) p Ųų 8YV 
UPI “2 X "EL aplinka, pirkiomis. 


Tarp Dzūkijos ir Aukštaitijos yra Tremties ir pa- 
sipriešinimo sektorius £3. Pakeliui į Aukštaitiją užsu- 


Prieš užtvenkiant Nemuną Rumšiškių miestelis 
buvo išsidėstęs už trijų kilometrų nuo dabartinio mies- 
telio, dešiniajame Nemuno krante. Pastačius Kauno 
hidroelektrinę Rumšiškės atsidūrė užliejamoje teritori- 
joje. Miestelis turėjo pakeisti geografinę padėtį - dabar 
jis įsikūręs ant aukšto Kauno marių šlaito. 

Pažintį su Rumšiškėmis pradėkime nuo rašyto- 
jo Jono Aisčio muziejaus 68 (J. Aisčio g. 1), kuriame 
lankytojai gali susipažinti su rašytojo gyvenimo deta- 
lėmis, jo kūryba. Toliau traukime prie senąjį Rumšiš- 
kių miestelį menančios Šv. arkangelo Mykolo bažny- 
čios E3 (Marių g. 68), stovinčios ant Kauno marių 
kranto, kuri kartu su varpine buvo perkelta iš ankstes- 
nės miestelio vietos. Apžiūrėkime bažnyčią iš išorės, 

kime į jį — tai išskirtinė muziejaus dalis, atspindinti 
skaudų Lietuvos istorijos trėmimų tarpsnį. Čia galė- 
sime apžiūrėti jurtą, gyvulinį vagoną, kuriuo žmo- 
nės buvo vežami į tremtį, bunkerį. Toliau traukime į 
Aukštaitiją (69. Lankydamiesi didžiausiame Lietuvos 
etnografiniame regione ne tik apžiūrėsime sodybas iš 
išorės, bet užeisime ir į trobų vidų. Būtinai aplankyki- 
me ir čia esantį klojimą. 

Už Aukštaitijos, muziejaus teritorijos pakraštyje, 
stovi restauruoti mediniai Aristavėlės dvaro rūmai 
Jie pastatyti senuoju XX a. statybos būdu. Apžiūrėję 
unikalią dvarvietę, vykime vakarų kryptimi į Suval- 
kiją 8. Čia apžiūrėkime unikalias sodybas, malūną. 
Šalia Suvalkijos - ir Žemaitija €3. Aplankykime etno- 
grafines žemaičių sodybas, amatininkų dirbtuves, re- 
giono pakraštyje pasigrožėkime žemaitukais. Vasarą 
pasistiprinti galima muziejaus smuklėje. 

Iš Žemaitijos traukime pietryčių link, į stilizuotą 
miestelį 44. Mus pasitiks prekybininkų parduotuvėlės, 
amatininkų dirbtuvės, pradžios mokykla, arbatinė, 
bažnyčia WV. Kelionę galime užbaigti Rumšiškių prie- 
plaukoje (8. Čia įkurta poilsiavietė. « 

Kauno marių atodanga ties Rumšiškėmis 


Rumšiškės 


p 


Lietuvos liaudies buities muziejus Rumšiškėse 


Jono Aisčio muziejus įsikūręs Rumšiškių 
miestelyje, šio poeto vardu pavadintoje gatvė- 
je. Muziejus lankytojams duris atvėrė 1997 m. 
V. A. Markevičiaus iniciatyva. J. Aistis - žymus 
XX a. lietuvių poetas, eseistas. Visi besidomintys 
šio rašytojo asmenybe, gyvenimu ir darbais, gali 
apsilankyti ekspozicijoje, suteikiančioje žinių apie 
svarbiausius ir įdomiausius J. Aisčio gyvenimo 
etapus. Čia galime susipažinti ir su gana gausia ra- 
šytojo kūryba. Muziejuje pateikiama ne tik daik- 
tinė, pasakojamoji ir vaizdinė medžiaga apie patį 
J. Aistį, bet ir apie poeto šeimą, draugus, Rum- 
šiškių miestelį. Čia vyksta ir literatūros, liaudies 
meno, dailės, kraštotyros parodos. Poetas palaido- 
tas Rumšiškių kapinėse. 

www.kaisiadoriumuziejus.lt 


Pirmoji Rumšiškių bažnytėlė pastatyta dar 
XIV-XV a. XVIII a. pastatyta šventovė buvo atnau- 
jinta 1859-1860 m. Pirmojo pasaulinio karo išvaka- 
rėse buvo planuota statyti naują mūrinę bažnyčią, 
tačiau paruoštos plytos buvo išvogtos, o šventovės 
statyba taip ir nebuvo pradėta. 1958-1959 m. kartu 
su varpine bažnyčia perkelta į dabartinę vietą - iš 
Nemuno pakrantės į upės terasą, nes buvusią vietą 
apsėmė Kauno hidroelektrinės patvenkti vandenys. 
Medinė Rumšiškių bažnyčia - liaudies architek- 
tūros stiliaus. Šalia glaudžiasi triaukštė varpinė ir 
Šv. Onos koplyčia, stovi paminklas poetui Antanui 
Baranauskui (skulpt. V. Žukas, 1967). 

Rumšiškės 


LIETUVOS LIAUDIES BUITIES MUZIEJUS 


(D www.llbm.lt 
Dzūkija 

Dzūkija - pats gražiausias regionas visoje Lietu- 
voje. Liaudies buities muziejus supažindina su miš- 
kingu, grybų nusėtu kraštu ir dainingais žmonėmis. 
Dzūkijos sektoriuje pristatoma vienkieminė sodyba, 
kurioje - stuba (gyvenamasis namas), svirnas, tvartas 
ir klojimas - juos galime apžiūrėti iš išorės. Viena pir- 
kia kadaise stovėjusi Musteikos kaime, joje jaunystėje 
apsistodavęs gamtininkas Tadas Ivanauskas. Dabar 
šioje pirkioje veikia dvi ekspozicijos: viena - prime- 
na profesoriaus gyvenimą, kita - skirta mirusiesiems 
(Dziedams) paminėti. Dzūkijoje galima apžiūrėti dzū- 
kų bendrę - sodybas, kuriose įprastas ūkininkavimo 
būdas buvo toks: ūkiui vadovaudavo tėvas, o šiam mi- 
rus - vyriausias sūnus. 





Dzūkijos stubos (gyvenamojo namo) vidus 


Tremties ir pasipriešinimo sektorius 


Tremties ir pasipriešinimo sektorius skirtas 
1941-1953 m. trėmimų iš Lietuvos laikotarpiui. Jis 
įrengtas atokiau nuo kitų lankytinų muziejaus objek- 
tų, miškelyje. Šiame sektoriuje atkurti autentiški 
eksponatai: tremtinių vagonas, jurta ir bunkeris. Ja- 
kutijoje tremtiniai gyvendavo jurtose, kurias patys ir 
pastatydavo. Tokios jurtos, dengtos gruntu, pavyzdys 
stovi Lietuvos liaudies buities muziejuje. Vienas įdo- 
mesnių Liaudies muziejaus eksponatų - tremties va- 
gonas. Šiuo gyvuliniu vagonu, apraizgytu spygliuota 
viela, su mažais langeliais buvo tremiami Lietuvos gy- 
ventojai. Tolėliau, Pravienos upelio šlaite, - partizanų 
bunkeris. Šiltuoju metų laiku šiame sektoriuje galime 
sutikti buvusią tremtinę Ireną Saulutę Valaitytę-Špa- 
kauskienę, kuri mielai mums papasakos Lietuvos trė- 
mimų istoriją. 

62 Aukštaitija 

Aukštaitija - didžiausias etnografinis regionas, jame 
eksponuojamas gatvinis rėžinis kaimas su sodybomis, 
tvartai, o užsukę į namo gryčią susipažinsime su buities 
rakandais. Aukštaitijos regione taip pat galime apžiūrėti 
pėdinį klojimą. Jaujoje susipažinsime su linų apdoroji- 
mo procesu. Šis nedidelis kaimo architektūros paveldas 
primena vestuvių, Velykų ir kitas liaudies tradicijas, dai- 
nuotas sutartines, alaus bei rėčių ir pintinių gamybą, ki- 
tas kasdienio gyvenimo dalis. 


(3 Aristavėlės dvaro sodyba 


Liaudies buities muziejaus teritorijos pakraštyje 
stovi neseniai restauruota vertingos architektūros buvusi 
Aristavėlės dvaro sodyba. Mediniai dvaro rūmai vertin- 
gi dėl savo tradicinės statybos, kuria buvo statoma iki 
XX amžiaus. Šis paveldo objektas dar iki galo nėra įreng- 
tas, tačiau buvusius dvaro rūmus jau galima apžiūrėti iš 
išorės. Pradėjus muziejui kurtis buvo atlikti pirmieji tyri- 
nėjimai, o bėgant metams dvaro rūmai restauracijai buvo 
perkelti į Liaudies buities muziejų. Tyrinėtojų nuomone, 
Aristavėlės dvaras stovėjęs XVI-XVII a., jo savininkai 
buvo Šiukštų giminė. Vėliau dvaras perėjo Zabieloms, 
XVIII a. - Medekšoms. 1940 m. iš paskutinių savininkų 
dvaro rūmai buvo konfiskuoti, vėliau perduoti kolūkiui. 





Aristavėlės dvaro sodybos gyvenamasis namas 


Suvalkija 


Suvalkijoje anksčiausiai buvo panaikinta baudžiava 
(1807 m.), o XIX a. čia gyveno turtingiausi šalies ūki- 
ninkai. Suvalkijos regiono ekspozicijoje stengiamasi 
kiekvienam lankytojui papasakoti apie taupų, sumanų ir 
racionalų suvalkietį, kuris gyveno gausiai medžiais ap- 
sodintoje sodyboje. Muziejuje po atviru dangumi ekspo- 
nuojamas ir stiebinis malūnas. Įdomu tai, kad krosnies 
pakura suvalkiečio namuose visada būdavo virtuvėje — 
ten, kur nemiega gyventojai. Taip pat būdavo taupomos 
malkos: mėsos rūkykla įrengta virš krosnies. Įdomi ir 
šuns būda - ji su durelėmis, kad augintiniui būtų šilčiau. 


Rumšiškės 





Troba Žemaitijoje 


63 Žemaitija 

Žemaitiją įamžina čia įrengtos šešios autentiškos 
sodybos: viena priklausiusi turtingajam, antra - vidu- 
tiniam didžiažemiui ir trečia - mažažemiui, ketvirta ir 
penkta sodybos skirtos edukaciniams užsiėmimams, 
o šeštoji reprezentuoja žemaitišką namo tipą - numą. 
Žemaitijoje taip pat galima apžiūrėti puodžiaus ir 
klumpiaus dirbtuvėlę, pakelės smuklę, unikalų namą 
su atviru ugniakuru, kuriame buvo gyvenama. Regio- 
no pakraštyje galima aplankyti ir arklius - žemaitu- 
kus, kurie XIX a. buvo gerai vertinami užsienio ir Lie- 
tuvos žemės ūkio parodose. 


€2 Senasis etnografinis miestelis 


Senasis etnografinis miestelis - tai XVIII-XX a. 
gyvenvietės pavyzdys su tipine miestelio aikšte, aplink 


ją išsirikiavusiomis krautuvėlėmis, pakelės karčemo- 
mis. Lankytojus traukia puodžių, pynėjų dirbtuvės, 
kuriose galime išbandyti jų amatą. Taip pat galima 
apžiūrėti valsčiui skirtą ekspoziciją, pradžios moky- 
klą, bričkas karčemos ratinėje. Turgaus aikštėje stovi 
Šv. Florijono koplytstulpis, tikima, saugodavęs mies- 
telį nuo gaisrų. 


Švč. Mergelės Marijos Gimimo 

bažnyčia 

Liaudies buities muziejaus miestelyje stovi at- 
kurta Sasnavos bažnytėlė. Tai senovinė medinė baž- 
nyčia, Sasnavoje statyta 1817 m. Bažnyčios atkūrimo 
darbai Rumšiškėse vyko gana lėtai - buvo stengiamasi 
ją atstatyti pagal senąsias medinių šventovių statybos 
tradicijas. Atkurta buvusi aštuonkampė bažnyčios 
forma. Bažnyčioje esantys daiktai surinkti iš įvairių 
senųjų Lietuvos bažnyčių. Du altoriai, klausyklos ir 
zakristijos baldai yra iš senosios Sasnavos bažnyčios. 
Šalia stovi ir medinė varpinė, karstinė, šventorius ap- 
tvertas žemaitiško stiliaus tvora. 


€B Rumšiškių prieplauka 


Nusileidus prie Kauno marių, atsiveria įspūdin- 
gos atodangos, išplatėjusio Nemuno vingiai, marių 
vandenų užlieti užutėkiai. Tolumoje matyti Kruonio 
hidroakumuliacinės elektrinės įrenginiai - generato- 
rių blokas ir aštuoni dideli vamzdžiai. 





Atkurta Sasnavos bažnytėlė ir medinė varpinė 


Rumšiškės 

Kaišiadorių rajono 


Kaišiadorių apylinkės 


Dovainonys-Kruonis-Darsūniškis-Kalviai-Ziežmariai-Kaišiadorys 





KAIŠIADORYS 
+ 
ė 
„: 


herbas ads 


S 94 km 4 4 km Aj 


V 
G eva OL V = v Ev 
V 


BE EA (O 





savivaldybės 


Tarp keturių istorinių Lietuvos sostinių išsidėstęs 
Kaišiadorių kraštas išraižytas Nemuno ir Neries upių 
vingių, susikertančių kelių į daugelį Lietuvos miestų, 
geležinkelio linijų. Kaišiadorių apylinkėse išsibarstę di- 
desnės ar mažesnės dvarų sodybos, kurių daugelis mena 
didikų Oginskių, Tiškevičių, Rėmerių valdymo laikus. 
Kraštas išaugino ir daug šviesių Lietuvos žmonių — iš 
čia kilęs kardinolas Vincentas Sladkevičius, poetas Jonas 
Aistis, prezidentas Algirdas Brazauskas ir kt. Aplankyki- 
me vakarinėje rajono savivaldybės dalyje išsidėsčiusius 
miestelius bei jos centrą - Kaišiadorių miestą. 

Pabuvoję Rumšiškėse ir ten įkurtame Lietuvos liau- 
dies buities muziejuje, nuo Rumšiškių miestelio lengvai 
pasieksime Dovainonis - kaimą dešiniajame Kauno ma- 
rių krante. Įvažiavę į Dovainonis ir ties posūkiu pasukę 
į dešinę, galime apžiūrėti senojo kelio ruožą. Jis tęsiasi 
apie kilometrą ir baigiasi ties Kauno mariomis. 

Dovainonių kaimas - poeto J. Aisčio tėviškė. Dovai- 
nonių miškelyje, prie Kauno marių, išlikę penki pilkapy- 
nai 6B - žemių sampilai, kuriuose buvo laidojami deginti 
palaikai. Maždaug kilometro atstumu, prie Kauno ma- 
rių, 3 km už gyvenvietės, stūkso Dovainonių piliakalnis. 

Apie 11 km vykime į Kruonį 188, paskui — 
129 keliu. Pravažiavę sraunią Strėvos upę, pamatysi- 
me didžiulį Kruonio HAE tvenkinį 63, prie jo stovin- 
ti Kruonio hidroakumuliacinė elektrinė - vienintelė 
tokia Lietuvoje. Iš anksto susitarę, ją galime apžiūrėti 
ekskursijų metu. 

Vykime į Kruonio miestelį. Istorinis Kruonio cent- 
ras, apimantis gatvių tinklą, aikštės planą, paskelbtas 
urbanistikos paminklu. Čia, Paupio g. 27, stovi seniau- 
sia šventovė Kaišiadorių krašte - Kruonio Švč. Merge- 
lės Marijos, Angelų Karalienės bažnyčia E3. Darsūniš- 
kio g., prie Kruonio gimnazijos, išlikę mūro liekanų. 
Tai buvusio Oginskių dvaro fragmentai 63. 

Nuo Kruonio vykime vakarų kryptimi, kur už 
maždaug 8 km Nemuno upės krante įsikūręs Darsū- 
niškis. Apie XVI a. Darsūniškyje buvo prieplauka, ku- 
rioje sustodavo prekybos laivai - tuo metu iš apylinkių 
miškų Nemunu būdavo plukdoma mediena. Tai ir lėmė 
Darsūniškio suklestėjimą. Kaimą „saugo“ treji statyti 
vartai-koplytėlės EB, statyti XVIII a. pab. ir XX a. pr. 
Vienerius išvysime atvažiuodami iš Kruonio. Kiti sto- 
vi kelyje į Užgirėlį ir Sekionis. Taip pat aplankykime 
Švč. Mergelės Marijos Ėmimo į dangų bažnyčią (8. Pa- 
sak legendų, Darsūniškio bažnyčia pastatyta apylinkėse 
atradus lobį. 

Grįžkime atgal į Kruonį ir vykime pietų kryptimi 
(129 keliu) į Kalvius. Pravažiavę Šventininkų mišką, 
sukime į kairę ir išvysime didžiausią ežerą Kaišiado- 

Kaišiadorių apylinkės 


rių apylinkėse. Tai beveik 180 ha ploto Kalvių ežeras — 
vietinių gyventojų mėgstama poilsio vieta. Į jį įteka 
net devyni upeliai. Apžiūrėkime ir rotondinio plano 
Šv. Antano Paduviečio bažnyčią 

Grįžkime į 129 kelią ir patraukime į Žiežmarių 
miestelį. Važiuojant 1806 keliu lydės abipus kelio ošian- 
tys miškai. Žiežmariai €3 - itin senas miestelis, žino- 
mas nuo XV a. Ypač vertinga miestelio centrinė dalis, 
išsaugojusi senąjį gatvelių tinklą, turgaus aikštę, buvu- 
sius amatininkų ir pirklių namus. Vytauto ir Kertaus g. 
sankirtoje stovi išlikę Žiežmarių dvaro rūmai 0. Paėję 
Vytauto g. toliau, kitoje Strėvos upės pusėje, Vilniaus ir 
Žalgirio g. sankirtoje, išvysime buvusią miestelio aus- 
teriją (karčemą su nakvynės namais), o netoli jos - si- 
nagogą. XIX a. vid. statyta medinė stačiakampio plano 
sinagoga UV arkiniais langais - viena iš nedaugelio Lie- 
tuvoje išlikusių medinių sinagogų. Vilniaus ir A. Ažu- 
balio gatvių sankirtoje stovi raudonų plytų Šv. apašta- 
lo Jokūbo bažnyčia W, Nepriklausomybės paminklas. 
Paėjus toliau Vytauto g., 13 numeriu pažymėtas „plytų 
stiliaus“ pastatas - Žiežmarių kultūros centras 2. Pas- 
tate anksčiau veikė valsčiaus administracija, vėlesniais 
metais įkurta ligoninė. Galime nueiti ir iki šalia tekan- 
čios Strėvos. 

Iš Žiežmarių sukime į Al magistralę ir vykime Vil- 
niaus link, nuo Žiežmarių už maždaug 5 km sukime į 
dešinę ir dar pavažiavę apie 1 kilometrą būsime „Bač- 

Kruonio hidroakumuliacinės elektrinės tvenkinys 


Dovainonių (Kapitoniškių) pilkapynai tyri- 
nėtojų datuojami I-V a. Aukštame Nemuno kran- 
te yra penkios pilkapių grupės, greičiausiai vieno 
didesnio pilkapyno liekanos. Pilkapyje rasta dveji 
degintiniai žmonių kapai, simboliniai žirgų kapai, 
to laikotarpio pjautuvai. Dalis radinių šiuo metu 
saugoma Vytauto Didžiojo karo muziejuje, dalis - 
Lietuvos istorijos institute ir Varšuvos archeologi- 
jos muziejuje. Pilkapynas paskelbtas kultūros pa- 
veldo objektu. 


Kruonio hidroakumuliacinė elektrinė - sudė- 
tingas inžinerinis hidrotechninis kompleksas. Tai 
vienintelė Baltijos šalyse tokio tipo elektrinė, kurios 
veiklai naudojamas Kauno marių vanduo. Esant 
elektros energijos pertekliui (pavyzdžiui, naktį), ji 
naudojama vandeniui iš žemutinio baseino (Kau- 
no marių) į aukštutinį baseiną pumpuoti (vandens 
rezervuarą). Prireikus elektros energijos, vanduo 
iš aukštutinio baseino paleidžiamas atgal į Kauno 
marias ir sukdamas turbinas gamina papildomą 

Kruonio Švč. Mergelės Marijos, Angelų Karalienės 
bažnyčia 


elektros energiją. Hidroakumuliacinės elektrinės 
statybų darbai pradėti 1978 m., nors statyti elektri- 
nę buvo nutarta jau 1967 m. Pirmasis jos agregatas 
buvo paleistas 1992 m., o galutinai statybos baigtos 
tik 2000 m. įrengus viršutinį baseiną. Vandens lygis 
svyruoja 13,5 m. 


Švč. Mergelės Marijos, Angelų 
Karalienės bažnyčia 


Kruonio Švč. Mergelės Marijos, Angelų Kara- 
lienės dabartinė bažnyčia kaip cerkvė, manoma, pa- 
statyta 1624 m. Statybas inicijavo stačiatikis Bogda- 
1907 m., o 1919 m. šventovė atiduoda katalikams. 
Čia darniai tarpusavyje dera nedidelių tradicinių 
cerkvių ir XVII a. Lietuvos renesansinių bažnyčių 
architektūrinės formos. Mūrinė, dviejų bokštų, sta- 
čiakampio plano bažnyčia žavi ne tik savo architek- 
tūra, bet ir interjero detalėmis: paveikslais, skulp- 
tūromis. Zakristijoje galime pamatyti Bogdano ir 
Samuelio Oginskių antkapines plokštes. 


Kruonio dvarvietė 


Nuo XVI a. Kruonis priklausė Oginskių gimi- 
nei, turėjusiai čia dvarą. Dvaras pradėjo nykti po to, 
kai jo pastatai buvo apgriauti 1812 m. Napoleono 
žygio į Maskvą metu, o 1831 m. atiteko valstybės iž- 
dui. Iš XVII a. Oginskių pasistatytų puošnių, mūri- 
nių, dviejų aukštų renesanso stiliaus, erdviomis sa- 
lėmis ir kambariais rūmų liko tik sienų fragmentai. 
Be gyvenamųjų namų, dvare buvo ir ūkinių pastatų: 
tvartas, vežiminė, svirnas, vandens malūnas, kepyk- 
la, alaus darykla, ledainė. Tyrinėjimų metu iki šiol 
randama senovinių radinių: koklių su įvairiausiais 
ornamentais, Oginskių herbais, lėkščių, puodynių, 
ąsočių fragmentų ir kt. 

konių“ (B teritorijoje. Parkas, tvenkinys taip ir kviečia 
pasivaikščioti, o jaukus restoranas - prisėsti ir atsipūsti 
po ilgos kelionės. Pabuvę ramybės oazėje vykime į Kai- 
šiadorių miestą. 

Iš „Bačkonių“ grįžkime į Al magistralę ir pasi- 
rinkime Kauno kryptį. Pavažiavę apie 5 km išsukime 
į 142 kelią. Juo važiuodami apie 7 km pasieksime Kai- 
šiadorių miestą, kurio kilmės istorija siejama su arabiš- 
komis šalimis. Kaišiadorių vardas kilęs nuo kilmingo 
totoriaus Chašaidaro, kuris šiose apylinkėse gyveno dar 
XVI a. Daugeliui Kaišiadorys - čia subėgančių geležin- 
kelio linijų miestas. XIX a. vietovė ir suklestėjo čia nu- 
tiesus geležinkelio atkarpą į Liepoją. 

Pirmoji lankytina vieta mieste - Kristaus Atsi- 
mainymo katedra (8 (Brazio g. 6). Prie raudonų plytų 
šventovės pastatyta 2,3 m aukščio bronzinė skulptū- 
ra arkivyskupui Teofiliui Matulioniui (aut. V. Žuklys, 
1999) ir paminklas kardinolui Vincentui Sladkevi- 
čiui B (aut. A. Sakalauskas, 2007). Šalia esančioje Kęs- 
tučio g. galima aplankyti buvusį V. Sladkevičiaus namą 
(nr. 31), kuriame jis gyveno būdamas Kaišiadorių vys- 
kupu. O pačiame gatvės gale (nr. 44) stovi vienas stilin- 
giausių miesto pastatų — istorizmo stiliaus vyskupijos 
kurijos rūmai. Kaišiadorių muziejus kviečia užsukti 
į Brazauskų namus-muziejų €3 (J. Biliūno g. 26). 

Gedimino gatve kirsime miesto geležinkelio li- 
niją. Pasukę kairėn į Vytauto Didžiojo g., o paskui 
į greta esančią Vilniaus g., pasieksime Kaišiadorių 
geležinkelio stotį 0 (J. Misiūno a. 2). XIX a. iškilęs 
stoties pastatas, vandens bokštas, už miesto (geležin- 
kelio Vilnius-Kaunas atkarpoje, kelyje Gudiena-Kie- 
meliai) įrengtas viadukas - tai Kaišiadorių istorijos 
dalis. Pirmasis traukinys per Kaišiadoris prariedėjo 
1862 m. Miesto herbe pavaizduoti alegoriniai trauki- 
niai - plieniniai žirgai. a 

Darsūniškio vartai 


62 Darsūniškio vartai-koplytėlės 

Vienas iš Darsūniškio kaimą garsinančių objek- 
tų — treji vartai. Šv. Agotos ir Šv. Kazimiero vartai 
pastatyti 1791-1794 m., kai vietovė keletą metų nau- 
dojosi savivaldos teisėmis, vartai-koplytėlės žymėjo 
laisvojo miesto (besinaudojusio Magdeburgo teise) 
ribas. Šv. Agotos vartai pastatyti kelyje iš Kruonio, 
Šv. Kazimiero - kelyje iš Sekionių. O Šv. Jurgio var- 
tai-koplytėlė pastatyti 1910 m. Užgirėlio link vedusios 
naujos gatvės pabaigoje. 1963 m. šie vartai buvo nu- 
griauti, o 1990 m. - vėl atstatyti. 


(3 Švč. Mergelės Marijos Ėmimo 

į dangų bažnyčia 

Švč. Mergelės Marijos Ėmimo į dangų bažnyčia, 
stovinti nedideliame Kauno marių rytinėje pakrantė- 
ie esančiame Darsūniškio kaime (anksčiau vadintame 
miesteliu), statyta 1848-1855 m. Tačiau pirmoji bažny- 
čia čia buvo įsikūrusi kur kas anksčiau - apie 1418 m. 
Dabartinės šventovės architektūra klasicistinė, tačiau 
turi ir baroko bruožų. Bažnyčios pastatas buvo apgadin- 
tas Antrojo pasaulinio karo metu, tačiau klebono Juozo 
Kanaverskio ir vietinių žmonių dėka atstatyta bažnyčia 
1950 m. buvo pašventinta. Šalia bažnyčios stovi varpinė, 
kurioje kabo 1930 m. išlietas Šv. Juozapo varpas. 


KALVIAI 


Šv. Antano Paduviečio bažnyčia 


Kalvių Šv. Antano Paduviečio bažnyčia - išskirti- 
nis sakralinis pastatas, iškilęs 1800-1806 m. (1753 m. 
Žia pastatyta pirmoji bažnyčia sudegė). Jos statybų 
iniciatoriai - šiose apylinkėse gyvenę dvarininkai To- 
mas ir Juzefa Vavžeckiai. Kalvių bažnyčia - klasicizmo 
stiliaus, retos rotondos formos, išorėje raudonų akme- 


Kaišiadorių apylinkės 

















nukų skalda nuklotomis sienomis, su kupolu ir cilin- 
driniu žibintu. Tai viena iš dviejų tokio tipo bažnyčių 
Lietuvoje (kita - Sudervės Švč. Trejybės bažnyčia, Vil- 
niaus r. sav.). Neįprasta ir tai, jog šių maldos namų sie- 
nose nėra langų. Bažnyčia sujungta su zakristija; viduje 
įrengti trys altoriai. Kalvių šventovė su greta stovinčia 
varpine paskelbta kultūros paveldo objektu. 


ŽIEŽMARIAI 
603 Žiežmarių senoji dalis 

Žiežmarių miestelis kaip gyvenvietė žinomas jau 
labai seniai - nuo XIV a. Miestelis sparčiau plėstis pra- 
dėjęs nuo XVI a. Senoji miestelio dalis yra paskelbta 
urbanistikos paminklu, nes yra išlaikiusi XVI a. ga- 
tvių struktūrą ir XIX a. pab. - XX a. pr. tankiai statytų 
namų planą. Senojoje turgaus aikštėje stovi Laisvės pa- 
minklas (skulpt. A. Jakševičius, 1932), atstatytas 
1991 m. (archit. A. Sprindys, skulpt. V. Venskūnienė). 
Priešais jį - raudonų plytų mūro neogotikinė Šv. apaš- 
talo Jokūbo bažnyčia (Vilniaus g. 1). Vilniaus g. stovi ir 
XX a. pr. senasis aludininko namas bei XIX a. statyta 
austerija (karčema su nakvynės namais), priklausiusi 
dvarininkams Tiškevičiams. 


62 Žiežmarių dvaras 


Žiežmariai garsėja ir grafui Benediktui Tiškevi- 
čiui priklausiusia dvaro sodyba, kuri paskelbta kul- 
tūros paveldo objektu. B. Tiškevičius dvarą pradėjo 
valdyti XIX a., tai lėmė ir miestelio augimą bei sukles- 
tėjimą. 1858 m. statyti rūmai buvo suprojektuoti italų 
architekto Cezario Anichinio. Be dvaro rūmų, čia taip 
pat stovėjo malūnas, buvo iškastas vandens kanalas, 
įrengti tvenkiniai ir kūdros, pasodintas parkas (pagal 
to paties architekto projektus) ir kt. Iki šių dienų išli- 
kę klasicizmo ir gotikos formų mūriniai vienaaukščiai 
rūmai su keturių kolonų portiku bei buvusio dvaro 
parkas. Šiuo metu rūmai tvarkomi. 





Ziežmarių dvaro rūmai 

€0 Žiežmarių sinagoga 


Medinė sinagoga Žiežmariuose iškilo XIX a. 
1920 m. kilęs gaisras ją suniokojo, tačiau pastatas buvo 
atstatytas. Sinagoga žydams buvo labai svarbi vieta — 
ne tik jų maldos namai, bet ir žydų bendruomenės 
gyvenimo centras, susirinkimų ir mokymosi vieta. Po 
Antrojo pasaulinio karo sinagoga buvo naudojama kaip 
sandėlis. Dabar šis pastatas įtrauktas į Europos Tary- 
bos inicijuotą programą „Žydų kultūros paveldo kelias 
Europoje“. Sinagogos viduje yra išlikusi medinė rozetė, 
centrinių kolonų kapiteliai, matoma keletas tapybos ant 
tinkuotų sienų fragmentų. 





Žiežmarių Šv. apaštalo Jokūbo bažnyčia 


€D Šv. apaštalo Jokūbo bažnyčia 


1914 m. pagal Vaclovo Michnevičiaus projektą 
(patvirtintą 1909 m.) pradėta statyti dabartinė neogo- 
tikinio stiliaus Žiežmarių bažnyčia. Pirmasis pasau- 
linis karas sustabdė darbus. Bažnyčios statyba buvo 
tęsiama 1922-1924 m., 0 1924 m., nors bažnyčiai dar 
trūko bokštų, buvo neįrengtas vidus, - ji buvo pa- 
šventinta. 1929 m. atnaujinta bažnyčios statyba, iš- 
mūrytas vienas bažnyčios bokštas, o antrasis dėl lėšų 
stokos liko nepastatytas. 


Žiežmarių kultūros centras 

Raudonų plytų pastate, kurio pagrindinį įėjimą 
puošia baltos kolonos, įsikūręs Žiežmarių kultūros ir 
meno centras. 1945-1951 m. čia buvo Žiežmarių vals- 
čiaus NKVD-MGB (Vidaus reikalų liaudies komisaria- 
to Valstybės saugumo ministerijos) poskyris. Tai buvo 
vienas iš sovietų represinių struktūrų pastatų. Saugu- 


160 Dovainonys-Kruonis-Darsūniškis-Kalviai-Žiežmariai-Kaišiadorys 





Žiežmarių miestelio salės pastatas ant Strėvos kranto 


mo tarnybų užduotis buvo slopinti rezistencinį lietuvių 
judėjimą. Pastato rūsyje buvo įrengta areštinė, kurioje 
kalėjo ir buvo tardomi suimtieji. 

Apie 1960 m. buvusiame valsčiaus pastate įkurtas 
25 lovų vidaus ligų skyrius, veikęs iki 1976 m., kol buvo 
atidaryta Kaišiadorių ligoninė. 
(D www.ziezmariukc.lt 


BAČKONYS 


Restoranas ir konferencijų centras 
„Bačkonys“ 


„Bačkonys“ - jaukiame gamtos prieglobstyje, bu- 
vusiame dvare įsikūręs restoranas ir konferencijų cent- 
ras kviečia lankytojus paragauti įvairiausių vynų, patie- 
kalų, o prireikus ir pernakvoti. 

Teritorijoje yra išlikęs dvaro parkas, įkurtas 
1867 m. Jo kūrimo darbams vadovavo italų sodininkas, 
sukūręs ir kitą panašų parką Abromiškėse (Elektrė- 
nų sav.). Parkas - peizažinis, įsikūręs kalvotoje vietovė- 
je, išsidėstęs trijose terasose. XX a. 7-8 dešimtmečiais 
jis praplėstas, tačiau išsaugojęs buvusį vaizdą. 

(D www.backonys.lt 


„r 
NA 





Restoranas „Bačkonys“ 


Kaišiadorių apylinkės 


KAIŠIADORYS 
Kristaus Atsimainymo katedra 


Kaišiadorių Kristaus Atsimainymo katedra - neo- 
gotikinė, santūrių formų, raudonų plytų bažnyčia, su 
aukštu centriniu bokštu ir dviem bokšteliais priekinio 
fasado kampuose. Katedros statybos darbai dėl karo, o 
vėliau siekiant tobulinti pradinį bažnyčios projektą už- 
baigti 1932 m. Katedra konsekruota 1936 m. Jos kripto- 
je ilsisi pirmasis Kaišiadorių vyskupas Juozapas Kukta 
(1873-1942). Čia taip pat palaidotas ir arkivyskupas 
Teofilius Matulionis (1873-1962). 1990 m. jam suteik- 
tas Dievo tarno titulas. 





Kaišiadorių Kristaus Atsimainymo katedra 


€B Vincento Sladkevičiaus paminklas 


Kaišiadorių Kristaus Atsimainymo katedros šven- 
toriuje galime pamatyti 2007 m. skulptoriaus Arūno 
Sakalausko pastatytą paminklą antrajam kardinolui 
Lietuvos katalikų bažnyčios istorijoje - Vincentui Slad- 
kevičiui (1920-2000). 1988 m. V. Sladkevičius popie- 
žiaus Jono Pauliaus II paskirtas Šventosios Romos Baž- 
nyčios kardinolu, taip pelnydamas garbę ne tik sau, bet 
ir Kaišiadorių vyskupijai. 1989 m. paskirtas Kauno ar- 
kivyskupu. Palaidotas Kauno arkikatedroje bazilikoje. 


Kaišiadorių apylinkės 





Brazauskų namai-muziejus 


€B Brazauskų namai-muziejus 


Kaišiadoryse stovi prezidento Algirdo Mykolo 
Brazausko (1932-2010) tėvų namai. Šį namą supro- 
jektavo A. M. Brazauskas, tai buvo pirmasis jo projek- 
tuotas ir statytas objektas. Prezidentas gimė Rokiškyje, 
vėliau su šeima persikėlė į Kaišiadoris, 1951 m. baigė 
Kaišiadorių mokyklą. Šiame name iki mirties gyveno 
prezidento tėvai. 2011 m. atidarytame muziejuje gali- 
me pamatyti Brazauskų šeimos daiktų: baldų, nuotrau- 
kų, rankraščių, knygų. 

(D www.muziejai.lt/Kaisiadorys/brazausku muziejus. 
htm 


Kaišiadorių geležinkelio stotis 


Kaišiadorių miesto istorija glaudžiai susijusi su 
dviejų geležinkelių tiesimu. 1859-1861 m. per būsimo 
miesto apylinkes buvo nutiesta geležinkelio Peterbur- 
gas- Varšuva atšaka nuo Lentvario į Virbalį. Tiesiant šį 
geležinkelį, 1860 m. netoli Kaišiadorių dvaro buvo pa- 
statytas viadukas po geležinkeliu. 1871 m. Kaišiadorių 
dvaro apylinkėse nutiesta savarankiška atšaka į Liepo- 
jos uostą. Šis atsišakojimas nuo jau veikiančios linijos 
pavertė tą vietą geležinkelių mazgu, kuriame XIX a. pa- 
baigoje buvo pastatyta stotis su vandentiekio bokštu ir 
vėliau išaugo miestas. Geležinkelio viadukas ir vandens 
bokštas paskelbti kultūros paveldo objektais. 





Kaišiadorių geležinkelio stotis 

Kėdainių rajono 
savivaldybės 
herbas 

Nevėžio ir jo intakų Dotnuvėlės, Smilgos, Obelies 
santakoje įsikūrę Kėdainiai - vienintelis provincijos 
miestas, turintis mūrinį senamiestį. Kartu tai ir vienas 
pirmųjų ir didžiausių reformacijos centrų Lietuvoje. 

Pažintį su Kėdainių miestu pradėkime nuo seniau- 
sio Kėdainių miesto pastato - Šv. Jurgio bažnyčios EB 
(Šėtos g. 10). Gotikinė bažnyčia kviečia lankytojus už- 
sukti į vidų ir pasigrožėti jos skliautais, altoriais, šventųjų 
skulptūromis ir paveikslais. Išėję iš Šv. Jurgio bažnyčios 
eikime pėsčiųjų tiltu per Nevėžio upę. Už kelių metrų 
bus Didžiosios Rinkos aikštė €2, kurioje stovi didingas 
skulptoriaus Algirdo Boso paminklas, skirtas Jonušui 

Kėdainių rotušė 


Radvilai. Apsidairykime šioje aikštėje, nes esame apsup- 
ti istorinių pastatų EB, miesto rotušės €3, XVII-XIX a. 
namų. Senoji g. 12 apžiūrėkime instaliaciją „Pirklio 
Keidangeno užvažiuojamieji namai“ EB. Už kelių me- 
trų, Senojoje g. 1, - evangelikų reformatų bažnyčia (3. 
Aplankykime bažnyčią, kurios kriptoje ilsisi Kėdainių 
valdytojų kunigaikščių Radvilų palaikai. 

Kelionę tęskime Radvilų gatve. Šioje gatvėje kūrė- 
si Kristupo Radvilos pakviesti škotai. Radvilų g. 5 stovi 
burmistro Jurgio Andersono namas, o 21 numeriu pa- 
žymėtas Arnetų (arba Senjorų) namas. Radvilų gatvės 
gale matysime Šv. Juozapo bažnyčios €3 bokštus. Vertin- 
gi šiose bažnyčiose vėlyvojo baroko altoriai, pagrindinio 
altoriaus Šv. Juozapo paveikslas. 
žydų, kadaise sudariusių nemažą gyventojų dalį, maldos 
namais. Sukime į Smilgos gatvę, o atvykę iki sankirtos su 
Senosios Rinkos aikšte čia pamatysime dviejų sinagogų 
kompleksą €3. Apžiūrėkime maldos namus ir traukime į 
Kėdainių krašto muziejų, kuriame galime susipažinti su 
įvairiaspalve Kėdainių istorija. 

Buvusiame XVIII-XIX a. karmelitų vienuolyne įsi- 
kūręs Kėdainių krašto muziejus €3. Muziejuje susipažin- 
sime su Kėdainių kraštu, jo dvarais, įvairių laikotarpių 
istorinėmis ekspozicijomis, verta pasidomėti ir įvai- 
riomis muziejaus programomis, renginiais. Visai šalia 
muziejaus stovi Kėdainių magistrato vaito teismo nario, 
suolininko škoto Jokūbo Grėjaus namas (0. Šiuo metu 
čia įsikūręs viešbutis-restoranas. 

Didžiosios gatvės gale, 62 numeriu pažymėtame 
pastate, įsikūrusi „Šviesioji“ gimnazija (0. Joje mokėsi 
įvairių tautybių vaikai, Vakarų Europos universitetų 
auklėtiniai, būsimi reformatų kunigai, dėstė žymūs to 
meto mokslininkai (filosofas Adomas Rasijus, gydyto- 

išiiikšių. 
44444444144461 


AT >. 


(NTT: 


jas Adomas Freitagas), buvo taikomos pažangiausios 
mokymo programos. 

Toliau vykime Didžiąja gatve, jos gale suboluos kita 
šventovė - Kristaus Atsimainymo cerkvė W3. Užsukime 
į cerkvę pasigrožėti garsaus meistro iš Sankt Peterburgo 
tapytomis sienomis ir lubomis. 

Eikime paskutinio kelionės taško link - lietuvių išei- 
vės menininkės Janinos Monkutės-Marks muziejaus W, 
kuris įsikūręs J. Basanavičiaus g. 45. Menininkės tapybos 
ir dailės kūriniuose persipina lietuviškos ir amerikietiš- 
kos kultūros bruožai. « 

Šv. Jurgio bažnyčia 

Namai Didžiosios Rinkos aikštėje 


Seniausias Kėdainių miesto pastatas — Šv. Jur- 
gio bažnyčia, iškilusi ant vaizdingos Varlupio kalvos. 
Spėjama, kad pirmoji bažnytėlė statyta apie 1445— 
1460 m. 1549 m. Onai Radvilaitei, Kėdainių valdy- 
tojai, perėjus į reformatų tikėjimą, bažnyčia buvo 
atiduota evangelikams reformatams. Ir tik 1627 m. ji 
vėl grąžinta katalikams. Per XVII-XIX a. bažnyčia ne 
kartą buvo remontuojama, atnaujinama, o iš pagrin- 
dų suremontuota 1840 m. Mūrinė Šv. Jurgio švento- 
vė - gotikos stiliaus, su pristatytu renesanso stiliaus 
žemu bokštu - varpine, statyta iš torūnietiškų ply- 
tų. Bažnyčia buvusi gynybinio pobūdžio, todėl jos 
išvaizda primena tvirtovę. Viduje grojama XVIII a. 
vargonais, kuriuos 1978 m. atnaujino Vilniaus var- 
gonų dirbtuvė, išliko tik nedidelė autentiška instru- 
mentų dalis. 


Kėdainių miestas išsiskiria savo mūriniu sena- 
miesčiu. Išskirtinė ir Didžiosios Rinkos aikštė, senoji 
turgavietė (rinka), kurioje stovi viena iš trijų išliku- 
sių miesto rotušių Lietuvoje. Miesto aikštę su rotuše 
supa XVII-XIX a. statyti burmistro, mokyklos pro- 
fesorių (rektorių), amatininkų, stiklių, pirklių na- 
mai. Rotušės aikštėje stovi ir Algirdo Boso sukurtas 
paminklas kunigaikščiams Radviloms, kurių dėka 
Kėdainiuose iškilo vaistinė, spaustuvė, licėjus. Mo- 
numentas - iš bronzos ir granito, jame vaizduojamas 
LDK didysis etmonas ir Vilniaus vaivada Jonušas 
Radvila, jo kariai, herbai, istoriniai simboliai, Kė- 
dainių krašto panoramos fragmentas ir didelė LDK 
iždo skrynia. 

Škotų namai 

Kėdainių miesto istoriniai pastatai - škotų namai 
(Radvilų g. 5, Radvilų g. 21), kuriuose XVII-XVIII a. 
kūrėsi škotų bendruomenė. Kristupui Radvilai išleidus 
privilegiją visiems norintiems laisvai atvykti į miestą, 
dalis škotų apsistojo Kėdainiuose, įsirengė namus ir ati- 
darė krautuvėles. Škotai dirbo ir bažnyčioje, dvare, taip 
pat burmistrais, magistrato nariais, dėstytojais gim- 
nazijoje. Šios tautybės gyventojai daug prisidėjo prie 
XVII a. Kėdainių miesto klestėjimo. 

Dar iki šių dienų Kėdainių mieste puikuojasi ško- 
tų namai: buvęs burmistro Jurgio Andersono namas 
(Radvilų g. 5), Arnetų (Senjorų) namas (Radvilų g. 21), 
išmūrytas škotų pirklio 1624-1661 m. - tai vienas au- 
tentiškiausių senamiesčio pastatų Kėdainiuose. 


Kėdainių rotušė 

Kėdainiuose stovi viena iš trijų Lietuvoje išlikusių 
rotušių (rotušės išliko Vilniuje ir Kaune). Renesanso 
stiliaus rotušė 1653-1654 m. perstatyta iš dviaukščio 
mūrinio pastato. Anksčiau rotušės rūsyje buvo kalėji- 
mas ir archyvai; pirmame aukšte - parduotuvės; antra- 
me aukšte - magistrato darbo patalpos ir teismo salė. 
Šiuo metu rotušėje įsikūręs Civilinės metrikacijos sky- 
rius ir dailės galerija. 


68 Instaliacija „Pirklio Keidangeno 
užvažiuojamieji namai“ 

Kėdainių miesto vardas yra asmenvardinės kil- 
mės. Viena iš miesto kilmės legendų byloja, kad gy- 
venvietės pavadinimas kilęs nuo turtingo pirklio 
Keidangeno vardo. Pirklys, atvykęs iš Kuršo, atrado 
gražią vietą Nevėžio lygumoje tarp keturių upių ir 
įkūrė čia nedidelį kaimą. 

2010 m. švenčiant miesto 638-ąjį gimtadienį ir 
420 metų jubiliejų, kai Kėdainiams suteiktos Magde- 
burgo teisės, namo (Senoji g. 12) nišoje sukurta režisie- 
riaus Felikso Paulausko instaliacija po atviru dangumi 
„Pirklio Keidangeno užvažiuojamieji namai“. 


03 Evangelikų reformatų bažnyčia 

Netoli Kėdainių miesto rotušės stovi evangelikų 
reformatų bažnyčia, statyta 1631-1653 m. Ją fundavo 
Kėdainių valdytojai Kristupas ir Ona Radvilos, o pa- 
baigė jų sūnus Jonušas. Šventovė perstatyta 1757 m. 
Didingas pastatas dominuoja Kėdainių miesto pano- 
ramoje įspūdingais tvirtovės bruožais, keturiais bokš- 
tais bei išorinėmis sienų mentėmis. Šios šventovės vidų 
puošia manierizmo formų sakykla, drožta iš ąžuolo 
ir dekoruota puošniais drožiniais, taip pat nišų ąžuo- 
lo plokštės. Bažnyčios rūsyje įrengtame mauzoliejuje, 

XVII a. metaliniuose sarkofaguose, ilsisi didikų Ra- 
dvilų palaikai. Du karstai - Vilniaus vaivadų Kristupo 
Radvilos Perkūno ir Jonušo Radvilos - išsiskiria savo 
puošnumu. Jonušo Radvilos sarkofagas pagamintas 
Torunės auksakalio J. C. Bierpfago dirbtuvėse. Tai vie- 
na iš nedaugelio taip profesionaliai įrengtų kriptų Lie- 
tuvoje. Maldos namuose vyksta evangelikų reformatų 
pamaldos, dėl geros akustikos rengiami koncertai. 





Šv. Juozapo bažnyčia 


Šv. Juozapo bažnyčia 

Kėdainių miestą puošia medinė Šv. Juozapo bažny- 
čia su dviem didingais bokštais ir medine varpine. Šią 
šventovę 1766 m. pastatė senosios regulos karmelitų 
vienuoliai, šalia įsteigę ir savo vienuolyną. Po 1963 m. 
bažnyčia buvo uždaryta sovietinės valdžios, joje įkur- 
tas elektros aparatūros gamyklos sandėlis. 1991 m. Dai- 
nius Juozėnas parengė bažnyčios restauracijos projektą 
ir Kėdainių bažnytėlė atgimė iš naujo. Liaudies baroko 
stiliaus šventovėje saugomi XVIII a. altoriaus fragmen- 
tai, Šv. Juozapo ir Švč. Mergelės Marijos su Kūdikiu pa- 
veikslai, puošti aptaisais. 


63 Kėdainių sinagogos 

Kėdainių Senosios Rinkos aikštėje iki šių dienų išliko 
dvi sinagogos - vasarinė (XVIII a.) ir žieminė (1837 m.). 
Vasarinė sinagoga perstatyta 1784-1807 m., joje galima 
įžvelgti ir reformatų tikėjimo bažnyčios bruožų. Žieminė 
sinagoga buvo šildoma, todėl joje melsdavosi ir šaltuo- 
ju metų laiku, pagrindinė erdvė buvo skirta vyrams, o 
moterims - atskiros patalpos. Sinagogos buvo tiek mal- 
dos namais, tiek susirinkimų ir mokymo vieta. Pastatų 
komplekso architektūroje susipina baroko, klasicizmo ir 
Artimųjų Rytų stiliaus bruožai bei puošybos elementai. 
Abi šventovės restauruotos, žieminėje sinagogoje dabar 
įsikūręs Kėdainių krašto muziejaus Daugiakultūris cen- 
tras, vyksta koncertai, veikia Kėdainių žydų bendruome- 
nei skirta ekspozicija. 

9: Kėdainių krašto muziejus 


Kėdainių krašto muziejus, įkurtas 1922 m., lai- 
komas vienu seniausių muziejų Lietuvoje. Pirmasis 
direktorius buvo jo įkūrėjas Vladas Rybelis, pats ati- 
davęs nemažą eksponatų kolekciją. Buvo renkami, 
kaupiami ir saugomi su krašto istorija susiję archeo- 
logijos, etnografijos, karybos eksponatai. Antrasis pa- 
saulinis karas sunaikino daugumą buvusių kolekcijų, 
liko tik maža jų dalis. Sovietmečiu valdžia muziejų 
naudojo savo ideologijai skleisti, vėliau jis ne kartą 
pertvarkytas. 1991 m. jis tapo Kėdainių krašto muzie- 
jumi, buvo prijungti kiti padaliniai. Nuo 2000 metų 
muziejus veikia buvusiame karmelitų vienuolyne. Be 
išlikusių eksponatų, čia galima pamatyti Vinco Svirs- 
kio kryžių, Apytalaukio dvaro baldų. 

(D www.kedainiumuziejus.lt 


E) Grėjaus namas 

Didžiojoje g. 36 stovi Jokūbo Grėjaus, magistrato 
vaito teismo, aktyvaus visuomenės nario, namas. Jokū- 
bas Grėjus kartu su dar aštuoniais Kėdainių magistrato 
nariais škotais įkūrė „Societatis Commerciorum“ - Ko- 
mercijos draugiją. Viešbutis-restoranas „Grėjaus na- 
mas***“ įsikūręs pačioje senamiesčio širdyje, XVIII a. 
statytame autentiškame J. Grėjaus pastate. Šiandieninis 
„Grėjaus namas“ yra išsaugojęs unikalius XVIII a. rū- 
sius, kurie vertinami dėl savo autentiškumo, taip pat 
skliautus, kuriuos atidarant restoraną škotiškais simbo- 
liais ištapė kėdainietis dailininkas Bronius Rutkauskas. 
Viešbutis siūlo 28 jaukius ir modernius kambarius bei 
kelias konferencijų sales. Aukštos kokybės paslaugas 
teikiantis viešbutis-restoranas „Grėjaus namas“ lanky- 
tojų pamėgtas ir kaip istorinis objektas. 
(D www.grejausnamas.lt 





Viešbutis-restoranas „Grėjaus namas“ 

Kėdainių „Šviesioji“ gimnazija 

Kėdainių „Šviesiosios“ gimnazijos istorija susiju- 
si su didikais Radvilomis, kurie 1625 m. Kėdainiuose 
įkūrė evangelikų reformatų parapinę mokyklą. 1640 m. 
mokymo įstaiga tapo svarbiausia reformatų mokykla 
visoje Lietuvoje. Kunigaikščio Jonušo Radvilos perva- 
dinta į gimnaziją, tapo lotyniškojo tipo humanitarine 
gimnazija. Bėgant metams, mokykloje ėmė daugėti 
katalikų, stiprėjo lenkų kultūros įtaka. 1651-1655 m. 
gimnazijoje veikė Joachimo Rheto spaustuvė, kurioje 
1653 m. išspausdintas svarbus reformatų leidinys lietu- 
vių kalba „Knyga nobažnystės krikščioniškos“. XIX a. 
Kėdainių gimnazija priklausė Vilniaus universitetui, 
caro valdžios buvo du kartus uždaryta: 1824 m. dėl 
gimnazijos mokinių ryšių su Vilniaus universiteto fi- 
lomatais ir filaretais; 1864 m. dėl mokytojų ir mokinių 
dalyvavimo 1863 m. sukilime. 

2002 m. gimnazija perkelta į restauruotą pastatą 
Didžiojoje g. 62, pavadinta istoriniu „Šviesiosios“ gim- 
nazijos vardu. 


Kristaus Atsimainymo cerkvė 


Pirmoji cerkvė Kėdainiuose kartu su vyrų vie- 
nuolynu buvo pastatyta Jonušo Radvilos žmonos Ma- 
rijos garbei XVII a. 1798 m. vyrų vienuolynas buvo 
uždarytas, o 1820 m. - ir cerkvė. Tačiau 1846 m. caro 
Nikolajaus I įsakymu maldos namai buvo atkurti. 
1854 m. grafas Marijonas Čapskis paskyrė stačiati- 
kiams naują mūrinį pastatą, kuris architekto S. Ikoni- 
kovo dėka buvo paverstas į cerkvę. 1893 m. rekons- 
truota bažnyčia įgavo dabartinę bizantiškąją išvaizdą. 
Kristaus Atsimainymo cerkvės vidų puošia Sankt Pe- 
terburgo meistro tapytos sienos ir lubos (XX a. pra- 
džios), vertingos ikonos. 


Janinos Monkutės-Marks muziejus 
Kėdainių muziejuje-galerijoje eksponuojami Ja- 
ninos Monkutės-Marks, lietuvių išeivės menininkės, 
darbai. 1944 m. iš Lietuvos pasitraukusi, į Ameriką 
emigravusi J. Monkutė-Marks padovanojo Kėdainiams 
savo kūrybos kolekcijas, o pats muziejus pradėjo veikti 
2001 metais buvusioje Juozapavos sodyboje. Čia eks- 
ponuojami menininkės kurti originalūs gobelenai, ki- 
limai, kuriuos menininkė kūrė mokydamasi Freiburgo 
menų ir amatų mokykloje, saviti paveikslai, tapyti ryš- 
kiais pramoniniais dažais norint išreikšti amerikietiš- 
kąjį popmeną. Taip pat liaudies meno tematika tapyti 
paveikslai, grafikos darbai. Šioje galerijoje rengiamos ir 
kitų dailininkų parodos. 
(D www.jmm-muziejus.com 

Kėdainių miesto senosios dalies tyrinėjimai rodo, 
kad XIV-XV a. čia būta gyvenvietės. Pirmą kartą Kė- 
dainių apylinkės minimos Hermano Vartbergės Livo- 
nijos kronikoje 1372 m. Taigi šiose apylinkėse žmonių 
gyventa nuo seno. Pradėkime kelionę nuo istorinio 
Kėdainių taško - buvusios Kėdainių dvarvietės 68. Ją 
galime pamatyti visai netoli Kėdainių geležinkelio sto- 
ties (S. Dariaus ir S. Girėno g. 5), čia patogu palikti 
automobilį ir pasivaikščioti buvusioje dvarvietėje. Kė- 
dainių dvaras buvo vienas seniausių ir turtingiausių 
dvarų savo regione. Pasivaikščioję dvaro parko take- 
liais, pasigrožėję minaretu, mažąja parko architektūra, 

užsukime į buvusį karinį aerodromą *3 įsikūrusį netoli 
Daukšių kaimo. 

Kėdainių apylinkių Ruoščių kaimas, esantis 1 km 
į kairę nuo Kėdainių-Šeduvos kelio, - išskirtinė vieta - 
geografinis Lietuvos vidurys. Atsistoję šalia trijų didelių 
akmenų būsime pačiame Lietuvos centre 3. Iš čia grįž- 
kime į 144 kelią ir toliau traukime šiaurės vakarų kryp- 
timi į Dotnuvą. 

Dotnuva nuo Ruoščių nutolusi maždaug 6 km. 
Gyvenvietę puošia Viešpaties Apreiškimo Švč. Mergelei 
Marijai bažnyčia ir vienuolynas 63. Įspūdingas ansam- 
blis atskleidžia Lietuvos didikų, bernardinų, kapucinų 
vienuolių istoriją. 

Iš Dotnuvos 144 keliu patraukime Akademijos 
miestelio 3 link, kuris įsikūręs už maždaug 4 km. 
Čia apžiūrėkime išlikusius dvaro rūmus (3, par- 
ką €8, aplankykime vieno iš dvaro savininkų kapą. 
Būtent aplink dvarą ir pradėjo kurtis Akademijos gy- 
venvietė, kuri gražiai įsiliejo į dvaro teritoriją. Mies- 
telio teritorijoje persipina įvairaus laikmečio statiniai, 
atskleidžiantys įvairiapusę dvaro ir miestelio istoriją. 
Nuo Akademijos kelionę tęskime 144 keliu iki Bokštų, 
pasukime į kairę per Dotnuvėlės tvenkinį nutiestu tiltu 
ir tada už beveik 7 km atvyksime į Krakių miestelį €3. 
Senovėje garsėjusios augintais karosais, aktyviai veiku- 
siais knygnešiais, dabar Krakės didžiuojasi vieninteliu 
Lietuvoje išlikusiu kotryniečių vienuolynu, įspūdinga 
Šv. apaštalo evangelisto Mato bažnyčia 8, paminklu 

Mikalojui Daukšai WV, žirgų 
nančiu akį kraštovaizdžiu. 

Vidury kelionės atsipūskime ir naujų jėgų pasisem- 
kime užsukę į kaimo turizmo sodybą „Šušvė“ (2. Nuo 
Krakių vykime vakarų kryptimi, už maždaug 5 km pri- 
važiuosime Plinkaigalio kaimą, prie kurio ji ir įsikūrusi. 
Stabtelėkime sodyboje, susipažinkime su medaus ir mi- 
daus gamybos paslaptimis. Atgavę jėgas traukime toliau. 
Grįžkime iki Krakių, o tada sukime šiaurės link, tiesiai 
į Gudžiūnus, kur aplankykime šimtametę Gudžiūnų 
Švč. Jėzaus Širdies bažnyčią 

Vos už 3 km nuo Gudžiūnų nutolęs Terespolis 
Išskirtinių modernių formų dvaro rūmai verčia susi- 
mąstyti, ar tai tik ne šių laikų pastatas. Rūmai, statyti 
XIX a. pab. - XX a. pr., pasakoja lankytojams spalvingą 
didikų Chrapovickių giminės istoriją. 

Apžiūrėję dvarą patraukime į rytus, žymiąją Paber- 
žę, kuri įsikūrusi prie Liaudės upės, o pakeliui sustoki- 
me Ibutonių gyvenvietėje apžiūrėti garsaus dievdirbio 
Vinco Svirskio koplytstulpio ir kryžiaus 

Paberžę išgarsino kapucinų vienuolis Tėvas Stanis- 
lovas. Čia galima aplankyti liturginių rūbų ir reikmenų 
muziejų 2, kurio kolekciją rinko būtent šis šviesus žmo- 
gus. Jis daugiau nei tris dešimtmečius klebonavo Paberžės 
Švč. Mergelės Marijos Apsilankymo bažnyčioje. Paberžės 
dvare įkurtas 1863 metų sukilimo muziejus WWW. Autentiš- 
ka muziejaus aplinka, unikalūs eksponatai leidžia pajausti 
to meto dvasią. Paberžės apylinkės didžiuojasi ir gamtos 
turtais. Prie Nykio upelio auganti aukštaūgė vinkšna 
traukia keliautojus ja pasigrožėti visais metų laikais. Pasi- 
džiaugę Paberžės lobiais keliaukime į apie 20 km nutolusį 
Surviliškį. Čia apžiūrėkime medinę Nukryžiuotojo Jėzaus 
bažnyčią WJ, kurią puošia baroko ir klasicizmo stilių ele- 
mentai. Kelionę galime baigti Surviliškyje prie garsaus 
dievdirbio Vinco Svirskio kryžiaus t. m 


lenktynėmis ir džiugi- 

Paberžės dvaro rūmai 


Atvykę į Kėdainius, apsilankykime buvusioje 
Kėdainių dvaro sodyboje, kadaise įsikūrusioje prie 
Dotnuvės upelio. Kultūros paveldo objektu laiko- 
ma Kėdainių dvarvietė užima 37,26 ha plotą. Čia 
XIX a. pirmojoje pusėje dvaro sodybą įkūrė bajoras 
Marijonas Čapskis. Pasistatė rūmus, įrengė tvenki- 
nius, įveisė parką, kuris gyvuoja ir puošia Kėdainių 
miestą iki šių dienų. Tačiau už dalyvavimą 1863 m. 
sukilime rusų valdžia dvaro šeimininką ištrėmė ir 
dvarą nusavino. Dvaro sodyba 1866 m. buvo per- 
duota rusų armijos generolui Eduardui Totlebenui, 
kurio giminei ji priklausė iki Lietuvos nepriklau- 
somybės paskelbimo. Tarpukariu rūmai buvo tapę 
ir mokytojų seminarija, ir melioratorių mokykla. 
Tačiau dabarties laikų šie dvaro rūmai nepasiekė: 
per Antrąjį pasaulinį karą buvo sunaikinti. Be par- 
ko, iki šiol dvarvietėje yra išlikę senieji įvažiavimo 
į sodybą vartai, du rūsiai, medžių alėjos. Dvarvietę 
puošia 28 metrų aukščio minaretas, vienas iš ne- 
daugelio išlikusių Lietuvoje. Šis originalus stati- 
nys - rusų generolo Eduardo Totlebeno kūrinys, 
kurį jis pastatė 1880 m. 


Minaretas Kėdainių parke 

Karinis aerodromas 


Buvusį Kėdainių, dar vadinamą Daukšių, aerodro- 
mą galima rasti prie Kėdainių miesto vakarinės ribos, 
šalia Daukšių kaimo. Šis aerodromas kartu su karei- 
vinėmis, angaru ir kitais pastatais įkurtas sovietiniais 
laikais karinėms reikmėms. Aerodrome laikyta karinė 
amunicija iš čia išgabenta tik 1993 m. Nuo tada keletą 
metų nenaudotas aerodromas vėl atnaujintas ir naudo- 
tas nekarinės aviacijos reikmėms. Pakilimo tako ilgis — 
2,5 km, o plotis - 60 m. Aerodromas užima maždaug 
172 ha ploto teritoriją. Aviacinė veikla buvusiame ae- 
rodrome nebevykdoma. Jame kuriamas logistikos-ko- 
mercijos ir pramogų centras. 


RUOŠČIAI 





Geografinis Lietuvos vidurys 


Geografinis Lietuvos vidurys 

Kėdainių rajono savivaldybėje, Ruoščių kaime, vi- 
dury laukų, kaip 1995 m. nustatė Lietuvos žemėtvarkos 
instituto specialistai, yra Lietuvos geografinis vidurys. 
Jo koordinatės - 559 19“ š. pl. ir 239 54“ r. ilg. Šiai vietai 
pažymėti buvo pastatytas didelis akmuo. Vėliau pagal ar- 
chitekto Vytauto Kundroto projektą čia įkurdinti dar du 
didžiuliai akmenys, kurie simbolizuoja du stambius Lie- 
tuvos etnokultūrinius regionus - Aukštaitiją ir Žemaiti- 
ją. Ant vieno iš akmenų stovi ir granito piramidė, žymin- 
ti Lietuvos geografinį vidurį. Ant jo nurodytos pasaulio 
šalys ir įamžinti Kėdainių bei Ruoščių pavadinimai. 


DOTNUVA 


Viešpaties Apreiškimo Švč. Mergelei 
Marijai bažnyčia ir vienuolynas 
Dotnuvos Viešpaties Apreiškimo Švč. Mergelei 

Marijai bažnyčios, stovinčias Dotnuvos miestelyje, 

Dotnuvėlės upės dešiniajame krante, statybos truko 

ilgai — 1773-1810 m. Ją įkūrė bernardinai, kuriems 

1701 m. žemės suteikė miestelio savininkai Jonas Vla- 
das Bžostovskis ir jo žmona Konstancija Mlečkaitė. 
Vienuoliai šiose žemėse 1768 m. pasistatė dabartinį 
mūrinį vienuolyną. Prie jo veikė pradžios mokykla, 
kuri XIX a. pr. išaugo į gimnaziją. XIX a. pirmojoje pu- 
sėje čia veikė ir gramatikos mokykla, skirta būsimiems 
vienuoliams lavinti. Vienuoliams įsitraukus į politinius 
judėjimus, 1864 m. vienuolyną buvo įsakyta uždary- 
ti. 1990 m. čia įsikūrė vienuoliai kapucinai. Dotnuvos 
bažnyčią 1911 m. nuniokojo gaisras, tačiau vėliau ji 
buvo suremontuota. Didingos dvibokštės bažnyčios ir 
vienuolyno ansamblis - vėlyvojo baroko stiliaus ir kla- 
sicizmo bruožų turintis sakralinis kompleksas. 


AKADEMIJA 
60 Akademijos miestelis 


Akademijos istorija neatsiejama nuo Dotnu- 
vos dvaro istorijos. Tada, kai 1924 m. dvaro sodyboje 
buvo įkurta Žemės ūkio akademija ir čia ėmėsi telktis 
vis daugiau žmonių, prireikė statyti ir daugiau pasta- 
tų, todėl pati gyvenvietė ėmė plėstis. Akademijos pa- 
vadinimas išliko iki šiol, nors Žemės ūkio akademija 
buvo iškelta dar 1945 m. Tiesa, jos pastatuose 1956 m. 
įsikūrė Lietuvos žemdirbystės institutas. Akademijos 
vietovėje galime išvysti ligoninę, malūną, tiltelį per 
tvenkinį, įvairių ūkinių ir gyvenamųjų pastatų. Galime 
apsilankyti Lietuvos žemdirbystės istorijos ir Dionizo 
Rudzinsko (agronomo, mokslininko, vieno iš selekcijos 
pradininkų Lietuvoje) muziejuose. 





(3 Dotnuvos (Akademijos) dvaras 


Akademijos dvaras, esantis Dotnuvos seniūnijoje, 
dar vadinamas Dotnuvos vardu. Manoma, kad jis čia 
buvo įkurtas dar XVI a. Šis dvaras per ilgą savo gyva- 
vimo laikotarpį turėjo daug šeimininkų: jis priklausė 
Izakovskiams, Mlečkams, Bžostovskiams ir kt. 1911 m. 
rusų valdžia šiame dvare įkūrė Žemės ūkio mokyklą, 





Senieji Dotnuvos (Akademijos) dvaro rūmai 

o tarpukariu dvarą įsigijęs Viktoras Ruokis jame įkūrė 
Žemės ūkio ir miškų mokyklą, vėliau pavadintą Žemės 
ūkio technikumu. Nuo 1924 m., kai buvo įsteigta Žemės 
ūkio akademija, dvaras ėmė plėstis ir netrukus virto tarsi 
atskiru miesteliu (buvo apgyvendinami dėstytojai, stu- 
dentai, kūrėsi akademijos rūmai, parduotuvė, valgykla 
ir pan.). Netrukus ši vietovė imta vadinti Akademija ir 
pats dvaras gavo tokį vardą. 

1947 m. Dotnuvoje įkurtas pirmasis Lietuvoje ko- 
lūkis. Bene svarbiausi buvusio dvaro, virtusio miesteliu, 
akcentai - išlikę XIX a. antrojoje pusėje statyti dvaro rū- 
mai ir juos supantis parkas. 





Akademijos parkas 


Akademijos parkas 


Akademiją puošia XIX a. įveistas parkas. Jis buvo 
pasodintas maždaug 14 ha teritorijoje. Šis parkas - vie- 
nas iš Dotnuvos dvaro sodybą sudariusių dalių. Jame 
palaidotas vienas iš buvusių šios sodybos savininkų — 
pracūzų kilmės grafas Genrikas Kreicas (1817-1891). 
Kapo vietoje pastatytas antkapinis paminklas - kryžius 
ant stačiakampio juodo marmuro postamento, kurio 
priekinėje dalyje yra įrašas senąja rusų kalba. XX a. 
septintajame dešimtmetyje šio paminklo nebeliko: 
kryžius buvo nugriautas, o paminklo liekanos atsidūrė 
kapavietėje. 1989 m. paminklo fragmentai buvo atkas- 
ti ir postamentas atkurtas. Sunaikinto kryžiaus atkurti 
nepavyko, todėl jį pakeitė naujas. 


KRAKĖS 
€3 Krakių miestelis 


Krakės - Kėdainių krašto miestelis, įsikūręs prie 
Smilgaitės upelio. Manoma, kad vietovės pavadinimas 
kilo nuo seniau vandens tvenkiniuose augintų labai di- 
delių karosų, kurie buvo vadinami krakėmis. Krakės, 
kaip gyvenvietė, žinomos jau seniai - nuo XIV am- 
žiaus. XV a. jos priklausė Motiejui Trakiškiui. Lietu- 

Krakių miestelis 


viškos spaudos draudimo laikais čia itin aktyviai vei- 
kė knygnešiai. Ne vieną kartą vietovę niokojo gaisrai. 
Krakės sparčiai augti pradėjo tarpukariu: buvo grin- 
džiamos centrinės gatvės, įrengtas apšvietimas; veikė 
sveikatos ir veterinarijos punktas, dvi bibliotekos, po- 
licijos nuovada, paštas, girininkija, saldainių fabrikas, 
net 64 parduotuvėlės ir kitos įstaigos. Dabar miestelis 
garsėja vieninteliu išlikusiu Lietuvoje kotryniečių vie- 
nuolynu, didinga Šv. apaštalo evangelisto Mato baž- 
nyčia. Keturkampėje miestelio Laisvės aikštėje, ties 
kuria susikerta pagrindinės gatvės, nuo 1993 m. stovi 
medinis, ornamentais puoštas kryžius visiems Krakių 
žmonėms, išdrožtas Vytauto Ulevičiaus ir pavadin- 
tas „Kenčiantiesiems“. Senosiose miestelio kapinėse 
1989 m. atidengtas Juozo Meškuočio sukurtas pamink- 
las represijų aukoms, o S. Dariaus ir S. Girėno gatvėje 
to paties autoriaus pastatytas paminklas žuvusiems už 
Lietuvos laisvę. 


O Šv. apaštalo evangelisto Mato 

bažnyčia 

Remiantis istoriniais šaltiniais, Krakių miestely- 
je jau XV a. antrojoje pusėje stovėjusi bažnyčia. Čia 
XVI a. klebonu keletą metų dirbo vienas lietuviškos 
raštijos kūrėjų - Mikalojus Daukša. Tuo metu veiku- 
si ir parapinė mokykla. Dabartinė Krakių bažnyčia 
buvo pastatyta 1897-1908 m. ir pašventinta Šv. apaš- 
talo evangelisto Mato titulu. 1931 m. kun. Kazimieras 
Marma pasirūpino bažnyčios vidaus dekoru. 1995 m. 
šventovė buvo atnaujinta. Ši vienabokštė, kryžminio 
plano, raudonų plytų bažnyčia turi tiek neogotikos, : 
tiek neobaroko bruožų (šie labiau būdingi vidaus ar- 
chitektūrai). Bažnyčios viduje galime pamatyti nema- 
žai vertingų sakralinio meno kūrinių. Didysis altorius 
atrodo itin dailiai - jį puošia daugybė lipdytų ir tapytų 
ornamentų, statulų. 

60) Koplytstulpis Mikalojui Daukšai 

Krakių miestelyje 1999 m. pastatytas koplytstulpis 
keletą metų Krakių bažnyčioje dirbusio XVI a. Lietu- 
vos šviesuolio Mikalojaus Daukšos kūrinio „Postilė“ 
400 metų jubiliejui (paminklo kūrėjas - žinomas tau- 
todailininkas, daugelio medžio skulptūrų autorius Vy- 
tautas Ulevičius). M. Daukša - žymus lietuvių kultūros 
veikėjas, vienas iš lietuviškos raštijos pradininkų. Jo pa- 
mokslų rinkinys „Postilė“ yra svarbi senosios lietuviškos 
raštijos dalis. 


Krakių žirgynas 

Žirgynas priklauso Krakių žemės ūkio bendro- 
vei, užsiimančiai augalininkyste ir gyvulininkyste. Su- 
manymas čia įkurti žirgyną kilo tada, kai privatizavus 
pastatus, Jonavos sporto klubas „Pasaga“ turėjo ieškotis 
kitų patalpų žirgams. Bendrovės savininkas nusprendė 
nusipirkti iš šio klubo septynis žirgus ir kumeliuką. Ta- 
čiau tai tebuvo tik pradžia - dabar šių ristūnų čia augi- 
nama daug (daugiau nei 100 Lietuvos sunkiųjų arklių, 
keletas sportinių žirgų ir ponių). Tai viena iš kelių ben- 
drovių Lietuvoje, užsiimančių Lietuvos sunkiųjų veis- 
lės arklių veisimu. Krakės garsėja rudenį vykstančio- 
mis žirgų lenktynėmis, kuriose dėl prizų varžosi įvairių 
miestų žirgynų meistrai ir jų Žirgai. 


Kaimo turizmo sodyba „Šušvė“ 


Kaimo turizmo sodyba „Šušvė“ įsikūrusi Plinkai- 
galio kaime, prie Šušvės upės ir piliakalnio. Čia puiku 
smagiai švęsti ir ramiai pailsėti. Organizuojami žygiai 
baidarėmis. Sodybos šeimininkas yra bitininkas, todėl 
galėsime įsigyti įvairių bičių produktų, vaško žvakių. 
Mums pageidaujant - medaus ir midaus degustacijos. 
(D www.atostogoskaime.lt/sodyba-susve 





Kaimo turizmo sodyba „Sušvė“ 

GUDŽIŪNAI 
Švč. Jėzaus Širdies bažnyčia 

Gudžiūnai - nedidelis miestelis Kėdainių rajono 
savivaldybės šiaurės vakaruose. Švč. Jėzaus Širdies baž- 
nyčia — vienas svarbiausių ir lankomiausių Gudžiūnų 
objektų. Nedidelė, medinė, gotikinio stiliaus, kryžmi- 
nio plano, šalia kelio stovinti bažnyčia iš toli patraukia 
miestelio lankytojų akį savo geltona spalva ir bokštais. 
Šie maldos namai yra gana santūrių architektūrinių 
formų. XIX a. pr. šioje vietoje buvo pastatyta koplyčia, 
kuri 1910-1911 m. pagal architekto Stanislovo Kač- 
kovskio projektą buvo perstatyta į dabartinę Švč. Jėzaus 
Širdies bažnyčią. Tikinčiuosius pasitinka virš įėjimo 
kabantis Jėzaus paveikslas. Šventorių juosia nedidelė 
metalinė tvora ir aukštaūgiai medžiai. 


TERESPOLIS 





Terespolio dvaro rūmai 


Terespolio dvaras 


Lankantis Terespolio kaime dėmesį atkreipia iš 
aplinkinių pastatų savo architektūra išsiskiriantys 
buvę modernaus stiliaus Terespolio dvaro rūmai. Rū- 
mai statyti XIX a. pab. - XX a. pr. Šis dvaras priklausė 
Chrapovickiams. Taip pat tebėra išlikę ir dvaro pasta- 
tų: sandėlis, tvartas, daržinė, svirnas. 

XIX a. įveistas parkas. Jį projektavo sodininkas 
Georgas Kuphaltas iš Rygos. Šį peizažinio tipo parką 
sudaro tvenkiniai, vaismedžių sodas, medžių alėjos, 
takeliai. Dvaras sumenko, kai XX a. trečiajame dešimt- 
metyje buvo padalytas į kelis kaimus. 


PABERŽĖ 
€B Vinco Svirskio kryžius ir koplytstulpis 


Ibutonių gyvenvietėje galime išvysti čia rymančius 
Vinco Svirskio (1835-1916) sukurtus meno kūrinius - 
koplytstulpį (pastatytas 1863 m.) ir kryžių (pastatytas 

1890 m.). Ilgą jų gyvavimą atskleidžia ir dabartinė jų 
tai, menantys liaudies menininko, vieno žymiausių 
XIX a. pab. - XX a. pr. kryždirbių asmenybę. 

V. Svirskis gimė Krekenavos valsčiaus Glitėnų 
kaime, daugiavaikėje valstiečių šeimoje. Dalis ar- 
timųjų žuvo 1863 m. sukilimo metu, dalis buvo iš- 
tremti. Nuo tada Vincas ėmėsi medžio drožėjo ama- 
to. Neturėjo pastovių namų, daug metų pragyveno 
keliaudamas po kaimus ir kurdamas savo originalius 
kryžius, nors po sukilimo juos statyti buvo uždraus- 
ta. Per savo gyvenimą liaudies menininkas sukūrė 
daugiau nei du šimtus kryžių, o iki šių laikų išliko 
tik apie pusšimtis. V. Svirskio darbais vėliau sekė ne 
vienas lietuvių menininkas. 


€B Tėvo Stanislovo liturginių rūbų ir 

reikmenų muziejus 

Paberžės lankytojus gali sudominti ir čia esantis 
liturginių rūbų ir reikmenų muziejus. Jis įkurtas šalia 
Paberžės Švč. Mergelės Marijos Apsilankymo bažny- 
čios esančiuose pastatuose ir jos zakristijoje. Čia ekspo- 
nuojamos kunigo vienuolio kapucino Tėvo Stanislovo 
(Algirdo Mykolo Dobrovolskio, 1918-2005) surinktos 
liturginių rūbų ir reikmenų kolekcijos, taip pat metali- 
niai kryžiai, senoviniai variniai indai, varpeliai, spynos, 
raktai. Galima pamatyti ir senosios liaudies skulptū- 
ros kūrinių (keletas jų - Paberžės apylinkes garsinusio 
dievdirbio Vinco Svirskio kryžiai), pagoniško tikėjimo 
reliktų ir daug kitokių įdomių per keletą dešimtmečių 
dvasininko surinktų daiktų. 
(D www.muziejai.lt/Kedainiai/tevo stanislovo.htm 





Liturginių rūbų ir reikmenų muziejaus Paberžėje eksponatai 

1863 metų sukilimo muziejus 

Paberžės gyvenvietėje, kuri įsikūrusi prie Liaudės 
upės, veikia įdomus 1863 metų sukilimo muziejus. Jis 
įrengtas 1993 m. buvusiame baronų Šilingų dvare, ku- 
ris pastatytas 1793 m. 2009 m. pradėti šio seno pastato 
atnaujinimo darbai. Muziejaus pastatas išlaikęs autentiš- 
ką išvaizdą, viduje surasime senovinių baldų. Muziejaus 
lankytojai čia gali daugiau sužinoti apie Lietuvos praeitį 
nuo 1812 m., apie lietuvių kovas už laisvę, ypač apie 1863 
metų sukilimą: jo vadus, eigą ir pan. Čia eksponuojami 
1863 m. sukilėlių daiktai, įvairių lietuvių menininkų 
darbai, skirti sukilimui ir Paberžės kaimeliui, taip pat čia 
saugomi išlikę dvaro daiktai. Atskira ekspozicija skirta 
kunigui ir sukilimo vadui Antanui Mackevičiui. 
(D www.muziejai.lt/Kedainiai/Sukilimo muz.htm 


€B Nykio vinkšna 

Verta pamatyti ir dar vieną Gudžiūnų seniūnijoje 
esantį gamtos objektą - Nykio vinkšną, tokį pavadini- 
mą gavusią dėl šalia tekančio Nykio upelio. Tai aukštas 
ir nepaprastai gražus medis plačia laja ir svyrančiomis 
šakomis. Jos kamieno apimtis - 5,6 m. Šį įspūdingą 
gamtos turtą surasti padės nuoroda prie kelio, vedančio 
į vakarus nuo Paberžės kaimo, jau pakeliui į Surviliškį. 
Nykio vinkšna paskelbta gamtos paveldo objektu. 


SURVILIŠKIS 


€D Nukryžiuotojo Jėzaus bažnyčia 
Nevėžio dešiniajame krante, prie Kėdainiai-Kre- 
kenava kelio, stovi santūrių formų graži Surviliškio 
Nukryžiuotojo Jėzaus bažnyčia, pastatyta 1791 m. 
1892 m. ji buvo suremontuota ir iki šiol tebėra šio 
kaimelio tikinčiųjų susibūrimo vieta. 1908-1914 m. 
joje veikė Lietuvos katalikų blaivybės draugijos sky- 
rius. Pirmoji bažnyčia Surviliškyje buvo įkurta ge- 
rokai anksčiau - XVI a. pabaigoje. Dabartinė bažny- 
čia - medinė, kryžminio plano, dažyta geltonai, su 
bokšteliais. Šventorių juosia neaukšta, mūro ir me- 
džio tvora. Dešinėje šventovės pusėje stovi medinė, 
geltonai dažyta varpinė ir koplytstulpis. Bažnytėlės 
architektūroje dera baroko ir klasicizmo bruožai. 


Vinco Svirskio kryžius 


Vinco Svirskio (1835-1916) - žymaus XIX-XX a. * 
pirmosios pusės liaudies menininko - darbų jau buvo 
galime išvysti lankydamiesi Ibutonyse. Tačiau šio 
dievdirbio medinių paminklų yra ir Surviliškyje. Vie- 
nas tokių - jo darbo kryžius, stūksantis prie V. Svirs- 
kio pagrindinės mokyklos. 1996 m. jis čia buvo per- 
keltas iš K. Urbelio sodybos. 

Vykdami prie jūros automagistrale Vilnius-Klai- 
pėda arba grįždami, neaplenkime Raseinių krašto. Tam 
yra daugybė priežasčių. Raseinių krašte yra aukščiausias 
Lietuvoje bei vienas aukščiausių Europoje geležinkelio 
tiltas (Lyduvėnuose), lietuvių poeto Maironio tėviškė 

(Bernotuose) ir Šiluva — vieta, kurią turėtų aplankyti 
kiekvienas Lietuvos katalikas. 

Pažintį su Raseinių kraštu pradėkime stabtelėdami 
prie Gėluvos dvarvietės 68. Iš jos vykime į Ariogalą, kuri 
nutolusi apie 3,5 km nuo Gėluvos. Apžiūrėkime Arioga- 
los Šv. arkangelo Mykolo bažnyčią 62, senosiose Arioga- 
los kapinėse aplankykime dvarininkų Daugirdų koply- 
čią ir Tado Daugirdo kapą E3. Nuvykime iki Gedimino 
stulpų €3, esančių miestelio pakraštyje, į Raseinių pusę, 
prie senojo Žemaičių plento. Toliau važiuodami šiaurės 
vakarų kryptimi Betygalos link, užsukime į Ugionis. 
Vienas iš lankytinų objektų - Švč. Mergelės Marijos 
Ėmimo į dangų bažnyčia 8 - akmens mūro, liaudies 
klasicizmo stiliaus. Bažnyčios šventoriuje stovinčioje 
varpinėje palieskime varpą ir būsime nustebinti - jis 
gaus net keletą minučių. Sustokime atsigerti iš Ugionių 
šaltinėlio €3, kuriam vietos žmonės priskiria gydomą- 
sias galias. Apžiūrėję Ugionių įžymybes važiuojame apie 
7 km į Betygalą 0. 

Betygala - įdomus ir atviras Raseinių krašto kam- 
pelis. Norėdami geriau pažinti miestelį apsilankykime 

Betygalos muziejuje, kuriame eksponuojamos grafiko 
Jono Kuzminskio (1906-1985) geologijos ir Betygalos 
krašto istoriją atspindinčios kolekcijos. Pasivaikščioki- 
me miestelio senosiomis gatvėmis, apžiūrėkime pamin- 
klą Vytautui Didžiajam €8, užsukime į Šv. Mikalojaus 
bažnyčią €8. Tęsdami kelionę traukime šiaurės link, kur 
už maždaug 10 km yra įsikūrę Bernotai. 

Pirmiausia aplankykime Maironio tėviškę Berno- 
tuose (0, vėliau pėsčiomis Maironio ąžuolų taku 80 nu- 
keliausime iki poeto gimtinės - Pasandravio dvaro 
(apie 1 km). Gražios vietos, puikiai tvarkoma aplinka — 
verta čia pabuvoti. 

Kitas labai svarbus objektas, kurį būtina aplankyti 
viešint Raseinių krašte, - Lietuvos katalikų piligrimystės 
centras - Šiluva (B. Lankytini objektai: Jono Pauliaus II 
kryžius, Jono Pauliaus II namai, Piligrimų informacinis 
centras, kuriame įsikūręs liturginis muziejus, Šiluvos ba- 
zilika €B, Švč. Dievo Motinos Apsireiškimo koplyčia (B 
(kurios eksterjerą puošia skulptorių tėvo ir sūnaus An- 
tinių sukurtos angelų skulptūros), Marijos aikštė, senoji 
miestelio dalis, knygnešio Kazimiero Roseno gyvenama- 
sis namas. 

Neskubėkime į Raseinius - dar laukia Lyduvėnai. 
Pakeliui apžiūrėkime Žalpių akmenį (B, jis guli šalia ke- 
lio vingio, 3 km iki Lyduvėnų. Miestelis įsikūręs vaiz- 
dingoje vietoje, Dubysos regioninio parko teritorijoje. 
Čia nutiestas išskirtinis technikos paveldo paminklas - 
Lyduvėnų geležinkelio tiltas €2, ilgiausias ir aukščiau- 
sias Lietuvoje, vienas aukščiausių Europoje. Šalia tilto 
išsidėstę trys gynybiniai įrenginiai (1937 m. statybos, 
naudoti kaip slėptuvės). Du iš jų, kartu su tiltu aptverti 
ir saugomi, o trečiasis prieinamas lankytojams. Aplan- 
kykime Šv. apaštalų Petro ir Pauliaus bažnyčią (8, senąją 
kleboniją, Lyduvėnų I, II, III piliakalnius €0. 

Kelionę baikime Raseinių krašto širdyje - Rasei- 
niuose. Išskirtinė miesto centrinė aikštė su miesto sim- 
boliu - „Žemaičio“ skulptūra 79 (aut. V. Grybas, 1934). 

Lyduvėnų tiltas 


GĖLUVA 
Gėluvos dvarvietė 


Čia stovėjęs dvaras rašytiniuose šaltiniuose mi- 
nimas nuo 1578 m. Iš jų sužinoma, kad valda tada 
priklausiusi Kenstartų šeimai. XVII a. dvaro savi- 
ninkais tapo Chlevinskių giminė. XVIII a. pab. čia 
viešėdavo vienas iš 1794 m. (Tado Kosčiuskos) suki- 
limo vadų Antanas Chlevinskis. Paskutinei giminės 
dvaro savininkei Teodorai Chlevinskaitei (minima 
nuo 1866 m.) ištekėjus už bajoro Kleopo Burbos, 
dvaro sodyba atiteko Burbų giminei. 1924 m. dalis 
dvaro žemių išdalyta valstiečiams. 1925 m. dvaro 
sodybą su 80 ha žemės nusipirko Elena Teišersky- 
tė-Baltrušaitienė, vėliau dvaras atiteko jos pavel- 
dėtojams. 1940 m. dvaras nacionalizuotas. Dvaro 
rūmuose įsikūrė Ariogalos sodininkystės tarybinio 
ūkio administracija. Iki šiol išlikę dvaro sodybos an- 
sambliui priklausę rūmai, kumetynas, darbininkų 
namas, tvartas, ūkinis pastatas. Dvaro teritorijoje yra 
ir vėlesnių laikotarpių pastatų. Tebežaliuoja parkas, 
kuris anksčiau garsėjęs savo grožiu. Gėluvos dvaro 
pastatai ir parkas yra valstybės saugoma kultūros pa- 
veldo objektas, dabar privati nuosavybė. 


ARIOGALA 


Šv. arkangelo Mykolo bažnyčia 
Dabartinė Ariogalos Šv. arkangelo Mykolo 
bažnyčia pastatyta 1939 m. Tačiau šios bažnyčios 
priešistorė labai ilga - kaip ir paties miestelio isto- 
rija (vietovė pirmąkart paminėta 1253 m.). Pirmoji 
bažnyčia Ariogaloje buvo pastatyta apie 1416 m. Ne 
kartą atstatyta bažnyčia sudegė per Pirmąjį pasauli- 
nį karą. 1926 m. imtasi dabartinės bažnyčios staty- 
bos darbų. Po daugiau nei dešimtmečio pagal švei- 
carų architekto Eduardo Pejerio projektą ant per 


Gėluva-Ariogala-Ugioniai-Betygala-Bernotai-Šiluva-Lyduvėnai-Raseiniai 173 


Raseinių kraštas 


karą sudegusios bažnyčios pamatų buvo pastatyta 
mūrinė, stačiakampio plano, bazilikinė, dvibokštė, 
trinavė šventovė - Ariogalos miestelio puošmena. 
Viduje - puošnūs barokiniai altoriai. 


Tado Daugirdo kapas 


Senosiose Ariogalos kapinėse, įrengtose ant 
Dubysos skardžio, galima pamatyti dvarininkų 
Daugirdų kapų koplyčią. Ją 1850 m. pastatė Plem- 
borgo dvaro savininkas Stasys Daugirdas. Žymus 
Daugirdų giminės narys - Tadas Daugirdas (1852- 
1919) palaidotas giminės mauzoliejuje. Šis žmogus 
žinomas kaip archeologas, dailininkas, kraštoty- 
rininkas, aktyvus Lietuvos kultūros veikėjas. Pra- 
dines žinias įgijo Ariogalos krašte, vėliau mokėsi 
Rygoje, Vilniuje. Turėdamas polinkį į meną, studi- 
javo Sankt Peterburgo, Miuncheno meno akademi- 
jose. 1909 m. tapo Kauno muziejaus direktoriumi. 
1923 m. jo vardu ir pavarde pavadinta viena iš Kau- 
no senamiesčio gatvių. 

Daugirdų šeimos koplyčia senosiose Ariogalos kapinėse 


€B Gedimino stulpai 


Įdomi Gedimino stulpų, stūksančių netoli se- 
nojo Žemaičių plento, istorija. Gedimino stulpus, 
kaip vieną Lietuvos valstybingumo simbolių, nau- 
dojo Gediminaičių ir Jogailaičių giminės valdovai 
nuo XIV a. pabaigos. Pirmiausia buvo panaudoti 
1397 m. Vytauto antspaude ir puošė jo pulkų vė- 
liavas žygiuojant į Žalgirio mūšį. Šis simbolis buvo 

Šio paminklo atidengimo ceremonijoje dalyvavo pre- 
zidentas Antanas Smetona. Greta paminklo auga isto- 
rinis medis - prezidento sodintas ąžuolas. Keliaudami 
Švč. Mergelės Marijos Ėmimo į dangų bažnyčios 
(Bažnyčios g. 2) ir dominikonų vienuolyno link aplan- 
kykime senojo pašto pastatą (esantį V. Kudirkos g.), 
kurį puošia skulptoriaus Juozo Zikaro bareljefai, vaiz- 
duojantys paštininko kelią. 

Pakeliui į Raseinių krašto istorijos muziejų 3 (Mu- 
ziejaus g. 3) galime aplankyti Švč. Trejybės cerkvę, esan- 
čią miesto parke, ir legendomis apipintą Magdės šulinį. 

Buvusių Raseinių arešto namų istorinį-architek- 
tūrinį kompleksą sudaro du pastatai. Viename iš jų 
įsikūręs muziejus (Muziejaus g. 3), kitame - Raseinių 
turizmo ir verslo informacijos centras (Muziejaus g. 5). 
2010 m. baigus vykdyti ES projektą sutvarkyta ne tik 
teritorijos infrastruktūra, bet ir atstatyti kai kurie istori- 
niai elementai: atkurti trys sargybiniai bokšteliai, kalėji- 
mo sienos fragmentas bei senųjų arešto namų korpusų 
vidinis kiemas. Sargybiniai bokšteliai atstatyti remiantis 
išlikusiomis nuotraukomis. 

Vidiniame senųjų arešto namų korpusų kieme, 
vadovaujantis senuoju kalėjimo teritorijos projektu, at- 
kurtas septinkampės žvaigždės piešinys, kuris išdėliotas 
kiemo teritorijoje skirtingų rūšių dangomis. » 





Žalpio akmuo 

Gedimino stulpai Ariogaloje 


vaizduojamas ir senosiose Lietuvos monetose. Betoni- 
niai stulpai, stūksantys Ariogalos krašte, nulieti tada, 
kai buvo tiesiamas ir Žemaičių plentas - 1937 m. Stul- 
pų aukštis - 5 m. Lietuvos valstybingumo simbolį rusų 
okupacijos laikotarpiu stengtasi slėpti: jie buvo užpilti 
žemėmis, tačiau ilgainiui kontūrai išryškėdavo. Tada 
sumanyta šį valstybingumo simbolį paslėpti kitaip — 
vietą apsodinti medžiais. 1988-1989 m. stulpai atkasti, 
atstatyti ir džiugina pro šalį važiuojančius keliautojus. 


UGIONIAI 


6 švč. Mergelės Marijos Ėmimo 

į dangų bažnyčia 

Viena iš Ugionių kaimo lankytinų vietų - Švč. Mer- 
gelės Marijos Ėmimo į dangų bažnyčia. Ji priklauso Be- 
tygalos parapijai. Pirmoji Ugionių bažnyčia buvo įkurta 
evangelikų reformatų 1611 m., o katalikų bažnyčia pasta- 
tyta apie 1650 m. Nauja katalikų šventovė iškilo 1784 m. 
Dabartinė pastatyta 1836 m. Bažnyčia - liaudies klasiciz- 
mo stiliaus, nedidelė, mūryta iš akmenų, stačiakampio 
plano, su portiku, keturiomis kolonomis ir bokšteliu. 

Švč. Mergelės Marijos Ėmimo į dangų bažnyčios 
šventoriaus pradžioje, prie įėjimo vartų, stovi nedidelė 
varpinė. Joje saugomas varpas, kuris paliestas gaudžia 
net keletą minučių. Šis itin skambus varpas buvo nu- 
lietas 1937 m. Įdomu tai, kad visiems, atvykusiems į 
šią bažnyčią pirmą kartą, klebonui atrakinus varpinę, 
leidžiama paskambinti bažnyčios varpu. Dėl lankymo 
būtina susitarti iš anksto. 


03 Usionių šaltinėlis 

Vietos žmonės pasakoja, kad šaltinis, trykštantis 
Dubysos kairiojoje pakrantėje, turi gydomųjų galių. 
Virš jo dabar stovi 1883 m. perstatyta medinė koply- 
tėlė (statyta prieš 1840 m.). Pasakojama, kad 1657 m. 

šiame šaltinyje buvo rastas Dievo Motinos paveikslas. 
Per Švč. Mergelės Marijos Ėmimo į dangų (Žolinės) at- 
laidus iš šio stebuklingo šaltinio semiamas vanduo ir 
Dievo Motinai giedamos padėkos giesmės. 





Ugionių šaltinėlis 


BETYGALA 
Senoji miestelio dalis 


Betygala - išties įdomus tiek savo istorija, tiek ar- 
chitektūra miestelis. Ši gyvenvietė Dubysos slėnio kai- 
riajame krante, netoli Vieviržės upelio, pradėjo kurtis 
labai seniai: rašytiniuose šaltiniuose ji minima nuo 
1253 m. Manoma, kad XV a. pr. pirmosios bažnyčios 
steigimą rėmė kunigaikštis Vytautas Didysis. Ji tapo 
miestelio gyvenimo centru. 1516 m. miesteliui suteikta 
turgaus privilegija, leista pastatyti penkias karčemas. 
Betygalos parapija XVI a. tapo viena turtingiausių Že- 
maitijoje, čia jau veikė parapinė mokykla. Lietuviškos 
spaudos draudimo metais miestelio gyventojai padėjo 
knygnešiams platinti draudžiamus raštus, nemažai iš 
čia kilusių žmonių dirbo švietėjišką darbą. Betygalos 
miestelio dalis, kurioje stovi Šv. Mikalojaus bažnyčia, 
paskelbta urbanistikos paminklu. 

63 Paminklas Vytautui Didžiajam 


Betygalos centre, kelių sankryžoje, stūkso didin- 
ga Lietuvos didžiojo kunigaikščio Vytauto skulptūra, 
pastatyta 1930 m., minint šio Lietuvos valdovo mir- 
ties 500-ąsias metines. Ant aukšto postamento užkelta 
skulptūra vaizduoja tvirto stoto kunigaikštį, rankose 
laikantį žemyn nuleistą kalaviją. Paminklo autorius — 
skulptorius Petras Aleksandravičius. 


68 šv. Mikalojaus bažnyčia 

Betygaloje, viename seniausių Žemaitijos mieste- 
lių, galime aplankyti Šv. Mikalojaus bažnyčią, pastaty- 
tą 1925-1930 m. Prieš tai, 1857-1858 m., statyta baž- 
nyčia per Pirmąjį pasaulinį karą sudegė. Paminėtina, 
kad pirmieji katalikų maldos namai buvo įkurti dar 
XV a. pradžioje. XVI a. pab. - XVII a. pr. Betygaloje 
klebonu dirbo Mikalojus Daukša. Dabartinė Šv. Mi- 
kalojaus bažnyčia neobarokinė, turi ir neoklasicizmo 
bruožų. Jos projekto autorius - architektas Vladimiras 
Dubeneckis. Bažnyčios vidus padalytas į tris navas, 
kiekvienoje jų įrengti altoriai. Pagrindinis altorius - 
neobaroko stiliaus, sukurtas skulptoriaus Broniaus 
Pundziaus. Bažnyčioje galime išvysti nemažai vertin- 
gų sakralinio meno kūrinių. Greta bažnyčios stovi jai 
aukščiu nenusileidžianti varpinė, su bažnyčia sujung- 
ta galerija. 


PASANDRAVIO MEMORIALINIS DRAUSTINIS 
Bernotų sodyba-muziejus 


Raseinių rajono savivaldybės Bernotų viensėdyje 
prabėgo kunigo, profesoriaus, žymaus XIX a. pab. — 
XXa. pr. lietuvių poeto Jono Mačiulio-Maironio (1862- 
1932) vaikystė. O ir suaugęs jis mėgdavo apsilankyti 
tėvų sodyboje. Dabar čia galime pamatyti dalį išliku- 
sių sodybos pastatų (ledainę, tvartą, klėtį), apsilankyti 
Maironio sesers name įrengtoje etnografinėje ekspozi- 
cijoje (šį namą statyti seseriai padėjęs pats Maironis). 


Bernotų sodyba-muziejus 





176 Gėluva-Ariogala-Ugioniai-Betygala-Bernotai-Šiluva-Lyduvėnai-Raseiniai 


Joje galima susipažinti su valstietiškos gyvenamosios 
aplinkos daiktais. Buvusi sodyba yra vienas iš Pasan- 
dravio istoriniam draustiniui priklausančių objektų. 


Pažintinis takas 

Kelionė iš Bernotų į Pasandravį taku, jungiančiu 
šias abi sodybas, gali būti ne mažiau įdomi nei apsi- 
lankymas gimtojoje rašytojo sodyboje. Šis pažintinis 
pėsčiųjų takas buvo įrengtas 1987 m., minint poeto gi- 
mimo 125-ąsias metines. Vadinamasis Maironio ąžuo- 
lų takas tęsiasi truputį daugiau nei 1 km. Abiejose tako 
pusėse Maironio garbei jo giminaičių, žinomų Lietuvos 
kultūros, mokslo veikėjų buvo pasodinti 125 ąžuolai. 
Dabar čia viršūnes kelia jau 135 ąžuolai. Šalia čiurlena 
Luknės ir Sandravos upeliai. Taką puošia 1991 m. Lie- 
tuvos tautodailininkų kūrybinės stovyklos metu sukur- 
ti koplytstulpiai ir kryžiai. 





Pasandravys 


Pasandravys 


Pasandravys, esantis šalia Bernotų ir priklausantis 
Pasandravio istoriniam draustiniui, - Maironio gimti- 
nė. Apie 1860 m. Mačiulių šeima iš Bernotų persikėlė 
į Pasandravio dvarą, kuris už dvaro savininkų skolas 

Šiluvos aikštė su Švč. Mergelės Marijos Gimimo bazilika 


Mačiuliams buvo perleistas keleriems metams. 1864 m. 
Mačiulių šeima grįžo gyventi į Bernotus. Išlikę Mairo- 
nio gimtosios sodybos reliktai - dvaro pamatai, mūrinė 
ratinė ir akmeninis šulinys. 
(D www.raseiniumuziejus.lt 


ŠILUVA 


Šiluvos miestelis 


Šiluvos miestelis pirmą kartą paminėtas 1517 m. 
Miestelio herbe atsispindi daug reikšmės visai katalikų 
bendruomenei turintis įvykis: jame vaizduojama ant 
akmens stovinti Švč. Mergelė Marija su Kūdikiu ran- 
kose (dail. A. Každailis). Ruošiantis Švč. Mergelės Ma- 
rijos apsireiškimo 400 metų jubiliejui, 2008 m. Šiluvoje 
įrengta aikštė, atidengtas paminklas popiežiui Jonui 
Pauliui II (aut. prof. Česlavas Dzvigajus) - jo viešnagei 
Lietuvoje atminti. Senoji miestelio dalis paskelbta ur- 
banistikos paminklu. 


Švč. Mergelės Marijos Gimimo 

bazilika 

Nepaprasto grožio Šiluvos bažnyčia - Švč. Merge- 
lės Marijos Gimimo bazilika - viena lankomiausių vietų 
šiame krašte, tikinčiuosius traukianti dėl Švč. Mergelės 
Marijos apsireiškimo. Rašytiniai šaltiniai atskleidžia, 
kad 1457 m. Šiluvoje buvo pastatyta pirmoji bažnyčia. 
Laikui bėgant jos vietoje kilo naujos šventovės. Dabar- 
tinė Šiluvos bažnyčia statyta 1760-1775 m. 1976 m. jai 
buvo suteiktas mažosios bazilikos titulas. Ši raudonų 
plytų dvibokštė trinavė bazilika yra vėlyvojo baroko 

stiliaus sakralinės architektūros statinys. Jos vidų puo- 
šia žymaus menininko Tomo Podgaiskio dekoruotų 
septynių altorių, sakyklos, krikštyklos ir vargonų tri- 
būnos ansamblis. Centriniame altoriuje galima išvysti 
Švč. Mergelės Marijos (Šiluvos Madonos) paveikslą, 
kuris, pasakojama, dvarininko Petro Gedgaudo buvo 
parsivežtas iš Romos XV a. ir turi ilgą ir įdomią istoriją. 
Tiesa, neretai šis paveikslas bažnyčioje būna dengiamas 
kitu - vaizduojančiu Švč. Mergelės Marijos apsireiški- 
mą (aut. J. Rutkovskis). Tai tik keletas iš šią baziliką 
puošiančių sakralinio meno kūrinių. Bažnyčioje kas- 
met rugsėjo pradžioje aštuonias dienas vyksta atlaidai, 
vadinami Šilinėmis. 


Švč. Mergelės Marijos Apsireiškimo 
koplyčia 

Ne rečiau nei Švč. Mergelės Marijos Gimimo bazi- 
lika lankoma ir Šiluvos Švč. Mergelės Marijos Apsireiš- 
kimo koplyčia. 1517 m. Šiluvos savininkai Zavišos pe- 
rėjo į protestantizmą, taigi iš katalikų bažnyčios atėmė 
žemes ir perdavė evangelikams reformatams. Netekusi 
žemių, pajamų katalikų bendruomenė nyko. Evangeli- 
kų reformatų bendruomenei buvo iškelta byla dėl turto 
užvaldymo, bet katalikai negalėjo įrodyti savo teisių, 
nes neturėjo žemių užrašymo akto. 1622 m. protestan- 
tai bylą pralaimėjo, žemes grąžino katalikams. 

Pasak Šiluvos kunigo Mikalojaus Sviekausko 
1665 m. užrašyto pasakojimo, kartą piemenėliai pama- 
tę ant akmens sėdinčią ir raudančią Švč. Mergelę Mariją 
su Kūdikiu rankose. Ji atskleidusi, kad rauda dėl to, jog 

Šiluvos Švč. Mergelės Marijos Apsireiškimo koplyčia 


anksčiau šiose žemėse žmonės garbinę jos sūnų, o dabar 
sėja rugius. Į apsireiškimo vietą buvo pakviestas aklas 
šimtametis senelis. Senelis tuoj pat praregėjo ir nurodė 
vietą, kur užkasta skrynia su bažnyčios steigimo aktu, 
Švč. Mergelės Marijos paveikslu ir brangiu arnotu. 

Manoma, kad šis apsireiškimas įvyko 1608 m. Tai 
pirmas Dievo Motinos apsireiškimas Europoje. Dabar- 
tinė koplyčia pagal Paryžiuje gyvenusio architekto ir 
skulptoriaus Antano Vivulskio projektą buvo pastatyta 
1924 m., tačiau vidaus įrengimo darbai truko visą tar- 
pukarį, o slapta - net ir sovietmečiu. Tik 1999 m. ši ko- 
plyčia buvo visiškai įrengta. Statybų ir įrengimo darbai 
tiek užsitęsė ne veltui - dabar tikintieji gali džiaugtis di- 
dinga, aukšta, balto mūro neogotikine, viduje vitražais, 
skulptūromis ir kitais meno kūriniais išpuošta šven- 
tove. 1993 m. šioje koplyčioje lankėsi popiežius Jonas 
Paulius II. 


LYDUVĖNAI 
(0 Žalpių akmuo 


Dubysos regioniniame parke, netoli Žalpių kaimo, 
galime išvysti Žalpių akmenį su pėdomis. Jis priski- 
riamas prie dubenėtųjų akmenų. Akmuo yra tamsiai 
pilkas, apsamanojęs, 3,9 m ilgio, 3,8 m pločio ir nuo 
žemės paviršiaus iškilęs 1,15 m. Jame matyti dvi duo- 
butės: didesnioji 50 cm ilgio vadinama Dievo pėda, o 
antroji (14 cm ilgio) - Velnio pėda. Pasak padavimo, 
kartą ant akmens sėdėjęs Dievas, atlėkęs velnias ir at- 
sisėdęs šalia. Dievas grūdęs velnią lauk, tas net pėdą 
palikęs ir gabalą akmens nuspyręs. 

Geležinkelio tiltas 

Lyduvėnų miestelyje, Radviliškio-Pagėgių geležin- 
kelio ruože esantis tiltas per Dubysą ir jos slėnį yra ne 
tik vienas svarbiausių miesto objektų, bet ir aukščiausias 
bei ilgiausias geležinkelio tiltas Lietuvoje. 2008 m. jis 
paskelbtas kultūros paveldo objektu. Tilto ilgis - 599 m, 
o aukštis - 42 m. Pirmąjį medinį tiltą čia pastatė vokie- 
čiai 1916 m. Įdarbinti prie šio tilto statybų plušėjo maž- 
daug 2 tūkst. karo belaisvių. Tai buvo vienas didžiausių 
tiltų Europoje, tačiau dėl netvirtų medinių konstrukcijų 
neatrodė saugus, todėl nebuvo tinkamas traukinių eis- 
mui. 1919 m. prasidėjo naujojo plieninio tilto statybos. 
1944 m. vokiečiai tiltą susprogdino. Tais pačiais metais 
jis buvo atstatytas, tačiau atrodė netinkamas naudoti. 
1952 m. buvo pastatytas dabartinis plieninis tiltas. 


€B Šv. apaštalų Petro ir Pauliaus 

bažnyčia 

Lyduvėnų miestelyje stovi įdomios architektū- 
ros Šv. apaštalų Petro ir Pauliaus bažnyčia. Šaltiniuose 
šiuo vardu šventinta bažnyčia minima nuo XVII a. pr. 
Mūrinė bažnyčia pastatyta 1761 m. Po 1944 m. gaisro 
bažnyčia buvo ilgai atstatinėjama. Bažnyčios didysis al- 
torius primena Vatikano Šv. Petro aikštę. Altorius yra 
su Nukryžiuotuoju (šonuose stovi Šv. apaštalų Petro ir 
Pauliaus statulos) - tai iš gelžbetonio nulietas baldaki- 
mas su mažu kupolu viršuje, kurį laiko keturios kolo- 
nos. Šoniniuose altoriuose stovi Švč. Mergelės Marijos 
Škaplierinės ir Šv. Antano statulos. 


Šv. apaštalų Petro ir Pauliaus bažnyčios didysis altorius 

(O Lyduvėnų piliakalnis 

Miestelio pietvakarinėje dalyje, Lyduvos dešiniaja- 
me krante, stūkso vienas iš Lyduvėnų piliakalnių - Da- 
nutės kalnas, datuojamas I-II tūkst. pradžia. Jo aikštelė 
yra trapecinė, pailga. Ši aikštelė pietvakariniame krašte 
buvusi įtvirtinta keturiais pylimais ir tarp jų iškastais 
grioviais. Piliakalnis gaubiamas mišrių medžių. Jo šlaitai 
yra statūs, maždaug 15 m aukščio. Netoli stūkso ir dar 
du piliakalniai - Barsukalnis ir Kaukuris. Apie Danu- 
tės kalną sukurtoje legendoje pasakojama, kad karų su 
kryžiuočiais metu šiame kalne stovėjusi pilis. Nuo kalno 
viršūnės gerai matydavęsi kitų netoliese stūksančių pi- 
liakalnių gyventojų duodami pavojaus ženklai, kviesda- 
vę vyrus į karą. Likusios pilyje moterys laukdamos savo 
vyrų verkdavusios ir iš tų ašarų susidaręs nedžiūstantis 
Lyduvėlės upelis. Kartą, pasibaigus karams, negrįžo tik 
Danutės vyras. Tik ji viena ilgai liūdėjusi ir verkusi - iš to 
kilo ir Lyduvėnų pavadinimas („liūdžiu viena“). 

Centrinė Raseinių aikštė ir paminklas „Žemaitis“ 
(skulpt. V. Grybas, 1934) 


Paminklas „Žemaitis“ 


Raseinių — vieno svarbiausių Žemaitijos cent- 
rų - aikštėje stovi „Žemaičio“ skulptūra. Šis marmu- 
ru padengtas paminklas, sukurtas žymaus lietuvių 
skulptoriaus Vinco Grybo, buvo pastatytas 1934 m. 
Skulptūra vaizduoja tvirtą vyrą, sutramdžiusį mešką 
ir ryžtingai žengiantį pirmyn - toks žemaičio simbo- 
lis. Juo norėta pagerbti tautinio atgimimo, kovų už 
Lietuvos nepriklausomybę dalyvius. Trys bareljefai 
skulptūros pamato šonuose vaizduoja tautos kovas 
dėl Nepriklausomybės, Vilniaus ir Klaipėdos kraštų. 
Skulptūroje iškalti žodžiai: „Amžiais budėjau ir vėl 
nepriklausomybę laimėjau.“ 

Švč. Mergelės Marijos Ėmimo 

į dangų bažnyčia 

Kiek žinoma, pirmoji bažnyčia Raseiniuose buvo 
pastatyta dar XV a. XVII a. antrojoje pusėje čia įsikūrę 
vienuoliai dominikonai pasistatė naują mūrinę bažny- 
čią ir vienuolyną. 1730 m. bažnyčią apgadino gaisras. 
Ji buvo atstatyta 1782 m., vadovaujant dominikonui 
architektui Liudvikui Grincevičiui. Bažnyčia - rene- 
sanso ir baroko architektūros bruožų, tinkuoto mūro, 
lotyniško kryžiaus plano, trijų navų; pagrindiniame 
fasade iškilę du žemi bokštai. Viduje įrengti penki 
altoriai. Galima pasigrožėti XX a. pr. datuojamais Jė- 
zaus Širdies, Šiluvos Švč. Mergelės Marijos, Prisikėlu- 
sio Kristaus paveikslais ir daugybe kitų šios bažnyčios 
vidų puošiančių meno kūrinių. Šalia bažnyčios išlikęs 
1778 m. statytas dominikonų vienuolynas. 


Raseinių krašto istorijos muziejus 


Tiek Raseinių lankytojams, tiek vietiniams, norin- 
tiems dar geriau pažinti savo kraštą, vertėtų apsilankyti 
Raseinių krašto istorijos muziejuje - buvusiuose areš- 
to namuose. Šie namai iš pradžių daugiausia „glaudė“ 
komunistinių pažiūrų jaunuolius, o okupacijų metais — 
nepritarusius okupacijai Raseinių apskrities gyvento- 
jus. 1952 m. panaikinus 1930 m. statytą kalėjimą, čia 
įsikūrė profesinė technikos mokykla. Vėliau, 1975 m., 
keliuose mokyklos kabinetuose ėmė veikti Raseinių 
krašto istorijos muziejus. Pastatas buvo atnaujintas. 
Dabar muziejaus lankytojams pristatomi įvairiausi šio 
krašto istoriją atskleidžiantys dailės, etnografijos, geo- 
logijos, raštijos, fotografijos ir kiti rinkiniai, veikia au- 
dimo mokyklėlė. 


(D www.raseiniumuziejus.lt 


Dubysos regioninis parkas 


Dubysa - Nemuno intakas, savo vandenis pluk- 
dantis per Vidurio Lietuvą maždaug 139 km. Dubysos 
pakrančių šlaituose, pievose ir miškuose auga daugiau 
nei 700 augalų rūšių. Įspūdį palieka ne tik šių vietų aug- 
menija, bet ir Dubysos krantuose išsidėstę trys Lydu- 
vėnų piliakalniai. Slėnio kraštovaizdį saugoja Lyduvė- 
nų kraštovaizdžio draustinis, priklausantis Dubysos 
regioniniam parkui. 

Dubysos regioninis parkas įsteigtas siekiant iš- 
saugoti Dubysos slėnio kraštovaizdį, jo gamtinę eko- 
sistemą bei kultūros paveldo vertybes. Regioniniame 
parke galime aplankyti: Maironių miestelio koplytė- 
lę, Maironio tėviškę ir gimtinę, Lyduvėnų, Betygalos, 
Ugionių miestelius ir kt. 

(D www.dubysa.info 

Jei kada iš Suvalkijos trauksime sostinės link, vie- 
no pusdienio ištyrinėti turtingą kelio A16 ruožą nuo 
Prienų iki Vilniaus neužteks. Galima išskirti net kele- 
tą vietos turizmo maršrutų, vienas iš jų driekiasi per 
Prienų rajono ir Birštono savivaldybes. 

Kelionę pradėkime rajono centre - Prienuose, nu- 
tolusiuose nuo Vilniaus 100 km, nuo Kauno - 35 km, 
nuo Alytaus - 30 km. Miestas ėmė kurtis, pradėjus kirsti 
miškus vaizdingose Nemuno apylinkėse. Miesto vardas 
pirmąkart paminėtas 1502 m., kai didysis kunigaikštis 
Aleksandras užrašė Prienų dvarą Mykolui Glinskiui. 
Prienai suklestėjo XVII a. vid., jų valdytojui Gotardui 
Vilhelmui Butleriui tapus seniūnu. Buvo nutiesti me- 
diniai šaligatviai, pastatyta pašto stotis ir Prancūzijos 
Sisterono pilies pavyzdžiu suprojektuoti įspūdingi rū- 
mai su sodais ir gėlynais. Pilis neišliko, 1701 m. buvo 
sugriauta švedų, tačiau Revuonos ir Nemuno santakoje 
galima įžvelgti pamatų likučių. Buvusioje dvarvietėje 
šiuo metu įkurtas miesto parkas. 

Dabar Prienuose gyvena apie 10 tūkst. gyventojų, 
tai — vidutinis Lietuvos miestas su gražiai sutvarkytu 
centru, gėlynais papuošta savivaldybės aikšte ir kruopš- 
čiai puoselėjamu krašto muziejumi €B, medine Prienų 
Kristaus Apsireiškimo bažnyčia 3. Įdomesni objektai 
laukia mūsų Nemuno pakrantėje. Čia, prie Greimų til- 
to EB, vedančio Vilniaus link, stovi Lietuvos didžiojo 
kunigaikščio Kęstučio skulptūra €3. Kitoje gatvės pusė- 
je pamatysime stulpelį, žymintį Suvalkijos ribas, - kita- 
pus Nemuno plyti dzūkų kraštas. 

Bet dar neskubėkime keltis per Nemuną - pake- 
liaukime kairiuoju Nemuno krantu prieš srovę. Dėmesį 
atkreipia grakštus triaukštis XIX a. pab. malūno pas- 
tatas 9, kuriame anksčiau buvo įsikūręs „Revuonos“ 
viešbutis, o dabar šeimininkauja rajono aplinkosaugos 
agentūra. Už šalia esančio miesto parko, F. Vaitkaus 
gatvės gale, surasime dar vieną kultūros paveldo objek- 
tą - Popierinę (3. Čia, netoli upelio Drubengio žiočių, 
XVII a. buvo įkurta viena seniausių bei stambiausių 
popieriaus dirbtuvių to meto Lietuvoje. 

Pagaliau pajudame į Dzūkiją. Už Nemuno miestas 
netrukus baigiasi, patenkame į Birštono savivaldybės 
teritoriją. Už 5 km nuo Prienų, už kelių šimtų metrų 

nuo A16 plento, dešinėje pusėje atsiveria Škėvonių ato- 
danga. Nemunas čia daro didžiąsias savo kilpas prieš 
aprimdamas ir įtekėdamas į Kauno marias. Nemuno 
kilpos sąsmaukos ties Birštonu plotis - vos pora ki- 
lometrų, ir įsukus į kurortą kairėje pusėje tuoj pat vėl 
atsiremtume į Nemuną. Tiesa, jis čia jau ramesnis ir 
pradeda platėti. 

Birštone galima praleisti visą dieną, todėl ekskur- 
siją po kurortą rasite kitame maršrute (žr. 188 p.), o 
mes kylame į kalną ir už maždaug 5 km nuo Birštono 
sankryžos pamatome rodyklę į Nemajūnus. Sukame į 
dešinę per Geležūnus ir už 3 km Nemuno slėnyje išny- 
ra medinės gotikos šedevras - Nemajūnų Šv. apaštalų 
Petro ir Pauliaus bažnyčia 48. 2010 m. restauruotas, 
pritaikytas turizmo reikmėms ir klebonijos pastatas. 
Kad nereikėtų grįžti tuo pačiu keliu, atgal sukame per 
Bučiūnus ir kirsdami A16 plentą įriedame į Jundeliškių 
kaimą. Čia dar stovi medinis dvaro gyvenamasis namas 

„ Jundeliškės garsėja jurginais. Manoma, kad dvaro 

savininkas Stanislovas Moravskis pirmasis atsivežė ir 
pasodino jurginų, iš kur jie ir paplito po visą Lietuvą. 
Už dvaro parko rasime ir 1958 metais pastatytą Verknės 
užtvanką ir Jundeliškių HE 

Grįžtame į A16 plentą ir sukame kairėn Vilniaus 
link, už 4 km, Verbyliškių kaime, privažiuojame san- 
kryžą su 129 plentu (Kaišiadorys- Alytus). Sukame į 
kairę ir už 3 km mus pasitinka Jiezno panorama. 

Jieznas įsikūręs šiauriniame to paties pavadinimo 
ežero krante, todėl verta trumpam stabtelėti ties pirmu 
ivažiavimu į miestą ir pasigrožėti miesto pastatų at- 

„Revuona“ ant Nemuno kranto Prienuose 


Prienų krašto muziejus įkurtas 1995 m. žy- 
maus prieniečio - inžinieriaus, mokytojo - Cezaro 
Pšemeneckio namuose. Muziejuje jau sukauptos 
gausios, beveik 20 tūkstančių eksponatų turinčios 
etnografijos, tautodailės, krašto istorijos ekspozici- 
jos, o kultūros, meno ir mokslo kambariuose ga- 
lima susipažinti su kūrybingiausiais ir iškiliausiais 
Prienų kraštiečiais bei žodžių meistrų - Justino 
Marcinkevičiaus, Vytauto Bubnio - darbais. Įdo- 
mios muziejuje teatralizuotos mokomosios pro- 
gramos: muziejus kviečia išgirsti dvidešimt vieno 
piliakalnio legendą, sužinoti apie grafų Butlerių gi- 
minės nuotykius ir žygius, pamatyti piliavietę, dva- 
rą ir pajusti senųjų Prienų gatvių romantiką. 

www.prienumuziejus.lt 


Pirmoji Prienų bažnytėlė buvo pastatyta dar 
1609 m., dabartinė Prienų Kristaus Apsireiškimo 
bažnyčia pastatyta 1750 m. (1875 m. praplatinta). 
Medinė Prienų bažnyčia laikoma vienu seniausių 
ir unikaliausių šalies medinės architektūros pavyz- 
džių. Po Pietų Lietuvą keliaujantys turistai dažnai 
aplanko šį įspūdingą pastatą. Šventovės pastatas yra 
išvaizdus, stilingas, vertingas tiek savo architektū- 
ra - liaudišku baroko stiliumi, tiek jame esančio- 
mis dailės vertybėmis. Didelę meninę vertę turi 


Prienai-Nemajūnai-Jundeliškės-Jieznas-Stakliškės-Lepelionys 181 


ii 


2212 
242. 


1 
Prienų bažnyčios didysis altorius 


penki barokiniai altoriai, gausiai dekoruoti orna- 
mentiniais drožiniais, juose sumontuoti slenkantys 
šventųjų paveikslai. Bažnyčioje įrengti autentiški 
12 balsų vargonai, datuojami 1767-1769 m. Vargo- 
nų prospektą puošia angelų figūros su trimitais. 


Tilto per Nemuną Prienuose ilgis yra 227 m, 
plotis - 11 m. Tiltas pastatytas prieš Antrąjį pasau- 
linį karą, jį suprojektavo Anatolijus Rozenbliumas. 
Šio tilto per Nemuną statyba rūpinosi Prienų bur- 
mistras Julius Greimas. 2010 m. birželio 21 d. Vy- 
riausybės nutarimu tiltui suteiktas Greimų vardas, 
pagerbiant iškilią prieniečių šeimą: Julių Greimą 
(1882-1942), buvusį miesto burmistrą, mokytoją ir 
tremtinį, ir jo sūnų, profesorių Algirdą Julių Greimą 
(1917-1992), Lietuvos ir Prancūzijos mokslininką 
(kalbininką, semiotiką ir mitologą). 

Greimų tiltas per Nemuną Prienuose 

spindžiais vandenyje. Aiškiai matyti pagrindiniai trys 
miesto akcentai - bažnyčios UV bokštai centre, raudo- 
nų plytų malūno kraigas kairėje ir galu į ežerą stovintis 
pastatas dešinėje - tai, kas liko iš Jiezno dvaro rūmų. 

Miesto centre - didelė kvadratinė aikštė, kurio- 
je stovi paminklinis akmuo, skirtas paminėti 1492 m. 
įkurtam miesteliui. Į pietryčius, kur anksčiau stovėjo 
didingi dvaro pastatai W, dabar rasime vos pora per- 
statytų statinių. O kadaise apie Pacų rūmus sklido gar- 
sas ir už valstybės ribų. Netgi buvo sakoma, kad „Pacas 
vertas rūmų, rūmai verti Paco“. Deja, dvaro nuosmu- 
kis prasidėjo XIX a. pr., o 1837 m. po įvykusio gaisro, 
rūmai palikti likimo valiai. Šiandien išliko tik dvaro 
dviejų flygelių fragmentai, egzistuojantys kaip atskiri 
pastatai. Už miesto seniūnijos ir išlikusių dvaro statinių 
rasime dvaro parką, kuriame gyventojai švenčia Joni- 
nes ir Užgavėnes. 

Šiaurės rytiniame aikštės kampe prasideda Jiezno 
bažnyčios šventorius. Nors neišliko Pacų statytų rūmų, 
bažnyčia šiandien tvarkoma rūpestingų klebono ran- 
kų. Šv. arkangelo Mykolo ir Jono Krikštytojo bažnyčią 
galima pavadinti neatrastu Lietuvos perlu. Vėlyvojo 
baroko architektūros formas papildo daugybė freskų ir 
paveikslų, o rūsio navoje išlikusios Pacų kriptos. 

XX a. miestas tapo aršių kovų židiniu. Tiek Pir- 
mojo, tiek Antrojo pasaulinių karų metais vyko stip- 





Jiezno Šv. arkangelo Mykolo ir Jono Krikštytojo bažnyčia 

rus pasipriešinimas krašto okupantams. Antrojo pa- 
saulinio karo metu Jiezne buvo įkurta NKVD būstinė, 
kuri žiauriai susidorojo su čia aktyviai veikusiais par- 
tizanais. Pirmojo pasaulinio karo aukos ilsisi Jiezno 
senosiose kapinėse, o prie Jiezno vandentiekio bokšto 
įkurtos atskiros partizanų kapinaitės, čia palaidota per 
200 sovietinei okupacijai pasipriešinusių kraštiečių. 

Iš miesto galime išvažiuoti į rytus, Pikelionių 
link. Šiame ir gretimuose kaimuose įsikūrusi ne viena 
kaimo turizmo sodyba. Šeimininkai čia suteiks ne tik 
nakvynę, iškūrens pirtį, bet ir išnuomos baidares pasi- 
irti vinguota Verknės upės vaga. Grįžtame į A16 plentą 
ir riedame dar 5 km į rytus, Vilniaus link. Kiek atokiau 
nuo plento, už 1 km kairėje, šviečia Stakliškių mieste- 
lio trobesiai. Stakliškėse trumpam sustojame apžiūrėti 
Švč. Trejybės bažnyčios (PD, kuri ne mažiau puošni nei 
Jiezno šventovė. O didžiausia Stakliškių įžymybė - pa- 
gal seniausias tradicijas iki šių dienų verdamas lietu- 
viškas midus - taip vadinasi ir jį gaminanti įmonė (B. 
Gamykla turi firminę parduotuvę, kurioje galima 
įsigyti gėrimų originalioje suvenyrinėje pakuotėje. 
Įmonėje taip pat organizuojamos grupinės ekskursi- 
jos ir degustacijos. 

Kelionę po Prienų kraštą galima užbaigti Lepelio- 
nių kaime, kur vaizdingame šlaite prie pat kelio stūkso 
Napoleono kepure vadinamas Lepelionių piliakalnis (B. 
Dėl įspūdingo panoraminio vaizdo nuo kalvos ir po- 
ilsio aikštelės tai - vienas žinomiausių ir dažniausiai 
fotografijose įamžinamų piliakalnių. Žemiau telkšo 
Lieliaus ežeras (8, kuriame vasarą galima pabraidyti ir 
atsigaivinti po kelionės. = 

Jiezno panorama 


Kęstučio paminklas 

Paminklas valdovui Kęstučiui buvo atideng- 
tas 1937 m. lapkričio 14 d. šalia Lietuvos didžiojo 
kunigaikščio Kęstučio penktojo pulko kareivinių. 
Paminklas - 10 m aukščio kunigaikščio Kęstučio 
statula ant aukšto dviejų dalių postamento, kurio 
apatinė dalis - į viršų platėjanti plokštė, stovinti ant 
4 rutulių. Ją puošė tautinės simbolikos ornamen- 
tai, bareljefai. Kęstutis pavaizduotas stovintis, atsi- 
rėmęs į kalaviją ir skydą. Paminklą juosė metalinė 
tvorelė, kurios stulpus puošė dekoratyvinės vazos 
su Vyčio kryžiais. Paminklo autorius - Kipras Au- 
siejus. Apie 1954 m. paminklas buvo nugriautas 
ir užkastas. Bronzinė Kęstučio statula pastatyta 
1990 m. pavasarį kairiajame Nemuno krante, prie 
tilto (skulpt. G. Kamarauskas, archit. K. Lupeikis). 


0 „Revuona“ 


Revuonos upelio vardu pavadintas viešbutis 
įkurtas sename 1984 m. rekonstruotame malūne 
(malūnas statytas 1925 m.). Tai trijų aukštų mūri- 
nis pastatas ant Nemuno kranto. Viešbutis nebevei- 
kia nuo 1995 m., tačiau pastatas ir dabar atkreipia 
kiekvieno, važiuojančio per tiltą, dėmesį. Revuo- 
nos vardu vadinamas ir šalia esantis miesto parkas, ' 
įkurtas XVII a. viduryje šalia Gotardo V. Butlerio 
rūmų. Jį puošė pavėsinės, šiltnamiai, kanalai ir 
tvenkiniai. Naujas geometrinio plano parkas įveis- 
tas XX a. pirmojoje pusėje, per jį čiurlena mažas 
upeliukas. Miesto parkas —- saugomas kraštovaiz- 
džio objektas. 

03 Popierinė 

Ant sraunaus Drubengio kranto, netoli upelio 
žiočių, prie pat Prienų, įspūdingame akmens mūro 
pastate būta malūno ir vienų iš seniausių bei stam- 
biausių popieriaus dirbtuvių to meto Lietuvoje. Ma- 
noma, kad jos pastatytos XVII a. ar dar anksčiau. 
Dar ir šiandien vietovė vadinama Popierine. 1701 m. 
švedams užpuolus Lietuvą, buvo sudegintas vandens 
malūnas bei popieriaus gamybos įmonė. Vėliau kuni- 
gaikščio Kazimiero Sapiegos iniciatyva įmonė buvo 
atkurta. K. Sapiegos kvietimu vokietis G. Thierba- 
chas patobulino popieriaus gamybos technologiją, 
kuri buvo labai įdomi. Drubengio tvenkinyje buvo 
pūdomi ir malami skudurai. Popieriaus masė buvo 
pilstoma, presuojama rankomis ir gaminamas aukš- 
tos kokybės baltas, spalvotas ir vyniojamas popierius 
bei kartonas. Popieriaus lakštuose buvo įspaudžia- 
mas vandenženklis su Sapiegų herbu ir užrašu „Prie- 
nai G. Thierbach“. Gaminiai buvo vežami į Varšuvą, 
Sankt Peterburgą, Maskvą. XIX a. fabrikas sunyko. 


NEMAJŪNAI 





Nemajūnų Šv. apaštalų Petro ir Pauliaus bažnyčia 

Šv. apaštalų Petro ir Pauliaus 

bažnyčia 

Unikali Nemajūnų Šv. apaštalų Petro ir Pauliaus 
bažnyčia buvo pastatyta 1878 m. Tai vienintelis išlikęs 
originalus medinės neogotikos liaudies meistrų kūrinys 
Lietuvoje. Šventovė, kurios architektūroje susipina goti- 
kos ir klasicizmo formos, pastatyta pagal žymaus Lie- 
tuvos romantizmo architektūros atstovo Tomo Tišeckio 
projektą. Pagrindinė kompozicijos idėja - romantinė vi- 
duramžių nostalgija, siekimas imituoti žinomo gotikos 
paminklo - Šv. Onos bažnyčios - pagrindinį fasadą. 

2010 m. rekonstruota viena gražiausių bažnyčių 
Nemuno kilpų regioniniame parke, puošta daugybe 
bokštelių ir karnizų, pasižyminti turtinga ornamenti- 
ka, liaudies meistrų naudotais medžio sijų, detalių su- 
jungimo, originaliais konstrukciniais sprendimais. 


JUNDELIŠKĖS 





Jundeliškių dvaro gyvenamasis namas 





63 Jundeliškių dvaro sodyba 


Jundeliškių dvaras - vienintelis iš daugelio Pa- 
verknės dvarelių, išlikęs iki šių dienų. Pagrindinis 
dvaro akcentas - XVIII a. pab. statytas medinis gy- 
venamasis namas ir šimtmečiu vėliau įveistas vietinių 
bei kitų kraštų augalų parkas. Parkas užima 4 ha, jame 
yra retų medžių ir didelė graži liepa. Parkas atsirado 
dėl atsiskyrėlio gyvenimą pamėgusio lenkų rašytojo, 
medicinos mokslų daktaro Stanislovo Moravskio, gi- 
musio ir užaugusio Jundeliškių dvare, noro. Teigiama, 
kad S. Moravskis pirmasis atsivežė jurginų į Lietuvą ir 
pasodino prie savo dvaro sodybos. Šiuo metu vasaro- 
mis Jundeliškių dvare vyksta S. Moravskio literatūri- 
niai skaitymai, kuriuose dalyvauja poetai ir aktoriai. 
S. Moravskis palaidotas Nemajūnų kapinėse. 

Jundeliškių HE 


Nemuno kilpų regioniniame parke vingiuoja vaiz- 
dingoji upė Verknė, kasmet sulaukianti vis daugiau 
vandens turistų iš visos Lietuvos, kurie baidarėmis 
nori plaukti šios upės maršrutu. Verknė pasižymi srau- 
nia srove, ramesnė ir platesnė tampa tik ties ežerais ir 
dviem hidroelektrinėmis - Aukštadvario ir Jundeliškių. 
Jundeliškių HE buvo pastatyta 1958 m., jos pastatas, 
užtvankos ir įrenginiai išliko nepakeisti. Hidroelektri- 
nės tvenkinys užima 24 ha plotą. Verknės užtvanką ties 
Jundeliškių HE yra pamėgę ir žvejai. 


Didikų Pacų giminės laikus mena 1643-1670 m. 
Stepono Kristupo Paco lėšomis statyta Jiezno bažny- 
čia (1770 m. atnaujinta). Šv. arkangelo Mykolo ir Jono 
Krikštytojo bažnyčia įtraukta į Lietuvos baroko kelią, 
yra išskirtinė. Šventovės lubos ir sienos ištapytos ver- 
tingomis freskomis. 

Jiezno bažnyčios didįjį altorių ir šiandien puošia 
1875 m. dailininko Nikodemo Silvanavičiaus tapytas 
„Šv. Mykolas arkangelas“ (dail. Gvido Reni kūrinio 
kopija). Barokinės bažnyčios sakykla laikoma viena 
gražiausių Lietuvoje. Rokokinis vargonų prospektas 

įrengtas apie 1770 m. Jį puošia jungtinis fundato- 
rių Pacų ir Radvilų herbas. Bažnyčios rūsiuose buvo 
įrengti bažnyčios fundatorių, Pacų giminės, mauzo- 
liejai. Išlikusi kripta, o palaikų likimas nežinomas. 





Jiezno bažnyčios vidus 

Buvusių Jiezno dvaro rūmų maketas (aut. V. Gusas, 2005) 


Jiezno dvaro sodyba 


Jiezno dvaro istorija prasidėjo 1633 m., kai jį nusi- 
pirko LDK iždininkas Pacas. Didikas pastatydino labai 
puošnius baroko stiliaus rūmus, kuriuose buvo 12 sa- 
lių, 52 kambariai ir 365 langai (pagal mėnesių, savaičių 
ir dienų skaičių metuose), rūmus puošė freskos, paauk- 
suoti medžio raižiniai, Venecijos veidrodžiai. Jiezno 
rūmų prototipas - ankstyvojo italų baroko Palazzo, o 
ypač Radvilų rezidencinė pilis Nesvyžiuje. 1837 m. žai- 
bui sudeginus rūmus, iš jų liko tik du šoninių flygelių 
fragmentai. Rūmai neatstatyti iki šių dienų. 

Jiezno dvaro parkas buvo sukurtas XVIII a. pab. — 
XIX a. pr. pagal nežinomo italų architekto projektą. 
Tuometinį parką juosė tvenkiniai, vandens kanalai, pro 
rūmus tekėjo nedidelis upelis. Nuo dvaro rūmų terasos 
atsiverdavo puiki Jiezno ežero panorama. Išlikę Jiezno 
dvaro parko želdiniai paskelbti gamtos paveldo objektu. 


Stakliškių bažnyčia 


STAKLIŠKĖS 
Švč. Trejybės bažnyčia 

Stakliškių bažnyčia yra įdomus ir labai vertingas 
vėlyvosios barokinės architektūros pavyzdys. Pirmoji 
Stakliškių bažnyčia buvo pastatyta karaliaus Zigman- 
to Vazos iniciatyva 1593 m., o dabartinę barokinę 
Švč. Trejybės bažnyčią 1776 m. pastatė tuometinis 
Stakliškių seniūnas Juozapas Boufalas. Šaltiniuose tei- 
giama, kad J. Boufalas ir Pacas susilažinę, kuris gražes- 
nę bažnyčią pastatysiąs. Stakliškių gyventojų įsitikini- 
mu, jų šventovė buvusi gražesnė. 

Vertingas bažnyčios paveldas - šešių altorių an- 
samblis, dekoruotas tapybos darbais. Ypač vertingas 
Švč. Trejybės paveikslas, tapytas 1776 m., uždengtas 
paauksuotais aptaisais, esantis didžiajame altoriuje. 

Stakliškių gamyklos „Lietuviškas midus“ gamybos patalpos 


Lietuviškas midus 


Prieš pusę amžiaus nedidelėje Lietuvos gyvenvie- 
tėje Stakliškėse buvo pradėtas gaminti vienas seniausių 
gėrimų pasaulyje - midus. Midus čia gaminamas pagal 
senąsias lietuviškas tradicijas iš natūralių vietinių pro- 
duktų: medaus ir žolelių antpilo. Šis gėrimas žmonijai 
buvo žinomas anksčiau negu vynas ar alus. Senovės Ki- 
nijoje ir Irane midaus gėrimai pradėti gaminti 7 000- 
5 400 m. pr. Kr. Midus užima svarbią vietą daugelio 
tautų kultūroje. Midus tuo pat metu buvo ir šventas, ir 
kasdienis gėrimas, naudotas įvairiose religinėse ir kito- 
se šventėse. 

Lietuvoje midų gamino jau prieš kelis tūkstančius 
metų. Juo mėgavosi tiek Lietuvos kunigaikščiai, tiek 
ir paprasti žmonės. Dažnai midų gerdavo ir smuklė- 
se. XVIII-XIX amžių sandūrą, kai nykstant miškams 
išnyko ir drevinė bitininkystė, galima laikyti midaus 
vartojimo pabaiga. Mintis atgaivinti midaus gamybą 
Lietuvoje kilo alaus gamybos technologui Aleksandrui 


„ Sinkevičiui. 1959 m. gamyba buvo atnaujinta Stakliškė- 
“se, anksčiau buvusioje alaus darykloje, rekonstruotoje į 
“gėrimų gamyklėlę „Lietuviškas midus" 


Siuo metu įmonėje svečiams organizuojamos 
ekskursijos ir degustacijos, kurių metu lankytojai 





Stakliškių gamyklos „Lietuviškas midus“ pastatai 

turi puikią progą pamatyti, kaip gimsta lietuviškas 
midus, susipažinti su midaus gėrimų gamybos tech- 
nologija ir procesais, aplankyti rūsius, kuriuose gė- 
rimai yra brandinami. Ekskursijos priimamos tik iš 
anksto užsiregistravus. 

Trakų g. 9, Stakliškės 

Tel. 8 319 45558 

degustacija0midus.lt 

(D www.midus.lt 


LEPELIONYS 
Lepelionių piliakalnis 


Vienas įspūdingiausių Prienų krašto senosios 
praeities paminklų - Lepelionių piliakalnis. Nuo pi- 
liakalnio atsiveria gražus vaizdas, matyti tolumoje 
dunksantys Dzūkijos miškai ir šalia tyvuliuojantis 
Lieliaus ežeras. Šį ypatingos formos piliakalnį vieti- 
niai vadina Balnakalniu, matyt, dėl to, kad jo viršūnė 
kiek primena balną. Vėliau piliakalnis imtas vadinti 
Napoleono kepure: pasak legendos, pro šalį ėję Napo- 
leono kareiviai turėjo nešti po kepurę smėlio ir pilti jį 
į vieną krūvą - štai taip ir iškilęs piliakalnis. 

Piliakalnis datuojamas I-II tūkstantmečiais. Nuo 
šio tūkstantmečio vidurio ant jo jau stovėjusi medinė 
pilaitė, kuri galėjo priklausyti baltų genčių kilmės didi- 
kams. Jo šlaitai gana statūs - 7,5-15 m aukščio. 





Lepelionių piliakalnis žiemą 


CB Lieliaus ežeras 

Šalia miško ir Lepelionių piliakalnio dūmoja vie- 
nas iš 30 ežerų Prienų krašte - Lieliaus ežeras su gau- 
sybe nuošalių pakrančių, kur vasarą dvelkia ramybė. 
Vaizdingoje vietovėje esantis Lieliaus ežeras pritraukia 
daug stovyklautojų - čia organizuojamos turistinės sto- 
vyklos, pasiplaukiojimai baidarėmis per sraunią ir vin- 
guotą Verknės upę. 

Keliauti po Birštoną siūlome pėsčiomis dėl nedi- 
delio atstumo ir galimybės eiti ten, kur nepravažiuoja 
automobiliai. Pasakysime dar atviriau - čia važiuoti su 
automobiliu nėra kur. Čia pat išsidėstę ir miesto įžymy- 
bės, ir gydyklos, ir Nemuno krantinė, ir Vytauto kalnas. 

Birštonas pirmąkart paminėtas 1382 m. vokiečio 
Vygando Marburgiečio kronikoje, kur minimi kryžiuo- 
čiai, besirengiantys pulti medinę pilį ant stataus kalno 
ties sūriu vandeniu, vadinamą „Birsten“, „Birstan“ Po 
Žalgirio mūšio Birštonas tapo didžiųjų kunigaikščių 
medžioklės dvaru, o miestelio kaip kurorto veikla prasi- 
dėjo XIX a. viduryje. 1855 m. pastatyta pirmoji gydykla, 
o 1879 m. atrastas ir ištirtas mineralinis šaltinis. 

Į Birštoną įvažiuosime Jaunimo g., vykime ja gi- 
liau į miestą. Pakeliui, Jaunimo g. 4, matysime kultū- 
ros centrą, kurio fasado stiklus puošia Vytauto Švarlio 
vitražai. Šalia - savivaldybės pastatas, autobusų stotis, 
Iš Jaunimo g. pateksime į S. Dariaus ir S. Girėno g. 
kurios prieigose ir palikime automobilį. Jeigu mums 


„RR (> — mm a m m m mm mmm = 
) 

i L 

ją 3 


Ž že 9 Jaunimo g. Aa k 
N 
A 4, 6. + 
o 7 
K S 10 9: 
[ K. s < vaza 
i są, 6; 9 R z 2 
) 02 9 ž 
ZA ą 

a 9 a 
' Kęsudo 8 X 8 
I . 
. 
! 

"+. 
+ 





188 Po Birštoną 







T Prep 


reikės informacijos apie Birštoną, maitinimo ar ap- 
gyvendinimo paslaugas, kelionės pradžioje užsukime 
į Birštono turizmo informacijos centrą EB (B. Sruo- 
gos g. 4). O jeigu norime Birštoną pažinti nuo au- 
tomobilio stovėjimo vietos, tuomet sukime į Muzie- 
jaus g. ir ties sankirta su Vytauto g. rasime Birštono 
muziejų £3. Pasukę Vytauto gatve į pietus, išeisime į 
naujai sutvarkytą J. Basanavičiaus aikštę. Už jos tuoj 
pat - Šv. Antano Paduviečio bažnyčia EP ir Sakralinio 
meno muziejus £3. Kairėje - senasis „Tulpės“ sana- 
torijos korpusas, kurio fasade - Raudonojo kryžiaus 
ženklas. Dabar gydyklos rekonstruotos, priestate vei- 
kia naujas SPA centras su baseinu, nusileidimo taku, 
pirtimis, masažo kabinetais. 

Išeikime į Nemuno krantinę 2 ir paeikime per se- 
nąją miesto dalį €3 €2 iki paminklo Vytautui Didžiajam 
(skulpt. G. Jokūbonis, 1998). Nuo jo pasukime dešiniau 
ir rasime Vytauto kalno laiptus. Užlipę į statų piliakalnį 
(B, pamatysime nuostabų Nemuno vingį. Jei pasiseks, 
upės vandenis pašiauš subolavęs laivelis ar pramoginis 
laivas „Vytenis“, vasarą reguliariai kursuojantis nuo Ne- 
muno krantinės sekmadieniais. Birštono namų stogus 
užstoja sulapoję medžiai, tad tik žiemą galėsime pasi- 
dairyti po miestelį. 

Nusileidus nuo kalno kairėje atsiveria kalnų slidi- 
nėjimo trasa, o prieš akis sugeltonuoja biuvetė 2. To- 
lėliau, kairėje pusėje, matyti nauji „Versmės“ sanatori- 
jos korpusai. Užbaigę ratą grįžtame į J. Basanavičiaus 
aikštę, o iš jos - S. Dariaus ir S. Girėno g. - į maršruto 
pradžios vietą. 

Kelionę galime užbaigti kitoje Nemuno pusėje. Ją 
pasiekti galime keltu iš Birštono krantinės arba vykdami 
automobiliu per Prienus (maždaug 18 km). Čia, Drus- 
kų miške, ant Nemuno upės kranto, įsikūręs keturių 
žvaigždučių viešbutis-restoranas „Nemuno slėnis“ (0, « 

Birštonas 


Birštono turizmo informacijos centras įkurtas 
2006 m. TIC teikia informaciją apie apgyvendinimą, 
maitinimą, transportą, lankytinas vietas, renginius. 
Centre galima užsisakyti ekskursijas po Birštoną, įsigy- 
ti suvenyrų, knygų, žemėlapių. 

B. Sruogos g. 4, Birštonas 

Tel. 8319 65740 

www.visitbirstonas.lt/TIC paslaugos 


Birštono muziejus, įkurtas 1966 m., įrengtas „Tul- 
pės“ sanatorijos vasarinėje viloje „Ramunė“, kuri sta- 
tyta 1932 m. Muziejuje galima susipažinti su Birštono 
miesto ir kurorto istorija; rengiamos parodos, ekskur- 
sijos, susitikimai su iškiliais žmonėmis, vykdomi edu- 
kaciniai užsiėmimai. Muziejaus fonduose saugoma 
apie 8 tūkst. eksponatų. 

www.birstonomuziejus.lt 


Birštono miestą puošia neogotikinė Šv. Antano Pa- 
duviečio bažnyčia. Joje kasmet vyksta įvairūs koncertai 
ir renginiai sakralinėmis progomis. Bažnyčia stovi gra- 
žios gamtos apsuptyje, šalia Birštono sanatorijos, netoli 
Nemuno krantinės. 

Manoma, kad pirmoji bažnyčia galėjusi stovėti 
XVI a., nes oficialiuose dokumentuose Birštonas jau 
vadinamas miestu. Naujoji šventovė pastatyta 1787 m. 


Birštonas 





Senasis „Tulpės“ sanatorijos korpusas 


Prienų seniūno Kazimiero Sapiegos rūpesčiu ir lėšo- 
mis. Naują mūrinę bažnyčią 1900-1909 m. suprojekta- 
vo garsus architektas Vaclovas Michnevičius. 

Bažnyčią puošia įspūdingi vitražai - juose pavaiZ- 
duoti LDK karalius Mindaugas, Vytautas Didysis, vys- 
kupai Motiejus Valančius ir Valerijonas Protasevičius. 
Bažnyčios vargonus apie 1908 m. įrengė gerai žinomas 
to meto vargonų meistras iš Kauno Jonas Garalevičius. 
Šventoriuje gausu koplytstulpių. 

Birštono Šv. Antano Paduviečio bažnyčia 

Sakralinio meno muziejus 


Birštone 2000 m. gruodžio 26 d. atidarytas pirma- 
sis sakralinis muziejus Lietuvoje. Jis įkurtas vertingų 
etnografinės architektūros bruožų turinčioje senojoje 
klebonijoje, netoli Šv. Antano Paduviečio bažnyčios. 
Šis muziejus buvo įsteigtas monsinjoro Jono Dalinevi- 
čiaus dėka, siekiant skleisti žinią apie arkivyskupą Teo- 
fhilių Matulionį. Bėgant laikui muziejaus ekspozicijos 
išsiplėtė: dabar čia eksponuojami kardinolo Vincento 
Sladkevičiaus asmeniniai daiktai, knygos, fotografijos 
ir vertingi bažnytinio meno kūrinai iš Birštono Šv. An- 
tano Paduviečio bažnyčios. Lankytojai kviečiami daly- 
vauti margučių marginimo, žvakių liejimo ar karpinių 
kūrimo edukaciniuose užsiėmimuose. 

(D www.sakralinis.lt 


68 Nemuno krantinė 


Nemuno krantinė Birštone traukia turistus savo 
ramybe, jaukumu ir gamtos grožiu. Daugeliui ji susi- 
jusi su ilgais romantiškais pasivaikščiojimais, dviračio 
mynimu ar netoliese prieš akis atsiveriančiais Nemu- 
no kilpos skardžiais. Poetas Justinas Marcinkevičius 
yra pasakęs, kad šiose palaimintose ir vaizdingose 








Sakralinio meno muziejus 


vietovėse įsikūręs unikaliausias gamtos turtas - Di- 
džiosios Nemuno kilpos, kurių grožio neatstoja nė 
viena Europos upė. 2 km krantinė - bene populiariau- 
sia poilsiautojų pasivaikščiojimo vieta - buvo įrengta 
iš karto po Kauno hidroelektrinės pastatymo, siekiant 
apsaugoti Birštoną nuo potvynių. Šis inžinerinis įren- 
ginys puikiai pritaikytas rekreacijai, gražiai sutvarky- 
tas ir prižiūrimas. 





Nemuno krantinė Birštone 

(3 Senoji kurorto dalis 

Ne tik unikalūs gamtiniai ištekliai, bet ir išskirtinis 
šios vietovės kraštovaizdis nuo seno vilioja poilsiauto- 
jus apsilankyti Birštone ir jo apylinkėse. Nemuno vin- 
giuose žaliuojantys miškai mena karališkąsias medžiok- 
les, kai Žvėrinčiaus miške aidėjęs Vytauto Didžiojo 
medžioklės ragas pramogauti kvietė to meto Europos 
karališkųjų šeimų narius. Birštono savivaldybė yra Ne- 
muno kilpų regioninio parko teritorijoje. 

Senoji Birštono miesto dalis apima Vytauto kalną, 
Nemuno krantinę, biuvetę, Kurhauzą, „Dainų kalnelį“ 
ir aplinkui esančius pastatus. Birštono žaliasis Kurhau- 
zas (poilsio namų koncertų, šokių salė su bufetu) yra 
vienas iš nedaugelio išlikusių tokio tipo pastatų Lietu- 
voje, įrašytas į kultūros paveldo objektų sąrašą. Medžio 
skulptūrų ansamblis „Dainų kalnelis“ stovi ant kalne- 
lio, ansamblį sudaro 10 skulptūrų. 


Gydyklos 

Birštono kurorto istorija - tai mineralinių šaltinių 
istorija. Dar XIV amžiuje kryžiuočių žvalgai užsimena 
apie „sodybą ties sūriu vandeniu“, vadinamą „Birsten“. 
Ties Birštonu buvo 5-6 mineraliniai šaltiniai, du iš jų - 
prie pilies kalno. 1856 m. birštoniečiai pastatė gydyklas 
su mineralinio vandens voniomis bei keletą viešbučių 
atvykstantiems gydytis. Tai buvo kurorto pradžia. 

Ypač Birštonas išgarsėjo tarpukariu, kai čia suva- 
žiuodavo laikinosios sostinės „grietinėlė“ ir voniomis 
bei mineraliniu vandeniu gydydavo įvairiais ligas. 
Reikšmingiausiu įvykiu tapo gydymo purvu Biršto- 
ne pradžia. Durpes gydomajam purvui atveždavo iš 
Velniabliūdžio durpyno, o Purvo gydyklos, papuoš- 
tos Raudonojo kryžiaus emblema, pastatytos 1927 m. 
Pastatas išliko iki šių dienų ir tapo Birštono simboliu. 


€3 Birštono piliakalnis 

Birštono piliakalnis yra prie pat Nemuno, tai vie- 
nas žinomiausių ir aukščiausių piliakalnių Lietuvoje — 
daugiau nei 40 m aukščio. Jau XIV a. pab. ant piliakal- 
nio stūksojo tvirta, medinė Birštono pilis, vienaamžė 
su pirmąja Punios pilimi. Šis piliakalnis vadinamas 
Vytauto kalnu, nes 1401 m. Birštonas minimas kaip 
Vytauto dvaras, kuriame didysis kunigaikštis Vytautas 
ilsėdavęsis po medžioklės. Vytauto laikais Birštonas 
buvo strategiškai svarbi valstybės vieta. Teigiama, kad 
medinė pilis ne kartą buvo pulta kryžiuočių, tačiau nie- 
kada neužimta. Birštono pilyje 1473 m. gyvenęs kara- 
lius Kazimieras Jogailaitis su šeima slėpėsi nuo šalyje 
siautėjusios maro epidemijos. 


Birštonas 





Mineralinio vandens biuvetė 


€3 Biuvetė 


Biuvetė - tai ant mineralinio vandens šaltinio pasta- 
tytas įrenginys, skirtas išgauti mineraliniam vandeniui. 
Gėrimui naudojamas mineralinis vanduo „Vytautas“. 
Įdomu tai, kad 1879 m. Birštone atrastas mineralinio 
vandens šaltinis buvo pavadintas kurorto savininko 
Ignacijaus Kvintos dukters Viktorijos vardu, tačiau rašy- 
tojas Juozas Tumas-Vaižgantas mineralinį šaltinį vadino 
„Vytauto kalno sūriosiomis ašarėlėmis'. Minint Vytauto 
Didžiojo mirties 500-ąsias metines, šaltinis pavadintas 
Vytauto vardu. Šaltinio versmę žymėjo banginio pa- 
vidalo skulptūra, iš kurios nasrų bėgdavo mineralinis 
vanduo. Pastačius Kauno HE kurorto simboliu tapusią 
skulptūrą paskandino patvinęs Nemunas. Geltonoji biu- 
vetė priklauso Birštono „Tulpės“ sanatorijai. 


„Nemuno slėnis“ 


Viešbutis-restoranas „Nemuno slėnis“ įsikūręs 
Birštone, ant Nemuno upės kranto. 
(D www.nemunoslenis.lt 





Viešbutis-restoranas „Nemuno slėnis“ 

Marijampolės geležinkelio stotis 


to pasididžiavimą - Marijampolės geležinkelio stotį 9. 
Tai įspūdingos architektūros pastatas, besipuikuojantis 
raudonais stogais ir iškilusiu smailiu bokštu. Apžiūrėję 
vieną gražiausių Lietuvos geležinkelio stočių, grįžkime 
atgal į Gedimino g. ir įvažiuokime į V. Kudirkos g. Ja ke- 
liaukime iki posūkio su J. Dailidės g. ir sukime kairėn. 
Kairėje gatvės pusėje - J. Basanavičiaus aikštė. Aikštėje 
išvysime aukštai iškilusį įspūdingą paminklą „Tautai ir 
Kalbai“ (skulpt. K. Balčiūnas). Paminklas - į 19 metrų 
aukštį iškelta raitelio figūra. 

kitą J. Dailidės gatvės pusę. Paėję kelis šimtus metrų, 
kairėje pusėje pamatysime Rygiškių Jono gimnaziją (8 
(Kauno g. 5). XIX a. tai buvo vienintelė gimnazija Lie- 
tuvoje, puoselėjusi lietuvybę ir išugdžiusi daug krašto 
šviesuolių: tautos patriarchą dr. Joną Basanavičių, lietu- 
vių tautinio sąjūdžio iniciatorių Vincą Kudirką, lietuvių 
kalbininką Joną Jablonskį ir kitus žymius žmones. Gim- 
nazijos kiemelį puošia J. Jablonskio paminklas (skulpt. 
P. Aleksandravičius, 1992). 

Aplankę Rygiškių Jono gimnaziją, judėkime Vilka- 
viškio g. tiltu per Šešupę ir pirmoje sankryžoje sukime 
i kairę. Tarpučių g. važiuokime tiesiai, kol pasieksime 
staigų posūkį į dešinę. Sukime kairiau ir įvažiuosime į 
Karklų gatvelę. Važiuokime ja beveik iki pat pabaigos ir 
dešinėje pusėje, kairiajame Šešupės upės krante, pama- 
tysime stūksantį Meškučių piliakalnį €2. Nuo jo šlaitų 
atsiveria Marijampolės apylinkių panorama. Kelionę po 
Marijampolę baikime pasigrožėdami pro miestą vin- 
giuojančia viena gražiausių Sūduvos upių - Šešupe (V. « 

€B Marijampolės užtvanka 

Marijampolės užtvanka pietinėje miesto dalyje 
atsirado 1974 m. patvenkus Šešupės upę. Dirbti- 
nis tvenkinys vadinamas Marijampolės mariomis. 
Iškasus kanalą suformuota Marių parko sala, į ku- 
rią patenkama tilteliu. Upėje, ties užtvanka gausu 
žuvies - todėl nenustebkime ten matydami besibū- 
riuojančius žvejus. 


Kvietiškio dvaro sodyba 


Kvietiškio dvaro sodyba buvo pastatyta 
1717 m. grafo Mykolo Butlerio dėka. Dvaro so- 
dybos kompleksą sudarė mediniai dvaro rūmai, 
klojimai, klėtys, tvartai, alaus darykla, grūdų san- 
dėlis, malūnai, plytinė ir kiti ūkiniai pastatai. Nuo 
dvaro iki Marijampolės bažnyčios ir vienuolyno 
ėjo 1758 m. įrengtas Rožančkelio takas, kurį iš 
abiejų pusių supo liepų alėja. 1831 m. dvaro lau- 
kuose vyko vienas iš sukilimo mūšių, dalis žuvu- 
sių Lietuvos sukilėlių buvo palaidoti dvaro liepų 
sode. XIX a. Kvietiškių dvarą valdė kunigaikščiai 
Sapiegos, o po 1863 m. sukilimo Rusijos caras ati- 
davė dvarą Lenkijos karalystės vietininkui grafui 
Fiodorui Rembertui fon Bergui. 1922 m. dvaras 
buvo išparceliuotas. Iki šių dienų yra išlikę dvaro 
rūmai, pieninė, sandėliai ir tarnų gyvenamieji pas- 
tatai, greta išlikęs ir parkas, kuriame dar ir dabar 
žaliuoja liepos, klevai, ąžuolai ir eglės. Dvare dabar 
įsikūręs Marijampolės kolegijos Verslo ir techno- 
logijų fakultetas. 


Po Marijampolės miestą 193 





Marijampolė: po Suvalkijos sostinę 


Cukraus fabrikas 


Marijampolės cukraus fabrikas — seniausias Lie- 
tuvoje, pradėjęs veikti dar 1931 m. spalį Pirmaisiais 
darbo metais buvo pagaminta 6,6 tūkst. tonų baltojo 
cukraus. Fabrikas buvo rekonstruotas 1999 m. pagal 
Vokietijoje parengtą modernizacijos projektą. Senieji 
cukraus fabriko pastatai - kultūros paveldo objektas. 
Marijampolės cukraus fabriko 80-mečio proga fabri- 
ko kieme pastatytas paminklas cukriniam runkeliui 
(aut. T. Pavilionis, 2011). 

Paminklas cukriniam runkeliui Cukraus fabriko kieme 


LDK Vytenio bendrosios paramos 
logistikos bataliono kareivinės 


Po 1863 m. sukilimo carinės Rusijos įsakymu buvo 
stiprinami šalies pasieniai ir buvo pradėtos formuoti 
Marijampolės kareivinės. XIX a. pab. Šešupės krante iš- 
kilo kareivinių kompleksas su garažais, sandėliais, kepy- 
kla. Čia buvo sutelktas 3-iasis Dono pėstininkų ir 9-asis 
Jelizavetgrado dragūnų pulkai. Pirmojo pasaulinio karo 
metu čia gyveno vokiečių kariai. 1924 m. įsikūrė 9-asis 
Lietuvos didžiojo kunigaikščio Vytenio pėstininkų pul- 
kas, dalyvavęs Nepriklausomybės kovose. Nuo 1993 m. 
čia įsikūręs LDK Vytenio bendrosios paramos logis- 
tikos batalionas. Išlikusi tarpukario pastatų tapyba, 
2 tūkst. kv. metrų užimantis kareivinių arklių maniežas 
su originaliomis medinėmis stogo konstrukcijomis. 


€2 Mokytojų seminarija 

Mokytojų seminarija Marijampolėje pradėjo veikti 
1919 m. Vėlesniais metais pastatai plėtėsi, buvo įrengtas 
parkas, gėlynai, sporto aikštė. Jau 1930 m. Mokytojų se- 
minarija buvo viena didžiausių Lietuvoje, daugelis dės- 
tytojų turėjo aukštąjį išsilavinimą, buvo baigę Maskvos, 

Varšuvos, Ciuricho ir kitus universitetus. Tarpukariu 
tai buvo vienas ryškiausius kultūros židinių Marijam- 
polėje, čia mokėsi krašto inteligentija: rašytojas Kazys 
Boruta, kunigas Motiejus Gustaitis, poetas Anzelmas 
Matutis ir kt. Sovietmečiu seminarija buvo paversta 
pedagogine mokykla, Nepriklausomybės metais tapo 
Marijampolės aukštesniąja pedagogikos mokykla, nuo 
2001 m. čia įsikūręs Marijampolės kolegijos Edukologi- 
jos ir socialinio darbo fakultetas. 





(3 Šv. Vincento Pauliečio bažnyčia 
Įspūdinga Šv. Vincento Pauliečio bažnyčia - neo- 
bizantinio stiliaus statinys, XIX a. iškilęs kaip cerk- 
vė, skirta Rusijos kareiviams. Cerkvė buvo dedikuo- 
ta Rusijos carui Aleksandrui III - 1901 m. pašventinta 
Aleksandro III Taikdario titulu. Po Pirmojo pasaulinio 
karo atiduota marijonų vienuoliams, jų dėka šventovė 
tapo katalikų bažnyčia, skirta Lietuvos kariuomenei — 
sekmadieniais pamaldos būdavo laikomos kariams. An- 
trojo pasaulinio karo metais bažnyčia buvo uždaryta. 
1990-1999 m. vyko jos atstatymo darbai, 2000 m. ati- 
dengta Juliaus Narušio kurta skulptūrinė grupė „Pieta“. 


Marijampolės krašto muziejus 
Marijampolės krašto muziejus atidarytas 1933 m. 
Dabar jis įsikūręs XIX a. pab. neoklasicizmo stiliaus 
pastatuose. Muziejuje gausiausiai pristatomi buities, 
etnografijos, liaudies meno rinkiniai. Taip pat galima 
apžiūrėti archeologijos, numizmatikos, fotografijos, 
raštijos ir taikomosios dailės kolekcijas. Muziejui pri- 
klauso du padaliniai: V. Mykolaičio-Putino memoriali- 
nis muziejus (Vytauto g. 31) bei Tauro apygardos parti- 
zanų ir tremties muziejus (Vytauto g. 29). 
(D www.marijampolesmuziejus.lt 


63 Šv. arkangelo Mykolo bazilika 

Pirmoji bažnyčia Marijampolėje iškilo apie 
1717 m., šalia Prienų seniūno Morkaus Antano Butle- 
rio iniciatyva buvo pastatyta koplyčia. Seniūno žmona 
grafienė Pranciška į Marijampolę pakvietė marijonų 
vienuolius, pastatė jiems bažnyčią ir vienuolyną. 1818- 
1824 m. iškilo dabartinė Marijampolės bažnyčia, pa- 
šventinta Šv. arkangelo Mykolo titulu. XX a. pab. šven- 
tovė buvo prokatedra, o 1992 m. jais suteiktas mažosios 
bazilikos titulas. Baltuojančią neobaroko stiliaus Mari- 
jampolės baziliką puošia du bokštai, skliautuotas vidus, 
šeši altoriai. Bazilikos koplyčioje, Vlado Vildžiūno kur- 
tame sarkofage, ilsisi palaimintojo Jurgio Matulaičio 
palaikai. Koplyčios altoriuje kabo palaimintojo titulinis 
paveikslas (dail. V. Ciplijauskas), išlikusi senoji epitafi- 
ja (skulpt. J. Zikaras, 1934). Bažnyčioje kabo marijonų 

vienuolių geradarės, bažnyčios fundatorės Pranciškos 
Butlerienės (XVII a.) portretas. 

Arkivyskupas J. Matulaitis - pirmasis ir kol kas 
vienintelis Naujųjų laikų lietuvių palaimintasis, mari- 
jonų kongregacijos atkūrėjas - beatifikuotas 1987 m., 
švenčiant Lietuvos krikšto 600 metų sukaktį. 


€8 Marijonų vienuolynas 


Marijampolės seniūno Mykolo Butlerio žmonos 
Pranciškos dėka mieste XVIII a. įsikūrė marijonų vie- 
nuolynas, kuris buvo laikomas svarbiu kultūros bei 
visuomenės gyvenimo židiniu. Ir pats Marijampolės 
pavadinimas kilo nuo marijonų vienuolyno globėjos 
Švč. Mergelės Marijos. XIX a., po 1831 m. sukilimo, 
vienuolyno veikla buvo suvaržyta, caro įsakymu buvo 
atimta mokykla. 1911 m. mirė paskutinis marijonų 
vienuolis Vincentas Senkus, tačiau vienuolijos veiklą 
užsienyje atgaivino slapta į marijonų vienuolyną įstojęs 
Jurgis Matulaitis. 1917 m. vienuolynas atgijo, čia buvo 
atidaryta gimnazija, amatų mokyklos, spaustuvė, vėles- 
niais metais pastatyti nauji komplekso pastatai. 


Marijampolės geležinkelio stotis 

Marijampolės geležinkelio stotis — vienas išskir- 
tiniausių pastatų. Smaile užsibaigiantis keturkampis 
bokštas primena senovines miestų rotušes. 1921- 
1923 m. per Marijampolę nutiestas geležinkelis Kazlų 
Rūda-Šeštokai, o 1923-1924 m. iškilo dabartinis įspū- 
dingos architektūros stoties pastatas, kurią moderno 
stiliumi suprojektavo architektas Edmundas Frykas. 
Tuo metu visų architekto sumanymų įgyvendinti nepa- 
vyko, o 1994-1997 m. stotis buvo rekonstruota. 

€D Rygiškių Jono gimnazija 

Pirmoji mokykla Marijampolėje įkurta 1840 m., o 
1867 m. performuota į gimnaziją. Marijampolės gimna- 
zija buvo laikoma vienu svarbiausių kultūros ir švietimo 
centrų, kurioje mokėsi Lietuvai nusipelnę garsūs krašto 
žmonės. Gimnazija buvo vienintelė Lietuvoje, kurioje 
buvo taip stipriai puoselėjama lietuvybė - čia buvo dėsto- 
mos ir lietuvių kalbos pamokos. Čia mokėsi vienas tautos 
patriarchų - gydytojas, istorikas, visuomenės ir kultūros 
veikėjas dr. Jonas Basanavičius, lietuvių tautinio sąjūdžio 
iniciatorius - Vincas Kudirka, lietuvių kalbininkas Jonas 
Jablonskis, rašytojas Vincas Mykolaitis-Putinas. 





Marijampolės Rygiškių Jono gimnazija 


Meškučių piliakalnis 

Meškučių piliakalnis, dar vadinamas Marcinkal- 
niu, stūkso Šešupės kairiajame krante, santakoje su be- 
vardžiu upeliu. Didžioji piliakalnio dalis yra nuplauta 
Šešupės, todėl pirminė jo išvaizda nėra žinoma. Pilia- 
kalnis datuojamas I tūkst. pr. Kr. - XIII a. Piliakalnio 
papėdėje atrasta senoji gyvenvietė. 2010 m. archeologi- 
nių kasinėjimų metu atrastas Baltijos šalyse dar lig tol 
nežinotas laidojimo būdas: sudeginti palaikai būdavo 
išbarstomi apylinkėse. Atrasta ir palaikų deginimo 
duobė, kuria buvo naudotasi apie du šimtus metų. 


Šešupės upės vingiai 

Šešupė - didžiausia Sūduvos upė, vingiuojanti ir 
per Marijampolės miestą. Šio kairiojo Nemuno intako 
ištakos prasideda Lenkijoje. Upė teka tiek Lietuvoje 
(apie 160 km), kur daugiausia vingiuoja Suvalkijoje, vė- 
liau siena su Karaliaučiaus sritimi, ir tik po to Rusijoje 
ir galiausiai įteka į Nemuną. Šešupės ilgis - 297,6 km. 
Dėl sriaunios upės srovės ir susiformavusių vingių Še- 
šupė mėgstama baidarininkų. Vandens sporto mėgėjai 
gali pasigrožėti tiek įmantriais upės posūkiais, gražia 
gamta, tiek išlikusia „geležinės uždangos“ užkarda ties 
pasieniu su Lenkija, trimis dirbtiniais slenksčiais. 

Aplankykime Zanavykus - Šakių kraštą, įsikūru- 
sį šalies pietvakariuose, netoli sienos su Kaliningrado 
sritimi. Kelionę pradėkime nuo šalia Šakių miesto, ry- 
tinėjė dalyje, įsikūrusių Girėnų, kur užsukime į Zana- 
vykų krašto muziejų €B (Muziejaus g. 1). 

Toliau judėkime į Šakių miesto centrą (už 1 km), 
pačių šakiečių dar vadinamą Zanavykų sostine. Cent- 
rinėje miesto dalyje išvysime Juozo Lingio kultūros ir 
poilsio parką Ė2, kuris garsėja ten vykstančiais mies- 

Krikštytojo bažnyčia €8. Senoji Šakių evangelikų liu- 
teronų bažnyčia yra kitame miesto pakraštyje, 
V. Kudirkos g. 17. 

Mūsų kelionę tęskime Gelgaudiškyje, kuris nuo 
Šakių į šiaurę nutolęs apie 15 km. Aplankykime bu- 
vusią dvaro sodybą t, įsikūrusią itin gražioje vietoje, 
ant Nemuno upės kranto. Parke driekiasi pažintinis 
takas W8, kuriuo eidami išvysime aikštelę su aštuoniais 
takais, simbolizuojančiais aštuonias pasaulio kryptis, 
pasigrožėsime Nemuno slėnio panorama, Gelgau- 
diškio mišku. Nemuno g. 41 išvysime raudonų plytų 
Šv. Kryžiaus Išaukštinimo bažnyčią 63 ir judėsime to- 
liau į Plokščius Panemunių regioninio parko teritori- 
ja 00. Regioninis parkas driekiasi nuo Gelgaudiškio 
iki Žemosios Panemunės. 

Atvykę į už maždaug 13,5 km esančius Plokščius 
aplankysime Švč. Mergelės Marijos Vardo bažnyčią (0, 
kurioje saugomas vienas seniausių varpų Lietuvo- 
je, išlietas dar 1573 m. Geriausiai su šiuo Suvalkijos 
miesteliu susipažinsime eidami pažintiniu taku (0, 
kuris vingiuoja pro Didžiupo upelio slėnį, Šventa- 
duobę, Plokščių piliakalnį. Šalia šio stūksančio kal- 
no alma Vaiguvos upelis-gatvė WW3 — vienintelis toks 
objektas Lietuvoje. Pėsčiųjų taku praėję gatvę-upę to- 
liau prieisime Nepriklausomybės aikštę, kurioje stovi 
„Kančios kelių memorialas B, skirtas pagerbti geno- 
cido aukoms. 

Kitas kelionės po Šakių kraštą taškas - tai Ilguva, 
esanti už 16 km nuo Plokščių, irgi įsikūrusi Nemuno 
pakrantėje. Ilguvos kaimas garsėja buvusiu dvaru (8, 
kuriame XX a. pr. būrėsi žymūs krašto žmonės, gy- 

Veliuonos panorama nuo Ilguvos dvaro sodybos 


Zanavykų muziejus buvo įkurtas 1928 m. 
tuometiniame Šakių „Žiburio“ gimnazijos pastate 
zanavykų ateitininkų dėka. Iš pradžių veikė tik du 
ekspozicijos kambariai su dailės, etnografijos rin- 
kiniais, rankdarbiais. 1944 m. gimnazijos pastatas 
sudegė, todėl 1986 m. Girėnų kaime (šalia Šakių 
miesto) buvo įkurtas naujas Zanavykų krašto 
muziejus su turtinga etnografinių daiktų kolekci- 
ja. 2011 m. muziejuje jau buvo sukaupta apie 50 
tūkst. eksponatų, pasakojančių apie XIX-XX a. 
krašto istoriją. Čia ir senoviniai linų apdirbimo 
įrankiai, spragilai, rankinės girnos, senolių zana- 
vykų apdarai, stubos baldai - lova, lopšys, sping- 
sulė, kėdė-slėptuvė, senoviniai lygintuvai, sviesta- 
mušiai ir kiti įdomūs daiktai. Čia susipažinsime su 
Šakių krašto istorija, kraštiečių kūrybos dirbtuvė- 
mis, dalyvausime tradicinėse šventėse, literatūri- 
nėse ir muzikos popietėse. 

www.muziejai.lt/sakiai/zanavyku muziejus.htm 


Centrinėje Šakių miesto dalyje įkurtas Juozo 
Lingio kultūros ir poilsio parkas su vasaros estra- 
da. Jo vietoje XX a. pr. stovėjo dviaukštis medinis 
„Žiburio“ gimnazijos pastatas, 1944 m. sudegęs. Iki 
2005 m. šią vietą puošė ir žalias medinis paviljonas, 
kuriame vykdavo įvairūs renginiai, o šį nugriovus, 

iškilo dabartinė vasaros estrada. Žaliuojančiomis 
vejomis, ošiančiais medžiais ir sutvarkyta aplin- 
ka šakiečius ir miesto svečius pasitinkantis parkas 
pavadintas garsaus Lietuvos choreografo, kilusio 
iš Šakių, Juozo Lingio garbei. Šiame parke verda 
Šakių miesto gyvenimas - Joninių naktį plukdami 
vainikėliai, vyksta eitynės, deginami laužai, taip pat 
organizuojama liaudies šokių, dainų ir papročių 
mugė, tradicinių amatų dienos. 


Paminklas Vincui Kudirkai 

Šakių miestą puošia paminklas-biustas Vincui 
Kudirkai (1858-1899) - Lietuvos šviesuoliui, gyve- 
nusiam Šakiuose 1890-1895 m. Senosios klėtelės 
vietoje, kur tuo metu V. Kudirka priiminėjo ligo- 
nius, 1998 m. ir iškilo skulptoriaus Stasio Žirgulio 
kurtas paminklas. 





Šv. Jono Krikštytojo bažnyčios centrinis altorius 


Šv. Jono Krikštytojo bažnyčia 

XVII a. Šakaičių kaime (dabartiniame Šakių 
mieste) Andrius Gelgaudas pastatė pirmąją šven- 
tovę - medinę koplyčią. Jai sunykus, apie 1748 m. 

veno ir lietuvių dainininkė Beatričė Grincevičiūtė. 
Pasigrožėję nuo dvaro sodybos matoma plačia Ne- 
muno panorama judėkime Nykos ir Nemuno upių 
santakos link, kur netoliese stovi Šv. Kryžiaus Atra- 
dimo bažnyčia (B. 

Nuo panemunės vykime į Šakių rajono savival- 
dybės pietus, kur važiuodami apie 20 km 3804 keliu 
pasieksime Lukšius - vieną gražiausių Šakių kraš- 
to miestelių. Siesarties ir Lenkupio upių santakoje 
įsikūrusi vietovė garsėja Zyplių dvaru, stovinčiu už 
poros šimtų metrų nuo kelio Kaunas-Šakiai (san- 
kryžoje stovi rodyklė). Prie kelio (A. Tatarės g. 29A, 
Lukšiuose) išvysime vieną įspūdingiausių šventovių 
visoje Suvalkijoje - Šv. Juozapo bažnyčią (3. Pačiame 
miestelio centre mus pasitiks „Siesarties vingio“ par- 
kas (22, žavintis ne tik ryškiaspalviais gėlynais, bet ir 
paminklu-vartais,simbolizuojančiais kelią į antrąjį Lie- 
tuvos tūkstantmetį. Pasigrožėkime ir Zyplių dvarą (0 
supančiu vienu didžiausių Lietuvoje parkų, kuriame 
auga įvairūs medžiai ir tyvuliuoja du tvenkiniai. 

Toliau keliaukime į už 19 km esantį Griškabūdžio 
miestelį 0, urbanistikos paminklą, kuriame saugomas 
senasis gatvių tinklas ir aikštės planas. XVII-XVIII a. 
laikus menančiame miestelyje apžiūrėkime ir Kristaus 
Atsimainymo bažnyčią £0 (Alyvų g. 2A), kuri iš kitų 
bažnyčių Lietuvoje išsiskiria aštuonkampe pastato for- 
ma. Palikę Griškabūdį, užsukime ir į Rygiškių kaimą, 
esantį už 3 km. Čia gimė lietuvių kalbos tėvu vadina- 
mas Jonas Jablonskis. Senojoje Jablonskių sodyboje 
įkurtas J. Jablonskio memorialinis muziejus 4. 

Kelionę tęskime važiuodami 1912 keliu per Žvirgž- 
daičius. Pačiame pasienyje su Rusijos Federacijos Kali- 
ningrado sritimi įsikūręs Kudirkos Naumiestis, didžią 
pagarbą atidavęs tautinio atgimimo vedliui Vincui Ku- 
dirkai. Aplankykime senąją miesto dalį 2, urbanistikos 
paminklą, užsukime ir į Varpo a., supamą Tilto, V. Ku- 
dirkos ir Varpo gatvių. Kudirkos Naumiestis turtingas 
paminklų: V. Kudirkos paminklas, stovi Varpo aikštėje, 
Vytautui Didžiajam skirtas paminklas 3) - prie tilto per 
Širvintos upę (Vytauto g. gale). Keliaudami apžiūrėti 
kitoje Šešupės pusėje, P. Mašioto g. 42, stovinčių Prano 
Sederevičiaus skulptūrų 2 ir žymių Lietuvos žmonių 
biustų, pakeliui užsukime ir į tris miesto muziejus 2. 
Pirmasis — V. Kudirkos gimnazijoje įsikūręs muzie- 
jus (Vytauto g. 44), stovintis buvusio Vinco Kudirkos 
namo vietoje. Nuo gimnazijos judėdami Vytauto g. pa- 
sieksime Tilto g., kuri mus nuves iki antrojo - V. Ku- 
dirkos - muziejaus, įsikūrusio V. Kudirkos g. 29. S. Da- 
riaus ir S. Girėno g. 26 yra mokytojų Irenos ir Antano 
Spranaičių įkurtas išnykusio Širvintos miesto atmini- 
mą saugantis muziejus. Širvinta - vienintelis neatstaty- 

Paminklas Vincui Kudirkai Kudirkos Naumiestyje 
(skulpt. V. Grybas) 


tas miestas po Antrojo pasaulinio karo, buvęs Šešupės 
kairiajame krante, priešais Kudirkos Naumiestį. Apžiū- 
rėję muziejų sukime į Varpo gatvę šiaurės rytų link, už 
poros šimtų metrų - į Bažnyčios gatvę, kur išvysime 
puošnią Šv. Kryžiaus Atradimo bažnyčią 73. 

Beveik pusiaukelėje tarp Kudirkos Naumiesčio ir 
Sintautų, Suodžių kaimo laukuose, stovi stebuklinga 
laikoma koplyčia (22, 

Su Sintautų krašto istorija ir žymiais miestelio 
žmonėmis susipažinsime Sintautų pagrindinėje mo- 
kykloje įkurtame Literatūros muziejuje 23 (P. Vaičai- 
čio g. 20). Šioje gatvėje (P. Vaičaičio g. 37) puikuojasi 
iš tolo matoma Sintautų Švč. Mergelės Marijos Ėmi- 
mo į dangų bažnyčia 0, aukščiausia Šakių krašte. Jos 
bokštai siekia beveik 50 metrų. Apsižvalgę bažnyčios 
viduje, užeikime ir į šventoriuje stovintį pastatą - se- 
nąją kleboniją, kurioje įsikūręs Antano Tatarės, kuni- 
gavusio Sintautų bažnyčioje, muziejus. Į pietus nuo 
Sintautų, Santakų kaime, yra lietuvių poeto Prano 
Vaičaičio gimtinė, kurioje stovi buvusi šviesuolio so- 
dyba Ė0, auga šimtametis ąžuolas, pastatytas P. Vai- 
čaičio paminklas. Iš Sintautų patogu grįžti į Šakius 
(9 km) ir užbaigti ratą. m 

kunigaikštis Mykolas Čartoriškis miesto skvere 
pastatė naują medinę bažnyčią, kuriai lėšų sky- 
rė ir Gelgaudiškio savininkė Antonija Sapiegienė. 
Dabartinė Šv. Jono Krikštytojo bažnyčia Šakiuo- 
se iškilo 1934-1939 m. kitoje vietoje (Vasario 
16-osios g.), ją suprojektavo architektas Vytautas 
Landsbergis-Žemkalnis. Per Antrąjį pasaulinį karą 
šventovė labai nukentėjo, atstatyta 1947 m. Bažny- 
čią puošia penki altoriai, gipsu dekoruotos lubos, 
šventųjų paveikslai ir kiti meno kūriniai. 


602 Šakių evangelikų liuteronų 

bažnyčia 

Evangelikų liuteronų bažnyčia buvo pastatyta 
1842 m. kartu su kunigų namais ir parapine mo- 
kykla Šakių dvaro sodyboje. Statybomis rūpinosi 
Prūsijos baronas Gustavas Henrikas Koidelis. Evan- 
gelikų liuteronų šventovę puošiantis bokštas buvo 
pristatytas tik 1877 m. Dvaro sodyboje bažnyčios 
kunigo Henriko Srokos pastangomis 1900 m. buvo 
įkurtas ir parkas su įvairių rūšių medžiais ir 3 kaska- 
diniais tvenkiniais. Vienas jų, esantis tarp ligoninės 
ir evangelikų liuteronų bažnyčios, išliko iki šių die- 
nų. Sovietmečiu bažnyčia buvo nusavinta, joje veikė 
kino teatras, vėliau - sporto salė, o kunigų namuo- 
se - poliklinika. 2000 m. kunigo Virginijaus Kelerto 
pastangomis evangelikų liuteronų bažnyčia buvo at- 
statyta ir grąžinta tikintiesiems, o 2005 m. buvusiuo- 
se kunigų namuose įkurti vaikų globos namai. 


GELGAUDIŠKIS 





Gelgaudiškio dvaro rūmai 


(3 Gelgaudiškio dvaro sodyba 


Gelgaudiškio dvaras minimas nuo XVI a., kai 
Gelgaudiškio apylinkes valdė didysis kunigaikš- 
tis Aleksandras. Dvaras priklausė ir Sapiegoms, 
Masalskiams, Oziemblovskiams, didikams Čar- 

toriskiams. XVIII a. dvaras atiteko Prūsijos baronui 
Gustavui Koideliui, kuris dvaro sodyboje pasistatė kla- 
sicistinius dvaro rūmus, išdailintus kitų dvaro savinin- 
kų Komarų. Dvaro rūmus puošė kolonos, baliustrados, 
įvairūs dekoro elementai, o prabangų interjerą - parke- 
tas, gipsinės lubos, šilku muštos sienos, koklių krosnys, 
židiniai ir paveikslai. Mūriniai rūmai pastatyti itin įdo- 
mioje vietoje. Sakoma, kad žiūrint į juos iš pietų, rū- 
mai atrodo plytintys nesibaigiančioje lygumoje, o jei iš 
šiaurės - atsiveria aukštas Nemuno slėnio šlaitas. Sody- 
bą supa 118,5 ha parkas su alėjomis, gėlynais ir tvenki- 
niais, pereinantis į mišką. Nuo parko atsiveria vaizdas 
į Nemuno ir Šilupės slėnius, Velnio kalno panoramą. 


Dvaro parko pažintinis takas 

Gelgaudiškio pažintinis takas driekiasi Gelgau- 
diškio dvaro rūmų parke, garsėjančiame savo dydžiu 
ir sudėtinga bei originalia struktūra. Viena parko įžy- 
mybių - ketureilė sidabrinių klevų alėja, kurioje peri į 
Lietuvos raudonąją knygą įrašytas didysis dančiasna- 
pis. Keliaudami pažintiniu taku, pamatysime baronų 
Koidelių kapus, legendomis apipintą Asesoriaus kapą, 
Velnio kalną, nuo kurio atsiveria plačios Nemuno 
lankų ir Panemunės pilies panoramos, čia trykšta ir 
tyro vandens šaltinėlis. Viena įdomiausių parko vie- 
tų — aikštelė su aštuoniomis pasaulio šalių kryptimis 
(takeliais). Šioje legendinėje, dar žvaigžde vadinamoje 
vietoje dvarininkai medžioklių metu ilsėdavęsi ir ste- 
bėdavę gyvūnus. 


3 Šv. Kryžiaus Išaukštinimo bažnyčia 

Gelgaudiškio bažnyčia, stovinti netoli Nemuno 
upės, puošia visą Gelgaudiškio miestą iškilusia bokšto 
smaile ir raudonuojančiu plytų mūru. Pirmąją me- 
dinę bažnyčią Gelgaudiškyje pastatė Povilas Sapiega 
apie 1578 m. XVII a. tiek Kazimieras Ozemblovskis, 
tiek Elena Čartoriskienė ne kartą perstatydavo baž- 
nyčios pastatą, tačiau 1864 m. šventovė sudegė. Da- 
bartinė Šv. Kryžiaus Išaukštinimo bažnyčia statyta 
1866-1868 m. Istorizmo stiliaus neogotikinėje šven- 
tovėje įrengti trys altoriai, yra daug sakralinio meno 
vertybių, kultūros paveldo objektais paskelbti du 
bronziniai varpai. 


00 Panemunių regioninis parkas 
Gelgaudiškio miestas įsikūręs gražiame krašto- 
vaizdyje - Panemunių regioniniame parke, kuris drie- 
kiasi apie 50 km šiaurine Šakių rajono savivaldybės 
riba. Nemuno slėnis su vingiuota pakrante, erozijos 
paveiktomis upės terasomis, skardžiais, šlaitais ir ato- 
dangomis žavi čia besilankančius žmones. Ties Gelgau- 

diškiu, Nemuno krantinėje įrengta laivų prieplauka, 
nuo čia iki Kriūkų miestelio visa Nemuno pakrante 
vingiuoja neasfaltuotas dviračių takas. Kitame Nemu- 
no krante išdidžiai stovi didinga renesanso stiliaus Pa- 
nemunės pilis, statyta XVII a. dvarininko Janušo Eper- 
ješo. Ją supa gražus parkas su tvenkiniais. Pilis apipinta 
legendomis - pasakojama, jog pilyje buvęs kalėjimas, 
o kaliniai į jį patekdavę kopėčiomis ar virvėmis. Taip 
pat išlikę pasakojimų apie paslaptinguosius tunelius, 
vedančius iš pilies į Gelgaudiškio miestą. Panemunės 
pilį galime aplankyti vykdami maršrutu „Nuo Jurbarko 
Mažosios Lietuvos link" (žr. 350 p.). 

(D www.prpd.lt 


PLOKŠČIAI 


Švč. Mergelės Marijos Vardo bažnyčia 

Plokščiuose, Nemuno pakrantėje, stovinti Plokš- 
čių bažnyčia pirmą kartą vietovėje iškilo 1670 m. - Je- 
ronimas Krišpinas-Kiršenšteinas čia pastatė medinę 
šventovę. Šiai sudegus, antroji iškilo 1784 m. Benedikto 
Karpio dėka. O dabartinė šventovė pastatyta 1868 m. 
kunigo Tomo Jankausko ir grafo Benedikto Tiške- 
vičiaus pastangomis. 1883 m. Švč. Mergelės Marijos 
Vardo bažnyčia buvo iškilmingai konsekruota vysku- 
po Juozo Olekos. Medinėje vienbokštėje bažnyčioje 
saugomas žalvarinis, 1573 m. išlietas varpas, - vienas 
seniausių Lietuvoje. 


€D Plokščių pažintinis takas 

Panemunių regioniniame parke, Plokščių mieste- 
lyje, nusidriekęs pažintinis takas leis susipažinti su Žy- 
miausiomis miestelio vietomis. Čia atsiveria Didžiupio 
slėnis, legendinė Šventaduobė su lauko riedulių koply- 
čia ir nepaprastų galių turinčiu šaltinėliu. Taką puošia 
tautodailininko Zigmo Sederevičiaus medinės skulptū- 
ros. Keliaujant pažintiniu taku prieinamas ir Plokščių 


Šventaduobė Plokščių pažintiniame take 

piliakalnis, stūksantis daubų ir augančių eglių apsup- 
tyje, taip pat almanti Vaiguvos upė, natūraliai perei- 
nanti į upę-gatvę. Pažintinis takas leidžia pasižvalgyti 
po buvusią mokytojo Petro Kriaučiūno sodybos vietą, 
„Kančių kelių“ memorialą, poilsiavietę prie Nemuno ar 
Šilvėnų piliakalnį. Taip pat smalsuolius traukia mies- 
telio laikrodis ir Vinco Kudirkos akmuo-girnos, paga- 
mintos iš didžiulio riedulio, prie kurio mėgdavęs ilsėtis 
šis Žymus visuomenės veikėjas. 





Vaiguvos upė-gatvė 


Vaiguvos upė-gatvė 

Plokščių miestelis žavi unikaliu reiškiniu - tikra 
gatve, kuria teka upelis. Abipus upelio išsidėsčiusios 
sodybos, o gatvės gyventojai savo kiemus pasiekia tik 
važiuodami upelio vaga — tai vienintelis kelias. Pusę 
kilometro gatvėje čiurlenantis upeliukas, maitinamas 
įvairių šaltinių, galiausiai savo kelią baigia įtekėdamas 
į Nemuną. 2010 m. šioje gatvėje buvo pastatytas au- 
tomobilių eismą draudžiantis ženklas, o šalia įrengtas 
pėsčiųjų takas, grįstas trinkelėmis. 


Memorialas „Kančių keliai“ 


Plokščių miestelyje stovi 1988 m. architekto Ži- 
barto Simanaičio kurtas memorialas, įamžinantis 
1941-1952 m. nuo sovietinio genocido žuvusias aukas. 
„Kančių kelio" memorialo vietoje galime išvysti ir du 
rūsius, kuriuose sovietmečiu būdavo laikomi areštuoti 
žmonės. Šie rūsiai kartu su paminklu sudaro trikampį, 
kurio centre - Nepriklausomybės aikštė. Rūsius žymi 
ir akmenys, kuriuose iškalti vietovių, kuriose gyveno 
ištremti Plokščių valsčiaus žmonės, pavadinimai. Ant 
vieno iš rūsių stovi antstatas, kurio sienoje įamžintos 
represijas patyrusių žmonių pavardės, Plokščių vals- 
čiaus kaimų pavadinimai. 

ILGUVA 
Ilguvos dvaro sodyba 


Ilguvos dvaras, žinomas nuo XVI a., iš pradžių 
buvo vadinamas Panykiais - nuo šalia tekančios upės 
Nykos. 1758 m. dvaro savininku tapo Veliuonos klebo- 
nas Viktoras Talko-Grincevičius-Ilgauskas. Čia jis įsi- 
rengė savo vasaros rezidenciją, pastatė bažnyčią, o vie- 
tovė imta vadinti Ilguva. XIX a. tuometinis dvarininkas 
Jonas Grincevičius pastatė naujus klasicistinio stiliaus 
dvaro rūmus. Dvarą valdant kompozitoriui Emiliui 
Mlynarskiui ir jo žmonai Onai, čia buvo sukaupta di- 
delė knygų biblioteka, paveikslų, muzikos instrumentų 
kolekcijos. Dvare vykdavo daug improvizuotų koncer- 
tų, čia kurti būrėsi ir žymūs to meto žmonės. Dvare 
apie 1918-1921 m. gyveno ir akloji lietuvių dainininkė 
Beatričė Grincevičiūtė. Dėdė, pastebėjęs mergaitės ne- 
eilinius muzikinius gabumus, rėmė jos tolesnes studijas 
Varšuvoje. 1940 m. dvaras buvo nacionalizuotas, jame 
įkurta senelių prieglauda. Dabar buvusius dvaro laikus 
mena išlikę rūmai, dirbtuvės, klojimas, kumetynas, le- 
dainė. Nuo atviros rūmų terasos atsiveria įspūdingas 
vaizdas į Nemuno slėnio panoramą. 





Ilguvos dvaro rūmai 


€D Šv. Kryžiaus Atradimo bažnyčia 

Pirmoji bažnyčia Ilguvoje (tuo metu vietovė va- 
dinta Panykiais) pastatyta 1765 m. Veliuonos klebono 
ir dekano Viktoro Talko-Grincevičiaus-Ilgausko dėka. 
Dabartinė Šv. Kryžiaus Atradimo bažnyčia pastatyta 
1814 m. ant sudegusios bažnyčios pamatų. Jos funda- 
torius buvo Julius Grincevičius, taip pat šventovei pa- 
dovanojęs didijį varpą. Liaudies architektūros formų 
bažnyčią iškilmingai konsekravo Seinų pavyskupis Au- 
gustinas Polikarpas Marcejevskis. Ilguvos bažnyčioje 

kunigavo ir žymių dvasininkų: Antanas Tatarė, Anta- 
nas Civinskas, Juozas Vyšniauskas ir kt. Geltoniu spin- 
dinčioje Ilguvos šventovėje yra trys altoriai, Mykolo El- 
vydo Andriolio kurtas paveikslas „Švč. Mergelės Marija 
su Kūdikiu“, paskelbtas kultūros paveldo objektu ir kt. 


LUKŠIAI 
€B Šv. Juozapo bažnyčia 

Didingoji Lukšių Šv. Juozapo bažnyčia išsiskiria 
visoje miestelio panoramoje baltuojančiu bokštu ir 
įspūdinga neogotikos stiliaus architektūra. Pirmoji 
medinė Lukšių šventovė iškilo 1745 m. Adomo Tadė- 
jaus Chodkevčiaus iniciatyva. Čia XIX a. kunigavo ir 
žymus lietuvių dvasininkas Antanas Tatarė. Dabartinė 
mūrinė bažnyčia buvo pastatyta 1860-1877 m. Poloc- 
ko gubernijos dvarininko Jono Bartkovskio iniciatyva 
ir lėšomis. Manoma, kad jai projektą rengė architektas 
Leopoldas Salkovskis. Pirmojo pasaulinio karo metu 
bažnyčios pastatas buvo nukentėjęs, nuo 1930 m. 
šventovė buvo suremontuota, įsigyti vargonai. Bažny- 
čios viduje saugomas ir vertingas XIX a. tapytas pa- 
veikslas „Pieta“. 


„Siesarties vingio“ parkas 

Lukšių miestelio puošmena - „Siesarties vingio“ 
parkas. Žaliuojančiose vejose puikuojasi vandens fon- 
tanas, akmenys, gražiai įrengti mažojo parko take- 
liai ir žydintys gėlynai. Viename trinkelėmis išklotų 
takelių 2007 m. įkomponuota lenta, skirta 310 metų 
šventusiam Lukšių miesteliui. Gražiausios šiame par- 
ke - žymių Lietuvos menininkų skulptūros, žavinčios 
originalumu ir vaizduojančios undinę, į vandenį šo- 
kantį delfiną ir žvejį nykštuką. Įdomios ir iš metalo 
bei akmens sukurtos skulptūrėlės - karutis, žydintis 
akmuo, iš akmens augantis medis su širdelės formos 
šakomis ir kitos įdomios figūros. 





Simboliniai vartai į antrąjį Lietuvos tūkstantmetį 

Parke ant kalvelės 2009 m. iškilo įspūdingas pamin- 
klas, skirtas paminėti Lietuvos vardo tūkstantmečiui. 
Tautodailininko Vido Cikanos iniciatyva buvo pastatyti 
iš betono ir metalo sukurti vartai, simbolizuojantys kelią 
į antrąjį Lietuvos gyvavimo tūkstantmetį. Šis statinys — 
8 m aukščio, 6 m pločio ir sveria apie 12 tonų. 





Zyplių dvaro rūmai 


€B Zyplių dvaras 


Zyplių dvaras laikomas viena svarbiausių Šakių 
krašto lankytinų vietų, paskelbtas kultūros paveldo 
objektu. Dvaro sodyboje nuolat rengiamos šventės, 
kaimo teatrų spektakliai, repetuoja Zyplių dvaro kape- 
la. Sodybos arklidėse ir svirne įrengtos meno galerijos, 
ūkiniuose pastatuose - kalvė ir keramikos dirbtuvės. 
Zypliai buvo žinomi nuo XVII-XVIII a., o XIX a. pr. 
priklausė Juozapui Poniatovskiui. Zypliais (dab. Senie- 
ji Zypliai) buvo vadinamas dvarelis, po J. Poniatovskio 
mirties atitekęs jo seseriai Teresei Tiškevičienei. Nau- 
jasis dvaro savininkas Jonas Bartkovskis pasistatydi- 
no naujus dvaro rūmus arčiau Lukšių - Naujuosius 
Zyplius. Šį kompleksą sudarė klasicistiniai rūmai, dvi 
oficinos, virtuvė su pirtimi ir ūkiniai pastatai. Apie 
1897 m. ūkiniai dvaro pastatai sudegė, vietoj jų buvo 
pastatyti nauji raudonų plytų mūro pastatai, išplėsti ir 
patys dvaro rūmai. Buvo pertvarkytas ir parkas, kuris 
dabar yra vienas didžiausių Lietuvoje (21 ha). 

(D www.zypliudvaras.lt 


GRIŠKABŪDIS 


€) Griškabūdžio miestelis 

Manoma, kad Griškabūdis išaugo iškirstos gi- 
rios vietoje, o pirmą kartą miestelio vardas paminėtas 
1697 m. Gyvenvietė yra senovinio radialinio tipo - jo 
centrą sudaro keturkampė aikštė, iš kurios į keturias 
puses, lyg saulės spinduliai, išeina gatvės. Šiuo radia- 
liniu planu miestelis išsiskiria iš kitų Sūduvos vietovių, 
paskelbtas urbanistikos paminklu. Šiandien miestelis - 
jaukus seniūnijos centras. 


Šakių kraštas 


Pirmoji bažnyčia Griškabūdyje iškilo 1742 m. 
kunigaikščių Teklės ir Mykolo Karbutų-Višnioveckių 
iniciatyva. Dabartinė Kristaus Atsimainymo bažnyčia 
pastatyta 1792-1796 m., jai projektą rengė architektas 
Juozapas Vališauskas. Ši medinė bažnyčia - vienintelė 
daugiakampė (aštuonkampė) klasicistinė bažnyčia Lie- 
tuvoje, išlikusi iki šiol. Viduje įrengti penki altoriai, iš 
kurių puošniausias - Kristaus Atsimainymo altorius — 
meistro Gutti sukurtas vienas įspūdingiausių istorizmo 
stiliaus altorių Lietuvoje. Taip pat itin vertingas vėlyvo- 
jo baroko ir rokoko stilių vargonų prospektas, sukurtas 
1804 m. meistro Georgo Adamo Neperto. Bažnyčios 
sienos puoštos ornamentinė tapyba, imituojančia ar- 
chitektūros detales, toks dekoravimo stilius - retas Lie- 
tuvoje. Šalia šventovės stovi 1933 m. pastatyta varpinė 
su Šv. Aloyzo statula (archit. A. Bistrickas). Bažnyčios 
šventoriuje 1996 m. atidengtas Sūduvos istoriko kun. 
Jono Totoraičio paminklas (skulpt. V. Cikana). 





Griškabūdžio Kristaus Atsimainymo bažnyčios interjeras 


Nuo Griškabūdžio 3 km nutolęs Rygiškių kaimas — 
lietuvių kalbininko Jono Jablonskio (1860-1930) tėviš- 
kė. Nuo gimtinės pavadinimo J. Jablonskis pasirinko ir 


Šakių kraštas 

savo slapyvardį - Rygiškių Jonas. Lietuvių kalbos tėvu 
vadinamas kalbininkas čia gyventi atsikėlė 17 metų, o ir 
būdamas gimnazistu ar dirbdamas mokytoju visuomet 
vasaromis grįždavo į tėviškę. Iki šių dienų yra išlikęs 
ir namas, kuriame gyveno kalbininko šeima. Šiame Ja- 
blonskyne vadinamame pastate yra įsikūręs J. Jablons- 
kio memorialinis muziejus, kuriame galima pamatyti 
Jablonskių šeimos daiktus, baldus, nuotraukas, yra išli- 
kusių ir kalbininko mokslinių darbų. Čia rengiamos te- 
atrų šventės, stovyklos. Kieme išlikusi klėtelė, žaliuoja 
ąžuolas, pramintas Rygiškių Jonu. 





Jono Jablonskio tėviškė Rygiškėse 


Kudirkos Naumiestis per visą miesto gyvavimo 
laikotarpį ne kartą keitė savo pavadinimus: jis buvo 
vadinamas ir Duliebaičiais, ir Vladislavovu, Naumies- 
čiu, o nuo 1934 m. Kudirkos Naumiesčiu - čia gyvenu- 
sio tautinio atgimimo šauklio Vinco Kudirkos garbei. 
Vardo suteikimo iškilmėse dalyvavo ir pats preziden- 
tas Antanas Smetona. Miestas vertingas ir senąja savo 
dalimi - čia iki šių dienų išlikęs senasis gatvių tinklas, 
stovi XVIII a. bažnyčia. Miesto gatvių tinklas (dab. Vy- 
tauto g.) paskelbtas urbanistikos paminklu. 


Kudirkos Naumiesčio centrinėje aikštėje sto- 
vi paminklas Vincui Kudirkai (1858-1899), sukurtas 
1934 m. skulptoriaus Vinco Grybo. Šalia paminklo 
įrengtas jaukus skveras, suburiantis vietinius gyvento- 
jus. V. Kudirka - tautinio atgimimo skleidėjas, lietuvy- 
bės puoselėtojas, „Varpo“ redaktorius, 1895-1899 m. 


Kudirkos Naumiestis-Sintautai 203 


Šakių kraštas 


gyvenęs Kudirkos Naumiestyje. Paskutinius savo me- 
tus V. Kudirka praleido name, kurio vietoje dabar stovi 
V. Kudirkos gimnazija. Miesto kapinėse žymus visuo- 
menės veikėjas ir palaidotas. Jo garbei pavadintas ir til- 
tas per Šešupę, pastatydintas 1939 m. 

Kudirkos Naumiestyje stovi ir paminklas Vytautui 
Didžiajam, iškilęs Lietuvos valdovo mirties 500-sioms 
metinėms paminėti. 1930 m. pastatytą paminklą su- 
kūrė Vincas Grybas - žymus lietuvių skulptorius. So- 
vietiniais metais paminklas buvo nugriautas, o atsta- 
tytas 1990 m. 


Prano Sederevičiaus paminklai 


Kudirkos Naumiestyje puikuojasi miesto puošme- 
nos - įdomios Prano Sederevičiaus (1905-1979) su- 
kurtos skulptūros. Šis liaudies menininkas savo kiemą 
išpuošė skulptūromis iš betono ir cemento. Sukurtos 
didelės žirgų, briedžių, angelų statulos. Pasakojama, 
kad didžiausio arklio skulptūroje įmūrytas motociklas: 
priekaba yra arklio pilve, o likusios detalės išsidėsčiu- 
sios kitose statulos vietose. Šis savamokslis skulptorius 
sukūrė ir įžymių Lietuvos žmonių biustų - čia puikuo- 
jasi lakūnų Stepono Dariaus ir Stasio Girėno, Vytauto 
Didžiojo, poeto Maironio, Vinco Kudirkos ir tarpuka- 
rio Lietuvos prezidentų biustai. 





Prano Sederevičiaus skulptūros 

Vinco Kudirkos muziejus 


Kudirkos Naumiesčio muziejai 


Kudirkos Naumiestyje veikia trys muziejai. Vin- 
co Kudirkos muziejus (V. Kudirkos g. 29) įkurtas 
1998 m., minint Lietuvos himno sukūrimo 100-ąsias 
metines. Jame eksponuojami ne tik su šio žymaus Lie- 
tuvos šviesuolio gyvenimu susiję daiktai, rankraščiai, 
kūryba, vertimai, bet ir supažindinama su Lietuvos 
spaudos platintojų - knygnešių —- veikla, laikraščio 
„Varpas egzemplioriais. Taip pat muziejus pateikia 
išsamią Kudirkos Naumiesčio istoriją: apie čia XIII a. 
stovėjusią pilį, miesto raidą, čia gyvenusius ir dirbu- 
sius krašto šviesuolius - Joną Jablonskį, rašytoją Praną 
Mašiotą, Nepriklausomybės Akto signatarą kun. Justi- 
ną Staugaitį ir kt. 

(D www.muziejai.lt/sakiai/kudirkos muz.htm 

Antrame, Vinco Kudirkos gimnazijoje įrengtame 
istorijos muziejuje (Vytauto g. 44), eksponuojamos su 
mokyklos veikla susijusios parodos, pateikiami čia be- 
simokiusių žymių Lietuvos žmonių darbai. Įdomu tai, 
kad gimnazija ir muziejus įrengti buvusio V. Kudirkos 
namo vietoje. 

(D www.muziejai.lt/sakiai/mokyklos muziejus.htm 

Trečiasis muziejus (Dariaus ir Girėno g. 26) - pri- 
vatus Irenos ir Antano Spranaičių įkurtas „Širvintos 
kampelis“, pasakojantis prūsiško Širvintos miesto, su- 
naikinto per Antrąjį pasaulinį karą, istoriją. 


Šv. Kryžiaus Atradimo bažnyčia 

1642 m. Kudirkos Naumiestyje buvo pastatyta 
pirmoji bažnyčia, kuria rūpinosi karmelitų vienuo- 
liai. 1783 m. pastatyta dabartinė Kudirkos Naumiesčio 
šventovė, kuri laikui bėgant ne kartą remontuota. La- 
biausiai bažnyčiai pakenkė Antrasis pasaulinis karas, 
todėl 1950 m. šventovė buvo atstatyta. Kultūros paveldo 
objektu paskelbtoje bažnyčioje yra daug meno vertybių: 


Šakių kraštas 





Kudirkos Naumiesčio Šv. Kryžiaus Atradimo bažnyčios 
šventoriaus vartai 


altoriai, vargonai, 108 žvakių sietynas, vitražai ir kt. Ver- 
tingas statinys - puošnūs šventoriaus vartai su skulptū- 
romis. Šv. Kryžiaus Atradimo bažnyčiai priklauso ir trys 
koplyčios, išsibarsčiusios po Šakių apylinkes. 
SUODŽIAI 
Suodžių koplyčia 

Suodžių kaimo (Sintautų sen.) laukuose stovi ste- 
buklinga laikoma koplyčia. Pasak vietos gyventojos 
Anelės Matijošaitienės, jai 1969 m. dabartinėje koply- 
tėlės vietoje apsireiškė Dievo sūnus. Pradėjus sklisti 
šiai žiniai, žmonės ėmė čia lankytis, todėl sovietinės 
valdžios įsakymu A. Matijošaitienė buvo iškelta kitur, 
o jos namą nugriovė. Atgimimo laikotarpiu ji grįžo į 
Suodžius, už suaukotas lėšas buvo pastatytas naujas 
namas, vėliau - ir koplytėlė. Kristaus apreiškimo dieną 
(lapkričio 14 d.) koplyčią lanko maldininkai. 


SINTAUTAI 


€) Sintautų muziejai 

Sintautuose, miestelio pagrindinėje mokykloje, vei- 
kia literatūros muziejus, supažindinantis su garsiais Sin- 
tautų krašto žmonėmis: rašytoju Pranu Vaičaičiu, lietu- 
vių kalbininku Jonu Pikčilingiu ir kt. Surinkti eksponatai 
pasakoja ir Sintautų krašto istoriją. 
) www.muziejai.lt/prev. vers/sakiai/krastotyros | 
muziejus.htm 

Antanas Tatarė - lietuvių rašytojas ir dvasininkas, 
nuo 1855 m. klebonavęs Sintautų Švč. Mergelės Marijos 


Šakių kraštas 


Ėmimo į dangų bažnyčioje. Šio žymaus lietuvių švietėjo 
veikla prisimenama kitame Sintautų muziejuje, pava- 
dintame Antano Tatarės vardu. Jame galima pamatyti 
kunigo raštų, nuotraukų, maldaknygių, albumų, kabo 
ir jo portretinis paveikslas. Muziejus priklauso Sintautų 
bažnyčiai ir įsikūręs senojoje Sintautų šventovėje (bu- 
vusioje klebonijoje). 

(D www.muziejai.lt/sakiai/tatares muziejus.htm 


Švč. Mergelės Marijos Ėmimo į dangų 

bažnyčia 

Pirmoji šventovė Sintautuose iškilo 1641 m., ta- 
čiau 1788 m. sudegė ir kunigaikštienės Poniatovskie- 
nės dėka buvo atstatyta tais pačiais metais. Dabarti- 
nei bažnyčiai pamatai buvo išlieti 1913 m., tačiau pati 
Švč. Mergelės Marijos Ėmimo į dangų bažnyčia pasta- 
tyta 1922 m. (galutinai įrengta 1939 m.). Tai didingas 
sakralinis pastatas, kurio išorę puošia du smailūs aukšti 
bokštai, o vidų - įspūdingas Vinco Grybo kurtas didy- 
sis altorius. 1944 metais bažnyčia buvo apgriauta ir ilgą 
laiką (1950-1995) pamaldos vyko parapijos namuose. 
1995 m. atstatyta šventovė yra bene aukščiausia Šakių 
krašte - jos aukštis su bokštais ir kryžiais ant jų siekia 
48,7 m. Bažnyčioje skamba ir trys varpai, du iš jų yra 
labai seni - 1695 ir 1712 metų. 


€9) Prano Vaičaičio gimtoji sodyba 

Pranas Vaičaitis (1876-1901) - lietuvių poetas, 
vertėjas, aktyviai dalyvavęs lietuvių draugijų veikloje, 
platinęs draudžiamą lietuvišką spaudą. Poeto gimtinė - 
Santakų kaimas šalia Sintautų, kuriame jis gyveno apie 
20 metų. Dabar Santakų kaime, buvusiame Vaičaičių 
šeimos sodyboje, įrengtas Prano Vaičaičio memoriali- 
nis kambarys. Prie sodybos stovi skulptoriaus Kęstučio 
Krasausko 1996 m. sukurtas Prano Vaičaičio pamin- 
klas, o greta žaliuoja senąją sodybą menantis ąžuolas. 





Prano Vaičaičio gimtoji sodyba 

Vilkaviškio apylinkės 


Paežeriai (Pilviškių sen.)-Vilkaviškis-Paežeriai (Šeimenos sen.)- 
Alvitas-Kybartai-Vištytis-Ožkabaliai 






lietuvių skulptorių Petrą Rimšą ir jo brolį knygnešį 
Juozą, Nepriklausomybės patriarchą dr. Joną Basa- 
navičių. Prie trijų valstybių sienų trikampio, Vištyčio 
regioniniame parke, tyvuliuoja Vištyčio ežeras, vadi- 
namas Lietuvos Baikalu. Kraštą garsina prie Paežerė- 
lio ežero stovintis Paežerių dvaras, vienas gražiausių 
Suvalkijoje. 

Iš 137 kelio įvažiuojama į 187 kelią, šalia kurio 
yra Paežerių kaimas (Pilviškių sen.). Jame 1858 m. 





Vilkaviškio rajono 
savivaldybės 
herbas 


Go 134 km 4 2 km Či Ev gimė lietuvių tautinio sąjūdžo žadintojas Vincas Ku- 
dirka. Iš gimtosios jo sodybos išlikusi tik klėtelė £B 

»-- > 

O sa IO V - M E V kurioje įrengta šio šviesuolio gyvenimo ir kūrybos eks- 
pozicija. Už poros kilometrų, prie pat kelio, įsikūręs ir 

Np is BERovY 4. "E Naudžių kaimas - Rimšų šeimos vyrų sodyba 63. Joje 


gyveno žymus Lietuvos skulptorius Petras Rimša ir 
vyresnysis jo brolis knygnešys Juozas. Dabar sodyboje 

Sūduvos regione, pasienyje su Kaliningrado įkurtas muziejus. 
sritimi, gyvuoja Vilkaviškio kraštas, išauginęs daug Nuo A7 magistralės (Marijampolė-Vilkaviškis) 
didžių Lietuvos vyrų - tautos šauklį Vincą Kudirką, lengva pasiekti Vilkaviškio miestą, vieną seniausių 

Alvitas-Kybartai-Vištytis-Ožkabaliai 





A 77117 


Suvalkijoje. Gyvenvietė minima XVI a. Vilkaviš- 
kio dvaras rašytiniuose šaltiniuose minimas nuo 
1773 m. 1812 m. jame buvo apsistojęs ir pats Na- 
poleonas Bonapartas. Vilkaviškio „Žiburio“ gimna- 
zijoje mokėsi žymūs Lietuvos žmonės: poetai Ka- 
zys Bradūnas, Salomėja Nėris, prozininkas Antanas 
Vaičiulaitis. Spaudos draudimo laikotarpiu miestas 
tapo viena svarbiausių lietuviškų leidinių gabeni- 
mo ir platinimo vietų. Dabar Vilkaviškis - jaukus 
miestas, šalia kurio tyvuliuoja Paežerių ežeras. Vy- 
tauto g. 14, prie vilnijančios Šeimenos upės, baltuo- 
ja Švč. Mergelės Marijos Apsilankymo katedra 60, 
Centrinę miesto aikštę, pavadintą J. Basanavičiaus 
vardu, puošia šio Žymaus visuomenės veikėjo pa- 
minklas €3 (skulpt. A. Žukauskas, archit. V. Balčiū- 
nas), pastatytas 1996 m. S. Nėries g., prie Vilkaviškio 
rajono savivaldybės pastato, stovi kitam šviesuo- 
liui skirtas paminklas - Vinco Kudirkos biustas 8 
(skulpt. A. Žukauskas, 1998). Toje pačioje gatvėje 
(nr. 78) stovi masyvus statinys - malūnas-aliejinė 3. 
Nors jis statytas 1931 m., jame vis dar spaudžia- 
mas aliejus. 

Kitoje Paežerių ežero pusėje, dešinėje A7 greitkelio 
pusėje, išvysime kitą Paežerių kaimą (Šeimenos sen.), 
kuriame įsikūrusi Paežerių dvaro sodyba €8. Dvaras 
pasiekiamas kaštonų alėja; prieš akis iškyla puošnūs 
rūmai, pastatyti Simono Zabielos, taip pat belvederio 


Vilkaviškio apylinkės 

Vištyčio ežeras žiemą 


PAEŽERIAI (PILVIŠKIŲ SEN.) 


€B Vinco Kudirkos sodyba 


Paežeriai yra Vinco Kudirkos (1858-1899) — 
Lietuvos tautinio sąjūdžio lyderio, Lietuvos valsty- 
bės himno autoriaus, „Varpo redaktoriaus - gim- 
tinė. Šią sodybą įkūrė V. Kudirkos tėvas Motiejus. 
Sodybos namas buvo sugriautas per Pirmąjį pasau- 
linį karą, ją mena tik 1867 m. statyta išlikusi klėtelė, 
kurią mėgo ir pats V. Kudirka. 1965 m. šioje klėte- 
lėje pradėjo veikti Vilkaviškio muziejaus padalinys, 
kuriame galima susipažinti ir su Vinco Kudirkos 
gyvenimu, veikla, kūryba, asmeniniais daiktais. 
Vienas vertingiausių eksponatų - išlikęs V. Kudir- 
kos smuikas. Klėtelė-muziejus yra privačioje val- 
doje. Norėdami aplankyti, turėtume paskambinti į 
Vilkaviškio krašto muziejų. 

(D www.vkmuziejus.lt 


NAUDŽIAI 
Rimšų sodyba 


Netoli Paežerių, Naudžių kaime, yra išliku- 
si 1924 m. statyta sodyba, kurioje gimė ir užaugo 
skulptorius Petras ir knygnešys Juozas - nusipelnę 
šiam kraštui žmonės. P. Rimša labiausiai žinomas 
dėl iš metalo kurtų skulptūrinių grupių „Artojas“ 

ir „Vargo mokykla“ (jos stovi Karo muziejaus so- 
delyje, Kaune). Savo darbus jis yra eksponavęs Pa- 
ryžiuje, Rygoje, Bostone, Niujorke, Varšuvoje ir kt. 
Prie Rausvės upelio stovėjusi sodybėlė dabar yra 
paversta muziejumi, kuriame eksponuojama tipiš- 
ka suvalkiečių sodyba, skulptoriaus memorialinis 
kambarys, kurti metaliniai medaliai. Yra išlikęs ir 
XX a. ketvirtajame dešimtmetyje statytas malūnas. 


VILKAVIŠKIS 


68 švč. Mergelės Marijos Apsilankymo 

katedra 

Prienų seniūnas Steponas Pacas Vilkaviškio 
mieste 1620 m. pastatė pirmąją bažnyčią. Mūrinė 
Švč. Mergelės Marijos Apsilankymo bažnyčia iški- 
lo 1881 m., ją konsekravo vyskupas Juozas Olekas. 
Antrojo pasaulinio karo metais bažnyčia buvo ap- 
griauta, o sovietmečiu - visiškai nugriauta. Lietuvai 
atkūrus nepriklausomybę, naujosios bažnyčios sta- 
tybos darbais rūpinosi klebonas Vytautas Gustaitis, 
kuriam už tai Jonas Paulius II suteikė garbės prela- 
to titulą. 1998 m. pastatyta naujoji šventovė, kurią 
iškilmingai konsekravo vyskupas Juozas Žemaitis. 
Dviejų bokštų neoromaninio stiliaus bažnyčią puo- 
šia arkinis įėjimas su trikampiu frontonu, o sieno- 
se - skulptoriaus Vlado Krušnos kurtos skulptūros. 
Pagrindinis altoriaus akcentas yra Kristaus kryžius, 
languose - vitražisto Kazio Morkūno kurti vitražai. 
Vilkaviškio bažnyčioje skamba trys Kraševskių lie- 
jyklos varpai (Lenkija). 


Vilkaviškio Švč. Mergelės Marijos Apsilankymo katedra 

bokštas, dvarą supantis parkas su tvenkiniais. Apsilan- 
kyti dvare verta ir dėl to, kad čia įkurtas Vilkaviškio 
krašto muziejus su įdomiomis ekspozicijomis. 

Vos už poros kilometrų ir kitas kaimas - Alvi- 
tas, kuriame tyvuliuoja Alvito ežeras. Čia išvysime 
ir buvusios Alvito dvaro sodybos likučius - pagrin- 
dinį dvaro pastatą ir senąją spirito varyklą €3. Nors 
kaime kol kas nėra bažnyčios, o pamaldos vyksta se- 
nojoje Gauronskių koplyčioje ir šventoriuje, tačiau 
nuo 2009 m. pradėta statyti naujoji moderni Alvito 
Šv. Onos bažnyčia ED, būsianti retos rotondos formos. 

Nuo Alvito pro Virbalį vyksime apie 10 km iki 
pat pasienio miesto - Kybartų. Čia pat Lieponos 
upe driekiasi siena su Kaliningrado sritimi. Cari- 
nėje Rusijoje ši vietovė buvo vadinama knygnešių ir 
kontrabandininkų miestu, žydo Fiskės Bruno dėka į 
Ameriką per sieną kasmet pabėgdavo apie 30 tūkst. 
emigrantų. Pasakojama, kad per Kybartų pasienį 
1940 m. po įvykusio perversmo buvo pervestas ir 
Lietuvos prezidentas Antanas Smetona. Pasienio 
muitinė, įkurta kartu su viena didžiausių geležinkelio 
stočių Lietuvoje, iš pradžių buvo vadinama Virbalio 
muitine. Apžiūrėkime geležinkelio stoties komplek- 
są (0 — stoties pastatą Kudirkos Naumiesčio g., san- 
dėlius ir kitus statinius J. Basanavičiaus g. (šalia mui- 
tinės). Darvino g. 8 išvysime Kybartų Eucharistinio 
Išganytojo bažnyčią (0 - vieną raiškiausių moder- 
naus stiliaus bažnyčių Lietuvoje. Kitoje kelio pusėje, 
J. Basanavičiaus g. 72, stovi raudonų plytų pastatas, 
statytas 1923 m. Tai Kybartų Kristijono Donelai- 
čio gimnazija (B. 

Pasieniu einančiu 186 keliu vykime tolyn pietų 
kryptimi, į kitą pasienio tašką - Vištyčio miestelį. 
Jis - už maždaug 20 km nuo Kybartų. Dar nepri- 
važiavę Vištyčio, ties Nebūtkiemio kaimu, prie pat 
Kybartai- Vištytis kelio, išvysime vieną didžiausių 
akmenų Lietuvoje - Vištyčio akmenį (B. Jis žymi ir 
Vištyčio regioninio parko (B pradžią. O visa parko 
teritorija driekiasi iki pat valstybių sienų trikampio. 
Prie didžiulio Vištyčio ežero (B (ketvirto pagal plotą 
Lietuvoje) įsikūręs Vištyčio miestelis 03. Vištytis vi- 
lioja daugelį turistų ne tik pailsėti jo pakrantėje, bet 
ir pasiirstyti valtele, paplaukioti vandens dviračiais 
ar baidarėmis. Vienas seniausių miestelio pastatų — 
raudonų plytų Vištyčio Švč. Trejybės bažnyčia, pa- 
statyta XIX a. pradžioje. Taikos g. 21 stovi senoji Viš- 
tyčio aliejinė su išlikusia technologine įranga. Paėję 
gatve toliau, miestelio pakraštyje, pamatysime senąjį 
Vištyčio vėjo malūną. 

Vykdami Vištyčio ežero pakrante toliau, pa- 
sieksime Lietuvos „kyšulį“, kurį iš vienos pusės supa 

Lenkijos valstybė, iš kitos — Kaliningrado sritis. Tai 
vadinamasis sienų trikampis WWW, kuriame susikerta 
trijų valstybių - Lietuvos, Lenkijos ir Rusijos (Kali- 
ningrado srities) - ribos. Šią vietą žymi riboženklis. 
Sienų trikampį patogiausia pamatyti iš Lenkijos pu- 
sės. Pasinaudoję nevaržomu sienos kirtimu Šengeno 
erdvėje, už Vartelių įvažiuosime į Lenkijos teritori- 
ją. Privažiavę Vyžainių miestelį pasukime dešinėn į 
654 kelią, Žydkiemio link. Už 4 km kelias priartės 
prie sienų trikampio, kuriame pastatytas šį punktą 
žymintis stulpas. 

Grįždami iš Vištyčio, galime aplankyti dar vieną 
žymią vietovę - dr. Jono Basanavičiaus gimtinę (0, 
Ją pasiekiame važiuodami 200 keliu pro Gražiškius, 
Kalvarijos link, ir už 7 km sukdami kairėn šiaurės 
kryptimi, Vilkaviškio link. Prie Bartninkų sukime 
kairėn ir už 2 km pasieksime Ožkabalių I kaimą. 

Ožkabaliuose 1951 m. gimė būsimasis Nepriklau- 
somybės Akto iniciatorius dr. Jonas Basanavičius. Jo 
gimtosios sodybos vietoje pirmiausia pradėti sodinti 
ąžuoliukai, įamžinantys didžiuosius lietuvių tautos vy- 
rus, vėliau buvo atkurta ir J. Basanavičiaus sodyba. Da- 
bar čia žaliuoja per 8 tūkst. ąžuolų, o senojoje sodyboje 
įrengta muziejaus ekspozicija. Čia galime pabuvoti ir 
ilgiau - pasivaikščioti tautinio atgimimo ąžuolyne, pa- 
sivažinėti karieta ar pajodinėti. « 





Vištyčio vėjo malūnas 

Paminklas dr. Jonui Basanavičiui 
(skulpt. A. Žukauskas, archit. V. Balčiūnas, 1998) 


Paminklas dr. Jonui Basanavičiui 


Vilkaviškio miesto aikštę puošia 1996 m. ant 
žemo postamento pastatytas dr. Jono Basanavičiaus 
paminklas, sukurtas skulptoriaus Antano Žukausko 
ir architekto Vytauto Balčiūno. Įamžinta Lietuvos 
Nepriklausomybės Akto signataro figūra laikoma 
vienu geriausiai atliktų darbų šiame krašte. Lietuvos 
patriarchas pavaizduotas sėdintis krėsle mėgstama 
savo poza — užmetęs koją ant kojos. Skulptoriaus 
mintis buvo sukurti kuo gyvesnę kompoziciją ir iš- 
reikšti valingą J. Basanavičiaus žvilgsnį. 


68 Paminklas Vincui Kudirkai 


Vinco Kudirkos, vieno iš tautinio atgimimo 
šauklių, paminklas stovi skverelyje, netoli Vilka- 
viškio rajono savivaldybės. Šis paminklinis biustas 
sukurtas skulptoriaus Antano Žukausko 1998 m., 
minint Vinco Kudirkos gimimo 100-ąsias metines. 


€3 Vilkaviškio malūnas-aliejinė 

Vilkaviškyje galima rasti ir saugomą kultūros 
paveldo objektą - malūną-aliejinę, kuriame spau- 
džiamas sėmenų aliejus. Tai viena seniausių, dar 
tebeveikiančių aliejinių Suvalkijoje, spaudžianti 
aliejų senoviniu būdu su dar prieškariu gamintais 
įrengimais. Šiuo metu aliejų malūne spaudžia jau 
ketvirtoji Karužų giminės karta: savo dukrai Rasai 
Karužaitei-Gudaitienei malūną perdavė jos tėvas 
Zetas Karuža. 

PAEŽERIAI (ŠEIMENOS SEN.) 
Paežerių dvaras 


Paežerių dvaras — vienas raiškiausių pereinamo- 
sios architektūros (iš baroko stiliaus į klasicizmą) pas- 
tatų ansamblių Lietuvoje. Dvaras žinomas nuo XVI a. 
XVIII a. priklausė didikams Zabieloms, o XIX a. perė- 
jo Gauronskiams. Dabartinių dvaro pastatų ansamblio 
statybos vyko labai ilgai - iš pradžių, 1795-1799 m., 
buvo pastatyti dvaro rūmai, vėliau įkurtas parkas, su- 
kurtas rūmų interjeras. Dvaro rūmų architektas buvo 
Martynas Knakfusas. Rūmų vidus, išlikęs iki šių die- 
nų, irgi buvo labai puošnus ir meniškas. Šalia dvaro 
stovi romantizmo stiliaus oficina, kurioje nuo 1997 m. 
įsikūręs Vilkaviškio krašto muziejus, eksponuojantis 
sūduvių gyvenimo būdą, žymios krašto dailininkės 
Magdalenos Birutės Stankūnienės ir jos šeimos atkur- 
tą gyvenamąją aplinką. 

Dvaro rūmus puošia jį supantis parkas, kuriame 
auga liepos, įrengti tvenkiniai, oranžerija, stovi skulp- 
tūros ir tiltelis, o šiaurinę ir rytinę puses skalauja Pa- 
ežerių ežeras ir Kastinės upelis. Nuo 2004 m. dvaro 
rūmuose įsikūręs Suvalkijos (Sūduvos) regioninis kul- 
tūros centras. 

(D www.vkmuziejus.lt 





Paežerių dvaro rūmai 

ALVITAS 
63 Alvito dvaro sodyba 


Alvito dvaras buvo žinomas nuo XVII a., o XIX a. 
jį ėmė valdyti Gauronskiai. Prie dvaro rūmų veikė fabri- 
kėlis, spirito varykla, šalia esančiame ežere neršė karpiai. 
Grafienė Gauronskienė Alvito dvarą pardavė Donatui 
Malinauskui. Jis dvare gyveno nuo 1937 m. iki 1940-ųjų, 
kai dvaras buvo nacionalizuotas. Šiuo metu Alvito dvarą 
mena dalis išlikusių dvaro rūmų ir spirito varyklos pas- 
tatų kompleksas, pastatytas apie 1885 m. Dvaro spirito 
varykla paskelbta kultūros paveldo objektu. 


0 šv. Onos bažnyčia 

Medinė Alvito Šv. Onos bažnyčia iškilo XVIII a. pr. 
Alberto Radvilos žmonos Onos iniciatyva, šventovei 
ir buvo suteiktas šios fundatorės vardo titulas. Mūrinė 
bažnyčia buvo pastatyta 1804 m. ir konsekruota Au- 
gustino Polikarpo Marciejevskio. 1905 m. šalia bažny- 
čios išmūryta Gauronskių šeimos koplytėlė. Pirmasis 
ir Antrasis pasauliniai karai nuniokojo Alvito baž- 
nyčią, todėl pamaldos buvo laikomas šalia esančioje 
koplyčioje. Ši neogotikinė šventovė buvo atnaujinta ir 
padidinta. Joje pakabintas stebuklais garsėjantis Lo- 
reto Madonos paveikslas. Jį Alvito parapijai padova- 

nojusi Ona Radvilienė. Nuo 2006 m. pradėta rengtis 
naujos Alvito bažnyčios statybai, 2009 m. buvo pa- 
šventinti būsimos šventovės pamatai. Pagal parengtą 
projektą bažnyčia bus rotondos formos ir su aukštu 
baltu bokštu. 





Gauronskių šeimos koplyčia Alvite 


KYBARTAI 


€0) Kybartų geležinkelio stotis 


Kybartų geležinkelio stoties kompleksas paskelb- 
tas kultūros paveldo objektu. Architektūrinę vertę iš- 
laikę geležinkelio stoties rūmai, vandens bokštas, de- 
pas, arklidės, šulinys, siurblinė, pirtis, sandėliai ir kiti 
stoties pastatai. 1857 m. Kybartuose buvo pastatytas 
didžiausias vakarinėje Rusijos dalyje geležinkelio sto- 
ties kompleksas su stoties rūmais bei specialiais butais 
Rusijos carui ir aukštiems pareigūnams. 1856 m. per 
Kybartus buvo nutiesta geležinkelio linija Varšuva- 
Sankt Peterburgas, kuri lėmė Kybartų miesto augimą. 
Įdomiausia šio stoties komplekso dalis - 2002 m. ap- 
tikti požeminiai rūsiai. Tai vieni didžiausių ir geriau- 
siai išsilaikiusių rūsių Lietuvoje. Šiuo metu lankytis 
rūsiuose leidžiama iš anksto susitarus su geležinkelio 
pasienio veterinarijos posto vadovybe. 

Kybartų geležinkelio stotis 


(0 Eucharistinio Išganytojo bažnyčia 

Virbalio klebono iniciatyva Kybartuose 1696 m. 
buvo pastatyta koplyčia, kuri ilgainiui sunyko ir nebe- 
buvo atkurta. Tarpukariu buvo įkurta Kybartų parapija 
ir 1927-1928 m. buvo pastatyta dabartinė Eucharisti- 
nio Išganytojo bažnyčia. Jai projektą rengė architektas 
Vytautas Landsbergis-Žemkalnis. Buvo planuota staty- 
ti bažnyčią su dviem bokštais, tačiau pritrūkus lėšų iš- 
kilo tik vienas. Klebonas Sigitas Tamkevičius sutvarkė 
po Antrojo pasaulinio karo nuniokotą bažnyčią. Jam 
klebonaujant Kybartai tapo tikru religinio atgimimo 
centru. Bažnyčia - modernių neoromaninių bruo- 
žų, su penkiomis iškyšomis ir zakristijų priestatais. 
Jos santūrų interjerą pagyvina didysis altorius, kurtas 
skulptoriaus Broniaus Pundziaus apie 1929 m. ir skulp- 
toriaus Antano Aleksandravičiaus Švč. Mergelės Ma- 
rijos skulptūra. Kybartų bažnyčia - viena raiškiausių 
modernaus stiliaus bažnyčių Lietuvoje. 


Kybartų Kristijono Donelaičio 

gimnazija 

Pirmoji mokykla Kybartuose buvo Virbalio ber- 
niukų gimnazija, kurią įkūrė caras Aleksejus 1912 m. 
1919 m. „Žiburio“ draugija įkūrė Kybartų mokyklą, 
kuri ilgainiui išaugo į gimnaziją. 1925 m. buvo pasta- 
tytas mūrinis gimnazijos pastatas, kuriame mokėsi vy- 
resniųjų klasių mokiniai, o pradinės gimnazijos klasės 
buvo perkeltos į buvusį caro kareivinių pastatą. Antro- 
jo pasaulinio karo metu mokyklą nusavino Vokietijos 
pareigūnai, vėliau pastatas ilgai stovėjo apgriuvęs ir 
nenaudojamas. Mokykla buvo perkelta į raudonų ply- 
tų namą, statytą 1923 m. 1964 m. Kybartų mokyklai 
suteiktas Kristijono Donelaičio vardas, nes mokyklos 
bendruomenė aktyviai dalyvavo įamžinant šio žymaus 
lietuvių rašytojo atminimą. K. Donelaičio gimimo 
250-ųjų metinių proga tarp keturių ąžuolų pastatė pa- 
minklą, sutvarkė bažnyčią ir šventorių, kuriame, jie 
spėjo, buvo palaidotas rašytojas. 2004 m. vidurinei mo- 
kyklai suteiktas gimnazijos statusas. 

VIŠTYTIS 





Vištyčio akmuo 


Vištyčio akmuo 

Vištyčio akmuo - vienas didžiausių riedulių Lie- 
tuvoje, dar vadinamas Pėduotoju arba Stebuklinguo- 
ju akmeniu. Riedulio aukštis - apie 4 m, plotis - apie 
5 m. Savo įdomia forma akmuo primena didelio žvė- 
ries kūną. Pasakojama, kad prie šio akmens senovėje 
žmonės melsdavosi, aukodavo dievams, čia degė ir am- 
žinoji ugnis. Tai dubenėtasis akmuo: viršuje susiforma- 
vusi įduba, „pėda, kurioje susikaupia kritulių vanduo. 
Ši „pėda“ taip pat apipinta legendomis - sakoma, kad 
įduboje susikaupęs vanduo - tai velnio ašaros, galin- 
čios gydyti. Šis Vištyčio akmuo paskelbtas gamtos pa- 
veldo objektu. 


Vištyčio regioninis parkas 
Vištyčio regioninis parkas (10,1 tūkst. ha), įkur- 


tas 1992 m., ribojasi su Lenkija ir Kaliningrado sriti- 
mi, todėl lengva pasiekti ir kaimyninių šalių lankytinas 


Vištyčio miestelio panorama 


Ni 


-— 


vietas. Parko teritorija apima aukščiausią vietą Baltijos 
aukštumose - Vištyčio-Gražiškių aukštumos vakarinę 
dalį. Regioniniame parke siekiama išsaugoti Suvalkijos 
kalnyno kraštovaizdį, gamtos ir kultūros paveldo tur- 
tus, todėl parke įsteigti du rezervatai, septyni drausti- 
niai, driekiasi du pažintiniai pėsčiųjų takai. 
(D Vištyčio ežeras 

Vištyčio ežeras - vienas žinomiausių ežerų Suval- 
kijoje. Ežeras tyvuliuoja Vištyčio regioniniame parke, 
tik 356,9 ha jo ploto priklauso Lietuvai (visas jo plo- 
tas — 1 820 ha). Ežeras garsėja miškingomis pakran- 
tėmis, gražia augalija, grynu oru ir čia įsikūrusiomis 
poilsiavietėmis. Pasak legendos, toje vietoje, kur dabar 
tyvuliuoja ežeras, buvusios tik pievos, kuriose pieme- 
nys ganydavo gyvulius. Vieną naktį pasigirdo balsas, 
liepęs piemenims keltis ir varyti gyvulius iš pievos, nes 
joje prasiversiąs ežeras. Taip ir atsitiko - ežeras prasi- 
vėrė staiga, jo vandenys bangavo ir veržėsi tolyn. Staiga 
kažkas sušukęs: „Vištytis! Vištytis!“ ir ežero vandenys 
nurimę. Nuo to laiko ežeras ir prie jo įsikūręs miestelis 
vadinamas Vištyčio vardu. 
(B Vištyčio miestelis 

Vištytis - viena seniausių Suvalkijos regiono gy- 
venviečių, minima XVI a. pirmojoje pusėje. 1570 m. 
didysis kunigaikštis Žygimantas Augustas gyvenvie- 
tei suteikė Magdeburgo teises ir herbą. Netrukus po 
savivaldos suteikimo į miestelį atvyko žydų, kurie 
čia kūrė smukles ir prekybos namus. Miestelis išaugo 
XVIII a. antrojoje pusėje, kai buvo pastatyta muitinė. 
1842 m. įsteigta evangelikų liuteronų parapija, 1865 m. 
baigta statyti bažnyčia. Dabartinė katalikų šventovė - 
Švč. Trejybės bažnyčia - iškilo 1829 m. Vištyčio bažny- 

čia yra labai neįprastos - dvigubo kryžiaus - formos, 
jos išorę puošia akmens, mūro, skaldos bei raudonų 
plytų dekoro derinys. XIX a., bažnyčios rekonstrukci- 
jos metu, buvo pastatytas bokštas su aštuonkampe vir- 
šūne. Bažnyčioje saugomas ir garsus žalvarinis varpas, 
išlietas žymaus Karaliaučiaus liejiko Georgijaus Bern- 
hardo Kinderio. 

Išlikęs XVIII a. susiformavęs gatvių tinklas, ke- 
turkampė aikštė, miestelio erdvinė kompozicija yra 
saugomi Vištyčio urbanistinio draustinio. Taip pat 
galima išvysti 1925 m. statytą aliejinę ir vėjo malūną - 
kultūros paveldo objektus. Aliejinė priklausė Čer- 
niauskų giminėms kartoms, todėl vietinių gyventojų 
vadinta Černiauskų aliejine. O senasis vėjo malūnas 
buvo vadinamas Kanapkio vardu, nes jo savininkas 
buvo Jonas Kanapkis. 

Vištyčio Švč. Trejybės bažnyčia 


VALSTYBIŲ SIENŲ TRIKAMPIS 


Lietuvos—Lenkijos—Rusijos sienų 
trikampis 
Netoli Vištyčio miestelio yra susidaręs valstybių 
trikampis - susikerta Lietuvos, Rusijos (Kaliningrado 
sritis) ir Lenkijos valstybių ribos. Iš vienos vietos ma- 
tyti trys stulpeliai, žymintys Lenkijos-Rusijos, Lietu- 


Vilkaviškio apylinkės 


Paežeriai (Pilviškių sen.)-Vilkaviškis-Paežeriai (Šeimenos sen. )- 





Lietuvos-Lenkijos-Rusijos sienų trikampį žymintis stulpas 


vos-Rusijos ir Lietuvos-Lenkijos sienas. Šis bendras 
taškas atsirado 1919 m., tačiau, keičiantis sienų ri- 
boms ir vykstant okupacijoms, šis sienų trikampis 
dabartinę savo reikšmę atgavo tik 1991 m., Lietuvai 
atkūrus nepriklausomybę. 


OŽKABALIAI (BARTNINKŲ SEN.) 


€B Dr. Jono Basanavičiaus gimtinė 


Dr. Jonas Basanavičius (1851-1927) - lietuvių tau- 
tinio atgimimo pradininkas, kultūros ir visuomenės 
veikėjas, daktaras gimė Ožkabalių kaime. Jo sodyboje 
1989 m. pradėtas kurti muziejus, kuriame galime susi- 
pažinti su šio žymaus Nepriklausomybės Akto signata- 
ro gyvenimu. Čia stovi senoji stuba (namas), svirtinis 
šulinys, klėtis, galima apžiūrėti ir autentiškame sekly- 
čios kambaryje stovintį rašomąjį stalą, lempą, laikrodį, 
paveikslą, lovą. Taip pat čia išlikusi senovinė duonkepė, 
ližė, valgio ruošimo įrankiai, buities rakandai, galime 
pamatyti ir javų kūlimo įrankius, senąją žagrę. Šalia so- 
dybos puikuojasi ir 1988 m. pradėtas kurti ąžuolų par- 
kas, įamžinantis tautinio atgimimo didvyrius. Čia jau 
pasodinta 13 ąžuolų giraičių: Tautos atminties, Tautos 
vienybės, Represijų aukų, Knygnešių, Vilkaviškiečių, 
Kovo 11-osios ir kitų žymių datų bei žmonių giraitės. 
39,4 ha parko plote žaliuoja apie 8 tūkst. medelių. 

(D www.muziejai.lt/vilkaviskis/basanaviciaus | 


sodyba.htm 

Molėtų kraštas, plytintis beveik pačiame Aukštai- 
tijos regiono viduryje, išsiskiria kalvų, daubų, miškų ir 
mėlynuojančių vandenų gausa. Ežerų čia - beveik 300! 
Šešių kelių sankryžoje įsikūręs dar didžiojo kunigaikš- 
čio Jogailos laikus menantis Molėtų miestas, netolie- 
se - garsioji Molėtų astronomijos observatorija, stūkso 
piliakalniai. 

Pirmiausia aplankykime Videniškius, kurie garsėja 
kunigaikščių Giedraičių pastatyta Šv. Lauryno bažnyčia 
ir vienuolynu 6B. Tai įspūdingas sakralinės architektūros 
kompleksas, žavintis tiek išore, tiek vidumi. Apžiūrėki- 

me bažnyčios interjere saugomas meno vertybes, išlikusį 
vienuolyno pastatą. 

Iš šio jaukaus miestelio judėkime į rajono savivaldy- 
bės centrą - Molėtų miestą, esantį už 10 km. Į Molėtus 
subėga keliai iš Ukmergės, Anykščių, Vilniaus, Utenos, 
Ignalinos ir Pabradės miestų. Čia telkšo daug ežerų: 
mieste tyvuliuoja Pastovis, tolėliau - Luokesų, Siesarties, 
Dūrių ežerai. Miesto centre €3, netoli Jaunimo aikštės, 
Vilniaus g. 42, dėmesį patraukia raudonas pastatas - Žy- 
dams priklausęs parduotuvių kompleksas E8. Apžiūrėję 
šį kultūros paveldo objektą judėkime toliau ir sankir- 
toje su Jono Pauliaus II gatve (nr. 1) išvysime Šv. apaš- 
talų Petro ir Povilo bažnyčią 63. Tai didinga šventovė, 
kelianti į viršų du bokštus ir kviečianti apžiūrėti interjere 
saugomus meno kūrinius. Nepamirškime ir Molėtū- 
no E - miesto malūno. Jį pasieksime iš Vilniaus g. pa- 
sukę Anykščių link S. Dariaus ir S. Girėno gatve, vėliau - 
Molėtūno gatve. Malūnas stovi šalia Siesarties upės. 

Molėtūno g. grįžkime į S. Dariaus ir S. Girėno g. ir 
vykime apie 17 km į Alantą. 119 kelias - tai Alantos ke- 
lias su kalneliais, žinomas tarp keliaujančiųjų iš Molėtų 
į Anykščius. Vienas įspūdingiausių Lietuvos kelių yra 
vingiuotas ir nuolat kyla ir leidžiasi iškilusiomis nedi- 
delėmis kalvomis, todėl sukelia daug įspūdžių. Pakeliui 
išvysime Dūrių, Limino ežerus, kol galiausiai kelias pra- 
dės vingiuoti pro didelę teritoriją apimantį Alantos miš- 
ką. Jį pravažiavę, sukime dešinėn ir už 1 km pasieksime 

Naujasodį. Prie Virintos upelio stovi Alantos dvaras (3, 
po žemės reformos pavadintas Naujasodžio vardu. Pasi- 
grožėkime dvaro parku, neoromaninio stiliaus rūmais. 
Užeikime į vidų - čia įkurtas Naujasodžio muziejus. 
Grįžkime į 119 kelią ir apie 3 km važiuokime į Alan- 
tą. Bažnyčios g. 3 stovi miestelio puošmena - baltuojanti 
Šv. apaštalo Jokūbo bažnyčia €2. Įspūdį palieka du didingi 
bokštai su smailėmis bei viduryje jų įkomponuota rože. 
Interjeras taip pat vertas dėmesio - dekoruoti skliautai 
ir paskliautės kvies čia pabuvoti ilgėliau. Nuo bažnyčios 
atsisukime į Turgaus aikštę, kurioje stovi senoji smuk- 
lė 63, XVIII a. buvusi nakvynės ir poilsio vieta pro Alan- 
tą keliavusiems žmonėms. Šalia aikštės keliautojų žvilgs- 
nį patraukia renovuoti Alantos gimnazijos pastatai 2. 
Pakeliui į Skudutiškį, esantį už maždaug 16 km į 
šiaurės rytus, sustokime Maišiakulės kaime (3 km nuo 
Alantos), kur prie Vastapos upelio stūkso piliakalnis €0, 
Užlipkime ant šio kalno ir išvysime šalia tyvuliuojantį 
Vastapo ežerą, stovintį malūną ir užtvanką. Keliaudami 
4903 keliu į Skudutiškį, žavėsimės Kėgžlio, Vastapo eže- 
rais, miškingomis vietovėmis. Ties Kaniūkais sukime į 
2805 kelią, kuris taip pat apsuptas miškų ir ežerų. Sku- 
dutiškyje pasidžiaukime Juodžio ežeru ir prie Skudutės 

Molėtų panorama nuo Pastovėlio kranto 


VIDENIŠKIAI 


€B šv. Lauryno bažnyčios ir 

vienuolyno kompleksas 

Šv. Lauryno bažnyčia ir vienuolynas - kuni- 
gaikščių Giedraičių palikimas. XV-XVIII a. žemės 
valdos priklausė Giedraičiams, kurie ir rūpinosi sa- 
kralinio pastatų komplekso statyba. Pirmoji bažny- 
čia pastatyta 1549 m. Motiejaus Giedraičio rūpesčiu. 
Antroji bažnyčia ir atgailos kanauninkų vienuoly- 
nas buvo pastatyti XVII a. pradžioje. Prie bažnyčios 
buvo pristatyta kvadratinė koplyčia su rūsiu-mauzo- 
liejumi Giedraičių šeimos palaikams. O vienuolynas 
tapo svarbiu Atgailos kanauninkų dvasinio gyveni- 
mo židiniu. Pastatų ansamblis labai nukentėjo per 
XVII a. vykusį karą, todėl ne kartą buvo perstatytas 
ir atnaujintas. Mūrinės renensanso ir baroko stilių 
bažnyčios fasade dominuoja 42 m aukščio bokštas, 
viduje saugomi kultūros paveldo objektai s paskelbti 
altoriai, fundatoriaus Mykolo Giedraičio portretas, 
šventųjų paveikslai ir kt. Išlikusi ir vertinga bei reta 
vienuolyno sieninė portretinė tapyba, XVII a. me- 
morialinės lentos pirmajam vienuolyno viršininkui 

Ipolitui Žepnickui ir komplekso fundatoriui atminti. 
Videniškių bažnyčios ir vienuolyno kompleksas pa- 
skelbtas kultūros paveldo objektu. 





Videniškių Šv. Lauryno bažnyčios sakykla 


Molėtai - miestas, išsidėstęs pačiame ežeryno 
centre. 1387 m. dokumente, kuriuo didysis kuni- 
gaikštis Jogaila Vilniaus vyskupams užrašė kaimą, 
pirmą kartą buvo paminėtas Molėtų vardas. Ši vie- 
tovė garsėja ežerais, kuriuos taip pamėgę mūsų ša- 
lies poilsiautojai. Miestą iš šiaurės, rytų ir pietų supa 
Stirnių, Dūrių, Siesarčių, Luokesių ežerai, teka Sie- 
sarties upė. Rytuose plyti Lakajų ežerynas: Baltieji 
ir Juodieji Lakajai, Gėluotas, Kertuojai, Bebrusai. 
Teigiama, kad šiam ežerynui susiformuoti padėjo le- 
dynmetis, kai prieš 10-12 tūkst. metų atšilus klima- 
tui ėmė tirpti mūsų kraštą dengę ledynai. Tuomet čia 
ir susiformavo apie 300 ežerų ir mažesnių ežerėlių. 
2000 m. miesto aikštėje pastatytas Tomo Daunoros 
sukurtas laikrodis, auga didžioji pocūgė, aukštai iš- 
kilusi Šv. Nepomuko statula (skulpt. V. Jurevičius, 
1991). Pastovio ežero pakrantėje įkurtas dekoratyvi- 
nių skulptūrų ansamblis. 

upelio išsidėsčiusiais mitologiniais akmenimis (0. Čia 
jų - net keturi! Prie slūgsančių akmenų išvysime čiur- 
lenantį šaltinį. Apžiūrėkime ir medinę liaudies architek- 
tūros formų Švč. Trejybės bažnyčią (P, šalia jos stovinčią 
trijų tarpsnių varpinę. 

2821 keliu, po to A14 magistrale vykime į Kulionių 
kaimą. Ties Virintų ežeru sukime dešinėn į 2817 kelią 
ir važiuokime itin ežeringa vietove - net pro 10 ežerų 
ir ežerėlių! Mus pasitiks ir Labanoro regioninis parkas. 
Pasimėgaukime ežerų gamtovaizdžiu, nuvykime prie 
Piliakalnio gatvės gale stūksančio piliakalnio 49. Nuo jo 
atsiveria nepakartojamas Želvų ir Trinktinio ežerų vaiz- 
das, nes jie tyvuliuoja čia pat. Būtinai aplankykime ir žy- 
miojoje Molėtų astronomijos observatorijoje 1, įkurto- 
je ant Kaldinių kalvos, netoli piliakalnio. Verta pamatyti 
didžiulius teleskopus, įstabių planetų, žvaigždžių, galak- 
tikų nuotraukas, o jei atvyksime giedrą naktį - būsime 
pakviesti pasižvalgyti ir po dangų. Užsukime ir į Etno- 
kosmologijos muziejų, įsikūrusį šalia, Kapelių kalvoje. 

Galiausiai vykime aplankyti Mindūnų kaimo, tikro 
gamtos kampelio. Čia mėlynuoja Siesartis, Baltieji Laka- 
jai, garsieji Stirniai. Tikri žvejai neliks abejingi 1988 m. 
įkurtam Ežerų žvejybos muziejui U2, kuris supažindina 
su žvejybos eksponatais: senaisiais tinklais, įrankiais, 
taip pat XIX a. žvejų kambariu. Dėl muziejaus lankymo 
reikia iš anksto susitarti telefonu. Galime keliauti toliau 
pažinti Molėtų krašto. « 

Molėtų Šv. apaštalų Petro ir Povilo bažnyčia 


Molėtų miestas ir apylinkės 





Žydų prekyvietės Molėtuose 


Žydų prekyvietės 

1870 m. du trečdalius miesto gyventojų sudarė 
žydai. Tik Molėtuose yra išlikę tradiciniai žydų namai, 
pastatyti šalia turgaus. Miesto centre galime pamatyti 
Raudonaisiais mūrais vadinamą žydų prekybinį pastatą. 
Tai XIX a. pab. - XX a. pr. prekybos kompleksas, kuria- 
me iki 1940 m. buvo įsikūrusios privačios žydų krautu- 
vėlės. Tai vieno aukšto, dviejų dalių pastatai su rūsiais. 
Namo pirmajame aukšte buvo parduotuvės, o viršuje — 
gyvenamosios patalpos. Ši architektūrinę vertę turinti 
statinių grupė yra įspūdingiausia ir gražiausia iš to, kas 
yra išlikę Molėtuose po Antrojo pasaulinio karo. 





Alantos dvaro rūmai 


Molėtų miestas ir apylinkės 


€B šv. apaštalų Petro ir Povilo bažnyčia 

Šv. apaštalų Petro ir Povilo bažnyčia stovi Molėtų 
miesto SEDME. Šventovė buvo starama 1900- 2 m. 
mis. Per Antrąjį pasaulinį karą šventovė buvo sugriauta 
ir atstatyta tik 1977 m. Bažnyčia - neobaroko stiliaus, 
bazilikinė, ją sudaro du bokštai ir trys navos. Bažny- 
čios vertingiausiais paveikslais laikomi: „Šv. Laurynas“, 
„Švč. Mergelė Marija tarp angeliukų“, „Šv. Petro ir Pau- 
liaus Atsisveikinimas“. Švč. Mergelės Maloningosios 
paveikslas, kuris kabo šoniniame bažnyčios altoriuje, 
yra vienas seniausių paveikslų, minimas dar 1726 m. 
bažnyčios vizitacijos akte. 





68 Vandens malūnas 


Raudonų plytų Molėtų vandens malūnas - mies- 
to puošmena, stovinti ant Siesarties upės kranto. Tai 
mūrinis statinys, gavęs Molėtūno vardą. 1914 m. sta- 
tytas vandens malūnas yra paskelbtas technikos pa- 
veldo objektu. Viena statinio dalis yra vieno aukšto, 
kita - dviaukštė, 


ALANTA 


03 Alantos (Naujasodžio) dvaras 
Naujasodžio dvaras įsikūręs apie 2 km į rytus nuo 
Alantos miestelio, prie Virintos upės. Neoromaninio 
stiliaus dvaro rūmai statyti XIX a. Stačiakampio for- 
mos vieno aukšto pastatą su dviaukšte centrine dalimi 


i r . Urana Pra 

puošia trikampis frontonas, o kairioji pusė Žavi praei- 
vius iškilusiu bokštu. Rūmų fasadui gyvybingumo su- 
teikia neoromantinio stiliaus arkučių formos juostos. 
1959 m. Alantos dvare buvo įkurtas Žemės ūkio tech- 
nikumas. Nuo 1968 m. dvare veikia muziejus, kurio 
eksponatai - liaudies buities, darbo ir namų apyvokos 
reikmenys, surinkti Naujasodžio apylinkėse. Dvaro rū- 
mai ir parkas paskelbti kultūros paveldo objektu. 

www.muziejai.lt/moletai/naujasodzio bibliotekos 
muziejus.htm 


Alantos Šv. apaštalo Jokūbo bažnyčia 


Pirmoji Šv. apaštalo Jokūbo bažnyčia buvo pastaty- 
ta apie 1504 m. Bėgant metams, Alantos bažnyčia buvo 
atstatinėjama ir tvarkoma. 1903 m. architektas Karlas 
Eduardas Strandmanas parengė naujos bažnyčios pro- 
jektą. Šventovė buvo baigta statyti 1912 m. Bažnyčia - 
neoromaninio stiliaus, lotyniško kryžiaus plano, hali- 
nė, trinavė, su pusapskride apside. Pagrindinį fasadą 
išryškina du aukšti (51 m) bokštai, kurių skirtinguose 

tarpsniuose išsidėstę įvairių dydžių bei formų langai 
ir nišos. Fasadui puošnumo ir prabangumo suteikia 
apskritas langas — rožė. Ne mažiau puošnus ir šven- 
tovės interjeras su kryžminiais skliautais, kuriuos re- 
mia pilioriai su kapiteliais, išmargintais ornamentinė- 
mis juostomis. Paskliautėse nutapytos angelų figūros. 
Sakyklos stogelis dekoruotas Šv. arkangelo Mykolo 
skulptūra. Bažnyčioje nemažai molbertinės tapybos 
darbų, iš kurių labiausiai vertinamas 1851 m. Felikso 
Smuglevičiaus nutapytas paveikslas „Nukryžiuotasis“. 


Smuklė stovi Alantos miestelio aikštės pakraš- 
tyje. Ji pastatyta XVIII a. pirmojoje pusėje. Smuklės 
pastatas — ilgo stačiakampio plano, kurį sudaro ašinė 
kompozicija su dviem dalimis. 1892 m. po smuklę nu- 
siaubusio gaisro ji buvo rekonstruota. Pamatai - akme- 
niniai, o sienos - akmenų ir plytų mūro. Alantos smuk- 
lė buvo užeiga ir nakvynės namai prie judraus kelio, 
skirti apsistoti pro šalį važiuojantiems keliautojams. 





Alantos smuklė 


Alantos miestelio mokykla, kurioje mokėsi tik 
keturi mokiniai, pirmą kartą rašytiniuose šaltiniuo- 
se paminėta 1781 m. 1853 m. buvo įsteigta Alantos 
parapinė mokykla. 1905 m. ėmė veikti daraktinė 
mokykla, kurios daraktoriais buvo Jankauskas ir 
J. Korsakas. 1906 m. įsteigtos valstybinės mokyklos 
vadovu buvo A. Kliučinskas. Alantos pradžios mo- 
kykla pradėjo veikti 1918 m., 0 1944 m. tapo Alantos 
progimnazija, kuri 1950 m. pavadinta Alantos vidu- 
rine mokykla (nuo 2011 m. - Molėtų rajono Alan- 
tos gimnazija). 

€0) Maišiakulės piliakalnis 


Maišiakulės piliakalnis, datuojamas I-II tūkst. pr., 
stūkso Maišiakulės kaime, Vastapos kairiajame krante. 
Piliakalnį sudaro trikampė 15 m ilgio ir 30 m pločio 
aikštelė. Taip pat čia supiltas 1 m aukščio ir 19 m pločio 
pylimas, už kurio iškastas griovys. Šlaitai statūs - 24 m 
aukščio. Paskelbtas kultūros paveldo objektu. Maždaug 
už 500 metrų nuo piliakalnio stovi vandens malūnas, 
pastatytas XX a. pr., su užtvanka. 


SKUDUTIŠKIS 


€0 Skudutiškio akmenys 


Skudutiškio miestelio akmenys išsidėstę Skudutės 
upelio dešiniajame krante. Tai pilko granito akmenys 
su ženklais: „Marijos pėda“, „Dievo pėda', „Jėzaus šir- 
dis“ ir „Vyties kryžius“. Šalia akmenų teka šaltinis, kurį 
vietos gyventojai vadina šventu. Pasakojama, kad šie 
akmenys esantys stebuklingi, prie jų ypač daug žmo- 
nių susirenka per Skudutiškio bažnyčioje vykstančius 
Švč. Trejybės atlaidus. Akmenys paskelbti kultūros pa- 
veldo objektu. 

60) švč. Trejybės bažnyčia 

Medinė Švč. Trejybės bažnyčia stovi Skudutiškio 
kaime, kuris yra 4 km į vakarus nuo Utenos-Molėtų 
kelio. 1724 m. vietoj senosios šventovės buvo pastaty- 
ta koplyčia, kurią 1859 m. perstatė ir padidino kuni- 
gas Juozapas Povilauskas su parapijiečiais. Dabartinė 
medinė bažnyčia buvo pastatyta 1939 m. klebono Sta- 
nislovo Čelkaus. Bažnyčia - lotyniško kryžiaus plano, 
ją sudaro aukštas bokštas ir sudėtingos kompozicijos 
fasadas. Šventovėje kabantis Švč. Mergelės Marijos So- 
pulingosios paveikslas tikinčiųjų laikomas stebuklingu. 
Šventoriaus tvora sumūryta iš akmenų, o šalia jos - 
kryžius ir medinė varpinė. 


KULIONYS 
(B Kulionių piliakalnis 


Kulionių kaime stūksantis piliakalnis datuojamas 
I-II tūkst. pradžia. Želvų ežero pusiasalyje esantis pi- 
liakalnis apaugęs medžiais. Jis apsuptas Želvų ir Trinkti- 
nio ežerų, miškų. Tyrėjimų metu piliakalnyje buvo rasta 
brūkšniuotos ir žiestos keramikos dirbinių. Jo šlaitai 
statūs, 30 m aukščio. Legendos pasakoja apie piliakalnio 
vietoje gyvavusį miestą, kurį paliko jo valdovas, dar ir 
dabar atklystantis į savo buvusio miesto vietą. 


(8 Molėtų astronomijos observatorija 


Didžiausia Lietuvos observatorija įsikūrusi ant 
200 m aukščio Kaldinių kalvos, Kulionių kaime. Ob- 


Molėtų miestas ir apylinkės 


servatorijoje pirmas teleskopas sumontuotas 1969 m. 
Dabar veikia trys teleskopai, iš kurių vienas - didžiau- 
sias mokslinės paskirties teleskopas šiaurės Europo- 
ję - 165 cm skersmens. Molėtų observatorija yra ne 
tik mokslinių Visatos tyrimų centras, joje vyksta ir pa- 
žintiniai renginiai, skirti visuomenei: „Tyrėjų naktis“, 
„Žvaigždėtos naktys“. Tai vieta, kurioje išvysime įspū- 
dingų planetų, žvaigždžių ir galaktikų nuotraukų, daly- 
vausime ekskursijose, kurios vyksta tik naktimis. Jeigu 
nebus debesuota, išvysime naktinį dangaus vaizdą, „iš 
arti — gražiuosius dangaus kūnus, žvaigždynus ir ryš- 
kiausias Žvaigždes. 

(0 http://mao.itpa.lt 





Ekskursija Etnokosmologijos muziejuje 


MINDŪNAI 


(B Žvejybos muziejus 

Mindūnai tituluojami ežeringiausiu Molėtų kraš- 
to kampeliu. Čia nuo 1988 m. įsikūręs Ežerų žvejybos 
muziejus. Muziejaus kūriniai eksponuojami dviejuose 
pastatuose, kuriuos jungia senovinė eglišakių tvora 
ir lauke esanti ekspozicija. Muziejuje galime išvysti 
XIX a. pab. žmonių naudotus žvejybos įrankius bei 
žvejo kambarį ir kamarėlę, pasigrožėti drožėjo Stasio | 
Karanausko sukurtais stogastulpiais. Muziejuje stūkso 
ir įspūdingai atrodantis 4 metrų ilgio luotas. 2005 m. 
buvo atidarytas ir dar vienas eksponatas - žvejo pa- 
darginė. Dėl muziejaus aplankymo reikia iš anksto 
susitarti telefonu. 
(D www.muziejus.moletai.lt/ezeru zvejybos 
muziejus.htm 

Molėtų rajono 
savivaldybės 

Mūsų ekskursija po pietinę Molėtų rajono savival- 
dybės dalį prasideda Rudesoje, pasiekiamoje iš 173 ke- 
lio. Tarp Rudesėlės ir Rudesos ežerų įsikūrusiame kai- 
me atrasime IV-XII a. pilkapyną 68 - senąją laidojimo 
vietą. Toliau 173 keliu važiuokime į Inturkę, kur mus 
pasitiks dešinėje kelio pusėje tyvuliuojantis Galuonų 
ežeras. Inturkėje apžiūrėkime medinę Švč. Mergelės 
Marijos Ėmimo į dangų bažnyčią £3 ir šalia stovinčią 
varpinę su XVII a. varpu. Važiuodami į Joniškio mies- 
telį, stabtelėkime Garšvėnų kaime, ten pūpso mitologi- 
nis Velnio akmuo 63. 

Nuo Garšvėnų pavažiuokime 6,5 km ir mes jau 
Joniškyje. Kartais keliautojai sumaišo Joniškį (miestą 
ir miestelį) ir Joniškėlį. Atsipūskime prie Arino ežero, 
kuris tyvuliuoja prie miestelio, ir apžiūrėkime ežero 
krante stovinčią medinę Šv. apaštalo Jokūbo bažny- 
čią €3. Kelionę tęskime tuo pačiu 173 keliu - vykime į 
Arnionių I kaimą, kuris garsėja išlikusia dvaro sody- 
ba 2 ir žuvininkystės ūkiu (3. Apžiūrėkime puošnius 
rekonstruojamus dvaro rūmus, parką, dar menančius 
grafų Tiškevičių valdymo laikus. 

173 keliu grįžkime Joniškio link ir apie 15 km vy- 
kime į Dubingius - Asvejos regioninio parko centrą. 
Kelionė į Dubingius neprailgs: važiuojant 2812 keliu 
mus pasitiks Nikajo, Baluošo, Žverno ežerai, o prie pat 
Dubingių - ir pats ilgiausias Lietuvoje ežeras Asveja €8. 
Pasivaikščiokime jo pakrante, nes čia įrengtas Asve- 
jos regioninio parko Dubingių pažintinis gamtos ta- 
kas £3. Taip pat verta aplankyti vieną svarbiausių Du- 
bingių objektų - senąją smuklę B, pastatytą XIX a., 
kurioje dabar įsikūrusi Asvejos regioninio parko di- 
rekcija. Nepabijokime laiptais užlipti į ežero pusiasalyje 
stūksančią kalvą — senąją piliavietę 00, menančią Vy- 
tauto Didžiojo ir didikų Radvilų laikus. Čia driekiasi 
Dubingių piliavietės pažintinis takas. 

Pervažiuokime tiltu per Asvejos ežerą ir apie 
13 km važiuokime į Giedraičius. Mus pasitiks tyvu- 
liuojantis Klemento ežeras, prie senojo Molėtų kelio, 


1:250 000 
25 5km 

Vilniaus g. 55A, baltuojanti Šv. Baltramiejaus bažny- 
čia (X su akmenine varpine. Toliau dešinėje - pamink- 
las Nepriklausomybės kovose už Lietuvos laisvę Žu- 
vusiems kariams (0. Pasivaikščioję senojoje miestelio 
dalyje W vykime į Martyniškius. Kelias, besidriekiantis 
nuo Giedraičių iki Didžiokų dvarvietės, - tai senasis 
Molėtų plentas. Eismas šiame kelyje nėra intensyvus, 
tačiau čia daug posūkių, kalnelių. Tokiu keliu važiuoti - 
irgi didelė pramoga. Už maždaug 2 km privažiuosime 
Martyniškius. Prie Klemento ežero išvysime buvusią 


dvaro sodybą t - Nepriklausomos Lietuvos diplomato 
Kazimiero Graužinio gimtinę. 
Paskutinė mūsų stotelė - Didžiokai, esantys 


už maždaug 7 km. Čia išvysime Jelenskių šeimos dva- 
ro palikimą - apvalios formos koplyčią-mauzoliejų 

Ji stovi kitoje kelio pusėje nei buvusios dvarvietės vieta 
su parko fragmentu. Dabar koplyčioje vyksta meni- 
ninkų darbų parodos, rengiami koncertai, literatūri- 
niai vakarai. = 

187 laipteliai į Dubingių piliakalnį 


Netoli Rudesos kaimo rastas pilkapynas, 
datuojamas IV-XII a. Tada Rytų Lietuvoje buvo 
paplitęs laidojimas pilkapiuose. Dažniausiai pil- 
kapiai būna 5-7 m skersmens. Vienoje vietovėje 
būna keliolika arba keli šimtai pilkapių. Kai kur 
aplink pilkapį būdavo iškasamas griovys arba su- 
kraunamas akmenų žiedas. Mirusieji pilkapiuose 
būdavo laidojami su įkapėmis - papuošalais, įran- 
kiais, ginklais. 


14 km į pietryčius nuo Molėtų miesto yra se- 
nas Inturkės kaimas. Kaimo viduryje stovi klasiciz- 
mo stiliaus Švč. Mergelės Marijos Ėmimo į dangų 
bažnyčia. Pirmoji bažnyčia Inturkėje buvo pastaty- 
ta 1555 m. Dabartinės bažnyčios pastatas iškilo po 

1757 m., nors jos fundacija buvo patvirtinta 1939 m. 
XIX a. bažnyčia buvo perstatyta ir įgavo dabartinę iš- 
vaizdą. Jos vidų puošia XVIII a. mediniai barokiniai 
altoriai, kabo keletas XVIII a. paveikslų. Šventovės tvora 
sumūryta iš riedulių, ją puošia tinkuoti, trijų arkų vartai. 

Šalia Inturkės bažnyčios stovi varpinė, kurioje kabo 
1671 m. pagamintas žalvarinis varpas (aukštis - 39 cm; 
skersmuo - 44 cm). Varpas - vientiso silueto, jo viršų 
juosia dvi augalinio ornamento juostos, tarp kurių yra 
lotyniškas įrašas. Jame nurodyta varpo pagaminimo vie- 
ta. Anksčiau varpas kabėjo Rudesos kapinių koplyčioje, 
apie 1973 m. įkeltas į Inturkės bažnyčios varpinę. 





Inturkės Švč. Mergelės Marijos Ėmimo į dangų bažnyčios ložė 


Inturkės seniūnijos Garšvėnų kaimas gali didžiuo- 
tis turėdamas gamtos paveldo objektą - Velnio akmenį. 
Tai vienas iš maždaug 600 Lietuvoje žinomų mitolo- 
ginių akmenų. Šie akmenys su išoriniais ženklais daž- 
niausiai randami buvusiose šventose vietose ir siejami 
su pagoniškuoju tikėjimu bei apeigomis. 

Joniškio Šv. apaštalo Jokūbo bažnyčia 


Joniškio Šv. apaštalo Jokūbo bažnytėlė buvo pasta- 
tyta XVIII a. pradžioje jėzuitų vienuolių iniciatyva. Prie 
bažnyčios glaudėsi parapinė mokykla, keletas vienuolių 
brolijų. 1848 m. medinę šventovę atnaujino klebonas 
Felicijonas Petrauskas. Prie medinės, dvibokštės, liau- 
diško baroko stiliaus bažnyčios glaudžiasi dvi žemes- 
nės zakristijos, o mūrine tvora apjuostame šventoriu- 
je palaidotas draudžiamą lietuvišką spaudą platinęs 
kun. Stanislovas Šlamas. 


Arnionių kaime esanti dvaro sodyba mena XVI a,, 
tada šiose žemėse įsikūrė didikai Narbutai. Vėliau val- 
dos priklausė Radviloms, Šveikovskiams, Masalskiams, 
Kostrovickiams, o XIX a. antrojoje pusėje Arnionių 
dvarą ėmė valdyti grafas Jonas Vytautas Tiškevičius 
(1831-1892). Vėliau sodybą jis perleido savo sūnui, o šis 
savajam - Mykolui Zigmantui Tiškevičiui (1903-1974), 
valdžiusiam jį iki Antrojo pasaulinio karo. Buvusioje 
dvaro sodyboje tebėra nemažai išlikusių statinių: dva- 
ro rūmai, arklidė, kalvė, oficina, kumetynas, oranžerija, 
svirnas. Tebeveši ir sodybai priklausęs parkas. Iš visų 
sodybos statinių išsiskiria maždaug 1800 m. tuo metu 
dvare gyvenusių Kostrovickių pasistatyti vienaaukščiai 
klasicistinio stiliaus rūmai su šešių kolonų portiku. Ma- 
noma, kad ne tik šiuos rūmus, bet ir kitus dvaro stati- 
nius projektavo lietuviškojo klasicizmo kūrėjas Laury- 
nas Stuoka-Gucevičius. Sovietiniais metais dvaras buvo 
nacionalizuotas ir jo pastatuose veikė įvairios įstaigos: 
mokykla, paštas, žuvininkystės ūkio kontora ir kt. Dvaro 
sodyba paskelbta kultūros paveldo objektu. 


Molėtų apylinkės: didikų pėdsakais 


03 Žuvininkystės ūkis 

Arnionių kaimas garsėja ne tik kadaise čia buvusia 
gražia dvaro sodyba, bet ir žuvininkystės ūkiu. Jį dar 
XIX a. pabaigoje įkūrė ichtiologas Mykolas Girdvainis. 
Dabar tvenkiniai priklauso UAB „Armolė“, užsiiman- 
čiai didmenine žuvų prekyba. Jiems naudojamas Arino 
ir Vidugirio (Pravalo) ežerų vanduo. Arnionių tvenki- 
niai užima 730,46 ha teritoriją. Čia veisiami ir auginami 
karpiai, lynai, lydekos, sterkai, karosai. Taip pat šiame 
žuvininkystės ūkyje organizuojama mėgėjiška žvejyba. 


DUBINGIAI 


Asvejos ežeras ir regioninis parkas 
Lankantis Dubingiuose, puiki proga pamatyti il- 
giausiu Lietuvos ežeru tituluojamos Asvejos nuosta- 
bų kraštovaizdį. Didelę dalį šio vandens telkinio supa 
tankūs miškai, tačiau yra ir atvirų pakrančių, kuriose 
įrengtos poilsiavietės ir atsiveria platus ežero krantų 
vaizdas. Geriau pažinti Asvejos regioninio parko apy- 
linkes galima irstantis valtimi. Stebina įspūdingas ežero 
ilgis (apie 22 km), aukšti krantai, pusiasaliai ir iš van- 
dens iškylančios salelės. Paminėtina, kad šis vandens 
telkinys tituluojamas ne tik ilgiausiu ežeru Lietuvoje, 
bet ir trečiuoju pagal gylį: giliausia vieta - apie 50 m. 

Dubingių smuklė 

€3 Dubingių pažintinis gamtos takas 


Lankantis Molėtų rajono pietuose esančiame Du- 
bingių miestelyje, vertėtų pasivaikščioti Dubingių pa- 
žintiniu gamtos taku. Jo ilgis - 1,2 km. Šis takas prie 
Asvejos ežero buvo įrengtas 2004 m. ir priklauso Asve- 
jos regioniniam parkui. Keliaudami taku ne tik galime 
mėgautis puikiais gamtos reginiais, bet ir įgyti daugiau 
botanikos žinių - take stovi stendai su įvairių augalų ap- 
rašymais. Norėdami atsikvėpti, galime sustoti įrengtoje 
pavėsinėje. Dalį pažintinio tako sudaro gana aukštame 
šlaite įrengti laiptai, - įvertinkime savo jėgas. 


6) Dubingių smuklė 

Viena iš Asvejos regioninio parko teritorijoje esan- 
čių kultūros paveldo objektų - buvusi Dubingių smuk- 
lė. Tai 1842 m. grafo Boleslovo Tiškevičiaus pastatyti 
užvažiuojamieji namai. Šį stačiakampio plano liaudies 
architektūros pastatą sudarė gyvenamoji dalis ir rati- 
nė. Jis buvo akmens mūro pamatais, suręstas iš rąstų, 
šiaudiniu stogu. Tarpukariu čia veikė restoranas, pora 
parduotuvių. Pokariu smuklė turėjo įvairių paskirčių: 
čia buvo parduotuvė, vėliau gyvenamasis namas, dar 
vėliau - pastatas gyvuliams laikyti, galiausiai - pieninės 
punktas. 1968 m. atlikta restauracija, įkurta poilsinė. 
2008 m. joje įsikūrė Asvejos regioninio parko direkcija. 

Dubingių piliavietė 


Dubingių piliavietė 

Dubingių piliavietė - vienas įdomiausių Asvejos 
regioniniame parke esančių kultūros paveldo objektų. 
Ši maždaug 500 m ilgio ir iki 200 m pločio kalva stūk- 
so Asvejos ežero pusiasalyje. Spėjama, kad šioje vietoje 
jau XIV a. galėjusi būti pilis, nors to griežtai tvirtinti 
archeologai nedrįsta. Tačiau žinoma, kad jau XV a. pr., 
po Žalgirio mūšio, šioje vietoje pilį pastatė Vytautas 
Didysis. Čia pat buvo įkurta ir bažnyčia. XV a. pab. - 
XVI a. pr. pilis priklausė Radviloms. Po slaptų vedybų 
į pilį atvyko didysis kunigaikštis Žygimantas Augustas 
su Barbora Radvilaite, kuri čia liko keliems mėnesiams 
ir rašė laiškus išvykusiam savo vyrui. Tyrinėjant pilia- 
vietę nustatyta, kad čia stovėjo mūriniai, dviaukščiai 
rūmai su bokštu ir rūsiais. Senosios šventovės vietoje 
XVII a. iškilo nauja renesansinė bažnyčia, kurioje vė- 
liau buvo surasti karstai su aštuonių asmenų palaikais. 
Radvilų giminės karstai 2009 m. buvo perlaidoti krip- 
toje Dubingių piliavietėje. Kapo vietą ženklina gulsčias 
antkapis, ant kurio išgraviruotas epitafijos tekstas se- 
nuoju XVI-XVII a. stiliumi. 


GIEDRAIČIAI 
Šv. Baltramiejaus bažnyčia 


Giedraičių miestelį jau porą amžių puošia Giedrai- 
čių Sv. Baltramiejaus bažnyčia. Pirmoji šventovė šiame 

didikų pėdsakais 

miestelyje iškilo dar XV a. pirmojoje pusėje. Dabartinė 
bažnyčia pastatyta 1809 m. vyskupo Juozapo Arnulfo 
Giedraičio rūpesčiu. Šio dvasininko širdis, paties jo iš- 
sakytu pageidavimu, po mirties (1838 m.) buvo įmūry- 
ta į šventovės sieną, viduje kabo fundatoriaus paveiks- 
las. Bažnyčia - mūrinė, bebokštė, trikampiu frontonu. 
Ji - puikus klasicizmo stiliaus sakralinės architektūros 
pavyzdys. Šventovės viduje galima pamatyti XIX a. pr. 
įrengtus vargonus, nemažai vertingų dailės kūrinių. Ša- 
lia bažnyčios nuo XIX a. vid. stovi taip pat klasicizmo 
stiliaus varpinė, kurią projektavo Karolis Gregotovičius. 


Paminklas Lietuvos kariams 

Giedraičių miestelyje stūkso svarbų istorinį įvykį 
žymintis betono obeliskas - paminklas „Karžygiams, 
žuvusiems už Lietuvos laisvę 1920 m.“ (lapkričio 17- 
21 d.). Tais metais Lietuvos kariai susikovė su Lenkijos 
kariuomene, vadovaujama gen. Liucijaus Želigovskio. 
Lenkams užgrobus Vilnių ir besiveržiant gilyn į Lietuvą, 
kelią jiems užkirto Lietuvos kariuomenė, vadovaujama 
gen. Silvestro Žukausko. Lietuvių pasipriešinimas buvo 
sėkmingas - lenkų veržimasis sustabdytas. Tie, kurie ties 
Giedraičiais ir Širvintomis žuvo narsiai kovodami už tė- 
vynės laisvę, yra pagerbti įjamžinus jų pavardes obeliske, 
kurį 1928 m. sukūrė dailininkas Antanas Jaroševičius. 
Šis paminklas yra vienintelis iš Nepriklausomybės ko- 
voms skirtų paminklų, išlikęs ir sovietmečiu. 


Molėtų apylinkės: didikų pėdsakais 


a 


£ * 
m 
ž 
f < P s 
Ei, Zi "27 
—- T TIA a i 
ka - 
r “ Ę 
"B. 
A 


2 + AS - - Ū 
KLO jį ; 
GA = 7 ka Li 


NL 
"e 


ŽŽ k“ 
- L —B 
T " . 


K“ 
3 
i 
“ 
J 
4.7 
„ 
1 
!' 


7 " Akadas A 


Paminklas Lietuvos kariams 


Įdomi Giedraičių miestelio senoji dalis. Ši gyven- 
vietė pirmąkart buvo paminėta 1338 m. didžiojo Lie- 
tuvos kunigaikščio Gedimino sutartyje su Livonijos 
ordinu (šie metai laikomi miestelio įkūrimo data). Vė- 
liau nuo kunigaikščių Giedraičių giminės, kuri ilgus 
amžius šeimininkavo šioje vietovėje, ir kilo dabartinis 
miestelio vardas. Tai buvo vienas svarbiausių Giedrai- 
čių kunigaikštijos centrų. Dar XV a. čia iškilo pir- 
moji bažnyčia, 1777 m. jau veikė parapinė mokykla. 
Spaudos draudimo metais Giedraičių apylinkėse buvo 
aktyviai platinama lietuviška spauda. Ilgą miestelio 
gyvavimo laikotarpį primena jo įkūrimo 650 metų 
sukakties proga 1989 m. centre atidengtas paminklas 
pokario partizanams. 


Viena įdomiausių lankytinų Giedraičių seniūni- 
jos vietų - Martyniškių dvaras, kitaip dar vadinamas 
šio buvusio dvaro įkūrėjų Graužinių vardu. Jie įsikūrė 
vaizdingoje vietoje prie ežero. Į dvarą vedė iki šiol tebe- 
žaliuojanti medžių alėja. Šiame dvare 1898 m. gimė Ka- 
zimieras Graužinis, vėliau tapęs Nepriklausomos Lie- 
tuvos diplomatu, keletą metų dirbęs prezidento Antano 


Molėtų apylinkės: didikų pėdsakais 





Smetonos sekretoriumi. Po tėvų mirties dvaras atiteko 
jam. Žinoma, kad šioje sodyboje apie 1930 m. svečiavo- 
si ir Lietuvos prezidentas A. Smetona. Buvusioje Grau- 
žinių dvaro sodyboje išlikę vienaaukščiai dvaro rūmai, 
gyvenamasis namas ir želdynai. Šioje teritorijoje taip 
pat yra jau nebe dvaro gyvavimo laikotarpiu statytų gy- 
venamųjų ir ūkinių pastatų. 


XIX a. grafas Kostas Jelenskis pastatė Didžiokų 
dvarą, koplyčią-mauzoliejų, suformavo parką. Apskri- 
toje, kupolu dengtoje koplyčioje buvo palaidoti grafų 
Jelenskių giminės nariai. Po 1940 m. koplyčia buvo 
nuniokota, ją atgaivino skulptorius Aloyzas Smilingis, 
įkūręs dirbtuves. Jo ir kitų Dailės akademijos studen- 
tų pastangomis statinio vidus sutvarkytas ir papuoštas 
akmeninėmis skulptūromis. Ši vieta buvo gaubiama 
menininko rūpesčio iki 1991 m. Jam išvykus, ji vėl sto- 
vėjo apleista iki 2001 m., kol čia įsikūrė Molėtų fotogra- 
fijos klubas „Ekspozicija“. Šiuo metu koplyčia naudoja- 
ma kultūrinėms reikmėms - joje įrengta meno galerija, 
vyksta darbų parodos, plenerai, koncertai. 





Didžiokų dvaro koplyčia 

Turbūt nesuklysime pasakydami, kad Utena — 
ežerų kraštas. Gamtos mylėtojams čia tikras rojus: 
miškai, kalvos, daubos, ežerai ir ežerėliai, kur tik pa- 
žvelgsi. Utenos kraštas gali pasigirti tyvuliuojančiu 
giliausiu Lietuvoje ežeru - Tauragnu, vienu ilgiau- 
sių ežerų - Aisetu — ar gražuoliu Alaušu. Net pačioje 
Aukštaitijos sostinėje - Utenos mieste - galime rasti 
du ežerus: Dauniškio ir Vyžuonaičio. Dauniškio ežero 
pakrantėmis mėgsta pasivaikščioti vietiniai gyvento- 
jai ir miesto svečiai. 

Pažintį su istoriniu Utenos miestu pradėkime 
nuo Utenos dvaro 48 (K. Ladygos g. 18). Permainingą 
dvaro istoriją pasakoja keletas išlikusių pastatų: per- 
statyti dvaro rūmai (dabar - gimnazija), kumetynas, 
kalvė, kluonas, tvartas, dvaro parko likučiai. Visai ša- 
lia K. Ladygos gatvės, vakarų pusėje, už pusės kilo- 
metro plyti Vytauto aikštė. Vakarinėje jos pusėje stovi 
Kristaus Žengimo į dangų bažnyčia 8 (Vytauto a. 1). 
Raudonų plytų šventovė traukia akį išskirtiniu stiliu- 
mi, angelo skulptūra virš durų, o viduje sužavi įspū- 
dinga sakykla su stogeliu, medinė drožinėta krikštyk- 
la, vitražai. 

Iš Vytauto a. sukime į Kęstučio g., o už kelių 
šimtų metrų - į Bažnyčios gatvę. Šios gatvės pabai- 
goje pasieksime Utenio aikštę EB. Joje įsikūręs Ute- 
nos krašto muziejus, kurio ekspozicija supažindina 
su krašto istorija. Šalia muziejaus pastato, aikštėje, 
galime apžiūrėti ir lauko galeriją. Iš Utenio a. vyki- 
me Kauno g. iki J. Basanavičiaus g., kur 36 numeriu 
pažymėtame pastate įsikūrusi arklių pašto stotis €3. 
Utenos ir aplinkinių miestų augimą lėmė nutiestas 
Kauno-Daugpilio plentas. Susipažinę su pirmosios 
klasės arklių pašto stoties istorija vykime toliau J. Ba- 
sanavičiaus gatve į šiaurės rytus. Sankirtoje su Sudeikių 
gatve sukime į pastarąją, kurios pabaigoje, kairėje, išvy- 
sime Dauniškio ežerą E8. Sustokime poilsio aikštelėje, 
pasivaikščiokime puikiai sutvarkyta ežero pakrante. 

Nuo Dauniškio ežero sukime į Užpalių g., o iš jos 
pateksime į 4901 kelią, kuriuo už 10 km pasieksime 
kurortinį Sudeikių miestelį. Sudeikių seniūnijoje ty- 
vuliuoja 22 ežerai, žinoma, gražiausias iš jų - Alaušo 
ežeras (0, kurio pakrantėje ir įsikūręs miestelis. Ap- 
lankykime Sudeikių Švč. Mergelės Marijos bažny- 
čią 8. Baltai dekoruota, įdomios architektūros šven- 
tovė traukia praeivių akį; užsukime ir į vidų pasigro- 
žėti bažnyčios altoriais. 

Važiuodami Alaušo ežero pakrante į šiaurę, 
už maždaug 3 km atvyksime į Bikuškio dvarą (3, 
kuriame šeimininkavo garbingiausios didikų gimi- 
nės: Radvilos, Oginskiai ir kt. Apžiūrėkime išlikusius 
XIX a. pr. dvaro rūmus, kluoną, svirną. Išlikusiame 
senajame dvaro parke auga klevai, bukai, guobos, lie- 
pos, uosiai, erškėčiai. Iš Bikuškio palei Alaušo ežero 
pakrantę toliau vykime į Užpalius. 

Užpaliai — Šventosios upe, Šv. Krokulės šalti- 
niu, žaliuojančiomis pievomis garsėjantis mieste- 
lis. Čia stovi dvi šventovės: Šv. Nikolajaus cerkvė D 
ir Švč. Trejybės bažnyčia 00. Cerkvė byloja apie rusų 
kolonistų apgyvendinimą Užpalių miestelyje. Toliau 
traukime į Užpalių dvaro sodybą (0, nuo kurios prasi- 
dėjo miestelio istorija. 


Utenos apylinkės 

Pasibuvę Užpaliuose keliaukime Šeimyniškių pi- 
liakalnio link. Pakeliui, vos už 2 km nuo Užpalių, pri- 
važiuosime Šeimyniškių atodangą (P su konglomerato 
uola. Už maždaug 1,5 km - Šeimyniškių piliakalnis 
Įkopkime į jį ir pasižvalgykime po upelių išraižytą 
kraštovaizdį, o esant geram orui galime čia atsipūsti. 
Jei turime laiko ir ūpo, aplankykime Arklininkystės 
muziejų 1 Bajorų kaime, 

Tęskime kelionę vykdami į Vyžuonų miestelį, 
kurį išgarsino didikai Radvilos. Užsukę į jį, ant kalne- 
lio išvysime Vyžuonų Šv. Jurgio bažnyčią B. Jos vidu- 
je galime pasigrožėti ornamentine ir figūrine skliautų 
tapyba, kurioje dominuoja gėlių motyvai bei emble- 
minės kompozicijos (aut. J. Janulis, 1937). Manoma, 
kad šios bažnyčios rūsiuose palaidotas Mikalojus 
Radvila Perkūnas. Vyžuonų dvaro sodyba €2 taip pat 
siejama su Radvilų vardu. Apžiūrėkime likusius dvaro 
pastatų likučius ir traukime iki paminklo Vytautui Di- 
džiajam (0. Šio paminklo istorija išskirtinė: 1931 m. 
buvo baigta trejus metus trukusi betoninio paminklo 
Vytautui Didžiajam statyba. Jį, beganydami gyvulius, 
sugalvojo pastatyti trys vietos paaugliai. Šis įvykis 
buvo plačiai aprašytas tarpukario spaudoje. Nuo Vy- 
tauto paminklo driekiasi išskirtinis Vyžuonų gamtos 
paveldo objektas - ozas UJ. Ant šios ledynmetį me- 
nančios kalvos ir baigsime kelionę po Utenos kraštą. » 


Turėdami laiko, iš Utenos galite nuvykti 15 km į ry- 
tus — prie Tauragno ežero. Tai giliausias ir aukščiau- 
siai virš jūros lygio esantis Lietuvos ežeras. Pietinėje 
ežero pusėje stūkso Taurapilio piliakalnis, o šiaurinė- 
je — mitologiniai akmenys: Mokas ir Mokiukas. 

Dauniškio ežero pakrantė Utenoje 


Utenos dvaras - vienas seniausių Lietuvoje, 
žinomas nuo XIV a. Per visą gyvavimo laikotarpį 
dvaras priklausė daugeliui savininkų: jį valdė di- 
dieji kunigaikščiai, vėliau - Mykolas Glinskis, Al- 
bertas Goštautas, Jurgis Astikas, Kristupas Radvila, 
Povilas Valavičius ir kiti didikai. XIX a., panaikinus 
baudžiavą, dvarą pradėjo valdyti Aleksandras Bal- 
cevičius, kuris čia pastatė dvaro rūmus ir ūkinius 
pastatus, įkūrė dvaro parką. Dvaro rūmai buvo 
istorizmo stiliaus, dviejų aukštų, puošti mansar- 
domis, raiškiais stogais, bokšteliais, kolonomis, 
balkonais. Dvarininkas labai mėgo medžioti su 
kurtų veislės šunimis, todėl sodyboje buvo pasta- 
tyta ir šunidė. Nuo 1918 metų dvare veikė „Sau- 
lės“ gimnazija, kuri 1929 m. tapo valstybine. Po 
kelerių metų pagrindinis dvaro pastatas buvo žy- 
miai pakeistas, o ši gimnazija Utenoje veikia iki 
šiol. Joje mokėsi žymūs Lietuvos žmonės: pub- 
licistas Bronius Kviklys, rašytojas Alfonsas Nyka- 
Niliūnas, širdies chirurgas Vytautas Jonas Sirvydis, 
istorikas Adolfas Šapoka ir kt. 


Nėra tiksliai žinoma, kada Utenoje pastaty- 
ta pirmoji bažnytėlė. Vieni teigia, kad ji pastaty- 
ta 1390 m., kiti - kad ją pastatė Vytautas Didysis 
1416 m. Tiksliai žinoma, kad bažnyčia čia stovėjusi 

Utenos Kristaus Žengimo į dangų bažnyčia 


1522 m., nes ją fundavo Žygimantas Senasis. Dabartinė 
Kristaus Žengimo į dangų bažnyčia pastatyta 1884 m. 
pagal architekto S. G. Lukoševičiaus projektą. Utenos 
bažnyčia - reta Lietuvoje, graikiško kryžiaus plano, 
neobarokinio stiliaus. Jos fasadą puošia raudonų ply- 
tų mūras, du bokšteliai ir centre iškilęs didelis kupo- 
las. Virš pagrindinio įėjimo į bažnyčią, ant frontonėlio, 
stovi Šv. arkangelo Mykolo su trimitu skulptūra. Viduje 
stovi didysis Kristaus Žengimo į dangų altorius, staty- 
tas 1900 m. Puošniausias interjero akcentas - gražiai 
išpuošta ir drožiniais dekoruota sakykla su stogeliu, 
kurią XIX a. sukūrė Juozas Paplauskas. Bažnyčios šven- 
toriuje stovi įdomi 1876 m. statyta varpinė - vienas jos 
tarpsnis iš akmenų, kitas - iš plytų mūro. 


Utenio aikštėje, miesto centre, galime išvysti Ute- 
nos kraštotyros muziejų. Muziejus įsikūręs antrame 
pagal senumą Utenos miesto pastate. Šalia muziejaus 
įrengta lauko galerija, kurioje vyksta įvairios parodos. 
Aikštėje dažnai rengiami koncertai. Prieš Pirmąjį pa- 
saulinį karą aikštėje stovėjo mūriniai žydų pastatai, o 
vokiečių okupacijos metais ji vadinosi Hindenburgo 
aikšte. Utenio aikštė pertvarkyta 2005-2006 m. 2011 m. 
pradėta aikštės pastatų fasadų rekonstrukcija. 

Utenos arklių pašto stoties kompleksas pastatytas 
1830-1835 m. pagal Rusijos valdybos architektų pro- 
jektą. Pašto stoties pastatai - grakščių meninių formų 
su skardiniais stogais. Stoties kompleksą sudaro trys 
korpusai, iš kurių du stovi galais į kelią. Komplekse 
buvo įrengti ir poilsio kambariai laukiantiems karie- 
tų ar tiesiog pro šalį pravažiuojantiems keleiviams. 
Flygeliuose buvo įrengti vežikų kambariai, arklidės ir 
kareivinės. Ratinėje garbingai stovėjo transporto prie- 
monės - furgonai, greitieji tarantasai, karietos, keleivių 
diližanai. Stoties administracinį pastatą puošė laikrodi- 
ninko Julijaus Velckės dirbtuvėje pagamintas laikrodis. 
Rūsys, esantis po pastatu, dar ir iki šių dienų išlaikęs 
autentiškas akmenines sienas ir raudonų plytų lubų 
skliautus. Senoji Utenos pašto stotis mena ir garsius vi- 
same pasaulyje asmenis: čia lankėsi Rusijos caras Niko- 
lajus I su sūnumi Aleksandru, arklius čia 1843 m. keitė 
prancūzų rašytojas Onorė de Balzakas. Nuo 1992 m. 
Utenos pašto stotyje įsikūrusi dailės mokykla. 





Semaforas Utenos pašto stoties kiemelyje 

Bikuškio dvaro gyvenamasis namas 


Pelkėjantis Dauniškio ežeras telkšo pačiame Utenos 
mieste. 1993 m. prie ežero buvo pastatyta koplytėlė šiuo- 
se kraštuose žuvusiems Lietuvos partizanams atminti. 
Ežero pakrantė tapo populiaria uteniškių laisvalaikio 
vieta, - 2004 m. buvo pradėtas kurti parkas: nutiesti 
pasivaikščiojimo takeliai, pastatyti suoliukai, įrengtos 
žaidimų aikštelės. 2011 m. ežere įrengtas muzikinis švie- 
čiantis fontanas, veikiantis šiltuoju metų laiku. 


Sudeikiai - jaukus miestelis, į kurį poilsiautojus vi- 
lioja gražūs pušynai, paplūdimiai ir skaidraus Alaušo 
ežero vandenys. Manoma, kad miestelio pavadinimas 
taip pat susijęs su Alaušo ežeru, kuris buvęs ypač ver- 
tingas seliava - Lietuvos gėlųjų vandenų žuvimi. Su- 
deikių žmonės šią žuvį gaudydavo ir čia pat ant kranto 
sūdydavo, todėl nuo sūdytos žuvies ir galėjo kilti Sudei- 
kių pavadinimas. Bendras ežero plotas 1 060 ha, ilgis — 
6 km. Ežero pusiasalyje stovi buvęs Bikuškio dvaras, 
rytinėje pakrantėje - Maneičių piliakalnis. 


Švč. Mergelės Marijos bažnyčia pastatyta ant stam- 
bių akmeninių pamatų. Pirmoji bažnyčia pastatyta 
1792 m., o dabartinė - 1825 m. Šventovė dekoruota 
balta spalva, o skliautai - klasikinio stiliaus. 1955 m. 
bažnyčia buvo papuošta barokiniu frontonu su ketu- 
riomis poromis pusapvalių kolonų. Kraigui puošnumo 
suteikia ažūrinis geležinis kryžius. Viduje trys altoriai: 
Šv. Simono, Šv. Judo ir Šv. Elžbietos. Šventoriuje yra 
1939 m. statyta medinė varpinė. 


Utenos apylinkės 





Bikuškio dvaro sodyba įsikūrusi to paties pavadi- 
nimo kaime, Alaušo ežero pusiasalyje. Dvaras rašyti- 
niuose šaltiniuose buvo minimas jau XIV a. viduryje. 
Per visą dvaro gyvavimo laikotarpį jis priklausė keletui 
šeimininkų - Radviloms, Oginskiams, Prošinskiams, 
Plevekams, Beneckiams, Drazdauskams. Po Antrojo 
pasaulinio karo dvaras atiteko Sudeikių kolūkiui, o nuo 
1974 m. - Utenos statybos trestui. 1992 m. R. Svilas 
atgavo dvarą, o po jo mirties testamentu jį paveldėjo 
Gintaras Eugenijus Gruodis. Šiuo metu dvaro sodyboje 
išlikę trijų laikotarpių pastatai ar jų liekanos - XVIII a. 
kluonas, perstatytas XIX a. pab.; XIX a. pr. dvaro rūmų 
liaudiško klasicizmo pastatas ir svirnas. Dabartiniai 
dvaro šeimininkai - Dalia ir Gintaras Gruodžiai dva- 
rą valdo nuo 1996 m. Jų pačių lėšomis suremontuotas 
dvaras buvo prikeltas naujam gyvenimui, jame vyksta 
teatro spektakliai, simfoninės muzikos koncertai, tapy- 
tojų plenerai. Bikuškio dvaro sodyba paskelbta kultū- 
ros paveldo objektu. 


Užpalių miestelyje esanti Šv. Nikolajaus cerkvė 
buvo pastatyta tam, kad tenkintų rusų kolonistų re- 
liginius poreikius. Kolonistai čia apgyvendinti vie- 
toj ištremtų vietos gyventojų, dalyvavusių 1863 m. 
sukilime. Cerkvė buvo pastatyta apie 1868 m., lėšas 
statyboms skyrė Vilniaus generalgubernatorius Mi- 
chailas Muravjovas. 

Užpalių miestelio panorama 


60 Švč. Trejybės bažnyčia 

Pirmosios žinios apie Užpalių miestelyje įsikūru- 
sią Švč. Trejybės bažnyčią mus pasiekia iš 1532 m., kai 
Lietuvos ir Lenkijos valdovas Žygimantas Senasis įsakė 
Užpalių ir Utenos klebonui duoti iš Užpalių ir Penio- 
nų dvarų dešimtinės duoklę. 1744 m. bažnyčiai buvo 
suteiktos parapijos teisės. Dabartinė bažnyčia buvo pa- 
statyta 1892-1894 m. Šią klasicizmo stiliaus, akmens 
mūro šventovę parapijiečiai statė savo pačių lėšomis. 
Užpalių Švč. Trejybės bažnyčia — raudonų plytų mūro, 
su dviem fasadiniais bokštais. Bokštus sudaro keturi 
skirtingo aukščio tarpsniai, o interjeras padalytas į tris 
išilgines navas. Šventoriuje stovi mūrinė varpinė. 


60) Užpalių dvaro sodyba 


Užpaliuose esantis dvaras, prie kurio ir kūrėsi 
miestelis, Lietuvos Didžiosios Kunigaikštystės laikais 
buvo žinomas kaip karališkasis dvaras. Bėgant laikui 
keitėsi ir dvaro šeimininkai: XIV a. pab. vietininku 
buvo Astikas, o vėliau jo palikuonys - Radvila Asti- 
kas, Mikalojus Radvila ir kiti Radvilų palikuonys. Prieš 
prasidedant paskutiniam Abiejų Tautų Respublikos pa- 
dalijimui dvarą nupirko Pranciškus Sapiega. 1831 m. 
dvaras perėjo valstybės iždui. Dvaro sodyba garsėja iki 
šių dienų išlikusiais pastatais: dvaro rūmais, 1808 m. 
statyta oficina ir 1836 m. vandens malūnu. Iki 1969 m. 
malūnas dar veikė, dabar jau nebenaudojamas. 


60) Šeimyniškių konglomerato uola 


Konglomerato atodanga yra Šeimyniškių kaime. 
Bekasant žvyrą iš karjero buvo atkasti gana keisti iš mo- 
lio ir akmenukų susidarę didžiuliai luitai. Konglomera- 
to uola paskelbta gamtos paveldo objektu. Netoli kon- 
glomerato atodangos stūkso Šeimyniškių piliakalnis. 

Šeimyniškių konglomerato uola 


(B Šeimyniškių piliakalnis 

Šeimyniškių piliakalnis — bene įspūdingiausias 
Utenos krašto piliakalnis, iškilęs Pilupio ir Piliaus upe- 
lių santakoje. Piliakalnio viršutinė aikštelė yra trikam- 
pio formos, su į vakarus nukreipta viršūne. Aikštelės 
ilgis - 70 m, plotis - 40 m. Atliekant kasinėjimo darbus 
buvo rasta žiestos keramikos dirbinių, todėl manoma, 
kad čia stovėjo Užpalių pilis. Dabar į piliakalnį veda 
įrengti laiptai. Legenda pasakoja, kad prasidėjus audrai 
šioje vietoje visada trankosi perkūnas. 


(0 Arklininkystės muziejus 

Muziejus įsikūręs Užpalių seniūnijoje, Bajorų kai- 
me. Šį privatų muziejų 1970 m. įkūrė Viktorija Jovarie- 
nė, kuri daug metų rinko kamanas, pakinktus, balnus, 
ratus, pasagas, varpelius ir visa kita, kas susieta su ar- 
kliais. Eksponatai buvo renkami ne tik Utenos krašte, 
bet ir iš daugelio kitų Lietuvos vietovių. Muziejuje iš 


Utenos apylinkės 


viso yra per 2 tūkst. eksponatų - surinkta ženkliukų 
kolekcija žirgų tematika, Nepriklausomos Lietuvos at- 
virukai, graviūros, drabužiai, karietos, brikeliai, „kala- 
maškos', vežimaičiai, rogutės, paveikslai, skulptūrėlės 
ir daug kitų įdomybių. 


VYŽUONOS 





Vyžuonų Šv. Jurgio bažnyčia 


(B Šv. Jurgio bažnyčia 

Dabartinė Šv. Jurgio bažnyčia Vyžuonose buvo 
perstatyta ir padidinta 1891-1892 m. Pirmoji Vyžuo- 
nų bažnyčia buvo žinoma nuo XVI a. Amžiaus pabai- 
goje bažnyčią perėmė reformatai ir valdė iki 1656 m. 
Vyžuonų bažnyčia - neoromaninio stiliaus, lotyniško 
kryžiaus plano, halinė, trinavė, su dviem šoninėmis za- 
kristijomis ir trisiene apside. Pagrindinį fasadą puošia 
tritarpsnis kvadratinio plano bokštas, o portalą juo- 
sia trilypė arka su abipus jo išsidėsčiusiomis nišomis, 
skirtomis skulptūroms. Įdomus presbiterijos fasadas, 
papuoštas smailiųjų trikampių dantukų juostomis. Iš- 
skirtinė apsidės galinė siena, kurioje yra didelė niša 
su krucifiksu. Vienoje iš jos pusių įmūryta išlikusi dar 
pagonių garbinto žalčio Vyžo galva, o kitoje - kadaise 
per švedų antpuolį į Vyžuonas nukritęs akmeninis pa- 
trankos sviedinys. Manoma, kad po bažnyčia įrengta- 
me rūsyje palaidotas žymus LDK karvedys Mikalojus 
Radvila Perkūnas. 


16) Vyžuonų dvaro sodyba 


XV a. Vyžuonų dvaras priklausė Lozovickiams, po 
jų atiteko Radvilų giminei ir dar ilgai buvo jų valdžio- 
je. Bėgant metams keitėsi ir dvaro savininkai. Likvida- 
vus Radvilų turtą Vyžuonos buvo nupirktos Vaitiekaus 
Puslovskio, o 1856 m. perėjo Čapskiams, iš kurių dva- 
rą nupirko Meištavičius. Iki šių dienų yra išlikę dvaro 


Utenos apylinkės 





pastatai: ūkinis pastatas, gyvenamasis namas, tvartas, 
kluonas, grūdų sandėlis, kumetynas, kalvė, spirito re- 
zervuaras, rūmų pastato rūsiai bei senojo parko liku- 
čiai. 1992 m. privatizavus pastatus jie buvo parduoti, 
tačiau buvusio dvaro savininko sūnus Saulius Sondec- 
kis susigrąžino gyvenamąjį namą. 


Paminklas Vytautui Didžiajam 

Kunigaikščio paminklo Vyžuonose istorija 
prasidėjo tada, kai artėjant Vytauto Didžiojo mir- 
ties 500-osio0ms metinėms, ganydami galvijus trys 
paaugliai sumanė pagerbti didįjį kunigaikštį ir patys 
pastatyti jam paminklą. Paminklą jie spėjo pastatyti tik 
per trejus metus. Ant Kartuvių kalno iškilęs Lietuvos 
valdovo paminklas siekė 6 metrus. 1989 m. paminklas 
buvo restauruotas. Lietuvos didžiojo kunigaikščio Vy- 
tauto įamžintojai: Stasys Gučius, Kostas Saladžius ir 
Pranas Zabulionis. 

Paminklas Vytautui Didžiajam 


(B Vyžuonų ozas 

Vyžuonų ozas - tai žvyro gūbrys, pailga kalva. Trau- 
kiantis ledynui luituose susidarė dideli plyšiai, į kuriuos 
vandenys sunešė įvairias uolienas, morenas. Taip susi- 
formavo kalva, vadinama ozu. Ozo ilgis siekia 660 m, 
plotis 15-30 m, o aukštis 20 m. Žolėmis ir krūmais ap- 
augusi kalva apsupta plytinčių laukų. 

Ten, kur plyti Aukštaitijos nacionalinis parkas, 
mėlynuoja ežerai, tvenkiniai ir upeliai, keliautojus su- 
žavi įspūdingo kraštovaizdžio vietovė - Ignalinos regio- 
nas. Lietuvos rytuose, pasienyje su Baltarusija, esan- 
tis Ignalinos kraštas garsėja senąją dvasią išlaikiusiais 
etnografiniais kaimais, dvarais, tačiau kartu - ir jaunais 

miestais: Ignalina ir Visaginu. Apylinkės vilioja poil- 
siautojus pasidžiaugti vandens pramogomis, smėlin- 
gais paplūdimiais, o krašto regioniniai parkai ir draus- 
tiniai - vykti į žygius ir iškylauti. 

Įdomus pasakojimas, iš kur kilo Ignalinos miesto 
pavadinimas. Tai kryžiuočio Igno ir gražuolės Linos 
meilės vieta. Pasak legendų, žmonės pasmerkę lietuvai - 
tės meilę kryžiuočiui, todėl dievui Perkūnui leidus jie 
apsigyveno Ilgio ežero dunge. Tarp ežerų ir kalvų iškilo 
vietovė, kuri buvo pavadinta Ignalina, taip įamžinant 
Igno ir Linos meilę. 

Ignalinos miestas pradėjo kurtis tik XIX a. prie 
buvusio dvaro palivarko - 1857-1862 m. tiesiant ge- 
ležinkelį Sankt Peterburgas- Varšuva. Tuo metu prie 
geležinkelio stoties gyveno beveik 100 žmonių, vė- 
liau ėmė kurtis parduotuvės, gyventojų vis daugėjo. 
Ir nors sovietmečiu ėmė kilti naujų mūrinių pastatų, 
tačiau vietiniai senoliai dar pamena „medinę Ignali- 
ną su negrįstomis gatvėmis ir vienaaukščiais name- 
liais. Todėl verta pasižvalgyti po senąją miesto dalį 68, 
paskelbtą urbanistikos paminklu. Bažnyčios a. 4 sto- 
vi modernių formų Švč. Mergelės Marijos Gimimo 

bažnyčia t3, konsekruota 1999 m. pabaigoje. Laisvės 
aikštė EV - mėgstama miestiečių susibūrimo vieta. Ga- 
lime pasidžiaugti ir sporto pramogomis - Sporto g. 3 
įsikūręs Lietuvos žiemos sporto centras €3. Šalia tyvu- 
liuoja Žaliasis ežeras, apsuptas miško. 

Pravažiuojame Ilgio ir Balčio ežerus, Vidiškių miš- 
ką ir pasiekiame Vidiškių kaimą, prie kurio tyvuliuoja 
Varnio ežeras 8. Jis gražiai tvarkomas, prižiūrimas, 
krantą puošia ąžuolinės skulptūros. Nuo ežero galime 
pasiekti ir Vidiškių dvaro sodybą (2, įkurtą XVIII a. Iš- 
likę ne tik rūmai, bet ir oficina, pirtis, sandėlis ir ledai- 
nė, parkas. Aplankykime ir kitą buvusią dvaro sodybą 
Kazitiškio kaime. Ją pasieksime vykdami 102 keliu, pro 
Ignalinos krašto miškus ir ežerėlius. Prie Gilučio ežero 
išvysime Kazitiškio dvaro palikimą - parką 48, kuriame 
galime pasigrožėti galingais vietinių rūšių medžiais, eg- 
zotine augalija, liepų alėjomis. 

Vykstant į Dūkšto miestą akį malonina kraštovaiz- 
dis. Bažnyčios g. 15 baltuoja barokinė Dūkšto Šv. Sta- 
nislovo Kostkos bažnyčia €8, šalia jos stovi ir žema 
medinė varpinė. Verta apžiūrėti ir bažnyčioje esančias 
meno vertybes, vieną jų 1835 m. nutapė žymus XIX a. 
dailininkas Jonas Rustemas. Aplankykime ir kitą šven- 
tovę - sentikių Švč. Trejybės cerkvę EB. Svarbi ir Ge- 
ležinkelio g. 5 stovinti geležinkelio stotis, prie kurios 
XIX a. išaugo Dūkšto miestas. Stotis buvo pastatyta tie- 
siant geležinkelį Varšuva-Sankt Peterburgas. 

Įspūdingas ir Dūkšto dvaro ansamblis V, pastatytas 
XIX a. atokiau nuo vietovės. Apžiūrėkime dvaro rūmus, 
kuriuos puošia keturios kolonos, juos supantį parką. 

Vidiškių dvaras 


Ignalina pradėjo augti 1860 m. čia nutiesus 
geležinkelio liniją Sankt Peterburgas-Varšuva ir 
1862 m. pastačius geležinkelio stotį. Prie šios sto- 
ties ir pradėjo kilti mediniai nameliai stoties dar- 
buotojams, davę pradžią ir Ignalinos gyvenvietės 
kūrimuisi. Vėliau čia pradėjo keltis vis daugiau 
gyventojų, veikė fabrikas, maldos namai, į Ignaliną 
buvo nutiesta dar viena geležinkelio atkarpa, turė- 
jusi gabenti medieną. 1950 m. Ignalinai suteiktas 
miesto statusas. 1969 m. miestas paskelbtas urba- 
nistikos paminklu, nes jame iki šių dienų išlikęs 
unikalus neoklasicistinis miesto planas, vienintelis 
toks Lietuvoje. 


Ignalinoje 1929 m. pastatyta medinė koplyčia 
priklausė Vidiškių parapijai. Pamatai naujai bažny- 
čiai buvo padėti 1934 m., tačiau Antrasis pasauli- 
nis karas ir sovietmetis sukliudė bažnyčios statybą. 
1989 m. arkivyskupo Julijono Steponavičiaus buvo 
pašventintas kertinis būsimos bažnyčios akmuo. 
Naująją šventovę 1999 m. konsekravo arkivyskupas 
metropolitas Audrys Juozas Bačkis. Bažnyčios in- 
terjerą puošia Stanislovo Kuzmos sukurtos skulp- 
tūros, o lankytojus pasitinka šalia centrinio įėjimo 
iškilęs bokštas su kryžiumi. 

Laisvės aikštė Ignalinoje 


Ignalinos miesto aikštė 


Ignalinos miesto Laisvės aikštė, kurios didžiąją 
dalį užima žalieji plotai, o erdvę į dvi dalis dalija 
apželdinta Ateities gatvė, tarsi magnetas traukianti 
vietos gyventojus ir miesto svečius ne tik renginių 
metu, bei ir poilsio valandėlėmis. Aikštėje vyksta 
renginiai, kurie sutraukia daugybę žmonių: Kalėdų 
šventės, festivaliai, mugių programų atskiros dalys 
ir pan. Ignalinos Laisvės aikštė - neatsiejama mies- 
to kultūrinio gyvenimo dalis. 


Lietuvos žiemos sporto centras 


Ignalinos miestas jau nuo seno garsėja žie- 
mos sporto varžybomis, nes būtent šiame mieste 
sniegas iškrenta anksčiausiai ir ilgiausiai išsilaiko. 
Ignalinos miesto pakraštyje, prie Šikšnio (Žaliojo) 
ežero, įsikūręs ir Lietuvos žiemos sporto centras, 
kuriame lankytojai gali poilsiauti ežero apsuptyje 
ištisus metus. Mėgstantiems aktyvų poilsį siūlo- 
mos keturios kalnų slidinėjimo trasos su keltuvais 
ir sniego gaminimo sistemomis. Pagrindinė iš jų — 
beveik 500 m trasa su tramplynais aplink mišką. 
(D www.lzsc.lt 


VIDIŠKĖS 
6 Varnio ežero pakrantės 


Gražusis Varnio ežeras tyvuliuoja Vidiškių 
kaimo pietuose. Varnio ežero pakrantėje stovi ir 
Vidiškių dvaras, kurį pasiekti galime čia pat esan- 
čiais buvusio dvaro laipteliais. Varnio ežero pa- 
krantėje stovi dvi Jono Grundos kurtos ąžuolinės 

Iš 102 kelio sukime į dešinę ir 1431 keliu va- 
žiuokime į įstabų gamtos kampelį - Rojaus kaimą (B, 
kuriame nuo 1961 m. veikia sodininkystės ir darži- 
ninkystės profesoriaus Adomo Hrebnickio muziejus, 
įrengtas jo name. Profesoriaus sodyba garsėjo Rojaus 
sodu - didele vaismedžių kolekcija, kuria rūpinosi 
pats A. Hrebnickis. Sodyba-muziejus apsuptas gražios 
gamtos - galime pasivaikščioti apylinkių takeliais, 
tvenkinių pakrantėmis. 

Nuo Rojaus pasiekime 113 kelią, kuriuo už 14 km 
privažiuosime ir kitą jauną Ignalinos krašto miestą — 
Visaginą (Visagino savivaldybė). Miesto gimimo 
data - 1975 m., kai Ignalinos atominės jėgainės statybi- 
ninkams buvo įkurta gyvenvietė, vėliau gavusi ir Visa- 
gino vardą. Šią datą mini ir miesto paminklinis akmuo, 
atridentas jėgainės statybininkų. Ežeringoje vietoje 
įsikūręs miestas kviečia papramogauti prie Visagino 
ežero (B, o daugiakultūrė bendruomenė - dalyvauti 
šurmuliuojančiuose miesto renginiuose. 

Nepamirškime ir didžiausio Lietuvoje Drūkšių 
ežero, kuris - už poros kilometrų nuo Visagino. Ežero 
krante, Drūkšinių kaime, stovi ir pati Visagino miesto 
„įkūrėja“ - Ignalinos atominė elektrinė (8. Iš pradžių 
joje veikė galingiausi branduoliniai reaktoriai pasauly- 
je, 0 2009 m. sustabdžius antrąjį reaktorių pradėti vyk- 
dyti atominės elektrinės uždarymo darbai. 

Nuo Visagino patogu patraukti į Zarasus arba il- 
giau pasisvečiuoti gamtoje. Į vakarus nuo 102 kelio pra- 
sideda Gražutės regioninis parkas. m 


Ignalinos kraštas 


skulptūros. Skulptūra „Varnas“ čia iškilo 2008 m., o 
antroji (skirta Lietuvos tūkstantmečiui) - po metų. 
Čia įrengti ir du paplūdimiai, kuriuose susirenka tiek 
vietiniai, tiek ir kitų apylinkių poilsiautojai. 


03 Vidiškių dvaro sodyba 

Dvaro sodyba įsikūrusi Vidiškių miestelyje, ne- 
toli Ignalinos. Manoma, kad dvaro sodyba siekia 
XVI-XVII amžius. Dvarą valdė daug šeimininkų: Ru- 
daminų giminė, Broel-Pliateriai, XIX a. - Kaminskiai 
ir kt. Rūmai statyti XVIII a. pabaigoje. Centrą puošia 
klasicistinio stiliaus portikas su apvaliomis mūro kolo- 
nomis ir trikampiu frontonu. Prie dvaro įkurtas ir par- 
kas, kurio terasomis iki Varnio ežero galime nusileisti 
ir šiandien. Prieš 80-100 metų nusileidus akmeniniais 
laiptais nuo dvaro namo buvo galima grožėtis fonta- 
nu, kurio vandens čiurkšlės leidosi ežero link. Pakeliui 
buvo ir trys tvenkiniai, dekoratyvinių krūmų įvairovė 
ir vietos, skirtos poilsiui. 


KAZITIŠKIS 
Kazitiškio dvaro parkas 


Parkas plyti Kazitiškio kaime. Kazitiškio dvaras 
žinomas nuo XVII a., jį valdė Butleriai, Radieckiai. 
XIX a. šeimininkaujant Mikulskiams prie rūmų buvo 
įkurtas 4 ha parkas. Iš vietinių parko medžių išsiskiria 
sena pilkoji tuopa, kurios aukštis - 28 m, mažalapių 
liepų alėjos, 26 m aukščio ir 1,2 m skersmens Kazi- 
tiškio ąžuolas. Taip pat auga introdukuotų rūšių me- 
džiai - europiniai maumedžiai, didžiosios tujos. Parko 
aplinką paįvairina ir jazminų, putinų, auksuotųjų ser- 
bentų krūmai bei žaliuojančios karaganų gyvatvorės. 
DŪKŠTAS 
63 šv. Stanislovo Kostkos bažnyčia 

Pirmoji Dūkšto bažnyčia buvo pastatyta Dūkš- 
to dvare 1601 m. dvarininkų Rudaminų. Atnaujintoje 
bažnytėlėje nuo 1901 m. dirbo generolo Stasio Rašti- 
kio tėvas Bernardas Raštikis. Bėgant metams bažnyčia 
buvo nuolat atnaujinama, ją puošė menininko Petro 
Sergejevičiaus tapyti paveikslai. Dabartinė bažnyčia 
iškilo 1934-1936 m., konsekruota dar visiškai neįreng- 
ta 1935 m. arkivyskupo Romualdo Jalbžikovskio. Ga- 
liausiai per gaisrą sudegus Senojo Dūkšto bažnyčiai, 
Šv. Stanislovo Kostkos bažnyčia tapo Dūkšto parapijos 
šventove. Vėlyvojo baroko stiliaus bažnyčia iš toli ma- 
tyti iškilusiu didingu bokštu. Šventovės viduje yra ver- 
tingų dailės kūrinių: paveikslas „Švč. Mergelė Marija 
su Kūdikiu“ ir žymaus tapytojo Jono Rustemo kurtas 
Šv. Jono Krikštytojo paveikslas. 

62 švč. Trejybės cerkvė 


Švč. Trejybės cerkvė Dūkšte pastatyta 1907 m. 
1948 m. cerkvę mėginta uždaryti, tačiau vėliau ji vėl 
buvo grąžinta stačiatikiams. 1957-1958 m. Mask- 
vos patriarchų lėšomis cerkvė buvo suremontuota, o 
1963 m. dėl negausaus bendruomenės narių skaičiaus 
uždaryta ir paversta sandėliu. Po 1989 m. pastatas vėl 
buvo atnaujintas ir vyskupijos vadovybės perduotas 
Dūkšto sentikių parapijai. 





Dūkšto Švč. Trejybės cerkvė 


€0 Dūkšto dvaro sodyba 


Dūkšto dvaras Senojo Dūkšto vardu minimas 
XIV-XV amžiaus. Dvarą valdė Giedraičių, Stabaraus- 
kų, Rudaminų, Zanų giminės. Čia lankydavosi ir poetas 
Adomas Mickevičius, gyveno ir dvare mirė dailininkas 
Jonas Rustemas (1762-1835). Rūmų pastatas iškilęs 
ant aukšto akmens pamato su rūsiais. Tai stačiakam- 
pio formos, vieno aukšto statinys su dviaukšte centrine 
dalimi - mezoninu, puoštu piliastrais ir keturių toska- 
ninių kolonų portiku. Vidaus interjerą puošė karnizų 

Dūkšto dvaro dviaukštis kumetynas 


fragmentai, lipdiniai, židiniai ir dailios baltų koklių 
krosnys. Iki šių dienų yra išlikę cilindriniai koridoriaus 
skliautai. Ukio pastatams - tvartams, arklidei, svirnui, 
ratinei - būdingi liaudies architektūros bruožai. 1939- 
1944 m. dvare buvo įsikūrusi Žemesnioji žemės ūkio 
mokykla, o šiuo metu dvaras - privati valda. Rūmus 
juosia geometrinis parkas, per kurį driekiasi alėjos, iš 
kurių viena pavadinta Adomo Mickevičiaus vardu. Išli- 
kę pastatai restauruojami. 


11 Rojaus kaimas 


Rojaus kaime įrengtas sodininkystės mokslinio ty- 
rimo darbo pradininko Lietuvoje prof. Adomo Hreb- 
nickio (1858-1941) memorialinis muziejus. Profeso- 
rius, 1890 m. iš savo uošvio paveldėjęs 14 ha žemės, tuo- 
met vadinamos Velnynu, ją pavertė tikru rojumi. Buvo 
užveistas sodas, kuriame augo per 1 tūkst. įvairiausių 
vaismedžių veislių. Nuo 1922 m. profesorius nuolat gy- 
vendamas savo Rojuje platino Lietuvoje dar mažai Ži- 
nomas obelų veisles. Pokario metais Rojaus sodas buvo 
atkurtas. 1961 m. prof. A. Hrebnickio atminimas jam- 
žintas skulptūriniame paminkle (skulpt. L. Žuklys). 
Profesoriui priklausiusiame name įkurtas memoriali- 
nis A. Hrebnickio muziejus, atspindintis ne tik moks- 

lininko gyvenimą, bet ir mokslinę veiklą. Šiame mu- 
ziejuje eksponuojami ir profesoriaus dukters Marijos, 
gyvenusios kartu su tėvu Rojuje, tapyti paveikslai. 

(D www.muziejai.lt/ignalina/hrebnickio muziejus.htm 


VISAGINAS 


(D Visagino miestas 

Visaginas įsikūręs miškingoje ir ežeringoje vie- 
tovėje. Tai vienas jauniausių miestų Lietuvoje, įkurtas 
1975 m. kaip Ignalinos atominės elektrinės darbuotojų 
gyvenvietė. Vietovė suformuota labai praktiškai - pės- 
čiųjų taku galima pasiekti tiek Visagino ežerą, tiek parką, 
įrengti dviračių takai. Iš pradžių miestas buvo vadintas 
Lietuvos komunistų partijos lyderio Antano Sniečkaus 
garbei (Sniečkumi), o Visagino vardą gavo tik 1992 m. 
1996 m. Lietuvos Respublikos Prezidentas Algirdas 
Brazauskas dekretu patvirtino miesto herbą. 2001 m. 
Santarvės g. 1 pastatyta mūrinė Šv. apaštalo Pauliaus 
bažnyčia. Mieste stovi ir kitos dvi šventovės: stačiatikių 
parapijos Šv. Panteleimono (Taikos pr. 4) ir Jono Krikšty- 
tojo Gimimo (Sedulinos al. 73A) cerkvės. Jaunystės g. 21 
nuo 2000 m. veikia Akvariumų salonas, kurio akvariu- 
muose plaukioja apie 100 egzotinių rūšių žuvų. Mieste 


Ignalinos kraštas 


gyvena lietuvių, armėnų, baltarusių, lenkų, rusų, ukrai- 
niečių, vokiečių bendruomenių atstovai. Visaginas gar- 
sėja ir kaip poilsio vieta - tyvuliuojančio Visagino ežero 
pakrantės yra mėgstama miestiečių vieta. 





Visagino apylinkės 


Ežerų poilsiavietės 

Visagino miestas ir jo apylinkės garsėja ežeringo- 
mis vietovėmis, gražia gamta ir gyvu kultūriniu gyve- 
nimu. Čia kasmet vyksta kantri, liaudiškos muzikos ir 


kar 


šokių festivaliai, visaginiečių ir miesto svečių ypač pa- 
mėgtas automobilių žiemos ralio čempionatas. Visagi- 
nas žavi ir mėlynuojančiais ežerais (Visagino, Gulbinio 
ir kt.), kurie supa miestą didesniu ar mažesniu atstumu, 
todėl vaizdingose ežerų pakrantėse įkurtos poilsiavie- 
tės, sutraukiančios tiek vasarą, tiek žiemą gamtos išsiil- 
gusius žmones. Čia galime ir pasimaudyti, ir pažvejoti, 
ir pasportuoti, o šalia ošiančiuose miškuose - pagry- 
bauti ir prisirinkti uogų. 


Ignalinos atominė elektrinė 


Ignalinos jėgainė pradėta statyti 1974 m., o 1983 m. 
ėmė dirbti pirmasis reaktorius. Tuomet tai buvo vie- 
nintelė Baltijos šalyse Lietuvos energetinės sistemos 
branduolinė jėgainė, turinti didžiausią pasaulyje reak- 
torių, kuris įrašytas į Gineso rekordų knygą. Jėgainėje 
buvo numatyti keturi reaktoriai, tačiau sumontuoti ir 
pastatyti buvo tik du. Pirmasis blokas nebeveikia nuo 
2004 m. gruodžio 31 d., o antrasis sustabdytas 2009 m. 
gruodžio 31 d. 1995 m. įkurtas Ignalinos atominės 
elektrinės Informacijos centras, rengiantis ekskursijas 
Ignalinos AE. Dėl apsilankymo reikia susitarti telefonu. 
(D www.iae.lt/lt/informacijos-centras 





Ignalinos atominė elektrinė 


Ignalinos kraštas 

Keliaukime į ežerų, ežerėlių, upelių ir miškų supamą 
kraštą - Ignalinos rajono savivaldybę, kur įkurtas Aukš- 
taitijos nacionalinio parko centras. Parkas buvo įsteigtas 
1974 m. kovo 29 d. tam, kad būtų išsaugotas unikalus 
kraštovaizdis, Aukštaitijos krašto gamtos ir kultūros tur- 
tai. Parkas - ir retų bei nykstančių augalų ir gyvūnų bu- 
veinė, todėl itin saugojama ir puoselėjama. Nacionalinis 
parkas apima Utenos, Švenčionių ir Ignalinos regionus. 
Palūšės kaime (Ignalinos rajono savivaldybė) įsikūrusi 
nacionalinio parko direkcija. 

Palūšė — atostogautojų rojus, į kurį pailsėti vyksta 
ne tik lietuviai, bet ir mūsų šalies gamtą pamėgę užsienio 
turistai. Ežerų gausa garsėjančiame krašte įsikūrusi Pa- 
lūšė taip pat turi kuo nustebinti. Čia daug vandens pra- 

Palūšės Šv. Juozapo bažnyčia 


mogų, nes vietovė įsikūrusi ant Lūšių ežero kranto. In- 
formacijos mums suteiks ir Palūšės turizmo centras 68, 
padėsiantis pažinti nacionalinio parko įdomybes. Įreng- 
ta viena seniausių Lietuvoje prieplaukų €3, iš kurios ga- 
lima išplaukti valtimis, baidarėmis, vandens dviračiais. 
Palūšėje aplankykime ir atkurtą akmens amžiaus būs- 
tą EB, medinę Šv. Juozapo bažnyčią €3. Prie šios vienos 
seniausių medinių šventovių Lietuvoje glaudžiasi koply- 
tėlė ir aštuonkampė varpinė. 

Judėkime toliau pietvakarių kryptimi į Šakarvą 
114 keliu apie 4 km. Kelias driekiasi palei didelį Šakar- 
vos mišką, o šiam pasibaigus tyvuliuoja Šakarvų ežeras. 
Vienoje pusėje matome mėlynuojančius Šakarvų ežero 
vandenis, o kitoje - platų ir didelį Žeimenio ežerą. Gera 
vieta trumpam atokvėpiui. 

Kita mūsų kelionės vieta - Aukštaitijos nacionalinio 
parko Salų II etnografinis kaimas (3. Jis pasiekiamas va- 
žiuojant iš Šakarvos 1433 keliu. Keliaudami pasimėgau- 
kime dešinėje kelio pusėje atsiveriančiais Šakarvų, Lūšių 
ir Lūšykščio ežerų vaizdais. Įsukime į 1422 kelią ir toliau 
važiuokime Alksno ir Asalnykščio ežerų supamu keliu. 
Štai ir pasiekėme praeities dvasia alsuojantį Salų kaime- 
li, menantį XIX amžių. Apžiūrėkime išlikusias senąsias 
etnografines sodybas ir keliaukime atgal į 1433 kelią. 

Toliau kelionę tęskime Alksno ežero pakrante ir 
pasibaigus ežerui pasukime į dešinę. Pravažiuosime 
Kimbariškę ir mus pasitiks abipus kelio tyvuliuojantys 
Alksno ir Ūkojo ežerai. Tarp šių ežerų įsikūręs Papilia- 
kalnės kaimas, kuriame stūkso 176 m aukščio Ladakal- 
nio kalnas 8. Nepagailėkime jėgų užlipti ant jo ir prieš 
mus atsivers ežerais, tarsi mėlynais brangakmeniais, 
nusagstyta vietovė. 

Kelionę tęskime tuo pačiu 1433 keliu. Neprivažiavę 
Kirdeikių, sukime į dešinę Ginučių link. Tuoj už ežero 
rasime rodyklę į kairę, į Stripeikius. Prie Šaminio ežero 


Aukštaitijos nacionalinis parkas 


Ginučių malūnas 


įsikūręs Stripeikių kaimas, kviečiantis apsilankyti biti- 
ninkystės muziejuje 8. Išvysime ne tik autentišką mu- 
ziejaus sodybą, bet ir susipažinsime su bitininkystės tra- 
dicijomis, išvysime aviliuose dūzgiančias biteles. 

Iš Stripeikių grįžkime iki sankryžos ir sukime į 
kairę. Tuoj pat pamatysime telekomunikacijų bokštą, 
kuriame įrengta apžvalgos aikštelė 8. Vasaros metu į jį 
galima įlipti ir apžvelgti apylinkes. Už 1,5 km pasieksime 
Ginučių kaimą - vieną gražiausių Aukštaitijos naciona- 
linio parko vietų. Šalia tyvuliuoja Stravinaičio ir Almajo 
ežerai, stovi Ginučių vandens malūnas 

Keliaudami pro Trainiškį ir Vaiškūnus užbaikime 
Aukštaitijos nacionalinio parko ratą, pakeliui susto- 
dami prie Gaveikėnų vandens malūno t, o jei pasi- 
taikys palankus oras, galime ir išsimaudyti šalia esan- 
čiame tvenkinyje. = 


"ARMIJAI IR CIVILIAMS 





Parduotuvė „Armijai ir civiliams“ Jums pasiūlys visko, ko gali 
prireikti kelionėje. Čia galite išsirinkti kelionei pritaikytą turis- 
tinę aprangą ir avalynę, palapines, miegmaišius, kuprines, žiū- 
ronus, termosus, indus, įrankius ir kt. Keliaukite be rūpesčių! 


WWWw.aic.lt 

Palūšės kaime yra įsikūręs Palūšės turizmo 
centras ir jo padalinys - Palūšės kempingas. Tu- 
rizmo centro darbuotojai rūpinasi, kad į Palūšę 
atvykę poilsiautojai susipažintų su Aukštaitijos 
nacionalinio parko saugoma gamta, ežeringomis 
vietovėmis. Centras organizuoja ir ekskursijas, 
vandens žygius, leidžiančius pažinti nacionali- 
nio parko gamtos, kultūros objektus, muziejus. 
Galima keliauti tiek pėsčiomis, tiek dviračiais ar 
automobiliu, taip pat labai populiarūs vandens žy- 
giai nacionalinio parko ežerais ir upėmis. Įsigijus 
leidimus žvejybai, tiek žiemą, tiek vasarą galima 
mėgautis žvejybos malonumais. 


Palūšės kaimas kasmet sutraukia būrius turis- 
tų iš Lietuvos ir užsienio. Palūšėje gausu poilsiavie- 
čių, kempingų, vandens sporto pramogų. Čia įkur- 
ta ir prieplauka „Palūšės valtinė“ - viena seniausių 
(įkurta 1959 m.) ir didžiausių Lietuvoje. Mėgs- 
tantys vandens pramogas gali išsinuomoti valtis, 
baidares, kanojas, plaukti vaizdingais maršrutais 
Aukštaitijos nacionalinio parko ežerais, Žeimenos 
upe ar mažesniais upeliais. 

www.valtine.lt 

Akmens amžiaus būsto ekspozicija 


Palūšės akmens amžiaus būstas - priešistorę vaiz- 
duojantis maketas su akmens amžių atspindinčiais 
įrankiais, ginklais ir kitais daiktais. Šalia galime ap- 
žiūrėti ir pilkapio ekspoziciją - makete vaizduojama 
žalvario amžiaus (V-VI a.) kapavietė. Ši senosios eros 
ekspozicija įrengta prieš 10 metų dr. A. Girininko ir 
G. Juodagalvio iniciatyva. Kuriant akmens amžiaus 
ekspoziciją buvo remtasi Kretuono apylinkių archeolo- 
giniais radiniais. 





Akmens amžiaus būsto ekspozicija 


Šv. Juozapo bažnyčia 

Palūšėje stovi 1750 m. statyta Šv. Juozapo bažnyčia 
kunigo Juozapo Baziliausko iš tėvų paveldėtoje žemėje. 
Kunigas fundavo ir bažnyčios statybą. Šalia bažnyčios 
galima išvysti unikalią aštuonkampę varpinę ir koply- 
tėlę, kurios kartu su bažnyčia paskelbtos kultūros pa- 


Aukštaitijos nacionalinio parko kraštovaizdis 


veldo objektu. Tai viena seniausių medinių bažnyčių 
Lietuvoje. Šventovę puošia meno kūriniai - drožiniai, 
ant lentos tapyti paveikslai, žalvariniai varpai, nulieti 
1757 ir 1779 metais. Pastatai išdėstyti vienoje erdvėje 
aplink bažnyčią. Medinės Palūšės bažnyčios ir varpinės 
atvaizdą galime išvysti ant anksčiau naudotų vieno lito 
popierinių kupiūrų. 


ŠAKARVA 
68 Šakarvos ežerai 


Šakarva - viena iš Aukštaitijos nacionalinio parko 
gyvenviečių su išdailintomis sodybomis ir žaliuojančia 
gamta. Aukštaitijos nacionalinio parko teritorijoje, ša- 
lia Šakarvos kaimo, tyvuliuoja ir du ežerai - Šakarvai 
ir Žeimenys. Šakarvų ežerą, kurio ilgis - 2,2 km, supa 
Šakarvų miškas. Prie telkinio įsikūrusi ne tik Šakarvos 
gyvenvietė, bet ir Drūtūnai, šiaurinėje pusėje jie ribojasi 
su Lūšių ežeru. Šakarvą skalauja ir Žeimenio ežeras, ku- 
rio forma primena ne ežerą, bet upelį. Ežeras - mėgsta- 
ma žvejų vieta, nes čia veisiasi lydekos, kuojos, unguriai. 


SALOS II 
6 Etnosgrafinis kaimas 


Keturių sodybų kaimas įsikūręs tikrame gamtos 
kampelyje - pusiasalyje tarp Asalnykščio, Linkmeno, 
Alksno ežerų. Siekiant išsaugoti senąją vietovę, buvo 
įkurtas Salų kultūrinis rezervatas. Rėžinis Salų kaimas 
įsikūrė XIX a. pirmojoje pusėje. Iš pradžių ši vietovė 
buvo Linkmenų dvaro dalis. Kaimo gyventojai papil- 
domų pajamų gaudavo nuomodami ežerą. Iki šių die- 
nų išlikę XIX a. pirkia, svirnas, kiti pastatai iškilo XX a. 

PAPILIAKALNĖS KAIMAS 
Ladakalnio kalnas 


Ladakalnio kalnas yra iškilęs 176 m virš jūros 
lygio ir stūkso tarp Ukojo, Linkmeno ir Alksnaičio 
ežerų. Manoma, kad Ladakalnio pavadinimas kilęs 
nuo žodžio „ledas“ (vietinių tariama „ladas“) arba 
nuo baltų deivės Lados vardo. Kalnas galėjęs būti 
šiai deivei skirta aukojimo vieta. Ladakalnis garsėja 
nuo jo viršūnės atsiveriančia įspūdinga panorama - 
žvelgdami į visas puses iki pat horizonto galime iš- 
vysti net 6 ežerus: Ūkoją, Linkmeną, Asėką, Pakasą, 
Alksnaitį ir Alksną, taip pat žaliuojantį 18 ha ąžuo- 
lyną. Įspūdingas kalno vaizdas atsiveria plaukiojant 
valtimis kalną apsupusiuose ežeruose. 





Vaizdas nuo Ladakalnio 


STRIPEIKIAI 


62 Senovinės bitininkystės muziejus 
Bitininkystės muziejus įsikūręs Aukštaitijos na- 
cionalinio parko šiaurės vakarinėje dalyje, Stripeikių 
kaime. Jis buvo įkurtas 1984 m. autentiškoje sody- 
boje, tačiau bėgant laikui augo ir plėtėsi. Muziejaus 
rinkiniai eksponuojami ne tik senoviškose trobo- 
se, bet ir po atviru dangumi: senieji aviliai (kelmi- 
niai, gulstiniai, figūriniai ir kt.), kuriuos naudodavo 
XVI-XX a., bitininkystės įrankiai. Muziejų puošia ir 
25 tautodailininko Arūno Patiejūno sukurtos ąžuo- 
linės skulptūros, vienoje iš jų - bičių dievo Babilo 
skulptūroje - įsikūrusi ir bičių šeimyna. Muziejus 
supažindina lankytojus su bitininkystės raida nuo 
senovės iki šių dienų. Specialiuose įrengtuose avi- 
liuose pro stiklą galima iš arti stebėti bičių gyveni- 
mą: kaip jos kuria korius, iškrauna perneštą nektarą, 
žiedadulkes, augina naujas biteles. Muziejus garsė- 
ja ir kiekvienais metais rugpjūčio 15 d. vykstančia 
Medkopio švente. 
(D www.muziejai.lt/ignalina/bitininkystes muziejus.htm 

GINUČIAI 


60 Apžvalgos aikštelė telekomunikacijos 

bokšte 

Nuo 2004 m. ant Šiliniškių kalvagūbrio stovi 60 m 
telekomunikacijų bokštas. Tai bazinė mobiliojo ryšio 
stotis. Nuo kitų skiriasi tuo, kad 30 m aukštyje įrengta 
apžvalgos aikštelė. Vasaros laikotarpiu lankytojai gali 
užlipti į bokštą pasigėrėti apylinkių vaizdais. Rudenį, 
žiemą ir pavasarį aikštelė būna užrakinta. 


Ginučių malūnas 

Ginučiai tituluojami gražiausiu Aukštaitijos na- 
cionalinio parko kaimu. Kaime išlikęs XIX a. van- 
dens malūnas su senąja įranga: girnomis, pikliumi 
bei maišų perkėlimo mechanizmu. Pirmasis malūno 
savininkas buvo ponas Gimžauskas. Po ilgų ginčų 
dėl užtvindytų žemių kaimo gyventojai prisiteisė 
pusę malūno. 1935 m. malūną išsinuomojo ponas 
Dagys, kuris girnas sukantį medinį ratą pakeitė me- 
taline turbina. Greta atsiradus dar vienai turbinai, ji 
suko generatorių, kuris gamino kaimui elektrą. Ma- 
lūnas veikė iki 1968 m. 1978 metais malūnas buvo 
restauruotas, vidaus įrengimai išliko. 
(D www.muziejai.lt/ignalina/ginuciu malunas.htm 


GAVEIKĖNAI 
Gaveikėnų vandens malūnas 


Prie Palaukinio upelio, pamiškėje, stovi XIX a. 
vienaaukštis vandens malūnas. Apie šį malūną sklan- 
do įvairios legendos, viena iš jų - apie poną ir ma- 
lūnininką: vieną kartą ponas išvarė malūnininką vi- 
durnaktį grikių malti, tikėdamasis, kad velniai jam 
šonus aplamdys. Kitą rytą šeimininkas atėjo į malūną 
ir pamatė, kad velniai surišti grandine, o malūninin- 
kas ramiai miega. Šalia malūno yra užtvanka su tiltu, 
čia dažnai atvyksta poilsiautojai maudytis. Malūnas 
paskelbtas kultūros paveldo objektu. 

Lietuvos šiaurės rytuose, pasienyje su Latvija ir 
Baltarusija, gyvuoja žaliuojančių miškų ir mėlynuo- 
jančių vandenų kraštas - Zarasai. Pakeliaukime vin- 
giuojančių upių, dunksančių kalvų, slėnių ir garsiųjų 
ežerų apsuptyje. Šių apylinkių istorija siekia senuo- 
sius laikus: sėlių genties gyvavimą, susirėmimus su 
Livonijos ordinu, kuris iš Daugpilio per Zarasų kraš- 
tą verždavosi į Lietuvą. Tiek apie šio krašto, tiek Za- 
rasų miesto atsiradimą sklando legendos, pasakojan- 
čios apie kadaise čia gyvenusius galiūnus ir milžinus. 

Ant kalvos įsikūręs Zarasų miestas lengvai pasie- 
kiamas iš A6 magistralės, kuri toliau tęsiasi Daugpilio 
(Latvija) link. Artėjant prie Zarasų pasitinka Zarasų 
ežeras su Didžiąja sala - miestiečių susibūrimo vieta. 
D. Bukonto g. 20, ežero pakrantėje, stovi Zarasų kraš- 
to muziejus €B, supažindinantis su krašto istorija nuo 
1918 m. iki 1940 m., etnografiniais regiono ypatumais. 
Netoli muziejaus, Bažnyčios g. 3, stovi Švč. Mergelės 
Marijos Ėmimo į dangų bažnyčia 63, baltuojanti mies- 
to panoramoje. O iš Bažnyčios g. pasukus į Vytauto g., 
sankirtoje su Vilniaus g., skvere, stovi didingas obelis- 
kas EB. Jis žymi svarbų įvykį - pro Zarasus į Daugpilį 
1830-1836 m. nutiestą plentą. 

Išvykę iš Zarasų Šiaulių g. (pereinančia į 117 kelią) 
už maždaug 4 km privažiuosime sankryžą su 5304 ke- 
liu. Juo važiuosime dar apie 10 km, beveik iki Lietuvos 
Respublikos sienos, kol pasieksime Stelmužės kaimą. 
Čia giliai šaknis įleidęs ir šakas į dangų tiesiantis mus 
pasitiks senolis Stelmužės ąžuolas £3 - vienas svarbiau- 
sių gamtos objektų Lietuvoje. Jo amžiaus niekas nežino, 
spėjama, kad girių galiūnui gali būti net 1 500 metų. 
Stelmužės kaimas garsėja ir Šv. Kryžiaus bažnyčia B, 
viduje išpuošta mediniais drožiniais. Joje įkurtas baž- 
nytinio meno muziejus. Labai įdomus ir mūrinis ketur- 
kampis statinys, stovintis buvusio Stelmužės dvaro te- 
ritorijoje, prie ežero. Tai vadinamasis Vergų bokštas (3, 


a 

kuriame dvarininkai Valujevai kalindavę neklusnius 
savo baudžiauninkus. 

Grįžtame į 117 kelią ir toliau kelionę tęsiame 
vykdami į Imbradą. Jame stovi kultūros paveldo 
objektu paskelbta Nukryžiuotojo Jėzaus bažnyčia 
Šventovės išorėje dominuoja keturios kolonos ir tri- 
kampis frontonas, viduje - trys altoriai. Kita kultū- 
ros paveldo objektu paskelbta bažnyčia yra Antaza- 
vės kaime, maždaug 13 km nuo Imbrado važiuojant 
117 plentu. Šalia Dievo Apvaizdos bažnyčios 63 stovi 
arkiniai šventoriaus vartai ir mūrinė varpinė. Senąjį 
Antazavės dvarą W išvysime Zalvio ežero pakrantėje. 
Pliaterių statytuose rūmuose veikia Antazavės krašto 
visuomeninis muziejus. 

Esame Sartų regioniniame parke, įsteigtame 
1992 m. siekiant išsaugoti Sartų ežero kraštovaizdį, 
gamtos ir kultūros vertybes. Nuo Antazavės regioni- 
nis parkas driekiasi į vakarus ir apima 12 107 ha plo- 
tą. Sartų ežeras - vienas didžiausių Lietuvoje, savo 
forma primenantis briedžio ragus ar medžio šakas. 
Ežero kranto linija siekia 79 km - tai ilgiausia ežero 
pakrantė Lietuvoje. Sartų ežere yra septynios salos, 

Stelmužės ąžuolas 


Pirmasis muziejus Zarasuose buvo įkurtas 
prie pradinės mokyklos mokytojo Stasio Jauniškio, 
kuris 1934 m. ir pradėjo rinkti istorinę medžiagą. 
Lankytojams muziejus duris atvėrė 1934 m. lap- 
kričio 17 d. Jame veikė 7 skyriai: archeologijos, 
liaudies meno, numizmatikos, ginklų, pedagogi- 
kos, dvarų kultūros ir gamtos. 1935 m. muziejų 
perėmė Zarasų apskrities valdyba. Antrojo pa- 
saulinio karo metais muziejus buvo suniokotas, 
liko tik keletas eksponatų. 1963 m. Zarasų krašto 
muziejus buvo uždarytas, o jo eksponatai perduo- 
ti Rokiškio kraštotyros muziejui. 1987 m. muzie- 
jus pradėtas kurti iš naujo. Muziejus supažindina 
lankytojus su Zarasų kaimo gyvenimu ir miesto 
istorija, dievdirbių kūriniais. 

www.muziejai.lt/zarasai/zarasu krasto 
muziejus.htm 

Zarasų Švč. Mergelės Marijos Ėmimo į dangų bažnyčia 


Švč. Mergelės Marijos Ėmimo 

į dangų bažnyčia 

Zarasuose, vienoje aukščiausių miesto vietų, 
stovi Švč. Mergelės Marijos Ėmimo į dangų bažny- 
čia. Zarasai 1378-1795 m. buvo Vilniaus vyskupo 
valda. Rašytiniais duomenimis, pirmoji bažnytėlė 
buvo pastatyta 1508 m., 1610 m. naują bažnyčią 
pastatė didysis kunigaikštis Zigmantas Vaza. Da- 
bartinė neobarokinio stiliaus bažnyčia pastatyta 
1842-1862 m. Vėliau bažnyčia ne kartą buvo at- 
statyta ir tvarkoma. Bažnyčia pašventinta 1906 m. 
Švč. Mergelės Marijos Ėmimo į dangų titulu. Di- 
dingos šventovės ilgis - 35 metrai, o aukštis - 30 m. 
Viduje įrengti trys barokinio stiliaus altoriai. Di- 
džiajame altoriuje puikuojasi Švč. Mergelės Marijos 
paveikslas, manoma, sukurtas XVII a. pradžioje. 


Obeliskas 


Vilniaus ir Vytauto gatvių sankryžoje stovi 
ketaus paminklas - obeliskas, pastatytas 1845 m. 
Jis skirtas įamžinti vienam reikšmingiausių mies- 
to įvykių - plento Sankt Peterburgas-Kaunas 
(per Daugpilį) nutiesimui 1830-1836 m. Šis su- 
sisiekimo kelias prisidėjo prie miesto suklestėji- 
mo. 11,1 m aukščio paminklo autoriai - P. Štein- 
keleris ir Žarskis. Keičiantis valdžioms, keitėsi ir 
paminklo paskirtis: 1932 m. juo buvo pagerbti 

pro jį prateka ir Šventosios upelis. Sukime iš Anta- 
zavės pro Zalvio ežerą į 5308 kelią Dusetų kryptimi. 
Pusiaukelėje privažiuosime prie kelio, tarp Ilgio ir 
Čiauno ežerų, įrengtą 240 m ilgio Ilgašilio pažintinį 
taką (0, vingiuojantį per natūralią pelkę. 

Dusetos €0 - jau 100 metų tradicinėmis respub- 
likinėmis ristūnų žirgų lenktynėmis ant ledo garsė- 
jantis miestas. K. Būgos g., prie Dusetų seniūnijos 
pastato (K. Būgos g. 31A), ežero pakrantėje, pui- 
kuojasi skulptūrų parkas, kurį padėjo sukurti Du- 
setų menininkai. Kitoje Sartų pusėje, Didžiadva- 
rio kaime, kuris pasiekiamas per Užtiltę, įsikūręs 
UAB „Sartų žirgynas“ W, garsėjantis čia auginamais 
Lietuvos sunkiųjų, žemaitukų ir ristūnų veislės Žir- 
gais - respublikinių lenktynių laimėtojais. 

Grįžę į Dusetas, toliau kelionę tęskime 178 keliu 
palei miškų masyvus ir Šventosios tvenkinį į Anta- 
lieptę. Per miestelio centrą teka Šventosios upė, to- 
dėl turbūt nekeista, kad ir pačios vietovės pavadi- 
nimas susideda tarsi iš dviejų žodžių - „ant liepto“. 
Miestelio centre stovi įspūdingo dydžio Šv. Kryžiaus 
Atradimo bažnyčia W ir buvęs vienuolyno pastatas. 
Eidami pro bažnyčią palei Šventosios upę, išvysime 
senąjį Antalieptės malūną W ir netoliese stovinčią 
hidroelektrinę (B, pastatytą 1961 m. HE užlieti eže- 
rai dabar vadinami Antalieptės mariomis. 

Į kitą miestelio pusę galima patekti per Švento- 
sios upę nutiestu pėsčiųjų tiltu €3. Nuo Antalieptės į 
rytus driekiasi Gražutės regioninio parko teritorija, 
siekianti išsaugoti Šventosios upės, Dūkšto, Luodžio, 
Švento ežerų kraštovaizdžius, Gražutės mišką, todėl 
verta čia pabuvoti ilgėliau. = 


Sartų lenktynės turi ilgametes, apie 200 metų tradici- 
jas. Kasmet jos rengiamos pirmąjį vasario šeštadienį 
ir per pastaruosius 30 metų tik porą sykių renginio 
data buvo nukelta dėl prastų oro sąlygų. 


(D www.sartulenktynes.lt 


Sartų žirgų lenktynės 

žuvusieji už Lietuvos nepriklausomybę, 1961 m. pa- 
skirtas žmonijos žygiams į kosmosą atminti. Pirminė 
obelisko išvaizda atkurta 1987 m. 


STELMUŽĖ 
Stelmužės ąžuolas 


Stelmužė - nedidelis kaimelis, kuriame auga se- 
niausias Lietuvos (ir vienas seniausių Europoje) ąžuo- 
las. Kartu tai ir storiausias Lietuvos ąžuolas, jo kamieno 
skersmuo - 3,5 m, o prie žemės - net 13 m, aukštis — 
apie 23 metrus. Senolio liemeniui apjuosti reikėtų net 
8 ar 9 vyrų. Manoma, šis girių senolis skaičiuoja jau 
1 500 metų, tačiau, kitų tyrėjų nuomone, jis čia galė- 
jęs augti ir dar anksčiau. Nuo 1955 m. ąžuolas nuolat 
prižiūrimas, tvarkomas, specialiai jam sukurtas prie- 
žiūros planas, tačiau ąžuolo būklė gana sunki - medis 
paveiktas įvairių infekcijų, o ir pačios ąžuolo ląstelės 
jau pasenusios, nebegali taip greitai atsinaujinti. Šis se- 
nolis apgaubtas daugybės legendų - pasakojama, kad 
ąžuolas buvęs Napoleono kareivio slėptuve, kad medis 
slepia gausybę lobių, o po jo šaknimis galima patekti į 
požemių pasaulį. 





Stelmužės Šv. Kryžiaus bažnyčios sakyklos dekoras 


68 šv. Kryžiaus bažnyčia 

Ant kalvelės stovinti Stelmužės kaimo bažnyčia - 
viena seniausių medinių bažnyčių Lietuvoje, statyta 
XVII a. Šventovės interjeras sukurtas 1713 m. Įdomu 
tai, kad statant bažnyčią nebuvo naudojamos vinys, 
o rąstai tašyti kirviu. Vienos navos bažnyčios priean- 
zi supa dvylika medinių kolonų. Frontonas sudarytas 
iš trikampių, o pati bažnyčia be bokštelių. Įspūdingas 
bažnyčios altorius ir sakykla, kuriuose gausu vertingų 
barokinių puošmenų: bareljefų, horeljefų, skulptūrų, 
suktinių kolonėlių, kremzlinės ornamentikos. Daugu- 
ma bažnyčią puošiančių skulptūrų sukurtos Ventspilio 

medžio drožybos dirbtuvėse. Šventorių puošia XVII a. 
statyta medinė varpinė, kuri 1873 m. rekonstruota. 
Varpinėje saugomi 1613 m. išlieti varpai. 

Nuo 1963 m. bažnyčioje įkurtas bažnytinio meno 
muziejus, leidžiantis pasigrožėti šia įspūdinga šventove 
ir jos vidumi. Bažnyčios ir varpinės ansamblis paskelb- 
tas kultūros paveldo objektu. Bažnyčioje pamaldos 
vyksta nereguliariai. 


03 „Vergų“ bokštas 


Stelmužės kaime stovintis „Vergų“ bokštas - tai ne- 
didelis keturkampis, iš lauko akmenų, plytų, kalkių ir 
molio pastatytas pastatas, kurio viršutinėje dalyje yra 
angos ir stogelis. Šio statinio sienų storis - beveik 1 m. 
Bokštas stovi buvusioje dvarininkų Valujevų dvaro te- 
ritorijoje ir liudija apie buvusią didelę baudžiavos pries- 
paudą. Šiame bokšte būdavo kalinami baudžiauninkai. 
Pasakojama, kad dėl sunkių bausmių ir dvarininkų 
žiaurumo baudžiauninkai bėgdavę iš dvaro. Patys šei- 
mininkai ilgą laiką slėpę nuo samdinių baudžiavos pa- 
naikinimo faktą. XVIII a. iškilęs „Vergų“ bokštas - kul- 
tūros paveldo objektas. 


IMBRADAS 


Nukryžiuotojo Jėzaus bažnyčia 

Imbrado Nukryžiuotojo Jėzaus bažnyčia buvo pa- 
statyta 1786-1787 m. Pranciškaus Molio. 1891 m. Jono 
ir Pranciškaus Prūsokų lėšomis ji buvo atnaujinta, pri- 
statyta zakristija, šventorius aptvertas akmenų tvora. 
Teigiama, kad 1967 m. Imbrado parapijoje, Kintiškių 
kaime, apsireiškė Švč. Mergelė Marija. Bažnyčia klasi- 
cistinio stiliaus, turinti liaudies architektūros bruožų - 
ilgo stačiakampio plano, medinė, su trisiene apside ir 
prie jos prišlieta zakristija. Ant kraigo stovi bokštelis. 
Bažnyčioje įrengti trys altoriai. Šventoriuje stovi medi- 
nė varpinė. 


ANTAZAVĖ 


63 Dievo Apvaizdos bažnyčia 

Dvaro koplyčia Antazavėje minima 1782 m., ta- 
čiau šventovėje meldėsi tik dvariškiai, o valstiečiai 
lankydavosi Dusetų, Kriaunų ir Obelių bažnyčiose. 
1789 m. popiežiaus nuncijus pripažino tiek Alek- 
sandravėlės, tiek ir Antazavės parapines teises ir 
leido statyti Antazavės bažnyčią. Šventovė pastatyta 
1794 m., dvaro paskirtame trijų dešimtinių žemės 
sklype, kuriame pastatyti ūkiniai pastatai ir medinė 
klebonija. 1910 m. bažnyčia buvo restauruota. Dvi- 
bokštė bažnyčia turi baroko architektūros bruožų. 
Vidus sudarytas iš trijų navų, įrengti trys altoriai su 

Antazavės dvaro rūmai 


apaštalų Petro ir Povilo skulptūromis. 1827 m. pasta- 
tyta varpinė ir trijų arkų šventoriaus vartai su bažny- 
čia sudaro puošnų ansamblį. 


Buvusioje Antazavės dvaro sodyboje yra įsikūręs 
muziejus, kuriame galime susipažinti tiek su dvaro, tiek 
ir su Antazavės Dievo Apvaizdos bažnyčios bei parapi- 
jos istorija. Nuo XVII a. žinomas dvaras priklausė gra- 
fų Broel-Pliaterių giminei, šios giminės atšakoje gimė 
ir žymioji 1831 m. sukilimo dalyvė Emilija Pliaterytė. 
Trijų aukštų dvaro rūmai buvo suprojektuoti garsaus 
architekto Lauryno Stuokos-Gucevičiaus, kartu iški- 
lo ir dvaro ūkiniai pastatai, buvo suformuotas parkas. 
Antazavės dvaro parkas užėmė 5 ha plotą, jame buvo 
įrengti tvenkiniai, juos jungiantis tiltas, įveistas šių die- 
nų nepasiekęs sodas, ovalo formos gėlynai su plačiais 
takais ir terasomis į Zalvio ežero pakrantę. Dvaras pa- 
skelbtas kultūros paveldo objektu. 

240 metrų Ilgašilio pažintiniame take galime pa- 
matyti pelkėje vykdytų gamtotvarkos darbų rezul- 
tatus — 13 ha atkurtas natūralias pelkių buveines bei 
pažinti čia esančias gamtos vertybes. Ilgašilio pelkėje 
auga 21 rūšies augalai ir gyvena tiek pat rūšių gyvūnų, 
įrašytų į Lietuvos raudonąją knygą, iš kurių penkios 
rūšys yra retos ir nykstančios visoje Europoje. Sparčiai 
nyksta ir septyni pelkių, miškų ir pievų tipai. Ilgašilio 
pažintinis takas - viena natūraliausių teritorijų, įsteigta 
siekiant išsaugoti vertingą krašto gamtovaizdį. 


Prie Sartų ežero įsikūrusios Dusetos kaip miestelis 
pirmą kartą paminėtos XVI a. 1950 m. gavo miesto tei- 
ses. Istorinė miesto dalis, apimanti K. Būgos, Vytauto, 
Vilniaus, J. Biliūno gatves bei aikštę, paskelbta urbanis- 

tikos paminklu. Išsaugota radialinė miesto dalies struk- 
tūra, susiformavusi iki XIX a. pabaigos. Nepriklau- 
somybės aikštėje stovi Nepriklausomybės paminklas 
(skulpt. V. Čižauskas, archit. K. Kriščiukaitis, 1932), 
atkurtas 1989 m., taip pat paminklinis biustas kalbi- 
ninkui prof. Kazimierui Būgai (skulpt. B. Vyšniauskas, 
archit. R. Vyšniauskas, 1985). Taikos g. 2 stovi raudonų 
plytų neoromaninė Švč. Trejybės bažnyčia, pastatyta 
1881-1886 m. Šventoriuje yra vertinga keturių tarps- 
nių varpinė. Sartų ežero pakrantę nuo 2008 m. puošia 
krašto menininkų kurtų skulptūrų parkas. 


Sartų žirgynas 

1967 m. Didžiadvario kaime, buvusioje dvaro te- 
ritorijoje, buvo įkurtas žirgynas, kurio tikslas - auginti 
ristūnus žirgus lenktynėms ant Sartų ežero. Veisliniai 
ristūnai buvo atvežti iš Chrenovo žirgyno (Rusija). Nuo 
1977 m. žirgyne pradėti auginti stambieji žemaitukai. 
1992 m. nuo buvusio Dusetų valstybinio žirgyno at- 
skyrus arklininkystės padalinį įkurtas Sartų valstybi- 
nis žirgynas, kuris vėliau reorganizuotas į UAB „Sartų 
žirgynas“. Nuo 2002 m. jame pradėti veisti ir auginti 
Lietuvos sunkiųjų veislių arkliai. Per daugiau nei tris 
dešimtis šio žirgyno veiklos metų buvo užauginta apie 
700 veislinių žirgų ne tik Lietuvos, bet ir užsienio pir- 
kėjams. Nuo žirgyno įkūrimo pradžios respublikinėse 
lenktynėse iškovota per 140 prizų. 


ANTALIEPTĖ 


Šv. Kryžiaus Atradimo bažnyčia 

Šv. Kryžiaus Atradimo bažnyčia, kuriai priklauso ir 
XVIII a. basųjų karmelitų vienuolynas, stovi Antaliep- 
tės miestelyje. Bažnyčia buvo pastatyta 1732-1760 m. 
Bažnyčia ir vienuolynas po 1831 m. buvo uždaryti. Pir- 
mojo pasaulinio karo metu vokiečiai buvo nuniokoję 
šventovę ir jos patalpas pavertę garažu, tačiau 1918 m. 
bažnyčia buvo sugrąžinta katalikams. Klebono Stanis- 
lovo Stanelės iniciatyva bažnyčia buvo atnaujinta. Per 
Antrąjį pasaulinį karą bažnyčia apgriauta, po karo buvo 
atstatyta. Bažnyčia - barokinio stiliaus, su dviem fasa- 
do bokštais. Presbiterija siauresnė ir žemesnė už baž- 
nyčios navą, už jos yra žemesnė koplyčia su bokšteliu. 
Šv. Kryžiaus Atradimo bažnyčia ir basųjų karmelitų 
vienuolynas yra kultūros paveldo objektas. 


Antalieptės malūnas 


Antalieptės miestelio malūnas - neoromantinio 
stiliaus architektūros pastatas, 1855 m. grafo Jono 
Tiškevičiaus iniciatyva iškilęs dešiniajame Šventosios 
upės krante. Malūnas statytas vietos meistrų - akmen- 

Antalieptės malūnas 


skaldžių. Jis pastatytas iš skaldytų ir apvalių akmenų, 
raudonų plytų ir kalkių skiedinio. Malūne buvo trejos 
girnos, 1924 m. įrengtas elektros generatorius, kuris 
tiekė elektros energiją miestelio gyventojams ir greti- 
miems kaimams. 


(B Antalieptės hidroelektrinė 


Į pietryčius nuo Antalieptės miestelio telkšo An- 
talieptės tvenkinys (marios) - antras pagal dydį Lietu- 
voje hidroelektrinės tvenkinys, užimantis apie 1 900 ha 
plotą ir užtvankos vandeniu jungiantis net 26 ežerus. 
Antalieptės hidroelektrinė buvo pastatyta 1961 m. prie 
Šventosios upės, nors čia statyti hidroelektrinę planuo- 
ta dar prieš Antrąjį pasaulinį karą. Iškilusi HE buvo 
viena didžiausių ne tik Lietuvoje, bet ir Baltijos šalyse. 
Hidroelektrinė veikia ir iki šių dienų, o vanduo iš tur- 
binų krenta net iš 35 metrų aukščio. 





Antalieptės tiltas 


16 Antalieptės tiltas 


Antalieptės tiltas, pastatytas 1986 metais, stovi An- 
talieptės miestelio centre. Tiltas - medinis, pakabintas 
ant metalinių lynų ir prilaikomas dviejų porų betoni- 
nių stovų su atramomis. Tiltas pastatytas tam, kad gy- 
ventojams būtų patogiau per Šventosios upę persikelti 
į miestelio centrą. Vietinių gyventojų tiltas dar vadina- 
mas „beždžionių“ tiltu, ypač mėgstamas vaikų ir į An- 
talieptės miestelį atvykstančių svečių. 

Niekur nėra taip gera ir gražu, kaip Anykščiuo- 
se..., - kažkada ištarė žymiausias XX a. anykštėnas 
rašytojas Antanas Žukauskas-Vienuolis, mėgęs su sve- 
čiais po Anykščius pėsčiomis klaidžioti ir skatinęs juos 
grožėtis savo numylėtu miestu. 

Grožėtis iš tiesų yra kuo. Anykščiai, pirmą kar- 
tą raštuose paminėti 1440 m., o 1792 m. gavę miesto 
teises ir herbą, yra įsikūrę prie Šventosios ir Anykštos 
upių santakos, abipus Šventosios. Pasivaikščiojimą 
pradėkime nuo dešiniojo Šventosios kranto, miesto da- 
lies, vadinamos Ažupiečiais, nuo vadinamojo Rašytojų 
kalnelio. Nusileidę nuo kalno į miestą, Vienuolio g. ir 
Gegužės g. sankryžoje pasukę į kairę, pasistatykime 
automobilį aikštelėje. Apsilankę Turizmo informacijos 
centre, lipame į kalnelį, ant kurio stovi rašytojo An- 
tano Žukausko-Vienuolio namas-muziejus €B. Kieme 
po gaubtu snaudžia išsaugota poeto ir vyskupo Antano 
Baranausko klėtelė, o muziejaus administracinio pas- 
tato parodų salėje visus stebina originalia technika - 
akmens tapyba - atliktų tautodailininko Stanislovo 
Petraškos (1935-2009) paveikslų paroda. 

Pasigrožėję paveikslais, leidžiamės keliuku že- 
myn, sukame į Gegužės g. ir už 700 m prieiname ge- 
ležinkelio bėgius. Prieš pervažą pasukame į dešinę 
ir netrukus sustojame erdvioje, akmenimis grįstoje 
aikštėje. Prieš akis - siaurojo geležinkelio stotis £2. 

Visi pastatai yra išlikę tokie pat, kokie buvo pastatyti 
1901 m. Įdomiausia pramoga - siauruku iš Anykščių 
vykti į Rubikius, kelionėje gėrintis stačiais Anykštos 
upelės skardžiais, vadinamais Anykščių Šveicarija. 
Grįžtame į miestą, prie šviesoforo sukame į kairę 
ir einame tiltu, po kuriuo, pasak A. Baranausko, sro- 
vele teškena upelė Šventoji EB - ilgiausia iš visų Lietu- 
voje prasidedančių ir pasibaigiančių upių (246 km). 

A. Žukausko-Vienuolio memorialinis namas-muziejus 

Siauruko muziejus Anykščiuose 


1839 m., būsimajam poetui Antanui Bara- 
nauskui einant penktuosius gyvenimo metus, jo tė- 
vas Užupiečių kaime, dešiniajame Šventosios upės 
krante, nusipirko valaką žemės ir 1826 m. pasistatė 
klėtelę. Šioje klėtelėje XIX a. vid. poetas parašė poe- 
mą „Anykščių šilelis. Vienas garsiausių anykštėnų, 
XX a. lietuvių literatūros klasikas Antanas Žukaus- 
kas-Vienuolis išsaugojo klėtelę ir 1927 m. įkūrė 
A. Baranausko memorialinį muziejų. A. Žukaus- 
kas-Vienuolis muziejuje dirbo iki pat savo mirties 
(1957 m.). Buvusiame jo name taip pat įkurtas me- 
morialinis muziejus, nuo 1962 m. kartu su A. Bara- 
nausko klėtele sudarantis vieną kompleksą. 

www.baranauskas.lt/baranausko/muziejaus | 
istorija.htm 


Legendinis siaurukas, caro laikais nutiesus 
siaurąjį geležinkelio ruožą Pastovys-Švenčionė- 
liai-Utena-Panevėžys, buvo naudojamas prekėms 
gabenti ir keleiviams vežti. Tai 750 mm pločio ge- 
ležinkelis, XX a. pirmojoje pusėje buvęs pagrin- 
dine susisiekimo priemone. Šiuo metu vienintelio 
veikiančio tokio pobūdžio Lietuvoje technikos ir 
architektūros objekto paskirtis - tarnauti turis- 
tų pramogoms ir geležinkelio istorijos pažinimui. 
Geležinkelio stoties komplekse pasitinka restau- 
ruoti šimtametės stoties pastatai, bėgiai, vandens 
bokštas, akmenimis grįsta aikštė, 2003 m. pastaty- 
tas modernus paviljonas riedmenims eksponuoti, 
suremontuoti vagonai, iš Švenčionėlių parvežtas 

1949 m. dabartinėje Čekijoje pagamintas garve- 
žys. Muziejaus ekspozicijose - kelionių reikmenys, 
žibintai, signalinės ryšio priemonės, įspūdingos 
svarstyklės, geležinkelininkų įrankiai iš visų Lietu- 
voje buvusių siauruko ruožų bei kiti eksponatai. 

(D www.baranauskas.lt/siaurukas/istorija.htm 





Geležinkelio stoties viršininko kabinetas, Siauruko 
muziejaus ekspozicija 


Šventosios upė 

Šventosios upė tituluojama viena gražiausių 
Lietuvoje. Anykščių krašte Šventoji teka vingiuo- 
dama daugiau nei 80 kilometrų. Tai pati vaizdin- 
giausia upės dalis su išskirtinio grožio kilpomis ir 
atodangomis. Į Šventąją įteka Anykšta, Elmė, Šlavė, 
Varius, Virinta, Susiena ir kiti upeliai. Keliaujant 
Šventosios upės pažintiniu taku, kuris prasideda 
Vilniaus g. pabaigoje, galima pasigėrėti Anykščių 
šilelio „pušelėmis nesurokuotomis“ bei Anykščių 
regioninio parko gamtos vertybėmis. 


Paminklas Antanui Baranauskui 


Poetas ir vyskupas Antanas Baranauskas 
(1835-1902) - iškiliausia Anykščių krašto asme- 
nybė. Reikšmingiausiu poeto kūriniu laikoma ro- 
mantinė poema „Anykščių šilelis. A. Baranauskas 
daug nusipelnė ir lietuvių dialektologijai, sudary- 
damas pirmąją lietuvių kalbos tarmių klasifikaci- 
ją, parašydamas lietuvių kalbos gramatiką. Lietu- 
vai atkūrus nepriklausomybę, 1993 m. gimtajame 
poeto mieste, Vyskupo skvere prie Šv. apaštalo 
evangelisto Mato bažnyčios, pastatytas įspūdingas 
paminklas A. Baranauskui (skulpt. A. Sakalauskas, 
archit. R. Krištopavičius). 

Šv. apaštalo evangelisto Mato 
bažnyčia 

Neogotikinė raudonų plytų Anykščių Šv. apaš- 
talo evangelisto Mato bažnyčia statyta 1899— 
1909 m. (archit. N. Andrejevas). Pirmoji bažnyčia 

Čia, kairiajame Šventosios krante, - centrinė miesto 
dalis. Kairėje stabtelime prie paminklo rašytojui A. Žu- 
kauskui-Vienuoliui (skulpt. P. Aleksandravičius, 1982); 
už jo matyti ant stataus Šventosios skardžio stovintis 
baltakolonis Okuličiūtės dvarelis, vienas seniausių pas- 
tatų Anykščiuose. 

Einame bažnyčios link. Šv. apaštalo evangelisto 
Mato bažnyčia matyti iš tolo. Prasmingą ansamblį su 
bažnyčia sudaro šalia esančio Vyskupo skvero erdvė, 
naujoji moderni L. ir S. Didžiulių viešoji biblioteka bei 
paminklas vyskupui ir poetui Antanui Baranauskui 
(skulpt. A. Sakalauskas, archit. R. Krištopavičius, 1993). 

Bažnyčia 68 - miesto architektūrinis akcentas, ryš- 
kiausia Anykščių panoramos dominantė, daranti įspū- 
dį tiek iškilmingomis architektūrinėmis formomis, tiek 
savo dydžiu. Bažnyčioje išsaugota daug meno vertybių. 

Nuo 1993 m. Anykščių senamiestis yra valstybės 
saugomas urbanistikos paminklas. Jame - ne vienas 
praeitį menantis pastatas. Netoli bažnyčios, Vilniaus 
gatvėje, kairėje matome žalią namelį (nr. 21). Šioje so- 
dyboje ties mažu Šaltupio upeliu ilgą laiką gyveno ir 
kūrė rašytoja Bronė Buivydaitė (1895-1984), pasiraši- 
nėjusi Tyrų Dukters slapyvardžiu. Kiek paėjus miesto 
centro link - istoriniame Anykščių Vysk. A. Baranaus- 
ko parapijos salės pastate, statytame 1930 m., įsikūręs 
Sakralinio meno centras bei pirmasis Lietuvoje Angelų 
muziejus (3. Čia pat - ir Antano Baranausko aikštė, 
miesto centras, kur bendruomenės iniciatyva pasta- 
tytas paminklas Laisvei (skulpt. V. Vildžiūnas, 2002), 
kitoje aikštės pusėje stiklo langais šviečia renovuotas 
Kultūros centro pastatas. 

Grįžkime į automobilį. Juo keliaukime J. Biliūno 
gatve apie 700 m ir sukime į dešinę Molėtų kryptimi 
(Liudiškių g.). Miesto pabaigoje, ant „aukšto, stataus 
kalno“ aplankome paminklą rašytojui Jonui Biliū- 
nui 8. Grįžę atgal į pagrindinę J. Biliūno gatvę ir sek- 
dami nuorodas dar važiuojame pirmyn apie 700 m iki 
Kalitos kalno ir smagiai praleidžiame laiką vasaros ro- 
gučių trasoje ar - žiemą - kalnų slidinėjimo centre £3. 
Čia patirtų įspūdžių nepamiršime dar ilgai! » 


Turėdami laiko, aplankykite pažintinį Šventosios 
taką, kuris prasideda nuo poilsio namų „Šilelis“ (Vil- 
niaus g. 80). Tako ilgis — 4,7 km. Take galima susi- 
pažinti su saugomais medžiais, Šlavės upeliu, Šlavės 
atodanga, Puntuko akmeniu. 

Anykščių Šv. apaštalo evangelisto Mato bažnyčia 


Anykščiuose buvo žinoma nuo XVI a., miestelį siaubu- 
sių gaisrų metu sudegusi, atstatyta ir vėl sudegusi. Da- 
bartinė (ketvirtoji) Šv. apaštalo evangelisto Mato baž- 
nyčia - aukščiausia Lietuvoje: jos bokštų aukštis siekia 
79 metrus. Prieš Pirmąjį pasaulinį karą bokštai buvo 
dar aukštesni, tačiau per karą buvo numušti vokiečių 
ir po remontų iškilo jau žemesni. 1928 m. kilęs gaisras 
suniokojo ir bažnyčios vidų. Pamažu bažnyčia sutvar- 
kyta: įrengtas naujas altorius, dekoruotas bažnyčios 
vidus, vertingais sakralinio meno kūriniais papuoštas 
interjeras bei šventorius. 


03 Sakralinio meno centras ir Angelų 

muziejus 

2009 m. vasarą duris atvėrusiame Anykščių sakra- 
linio meno centre saugoma ir eksponuojama ilgame- 
čio Anykščių Šv. apaštalo evangelisto Mato bažnyčios 
klebono monsinjoro Alberto Talačkos (1921-1999) 
Anykščių parapijai testamentu palikta daugiau kaip 
50 vertingų meno kūrinių kolekcija, asmeninė bibliote- 
ka (daugiau kaip 4 tūkst. knygų ir apie 400 rankraščių), 
archyvas. 2010 m. vasarą šiame centre duris atvėrė pir- 
masis Lietuvoje bei Rytų Europoje Angelų muziejus, ku- 
rio pagrindu tapo visuomenininkės Beatričės Kleizai- 
tės- Vasaris padovanota jos daugelį metų kaupta angelų 
kolekcija. Muziejuje eksponuojami liaudies meistrų ir 
nūdienos menininkų sukurti (dailininkų - L. Gutausko, 
A. Stasiulevičiaus, R. Vėliuvienės, skulptoriaus L. Strio- 
gos, rašytojos J. Ivanauskaitės ir kt.) angelai. 
(D www.anyksmc.lt 


Jono Biliūno kapas ir antkapinis 
paminklas („Laimės žiburys“) 

Jonas Biliūnas gimė 1879 m. Niūronių kaime, ne- 
toli Anykščių, o mirė 1907 m. Zakopanės miestelyje 
(Lenkija). Paskutiniuosius savo gyvenimo metus pra- 
leidęs toli nuo tėvynės, J. Biliūnas paliko poetinį tes- 
tamentą, kuriame išreiškė valią būti palaidotam „ant 
Šventosios upės kranto“. 1953 m. rašytojo palaikai 
buvo perkelti iš Zakopanės į Anykščius ir palaidoti 
ant Liudiškių kalvos. 1958 m. ant rašytojo kapo iškilo 

14 m aukščio paminklas (archit. V. Gabriūnas) iš tašy- 
tų Anykščių apylinkių akmenų, primenantis senovinės 
lietuvių pilies kuorą. Sąjūdžio metais prie rašytojo kapo 
prigludo ir atstatytas granitinis kryžius toks, kokį jam 
pastatė žmona Julija Zakopanėje, vėliau kapą papuošė 
ir antkapyje iškalta granitinė lelija. Turistai paminklą 
vadina „Laimės žiburiu“ - pagal to paties pavadinimo 
rašytojo apysaką, kurioje pasakojama apie stebuklingą 
žiburį, pasirodžiusį ant aukšto, stataus kalno. 





„Laimės žiburys“ Anykščiuose 


63 Kalnų slidinėjimo centras 
ant Kalitos kalno 


Kalitos kalvų masyve veikia kelios įvairaus sudė- 
tingumo kalnų slidinėjimo trasos su keliais keltuvais. 
Lygumų trasų mėgėjams yra 3-5 km ilgio trasos. Ins- 
truktoriai pagelbės vaikams ir pradedantiesiems, ga- 
lima išsinuomoti slidinėjimo inventorių, pasimėgauti 
arbatos puodeliu lauko kavinėje. Vasarą ir žiemą šia- 
me kalne veikia rogučių nusileidimo trasa. Leidžiantis 
žemyn nuo kalno galima pasirinkti nusileidimo greitį. 
Rogutėse sumontuoti stabdžiai leidžia važiuoti ne di- 
desniu nei 40 km per val. greičiu. 

Anykščiai-Niūronys - turbūt populiariausias visų 
į šį kraštą atvykstančių maršrutas. Kur važiuos, kur 
nevažiuos turistai, bet į unikalų Arklio muziejų 68 — 
būtinai! Beveik visa Lietuva, pasak poeto Justino 
Marcinkevičiaus, „pasiilgusi arklio“, čia yra kepusi 
duoną, važinėjusi arklio traukiamais vežimaičiais, su 
nostalgija gėrėjusis lietuviškais Žemaitukais. Juolab 
kad ir atstumas nuo miesto netolimas - tik 6 km į 
šiaurę nuo Anykščių. 

Kelias šileliu į Niūronis be galo gražus: prava- 
žiuosime Anykštą ir Jono Biliūno aprašytą Piestupio 

Etnografinė sodyba Niūronyse 


upelį, Elmę ir Varių. Prie kiekvieno iš šių upelių stovi 
po Šv. Jono skulptūrą. Kažkada visos jos lydėdavusios 
ir laimindavusios namo grįžtantį Biliūnų Joniuką. 

Tame pačiame etnografiniame Niūronių kaime 
laukia dar vienas atradimas, ieškantiems tėviškės 
sodžiaus ramybės ir harmonijos, prisimenantiems 
vaikystės išgyvenimus, skaitant Jono Biliūno apsaky- 
mus „Kliudžiau“, „Brisiaus galas“. Apsilankę rašytojo 
J. Biliūno tėviškėje €3 susipažinsime su rašytojo kū- 
ryba, gyvenimu, asmenybe, mažojo Joniuko svajonė- 
mis, aplinka. 

Anykščių kraštas: Arklio muziejaus link 





Grįžę atgal į Anykščius ir pasukę į kairę Rokiškio 
kryptimi tuoj pat vėl turėsime stabtelėti - dar mies- 
to ribose, prie pat kelio, pasitinka medinis apžvalgos 
bokštas. Šeimyniškėlių piliakalnis £2 - dar viena ori- 
ginali Anykščių krašto istorijos vieta, renginių metu 
suteikianti daug smagumo ir vaikams, ir suaugusie- 
siems: juk ne kasdien pavyksta pašaudyti iš lanko, 
pažaisti senovinių žaidimų ar jaukiai pasivaišinti ant 
laužo virta Šeimyniškėlių piliakalnio žolelių arbata. 

Pasibuvę prie Šeimyniškėlių piliakalnio 120 keliu 
traukime Svėdasų link. Pakeliui užsukime į sodybą 
„Geras“ 42, nuo 120 kelio Anykščiai-Svėdasai-Rokiš- 
kis nutolusią 1,2 km. Pavažiavę 15 km nuo Anykščių 
Svėdasų kryptimi, kairėje pamatysime rodyklę „Mi- 
čionys 3 km“. Pasukime šiuo keliu ir už 1 km deši- 
nėje pusėje pasibaigus miškui rasime kelią į sodybą 
„Geras“. Pasukę į dešinę, iškart pamatysime sodybą 
ant Šventosios upės kranto. Patogūs kambariai, karšta 
pirtelė, kaimiškasis „SPA salonas“ atgaivins ir labiau- 
siai nuvargusius. 

Toliau traukime per Aukštaitijos kalnelius ir ly- 
gumas, įsukime į 120 kelią, kol privažiuosime didelę 
kryžkelę. Europos kryžkelė - taip patys svėdasiškiai 
lyg juokais, lyg rimtai pavadina savo miestelį, prie 

Šeimyniškėlių piliakalnis 


Arklio muziejų 1978 m. Niūronių kaime įkūrė 
agronomas prof. Petras Vasinauskas (1906-1995), 
pats arkliu kinkyta bričkele mėgdavęs keliauti 
po Lietuvą. Muziejaus eksponatai atspindi arklio 
reikšmę lietuvių ūkio ir kultūros istorijoje. Tai - 
buities rakandai, žemės dirbimo padargai, kalvio 
įrankiai, arklių traukiamos transporto priemonės: 
bričkelės, lineikos, važeliai, surinkti iš visos Lietu- 
vos. Muziejuje taip pat eksponuojamos Juozo Ge- 
laževičiaus pašto ženklų bei tautodailininko Jurgio 
Kazlausko drožinių kolekcijos. Muziejuje amatus 
demonstruoja audėja, kalvis, medžio drožėjas ir 
muzikinių instrumentų meistras, etnografinėse 
Legų ir Striukų sodybose vykstančiose edukaci- 
nėse programose kalbama apie Kalėdų ir Velykų 
papročius, kepama duona, liejamos žvakės, žai- 
džiami senoviniai žaidimai. Apsilankę muziejuje, 
galime ir patys pasivėžinti senaisiais vežimaičiais 
(brika, fajetonu) po Niūronių kaimą ar tolesnes 
apylinkes, pajodinėti žirgais. 

www.arkliomuziejus.lt 

Jono Biliūno memorialinė sodyba 


Jono Biliūno memorialinė sodyba 
Senoji Biliūnų sodyba Niūronių kaime sto- 
vėjo dar prieš rašytojo Jono Biliūno (1879-1907) 
gimimą. Sodybą sudarė gyvenamasis namas ir dvi 
klėtys, klojimas ir tvartas, augo didelis sodas. Šiuo 
metu iš Biliūnų sodybos Niūronių kaime išlikusi 
tik gryčia (senovinė troba). Joje atkurta autentiška 
aplinka: čia galima išvysti Biliūnų šeimos asmeni- 
nių daiktų, rašytojo knygų. 2011 m. įrengta nauja 
moderni ekspozicija, atspindinti rašytojo gyveni- 
mą ir kūrybą, čia vyksta literatūros pamokos. Šalia 
sodybos rašytojų kūrinių personažus įkūnija tauto- 
dailininkų sukurtos medinės skulptūros. 
(D www.baranauskas.lt/biliuno/turinys.htm 


ŠEIMYNIŠKĖLIAI 
Šeimyniškėlių (Vorutos) piliakalnis 


Šeimyniškėlių piliakalnis, dar vadinamas Vo- 
ruta, stūkso Anykščių miesto pakraštyje. Piliakalnis 
yra tarp dviejų slėnių, kuriais kadaise tekėjo srau- 
nūs Vorelio ir Volupio upelių vandenys. Tai - vienas 
gražiausių ir didžiausių Lietuvos piliakalnių, trau- 
kiantis savo istorija ir paslaptimis. XIII-XV a. ant 
piliakalnio stovėjusi viena didžiausių medinių pilių 
Rytų Europoje, kurią pastarųjų metų tyrinėjimai 
leidžia susieti su vienintele ir tik vieną kartą isto- 
rijos šaltiniuose paminėta Mindaugo pilimi Voruta 
(1251 m. Vorutos pilyje Mindaugas, remiamas Li- 
vonijos ordino, apsigynė nuo prieš jį kovojusių ku- 
nigaikščių sąjungos). 2004 m. prie piliakalnio iškilo 
vienintelis Lietuvoje medinis apžvalgos bokštas, ku- 
riame galime susipažinti su buvusios pilies istorija, 
pilėnų buitimi, o istorinių žaidimų kiemelyje smagu 
išbandyti akies taiklumą šaudant iš lankų. 

kurio susikryžiuoja keliai Anykščiai-Rokiškis ir 
Utena-Kupiškis. Svėdasai B, turintys daugiau nei 
2 tūkst. gyventojų, išsidėstę prie dviejų ežerų - Be- 
ragio ir bažnyčios bokštus atspindinčio Alaušo. Tai - 
rašytojo, „deimančiukų ieškotojo“ Vaižganto žemė - 
miškai ir miškeliai, nubėgantys iki pat ūksmingosios 
Šimonių girios, ežerai ir ežerėliai... Iš Svėdasų galima 
keliauti toliau per Lietuvą arba grįžti į Anykščius ir 
patraukti Rubikių link. 

Važiuodami Liudiškių gatve ir už miesto pasukę 
į kairę pusę, už 10 km pasieksime Burbiškį, garsėjantį 
dvaru (3, jau tapusiu ir literatūros paminklu - jo savi- 
ninkų likimą aprašė A. Žukauskas-Vienuolis apysakoje 
„Vėžys. Dvaras, tapęs privačia nuosavybe, kyla nau- 
jam gyvenimui. Už jo pasukę į kairę, už 5 km greitai 
išvysime tolumoje tyvuliuojantį Rubikių ežerą, kurį 
apžvelgti pakvies prie kelio, ant kalvos, stovintis apž- 
valgos bokštas. Gražiausias vaizdas atsiveria nuo Bijei- 
kių apžvalgos bokšto W8 šalia vieno didžiausių Lietuvos 
ežerų - Rubikių ežero. Prie šio ežero 63 aplankykime 
siauruko stotelę. O jei sugalvosime vasaros savaitgaliais 
siauruku iš Anykščių atvykti į Rubikius, pakelėje gro- 
žėsimės Anykščių regioninio parko gamta. Matysime 
gražių vaizdų. 

Įsimenančios kelionės! = 





Grafų Marikonių koplyčia Svėdasų bažnyčios šventoriuje 

MIČIONYS 
Sodyba „Geras“ 


Kaimo turizmo sodyba „Geras“ šalia Šventosios 
upės siūlo maitinimą ir nakvynę, pirtį, kubilą, SPA pro- 
. cedūras. Ieškantiems aktyvių pramogų tolėliau nuo so- 
dybos organizuojamas dažasvydis, išvykos dviračiais, 
“ slidėmis, keturračiais ir baidarėmis. Rekomenduojami 
"ir ekskursijų maršrutai. 

Tel. 8 605 20110 

sodybagerasdgmail.com 

(D www.sodybageras.lt 





Kaimo turizmo sodyba „Geras“ 


SVĖDASAI 
p Svėdasų miestelis 


Dar 1645 m. kartografo Juozapo Naronovičiaus- 
Naronskio sudarytame žemėlapyje Svėdasai vaizduoja- 
mi kaip miestelis, turintis septynias gatves, išeinančias iš 
centrinės keturkampės aikštės. Miestelio pastatai daug 
kartų degė, bet kiekvieną kartą juos atstatant miestelio 
planas išliko toks pat kaip dabar. Aplink miestelio aikš- 
tę glaudžiasi mediniai nameliai. 

Pirmoji Svėdasų bažnyčia minima 1522 metais. 
1636 m. buvo pastatyta evangelikų reformatų bažnyčia, 
kuri 1657 m. paskirta katalikams. 1677 m. Svėdasuose 
pastatyta nauja mūrinė katalikų šventovė. 1794 m. prie 
jos buvo pristatyta medinė istoristinė kryžminio plano 
Šv. arkangelo Mykolo bažnyčia su Lietuvos šventovėms 
neįprastu aštuonbriauniu neobizantiniu bokštu. Seno- 
ji bažnyčia liko tik kaip navos koplyčia. 1863-1865 m. 
šventoriuje buvo sumūryta ir neogotikinė 36 m aukščio 
varpinė, kurioje skamba trys XVII-XVIII a. varpai. 

Šv. arkangelo Mykolo bažnyčios šventoriuje iki šių 
dienų yra išlikusi grafų Marikonių koplyčia — tikin- 
čių ir dosniai bažnyčiai aukodavusių didikų giminės 

mauzoliejus. Jos statybos iniciatorius - grafas Liucijus 
Marikonis. Sakoma, kad ši itin puošni neogotikinio 
stiliaus koplyčia, pastatyta 1848 m. pagal architekto 
Georgo Vernerio projektą, - miniatiūrinė vienos Itali- 
jos bažnyčios kopija. 

Anykščių kraštas užaugino lietuvių literatūros 
ąžuolą Juozą Tumą-Vaižgantą (1869-1933). Mieste- 
lio centre stovi skulptoriaus Bernardo Bučo 1937 m. 
sukurtas paminklas rašytojui atminti. Šiame kaime 
buvusią Tumų sodybos vietą žymi B. Bučo 1933 m. 
pastatytas granitinis biustas, šalia dunkso iš kaimo 
laukų atgabentas didžiulis akmuo, vadinamas Juo- 
džiaus kelmu. 


BURBIŠKIS 
(3 Burbiškio dvaro sodyba 


Burbiškio dvaro sodyba yra Anykštos kairiajame 
krante. Tai dvarininkų Otono ir Sofijos Venslavovičių 
pastatyti neoklasicistinio stiliaus dvaro rūmai, oficina, 
įkurtas angliškojo tipo parkas. Rūmų architektūroje vy- 
rauja ampyro ir romantizmo stiliai su neogotikos ele- 
mentais. Siekiant išsaugoti 1853 m. statytus klasicistinio 
stiliaus Burbiškio dvaro rūmus ir peizažinį parką, įkurtas 
Burbiškio kraštovaizdžio architektūros draustinis. 


Bijeikių apžvalgos bokštas prie 

Rubikių ežero 

Anykščių seniūnijoje, Bijeikių kaime, Anykščių re- 
gioninio parko ir Rubikių hidrografinio draustinio te- 
ritorijoje, yra įrengtas apžvalgos bokštas. 15 m aukščio 
metalinių konstrukcijų bokštas stovi ant kalvos, esan- 
čios 163 m virš jūros lygio, todėl nuo jo atsiveria plati 
Anykščių krašto panorama: Dusyno ir Rubikių ežerai, 
Leliūnų ir Alantos bažnyčių bokštai, Bijeikių piliakalnis 
ir Storių kalvos. 


RUBIKIAI 
€3 Rubikių ežeras 


Rubikių ežeras — vienas gražiausių ir didžiausių 
Lietuvos ežerų, užimantis 968 ha plotą. Ežero ilgis — 
apie 5 km, plotis - 3,4 km, giliausia vieta rytinėje da- 
lyje siekia 16,1 m. Kranto linija, kurios ilgis 24 km, 
labai vingiuota. Vakariniuose ir pietiniuose krantuo- 
se yra gana nemažai ilgų ir siaurų įlankų. Didžiausią | 
grožį ežerui suteikia 16 salų - Pertako, Bučinė, Aukš- 
toji, Česnakinė, Liepinė, Didžioji ir kt. Stambiausia 
sala užima net 16,4 ha plotą. Ežero krantai nėra aukš- 
ti, vietomis pelkėti. Rubikių ežero slėnis paskelbtas 
hidrografiniu draustiniu. 

Anykščių rajono 
savivaldybės 
herbas 

Nors šis maršrutas apima tik apie šimtą kilomet- 
rų, tačiau veiklos, įspūdžių ir gerų emocijų užteks ge- 
ram pusdieniui, o gal ir visai dienai. Kelionę pradedame 
nuo Anykščių miesto, kurį patogu pasiekti ir didmies- 
čių bei aplinkinių miestų gyventojams: 110 kilometrų 
nuo Vilniaus, tiek pat kilometrų nuo Kauno, 60 kilo- 
metrų nuo Panevėžio, 35 km - nuo Utenos. 

Nuo Anykščių besidriekiančiu 1201 keliu vykime į 
Dvaronių kaimą, kuriame guli Anykščių apylinkių įžy- 
mybė - Puntuko akmuo 68. Čia pat - ir Antano Bara- 


-- „ — 











* 





"1 f 


> 
I 





— 


















Laukagaliai | 






Levaniškiai | |- Na V 
X 1 ; E (r. 
i Nd | AS 1 ą 
ri 
77 Te Ropsonėi T 


L 








i 

BR 

1 + -1:250 000 

oo 2,5 5km P —l 

i | — r / J 4 = 


256 Puntukas-Kurkliai-Kavarskas-Pienionys-Traupis-Raguva-Raguvėlė-Troškūnai 


„B UR PR fTS Up a pm m 
r“ 


o O 
2 A Surdegis< 1 





S 
„ 
V 


Dabužiai | 
r: 


Puntuko akmuo 


nausko apdainuotas Anykščių šilelis, 1960 m. paskelb- 
tas landšaftiniu draustiniu. Jis tęsiasi abipus Šventosios 
beveik 9 km nuo pietinių miesto ribų Kurklių miestelio 
link. Pasigrožėję antru pagal dydį Lietuvos rieduliu, 
prisiminę garsiųjų lakūnų S. Dariaus ir S. Girėno skrydį 
per Atlantą, kitoje kelio pusėje už kelių šimtų metrų ga- 
lime pamatyti senus šventuosius ąžuolus €3. Toliau ju- 
dėkime Kurklių link. Kurkliuose aplankykime medinę 
Šv. Jurgio bažnyčią E3 ir per miškus vykime į Kavarsko 
miestą, esantį už 10 km. 

Rašytiniuose šaltiniuose Kavarskas minimas nuo 
XVI a. jau kaip miestas. Vaizdingoje Šventosios pa- 
krantėje išsidėstęs miestas garsėja stebuklingu Šv. Jono 
Krikštytojo šaltiniu 63, kurio vanduo, sakoma, gydo 
įvairias ligas, stiprina sveikatą. Čia tyvuliuoja Ka- 
varsko tvenkinys, teka Šventosios upė, suformuota ir 
šios upės užtvanka 68. Šaltinio g. 14 išvysime Šv. Jono 
Krikštytojo bažnyčią 18. O Kavarsko pakraštyje, prie 
kelio į Ukmergę, - 1936 m. pastatytą aukščiausią Lie- 
tuvoje gelžbetoninį kryžių (20 metrų aukščio), stovintį 
iki šiol. Neišvažiuokime iš Kavarsko neparagavę gar- 
siųjų koldūnų - tautinio paveldo patiekalo. 

Vykime Traupio miestelio link ir už 5 km pa- 
sieksime Pienonių kaimą, kadaise garsėjusį didele 
dvaro sodyba W8. Toliau važiuojame 11 km, keletą 
kartų perkirsdami Nevėžio vagą, siaurutę ir dažnai 
išdžiūvusią, kažkada maitinusią Kavarsko hidro- 
elektrinę. Kairėje kelio pusėje iš tolo matyti Traupio 
miestelis, pradėjęs kurtis 1516 m. Jis skalaujamas tri- 
jų vandenų - Nevėžio, Nevėžės ir Pienios, todėl ir ga- 
vęs vardą „triupis“. Nė 1 tūkst. gyventojų neturintis 
miestelis — tikras lobynas gamtininkui; labiausiai jis 
garsėja savo unikaliu mokykliniu botanikos daržu 48, 
vieninteliu tokiu Baltijos šalyse. 

Traupis - jau pats Anykščių rajono savivaldybės 
pakraštys. Važiuodami tolyn, už 11 km pasiekiame 
Raguvą, jau „užkabindami“ Panevėžio rajono savi- 

Raguvėlės dvaro sodyba 


Puntukas - lankomiausias akmuo Lietuvoje. 
Tai antras pagal dydį akmuo po Barstyčių akmens. 
Puntuko svoris - 265 t, ilgis - 6,9 m, plotis - 6,7 m, 
o aukštis - 5,7 m. Tai granito struktūrinės atmainos 
luistas, atneštas ledynų prieš 14-20 tūkst. metų, per 
paskutinį Nemuno ledynmetį iš Suomijos. 

1943 m. skulptorius Bronius Pundzius Pun- 
tuko akmenyje iškalė per Atlanto vandenyną per- 
skridusių lakūnų Stepono Dariaus ir Stasio Girė- 
no bareljefus ir jų testamento žodžius. Šis akmuo 
apipintas legendomis - pasakojama, kad Puntuką 
nešęs velnias, norėdamas sudaužyti Anykščių baž- 
nyčią, tačiau užgiedojus gaidžiui nelabasis paleido 
didelį akmenį ir šis nuriedėjo į šilelį. Pasak kito pa- 
davimo, ant šio akmens buvo sudegintas lietuvių 
karžygys Puntukas. 


Šventieji ąžuolai - tai saugomi Anykščių regio- 
ninio parko medžiai. Ar vienas iš jų yra tas, apie 
kurį poetas Antanas Baranauskas rašė: Ė dar dujen 
prie keliui dabar tebestovi; / Viršūnės dar žaliuoja, 
nors jau šakos džiovi? Senasis ąžuolas, manoma, 
turi apie 300 metų. Vadinasi, XIX a. vid. jis jau 

stovėjo ir atrodė beveik taip pat, kaip ir dabar, nes 
ąžuolas į aukštį auga tik iki 80 metų, o toliau - tik 
storyn. Antrąjį ąžuolą audra nuvertė 1981 m., vie- 
toj jo buvo pasodintas jaunas ąžuoliukas. 

Kai rašytojas Antanas Vienuolis lydėdavo eks- 
kursantus, tai būtinai atvesdavo ir prie šventųjų 
ąžuolų ir nusiėmęs kepurę aiškindavo, kad žiloje se- 
novėje čia stovėjęs aukuras, degusi amžinoji ugnis. 


KURKLIAI 





Kurklių Šv. Jurgio bažnyčia 


Šv. Jurgio bažnyčia 

Kurklių Šv. Jurgio bažnyčia stovi miestelio 
centre. 1669 m. pastatyta koplyčia, kurią aptar- 
navo Kavarsko kunigai. 1735 m. buvo pastaty- 
ta medinė bažnyčia, kurią aptarnavo vienuoliai. 
1832 m. Rusijos valdžiai uždarius vienuolyną, 
Kurklių parapija buvo priskirta Žemaičių vysku- 
pijai. 1871 m. gautas leidimas statyti naują medinę 
bažnyčią, ji iškilo 1874 m. Minint Lietuvos nepri- 
klausomybės 20-metį, prie šventovės pastatytas 
ornamentuotas kryžius. Bažnyčia turi liaudies ar- 
chitektūros bei neoklasicizmo bruožų. Ji - kryž- 
minio plano, žemu transeptu, su bokšteliu virš 
frontono. Šventorių supa akmenų mūro tvora su 
stulpiniais vartais. Jame stovi 1874 m. statyta aš- 
tuonkampė medinė varpinė. 


KAVARSKAS 
Šv. Jono Krikštytojo šaltinis 


Kavarsko mieste alma Šv. Jono Krikštytojo 
šaltinis, vandeniu pripildantis šalia esantį betoninį 
3 m gylio baseiną. Vanduo baseine net vasarą būna 
tik apie 6-8 laipsnius šilumos. Pasakojama, kad šal- 
tinio vanduo grąžinąs jaunystę. 

valdybę. 1740 m. Raguvos miesteliui buvo suteikta 
turgų ir prekymečių privilegija, čia atvykdavę pirk- 
lių net iš Rygos. Raguva garsi ir tuo, jog čia savo 
veiklą pradėjo 1863 m. sukilimo dalyvis Zigman- 
tas Sierakauskas. Aplankykime Raguvos miestelio 
Švč. Mergelės Marijos Ėmimo į dangų bažnyčią 0, 
o netoli pamatysite ir Raguvos simbolį — Šv. Elorijo- 
Ukmergė-Panevėžys ir už 11 km sukame į dešinę, vėl 
Anykščių kryptimi. Tuoj pat, už kokių 5 km, - Ra- 
guvėlė. Čia, viename iš geriausiai išsilaikiusių dva- 
rų 0 Lietuvoje, 1822 m. buvo apsistojęs Rusijos caras 
Aleksandras I. Dabar kaimelį, turintį per 300 gyvento- 
jų, garsina ir Šv. Stepono bažnyčia, kurioje - ne vienas 
vertingas dailės kūrinys. 

Meno kūriniais garsėja ir Troškūnų Švč. Trejy- 
bės bažnyčia 0. Į ją, spindinčią net septyniais alto- 
riais, piligrimus traukia stebuklingas Švč. Mergelės 
Marijos Rožinio Karalienės paveikslas, datuojamas 
XVI a. Tai vienas garbingiausių Švč. Mergelės Ma- 
rijos paveikslų Lietuvoje šalia Aušros Vartų, Šiluvos, 
Trakų Dievo Motinos paveikslų. Dešiniajame Juostos 
upelės krante įsikūrę Troškūnai, spindintys bažny- 
čios baroku ir vienuolių bernardinų skleista moks- 
lo šviesa, - nemažas miestelis, turintis apie puske- 
tvirto tūkstančio gyventojų. Dažnai jame įvairiomis 
kalbomis klega ir kitataučiai, apsistojantys buvusia- 
me vienuolyne (B. 

Išvažiavę iš Troškūnų Anykščių link, už poros 
kilometrų atvyksime į Smėlynę, kur pamatysime 
Troškūnų dvaro sodybą (B. Čia ir baikime kelionę po 
Anykščių apylinkes. « 





Troškūnų Švč. Trejybės bažnyčia 

62 Šventosios upės užtvanka 

Šventosios upės užtvanka - viena gražiausių Ka- 
varsko vietų. 1963 m. šiauriniame Kavarsko pakraštyje 
pastačius užtvanką buvo įrengta ir iki 2000 m. veikė 
vandens kėlimo stotis, kurią sudarė keturi 450 kW ga- 
lios siurbliai. Dalis Šventosios vandens buvo pakeliama 
daugiau nei 20 metrų ir leidžiama tekėti 12 km ilgio 
kanalu. Šio unikalaus projekto dėl per didelių elektros 
energijos sąnaudų XXI a. pradžioje buvo atsisakyta. 
Tada ši užtvanka buvo panaudota mažajai Kavarsko hi- 
droelektrinei - vienai moderniausių Lietuvoje - įreng- 
ti. Hidroelektrinė kasmet pagamina iki 6,5 mln. kWh 
elektros energijos. Šalia elektrinės veikia ir žuvitakis, 
atveriantis kelią į Šventosios aukštupį plaukiančioms 
neršti lašišoms. 
03 šv. Jono Krikštytojo bažnyčia 

1636 m. Kavarsko dvare buvo pastatyta mūrinė 
koplyčia, 1697 m. perstatyta. 1857 m. buvo pradėta sta- 
tyti dabartinė mūrinė vieno bokšto Šv. Jono Krikštyto- 
jo bažnyčia, bet dėl prasidėjusio sukilimo statyba buvo 
uždrausta. Bažnyčia buvo baigta statyti tik 1887 m. ir 


konsekruota Šv. Jono Krikštytojo titulu. Bažnyčios pas- 
tatas - istorizmo ir eklektikos stiliaus, dominuoja neo- 
baroko ir neoklasicizmo elementai. Pirmojo pasaulinio 
karo metu bažnyčia buvo apgadinta, todėl iš Kavarsko 
kilusio JAV lietuvio Pranciškaus Kalibato lėšomis su- 
remontuota: įrengti didysis ir šoniniai altoriai, atsta- 
tytas bokštas, į kurį įkelti trys varpai. 1928 m. bažny- 
čioje buvo sumontuoti vargonai - pirmieji Lietuvoje, 
kuriuose visi ženklai ir terminai įrašyti lietuvių kalba. 
Šventorių puošia koplytėlė ir triaukštis stogastulpis. 


PIENIONYS 
Pienionių dvarvietė 


Pienonių kaime esanti Pienionių dvarvietė lanky- 
tojus pasitinka didingais vartais su liūtų skulptūromis. 
Dvaras minimas XVI a. Iki XVII a. vid. rūmų šeimi- 
ninkai buvo garsios Lietuvos didikų giminės - Sapie- 
gos, Pacai. Dvaro klestėjimo pradžia laikomi 1788 m., 
kai įkeisto dvaro šeimininkais tapo Siesickių giminė, 
prikėlusi dvaro sodybą naujam gyvenimui. Dvarinin- 
kai pastatė naują gyvenamąjį namą, įrengė oranžeri- 
ją ir užveisė parką. Klasicistinio stiliaus dvaro rūmai 





Šventosios upės užtvanka Kavarske 

Pienionių dvaro spirito varykla 


buvo mediniai, vienaaukščiai, su puošnia centrine 
dalimi, kuri išsiskyrė kolonomis ir portiku. Rūmų vi- 
duje buvo įrengtas prabangus valgomasis, du salonai, 
įspūdinga pokylių salė, biliardinė, biblioteka, svečių 
kambariai. Patalpas puošė krištolo sietynai, židiniai, 
parketinės grindys ir baltų koklių krosnys, išgražintos 
auksiniais dekoro elementais, daugybė paveikslų, ver- 
tingų sidabro ir porceliano dirbinių. Mediniai dvaro 
rūmai neišlikę, bet dvaro sodyboje stovi dalis ūkinių 
patatų, yra parkas su tvenkiniais. 


Gėlynas Traupio botanikos darže 

Labiausiai Traupis garsėja savo unikaliu, vienin- 
teliu Baltijos šalyse mokykliniu botanikos daržu, pra- 
dėtu veisti 1989 m. Jame auga daugiau kaip 5,5 tūkst. 
augalų rūšių, formų ir veislių. Botanikos sodo įkūrėjas 
ir puoselėtojas - ilgametis Traupio mokyklos direkto- 
rius ir biologijos mokytojas, 2001 m. apdovanotas Lie- 
tuvos prezidento Valdo Adamkaus premija, Anykščių 
rajono savivaldybės meras Sigutis Obelevičius. Bo- 
tanikos darže sukaupta gausi laukinių augalų (apie 
1 tūkst. rūšių), svogūninių gėlių (apie 1,2 tūkst. rūšių 
bei veislių), rečiau auginamų vaisinių-uoginių augalų 
(apie 100) kolekcija, išpuoselėtos originalios paparčių 
ir samanų kolekcijos, įrengtas gėlių laikrodis. Gausiai 
dera ir prieskoniniai bei vaistiniai augalai. Unikalios 
vandens ir kalnų augalų kolekcijos alpinariumuose. 


Švč. Mergelės Marijos Ėmimo į dangų bažnyčia 
pastatyta 1816 m., 1887 m. padidinta. Antrojo pasau- 
linio karo metu Raguvos bažnyčia stipriai nukentėjo: 
dingo du iš trijų šventovės varpų, išvogtas inventorius, 
pats bažnyčios pastatas gerokai apgadintas. Tai klasi- 
cistinė, liaudies architektūros formų bažnyčia, kurios 
fasadą puošia keturių kolonų portikas ir bokštelis. Vi- 
duje saugomi penki altoriai, o šventoriuje baltuoja trijų 
tarpsnių varpinė. 


Raguvos miestelyje ant aukštos mūrinės pakylos 
stovi Šv. Elorijono koplytstulpis, pastatytas apie XIX a. 
vidurį. Šv. Florijonas - šventasis, sergintis žmones nuo 
stichinių nelaimių ir gaisrų, todėl dažnai jo skulptūros 
yra statomos miestuose ir miesteliuose (daugiausia jų - 
Žemaitijoje). Raguvoje stovintis Šv. Florijono koplyt- 
stulpis tarsi sujungia du svarbius miestelio elementus - 
bažnyčios erdvę ir miesto aikštę, kaip miestelio simbo- 
lis pavaizduotas 2001 m. patvirtintame Raguvos herbe. 


Raguvėlės dvaras nuo XVIII a. priklausė didi- 
kams Komarams, kurie jį valdė iki Antrojo pasaulinio 
karo. Dvaras buvo reprezentacinio pobūdžio, jame 
1822 m. buvo apsistojęs į Lietuvą atvykęs caras Alek- 
sandras I su gausia palyda. Dauguma dvaro pastatų 
išlikę iki šių dienų. Centrinėje sodybos vietoje stovi 

puošnūs klasicizmo stiliaus rūmai. Labai įdomiai at- 
rodo neogotikinio stiliaus degtinės varykla ir aštuon- 
kampiai sandėliai su kupoliniais stogais. Iš viso dvaro 
ansamblį sudaro apie 20 pastatų, išsidėsčiusių abiejose 
Juostos upelio pusėse. Prie dvaro pastatų priskiriama 
ir 1796 m. pastatyta Šv. diakono Stepono medinė baž- 
nyčia, ir neogotikinio stiliaus 1849 m. statyta Komarų 
koplyčia. XVIII a. įkurtame dvaro parke auga liepos, 
klevai, europiniai maumedžiai, juodosios pušys, taip 
pat išlikę takelių, tvorų fragmentai, pakabinamas liep- 
tas, vartų stulpai. 

(D www.raguvelesdvaras.lt 





Raguvėlės dvaro koplyčia 


TROŠKŪNAI 
Švč. Trejybės bažnyčia 

Troškūnų dvaro savininkas Vladislovas Saka- 
lauskas 1698 m. steigdamas bernardinams vienuo- 
lyną, pastatė ir medinę bažnyčią. Dabartinė baž- 
nyčia, beveik nepakitusi iki šių dienų, pastatyta 
1774-1787 m. pagal architekto Martyno Knakfuso 
projektą. Bažnyčios išorę puošia raiškių formų porti- 
kas ir dorėninės kolonos, viduje galime išvysti septy- 
nis altorius, iš kurių svarbiausias - didysis, įrengtas 
1798 m. ir puoštas kolonomis, apaštalų evangelistų 
skulptūromis bei viršuje įkomponuota Apvaizdos 
akimi. Bažnyčioje saugomas ir malonėmis garsėjan- 
tis XVI a. Švč. Mergelės Marijos Rožinio Karalienės 
paveikslas, kuriam buvo specialiai projektuotas alto- 
rius. Pamaldų metu šventovėje skamba Mikalojaus 
Jansono kurti vargonai. 

Troškūnų vienuolynas 


XVIII a. pastatytas Troškūnų vienuolynas žavi 
savo ypatinga atmosfera, gyva muzika, šventųjų pa- 
veikslų istorijomis. XVIII a. vienuolyną keletą kartų 
nusiaubė gaisrai, todėl kun. Dominyko Dambrausko 
rūpesčiu 1770-1772 m. vienuolynas buvo rekonstruo- 
tas. Nuo to laiko trys vienaaukščiai vienuolyno kor- 
pusai yra išsidėstę už bažnyčios aplink pusiau uždarą 
stačiakampį kiemelį. Kitų vienuolyno pastatų statyba 
tęsėsi iki XIX a. pr. 1864 m. vienuolynas buvo užda- 
rytas. Trumpam vienuoliai buvo sugrįžę Nepriklau- 
somos Lietuvos laikais. Sovietmečiu pastatai stovėjo 
apleisti. Po 1991 m. vienuolyno ansamblis buvo res- 
tauruotas, jame įsikūrė parapijos namai, klebonija. 


(0) Troškūnų dvaro sodyba 


Troškūnų dvaro sodyba, dabar priklausanti keletui 
savininkų, stovi Smėlynės kaime (Troškūnų sen.). Dva- 
ras istoriniuose šaltiniuose minimas nuo XVI a., o nuo 
XVII a. dvarą valdę Sakalauskai rūpinosi bernardinų 
vienuolyno ir medinės bažnytėlės statyba, globojo šią 
vienuolių broliją. Taip pat rūpinosi ir miestelio gyveni- 
mu: jų dėka Troškūnai gavo turgų privilegiją. XVIII a. 
dvaras tapo Petkevičių šeimos nuosavybe, o 1850 m. jį 
įsigijo Stanislovas Motiejus Montvila su žmona Alek- 
sandra. Iki Antrojo pasaulinio karo dvarą valdžiusi 
Montvilų giminė pavertė dvaro sodybą tikru ūkiu: čia 
plėtota žemdirbystė, spirito gamyba, buvo pastatytas 
malūnas, pieninė. Po 1940 m. dvare buvo įkurtas ta- 
rybinis ūkis, veikė kontora. Dabar dvarininkų laikus 
sodyboje mena išlikę dviaukščiai dvaro rūmai, kume- 
tynas, sandėlis, žaliuojantys senieji parko medžiai. 

Troškūnų dvaro sodyba 

Lietuvos šiaurės vakaruose, netoli Lietuvos-Latvi- 
jos pasienio, plyti Rokiškio kraštas, vadinamas mažąja 
Lietuva. Tokį pavadinimą jis gavo dėl to, kad rajono 
savivaldybės kontūrai labai primena Lietuvos valstybės 
formą, 0 ir pačias apylinkes raižo Nemunėlio upė! Sako- 
ma, kad ir vietovės kraštovaizdis - tarsi maža Lietuvos 
kopija. Aplankykime šį ežerų gausa, stūksančiais pilia- 
kalniais, draustiniais, jaukiomis gyvenvietėmis ir visoje 
Lietuvoje žinomu Rokiškio sūriu garsėjantį kraštą. 

Viena unikaliausių vietovių Rokiškio krašte - Salų 
miestelis, įsikūręs Dviragio ežero saloje, užimančio- 
je 73 ha plotą. Į vieną gražiausių mūsų šalies gamtos 
kampelių galima patekti iš 3606 kelio pervažiavus tiltą. 
Kelias (Kaštonų g.) kerta visą miestelį, todėl juo ir iš- 
vykstama iš ežero apsupties. Gėrėdamiesi mėlynuojan- 
čiais ežero vandenimis, nepamirškime ir buvusio Salų 
dvaro €B bei medinės Šv. Kryžiaus bažnyčios 68, kurios 
priekyje dominuoja iškilęs bokštas. 

Už 9 km nuo Salų miestelio įsikūrę Kamajai. Va- 
žiuojant 3606 keliu mus palydi Petriošiškio telmologi- 
nio draustinio vaizdai - miškas ir ežeras. Senoji mies- 
telio dalis, išsaugojusi XVI-XVIII a. gatvių tinklą ir 
aikštę, paskelbta urbanistikos paminklu. Aikštėje 62, 
pavadintoje Antano Strazdo vardu, stovi šiam lietuvių 
poetui skirtas paminklas. Nuo aikštės driekiasi Krašti- 
nės g., kurioje stovi neogotikinė Kamajų Šv. Kazimie- 
ro bažnyčia 63. 

Toliau 3609 kelias vingiuoja pro miškus į už 13 km 
esančius Jūžintus. Šalia ištįsęs Jūžinto ežeras, tyvuliuoja 
ir nedidelis Bedugnio ežerėlis. Netoliese, Ateities g. 2, 
baltuoja didinga Šv. arkangelo Mykolo bažnyčia 68. 
Kartu su šalia stovinčia varpine ir šventorių juosiančia 
tvora su vartais Jūžintų bažnyčia paskelbta kultūros pa- 
veldo objektu. 

Nuo Jūžintų 3607 kelias driekiasi šiaurės rytų kryp- 
timi į itin vandeningą vietovę. Vos už maždaug 4 km - 
šalia Gačionių ežero įsikūręs to paties pavadinimo 
kaimas. Jį puošia išlikusi dvaro sodyba t, priklausanti 
Rozenų giminei. 

Už Gačionių - tikra vandenų karalystė. Judant 
Kriaunų miestelio link, kelią tarsi apglėbia Beičių tvenki- 
nys, Audrakampio ir Sartų ežerai. Nieko keista - Rokiš- 
kio rajono savivaldybė ribojasi su Zarasų kraštu, - eže- 
ringiausiu visoje Lietuvoje. Kriaunos pasitinka to paties 
pavadinimo upe ir Rokiškio krašto muziejaus dalimi — 
Kriaunų istorijos muziejumi 

Vykdami į gražiame kraštovaizdyje įsikūrusį Obe- 
lių miestą, pakeliui išvysime Mielėnų piliakalnį 48. Jis 
stūkso kairėje 117 kelio pusėje, Sartų regioniniame 
parke, pravažiavus Mielėnus ir pasukus į kairę. Kitoje 
piliakalnio pusėje tyvuliuoja Keležerio ir Ratuokliškio 
ežerai. Pakeliui į Obelius - Antanašės dvaro sodyba 62, 
stovinti Našio ežero pakrantėje. 


Rokiškio apylinkės 


Rokiškio dvaro rūmai 


Nėra tiksliai žinoma, kada buvo įkurtas Salų 
dvaras, tačiau pati gyvenvietė žinoma nuo XV a. ir 
tuomet priklausė Kęsgailoms, XVI a. - Radviloms. 
Salų dvarui atitekus garsiai Morikonių giminei, 
XVIII-XIX a. perstatyti dvaro rūmai. Dvaro sody- 
bos aukso amžiumi galima vadinti didikų Tyzen- 
hauzų valdymo metus (jiems dvaras atiteko XIX a.): 
dvare nuolat būdavo keliamos puotos aukštuome- 
nei, o parke būdavo vaidinami spektakliai. XX a. 
dvaras nebeteko savo savininkų, čia buvo įrengta 
mokykla, ligoninė, vėliau - žemės ūkio techniku- 
mas. Dabar yra išlikę dvaro rūmai, tarnų namas, 
sargo namelis, skalbykla, kalvė, ledainė. Buvusiame 
dvare vyksta moksliniai, literatūriniai vakarai, stu- 
dentų konferencijos. 

Rokiškio apylinkės 


Salų dvaro mišraus plano parkas - vienas se- 
niausių Lietuvoje. Iki šiol išlikę ovalo formos parte- 
riai abipus rūmų, šiaurinėje pusėje su gėlynu. Parke 
auga pilkosios tuopos, kurių aukštis - 36 metrai, o 
kamienų apimtis - apie 6 metrus. 





Saly dvaro rūmai 


Šv. Kryžiaus bažnyčia 

Manoma, kad dar XVIII a. Salų miestelyje 
stovėjusi koplyčia, kuri 1781 m. grafų Marikonių 
dėka buvo pakeista į naująją šventovę. Dabartinė 
Šv. Kryžiaus bažnyčia iškilo 1888 m. pagal Geor- 
go Vernerio projektą, parėmus ir grafienei Marijai 
Pšezdeckienei. Vėliau bažnyčiai buvo paskirti du 
varpai, įrengti altoriai. Pirmojo pasaulinio karo 
metu šventovė buvo nuniokota, todėl ją teko re- 
montuoti. Po Antrojo pasaulinio karo buvo atnau- 
jinta šventoriaus tvora su trejais mediniais vartais. 
Šv. Kryžiaus bažnyčia — neogotikinė, pastatyta iš 
tašytų eglinių rąstų, apkalta lentomis, jos viduje — 
įdomūs gotikinio stiliaus skliautai. 


KAMAJAI 
Miestelio aikštė 

Jaukus Kamajų miestelis - urbanistikos pa- 
minklas. Vietovės pavadinimas kilęs nuo dvarinin- 
kų Kamajevskių pavardės, jie XVI a. valdė Kamajų 
dvarą. Kamajų simboliai pavaizduoti miesto her- 
be - bemaž kvadratinė miesto aikštė ir strazdas. 
Miestelio aikštėje pastatytas paminklas žmogui, o 
ne paukščiui - Antanui Strazdui. Kamajuose gimęs 
A. Strazdas (1760-1833) - lietuvių dvasininkas, 
poetas, daugelis jo eilėraščių virto liaudies daino- 
mis, giesmėmis. Garsiausia giesmė - „Pulkim ant 
kelių, visi krikščionys“. Bronzinis rašytojo biustas 
buvo pastatytas 1933 m. (skulpt. A. Aleksandravi- 
čius). Poetas iki pat mirties gyveno Kamajuose, čia 
ir mirė, palaidotas miestelio kapinėse. Jo kapą žymi 
akmuo su metaliniu kryžiumi. 





Galiausiai pasiekiame už maždaug 2 km esančius 
Obelius. Atvykstančiuosius 117 keliu pasitinka Kriau- 
nos upė ir Vytauto g. 18 įsikūręs Obelių istorijos mu- 
ziejus (0, saugantis apie 3 tūkst. istorinių eksponatų. Iš 
Vytauto g. pasukę dešinėn į S. Dariaus ir S. Girėno g., 
pamatysime Obelių Šv. Onos bažnyčios (0 bokštus. Iš- 
likę dvaro spirito varyklos pastatai (B. Nuo XX a. pr. 
čia pagaminta produkcija keliaudavo ant didikų sta- 
lo. Obelių spirito gamykla vis dar veikia - tai įmonės 
„Vilniaus degtinė“ padalinys. Išvažiuodami iš miesto 
nepamirškime ir kitų prie Obelių ežero išlikusių dva- 
ro sodybos (B pastatų: kumetyno, sandėlio ir malūno, 
kuriame įsikūręs restoranas, čia galime ir pasistiprinti. 

122 keliu, besidriekiančiu šalia geležinkelio lini- 
jos, pasiekiame Rokiškio rajono savivaldybės centrą - 
Rokiškio miestą. XVIII a. grafų Tyzenhauzų giminės 
dėka Rokiškyje iškilo puošnūs dvaro rūmai, miestely- 
je pradėti statyti nauji pastatai. Tai lėmė Rokiškio au- 
gimą ir suklestėjimą. Pirmiausia verta aplankyti Ne- 
priklausomybės aikštę (0, ilgiausią visoje Lietuvoje. Ji 
pasiekiama iš Panevėžio g., pasukus į Respublikos g. 
ir pavažiavus šiaurės kryptimi. Aikštėje stovi origi- 
nalios architektūros Šv. apaštalo evangelisto Mato 
bažnyčia WJ - viena gražiausių neogotikinių šventovių 
Lietuvoje. Praėję gražius šventoriaus vartus šalia baž- 
nyčios išvysime ir koplyčią su kupolo formos stogu. 
Nuo Nepriklausomybės a. driekiasi Tyzenhauzų g, 
supama vandens telkinio. Šia gatve prieikime Rokiškio 
dvaro €3 vartus, už kurių baltuoja puošnūs dvaro rū- 
mai su ūkiniais pastatais. Nuo 1952 m. dvaro rūmuose 
veikia Rokiškio krašto muziejus, saugantis Rokiškio 
grafystės palikimą. Kelionės pabaigoje apžiūrėkime 
įdomią muziejaus ekspoziciją: prakartėlių muziejų ir 
aukštuomenės drabužių kolekciją. Rokiškyje kasmet 
daugėja puošnių langinių - pasidairykime. « 





Rokiškio bažnyčios sakyklos dekoro fragmentas 


264 Salos-Kamajai-Jūžintai-Gačionys-Kriaunos-Obeliai-Rokiškis Rokiškio apylinkės 





Ž 


| Už | 


Kamajų miestelio aikštės fragmentas 


Šv. Kazimiero bažnyčia 

Medinė bažnyčia Kamajuose iškilo 1635 m. dva- 
rininko Adomo Lukianskio-Paulavičiaus pastango- 
mis. Šiai sudegus, 1737 m. iškilo nauja šventovė, kuri 
XIX a. pr. buvo padidinta. 

Savo gimtinėje nuo 1824 m. kurį laiką kunigavo 
ir garsus lietuvių poetas Antanas Strazdas. Dabartinė 
bažnyčia pastatyta 1897-1903 m. pagal architekto Flo- 
rijono Vyganovskio projektą, vėliau papuošta vitražisto 
Vladislavo Pšibitnevskio kurtais vitražais. Nuo 1908 m. 
bažnyčioje veikė biblioteka-skaitykla, Lietuvių katalikų 
draugijos blaivybės skyrius, arbatinė, vėliau - mergai- 
čių mokykla, prieglauda. 

Antrojo pasaulinio karo metu šventovė buvo nu- 
niokota. Dabartinė Šv. Kazimiero bažnyčia - neogoti- 
kos stiliaus, su dviem bokštais, o viduje - trys meistro 
Zaborskio sukurti mediniai altoriai (didysis - 20 m 
aukščio, beveik siekiantis šventovės skliautą), taip pat 
šventųjų paveikslai, skulptūros, puošniai dekoruota sa- 
kykla, skamba 1934 m. pagaminti vargonai. 

JŪŽINTAI 
63 šv. arkangelo Mykolo bažnyčia 


Pagrindinis Jūžintų miestelio traukos objektas — 
įspūdinga ant kalvelės stovinti Šv. arkangelo Mykolo 
bažnyčia. Istorikai nesutaria dėl pirmosios Jūžintų baž- 
nyčios datos. Tiksliai žinoma, kad 1695 m. dvarininkas 
Gediminas Rajeckas fundavo medinę bažnyčią ir pasi- 
kvietė Šv. Augustino atgailos vienuolius. XVIII a. vie- 
nuoliai miestelyje įkūrė mokyklą. Po 1831 m. sukilimo 
caro valdžia vienuolyną uždarė. Dabartinė Šv. arkangelo 
Mykolo bažnyčia 1792 m. pastatyta dvarininko Myko- 
lo Veisenhoto. Bažnyčia nukentėjo per Antrąjį pasaulinį 
karą. Dabar šventovėje saugojami penki baroko stiliaus 
altoriai, XIX-XX a. kurti paveikslai, kraštiečio Jono Da- 
gio kurtos skulptūros, angeliukais ir drožiniais puoštas 
vargonų ansamblis. Jūžintų bažnytėlė - vėlyvojo baroko 
stiliaus kūrinys, išsiskiriantis neįprasta interjero detale: 
už didžiojo altoriaus įrengtomis, laiptais sujungtomis 
aštuoniomis vienuolių celėmis, kuriose iki XIX a. gyve- 
no vienuoliai. Dabar šios celės iš išorės beveik nepaste- 
bimos, tačiau jose įkurtas nedidelis muziejus, kuriame 
saugomos surinktos skulptūrėlės, kryželiai, maldakny- 
gės, šventųjų paveikslėliai. 

Gačionių dvaro sodybos gyvenamasis namas 


GAČIONYS 
(3 Gačionių dvaro sodyba 


Prie Gačionių ežero šiuo metu galime išvysti 
atnaujintus Gačionių dvaro pastatus, kurie paskelb- 
ti kultūros paveldo objektu. XIX a. mediniai dvaro 
rūmai ir parkas buvo Rozenų giminės nuosavybė. 
2001 m. dvaras sugrąžintas Antanui Rozenui. Buvo 
rekonstruotas dvaro gyvenamasis namas, puošniai 
įrengtas vidus, sutvarkyta aplinka, parkas su 2 km 
ilgio liepų alėja. Nuo dvaro sodybos atsiveria gražus 
vaizdas ir į Gačionių ežero pakrantę. 


KRIAUNOS 


Kriaunų istorijos muziejus 

1987 m. įkurtas Kriaunų istorijos muziejus kiek- 
vieną lankytoją supažindina su senaisiais krašto ama- 
tais, darbo įrankiais, staliaus, kalvio, audėjų gaminiais, 
tradicine žvejyba. Muziejuje taip pat galima sužinoti 
Kriaunų krašto istoriją, apie įžymius kraštiečius. Isto- 
rijos muziejus surinkęs per 10 tūkst. etnografijos ir is- 
torijos eksponatų. 
(D www.muziejai.lt/rokiskis/kriaunu. muziejus.htm 

MIELĖNAI 
€3 Mielėnų piliakalnis 


Bajorų vardu žinomas Mielėnų piliakalnis stūkso 
netoli Keležerio ir Ratuokliškio ežerų, prie kelių kryž- 
kelės į Bajorus. Dar ir dabar pietų pusėje galime išvys- 
ti piliakalnį juosusius pylimus ir griovius, o šiaurinėje 
pusėje, piliakalnio papėdėje, - buvusią senąją gyven- 
vietę. Brūkšniuotosios keramikos radiniai leido datuoti 
piliakalnį I tūkst. pr. Kr. - I tūkst. 23 m aukščio piliaka!- 
nis - kultūros paveldo objektas. 


ANTANAŠĖ 


62 Antanašės dvaro sodyba 

Antanašės kaimą riboja Obelių ir Našio ežerai. 
Kriaunos upelis, plentas Zarasai-Rokiškis. Ši gyven- 
vietė garsėja buvusia dvaro sodyba, kurioje gyveno 
Bilevičiai, Marikoniai, o XIX a. valdė Rėmerių giminė. 
Vienas šios giminės atstovų - dailininkas Edvardas 
Jonas Rėmeris, Jono Rustemo mokinys, - palaidotas 
Obelių kapinėse. Būtent jis XIX a. pastatė iki šiol išli- 
kusius dvaro rūmus, kuriuos tais laikais dar puošė ap- 
žvalgos bokštas (iki šių dienų neišlikęs). Sovietmečiu 
dvaro sodyba buvo pertvarkyta, o po Nepriklausomy- 
bės atkūrimo - paskelbta kultūros paveldo objektu. 


Rokiškio apylinkės 


OBELIAI 





Obelių istorijos muziejus 


€0) Obelių istorijos muziejus 

Rokiškio krašto muziejaus padalinys, Obelių is- 
torijos muziejus, nuo 1998 m. kviečia visus susipažinti 
su Obelių krašto istorija. Čia daugiausia surinkta rezis- 
tencijos, kovų už šalies Nepriklausomybę, tarpukario 
medžiaga: partizanų kovų dokumentai, dienoraščiai, ka- 
rinės uniformos. Didelis dėmesys skirtas ir vykusioms 
partizaninėms kovoms Šiaurės Lietuvoje. Muziejaus įkū- 
rėjo, buvusio partizano Andriaus Dručkaus dėka susipa- 
žinsime ir su Obelių krašto liaudies meno tradicijomis, 





Obelių miesto panorama 

taip pat išvysime senųjų monetų, banknotų, skulptorių 
Leono ir Gedimino Žuklių medinių skulptūrų. 

(D www.muziejai.lt/rokiskis/obeliu. istorijos 
muziejus.htm 


Šv. Onos bažnyčia 

Nuo 1629 m. žinoma Obelių Šv. Onos bažnytėlė 
veikė iki XVIII a., kada jos vietoje iškilo nauja švento- 
vė. Ją 1868 m. pakeitė mūrinė, sudegusi per miestelio 
gaisrą. Naujoji bažnyčia iškilo 1900 m. jau su dviem šo- 
ninėmis koplyčiomis. XIX a. pab. bažnyčioje vargoni- 
ninku dirbo kompozitorius Mikas Petrauskas - įsteigė 
orkestrą, vadovavo bažnyčios chorui. 1944 m. bažnyčia 
buvo nuniokota, čia dirbę kunigai ištremti į Sibirą. Neo- 
gotikos stiliaus bruožų turinti bažnyčia kelia į viršų du 
bokštus, o viduje saugo tris altorius, XIX a. Varšuvo- 
je gamintą Švč. Mergelės Marijos Škaplierinės vitražą, 
puošnią paauksuotą sakyklą, šventųjų atvaizdais deko- 
ruotas klausyklas ir kt. 


Obelių spirito varykla 

Nors miesto pavadinimas kilo nuo obelų, dabar 
miestelis garsėja vienu didžiausių alkoholio gamybos 
padalinių Lietuvoje - čia įsikūrusi AB „Vilniaus deg- 
tinė“ grūdinio spirito varykla. Įdomu tai, kad ši spirito 
varykla skaičiuoja jau 105 metus, nes pirmoji gamykla 
dvaro sodyboje iškilo grafo Jono Pšezdzieckio dėka 

1907 m. Po Pirmojo pasaulinio karo spirito varykla 
buvo nuniokota, todėl Aleksandras Pšezdzieckis su- 
sirūpino jos atkūrimu, tačiau galutinai šis verslas su- 
klestėjo tik po Antrojo pasaulinio karo. 1975-1977 m. 
iškilo ir Obelių apylinkėse dabar dominuojantys du 
varyklos bokštai - dūmtraukis ir vandens bokštas, nau- 
dojami ir šiomis dienomis. Dabar šie spirito varyklos 
pastatai paskelbti kultūros paveldo objektu. 





Obelių spirito varykla 





Obelių vėjo malūnas 


Obelių ežero krante išlikusioje Obelių dvarvietėje 
stovi vėjo malūnas, sandėlis, arklidė ir kumetynas. Ne- 
išlikę mediniai dvaro rūmai buvo pastatyti XVIII a. šei- 
mininkų Petkevičių (rūmai sudegė per Pirmąjį pasau- 
linį karą). Dabartinis malūnas pastatytas apie 1840 m. 
valdant grafams Pšezdzieckiams. Obelių dvarvietė su 
parku užima 14 ha plotą. 


Vienas gražiausių mūsų šalies miestų Rokiškis gali 
didžiuotis ir centrine aikšte - urbanistikos paminklu — 
menančia Tyzenhauzų valdymo laikus. Klasicistinio 
stiliaus miesto aikštė susiformavo XVIII-XIX a. ir iki 





Rokiškio miesto aikštė 

šių dienų išlaikė autentišką struktūrą. Ignoto Tyzen- 
hauzo nurodymu stačiakampė miesto aikštė su joje 
stovinčia bažnyčia sujungta su dvaru beveik kilometro 
ilgio alėja. Nepriklausomybės a. stovi įspūdinga Rokiš- 
kio bažnyčia, miesto įkūrimo 500 metinėms paminė- 
ti iškilęs „Arkos“ paminklas (skulpt. L. ir G. Žukliai, 
archit. N. Bučiūtė ir L. Markejevaitė). 

1931 m. aikštės vakarinėje dalyje iškilo Nepriklau- 
somybės paminklas (skulp. R. Antinis). Ant laiptuoto 
pjedestalo stovi beveik vertikalus obeliskas. Paminklo į 
bažnyčią atgręžtoje pusėje yra sėdinčio vaidilos ir lietu- 
vio kario figūros, rytinėje - stovinti lietuvaitė, pakelto- 
se rankose laikanti skyde pavaizduotą spinduliuojančią 
saulę su kryžiumi užlaužtais galais. Žemiau figūros yra 
įrašas: „1918-1928“ XX a. septintajame dešimtmetyje 
datą ir kryžių su užlaužtais galais saulės diske vietos val- 
džios nurodymu autorius užtinkavo. 1989 m. paminklą 
restauravo skulptorius Robertas Antinis (paminklo au- 
toriaus sūnus). Paminklas - tautinio atgimimo simbolis. 


" 

Rokiškio Šv. apaštalo evangelisto Mato bažnyčia 


(0 Šv. apaštalo evangelisto 

Mato bažnyčia 

Pirmoji bažnytėlė Rokiškyje iškilo 1500 m. Vėliau 
vietoj jos buvo pastatyta kita šventovė, dar viena čia 
iškilo XVIII a. Dabartinė bažnyčia sudegusios vietoje 
buvo pašventinta 1877 m., nors interjero darbai dar 
iki galo nebuvo baigti. Visus galutinius darbus atliko 

bažnyčios projekto autorius Frydrichas Gustavas fon 
Šachtas ir architektas Georgas Verneris: iškilo varpinės 
bokštas, Šv. Juozapo koplyčia, buvo įrengtas ir bažny- 
čios interjeras. Rokiškio šventovė išsiskiria neįprasta 
savo architektūra: vietoj bokštelio jos fasade dominuo- 
ja laiptuotas skydas ir ažūrinis atikas. Šventovės inter- 
jeras taip pat vertingas. Bažnyčia įrengta prabangiai ir 
skoningai. Čia stovi Vienoje kurtos skulptūros, viena iš 
jų - bažnyčios fundatoriaus grafo Reinoldo Tyzenhau- 
zo figūra, laikanti Rokiškio bažnyčios maketą. Šven- 
tovės sakykla taip pat labai puošni: išsiskiria sakyklos 
drožyba, evangelistų skulptūros ir kt. 





Rokiškio dvaro oficina 


€B Rokiškio dvaras 


Rokiškio vietovė buvo žinoma jau XV a., kai šios 
valdos priklausė Astikams, vėliau kunigaikštienei Ele- 
nai, Mikalojui Radvilai. Iki 1715 m. dvaro sodybą val- 
dė Krošinskių giminė, tačiau tuos laikus menanti so- 
dyba neišliko. Po šių savininkų dvaras perėjo grafams 
Tyzenhauzams, kurių dėka pačiame Rokiškyje iškilo 
pagrindinė aikštė, kalvė, alaus darykla, malūnas. Dva- 
ras itin suklestėjo Ignoto Tyzenhauzo valdymo laikais: 
iškilo dvaro rūmai, oficinos, sužaliavo parkas. XIX a. 
Rokiškio dvaras galėjo didžiuotis čia įkurta oranžeri- 
ja, gamtos tyrimų laboratorija. XX a. pr. dvaro pastatų 
ansamblis buvo atnaujintas: tapo erdvesnis, gražesnis, 
rūmus puošė grafų dailės kūrinių kolekcijos, muzikos 
instrumentai. 1952 m. dvare įsikūrė Rokiškio kraš- 
to muziejus, kviečiantis apsilankyti buvusioje dvaro 
sodyboje, išvysti grafų Tyzenhauzų laikus menančių 
paveikslų, puošnių salių ir vienintelę Lietuvoje grafų 
drabužių kolekciją. Rokiškio dvaro sodyba tapo Eu- 
ropos Komisijos ir Valstybinio turizmo departamen- 
to prie Ūkio ministerijos projekto „Lietuvos turizmo 
traukos vietovė 2011. Atstatyti ir turizmui pritaikyti 
statiniai nugalėtoja. 

(D www.muziejusrokiskyje.lt 

Lietuvos šiaurės rytuose įsikūręs Kupiškio kraštas, 
kviečiantis pasisvečiuoti Aukštaitijos regione, pake- 
liauti senaisiais plentais ir naujaisiais keliais tarp miš- 
kų ir telkšančių ežerų. Aplankydami Kupiškio miestą 
ir aplinkines krašto vietoves, išgirsime ypatingą vieti- 
nių gyventojų tarmę - kupiškėnų šnektą. Keturių kelių 
sankryžoje įsikūręs Kupiškis €B - rajono savivaldybės 
centras, jaukus ir savitas miestas, per kurį teka Kupos 
upė, davusi vardą pačiam miestui, tyvuliuoja dirbtinės 
marios, stovi legendomis apipintas piliakalnis. 

Pažintį su miestu pradėkime Gedimino g. 2 - čia 
įsikūręs Kupiškio etnografijos muziejus 2, supažindi- 
nantis su krašto istorija ir tradicijomis. Aukštai bokštus 
kelia ir miesto puošmena - Kristaus Žengimo į dangų 
bažnyčia EB, matoma bet kurioje miesto vietoje. Tačiau 
mums nereikia toli keliauti, nes ji čia pat - Gedimi- 

no g. 1. Pasigrožėję įspūdingu bažnyčios fasadu, viduje 
saugomomis vertybėmis, galime paieškoti mieste išsi- 
dėsčiusių vėjo malūnų. Trys malūnai E» - trijose skir- 
tingose gatvėse: S. Dariaus ir S. Girėno g. 12A, Atgi- 
mimo g. 31, Malūnų g. 9A. Patogiausia iš pradžių nuo 
bažnyčios sukti į kairėje pusėje esančią Atgimimo g., po 
to judėti į miesto rytus ir pasiekti S. Dariaus ir S. Girė- 
no gatvę. O su šia gatve kertasi Malūnų g., taigi išvysi- 
me ir trečiąjį vėjo malūną. 

Keliaukime prie Kupiškio marių ir stūksančio pilia- 
kalnio *8, kuriuos patogiausia pasiekti traukiant šiaurės 
kryptimi Lėvens arba Piliakalnio gatvėmis. Nuo pilia- 
kalnio dar sykį apžvelgę Kupiškio panoramą, atsipūski- 
me prie Kupiškio marių įrengtoje poilsiavietėje (3, 

Nuo marių grįžkime per miesto centrą ir pasiekę 
S. Dariaus ir S. Girėno g. važiuokime pietvakarių kryp- 
timi 2406 keliu. Įvažiuosime į 122 kelią, kuriuo už 7 km 
pasieksime prie kelio įsikūrusį Noriūnų kaimą. Čia 
stovi išties įspūdingas Noriūnų dvaras W8 su gražiais 
rūmais, dviem įdomiais dolomito bokšteliais ir parku. 
Pervažiavę per Lėvens upę atsidursime Palėvenės kai- 
me, garsėjančiame dominikonų vienuolyno statinių ir 
Šv. Domininko bažnyčios ansambliu 3. 

Važiuodami toliau 122 keliu, už maždaug 8 km pa- 
sieksime Stirniškių kaimą, galintį pasigirti Lėvens upės 
vingiais ir Palėvenės dvaru €0. Šalia dvaro arklidžių, 
išsiskiriančių dolomitinėmis kolonomis, išvysime do- 
lomito atodangą, paskelbtą geologiniu paveldo objektu. 
Paskutinė stotelė - Subačiaus miestas Ū0, įsikūręs prie 
122 kelio ir geležinkelio linijos, nulėmusios ir šio mies- 
to atsiradimą. Už Subačiaus plyti didžiuliai miškų ma- 
syvai, lydėsiantys mus tolesniame kelyje. » 

Kupiškio kraštas 


Kupiškio panorama nuo piliakalnio 


KUPIŠKIS 


*B Kupiškio miestas 

Kupos ir Lėvens upių santakoje įsikūręs Ku- 
piškio miestas pirmą kartą kaip miestelis paminė- 
tas 1529 m. Manoma, kad miesto savivaldos teises 
gavo 1791-1792 m. Ne kartą gaisrų niokotas mies- 
tas pradėjo augti 1873 m. nutiesus geležinkelį Daug- 
pilis-Šiauliai-Liepoja. 

Kupiškio miesto panoramoje išsiskiria dviejų 
grakščių bokštų Kristaus Žengimo į dangų bažnyčia. 
L. Stuokos Gucevičiaus aikštėje stovi paminklas kraš- 
tiečiui architektui Laurynui Stuokai-Gucevičiui (skulpt. 
V. Krutinis), 2001 m. atidengta „Besileidžiančio angelo“ 
skulptūra, medžio skulptūrų kompozicija „Senovinės 
kupiškėnų vestuvės“ (dail. H. Orakauskas). Aikštėje stovi 
ir seniausias miesto pastatas — XVIII a. statytas Hanzos 
pirklių linų sandėlis. Gedimino g. 2, sename, 1823 m. 
didikų Čartoriskių įsteigtos mokyklos pastate įsikūręs 
Kupiškio etnografijos muziejus. 


Kupiškio etnografijos muziejus 
Kupiškio etnografijos muziejaus istorija prasidėjo 
1937 m., kai Kupiškio žemės ūkio kooperatyvo valdy- 
bos rūpesčiu buvo pradėti rinkti pirmieji eksponatai. 
Muziejus pradėjo veikti 1943 m., tačiau po metų patal- 
pos buvo atimtos. 1945-1962 m. Kupiškyje muziejaus 
nebuvo. 1984 m. muziejus duris atvėrė dabartiniame 
naujai renovuotame pastate. Muziejaus rinkinį suda- 
ro archeologijos, buities ir etnografijos, meno, raštijos, 
numizmatikos eksponatai, nuotraukos, supažindinama 
su XIX a. pab. - XX a. pr. krašto istorija. 
(D www.muziejai.lt/kupiskis/kupiskio etnografijos 
muziejus.htm 


Kupiškio kraštas 





6) Kristaus Žengimo į dangų bažnyčia 
Pirmoji bažnyčia Kupiškyje buvo pastatyta 
1616 m. 1721 m. užrašas ant bažnyčios durų skelbė, 
kad bažnyčia statyta grafo Vilhelmo Tyzenhauzo. Šven- 
tovei sunykus, buvo pastatyta kita bažnyčia, tačiau ji 
sudegė per gaisrą. Naujoji bažnyčia pastatyta 1721 m. 
Kupiškyje 1790-1791, 1798-1801 ir 1814 m. kunigavo 
lietuvių poetas Antanas Strazdas. Dabartinė Kristaus 
Žengimo į dangų bažnyčia pastatyta 1900-1914 m. pa- 
gal Konstantino Rončevskio projektą. Didelės neogoti- 
kinės bažnyčios fasadą puošia du tritarpsniai bokštai su 
smailėmis, viduryje įkomponuotas portalas, dvigubas 
smailiaarkis langas, trikampis frontonas, nišos, arkučių 
eilės. Bažnyčios viduje įrengti trys neogotikinių formų 
altoriai, puošni sakykla (aut. A. Zaborskas), yra Nukry- 
žiuotojo, šventųjų skulptūrų, vyskupo Kazimiero Pal- 
tarako bareljefas, sukurtas skulptoriaus Petro Rimšos. 


Trys malūnai 

Kupiškio mieste išsibarstę trys vėjo malūnai, pa- 
skelbti technikos paminklais. S. Dariaus ir S. Girė- 
no g. 12A stovi pats seniausias - 1880 m. statytas Šmi- 
to malūnas, kuriame saugoma ir išlikusi technologinė 
įranga. Atgimimo g. 31 - keturių aukštų kepurinis ma- 
lūnas, iškilęs XIX a. pab. - XX a. pr. Tuo pačiu metu 
statytas ir trečiasis kepurinis vėjo malūnas, esantis 
Malūnų g. 9A. 





63 Kupiškio piliakalnis 

Kupiškio miesto pakraštyje, prie Kupiškio tven- 
kinio, stūkso Aukštupėnų piliakalnis. Jis datuojamas 
I-II tūkst., pašlaitėje rasta ir senovės gyvenvietė su 
grublėtos ir žiestos keramikos fragmentais. Piliakal- 

Kupiškio (Aukštupėnų) piliakalnis 


nio šlaitai nėra labai statūs, į viršūnę veda šiaurryti- 
nėje dalyje įrengti laiptai. Nuo kalno atsiveria platus 
Kupiškio miesto ir apylinkių vaizdas. Apie piliakalnį 
pasakojama legenda - esą šį kalną supylė du milžinai, 
kurie rūkydavo pypkes ir vienoje vietoje iškratydavo 
pelenus. Taip ir susidaręs šis Kupiškio miesto istoriją 
menantis piliakalnis. 


Šalia Kupiškio piliakalnio tyvuliuoja Kupiškio ma- 
rios, įrengtos 1984 m. užtvenkus Lėvens upę (dabarti- 
nės marios susiformavo per dvejus metus). Dirbtinio 
tvenkinio plotas - 828 ha. Jo pakrantės - itin mėgstama 
kupiškėnų ir miesto svečių poilsio, švenčių vieta. 


4 


Kupiškio marios 

Noriūnų kaime stovi kultūros paveldo objektu 
paskelbta senoji Noriūnų dvaro sodyba. Nuo XVI a. 
dvaras turėjo gana daug savininkų - jį valdė Naruše- 
vičiai, Baločinskai, Tiškevičių, Oginskių giminės. Dva- 
ro rūmai perstatyti 1885 m., šeimininkaujant Zigmui 
Venslovavičiui. Pasakojama, kad dvaro rūmų statybai 
vadovavo architektas iš Prancūzijos. Puošnus pagrin- 
dinis rūmų įėjimas, išsiskiria du dolomitiniai bokštai, 
kuriuose buvo ledainė ir rūkykla. Po Pirmojo pasauli- 
nio karo dvaras atiteko Jonui Adomoniui, kurio sesuo — 





Noriūnų dvaro rūmai 

Pranciška Ieva Adomonytė - 1921 m. ištekėjo už lietu- 
vių poeto Kazio Binkio. Vestuvėse, kurios vyko dvare, 
dalyvavo rašytojai Liudas Gira, Juozas Tumas-Vaižgan- 
tas. 1926-1987 m. dvaro oficinoje veikė mokykla, liau- 
dies architektūros stiliaus kumetyne 1926-1940 m. - 
senelių prieglauda. Po Antrojo pasaulinio karo dvaras 
buvo nacionalizuotas. Be rūmų, dvaro sodyboje taip 
pat išlikę šeši ūkiniai pastatai ir parkas. 


PALĖVENĖ 


63 Palėvenės dominikonų vienuolyno ir 
bažnyčios ansamblis 

Dešiniajame Lėvens upės krante įsikūręs vienas 
mažiausių miestelių Lietuvoje - Palėvenė. Jo istorija 
neatsiejama nuo Šv. Domininko bažnyčios ir domini- 
konų vienuolyno. Palėvenės bažnyčios ir vienuolyno 
statybas fundavo Ukmergės žemės teisėjas Mykolas 
Počobutas. Apie bažnyčios ir vienuolyno atsiradimą 
pasakojama legenda: nuo švedų kariuomenės miško 
koplyčioje pasislėpęs M. Počobutas pasižadėjo, kad jei 
liks gyvas, pastatys bažnyčią. Mūrinė Šv. Domininko 
bažnyčia pradėta statyti 1676 m., galutinai jos ir vie- 
nuolyno statybos užbaigtos XVIII a. pabaigoje. Bažny- 
čios interjeras itin puošnus: įrengti devyni altoriai su 
skulptūromis, yra išlikusių dekoro detalių. Šventovė 
priklauso kultūros paveldo objektui - Palėvenės domi- 
nikonų vienuolyno statinių ansambliui. 

Išlikusį vienuolyno kompleksą taip pat sudaro vie- 
nuolyno gyvenamasis namas, sandėlis, svirnas, arklidė 
su ratine ir aukšta mūro tvora su vartais. Mūrinis gyve- 
namasis namas yra netaisyklingos „P“ formos, dviejų 
aukštų, yra išlikusių XVIII a. vienuolių portretų, deko- 
ratyvių fragmentų. 

Palėvenės bažnyčioje 1753 m. rugpjūčio 5 d. buvo 
pakrikštytas garsus architektas Laurynas Stuoka-Guce- 
vičius (1753-1798). 1858 m. vyskupas Motiejus Valan- 
čius (1801-1875) Palėvenėje pradėjo blaivybės sąjūdį. 





Palėvenės Šv. Domininko bažnyčia 

STIRNIŠKIAI 





Palėvenės dvaro rūmai 


62 Palėvenės dvaras 

Stirniškių kaime išlikęs senasis Palėvenės dva- 
ras, priklausęs Komarų giminei. 1654 m. dvare įsikūrė 
Mykolas Komaras, vėliau - ir kiti giminės palikuonys. 
1708 m. broliai Mikalojus ir Andrius Komarai pasidalijo 
dvaro žemę, gyvenvietes ir dvarui priklausiusius kaimus. 
Tuo laiku dvaro sodybą sudarė rezidentiniai gyvena- 
mieji pastatai, spirito varykla su pirtimi, ūkiniai pasta- 
tai, sodas. Laikui bėgant dvaro sodyba buvo plečiama, 
perkamos naujos žemės. XIX a. pabaigoje dvaras turėjo 
ir naujų žemės ūkio mašinų. Nors 1940 m. dvaras buvo 
nacionalizuotas, bet Nepriklausomybės metais dvarą at- 
gavo Bogdano Komaro anūkė Nijolė Marija Milaknienė. 
Dvaras paskelbtas kultūros paveldo objektu. 

Lėvens upės slėnyje, šalia dvaro ūkinių pastatų, ga- 
lime išvysti atsivėrusią dolomitų atodangą, vadinamą 
Stirniškių vardu. 

(D www.palevene.lt 


SUBAČIUS 
6) Subačiaus miestas 


Subačiaus gyvenvietė arba Naujasis Subačius įsi- 
kūrė 1873 m., nutiesus geležinkelio liniją Radviliškis- 
Daugpilis. O Senasis Subačius, istoriniuose šaltiniuose 
minimas nuo XVI a., yra už 4 km. 1886 m. Naujaja- 
me Subačiuje gyveno per 100 gyventojų, o XX a. pr. iš 
Senojo Subačiaus čia buvo perkeltas valsčiaus centras. 
Tuo metu Naujasis Subačius, arba Subačiaus geležin- 
kelio stoties gyvenvietė, sutrumpintai jau buvo vadina- 
mas Subačiumi. 1940 m. Subačiuje buvo pastatyta vie- 
nabokštė Šv. Pranciškaus Asyžiečio bažnyčia. 1958 m. 
suteiktos miesto teisės. 

Biržų kraštas garsėja savo istorine praeitimi, van- 
dens telkinių gausumu, vietinių gyventojų svetingumu 
ir alaus stiprumu. Kelionę pradėkime nuo tipiško Bir- 
žų krašto miesto - Vabalninko. Čia galėsime apsilan- 
kyti Vabalninko miesto muziejuje 68 (S. Nėries g. 14), 
kuriame susipažinsime su žymių vietos Žmonių gyve- 
nimais. Iš muziejaus keliaukime į senąją Vabalninko 
miesto dalį €3, kur aplankysime vietas, kuriomis ir 
vaikščiojo šie garbingi ponai. Pakeliui į senąją miesto 
dalį aplankykime Švč. Mergelės Marijos Ėmimo į dan- 
gų bažnyčią 6) (S. Nėries g. 2). Paryžiaus g. 23 galime 
apžiūrėti garsaus šio krašto tautodailininko Vido Jatu- 
levičiaus drožinių galeriją. 

Kitas kelionės tikslas — Biržai. Iš Vabalninko į 
Biržus vykstame 124 keliu. Pakeliui galime užsukti į 
Šukionių kaimo bendruomenės muziejų (apie 10 km 
nuo Vabalninko) bei garsiojo kūrinio „Dievų miškas“ 
autoriaus Balio Sruogos memorialinę sodybą Bai- 
bokų kaime (apie 7 km nuo Šukionių k., šalia kelio 
Biržai- Vabalninkas). 

Aplankę Vabalninką bei jo apylinkes, pradėkime 
pažintį su vienu seniausių Lietuvos miestų - Biržais. 
Kirtę miesto ribą, keliaukime Vabalninko g. šiaurės 
rytų kryptimi iki sankirtos su Geležinkelio gatve. Jei 
dar neaplankėme siauruko Anykščiuose, čia laukia pa- 
žintis su siaurojo geležinkelio kompleksu €3. Ant bėgių 
rasime ir garvežį. Iš Geležinkelio g. pasukime į Kęstu- 
čio gatvę, pavažiavę apie 300 m rytų kryptimi, pasiek- 
sime sankryžą su Vytauto g. Prieš akis - XX a. pradžios 
pašto pastatas. Sukime į kairę ir keliaukime apie 400 m 
šiaurės rytų kryptimi, kol kairėje išvysime miesto aikštę 
ir boluojančius Šv. Jono Krikštytojo bažnyčios 68 (Ra- 
dvilos g. 5) bokštus. XIX a. statyta bažnyčia - halinė, 
turinti baroko ir klasicizmo bruožų. 

Nuo bažnyčios paėjėję 100 m šiauriau, galėsime 
tiltu nužingsniuoti iki Biržų pilies €3 (Radvilos g. 3). 
Miesto istorija neatsiejama nuo kunigaikščių Radvilų 
vardo. Turime puikią galimybę ne tik pasižvalgyti po 
pilies teritoriją, kuri matė ne vieną karą, bet ir susipa- 
žinti su Biržų istorija. Nuo 1988 m. atstatytuose Biržų 
pilies rūmuose įsikūręs Biržų krašto muziejus „Sėla“. 

Tęsdami kelionę, paėję apie 200 m Radvilų g., pa- 
sukę į dešinę, negalime nepastebėti raudonomis plyto- 
mis panoramoje išsiskiriančių, XIX a. statytų neogo- 
tikinio stiliaus evangelikų reformatų maldos namų 
(Reformatų g. 1), primenančių didikus Radvilas, kurie 
rėmė ir platino šį tikėjimą. 

Pasigrožėję bažnyčia sukime į pietus Vytauto g. 
link, už 100 m - posūkis į kairę. Toliau keliausime J. Ba- 
sanavičiaus gatve (apie 700 m) iki sankirtos su Jaunimo 
gatve. Ja reikės eiti į šiaurę, kol pamatysime pėsčiųjų 


Biržų apylinkės 





tiltą per Širvėnos ežerą 0. Perėję tiltą, seniausio Lietu- 
voje dirbtinio ežero, užtvenkto XIX a. vid., pakrantėje 
rasime grafų Tiškevičių sukurtą išplėtotos kompozici- 
jos, išraiškingų architektūrinių formų, vieną gražiausių 
romantizmo laikotarpio dvarų - Astravo dvaro an- 
samblį €2. Iš Astravo dvaro grįžkime iki automobilio ir 
išvažiuokime iš miesto Pasvalio gatve. 

Kelionę tęskime Pasvalio link pietvakarių kryp- 
timi, kur už maždaug 9 km yra įsikūręs jaukus mies- 
telis — Pabiržė. Čia apžiūrėkime likusius dvaro sody- 
bos (0 pastatus, jau iš toli keliautojus pasitinkančią ne- 
ogotikinę Švč. Trejybės bažnyčią (0, paminklus Vytau- 
tui Didžiajam ir švietėjui Motiejui Valančiui (2. Pabir- 
žėje pasukę į dešinę šiaurės link, už 1,5 km, pasieksime 
Likėnų gyvenvietę, kuri garsėja Smardonės šaltiniu 8. 
Čia yra gražus parkas, trykšta mineralinio vandens šal- 
tiniai, veikia reabilitacijos centras. 

Kelionę tęskime Užubalių link, kurie nuo Likėnų 
gyvenvietės nutolę apie 5 km. Nuoroda „Užubalių tel- 
mologinis draustinis“ 4 rodo kelią natūralaus gamtos 
kampelio link, kuriame auga reta augmenija, saugų 
prieglobstį randa gyvūnai. Pasivaikščiokime drausti- 
nyje įrengtais takais, susipažinkime su retais Lietuvoje 
augalais ir gyvūnais. 

Draustinyje galime pamatyti ir smegduobių. Žy- 
miausia yra vadinama Karvės ola (B, esanti Karajimiškio 
kaime, pusiaukelėje tarp Užubalių gyvenvietės ir Biržų. 
O prie pat kelio pamatysime Geologų duobę (3. 

Vykime į paskutinį kelionės tašką - Butautų dva- 
rą (2, kuris ir seniau, ir dabar garsėja čia gaminamu 
alumi. Važiuokime šiaurės vakarų kryptimi ir už 12 km 
atvyksime į Butautus, kur ir įsikūręs dvaras. Čia galima 
ne tik susipažinti su dvaro istorija, bet ir paskanauti Žy- 
miojo Butautų dvaro alaus. » 


Biržų apylinkės 


Biržų pilis 


VABALNINKAS 
€B Vabalninko muziejus 


S. Nėries g. 14 įsikūręs Vabalninko muziejus, 
pradėjęs veiklą 1995 m. Po dešimties metų muzie- 
jus tapo Biržų krašto muziejaus „Sėla“ padalinys. 
Įrengtos ekspozicijos supažindina su žymiais Va- 
balninko krašto politikos, kultūros ir visuomenės 
veikėjais, etnografijos rinkiniais. Muziejuje vyksta 
parodos, edukaciniai užsiėmimai. 

(D www.birzumuziejus.lt/lt/vabalninko-filialas 


Senoji miesto dalis 


Vabalninko miestas yra įsikūręs Biržų krašte, 
šiaurinėje jo dalyje teka Vabalos upė. Dabar Va- 
balninkas yra seniūnijos centras, o pirmą kartą 
vietovė buvo paminėta XVI a. Vabalninkas nuo 
seno garsėjo linais. Čia išauginti linai per Rygą 
buvo eksportuojami į Vakarų Europą, taigi buvo 
ir pagrindinis gyventojų pragyvenimo šaltinis. 
Nenuostabu, kad 1792 m. miestui suteiktame her- 
be vaizduojamas linus sveriantis žmogus. Kartu 
su herbu Lietuvos ir Lenkijos valdovas Stanislo- 
vas Poniatovskis suteikė ir laisvojo miesto teises. 
Vabalninkas garsėja iš čia kilusiais žymiais žmo- 
nėmis: Baibokų kaime gimusiu Baliu Sruoga, Ka- 
teliškių k. - Nepriklausomybės Akto signataru 
Alfonsu Petruliu ir kt. Apie tris šimtmečius Va- 
balninke gyvavo gausi žydų bendruomenė, kurią | 
liudija išlikusios senosios žydų kapinės. 

Švč. Mergelės Marijos Ėmimo 

į dangų bažnyčia 

Vabalninko miestą puošia didinga Švč. Mer- 
gelės Marijos Ėmimo į dangų bažnyčia, baltuo- 

jančiomis klasicizmo ir baroko formomis išsiski- 
rianti visoje vietovėje. Pirmoji medinė bažnytėlė 
Vabalninke buvo pastatyta dar 1617 m., vėliau ją 
keitė vis naujesnės šventovės, tačiau gaisrai jas su- 
naikindavo. Dabartinė Vabalninko bažnyčia buvo 
pastatyta 1814-1817 m., o konsekruota po metų 
Adomo Korvin-Kosakovskio. Nors bažnyčia buvo 
didinama ir gražinama, Pirmojo ir Antrojo pasau- 
linių karų metais ji ir vėl nukentėjo, vėliau — vėl 
atnaujinta. Dabar Vabalninko šventovę puošia du 
bokštai, viduje - penki altoriai, 1904 m. sukurtas 
vitražisto Vladislavo Pšibitnevskio vitražas. Viena 
svarbiausių vertybių - apie 1890 m. meistro Juo- 
zapo Radavičiaus padirbintas vargonų prospektas. 
Bažnyčios šventoriaus akmeninėje tvoroje įrengtos 
Kryžiaus kelio stočių koplytėlės, šalia stovi ir balta 
dviaukštė varpinė. 


BIRŽAI 








Biržų siaurukas 


Siaurojo geležinkelio kompleksas 

Siaurukas - tai 750 mm pločio vėžės geležinke- 
lis, vienas unikaliausių mūsų šalies technikos pavel- 
do objektų. Siaurojo geležinkelio linija Biržus pasiekė 
1921-1922 m., kai buvo ilginama Gubernijos-Biržų 
geležinkelio atkarpa. Mieste iki šių dienų yra išlikę 
stoties ir depo pastatai, sandėliai, vandens bokštas, at- 
naujintas lokomotyvas ir siaurojo geležinkelio atkarpa 
Panevėžys-Biržai. 


63 Šv. Jono Krikštytojo bažnyčia 

Pirmoji bažnyčia Biržuose iškilo apie 1500 m. 
Mikalojaus Radvilos iniciatyva. Kita bažnyčia, kuria 
rūpinosi Vilniaus vyskupas Albertas Radvila, iškilo 
1515 m. Bėgant metams, abi šventovės sumenko. Biržų 
savininkė Liudvika Karolina Radvilaitė 1692 m. įrengė 
naują nedidelę katalikų bažnyčią. XVIII a. vid. - XIX a. 

pradžioje būta dar dviejų bažnyčių, kol galiausiai pa- 
gal architekto Lauryno Cezario Anikinio projektą gra- 
fas Jonas Tiškevičius 1857-1861 m. pastatė dabartinę 
mūrinę bažnyčią. Ji 1879 m. konsekruota. Baltuojan- 
čios bažnyčios fasade kyla du bokštai, tarp kurių centre 
įsiterpęs frontonas. Šventovės vidų puošia arkos, orna- 
mentika, sienų tapyba. Bažnyčioje esantys trys altoriai, 
sakykla, klausyklos, vargonų prospektas — neobaroki- 
nio stiliaus dirbiniai. Tiškevičių giminės herbas puošia 
1879 m. kurtus vargonus, Biržų miesto herbas - medi- 
nes ložes. Eundatoriaus J. Tiškevičiaus atminimą saugo 
memorialinė lenta prie įėjimo į bažnyčią. 


(3 Biržų pilis 

Biržų kraštą garsina didinga Biržų pilis, kurios rū- 
muose yra įsikūręs Biržų krašto muziejus „Sėla“. Kristu- 
po Mikalojaus Radvilos Perkūno dėka 1589 m. iškilusią 
tvirtovę sudarė reprezentaciniai rūmai, evangelikų refor- 
matų bažnyčia, arsenalas ir maisto sandėliai, kareivinės 
bei kiti pastatai. Tvirtovė ir miestas sudarė vientisą gy- 
nybinį kompleksą. Per karus su švedais ji buvo apgriauta 
ir tik 1682 m. galutinai atstatyta. Ši tvirtovė buvo gerokai 
didesnė už pirmąją. Šiaurės karo metu (1701 m.) čia lan- 
kėsi Rusijos caras Petras I ir Lietuvos ir Lenkijos karalius 
Augustas II, jie sudarė sutartį prieš Švediją. Visai netru- 
kus, 1704 m., švedai rūmus ir kitus tvirtovės pastatus 
susprogdino. 1978-1988 m. buvo rekonstruoti repre- 
zentaciniai pilies rūmai, po dviejų dešimtmečių pradėti 
ginklų arsenalo atstatymo darbai. Pilies teritorijoje taip 
pat išlikę: tiltas, dvi parakinės, vartų ir gynybinių statinių 
fragmentai. Tai vienintelė geriausiai Lietuvoje išsilaikiusi 
bastioninio tipo tvirtovė. 
(D www.birzumuziejus.lt 


Evangelikų reformatų bažnyčia 

Biržų miesto kraštovaizdyje raudonuojanti evange- 
likų reformatų šventovė buvo pastatyta XIX a. Pirmoji 
šventovė Biržuose iškilo reformatų šalininko Kristupo 
Mikalojaus Radvilos Perkūno iniciatyva XVI a. pabai- 
goje. Po šimtmečio bažnyčia buvo nuniokota gaisro, 
o ją pakeitusi šventovė laikui bėgant sumenko. Pagal 
architekto Heinricho Šelio projektą statyta dabartinė 
šventovė, konsekruota 1874 m., tapo pagrindiniu čia 
gyvenusių evangelikų reformatų centru. Biržų evange- 
likų reformatų šventovė įspūdinga neogotikinėmis ar- 
chitektūros formomis, į viršų smailę keliančiu bokštu, 
smailiais arkiniais langais. 


63 Pėsčiųjų tiltas per Širvėnos ežerą 
Norėdami pėsčiomis pasiekti Astravo dvaro sody- 
bą, turime pereiti įspūdingo ilgio - 525 m - pėsčiųjų tiltą 


Biržų apylinkės 





Astravo dvaras 


per Širvėnos ežerą, kuris Astravo dvarą jungia su Biržų 
miestu. 340 ha ploto Širvėnos ežeras - tai dirbtinis van- 
dens telkinys, susiformavęs XVI a. patvenkus Apasčios 
ir Agluonos upes. Tai - seniausias tvenkinys Lietuvoje. 





Pėsčiųjų tiltas per Širvėnos ežerą 


Biržų miesto šiaurinėje dalyje - Astrave — stovi 
dvaro sodyba, kurią XIX a. iš kunigaikščio Dominyko 
Radvilos įsigijo grafas Mykolas Tiškevičius. Tiškevi- 
čių šeimai, dėl vykusių teisminių ginčų, dvaras atiteko 
ne iš karto, todėl dvaro sodyba pradėta atnaujinti jau 
kito šeimos nario - Jono Tiškevičiaus. Jo pastangomis 
per 20 metų buvo pastatyti dvaro rūmai, didingas til- 
tas, sukurtas parkas, paviljonai, kiti sodybos pastatai 
(vartininko namelis, raudonų plytų arklidės). Pagal 
itališkų vilų pavyzdį statytas dvaro rūmų ansamblis 
(archit. T. Tišeckis) puoštas bokšteliu-belvederiu, gra- 
žiomis arkadų eilėmis, plačiais langais, kolonomis. 


Biržų apylinkės 


Čia iki XX a. ketvirtojo dešimtmečio puikavosi ir dvi 
liūtų skulptūros iš ketaus, dabar stovinčios prie Vytau- 
to Didžiojo karo muziejaus Kaune. Astravo dvare jas 
pakeitė kopijos. Astravo rūmų interjeras taip pat labai 
puošnus - tą liudija išlikusios kolonos, medžio apdaila. 
Tiškevičių valdymo laikais dvare buvo kaupiama bib- 
lioteka, turtinga žemėlapių, dailės kūrinių, archeologi- 
jos, etnografijos rinkinių - visa tai dabar išbarstyta po 
Lietuvos (Nacionalinis, M. K. Čiurlionio dailės muzie- 
jai) ir užsienio muziejus. 1956-1965 m. Astravo dvaro 
rūmai buvo restauruoti. Rūmuose dabar įsikūrusi lini- 
nių gaminių fabriko AB „Siūlas“ administracija. 

Šalia baltuojančių dvaro rūmų yra išlikęs ir rau- 
donų plytų tiltas, kaip užtvanka statytas 1858-1860 m. 
Didingą romėnų akveduką primenantis tiltas - 51 m 
ilgio, jo mūre išlikęs akmuo su statybos data ir funda- 
toriaus inicialais. Kartu su visa Astravo dvaro sodyba 
tiltas yra valstybės saugomas kultūros paveldo objektas. 





Astravo dvaro tiltas-užtvanka 

Biržų apylinkės 


PABIRŽĖ 
60) Pabiržės dvaro sodyba 


Netoli Pabiržės miestelio galima išvysti buvusios 

Pabiržės (Balandiškių) dvaro sodybos likučius - medi- 
“nį namą, kalvės sienas, pieninę. Šis buvęs dvaro pastatų 
kompleksas yra kultūros paveldo objektas. 

Žinoma, kad XVII a. Pabiržės dvaras priklausė 
Rastauskams, XVIII a. - Borovskiams, vėliau čia šei- 
mininkavo Bistromai, Kamarauskai. Būtent pastarie- 
ji savininkai XIX a. pastatydino dvaro sodybą, kurios 
likučių galime išvysti ir šiandien. Tarpukariu dvaras 
buvo išparceliuotas, savininkei Marijai Kamarauskie- 
nei buvo palikta tik nedidelė sodybos dalis, o pati vie- 
tovė pavadinta Balandiškių kaimu. 
€0 Švč. Trejybės bažnyčia 

Įspūdinga Pabiržės Švč. Trejybės bažnyčia - 
neogotikinė šventovė su dviem didingais bokštais. Pir- 
moji bažnytėlė Pabiržėje pastatyta 1515 m., vietoj jos 
iškilusi medinė šventovė laikui bėgant sumenko ir ap- 
griuvo. Pabiržės parapijiečiai mūrinę bažnyčią turėjo 
nuo 1772 m., o po daugiau nei šimtmečio imtas rengti 
naujos dabartinės bažnyčios projektas. Raudonų plytų 
Švč. Trejybės bažnyčia pastatyta 1898-1910 m. kle- 
bono Antano Rumševičiaus rūpesčiu. Laikui bėgant 
buvo gražiai sutvarkytas šventovės vidus ir bažnyčia 
iškilmingai konsekruota 1929 m. Antrojo pasaulinio 
karo metu bažnyčia buvo nuniokota. Sovietmečiu iki 
1982 m. Pabiržėje gyveno vyskupas Vincentas Sladke- 
vičius. Nišomis, arkadomis, rozete, trikampiu frontonu 
puošta Švč. Trejybės bažnyčia stebina ir ją juosiančia 
raudonų plytų tvora su arkiniais vartais. 





Pabiržės Švč. Trejybės bažnyčia 

Paminklai Vytautui Didžiajam 

ir Motiejui Valančiui 

Šalia Pabiržės Švč. Trejybės bažnyčios 1930 m. pa- 
statytas paminklinis biustas Lietuvos valdovui Vytautui 
Didžiajam. Postamentas, ant kurio užkeltas baltuojan- 
tis didžiojo kunigaikščio biustas, puoštas Gedimino 
stulpais. Šio paminklo statyba rūpinosi klebonas I. An- 
drašiūnas ir P. Dilis. Šalia Vytauto Didžiojo paminklo, 
priešais bažnyčią, puikuojasi ir kitas paminklinis bius- 
tas - blaivybės sąjūdžio pradininkui Motiejui Valančiui, 
iškilęs 1932 m. Šie paminklai sovietmečiu buvo sunai- 
kinti ir atkurti tik Lietuvai atkūrus nepriklausomybę. 





Paminklas Vytautui Didžiajam Pabiržėje 


LIKĖNAI 


Smardonės šaltinis 

Likėnų gyvenvietė garsėja trykštančiu mineralinio 
šaltinio vandeniu ir purvu, kuriuo gydomi į Likėnų ku- 
rortinę vietovę atvykę ligoniai. Ši vietovė buvo vadina- 
ma ir Smardonės vardu, nes iš kelių metrų gylio trykš- 
tantys vandens šaltiniai yra būdingo nemalonaus sieros 
kvapo. XVIII a. prie Biržų veikusi gydykla jau naudojo 
Smardonės versmių vandenį, juo įvairias ligas gydy- 
davo ir apylinkių žmonės. Ištyrus versmių vandenį, 
XIX a. Likėnų dvaro sodyboje buvo įkurta gydykla ir 
viešbutis. Po kelerių metų sudegus gydyklos pastatams 


Biržų apylinkės 





Smardonės šaltinis 


ir 1921 m. išparceliavus dvarą, gydyklos ir čia veikusio 
kurorto nebeliko. Vietovė atsigavo 1938 m. pastačius 
naująjį gydyklos pastatą ir vėl įkūrus kurortą. Agrono- 
mas Juozas Narušas šalia gydyklos įkūrė ir 4 ha ploto 
parką, derantį su mineralinio šaltinio versmėmis, kuris 
ir dabar supa Likėnų gydyklą. Jame trykšta mineralinio 
vandens šaltinėlis, tyvuliuoja nedidelis ežeras. Kurorti- 
nėje vietovėje įsikūrusi ir sanatorija, nuo 2002 m. vadi- 
nama reabilitacijos ligonine (nuo 2010 m. - Panevėžio 
ligoninės filialas). 


Užubalių telmologinis draustinis 

Biržų regioniniame parke įsteigtas Užubalių tel- 
mologinis draustinis, siekiantis išsaugoti užpelkėjusį 
durpyną su pievomis, smegduobėmis, laukais, čia gy- 
vuojančia augalija ir gyvūnija. Draustinis — tai natū- 
ralios gamtos kampelis, kuriame galime išvysti bebrų, 
stirnų, šernų šeimynų, čia peri ir 57 paukščių rūšys, 
kurių 5 įtrauktos į Lietuvos raudonąją knygą. Saugo- 
jamoje teritorijoje įrengti stendai, rodyklės, rodančios 
kelią 300 metrų besidriekiančiu mediniu pažintiniu ta- 
ku-tiltu. Keliaujant šiuo tiltu, galime išvysti užžėlusio 
durpyno kraštovaizdį, o pastatytame bokšte — stebėti 
tupinčius lizduose ar skraidančius paukščius. 


KARAJIMIŠKIO KRAŠTOVAIZDŽIO 
DRAUSTINIS 


€B Karvės ola 

Karajimiškio kaime, Biržų regioninio parko terito- 
rijoje, yra saugomas gamtos paveldo objektas - Karvės 
ola. Tai viena žymiausių smegduobių (karstinių įgriu- 
vų) Lietuvoje. Jos gylis siekia apie 12 metrų, o apačioje 
yra ola. Iš šios ertmės veda penki urvai, vienas jų suda- 
ro požeminį ežerėlį. Nusileisti į pačią smegduobės apa- 
čią galime mediniais laipteliais, tačiau nenustebkime - 
apačioje temperatūra siekia tik 5 laipsnius šilumos 
netgi ir vasarą. Pasakojama, kad šioje vietovėje kadaise 
prasmegusi karvė, palikusi tik grandinės dalis, todėl ir 
įgriuva vadinama Karvės ola. 


Biržų apylinkės 


€B Geologų duobė 


Karajimiškio kaime galime išvysti ne vieną slūgsan- 
čią smegduobę. Viena jų - Geologų duobė - saugomas 
gamtos objektas. Tai taip pat karstinė įgriuva, atsivėrusi 
2003 m. balandžio 22 d. - kelios dienos prieš Lietuvos 
geologų dieną, todėl ir vadinama tokiu vardu. 





Geologų duobė 


BUTAUTAI 
Butautų dvaras 


Buvusioje Butautų dvaro sodyboje nuo 2005 m. 
įsikūręs „Butautų dvaro bravoras, gaminantis visame 
Biržų krašte garsų Butautų dvaro alų. Pati dvaro sody- 
ba minima nuo XVII a. Laikui bėgant dvare šeiminin- 
kavo daug skirtingų savininkų - bajorai Miknevičiai, 
Dysterlofai, Tarnauskai. Tarpukariu dvaras buvo iš- 
parceliuotas ir pavadintas Butautų kaimu. Po Antrojo 
pasaulinio karo dvare buvo įsikūrę rusų kareiviai, vė- 
liau dvaro pastatų ansamblis buvo nuniokotas gaisro. 
1979-1980 m. buvusi dvaro sodyba buvo restauruota, 
joje įsikūrė Alaus muziejus, paveikslų galerija, pradėjo 
veikti alaus darykla. Šiuo metu muziejaus jau nėra, bet 
galime pamatyti dvarą ir alaus daryklą. 





Butautų dvaras 

tikru knygnešių centru. Lietuvos sieną čia ne kartą kir- 
to iš Pasvalio krašto kilę knygnešiai. Pasvalyje, knyg- 
nešio Petro Avižonio gimtinėje, dažnai lankydavosi ir 
žymiausias Lietuvos knygnešys Jurgis Bielinis. 

Mūsų kelionė prasideda Pajiešmeniuose, įsikūru- 
siuose prie A10 magistralės „Via Baltica“. Pajiešmenių 
gyvenvietė garsėja kaip viena tvarkingiausių vietovių 
Šiaurės Lietuvoje. Prie Jiešmens upės stovi buvusi ba- 
ronų Ropų dvaro sodyba su parku 68, 

Prieš vykdami į Pasvalio miestą A10 magistrale, 
užsukime į dvi vietoves - Krinčino miestelį ir Gulbi- 
nėnų kaimą. Krinčinas ir Gulbinėnai pasiekiami iš 
magistralės pasukus kairėn į 3110 kelią. Krinčinas yra 
tik už 4 km: A. Vienažindžio g. 11 baltuoja Šv. apaštalų 
Petro ir Povilo bažnyčia €3 su aukšta varpine. Beveik 
pačiame miestelio centre, prie tvenkinio ir Jiešmens 
upės, trykšta Krinčino šaltinis 8. Versmes vietiniai gy- 
ventojai prižiūri, tvarko, šalia įrengtas ir gražus parkelis 
su vasaros estrada. Žalgirio g. 42 stovi lietuvių poetų 
Eugenijaus ir Leonardo Matuzevičių memorialinis mu- 
ziejus €3. Jis įkurtas gimtojoje Matuzevičių sodyboje. 

A. Vienažindžio g. išvykę iš miestelio ir pasukę 
dešinėn į 3110 kelią, už 8 km pasieksime Gulbinėnus. 
Pakelėje plyti vaismedžių plantacijos, o pusiaukelėje, 
dešinėje pusėje, galėsime užmesti akį į Barklainių dvar- 

Pasvalio kraštas 


vietę. Gulbinėnuose saugoma XVIII-XX a. susiforma- 
vusi dvaro sodyba (4, parkas su vandens telkiniais. Pa- 
sigrožėję barokinio stiliaus dvaru grįžkime atgal į A10 
magistralę ir vykime tiesiai į Pasvalį. 

Miestą raižo Lėvens ir Mūšos upės, nutiesta gele- 
žinkelio linija. Kalno ir Lėvens gatvių sankirtoje, prie 
Antano Stapulionio sodybos, išvysime po atviru dan- 
gumi įrengtą akmenų, girnapusių ir malūnų įrangos 
detalių kolekciją 13. Ekskursiją po šį muziejų galime 
užsisakyti paskambinę į Pasvalio krašto muziejų. Kal- 
no g. (ties Topolių g.), Lėvens upės pakrantėje, trykšta 
Žalsvasis šaltinis 2. Prie Lėvens upės ir Pasvalio mies- 
to tvenkinio, Nepriklausomybės g. pabaigoje, puikuo- 
jasi Pasvalio kultūros ir poilsio parkas 8. O visai ne- 
toli, tarp Panevėžio g. ir „Via Baltica“ magistralės, yra 
smegduobių parkas 

Pereikime į kitą Lėvens upės pusę ir judėkime 150 
keliu Joniškėlio link. Už 15 km nuo Pasvalio įsikūręs 
Joniškėlio miestas, kuriam Magdeburgo teisės suteiktos 
1736 m. Joniškėlio vardą miestas gavo nuo dvarinin- 
ko Karpio žmonos Johanos. Joniškėlio dvaro ansamb- 
lis — vienas didžiausių Lietuvoje. Jį sudaro prie 
Mažupės upės išsidėstę dveji rūmai ir 17 sodybai pri- 
klausančių pastatų su parku. Tarp dvaro ir miestelio 
mus nustebins tarsi ką tik sustojęs siauruko garvežys. 





Karpių dvaras Joniškėlyje 


Prie Jiešmens upės stovi nuo XVIII a. žino- 
mas Pajiešmenių dvaras, priklausęs dvarininkams 
Ropams, kurie šiame Pakruojo dvaro palivarke 
įkūrė savo šeimos rezidenciją. Raudonų plytų dva- 
ro rūmai pastatyti valdant Liudvikui fon Ropui. 
Pokario metais dvaro palivarkas tapo tarybinio 
ūkio centru, vėliau - sodininkystės ūkiu, kuris la- 
bai išsiplėtė. Šalia išlikęs ir dvaro parkas, kuriame 
dar ir dabar auga liepos ir eglės, anksčiau sudaru- 
sios gražias alėjas. 





Pajiešmenių dvaro gyvenamasis namas 

KRINČINAS 





Krinčino Šv. apaštalų Petro ir Povilo bažnyčia 


Šv. apaštalų Petro ir Povilo 

bažnyčia 

Krinčino miestelyje pirmoji bažnytėlė buvo 
pastatyta 1585 m. Dabartinė Šv. apaštalų Petro ir 
Povilo šventovė iškilo 1777-1782 m. klebono Jono 
Jeronimo Šarkevičiaus pastangomis. XIX a. šeše- 
rius metus bažnyčioje kunigavo ir žymus lietuvių 
poetas Antanas Vienažindys (1841-1892). Bažny- 
čios šventoriuje jam pastatytas stogastulpis ir atmi- 
nimo akmuo. Krinčino bažnyčia - baroko stiliaus, 
su dviem bokštais, viduje įrengti penki altoriai. 
Šalia mūrinės bažnyčios 1908 m. buvo pastatyta ir 
trijų tarpsnių varpinė, 0 prie šventoriaus tvoros pri- 
gludusios Kryžiaus kelio koplytėlės. 
Krinčino šaltinis 

Krinčino miestelis garsėja ir čia tekančiu neva 
stebuklinguoju šaltiniu, kurio vandeniu kadaise 
buvo gydomi žmonės. Miestelio lobiu vadinamas 
šaltinėlis, trykštantis pačiame Krinčino centre, pri- 
sotintas sieros vandenilio, todėl yra būdingo nema- 


lonaus kvapo. Šis dar caro laikas buvęs žinomas šal- 
tinėlis, laikui bėgant buvo palaidotas po žemėmis 

Joniškėlio mieste išlikęs ir siaurasis geležinkelis, kurį 
1916 m. nutiesė vokiečiai. Vytauto g. 5 stovi ir dvari- 
ninko Benedikto Karpio lėšomis statyta Švč. Trejybės 
bažnyčia €W0. Tai išraiškingo ankstyvojo klasicizmo 
stiliaus sakralinis pastatas, iškilęs 1792 m. Joniškėlis 
garsėja ir kaip žymios lietuvių rašytojos Gabrielės Pet- 
kevičaitės, pasirašinėjusios Bitės slapyvardžiu, miestas. 
Vytauto g. 1 stovi G. Petkevičaitės-Bitės namas, kuria- 
me ji gyveno 1866-1909 m. Tuo pačiu adresu įsikūręs 
pradžios mokyklos ir ligoninės kompleksas (B. Vytauto 
ir G. Petkevičaitės-Bitės gatvių sankirtoje išvysime šiai 
kūrėjai 1994 m. pastatytą paminklą €8. Dabar Joniš- 
kėlis gali pasigirti ir aktyviu vyno kultūros puoselėto- 
ju - Algirdu Lungiu. Apsilankę šiame mieste užsukime 
į svečius ir pas A. Lungį, kuris atskleis lietuviškų vy- 
nų įvairovę (0, 

Paskutinė vietovė Pasvalio krašte - Pumpėnų mies- 
telis, pasiekiamas už 17 km, per Pušalotą. Aplankyki- 
me prie Malūnų g. stovintį kepurinį vėjo malūną (B, 
statytą tarpukariu. Taip pat P. Cvirkos g. 10 esantį 
Švč. Mergelės Marijos Škaplierinės bažnyčios ir kar- 
melitų vienuolyno kompleksą (3. Šventoriuje stovi ir 
akmenų mūro varpinė. Nuo rajono savivaldybės cent- 
ro - Pasvalio miesto - apie 15 km nutolusiuose Pumpė- 
nuose baigiame pažintį su Pasvalio kraštu ir išvažiuoja- 
me A10 magistrale. « 





Pumpėnų malūnas 

ir tik 2003 m. vietiniai gyventojai atgaivino vandens 
versmes. Manoma, kad nuo šio šaltinio pavadinimo 
vardą gavęs ir pats miestelis, o šaltinio vanduo bėgda- 
vęs tiesiai į didikų vonios kambarius - čia šeimininkai 
gydydavęsi įvairius negalavimus. 


4 Eugenijaus ir Leonardo Matuzevičių 
memorialinis muziejus 


Krinčine stovi vaistininko Viliaus Matuzevičiaus 
1928-1929 m. statyti namai, kuriuose užaugo ir du jo 
vaikai - poetai Eugenijus ir Leonardas Matuzevičiai. 
Čia iki 1994 m. gyveno ir kūrė vienas iš brolių E. Ma- 
tuzevičius. Dabar čia nuo 1999 m. veikia memorialinis 
muziejus, saugantis brolių poetų kambarius, supažin- 
dinantis su jų gyvenimu ir kūryba. Kasmet birželį čia 
vyksta poezijos skaitymai „Krinčino verdenės", kuriuo- 
se lankėsi ir žymūs Lietuvos poetai Bernardas Brazdžio- 
nis, Kazys Bradūnas. Šalia sodybos stovi skulptoriaus 
Arūno Grušo kurta medinė skulptūra, simbolizuojanti 
poeziją ir mūzą. 

(D www.pasvaliomuziejus.lt 


GULBINĖNAI 
Eš Gulbinėnų dvaro sodyba 


Gulbinėnų dvaras buvo žinomas nuo XVIII a. kaip 
labai įspūdingas, puošnus, moderno stiliaus dvaro pas- 
tatų kompleksas su rūmais ir parku. Vėliau dvaras ati- 
teko Kaziui Ladigai, kuris stengėsi dvarą paversti viso 
miestelio centru. Stefanija Ladigienė - korespondentė, 
publicistė bei pirmojo lietuviško žurnalo moterims 
„Moteris“ pirmoji redaktorė. Ladigų šeimos dėka Gul- 
binėnuose nutiesti keliai, iškilo paštas, kalvės, o dva- 
re - koplyčia. Po Antrojo pasaulinio karo rūmai buvo 
paversti mokykla, o atkūrus Nepriklausomybę dvaras 
grąžintas dabartiniams savininkams - Ladigų gimi- 





Gulbinėnų dvaro rūmai 


Pasvalio kraštas 


nei. Visa dvaro sodyba skirstoma į rekreacinę, ūkinę 
ir reprezentacinę. Pastarąją dalį sudarė centriniai trijų 
aukštų rūmai su bokšteliu ir ūkiniai pastatai. Šalia buvo 
suformuotas ir ūkinis kiemas, kuriame stovėjo raudonų 
plytų ir mūro daržinė bei svirnas-malūnas. Šalia dva- 
ro sodybos žaliavo gražus 16 ha parkas, kuriame augo 
medžių alėjos, po liepomis buvo įrengta šokių aikštelė, 
iškasti vandens kanalai ir tvenkiniai. 


PASVALYS 





Girnų muziejaus eksponatai 


62 Girnų muziejus 

Girnų muziejus, įkurtas vietinio gyventojo Anta- 
no Stapulionio sodyboje, pasvaliečius ir krašto svečius 
savo kolekcija stebina nuo 1979 m. Čia galime apžiūrė- 
ti dubenėtųjų akmenų ir surinktų girnų kolekcijas. Po 
atviru dangumi surinkta apie 400 įvairių girnų, akme- 
nų, buvusio malūno detalių, čia puikuojasi ir du akme- 
nys-riboženkliai. Didžiausias kolekcijos akmuo - dau- 
giau nei 1 m pločio, o mažiausias - vos 20 cm. Dabar 
Girnų muziejus priklauso Pasvalio krašto muziejui. 
(D www.pasvaliomuziejus.lt 

Žalsvasis šaltinis 

Nuo 1960 m. Pasvalio mieste, Lėvens upelio pa- 
krantėje, teka Žalsvasis šaltinėlis, susiformavęs smeg- 
duobėje. Šis šaltinis išteka iš 1-2 m pločio duburio, 
ir sakoma, kad net ir žiemą upelio vaga neužšąla, 
joje žiemoja antys. Šaltinio vandeniui žalsvą atspalvį 
suteikia medžių lapija ir žali dumbliai, augantys ant 
šaltinio sienelių. Šis unikalus mineralinio vandens 
šaltinis yra didžiausias Pasvalio apylinkėse, jo gylis 
siekia apie 21 metrą. Pats šaltinis, kartu su įdauba, yra 
aptvertas akmenine tvorele. Greta šios įgriuvos tauto- 
dailininkas Pranas Tamulionis pastatė medinę skulp- 
tūrą „Vandenis“. 





Žalsvasis šaltinis Pasvalyje 


E2 Pasvalio miesto parkas 


Pasvalio kultūros ir poilsio parkas kūrėsi nuo 
1923 m. ir užima 72,3 ha teritoriją. Čia puikuojasi tauto- 
dailininkų kurtos ąžuolinės skulptūros, vaizduojančios 
mitologines figūras, taip pat įrengta vasaros estrada, am- 
fiteatras. Čia pasvaliečiai susirenka pavakaroti, pasižiū- 
rėti vykstančių kultūrinių renginių. Šalia įkurtas ir spor- 
to aikštynas, stadionas, nameliai, todėl čia šiltuoju metų 
laiku apsistoja ir treniruojasi sportininkai. 


šž Smegduobių parkas 


2004 m. pradėtas rengti smegduobių parkas. Ke- 
liasdešimt įvairiausių dydžių ir amžiaus smegduobių 
užima 8 ha. Parke įrengti takeliai pėstiesiems ir dvira- 
tininkams, supynės vaikams, suoleliai poilsiui. Parką 
puošia medinės skulptūros. 


JONIŠKĖLIS 


Ė0) Karpių dvaras 


Nuo 1723 iki 1940 m. dvaras buvo Karpių giminės 
nuosavybė. 1736 m. buvo suteikta teisė Jokūbui Ignui 
Karpiui steigti miestelį. XIX a. Joniškėlis jau buvo kles- 

Joniškėlio dvaro ūkiniai pastatai 


tintis miestas ir vienas iš didžiausių dvarų valdų tame 
krašte. Dvare buvo sukaupta turtinga knygų biblioteka, 
nemažai XVI-XVIII a. dokumentų. Joniškėlio dvaro 
parkas — vienas gražiausių Lietuvoje, įkurtas prancū- 
zišku ir anglišku stiliumi. Dvare yra įsikūręs Lietuvos 
žemdirbystės institutas (bandymų stotis) ir Joniškėlio 
krašto muziejus. 
EB Švč. Trejybės bažnyčia 

Pirmoji šventovė Joniškėlyje buvo koplyčia, statyta 
apie 1685 m. miestelio kapinaitėse. Į ją trenkus žaibui, 
1792 m. Joniškėlio valdytojas Ignotas Karpis pastatė 
dabartinę Švč. Trejybės bažnyčią. Mūrinėje klasicisti- 
nio stiliaus bažnyčioje yra 1803 m. datuojami vargonai, 


šeši altoriai, 0 jos stogą puošia bokštas su smaile. Po 
Antrojo pasaulinio karo bažnyčia buvo suremontuota. 





Joniškėlio ligoninė 


XIX a. pradžios mokykla ir ligoninė 
1810 m. vykdant Igno Karpio testamentą (šiuo do- 
kumentu Karpiai pirmieji Rusijos imperijoje ir antrieji 
Europoje panaikino baudžiavą), Joniškėlyje Vilniaus 
universitetas įkūrė vienintelę tuo metu pasaulyje uni- 


Pasvalio kraštas 


versitetinę pradžios mokyklą ir ligoninę. Mokslas ir gy- 
dymas vietos varguoliams buvo nemokamas. Joniškėlio 
ligoninė yra seniausia Lietuvoje iki šiol veikianti kaimo 
tipo ligoninė. 2010 m., minint ligoninės 200 metų ju- 
biliejų, jai suteiktas gydytojo Jono Leono Petkevičiaus 
vardas. Jo dukros, rašytojos Gabrielės Marijos Jadvygos 
Petkevičaitės-Bitės (1861-1943), vaikystė prabėgo Jo- 
niškėlyje, kur jos tėvas J. L. Petkevičius vertėsi daktaro 
praktika ir vadovavo Joniškėlio ligoninei. 


Paminklas Gabrielei 

Petkevičaitei-Bitei 

Joniškėlyje, ties viena didžiausių miesto gatvių, 
kuri pavadinta rašytojos Gabrielės Petkevičaitės-Bitės 
vardu, stovi jos atminimui įamžinti skirtas paminklas. 
Paminklas su rašytojos biustu atidengtas 1994 m. rug- 
sėjo 1 d. (skulpt. A. Dimžlis, archit. J. Lapėnas). 

Gabrielė Petkevičaitė, žinoma Bitės slapyvar- 
džiu, - lietuvių rašytoja, publicistė, visuomenės veikė- 
ja, bendravusi su knygnešiu Jurgiu Bieliniu, rašytojais 
Povilu Višinskiu, Žemaite. 1911-1912 m. redagavo pir- 
mąjį lietuvišką pasaulietinio turinio laikraštį moterims 
„Žibutė“, priklausė Lietuvių mokslo draugijai, skaitė 
paskaitas Vilniaus visuomenei, mokytojavo Panevėžio 
gimnazijoje, parašė grožinės literatūros kūrinių. 


Lietuviškų vynų „medis“ 

Lietuviško vyno kultūros puoselėtojas Algirdas Lungis 


Vyndarystė Joniškėlyje 

Jei galvojate, kad kokybiškas ir skanus vynas ga- 
minamas tik Prancūzijoje, Italijoje ar Čilėje, mes pasi- 
ruošę sugriauti šį stereotipą. Joniškėlyje Jūs rasite vy- 
nuogyną su didžiausia vynuogių įvairove Lietuvoje. Čia 
bet kuriuo metų laiku galėsite susipažinti su daugiau 
nei 20 naminio lietuviško vyno rūšių, paragauti egzoti- 
nių vynuogių ar perprasti vyno degustavimo ypatybes. 
Vyno kultūros puoselėtojas Algirdas Lungis dvidešimt 


4 


0111-17 


penkerius metus augina vynuoges ir gamina lietuvišką “ 
vyną. Unikali patirtis ir tarptautinis pripažinimas pa- 
keis supratimą apie lietuvišką vyndarystę. Paklauskite 
savęs, kada paskutinį kartą ragavote burokėlių, svarai- | 


nių ar rabarbarų vyno? 
(D www.vynuoge.lt 


PUMPĖNAI 


15 Pumpėnų malūnas 


Pumpėnų miestelyje stovi įdomus raudonų plytų 
vėjo malūnas, paskelbtas kultūros paveldo objektu. Šis 
įspūdingas statinys išliko 1920 m. Vėjo malūno pama- 
tas buvo net 6 metrų gylio, pats statinys - trijų aukštų 
ir siekė 12 metrų. Atkūrus Lietuvos nepriklausomybę, 
malūnas nebebuvo naudojamas pagal paskirtį, jame 
veikė kavinė, o dabar vėjo malūnas stovi nenaudojamas. 


E3 švč. Mergelės Marijos Škaplierinės 

bažnyčia ir vienuolynas 

Manoma, kad pirmoji bažnyčia Pumpėnuose iškilo 
apie 1638 m. Iki 1675 m. į miestelį atsikėlė vienuoliai 
karmelitai, kuriems Jurgis ir Povilas Zavadskiai pastatė 
naują bažnyčią. Dabartinė Švč. Mergelės Marijos Škap- 
lierinės bažnyčia buvo pastatyta 1818 m. Šventovė turi 
vėlyvojo baroko ir klasicizmo stiliaus bruožų. Sak- 
raliniam pastatų ansambliui priklauso ir karmelitų 
vienuolynas, pastatytas XIX amžiuje. Mūrinė varpinė 
įkomponuota šventoriaus tvoroje. Šalia bažnyčios įsikū- 
ręs muziejus, kuriame saugoma medinės šventųjų skulp- 
tūros, paveikslai ir tapytas Aušros Vartų Dievo Motinos 
atvaizdas, kuriam pasidabruotą ir paauksuotą apkaustą 
1880 m. paaukojo dvarininkė Valerija Kozakovska. 

nių kelių susikirtimo vieta. Miestas nutolęs nuo Kauno 
104 km, Vilniaus - 135 km, o nuo Klaipėdos pasiekia- 
mas už 232 km. 

Pirmą kartą Panevėžio miesto vardas paminėtas 
1503 m. rugsėjo 7 d. Lietuvos didžiojo kunigaikščio ir 
Lenkijos karaliaus Aleksandro rašte. Taigi Panevėžio 
miesto istorija siekia daugiau nei 500 metų. 

Kelionę po Panevėžio miestą pradėkime apsilan- 
kydami Šv. apaštalų Petro ir Povilo bažnyčioje 6B (Smė- 
lynės g. 10), išsiskiriančioje eklektinėmis raudonų plytų 
mūro formomis. Toliau judėkime pietvakarių kryptimi 
į pačią Panevėžio širdį - Senvagę 62, kur kiekvieną su- 
tinka dekoratyvinių skulptūrų parkas. Pasivaikščioję 
Senvagėje patraukime į Laisvės aikštę, kurioje rasime 
paminklą didžiajam kunigaikščiui Aleksandrui 62, Juo- 
zo Miltinio dramos teatrą £3 (nr. 5), šalia stovintį teatro 
įkūrėjo J. Miltinio paminklą. 

Elektros, Respublikos, Klaipėdos gatvėmis. Aplanky- 
kime ir Panevėžio kraštotyros muziejų V, esantį Vasa- 
rio 16-osios g. 23. Katedros a. 1 stovi Kristaus Karaliaus 
katedra t. Jos viduje pasigrožėkime įspūdinga skliau- 
tine freska, Rafaelio Siksto Madonos paveikslo kopija 
ar vertingiausiu šventovės kūriniu - XVII a. Šv. Kazi- 
miero skulptūra. 

Toliau keliaukime A8 keliu į pietus, Kauno link, 
apie 14 km. Užsukime į Bistrampolio dvarą W8, ku- 
riame galima pasivaikščioti parko takeliais ar užkąsti 
dvaro restorane. Pasigrožėję dvaro sodyba bei koply- 
čia galime vykti tiesiai į Ramygalos miestą 68 (apie 
10 km). Čia aplankykime Šv. Jono Krikštytojo bažny- 
čią 48 (Laisvės a. 14), besipuikuojančią raudona bokšto 
smaile. Centrinėje aikštėje rasime paminklą genocido 
aukoms atminti, o S. Dariaus ir S. Girėno g. 32 - senąjį 
Ramygalos gimnazijos pastatą 

Iš Ramygalos vykime vakarų kryptimi į Krekena- 
vą (26 km) ir pusiaukelėje aplankykime Pašilių stumb- 
ryną W, kuriame susipažinsime su Lietuvos girių ga- 
liūnais - stumbrais, miške gyvenančiais paukščiais 


Panevėžio miestas ir apylinkės 


Stumbras Pašilių stumbryne 


Panevėžio gyvenvietė pirmą kartą paminėta 
1503 m. Lietuvos didžiojo kunigaikščio ir Lenkijos 
karaliaus Aleksandro rašte, kuriame Aleksandras 
dovanojo Ramygalos bažnyčios klebonui žemes 
bažnyčios statybai. Pirmoji bažnyčia iškilo 1507 m., 
buvo įkurta Senamiesčio filija. Netoli šventovės iš- 
kilo klebonija su ūkiniais pastatais, smuklė, pirtis, 
alaus darykla. Taip ėmė kurtis senoji miesto dalis. 
Savarankiška Panevėžio parapija buvo įsteigta apie 
1568 m. Nauja bažnyčia iškilo 1629-1631 m. kle- 
bono Jurgio Tiškevičiaus rūpesčiu, tačiau per karus 
su švedais ir rusais sunyko. 1781 m. buvo pastatyta 
ir trečioji Panevėžio bažnyčia, tačiau iki šių dienų 
neišliko. Dabartinė eklektinių formų raudonų plytų 
mūro Šv. apaštalų Petro ir Povilo bažnyčia pastatyta 
1877-1885 m. pagal Ustino Gonilevičiaus projektą. 
Šventovės fasade dominuoja du bokštai, užbaigti 

šalmais su smailėmis, pagrindinis arkinis įėjimas ir 
arkiniai langai. Interjerą puošia 1894 m. pastatyti 
altoriai, Švč. Mergelės Marijos su Kūdikiu paveiks- 
las, dengtas metalo aptaisais, didinga arka apgaub- 
tas 1887 m. vargonų prospektas (aut. J. Radavičius). 


Panevėžio senvagė 

Senvagė — taip vadinama Panevėžio miesto 
dalis, įsikūrusi prie Nevėžio upės senvagės. Netoli 
Laisvės aikštės esanti teritorija laikoma pagrindi- 
niu kultūros centru ir yra susiformavusi buvusiame 
miesto parke. Tai - didžiausia miesto puošmena, 
reprezentuojanti Panevėžį, ir viena iš mėgstamiau- 
sių miestiečių poilsio vietų. Čia įrengtas tvenkinys, 
pasivaikščiojimo takai, žavūs tilteliai ir originalus 
skulptūrų skveras, kurį sukūrė skulptoriai Bernar- 
das Bučas ir Aloyzas Smilingis. Tvenkinio viduryje 
trykšta gražus fontanas, aplink žaliuoja vejos ir au- 
galai, supilta kalvelė. Žiemą čia taip pat mėgstama 
pramogų vieta - ant sustingusios upės ledo įren- 
giama čiuožykla. Senvagėje vyksta dainų šventės, 
šokių festivaliai, o per ultratriatlono čempionatus 
Senvagė tarsi tampa kone Olimpinių žaidynių vieta. 


Paminklas didžiajam kunigaikščiui 

Aleksandrui 

Panevėžyje yra įamžintas Lietuvos didysis 
kunigaikštis Aleksandras (1461-1506), Panevėžio 
miesto įkūrėjas, 1503 m. įpareigojęs Ramygalos 
kleboną statyti čia bažnyčią ir atidaryti smuklę. 
Taip pradėjo kurtis ir šis penktas pagal dydį Lietu- 
vos miestas. Paminklas Aleksandrui iškilo 2003 m., 
minint miesto 500 metų jubiliejų. Skulptorius pa- 
nevėžiškis Stanislovas Kuzma miesto centre, prie 
Senvagės, pastatė 3,7 m aukščio Aleksandro, lai- 
kančio bažnyčios maketą, statulą. 


Juozo Miltinio dramos teatras 
Juozas Miltinis (1907-1994) — režisierius, 
1941 m. įkūręs Panevėžyje teatrą, kuris išgarsino šį 
režisierių ir Panevėžio miestą visoje Europoje: pasi- 
žiūrėti skandalingų, drąsių ir talentingų J. Miltinio 
spektaklių suvažiuodavo ir svečiai iš kitų šalių. Iki 
1954 m. susiformavo teatro trupė, vaidinusi pjeses 
pagal tiek lietuvių, tiek užsienio autorių kūrinius: 
Kazio Binkio, Antano Vienuolio, Žano Batisto Mol- 
jero, Karlo Goldonio, Beno Džonsono. Sovietmečiu 
teatras garsėjo standartų laužymu ir pasipriešinimu 
tuometinei valdžiai, todėl 1954 m. J. Miltinis buvo 
atleistas iš vadovo pareigų. 1959-1980 m. (vėl vado- 
vaujant J. Miltiniui) teatras išgyveno šlovingiausią 

ir žvėrimis. Pasivaikščiokime ir „Girinio“ gamtos ta- 
ku 8, įrengtu šalia Stumbryno. Tai viena iš Krekena- 
vos regioninio parko teikiamų pramogų. Toliau keliau- 
kime Krekenavos (B link. Šis Nevėžio krante įsikūręs 
miestelis paskelbtas urbanistikos paminklu. Verta ap- 
lankyti Švč. Mergelės Marijos Ėmimo į dangų bazili- 
ką (0 (Bažnyčios g. 18) ir čia saugomą Švč. Mergelės 
Marijos su Kūdikiu paveikslą, garsėjantį stebuklais. 
Pasigrožėję neogotikine Krekenavos bazilika, galime 
patraukti Nevėžio pakrante ir pavaikštinėti Nevėžio 
vidurupio draustinyje. 

Iš Krekenavos važiuodami toliau Panevėžio kryp- 
timi, galime užsukti į už Upytės esantį Stultiškių kai- 
mą. Jame stovi didingas vėjo malūnas, kuriame įsikū- 
ręs Linų muziejus (B. 

Poilsį ir nakvynę prieš tolimesnius žygius suteiks 
„Smiltynės sodyba“ €3. O mums beliko dar pora Pa- 
nevėžio krašto vietovių - Naudvaris ir Smilgiai. Iš Kre- 
kenavos grįžkime Panevėžio link ir pasieksime Nau- 
dvarį (0, garsėjantį XIX a. Kerbedžio dvaro rūmais ir 
Labos upės slėnyje įkurtu dvaro parku. Kelionę bai- 
kime Smilgiuose. Čia aplankykime Šv. Jurgio bažny- 
čią 03 (Panevėžio g. 18A), laikomą viena gražiausių ir 
jaukiausių medinių šventovių Lietuvoje. Taip pat pabu- 
vokime Smilgių sodyboje-muziejuje €D, kur apžiūrėsi- 
me senuosius XIX a. aukštaitiškos sodybos pastatus ir 
juose įrengtas ekspozicijas. = 


Smilgių Šv. Jurgio bažnyčios altorius 

savo laikotarpį. 1995 m. Panevėžio teatras buvo pavadin- 
tas Juozo Miltinio garbei, o 2007 m. prie dramos teatro 
atidengtas J. Miltinio paminklas (skulpt. R. Midvikis). 
(D www.miltinio-teatras.lt 


EB Panevėžio kraštotyros muziejus 


Panevėžio kraštotyros muziejus įkurtas 1925 m. Į 
dabartines patalpas muziejus įsikėlė 1985 m. Muziejaus 
rinkinius sudaro penkios ekspozicijos, kuriose - per 
95 tūkst. eksponatų. Čia galima susipažinti su krašto 
istorija nuo priešistorės iki XX amžiaus, nepamiršta ir 
Panevėžio miesto istorija. Didelis dėmesys skirtas tradi- 
ciniam krašto liaudies menui - kryždirbystei. Taip pat 
galima išvysti krašto gamtos ekspoziciją; Kranto g. 21 - 
seniausiame Panevėžio pastate - įrengtą įdomią bajo- 
rų laikų ekspoziciją. Muziejus organizuoja edukacines 
programas, ekskursijas po Panevėžio centrą. 

(D www.paneveziomuziejus.lt 


£2 Kristaus Karaliaus katedra 


Didingoji Kristaus Karaliaus katedra Panevėžyje 
pradėta statyti 1908 m., o pašventinta 1930 m. prelato 
Jono Mačiulio-Maironio. Vėliau ji buvo atnaujinta ar- 
chitekto Romano Steikūno ir inžinieriaus Aleksandro 
Gordevičiaus, o iki 1939 m. Povilas Puzinas sukūrė 
bažnyčios vidaus dekorą. Katedra labai puošni - jos 
neobarokinį fasadą puošia augaliniai ornamentai, stiu- 
ko lipdiniai, Šv. Tėvo Pijaus XI ir arkivyskupo Jurgio 
Matulevičiaus skulptūros, trijų tarpsnių bokštas. Vidų 
vainikuoja įspūdinga skliautinė freska „Stebuklas ties 
Polocku', nutapyta dailininko Jono Mackevičiaus, trys 
puošnūs altoriai, Kristaus Karaliaus skulptūra. Katedrą 
taip pat puošia altoriuje kabanti Rafaelio Siksto Mado- 
nos paveikslo kopija ir vienas seniausių bei vertingiau- 
sių šventovės kūrinių — XVIII a. kurta Šv. Kazimiero 
skulptūra. Panevėžio katedra laikoma vienu ryškiausių 
tarpukario sakralinės architektūros paminklų. 


BISTRAMPOLIS 
Bistrampolio dvaras 


Bistrampolio dvaro sodyba žinoma nuo XV a. 
Nuo XVII a. iki pat 1940 m. dvarą valdė kuršių kilmės 
Bistramų giminė, jų giminės atstovų buvo ir Lenkijo- 
je. Šiame dvare artimas Bistramų giminaitis, žymus 
lenkų ir lietuvių rašytojas Henrikas Senkevičius para- 
šė lenkų istorinę trilogiją. Dabartinis dvaro ansamblis 
buvo suformuotas 1850-1863 m. Vėlyvojo klasicizmo 
stiliaus rūmai yra ryškių, originalių formų, su arkadi- 
niu prieangiu, balkonais ir portikais. Greta rūmų išli- 
kęs romantika dvelkiantis parkas su medžių alėjomis, 
tilteliais, Birutės kalneliu ir sodininko nameliu. Dvare 

Bistrampolio dvaro rūmai 


vyksta garsieji Bistrampolio muzikos festivaliai, atgai- 
vinantys dvaro gyvenimą. 

Bistrampolio dvaro parko pakraštyje yra įsikūręs 
Knygnešystės muziejus. Šis pastatas kadaise buvo dva- 
ro elektrinė, o vėliau - koplyčia. Ji puošta didžiulėmis 
freskomis, kurios vaizduoja ilgą ir sunkų lietuviškos 
knygos kelią (dail. A. Kmieliauskas). Po koplytėlės 
kryžiumi palaidotas 1918 m. miręs žymiausias lietuvių 
knygešys Jurgis Bielinis. 

(D www.bistrampolis.lt 


RAMYGALA 


EB Senoji miesto dalis 

Prie Upytės upės įsikūrusi Ramygala istoriniuose 
šaltiniuose pradėta minėti nuo XIII a. Nuo 1503 m. mi- 
nimas miestelis, nors miesto teises Ramygala gavo tik 
1957 m. Gyvenvietės centre išliko mažai pakitusi mies- 
to aikštė, savitas gatvių išdėstymas. Tai įvertinus senoji 
miesto dalis paskelbta urbanistikos paminklu. Mieste- 
lio vaistinė veikia nuo 1888 m., paštas - nuo 1895 m. 

Ramygalos centrinėje aikštėje stovi skulptoriaus 
Kazio Kisieliaus ir architekto Vytauto ČCekanausko 
1994 m. sukurtas paminklas „Sopulingoji“. Jis skirtas 
stalinizmo genocido aukų atminimui. Gedulo ir vilties 
dieną prie šio paminklo vyksta minėjimai, tyloje pager- 
biant žuvusius tautiečius. 


EB šv. Jono Krikštytojo bažnyčia 

Ramygalos miesto panoramoje iškyla raudonuo- 
janti Šv. Jono Krikštytojo bažnyčios bokšto smailė, 
išsiskirianti žaliuojančiame kraštovaizdyje. Pirmoji 
bažnyčia pastatyta XIV a. antrojoje pusėje. Ilgą lai- 
ką bažnyčia stovėjo apleista, ne kartą niokota gaisrų. 
1781 m. bažnyčia buvo atstatyta, joje stovėjo penki 
altoriai. 1842 m. šalia iškilo varpinė. Dabartinės šven- 
tovės projekto planą rengė architektas Karlas Eduardas 
Strandmanas, ji pradėta statyti 1987 m. Statybas baigė 
klebonas Juozas Genys 1907 m. (konsekruota 1914 m.). 
Neogotikinę šventovę puošia trys altoriai, o šventoriuje 
stovi 1947 m. statytas kryžius su skulptūromis. 

£0) Ramygalos gimnazija 


Pirmoji mokykla Ramygaloje buvo įkurta prie 
bažnyčios, tačiau tiksli data nėra žinoma. 1781 m. mi- 
nima parapinė mokykla, kurioje mokėsi penki bajorų ir 
keturi miestelėnų vaikai. Mokinių skaičius augo, kartu 
keitėsi ir mokyklos statusas. Pradžioje buvusi pradinė, 
1918 m. tapo progimnazija, o 1927 m. naujame moky- 
klos pastate atidaryta Ramygalos vidurinė mokykla. 
Vėlesniais metais mokykla augo ir didėjo, kūrėsi klasės, 
buvo išleista abiturientų laida, 1985 m. mokykla turėjo 
net 32 klases. 2005 m. Ramygalos mokyklai suteiktas 
gimnazijos statusas. Čia mokėsi astronomas Antanas 
Juška (1902-1985). 


PAŠILIŲ STUMBRYNAS 
EB Pašilių stumbrynas 


Pašilių stumbrynas - tai unikali vieta, kurioje ga- 
lima išvysti Lietuvos girių pasididžiavimą - stumb- 
rus. Šie stambiausi Europos gyvūnai įrašyti tiek į 
Lietuvos, tiek į Tarptautinę raudonąją knygą. Besiga- 
nančius galiūnus galima stebėti nuo apžvalgos aikšte- 
lės, o ekskursijos vadovas papasakos įdomių dalykų 
apie stumbrų gyvenimą dabar ir praeityje. Stambiau- 
sių galiūnų veislynas, prisidedantis prie šių nykstan- 
čių gyvūnų išsaugojimo, įsteigtas 1969 m., įrengus 
50 ha ploto aptvarą. Pirmoji stumbrų pora buvo at- 
vežta iš Rusijos. Aptvaruose gyvena apie 20 stumbrų. 
Dar apie 50 stumbrų vaikšto laisvėje, iki 30 km nutolę 
nuo stumbryno. 

(D www.panmu.lt/lt/lankytinos vietos/stumbrynas 


„Girinio“ gamtos takas 


Šalia Pašilių stumbryno 2003 m. įrengtas „Giri- 
nio“ gamtos takas. Pažintinio tako iniciatoriai, girinin- 
kas Jonas Leika ir jo žmona mokytoja Auksė Leikienė, 
įkurdami gamtos taką siekė, kad lankytojai susipažintų 
su mišku bei jame vykdomais darbais. Takas driekiasi 
vaizdingame Varnakalnio miške, prie Linkavos upės. 
Mus pasitinka „Girinio tako vartai, pro kuriuos įėję 
apsilankysime penkiose stotelėse; jose susipažins su čia 
augančiais medžiais, medienos kirtimais, išmoksime 
pamatuoti augančio ir nukirsto medžio kamieno tūrį, 
pamatysime, kokias priemones girininkai naudoja ap- 
saugai nuo miško žvėrių. Tako pabaigoje stovi girinin- 
ko „Girinio“ namelis, kuriame galime apžiūrėti miško 
gyvūnų nuotraukas, o iš bokštelio apžvalgos aikštelės — 
Linkavos upelio slėnio kraštovaizdį. 

Senoji architektūra Krekenavoje 


KREKENAVA 
Senoji miestelio dalis 


Dešiniajame Nevėžio krante įsikūrusi Krekenavos 
gyvenvietė žinoma nuo XV a., kai stovėjo Rodų dvaras, 
o aplink jį plėtėsi ir augo miestelis. XVI a. vietovė buvo 
vadinama miesteliu ir gavo turgaus bei mugių privilegi- 
ją. XVII a. Krekenava garsėjo koklių gamyba, o XIX a. 
čia buvo įsikūrę jau 77 prekybos bei amatų taškai. Se- 
nasis stačiakampis miestelio planas, susiformavęs apie 
XVI a., yra gerai išlaikęs autentišką savo struktūrą, to- 
dėl paskelbtas urbanistikos paminklu. Saugomas gatvių 
tinklas, miestelio struktūrinis išdėstymas, Birutės aikš- 
tė (saugomas jos planas, erdvinė kompozicija). Stačia- 
kampė aikštė susiformavo keturių pagrindinių gatvių 
susikirtime. Čia galime išvysti ir XIX a. pab. - XX a. pr. 
statytų medinių namų. 

Krekenavos miestelis yra Krekenavos regioninio 
parko teritorijoje, kurioje daugiausia saugomi vietovės 
miškai ir Nevėžio upės slėnis, jo gamtinė ekosistema, čia 
esančios kultūros vertybės. Nevėžis teka pro Krekena- 
vos miestelį, o jo pakrantės jau tapo vietinių gyventojų 
mėgstama pasivaikščiojimo vieta, upėje dažnai plaukio- 
jama valtimis, baidarėmis, žvejojama. 

Švč. Mergelės Marijos Ėmimo 

į dangų bazilika 

1484 m. Rodų dvaro valdininkai pastatė medinę 
bažnytėlę, kuriai sudegus 1736 m. iškilo nauja švento- 
vė. Dabartinė Švč. Mergelės Marijos Ėmimo į dangų 
bažnyčia pagal architekto Ustino Golinevičiaus projek- 
tą buvo pastatyta 1896-1902 m. Ši eklektinių formų ir 
neogotikos bruožų turinti bažnyčia švyti visoje mies- 
telio panoramoje dviem didingais savo bokštais. Kre- 
kenavos bažnyčia garsėja stebuklinguoju Dievo Mo- 
tinos paveikslu — jis neapgadintas išliko per senosios 
Krekanavos bažnyčios gaisrą. Tikintieji pasakoja, kad 
žmonės, pasimeldę šiam Švč. Mergelės Marijos su Kū- 
dikiu paveikslui būdavo apdovanoti malonėmis. Todėl 
garsusis paveikslas yra puoštas maldininkų paaukotais 
votais 2009 m. per Žolinės atlaidus Krekenavos bažny- 
čiai suteiktas bazilikos titulas. 


STULTIŠKIAI 
Linų muziejus 

Stultiškių kaime nuo 1880 m. stovi keturių aukštų 
vėjo malūnas. 1994 m. statinys buvo restauruotas. Da- 
bar malūne įsikūręs Linų muziejus, kurio ekspozicijose 
galima išvysti linų apdirbimo įrankius, iššukuotų linų 
ir linų dirbinių parodas. Lankytojai gali patys išmėginti 
senąjį linų apdirbimo amatą. Dėl apsilankymo muzie- 
juje reikia susitarti iš anksto. 


SMILTYNĖ 
Ed „Smiltynės sodyba“ 


„Smiltynės sodyba“ siūlo: viešbutį, kavinę, kon- 
ferencijų sales, lauko pavėsines, baidares, dviračius, 
“pirtelę. Šią sodybą jau pasirinko Lietuvos vyrų krep- 
šinio rinktinė Europos čempionate 2011 metais. Ma- 
loniai laukiame Jūsų. 

Smiltynės viensėdis 7, Panevėžio rajonas 

Tel.: 8 45 553455; 8 615 78855 

infodsmiltynnessodyba.lt 

(D www.smiltynėssodyba.lt 


„Smiltynės sodyba“ 

Naudvario dvaro rūmai 


NAUDVARIS 
Naudvario dvaras 


Naudvario kaime įsikūręs vienas lankomiausių 
krašto objektų - Naudvario dvaras. Nuo 1787 m. dva- 
ras priklausė Kerbedžių šeimai. Čia gimė ir žymus til- 
tų statytojas Stanislovas Kerbedis (1810-1899). Dvaro 
pastatų ansamblis buvo suformuotas XIX a. vid., val- 
dant Mykolui Kerbedžiui. Tuo laiku dvare veikė ply- 
tinė, vyno darykla. Tarpukariu dvaro sodybos žemės 
buvo išparceliuotos, 1940 m. dvaras nacionalizuotas. 
Nors 1944 m. dvaro rūmai sudegė, bet netrukus buvo 
atstatyti. Sovietmečiu rūmuose veikė kolūkio kontora, 
pradinė mokykla. 2002 m. dvare įsikūrė kaimo ben- 
druomenė „Dvaras“. Iki šių dienų išlikę dvaro rūmai, 
oficina, kiti ūkiniai pastatai, parkas. 


SMILGIAI 
EB šv. Jurgio bažnyčia 

Žinoma, kad Smilgiuose bažnytėlė stovėjusi jau 
XVII a. 1858 m. ji rekonstruota, 1873 m. bažnyčios in- 
terjeras įgavo dabartinę, barokinio puošnumo išvaizdą. 
Paskutinį kartą Smilgių Šv. Jurgio bažnyčia buvo res- 
tauruojama XX amžiuje. Jos viduje pastatyta vertinga 
iš trijų į vieną sujungta altorių grupė, kurią 1873 m. 
sukūrė meistras Balčius. Šis didysis altorius puoštas 
gausiu dekoru - rokailiais, banguojančiomis kolo- 
nomis, šventųjų ir Švč. Mergelės Marijos paveikslais. 
Bažnyčios koplyčiose ir kryžmose esantys altoriai taip 
pat labai branginami, iš jų išsiskiria Šv. Antano Padu- 
viečio altorius, puoštas ornamentais ir angeliukais bei 
Švč. Mergelės Marijos altorius, kuriame kabo Dievo 
Motinos paveikslas. Smilgių bažnytėlė laikoma viena iš 
gražiausių ir jaukiausių medinių šventovių Lietuvoje. 


ED Smilgių sodyba-muziejus 
Smilgių etnografinė sodyba - tai nuo 1979 m. vei- 
kiantis muziejus, kuriame įrengta XIX a. aukštaitiška 
sodyba su jai būdingais pastatais. Apsilankę šioje sody- 
boje, galėsime pamatyti, kaip kadaise atrodė senoji gry- 
čia, klėtis, kalvė, kluonas ar pirtis. O įėję į vidų - pama- 
tysime autentiškus kambarius, baldus, buities rakandus. 
(D www.muziejai.lt/panevezys/smilgiu sodyba.htm 

Pakruojo kraštas 


Pakruojis-Petrašiūnai-Linkuva-Lauksodis-Žeimelis 








6 
p 


„ Pakruojo rajono 
savivaldybės 
herbas 






0 2,5 


GD km $ km D V MO V 
Jr 
G sva. TO| V = v ww V 
EN EA EA) O E 
“ f— ||| LATVIJA“ 
i 
i 
1:250 000 „ 
5 km i 
L 
I 


J 4 f 
(| Stogvila 


' aa) ALL TS 













| 2 M | 
spa r Sad N 
“V, ( IGaižūndi | | 










lai 5) 2 
( „Draudeliai 


"3 > išl / | 


| / "- 








k 


js 5 
| 7 > . . 
į 
T | 
L 
/ ak oe Ėė 









292 Pakruojis-Petrašiūnai-Linkuva-Lauksodis-Žeimelis 








Pakruojo rajono savivaldybė - vienas šiauriau- 
sių Lietuvos kraštų, todėl yra gana toli nuo didžiųjų 
miestų. Iki Vilniaus - 183 km, iki Kauno - 152 km, 
iki Klaipėdos - 197 km. Kiek arčiau Šiauliai - 40 km 
ir Panevėžys - 49 km. Rajoną supa trys A kategorijos 
keliai, kurie užtikrina susisiekimą su visais Lietuvos ir 
didžiaisiais kaimyninių valstybių miestais: A12 Ryga- 
Šiauliai-Tauragė-Kaliningradas (E77), A9 Panevė- 
žys-Šiauliai (E272), A10 Panevėžys-Pasvalys-Ryga 
(E67) magistraliniai keliai. 

Dauguma keliautojų nė nestabteli Pakruojyje, tu- 
rinčiame tik kiek daugiau negu penkis tūkstančius 
gyventojų, nes nežino, kad čia gausu gamtos, kultūros 
ir istorijos vertybių. Tie, kurie nutars pasižvalgyti po 
Pakruojo apylinkes, gali patirti neišdildomų įspūdžių. 
Svečiai visada laukiami kasmet organizuojamoje mies- 
to šventėje, baikerių šou, motociklų kroso varžybose. 
Norintieji gali sužinoti apie alaus gamybą, paplaukioti 
baidarėmis Mūšos ar Kruojos upėmis, keliauti rašytojų 
ir menininkų gimtinių takais. 

Pakruojis išaugęs ant Kruojos upės kranto, iš 
čia kilęs ir miesto pavadinimas. Pakruojo dvaras ir 
miestelis rašytiniuose šaltiniuose pirmą kartą mi- 
nimi 1531 m., kai Lietuvos didysis kunigaikštis ir 
Lenkijos karalius Zigmantas Vaza suteikė Pakruojui 
privilegiją rengti dvi metines muges. Miesto archi- 
tektūros akcentas - Šv. Jono Krikštytojo bažnyčia €B 
(Vytauto g. 67A). Greta - Jubiliejinis skveras, įreng- 
tas pažymint miesto 400 metų jubiliejų. Senamies- 
tyje išlikę pastatai mena senąją miesto architektūrą. 

Pakruojyje galime paragauti ir išskirtinio skonio 
naminio alaus. Tuo įsitikinsime užsukę į „Davros“ 
alaus daryklą 3 (Šiaulių g. 5). 

Išvažiavus į 151 kelią (Linkuvos kryptimi) už po- 
ros kilometrų Pakruojo kaime yra Pakruojo dvaras EB, 
ištįsęs dešiniuoju Kruojos krantu daugiau nei kilo- 
metrą. Vaikščiodami po šį didžiausią Lietuvoje statinių 
skaičiumi dvarą galime justi visą jo buvusią didybę. Pa- 
važiavę toliau palei Kruojos upę, kairėje išvysime bu- 
vusį Pakruojo dvaro palivarką - Akmenėlių dvarą 63. 
2008 m. gyvenamasis namas restauruotas dabartinės 
valdytojos Editos Aperavičienės. 

Už Akmenėlių prasideda Petrašiūnų dolomito 
karjerai 68. Iškasus dolomitą, atsiradusiuose ežeriu- 
kuose galima maudytis, visai šalia - daugelio pamėg- 
tos „purvo vonios“. Supiltuose kalnuose, motociklų 
kroso trasoje (3, vyksta Lietuvos ir tarptautiniai mo- 
tociklų kroso čempionatai. 

Tęskime kelionę vykdami Linkuvos link. Pa- 
keliui užsukime į kompozitoriaus Juozo Pakalnio 
gimtinę 48 - Veselkiškius. Sutvarkytoje gimtinėje įkur- 

tas memorialinis muziejus, kuriame galime arčiau su- 
sipažinti su kompozitoriumi J. Pakalniu. O tada - jau 
į Linkuvą 

Linkuva kaip miestas augo ir formavosi aplink baž- 
nyčią, pastatytą 1500 m. Nuo jos pastatymo skaičiuo- 
jamas miesto amžius. Nors kai kurie istorikai mano, 
kad Vartbergės „Livonijos kronikoje“ 1371 m. minima 
„Linkowe“ yra Linkuva. Pats vietovardis kildinamas iš 
žodžio „linkis“ (dauba, slėnis). Pradėjusios kurtis gy- 
venvietės galimybes tapti miestu lėmė tai, jog pro ją 
ėjo pagrindiniai keliai iš Žemaitijos, Upytės į Žeimelį, 
Bauskę, Sidabrę, Rygą. 

XVI-XIX a. miestas buvo dažnai niokojamas karų. 
Pro čia Upytės link traukdavo kalavijuočiai. Neaplenkė 
Linkuvos rusai ir švedai, vidaus kovos ir gaisrai, 1812 m. 
buvo užplūdusi Napoleono armija. Pasivaikščiokime 
Linkuvos centre, užsukime į Švč. Mergelės Marijos 
Škaplierinės bažnyčią 

Pakeliui pasidomėkime išskirtine krašto paveldo 
dalimi - vėjo malūnais. Iš kadaise buvusių per 100 vė- 
jasparnių belikę tik 26. Malūnai atspindi Pakruojo 
savitumą ir išskirtinumą, todėl vėjo malūnas pavaiz- 
duotas ir rajono herbe. Pakeliui galime stabtelėti prie 
Kalpokų, Ūdekų, Steigvilių, Diržių malūnų, jie yra 
įtraukti į rajone organizuojamą maršrutą „Vėjo malū- 
nų kelias“. 

Likus 5 km iki Žeimelio Lauksodžio kaime 
būtinai pasigrožėkime medine Šv. Aloyzo bažnyčia. 
Kryžkelėje - kunigaikštienės Birutės paminklas, kurį 
skulptorius Antanas Nesavas vietos Katalikių moterų 
draugijos užsakymu pastatė 1930 m. Tie, kurie neišsi- 

Pakruojo dvaro rūmai 


Pirmoji bažnyčia Pakruojyje pastatyta 1630 m. 
Dabartinė, statyta 1887 m., turi neoromanti- 
nės architektūros bruožų. Bažnyčioje išsaugota 
daug senosios šventovės paveikslų, drožybos ele- 
mentų. Šventoriuje stovi gražus koplytstulpis su 
skulptūromis, paminklas pakruojiečiams tremti- 
niams. Čia palaidotas kunigas, poetas Mikalojus 
Šeižys-Dagilėlis. 


UAB „Davra' - tai šeimos verslo įmonė, įkurta 
1993 m. ir jau beveik dvidešimt metų gaminanti tik 


natūralų gyvą alų. 
www.davra.lt 





Alaus darykla „Davra“ 

Pakruojo dvaro sodyba 


Pakruojo dvaro sodyba 


Pakruojo dvaras istoriniuose šaltiniuose pirmą 
kartą paminėtas 1531 m. Dabartinis dvaro sody- 
bos ansamblis sukurtas 1817-1840 m., vėliau dar 
plėstas. Dvare išlikę 43 pastatai - tai didžiausia Lie- 
tuvoje dvaro sodyba. Vertingiausi dvaro pastatai - 
centriniai rūmai ir unikalus dolomitinis penkių 
arkų tiltas. Dvaro savininkai Ropai pastatams su- 
teikė neoklasicistinę išvaizdą. Visi statiniai - iš lau- 
ko riedulių ir skaldytų akmenų, daugelis su puoš- 
niu dekoru. Šalia dvaro - Kruojos upė, tvenkiniai 
su salelėmis, XIX a. parkas. Buvusiame dvare veikia 
viešbutis, įrengtos konferencijų salės, organizuoja- 
mi seminarai, ekskursijos. 

(D www.pakruojo-dvaras.lt 


AKMENĖLIAI 
Akmenėlių dvaro sodyba 


XVIII a. Akmenėliai buvo ne savarankiškas 
dvaras, o netoliese stūksančio Pakruojo dvaro pa- 
livarkas. Paskutiniai jo šeimininkai - Kuršo baro- 
nai fon Ropai čia šeimininkavo iki žemės reformos. 
Dvaro pavadinimas nusako jo statybos būdą: gyve- 
namasis namas, svirnas ir kiti ūkiniai pastatai su- 
mūryti iš akmenų. Pastatai dengti molio čerpėmis, 
0 po pamatais glūdi dolomito klodai. Akmenėlių 
dvarą dabar valdo Edita Aperavičienė, kuri ėmėsi 
tvarkyti buvusią dvaro sodybą: 2008 m. atnaujino 
gyvenamąjį namą, tvartą ir svirną. 

gąs žvyrkelio ir ties Birutės paminklu pasuks į kairę, 
už 7 km Grikpėdžių kaime galės aplankyti riedulių 
ekspoziciją Gedimino Ališausko sodyboje (M. Iš čia 
vėl grįžtame į Lauksodį. 

Iš kurios pusės bevažiuotume į Žeimelį (P, iš tolo 
pasitinka lieknas gotikinis evangelikų liuteronų baž- 
nyčios W bokštas. Miestelio centras apstatytas dau- 
giausia mūriniais namais, išsiskiria dviejų smuklių 
kompleksas. Už senųjų smuklių iškilęs Šv. Petro ir Po- 
vilo bažnyčios bokštas. Vienybės a. 15 veikia Pakruojo 
krašto muziejus „Žiemgala“ (0. 

Kelionę baigsime už 6 km nuo Žeimelio, kur pa- 
sienyje su Latvija stovi Glebavos dvaras (B. Jo pakraš- 
čiuose išlikę gynybinių įtvirtinimų, menančių kovas 
su kalavijuočiais bei švedais, mėginusiais traukti į 
Lietuvą. Laiko vėtrų nugairinti pylimai -— vieninteliai 
gynybinių įtvirtinimų likučiai Pakruojo krašte. « 





Pakruojo dvaro rūmų interjeras 

PETRAŠIŪNAI 


EB Dolomito karjeras 

Mūšos ir Kruojos upių santakoje įsikūrusi Pe- 
trašiūnų gyvenvietė pradėjo augti apylinkėse geolo- 
gams aptikus dolomito telkinį. Nuo tada statybinių 
medžiagų pramonė tapo svarbiausia rajone. 1964 m. 
Petrašiūnų ceche pradėta gaminti dolomito produkci- 
ją. Dolomito kasimo vietoje buvo suformuotas vienas 
didžiausių šios uolienos karjerų Lietuvoje. Nebenau- 
dojamuose karjeruose susiformavo vandens telkiniai. 
Kai kurių telkinių skardžiai yra labai statūs, todėl pri- 
mena ne Lietuvos, o Skandinavijos gamtovaizdį. Nuo 
1995 m. dolomitą išgauna gamykla AB „Dolomitas“. 


ž3 Motociklų kroso trasa 


Nebenaudojamo karjero dalyje įrengta Petrašiūnų 
2,1 km ilgio motociklų kroso trasa. Čia susirenka daug 
dalyvių ir žiūrovų iš Lietuvos, Latvijos, Baltarusijos, 
Rusijos bei kitų šalių. Motociklų kroso varžybos vyksta 
atviroje trasoje su įvairiomis kliūtimis, tramplynais ir 
netikėtais trasos vingiais. Kroso dalyviai skirstomi pa- 
gal vairuotojo amžių, meistriškumo lygį ir vairuojamos 
transporto priemonės variklio galingumą. Motociklų 
krosas yra viena labiausiai išplėtotų ir populiariausių 
pramogų Pakruojo krašte. 


VESELKIŠKIAI 


Juozo Pakalnio gimtinė 


Juozas Pakalnis (1912-1948) - fleitininkas, kom- 
pozitorius, dirigentas. Virtuozas gimė Veselkiškiuose, 
Pakruojo krašte. Kompozitorius kūrė simfoninius kū- 
rinius, uvertiūras, romansus, dainas ir kitus muzikinius 
kūrinius. Didžiausias J. Pakalnio kūrybinis pasieki- 
mas - baletas „Sužadėtinė“. Veselkiškiuose restauruota 
ir autentiškai atkurta kompozitoriaus gimtoji sodyba. 


LINKUVA 
8 Linkuvos miestas 


Linkuvos moreninis kalvagūbris, nutįsęs per Vidu- 
rio žemumą, kai kur iškilęs 67 m virš jūros lygio, gražiai 
paįvairina Pakruojo lygumas. Ant jo įsikūrusi Linkuva 
paminėta XIV a. Miesto augimą lėmė tai, kad pro čia 
ėjo pagrindiniai keliai iš Žemaitijos į Bauskę, Sidabrę, 
Rygą. Šiandien Linkuva - vienas seniausių ir įdomiau- 
sių Lietuvos urbanistikos paminklų. Centre tebesto- 
vi buvę pirklių, amatininkų, krautuvininkų namukai. 
Gatvių tinklas dera prie kalvotos ir raižytos vietovės. Iš 
centrinės aikštės septynios gatvės veda į Pakruojį, Pa- 
švitinį, Joniškėlį, Žeimelį. 

Linkuvos Švč. Mergelės Marijos Škaplierinės bažnyčia 


EB švč. Mergelės Marijos Škaplierinės 

bažnyčia 

Tai viena išskirtiniausių bažnyčių Lietuvoje. Pir- 
moji Linkuvos bažnyčia buvo funduota Linkuvos dva- 
rininkės Kotrynos Mykolienės 1500 m. Paskui šventovė 
buvo atiduota reformatams, tačiau XVII a. pr. grąžin- 
ta katalikams. Nauja mūrinė bažnyčia buvo pašven- 
tina 1611 m., atstatyta ir konsekruota 1745 m. Iš kitų 
bažnyčių Linkuvos Švč. Mergelės Marijos Škaplierinės 
bažnyčia išsiskiria originaliomis renesanso stiliaus for- 
momis ir pagrindiniame fasade dominuojančiu laip- 
tuotu atiku — jo centre Švč. Mergelės Marijos Škaplie- 
rinės horeljefas. Bažnyčioje yra gausu meno kūrinių. 
Baroko stiliaus puošyba išsiskiria mediniai altoriai. Itin 
puošnus bažnyčios didysis altorius - jame dominuoja 
Švč. Mergelės Marijos paveikslas. Vertingas ir iš Vil- 
niaus atvežtas dešiniosios koplyčios altorius. Bažnyčios 
puošmena - XVIII a. vargonai. 

Šalia Linkuvos bažnyčios stovi buvęs karmelitų 
vienuolynas (pastatytas 1773 m.), kartu su bažnyčia su- 
darantis bendrą sakralinių pastatų kompleksą. 


LAUKSODIS 


£0 Lauksodžio kaimas 


Likus 5 km iki Žeimelio - nedidelis Lauksodžio 
bažnytkaimis, įsikūręs trijų kelių — Linkuvos, Žei- 
melio ir Pašvitinio — sankryžoje. Šioje sankryžoje 
1930 m. Lauksodžio Katalikių moterų draugijos rū- 
pesčiu pastatytas kunigaikštienės Birutės paminklas 
(aut. A. Nesavas). To paties skulptoriaus LDK Vytauto 
skulptūra stovi kaimyniniame Bardiškių kaime. Gra- 
ži medinė Lauksodžio Šv. Aloyzo bažnyčia vietinių 
meistrų pastatyta 1751 m. Neįprastas ir erdvus jos vi- 
dus su plačiomis antro aukšto galerijomis. XIX a. pab. 
restauruojant bažnyčią interjeras gerokai pakito, ta- 
čiau išliko nemažai meno kūrinių. 

GRIKPĖDŽIAI 2 
£0 Riedulių ekspozicija - „71 

Nuo Lauksodžio kryžkelės pasukus Pašvitinio 2 
link, Grikpėdžių kaime, ūkininko Gedimino Ališaus- 
ko sodyboje, galima išvysti surinktų riedulių eks- 
poziciją, kurioje, pasak savininko, yra net keliasde- 
šimt tūkstančių akmenų. 4 ha ploto sodyboje surasti 
akmenims vietą padeda ir kraštovaizdžio architektas 
Stanislovas Gylys. Sodyba nuolat tvarkoma, puoselė- 
jama, o G. Ališauskas papildo muziejų po atviru dan- 
gumi naujais, iš visos Lietuvos pargabentais akmeni- 
mis. Įspūdingiausias kompozicijoje - didelis riedulys, 
apsuptas 32 mažesnių. Sodybą taip pat puošia gausūs 
gėlynai, dekoratyviniai krūmai, netgi vaistažolynas. 
Čia galime pamatyti medinių ir akmeninių skulptūrų, 
kurias kūrė vietos meistrai. 


ŽEIMELIS 


Žeimelio miestelis 

Žeimelis, įsikūręs prie Lietuvos-Latvijos pasie- 
nio, - urbanistikos paminklas. Žeimelio vardas imtas 
minėti nuo XV amžiaus. Pro vietovę (nuo Linkuvos 
į Rygą) ėjo svarbus prekybinis kelias, XVIII a. prekės 
per čia pasiekdavo Rygą, Liepoją, Mintaują. Tarpukariu 

Žeimelio smuklės 

miestelis suklestėjo: veikė viešoji biblioteka, iškilo mū- 
rinė geležinkelio stotis, vykdavo turgūs. 

Vienas svarbiausių miestelio akcentų - dviejų 
smuklių kompleksas centrinėje aikštėje. Žinoma, kad 
Mažoji smuklė pastatyta XIX a., po rekonstrukcijos 
joje įsikūręs „Žiemgalos“ muziejus. Didžiosios smuklės 
pastatą puošia keturios apvalios ir dvi keturkampės ko- 
lonos, joje įsikūrusios parduotuvės. 

Žeimelio miestelį puošia ir katalikų šventovė - 
Šv. Petro ir Povilo bažnyčia, statyta 1826 m. 


Evangelikų liuteronų bažnyčia 

Žeimelio evangelikų liuteronų parapija - viena 
seniausių Lietuvoje. 1540 m. Žeimelyje, tuo metu pri- 
klausiusiame Livonijai, Diunamindo seniūnas Kaspa- 
ras fon Tyzenhauzenas pastatydino pirmąją evangeli- 
kų liuteronų bažnyčią. 1793 m. vadovaujant kunigui 
Konradui Šulcui pastatyta dabartinė gotikinė akmens 
mūro bažnyčia. Čia 1753-1759 m. gyveno ir dirbo 
latvių kalbininkas, folkloristas bei rašytojas kunigas 
Gothardas Frydrichas Stenderis, parašęs pirmąją lat- 
vių kalbos gramatiką, vyriausiasis dvasininkas ir Žy- 
mus literatas Konradas Šulcas, 1761 m. bažnyčioje 
buvo pakrikštytas būsimasis rusų karvedys, feldmar- 
šalas Barklajus de Tolis. 

Žeimelio evangelikų liuteronų bažnyčia 

Pakruojo krašto muziejus „Žiemgala“ 


30 metų Žeimelyje išdirbo žymus Šiaurės Lietuvos 
kraštotyrininkas — mokytojas Juozas Šliavas (1930- 
1979), kurio rūpesčiu išsaugota nemažai vertingų 
miestelio pastatų, restauruotos Žeimelio smuklės, įkur- 
tas Pakruojo krašto muziejus „Žiemgala“. Jo fondus su- 
daro 5,5 tūkst. eksponatų, iš kurių eksponuojama tik 
nedidelė dalis (765), kiti saugomi muziejaus saugyk- 
lose. Nuolatinės ekspozicijos skirtos kraštotyrininkui 
J. Šliavui, grafikui Vytautui Kalinauskui, žymiems kraš- 
to žmonėms ir latvių bendruomenei. 

(D www.muziejai.lt/Pakruojis/ziemgalos muz.htm 


GERUČIAI 





Geručių (Glebavos) dvaras 


B Geručių (Glebavos) dvaras 


Prie Lietuvos ir Latvijos pasienio esantis Geručių 
(Glebavos) dvaras šaltiniuose minimas 1749 m. Ma- 
noma, kad dvarą 1585 m. įkūrė Trakų vaivada Jonas 
Hlebavičius, todėl dvaras buvo vadinamas Glebava. 
XVIII a. dvarą valdė Kosakauskai, Petrauskai. Šios šei- 
mos valdymo metais buvo pastatyti akmenų mūro, rau- 
donų plytų rūmai, šalia - tokio paties stiliaus oficina ir 
kumetynas. XIX a. čia šeiminkaujant Johanui Lyvenui 
dvare veikė alaus darykla, didžiausias Panevėžio krašto 
aliejaus fabrikas. Išlikęs ir XIX a. parkas su medžių alė- 
jomis ir takais, nors per daugelį metų ne kartą nunio- 
kotas. Ne visi dvaro pastatai sulaukė šių dienų: nebėra 
malūnų, keleto alaus daryklos pastatų, koplytėlės. 

Radviliškio vietovardis rodo, kad jo pavadinimas 
kilęs iš didžios Radvilų giminės, kuri miestą valdė apie 
100 metų, nors tiesiogine jų nuosavybe gyvenvietė nie- 
kada nebuvo. Tada miestas buvo reikšmingas reforma- 
tų centras Lietuvoje XVII-XVIII a. Radviliškio miestą 
smarkiai niokojo negandos: Šiaurės karo metu miestas 
buvo sudegintas, prasidėjo badas, o po 1708-1710 m. 
dėl maro epidemijos apylinkės ištuštėjo. 1863 m. Radvi- 
liškis vėl nukentėjo nuo gaisro. Miesto augimą nulėmė 
1868-1870 m. nutiestas antrasis Lietuvoje geležinkelis. 

Kelionę pradėkime nuo svarbiausio taško Radvi- 
liškyje — Radviliškio geležinkelio 6B (Laisvės al. 15). 

Apžiūrėkime geležinkelio stotį, joje veikiantį teminį 
muziejų ir traukime į Maironio g. 8, kur stovi Švč. Mer- 
gelės Marijos Gimimo bažnyčia ir varpinė 68. Pasi- 
grožėkime šia retos formos aštuonkampe varpine ir 
tęskime kelionę po Radviliškio apylinkes. Aušros a. 10 
įsikūrusi Daugyvenės muziejaus administracija rūpi- 
nasi Radviliškio krašto vertybėmis E. 

Keliaukime toliau sukdami į Šeduvą €3, miestą 
kuris siejamas su Lenkijos karaliene Liudvika Mari- 
ja, kuri Šeduvą ir kitas aplinkines valdas buvo gavu- 
si savo dvarui išlaikyti. Jos prašymu valdovas Jonas 
Kazimieras 1654 m. birželio 25 d. miesteliui suteikė 
Magdeburgo teises ir herbą. Viešėdami Šeduvoje ap- 
lankykime kultūros paveldo objektu paskelbtą XVII a. 
Šeduvos Šv. Kryžiaus Atradimo bažnyčią 68. Mieste 
galime aplankyti ir Daugyvenės Šeduvos kraštotyros 
ekspoziciją (Vėriškių g. 7). Retas keliautojas aplenkia ir 
Šeduvos vėjo malūną (3, kuriame nuo 1967 m. veikia 
užeiga-restoranas. 

Pabuvę Šeduvoje vykime į už 3 km įsikūrusį Rau- 
dondvario dvarą €8. Nuo šio dvaro už 7 km įsikūrusi 
kita gilią istoriją menanti dvaro sodyba. Tai Burbiškio 
dvaras €3, kuriame dabar veikia Burbiškio dvaro istori- 
jos ekspozicija. 

Apžiūrėję Burbiškį vykime atgal iki Šeduvos ir su- 
kime pietų kryptimi - Baisogalos link. Baisogalos mies- 
telį ilgą laiką valdė Komarų dinastija, kuriai ir priklausė 
Baisogalos dvaras. Nepriklausomos Lietuvos žemės re- 

Radviliškio apylinkės 





formos įstatymu dalis dvarininko Vladislavo Komaro 
žemės buvo nusavinta ir skirta miestelio plėtrai. Aplan- 
kykime šiame miestelyje V. Komaro ir jo žmonos Anos 
iniciatyva 1882 m. pastatytą Švč. Trejybės bažnyčią 
Toliau sekime Komarų pėdsakais ir patraukime prie jų 
valdų - Baisogalos dvaro sodybos WV. Susipažinkime 
su vienu seniausių šių apylinkių dvarų, jo istorija, pa- 
klaidžiokime dvaro parko takeliais. Šimtamečio parko 
prieglobstyje baikime kelionę po Radviliškio apylinkes 
aptardami patirtus įspūdžius. « 


Seduvos vėjo malūnas 





Radviliškio apylinkės 


L2 —— 1 PA 
mo * e ais I : 


Baisogalos dvaro rūmai 


Radviliškio geležinkelis galėtų vadintis mies- 
to simboliu. Nutiestas 1869-1870 m. lėmė miesto, 
kuris buvo labai nukentėjęs nuo 1708-1710 m. čia 
siautusių gaisrų, bado ir maro epidemijų, atsigavi- 
mą. Šis geležinkelio mazgas — vienas svarbiausių 
Baltijos šalyse, nes yra labai tinkamoje geografi- 
nėje vietoje: patogus susiekimas tiek su Maskva, 
Ryga, tiek su Minsku, Varšuva, Karaliaučiumi. 
Nuo 1966 m. veikiantis geležinkelių muziejus kvie- 
čia ne tik apžiūrėti įvairiausių geležinkelio įrengi- 
mų, senų lokomotyvų, bet ir išgirsti daugiau apie 
geležinkelio istoriją, sužinoti apie linijų tiesimo 
techniką, metodus. Taip pat čia galima susipažinti 
su senaisiais telefono aparatais. Muziejaus kultūros 
salėje rengiamos parodos, knygų pristatymai, edu- 
kaciniai renginiai. 


Senoji Švč. Mergelės Marijos Gimimo bažnyčia 
sudegė Antrojo pasaulinio karo metu, restauruota 
1991 m. Šalia Radviliškio bažnyčios 1876 m. buvo 
pastatyta varpinė - kultūros paveldo objektas. Nors 
varpinė du kartus nukentėjo per gaisrus, tačiau da- 
bar tai - įspūdingas statinys, sudarytas net iš pen- 
kių tarpsnių. Šalia stovi 1989 m. sukurta „Skausmo 

ir kančios kelio kompozicija, skirta atminti Lietuvos 
tremtiniams ir politiniams kaliniams, mirusiems trem- 
tyje (aut. V. Vaicekauskas, A. Dovydaitis, E. Gaubas). 





Radviliškio Svč. Mergelės Marijos Gimimo bažnyčios varpinė 


Daugyvenės kultūros istorijos 
muziejus-draustinis 


Daugyvenės muziejus yra įsikūręs Aušros a. 10, 
Radviliškio mieste. Muziejaus ekspozicijos ir lankytini 
objektai yra išsidėstę Daugyvenės upės pakrantėse, prie 
kelio Šiauliai-Panevėžys. Juos galime aplankyti tiek in- 
dividualiai, tiek užsisakę ekskursijas muziejuje. Taigi 
muziejus siūlo aplankyti keturias skirtingose vietose 
esančias ekspozicijas: Šeduvos kraštotyros ekspozici- 
ją, esančią Vėriškių g. 7, Šeduvos mieste; Kleboniškių 
kaimo buities ekspoziciją, esančią Kleboniškių kaime, 
Radviliškio rajone; Burbiškio dvaro istorijos ekspozi- 
ciją Burbiškio kaime, Radviliškio rajone ir Raginėnų 
archeologijos paminklų kompleksą Pakalniškių seniū- 
nijoje, Radviliškio rajone. Daugyvenės upės pakrantėse 
įrengtos ir poilsiavietės, laužavietės. 

(D www.muziejai.lt/radviliskis/daugyvenes muz.htm 


ŠEDUVA 
Šeduvos miestas 
Magdeburgo teisės Šeduvai buvo suteiktos 


1654 m. Tuo metu vietovė priklausė karaliaus Jono 
Kazimiero žmonai Liudvikai Marijai Gonzagai, kilu- 
siai iš Prancūzijos. Šeduvą su dvaru perėmė valdovas 
Stanislovas Poniatovskis, 1798 m. dvaras parduotas 
baronams fon Ropams, kurie savo rezidenciją perkėlė 
į Raudondvarį. Miestas dažnai buvo niokojamas gais- 
rų, todėl vėliau buvo draudžiama statyti namus, netu- 

rinčius kaminų. Mieste ilgą laiką veikė arklių turgus, 
tačiau nutiesus geležinkelio liniją Radviliškis-Daug- 
pilis, arkliais buvo naudojamasi rečiau. 1890 m. be- 
veik pusė miesto gyventojų buvo žydai, kurie ir domi- 
navo visose ūkio srityse. Šeduvos miestas, išsaugojęs 
gatvių tinklą, aikštės planą, užstatymo fragmentus, 
paskelbtas urbanistikos paminklu. 


68 šv. Kryžiaus Atradimo bažnyčia 

Pirmoji bažnytėlė Šeduvoje iškilo 1512 m., naujo- 
sios bažnyčios statyba vyko 1542 m. Trečioji bažnyčia 
statyta Upytės vaivados Jeronimo Valavičiaus 1640 m., 
ji atstatyta po vykusio gaisro XIX a. Ketvirtoji šventovė 
Šeduvoje iškilo 1905 m. Renesansinę, baroko stiliaus 
bruožų turinčią bažnyčią puošia du dviejų tarpsnių 
bokštai, tarp jų - fasado portalas su trikampiu fronto- 
nu. Šventovėje įrengtas XIX a. meistro Fridricho Vei- 
senborno perdarytas vargonų prospektas, puoštas dro- 
žiniais, angelų skulptūromis. 


(3 šeduvos vėjo malūnas 


Šeduvos vėjo malūnas buvo pastatytas 1905 m. Dar 
statomas jis buvo užsidegęs, tačiau galiausiai įrengtas ir 
sutvarkytas. 1967 m. žmonės ėmė dažnai jame lankytis 
ir linksmintis. Ši vieta pritaikyta restoranui „Užuovėja“, 
vėliau žinoma „Velnių malūno“ pavadinimu. Šiandien 
sename vėjo malūne yra įsikūrusi jauki kavinė ir vieš- 
butis „Šeduvos malūnas“, šalia tyvuliuoja tvenkinys, 
galime pajodinėti žirgais. 

(D www.seduvosmalunas.lt 


RAUDONDVARIS 
Raudondvario dvaras 


Baronas Teodoras fon Ropas, XIX a. pr. pralaimėjęs 
teisme dėl lažo prievolės Šeduvos gyventojams, nugrio- 
vė Šeduvoje esančius dvaro rūmus ir persikelė gyventi 
atokiau, į Raudondvarį. Dvaras dar buvo vadinamas 
Šeduvos vardu, tačiau ilgainiui įgijo Raudondvario pa- 
vadinimą. Dvaro pastatų ansamblis iškilo XIX a., tuo 
metu kūrėsi ir peizažinis parkas. Spėjama, kad ansamblį 
projektavęs prancūzų mokytojas Frederikas Diubua de 
Monperė. Rūmai turėjo tiek neogotikos, tiek klasicizmo 
bruožų, su keturkampiu bokšteliu, gražiais smailiaar- 
kiais langais. Aplink rūmus buvo pastatytos arklidės, 
malūnas, oficina, svirnas, smuklė, kalvė, tačiau dauguma 
pastatų nėra išlikę iki šių dienų. Dalis dvaro stipriai nu- 
kentėjo per Antrąjį pasaulinį karą. Raudondvario dvaro 
pastatuose įsikūręs viešbutis ir restoranas. 

Burbiškio dvaro ledainė 


€B Burbiškio dvaras 


Įspūdingas Burbiškio dvaras buvo žinomas nuo 
XVII a. Tada jį valdė Andriejus Drobišas. 1819 m. 
dvaras atiteko Baženskiams, kurie XX a. pr. atnaujino 
dvaro rūmus - jie tapo panašūs į pilį ar tvirtovę. Taip 
pat buvo sukurtas įdomus sodybos akcentas - rūmų 
viduje suformuotas didelis vidinis kiemas, dvarą puo- 
šė greta įkurtas puošnus parkas su tvenkiniais, salo- 
mis ir tilteliais. Mykolo Baženskio iniciatyva parke 
iškilo poeto Adomo Mickevičiaus ir Vytauto Didžio- 
jo paminklai, liūtų, nimfos skulptūros, Švč. Mergelės 
Marijos statula ir Baženskių šeimos biustai - visa tai 
skulptoriaus Kazimiero Ulianskio kūriniai. Burbiš- 
kio dvaras tapo kultūros centru: jame lankėsi dr. Jo- 
nas Basanavičius, rašytoja Gabrielė Petkevičaitė-Bitė, 
visuomenės veikėjas Petras Vileišis. Pokario metais 
dvaras labai sumenko, todėl nuo 1981 m. imtasi dvaro 
sodybos atstatymo projektų: Burbiškio dvare įsikūrė 
muziejus, 2007-2010 m. buvo restauruoti rūmai, šalia 
esantys pastatai, atkurtas peizažinis parkas su keturių 
aukštų bokštu ir 22 tilteliais. 

Burbiškio dvaro rūmai garsėja įspūdingomis tra- 
dicinėmis tulpių šventėmis. Čia yra auginama beveik 
300 rūšių tulpių. Nuo 2000 m. kasmet antrąjį gegu- 

žės sekmadienį yra rengiama tulpių žydėjimo šven- 
tė, kurios metu festivalio rengėjai lankytojus kviečia 
pasigėrėti įvairiausių tulpių žiedų gausa, orkestrine 
bei šiuolaikine muzika, dalyvauti liaudies meistrų 
amatų mugėje, paskanauti vietoje ruošiamų valgių 
bei gėrimų. 

(D www.muziejai.lt/radviliskis/burbiskio dvaras.htm 


BAISOGALA 
O švč. Trejybės bažnyčia 

Baisogalos bažnyčia pirmą kartą minima 1539 m. 
Žygimantui Senajam skyrus žemės parapijos steigimui. 
1637 m. Albertas Radvila pastatė naują medinę bažny- 
čią, kuri buvo kryžiaus plano, su šešiais altoriais, tačiau 
1774 m. kartu su varpine ir klebonija sudegė iki pama- 
tų. Dabartinė Švč. Trejybės bažnyčia statyta 1781 m., 
perstatyta 1882 m. Bažnyčioje yra Šv. Petro ir Šv. Povi- 
lo skulptūros, trys rusų dailininko Rudolfo Žukovskio 
XIX a. tapyti paveikslai, 12 registrų vargonai, įrengtas 
ir Komarų šeimos mauzoliejus su atminimo lenta. Ša- 
lia bažnyčios stovi 1989 m. atstatytas Nepriklausomy- 
bės 10-mečio paminklas. Neogotikos ir neorenesanso 
bruožų turinčią bažnyčią puošia iškilęs vienas bokštas, 
juosia aukšta mūro ir plytų tvora. 


() Baisogalos dvaras 


Baisogaloje išlikęs Komarų dvaro ansamblis - tai 
buvęs karališkasis dvaras (nuo XVIII a.). Apie 1830 m. 
dvarą nupirko buvęs imperatoriaus Napoleono Bona- 
parto armijos pulkininkas Juozapas Komaras. Komarų 
giminei dvaras priklausė iki 1940 m., kai dvaro savi- 
ninkas Vladislovas Komaras buvo ištremtas į Sibirą. 
Įspūdingus rūmus puošia viduryje esanti kupolu deng- 
ta rotonda, kurioje buvo įrengtas salonas ir šokių salė. 
Dvaro sodyboje išlikę net 17 pastatų, peizažinis par- 
kas. Dvare įsikūręs LSMU Gyvulininkystės institutas. 





Baisogalos dvaro rūmų menė 

Kelmės vietovė kryžiuočių minima nuo XV a. pr. 
Kelmės dvaras taip pat žinomas nuo XVI a., prie 
jo ir pradėjo formuotis Kelmės miestas, kuris išsi- 
dėstęs kairiajame Kražantės upės krante, prie kelio 
Šiauliai-Tauragė. 

Kelmės dvaro sodyboje 6B išlikę baroko stiliaus 
rūmai. Jie stovi miesto pakraštyje, Dvaro g. 15. Čia įsi- 
kūręs Kelmės krašto muziejus, taigi pažintį su Kelmės 

kraštu pradėsime būtent čia. Kelmės dvaro sodybą ke- 
letą šimtmečių valdė bajorai Gruževskiai. Šie dvarinin- 
kai Kelmei padėjo tapti vienu pirmųjų reformatų kultū- 
ros centrų Lietuvoje. 

Sekdami didikų Gruževskių pėdomis aplanky- 
kime evangelikų reformatų bažnyčią 43 (Vytauto Di- 
džiojo g. 73). Šventovė pasitiks baltu fasadu, turinčiu 
gotikos ir renesanso stiliaus bruožų, puoštu dvarinin- 
kų Gruževskių herbu. Gilią istoriją turi ir Švč. Merge- 
lės Marijos Ėmimo į dangų bažnyčia 68 (S. Dariaus ir 
S. Girėno g. 20). Pirmiausia iškilusi kaip evangelikų 
reformatų šventovė, vėliau perėjusi katalikams. Bažny- 
čioje pasigrožėti verta ne tik išore, bet ir įspūdingu vi- 
dumi. Keliaudami į Tytuvėnus pervažiuosime per vieną 
gražiausių Lietuvos upių - Dubysą. Trumpai sustokime 
pasigrožėti Dubysos slėniu €3. Atsipūskime Rėžalių so- 
dyboje E8 - poilsio komplekse, įsikūrusiame gražiame 
Dubysos slėnyje. 

Vykime į Tytuvėnus, kurie - už maždaug 13 km. 
Tytuvėnų regioninis parkas (3 užima apie 18 tūkst. ha 
Kelmės, Raseinių ir Radviliškio rajonuose. Regioninis 
parkas saugo išskirtinę Lietuvos gamtą, gyvūniją ir kul- 
tūros paveldą. Vienas jo garsiausių objektų - Tytuvėnų 
bažnyčios ir vienuolyno ansamblis 8. 

Iš Tytuvėnų vykime į Liolius, kurie į pietvakarius 
nutolę apie 25 km. Grįždami iš Tytuvėnų į Kelmę, nu- 
tolę maždaug 9 km nuo Tytuvėnų, ir toliau traukime 
Kelmės link, o tada tiesiai į Liolius, kuriuos galime 
pasiekti ir iš 157 kelio, pasukę Maironių kaimo link. 
Lioliuose užsukime į vieną įdomesnių šio krašto šven- 
tovių - Šv. Simono ir Judo Tado bažnyčią 63. Lietuvoje 
neišliko daug autentiškų medinių kulto statinių, taigi 
nepraleiskime progos iš arčiau pažinti XVIII a. medi- 
nės architektūros ansamblį. 

Iš Liolių sukime Kražių miestelio link. Kražius 
galime pavadinti istoriniu Lietuvos miesteliu. Jis mini- 
mas kartu su vienu svarbiausių Lietuvos istorijos įvy- 
kių - karaliaus Mindaugo krikštu ir karūnacija. Šia pro- 
ga Kražių miestelis buvo užrašytas Kryžiuočių ordinui. 
Miestelio senoji dalis paskelbta urbanistikos paminklu. 
Čia 1616 m. įsteigta kolegija vėliau tapo Žemaitijos kul- 
tūros židiniu. Savo šlovę mena išlikęs XVII a. pr. rene- 
sansinis buvusios jėzuitų kolegijos pastatas 

Kražiai garsėjo ne tik kultūra, bet ir religingumu. 
Užsukime į Kražių Švč. Mergelės Marijos Nekalto- 
jo Prasidėjimo bažnyčią W, kurioje susipažinsime su 
skaudžia Kražių gyventojų istorija ginant savo tikėjimą. 

Atsisveikinkime su Kražių miesteliu ir tęskime 
kelionę į šiaurę - Užvenčio W3 link. Aplankykime šalia 
miesto esantį Užvenčio krašto muziejų ir susipažinki- 
me su krašto istorija. Užsukime ir į Šv. Marijos Mag- 
dalietės bažnyčią 4, kuri laikoma viena vertingiausių 
išlikusių medinių sakralinių šventovių Lietuvoje. Šiame 
mieste ir baikime kelionę po Kelmės apylinkes. = 

Kelmės dvaro rūmai 


Kelmės dvaro rūmuose įsikūręs Kelmės kraš- 
to muziejus. Muziejaus ekspozicijos išdėstytos tri- 
juose šio ansamblio pastatuose: rūmuose, vartuo- 
se ir svirne. Kelmės dvaro ansamblis - valstybės 
saugomas kultūros paveldo objektas, vertinamas 
kaip retai kur išlikusi baroko stiliaus Lietuvos pro- 
vincijos dvaro sodyba. Dvaro mūriniai rūmai sta- 
tyti 1780-1790 m., dviaukščiai bokšto išvaizdos 
vartai - 1668 m. Kelmės dvaro sodybos teritorijos 
plotas kartu su parku - 15,2 ha. Iki šių dienų yra iš- 
likę aštuoni šios sodybos dvaro laikotarpio pastatai. 
Daugiau kaip 300 metų Kelmės dvarą valdė lenkų 
kilmės bajorai Gruževskiai. Šis dvaras - vieta, kur 
pirmiausiai Lietuvoje prasidėjo 1831 metų sukili- 
mas prieš carinę Rusiją. 

www.kelmesmuziejus.lt 


Pirmoji evangelikų reformatų bažnyčia Kel- 
mėje buvo žinoma nuo XVI a., o naujoji mūrinė 
šventovė iškilo dar po šimtmečio. Kelmės dvaro 
savininko Jurgio Gruževskio pastangomis. Bažny- 
čios fasade suderinti gotikos ir renesanso stiliaus 
bruožai daro ją vieną gražiausių tokio tipo švento- 
vių Lietuvoje. Bažnyčios išorėje išsiskiria į dangų 
kylantis bokštas su išlikusiomis senojo laikrodžio 
dalimis, taip pat gotikiniai langai, o įeinančiuosius 
į bažnyčios presbiteriją pasitinka virš arkos įmū- 
rytas didikų Gruževskių herbas. Šventovė XX a. 
gražinta evangelikų reformatų bendruomenei. 

Kelmės kraštas 


Švč. Mergelės Marijos Ėmimo 

į dangų bažnyčia 

Pirmoji bažnyčia Kelmėje buvo pastatyta apie 
1416 m. Vytauto Didžiojo iniciatyva. Šiai sunykus XV a. 
iškilo nauja šventovė, tačiau buvo nugriauta, o vietoj jos 
iškilo nauji maldos namai evangelikams reformatams. 
Ir nors XVII a. pr. katalikai atgavo šventovę, tačiau ją 
netrukus nuniokojo gaisras. Bėgant laikui bažnyčia dar 
ne kartą buvo niokota gaisrų, kitų negandų, todėl buvo 
nuolat perstatinėjama. Nauja mūrinė bažnyčia, stovinti 
iki šių dienų, buvo pastatyta 1902-1908 m. pagal ar- 
chitekto Karlo Eduardo Strandmano projektą. Įspū- 
dį palieka į dangų smailę keliantis bažnyčios bokštas, 
arkiniai langai, centre įkomponuota rožė, kiti dekoro 
elementai. Šventovės interjeras taip pat sukelia didin- 
gumo įspūdį: iš Prancūzijos atgabentas puošnus didysis 
altorius, neogotikinio stiliaus stilingas vargonų pros- 
pektas, dekoru puošta sakykla. Bažnyčioje saugomas ir 
XV a. pr. išlietas žalvarinis varpas, šventųjų paveikslai. 


DUBYSOS PRIEIGOS 


Dubysos upės kraštovaizdis 

Dubysa - viena gražiausių Lietuvos upių, prade- 
danti tekėti Šiaulių krašte ji vingiuodama per vidurio 
Lietuvą ties Seredžiumi pasiekia Nemuną. Upės kraš- 
tovaizdis yra ypatingas: jį sudaro plačiadugnis ir sta- 
taus šlaito slėnis, kurį raižo gausybė intakų, senvagių, 
atodangų. 1992 m. buvo įkurtas Dubysos regioninis 
parkas, kurio penki gamtiniai, vienas kultūrinis ir du 
kompleksiniai draustiniai saugo atskiras upės dalis, 
vingius, senąsias vagas, pievas ir slėniuose esančius 
gamtos ir kultūros objektus. Čia stūkso ir Lietuvos 
praeities didybę menantys piliakalniai, driekiasi miš- 
kai, šlaitai, išsibarsčiusios sodybėlės, slėniuose gyvuoja 
daugybė paukščių ir gyvūnų rūšių. Dubysos upė yra ir 
viena mėgstamiausių vandens turizmo trasų - stiprias 
vandens sroves ir daromus upės vingius baidarėmis iš- 
bando ne vienas aktyvaus sporto mėgėjas. 


RĖŽALIAI 
6 Rėžalių sodyba 


Jeigu mėgstate plaukiojimą baidarėmis ir vilio- 
ja srauni Dubysos srovė Žemaitijoje — važiuokite pas 
mus. Jūsų akis džiugina neaprėpiami toliai? Rėžalių so- 
dyba - Jums. Jaukūs nameliai, pritaikyti ir porelėms, 
ir didesnėms kompanijoms, laukia Jūsų: iškūrensime 
“ kubilą, pirtį ir gardžią vakarienę paruošime. 

Tel. 8 620 26922 
(D www.5sezonas.lt 

Rėžalių sodyba 


TYTUVĖNAI 


03 Tytuvėnų regioninis parkas 

Tytuvėnų regioninis parkas įkurtas 1992 m. Aš- 
tuoni gamtiniai ir du urbanistiniai draustiniai saugo 
ypatingą pelkių gamtą, čia esančius augalus ir gyvūnus, 
senąją miestelių struktūrą. Užpelkių miške įkurtas re- 
zervatas, kuriame žmonėms draudžiama lankytis. At- 
vykę į regioninį parką pamatysime Bridvaišio, Giliaus, 
Apušio ežerus su ypatinga augalija ir paukščių buvei- 
nėmis. Taip pat ledynmečių palikimą - akmenų rūžą, 
pelkėtas vietoves, kur rudenį atskrenda tūkstančiai ger- 
vių, Kudinų ir Pilės piliakalnius. Regioniniame parke 
driekiasi ir trys dviračių takai, leidžiantys pasižvalgyti 
po kalvotas Žemaitijos vietoves, o pavargus - atsikvėpti 
poilsiavietėse prie ežerų. Taip pat parko teritorija ap- 
ima Šiluvos miestelį, Tytuvėnus, senąsias dvarų sody- 
bas, prie kelio Tytuvėnai-Budraičiai esantį Kuršių pil- 
kapyną ir kt. 
(D www.rp.lt 


Švč. Mergelės Marijos Angelų 
Karalienės bažnyčios ir vienuolyno 
ansamblis 
Tytuvėnų bažnyčios ir bernardinų vienuolyno 

pastatų ansamblis buvo pradėtas statyti XVII a. pr. 

Švč. Mergelės Marijos Angelų Karalienės bažnyčios ir 

vienuolyno pastatų statybos darbai vyko iki pat XVIII a. 

Didingos bažnyčios architektūroje vyrauja gotikos, 

renesanso ir baroko stilių derinys. Dvibokštės netin- 

Tytuvėnų Švč. Mergelės Marijos Angelų Karalienės bažnyčia ir vienuolynas (2011 m.) 


kuoto mūro šventovės išorę puošia pusapskričiai lan- 
gai, piliastrai, karnizai, frizai. Šventovės interjeras itin 
puošnus: vidaus erdvėje, išpuoštoje sienų tapyba, do- 
minuoja įspūdingi devyni altoriai. Vienas vertingiausių 
bažnyčios meno kūrinių - didžiajame altoriuje kabantis 
Švč. Dievo Motinos su Kūdikiu paveikslas su aptaisais, 
sukurtas XVII a. Taip pat įspūdį kelia skulptūrine gru- 
pe „Jėzaus Krikštas“ dekoruota krikštykla, evangelistų 
skulptūromis puošta sakykla ir vienas vertingiausių 
Lietuvoje vargonų prospektas. XVIII a. vargonai deko- 
ruoti medžio drožiniais, įvairiais augaliniais motyvais, 
arfa grojančio Dovydo skulptūra, trimituojančių ange- 
lų figūromis. 

Tytuvėnų sakralinį ansamblį sudaro ir XVIII a. 
Kryžiaus kelio stotys su Kristaus laiptų koplyčia. Tai di- 


Freska „Dangiškoji Jeruzalė“ Tytuvėnų vienuolyne 


ma 

džiausias (39 stotys) ir vienintelis bernardiniškojo tipo 
Kryžiaus kelio stočių ansamblis Lietuvoje, kasmet su- 
traukiantis būrius piligrimų. Tyrinėtojų teigimu, Tytu- 
vėnų bažnyčios ir vienuolyno ansamblis yra mažai pa- 
keitęs pirminę savo išvaizdą ir yra vienas vertingiausių 
ne tik mūsų šalyje, bet ir Šiaurės Europoje. 

2012 m. sausį Tytuvėnų bažnyčios ir vienuolyno 
ansamblį nuniokojo gaisras: sudegė pastatų konstruk- 
cijos, stogai, dalis sakralinio meno muziejaus vertybių, 
vandeniu užlietos vienuolyno freskos. 


LIOLIAI 


63 šv. Simono ir Judo Tado bažnyčia 

Liolių miestelyje puikuojasi medinė Šv. Simono 
ir Judo Tado bažnyčia. Pirmoji bažnyčia buvo pastaty- 
ta dar 1522 m., tačiau šių dienų nepasiekė. Dabartinė 
grakštų bokštelį į dangų kelianti šventovė iškilo 1768 m. 
Šalia bažnyčios 1857 m. pastatyta ir įdomių formų 
varpinė, siaurėjanti į viršų ir tarsi primenanti gynybi- 
nį bokštą. Joje kabo XVIII a. varpai. Bažnyčios viduje 
stovi penki altoriai, puošti šventųjų skulptūromis. Taip 
pat žavi ir šventovės lubose ištapytos Švč. Sakramentą 
ir Kristaus Prisikėlimą vaizduojančios scenos. Bažny- 
čioje skambinama ir apie 1808 m. Rytų Prūsijoje paga- 
mintais vargonais. Liolių bažnyčia - vertingas baroko 
stiliaus statinys, viena geriausiai išsilaikiusių medinių 
bažnyčių Žemaitijoje. 

KRAŽIAI 


62 Kražių miestelis 

Kražių miestelio įkūrimo metais laikomi 1253-ieji, 
kai Žemaitijos žemės, karaliaus Mindaugo krikšto ir 
karūnacijos metu buvo užrašytos Kryžiuočių ordinui. 
Tai viena seniausių Žemaitijos gyvenviečių. 1512 m. 
Kražiams buvo suteiktas grafystės titulas, o 1616 m. 
Žemaičių seniūnui Jonui Karoliui Chodkevičiui fun- 
davus, čia įsteigta jėzuitų kolegija, vėliau tapusi vienu 
svarbiausių Žemaitijos mokslo židinių. 1893 m. lapkri- 
čio 22 d. Kražiuose įvyko žudynės, kurių metu buvo 
džios įsakytos benediktinų vienuolių bažnyčios. Nuo to 
laiko ši data minima kaip Kražių skerdynės. 

Kražiai garsėja ir tarp Kražantės upelio, Dausyno 
ežero ir Medžiokalnio stovinčiu Vytauto kalnu, kur 
1413 m. Vytauto Didžiojo dėka buvo pastatyta viena 
pirmųjų bažnyčių Žemaitijoje. Dar ir dabar visi užlipę į 
šį kalną gali ne tik išvysti plačią Kražių miestelio pano- 
ramą, bet ir ant kalno stūksančius senosios bažnyčios 
pamatų fragmentus bei 1843 m. statytą mūrinę varpinę. 
Kražiuose stovi ir kita kalva - Medžiokalnis, ant kurio 
kražiškiai švenčia Jonines, renkasi jaunimas. Tai legen- 
domis apie šventąjį ąžuolą ir deivę Medeinę apipintas 
kalnas, paskelbtas botaniniu draustiniu. Senoji Kražių 
miestelio dalis, kurioje stovi Kražių kolegijos pastatas ir 
Švč. Mergelės Marijos Nekaltojo Prasidėjimo bažnyčia, 
paskelbta urbanistikos paminklu. 


(0 Kražių kolegija 

Senojoje Kražių miestelio dalyje, prie Kražantės 
upelio, stovi M. K. Sarbievijaus kultūros centro pastatas, 
paskelbtas kultūros paveldo objektu - senoji Kražių ko- 
legija. 1608 m. jėzuitams atsikėlus į Kražius, 1616 m. čia 
buvo įkurta garsioji Kražių kolegija. 4 ha teritorijoje sto- 
vėjo ne tik vienuolyno-kolegijos pastatas, bet ir bažnyčia, 
mokykla, ūkiniai pastatai ir kt. Kolegijoje buvo susitelkęs 
visas pagrindinis Žemaitijos švietimo ir religinio gyveni- 
mo centras, tuo metu nusileidęs tik Vilniaus jėzuitų ko- 
legijai. Čia mokėsi apie 300 mokinių, patiems jėzuitams 
buvo įkurta aukštoji filosofijos ir teologijos mokykla, iki 
XVIII a. veikė kunigų seminarija, buvo sukaupta viena 
didžiausių krašte bibliotekų. XVIII a. panaikinus Jėzuitų 
ordiną, kolegija tapo mokykla, o XIX a. Vilniaus univer- 
siteto paskelbta gimnazija (vėliau ji buvo perkelta į Kau- 
ną ir tapo Maironio gimnazija). 2000-2008 m. vyko se- 
nosios kolegijos pastatų komplekso restauracijos darbai, 
po kurių čia įsikūrė M. K. Sarbievijaus kultūros centras, 
puoselėjantis Kražių istoriją, rengiantis įvairias parodas, 
šventes, koncertus, plėtojantis turizmą. 


306 Kelmė-Tytuvėnai-Dubysos upė-Lioliai-Kražiai-Užventis 








Kražių miestelio šventė 


Švč. Mergelės Marijos Nekaltojo 

Prasidėjimo bažnyčia 

Kražių bažnyčia - buvusi benediktinų vienuolių 
šventovė, dėl kurios išsaugojimo 1893 m. Kražiuose įvy- 
ko vietinių gyventojų žudynės. Pasipriešinimas carinei 
Rusijos valdžiai nuskambėjo visame pasaulyje, sumaži- 
no antikatalikišką caro veiklą Lietuvoje ir tapo tautinio 
atgimimo simboliu. Senasis benediktinų vienuolyno 
kompleksas buvo pastatytas XVII a., o apie 1762 m. 
iškilo ir mūrinė bažnyčia, projektuota jėzuito, architek- 
to, Vilniaus universiteto profesoriaus Tomo Žebrausko. 
Dvibokštė barokinė Švč. Mergelės Marijos Nekaltojo 
Prasidėjimo bažnyčia - viena svarbiausių miestelio 
lankytinų vietų. Jos viduje dominuoja barokinio sti- 
liaus altorius su Švč. Mergelės Marijos Ėmimo į dangų 
paveikslu, puoštu sidabro aptaisais. Taip pat čia saugo- 
mi XX a. pr. Martyno Masalskio kurti vargonai. Galima 
išvysti ir senąjį suolą, menantį Kražių skerdynių įvy- 
kius, - manoma, kad prie šio suolo buvo pririšti atvy- 
kusių kazokų arkliai. Skaudaus įvykio atminimą saugo 
ir 1993 m. virš bažnyčios vartų įkomponuota plokštė, 
sukurta skulptoriaus Remigijaus Midvikio. 





Kražių Švč. Mergelės Marijos Nekaltojo Prasidėjimo bažnyčia 

Užvenčio dvaro spirito varykla ir malūnas 


UŽVENTIS 
Užvenčio miestas 


Prie Ventos upės įsikūręs Užvenčio miestas, 
pradėjęs kurtis prie dvaro valdų, kaip miestelis buvo 
žinomas nuo XVI a. Užvenčio vietovė stipriai nu- 
kentėjo karo su Švedija metu 1701 m. Čia su savo 
kariuomene lankėsi ir Švedijos karalius Karolis XII. 
Po kelerių metų Užvenčiui buvo suteikta turgų privi- 
legija, vėliau vykdavo dideli prekymečiai. 

Nors miestelis net keletą kartų buvo niokoja- 
mas gaisrų, tačiau tai netrukdė jam suklestėti: XIX a. 
veikė mokykla, vandens malūnas, spirito darykla. 
Užvenčio krašte buvo organizuotas ir 1863 m. suki- 
limas, vyko susirėmimai su caro kariuomene. Soviet- 
mečiu Užventis gavo miesto teises, o nuo 2000 m. 
oficialiai turi ir herbą - raudoname fone virš Ventos 
upės šuoliuojantį pegasą. 

Užventis garsus ir kitapus Ventės upės išlikusia 
dvaro sodyba, pastatyta XVIII a., kurioje XIX a. gy- 
veno žymios Lietuvos rašytojos Marija Pečkauskai- 
tė-Šatrijos Ragana ir Žemaitė (Julija Beniuševičiū- 
tė-Žymantienė). Nuo 1965 m. čia veikia Užvenčio 
kraštotyros muziejus, pasakojantis apie Užvenčio 
miesto istoriją, čia gyvenusius iškilius Lietuvos žmo- 
nes. Restauruotame dvaro malūne įrengtas sveika- 
tingumo kompleksas. 

Šv. Marijos Magdalietės bažnyčia 

Medinė Šv. Marijos Magdalietės bažnyčia - tikra 
Užvenčio miesto puošmena. Tai viena vertingiau- 
sių išlikusių medinių sakralinių šventovių Lietuvoje. 
XVII a. miestelio valdytojo Mato Vainiaus rūpesčiu 
buvo pastatyta bažnyčia, kuriai suteiktas Šv. Marijos 
Magdalietės titulas. XVII a. pradžioje vykusio gaisro 
metu šventovė sudegė, buvo atstatyta po kelerių metų. 
Dabartinę išvaizdą įgavo 1825 m. po restauracijos 
darbų. Liaudies architektūros formų bažnyčią puo- 
šia aštuonkampis bokštelis. Šventoriuje galima išvysti 
Kristaus ir Švč. Mergelės Marijos skulptūras bei me- 
dinę varpinę, kurios bokštelyje pakabinti du varpai. 
Kartu su varpine medinė Šv. Marijos Magdalietės baž- 
nyčia paskelbta kultūros paveldo objektu. 





Užvenčio Sv. Marijos Magdalietės bažnyčios vidus 

Šiauliai — kelių sankirtoje įsikūręs miestas, pro 
kurį driekiasi pagrindiniai keliai į pajūrį, Lietuvos piet- 
vakarius, Aukštaitijos sostinę - Panevėžį. Saulės mies- 
tas, pirmą kartą paminėtas XVI a., garsėja septyniais 
saulės stebuklais, senąja miesto architektūra, gatvelėse 
ir skveruose besislepiančiomis skulptūromis, trykštan- 
čiais fontanais. Ne mažiau įdomios ir Šiaulių apylinkės: 
iš Zoknių aviacijos bazės kyla NATO naikintuvai, Kry- 
žių kalne tikintieji palieka savo skausmo ar džiaugsmo 
kryželius, Naisius garsina čia filmuojamas televizijos 
serialas, Gruzdžiuose arklių mylėtojus džiugina žirgai, 
jie čia visur: žirgyne, Arklio muziejuje, dvaro istorijos 
puslapiuose ar prie senojo vandens bokšto. 

Kelionę pradėkime nuo Šiaulių miesto ir vienos 
seniausių jame - Vilniaus g.: XIII a. aplink šią gatvę 
kūrėsi ir formavosi miestas. Dabar tai - viena svar- 
biausių miesto gyvenimo arterijų, dalis gatvės skirta 
tik pėstiesiems. Miesto centrą puošia daug fontanų, 
įdomių skulptūrų, stilingų senųjų pastatų, muziejų 
ir galerijų. Ties sankryža su Kaštonų alėja puikuoja- 
si trys barzdoti nykštukai - skandinavų troliai. Šias 
balto marmuro skulptūras kūrė B. Kasparavičienė 
(1977 m.). Čia trykšta fontanas, kurį puošia Aloy- 
zo Toleikio 1979 m. sukurta skulptūra „Motinystė“. 
Vilniaus g. yra keletas įdomių muziejų: Fotografi- 
jos (nr. 140 ), Dviračių (nr. 139 ). 

Už Kaštonų al. driekiasi Aušros alėja, kurioje pui- 
kuojasi klasicistinio stiliaus Didžiadvario dvaro rū- 
mai 68. Dabar juose įsikūręs Šiaulių universiteto 
Menų fakultetas. Prie Didžiadvario gimnazijos, Vil- 
niaus g. 188, galime išvysti ir kitą skulptūrą - Aloyzo 
Toleikio „Mergaitę su dūdele“ (1985 m.). 

Vilniaus ir Tilžės g. sankirtoje šiauliečius ir sve- 
čius pasitinka Gaidžio laikrodžio a. įrengtas laikro- 
dis €3. Jis ne tik skaičiuoja valandas, bet ir sveikinasi su 
xa“ praeiviais „Sveiki atvykę į Šiaulius!“ O sankirtoje su Va- 
"R iš NE, sario 16-osios gatve stovi stebuklinga arka - pro ją praė- 
a d i i k =.“ 1 jusišsipildo sugalvotas noras. Vasario 16-osios g. 62 sto- 

Ą „(ES L 41 vi Šiaulių miesto savivaldybės pastatas €8. Jame 1904 m. 
buvo suvaidintas lietuviškas spektaklis „Amerika pirty- 
je“ (pagal brolių Antano ir Juozo Vilkutaičių, pasivadi- 
nusių Keturakio slapyvardžiu, pjesę). Čia pat baltuoja ir 
didingoji Šv. apaštalų Petro ir Pauliaus katedra €3. Tai 
viena išraiškingiausių renesanso stiliaus šventovių Lie- 
tuvoje, kelianti į viršų apie 70 m aukščio bokštą. Verta 
pasigrožėti ne tik katedros išore, bet ir puošniu vidumi, 
saugančiu daug sakralinio meno vertybių. 

Nepraeikime ir pro Ežero bei S. Šalkauskio g. san- 
kirtoje esančią Saulės laikrodžio aikštę E8. Aikštė - tai 
i suformuotas saulės laikrodis su viduryje stovinčia 
is Šai BS S TRENTILIS SE skulptūra. Ši miesto įžymybė - aukščiausias saulės laik- 

Kryžių kalnas 


rodis Lietuvoje. Paėję S. Šalkauskio g. toliau, pasieksi- 
me Vytauto g., kurioje 89 numeriu pažymėtas „Auš- 
ros“ muziejus 8. Pirmojo lietuviško laikraščio garbei 
pavadintas muziejus saugo ir puoselėja Šiaulių krašto 
kultūros paveldą. Vytauto g. eidami rytų kryptimi, pa- 
sieksime Vilniaus g. 74, kur stovi vienas gražiausių ir 
Lietuvoje itin retų moderno epochos architektūros sti- 
liaus pastatų - Chaimo Frenkelio vila 48. Buvusiame 
Frenkelių name veikia muziejus, atkūręs dvaro aplinką, 
todėl galime apsilankyti puošniose svetainėse, išvysti 
stilizuotą gatvę su vitrinomis, kino sale, dirbtuvėmis. 
Šiaulių miestas gali pasigirti pačiame jo centre ty- 
vuliuojančiu Telkšos ežeru. Jo pakrantėje įrengtas eko- 
loginis takas, sudarytas iš 23 stotelių. Prie ežero stūkso ir 
10-14 m aukščio Salduvės piliakalnis, todėl galima pa- 
sidžiaugti vietovės kraštovaizdžiu ir miesto panorama. 
Šiaulių miesto pakraštyje, Aerouosto g. lLA, įsi- 
kūrusi senoji Zoknių aviacijos bazė 44, tarpukariu čia 
buvo įrengtas aerodromas (bazę galime apžiūrėti tik iš 
toli). Vykime į kitą miesto dalį - Rėkyvos gyvenvietę. Ji 
įsikūrusi prie gražaus Rėkyvos ežero. Ežeras apsuptas 
aukštapelkinių durpynų, todėl šis gamtos kompleksas 


Didžiadvario dvaras buvo žinomas nuo 
XVI a. Per XVI-XVIII a. laikotarpį Didžiadva- 
rio savininkais buvo didikai Radvilos, Valavičiai, 
Sapiegos. Kai 1765 m. Šiaulių administratoriumi 
tapo Antanas Tyzenhauzas, prasidėjo ir dvaro 
sodybos atnaujinimo darbai, parengtas rekons- 





Zubovų rūmai Siauliuose 

Šiaulių miestas ir apylinkės 


trukcinis Šiaulių miesto planas. XVIII a. pab. 
Rusijos imperatorė Jakaterina II dvarą paskyrė 
Platonui Zubovui, kurio giminė dvare šeiminin- 
kavo iki XX a., o dvaras tapo Zubovų rezidencija. 
Zubovų giminės dėka dvare buvo įkurta turtinga 
biblioteka, mieste buvo pastatyta Šiaulių mergai- 
čių gimnazija (Didžiadvario gimnazija), miestui 
padovanotas dvaro parkas, išlikęs iki šių dienų. 
XX a. pab. besiformuojant Aušros alėjai, dvaro 
sodyba buvo padalyta: kai kurie dvarui priklausę 
pastatai atsidūrė kitose gatvėse, buvo pertvarkyti, 
todėl ryškiausiu dvaro palikimu tapo centriniai 
dvaro (Zubovų) rūmai. 





Gaidžio laikrodis Siauliuose 


Gaidžio laikrodis Šiauliuose 

Tai vienas iš septynių vadinamųjų saulės 
stebuklų Šiauliuose, stovintis Gaidžio laikro- 
džio aikštėje, Vilniaus ir Tilžės gatvių sankirtoje. 
Laikrodis buvo pastatytas 1975 m., jo autorius - 
Vilius Puronas. Įgarsintas laikrodis su gaidžio 
skulptūrėle „užgiedojo“ 2003 m., Šiaulių miesto 
767 metų jubiliejaus proga. Gaidžio laikrodis pra- 
eivius sveikina anglų, vokiečių, rusų, prancūzų, 
ispanų, švedų ir kitomis kalbomis vidurdienį ir 
šeštą valandą vakare. 

saugomas Rėkyvos botaninio-zoologinio draustinio. 
Prie ežero išvysime ir buvusio dvaro fragmentų 68. 

Pasukę į 213 kelią ir pravažiavę Ginkūnus, sukime 
į A12 magistralę ir vykime Joniškio kryptimi. Už maž- 
daug 9 km išvysime rodyklę „Kryžiaus kalnas“ ir pa- 
sukę dešinėn už 2 km pamatysime kryžiais kryželiais 
nusagstytą kalną €0. 2007 m. kalnas buvo įtrauktas į 
Jono Pauliaus II piligrimų kelią. Tais pačiais metais kal- 
ne buvo jau apie 200 tūkst. kryžių. 

Naisių kaime, Meškuičių sen., išvysime buvusią 
dvaro sodybą (8. Dabar joje įsikūręs Šiaulių rajono li- 
teratūros muziejus, kviečiantis susipažinti su iš Šiaulių 
krašto gimusių rašytojų kūriniais, poeto Zigmo Gaida- 
mavičiaus-Gėlės gyvenimu ir darbais, dailininko Ana- 
tolijaus Tyčinos paveikslų kolekcija. 

Apie 8 km nuo Kryžių kalno įsikūręs Meškuičių 
miestelis. Pasakojama, kad miestelis gavęs vardą dėl to, 
kad senovėje tose vietovėse gyveno labai daug meškų. 
Prie magistralės įsikūrusius Meškuičius pasieksime 
pravažiavę Dapkūnų kaimą, kuriame yra Kosto Ged- 
vilo sodyba-muziejus (2. Jame eksponuojami paties 
tautodailininko kurti įvairūs maketai, tapyti paveikslai. 
Meškuičių miestelis - čia pat, už maždaug 1 km. Ap- 
lankykime Meškuičių Šv. Stanislovo bažnyčią (B, ku- 
rios viduje saugoma kultūros paveldo objektų: šventų- 
jų paveikslai, Jėzaus ir Švč. Mergelės Marijos atvaizdai 
bei centrinis altorius. Prie bažnyčios esančioje aikštėje 
stovi 1991 m. atstatytas Nepriklausomybės pamink- 
las €2, taip pat paskelbtas kultūros paveldo objektu. 

Kelionę baikime Gruzdžiuose, už 14 km nuo 
Meškuičių į vakarus. Čia laukia pažintis su senąja 
miestelio aikšte (B, šimtamete bažnyčia (3, buvusia 
dvaro sodyba (WJ, a 

Gruzdžių dvaro garinis malūnas 

Šiaulių miesto savivaldybės pastatas 


Šiaulių centre, Vasario 16-osios g., stovintis 
miesto savivaldybės pastatas sudarytas iš dviejų da- 
lių - miesto rotušės ir buvusių Liaudies namų pastato 
(paskelbtas kultūros paveldo objektu). Abi dalis - ro- 
tušę ir liaudies namų pastatą - jungia 1979 m. pa- 
statytas intarpas. Čia įsikūrusi Šiaulių savivaldybės 
taryba ir administracija. 





Šiaulių Šv. apaštalų Petro ir Pauliaus katedra 


Šv. apaštalų Petro ir Pauliaus katedra 


Šv. apaštalų Petro ir Pauliaus katedra, spindinti 
raudona bokšto smaile, - vienas gražiausių pastatų, 
puošiančių Šiaulių miestą. Bažnyčia buvo pradėta 
statyti 1617 m., o galutinai užbaigta tik XVII a. Šven- 
tovė smarkiai nukentėjo per švedų ir Šiaurės karus, 
1880 m. sudegė ir viršutinė bokšto dalis. Atstatytas 
bokšto šalmas neteko pirminės savo išvaizdos. An- 
trojo pasaulinio karo metu bažnyčia taip pat stipriai 
nukentėjo nuo gaisro, todėl ir karo metais, ir soviet- 
mečiu vyko bažnyčios atstatymo darbai. 1997 m., po- 
piežiui Jonui Pauliui II įkūrus Šiaulių vyskupiją, baž- 
nyčiai suteiktas katedros titulas. Šv. apaštalų Petro ir 
Pauliaus katedrą puošia aštuonsienis šešių tarpsnių 
bokštas su mažais langeliais, ryškus čerpių stogas, 

apskriti langai, keliantys bažnyčios, kaip gynybinės 
tvirtovės, įspūdį. Pietiniame fasade įkomponuotas ir 
unikalus saulės laikrodis, manoma, vietoje mechani- 
nio laikrodžio, veikusio XVII-XIX amžiais. Šviesiame 
bažnyčios interjere galima išvysti po katedros titulo 
suteikimo atnaujintus didįjį ir šešis šoninius altorius, 
išlikusių dailės kūrinių, vertingą renesanso stiliaus za- 
kristijos durų dekorą. Šventovė išsiskiria ir gynybinio 
pobūdžio šventoriaus vartais su bokšteliais. 





EB Saulės laikrodis Šiauliuose 

Šiauliuose galima išvysti Saulės laikrodžio aikštę, 
kuri visa yra apskritas laikrodžio ciferblatas su meta- 
lo skaitmenimis. 12, 3 ir 6 valandas žymintys skaičiai 
simbolizuoja Saulės mūšio metus - 1236-uosius. Še- 
šėlis, krintantis ant aikštės ir rodantis laiką, eina nuo 
aikštės viduryje stovinčios 17 m aukščio kolonos, ant 
kurios užkelta 4 m siekianti šaulio skulptūra. Bronzi- 
nę auksuotą skulptūrą minint miesto 750-ąjį jubiliejų 
sukūrė Stanislovas Kuzma, o aikštės kūrėjai - archi- 
tektai Algimantas Černiauskas, Algis Vyšniūnas ir Re- 
migijus Jurėla. 


Saulės laikrodis „Šaulys“ (aut. S. Kuzma) 

„Aušros“ muziejus 


£3 „Aušros“ muziejus 

Tai vienas didžiausių muziejų Lietuvoje, sukau- 
pęs per 240 tūkst. įvairių eksponatų. Muziejus buvo 
įkurtas 1923 m. kovo 11 d. Tarpukariu muziejaus rin- 
kiniai būdavo eksponuojami ne tik Lietuvoje, bet ir 
Paryžiuje, Niujorke. Antrojo pasaulinio karo metais 
muziejų teko evakuoti, eksponatai buvo slepiami vi- 
sose Šiaulių apylinkėse, o 1944 m. sudegė muziejaus 
pastatas, todėl kurį laiką muziejus neturėjo nuolati- 
nių patalpų. Sovietmečiu muziejus įsikūrė naujame 
pastate, prasidėjo jo klestėjimo laikotarpis. „Aušros“ 
muziejui priklauso garsioji secesinio stiliaus Chaimo 


Ch. Frenkelio vila 

Frenkelio vila su jos ekspozicijomis ir retro kino sale, 
Fotografijos, Dviračių, Radijo ir televizijos muziejai, 
Žaliūkų vėjo malūnas, poeto Jono Krikščiūno-Jovaro 
namas, tarpukariu statyti Venclauskių namai, „Auš- 
ros“ rūmai. Muziejaus Etnografinis archyvas 2006 m. 
Lietuvos nacionalinės UNESCO komisijos paskelbtas 
dokumentinio paveldo objektu. Muziejus ne tik su- 
pažindina su Šiaulių krašto istorija, tradicijomis, čia 
gyvenusiais žmonėmis, bet ir rengia parodas, eduka- 
cinius užsiėmimus. 

(D www.ausrosmuziejus.lt 


Ch. Frenkelio vila 


Gyvenamasis namas, statytas 1908 m., priklausė 
odų fabriko savininkams Chaimui ir Dorai Frenke- 
liams. Stilingu bokšteliu pasipuošusi vila garsėja ir 
gausiai dekoruotu vertingu interjeru. Iš atviros namo 
terasos galima nusileisti į parką, kuriame trykšta fon- 
tanas. Tarpukariu šiame pastate gyveno ne tik Fren- 
kelių šeima, bet buvo įsikūrusi Hebrajų gimnazija. 
Sovietmečiu vila paversta karo ligonine. 1993 m., kai 
pastatas buvo perduotas „Aušros“ muziejui, prasidėjo 
rekonstrukcijos darbai, o 2003 m. duris atvėrė ir eks- 
pozicijų salės. 

Kultūros paveldo objektu paskelbta vila yra iš- 
saugojusi Frenkelių gyvenamąją aplinką, todėl lan- 
kytojams sukeliamas įspūdis, jog jie svečiuojasi gy- 
venamuosiuose namuose. Apsilankę viloje-muziejuje 
galime išvysti autentiškas Žaliąją ir Geltonąją svetai- 
nes, valgomąjį, biblioteką, baldus, dvarininkų portre- 

Židinys Ch. Frenkelio viloje 


tus, ginklų kolekcijas, Tolimųjų Rytų dailės kūrinius. 
Sukurta ir stilizuota gatvė su XX a. pr. Šiauliuose įsi- 
kūrusiomis dirbtuvėmis, kratuvėlėmis ir kino teatru. 
Muziejus garsėja ir tarptautiniu Ch. Frenkelio vilos 
vasaros festivaliu, kurio metu vila paskęsta klasikinės 
muzikos garsuose. 

(D www.ausrosmuziejus.lt 


ZOKNIAI 
EB Zoknių aviacijos bazė 


Zoknių buvusio dvaro laukuose dėl laidaus grun- 
to neužsilaikydavo vanduo, todėl buvo tinkamos są- 
lygos lėktuvams kilti ir leistis. Zoknių aerodromas 
buvo atidarytas 1931 m., dar prieš tai buvo įrengti du 
angarai lėktuvams. Kurį laiką Zoknių aerodrome lei- 
dosi Lietuvos karinių oro pajėgų lėktuvas, o civiliniai 
skrydžiai buvo pradėti tik po Antrojo pasaulinio karo. 
Sovietmečiu čia buvo dislokuoti SSRS lėktuvai, atkū- 
rus Nepriklausomybę čia leidosi pirmasis Lietuvos 
avialinijų lėktuvas. Dabar Zokniuose veikia oro pajė- 
gų aviacijos bazė. 2009-2010 m. Aviacijos bazė buvo 
modernizuota pagal NATO reikalavimus, čia budi 
Baltijos šalių oro policija. 


RĖKYVA 
9. Rėkyvos dvarvietė 


Rėkyvos vietove dabar laikoma Šiaulių miesto dalis 
Rėkyvos ežero pakrantėje. Čia 1578 m. stovėjęs dvaras, 
išaugęs į gana nemažą gyvenvietę. Nuo 1605 m. pagrin- 
diniai dvaro valdytojai buvo Karpių giminė, kuri XIX a. 

išplėtė dvarą, pastatė rūmus, sutvarkė parką ir Rėkyvos 
ežero pakrantę. Šalia ežero supiltoje kalvoje buvo pa- 
laidoti ir patys dvaro šeimininkai. Pirmojo pasaulinio 
karo metais dvaras buvo nuniokotas gaisro, o tarpuka- 
riu jis atiteko Šiaulių miestui. Šiuo metu dvarvietėje iš- 
likę tik dvaro sodybos fragmentai, senų liepų alėja. 


JURGAIČIAI 
£0) Kryžių kalnas 

Garsusis Kryžių kalnas - tai unikali sakralinė vie- 
ta, kurią sudaro piliakalnis ir kalvos šalia jo, apstaty- 
ti kryžiais. Tai vienas įdomiausių Lietuvos lankytinų 
objektų, į kurį iš visos Lietuvos ir pasaulio važiuoja 
maldininkai, piligrimai, palieka savo rožinius, stato 
kryžius. Kryžių kalnas — tai tikėjimo ir vilties vieta, 
simbolizuojanti Jėzaus meilę per Kryžiaus slėpinį. 
Nuo XIX a. ant šio kalno buvo pradėti statyti kryžiai, 
nors caro valdžia kryžius griovė, tačiau tikintieji ne- 
pasidavė - kryžių vis daugėdavo, Kryžių kalnas plėtėsi 
ir didėjo. Labiausiai ši šventa vieta išgarsėjo tarpuka- 
riu, kada iš visos Lietuvos į jį suplūsdavo minios tikin- 
čiųjų, vykdavo šv. Mišios, atlaidai. Sovietmečiu kalnas 
vėl buvo ne kartą nuniokotas, kryžiai nugriauti, ta- 
čiau, nepaisant valdžios ir draudimų, tikintieji atsta- 
tinėdavo kryžius, dažniausiai naktimis. Kryžių kalnas 
tapo stiprybės, tikėjimo laisvės ir didvyriško pasiprie- 
šinimo simboliu. 1993 m. rugsėjo 7 d. popiežius Jonas 
Paulius II savo apsilankymu pagerbė šią šventąją vietą, 
aukojo čia šv. Mišias. Per Kryžių kalno atlaidus vyksta 
piligrimų žygis, nešamas kryžius, einamas Kryžiaus 
kelias, daug dėmesio skiriama jaunimui. 
(D www.kryziukalnas.lt 





Kryžių kalno fragmentas 

NAISIAI 
£8B Naisių dvaro sodyba 


Naisių dvaras buvo žinomas apie XVIII a. pab., 
kai kartu su visa vietove priklausė Rusijos carui. 
O XIX a. pr. Rusijos imperatorės Jekaterinos II ini- 
ciatyva dvaras atiteko grafui Platonui Zubovui. Dva- 
ro sodyboje jis įkūrė pradžios mokyklą. Po Pirmojo 
pasaulinio karo dvarą valdė Aleksandra Zubovaitė- 
Fledžinskienė. Liaudies architektūros ir klasicistinio 
stiliaus dvaro rūmai buvo statyti 1822 m. Dvare gimė 
ir augo poetas Zigmas Gaidamavičius-Gėlė. 

Nuo 1984 m. Naisių dvare įsikūręs Šiaulių rajono 
literatūros muziejus. Dviejose parodų salėse ir fon- 
duose saugoma ir kaupiama medžiaga apie praeities ir 
dabarties rašytojus, literatus ir kalbininkus. Antrajame 
aukšte eksponuojama medalių, skirtų Lietuvos ir užsie- 
nio šalių rašytojams, kultūros veikėjams, kolekcija. 

(D www.muziejai.lt/Siauliai/literaturos muziejus.htm 


MEŠKUIČIAI 


K.Gedvilo sodyba-muziejus 

Dapkūnų kaime yra įsikūręs Kosto Gedvilo 
(1920-2005) sodyba-muziejus, kasmet sulaukiantis 
vis daugiau lankytojų. Paties muziejaus įkūrėjo, tau- 
todailininko Kosto Gedvilo sodyboje eksponuojami 


jo padirbinti kūriniai: įdomūs švyturio, traukinio, 
laivo statiniai, tapyti paveikslai, kuriuose vaizduoja- 
mos Meškuičių apylinkės, Lietuvos istorijos, miestelių 
vaizdai, originalūs tekstiniai paveikslai. 


Šv. Stanislovo bažnyčia 


Tikra miestelio puošmena tapusi Šv. Stanislovo 
bažnyčia statyta 1897 m., nors pirmoji šventovė čia 
stovėjusi 1677 m. Istorizmo stiliaus bažnyčios fasadus 
puošia Švč. Mergelės Marijos statula. Ant šventoriaus 
vartų įkomponuota Jėzaus, nešančio kryžių, statula. 
Bažnyčios vidų puošia lenktos lubos, trys neobaroki- 
niai altoriai ir vargonų prospektas. Jie statyti XX a. pr. 
lenkų meistro Špigelio. Neobarokiniai vargonai puošti 
drožiniais, vazomis. Po Antrojo pasaulinio karo ilgą 
laiką gyvavo tradicija: iš Meškuičių bažnyčios į Kryžių 
kalną eidavo maldininkų procesijos (apie 6 km). 


£22 Paminklas „Laisvės angelas“ 

Meškuičių miestelio aikštėje stovi 1930 m. pa- 
statytas Nepriklausomybės paminklas, atnaujintas 
1991 metais. Ant aukšto postamento, puošto Gedimi- 
no stulpais, iškelta moters su sparnais - angelo figū- 
ra, vadinama „Laisvės angelu“. Šis paminklas skirtas 
1919 m. kovose už Lietuvos laisvę kritusiems Lietu- 
vos savanoriams. 





Naisių dvaro sodybos gyvenamasis namas 

Gruzdžių miestelio aikštė su Švč. Trejybės bažnyčia 


GRUZDŽIAI 
EB Miestelio aikštė 


Gruzdžiai - sena istorinė gyvenvietė, pirmą kartą 
paminėta 1623 m., kurį laiką buvo vadinama Užmūše 
arba Zamūše. 1636 m. Šilėnų vaitas Kristupas Gruz- 
dys įsteigė evangelikų reformatų bažnyčią. Manoma, 
kad nuo šio bažnyčios fundatoriaus pavardės kilęs ir 
miestelio pavadinimas. XVII a. iškilo pirmoji katalikų 
bažnyčia (dabartinė pastatyta XIX-XX a. sandūroje). 
1929 m. Gruzdžiuose įsteigtas smulkaus kredito ban- 
kas, 1936 m. atidaryta biblioteka, 1934-1944 m. veikė 
žirgynas. Gruzdžių įžymybės glaudžiasi senąjį planą 
išlaikiusioje miestelio aikštėje. Čia stovi Albino Vait- 
kaus (1914-1980), pasivadinusio Mariumi Katiliškiu, 
namas, kuriame gimė šis lietuvių išeivijos rašytojas. 
Architektūrinę ir istorinę vertę turinti restauruota se- 
noji Antano Trečioko vaistinė, įsteigta 1912 m. A. Tre- 
čiokas buvo ne tik vaistininkas, miestelyje jo iniciaty- 
va atsirado knygynas, jaunimo ansamblis, parapijos 
choras. Po Nepriklausomybės atgavimo miestelio 
aikštėje pastatytas koplytstulpis ir lietuvaitės skulptū- 
ra, buvusioje vietoje atstatytas „Baltasis kryžius“ (pa- 
statytas 1928 m., nugriautas 1974 m.). 


EB švč. Trejybės bažnyčia 
Pirmoji medinė katalikų bažnyčia Gruzdžiuo- 
se pastatyta apie 1670 m., keletą kartų degė ir buvo 


atstatyta. Dabartinė neogotikinė Švč. Trejybės baž- 
nyčia pagal Ustino Golinevičiaus projektą pastatyta 

1896-1911 m. Įspūdinga šventoriaus tvora su 14 Kry- 
žiaus kelio stočių pabaigta 1909 m. Baigus bažnyčios 
statybą šventoriuje pasodinti 52 kaštonai. Pagrindinis 
bažnyčios fasado akcentas - du aukšti bokštai, dėl ku- 
rių šventovė matyti visoje miestelio panoramoje. Baž- 
nyčios interjeras darnus, didžiausios vertės - Šv. Roko 
paveikslas, pagal tradiciją laikomas stebuklingu, jo 
autorius nežinomas. Didelė miestelio šventė ir pa- 
grindiniai bažnyčios atlaidai - Šv. Roko, tuomet čia 
susirenka minios žmonių. Šv. Rokas pavaizduotas ir 
miestelio herbe. 


Gruzdžių dvaras 


Gruzdžių (vadintas Gorių) dvaras yra už 1,5 km 
nuo Gruzdžių, abipus kelio Gruzdžiai-Kužiai. Ra- 
šytiniuose šaltiniuose minimas nuo XVII a. pr., nuo 
XVIII a. antrosios pusės buvo karališkosios ekonomi- 
jos, vėliau Zubovų ir Naryškinų valdomų dvarų guber- 
nijos dalimi. 1858 m. dvarą iš Zubovų nusipirkęs grafas 
Aleksandras Naryškinas pavertė jį savo rezidencija, čia 
veikė Gruzdžių-Žagarės dvarų ekonominė kontora. 
1918 m. dvaras buvo nusavintas. 1934 m. iš Plungės čia 
buvo perkeltas Bogdano Oginskio įkurtas žemaitukų 
veislės žirgynas. 

Dabar dvaro sodyboje išlikę net 24 pastatai: rū- 
mai, ekonomo namas, oficina, kumetynas, ledainė, 
garinis malūnas, karvidė ir kiti ūkiniai pastatai. Ypač 
įdomus vandens malūnas su arklių maniežu. Pieninėje 
įsikūrusios Reginos ir Vytauto Mataičių juodosios ke- 
ramikos dirbtuvės. 


Šiaulių miestas-Zokniai-Rėkyva-Kryžių kalnas-Meškuičiai-Naisiai-Gruzdžiai 315 





Šiaulių apylinkės: pro Kurtuvėnus 


Kuršėnai-Varputėnai-Kurtuvėnai-Bubiai-Aukštelkė 





[ a Ą 
Ij ŠIAULIAI * kis 
s 


A 


) 
M kė Ai 





Šiaulių rajono 
savivaldybės 
herbas 


> km Šo ak D V MR V 
GO 7vl. POL V = v ww V 
UE EA EA L 


Kelionės metu aplankysime įdomias krašto vie- 
toves pietinėje Šiaulių rajono savivaldybės dalyje, ku- 
rioje - ir Kurtuvėnų regioninio parko teritorija. Prie 
A11 magistralės įsikūrę Kuršėnai £9 nustebina Kalen- 
dorių muziejumi Ė3, kuriame - apie 4 tūkst. įdomių 
egzempliorių (Ventos g. 11A). Taip pat Ventos upės 
pakrantėje, Ventos g. 7, stovinčiais mediniais dvaro 
rūmais Ė2, apsuptais gražaus parko. Kuršėnų mieste- 
lyje besilankančiųjų dėmesį traukia Šv. Jono Krikš- 
tytojo bažnyčios 4» bokštai. Užsukime susipažinti su 
šia istoristinio stiliaus bažnyčia. Alėjos g. 4 įsikūręs 

Varputėnų dvaro rūmai 


Keramikos muziejus 8, kviečiantis pasigrožėti mo- 
liniais dirbiniais. 

Kitą dvaro sodybą išvysime Varputėnų kaime, 
esančiame už maždaug 14 km nuo Kuršėnų. Važiuo- 
jant kaimo link grožėsimės Varputėnų miško vaizdais, 
kol pasieksime išlikusią Varputėnų dvaro sodybą (3 
su parku. Toliau kelias vingiuoja Kurtuvėnų mieste- 
lio link. Iš 159 kelio įsukus į 215, atsiveria Kurtuvėnų 
regioninio parko miškų, tvenkinių ir gausybės ežerė- 
lių vaizdai. Važiuodami 215 keliu, dešinėje kelio pusė- 
je išvysime tyvuliuojantį Juodlės ežerą, iki kurio veda 

Kurtuvėnų regioninio parko pažintinis takas 8. Kitoje 
kelio pusėje yra Svilės kaimelis, ties kuriuo trykšta vie- 
nos didžiausių versmių Lietuvoje - Svilės šaltiniai 
Čia teka ir Ventos-Dubysos kanalas (Ventos perkasas), 
įrengtas XIX amžiuje. 

Pasiekę Kurtuvėnų miestelį apsilankykime Kur- 
tuvėnų regioninio parko X direkcijoje, kuri įsikūru- 
si žirgais garsėjančioje Kurtuvėnų dvaro sodyboje 
Dvaro sodybos arklidėse įkurtas jojimo paslaugų cen- 
tras (Parko g. 2). Taip pat P. Višinskio g., prie Dambos 
tvenkinio, stovinčią Šv. Jokūbo bažnyčią (00, pastatytą 
dvarininkų Nagurskių rūpesčiu. O kitame krante, Dir- 
vonų kaime, auga įdomiai suaugusios eglė ir pušis — 
„raganų šluotos“ 

Važiuojant toliau, 215 kelią supa Kurtuvos tven- 
kinio vandenys ir Paraudžių miškas. Išvažiavus į A12 
greitkelį, čia pat - ir Bubių kaimas, kuriame gausu 
gamtos turtų. Aplankykime buvusią Zubovų dvaro 
sodybą t, kurioje driekiasi ąžuolų alėja. Nueikime 
pasigrožėti aukščiausiomis tuopomis t) Lietuvoje, ant 
Ventos-Dubysos perkaso (jungiamojo kanalo) pyli- 
mo išsirikiavusiomis pušimis 4, prie tvenkinio stūk- 
sančiu Bubių piliakalniu 

Iš Bubių įvažiuokime į A12 magistralę ir apie 6 km 
judėkime vakarų kryptimi, į Aukštelkę. Pakeliui išvy- 
sime ledynų palikimą - akmenų rūžą WWW - itin akme- 
nuotą ilgą kalvą, kuri vadinama Velnio keliu. Ji tęsiasi 
iki pat Šiaulių miesto. Aukštelkės kaime aplankykime 
Šv. Antano Paduviečio bažnyčią (0, kuri pradžioje buvo 
pastatyta kaip koplyčia. Šioje vietoje ir baigiasi mūsų 
kelionė po Šiaulių apylinkes. « 

Kurtuvėnų dvaro svirnas 


Manoma, kad šioje vietoje pirmas apsigyveno 
kuršis, nuo to ir kilo vietovės pavadinimas. Tiks- 
liai nėra žinoma, ar miestelio pavadinimas kilo 
nuo kuršių genties ar nuo pavardės Kuršas, Kuršys, 
Kuršis, Kuršėnas ir pan. Žmonių šiose apylinkėse 
gyventa nuo seno. „Palemono“ plytinės smėlio ka- 
syklose rasti du geležies amžiaus kapinynai, senų 
kapų liekanos iš XI-XII a. Miestelio pradžia sieja- 
ma su XVI a. Tuo metu minimas valsčius, dvaras 
ir miestelis su bažnyčia. Miestelis sparčiai pradėjo 
vystytis XIX a. pab., kai per Kuršėnus buvo nuties- 
tas Liepojos-Romnų geležinkelis. 1946 m. Kuršė- 
nai gavo miesto teises. Kuršėnų miestelis vienas iš 
nedaugelio, kuriame yra net dvi geležinkelio sto- 
tys - Milvyduose ir Drąsučiuose. 


Kalendorių muziejus įsikūręs Kuršėnų kultū- 
ros namuose. Jo įkūrėja - Lietuvos Garbės krašto- 
tyrininkė, mokytoja Sigita Lukienė. Muziejuje sau- 
gomi kalendoriai bei medžiaga, susijusi su Laurynu 
Ivinskiu. Čia lankytojai gali susipažinti su kalendo- 
rių atsiradimo istorija, L. Ivinskio švietėjiška veikla, 
senaisiais lietuviškais kalendoriais, L. Ivinskio pre- 
mijos laureatais, užsienio šalių kalendoriais, atke- 
liavusiais iš visų žemynų. 

Miestelio aikštėje stovi švietėjo, lietuviškų ka- 
lendorių leidėjo L. Ivinskio (1810-1881) biustas 

(skulpt. P. Aleksandravičius, 1960). Švietėjas Kuršėnuose 
praleido savo paskutinius metus, čia ir palaidotas. 

(D www.muziejai.lt/siauliai/kursenu kalendoriu 
muziejus.htm 


Kuršėnų dvaro sodyba 


Kuršėnų dvaras pirmą kartą minimas XVI a. 
1631 m. karalius Zigmantas Vaza suteikė Gruževskių 
giminei amžiną teisę į Kuršėnų dvarą. 1781 m. dvaras 
degė. Steponas Gruževskis 1811 m. pasikvietė dailinin- 
ką Johaną Rilkę su pameistrių brigada ir pastatė naujus 
rūmus, koplyčią, suremontavo kitus pastatus. Per Pir- 
mąjį pasaulinį karą dvare įsikūrę vokiečiai nuniokojo 
parką, rūmus, išvežė daug vertingų daiktų. 1940 m. 
dvaras buvo nacionalizuotas. 

Senas ir gražus Kuršėnų dvaro parkas plyti Ventos 
kairiajame krante. Šiauriniame parko pakraštyje įreng- 
tas tvenkinys, parko viduryje - apie 70 m skersmens 
apskrita aikštelė. Parke auga tiek vietiniai (klevai, liepos, 
uosiai, beržai), tiek egzotiniai medžiai - didžialapės lie- 
pos, švediniai šermukšniai, paprastieji bukai, sibiriniai 
ir europiniai maumedžiai. Parko centre įrengta aikštė, 
kurioje vyksta miestelio šventės, įvairūs renginiai. 





Kuršėnų dvaro sodyba 


Šv. Jono Krikštytojo bažnyčia 

Pirmoji koplyčia Kuršėnuose pastatyta 1523 m. ir 
priskiriama Žygimantui Augustui. Dabartinės istoris- 
tinės bažnyčios statybos iniciatoriumi tapo kanaunin- 
kas Vaclovas Dambrauskas, ji pastatyta 1927-1933 m. 
Bažnyčios projektą parengė Grigorijus Gumeniukas. 
Šventovės altorius gamino meistras Benediktas Gri- 
cius, jie konsekruoti 1951-1952 m. Šv. Petro ir Povilo 
altoriuje yra Šv. Blažiejaus paveikslas, kuris, sakoma, 
gydo gerklės ligas, reikia tik prisiliesti prie žvakių su 
raudonais kaspinais. Kitame altoriuje išlikusi Šv. An- 
tano skulptūra su votais. Viename iš altorių, žymint 
pavasario ir rudens šventes, keičiami Šv. Jurgio ir 
Šv. Pranciškaus paveikslai. 

EB Keramikos muziejus 


Kuršėnai nuo seno garsūs gerais puodžiais. Kerami- 
kos muziejų 1987 m. savo sodybos buvusiame pagalbi- 
niame pastate įrengė tautodailininkai Bronė ir Bronius 
Radeckai. Muziejuje eksponuojami šeimos sukurti įvai- 
rūs dirbiniai iš molio: švilpynės, kaukės, puodai, ąsočiai, 
vazos, žibintai. Iš viso - daugiau kaip 550 eksponatų. 


VARPUTĖNAI 
6 Varputėnų dvaro sodyba 


Varputėnų dvaras pirmą kartą minimas 1590 m. 
Dvarą valdė Varpucianskai, Petras Vaišvila, Motiejus 
Jelinskis. 1908 m. dvaras atiteko Griškevičiams. Tuo 
meto dvaras garsėjo savo žirgynu, dvarininkų ren- 
giamomis gegužinėmis, pasiplaukiojimais valtimi ir 
fermetiniais sūriais, kuriuos dvaro rūsiuose gamino 
šveicaras sūrininkas. Netoli dvaro, Varputėnų ežero pa- 
krantėje, XIX a. pab. buvo įkurtas parkas. Tai mišraus 
plano parkas, jame auga liepos, beržai, eglės, klevai, 
uosiai. 1940 m. dvaras buvo nacionalizuotas. 1999 m. 
dvarą atgavo A. Griškevičiaus sūnus Antanas. Jis res- 
tauravo dvaro pastatus, tęsdamas tėvų tradiciją gami- 
no šveicariškus sūrius. Po kelių dvare kilusių gaisrų 
2009 m. buvo paskelbta, kad dvaras parduodamas. Tai 
kultūros paveldo objektas. 


KURTUVĖNŲ REGIONINIS PARKAS 


Pažintinis takas aplink Juodlės ežerą 

Kurtuvėnų regioniniame parke pėstiesiems įrengtas 
4,5 km pažintinis takas apie Juodlės ežerą. Prieš 50 metų 
Juodlės ežeras buvo beveik išnykęs, iš jo telikusi maž- 
daug 0,5 ha vandens „akis“ su sala. 1965 m. šaukėniškiai 
užtvenkė iš ežero ištekantį upelį ir ežere vanduo pakilo 
apie metrą. 1969 m. ežero pylimą paaukštino ir sutvirti- 
no. Iškastos žemės krūvos, ežero vandeniui pakilus, tapo 
salomis. Šiuo metu Juodlės ežere yra aštuonios salelės, 
apaugusios žole ir beržais. Take įrengta 12 stotelių, yra 
paukščių stebėjimo bokštelių, medinis tiltas per pelkę, 
apžvalgos aikštelė. Paukščiams perint čia galime pama- 
tyti apie 30 skirtingų paukščių rūšių. 1967 m. Juodlės 
ežeras paskelbtas vandens paukščių draustiniu. 
EB Svilės šaltiniai 

Svilės šaltiniai trykšta Kurtuvėnų regioninio parko 
teritorijoje, Ventos-Dubysos senslėnio pietinėje pašlai- 
tėje. Tai vieni įspūdingiausių ir didžiausių šaltinių Lie- 
tuvoje, iš kurių išteka Svilės upelis. 1,8 ha plote trykšta 
per 100 versmių. Manoma, kad vandens versmės galėjo 


susiformuoti prieš 15-16 tūkst. metų. Šaltiniai paskelb- 
ti hidrogeologiniu gamtos objektu ir saugomi krašto- 

vaizdžio draustinio. Sakoma, kad šaltinių vanduo esąs 
stebuklingas - gali pagydyti įvairias ligas. 


E3 Kurtuvėnų regioninis parkas 


Kurtuvėnų regioninis parkas įsteigtas 1992 m., 
siekiant išsaugoti ežeringą ir miškingą Kurtuvėnų kal- 
nyno kraštovaizdį, augaliją, gyvūniją, kultūros paveldo 
objektus. Regioninis parkas apima visą Dubysos slėnį 
nuo ištakų iki santakos su Šventupiu. Vienos svarbiau- 
sių regioniniame parke - kertinės miško buveinės - na- 
tūralūs miško plotai, kuriuose gausu retų augalų rūšių. 
Vertingiausias gamtos ir kultūros vertybės saugo 18 re- 
gioninio parko draustinių. Parke driekiasi du pėsčiųjų 
takai ir du pažintiniai takai dviratininkams, organizuo- 
jamos ekskursijos. Gegužės-rugsėjo mėnesiais buvu- 
siame Kurtuvėnų dvaro svirne veikia regioninio parko 
lankytojų centras, o dvaro arklidėse visus metus veikia 
jojimo paslaugų centras. Lankytojai gali ne tik susipa- 
žinti su žirgų veislėmis, jų priežiūra, bet ir pajodinėti, 
lankyti jojimo mokyklą, stovyklą, raiti keliauti į žygį iš 
Palangos į Kurtuvėnus. 

Kurtuvėnų regioninio parko administracijos pastatas 


£00 Kurtuvėnų dvaras 


Kurtuvėnų dvaras pirmą kartą istoriniuose šal- 
tiniuose minimas 1498 m. Tai - vienas seniausių Že- 
maitijos dvarų. XVIII a. dvarą įsigijo Pranciškus Vla- 
dislavas Nagurskis. Nuo 1862 m. dvare šeimininkavo 
Zyperk-Pliateriai, įrengę dvare modernų ūkį. Buvo pa- 
statyti nauji dvaro rūmai, arklidės, oficina. Vertingiau- 
sias išlikęs dvaro pastatas - 1796 m. pastatytas didelis, 
puošnus baroko stiliaus medinis svirnas. 2001 m. svir- 
nas sudegė, bet 2006 m. buvo visiškai atstatytas pagal 
autentišką projektą. 

(D www.kurtuva.lt 

Kurtuvėnų Šv. Jokūbo bažnyčia 


EB šv. Jokūbo bažnyčia 

Pirmoji bažnyčia Kurtuvėnuose buvo pastatyta 
1472-1495 m. Mykolo Jagelevičiaus. Plintant reforma- 
cijai XVI-XVII a. bažnyčią buvo pasisavinę evangelikai 
reformatai. Dabartinę Kurtuvėnų Šv. Jokūbo bažnyčią fi- 
nansavo ir 1785-1796 m. pastatė Kurtuvėnų dvarininin- 
kas Jokūbas Ignotas Nagurskis. Ją projektavo architektas 
Martynas Knakfusas. Bažnyčia yra stačiakampio pla- 
no, halinė, trišalė, su dviem bokštais, turi vėlyvojo baro- 
ko ir klasicizmo stiliaus bruožų. Virš pagrindinio įėjimo 
įmūrytas Nagurskių herbas. Bažnyčioje yra daug angelų 
skulptūrų. Du angelai ant pagrindinio altoriaus viršaus 
laiko kryžių, keturi mažesni stovi ant altoriaus stalo, 
vargonuose įsitaisę du trimitininkai ir vienas arfininkas. 
2002 m. bažnyčios rūsiuose buvo rasta 12 kriptų. Spėja- 
ma, kad čia palaidotas J. I. Nagurskis ir jo šeimos nariai. 


„Raganų šluotos“ 

Kurtuvėnų regioniniame parke, ant Jurgiškių kal- 
no, yra įdomus gamtos reiškinys - sulipusios eglė ir pu- 
šis. Manoma, kad pušiai - apie 40, o eglei - apie 100 
metų. Šie medžiai vadinami „raganų šluotomis“, nes 
eglės viršūnėje išaugusi didžiulė, apie 1 metro skers- 
mens „raganos šluota , jungianti eglę su pušimi. „Raga- 
nų šluotos“ yra gamtos paveldo objektas. 


BUBIAI 
Bubių dvaras 


Bubių dvaro istorija prasidėjo 1795 m., kai Rusijos 
imperatorė Jekaterina II Bubius, kaip ir visas Šiaulių 
apylinkes, padovanojo savo favoritui grafui Platonui 
Zubovui. Vėliau dvaras priklausė jo broliui Dimitri- 

jui, jam mirus - Dimitrijaus sūnui Nikolajui Zubovui. 
1899 m. mirus grafui Nikolajui, dvarą paveldėjo jo sū- 
nus Dimitrijus Zubovas jaunesnysis. 1905 m. Jis savo 
lėšomis dvare atidarė pradžios mokyklą, kur vaikai 
buvo mokomi lietuvių kalba. 1910 m. dvare buvo įkur- 
ta gyvulininkystės ir pienininkystės mokykla. 1940 m. 
dvaras buvo nacionalizuotas. 

2006 m. buvusius dvaro rūmus nupirko UAB „Ave- 
rita“. Bendrovės lėšomis rūmai buvo rekonstruoti iš- 
saugant pastato autentiškumą. Dvaro rūmuose įsikūrė 
„Grafo Zubovo“ viešbutis-restoranas. 

(D www.grafozubovo.lt 


Bubių tuopos 


Bubiuose auga penkios aukščiausios Lietuvos tuo- 
pos. Jų aukštis siekia 31-33 m, storiausios dvikamienės 
tuopos skersmuo - net 5,7 m. Manoma, kad jos buvo 
pasodintos ėmus kasti Dubysos-Ventos kanalą. Tuo- 
pos paskelbtos gamtos paveldo objektais. 


EB Ventos perkaso pušys 

Dvidešimt senų pušų ošia Bubių kaime. Viena iš 
pušų — storiausia Kurtuvėnų regioniniame parke - jos 
kamieno skersmuo - 1,1 m. Manoma, kad pušims gali 
būti apie 180 metų, nes jos galėjo augti nuo 1831 m. žlu- 
gus Ventos-Dubysos perkaso statybai. Šis kanalas, suda- 
rytas iš mūrinių šliužų, užtvankų, uostų, buvo statomas 
1852-1831 m. Juo turėjo plaukti krovininiai laivai. Iki 
šių dienų išlikęs 15 km ilgio kanalas, Bubių žiemos uosto 
fragmentai. Netoli pušų - Šiaulių gegužinių vieta. Gegu- 
žinių organizatoriai naudojo perkaso pylimą kaip sceną. 


Aukštelkės Šv. Antano Paduviečio bažnyčia 

16 Bubių piliakalnis 


Bubių piliakalnis stūkso prie užtvankos per Du- 
bysą, kairiajame Dubysos krante. XIV a. čia stovėjusi 
medinė Dubysos pilis, kurią XIV a. sudegino kryžiuo- 
čiai. Vėliau ji nebuvo atstatyta. Piliakalnio šlaitai sta- 
tūs - 10-14 m aukščio. Iki 1996 m. piliakalnis buvo 
labai apaugęs ir apleistas. Dabar sutvarkytas ir mėgs- 
tamas turistų dėl nuo jo viršūnės atsiveriančio gražaus 
kraštovaizdžio. 


Akmenų rūža 

Akmenų rūža - natūralus akmenų pylimas, besitę- 
siantis apie 10 km nuo Bubių iki Šiaulių. Vietos žmonės 
rūžą vadina akmeniniu žalčiu, Velnio keliu. Jie pasako- 
ja, kad tą pylimą supylę velniai, nes Bubių dvaro ponas 
velniui buvo pardavęs sielą. Ilgai tame ruože žemė buvo 
nedirbama, nes žmonės tiesiog negalėdavo jos suarti. 


AUKŠTELKĖ 


E Šv. Antano Paduviečio bažnyčia 


Medinė koplyčia Aukštelkės dvare buvo pastaty- 
ta apie 1764 m. 1885 m. ją pakeitė mūrinė koplyčia. 
Tuo metu ši šventovė priklausė Šiaulių parapijai. Per 
Pirmąjį pasaulinį karą ji buvo sugriauta. 1932 m. ku- 
nigas Vincentas Jarulaitis šventovę atstatė. Po Antrojo 
pasaulinio karo ją imta vadinti bažnyčia. Šv. Antano 
Paduviečio bažnyčia - neobarokinė, turi neoklasicizmo 
bruožų, bebokštė. Bažnyčios išorę puošia prie įėjimo 
įkomponuota angelo skulptūra, o šventoriuje stovi me- 


dinis koplytstulpis. 

Jaukus, elegantiškas keturių žvaigždučių viešbutis-restoranas, įsikūręs 


restauruotame XIX a. grafo Zubovo dvare, - puiki, rami vieta Jūsų 


“Vestuvės 
“+ Banketai 
“+ Nakvynė 
“+ Degustacijos vyno rūsyje 
š «Pirtis 
"as “Masažai 
až “+ Viskas Jūsų paslaugoms! 





Tai ideali vieta tiek poroms, norinčioms romantiškai praleisti vakarą, 
tiek norintiems ramiai pailsėti ar atvykusiems verslo reikalais. 





Tel.: 8 41 430404; 8 685 88555 





Dubysos g. 1, Bubiai, Šiaulių r. sav. (10 km nuo Šiaulių miesto) 


1 1 www.grafozubovo.lt 

Kelionę po Joniškio kraštą pradėkime nuo legen- 
dinio Saulės mūšio vietos €B, Jauniūnų kaimo. Šioje 
vietoje susikovė Žemaičių ir Kalavijuočių ordino ka- 
riuomenės. Saulės mūšis Lietuvos istorijoje — vienas 
reikšmingiausių, nes žemaičiai triuškinamai laimėjo 
prieš kalavijuočius. Apžiūrėję mūšio vietą šiaurės rytų 

kryptimi traukime į Jakiškių kaimą, kur išlikę dvaro rū- 
mai 2, parko fragmentai. Rūmai raudonų čerpių stogu 
iš tolo pasitinka pakeleivius, o dvaro parkas kviečia pa- 
sivaikščioti jo takeliais. 

Iš Jakiškių traukime toliau šiaurės rytų kryptimi 
E77 magistrale, į Joniškio miestą, paskelbtą urbanisti- 
kos paminklu. Palikime automobilį Žemaičių g. ir pa- 
sivaikščiokime - Joniškio lankytini objektai šalia vienas 
kito. Aplankykime S. Goeso g. 2 stovintį vieną seniausių 
miesto pastatų - „Aušros“ gimnaziją EB. Iš S. Goeso gat- 
vės grįžkime į Žemaičių gatvę. Žemaičių g. 14 įsikūręs 
Joniškio istorijos ir kultūros muziejus €3. Apsilankyki- 
me muziejuje ir susipažinkime su šio krašto kultūra ir 
istorija. Vykime toliau Žemaičių g., į šiaurės rytus, ir 
sankirtoje su Vilniaus g. ir Miesto a. sukime į pastarąją. 
Miesto a. 4 stovi dvi sinagogos 68, liudijančios Joniškyje 
buvus gausią žydų bendruomenę. 

Miesto a. vykime šiaurės kryptimi - mus pasitiks 
įdomių formų Joniškio Švč. Mergelės Marijos Ėmimo į 
dangų bažnyčia (3. Pasigrožėkime bažnyčios architektū- 
ra; viduje galime apžiūrėti išskirtinius altorius, šventųjų 
paveikslus, sienų tapybą. Kitoje Livonijos gatvės pusėje 

stovi vienintelis Krepšinio muziejus 44 Lietuvoje, kurį 
įkūrė Leonas Karaliūnas, siekęs pagerbti Lietuvos krep- 
šinį, kuris garsina mūsų šalį visame pasaulyje. 

Apžiūrėję muziejaus kolekciją ir palikę savo au- 
tografus muziejaus stende, grįžkime iki automobilio, 
sukime į Žagarės g., o iš jos pateksime į 153 kelią, ku- 
riuo važiuodami į šiaurės vakarus, už maždaug 16 km 
atvyksime į Skaistgirius. Šiame miestelyje verta ap- 
lankyti Šv. Jurgio bažnyčią €B, apžiūrėti vargonus, 
Kryžiaus kelio stočių koplytėles. Miestelis didžiuojasi 
1963 m. suformuotu parku 44 - galime pasivaikščioti 
jo takeliais, pasigrožėti retais medžiais. 

Jakiškių dvaro rūmai 


Tyrinėtojų spėjimu, Jauniūnų kaime esantis 
laukas Mūšos ir Tautinio upių santakoje - tai žy- 
miojo Saulės mūšio vieta, kur 1236 m. rugsėjo 22 d. 
susikovė Žemaičių ir Kalavijuočių ordino kariuo- 
menės. Šis mūšis labai svarbus Lietuvos istorijai - 
Kalavijuočių ordinas buvo sutriuškintas. Istorinę 
vertę turintis mūšio laukas paskelbtas kultūros pa- 
veldo objektu. Šią vietą žymi memorialinė lenta. 


Nuo XIX a. Jakiškių dvaras priklausė vienai 
žymiausių ir įtakingiausių didikų giminių - Koš- 
kuliams. Ankstesnių dvaro istorijos dokumentų 
nėra atrasta. Iki mūsų dienų išlikę akmenų mūro 
ir raudonų molio plytų dvaro rūmai su raudono- 
mis čerpėmis dengtu stogu, statyti 1898 m. Šiuose 
rūmuose buvo 17 kambarių, dar ir dabar galima 
pamatyti išlikusį senąjį vidaus dekorą, autentiškas 
krosnis, langines, laiptus, duris. Šalia dvaro išlikę 
ir parko fragmentų - liepų, klevų, iškastų tvenki- 
nių. Po Pirmojo pasaulinio karo vykusios žemės re- 
formos dvaro sodyba sumažinta, o 1940 m. dvaras 
buvo išparceliuotas. 

JONIŠKIS 


Joniškio „Aušros“ gimnazijos 

pastatas 

Senasis Joniškio „Aušros“ gimnazijos pastatas 
(S. Goeso g. 2) - kultūros paveldo objektas. Gim- 
nazija pastatyta 1919 m. 1920 m. joje veikė trys 
pradinės klasės, o pirmasis direktorius buvo Balys 
Žygelis. Bėgant metams, mokinių skaičius išaugo ir 
1932 m. mokykla persikėlė į naują pastatą. Naujieji 
mokyklos rūmai buvo pastatyti S. Goeso dovano- 
tame 2,2 ha sklype. 1937 m. Joniškio mokykla jau 
buvo vadinama gimnazija. Nors Antrasis pasaulinis 
karas nemažai pakenkė mokyklai, tačiau su moky- 
tojų komanda ir vis augančiu mokinių skaičiumi 
gimnazija tais laikais buvo moderni mokymo įstai- 
ga. Nuo 2008 m. gimnazijoje sudarytos 1-4 gimna- 
zijos klasės. 


Joniškio istorijos ir kultūros 

muziejus 

Joniškio istorijos ir kultūros muziejus (Žemai- 
čių g. 14), įkurtas 1989 m., kviečia susipažinti su 
įdomia Joniškio krašto istorija, pamatyti archeo- 
loginių radinių, etnografijos, kultūros eksponatų. 
Čia pamatysime, kaip Joniškis atrodė iki 1940 m., 
išvysime nuo Žygimanto Augusto iki XX a. išliku- 
sius banknotus ir monetas, susipažinsime su seno- 
viniais joniškiečių buities rakandais, įrankiais, galė- 
sime apžiūrėti ir senuosius rankraščius, lietuviškos 
spaudos draudimo laikotarpio leidinius. Taip pat 
muziejus organizuoja ir ekskursijas po Joniškio 
miesto ir apylinkių įžymybes. Siekiama išsaugoti ir 
puoselėti krašto tradicijas, iš čia kilusių mokslinin- 
kų ir menininkų kūrybos palikimą. 
(D www.joniskiomuziejus.lt 


EB Joniškio sinagogų kompleksas 
Joniškis garsėja išlikusiu sinagogų komplek- 
su - raudonąja ir baltąja sinagogomis. XIX a. Jo- 
niškyje jau gyveno per 2 tūkst. žydų, kurie sudarė 
gausią bendruomenę ir gyveno čia iki pat Antrojo 
pasaulinio karo. Baltoji sinagoga, vadinama vasari- 
ne, minima nuo 1823 m., o raudonoji - 1865 m. Ne 
vienu laiku statytos sinagogos skiriasi savo archi- 
tektūra: baltojoje dominuoja klasicizmo ir roman- 
tizmo stilius, o raudonojoje - neogotikos bruožai. 
Sinagogose dar galima pamatyti išlikusių dekoro 
puošybos elementų. Abi šventovės stovi šalia viena 
kitos, prie miesto aikštės. Raudonojoje vyksta įvai- 
rūs renginiai ir parodos, ji neseniai rekonstruota. 

Nuo Skaistgirio sukime į šiaurės vakarus, kur už 
maždaug 10 km pasieksime Latvijos pasienyje esančią 
Žagarę. Mieste persipina Senosios ir Naujosios Žagarės 
istorijos, kelių tautų — lietuvių, žydų, latvių, žiemgalių 
likimai. Žagarė garsėja auginamomis žagarvyšnėmis, 
kiekvienais metais vasarą čia vyksta „Žagarės vyšnių 
festivalis“. Pasivaikščiokime Senosios Žagarės gatvelė- 
mis (0. Žagarės urbanistinė struktūra yra unikali, nes ją 
sudarę du miestai vystėsi savarankiškai apie pagrindi- 
nes miestų aikštes, netgi bažnyčios buvo konsekruotos 
tuo pačiu titulu. 

Aplankykime Žagarės miesto šventoves. Senąją 
Šv. apaštalų Petro ir Pauliaus bažnyčią (0 (Miesto a. 1) 
garsina Barboros Žagarietės kultas. Šios pamaldumu 
garsėjusios dvarininkės palaikai buvo Senosios Žagarės 
bažnyčios rūsyje, bet sovietams 1963 m. uždarius šven- 
tovę, gegužės mėnesį jie dingo. Aplankykime ir naująją 
Šv. apaštalų Petro ir Pauliaus bažnyčią (P (Švetės g. 1). 
Pasigrožėkime renesansinių formų architektūra, vidu- 
ję - XVII a. drobėmis, šventųjų, Kryžiaus kelio paveiks- 
lais. Nuo naujosios Šv. apaštalų Petro ir Pauliaus bažny- 
čios grįžkime Žagarės dvaro link. 

Žagarės dvaras (B yra miesto šiaurės rytuose, Ža- 
gariškių kaime. Užsukime į vieną didžiausių Lietuvoje 
išlikusių dvaro sodybų. Apžiūrėkime išlikusius dvaro rū- 
mus, keletą namų, maniežą, arklides, pieninę, vėjo malū- 
ną, ratinę, ledainę, sandėlį. Šiuo metu Žagarės dvaro so- 
dyba priklauso Žagarės regioniniam parkui - siekiama 
atkurti dvarą. Pasivaikščiokime viename puošniausių 
ir įdomiausių parkų Lietuvoje. Dvaro arklidės prikeltos 
naujam gyvenimui. Autentiško interjero arklidėse augi- 
nami ir veisiami Hanoverio veislės žirgai, vyksta įvairūs 
žirgų sporto renginiai (B. 

Esame Žagarės regioniniame parke (B, kuris apima 
daugiau nei 7 tūkst. ha teritoriją. Joje yra daug lankytinų 
regioninio parko objektų. Vienas jų - į pietvakarius nuo 
Žagarės miesto, kur teka Švėtės upė, besidriekiantis ilgas 
ir siauras kalvagūbris - Žagarės ozas. Keliaukime pasi- 
grožėti juo ir kitais regioninio parko turtais. « 


Žagarės dvaro rūmai 

£3 švč. Mergelės Marijos Ėmimo 

į dangų bažnyčia 

1526 m. Joniškyje Vilniaus vyskupas Jonas pastatė 
medinę bažnytėlę. Prie jos ėmė kurtis gyvenvietė, pava- 
dinta Joniškiu - pagal vyskupo vardą. Vietoj senosios 
bažnyčios XVII a. iškilo nauja renesansinė šventovė. Ne 
kartą gaisrų ir mūšių niokota bažnyčia 1895-1901 m. 
perstatyta į dabartinę Švč. Mergelės Marijos Ėmimo 
į dangų bažnyčią (Bažnyčios g. 2). Joniškio šventovė 
įspūdinga savo eklektinėmis formomis, neorenesanso 
ir viduramžių architektūros deriniu, į dangų kylančiu 
gražiu bokštu ir pusapskritės arkos įėjimu. Bažnyčios 
išorę taip pat puošia nišose įkomponuotos šventųjų 
skulptūros. Interjerą puošia 1905 m. įrengti 7 altoriai, 
eklektinio stiliaus sakykla, senosios Joniškio bažnytėlės 
vargonai, sienų tapyba. 


Krepšinio muziejus 

2009 m. Joniškyje buvo įkurtas pirmasis Krep- 
šinio muziejus Lietuvoje. Krepšinio gerbėjai ir visi 
besidomintys šia sporto šaka muziejuje gali artimiau 





Krepšinio muziejaus ekspozicija 

susipažinti su žymiausiais mūsų šalies krepšinio lai- 
mėjimais, pamatyti istorinių nuotraukų, medalių, tro- 
fėjų, krepšininkų marškinėlių ir batelių su autografais. 
Specialus kambarys įrengtas 1937 m. Lietuvos vyrų 
rinktinės pergalei Europos čempionate pažymėti. Mu- 
ziejus supažindina tiek su Lietuvos, tiek su Joniškio 
miesto krepšinio istorija. 

Kiekvienas norintis gali pasirašyti ant koridoriaus 
sienos kabančio didelio stendo su Lietuvos krepšinin- 
kų nuotraukomis. Muziejų aplankė per 2 500 žmonių 
iš Lietuvos ir užsienio, taip pat Lietuvos tautinio olim- 
pinio komiteto prezidentas Artūras Poviliūnas, legen- 
dinis krepšinio treneris Vladas Garastas ir kiti žymūs 
su krepšiniu susiję asmenys. 

(D www.joniskiokrepsiniomuziejus.lt 


SKAISTGIRYS 
EB šv. Jursio bažnyčia 

Pirmoji Skaistgirio bažnytėlė statyta XVIII a. Vie- 
toj senosios šventovės dabartinė mūrinė Šv. Jurgio baž- 
nyčia iškilo 1836 m. (kitais duomenimis - 1838 m.). 
Jos statyba rūpinosi kunigas Juozapas Jucevičius, grafas 
Platonas Zubovas ir patys parapijiečiai. 

Baltuojanti Skaistgirio bažnyčia - neorenesansi- 
nė šventovė su į viršų kylančiu trijų tarpsnių bokštu. 
Jis labai puošnus - su piliastrais, arkiniu langu ir pi- 
ramidės formos stogeliu. Bažnyčioje įrengti trys medi- 
niai baroko stiliaus altoriai, skamba eklektinių formų 
XIX a. pab. - XX a. pr. vargonų prospektas. Vargonai 
puošti trikampiais frontonais, drožiniais, mažais deko- 
ruotais bokšteliais. Bažnyčios šventoriuje išsidėsčiusios 
XVIII a. pab. - XIX a. pr. vietinių meistrų kurtos Kry- 
žiaus kelio stotys, kurios dėl meniškumo eksponuotos 
parodose (skulptūras restauravo Adolfas Šiaulys). 


E Skaistgirio parkas 


Skaistgirio miestelio puošmena - parkas, mėgs- 
tamas tiek vietinių gyventojų, tiek čia apsilankan- 
čių svečių. Pagal architektės J. Šešelgienės projektą 
1963 m. buvo suformuotas miestelio parkas, įrengta 
vasaros estrada, pasivaikščiojimo takeliai. Čia žaliuoja 
paplitę tiek įprasti, tiek retesni, introdukuoti, Lietuvo- 
je natūraliai neaugantys medžiai, - balzaminis kėnis, 
kedrinė pušis, tujos, geltonais ir raudonais žiedais žy- 
dintys kaštanai ir kiti įdomūs augalai. Iš viso - 96 rū- 
šys ir formos. Čia vyksta miestelio renginiai, koncer- 
tai, teatralizuoti vaidinimai. 

Senoji Žagarė pradėjo augti Raktės piliakalnio pa- 
pėdėje, ant kurio, manoma, stovėjusi Raktės pilis, vo- 
kiečių kronikose minima nuo XII a. pab. Naujoji Žaga- 
rė pradėjo augti aplink Vilniaus vyskupo dvarą XVI a. 
1905 m. Naujoji Žagarė pasiskelbė respublika, gyva- 
vusia keletą savaičių. Įdomu tai, kad dabartinį Žagarės 
miestą iki tarpukario sudarė du atskiri miestai, kuriuos 
vieną nuo kito skyrė Švėtės upė. Abu miestai turėjo po 
atskirą bažnyčią, dvarą, atskiras žydų kapines. Žagarės 
miesto herbe taip pat įamžinti dviejų miestų simboliai — 
du sujungti raktai. Visas Žagarės miestas yra unikalus, 
nes iki šių dienų išsaugojęs senąjį XVI a. gatvių tinklą, 
atskiras aikštes, raudonų plytų namus. Senoji Žagarė 
paskelbta urbanistikos paminklu. Išskirtinė ir Žaga- 
rės gamta, kurioje prigijo atvežtinės, dabar jau visoje 
Lietuvoje garsios vyšnios - žagarvyšnės. 2005 m. buvo 
surengtas pirmasis Žagarės vyšnių festivalis, vykstantis 
kasmet ir sulaukiantis svečių iš visos Lietuvos. 





Barboros Žagarietės kripta senosios Žagarės bažnyčioje 


Senojoje Žagarėje stovinti senoji Šv. apaštalų Pe- 
tro ir Pauliaus bažnyčia garsėja Barboros Žagarietės 
kultu, todėl dar vadinama Barboros Žagarietės baž- 
nyčia. Ši jauna mergina, vietos dvarininkė Barbora 
Umiastauskaitė (1628-1648), buvo įstojusi į vienuoly- 
ną, o būdama dvidešimties metų, gindamasi nuo tėvo, 
iššoko pro langą. Barboros palaikai buvo perkelti į 
1712 m. statytą senąją bažnyčią (pirmoji čia stovėjo 
XV a.). Pasakojama, kad pasimeldę prie šios mergi- 
nos kapo, žmonės pasveikdavę, sulaukdavę malonių. 

1963 m., sovietų valdžiai uždarius bažnyčią, dingo ir 
Barboros Žagarietės palaikai. Ši renesansinio stiliaus 
šventovė su bokšteliu - gana santūrių formų, tačiau 
vertinama dėl savo autentiškumo. 

Senosios Žagarės Šv. apaštalų Petro ir Pauliaus bažnyčios vidus 


1805 m. pastatyta bažnyčia tituluota senosios baž- 
nyčios titulu — Šv. apaštalų Petro ir Pauliaus. Visame 
renesansinių formų bažnyčios fasade dominuoja stam- 
bus keturkampis bokštas, suteikiantis šventovei tvirto- 
vės įspūdį. Bokšte kabo varpai, o bažnyčioje - šventųjų 
paveikslai su aptaisais, italų dailininko kurti Kryžiaus 
kelio paveikslai. 


Žagarės dvaro sodyba - miesto įžymybė, dabar pri- 
klausanti Žagarės regioninio parko direkcijai. XVIII a. 
dvarą valdė grafas Platonas Zubovas, o 1858 m. Žaga- 





Žagarės žirgynas 

Poilsio aikštelė Žagarės dvaro parke 


rės dvarą įsigijo Naryškinų giminė, kuriems valdant 
dvaras suklestėjo. Naryškinai dvarą pavertė įspūdinga 
šeimos rezidencija, kurioje išsiskyrė baltuojantys „U“ 
formos rūmai su kolonomis ir Naryškinų šeimos her- 
bu. Juose buvo 60 kambarių, puošnios koklių krosnys. 
Ne mažiau svarbūs ir ūkiniai dvaro pastatai: raudonų 
plytų darbininkų namai, modernios arklidės su dide- 
liu (70 m ilgio) maniežu ir ratine, svirnas, stačiatikių 
šventiko namas ir kiti statiniai. Viena svarbiausių dvaro 
ansamblio dalių - apie 70 ha parkas, kurį 1898 m. su- 
projektavo Georgas Kuphaltas. Parke driekėsi takeliai, 
medžių alėjos, augo net apie 200 želdinių. 

Žagarės dvare stovi ir didingas vėjo malūnas, sta- 
tytas 1770-1780 m. Šis olandiškojo tipo statinys - ke- 
purinis, mūrytas iš lauko akmenų. 1979 m. vėjo malū- 
nas buvo restauruotas. 


Žagarės žirgynas 

Žagarės žirgynas - tai miesto simbolis, vienas se- 
niausių žirgynų Lietuvoje. Jis įkurtas 1899 m. dvarinin- 
ko Aleksandro Naryškino iniciatyva. Žirgyno pasta- 
tų ansamblis - labai išraiškingų formų, su penkeriais 
vartais, bokšteliu ir erdviu maniežu. Žirgyno arklidžių 
gardai buvo labai prašmatnūs - modernūs įrengimai su 

keraminių plytelių grindiniais buvo atvežti net iš An- 
glijos. Žirgyno manieže vyko žirgų parodos, dailiojo 
jojimo demonstravimas, žirgų varžybos. Šiuo metu žir- 
gyne puoselėjamos dvaro žirgyno tradicijos ir augina- 
ma per 300 Hanoverio veislės žirgų. Privačiame žirgyne 
įsikūrusi žirgų augintojų asociacija, vyksta įvairūs žirgų 
sporto renginiai, parodos, treniruojasi profesionalai. 


EB Žagarės regioninis parkas 

Žagarės regioninis parkas įkurtas 1992 m. Žiem- 
galos lygumos pietvakarinėje dalyje. Regioniniame 
parke siekiama išsaugoti krašto gyvenamąsias vietoves, 
Žagarės mišką, kuris sudaro daugiau nei pusę parko te- 
ritorijos, Rukuižių mišką, Mūšos Tyrelio pelkę, Švėtės 
upę, kitus gamtos turtus, taip pat krašto augaliją, gyvū- 
niją. Regioniniam parkui priklauso 17 draustinių (9 iš 
jų nepatenka į parko teritoriją). Parką galime pažinti 
ir keliaudami specialiais maršrutais, vienas jų - Poilsio 
kelias, kuriame driekiasi Ozo pažintinis takas, supažin- 
dinantis su Žagarės ozu. Ozas - ilgiausias (8 km) kal- 
vagūbris Lietuvoje, suformuotas ledynų. Aplink kalvą 
plyti lygumos, todėl ozas atrodo išties įspūdingai. Take 
įrengtos pavėsinės, apžvalgos bokštai, kur galime pail- 
sėti ir pasigrožėti gamta. 

Vykime į Žemaitijos pakraštį, netoli pasienio su 
Latvija, - kalvotą Akmenės kraštą, garsėjantį gamtos 
lobiais: Ventos regioniniu parku, Papilės geologiniu 
draustiniu, žymiuoju Kamanų valstybiniu gamtiniu 
rezervatu ir kitomis ne mažiau įdomiomis vietovėmis. 

Kelionę pradėkime nuo Naujosios Akmenės mies- 
to EB, kuris yra Akmenės rajono savivaldybės centras, - 
vienas jauniausių krašto miestų, pradėjęs kurtis nuo 
1948 m. kaip gyvenvietė cemento gamyklos statybinin- 
kams. Karpėnų kaime pradėti statyti pirmieji gyvena- 
mieji pastatai, o seniausioje Naujosios Akmenės Tai- 

kos g. gyvenamieji namai pastatyti 1949 m. Po kelerių 
metų buvo apstatyta ir Nepriklausomybės g., o vietovė 
pavadinta Naująja Akmene. Įdomu apžiūrėti sovietme- 
čiu iškilusius pastatus - kultūros centrą (Nepriklauso- 
mybės al. 25), L. Petravičiaus aikštėje įsikūrusią Akme- 
nės rajono savivaldybę, miestui valandas skaičiuojantį 
laikrodį. S. Nėries g. 25A stovi moderni Šv. Dvasios 
Atsiuntimo bažnyčia €2, pastatyta 1998 m. 

Išvažiavus iš Naujosios Akmenės reikia sukti į 
156 kelią (Akmenės kryptimi). Už 11 km, dar nepri- 
važiavus Akmenės miesto, pasiekiamas Dabikinės 
kaimas, garsėjantis buvusiu grafo Vladimiro Zubovo 
dvaru Ed. Jis stovi prie kelio Naujoji Akmenė-Akmenė, 
šalia Dabikinės upelio. Išlikę dvaro rūmai, keletas ūki- 
nių pastatų, taip pat liepų alėjos, kuriomis pasiekiamas 
tvenkinys ir upelis. Dabikinėje 1907 m. gimė Panevėžio 
dramos teatro įkūrėjas Juozas Miltinis. 

Už poros kilometrų - ir Akmenės miestas. Jo istorija 
siekia XVI a., kai karalius Žygimantas Senasis leido pra- 
dėti kurti Akmenės miestelį. 1912 m. iškilo neogotikos 
stiliaus Šv. Onos bažnyčia (K. Kasakausko g. 5). Toje pa- 
čioje gatvėje (nr. 17) nuo 2007 m. veikia Akmenės krašto 
muziejus €3, stebinantis ne tik istorijos eksponatais, bet 
ir didžiausia Lietuvoje drugelių kolekcija bei surinkta 
per 2 tūkst. mineralų ekspocizija. Kadagių g. pasieksime 
ir pušyną, kuriame įkurtas Akmenės gamtos ir kultūros 
parkas, €3 - svarbiausių miesto švenčių vieta. 

Akmenės apylinkės 


Į šiaurės vakarus nuo Akmenės miesto plyti sau- 
goma teritorija - Kamanų valstybinis gamtinis rezer- 
vatas, įkurtas tam, kad būtų išsaugota vertingiausia 
pelkė Šiaurės Lietuvoje, jos kraštovaizdis. Rezervato 
direkcija įsikūrusi Akmenės II kaime (2 km į šiau- 
rę nuo Akmenės). Čia įrengtas modernus lankytojų 
centras, su gamtos turtais supažindinantis vaizdine 
medžiaga. O jei norime patys išvysti rezervato pelkių 
pasaulį, tą padaryti galime tik tam specialiai įrengta- 
me take (3 su gido palyda. 

Apžvelgę padūmavusias pelkes judėkime toliau į 
Ventos miestą (7 km nuo Akmenės). Ventos apylinkėse 
gausu kalkakmenių, arba klinčių, iš kurių gaminamos 
kalkės. Jos buvo deginamos lauko krosnyse arba tiesiog 
klinčių gavybos vietose. Kaip ir Akmenės, Ventos atsi- 
radimas susijęs su gamtos ištekliais. Gyvenvietė kūrėsi 
nuo 1935 m., kai pradėjo veikti viena svarbiausių šalies 
kalkių degyklų. Taip pramoninė vietovė augo ir plėtėsi, 
kol galiausiai 1966 m. iš Bausko ir Purvių kaimo buvo 
suformuota Ventos darbininkų gyvenvietė. Čia plyti ir 
Ventos regioninio parko teritorija €8, apimanti ne tik 
dalį Akmenės, bet ir Mažeikių bei Šiaulių rajonų savi- 
valdybių. Parko draustiniai siekia išsaugoti Ventos upės 
slėnio kraštovaizdį, atodangas su Juros periodo uolienų 
kompleksais, senąsias gyvenvietes ir dvarvietes. Prieš 
judėdami į Papilę, aplankykime ir 2009 m. iškilusią 
Ventos Švč. Mergelės Marijos Nekaltojo Prasidėjimo 
bažnyčią €3 (Ventos g. 26). 

Papilės miestelyje paskutinius savo gyvenimo 
metus praleido lietuvių istorikas Simonas Daukantas 
(1793-1864), čia jis ir palaidotas. Miestelio centre iš- 

Salų ežerėlis (Kamanų valstybinis gamtinis rezervatas) 


NAUJOJI AKMENĖ 
Naujosios Akmenės centras 


1948 m. aplink cemento gamyklą ėmė kurtis 
Naujosios Akmenės gyvenvietė, kuriai miesto sta- 
tusas suteiktas 1965 metais. Naujosios Akmenės 
cemento gamykla tapo viena didžiausių Baltijos 
šalyse, 0 miestas - pramoniniu centru. Miestas 
sparčiai pradėjo augti po teisių suteikimo, 1998 m. 
Naujoji Akmenė gavo savo herbą. Vienas svar- 
biausių statinių mieste - kultūros rūmai - statyti 
1958 m. Šis sovietmečio laikus menantis pastatas 
paskelbtas kultūros paveldo objektu. Restauruotas 
pastatas išsiskiria didingomis kolonomis, skulptū- 
romis ir įdomiu interjeru. Rajono savivaldybė ir 
paštas yra įsikūrę centrinėje L. Petravičiaus aikš- 
tėje. Miestą puošia ir įdomus laikrodis - 28 metrų 
aukščio bokštas, kurio viršūnėje puikuojasi vėtrun- 
gė su miesto įkūrimo metais. Žaluma spindi An- 
tano Čiapo įkurtas botanikos sodas, kuriame auga 
apie 360 rūšių augalų. 


Šv. Dvasios Atsiuntimo bažnyčia 


Šv. Dvasios Atsiuntimo bažnyčia pradėta sta- 
tyti 1989 metais. Vienabokštės, modernių formų ir 
nuožulnaus stogo šventovės architektas - Rimantas 
Zinkus. Šv. Dvasios Atsiuntimo bažnyčia pašven- 
tinta 1999 metais. Jos didingame bokšte skamba 
trys varpai, kuriuos šventovei padovanojo Akme- 
nės rajono savivaldybės Garbės pilietis kunigas 
Gerhardas Langė. 

Akmenės apylinkės 


AKMENĖ 


Dabikinės dvaras 


Dabikinės kaime, Akmenės rajono savivaldybė- 
je, nuo 1554 m. stovėjo dvaras, kurį XIX a. pradė- 
jo valdyti dvarininkas, lietuvių tautinės savimonės 
skatintojas Vladimiras Zubovas. Dabikinės dvaras 
tapo gana žinoma lietuviškos kultūros sklaidos vieta. 
Dvaro sodyba garsėjo čia XIX a. pr. (apie 1902 m.) 
vykusiu kultūros ir švietimo sąjūdžio - Varpinin- 
kų - suvažiavimu. Buvusioje dvaro sodyboje stovi 
1791 m. statytas klasicistinių formų gyvenamasis 
namas, arklidės ir tvartas. 


Akmenės krašto muziejus 


2007 m. Akmenėje pradėjo veikti krašto muzie- 
jus, kurio vadovė - dailininkė, istorikė Lionė Stupu- 
rienė. Muziejuje galime išvysti Stanislovo Sungailos 
surinktų Juros periodo fosilijų ir įvairių mineralų 
kolekciją, kurioje - apie 2 tūkst. eksponatų, surinktų 
per 50 metų. Unikaliausias eksponatas - seniausi pa- 
saulyje fitozauro radiniai (220 mln. metų). Taip pat 
čia eksponuojama didžiausia dieninių drugelių rūšių 
kolekcija Lietuvoje, kurią sukaupė Borisas Izenbe- 
kas, keliaudamas po Sovietų Sąjungą. Iš Azijos, Eu- 
ropos ir Šiaurės Amerikos šalių drugelius gaudavo 
paštu susirašinėdamas su kolekcininkais. Šiuo metu 
muziejuje saugoma apie 5 tūkst. drugelių pavyzdžių 
iš viso pasaulio. Kelios dešimtys drugelių yra jau iš- 
nykę arba nyksta, todėl šie rinkiniai yra labai vertin- 
gi. Veikia ir etnografijos paveldo ekspozicija. 

(D www.akmenesmuziejus.lt 


EB Akmenės gamtos ir kultūros 
parkas 


Akmenės miesto gamtos ir kultūros parkas 
įkurtas labai gražiame kraštovaizdyje - parką supa 
pušynas, Dabikinės upės slėnis, tyvuliuojantis tven- 
kinys ir buvęs smėlio karjeras. Nuo 2002 m. šiame 
gamtos kampelyje vyksta įvairūs miesto kultūriniai 
renginiai — šokių, dainų šventės, vyksta aviacijos 
pasirodymai, automobilių ir motociklų varžybos 
smėlio karjere. Parką puošia iš medžio išdrožtos 
skulptūros, įdomi akmeninė estrada. 


KAMANŲ REZERVATAS 


£2 Kamanų valstybinio gamtinio 
rezervato lankytojų centras 
ir mokomasis takas 


Kamanų rezervatas įkurtas 1979 m. tam, kad 
būtų išsaugotas vertingas krašto pelkių komplek- 

Drugelių ekspozicija Akmenės krašto muziejuje 


kilęs šiam žymiam švietėjui skirtas paminklas €3 - ant 
7 m pjedestalo užkelta S. Daukanto figūra. Bronzinę 
statulą sukūrė žymus skulptorius Vincas Grybas. Ba- 
sanavičiaus g. 6, Simono Daukanto memorialiniame 
muziejuje 0, susipažinsime su istoriko gyvenimu ir 
darbais. Name, kuriame veikia muziejus, S. Daukan- 
tas gyveno 1861-1864 m. Nuo sodybos vingiuojančiu 
akmeniniu taku galima nueiti iki Ventos upės. 

Papilė garsėja ir Juros periodo uolienų atodango- 
mis (0, kurios susiformavusios Ventos upės šlaituo- 
se ir Jurakalnio griovoje. Uolienų sluoksniai slūgso 
120 ha ruože, kuris paskelbtas geologiniu draustiniu. 
Uolienų atodangas galime pasiekti ir eidami Ventos 
regioninio parko Jurakalnio pažintiniu taku. Takas 
vingiuoja ir pro Papilės piliakalnį €8, stūksantį Ventos 
slėnyje. Nuo piliakalnio pasidairykime po žalumos 
turtingas Akmenės krašto apylinkes. * 





Juros periodo atodanga Papilėje 


Akmenės apylinkės 





sas, jį supantys miškai, šiam kraštui būdinga augalija 
ir gyvūnija. Šis įspūdingas gamtos kampelis kviečia 
lankytojus pasivaikščioti įrengtu pažintiniu taku, pa- 
matyti padūmavusias pelkes, ošiantį mišką, žydinčius 
augalus, o jei pasiseks, ir čia gyvenančius gyvūnus. 
Lydintis gidas (vieniems lankytis rezervate neleidžia- 
ma) ne tik aprodys šio rezervato gamtos grožį, bet ir 
papasakos apie pelkių formavimąsi, istorinę rezerva- 
to raidą. Praeisite pro čia pat tyvuliuojančias pelkes, 
Kamanų senežerį, kuriame migracijos metu galima 
pamatyti būrius žąsų ir ančių, jau daugybę metų čia 
augantį pušyną. O Kamanų valstybinio gamtinio re- 
zervato centras kviečia lankytojus pamatyti modernią 
gamtinę ekspoziciją. 

(D www.kamanos.lt 


VENTA 
Ventos regioninis parkas 


Ventos regioninis parkas įkurtas saugoti Ventos slė- 
nio kraštovaizdį, jo vertingus gamtinius ir kultūrinius 
kompleksus, ekosistemą, šiam kraštui būdingą augaliją 
bei gyvūniją. Šiame parke plyti Jurakalnio istorinis-pa- 
žintinis takas, kuriuo keliaudami išvysime Papilės pilia- 
kalnį, nuo įrengtos regyklos atsiveriančią Ventos slėnio 
panoramą, prieisime lauko riedulių kolekciją. Eidami 
šiuo taku susipažinsime su Juros periodo atodanga, vie- 
nu svarbiausių geologinių objektų Lietuvoje. Šioje ato- 
dangoje yra gausu Juros periodo fosilijų. 


EB švč. Mergelės Marijos Nekaltojo 

Prasidėjimo bažnyčia 

Venta - vienas jauniausių miestų, įsikūręs vaiz- 
dingame Akmenės kraštovaizdyje, kuriame vingiuoja 
Ventos upė. Ventos bažnyčia pastatyta labai neseniai - 
2009-aisiais. Tai Lietuvos tūkstantmečio šventovė, nes 
vienintelė Lietuvoje iškilo 2009 metais. Pirmoji laikina 
bažnyčia buvo įsteigta 1991 m. vaikų darželio patalpo- 
se, 0 2004 m. buvo išlieti naujos, dabartinės bažnyčios 
pamatai. Medinė Švč. Mergelės Marijos Nekaltojo Pra- 
sidėjimo bažnyčia - santūrių formų, vienabokštė. 


PAPILĖ 
E2 Simono Daukanto paminklas 


Papilės miestelyje stovi Simono Daukanto (1793- 
1864) skulptūra. Taip šį vieną žymiausių XIX a. Lie- 
tuvos istorikų ir rašytojų S. Daukantą pagerbė Vincas 
Grybas, 1928 m. sukūręs jam paminklą. Paskutinius 
trejus savo gyvenimo metus šis žymus visuomenės vei- 
kėjas praleido Papilėje, čia jis ir palaidotas. Tai vienas 
įspūdingiausių skulptoriaus V. Grybo darbų. 


Akmenės apylinkės 





Simono Daukanto muziejus Papilėje 


E) Simono Daukanto memorialinis 

muziejus 

Papilėje Simono Daukanto atminimą saugo ir 
1986 m. įkurtas memorialinis muziejus. Kunigo Igno 
Vaišvilos statytas namas-muziejus — autentiška sody- 
ba, kurioje istorikas S. Daukantas gyveno iki pat savo 
mirties. Muziejuje saugoma surinkta svarbi medžiaga 
apie šį žymų šviesuolį, kilusį iš Žemaitijos: tiek paties 
istoriko darbai, tiek žymių žmonių prisiminimai, do- 
kumentinė medžiaga, kūriniai, įamžinantys švietėją. 
Įdomiausias ir svarbiausias muziejaus eksponatas - pa- 
ties S. Daukanto pasigaminta kėdė. Prie muziejaus sau- 
goma S. Daukanto antkapinė plokštė. 
(D www.muziejai.lt/akmene/SDaukanto muz.htm 


€0 Juros periodo atodanga 


Juros periodas - tai prieš 205 mln. metų prasidėjęs 
laikotarpis, palikęs ir mūsų kraštui gamtos turtų - Ju- 
ros periodo uolienų ir fosilijų. Jie randami Ventos re- 
gioninio parko Papilės atodangoje, unikaliame gamtos 
objekte. Šioje vietoje tyvuliavo jūra, o uolienos susifor- 
mavo 60-300 m gylyje. Tik Papilėje susiformavusi ato- 
danga leidžia pamatyti šiuos gamtos lobius. Atodangos 
uolienose randama vandenyse gyvenusių gyvūnų ir 
augalų fosilijų (daugiau nei 300 rūšių). Dalis čia ras- 
tų fosilijų dabar eksponuojamos Vilniaus, Miuncheno, 
Tartu universitetuose, paleontologijos muziejuose. 


Papilės piliakalnis 

Papilės piliakalnis — tai buvusi kultūrinio, ūkinio 
ir religinio gyvenimo vieta, kuriose gyvenvietės kūrėsi 
jau nuo I tūkstantmečio. Ant piliakalnio LDK laikais 
stovėjusi ir Papilės pilis, kurią XIV a. puldinėdavo kry- 
žiuočiai. Šis kultūros paveldo objektas stūkso Ventės 
regioniniame parke, šalia Ventos upės. Piliakalnio pa- 
pėdėje XIX a. buvo įrengtos kapinaitės, kuriose palai- 
dotas Simonas Daukantas. 

Telšių kraštas, įsikūręs Lietuvos šiaurės vakaruose, 
Žemaitijoje, garsėja kalvotu kraštovaizdžiu, mėlynuo- 
jančiais ežerais, miškų masyvais. Čia driekiasi ir dalis 
Žemaitijos nacionalinio parko ir Varnių regioninis par- 
kas. Spalvinga ir įdomi Telšių krašto istorija bei kultūra, 
bet ne mažiau įdomus ir tvirtas žemaitiškas čionykščių 
būdas. Kelionės metu aplankysime Telšių vyskupijos 
buvusį centrą - Varnius. Paklauskime kelio - jei ir nie- 
ko nesuprasime, tačiau turėsime progos pasiklausyti 
tikros žemaitiškos kalbos! 

Kelionę pradėkime Varniuose 68, kurie 1417- 
1864 m. buvo svarbiausias kultūros ir švietimo centras, 
vienijęs šviesiausius to meto LDK žmones. Iš čia po visą 
Lietuvą plito tautinės savimonės idėjos. Varnių miesto 

istoriją galime išgirsti Vyskupystės muziejuje €3 (S. Dau- 
kanto g. 6), kuris įsikūręs senajame kunigų seminarijos 
pastate. O gražiąją Šv. apaštalų Petro ir Pauliaus bažny- 
čią E) išvysime M. Valančiaus g. 4. Šis barokinio stiliaus 
šedevras skambiai vadinamas Varnių katedra. Apžiūrė- 
kime puošnų jos interjerą, vyskupų kriptą. Kita švento- 
vė - Šv. Aleksandro bažnyčia €8 - stovi Vytauto g. 10/1, 
ją pasieksime nuo M. Valančiaus g. eidami Birutės gatve. 

Aplankykime ir Varnių regioninį parką, įkurtą eže- 
ringoje Žemaitijos vietovėje, į rytus nuo Varnių miesto. 
Nuo Varnių pasukę į 3230 kelią, o paskui ir į 4628 ke- 
lią, pasieksime prie Lūksto ežero ir Varnelės upės įsikū- 
rusį Graužų kaimą. Jame driekiasi Debesnų botaninis 
takas (69, supažindinantis su pelkių gamtovaizdžiu. 

Išvažiavę į 160 kelią (Varniai-Telšiai) vyksime 
šiaurės kryptimi. Iš pagrindinio kelio pasukime, kai 
pamatysime nuorodą į Jomantus, o šalia Jomantų esan- 
čiame miške įrengtas miško paslapčių pilnas pažintinis 
takas (9. Pasivaikščiokime šiuo taku ir susipažinkime su 
mišku, miško nauda žmogui, miškininko darbu ir kt. 

Iš Jomantų traukiame toliau, Telšių link ir už 12 km 
privažiuosime Rainius. Aplankykime Kančios koply- 
čią WA, susipažinkime su skaudžia šios vietovės istorija. 
Dar neskubėkime į Žemaitijos sostinę, grįžkime 3 km 
iki Viešvėnų I ir vykime į Luokę. Pakeliui užsukime į 
Biržuvėnų dvarą €3, atgimusį naujam gyvenimui. Čia 
išvysime buvusią dvaro sodybą su įdomiu kiemu, me- 
nančiu XVIII a., taip pat kapinaites, netoliese stūksantį 
Biržuvėnų piliakalnį, almantį šaltinėlį. Apsižiūrėję dvare, 
sukime į Luokę. 

Luokė 3 - vienas seniausių Žemaitijos miestelių. 
Pasivaikščiokime praeities dvasia alsuojančiame mies- 

Šatrijos kalnas 


Archeloginiai tyrinėjimai rodo, kad Varnių apy- 
linkėse žmonės gyvenę jau akmens amžiuje — Varnių 
duburyje aptikta apie 40 akmens amžiaus stovyklų. 
Šioje teritorijoje gyvenusi senovės žemaičių gentis. 
Senoji gyvenvietė XIII a. formavosi dešiniajame Var- 
nės upės krante, nuo čia kilęs ir miesto pavadinimas. 
1417 m. įsteigus žemaičių vyskupystę, jos centras su- 
sidarė kairiajame upės krante vietoj senojo tikėjimo 
vietovės. Ši vieta pavadinta Medininkais. 

Nuo XVI a. ir Medininkai pradėti vadinti Var- 
niais, čia buvęs Žemaičių vyskupijos centras, sto- 
vėjusi Varnių katedra (dabar vadinama Šv. apašta- 
lų Petro ir Pauliaus bažnyčia). 1595 m. Mikalojus 
Daukša Varniuose išvertė ir išleido „Katekizmą,, 
1599 m. - „Postilę“. 1635 m. miesteliui buvo suteik- 
tos Magderburgo teisės. Varnių kunigų seminarijoje, 
statytoje 1767-1770 m., mokėsi būsimasis vyskupas 
Motiejus Valančius, poetai Antanas Strazdas, Anta- 
nas Vienažindys, Antanas Baranauskas. Tarpukariu 
miestas garsėjo amatininkais, gatvės buvo sutvarky- 
tos ir apželdintos. Dabar Varniuose galime aplankyti 
Varnių kunigų seminariją - Žemaičių vyskupystės 
muziejų, dvi Varnių bažnyčias, Motiejaus Valančiaus 
rezidencinį namą, paminklinį biustą vyskupui Mo- 
tiejui Valančiui (skulpt. A. Aleksandravičius, atstaty- 
tas 1990), paminklą vyskupui Merkeliui Giedraičiui 
ir kanauninkui M. Daukšai (skulpt. A. Sakalauskas, 
archit. Linas Jurgaitis, 1999) ir kt. Senojo miesto vie- 
ta paskelbta urbanistikos paminklu. 

Žemaičių vyskupystės muziejus 


Vyskupystės muziejus 

Žemaičių vyskupystės muziejus įsikūrė 
1999 m. buvusiuose Žemaičių kunigų seminarijos 
rūmuose. Tai - vėlyvojo baroko pastatas, pastaty- 
tas 1770 m. vyskupo Jono Dominyko Lopacinskio 
pastangomis. Muziejus pristato XV-XX a. pradžios 
Žemaičių (Medininkų) vyskupiją, kurios centras 
buvo Varniai. Muziejuje rengiamos dailės parodos 
apie Žemaitijos vyskupystės istoriją, susitikimai su 
žymiais žmonėmis, paskaitos, koncertai. Taip pat 
siūlomos teminės ekskursijos. 
(D www.varniai-museum.lt 


Šv. apaštalų Petro ir Pauliaus 

bažnyčia 

Šv. apaštalų Petro ir Pauliaus bažnyčia anks- 
čiau vadinta Varnių katedra. Ji pastatyta 1691 m. 
Pastato statybą finansavo Žemaičių vyskupas Ka- 
zimieras Pacas. Perstatyta 1817 m. po miesto gais- 
ro. Vyskupas J. A. Giedraitis jos remontui skyrė 
15 tūkst. sidabrinių rublių. 1864 m. katedra tapo 
Naujųjų Varnių parapijos bažnyčia. Dabartinė dvi- 
bokštė bažnyčia yra brandžiojo baroko stiliaus. 
Jos viduje yra nemažai meno vertybių: 12 altorių, 
XIX a. vargonai, sakykla, Žemaičių vyskupų nuo- 
traukų galerija, Vyskupo sostas, Vyskupų kripta ir 
kt. Katedros šventoriuje stovi Švč. Mergelės Mari- 
jos statula, sukurta Paryžiuje. Bažnyčioje taip pat 
yra vertingų taikomosios dailės pavyzdžių: XVII- 
XIX a. liturginės tekstilės kolekcija, liturginiai in- 

telyje. Legendomis apipintą Šatrijos kalną (0 pasiek- 
sime nuo Luokės važiuodami į pietvakarius apie 3 km. 
Už 1 km išvysime stūksantį kalną. Užlipkime ant jo ir 
prieš mus atsivers vietos apylinkių panorama. 

Pasimėgavę gamtos vaizdais, grįžkime į Luokę ir 
važiuokime į Tryškius. Judėkime 4605 keliu, vėliau — 
194 keliu tiesiai, kirskime geležinkelio liniją, vėliau 
pasiekę A11 magistralę pasigrožėkime dešinėje pusė- 
je tyvuliuojančiu Balvio ežero. Čia pat — ir Tryškiai 0. 
Tai praeities dvasią išlaikęs miestelis. Miestelio centre ra- 
sime ir gausią akmenų grupę, taip pat mitologinį akme- 
nį, žymintį buvusią alkavietę. Tryškių vakaruose, vos 
už 2 km, Pavirvyčio kaimelyje, išvysime medinius dvaro 
rūmus €2, stovinčius prie Virvyčios upelio. 

Iš 194 kelio pasiekime A11 magistralę ir ja važiuoki- 
me iki Žemaitijos sostinės - Telšių, esančių už maždaug 
20 km. Pakeliui aplankykime Laukstėnų kaimą, kuriame 
tyvuliuoja Laukstėnų ežeras, ošia miškas, kuriame miški- 
ninkai įkūrę žvėryną t su dviem apžvalgos aikštelėmis. 

Stabtelėkime aplankyti Džiuginėnų dvaro (B, kuria- 
me vaikščiodavo ir lietuvių rašytoja Žemaitė. 

Toliau vykime į Telšius €8 - buvusį kultūros, švie- 
timo ir dabartinį vyskupijos centrą, miestą ant septynių 
kalvų, prie mėlynuojančio Masčio ežero. Miesto centre, 
ant Insulos kalvos, stovi Šv. Antano Paduviečio kated- 
ra Ū3, vėliau tapusi Telšių vyskupijos katedra (1926 m.), 
buvęs bernardinų vienuolyno kompleksas ir vyskupų 
rūmai (8. O ant rytinės - Vilniaus kalvos - stovi pir- 
moji Telšių katalikų šventovė - Švč. Mergelės Marijos 
Ėmimo į dangų bažnyčia. Traukime apžiūrėti ir trečios 
šio miesto šventovės - Šv. Mikalojaus cerkvės (B (Žalgi- 
rio g. 8), reto kubizmo architektūros stiliaus. Aplanky- 
kime ir Telšių sinagogas (0, kurios išsibarsčiusios mies- 
to centre. Viena stovi Aukštojoje g. 3, kita - Telšės g. 5, 
trečioji - Sinagogos g. 4. 

Muziejaus g. 31 užsukime į Žemaičių muziejų 
„Alka“ 0, kuriame eksponuojami lietuvių menininkų 
dailės kūriniai, įvairių stilių baldai, gobelenai, etnogra- 
finiai rinkiniai, pasakojantys apie Žemaitijos senolių 
buitį. Išskirtinis Telšių miesto kampelis - Alfredo Jonušo 
žemaitiška-japoniška-kiniška sodyba-muziejus "4 (Mu- 
ziejaus g. 88). Įdomus žemaitiškos, japoniškos ir kinų 
kultūros derinys traukia turistus. 

Aplankykime paskutinį kelionės tašką - Žemaitijos 
kaimo muziejų 2 (Malūno g. 5). Čia, senųjų sodybų ap- 
suptyje, žemaitiškoje aplinkoje, ir baikime kelionę. a 


Turėdami daugiau laiko, galite užsukti į Pavandenę 
(12 km į rytus nuo Varnių). Sklepkalnyje dar galima 
pamatyti unikalių Sakelių giminės kapų — kolumba- 
riumo likučių. 

Vyskupų kripta Šv. apaštalų Petro ir Pauliaus bažnyčioje 


dai ir kiti reikmenys. Bažnyčios kriptoje palaidota 10 
žemaičių vyskupų. Vyskupų kriptą galima apžiūrėti iš 
anksto susitarę su Žemaičių vyskupystės muziejumi. 
2012 m. vasarą kriptoje prasidės remontas ir palaikai 
laikinai bus išnešti. 
6) Šv. Aleksandro bažnyčia 

Šv. Aleksandro bažnyčia — viena pirmųjų šven- 
tovių Žemaitijoje, pastatyta 1413 m. paties Vytauto 
Didžiojo, iš karto po žemaičių krikšto. Šio bažnyčios 
fundatoriaus garbei Varnių šventovė buvo pavadin- 
ta jo vardu (Aleksandras - Vytauto krikšto vardas). 
1418 m. žemaičiams sukilus bažnyčia buvo sudeginta, 
o 1421 m. vėl atstatyta. Ji minima ir 1637 m. Varnių 
miesto inventoriuje. Dabartinė vėlyvojo baroko ir liau- 
dies architektūros stiliaus bažnyčia pastatyta 1770 m., 
1938 m. rekonstruota, dar kartą atnaujinta atkūrus Ne- 
priklausomybę. Paskelbta kultūros paveldo objektu. 


6 Debesnų pelkės botaninis takas 

Varnių regioniniame parke įrengtas vaizdingas 
maršrutas - Debesnų pelkės botaninis takas. Keliau- 
dami pėsčiomis pamatysime pelkei būdingas augalų 
rūšis, čia gyvenančius gyvūnus. Pelkėje auga keletas 
retų augalų rūšių, įrašytų į Lietuvos raudonąją knygą: 
dėmėtosios gegūnės, žalsvažiedės blandys, vyriškosios 
gegužraibės; gyvena paukščiai: švygždos, griežlės, ger- 
vės, tetervinai, perkūno oželiai. Pažintinio tako ilgis — 
apie 2 km, pats takas yra medinis, šalia įrengti infor- 
maciniai stendai, rodyklės. Iš viso rasime 12 stotelių, 
kuriose pateikiami ne tik aplink augančių augalų apra- 
šymai, bet ir jų iliustracijos. Geriausias ekskursijų lai- 
kas — liepos-rugpjūčio mėnesiais. 


JOMANTAI 
03 Jomantų miško pažintinis takas 


Pažintinis takas driekiasi Jomantų miške, tai Var- 
nių regioninio parko dalis. Eidami taku galime pasigro- 
žėti gamtos paminklais: Jomantų ir Triliemeniu ąžuo- 
lais, Jomantų akmeniu, Aklaežeriu - unikaliu ežerėliu, 
kuriame kasmet kinta vandens lygis. Take įrengti infor- 
maciniai stendai, poilsio aikštelės, įvairūs atrakcionai. 

RAINIAI 
Kančios koplyčia 


Antrojo pasaulinio karo pradžioje, 1941 m. birže- 
lio 25-26 d., Rainių miškelyje raudonarmiečiai žiauriai 
nukankino 76 politinius kalinius. Tragedijai atminti Rai- 
niuose pastatyta Kančios koplyčia. Koplyčia pašventinta 
1991 m. minint 50-ąsias kankinių nužudymo metines. 
Koplyčios lubas puošia freskos (aut. A. Kmieliauskas). 
Languose vitražai, vaizduojantys kančią (aut. A. Dovy- 
dėnas). Miškelyje, esančiame šalia koplyčios, pastatytas 
kryžius nukankintiems kaliniams atminti. 








Rainių Kančios koplyčia 


LUOKĖ 
13 Biržuvėnų dvaras 


Biržuvėnų dvaras stovi ant sraunios Virvytės 
kranto, netoli Luokės. 1670 m. dvarą pradėjo valdyti 
bajorai Gorskiai, beveik 300 metų buvę dvaro šeimi- 
ninkais. XIX a. buvo vykdoma dvaro rekonstrukcija. 
XX a. pr. dvare veikė kartono fabrikas. 1940 m. dvaras 
nacionalizuotas. 2004 m. sudegė gyvenamasis namas, 
atstatytas 2011 m. pagal buvusią autentišką išvaizdą. 
2005 m. dvare buvo rasti Gorskių giminės porceliano 
indai, perduoti Žemaičių vyskupystės muziejui. Itin 
vertingi išlikę pastatai: oficina, arklidė, vežiminė, dar- 


Varniai-Rainiai-Luokė-Tryškiai-Telšiai 335 


Po Telšių kraštą 


Č - aš “4 L „3 24 
a A SN 1 
L s a 


A B 


Biržuvėnų dvaro gyvenamasis namas 


žinės su užvažiuojamaisiais tiltais ir kt. Dvaro teritori- 
joje stovi koplytstulpis, yra Gorskių šeimos, vokiečių 
karių kapinės, medinis skenduolių kryžius, Biržuvėnų 
piliakalnis, šaltinis „Laumės pėda“. Pasak padavimų, 
vanduo iš šio šaltinio stebuklingas - jis gali sugrąžinti 
jaunystę ir sveikatą. 


00 Luokės miestelis 


Luokė - labai senas Žemaitijos miestelis, urba- 
nistikos paminklas. Jis įsikūręs prie Vaidžio upelio, 
Šatrijos kalno, apsuptas miškų. 1416 m. Luokėje buvo 
pastatyta viena pirmųjų bažnyčių Žemaitijoje. Nuo 
XVI a. miestelis garsėjęs gyvulių turgumis ir mugė- 
mis. Luokė turėjusi ir savo svorio matą - „Luokės 
matą“. Miestelis daug kartų kentėjo nuo gaisrų, daž- 
nai pritrūkdavę vandens jiems gesinti, todėl 1911 m. 
išdegė visa vakarinė miestelio dalis. XIX a. antrojoje 
pusėje Luokė pagarsėjo jos girioje plėšikavusiu Tadu 
Blinda (Lietuvos „Robinu Hudu“), 1877 m. žuvusiu 
Luokės miestelyje nuo vietos žmonių rankų. Gre- 
ta Luokės esančioje Bivainės girioje žaliuoja ir Tado 
Blindos pušis. Miestelio viduryje stovi medinė Visų 
Šventųjų bažnyčia. 


€0) Šatrijos kalnas 


Netoli Luokės jau ilgus amžius stovi legendomis 
apipintas Šatrijos kalnas. Žmonės pasakoja, kad tai 
buvusi raganų susibūrimo vieta. Raganos apipylusios 
žemėmis bažnyčią ir taip atsiradęs kalnas. Per archeo- 
loginius kasinėjimus čia buvo rasta IX-XII a. deginti- 
nių kapų, laidojimo urnų, gintaro ir stiklo papuošalų, 
akmens kirvukų. Archeologai mano, kad ant kalno sto- 
vėjusi medinė pilis, o kalno apylinkėse žmonės gyvenę 
jau I tūkstantmetyje. Kalno aukštis - 228 m virš jūros 
lygio. Nuo jo atsiveria plati panorama: tolumoje matyti 
Medvėgalio, Girgždūtės, Sprūdės piliakalniai. 

TRYŠKIAI 


Senoji miestelio dalis 

Istoriniuose šaltiniuose Tryškiai pirmą kartą mi- 
nimi 1537 m., nors vietovė žinoma nuo XV a. Mies- 
telyje stovi medinė Tryškių Švč. Trejybės bažnyčia, 
pastatyta 1751 m., 1804 m. šalia šventovės iškilusi 
varpinė. Bažnyčia yra liaudies baroko formų, vie- 
nabokštė, garsėja barokiniais altoriais, kurie puoš- 
ti medžio skulptūromis. Vertingas ir Švč. Mergelės 
Marijos Škaplierinės paveikslas, puoštas aptaisais. 
Miestelyje yra ir Tryškių Šv. Florijono koplytstulpis, 
pastatytas XIX a. viduryje. Tryškiuose išlikęs senasis 
gatvių tinklas, aikštės planas, todėl miestelis paskelb- 
tas urbanistikos paminklu. Turistų dėmesio sulaukia 
ir bene vienintelis Telšių krašte mitologinis-sakralinis 
akmuo - alkakmenis su smailiadugniu dubeniu bei 
akmenų grupė pačiame miestelio centre. 





Rašytojos Lazdynų Pelėdos kapas Tryškių kapinėse 


Pavirvyčio dvaras 


Pavirvyčio dvaras, pastatytas XVIII a., - vienas iš 
Telšių krašte išlikusių medinių dvarų. Jis priklausė didi- 
kams Šemetoms. Jų dukrą Mortą įsimylėjęs Napoleono 
žygyje į Maskvą vykęs jaunas prancūzų karininkas Pjeras 
Druvė. Sumuštai Napoleono kariuomenei grįžtant atgal, 
Pjeras atjojo į Pavirvyčio dvarą ir pasipiršo Mortai. Tėvai 
šiai santuokai nepritarė, todėl jaunuoliai naktį slapta pa- 
bėgo į Prancūziją. Kelis metus gyvenę Burgundijoje, vė- 
liau ėmė lankytis ir Pavirvyčio dvare. Druvė giminė dva- 
re gyveno iki 1919 m. Dvaras buvęs Lietuvos šviesuolių 
traukos centru: jame lankėsi rašytojos Gabrielė Petkevi- 
čaitė-Bitė, Marija Pečkauskaitė (Šatrijos Ragana), pirmų- 
jų lietuviškų kalendorių leidėjas Laurynas Ivinskis. Nuo 
1991 m. dvaras priklauso Michalauskams, nuo 2008 m. 
pradėtas restauruoti. Netoli dvaro įrengta poilsiavietė su 
laužavietėmis, vietos palapinėms, turistai gali nakvoti ir 
pačiame Pavirvyčio dvarelyje. 

LAUKSTĖNAI 
Laukstėnų žvėrinčius 

Laukstėnų žvėrinčius įsikūręs Ubiškės girininkijo- 
je, Laukstėnų kaime. 1996 m. jame buvo apgyvendin- 
ti pirmieji žvėrys. Žvėrinčiuje įrengtas 14,7 ha ploto 
miško aptvaras šernams, danieliams ir muflonams bei 
atskiras 2,4 ha plotas vilkams. Taip pat žvėrinčiuje ga- 
lime pamatyti stirnų, lūšių, rudąjį lokį ir didįjį apuoką. 
Lankytojų patogumui įrengtos dvi apžvalgos aikštelės, 
žaidimų aikštelė vaikams, stendas su populiariausiais 
Lietuvos paukščiais ir žvėrimis. 





Lūšis Laukstėnų žvėrinčiuje 


DŽIUGINĖNAI 


Džiuginėnų dvaras 

Prie garsiojo Džiuginėnų piliakalnio, kurį, pasak 
legendų, supylė Telšių miesto įkūrėjas milžinas Džiugas, 
stovi Džiuginėnų dvaras. XVI a. pab. - XVII a. pr. dvare 
įsikūrė bajorai Nagurskiai, o XVIII a. - Gorskiai. Pa- 
grindinis dvaro pastatas buvo pastatytas XVIII a. pab., 
tuo laiku įkurtas ir parkas. Dvaras garsėjo ir puošniu 
interjeru, pagrindiniame salone stovėjo stilingi baldai, 
kabėjo daug paveikslų. 1864-1865 m. dvare gyveno 
ir tarnavo būsimoji rašytoja Julija Beniuševičiūtė-Žy- 
mantienė, žinoma Žemaitės slapyvardžiu. 1890 m. dva- 
ro sodyba atiteko garsiam Varšuvos chirurgui, medici- 
nos mokslų daktarui Severinui Perkovskiui, nes jis vedė 
Zigmanto Gorskio dukrą Vandą Teresę. Nuo 1928 m. 
dvare gyveno ir kita žymi asmenybė - dailės tyrinėto- 
jas, grafikas, fotografas Juzefas Perkovskis (1896-1940). 
Antrojo pasaulinio karo metais dvaro sodybos struk- 
tūra buvo pakeista, sovietmečiu pakeistas dvaro vidus. 
Dvaro sodyboje išlikęs gyvenamasis namas, virtuvės 
pastatas, ledainė, daržinė ir parko fragmentai. 

Džiuginėnų dvaro gyvenamasis namas 


TELŠIAI 
(D Telšių miestas 


Telšiai tituluojami Žemaitijos sostine, laikomi Že- 
maitijos katalikybės centru. Pirmą kartą Telšių vardas 
paminėtas 1450 m. XVII a. pab. Telšiai buvo žinomi kaip 
Žemaičių kultūrinis ir politinis centras. 1791 m. karalius 
Stanislovas Augustas Poniatovskis suteikė laisvojo mies- 
to teises ir herbą. XIX a. pab. miestas pradėjo klestėti: 
veikė Goldnerio vaistinė, taupomoji kasa, teatras, kuria- 
me 1908 m. surengtas pirmasis lietuviškas spektaklis- 
koncertas. Nepriklausomybės metais Telšiai tapo vienu 
žymiausių švietimo ir kultūros centrų. Veikė berniukų ir 
mergaičių gimnazijos, mokytojų seminarija. 1931 m. su- 
sibūrė Žemaičių senovės mėgėjų draugija, buvo įkurtas 
„Alkos“ muziejus. 1926 m. miestas tapo Telšių vyskupi- 
jos sostine. Sovietmetis lėmė tolesnį pramoninį miesto 
vystymąsi. Telšių senamiestis, kuriame išsaugotas auten- 
tiškas gatvių tinklas, aikštės planas, erdvinė struktūra, 
paskelbtas urbanistikos paminklu. Mieste gausu kultū- 
ros paveldo objektais paskelbtų pastatų: Muziejaus g. 31 
stovintis Žemaičių „Alkos“ muziejaus pastatas, Gedimi- 
no g. 8, 17 esantis raudonų plytų buvęs spirito gamyklos 
pastatų kompleksas, Iždinės g. 11 - buvusi aukštoji rabi- 
nų mokykla, veikusi 1873-1940 m. Tai vienintelis Lietu- 
vos miestas, kuriame gausu meškos simbolių, nes meška 
buvo vaizduojama istoriniame Žemaitijos herbe. Insulos 
kalvos šlaite įrengta „Didžioji Žemaičių siena“ (Res- 
publikos g.). Mieste yra daug skulptūrų, o ežero pakran- 
tėje įrengtas skulptūrų parkas. 


€B šv. Antano Paduviečio katedra 


Telšių Šv. Antano Paduviečio katedra stovi ant 
aukščiausios miesto kalvos Insulos. Ją pastatė bernar- 
dinai 1761-1791 m., šalia įkūrė ir vienuolyną. Bažnyčia 
yra vėlyvojo baroko ir klasicizmo stiliaus, vienabokštė, 
stačiakampio plano. Iš kitų bažnyčių išsiskiria vidu- 
je sienas supančia galerija su orginaliais meistrų Jur- 
gio Mažeikos ir Tomo Podgaiskio pagamintais septy- 
niais altoriais bei sakykla (aut. J. Mažeika). Katedros 

rūsiuose palaidoti Telšių vyskupai: Justinas Staugai- 
tis, Vincentas Borisevičius, Pranciškus Ramanauskas. 
2009 m. dailininkas Romualdas Inčirauskas sukūrė ka- 
tedros durų reljefus, kuriuose perteikiama Žemaitijos 
krikšto istorija. Tais pačiais metais restauruoti katedros 
požemių skliautai, šventoriaus vartai ir kt. 


Nuo 1926 m. Telšiams tapus vyskupijos sostine, 
Šv. Antano Paduviečio bažnyčiai buvo suteiktas ka- 
tedros titulas, vienuolyno rūmuose įsikūrė Vyskupijos 
kurija ir kunigų seminarija, pirmuoju vyskupu buvo 
paskirtas Justinas Staugaitis. Vyskupų rūmai, stovin- 
tys ant Insulos kalvos, šalia Šv. Antano Paduviečio ka- 
tedros ir buvusio bernardinų vienuolyno, buvo baigti 
statyti 1929 m. Stilingų rūmų projektą parengė inži- 
nierius P. Taračkovas ir architektas Vladimiras Du- 
beneckis. Baroko ir klasicizmo bruožų turinčius rū- 
mus puošia apvali centrinė dalis su bokšteliu, kupolu 
sujungianti du pastato korpusus. Vyskupų rūmai, 
kuriuose dabar įsikūrusi Telšių vyskupijos kurija, pa- 
skelbti kultūros paveldo objektu. 


Telšių Šv. Antano Paduviečio katedros vidus 

Telšių vyskupų rūmai 


Žalgirio g. 8, ant kalvelės, baltuoja kita miesto 
šventovė — stačiatikių Šv. Mikalojaus cerkvė. Ji pasta- 
tyta 1937 m. pagal architekto Vladimiro Kapylovo pro- 
jektą. Sakoma, kad cerkvės pastatas - vienas gražiausių 
kubizmo architektūros pavyzdžių Lietuvoje. Šventovėje 
įrengtas XIX a. ąžuolinis altorius, didžioji dalis sakrali- 
nių meno kūrinių ir reikmenų - taip pat XIX amžiaus. 
Cerkvė paskelbta kultūros paveldo objektu. 

Šv. Mikalojaus cerkvė 


Telšių sinagogos 

XIX a. Telšiuose gyvenusi gausi žydų bendruome- 
nė. XIX a. vid. mieste buvo pastatyta pirmoji sinagoga, 
vėliau - dar šešios. Iki šių dienų yra išlikusios trys. Žy- 
miausia iš jų yra Aukštojoje gatvėje. Ji laikoma vienu 
seniausių mūrinių pastatų mieste. Sinagogą dar vadino 
kareivių maldos namais, nes joje žydų kareiviai prisiek- 
davo carui. 


Žemaičių muziejus „Alka“ 

Muziejų Telšiuose 1932 m įkūrė Žemaičių senovės 
mėgėjų draugija „Alka“. Muziejus renka, kaupia, saugo, 
eksponuoja ir populiarina Žemaitijos dvasines ir mate- 
rialines vertybes, rengia archeologines ir etnografines 
ekspedicijas. Muziejuje veikia archeologijos, istorijos, 
etnografijos, dailės, liaudies meno, gamtos skyriai, yra 
mokslinė biblioteka ir fototeka, sukaupta daugiau kaip 
62 tūkst. įvairių eksponatų. Meno rinkiniuose saugomi 
dailininkų Pranciškaus Smuglevičiaus, Kanuto Rusec- 
ko, Vincento Slendzinskio paveikslai, taip pat žymių 
žmonių portretai. Muziejuje organizuojamos įvairios 
popietės, koncertai, parodos, susitikimai ir paskaitos. 
(D www.zam.mch.mii.lt 


A. Jonušo žemaitiška-japoniška- 
kiniška sodyba-muziejus 
Muziejaus g. 88 išvysime įdomią sodybą, tarsi te- 
kančios saulės šalies kampelį, - menininko Alfredo 
Jonušo sukurtą žemaitišką-japonišką-kinišką sodybą- 

muziejų. Muziejus skirtas japonų ir kinų kultūroms, 
kurios atskleidžiamos žemaitiškoje sodyboje. Čia apsi- 
lankius galima pamatyti Horiudži šventyklos pagodos 
maketą, japonų teatro sceninius vaizdus, arbatos gėri- 
mo namelį, Budos skulptūras ir kitus Japonijos kultū- 
ros simbolius. Taip pat apie 30 Kinijai būdingų pastatų 
maketų: Konfucijaus šventyklą, Tibeto Potalos rūmus 
ir kt. Nepamirštama ir žemaičių kultūra: sename me- 
džiotojų namelyje įrengtos ekspozicijos, supažindinan- 
čios su Dievo Krėslo miško partizanais. 


Žemaitijos kaimo muziejus 

Malūno g. 5 veikia Žemaitijos kaimo muziejus 
(Žemaičių muziejaus „Alka“ padalinys), lankytojams 
duris atvėręs 1982 m. Pirmasis eksponatas - pirtis iš 
Tryškių apylinkių - buvo atgabentas 1967 m. Muzie- 
jus įsikūręs 15 ha plote, autentiškuose XIX a. pab. — 
XX a. pr. pastatuose. Juose galima išvysti senųjų bui- 
ties įrankių, ūkio padargų, baldų, supažindinančių su 
senolių žemaičių aplinka. Muziejus siūlo ir pramogų: 
pasivažinėti arkliu traukiama karietaite, pajodinėti. 
(D www.muziejai.lt/prev vers/telsiai/kaimo 
muziejus.htm 





Zemaitijos kaimo muziejus 

Plungė ir Rietavas 

Rietavo miestas - savivaldybės centras, įsikūręs Jū- 
ros upės aukštupyje. Miestas garsėja didikų Oginskių pa- 
likimu: jų rūpesčiu statyta viena gražiausių Žemaitijos ir 
visos Lietuvos šventovių - Šv. arkangelo Mykolo bažny- 
čia €B (Laisvės a. 2). Į viršų kylantys du Rietavo bažnyčios 
bokštai puošia visą miestą. Įspūdį palieka ir Oginskių 
dvaro sodybos likučiai €3 - buvęs vietos mokslo, kultū- 
ros ir meno židinys (L. Ivinskio, Parko, Plungės g.). Verta 
pasigrožėti išlikusiu plytų stiliaus penkių aukštų vandens 
bokštu, Oginskių mauzoliejumi, baltaisiais dvaro vartais 
su liūtų skulptūromis. Kaip ir Plungėje, čia plyti vienas 

gražiausių dvarų parkų Lietuvoje. Daugiau apie dvaro ir 
miesto praeitį galima sužinoti buvusioje dvaro muzikos 
mokykloje įrengtame muziejuje (L. Ivinskio g. 4). 

Už maždaug 23 km nuo Rietavo įsikūręs Plungės 
miestas, neatsiejamas nuo linų, čia subėgančių kelių ir 
nuostabaus dvaro. Miestas pradėjo augti 1792 m., kai 
jam buvo suteiktos Magdeburgo teisės. Nuo XIX a. mies- 
tas išgyveno pakilimo laikrotarpį, kai šiose vietovėse 
šeimininkavo grafų Zubovų ir didikų Oginskių šeimos. 
Jų laikais iškilo bene pirmieji mūriniai miesto pastatai, 
išlikę iki šių dienų, taip pat pilaitė-laikrodinė - Florenci- 
jos rūmų imitacija ir Mykolo Oginskio dvaro ansamblis. 
Jame veikė viena pirmųjų muzikos mokyklų Žemaitijoje, 
kurioje mokėsi ir garsus Lietuvos kompozitorius Mika- 
lojus Konstantinas Čiurlionis. 

Didingasis Plungės dvaras EB, vadinamas Žemai- 
tijos Versaliu, išdidžiai stovi Parko gatvėje, kurią supa 
dvaro parko teritorija su tvenkiniais ir Babrungo upė. 
Įspūdingi neorenesansiniai dvaro rūmai su terasa - 
M. Oginskio nuopelnas. Grožiu rūmams nenusileidžia 
kiti dvaro pastatai, didelis parkas. S. Dariaus ir S. Gi- 
rėno g. pasitinka įspūdį keliantys dvivėriai dvaro var- 
tai. Parkas įkurtas legendų apipintoje vietoje - šven- 
tame Alkos miške, kurį mena parke augantis Perkūno 
ąžuolas. Verta pasigrožėti ne tik dvaro aplinka, bet ir 
rūmuose saugomomis vertybėmis, kurios priklauso čia 
įsikūrusiam Žemaičių dailės muziejui £8. 

Kita vieta, atsiradusi dvarininkų Oginskių dėka, — 
Birutės g. esantis lurdas E3 su Švč. Mergelės Marijos 
skulptūra. Toje pačioje gatvėje tik kitų didikų - grafų 
Zubovų - pastatyta Plungės kapinių koplyčia (3. Šie 
sakraliniai statiniai paskelbti kultūros paveldo objek- 
tais. Čia pat tyvuliuoja Gandingos hidroelekrinės tven- 
kinys, vingiuoja Babrungo upė. 

Birutės g. už tvenkinio pereina į Vytauto g., ku- 
rioje stovi namas, priklausęs M. K. Čiurlioniui €8, ir 
Šv. Jono Krikštytojo bažnyčia 3, pastatyta XX a. Se- 
nąjį kompozitoriaus namą atrasime Vytauto g. 26. Čia 
M. K. Čiurlionis su žmona gyveno 1909 metais. Iš tolo 
raudonų plytų mūru švyti ir Šv. Jono Krikštytojo baž- 
nyčia (nr. 32). Šalia jos baltuoja aukšta varpinė, grafo 
Zubovo pastatyta 1850 m. Tai - vienas vertingiausių 
klasicizmo stiliaus statinių Plungės krašte. 

Išvažiavus iš Plungės 166 keliu, už maždaug 6 km, 
dešinėje kelio pusėje, galime išvysti stūksančius pilia- 
kalnius, vienas jų - Gandingos piliakalnis - saugomas 
Gandingos kraštovaizdžio draustinio €3. Netoliese teka 
Babrungo ir Minijos upės. Važiuodami Kulių kryptimi, 
kairiajame Minijos krante, 0,5 km nuo Plungė-Kuliai 
kelio tilto, ties Vieštovėnais, pamatysime senolį ąžuo- 
lą €0, apipintą legendomis. Galime grįžti į Plungę ir nuo 
čia pradėti kelionę kitoje Plungės rajono dalyje. «» 


į Jei traukiate Klaipėdos link, į Al automagistralę gali- 
te išvažiuoti 166 keliu, aplankydami Kulius. 

Plungės dvaro rūmai 


RIETAVAS 
€B šv. arkangelo Mykolo bažnyčia 
Rietavas - Žemaitijos miestas, garsėjantis 


įspūdinga Šv. arkangelo Mykolo bažnyčia ir gra- 
žiąja dvaro sodyba. Kultūros paveldo objektu pa- 
skelbta bažnyčia vadinama baltąja gulbe, miesto 
pasididžiavimu, ir yra vienas lankomiausių mies- 
to objektų. Čia dažnai kamerinių koncertų metu 
skamba muzika, groja orkestras, skaitomos eilės. 
Itališkąsias bazilikas primenanti bažnyčia, staty- 
ta 1853-1874 m., puošni pagrindiniu kryžminiu 
fasadu, dviem grakščiais bokštais su smailėmis, 
arkiniais įėjimais ir įdomių formų rozete. Šalia 
bažnyčios, aikštėje, stovi 1928 m. statytas Laisvės 
paminklas - ant aukšto postamento užkelta mer- 
ginos skulptūra. 


Rietavo aikštė su Šv. arkangelo Mykolo bažnyčia 

Verta aplankyti ir kultūros paveldo objektu pa- 
skelbtą Rietavo dvarą su unikaliu vandens bokštu, ofi- 
cina, arklidėmis, Oginskių koplyčia, įspūdingais dvaro 
vartais ir parku. Oginskių dvare 1882 m. buvo įrengta 
pirmoji telefono linija, o 1892 m. dvare įsižiebė pirmoji 
elektros lemputė Lietuvoje. Nuo 1994 m. dvare įsikūręs 
Oginskių kultūros istorijos muziejus, supažindinantis 
su dvaro ir krašto istorija. 

www.oginskiriet.lt 


Žemaitijos Versalis - taip vadinamas Plungėje sto- 
vintis buvęs didikų Oginskių dvaras. Nuo XVI a. mini- 
mas dvaras turėjo daug šeimininkų, tačiau svarbiausie- 
ji — Oginskiai, kurie dvarą valdė nuo 1873 m. iki pat 
Pirmojo pasaulinio karo. Neorenesansiniai dvaro rū- 
mai iškilo 1879 m. Mykolo Oginskio dėka. Jų architek- 
tas buvo vokietis Karlas Lorencas. 1882-1885 m. buvo 
įrengtas ir rūmų interjeras, kurį puošė gausi lipdyba, ta- 
pyba, krosnys, stovėjo itin puošnūs baldai. M. Oginskis 
buvo kolekcininkas, mecenatas. Dvare buvo sukaupta 
apie 100 Oginskių giminės portretų, porceliano ko- 

Buvęs Oginskių dvaro žirgynas - Žemaičių dailės muziejus 

lekcija, biblioteka su atskira skaitykla, numizmatikos, 
archeologinių radinių kolekcijos. Dvaro sodyboje vei- 
kė žirgynas, kuriame buvo veisiami žemaitukai. Apie 
1873-1902 m. dvare buvo įsikūrusi muzikos mokykla, 
suburtas orkestras. Dvaro mokykloje 1889-1892 m. 
mokėsi ir garsusis lietuvių kompozitorius bei dailinin- 
kas Mikalojus Konstantinas Čiurlionis. Pirmasis ir An- 
trasis pasauliniai karai stipriai nuniokojo dvaro kom- 
pleksą, kuris nuo 1953 m. pamažu buvo atstatinėjamas. 
Šalia rūmų yra išlikusios dvi oficinos, žirgyno 
pastatas, pilaitė-laikrodinė, sargo namas ir kt. Įkurtas 
ir vienas gražiausių parkų Lietuvoje, užimantis 45 ha. 
Lankytojus dvaro sodyboje pasitinka didingieji parko 
vartai su šarvuotų karių skulptūromis ir Oginskių gi- 
minės herbą letenomis laikančios meškų figūros. 


1994 m. buvusiame Oginskių dvare atidarytas 
Žemaičių dailės muziejus. Jo rinkinius sudaro išeivi- 
jos ir Lietuvoje gyvenusių bei gyvenančių dailininkų 
tapybos ir grafikos darbai, taip pat tautodailės darbų 
kolekcijos. Senosios nuotraukos ir autentiški darbo ir 
buities įrankiai padės artimiau susipažinti su Plungės 
krašto praeitimi. Įrengtos Plungės dvaro ir Oginskių 
istoriją atskleidžiančios ekspozicijos. Muziejus orga- 

nizuoja dailininkų parodas, renginius, skirtus vals- 
tybinėms datoms ir žymiems Plungės kraštiečiams 
paminėti. Nuo 2006 m. vyksta tarptautiniai Mykolo 
Oginskio muzikos festivaliai. 

(D www.oginski.lt 


63 Plunsės lurdas 


Plungės lurdo istorija prasidėjo 1903 m., kai dva- 
rininkės Marijos Oginskienės iniciatyva, slapta nuo 
caro valdžios, į Plungę atvyko Jėzaus Širdies kongre- 
gacijos vienuolės. M. Oginskienės lėšomis gautame 
žemės plote po atviru dangumi ant akmens buvo pa- 
statyta Švč. Mergelės Marijos skulptūra. Ji iš Prancūzi- 
jos atsiųsta 1905 m., o po metų buvo įrengta ir grota. 
1909-1910 m. kun. V. Juraitis virš lurdo pastatė medinę 
gotikinę koplyčią. Sovietmečiu lurdas buvo sunaikin- 
tas, atstatytas 1990 m. 


03 Plungės Visų Šventųjų koplyčia 

Plungės kapinėse stovi Visų Šventųjų koplyčia, pa- 
statyta 1858 m. grafo V. Zubovo rūpesčiu. Romantizmo 
stiliaus koplyčios pastatas savo architektūra primena 
parapijos bažnyčią. Mūrinės koplyčios išorėje domi- 
nuoja vienas bokštas, o viduje įrengti laidojimo rūsiai. 


M. K. Čiurlionio namas 


Vytauto gatvėje stovi medinis namas su mansar- 
da ir veranda, pastatytas XIX a. pab. - XX a. pr. Pas- 
tatas žymus tuo, kad jame 1909 m. gyveno Mikalojus 
Konstantinas Čiurlionis (1875-1911) - žymus Lie- 
tuvos kompozitorius, dailininkas, kultūros veikėjas. 
1889-1892 m. M. K. Čiurlionis Plungės dvare mokėsi 
groti, giedojo chore, po kelerių metų išvyko į Varšu- 
vos muzikos institutą. Name, kuris stovi iki šių dienų, 
M. K. Čiurlionis gyveno su žmona Sofija Kymantaite- 
Čiurlioniene. Sakoma, kad čia prabėgo kūrybingiausias 
lietuvių šviesuolių gyvenimo tarpsnis. 


6 šv. Jono Krikštytojo bažnyčia 

Pirmoji bažnyčia Plungėje iškilo apie 1570 m., o 
vėliau priklausė evangelikams reformatams. Iki dabar- 
tinės Šv. Jono Krikštytojo bažnyčios Plungėje buvo iš- 
kilusios dar dvi jos pirmtakės: viena funduota karaliaus 
Žygimanto III, kita - Martyno Krišpino-Kiršenšteino. 
Dabartinė Plungės bažnyčia buvo konsekruota 1933 m. 
vyskupo Justino Staugaičio ir, manoma, kad jos projekto 
autorius buvęs Karlas Eduardas Strandmanas. Neogoti- 
kinę Plungės bažnyčią puošia du bokštai, įspūdinga ro- 
zetė ir pusapvalės arkos. Prie bažnyčios glaudžiasi trijų 
tarpsnių varpinė, kurioje saugomi penki varpai, vertin- 
giausias iš jų - 1646 m. Vilniaus liejiko Jono Brentelto 

Plungės Šv. Jono Krikštytojo bažnyčia 


dirbtuvėse nulietas varpas. Bažnyčios interjere domi- 
nuoja Vlado Čižausko dirbtuvių kurti altoriai su šventų- 
jų ir Švč. Mergelės Marijos skulptūromis bei paveikslais. 
Iš senosios bažnyčios čia perkelti ir XVIII a., XIX a. šven- 
tųjų paveikslai, Kryžiaus kelio stotys, aptaisais dekoruo- 
tas XVIII a. Šv. arkangelo Mykolo paveikslas. 


GANDINGA 


62 Gandingos kraštovaizdžio draustinis 

Plungės girininkijoje įkurtas apie 258 ha ploto 
Gandingos kraštovaizdžio draustinis. Siekiama išsau- 
goti Babrungo upės slėnio šlaitus, gretimas kalvas su 
griovomis, taip pat Gandingos piliakalnį ir kapinyną. 
Piliakalnis mena I tūkst. - XIII a. Ant jo 1253 m. sto- 
vėjo kuršių pilis. Gandinga - viena seniausių Lietuvos 
gyvenviečių, žinoma nuo 1253 m., skambiai vadinama 
Plungės motina. Senoji vietovė išsiskiria netoli vienas 
kito stūksančiais penkiais piliakalniais. 


VIEŠTOVĖNAI 
(0) Mingėlos ąžuolas 


Tai vienas didingiausių krašto ąžuolų, kuriam, pa- | 
sakojama, viršūnė nukirsta po žemaičių krikšto XV a. 
Pasak legendų, niekas nenorėjo kirsti šio šventojo me- 
džio, todėl vienas gyventojas Mingėla nukirtęs tik jo 
viršūnę. Senolis ąžuolas auga netoli Vieštovės žiočių, 
prie kelio iš Plungės į Kulius. Jo aukštis - apie 12 m, o 
apimtis — 7,5 m. 

| Plungės rajono 
savivaldybės 
herbas 


GD 105km $ 10km D V MRO V 
G sv. POL V x v O (O(v 
So L-E E - 


Plungės kraštas - turtingas garsių žmonių ir nuos- 
tabios gamtos regionas, kur galima išgirsti žemaitišką 
žodį, išvysti didikų laikotarpio pėdsakus - didingus 
dvarus. Beveik visą šiaurinę savivaldybės dalį apima 
Žemaitijos nacionalinis parkas, nusagstytas piliakal- 
niais, mėlynuojančiais ežerais ir ežerėliais, saugantis 
miškingą krašto gamtą ir kultūros savitumus. Plun- 
gės kraštas išaugino Lietuvos šviesuolius - rašytojus 
Žemaitę, Vytautą Mačernį, Rietavo krašte gimė ir ra- 
šytoja Šatrijos Ragana. Plungės apylinkėse gausu ir 
sakralinio paveldo: jaukiai rymo barokinės medinės 
bažnyčios, pulkai piligrimų ramybės pasisemti at- 
vyksta į Žemaičių Kalvariją. 

Iš Plungės lengvai pasieksime vandens telkinių 
apsuptyje pasislėpusį Alsėdžių miestelį €B, paskelbtą 
urbanistikos paminklu. Ant Alkos kalno, Sruojos upės 
kairiajame krante, stovi medinė Švč. Mergelės Marijos 
Nekaltojo Prasidėjimo bažnyčia €3. Iki XIX a. Alsė- 
džiuose buvo įsikūrusi Žemaičių vyskupo rezidencija, 
stovėjusi ant piliakalnio 68. 

Nuo Alsėdžių kelias veda į Lietuvos Jeruzale va- 
dinamą Žemaičių Kalvariją. Nuo XIII a. žinoma vie- 
tovė buvo vadinama kitu pavadinimu - Gardais (iki 
1637 m., 1964-1989 m. - Varduva). Urbanistikos pa- 
minklu paskelbtas miestelis yra įtrauktas į popiežiaus 
Jono Pauliaus II piligrimų kelią: čia stovi Žemaičių 
Kalvarijos bazilika €8, šalia kurios įrengtas garsusis 
Kristaus Kryžiaus kelias E8. Didingą Švč. Mergelės 
Marijos Apsilankymo baziliką ir 19 koplyčių dau- 
giausia maldininkų lanko vasarą - liepos mėnesį. Čia 
vyksta Didieji Žemaičių Kalvarijos atlaidai. Dvi Kry- 
žiaus kelio koplyčios stovi ant Žemaičių Kalvarijos 
piliakalnio, kur kažkada stovėjo ir Šv. Jono koplytė- 
lė. Aplankykime ir poeto Vytauto Mačernio muzie- 
jų 10 - susipažinkime su jauno, bet įsimintino poeto 
kūryba. Žemaičių Kalvarijos vidurinės mokyklos kie- 
me (Gluosnių al. 1) stovi kitas kultūros paveldo objek- 
tas - paminklas Žemaičių Kalvarijoje gyvenusiam 
knygnešiui Vincui Juškai. 

Mes - jau Žemaitijos nacionalinio parko teritori- 
joje, todėl pasigrožėkime krašto gamtos turtais. Nuo 
Žemaičių Kalvarijos važiuodami Gegrėnų kaimo link, 


s 

kairėje kelio pusėje rasime stūksančius piliakalnius 
Vienas dunkso Gegrėnų miške, kiti du - Gegrėnų kai- 
me, Piliakalnio miške. Važiuodami Paplatelės link, pa- 
sieksime ir Likšų kaimą, kuriame įkurtas Energetinių 
labirintų ir geometrinių figūrų parkas 

Pačiame nacionalinio parko viduryje, prie garsiojo 
Platelių ežero, įsikūręs Paplatelės kaimas. Čia driekiasi 
įkurtas Paplatelės pažintinis takas 8, supažindinantis 
su nacionalinio parko gamta. Apsilankę čia gegužę ar 
birželį, išgirsime retų varliagyvių rūšių - mažųjų kūd- 
rinių ir smailiasnukių varlių - koncertų, taip pat galė- 
sime pasiklausyti didžiojo baublio bubenimo. Platelių 
ežero UV vakarinėje dalyje, netoli nuo kranto, yra Pilies 
sala. Sala - 4,49 ha ploto, ovalinės formos, gana aukš- 
tai pakilusi virš ežero vandens, pasak istorinių šaltinių, 
čia kažkada stovėjusi pilis 

Į vakarus nuo Platelių ežero — vienas gražiausių 
Plungės krašto ir visos Žemaitijos miestelių - Plateliai. 
Miestelio pakraštyje įrengta apžvalgos aikštelė, nuo ku- 
rios atsiveria plati apylinkių panorama. Didžiojoje g. 
išlikusi Platelių dvaro sodyba (3, kurią sudaro kluonas, 
rūsys, svirnas, arklidė, sodininko namas; parke auga 
legendomis apipintas uosis, kurio kamieno apimtis — 
apie 7,2 metrus. Plateliuose aplankykime ir medinę 
Šv. apaštalų Petro ir Pauliaus bažnyčią (B, išsaugojusią 
autentiškų paveikslų, liturginių rūbų ir reikmenų. 

Šeirės gamtos takas (2) yra šalia Platelių miestelio, 
Šeirės kraštovaizdžio draustinyje. Užsukime pasivaikš- 
čioti gamtos taku ir sužinokime daug įdomių ir nau- 
dingų dalykų apie mišką ir jo gyventojus. 


Plungės apylinkės: Žemaitijos lobynas 





Gintališkės Šv. apaštalo evangelisto Mato bažnyčia 


Senoji Alsėdžių miestelio dalis susiformavo 
dar iki XIX a. vid. ir yra paskelbta urbanistikos 
paminklu. Saugomas miestelio užstatymo pobū- 
dis, aikštės planas, radialinis gatvių tinklas. Į bu- 
vusią netaisyklingos formos turgaus aikštę subė- 
ga keturi keliai: iš Žemaičių Kalvarijos, Platelių, 
Plungės ir Telšių. 


Pirmoji bažnyčia Alsėdžiuose buvo pastaty- 
ta 1475 m., antroji - 1648 m. Dabartinė medinė 
su dviem nedideliais bokšteliais bažnyčia iškilo 
1793 m. Šventovės viduje navą nuo presbiterijos 
atskiria triumfo arka su skulptūromis. Išsiskiria 
skirtingų laikotarpių ir stilių bažnyčios altoriai, 
XVII-XVIII a. paveikslai: „Šv. Ona“, „Šv. Barbora“ 
„Šv. Baltramiejus“ ir kt. Bažnyčios šventoriuje stovi 
1679 m. statyta medinė varpinė. 


Alsėdžių (dar vadinamas Žvėrinyčia) pilia- 
kalnis įrengtas Sruojos intako dešiniajame krante 
esančioje kalvoje. Jis datuojamas I tūkst. - XIII a. 
Piliakalnio šlaitai yra statūs, aikštelė - keturkam- 
pė. Šiauriniame piliakalnio šlaite įrengti suoliukai. 
Kasmet rugpjūčio pirmąjį šeštadienį piliakalnio 
slėnyje vyksta tradicinė seniūnijos vasaros šventė. 

ŽEMAIČIŲ KALVARIJA 


€B švč. Mergelės Marijos 

Apsilankymo bazilika 

Pirmosios bažnyčios statybos data nėra tiks- 
liai žinoma. Kai kuriuose liudijimuose nurodoma, 
jog 1619 m. čia buvusi pastatyta medinė koplyčia. 
Antroji bažnyčia iškilo XVII a. vid. šalia Garduose 
įsikūrusių dominikonų medinio vienuolyno pasta- 
to. Trečioji iškilo 1750 m. Dabartinė bažnyčia pra- 
dėta statyti 1780 m. ir užbaigta 1822 m., tačiau sude- 
gė iki pamatų ir buvo atstatinėjama 1896-1902 m. 
1988 m. Žemaičių Kalvarijos bažnyčiai suteiktas 
mažosios bazilikos titulas. Žemaičių Kalvarijos 
šventovė garsėja stebuklingu laikomu Švč. Mergelės 
Marijos su Kūdikiu paveikslu, 2006 m. jis vainikuo- 
tas popiežiškosiomis karūnomis. 





Žemaičių Kalvarijos Švč. Mergelės Marijos 
Apsilankymo bazilika 


63 Kryžiaus kelio stotys 


Kristaus Kryžiaus kelias su medinėmis ir iš 
lauko akmenų sumūrytomis koplyčiomis tęsia- 
si apie 5 km. Šį stočių kelią įkūrė vyskupas Jurgis 
Tiškevičius. 19 Kalvarijų koplyčių šalia bažnyčios 
buvo pastatytos XVII a. Pamažu įsitvirtino savitos 
kasmetinių atlaidų - Didžiosios Kalvarijos - tra- 
dicijos, giedojimo ir meldimosi apeigos. Kančios 
kelią sudaro dvi pagrindinės dalys: Kristaus suė- 

6 km į vakarus nuo Platelių įsikūręs Gintališkės 
kaimas. Čia stovi jauki medinė Šv. apaštalo evangelisto 
Mato bažnyčia (B, statyta XVIII a. Kartu su varpine ji 
paskelbta kultūros paveldo objektu. 

Kita medinė šventovė - Beržoro Šv. vysk. Stanislo- 
vo bažnyčia 3 - stovi urbanistikos paminklu paskelb- 
tame Beržoro kaime, ant aukščiausios vietovės kalvos. 
Šalia tyvuliuoja Beržoro ežeras, prie kelio iš Platelių į 
Beržorą auga atvežtinis Birškaus bukas, pavadintas jį 
pasodinusio žmogaus pavarde. Sukime ratą palei Plate- 
lių ežero pietinę dalį, kur telkšo ir mažesnių ežerėlių. Už 
maždaug 9 km nuo Beržoro įsikūręs Plokščių kaimas, 
kuriame verta išvysti buvusią Plokštinės karinę bazę 02, 
esančią miške. Tai buvo viena pirmųjų požeminėje 
aikštelėje įrengtų termobranduolinių raketų paleidimo 
vietų Sovietų Sąjungoje. Dabar bazėje įkurtas vienin- 
telis Europoje Šaltojo karo muziejus. Miške driekiasi 
Plokštinės pažintinis takas. 

Tuo pačiu keliu, kuriuo vykome iš Beržoro į Plokš- 
čius, grįžkime atgal ir judėkime Babrungo kryptimi į 
Babrungėnus. Ant Babrungo upės stovi XIX a. pr. pa- 
statytas mūrinis vandens malūnas €2, paskelbtas kultū- 
ros paveldo objektu. L raidės formos malūną statė Pla- 
telių dvarininkų Šuazelių baudžiauninkai. Dabar jame 
įkurta meno galerija, kuria rūpinasi jos savininkas Leo- 
nardas Černiauskas. Pro Babrungėnų mišką einančiu 
keliu, Žemaitijos nacionalinio parko (D teritorijoje, ga- 
lima išvažiuoti į 164 kelią ir grįžti į už maždaug 5 km 
esantį šios kelionės pradžios tašką. « 





Platelių ežeras 

mimo kelias ir Kryžiaus kelias. Abu keliai turi beveik 
po vienodą koplyčių ir jose įrengtų stočių skaičių (dvi 
stotys įrengtos ant piliakalnio). 

Kasmet koplyčias per Didžiuosius Žemaičių 
Kalvarijos atlaidus aplanko tūkstančiai maldinin- 
kų, giedamos jau 400 metų žinomos Kalnų giesmės. 
Šv. Mišias iškilmingai aukoja visos Lietuvos vyskupai 
ir kunigai. Žemaičių Kalvarija yra vienintelis archi- 
tektūros požiūriu autentiškas išlikęs Kančios kelio an- 
samblis Lietuvoje. 


(3 Muziejus Vytautui Mačerniui 


Poetas Vytautas Mačernis gimė 1921 m. birželio 
5 d. Šarnelės kaime, netoli Žemaičių Kalvarijos. Nuo at- 
sitiktinės skeveldros žuvo 1944 m. spalio 7 d. Žemaičių 
Kalvarijoje. V. Mačernis palaidotas Šarnelėje. Žemaičių 
Kalvarijos miestelyje yra muziejus, skirtas poetui. Mu- 
ziejaus ekspozicijoje pristatomos V. Mačernio poezijos 
knygos, nuotraukos, dokumentai, asmeniniai poeto 
daiktai. Pakeliui į tėviškę, netoli žūties vietos, pastatytas 
koplytstulpis, skirtas poeto 90-čiui atminti. Koplytstul- 
pio autorius - tautodailininkas Antanas Vaškys. 


GEGRĖNAI 
Gegrėnų piliakalnių kompleksas 


Prie Gegrėnų kaimo, abipus bevardžio upelio, 
stovi du piliakalniai, kurie sudaro vieną archeologijos 
paminklų kompleksą. Ant piliakalnių stovėjusi kur- 
šių pilis. Pirmasis piliakalnis - senesnis ir mažesnis, 
jo aikštelė - keturkampė, šlaitai - vidutinio statumo. 
Antrasis piliakalnis greičiausiai II tūkst. pr. įrengtas 
dešiniajame upelio krante. Jo aikštelė yra ovali, šlaitai 
statūs. Į pietvakarius nuo piliakalnio, papėdėje, aptikta 
senovės gyvenvietė, kurioje rasta lipdytos keramikos 
dirbinių, apdegusių akmenų. 150 m į šiaurės vakarus 
nuo pirmojo piliakalnio yra II tūkst. pr. kapinynas. 


LIKŠAI 


3 Energetinių labirintų ir geometrinių 
figūrų parkas 
Likšų kaime, netoli Platelių ežero, įkurtas Ener- 
getinių labirintų ir geometrinių figūrų parkas. Sako- 
ma, kad energetiniai labirintai - tai sena meditacijos 
priemonė. Parkas įkurtas jaukioje sodyboje, labirintai 
ir geometrinės figūros yra suformuotos iš įvairių au- 
galų, akmenų. Tyvuliuoja tvenkinys, stovi dviejų šim- 
tų metų autentiška klėtelė. Apsilankyti šiame parke 
galime nuo pavasario iki rudens, nes žiemą šis gamtos 
kampelis „miega ir ilsisi. 
(D www.energlabirintai.lt 

Energetinių labirintų ir geometrinių figūrų parkas 


PLATELIAI 


00 Paplatelės pažintinis takas 

Žemaitijos nacionaliniame parke, be kitų pėsčiųjų 
pažintinių takų, driekiasi ir 2,3 km pažintinis Paplate- 
lės takas. Keliaudami juo išvysime Sultekio (Minijos) 
tvenkinį, kurio pakrantėse galėsime pasigrožėti prieš 
keletą dešimtmečių tautodailininkų sukurtomis skulp- 
tūromis. Tvenkinio pakraščiuose auga aukštosios ir 
raudonosios gegūnės. Miške - briedžių, stirnų, šernų 
praminti takai, o aukštai medžiuose lizdus suka geni- 
nių šeimos paukščiai. Įrengta ir apžvalgos aikštelė, nuo 
kurios galime pasidairyti po atsiveriančią panoramą. 


€0 Platelių ežeras 

Vaizdingiausias, švariausias, giliausias Žemaitijo- 
je - Platelių ežeras. Jo plotas - 1 205 ha, vidutinis gy- 
lis - 10,5 m, giliausia vieta - 47 m, vidutinis vandens 
lygis - 146,5 m virš jūros lygio. Kranto linijos ilgis - apie 
31 kilometrą. Šis ežeras traukia Lietuvos nardymo mėgė- 
jus, čia veikia jachtų klubas. Ežere yra 7 salos: Briedsalė 
(didžiausia, pelkėta), Veršių (čia yra vienintelė Lietuvo- 
je tikroji žvynbaravykių augavietė), Pliksalė, Ubagsalė 
(kaip manoma, čia ilsėdavosi ubagai, grįžtantys iš Že- 
maičių Kalvarijos atlaidų), Gaidsalė (pasak legendos, 
joje gyventojai vasarą laikydavo vištas), Šončelio (ma- 
žiausia ir jauniausia). Įdomiausia yra Pilies sala, kurioje 
stovėjusi Lietuvos kunigaikščiams priklausiusi pilis. Šią 
salą su Šventorkalniu, kuriame buvusi senoji gyvenvietė, 
jungęs tiltas, kurio poliai ir dabar matyti. Į Platelių ežerą 
įteka 17 mažų upeliukų, išteka Babrungas. Vakariniame 
ežero krante įsikūręs Platelių miestelis. 


(D Piliavietė 

Archeologiniai tyrimai rodo, kad Platelių ežere 
esančioje Pilies saloje žmonės gyvenę dar neolito lai- 
kotarpyje. Manoma, kad pirmąją pilį saloje galėję pa- 
statyti skandinavai arba vietos gyventojai - kuršiai, 

Nuo XV a. Platelius ėmė valdyti Kęsgailų giminė, kuri 
1532 m. Platelius testamentu paliko Lietuvos didžiajam 
kunigaikščiui Žygimantui Augustui. 1534 m. Platelių 
valsčius atiteko Žygimanto Augusto motinai karalienei 
Bonai, valdžiusiai pilį dvejus metus. Pilis saloje vaiz- 
duojama 1526 m., 1539 m., 1585 m. žemėlapiuose. Vė- 
liau pilis pradėjo griūti ir nykti. 


Platelių dvarvietė 


Pirmą kartą rašytiniuose šaltiniuose Platelių dva- 
ras minimas XV a. viduryje. Tada jis buvęs Lietuvos val- 
dovų vietininkų nuosavybė. XVI a. pab. Platelių dvarą, 
kuriam priklausė Platelių miestelis, dvaras, 18 kaimų 
(iš viso 413 ūkių), valdė Vaitiekus Stabarauskas, po to — 
Jeronimas Valavičius, vėliau - Žemaičių teisėjas And- 
rius Valavičius, XVIII a. - Oginskiai. Po 1795 m. Pla- 
teliai atiteko Rusijai. 1797 m. caras Pavelas I dvarą ir jo 
apylinkes padovanojo prancūzų grafui Augustui Šuaze- 
liui. Grafų Šuazelių giminė Platelius valdė iki Antrojo 
pasaulinio karo. 1940 m. nacionalizavus dvarą, didelė 
dvaro meninių vertybių dalis pateko į Telšių „Alkos“ 
muziejų. Karo metais dvaro rūmai sudegė. 

XIX a. antrojoje pusėje statytame Platelių dvaro 
svirne atnaujintos Platelių dvaro istorijos, senųjų Pla- 


Raganos uosis 

telių, Pilies salos praeities, šio žemaičių krašto etno- 
grafijos ekspozicijos, naujai įrengta moderni gamtos 
ekspozicija, nuolat keičiamų parodų salė. XIX a. pab. 
istorizmo laikotarpio arklidėje įsikūrė pirmasis Užga- 
vėnių muziejus Lietuvoje, kuriame eksponuojama dau- 
giau negu 250 įvairių Užgavėnių kaukių („lėčynų ). 

Platelių dvaro parke auga Raganos uosis - vienas 
storiausių uosių Lietuvoje. Jo aukštis - 32 m, kamieno 
apimtis - 7,2 m. Apie šį medį yra išlikę keli padavimai. 
Pasakojama, kad velnias suglaudęs kelis uosius, ir jie 
suaugę į vieną kamieną. Pasak kito padavimo, moteris 
skarele aprišusi tris užburtus medžius, ant kurių nenu- 
tūpdavę paukščiai, medžiai suaugę, išlikusi ir skarelės 
mazgo žymė. Vietos gyventojai tikina, kad šį uosį iki 
šiol lankančios raganos - čia jos mėgstančios naktimis 
susirinkusios pasitarti. 


Šv. apaštalų Petro ir Pauliaus bažnyčia 

XVI a. pr. Plateliuose pastatyta pirmoji bažnyčia. 
1523 m. žemaičių seniūno sūnus Jonavičius (Kęsgaila) 
jai užrašė dalį savo turto. Matyt, pirmoji bažnyčia gyvavo 
neilgai, nes greitai buvo pastatyta nauja. 1598-1608 m. 
už Jeronimo Valavičiaus lėšas Plateliuose pastatyta nau- 
ja (trečioji) bažnyčia. Dabartinė (ketvirtoji) bažnyčia 
pastatyta 1744 m. Ji yra medinė, statyta iš tąšytų rąstų. 
Platelių bažnyčios interjere išsiskiria didysis ir keturi 
šoniniai barokinės kompozicijos altoriai, papuošti kolo- 
nomis, drožiniais ir meniškais paveikslais su sidabro ap- 
taisais. Virš krikštyklos kabo didelis Šv. Jono Krikštytojo 
paveikslas. 1909 m. įrengti žymaus meistro Jono Garale- 
vičiaus pagaminti vargonai. Iki mūsų dienų išliko daug 
senųjų paveikslų, liturginių rūbų ir reikmenų. 


Šeirės gamtos takas 


Keliaudami 4,1 km ilgio taku, pamatysime būdingą 
šiam kraštui reljefą, augalus bei gyvūnus. Gamtos takas, 
vingiuodamas per ūksmingus eglynus ar šviesamėgius 
lapuočių sąžalynus, aplenkdamas paukščių lizdavietes, 
šikšnosparnių inkilus, skruzdėlynus, nuves į slėpiningą 
Gaudupio pelkę. Netoli ir Piktežeris, saugomas medinio 
kipšiuko. Grįžtama Platelių ežero pakrante. 


GINTALIŠKĖ 


Šv. apaštalo evangelisto 

Mato bažnyčia 

Gintališkės Šv. apaštalo evangelisto Mato bažny- 
čia stovi Bebrės ir Salanto upelių santakoje. Ji pastaty- 
ta 1778-1745 m. 1850 m. šalia bažnyčios iškilo varpi- 
nė. Gintališkės bažnyčia primena gyvenamąjį namą, 
ji yra stačiakampio plano, ant stogo galų - bokšte- 
liai. Šventovės viduje saugomą altorių ir paveikslus 


Plungės apylinkės: Žemaitijos lobynas 


XVIII-XIX a. kūrė profesionalūs dailininkai, vietos 
tapytojai ir liaudies meistrai. Vertingiausias profesio- 
naliosios kūrybos pavyzdys - Šv. Juozapo paveiks- 
las, tapytas apie 1845 m. Taip pat vertinami liaudies 
meistrų kūriniai: Švč. Dievo Motinos, Nukryžiavimo, 
Šv. Kazimiero paveikslai ir 1861 m. vietinio liaudies 
meistro kurtos Kryžiaus kelio stotys. 


BERŽORAS 
€B šv. vysk. Stanislovo bažnyčia 


Apie Beržoro bažnyčios atsiradimą pasakojamas 
padavimas: piemenėlis, ganydamas tose apylinkėse 
bandą, beržo viršūnėje pamatęs Švč. Mergelės Marijos 
paveikslą. Platelių bažnyčios klebonas paveikslą par- 
vežęs į Platelių bažnyčią, tačiau greitai paveikslas iš 
bažnyčios dingęs ir vėl atsiradęs beržo viršūnėje. Tada 
žmonės tą beržą nukirtę, jo vietoje pastatę medinę 
koplytėlę, kur ir perkėlę šventąjį paveikslą. Medinė 
Beržoro bažnyčia buvo pastatyta 1746 m. 1759 m. 
Platelių klebonas Juozapas Vaitkevičius šalia bažny- 
čios įrengė medines Kryžiaus kelio stočių koplyčias. 
Sovietmečiu jos buvo nugriautos, atstatytos 2001 m. 
Šv. vysk. Stanislovo bažnyčia yra lotyniško kryžiaus 
plano su bokšteliu centre. Jos sienos suręstos iš rąs- 
tų. Viduje yra keturi mediniai altoriai. Šventoriuje — 
1746 m. statyta varpinė, yra senosios Platelių parapi- 
jos kapinės, kuriose palaidota nemažai žymių žmonių: 
tautodailininkas Stanislovas Riauba, istorikas muzie- 
jininkas Juozas Mickevičius ir kt. 


PLOKŠČIAI 





Sovietinė branduolinė bazė Plokščiuose 


Sovietinė branduolinė bazė 


2011 m. pabaigoje atidarytas vienintelis Europoje 
Šaltojo karo muziejus, kuris įrengtas viename pirmųjų 
Sovietų Sąjungos požeminiame balistinių raketų šachti- 
niame paleidimo komplekse. Požeminė raketų paleidi- 
mo aikštelė Plokščių kaime statyta 1960-1962 m. Ketu- 


Plungės apylinkės: Žemaitijos lobynas 


rios vidutinio nuotolio balistinės raketos SS-4 čia buvo 
dislokuotos 1963-1978 m. ir nutaikytos į Vakarų Euro- 
pos šalis. 1993 m. buvęs karinis miestelis su požemine 
raketų paleidimo aikštele perduoti Žemaitijos naciona- 
linio parko direkcijai. Muziejuje pateikiama medžiaga 
apie sovietinės branduolinės ginkluotės organizavimo 
bei veikimo principus, demonstruojami kovinių raketų 
ir kitų ginkluotės rūšių pavyzdžiai. 


BABRUNGĖNAI 


| 


Ša 
IN 


| 





Babrungėnų vandens malūnas 


18 Babrungėnų vandens malūnas — 
Leonardo Cerniausko meno galerija 


Dabartinį Babrungėnų akmens mūro vandens ma- 
lūną iki 1816 m. pastatę grafų Šuazelių baudžiauninkai. 
Malūno antrame aukšte buvo įrengta vilnų karšykla. 
Pastato sienos storos - apie 2 m pločio. Viename malūno 
gale gyvenęs malūnininkas, kitame - veikęs pats malū- 
nas. Malūnas veikė iki 1977 m., paskui ėmė nykti ir griū- 
ti. 1989 m. malūną nusipirko dailininkas Leonardas Čer- 
niauskas. Viename malūno gale gyvena pats dailininkas, 
kitoje pastato pusėje įrengta meno galerija-muziejus, o 
antrame aukšte — dirbtuvės. Galerijoje, be menininko 
paveikslų, gausu senovinių buities įrankių, sendaikčių. 


(D Žemaitijos nacionalinis parkas 


Žemaitijos nacionalinis parkas įkurtas 1991 m., 
siekiant išsaugoti Žemaitijos kraštovaizdį, etnokul- 
tūrinės srities gamtos ir kultūros ypatumus, savitą 
architektūros palikimą. Parko direkcija įsikūrusi Pla- 
teliuose. Žemaitijos nacionalinio parko teritorija yra 
kalvotoje vietovėje, todėl išskiriami kalvoti Platelių, 
Plokštinės ruožai, taip pat itin saugotinas Platelių 
ežeras ir jo ekosistema. Nacionaliniame parke išskirti 
du gamtiniai Plokštinės ir Rukundžių rezervatai, sie- 
kiantys išsaugoti miškų ir pelkių kompleksus. Parke 
driekiasi pėsčiųjų ir dviračių takai, įrengtos stovykla- 
vietės, organizuojamos ekskursijos. 

(D www.zemaitijosnp.lt 

Pirmasis maršrutas po Jurbarko kraštą driekiasi 
rajono savivaldybės vakarinėje dalyje, prie pat sienos 
su Kaliningrado sritimi (Rusija). Kelionę pradėkime 
nuo savivaldybės centro - Jurbarko 6B, įsikūrusio gra- 
žioje vietoje, prie Nemuno, Mituvos ir Imsrės upių 
santakos. Keliaudami šiuo maršrutu taip pat aplanky- 
sime senuosius valstybės pasienio punktus - Smali- 
ninkus ir Viešvilę. 

Jurbarko gyvenvietė išaugo XV a., pasibaigus 
įnirtingoms kovoms, po Žalgirio mūšio ir 1422 m. pa- 
sirašytos taikos sutarties. 1611 m. Lenkijos ir Lietuvos 
valdovas Zigmantas Vaza Jurbarkui suteikė Magde- 
burgo teises. 

Kelionę po Jurbarką pradėkime nuo Vytauto par- 
ko, kur Vytauto Didžiojo ir Algirdo gatvių sankirto- 
je stovi paminklinis biustas Vytautui Didžiajam 
(aut. V. Grybas). Nuo Vytauto Didžiojo g. judėkime 
tiesiai iki Mokyklos g. ir sukime į kairę. Gatvės gale 
stūkso Jurbarko piliakalnis — Bišpilis €8. Nuo pilia- 
kalnio atsiveria Jurbarko miesto panorama, aikštelėje 

priešais piliakalnį išvysime Jurbako 735-ies metų jubi- 
liejinį akmenį. Grįžkime Vytauto Didžiojo g., Nemuno 
link, ir pasukime į S. Dariaus ir S. Girėno gatvę. Šioje 
gatvėje 96 numeriu pažymėtame pastate įsikūrusi Jur- 
barko rajono savivaldybė. Šalia jos 2011 m. pabaigoje 
pastatytas paminklas Jurbarko miesto savivaldybės 400 
metų jubiliejui paminėti. Stabtelėkime trumpam prie 
bronzinės angelo skulptūros ir patraukime į Jurbar- 
ko Švč. Trejybės bažnyčią €8. Valančiaus g. 1 stovinti 
šventovė puikuojasi dviem įspūdingais bokštais su 
smailėmis. Užsukime vidun. Nuo Švč. Trejybės bažny- 
čios pasiekime kairėje pusėje esantį žiedą ir sukime į 
Vydūno g., kuria prieisime ilgiausią Lietuvoje automo- 
bilių tiltą per Nemuną 8. Jo ilgis - 496 m! Tiltas jun- 
gia Jurbarko miestą su Kiduliais, esančiais Suvalkijos 
regione. Vykime į vakarinę miesto dalį, Vydūno g. 21, 
kur apsupta dvaro parko stovi buvusi Jurbarko dvaro 
sodyba (3, - svarbiausas miesto turizmo objektas. Čia 
apžiūrėsime išlikusius dvaro pastatus, kuriuose veikia 
Jurbarko turizmo informacijos centras, Jurbarko kraš- 
to ir memorialinis Vinco Grybo muziejai, sovietiniais 
metais iškilusį skulptoriui V. Grybui skirtą paminklą. 

Nuo Jurbarko dvaro sodybos Vydūno g. grįžkime 
iki S. Dariaus ir S. Girėno gatvės. Pasiekę S. Dariaus ir 
S. Girėno g. sankryžą su Lauko g. sukame į dešine ir 
vykdami Lauko g. pasiekiame Kauno g., kurioje - „Ju- 
rodžio“ sodyba 48 (Kauno g. 103). Užsukime į sodybą 
paskanauti lietuviško paveldo patiekalų, o prireikus - 
ir nakvynę čia rasime. 

Už maždaug 13 km nuo Jurbarko įsikūrę Smalinin- 
kai €3 dar vadinami Klaipėdos krašto vartais. Tai išties 
miškinga vietovė, todėl oro užterštumas yra vienas ma- 
žiausių Lietuvoje. Įkvėpkime tyro oro ir sukime į Lie- 
pų g., kurioje stovi Senovinės technikos muziejus 2. 
Po atviru dangumi ir muziejaus viduje išvysime įdomių 
žemės ūkio, transporto, buities priemonių. Liepų g. nu- 


= = m. 
7 pr 
—— 


Dakai LA B 


Nuo Jurbarko Mažosios Lietuvos link 








eikime prie Nemuno, kur kairėje pusėje išvysime senąjį 
uostą ir seniausią Lietuvoje vandens matavimo stotį 

Grįžkime į 141 kelią ir vykime į Viešvilę. Už ma- 
žiau nei 1 km pasieksime Vidkiemį, važiuojant per 
kaimą mus lydės šimtametė ąžuolų alėja 10, tokių jau 
reta Lietuvoje. Maždaug už 10 km, tuo pačiu keliu, pa- 
sieksime Viešvilę (3, kurią supa Karšuvos giria, telkšo 
Viešvilės ir Gulbinų tvenkiniai. Aplankykime Klaipė- 
dos g. 108 stovinčią Kristaus Atsimainymo bažnyčią ir 
78 numeriu pažymėtą didingą raudonų plytų pastatą - 
buvusius Viešvilės teismo rūmus (B. Tuoj už Viešvilės 
rasime žvyrkelį į dešinę, į pušyną, o jame - už 4 km, 
dešinėje kelio pusėje, pravažiavę kariuomenės naudo- 
jamą teritoriją, išvysime kopas, apaugusias mišku, tai — 
Kaskalnio kalvynas 

Nuo Kaskalnio miško, ties Vilkdaubiu, sukime iš 
141 kelio į dešinę ir už kelių kilometrų pasieksime Jū- 
ravos kaimą. Į šiaurę nuo kaimo (apie maždaug 1 km) 
ošia Jūravos miškas, kuriame išvysime žaliuojantį ąžuo- 
lyną ir aukščiausią Lietuvos ąžuolą WJ. Jis siekia beveik 


40 metrų! Atsikvėpkime medžio pavėsyje, pasidalyki- 
me įspūdžiais, patirtais keliaujant Jurbarko kraštu. « 





Vidkiemio ąžuolų alėja 

Jurbarko tiltas 


Jurbarko miestas, išsaugojęs senąjį gatvių 
tinklą, aikštės planą, erdvinę kompoziciją, užstaty- 
mo fragmentus, paskelbtas urbanistikos paminklu. 
Į buvusią turgaus aikštę subėga net penkios gatvės. 
Iki pat XVIII a. pab. Jurbarkas buvo didžiausias 
tuometinės Šiaulių ekonomijos miestas: veikė daug 
smuklių, miestas šurmuliavo per savaitinius tur- 
gus. XIX a. pr. per Jurbarką buvo nutiestas plentas 
Ryga-Tilžė, kiek pakeitęs gatvių tinklą. 

Jurbarko miesto 400 metų jubiliejui 2011 m. 
gruodį savivaldybės aikštėje atidengtas paminklas 
„Skelbiu žinią Jurbarkui apie Magderburgo teisę“ 
(skulpt. E. Daugulis). 


Jurbarko miesto Vytauto parke išdidžiai stovi 
skulptoriaus Vinco Grybo sukurtas paminklas Vy- 
tautui Didžiajam, pastatytas 1930 m. Kūrinys iškilo 
šio Žymaus Lietuvos valdovo mirties 500-ųjų me- 
tinių proga. Tuomet V. Grybas gyveno viename iš 
Jurbarko dvaro pastatų, priešais namą buvusioje 
kalvėje skulptorius buvo įsirengęs ateljė. 


Bišpilio, dar anksčiau vadinto Višpiliu (pava- 
dinimas susidaręs iš žodžių junginio „visi pylė“), 
piliakalnyje XIII a. stovėjusi gynybinė pilis kovai su 
Vokiečių ordinu, sudeginta 1291 m. Šiandien Biš- 
pilio piliakalnio viršūnėje yra apie 1,5 tūkst. kv. m 
ploto apžvalgos aikštelė. Piliakalnio šlaitai labai 
statūs —- 17-20 m. aukščio. Abipus Imsrės upelio, 
2,5 ha plote, buvo papėdės gyvenvietė, kurioje rasta 
žiestos keramikos. 

Jurbarko apylinkės I 


Švč. Trejybės bažnyčia 

Pirmosios Jurbarko bažnyčios statybos data nėra 
tiksliai žinoma, Motiejus Valančius savo knygoje „Že- 
maičių vyskupystė“ mini 1430 m. pastatytą bažnytėlę. 
Dabartinė Jurbarko Švč. Trejybės bažnyčia buvo pa- 
statyta 1902-1907 m. kitoje vietoje, nei stovėjusi prieš 
tai buvusi bažnyčia. Kryžminio plano neogotikinė 
šventovė turi du skirtingo aukščio penkių tarpsnių 
bokštus. Penktasis tarpsnis baltame fone dekoruotas 
reljefiniais apskritimo ornamentais, o fasado centre 
yra niša su laikrodžiu. Bažnyčios viduje galima pama- 
tyti skulptoriaus Vinco Grybo gipsines skulptūras — 
„Šv. Petras“ ir „Šv. Povilas“ (1936 m.). Šventorių juo- 
sia iš lauko akmenų sumūryta tvora su raudonų plytų 
vartais. Iš bokštų apžvalgos aikštelės atsiveria miesto 
ir Nemuno slėnio panoramos. 


EB Jurbarko tiltas 


Plečiantis Jurbarko miestui ir kylant daugiaaukš- 
čiams pastatams, 1975-1978 m. buvo pastatytas ir il- 
giausias automobilių tiltas per Nemuną Lietuvoje. Jur- 
barko tiltas yra svarbus tuo, kad sujungia du Lietuvos 
regionus - Suvalkiją ir Žemaitiją. Pats tiltas yra 494 m 
ilgio. Prie šio projekto dirbo Kijevo institutas ir Rygos 
tiltų statybos bendrovė. 





Jurbarko dvaro sodyba 


£2 Jurbarko dvaro sodyba 


Jurbarko dvarą XIX a. vid. pasistatė kunigaikščiai 
Vasilčikovai caro Nikolajaus I dovanotoje Jurbarko že- 
mėje. Įspūdingus dvaro rūmus sudegino vokiečiai Pir- 
mojo pasaulinio karo metu, sunaikinta ir daugiau pas- 
tatų. Dvaro sodybos raudonų plytų raštinėje įsteigtas 
žymaus lietuvių skulptoriaus Vinco Grybo muziejus: 
eksponuojami skulptoriaus darbai bei surinkta liau- 
dies menininkų kūryba. Muziejaus teritorijoje stovi 
V. Grybo paminklas-biustas (V. Pleškūnas, 1960). Dva- 
ro sodyboje išlikusios dvi oficinos: vienoje XX a. pr. 
gyvenę tarnai, o antrojoje buvo įrengta svečių vasaros 


352 Jurbarkas-Smalininkai-Viešvilė-Jūrava 


rezidencija. Šiuo metu jose įkurtas Turizmo informa- 
cijos centras ir Jurbarko krašto muziejus. Dvaro s0- 
dybos parke yra išlikusi cerkvė, kurioje dažnai vyksta 
įvairios parodos bei koncertai. Yra ir medinis namas, 
dar vadinamas Dragūnų klubu, arklidės, gipso liejyx- 
los pastatas ir kt. Visas parkas buvo aptvertas raudonų 
plytų tvora su vartais, kuri dvaro valdas juosė dar nuc 
sodybos pastatymo laikų. 


Sodyba „Jurodis“ 

„Jurodis“ kviečia apsistoti sodyboje su puikiu vaiz- 
du į Nemuną, pasivaišinti kulinarinio paveldo patieka- 
lais, atrasti senąjį Jurbarką! 

(0 www.gasthaus.lt 





Sodyba „Jurodis“ 


SMALININKAI 
8 Smalininkų miestas 


Smalininkų gyvenvietės atsiradimą XV a. nulė- 
mė siena tarp Lietuvos ir Vokiečių ordino žemių, ėjusi 
Šventosios upeliu. Tai buvo miestelis su prieplauka, pri- 
klausęs Klaipėdos kraštui, valdomam vokiečių. Mieste- 
lis išaugo XIX a., intensyvėjant prekybai tarp Rusijos ir 
Prūsijos, ypač - po 1888 m. pradėjus plaukioti garlai- 
viams. XX a. pr. Smalininkuose buvo įsteigtas stiklo fab- 
rikas, kelios plytinės, lentpjūvės, laivų statybos įmonė 
bei siaurojo geležinkelio stotis, kuri dabar naudojama 
kaip paprastas gyvenamasis namas. Miestelyje yra dvi 
bažnyčios: katalikų Šv. Juozapo ir evangelikų liutero- 
nų. Istorinė miesto dalis, apimanti Nemuno ir Stoties 
gatves, keletą čia stovinčių pastatų, paskelbta urbanis- 
tikos paminklu. 


E2 Senovinės technikos muziejus 


2004 m. Smalininkuose, savo sodyboje, Justi- 
nas Stonys įkūrė technikos muziejų, kuriame yra apie 
7 tūkst. eksponatų. Tai senoviniai žemės ūkio techni- 

kos įrenginiai, įvairiausi prietaisai - nuo fotoaparato, 
mėsmalės iki skaičiavimo mašinos bei laikrodžio; au- 
totechnika - nuo variklio iki sunkvežimio ar senovinio 
motociklo ir automobilio. Pats muziejaus šeimininkas 
veda ekskursijas po sodybą. 

(D www.techmuziejus.lt 


E) Vandens matavimo stotis 


Smalininkuose vandens matavimo stotis prie Ne- 
muno pastatyta 1811 metais. 1924-1926 m. joje buvo 
pristatytas nedidelis bokštelis. Pačios pirmosios stoties 
matuoklių nėra išlikusių, tačiau yra akmeniniai laiptai, 
sumūryti 1886 m. Jais buvo nustatomas vandens lygis. 
Tai pirmoji tokio tipo vandens matavimo stotis Ne- 
muno krante, o tikslūs jos duomenys mokslininkų yra 
naudojami iki šiol. 





Smalininkų vandens matavimo stotis 


Vidkiemio ąžuolų alėja 

Vidkiemio ąžuolų alėja - tai vienas įspūdingiausių 
gamtos objektų Jurbarko krašte. Ąžuolų lapija apgaubia 
kelią iš Smalininkų į Viešvilę. Alėjoje šlama 186 ąžuo- 
lai, kai kurių apimtis siekia 4 metrus. Medžių alėja pa- 
sodinta XVIII a., jos ilgis siekia net 1,3 km. 


VIEŠVILĖ 


Viešvilės miestelis 

Viešvilės miestelis rašytiniuose šaltiniuose mini- 
mas nuo XIV a. Manoma, jog miestelio pavadinimas 
kilęs iš Viešvilės upelio, įtekančio į Nemuną. Roman- 
tikai pasakoja, jog toks miesto vardas kilęs iš LDK ku- 
nigaikščio Remundo proanūkio Vieševilčio. Tai vienas 
iš miestelių, po 1422 m. Melno taikos atitekęs Vokie- 
čių ordinui (dabar tai Mažojoje Lietuvos dalis). Kaip 
ir daugelyje kitų pasienio miestelių, Viešvilėje kūrėsi 
pramonės įmonės, gyventojai vertėsi prekyba. XVIII- 
XIX a. pagal pagaminamos produkcijos kiekį Viešvilė 
užėmė trečiąją vietą Rytų Prūsijoje. Čia kūrėsi aliejaus 
spaudykla, lentpjūvė, odos dirbtuvė, popieriaus malū- 


Nuo Jurbarko Mažosios Lietuvos link 


nas. Viešvilėje galima aplankyti senąją parapinę mo- 
kyklą, kurioje yra įsteigtas kraštotyros muziejus, „Tė- 
viškės namų“ muziejų, kuriame eksponuojama knygų, 
išleistų Mažojoje Lietuvoje, kolekcija. Taip pat - Viešvi- 
lės dvarvietę, kurioje išlikęs 1,4 ha ploto parkas. 





Buvę Viešvilės teismo rūmai 


Teismo rūmai 

Buvę Viešvilės teismo rūmai - tai didžiausias is- 
torinis Viešvilės miestelio pastatas. 1902 m. pastaty- 
tuose rūmuose veikė vienas iš penkių Klaipėdos krašto 
apygardos teismų. Raudonų plytų neogotikinių bruožų 
statinys Pirmojo pasaulinio karo metu buvo apgriautas, 
o nuo 1956 m. iki dabar šiame name įsikūrę Viešvilės 
vaikų globos namai. Autentiškumą išlaikęs pastatas 
traukia dėmesį savo dydžiu ir architektūra, paskelbtas 
kultūros paveldo objektu. 


KASKALNIO DRAUSTINIS 
Kaskalnio kalvynas 


Įspūdinga Smalininkų-Viešvilės miškuose 900 ha 
besidriekianti kalvota aukštuma - tai žemyninių kopų 
masyvas. Šios kopos - vienos aukščiausių Lietuvoje, 
apaugusios pušimis. Aukščiausia kalva siekia beveik 
66 m aukštį virš jūros lygio, apie ją yra išsidėsčiusių ir 
daugybė kitų, žemesnių, iki 60 m kalvelių. Šiose kopose 
auga smėlynams būdinga augmenija. Būkite budrūs — 
šalia yra kariškių naudojama šaudykla! 


JŪRAVA 


EE Jūravos ąžuolynas 

Maždaug apie 2 km už Jūravos kaimelio auga Jūra- 
vos ąžuolynas, užimantis apie 1 ha plotą. Šio ąžuolyno 
medžių amžius siekia 130-160 metų. Medžiai įspūdin- 
gi aukščiu ir kamienų laibumu. Pačiame ąžuolyno cent- 
re yra kalvelė, ant kurios žaliuoja ir pats aukščiausias 
Lietuvos ąžuolas. Medžio aukštis siekia 37 metrus, o 
kamieno skersmuo - 1,4 m. 

Jurbarko rajono 
savivaldybės 

Jurbarko kraštas - garsus istorine praeitimi ir gra- 
žiu kraštovaizdžiu. Tai vietovė, kuriai išskirtinumo su- 
teikia ilgiausia Lietuvos upė Nemunas, net 70 km vin- 
giuojantis pietine Jurbarko rajono savivaldybės riba. 
Keliaujant panemuniais įspūdį palieka stūksantys di- 
dingi piliakalniai, viduramžių pilys ir dvarai. Tai dalis 
tradicinio kelionių maršruto, vadinamo Rojaus keliu. 

Vykstame per Panemunių regioninio parko terito- 
riją, kuri driekiasi Nemuno pakrantėmis, nuo Žemo- 
sios Panemunės iki Šilinės. Kadaise šiuo keliu iš Kauno 
į Jurbarką karietomis buvo gabenamas paštas į Klaipė- 
dą ir Karaliaučių. Nepaisant to, kad šiandien mus veža 
modernūs automobiliai, šiame maršrute mums prireiks 
tvirtos avalynės ir jėgų užkopti net į keturias apžvalgos 
aikšteles. O pasistiprinti galėsime savo maistu vienoje 
iš pakeliui įrengtų stovyklaviečių. 

Pirmoji mūsų stotelė - tai Nemuno ir Dubysos 
santakoje įsikūręs Seredžiaus miestelis, kurio vardas 

kilo nuo trečiadieniais čia vykdavusio didelio turgaus. 
Aplankykime ant kalvos stovinčią Šv. Jono Krikštytojo 
bažnyčią €B, matomą net iš kitos Nemuno upės pusės. 
Užlipkime ant šalikelėje stūksančio Seredžiaus piliakal- 
nio, dar vadinamo Palemono kalnu €3, pasigrožėkime 
atsiveriančiu vaizdu į apačioje tekantį Nemuną. Tiesa, 
tai ne vienintelė puiki panorama šioje kelionėje. Prie 
piliakalnio - III-IV a. datuojamas pilkapynas, kasinė- 
jimų metu čia buvo rasta daug papuošalų: antkaklių, 
karolių, apyrankių, smeigtukų, taip pat darbo įrankių, 
ginklų. Radiniai saugomi Vytauto Didžiojo karo mu- 
ziejuje Kaune. 

Išvažiavę iš Seredžiaus ir įsukę į 141 kelią (Kau- 
nas-Jurbarkas), kuris driekiasi visą kelionę Nemuno 
pakrante, už maždaug 1 km, pasieksime Belvederį 68. 
Nuo kelio, vingiuojančio palei Nemuną, į dvarą vedė 
365 pakopų laiptai. Į kalną užvažiuokime automobiliu 
ir išvysime buvusius įspūdingus dvaro rūmus su bel- 
vederio bokštu, peizažinį parką, kitus išlikusius pas- 
tatus. Nemuno pakrante toliau vykime pro miškingas 
vietoves ir už maždaug 5 km pasieksime Klangius. Šia- 
me kaime gimė žymus lietuvių rašytojas Petras Cvirka. 
Aplankykime senąją sodybą £8, kurioje dabar įkurtas 
P. Cvirkos memorialinis muziejus. 

Toliau 141 keliu traukime į Veliuoną 68, vieną svar- 
biausių Lietuvos gynybos punktų kovose prieš kryžiuo- 
čius. Ilgą laiką vietovė kryžiuočių vadinta Junigedos 
vardu nuo čia stovėjusios gynybinės pilies. Pasivaikš- 
čiokime Vytauto Didžiojo laikus menančiame mieste- 
lyje, aplankykime Draugystės g. 1 stovinčią jo funduo- 
tą Švč. Mergelės Marijos Ėmimo į dangų bažnyčią (3 
bei priešais ją stovintį paminklą legendiniam Lietuvos 
valdovui £8. Draugystės gatve eikime tolyn ir dešinė- 
je pusėje išvysime dailius medinius dvaro rūmus 63 ir 

parką (Muziejaus g. 2). Dabar dvare įsikūręs Veliuonos 
krašto istorijos muziejus. Didelė Veliuonos miestelio 
vertybė - piliakalnių kompleksas 4, stūksantis prie pat 
pagrindinės Gedimino gatvės. Į piliakalnių viršų veda 
mediniai laiptai. Manoma, kad ant vieno iš šių pilia- 
kalnių kadaise degė aukuras deivei Velionei, o ant kito 
palaidotas Lietuvos didysis kunigaikštis Gediminas. 
Abu piliakalniai panašaus aukščio - apie 30 m, todėl 
nuo abiejų atsiveria įspūdinga panemunių panorama. 

Jau mums pažįstamas 141 kelias veda į už maždaug 
11 km esančią Raudonę, garsėjančią raudonų plytų pi- 
limi €. Ji puikuojasi apsupta Naujosios, Tujų ir Kašto- 
nų gatvių. Žalumoje paskendęs pilies kompleksas savo 
raudonų plytų mūru švyti iš toli, šalia išlikęs ir parkas, 
kuriame stovi senas malūnas. Dienos metu nuo pilies 
bokštų galima pasidairyti po plačias apylinkes, mėliu 
spindinčią Nemuno upės vagą. 

Pasigėrėję pilimi ir atsigavę parko medžių pa- 
vėsyje 141 keliu judėkime prie Raudonėnų piliakal- 
nio (0, kuris čia pat, už maždaug 1 km. Jį pasieksime 
dar neprivažiavę Raudonėnų kelio, iš 141 kelio sukdami 
dešinėn į lauko kelią: už 500 m išvysime šį gyvos istori- 
jos liudininką, skalaujamą Raudonės upelio. Ne mažiau 

Panemunės pilis 


Seredžiaus bažnyčia pirmą kartą paminėta 
1579 m. Žemaičių vyskupijos vizitacijos akte, kur 
nurodoma, kad miestelyje yra dvi bažnyčios - vie- 
na katalikų, kita ortodoksų. Nemuno slėnyje įsikū- 
rusį miestelį ne kartą nuniokojo galingi Nemuno 
potvyniai, todėl tiek miestelis, tiek ir bažnyčia pa- 
mažu persikėlė ant kalvos. Sunku suskaičiuoti, kiek 
kartų šventovė buvo remontuota ir perstatyta. Da- 
bartinės Šv. Jono Krikštytojo bažnyčios statybos or- 
ganizatorius - klebonas Feniksas Rudokas. Dėl lėšų 
trūkumo darbai vyko lėtai: nuo 1896 m. iki beveik 
Pirmojo pasaulinio karo. Architekto Piotro Serbi- 
novičiaus projektuota bažnyčia - puošni šventovė, 
kurioje derinami neorenesanso ir neobaroko bruo- 
žai. Šventovėje saugomos medinės Švč. Mergelės 
Marijos ir Šv. Jono Krikštytojo skulptūros, bažny- 
čios statytojo klebono F. Rudoko portretas. Į viršų 
kylantys du aukšti bažnyčios bokštai matyti visoje 
Nemuno slėnio panoramoje ir kitapus jo esančiose 
Kriūkų apylinkėse. 

Palemono kalnas 


Palemono kalnas 


Seredžiuje, Nemuno pakrantės šlaite, stūksan- 
tis piliakalnis vadinamas Palemono kalnu. Roman- 
tinė legenda apie lietuvių kilmę iš romėnų pasakoja, 
kad Romos imperatoriaus Nerono persekiojamas 
kunigaikštis Palemonas su šeima mūsų kraštą pa- 
siekė plaukdamas Baltijos jūra. Vėliau Nemunu 
pasiekęs dabartinio Seredžiaus vietovę kunigaikštis 
čia pasistatęs pilį ir likęs gyventi, o jo sūnūs iškelia- 
vę toliau. Piliakalnis įrengtas Nemuno aukštutinės 
terasos kyšulyje, suformuotame Pieštvės upelio, 
viršuje — trikampė, pailga aikštelė. Manoma, kad 
čia (1293-1363 m.) stovėjusi Pieštvės pilis, kurią 
nuolat puldinėjo kitoje Nemuno pusėje įsikūrę kry- 
žiuočiai. Pilis buvo atstatyta ir po Žalgirio mūšio, 
tačiau, praradusi savo gynybinę paskirtį, sunyko. 
Užlipus į pačią viršūnę atsiveria vingiuojančio Ne- 
muno kraštovaizdis. 


BELVEDERIS 
EB Belvederio dvaras 


Belvederio dvaras - kultūros paveldo objek- 
tas, stovintis Nemuno pakrantės šlaite, nuo kurio 
atsiveria įspūdingas Nemuno upės kraštovaizdis. 
XIX a. Seredžiaus apylinkės priklausė grafams Tiš- 
kevičiams. 1820 m. dalį valdų įsigijo Kletas Burba 
ir labai gražioje vietoje ant šlaito 1830 m. pasistatė 
prabangius dviaukščius rūmus su apžvalgos bokš- 
tu - belvederiu. Šių puošnių rūmų architektas, ma- 
noma, buvo italas Pjetras de Rosis. Itališkojo rene- 
sanso stiliaus rūmai statyti pagal italų vilų pavyzdį, 
buvo gausiai dekoruoti, išraižyti, langus ir duris 
puošė įvairi ornamentika. Rūmų vidus buvo puoš- 
tas mozaikomis, lipdyba, skulptūromis, o marmuro 
židinių ir koklių fragmentų yra išlikę iki šių dienų. 
Šalia dvaro buvo įrengta koplyčia-mauzoliejus ir 
7 ha parkas. XIX a. pab. išmirus Burbų giminei, 
dvarą kurį laiką valdė keletas šeimininkų. Pirmojo 

įdomus ir Kartupėnų piliakalnis €2, nutolęs apie 5 km, 
stovi prie pat 141 kelio, dešinėje pusėje, dar neperva- 
žiavus Kartupių upelio. Piliakalnis garsėja XIII a. ant 
jo stovėjusia lietuvių pilimi, ne kartą pulta kryžiuočių. 

Keliaudami toliau, už maždaug 1 km, Pilies I kaime 
pamatysime išdidžiai stūksančią Panemunės pilį (B - 
tai jau 400 metų skaičiuojanti buvusi Eperješų giminės 
rezidencija. Įspūdį palieka didingi bokštai su šaudymo 
angomis, pilį supantis parkas ir vandens telkiniai. Pilies 
kompleksą pasieksime iš 141 kelio sukdami dešinėn, į 
Parko gatvę. Apžiūrėsime pilį ir pailsėsime sustoję aikš- 
telėje šalia plento. 

Pro Panemunės pilį judėkime Vytėnų g. pirmyn 
ir ieškokime 146 kelio, vedančio Raseinių link. Šilinės 
smuklė (2 stovi 141 ir 146 kelių sankryžoje, todėl nie- 
kur į šalį važiuoti nereikia. Senojoje smuklėje įsikūręs 
Panemunių regioninio parko centras. 

Maršrutą vaizdinga Nemuno pakrante baikime 
už 3 km esančioje Skirsnemunėje (B. Tai senas mies- 
telis, menantis didžiųjų kunigaikščių laikus. Aplanky- 
kime dvi miestelio puošmenas, matomas iš toli. Didin- 
ga Šv. Jurgio bažnyčia (B stovi M. Gadliausko g. 8, o 
evangelikų liuteronų bažnyčia t - Nemuno g. 68, prie 
kelio Kaunas-Jurbarkas. Jei panemuniais nusidriekusi 
Jurbarko krašto dalis paliko daug įspūdžių, neskubėki- 


me atsisveikinti su vietos apylinkėmis. « 





Skirsnemunės Sv. Jurgio bažnyčia 

pasaulinio karo metu be šeimininko likęs dvaras buvo 
nuniokotas. Tarpukaryje rūmuose buvo įsikūrusi že- 
mės ūkio mokykla, sovietmečiu - pienininkystės ūkis, 
dabar dvaras privatizuotas ir nykstantis. Dvaro sody- 
boje išliko rūmai, oficina, svirnas ir koplytėlė. 


KLANGIAI 
Petro Cvirkos gimtinė 


Klangių kaime gimė lietuvių prozininkas Petras 
Cvirka (1909-1947), praleidęs čia savo vaikystės ir 
ankstyvos jaunystės metus. Iki šių dienų yra išlikusi 
Cvirkų tėviškė, kurioje 1953 m. buvo įkurtas rašytojo 
memorialinis muziejus. Autentikos nepraradusią so- 
dybėlę sudaro gyvenamasis namas - unikalus pastatas, 
iš vienos pusės dengtas lentomis, iš kitos nendrėmis, 
taip pat klėtis ir kluonas. Čia galime pamatyti Cvirkų 
šeimos baldų, buities reikmenų, įrankių, pasakojančių 
apie patį rašytoją, jo šeimą, Veliuonos krašto istoriją ir 
tradicijas. Sodyba yra kultūros paveldo objektas. 


VELIUONA 
EB Senoji miestelio dalis 


Veliuona - viena seniausių vietovių Lietuvoje, 
apylinkėse stūksantys piliakalniai mena XIII-XIV a. 
vykusias kovas su kryžiuočiais. Vietovė buvo viena 
iš pagrindinių Lietuvos gynybos punktų, pirmą kar- 
tą rašytiniuose šaltiniuose Junigedos vardu paminėta 
1291 m. Manoma, kad pirmą kartą Magdeburgo tei- 
ses Veliuonai 1501-1502 m. suteikė Lietuvos didysis 
kunigaikštis Aleksandras, vėliau laisvojo miesto teisės 
buvo atnaujintos 1580 ir 1792 m. Veliuonos miestelio 
senoji dalis yra išsaugojusi senąjį gatvės tinklą, erdvinę 
kompoziciją ir struktūrą, todėl paskelbta urbanistikos 
paminklu, kurį kartu su piliakalniais saugo ir istori- 
nis kraštovaizdžio draustinis. 1991 m. minint mies- 
to 700 metų sukaktį pastatytas jubiliejinis paminklas 
(skulpt. Š. Šimulynas). 


£3 švč. Mergelės Marijos Ėmimo 

į dangų bažnyčia 

Veliuonoje iškilo viena pirmųjų Žemaitijos kata- 
likų šventovių - ją 1416 m. fundavo Vytautas Didysis, 
po poros metų ji sudegė ar buvo sudeginta. Antroji 
bažnyčia pastatyta 1421 m. Dabartinė mūrinė Veliuo- 
nos Švč. Mergelės Marijos Ėmimo į dangų bažnyčia iš- 
kilo 1636-1644 m., vėliau ji buvo rekonstruota Radvi- 
lų, Tiškevičių, Pacų iniciatyva, todėl pirminė šventovės 
išvaizda pakitusi. Bažnyčia - renesanso stiliaus, turi 
išlikusių ir gotikinių elementų. Viduje įrengti septyni 
XVIII a. barokiniai altoriai, kurių puošniausias - didysis 

Švč. Mergelės Marijos Ėmimo į dangų altorius, išsiski- 
riantis baroko stiliaus dekoru, puošnumu, Petro Kalpo- 
ko 1921-1922 m. tapytais Švč. Trejybės ir Švč. Mergelės 
Marijos paveikslais. Šventovėje saugomas ir didiko Jono 
Kazimiero Bžostovskio antkapinis paminklas. Unika- 
lūs Veliuonos bažnyčios vargonai, pastatyti žymiausio 
XIX a. vargonų meistro Juozapo Radavičiaus. Bažnyčios 
bokšte įrengtas nedidelis sakralinis muziejus. 


Vytauto Didžiojo paminklas 

Lietuvos didysis kunigaikštis Vytautas Didysis — 
vienas svarbiausių Lietuvos valdovų Veliuonos gy- 
ventojams: tai jis fundavo pirmąją katalikų šventovę, 
1412 m. atstatė sudegintą Veliuonos pilį, o lemtinga 
sąjungininkų pergalė Žalgirio mūšyje kryžiuočių nuo- 
lat puldinėjamam kraštui suteikė ilgai lauktą ramybę. 
Minint Vytauto Didžiojo mirties 500-ąsias metines 
1930 m. Veliuonoje buvo pastatytas paminklas didžia- 
jam kunigaikščiui, projektą sukūrė žymus Lietuvos 
skulptorius Vincas Grybas, realizavo skulptorius Apo- 
linaras Šimkūnas. 





Veliuonos dvaro rūmai 


E23 Veliuonos dvaro sodyba 


Medinius klasicistinius Veliuonos dvaro rūmus 
1818-1820 m. pastatydino grafai Zaleskiai. Tai vienas 
iš nedaugelio dvarų Lietuvoje, išlaikęs architektūros 
autentiškumą ir medines klasicizmo stiliaus dekoro 
formas. 1909 m. dvaras atiteko didikams Vakseliams, 
1920-1922 m. dvare veikė Veliuonos pradžios mo- 
kykla, kurioje mokėsi ir būsimasis rašytojas Petras 
Cvirka. 1944 m. Vakseliai emigravo į Vakarus, o dva- 
ras buvo nacionalizuotas. Dabar dvaro rūmuose veikia 
Veliuonos krašto istorijos muziejus, supažindinantis 
su archeologiniais radiniais, šimtą metų skaičiuojan- 
čios mokyklos klase, rašytojo P. Cvirkos gyvenimu bei 
kūryba. Šalia rūmų puikuojasi ir vertingas dvaro par- 
kas, kuriame veši reti Lietuvoje medžiai: gelsvažiedžiai 
tulpmedžiai, raudonlapiai ąžuolai, Veimuto pušys ir kt. 
(D www.veliuonoskrastas.lt 

Jurbarko apylinkės: 


E2 Veliuonos archeologinių 
piliakalnių kompleksas 


Veliuonos piliakalniai - tai archeologinis-istorinis 
kompleksas, menantis Lietuvos didžiųjų kunigaikščių 
kovas su kryžiuočiais. Šį kompleksą sudaro du piliakal- 
niai - Pilies (Ramybės) kalnas ir Gedimino kapo kal- 
nas. Ant Pilies kalno stovėjusi Veliuonos (Junigedos) 
pilis, seniausia žinoma pilies statybos data - 1291 m. 
Pilis dažnai buvo puldinėjama kryžiuočių (XIII pab. - 
XIV a. pr. - daugiau nei 15 kartų). Bene smarkiausiai 
1363 m., kai magistras Vinrichas, nuniokojęs Kauno 
ir Pieštvės pilis, Veliuonos pilį sudegino, o jos pylimas 
nuslinko. Taip pat - 1367 m., kai pilį atsitraukdami su- 
degino patys gyventojai. Paskutinį kartą medinę pilį 
1412 m. atstatė Vytautas Didysis. Ant Gedimino kapo 
kalno, kur, manoma, palaidotas kovose žuvęs Lietuvos 
didysis kunigaikštis Gediminas, stovi 1925 m. pastaty- 
tas paminklas Lietuvos valdovui, o ant Ramybės kalno 
įrengtas aukuras deivei Velionei. 





Veliuonos archeologinių piliakalnių kompleksas 


RAUDONĖ 
£0 Raudonės pilis 


Viena gražiausių ir išraiškingiausių pilių Lietuvo- 
je stovi Raudonėje, Jurbarko rajono savivaldybėje. Tai 
visas pilies ansamblis, kurį XVI a. pastatydino Prūsi- 
jos pirklys Krišpinas Kiršenšteinas. XVIII a. reziden- 
cija atiteko Kiršenšteinų giminaičiams Olendskiams, 
kurie 1820 m. dvarą pardavė Jekaterinos II favoritui 
kunigaikščiui Platonui Zubovui. Zubovų valdymo 
metais pilis įgavo dabartinę savo išvaizdą, prie pilies 
buvo įrengti fontanai, atkurtas beveik 25 ha parkas 
(archit. E. Štegeris). Pilis smarkiai nukentėjo Pirmojo 
ir Antrojo pasaulinių karų metais, pastatai subombor- 
duoti, nugriautas didysis pietinio korpuso bokštas. Pi- 
lies atstatymo darbai baigti 1968 m. 

Rojaus keliu 





Raudonės pilies kiemas 


Dabar pilyje įsikūrusi Raudonės pagrindinė mo- 
kykla. Mūrinis pilies kompleksas yra išlaikęs senąją „U“ 
formą, eklektišką architektūros stilių ir penkis bokš- 
tus, kurių įspūdingiausias - cilindrinis, 33,5 m aukš- 
čio bokštas. Nuo jo viršūnės atsiveria Nemuno upės 
panorama su slėnį raižančiais vingiais, žaliuojančiais 
miškais ir laukais. Raiškumo pilies pastatams suteikia 
ir raudonų plytų mūras, dantyti karnizai, dekoras, se- 
nosios šaudymo angos. 

Šalia pilies puikuojasi ir parkas, kuriame galima 
išvysti devynių kamienų liepą bei senovinį malūną, 
pastatytą 1923 m., kuris dėl modernių tam metui įren- 
ginių garsėjo visame krašte: susimalti miltų į jį suva- 
žiuodavo žmonės iš tolimesnių kaimelių. Nuo 2002 m. 
malūnas nebeveikia, išlikę autentiški malimo mecha- 
nizmai. Kiekvienais metais, paskutinį gegužės šeštadie- 
nį, pilyje vyksta garsi „Panemunių žiedų“ š 


šventė. 
RAUDONĖNAI 
£2 Raudonėnų piliakalnis 


Raudonėnų kaime, Raudonės upelio dešiniajame 
krante, stūkso Raudonėnų piliakalnis su aikštele, su- 
piltu pylimu ir kalną juosiančiais grioviais. Piliakalnio 
šlaitai yra statūs, apie 18 m aukščio, dalis kalno yra nu- 
plauta upelio, ant jo auga lapuočiai medžiai. Piliakalnis 
datuojamas I tūkst. - XIII a. Šalia kalno rasta ir seno- 
sios gyvenvietės pėdsakų. Nuo piliakalnio pasižvalgy- 
kime po Nemuno slėnio panoramą, čia pat tyvuliuo- 
jantį tvenkinį, netoliese įsikūrusią Raudonę. 


KARTUPĖNAI 
Kartupėnų piliakalnis 

Kartupėnų piliakalnis garsėja čia XIII a. pastaty- 
ta lietuvių pilimi - kovų su kryžiuočiais liudininke. Ši 
pilis laikoma pirmąja tvirtove Lietuvoje, kurią puolė 
Kryžiuočių ordinas. Ne kartą deginta ir atstatyta pilis 


Jurbarko apylinkės: Rojaus keliu 


buvo viena svarbiausių Nemuno pakrantės gynybinių 
sistemų, kitapus Nemuno stovėjusi kryžiuočių pilis. Pi- 
liakalnio šlaitai statūs, apie 20 m aukščio, dabar apaugę 
medžiais, krūmais, dalis kalno nuplauta upelio. 


PILIS I 
Panemunės pilis 

Panemunės pilis pastatyta ant Nemuno dešiniojo 
kranto šlaito, išlaikiusi savo didingumą ir romantišką 
dvasią. 1597 m. dvarą įsigijo vengrų kilmės dvarinin- 
kas Jonušas Eperješas. Įspūdingos pilies pastatas iškilo 
1604-1610 m. Tai renesanso ir gotikos stilių derinys, 
kurį, spėjama, kūrė Petras Nonhartas. Klasicizmo bruo- 
žų pilis įgavo XVIII a., kai ją valdė Gelgaudų šeima. Po 
1831 metų sukilimo, kuriame aktyviai dalyvavo broliai 
Antanas ir Jonas Gelgaudai, pilis buvo nusavinta, kurį 
laiką stovėjo apleista. 1925 m. iš JAV sugrįžęs kun. An- 
tanas Petraitis įsigijo pilį ir stengėsi ją atgaivinti, o po jo 
mirties čia apsigyveno jo kviesti vienuoliai, pastatydinę 
prie pilies koplytėlę. 1935 m. pilis perduota Švietimo 
ministerijai, dabar ją prižiūri Vilniaus dailės akademija. 
Šalia pilies žaliuoja XVII a. įkurtas parkas, kurį anksčiau 
sudarė gėlynai, kaskadiniai tvenkiniai, stovėjo vandens 
malūnai. Šiuo metu išlikęs tik parkas ir kaskadiniai tven- 
kiniai. Nors pilis yra rekonstruojama, ji lankoma, galima 
pasivaikščioti pilies kiemeliais ar nuo pilies bokšto pasi- 
grožėti atsiveriančiomis Nemuno slėnio platybėmis. 





Panemunės pilies bokšte 


ŠILINĖ 
Šilinės smuklė 

Vienas įdomesnių Jurbarko krašto lankytinų objek- 
tų yra Šilinės smuklė, žinoma nuo XVIII amžiaus. Iki 
1918 m. ši smuklė kviesdavo pro šalį keliaujančiuosius 
pailsėti, pavalgyti, pasirūpinti savo arkliais. Vėliau ši už- 
eiga buvo paversta gyvenamuoju namu, ligonine, todėl 
prarado pagrindinę savo paskirtį. Liaudies architektūros 

Šilinės smuklė 


stiliaus pastate dabar įsikūrusi Panemunių regioninio 
parko direkcija, įrengtos gamtos ir etnografijos ekspozi- 
cijos, galima susipažinti su žvejybos tradicijomis Nemu- 
no upės pakrantėse. Šalia autentišką išvaizdą išlaikiusios 
smuklės žaliuoja šimtamečių ąžuolų giraitė. 


SKIRSNEMUNĖ 


15 Senoji miestelio dalis 

Vaizdingose apylinkėse įsikūręs Skirsnemunės 
miestelis garsus ne tik gražiu Nemuno upės slėniu, vin- 
giuojančiais jo intakais, bet ir turtinga istorija: 1313 m. 
pastatyta Kristmemelio kryžiuočių pilimi, kuri ir lėmė 
šios vietovės dabartinį pavadinimą. Vėliau vietos žemės 
ilgą laiką priklausė LDK valdovo karališkajam dvarui. 
1526 m. minimas miestelis, kuris tuo metu turėjęs pri- 
vilegijas rengti turgus ir prekyvietes, o 1792 m. buvo 
suteiktos laisvojo miesto teisės ir herbas. Skirsnemunė 
yra išlaikiusi autentišką miestelio išvaizdą: senąjį gatvių 
planą, dvaro fragmentus, senoji miestelio dalis paskelb- 
ta urbanistikos paminklu. 


Ed šv. Jurgio bažnyčia 

Dabartinė raudonų plytų Skirsnemunės bažnyčia 
buvo pastatyta 1903 m. Neogotikinė Šv. Jurgio bažnyčia 
stebina savo didingumu: į viršų kylančiais dviem grakš- 
čiais bokštais, neogotikiniais arkiniais langais, laiptuotu 
fasado profiliu, šventorių juosiančia plytine tvora su ar- 
kiniais vartais. Bažnyčioje yra XVII a. varpas, mediniai 
altoriai, taip pat XX a. pr. Martyno Masalskio gaminti 
vargonai, kuriuos puošia gotikinio stiliaus dekoras. 


Evangelikų liuteronų bažnyčia 
Skirsnemunėje stovi ir dar vieni maldos namai - 
evangelikų liuteronų bažnyčia, kuri liudija, kad vieto- 
vėje gyveno ir šios konfesijos tikintieji. Pirmoji evange- 
likų liuteronų bažnyčia čia stovėjo nuo XVIII a., vėliau 
ne kartą perstatinėta ir atnaujinta. Manoma, kad da- 
bartiniai maldos namai iškilo 1849 m. ir buvo vienas 
svarbiausių evangelikų liuteronų centrų regione, čia 
melstis atvykdavo ne tik Jurbarko apylinkių tikintieji, 
bet ir Kauno, Smalininkų ir kitų vietovių parapijiečiai. 
Bažnyčia yra nedidelė, medinė, su vienu bokšteliu. 

Lietuvos vakaruose, Žemaitijos pakraštyje, netoli 
pasienio su Kaliningrado sritimi, plyti Tauragės kraš- 
tas, vadinamas „parubežiumi“ - paribio kraštu. XIV a. 
Tauragės vietovė ribojosi su Kryžiuočių ordinu, o po 
1422 m. Melno sutarties tapo Ordino kaimyne. Todėl 
pasieniu besidriekiantis kraštas garsėja etniniu savitu- 
mu, čia šimtmečiais gyvuojančia marga žmonių ben- 
druomene. Apylinkėse stūkso istorinės praeities sau- 
gotojai - piliakalniai. Jūros upės krante - jau daugiau 
nei 500 metų gyvuojantis Tauragės miestas, vardą ga- 
vęs nuo girių galiūnų taurų. Miestas kūrėsi prie dvaro, 
kuriame skirtingais laikotarpiais šeimininkavo Jonušas 
Radvila, grafai Zubovai ir net Rusijos imperatorius 
Aleksandras I. Deja, daugybę savitų istorinių pastatų 

užmarštin paskandino Pirmasis ir Antrasis pasauliniai 
karai, kurių metu Tauragė buvo stipriai nuniokota. 
Kelionę po Tauragės miestą patogiausia pradėti 
aplankant senąjį motorinį malūną €B, paskelbtą kul- 
tūros paveldo objektu. Jis stovi Jūros upės krante (Til- 
žės pl. 1), todėl lengvai pastebimas nuo pagrindinio 
kelio (A12). Kitame krante pasitinka Tauragės miesto 
centras €3, kuriame puikuojasi daug gražių ir žymių 
pastatų. S. Dariaus ir S. Girėno g. 12 stovi pašto stoties 
kompleksas, kitoje gatvės pusėje - įspūdinga XIX a. 
Tauragės pilis E3, tarsi nukelianti į viduramžių laikus. 
Miesto įžymybė buvo pastatyta kaip muitinė carinės 
Rusijos reikmėms. Šalia, S. Dariaus ir S. Girėno g. 7, 
stovi ištaigingi banko rūmai, iškilę tarpukariu. Pasu- 
kę dešinėn, į Vytauto g., prieiname M. Mažvydo alėją, 
kurioje stovi evangelikų liuteronų bažnyčia, pavadinta 
Martyno Mažvydo vardu €3. Dabar Tauragė - vienas 
iš svarbiausių evangelikų liuteronų centrų Lietuvoje. 
Kitos šventovės - Švč. Trejybės bažnyčios 8 — aš- 
tuonkampis bokštas matyti iš toli (kitame Bažnyčių g. 
gale). Lygiagrečiai su Bažnyčių g. besidriekiančioje 
Prezidento g. 38 stovi Tremties ir kančių muziejus, 
įsikūręs buvusioje NKVD būstinėje (3. Priėję sankirtą 
su Vytauto g. išvysime ir 1990 m. atstatytą pamink- 
lą Vincui Kudirkai su „Tautiškos giesmės“ žodžiais. 
Pasivaikščioję Tauragėje traukime ieškoti nuotykių į 
Taurų nuotykių parką €8. O jis visai čia pat. Parkas įsi- 
kūręs Tauragės miesto pakraštyje, buvusioje Tauragės 
dvaro teritorijoje, 700 metrų nuo kelio Ryga-Šiauliai- 
Tauragė-Kaliningradas (A12/E77). 

Tauragė ir apylinkės 


Sukime į 164 kelią ir keliaukime vakarų kryptimi, 
į Pagramančio miestelį €3, esantį už 17 km. Čia stovi 
medinė Švč. Mergelės Marijos Nekaltojo Prasidėjimo 
bažnyčia, stūkso Pagramančio ir Naujininkų piliakal- 
niai. Vertingą vietovės kraštovaizdį ir miestelį saugo 
Pagramančio regioninis parkas €2. Keliaujant regioni- 
nio parko pažintiniais takais įspūdį palieka plytinčios 
pelkės, upių slėniai, šlaitai, atsiveriančių atodangų 
dydis, stūksantys piliakalniai ir gražios gyvenvietės. 
Centrinėje parko dalyje įrengta ir dviračių bei auto- 
mobilių turistinė trasa, leidžianti išsamiau pažinti Pa- 
gramančio gamtovaizdį. 

Iš Pagramančio sugrįžę į Tauragę, kelionę tęsiame 
rytinėje rajono savivaldybės dalyje. Už 5 km nuo Tau- 
ragės miesto nutolęs Gaurės miestelis. Šešuvio upės ir 
tvenkinio supamos vietovės centre puikuojasi ąžuoliniai 
stogastulpiai, naujoji Gaurės Šv. arkangelo Mykolo baž- 
nyčia (0, Prie Ikojos upelio žaliuoja Gaurės ąžuolas (0, 

Norėdami pasiekti kitą - Batakių - miestelį, gali- 
me nuo Gaurės važiuoti 4501 keliu, Eržvilko link, ir už 
4 km sukti kairėn bei pavažiuoti dar 7 km. Pravažiavę 
Batakių geležinkelio stotį rasime Lankininkų kaimą, 
kuriame stovi buvusios dvaro sodybos pastatai. Teo- 
doravo vardu vadinamas dvaras (0, iškilęs XIX a., pa- 
skelbtas kultūros paveldo objektu. 

Už 2 km dešinėje kelio pusėje, prie Ančios upės, 
įsikūręs Batakių miestelis (9 — vienas seniausių Že- 
maitijoje. Pirmą kartą 1448 m. paminėta vietovė dabar 
paskelbta urbanistikos paminklu. Prie Ančios ir Ūkio 
upelių santakos stūkso Pilute, Pilaite, Švedų kalnu va- 

Tauragės pilis 


TAURAGĖ 


€B Motorinis malūnas 

Tauragėje yra išlikęs 1922 m. prie upės pastaty- 
tas Hiršo Gitkino fachverkinės konstrukcijos keturių 
aukštų motorinis malūnas. Iš pradžių jame veikusios 
garo mašinos, vėliau jas pakeitė elektros varikliai. Iki 
Antrojo pasaulinio karo prie malūno veikė lentpjū- 
vė. Po karo malūne buvo malami grūdai, veikė kar- 
šykla, buvo pjaunama mediena. XX a. septintajame 
dešimtmetyje pastate buvo įrengtos paminklų dirb- 
tuvės. Viršutiniame pastato aukšte išliko kruopinė, 
transmisijos (prietaiso įrenginys perduoti mechani- 
nei energijai) fragmentų, dviejų elevatorių fragmen- 
tas. Dabar malūne įsikūrusi parduotuvė ir dirbtuvės. 


Tauragės miesto centras 


Net ir karų negandų paliestas Tauragės cent- 
ras išlaikė savitą pasienio miesto atmosferą, tvar- 
komas su meile ir išmone. Tauragės miesto pašto 
stotį kartu su užeigos namais 1858-1861 m. supro- 
jektavo architektas Slupskis. 1843 m. spalio 10 d. 
pašto užeigoje buvo apsistojęs prancūzų rašytojas 
Onorė de Balzakas, čia jis parašė laišką į Sankt Pe- 
terburgą būsimai savo žmonai Evelinai Hanskai. 
Laiško originalas saugomas grafo Lovenžulio pi- 
lyje, netoli Paryžiaus. Taip pat miesto centre stovi 
įdomios architektūros banko rūmai. Jie pastatyti 
1935 m., projektuoti architektų Arno Funko ir 
Mykolo Songailos. Pastatas turi neoklasicistinių 

Tauragės banko rūmai 


bruožų. Pokario metais pastate veikė viešbutis ir 
restoranas. Nuo 1977 m. jis naudojamas pagal pir- 
minę savo paskirtį - kaip bankas. 


Tauragės pilis 

Renesansinis Tauragės pilies ansamblis buvo 
pastatytas 1844—1847 m. Plytas visiems miesto mū- 
riniams pastatams statyti dovanodavęs grafas Pla- 
tonas Zubovas. Dviaukštis mūrinis pastatas buvo 
skirtas pasienyje areštuotiems kontrabandininkams 
ir valstybės sienos pažeidėjams kalinti. 1852 m. jis 
buvo aptvertas mūrine tvora, kieme buvo pastatyta 
pirtis, ūkiniai pastatai, iškastas šulinys. 1866 m. vi- 
sas ansamblis buvo perstatytas. Atsirado kampiniai 
bokštai, šaudymo angos. Per Pirmąjį pasaulinį karą 
vokiečiai pilyje buvo įrengę psichiatrijos ligoninę, 
kuri vėliau perkelta į Kalvariją. Nuo 1990 m. Taura- 
gės pilyje veikia „Santakos“ muziejus, kurio fondą 
sudaro apie 9 tūkst. eksponatų, Fotografijos galeri- 
ja, Viešosios bibliotekos Vaikų literatūros skyrius ir 
Moksleivių kūrybos centras. 


Evangelikų liuteronų bažnyčia 

Kertinis Tauragės evangelikų liuteronų bažny- 
čios akmuo buvo padėtas 1840 m. Po trejų metų, 
1843 m. gegužės 21 d., bažnyčia buvo pašventinta. 
Pirmojo pasaulinio karo metais nugriautas šven- 
tovės bokštas, 1938 m. sakralinis pastatas buvo 
atstatytas. 1947 m., pirmosios lietuviškos knygos 
400 jubiliejaus proga, bažnyčiai suteiktas Martyno 
Mažvydo titulas. Besilankančius bažnyčioje prie 
centrinio įėjimo pasitinka tautodailininko Antano 
Bagdono 1987 m. sukurtos M. Mažvydo ir Martyno 
Liuterio skulptūros. 

dinamas Batakių piliakalnis €8. XIII a. ant jo stovėjo 
žemaičių pilis, sugriauta kovų su kryžiuočiais metu. 

Sugrįžus į A12 greitkelį ir pavažiavus 6 km deši- 
nėje kelio pusėje pasitinka Skaudvilės tvenkinys, prie 
kurio įsikūręs ir Skaudvilės miestas (B. XIX a. miestas 
garsėjo amatais ir prekyba: čia pirkti arklių atvykdavo 
prekiautojai net iš Anglijos, Švedijos, Belgijos. Pasa- 
kojama, kad būdavo parduodama nemažai žemaitu- 
kų veislės arklių, kurių daugumą išveždavo darbams į 
anglies kasyklas. Urbanistikos paminklu paskelbtame 
mieste išvysime Šv. Kryžiaus bažnyčios pastatų kom- 
pleksą 03 (Tauragės g. 2), kurį sudaro medinė liaudies 
architektūros bažnyčia, varpinė ir šventoriaus vartai. 
Nuo Kalnų g. galima pasiekti Skaudvilės piliakalnį (0, 
dunksantį buvusiame Nosaičių kaime. XIII-XIV a. pi- 
liakalnis tarnavo vietovei kaip gynybinio komplekso 
dalis. Kitas piliakalnių kompleksas stūkso į šiaurę nuo 
Skaudvilės, A12 greitkelio pašonėje, Suvirkšties ir An- 
čios upių santakoje. Du Ivangėnų piliakalniai nutolę 
vienas nuo kito apie 100 metrų. Šalia šio komplekso 
buvo rasta senovės gyvenvietė ir kapinynas. 

Nuo Skaudvilės pavažiavę apie 5 km, 4512 keliu 
pasieksime pirmąjį Adakavo kaimą (0, kuriame sto- 
vi Šv. Jono Krikštytojo bažnyčia ir buvusi dvarvietė. 
Nors senieji dvaro pastatai neišlaikę buvusios savo 
didybės, tačiau išlikusi medinė Adakavo Šv. Jono 
Krikštytojo bažnyčia - vienas iš medinės architektū- 
ros pavyzdžių Žemaitijoje. 

Štai ir pabuvojome senojoje Karšuvos žemėje, Tau- 
ragės krašte, kuriame nuo XV a. ėjo siena, atskirianti 
Didžiosios ir Mažosios Lietuvos teritorijas. Rajono sa- 
vivaldybę kertantis A12 kelias ties Kryžkalniu susiduria 
su magistraliniu keliu Vilnius-Kaunas-Klaipėda, todėl 
lengvai galime pasukti į bet kurią kitą Lietuvos vietovę. = 

Tauragė ir apylinkės 


Kitas lankytinas miesto objektas - Tauragės 
Švč. Trejybės bažnyčia, turinti neoromantizmo ir kla- 
sicizmo bruožų. Pirmoji šventovė Tauragėje buvo pa- 
statyta 1507 m. Dabartinės bažnyčios statybai buvo 
rengtasi 1863 m., tačiau ji baigta tik 1903-1904 m. Pir- 
mojo pasaulinio karo metais bažnyčioje buvo įrengtas 
žvalgybos punktas, todėl šventovė buvo labai nunioko- 
ta. Restauruojant bažnyčią ji įgavo dabartinę išvaizdą: 
buvo pakeistas bokštas, priekinis fasadas. 


Tauragėje galima išvysti buvusią NKVD būsti- 
nę, kurią pagal ankstesniojo namo šeimininko pavar- 
dę tauragiškiai paprastai vadina Šubertine. Tai — trijų 
aukštų mūrinis pastatas, kuriame 1944-1955 m. buvo 
įsikūrę saugumiečiai. Čia buvo įrengtos kelios kalinimo 
kameros, tardymo kambariai, kalinami ir kankinami 
žmonės. 1993 m. buvusios būstinės kieme atidengtas 
paminklas, pusrūsyje, buvusių kamerų vietoje, įkurtas 
Tremties ir kančių muziejus. 


Tauruose, buvusio Tauragės dvaro teritorijoje, 
įrengtas poilsio parkas. Jame iškasti tvenkiniai, sutvar- 
kyti miško keliukai, vandens kanalai, pastatyti gražūs 
dekoratyviniai tilteliai, įrengtos pavėsinės, sūpynės, 
įvairūs lauko atrakcionai vaikams. 2011 m. birželį parke 
atidarytas didžiausias Žemaitijoje nuotykių medžiuose 
parkas, pritraukiantis būrius aktyvų poilsį mėgstančių 
pramogautojų iš visos Lietuvos. Lankymas ir buvimas 
poilsio parke yra nemokamas! 

Alėjos g., Taurai, Tauragė 

Tel. 8614 43449 

info„tauruparkas.lt 

www.tauruparkas.lt 

Atrakcionai Taurų nuotykių parke 


Pagramančio miestelis įsikūręs prie Gramančios 
upelio, šalia kelio Tauragė-Šilalė. Pagramančio apy- 
linkės pradėtos minėti nuo XVI amžiaus. LDK laikais 
Pagramantyje stovėjo dvaras, priklausęs Žemaičių vys- 
kupui Jonui Domininkui Lopacinskiui. Jo iniciatyva 
1774 m. iškilo medinė Švč. Mergelės Marijos Nekaltojo 
Prasidėjimo bažnyčia, stovinti iki šių dienų. XIX a. ša- 
lia šventovės buvo pastatyta varpinė, 1834 m. švento- 
rius apjuostas mūrine tvora, kurioje įrengtos Kryžiaus 
kelio koplyčios. Pagramančio bažnyčia su jais priklau- 
sančiais statiniais paskelbta kultūros paveldo objektu. 
Prie Gramančios ir Akmenos upių stūkso Pagramančio 
piliakalnis su aptikta senovės gyvenviete. Kitoje kelio 
pusėje, prie tekančios Akmenos, yra ir kitas - Nauji- 
ninkų - piliakalnis. 


Pagramančio regioninis parkas, apimantis apie 
13,5 tūkst. ha plotą, plyti Tauragės rajono savivaldybės 
vakarinėje dalyje (šiek tiek teritorijos - ir Šilalės r. sav.). 
Akmenos ir Jūros upių santakos slėnių ir miškų krašto- 
vaizdį saugantis parkas išsiskiria dideliu miškų masyvu, 
susiformavusiomis pelkėmis, stūksančiais piliakalniais, 

Tauragėje galima išvysti buvusią NKVD būsti- 

dę tauragiškiai paprastai vadina Šubertine. Tai - trijų 

įsikūrę saugumiečiai. Čia buvo įrengtos kelios kalinimo 

paminklas, pusrūsyje, buvusių kamerų vietoje, įkurtas 

Tauruose, buvusio Tauragės dvaro teritorijoje, 
įrengtas poilsio parkas. Jame iškasti tvenkiniai, sutvar- 
kyti miško keliukai, vandens kanalai, pastatyti gražūs 
dekoratyviniai tilteliai, įrengtos pavėsinės, sūpynės, 
įvairūs lauko atrakcionai vaikams. 2011 m. birželį parke 

Atrakcionai Taurų nuotykių parke 


Pagramančio miestelis įsikūręs prie Gramančios 
upelio, šalia kelio Tauragė-Šilalė. Pagramančio apy- 
linkės pradėtos minėti nuo XVI amžiaus. LDK laikais 
Pagramantyje stovėjo dvaras, priklausęs Žemaičių vys- 
kupui Jonui Domininkui Lopacinskiui. Jo iniciatyva 
1774 m. iškilo medinė Švč. Mergelės Marijos Nekaltojo 
Prasidėjimo bažnyčia, stovinti iki šių dienų. XIX a. ša- 
lia šventovės buvo pastatyta varpinė, 1834 m. švento- 
rius apjuostas mūrine tvora, kurioje įrengtos Kryžiaus 
kelio koplyčios. Pagramančio bažnyčia su jais priklau- 
sančiais statiniais paskelbta kultūros paveldo objektu. 
Prie Gramančios ir Akmenos upių stūkso Pagramančio 
piliakalnis su aptikta senovės gyvenviete. Kitoje kelio 
pusėje, prie tekančios Akmenos, yra ir kitas - Nauji- 
ninkų - piliakalnis. 


Pagramančio regioninis parkas, apimantis apie 
13,5 tūkst. ha plotą, plyti Tauragės rajono savivaldybės 
vakarinėje dalyje (šiek tiek teritorijos - ir Šilalės r. sav.). 
Akmenos ir Jūros upių santakos slėnių ir miškų krašto- 
vaizdį saugantis parkas išsiskiria dideliu miškų masyvu, 
susiformavusiomis pelkėmis, stūksančiais piliakalniais, 

senosiomis gyvenvietėmis, dvarvietėmis. Regioninio 
parko draustiniai išraižyti upių vagų, kilpų, čia atsiveria 
terasų ir stačių šlaitų panoramos. Ypač vertingos - Jū- 
ros upės atodangos, išsidėsčiusios nuo Genių iki Dap- 
"kiškių kaimo. Šakos upelio kairiajame krante stūkso 
akmuo „Milžinas“, kurio ilgis - apie 5 m, o plotis - apie 
3,5 m. Regioninis parkas ypatingas ir tuo, jog jame 
driekiasi net trys pažintiniai takai, supažindinantys su 
Akmenos ir Daprupio upių slėniais ir šlaitais bei unika- 
liu Plynosios telmologiniu draustiniu. Jame plyti ištisa 
aukštapelkės teritorija. Parke galima keliauti ir vandens 
maršrutais Jūros ar Akmenos upėmis, grožintis atsive- 
riančiomis įspūdingomis atodangomis. 


GAURĖ 
€0) šv. arkangelo Mykolo bažnyčia 


Nėra žinoma, kada pastatyta pirmoji Gaurės baž- 
nyčia ir koplyčia. Spėjama, kad 1570 m. Gaurėje galėjo 
stovėti evangelikų liuteronų bažnyčia, tačiau tai nėra 
patvirtinta. XVI-XVII a. Gaurėje buvę evangelikų liu- 
teronų maldos namai, bet apie 1670 m. jie sudegę. Me- 
dinę katalikų bažnyčią XVIII a. fundavo Gabrielius Jur- 
gis Kaminskis. Šią bažnyčią 1773 m. keitė kita, medinė 
šventovė. 1970 m. bažnyčia sudegė, nesudegusi liko tik 
prie šventoriaus tvoros stovėjusi medinė varpinė. Da- 
bartinė Gaurės Šv. arkangelo Mykolo bažnyčia pradė- 
ta statyti 1992 m., pašventinta 2010 m. Ją projektavo 
architektas Stasys Prikockis. Bažnyčią puošia grakštus 
baltas bokštas, viduje - marmuro altorius. Šventovės 
varpinėje veikia sakralinio meno muziejus. 





Senoji Skaudvilės miesto dalis 

Gaurės ąžuolas 

Ant Įkojo upelio šlaito auga 13 m aukščio ir 7 m ka- 
mieno apimties ąžuolas. Viename padavime pasakojama, 
kad pro Gaurės ąžuolą lietuviai 1410 m. traukę į Žalgirio 
mūšį. Ąžuolas pavaizduotas ir Gaurės miestelio herbe. 
Senasis ąžuolas turi „sūnų“, 1959 m. pasodintą Gaurės 
vidurinės mokyklos pirmosios abiturientų laidos. 


BATAKIAI 
Lankininkų dvaro sodyba 


Lankininkų dvaras, vadinamas Teodoravu, buvo 
suformuotas XIX a. viduryje. Tuo metu sukurtas ir 
parkas. Dvare šeimininkavo Chržonstauskių giminė. 
Iki šių dienų išliko klasicizmo ir liaudies architektū- 
ros stiliaus gyvenamasis namas, urėdo namas, svirnas, 
koplyčia. Taip pat išlikusi ant akmeninio postamento 
stovinti Lurdo Švč. Mergelės Marijos skulptūra. Dvaras 
paskelbtas kultūros paveldo objektu. Dvarvietę rasime 
šalia Batakių geležinkelio stoties. 


Batakių miestelis 

Pirmą kartą istoriniuose šaltiniuose jis minimas 
1448 m., kai LDK kunigaikštis Kazimieras Batakių dva- 
rą atidavė bajorui Jonui Kęsgailai. Pro čia ėjęs kelias į 
Rygą ir Tilžę. Batakiai vystėsi nedidelėje upelių ir pel- 
kių apsuptoje aukštumoje, labiau tinkamoje gintis, nei 
gyventi. Linijinio plano miestelis su akmenimis grįsta 
aikšte susiformavo XVI a. Miestelyje stovi dvi bažny- 
čios: medinė katalikų Šv. Onos bažnyčia, pašventin- 


br 

ta 1991 m. ir evangelikų liuteronų bažnyčia, pastatyta 
1885 m. 2006 m. patvirtintas Batakių miestelio herbas — 
juodas lokys su raudona kuoka sidabrinio skydo fone. 


(0 Batakių piliakalnis 

Šioje vietovėje vyko aršios kovos tarp žemaičių ir 
Vokiečių ordino. Istorikai mano, kad ant piliakalnio 
stovėjusi Aukaimio pilis, minima nuo 1285 m. Tuo 
metu pilies apylinkes puldinėję kryžiuočiai. Pasako- 
jama, kad pilis buvusi nepaprasta, o pilis-slėptuvė. 
Tvirtovė buvo keletą kartų sudeginta ir vėl atstatyta. 
1345 m. ties Aukaimiu kryžiuočių sumušta didžiojo 
kunigaikščio Algirdo kariauna. Po 1395 m. minimas 
tik pilies laukas, todėl manoma, kad daugiau pilis ne- 
buvo atstatyta. Pietuose nuo piliakalnio yra buvusios 
senovės gyvenvietės teritorija. Legendos pasakoja, 
kad ant piliakalnio stovėjęs dvaras. Jo savininkas bu- 
vęs labai gobšus, todėl vieną dieną jo dvaras su viso- 
mis gėrybėmis prasmegęs. 


SKAUDVILĖ 
15 Senoji miesto dalis 


Istoriniuose šaltiniuose Skaudvilė minima nuo 
1760 m. Miestas išaugo XIX a. antrojoje pusėje, kai 
buvo nutiestas Rygos-Tilžės plentas. 1915 m. pro mies- 
tą buvo nutiestas siaurasis geležinkelis, kuris iki šių 
dienų neišliko. Centrinė miesto aikštė erdvi, savitos 
kompozicijos. Radialinis miesto planas susiformavo 
XVIII-XIX a. pr., kai vietoje dalies pagrindinės gatvės 
ir kelių sankryžos prie bažnyčios buvo įrengta aikštė. 
Skaudvilės miestas, išlaikęs gatvių-kelių tinklą bei cen- 
trinės aikštės planą, paskelbtas urbanistikos paminklu 


(B šv. Kryžiaus bažnyčia 

Skaudvilės Šv. Kryžiaus bažnyčia pastatyta 1797 m. 
Šalia stovi XIX a. medinė varpinė. Bažnyčia - kryžmi- 
nio plano, pastatyta iš tašytų rąstų. Joje yra šeši altoriai, 
Kryžiaus kelio stotys, XVIII-XIX a. tapybos, medinės 
skulptūros darbų, metalo dirbinių. Bažnyčia paskelbta 
kultūros paveldo objektu. 


Skaudvilės piliakalnis 


Nosaičių (Skaudvilės) piliakalnį rasime Skaudvilės 
rytiniame pakraštyje. Piliakalnis dar vadinamas Papi- 
liakalniu. Jis įrengtas atskiroje kalvoje, apsuptoje šlapių 
pievų. Piliakalnio šlaitai yra statūs, 8 m aukščio. Pasa- 
kojama, kad piliakalnis buvo supiltas švedų karo metu. 
Tai mėgstama vietinių gyventojų Joninių šventės vieta. 

Skaudvilės Šv. Kryžiaus bažnyčia 


ADAKAVAS 
60 Adakavo kaimas 


Adakavo dvaro sodyba ir jos įkūrėjas Jonas Ada- 
kauskis minimi nuo XVIII amžiaus. XIX a. buvo su- 
formuotas mišraus tipo parkas, vėliau iškilo ir medinė 
bažnyčia. Sudegus mediniams dvaro rūmams įkūrėjo 
žentas Kazimieras Chlevinskis XIX a. pastatė naujus 
mūrinius rūmus, kurie vėliau buvo rekonstruoti. XX a. 
dvare buvo įsikūręs vienuolynas, našlaičių prieglauda, 
buvo pastatytas naujas mokyklos pastatas. Dvaro so- 
dyba labai nukentėjo po Antrojo pasaulinio karo: daug 
pastatų buvo užstatyta, nugriauta. Iki šiol išliko tik da- 
lis dvaro pastatų ir parko fragmentai. Šiuo metu dvaro 
rūmuose veikia pensionatas. 

Adakavo Šv. Jono Krikštytojo bažnyčia, priklau- 
santi Adakavo dvaro kompleksui, stovi ant kalnelio. Ji 
pastatyta 1793 m. Šventovė yra medinė, tradicinės liau- 
diškos architektūros, savo forma primena paaukštintą 
tradicinį gyvenamąjį namą. Joje įrengti baroko stiliaus 
altoriai, puošti šventųjų skulptūromis ir paveikslais. 
Didžiajame altoriuje prieš Joninių šventę bažnyčia 
puošiama tituliniu Šv. Jono Krikštytojo paveikslu. 
Bažnyčios vargonai sukurti XVIII a. pab., kaip spėja- 
ma - Rytprūsių meistro. Vargonai labiau saloniniai nei 
bažnytiniai, todėl manoma, kad anksčiau jie stovėję 
Adakavo dvare. Šventoriuje stovi XIX a. varpinė. 

Kelionę pradėkime nuo Kvėdarnos €B, įsikūrusios 
netoli kelio Šilalė-Rietavas. Pasivaikščiokime seno- 
siomis šio miestelio gatvėmis. Nors ir neišvengė gais- 
rų, miestelis išlaikė autentišką gatvių planą. Užsukime 
pasigrožėti masyvia Švč. Mergelės Marijos Nekaltojo 
Prasidėjimo bažnyčia 62, jos altoriais. Kelionę po Že- 
maitiją tęskime aplankydami senovinį Pajūrio miestelį. 
Iš Kvėdarnos važiuokime į šiaurės vakarus 193 plentu 
apie 2 km, tada sukime pietų kryptimi Pajūralio mies- 
telio link. Pervažiuokime skersai Pajūralį ir pietų kryp- 
timi vykime maždaug 16 km į Pajūrį. 

Prie Jūros upės, 12 km į pietvakarius nuo Šilalės, 
įsikūręs Pajūrio miestelis E8, jo pavadinimas kilęs nuo 
upės. Aplankykime miestelyje išlikusį Pajūrio dvaro 
spirito varyklos pastatą £8, Švč. Trejybės bažnyčią B, 
pasigrožėkime joje esančiomis vertingomis medinėmis 
šventųjų skulptūromis. Toliau 165 keliu vykime į vieną 
seniausių Lietuvos miestų - Šilalę. 

Šilalė (3 pradėjo kurtis XVI a., tuometinis dvari- 
ninkas Orvidas (Orvidavičius) 1533 m. pastatė baž- 
nyčią, tais pačiais metais ėmė kurtis parapija. 1586 m. 
rašytiniuose šaltiniuose jau minima gyvenvietė prie 
Šilalės dvaro. Vykdami į Šilalę jau iš tolo matysime 
įspūdingos Šv. Pranciškaus Asyžiečio bažnyčios 
bokštus, o pačiame mieste, nuvykę į M. Valančiaus g. 2, 
galėsime iš arčiau apžiūrėti neogotikinės architektūros 
šventovę. Netoli bažnyčios (Vytauto Didžiojo g. 9) įsi- 
kūrusi klebonija. Pro bažnyčią vedančia Zobelijos g. 
galime pasiekti miesto kapines, kuriose stovi pamink- 
las „Žuvusiems už Tėvynės laisvę tremtyje ir kalėji- 
muose 1941-1990“ (aut. S. Kruša). 

Zobelijos g. grįžkime iki Vytauto Didžiojo g. ir to- 
liau kelionę tęskime pietų kryptimi iki Vytauto Didžio- 
jo, S. Dariaus ir S. Girėno bei J. Basanavičiaus gatvių 
sankirtos. J. Basanavičiaus ir Vytauto Didžiojo gatvių 
sankryžos skvere pamatysime paminklą Lietuvos par- 
tizanams, žuvusiems Šilalės krašte. Pasukę į S. Dariaus 
ir S. Girėno g., už kelių dešimčių metrų pasieksime 

Paminklas Vytautui Didžiajam Kvėdarnoje 

Ruduo Bijotų parke 


Vietovė žinoma nuo XIV a. Manoma, kad tada 
ant Kvėdarnos (dar kitaip vadinamo Padievaičio) 
piliakalnio stovėjusi Kvėdarnos (Gedimino) pi- 
lis. Ją ne kartą puldinėjo kryžiuočiai, kol galutinai 
1329 m. sudegino. Kasinėjimų metu piliakalnio te- 
ritorijoje surasta ginklų fragmentų. Šalia kalno guli 
mitologinis 1,5 m skersmens akmuo su pusapvaliu 
įdubimu, vadinamas „Velnio sostu“. Manoma, kad 
tai - pagoniškų apeigų reliktas. 

Kvėdarnos miestelis minimas 1568 m., tur- 
gaus teisę gavo 1631 m., o 1792 m. Kvėdarnai 
suteiktos Magdeburgo teisės. 1930 m. Kvėdarno- 
je, minint didžiojo kunigaikščio Vytauto mirties 
500-ąsias metines, pastatytas paminklas (skulpt. 
A. Klimanskis). Kvėdarnos miestelis, išsaugojęs 
senąjį gatvės tinklą, gatvių užstatymo fragmentus, 
paskelbtas urbanistikos paminklu. 

Nuo Kvėdarnos apie 5 km į šiaurę yra Lem- 
bo kaimas, kuris priklauso Kvėdarnos seniūnijai. 
Čia gimė žymus kalbininkas kun. Kazimieras Jau- 
nius (1848-1908). Jo atminimui Jaunių sodyboje 
įrengta ekspozicija. 

Švč. Mergelės Marijos Nekaltojo 

Prasidėjimo bažnyčia 

1569 m. didysis kunigaikštis Žygimantas Au- 
gustas įsteigė Kvėdarnos katalikų parapiją. Tais 
pačiais metais buvo pastatyta medinė Švč. Merge- 
lės Marijos Nekaltojo Prasidėjimo bažnyčia. Šiuo 
metu Kvėdarnoje stovi jau šeštoji šventovė, tai vie- 
nintelė bebokštė bažnyčia Šilalės krašte. Bažnyčia 
statyta remiantis romaninės viduramžių architek- 
tūros tradicijomis. Verta pamatyti tris altorius: vė- 
lyvojo baroko stiliaus didįjį Švč. Mergelės Marijos 
altorių, šoninius klasicizmo stiliaus altorius. Prie- 
šais bažnyčią stovi Vytauto Didžiojo paminklas 
(skulpt. A. Klimauskas, 1930). 


PAJŪRIS 





Kabantis tiltas Pajūrio miestelyje 


Pajūrio miestelis 

Pajūrio apylinkėse žmonės kūrėsi nuo senų 
laikų. Žinoma, kad ši vietovė priklausė Karšuvos 
žemei, pro ją ėjo kryžiuočių keliai į Medininkų 
kraštą. Vietovė tarsi nusagstyta piliakalniais, ku- 
rie priklausė Jūros upės gynybinei sistemai. Pajū- 
rio miestelio pavadinimas pirmą kartą minimas 
1498 m. 1940 m. Pajūryje buvo įkurta Pajūrio že- 
mės ūkio mokykla. 1980 m. liepos 15 d. Žemės 
ūkio ministerijos įsakymu technikumas buvo reor- 
ganizuotas į profesinę mokyklą. Ši mokykla veikia 
iki šiol. Miestelio centre stovi memorialas „Žuvu- 
siems Sibire“ ir „Žuvusiems už Lietuvą“. Memo- 
rialą sudaro obeliskas, apsuptas septynių simboli- 
nių akmenų. Kiekvienas akmuo skirtas regionui, į 
kurį sovietmečiu buvo ištremti Pajūrio gyventojai. 
Pagrindinis memorialo iniciatorius - buvęs Pajūrio 
klebonas Vytautas Sadauskas. Memorialas pastaty- 
tas ir pašventintas 1994 m. Prie Pajūrio miestelio 
per Jūros upę yra du kabantys tiltai. 

S. Gaudėšiaus g., kurioje ketvirtu numeriu pažymėta- 
me name įsikūręs Šilalės Vlado Statkevičiaus muzie- 
jus 68. Šiame muziejuje galėsime išsamiai susipažinti 
su krašto istorija. Priešais muziejų stovi paminklas „Li- 
tuanikos skrydžio 60-mečiui“ (aut. P. Juodišius, 1993), 
o netoliese, šalia Šilalės kultūros centro (J. Basanavi- 
čiaus g. 2), galime pasigrožėti Kazimiero Kisieliaus pa- 
minklu „Laisvės šauklys“. 

Aplankę Šilalę, patraukime 15 km į rytus, į legen- 
dinio lakūno Stasio Girėno gimtinę €3 - Vytogalą, kur 
įkurtas garsaus lakūno memorialinis muziejus. Visoje 
Lietuvoje žinomas pedagogas Matas Šalčius buvo pir- 
masis Vytogalos pradžios mokyklos mokytojas ir jos 
įkūrėjas. Jo garbei kaimelyje pastatytas paminklas (0. 

Tęskime kelionę ir pasukime rytų kryptimi Upynos 
miestelio link. Iki Upynos likus pusei kilometro, Miški- 
nių kaimo (1 km į pietvakarius nuo Upynos miestelio) 
pašonėje užsukime į Svystkalnio kalvą (0, nuo kurios 
atsiveria platus gamtovaizdis, į vakarus ir šiaurės vaka- 
rus plyti Žemaitijos aukštumoms būdingas reljefas. 

Nuo Svystkalnio patraukime į už kilometro įsikū- 
rusį Upynos miestelį. Apsilankykime Šilalės kraštui at- 
sidavusio kraštotyrininko Klemenso Lovčiko įkurtame 
liaudies amatų muziejuje 2, kuris įrengtas Švč. Merge- 
lės Marijos Vardo bažnyčios svirne. Čia anksčiau bu- 
vusi klebonija. Aplankykime ir Švč. Mergelės Marijos 
Vardo bažnyčią (B, kurioje galime pasigrožėti iš me- 
džio drožtomis pasidabruotomis, paauksuotomis šven- 
tųjų statulėlėmis. 

Nuo Upynos, palei Šunijos upelės vagą patrau- 
kime į Girdiškę, kuri yra bene už 6 kilometrų. Verta 
aplankyti Girdiškės Švč. Mergelės Marijos Snieginės 
bažnyčią (0, kuri garsėja originaliais ąžuoliniais al- 
toriais. Girdiškės kaimas turi dvejas kapines. Turistai 
daugiausia lankosi senosiose kaimo kapinėse, kurio- 
se galima apžiūrėti vertingų antkapinių paminklų, 
koplytėles, lurdą. 

Paskutinis šio maršruto taškas - Bijotų kaimas, 
garsėjantis pirmuoju Lietuvoje provincijos muziejumi, 
poetu Dioniza Poška, Bardžių dvaru, kuriame muzie- 
jininkas gyveno nuo 1790 m. iki pat mirties. Bijotų 
centre, ant kalvos, stovi Dionizo Poškos įrengti Baub- 
liai €5. Bardžių dvaras, vykdant žemės reformą, buvo 
išparceliuotas, Bijotų kaimelyje liko tik centrinė dvar- 
vietės dalis. Iš likusio dvaro galime apžiūrėti Bardžių 
dvaro vandens malūną (3, parką (02. » 


Prienų kaime yra A1 aukščiausia automagistralės vie- 
ta. Čia įrengta poilsio aikštelė, kurią puošia iš Rauško 
kaimo atgabentas riedulys. Į abi magistralės puses at- 
siveria nuostabi kalvotos Žemaitijos panorama. 

Pajūrio dvaro spirito varykla 


€8 Pajūrio dvarvietė 

Pajūrio dvaras gyvavo nuo LDK laikų, pirmą kar- 
tą paminėtas 1520 m. Jį valdė Vainų, Šemetų, Valavi- 
čių ir kitų giminių atstovai. XIX a. pab. dvaras atiteko 
Povstanskiams, jų valdymo metu sodyboje iškilo spirito 
varykla, malūnas. 1922 m. dvaras buvo parduotas Kazi- 
mierui Nausėdai, kuris dvaro centrinį pastatą po žmo- 
nos mirties užrašė pranciškonų vienuoliams. Iš dvaro 
sodybos yra išlikęs spirito varyklos pastatas ir svirnas, 
kitoje kelio pusėje įkurtas naujasis Pajūrio parkas. 


62 švč. Trejybės bažnyčia 

Pirmoji Pajūrio bažnyčia pastatyta 1777-1790 m. 
1830 m. Pajūryje iškilusi šventovė stovi iki šiol. Klasi- 
cizmo stiliaus bažnyčią išryškina virš fasado kylantis 
medinis stačiakampis bokštas. Bažnyčioje yra penki 
altoriai, interjere nemažai medinių XIX a. šventųjų 
skulptūrų. Šventorių juosia akmens mūro tvora. 


ŠILALĖ 
(3 Šilalės centras ir senoji dalis 


Šilalės miesto centrą juosia Ašučio ir Lokystos 
upeliai. J. Basanavičiaus ir Vytauto Didžiojo g. san- 
kryžos skvere yra Lietuvos partizanams, žuvusiems 
Šilalės krašte, atminti skirtas paminklas (aut. T. Žy- 
mančius). Atminimo lentoje iškalta 180 pavardžių, ta- 
čiau yra žinoma, jog už Lietuvos laisvę čia žuvo bene 
dvigubai daugiau žmonių. Vytauto Didžiojo g. taip 


Medinis namas senojoje Šilalės dalyje 

pat yra buvusi NKVD būstinė (šiuo metu čia įsteig- 
ta klebonija). Prie pastato yra memorialinė lenta su 
pavardžių ir datų įrašais, liudijančiais apie čia veikusį 
sovietų saugumo departamentą, kuriame buvo kali- 
nami ir tardomi žmonės. S. Gaudėšiaus g. yra įsikūręs 
Šilalės krašto muziejus. 

Šilalės mieste gausu paminklų, dauguma jų skirti 
partizanams, rezistencijos aukoms ir tremtiniams at- 
minti. Paminklas „Lituanicos“ skrydžio 60-mečiui (aut. 
A. ir B Juodišiai) pastatytas 1993 m. miesto centre. Taip 
pat netoliese stovi Kazimiero Kisieliaus kūrinys Lietu- 
vos Respublikos Nepriklausomybės atkūrimo dienai 
atminti — tai gėlėmis apsodintas paminklas „Laisvės 
šauklys“ (1994 m.). Miesto kapinėse yra Stasio Kru- 
šos sukurtas paminklas „Žuvusiems už Tėvynės laisvę 
tremtyje ir kalėjimuose 1941-1990 , atidengtas 2005 m. 

Silalės Sv. Pranciškaus Asyžiečio bažnyčia 


Šv. Pranciškaus Asyžiečio bažnyčia 
Dabartinė neogotikinė Šv. Pranciškaus Asyžiečio 
bažnyčia pastatyta 1903-1909 m. pagal architekto Juo- 
zapo Dzekonskio projektą. O pirmoji bažnytėlė Šilalėje 
buvo pastatyta apie 1533 m. Ne kartą perstatyta šventovė 
buvo nuniokota gaisrų. Dabartinė raudonų plytų, kryž- 
minio plano, vienabokštė, puošta bokšteliais bažnyčia 

garsėja vitražais, romantinio stiliaus vargonais. Vargo- 
nai - 1912 m. garsios Karaliaučiaus firmos meistro Bru- 
no Goebelio darbas, išlikęs iki šių dienų. Neogotikinio 
stiliaus prospektas puoštas mediniais raižiniais. 


€B Vlado Statkevičiaus muziejus 

Šilalės krašto muziejaus įkūrimo istorija siekia 
1962 m., kai buvo įsteigtas Lietuvos kraštotyros drau- 
gijos Šilalės skyrius. 1976 m. duris atvėrė ir pats Šila- 
lės muziejus, kuriam daugumą eksponatų, susijusių su 
krašto istorija ir tradicijomis, padovanojo Šilalės tau- 
todailininkai ir apylinkių mokyklos. Muziejus nuolat 
buvo kilnojamas iš vienos vietos į kitą. Nuo 1994 m. 
jis buvo vadinamas Krašto muziejumi, o 2006 m. jam 
buvo suteiktas Vlado Statkevičiaus vardas. Vladas Stat- 
kevičius (1911-1999) - archeologas, žymus Žemaitijos 
krašto puoselėtojas, tyrinėjęs krašto liaudies tradicijas, 
pats rinkęs eksponatus, keliavęs po kraštą. Dabar šia- 
me jo garbei pavadintame muziejuje vyksta menininkų 
parodos, kraštotyrininkų konferencijos, įvairūs šilališ- 
kių susiėjimai, švenčių minėjimai. 
(D www.muziejai.lt/silale/silales krasto muziejus.htm 


VYTOGALA 





Stasio Girėno gimtinė Vytogaloje 


62 Stasio Girėno gimtinė 

Vytogalos kaime, Juozo Girskio ir Marcelės Mar- 
tinkutės daugiavaikėje šeimoje gimė Stasys. Būdamas 
šešiolikos metų kartu su broliu Petru emigravo į JAV. 
Ten jaunuolis pasižymėjo kaip geras figūrinio skraidy- 
mo lakūnas, 1931 m. laimėjo Amerikos legiono aviaci- 
jos kuopos prizą ir gavo piloto licenciją. Susipažinęs su 
Steponu Dariumi užsibrėžė tikslą išgarsinti Lietuvą skry- 
džiu per Atlantą. 1933 m. liepos 15 d., apie pusę septynių 
ryto, lėktuvu „Lituanica“ abu lakūnai pakilo iš Niujor- 
ko. Liepos 17-osios naktį perskridęs Atlanto vandeny- 

ną lėktuvas nukrito, abu lakūnai žuvo. Vytogaloje, prie 
Girskių šeimos namo esančioje klėtelėje, įsteigtas Stasio 
Girėno gimtinės muziejus. Įrengta ekspozicija, tačiau 
kiti muziejaus memorialiniai objektai, žymintys Atlanto 
nugalėtojo tėviškę, išdėstyti visame Vytogalos kaime. Tai 
ir Lietuvos nepriklausomybės dešimtmetį žymintis kry- 
žius, ąžuolinis stulpas su dviem saulutėmis, informacinis 
stendas, gimtinę žymintis didelis akmuo. 


€0 Paminklas Matui Šalčiui 


Tarptautinę mokytojų dieną, 1990 m. spalio 5 d., 
atidengtas akmeninis paminklas pirmajam Vytogalos 
pradžios mokyklos steigėjui ir mokytojui Matui Šalčiui 
(1890-1940). Jis pasižymėjo kaip pedagogas, keliauto- 
jas, publicistas, visuomenės veikėjas. Jam pastatytas 
paminklas - iš natūralaus lauko akmens. Paminklo 
atidengimo šventės dalyviai buvusioje M. Šalčiaus 
įsteigtos mokyklos teritorijoje pasodino 15 liepaičių, 
taip pat naują Šilalės rajono gatvelę pavadino Mato 
Šalčiaus vardu. 


UPYNA 


(D Svystkalnis 

Tarp Vytogalos ir Upynos, Miškinių kaime, yra 
kalva, vadinama žemaitišku pavadinimu - Svystkalnis. 
Nors dabar kelias yra asfaltuotas, tačiau kadaise čia bu- 
vęs vienas molis. Pasakojama, kad kylant į šią kalvą lie- 
tingomis dienomis vežimų ratai smarkiai slysdavo, lyg 
per sviestą, todėl negalėdavo užvažiuoti į kalvos viršų. 
Svystkalnio aukštis - 163,5 m ir nuo jo atsiveria platus 
Karšuvos žemumos vaizdas. 


Liaudies amatų muziejus 


Upynos miestelyje gyvenantis tautodailininkas, 
Šilalės krašto puoselėtojas, leidinių apie šį Lietuvos 
kampelį autorius Klemensas Lovčikas įkūrė Lietuvių 
liaudies amatų muziejų, kuriame eksponuojami paties 





Upynos liaudies amatų muziejus 

„Zrėjo surinkti amatininkų darbo įrankiai bei gausi 
Lemės ūkio technikos ekspozicija. Muziejuje daug ar- 
Lmeologinių radinių, liaudies meistrų kūrybos darbų. 
www.muziejai.lt/Silale/upynos muz.htm 


-— 


B švč. Mergelės Marijos Vardo bažnyčia 


Pirmoji Upynos bažnyčia buvo pastatyta 1688 m., 


pastatas antrą kartą sudegė 1834 metais. Dabartinė 
sw. Mergelės Marijos Vardo bažnyčia buvo pastaty- 


:sorė — klasicizmo stiliaus, o vidus - barokinių bruo- 
žu. Didysis altorius statytas XVIII-XIX a., paskutinį 
sartą rekonstruotas 1998 m. Šventovėje yra nemažai 
pasidabruotų bei paauksuotų iš medžio drožtų šven- 
tųjų statulėlių. Šioje bažnyčioje 1893 m. buvo pakrikš- 
tytas legendinio skrydžio per Atlantą lakūnas Stasys 
Girskis-Girėnas. 


GIRDIŠKĖ 


Švč. Mergelės Marijos Snieginės 
bažnyčia ir kapinės 

Girdiškėje - jaukioje Šilalės krašto vietovėje - stovi 
Švč. Mergelės Marijos Snieginės bažnyčia, konsekruo- 
ta 1928 metais. Dar nebaigtoje įrengti bažnyčioje jau 
1912 m. pradėję melstis tikintieji, nes senoji bažnyčia 
sudegė, o visi laikinoje koplytėlėje netilpę. Ši bažny- 
čia garsėja viduje įrengtais dviem šoniniais altoriais, 
kuriuos pagamino kunigas Kazimieras Andriukaitis. 
Altoriai padirbinti iš ąžuolo šakų, jų nišose „įkurdinti“ 
šventųjų paveikslai ir skulptūros. Dėl to vietos žmonės 
bažnyčią kartais pavadina miškų šventove. 

Senosios Girdiškės kapinės - vienas iš turistų lan- 
komų objektų, nes jose yra išlikę daug senų, įdomios 
formos kryžių, antkapinių paminklų, kelios koplytė- 
lės, 2000 m. pastatyta Švč. Mergelės Marijos skulptū- 
ra ir lurdas. Šiose kapinėse garsiam Girdiškės kuni- 
gui Kazimierui Andriukaičiui sovietmečiu pastatytas 
paminklas, kurį puošia masyvūs Gedimino stulpai. 


BIJOTAI 


(B Baublių muziejus Bijotuose 


Bijotų kaimas garsėja poeto Dionizo Poškos Baub- 
liais. Pasakojama, kad netoli Bijotų augo didelis, bet 
senas ir nudžiūvęs ąžuolas, kurį D. Poška nukirtęs ir 
parsigabenęs į Bijotus, savo sodybą. D. Poška medyje 
(Baublyje) iškirto langelius, duris, uždengė šiaudiniu 
stogu - taip įsirengė sau altaną. Baublys tapo mėgstama 
D. Poškos darbo vieta, kurioje buvo įrengta bibliotekė- 
lė, stalelis su suolu, ant sienų kabėjo mokslininkų, ka- 

Baublys 


ralių atvaizdai, poeto surinkti archeologijos ir etnogra- 
fijos eksponatai. Tai pirmasis Lietuvoje viešas senienų 
muziejus Lietuvoje, įrengtas 1812 m. 

(D www.muziejai.lt/silale/baubliai.htm 


€B Bijotų dvaro vandens malūnas 


Bijotų (Bardžių) dvaras buvo įrengtas Pelos upelio 
kilpoje. Jį užtvenkus buvo įrengtas tvenkinys, ant kurio 
XVIII a. pab. buvo pastatytas vandens malūnas, ir da- 
bar traukiantis dėmėsį. Statinys - vieno aukšto, atstaty- 
tas, tačiau jau nebeveikiantis. 


Bijotų parkas 


1825 m. Dionizo Poškos brolis Norbertas Paške- 
vičius Bardžių dvaro sodybos teritorijoje įkūrė parką, 
kurio fragmentų išlikę iki šių dienų. 4 ha parko pa- 
kraščiai apsodinti medžių alėjomis, o centre auga apie 
1,3 m skersmens ąžuolas. Dabar šis parkas yra naujai 
ir gražiai sutvarkytas. Kitoje Bijotų kaimo pusėje yra 
Dionizo Poškos įkurtas parkas su garsiaisiais Baubliais, 
kuriame puikuojasi seni žaliuojantys medžiai, iš kurių 
išsiskiria apie 30 m aukščio liepa. 

Šilalės apylinkės: kalvoto 


Kaltinėnai-Medvėgalio kalnas-Požerė-Laukuva 

Šilalės apylinkėse lankytojų dėmesio verti Kaltinė- 
nai, Medvėgalio kalnas, Požerė, Laukuva. Vertėtų pake- 
liauti ir senąja Žemaičių plento €B atkarpa. Šiuo metu - 
tai 197 kelias, per Žemaitijos miestelius vedantis nuo 
Kauno iki Klaipėdos. Kelias vaizdingas, taigi neteks 
nuobodžiauti kelionėje. 

Kelionę kviečiame pradėti nuo Bijotų, aprašytų 
praeitame maršrute (368 p.). Iš Bijotų reikia važiuoti 
autostrados A! link, ją kirsti ir važiuoti iki 197 kelio 
(apie 1,5 km). Tada sukti į kairę 197 keliu, Kaltinėnų 
miestelio link. 

Už 11 km atvyksime į Kaltinėnus. Miestelyje grei- 
čiausiai pastebėsime modernios architektūros Šv. Jono 
Krikštytojo bažnyčią €2. Šioje šventovėje lankytojų dė- 


1:250 000 
0 25 5km 


"4 


21 





372 Kaltinėnai-Medvėgalio kalnas-Požerė-Laukuva 






aplankysime ir miestelio kapines. Čia dėmesį patraukia 
medinė, rotondinės formos koplyčia. Šalia jos palaido- 
tas rašytojas Dioniza Poška. Rodyklė prie kapinių įėji- 
mo nurodo kapo vietą E2. 

Apie 1 km į vakarus nuo Kaltinėnų miestelio, šalia 
Pilių kaimo, užsukime aplankyti Pilių (Kepaluškalnio) 
piliakalnio €3. Pasak istorijos, ant šio piliakalnio stovė- 
jo viena stipriausių pilių Žemaitijos krašte, kurioje ne 
kartą lankėsi Vytautas Didysis. Aplink piliakalnį įkur- 
tas Dvasingumo parkas £8. Jau nuo Žemaičių plento 
pasitinka ant aukšto šlaito iškilęs kryžius (aut. J. Rupšys, 
1990), baltuojantis miestelio panoramoje. Pasivaikš- 
čioję Dvasingumo parke, užkopę Vytauto Didžiojo 
pėdomis į Kepaluškalnio piliakalnį, patraukime toliau 
Medvėgalio kalno link. Norėdami nuvykti į šį kalną, 
važiuosime 10 km į šiaurės vakarus nuo Kaltinėnų. 

Medvėgalis (3 - aukščiausia Žemaitijos regio- 
no kalva, todėl ir vietos apylinkių vaizdai įspūdingi. 
Žmonių čia gyventa seniai, randama žmonių kaulų, 
akmeninių kirvukų, strėlių antgalių, žalvarinių ir ge- 
ležinių dirbinių. 

Aplankę istorinį kalną, vykime vakarų kryptimi 
į Požerės kaimelį, už 6 km jį ir pasieksime. Požerės 
Kristaus Atsimainymo bažnyčia W8 garsėja stebuklin- 
ga laikoma Jėzaus Nazariečio skulptūra. Šalia kaimelio 
tyvuliuoja legendomis apipintas Paršežerio ežeras (3. 
Užsukime pasigėrėti ežero gamta, gal ir ilgėliau čia pa- 
būsime, nes prie ežero įrengtos stovyklavietės, Lūksto 
ežero link driekiasi Sietuvos kūlgrinda 62. 

Grįžkime į 197 kelią (3 km) ir dar už 1 km priva- 
žiuosime Laukuvos miestelį UV, kuris yra gana aukštai 
virš jūros lygio. Nuo Žemaičių Kalvarijos iki Laukuvos 
driekiasi Žemaičių aukštuma, kuri atskiria Pajūrio že- 
mumą ir čia sulaiko nuo jūros slenkančius žemus debe- 
sis. Laukuva pasižymi didžiausiu metiniu kritulių kie- 
kiu. Taigi čia oro svyravimai gana ryškūs: 1931 m. kovą 
užfiksuota storiausia sniego danga (94 cm), 2002 m. 
rugpjūtį pažymėtas sausros rekordas. 

Šalia Laukuvos dėmesį patraukia boluojantis, 
aukštas, į teleskopą panašus bokštas. Tai meteorologi- 
nis radaras (vadinamas Doplerio radaru), fiksuojantis 
faktinius kritulius 200 km spinduliu - beveik visoje 
Lietuvos teritorijoje. Miestelio puošmena - Šv. Kry- 
žiaus Atradimo bažnyčia W, kurioje galima apžiūrėti 
retų Lietuvoje medinių drožinių, medinių skulptūrų. 
Laukuvoje veikia buvusio mokinio, garsaus Lietuvoje ir 
Europoje filosofijos mokslų daktaro Norberto Vėliaus 
vardu pavadinta gimnazija W3. Užsukime į muziejų, 
įsikūrusį gimnazijoje, ir susipažinkime su Žemaitijos 
krašto istorija bei tradicijomis. « 


Skulptūrinė grupė virš Laukuvos gimnazijos įėjimo 

Medvėgalio kalnas 


Žemačių plentas, kaip magistralinis kelias, 
buvo nutiestas 1934-1939 m., kad sujungtų pagrin- 
dinius Lietuvos miestus - Kauną ir Klaipėdą. Iškil- 
mingame atidaryme 1939 m. liepos 9 d. dalyvavo 
ir Lietuvos prezidentas Antanas Smetona. Šiame 
plente buvo pastatyti trys tiltai, 1940 m. nutiestas 
ir Aukštaičių plentas, prailginęs Žemaičių kelią iki 
Biržų. Po Antrojo pasaulinio karo augant miestams 
ir kylant susisiekimo poreikiams, 1971 m. pradėta 
tiesti automagistralė Kaunas-Klaipėda, o nutiesus 
naująją Vilnius-Kaunas-Klaipėda automagistralę, 
senasis Žemaičių plentas tapo tik krašto keliu. 


Kaltinėnuose stovi miestelio puošmena - 
modernių formų Šv. Jono Krikštytojo bažnyčia. 
Kaltinėnų vietovėje dar 1416 m. Vytautas Didysis 
pastatė vieną pirmųjų bažnyčių Žemaitijoje, po 
vėliau kilusių gaisrų ji buvo perstatinėjama. 1990- 
1995 m. vyko naujosios dabartinės bažnyčios sta- 
tybos darbai. Šv. Jono Krikštytojo bažnyčia - ori- 
ginali šventovė, kurios išorėje dominuoja du aukšti 
bokštai, o vidų puošia įspūdingas altorius. Jis suda- 
rytas iš tarsi į dangų kylančių laiptų, o pačiame vir- 
šuje įkomponuota keturių metrų aukščio Prisikė- 
lusio Kristaus statula iš balto marmuro ir bronzos. 
Bažnyčioje skamba skaitmeniniai vargonai, langus 
puošia Vytauto Švarlio kurti vitražai. 

Šilalės apylinkės: kalvotoji Žemaitija 


Dionizo Poškos kapas 


Vienas žymiausių XIX a. rašytojų, kultūros veikėjų, 
garsiųjų Baublių įkūrėjas Dionizas Poška (1757-1830) 
kartu su žmona Uršule palaidotas Kaltinėnų kapinėse. 
Šio pirmojo Lietuvoje muziejaus įkūrėjo kapą žymi ir 
aukštas paminklas, akmeninis obeliskas, ant kurio iš- 
kalti žodžiai: Žinok, ateivi, jog tas kapas yra / Tikro že- 
maičio ir garbingo vyro, / Kurs kalbą mūsų ištaisyti troš- 
ko, / O pats vadinos Dionizas Poška. Taip pat šį obeliską 
puošia bajorų Poškų ir Sasnauskų (žmonos giminės) 
herbai. Antkapinis paminklas yra paskelbtas kultūros 
paveldo objektu. 





Dionizo Poškos kapas 


Pilių (Kepaluškalnio) piliakalnis 

Pilių piliakalnis — tai kultūros paveldo objektas, 
turintis ir kitą pavadinimą - Kepaluškalnis. Tyrimai 
atskleidžia, kad ant šio piliakalnio karų su kryžiuočiais 
laikais stovėjusi viena tvirčiausių pilių Žemaitijoje, bu- 
vusi gynybiniu ir administraciniu centru. Šio piliakalnio 
šlaitų aukštis - 20 m, o aikštelę juosia gynybiniai pyli- 

mai. Kepaluškalnį labai apardę arimai, čia kadaise stovė- 
jusi sodyba, jam labai pakenkė ir 2002 m. vykę tvarkymo 
darbai, kurių metu čia buvo nutiestas kelias, pastatyta 
transporto stovėjimo aikštelė. Dar ir dabar aplankę šį 
piliakalnį, galime išvysti jo papėdėje stūksantį Vytauto 
Didžiojo paminklą, kuris buvo pastatytas 1990 m., nes, 
manoma, Kaltinėnų pilyje šis Lietuvos valdovas ne kartą 
lankęsis. Taip pat piliakalnyje įrengtas akmeninis auku- 
ras pilies gynėjams atminti, dažnai plevėsuoja Lietuvos 
trispalvė, o Joninių šventės metu čia kūrenami laužai, 
susirenka tiek kaltinėniškiai, tiek apylinkių gyventojai. 


Dvasingumo parkas 


Viena lankomiausių maldininkų vietų Kaltinėnų 
apylinkėse - Dvasingumo parkas, kurį įkūrė Kaltinėnų 
parapijos klebonas Petras Linkevičius. Šį parką puo- 
šia 21 skulptūra - Lietuvos tremtinių kalvarijos, skir- 
tos tremtiniams atminti. Kalvarijos paveikslai iškalti 
ant lauko riedulių, juos kūrė liaudies meistrai. 1990 m. 
pastatytas Tautos prisikėlimo kryžius (aut. J. Rupšys), 
simbolizuojantis lietuvių tautos atgimimą. Tai paskutinė 
Tremtinių kalvarijų stotis. 20 metrų aukščio kryžius lai- 
komas aukščiausiu Lietuvoje. 


MEDVĖGALIS 
(3 Medvėgalio piliakalnis 


Medvėgalio piliakalnis — aukščiausia Žemaitijos 
kalva, iškilusi net 234 metrus. Medvėgalis laikomas 
vienu svarbiausių buvusių Žemaitijos centrų, gynybi- 
nės sistemos dalimi. Kryžiuočių kronikose pirmą kartą 
Medvėgalio pilis minima 1316 m. 1329 m. jungtinė Vo- 
kiečių ordino kariuomenė įveikė pilies gynėjus. Šio kal- 
no grožiu ne kartą žavėjęsis ir lietuvių poetas Maironis, 
o kalnas dar ir dabar noriai lankomas turistų. Ant šio 
kalno vyksta festivaliai, vadinamosios žemaičių sueigos, 
kurių metu laužai uždegami ne tik ant Medvėgalio kal- 
no, bet ir vienu metu ant kitų netoliese esančių piliakal- 
nių. Nuo kalno atsiveria įspūdinga apylinkių panorama, 
vaiskią dieną matomi net 14 bažnyčių bokštai. 


POŽERĖ 
Kristaus Atsimainymo bažnyčia 





Pirmąją medinę bažnyčią Požerėje pastatė dvari- 
ninkas P. Zaleskis 1771 m. Bažnyčia buvo remontuota 
1868 m., 1905-1906 m. buvo pailgintas šventovės prie- 
kis, pastatytas bokštas. Geltoniu spindinti Kristaus Atsi- 
mainymo bažnyčia - vienas ryškiausių Požerės akcentų, 
garsėjanti Kristaus Atsimainymo atlaidais. Išlikusi altorių 
dekoro puošyba, stebuklais garsėjanti Kristaus Atsimai- 
nymo skulptūra, perkelta iš Ivoniškio dvaro koplytėlės. 

Paršežerio ežeras pavasarį 


€3 Paršežerio ežeras 


Įdomiu Paršežerio vardu pavadintas ežeras tyvu- 
liuoja Varnių regioniniame parke. Jis skalauja Požerės 
miestelį, netoliese yra Laukuva. 193,4 ha ploto telkinys 
yra didžiausias natūralios kilmės ežeras Šilalės apylin- 
kėse. Apie šio ežero atsiradimą sklando legendos - pa- 
sakojama, kad paršas ar šernas išrausęs čia daubą, į ku- 
rią su žuvimis įkritęs debesis ir pavirtęs vandeniu. 


62 Sietuvos kūlgrinda 


Apie 7 km nuo Medvėgalio piliakalnio, prie 160 
kelio, tyvuliuoja Paršežerio ir Lūksto ežerai. Tarp jų 
teka Sietuvos upė, kurios dalyje įrengta kūlgrinda per 
pelkę. Žygį su gidu Sietuvos kūlgrinda galime užsisaky- 
ti Varnių regioniniame parke. Tik nepamirškime šiam 
žygiui tinkamos aprangos ir avalynės! 


LAUKUVA 


Laukuvos miestelis 


Laukuvos miestelis rašytiniuose šaltiniuose pirmą 
kartą minimas 1254 m., karaliaus Mindaugo karūna- 
vimo metais. Kadaise ši vietovė buvo svarbus gynybos 
centras. Apylinkėse yra net keli piliakalniai. Laukuvos 
miestelis minimas nuo 1655 m. XVIII a. Laukuvoje 
vykdavę savaitiniai turgūs. Miestelis, išsaugojęs XVII- 
XVIII a. gatvių, aikštės planą, erdvinę kompoziciją, 
paskelbtas urbanistikos paminklu. Centre dominuoja 
Šv. Kryžiaus Atradimo bažnyčia. 

Gimnazijos skvere 2008 m. buvo atidengtas pa- 
minklas partizanei Irenai Petkutei-Neringai, kuri mo- 
kėsi šioje gimnazijoje. Tolėliau stovi ir 1990 m. Jono 
Šedbero iniciatyva pastatytas „Tautų kryžius“ — trys 
grandinėmis surakinti ąžuoliniai kryžiai, simbolizuo- 
jantys tris tremtinių kartas. 


Šilalės apylinkės: kalvotoji Žemaitija 


Šv. Kryžiaus Atradimo bažnyčia 


Pirmoji bažnytėlė Laukuvoje buvo pastatyta 
1624 m. didiko Jono Talaičio iniciatyva. Laukuvos 
bažnyčia ne kartą buvo perstatinėjama, XVIII a. šalia 
esančiose kapinėse iškilo koplyčia. Dabartinė akme- 
nų ir plytų mūro Šv. Kryžiaus Atradimo šventovė pa- 
statyta 1853-1856 m. pagal architekto N. Timofejevo 
projektą. Dvibokštės bažnyčios interjerą puošia kruci- 
fiksų kolekcija su XVII-XIX a. drožiniais (seniausias 
jų - XVII a. kurtas Nukryžiuotasis), taip pat medinės 
rokoko stiliaus Šv. Onos ir Šv. Joakimo, evangelistų 
skulptūros, bažnyčios fundatorių portretai. Laukuvos 
bažnyčia - kultūros paveldo objektas, 2009 m. buvo at- 
naujinta jos išorė. 





Laukuvos Šv. Kryžiaus Atradimo bažnyčia 


Laukuvos Norberto Vėliaus 
gimnazijos muziejus 


1966 m. Laukuvos Norberto Vėliaus gimnazijoje 
pradėjo veikti muziejus, kuriame buvo surinkta keletas 
kraštotyros eksponatų, vėliau buvo renkama tautosaka 
(patarlės, mįslės, skaičiuotės, erzinimai ir kt.). Per savo 
gyvavimo laikotarpį muziejus nuolat stengiasi saugoti 
ir puoselėti Žemaitijos krašto senąsias tradicijas, padėti 
ir kitiems susipažinti su senaisiais būrimais, žaidimais, 
dainomis, tradiciniais valgiais. Muziejuje saugoma ir 
surinkta medžiaga apie Nepriklausomybės kovų sava- 
norius, tremtinius, politinius kalinius. Taip pat supa- 
žindinama su Norbertu Vėliumi (1938-1995) - lietuvių 


etnografu, filosofu - ir jo darbais. 
(D www.muziejai.lt/prev. vers/silale/mokyklu muz 


silaleje.htm. 

Rambyno regioninis parkas 


Vilkyškiai-Šereitlaukis-Bitėnai-Rambyno kalnas 





PAGĖGIAI 





Pagėgių 
savivaldybės 
herbas 





Pagėgių kraštas — unikaliu kraštovaizdžiu garsė- 
janti vietovė, įsikūrusi Lietuvos pietvakariuose, netoli 
pasienio su Kaliningrado sritimi (Rusija). Lietuvos- 
Rusijos pasieniu teka Nemunas, todėl Pagėgių apy- 
linkėse susiformavusi istorinė Nemuno delta, krašto 
žemumą raižo daug senvagių. Čia stūkso didingi pilia- 
kalniai, telkšo ežerėliai, istorinius Mažosios Lietuvos 
laikus mena krašto gyvenvietės. Savivaldybėje plyti ir 
Rambyno regioninis parkas, įkurtas 1992 m. siekiant 
išsaugoti Nemuno žemupio kraštovaizdį, kultūros pa- 
veldo turtus. 

Verta aplankyti regioninio parko teritorijoje, prie 
kelio Šilutė-Jurbarkas, įsikūrusį Vilkyškių miestelį 
- urbanistikos paminklą. Vilkyškiai pradėti minėti 
nuo XVI a. Vilkyškių miestelis garsėja ir čia XVII a. 
įkurtu dvaru 63, kuris nuo XIX a. buvo skirtas ne re- 

prezentacinėms didikų reikmėms (kaip įprasta), o 
ūkiniams reikalams. Dvaro sodyboje išlikę: raudonų 
plytų arklidės, smuklės pastatas, įspūdingas svirnas su 
medinėmis langinėmis, parko fragmentai. Miestely- 
je gyvuoja ir dvi šventovės - evangelikų liuteronų 
ir Šv. Onos. J. Bobrovskio g. stovi paminklas, skirtas 
vilkyškiečiams, žuvusiems Pirmajame pasauliniame 
kare €3. Vilkyškių centre, tarp J. Bobrovskio ir P. Lu- 
košaičio gatvių, stovi paminklas zalcburgiečiams 
(aut. Š. Arbačiauskas, 1988). 

Išvažiavę iš miestelio ir vykdami į pietus Lietuvos- 
Rusijos pasienio link, 4229 keliu, kairėje pusėje, išvy- 
sime Vilkyškių mišką. Jame žaliuoja Raganų eglė (8, 
turinti net 17 kamienų! Kitoje kelio pusėje stūkso nau- 
jai sutvarkytas 17-20 m aukščio Vilkyškių (Raudon- 
dvario) piliakalnis. 

Pavažiavę apie 4 km pasieksime Opstainių kaimas. 
Dešinėje kelio pusėje stovi 2010 m. sutvarkytas Opstai- 
nių piliakalnis. Šereitlaukio vietovė - dar už 4 km. Čia 
teka Jūros upė, netoli gyvenvietės įtekanti į Nemuną. 
Dešinėje kelio pusėje ošia Šereitlaukio miškas. Ap- 
žiūrėkime Šereitlaukio dvarvietėje €2 išlikusius parko 
fragmentus, buvusius darbininkų pastatus ir svirną. 
Dvaro klestėjimo laikais pro šią vietovę ėjo svarbiau- 
si keliai iš Mažosios Lietuvos į likusį kraštą, o įrengus 
perkėlą per Jūros upę, čia vykdavo visi to meto keliau- 
tojai. Įkopkime į netoli Šereitlaukio esantį to paties 
pavadinimo piliakalnį. Kaip ir Vilkyškių, Opastainių 
piliakalniai, taip ir Šereitlaukio piliakalnis neseniai su- 
tvarkytas - įrengti laiptai į viršūnę, apžvalgos aikštelė, 
informacinis stendas, apsisukimo vieta automobiliui. 

Nemuno pakrante vykime toliau pagrindiniu ke- 
liu. Čia driekiasi Rambyno regioninio parko miškų 
masyvas, tyvuliuoja senvagėje susidarę Bitežerio ir 
Merguvos ežerai, kilpą daro Nemuno upė. Ties ežeru, 
kitame Nemuno krante, įsikūrusi Ragainė (Nemanas) - 
miestas Kaliningrado srityje, šalia pasienio su Lietuva. 
Joje 1549-1563 m. gyveno Martynas Mažvydas - pir- 
mosios lietuviškos knygos autorius, o pats miestas tapo 
legendiniu draudžiamos lietuviškos spaudos platinimo 
centru. Čia pakaitomis veikė kelios spaustuvės, vėliau 
priklausiusios Martynui Jankui, kuriose buvo spausdi- 
nama pirmoji lietuviška periodika. 

Toliau kelias driekiasi prie pat Merguvos ežero ir 
Bitėnų miško. Netoliese įsikūręs Bitėnų kaimas, garsė- 
jantis M. Jankaus muziejumi €3. Nuo 1999 m. Bitėnų 
kaime įsikūręs lietuviškos spaudos muziejus supažin- 
dina su lietuviško žodžio draudimo istorija. Greta mu- 
ziejaus puikuojasi ir Mažosios Lietuvos paveikslų so- 
das - 2003 m. po atviru dangumi įkurta žymių Lietuvos 
tapytojų darbų galerija. Nemuno krante, Bitėnų pušy- 


Rambyno regioninis parkas 

ne, gyvuoja 18 lizdų baltųjų gandrų kolonija. Paukščius 
galime stebėti per tam specialiai įrengtus žiūronus. Čia 
driekiasi ir Rambyno regioninio parko pažintinis takas. 

Atsisveikinę su Bitėnais, vykime aplankyti vieno 
svarbiausių Rambyno regioninio parko turtų - Ramby- 
no kalno 44, stūksančio Rambyno miške, prie Nemuno 
upės, Lietuvos- Rusijos pasienyje. Į kalno viršūnę veda 
įrengti laiptai, o užlipus apžvalgos aikštelėje atsiveria 
platus Nemuno vingis ir senojo Tilžės (Sovetsko) mies- 
to vaizdai. Šalia kalno įkurtos ir kapinės 0, kuriose 
palaidoti žymūs Mažosios Lietuvos žmonės. Šioje isto- 
rinėje-mitologinėje Rambyno regioninio parko tW vie- 
toje baigiame pirmąjį maršrutą po Pagėgių apylinkes. » 

Rambyno regioninio parko lankytojų centras 

Vilkyškių dvaro rūmai 


Vilkyškių žemėse gyventojai pradėjo kur- 
tis 1422 m. po Melno taikos, tada Vilkyškių vie- 
tovė tapo Mažosios Lietuvos dalimi. Čia atsikėlė 
nemažai žmonių iš Žemaitijos, todėl, manoma, 
Vilkyškius įkūrė Vilkijos gyventojai. Anksčiau 
ir pati gyvenvietė buvo vadinama Vilkijiškiais. 
Auganti vietovė itin nukentėjo karų su Švedija 
metu 1600 m., taip pat daug gyvybių atėmė 1624- 
1628 m. siautęs maras. Tuomet Vilkyškių žemes, 
Prūsijos valdžiai leidus, įsigijo Ragainės mokesčių 
surašinėtojas Volfas Michaelis Miul-Kiuncelis, čia 
įkūręs ir dvarą. Po XVII a. vykusio Prūsijos ir Šve- 
dijos karo bei 1709-1711 m. vėl siautėjusio maro 
į tuščias Vilkyškių sodybas atsikėlė vokiečių kolo- 
nistai. Lietuviškos spaudos draudimo laikotarpiu 
miestelyje buvo uždrausta lietuvių kalba, tačiau 
per Vilkyškius iš Rytų Prūsijos buvo gabenami 
lietuviški leidiniai. Miestelis atsigavo Nepriklau- 
somybės metais. 1936 m. pradėjo veikti „Pieno 
centro“ pieninė - dabartinė AB „Vilkyškių pieni- 
nė“, gaminanti šalyje garsų „Tilžės“ sūrį. Vilkyš- 
kiai išsaugoję autentišką gatvių struktūrą, aikštės 
planą, todėl paskelbti urbanistikos paminklu. Se- 
nojoje miestelio dalyje stovi ir 1958 m. iš gyvena- 
mojo namo pastatyta Šv. Onos bažnyčia. 

Vilkyškių dvaras 

Plento Jurbarkas-Mikytai staigus lankstas, prie ke- 
lio stovintys mūriniai trobesiai žymi Vilkyškių dvaro 
vietą. Per čia nuo XVI a. ėjo vieškelis iš Ragainės į Že- 
maitiją. Jį kirto keliukas, vedantis iš Tilžės Viešvilės link. 
Šiose vietose XVI a. buvo pastatyta bažnyčia, 1556 m. 
įkurti užeigos namai. XVII a. čia įsikūrė dvarelis. 

Vilkyškių dvaras išsiplėtė valdant Liudvikui Ferdi- 
nandui Dresleriui. Jis 1807 m. pradėjo supirkinėti vals- 
tiečių ūkius, dvaro palivarkus. 1830 m. Vilkyškių dvarui 
priklausė 370 ha žemės, kalvė, Kampių palivarkas pa- 
nemunių pievose ir kt. Dreslerių giminei suteiktas kil- 
mingųjų titulas, prie pavardės pridėtas priedėlis „fon“. 
Tebestovi smuklės pastatas, ties pagrindiniu keliu - rau- 
donų plytų arklidės, o ties keliu į Šereitlaukį - tarnautojų 
namas. Kitoje kelio į Šereitlaukį pusėje stovi įspūdingas 
kelių aukštų svirnas, raudonų plytų tvartai. Ant kalvos, 
už dvaro rūmų, išlikę senojo parko fragmentų. 





Vilkyškių evangelikų liuteronų bažnyčia 


Evangelikų liuteronų bažnyčia 

Pirmoji Vilkyškių evangelikų liuteronų bažnyčia 
iškilo XVI a., tačiau buvo sudeginta. 1771 m. buvo pa- 
statyta nauja šventovė, dabartinę išvaizdą įgavusi po 
1896 m. rekonstrukcijos. Bažnyčios išorėje vyrauja neo- 
gotikinis stilius, o svarbiausiu akcentu tapo 45 m aukščio 
bažnyčios bokštas. Vilkyškių bažnyčia stipriai nukentėjo 
pasaulinių karų metais - buvo nugriautas pastato bokš- 
tas, nuniokotas vidus, šventovė paversta sandėliu ir ma- 
lūnu. Nuo 1996 m. bažnyčia buvo atstatyta, Vokietijos 
seserų parapija padovanojo altorių su kryžiumi, sakyklą, 
suolus. Šiuo metu bažnyčioje stovi neogotikinis altorius, 
langus puošia vitražai, o pamaldų ir čia vykstančių ren- 
ginių metu skamba 2009 m. dovanoti Detmoldo Marty- 
no Liuterio evangelikų liuteronų bažnyčios vargonai. Dėl 
geros akustikos Vilkyškių bažnyčia mėgstama ir įvairių 
žanrų atlikėjų. 

Paminklas vilkyškiečiams, žuvusiems Pirmajame 
pasauliniame kare 


Paminklas vilkyškiečiams, žuvusiems 
Pirmajame pasauliniame kare 
Pirmajame pasauliniame kare žuvusiems Vilkyškių 

krašto žmonėms atminti 1920 m. pastatytas pamink- 

las (dabartinėje J. Bobrovskio gatvėje). Sovietmečiu 
paminklas buvo nuniokotas, o ant jo buvusios granito 

plokštės su žuvusiųjų pavardėmis sunaikintos. 2002 m. 

šis mauzoliejaus formos statinys buvo restauruotas, ta- 

čiau vilkyškiečių pavardžių nebepavyko atkurti. 





68 Paminklas zalcburgiečiams 

Vilkyškių centre iškilo paminklas zalcburgie- 
čiams - žmonėms, atvykusiems į šią vietovę po didžio- 
jo maro XVIII a. pradžioje. Paminkle vaizduojamas su- 
klypęs ratas ir jį remiančios sijos simbolizuoja sunkią 
Zalcburgo žemės gyventojų kelionę į Mažąją Lietuvą. 
Ant paminklo, kurį 1988 m. sukūrė Šarūnas Arbačiaus- 
kas, taip pat pritvirtintos ir granitinės plokštės lietuvių 
bei vokiečių kalbomis, įamžinančios šį įvykį. 


(3 Raganų eglė 

Tai vienas įspūdingiausių medžių Lietuvoje, nes 
eglės kamienas 80 cm aukštyje šakojasi net į 17 kitų ka- 
mienų (eglė turėjo 18 kamienų, 2007 m. audros metu 
vienas kamienas nulūžo). Šios žaliaskarės aukštis sie- 
kia 32,5 metrus. Žmonės pasakoja, kad eglė taip keistai 
suaugusi dėl to, kad kadaise pro čia jojęs Napoleonas 
nupjovęs jos viršūnę. Išskirtinis medis dar vadinamas 
Raganų šluota. Pasak legendų, kažkada eglėje buvusi 
raganų buveinė, o viena raganaitė pamilusi jaunuolį ir 
nespėjusi grįžti namo - jos šluota ėmusi ir sužaliavusi. 


Rambyno regioninis parkas 





Raganų eglė 


ŠEREITLAUKIS 
Šereitlaukio dvarvietė 


Šereitlaukio vietovės buvo žinomos nuo XIV a., 
kai čia kryžiuočiai buvo pastatę pilį. XVI a. Šereitlau- 
kis priklausė Prūsijos kunigaikščio valdomoms že- 
mėms, o nuo 1560 m. minimas ir dvaras su tvenkiniu. 
Nuo XVIII a. dvarą ėmė valdyti Šionų šeima, kurioje 
gimė ir žymus Prūsijos veikėjas - Heinrichas Teodo- 
ras. 1812 m. dvaras atiteko Tilžės apskrities vadovui 
Liudvikui Ferdinandui Dresleriui, kuriovaldymo metais 
Šereitlaukis tapo riteriškuoju dvaru. Tuo metu dvaras 
labai išaugo: buvo pastatyti mūriniai pastatai, atnaujin- 
ti rūmai, parkas, pastatyta koplyčia, o į dvarą šeiminin- 
kai ir svečiai atvažiuodavo karietomis net 2,5 km ilgio 
liepų alėja. Šereitlaukyje veikė plytinė, lentpjūvė, ama- 
tininkų dirbtuvės. Tuo metu Šereitlaukio dvaras kles- 
tėjo, jo savininkai užimdavo aukštus postus Prūsijos 
valdžioje. Iki šiol dvarvietėje išlikę tik keletas pastatų. 

BITĖNAI 


€8 Martyno Jankaus muziejus 


Martynas Jankus (1858-1946) - Mažosios Lietuvos 
krašto šviesuolis, tautinio sąjūdžio veikėjas, publicistas, 
vadinamas Mažosios Lietuvos patriarchu. Jo sodyboje 
1892 m. buvo įrengta pirmoji spaustuvė Mažojoje Lie- 
tuvoje. Apie 1900 m. sodyboje pastatyta žibalu varoma 
spausdinimo mašina, vėliau - dar kelios. M. Jankaus 
sodybos spaustuvė veikė iki 1909 m. M. Jankaus mu- 
ziejus įsikūręs atstatytoje spaustuvėje. Muziejuje galima 
susipažinti su lietuviškos spaudos ir knygų leidėjo gy- 
venimu ir veikla, Pagėgių krašto istorija. 

(D www.muziejai.lt/pagegiai/m jankaus muz.htm 


68 Rambyno kalnas 


Rambyno kalnas - tai legendomis ir padavimais api- 
pinta ir gausaus turistų būrio kasmet sulaukianti vieta. 
Pasakojama, kad Rambyno kalną saugojęs pats Perkūnas 
ir deivė Laima, buvo įkurtas alkakalnis, kalną supo šven- 
tasis miškas. Pats kalnas dabar yra 46 m aukščio, tačiau 
prieš griūtis (XIX a. ir XX a.) jis buvęs dar didesnis. Nuo 
XIX a. kalnas garsėjo kaip pagoniška dvasia persmelkta 
švenčių vieta, kurias organizavo Martynas Jankus, Vydū- 
nas, Mažosios Lietuvos draugijos ir lietuvninkai. Ram- 
byno kalnas, stūksantis Rambyno regioniniame parke, 
paskelbtas kultūros paveldo objektu. 


(0) Mažosios Lietuvos panteonas 

Rambyno kalno papėdėje yra įkurtos gražiai tvar- 
komos kapinės - Mažosios Lietuvos panteonas. Ka- 
pinės vadinamos taip dėl to, kad čia amžinojo poilsio 
atgulė lietuvių kultūros veikėjas Vydūnas, publicistas 
Martynas Jankus, žurnalistas Valteris Kristupas Banai- 
tis, visuomenės ir politikos veikėjas Jonas Vanagaitis ir 
kiti šio krašto šviesuoliai. Prie įėjimo į kapines puikuo- 
jasi metaliniai vartai su Vydūno žodžiais: „Spindulys 
esmi dalis šviesos, taip pat aplinką puošia Juliaus Bal- 
čiausko želdiniai, ant kai kurių kapų iš karpomų eglu- 
čių suformuoti antkapiai. 


Rambyno regioninis parkas 


1992 m. įkurtas Rambyno regioninis parkas sie- 
kiant išsaugoti Nemuno žemupio kraštovaizdį, gam- 
tinę ekosistemą ir kultūros paveldo vertybes. Parko 
plotas - 4 811 ha. Parko teritorijoje esančiuose aš- 
tuoniuose draustiniuose saugomos didžiausios parko 
vertybės: Nemuno slėnio kraštovaizdis, užliejamos 
pievos, Rambyno kalnas, Bitėnų ir Bardėnų kaimai, 
Vilkyškių kalvagūbrio ketera, Šereitlaukio dvaro 
aplinka, Vilkyškių miestelio senoji dalis. 

Pirmasis maršrutas, besidriekiantis Nemuno kilpa, 
baigiasi Rambyno miške, prie didingojo Rambyno kal- 
no. Netoliese vingiuoja 141 kelias, kuriuo nesunkiai pa- 
sieksime kitas įdomios Pagėgių krašto vietoves. Pake- 
liui į Pagėgių miestą užsukime į Panemunę ir Būbliškę. 

Panemunės miestas pasiekiamas iš 141 kelio pa- 
sukus kairėn į A12 magistralę. Vietovė tarsi nusagstyta 
nedidelių ežerėlių, vingiuojančių upelių. Pasienyje su 
Kaliningrado sritimi veikia Panemunės pasienio kon- 
trolės punktas €B, o per Nemuną į buvusį Tilžės miestą 
(Sovetską) nutiestas 416,3 m ilgio Karalienės Luizos 
tiltas £3. 2002-2003 m. jis buvo restauruotas, 2010 m. 
šalia įrengta prieplauka. 

A12 magistrale judėdami Pagėgių miesto link 
privažiuosime sankryžą su 141 keliu. Pasukę kairėn ir 
pavažiavę apie 500 m, dar kartą sukime kairėn ir miš- 
ko keliu pavažiavę dar apie 400 m pasieksime Būbliš- 


"4 „ Pakamoniai ( 


ŠV eknai 







— m m ww a — "1 Kopkūjai““ = 4 
i ; —I 8 — JS 47 = 
-— up „ “ 
4 >= / > L ų 


“ 
) 





4 J. 


S akli < Bs 






"i ; / | 2 , į f ) 
įStumbragiriai. Sud Jonkaiki g. Kentriai 


— 
| 


* 













1:250 000 
0 25 5km 


| 1 
KALININGRADO 
SRITIS 


t 


4 
kunų, [ i - “ 
+ 7 I + 74 


380 Panemunė-Būbliškė-Pagėgiai-Šilgaliai 


kės piliakalnį €8. Jį supa tankus medžių parkas, kuria- 
me auga apie 31 m aukščio bukas, šalia driekiasi dvi 
liepų alėjos. Tai buvusio Būbliškės dvaro parkas, kartu 
su išlikusiu įspūdingu raudonų plytų svirnu, menantis 
buvusio dvaro didybę. Būbliškės dvarvietė £8 paskelb- 
ta kultūros paveldo objektu. 

141 keliu pervažiavę Mikytų mišką už maždaug 
2 km pasieksime savivaldybės centrą - Pagėgių mies- 
tą £8. Pagėgiai pirmą kartą paminėti 1281 m. arba 
1307 m. Miestas ėmė augti tik apie 1850 m., kai buvo 
nutiestas plentas Klaipėda-Tilžė. 1875 m. geležinkeliu 
į Pagėgius atvyko ir pirmasis garvežys (iš Tilžės į Klai- 
pėdą). 1932 m. Pagėgiuose pastatytos dvi šventovės (3: 
evangelikų liuteronų maldos namai ir Šv. Kryžiaus (ka- 
talikų) bažnyčia. 

Kai Klaipėdos kraštas buvo padalytas į tris dalis, 
Pagėgiai pradėjo kurtis dar sparčiau: ėmė kilti namai, 
padidinta geležinkelio stotis, įrengtos kareivinės, pre- 
kių sandėliai, miestą garsino čia vykstantys turgūs, 
arklių prekyba. Atskirtam nuo Lietuvos Klaipėdos 
kraštui priklausęs miestas išsiskiria unikalios architek- 
tūros pastatais, projektuotais dailininko ir architekto 
Adomo Brako. Tai Vilniaus g. 17 stovintis buvęs banko 
pastatas ir buvusi Kristijono Donelaičio gimnazija 
(Vilniaus g. 46). 

2 km į vakarus nuo miesto, Pagėgių miške stovi 
memorialinis paminklas, ženklinantis Antrojo pasauli- 
nio karo metais čia veikusią koncentracijos stovyklą t3. 

Visa vietovė, besitęsianti dešiniajame Nemuno 
krante nuo Pagėgių iki Gėgės įtekėjimo į Rusnės upę, 
laikoma potvynių karalyste, nes čia kasmet yra užlieja- 
mos pievos ir senvagės. Nuo Senrusnės ir Sennemunės 
ežerų, Nemuno upės vandenys, toliau pasieniu tekan- 
tys iki Rusnės miestelio, vadinami Rusnės upe 2. Ties 
Gėgės upe įsikūręs Plaškių kaimas, dar vadinamas pie- 
vininkų krašto (V sostine. 

Pasigėrėkime šiuo unikaliu kraštovaizdžiu ir toliau 
pro Pagėgių mišką, 141 keliu, keliaukime į Šilgalių kai- 
mą. Jis - už 9 km nuo Pagėgių. Šilgaliai garsėja išlikusia 
dvaro sodyba 0, kurioje tiek anksčiau, tiek dabar vei- 
kia žirgynas. Apsilankę dvaro sodyboje įsikūrusiame 
„Nemuno“ žirgyne turėsime galimybę pajodinėti žir- 
gais, pasivažinėti puošnia karieta ar daugiau sužinoti 
apie veislinius trakėnų žirgus. Didžiausiame Lietuvos 
žirgyne, garsėjančiame sportiniais žirgais, baigiame ke- 
lionę Pagėgių apylinkėse. « 


valdybėse kyla kovo-balandžio mėnesiais. Tačiau pas- 
m  taraisiais metais upės patvinsta ir viduržiemį. 


|| Įprasti pavasariniai potvyniai Pagėgių ir Šilutės savi- 

Pagėgių Algimanto Mackaus gimnazijos pastatas 


Panemunės muitinės postas įsikūręs Lietuvos ir 
Kaliningrado srities pasienyje. Pasienis imtas stiprin- 
ti carinės Rusijos laikais, nes kontrabanda vyko ir su 
vokiečiais, ir su Prūsija, taip pat lietuviškos spaudos 
draudimo laikotarpiu 1864-1904 m., kai čia ėjo knyg- 
nešių kelias. XIX a. pab. pasienis buvo stiprinamas tri- 
mis punktais. Pirmoji linija buvo saugoma stipriausiai: 
kas 3 km buvo stebėjimo bokšteliai, pasieniečiai buvo 
ginkluoti, patruliuodavo ant žirgų. Antroji linija išsi- 
dėsčiusi 2 km nuo sienos, o trečioji, įsikūrusi 5-7 km 
nuo sienos, buvo slaptų pasienio pareigūnų posto vieta. 


1807 m. liepos 7 d. ties Tilže, specialiame paviljone, 
įrengtame ant plausto Nemune, Prancūzijos imperato- 
rius Napoleonas pasirašė Tilžės taikos sutartį su Rusi- 
jos caru Aleksandru I ir Prūsijos karaliumi Frydrichu 
Vilhelmu III. Didingas karalienės Luizos tiltas per Ne- 
muną buvo atidarytas 1907 m. spalio 18 d., minint Til- 
žės taikos 100 metų sukaktį. Iškilmingame atidaryme 
dalyvavo pats Prūsijos princas Frydrichas su žmona. 

Šia proga buvo išleistas ir specialus medalis. Įspūdingas 
tiltas buvo Prūsijos miesto simbolis, todėl pavadintas 
Prūsijos karalienės Luizos garbei. Tiltas priminė trium- 
fo arką, buvo puoštas Rytų Prūsijos herbu ir karalienės 
Luizos bareljefu. Per Antrąjį pasaulinį karą tiltas buvo 
naudojamas kaip pasienio punktas, vėliau pro jį važinė- 
davę tramvajai. 1944 m. tiltas buvo susprogdintas, todėl 
atstatytasis statinys dabar yra visai kitoks, nei Prūsijos 
gyvavimo laikais. 


Būbliškės piliakalnis dar senovėje buvo žinomas 
ir kitais vardais - Pagėgių arba Birštoniškių. Ant šio 
piliakalnio yra įrengta aikštelė, supiltas pylimas, iš- 
kastas gynybinis griovys. Spėjama, kad ant šio kalno 
galėjusi stovėti ir skalvių pilis, saugojusi šventąjį Ram- 
byno kalną. Būbliškės piliakalnis datuojamas I tūkst., 
buvo naudojamas dar ir XIII a. Šiuo metu piliakal- 
nis - kultūros paveldo objektas - apaugęs medžiais 
ir krūmais. Vakarinėje piliakalnio papėdėje auga apie 
200 metų senumo bukas, kurio apimtis yra apie 4 m, 
o aukštis - 31 m. 

Būbliškės dvarvietė 

Netoli Pagėgių miesto yra išlikę Būbliškės dvaro 
sodybos fragmentų. Pats dvaras su plačiomis pievomis 
buvo žinomas nuo 1566 m., kai jį valdė G. Kotzeris, įkū- 
"ręs čia ir avides. Būbliškės dvaras netgi turėjo Magde- 
burgo teises. Vėliau dvaras buvo žinomas kaip stambus 
avių ūkis, 0 1736 m. dvaras tapo valstybiniu palivarku. 
Pro pat dvarą ėjo pagrindiniai keliai į Tilžę ir Klaipėdą, 
šalia dvaro stovėjo vandens malūnas, buvo įrengti tven- 
kiniai, nuostabą kėlė ir čia pat esantis Nemuno slėnis. 
1824 m. dvarą įsigijo Liudvikas fon Sandenas, suteikęs 
šiam dvarui riteriškąjį statusą, o dvarą valdant Šlente- 
rio giminei jis tapo svarbia Tilžės vadovo rezidencija. 
Sodybai tapus bajoriškuoju dvaru šalia Būbliškės buvo 
nutiesta ir geležinkelio linija. Visą savo didingumą dva- 
ras prarado sovietmečiu. Iš dvaro pastatų likęs svirnas, 
darbininkų namas, dvaro parkas. 


PAGĖGIAI 
68 Senoji miesto dalis 


Pagėgiai mena XIII-XIV a. laikus, tačiau pati vieto- 
vė suklestėjo tik XIX a., kai pro čia buvo nutiestas plen- 
tas ir geležinkelio linija į Rytų Prūsiją. 1902 m. siaurojo 
geležinkelio linija jungė Pagėgius su Smalininkais, vė- 
liau buvo nutiestas ir trečiasis geležinkelio ruožas. Tar- 


Pagėgių evangelikų liuteronų bažnyčia 

pukariu (1923 m.) Pagėgiams suteiktas miesto statusas, 
pradėjo kilti namai, nutiestos naujos gatvės, atsirado 
muitinė, prekių sandėliai, vyko turgūs. Prasidėjus Antra- 
jam pasauliniam karui ir Vokietijai okupavus Klaipėdos 
kraštą, Mažosios Lietuvos miestas sunyko. 

Pagal A. Brako projektą 1923 m. buvo pastatytas 
Pagėgių tautinis Lietuvos bankas. Nuo 1926 m. kurį lai- 
ką banko pastato antrajame aukšte veikė lietuviška pro- 
gimnazija. Dabar čia yra įsikūręs policijos komisariatas. 


03 Pasėgių bažnyčios 

1932 m. Pagėgiuose pastyti pirmieji kuklūs evan- 
gelikų liuteronų maldos namai, 1933 m. šie maldos na- 
mai pašventi, vėliau bažnyčia pertvarkyta, pristatytas 
bokštas. 1946 m. apskrities valdžia bažnyčioje įrengė 
grūdų sandėlį, vėliau - kino teatrą. 1989 m. evangelikų 
liuteronų parapija atgavo bažnyčią, ji pradėta atstatinė- 
ti. 2001 m. bažnyčia vėl pašventinta. 

Pagėgių mieste stovi ir Šv. Kryžiaus (katalikų) baž- 
nyčia. Katalikų šventovė Pagėgiuose pastatyta 1932 m. 
Sovietinė valdžia pastatą nugriovė ir pastatė gaisrinę. 
Lietuvai atkūrus nepriklausomybę nuspręsta atkur- 
ti bažnyčią gaisrinėje. 1996 m. pastatyta bažnyčia, 
1997 m. - pašventinta. 





K. Donelaičio gimnazijos pastatas 


1926 m. Pagėgiuose buvo įsteigta lietuviška pro- 
gimnazija, įsikūrusi banko pastato antrajame aukšte. 
Progimnazijai suteiktas Kristijono Donelaičio vardas 
ir gimnazijos statusas. Lietuvos prezidento Anta- 
no Smetonos iniciatyva buvo pradėtas statyti naujas 
puošnus gimnazijos pastatas, kuriam projektą rengė 
žymus Mažosios Lietuvos dailininkas A. Brakas ir 
architektas M. Maksvytis. Mūriniai triaukščiai gim- 
nazijos rūmai iškilo 1932 m. Čia tarpukariu mokėsi 
būsimieji rašytojai Henrikas Nagys, Algimantas Mac- 
kus. 1939 m. gimnazija buvo uždaryta, 1950 m. - per- 
vadinta A. Mackaus gimnazija ir įsikūrė naujose pa- 
talpose. O buvusiame gimnazijos pastate buvo įsteigti 
vaikų globos namai. 


63 Buvusi koncentracijos stovykla 


Antrasis pasaulis karas sustabdė Pagėgių miesto 
augimą ir klestėjimą, kai vokiečių kariuomenė atskyrė 
nuo Lietuvos Klaipėdos kraštą. Tuo metu Pagėgių miš- 
ke buvo įkurta Buchenvaldui priklausiusi koncentraci- 
jos stovykla „Offlager-53“, kurioje buvo laikomi karo 
belaisviai. Šioje iki 1943 m. veikusioje stovykloje buvo 
nužudyti arba nuo bado ir šalčio mirė apie 10 tūkst. 
karo belaisvių. Ši koncentracijos stovykla buvo 36 ha 
ploto, aptverta spygliuota tvora. Buvusios „Offlager-53“ 

Paminklas „Offlager-53“ (graviūra pagal S. Krasausko 
grafikos darbą „Amžinai gyvi ) 


vietoje 1977 m. skulptorius Steponas Šarapovas ir ar- 
chitektas Gediminas Baravykas sukūrė memorialinį 
kompleksą žuvusioms aukoms atminti, tačiau jis buvo 
nuniokotas. 2005 m. ant sunaikinto paminklo iškilo 
karo belaisvių atminimą įamžinantis statinys su išgra- 
viruotu Stasio Krasausko darbu „Amžinai gyvi“. 


RUSNĖS PRIEIGOS 
€2 Rusnės upė 


Rusnė - Nemuno upės žemupys, tekanti Mažojoje 
Lietuvoje, Lietuvos bei Kaliningrado srities pasienyje. 
Rusnė prasideda Pagėgių apylinkėse, Senosios Rusnės 
ornitologiniame draustinyje. Tai viena labiausiai pa- 
tvinstančių upių — pavasarinių potvynių metu vanduo 
Rusnėje pakyla apie 6 m, apsemiamos ne tik pievos, bet 


Nemuno užliejamosios pievos 





Pagėgiai: tarp Rusnės ir Gėgės 


ir kaimai. Rusnė teka 35 km Lietuvos-Rusijos pasieniu, 
kol ties Rusnės sala (Šilutės r. sav.) išsiskiria į Atmatos 
ir Skirvytės upes. 


€) Nemuno užliejamosios pievos 

Mažojoje Lietuvoje, ties Pagėgiais, teka upė Gėgė. 
Vingiuodama per šio krašto vietoves, galiausiai Gėgė 
įteka į Rusnę. Didelių potvynių metu Gėgės upę užlieja 
Nemuno vanduo. Pati upė tekėdama viename krante 
palieka užtvindomą žemupį, o kitame - aukštą šlaitą, 
nuo kurio galime matyti potvynio užliejamas pievas 
ir vandens sroves. Šis senųjų pievininkų kraštas tęsiasi 
apie 25 km ir dėl užliejamo vandens yra vienas vešliau- 
sių ir puikiausių žolynų bei ganyklų Mažojoje Lietuvoje. 





Šilgalių dvaro rūmai 


ŠILGALIAI 
60) Šilgalių dvaras 


Šilgalių kaime galima pamatyti buvusią dvaro so- 
dybą. Šilgalių dvaras buvo žinomas nuo 1669 metų, 
jo savininkai dažnai keisdavosi. Nuo XIX a. apie 100 
metų dvaras priklausė Habedankų šeimai, čia veikė ir 
žirgynas. Iki šių dienų buvusioje dvaro sodyboje gali- 
ma išvysti rūmus, raudonų plytų tvartus, kitus pastatus, 
parko fragmentus. 

Šilgalių dvare yra įsikūręs vieną seniausių spor- 
tinių žirgų veislių - trakėnus - auginantis „Nemuno“ 
žirgynas. Šis žirgynas Prūsijos teritorijoje buvo įkurtas 
1732 m. ir veikė iki 1945 m. - tuo metu žirgynas buvo 
uždarytas, o žirgai išgabenti į Rusiją. Vandens užlieja- 
mos pievos ir geros ganyklos Pagėgių krašte buvo puiki 
vieta 1966 m. vėl grįžti žirgynui ir pradėti veisti tra- 
kėnų veislės žirgus. Nuo 2000 m. įkurta trakėnų žirgų 
augintojų asociacija. Žirgyno manieže vyksta tarptauti- 
niai žirgų vertinimai. Žirgyne auginami ir Šveicarijoje 
išvestos Simentalių veislės mėsiniai galvijai. 

Vienas gražiausių mūsų šalies kampelių - Mažo- 
joje Lietuvoje plytintis Pamario kraštas, vadinamas 
vandenų rojumi. Dėl išskirtinės geografinės padėties, 
unikalaus kraštovaizdžio ir savitų miestelių bei kai- 
melių šis kraštas sulaukia daug keliautojų visais metų 
laikais. Kas nėra girdėjęs apie pavasarinius potvynius, 
užliejančius plačias pievas ir kelius, pavasarį ir rudenį 
pro čia migruojančius būrius paukščių ar apie žiemos 
malonumą žvejams - poledines žūkles Kuršių mario- 
se? Upių upelių išraižytas kraštas plyti Šilutės rajone, 

ribodamasis su Kaliningrado sritimi, Kuršių marių 
vandenimis ir pajūrio kraštu - Klaipėda. 

Neišdildomų įspūdžių paliksianti kelionė prasi- 
deda Žemaičių Naumiestyje €B - sename Žemaitijos 
miestelyje (vietovė pirmą kartą paminėta 1650 m.). 
Beveik miestelio centre stūksantis piliakalnis rodo, 
kad žmonės čia gyvenę jau I tūkstantmetyje. S. Da- 
riaus ir S. Girėno g. 3 stovi medinė Žemaičių Nau- 
miesčio bažnyčia £3. Ji pašventinta Šv. arkangelo My- 
kolo titulu, taip pagerbiant jos statytoją - miestelio 
valdytoją Mykolą Ronikerį. Neišvykime neuždėję pė- 
dos ant akmenimis grįstos aikštės, nenuėję prie Že- 
maičių Naumiesčio tvenkinio ar senojo malūno. 

Už 15 km važiuodami 165 keliu pasiekiame Šilu- 
tę E5 - Mažosios Lietuvos regiono centrą, kuris kaip 
gyvenvietė pradėjusi kurtis nuo XVI a. pradžios. Šioje 
vietovėje, vadinamoje Šilokarčema, kadaise stovėju- 
si labai populiari smuklė, kurioje rinkdavęsi amati- 
ninkai, pirkliai ir žvejai. Žuvininkyste garsėjančiame 
mieste aplankykime Lietuvininkų g. 4, tarp buvusios 
senosios smuklės ir miesto turgaus aikštės, stovintį Ši- 
lutės dvarą €3. Juo nuo XIX a. pab. rūpinosi Šilutės 
krašto visuomenės veikėjas Hugo Šojus. Praėję dvarą 
ir turgaus aikštę Lietuvininkų g. 21 išvysime didingą 
šventovę - evangelikų liuteronų bažnyčią 8. XX a. pr. 
statyta bažnyčia paskelbta kultūros paveldo objektu. 

Viena gražiausių Šilutės krašto vietų - Rusnės, 
Atmatos ir Skirvytės upių atskirta sala, išraižyta upe- 
lių upeliukų ir ežerėlių. Važiuodami iš Šilutės 206 ke- 
liu už maždaug 9 km pasieksime Rusnės miestelį (2, į 
kurį galime patekti tik vienu keliu - tiltu per Atmatos 
upę. Rusnėje aplankykime etnografinę žvejo sodybą- 
muziejų W8 (Skirvytėlės g. 8). Rusnės sala yra Nemuno 
deltos regioniniame parke, kuris taip pat apima Ven- 
tės ragą, Krokų lanką, Aukštumalos pelkę. Saloje, prie 
Rusnės tvenkinio, tyvuliuoja nedidelis Dumblio eže- 
ras, kurio pakrantėje susiformavusi žemiausia Lietu- 
vos vieta €3. Netoliese - Uostadvario vandens kėlimo 
stotis B ir švyturys (0. 

Per tiltą grįžkime į 206 kelią ir ties Šilute sukime 
į 4217 kelią. Juo keliausime į kitą vandens karalys- 
tę, kur susiformavusi Krokų lankos lagūna, vingiuoja 
upė Minija, telkšo Kintų tvenkinys, o ties Ventės ragu 
banguoja Kuršių marios. Sustokime Aukštumaloje (8, 
Aukštumalės telmologiniame draustinyje. Čia, senosios 
kūlgrindos vietoje, įrengtas pažintinis takas, vedantis 
per unikalų gamtos turtą - pelkes. 4217 keliu vykime 
toliau Kuršių marių link, kur įkurtas Minijos ichtiolo- 
ginis draustinis. Apvažiuosime Krokų lanką ir perva- 
žiavę tvenkinį suksime kairėn (į 4228 kelią). Už 5 km 
pasieksime Minijos (Mingės) kaimą (82, vadinamą Lie- 
tuvos Venecija. Tai abipus Minijos upės krantų įsikūręs 
kaimelis, todėl kita vietovės dalis pasiekiama plaukiant 
per Miniją valtele. Sename žvejų kaimelyje būtinai pa- 
ragausime ir tikros kuršiškos žuvienės! 

Kita ypatinga vieta - pačiame pusiasalio smai- 
galyje, Kuršių marių apsuptyje, esantis Ventės ragas. 
Ten, kur dangus susilieja su marių vandenimis, tar- 
si ant pasaulio krašto stovi Ventės rago švyturys (B. 
Laiptais užlipę į jo viršūnę - apžvalgos aikštelę - pa- 
matysime kvapą gniaužiantį vandenų platybių vaizdą. 
Ventės rage išvysime ir vieną paslaptingiausių gamtos 


Šilutės kraštas 


Ventės ragas 


ŽEMAIČIŲ NAUMIESTIS 
*B Senoji miestelio dalis 


Žemaičių Naumiestis nuo senų laikų garsėjo 
turgumis, kurie buvo rengiami turgaus aikštėje, iš- 
likusioje iki šių dienų. Tai beveik pusės kilometro 
netaisyklingo trikampio formos teritorija. Aikštė 
grįsta akmenimis, apstatyta mūriniais pastatais ir 
trobesiais. Joje stovi Dominyko Markvaldo 1928 m. 
sukurtas paminklas Lietuvos nepriklausomybės 
dešimtmečio proga. Miestelyje gyvenę daug žydų, 
tai liudija išlikusi didelė 1816 m. pastatyta sina- 
goga, kuri dabar pagal paskirtį nebenaudojama. 
Žemaičių Naumiesčio kapinės suskirstytos į kelias 
dalis: evangelikų, katalikų, stačiatikių ir naująsias. 
Naumiestiečių rankomis 1990 m. pastatytas me- 
morialas tėvynės kančioms atminti - paminklas, 
apraizgytas spygliuota viela, šalia nutiesti simboli- 
niai geležinkelio bėgiai. 





Žemaičių Naumiesčio miestelio aikštė 

Šilutės kraštas 


Šv. arkangelo Mykolo bažnyčia 

Žemaičių Naumiesčio Šv. arkangelo Mykolo 
bažnyčią 1782 m. ant aukštos kalvos pastatė My- 
kolas Ronikeris, o 1790 m. šventovė buvo konse- 
kruota. Bažnyčia - medinė, suręsta iš eglinių rąstų, 
kryžminio plano, liaudies architektūros formų, turi 
ir baroko bruožų. Keturias stogo viršūnes puošia 
meistrų darbo kryžiai. Jų ornamentikoje vyrau- 
ja spinduliai, tulpių žiedai, žvaigždutės, mėnulio 
pjautuvas. Bažnyčios sienos iš vidaus paliktos neap- 
kaltos, tik nudažytos. Interjere dominuoja trys ma- 
syvūs neobarokiniai altoriai, yra vertingų religinių 
paveikslų, skulptūrų. Šalia bažnyčios stovi XIX a. 
statytas medinis koplytstulpis, varpinė. 


ŠILUTĖ 
Šilutės centras ir aikštė 


Šilutės miestas susikūrė tik 1910 m. prie Šilo- 
karčemos vietovės prijungus ir kitus kaimus. Mies- 
tą puošia daug kultūros paveldo objektų, kurių 
dauguma stovi Lietuvininkų gatvėje: tai ir autentiš- 
ką išvaizdą išlaikęs Hugo Šojaus dvaras, teismas ir 
kalėjimas, XX a. pr. statytas paštas ir gaisrinė, uos- 
tas, geležinkelio stotis. Taip pat čia stovi 1926 m. 
pastatyta evangelikų liuteronų šventovė, puošta 
freskomis. Puikuojasi 1996 m. atstatytas paminklas 
rašytojui Hermanui Zudermanui (skulpt. E. Šmid- 
tas Kestneris). Prie dvaro - 2001 m. Eriko Daugulio 
sukurtas paminklas dvarininkui Hugo Šojui. Šilutė 
garsėja ir čia auginamomis japoniškomis magno- 
lijomis, kurias pirmasis čia 1933-1934 m. atvežė 
burmistras Martynas Redveikis. 

Senoji Šilutės turgaus aikštė - senosios Šilo- 
karčemos simbolis - kaip manoma, susiformavusi 
po smuklės įkūrimo 1511 metais. Čia susirinkda- 
vę pirkliai ir amatininkai lėmė ir turgaviečių bei 
prekyviečių atsiradimą, galiausiai Šilutės turgaus 
aikštė buvo viena žinomiausių prekybos vietų kraš- 


Miesto turgaus aikštė Šilutėje 


reiškinių - paukščių migraciją. Rudens mėnesiais pro 
šią vietą praskrenda apie 3 mln. sparnuočių, kurių da- 
lis sustoja pakrantėse pailsėti ir vėl tęsia savo kelionę. 
Ventės rage įkurtoje ornitologijos stotyje WJ paukščiai 
yra žieduojami: jiems „suteikiamas pasas“, iš kurio 
matyti, kur paukštis žiemoja, kokiu greičiu skrenda, 
kiek metų gyvena. Kasmet tūkstančiai keliautojų apsi- 
lanko šioje vandens ir paukščių karalijoje. 

Kuršių marių pakrante grįžkime atgal apie 10 km 
ir pasieksime Kintus (B, apsuptus ošiančio Kintų miš- 
ko. Čia įkurtas Kintų botaninis draustinis. Kintų miško 
pakraštyje, už girininkijos namo, žaliuoja didžiausia 
Lietuvoje tuja, siekianti 17 m aukštį. Kintus garsina ir 
vienas seniausių miestelio pastatų - 1705 m. statyta 
mokykla. XIX a. joje mokytojavo lietuvių rašytojas, filo- 
sofas, kultūros veikėjas Vilhelmas Storosta-Vydūnas (8. 
Pačiame miestelio centre stovi kultūros centro pastatas, 
pavadintas Vydūno vardu. Jame galima susipažinti ne 
tik su rašytojo kūryba, bet ir su Pamario krašto istorija. 

Paskutinė kelionės vieta - už 30 km nuo Kintų 
įsikūręs Švėkšnos miestelis. Stabtelėkime prie Saugų 
malūno €22, stovinčio kryžkelėje, kurioje susikerta 141 
ir 193 keliai. 

Iš Saugų vykime rytų kryptimi. Važiuojančius mus 
lydės miškų vaizdai, Veiviržio kraštovaizdžio drausti- 
nyje tekanti Ašvos upė. Švėkšna (0 - jau ne Klaipėdos 
krašto, o Žemaitijos miestelis. Ji garsėja išlikusia senojo 
miestelio struktūra, įspūdinga dvaro sodyba (D, išsidės- 
čiusia Parko g. Iki šių dienų išliko grafų Pliaterių parkas 
su vartais, „Genovaitės“ vardu vadinami rūmai ir per 
10 pastatų, taip pat saulės laikrodis, vandens malūnas, 
tvenkiniai. Visoje miestelio panoramoje išsiskiria įspū- 
dinga Šv. apaštalo Jokūbo bažnyčia “9 (Bažnyčios g. 1). 
Jos bokštų aukštis siekia net 75 m aukščio! Raudonų 
plytų šventovė puošni ne tik išore - jos interjere su- 
kaupta daug vertingų meno kūrinių. Iš Švėkšnos pato- 
gu vykti namų link ar aplankyti vieną Pliaterių valdą — 
Vilkėnų dvarą “3, kuris įsikūręs vos už 1 km į pietus 
nuo Švėkšnos. Čia ir baigsime mūsų kelionę. « 

Šilutės kraštas 


te. Iki pat Antrojo pasaulinio karo Šilutė buvo minima 
kaip svarbiausias regioninis prekybos centras, kuriame 
turgūs vykdavo ilgiau nei savaitę. Miesto istorinė dalis 
paskelbta urbanistikos paminklu. 


Šilutės dvaras 


Šilutės dvaras 1721 m. buvo įkurtas seniausioje 
vietovės dalyje. Šilokarčemos vardu žinomas dvaras 
pradžioje buvo valstybinis, o 1752 m. jį įsigijo Kris- 
tofas Fridrichas Radkė, jo giminė dvarą valdė apie 
150 metų. 1819 m. buvo pastatyti naujieji dvaro so- 
dybos pastatai (laikomi seniausiais Šilutėje). Apie 
1,4 tūkst. ha ploto dvaras buvo viena stambiausių val- 
dų to meto Mažojoje Lietuvoje, 1889 m. perėjo Hugo 
Šojui. Naujasis savininkas pertvarkė dvaro sodybą: 
žemė buvo padalyta į sklypus, išdygo nauji ūkiniai 
pastatai, atnaujinti dvaro rūmai. Naujasis dvarininkas 
šalia dvaro įkūrė angliškojo tipo parką, kuriame buvo 
iškasti tvenkiniai, nutiesti takai ir augo apie 150 rū- 
šių augalų. H. Šojus buvo žymus visuomenės veikėjas, 
užėmė aukštus postus Prūsijos valdžioje, priklausė 
Botanikos, Antropologijos, Šeimų geneologijos, Til- 
žės lietuvių literatūrinės, Karaliaučiaus gamtos ir eko- 
nomikos, Įsruties senovės ir Karaliaučiaus „Prūsijos“ 
bei kitoms draugijoms. Todėl dvare ne kartą lankėsi 
Vokietijos princas Joachimas, Lietuvos prezidentai 
Kazys Grinius, Antanas Smetona, visuomenės veikė- 
jas dr. Jonas Basanavičius ir kt. Čia H. Šojus sukaupė 
turtingą biblioteką, įkūrė krašto muziejų, rūpinosi ir 
Šilutės miesto klestėjimu. 





Šilutės dvaro rūmai 


68 Evangelikų liuteronų bažnyčia 
Evangelikų liuteronų šventovė Šilutėje iškilo Hugo 
Šojaus iniciatyva 1926 m. Viena gražiausių Mažosios 
Lietuvos šventovių iš tolo spindi savo kvadratiniu bokš- 
tu su puošnia smaile ir įtaisytais laikrodžių ciferblatais. 
Modernių neogotikinių formų bažnyčia įspūdinga savo 


Šilutės kraštas 





Šilutės evangelikų liuteronų bažnyčia 


raudonų čerpių stogu, smailiaarkiais langais, portalais, 
bareljefais ir Kristaus Karaliaus vitražu. Viduje altoriaus 
pusę nuo bažnyčios skiria triumfo arka, įrengtas ąžuo- 
linis altorius, sakykla, krikštykla, vargonų prospektas. 
Sienos ir skliautai ištapyti freskomis su Biblijos siuže- 
tais, o įspūdingiausias bažnyčios vidaus akcentas - di- 
dysis altoriaus skliautas, kuriame yra Kūrėjo atvaizdas, 
104 žmonių paveikslai (reformacijos pradininkų, daili- 
ninkų, poetų, filosofų atvaizdai). 


RUSNĖ 
6 Senoji miestelio dalis 


Rusnė - gražus Mažosios Lietuvos miestelis, įsikū- 
ręs saloje, Rusnės, Skirvytės ir Atmatos upių apsuptyje, 
todėl vienintelis kelias į šią vietovę - per tiltą. Dabar- 
tinio tilto, kurio ilgis 332 m, atidarymo iškilmės įvyko 
1974 metais. Rusnės vietovė buvo žinoma nuo XIII am- 
žiaus. XIX a. Rusnės miestelis garsėjo kaip žvejų uostas, 
lietuviškos spaudos draudimo laikotarpiu Rusnėje buvo 
įkurtos spaustuvės, veikė knygrišykla, biblioteka. Dar 
ir dabar istorinėje Rusnės miestelio dalyje, paskelbto- 
je urbanistikos paminklu, galima išvysti etnografines 
sodybėles (kultūros paveldo objektus), kurios senovėje 
sudarė gatvinį kaimelį, taip pat kultūros paveldo objek- 
tu paskelbtas žydų bendruomenės kapines, įrengtas 
1869-1870 metais. 

Žvejo etnografinė sodyba 

1997 m. įkurta etnografinė sodyba-muziejus vaiz- 
duoja tradicinę XIX-XX a. pr. žvejo sodybą. Ją sudaro 
trys pastatai: gyvenamasis namas, tvartas su daržine ir 
malkinė. Pastatai buvo rekonstruoti stengiantis išsau- 
goti jų autentiškumą. Muziejus supažindina su senolių 
lietuvninkų kasdieniu gyvenimu, puoselėja gamto- 
saugos idėjas. Muziejus įkurtas V. ir K. Banių šeimos 
rūpesčiu, pagerbiant paskutinę sodybos gyventoją - 
Martą Druskutę. 


€3 Dumblio ežeras - žemiausia vieta 
Lietuvoje 


Rusnės sala gali didžiuotis ir unikaliu geografiniu 
reiškiniu: šioje žvejų sostinėje telkšo Dumblio ežeras, 
kurio pakrantė, geografų teigimu, yra žemiausia Lietu- 
vos vieta. Čia žemės paviršius siekia 1,3 m žemiau jūros 
lygio. Tai vienintelė vieta Lietuvoje, kurios teritorija yra 
užlieta vandens ir yra žemiau jūros lygio. Kiekvienas 
čia apsilankęs išvys medinį stogastulpį, kuris ženklina 
šią geografinę vietą. 


UOSTADVARIS 
600 Vandens kėlimo stotis 


Rusnė bei aplinkinės gyvenvietės nuolat kentėda- 
vo nuo dažnų Nemuno vandenų potvynių. 1907 m., 
apsaugoti Rusnės ir aplinkinius gyventojus nuo šios 
gamtos stichijos, Uostadvario kaimelyje buvo pastatyta 
vandens kėlimo stotis, kuri išsiurbdavo vandenį iš ap- 


Uostadvaris iš paukščio skrydžio 


semtų plotų. Anksčiau apsisaugoti nuo potvynių buvo 
įrengti pylimai, tačiau to nepakako. Ši stotis yra išlikusi 
iki šių dienų - restauruotame statinyje įrengtas ma- 
žas muziejus, galime išvysti ir senąjį garo variklį, kuris 
veikdavo stotyje. 


(0) Uostadvario švyturys 


Prie Minijos žiočių dar ir dabar tebestovintis Uos- 
tadvario švyturys - kultūros paveldo objektas, pasta- 
tytas 1873-1876 metais. Tai plytinis, briaunotų formų 
švyturio bokštas, į kurio apžvalgos aikštelę viršuje veda 
įviji laiptai. Dabar 18 m aukščio švyturys nebenaudoja- 
mas. Šalia bokšto stovi ir liaudies architektūros stiliaus 
senasis prižiūrėtojo namas. 


AUKŠTUMALA 
€0 Aukštumalos pažintinis takas 


Nemuno deltos regioniniame parke, Aukštuma- 
lės telmologiniame draustinyje, yra įkurtas Aukštu- 
malos pažintinis takas, lankytojus supažindinantis 
su saugomomis pelkėmis ir jų kraštovaizdžiu. Pa- 
žintinis takas yra labai įdomus - jis driekiasi buvu- 
sia kūlgrinda ir yra sudarytas iš 11 stotelių. Eidami 
senąja kūlgrinda išvysime aukštapelkes, ežerėlius, 
pelkingus miškus. Pažintinis takas atskleidžia pelkių 
grožį ir jų prieglobstyje gyvuojančias retas augalų ir 
gyvūnų rūšis, kurių keletas įtrauktos į Lietuvos rau- 
donąją knygą. Geriausia pažintiniu taku keliauti ge- 
gužės-birželio mėnesiais. 

MINIJA 
Mingės (Minijos) kaimas 

Tai nepaprastas, vandens apsuptyje esantis sena- 
sis kaimelis, išlaikęs autentišką struktūrą, žvejų name- 
lius ir sodybėles. Įdomu tai, kad šiame kaimelyje tiltų 
nėra - vietiniai Minijos upe plaukioja valtimis. Pati 
gyvenvietė buvo žinoma nuo 1540 m., o XIX a. pr. jau 
ėmė augti ir plėstis. Dabartinis kaimas susiformavo iki 
XX a. pr., kai pradėjo plėtotis žvejyba ir žuvies prekyba 
Nemuno vandenimis. Minijos kaimelis buvo apsuptas 
pačių žuvingiausių vandenų, todėl ši vietovė tapo vie- 
na svarbiausių žvejų susibūrimo vietų. Mingė - vienos 
gatvės žvejų kaimelis su 19 autentiškų sodybėlių, išsi- 
dėsčiusių Minijos upės pakrantėje, - paskelbtas urba- 
nistikos paminklu. 





Minijos uostas 


VENTĖ 
Ventės rago švyturys 


Ventės pusiasalis — įstabus gamtos kampelis, ap- 
suptas Kuršių marių vandenų. Pačiame pusiasalio pa- 
kraštyje, Ventės rage, stovi švyturys. Medinis statinys 
iškilo 1837 m., jame pasiklydusiems laivams švietė 
alyva kūrenama lempa. Dabartinis raudonų plytų švy- 
turys statytas 1852 m. Į 11 m aukščio bokštą galima 
įlipti geležiniais, ornamentais puoštais laiptas. Švytu- 
rys paskelbtas kultūros paveldo objektu. 


Ventės rago švyturys 

14 Ornitologijos stotis 


Ventės rage įkurta paukščių žiedavimo stotis lei- 
džia stebėti vieną unikaliausių gyvūnijos reiškinių - 
paukščių migraciją. Čia, kur tolumoje susilieja hori- 
zontas, paukščių stebėti susirenka ne tik tūkstančiai 
smalsuolių, bet ir ornitologai iš Lietuvos ir užsienio 
šalių. Ventės ragas — tai vienas geriausių paukščių 
stebėjimo punktų Europoje, nes pro čia driekiasi 
pagrindinis paukščių migracijos kelias. Ši nepapras- 
ta vieta buvo atrasta paukščių žieduotojo Miko Po- 
singio, o ornitologijos stotis Ventės rage atidaryta 
1929 m. gamtininko prof. Tado Ivanausko iniciatyva. 
Čia paukščiai yra gaudomi ir žieduojami, kasmet taip 
paženklinama apie 70 tūkst. sparnuočių. Stotyje taip 
pat įrengta muziejaus ekspozicija, supažindinanti su 
paukščių žiedavimu ir migracija. Ventės ragas - ži- 
noma ne tik kaip ornitologijos stotis. Kadaise šioje 
vietoje stovėjusi milžiniška Vinderburgo (Vėjų) pilis, 
kuri buvo tvirta kryžiuočių gynybos tvirtovė kovo- 
se su lietuviais. Čia taip pat stovėjo ir bažnyčia, bet 
marių vandenų bangos ir siautusios audros pamažu 
nugriovė apleistus statinius. 


KINTAI 
(D Kintai ir didžioji tuja 

Kintai — tai senoji žvejų gyvenvietė šalia Nemu- 
no deltos regioninio parko, Kuršių marių pakrantėje. 
Gyvenvietė pradėjo augti XVI a. sunykus Ventės piliai. 
Po Žalgirio mūšio ir 1422 m. pasirašytos Melno taikos 
nebenaudojami pilies ir bažnyčios pastatai iro, todėl 
XVII a. pr. gyventojai liekanas pervežė į Kintus ir pa- 
naudojo statydami evangelikų liuteronų bažnyčią. 

Įkurtas Kintų botaninis draustinis saugo unikalų 
gamtos turtą, garsinantį Kintus, - aukščiausią Lietuvo- 
je ir antrą pagal aukštį tują Europoje. Didžioji tuja yra 
17 metrų aukščio, o kamieno skersmuo - apie 88 cm. 


€0 Vydūnas ir Kintai 


XVIII a. Kintuose statyta mokykla priklausė baž- 
nyčiai. Manoma, kad 1774-1775 m. mokyklos pasta- 
tas buvo perstatytas. Dabartinės mokyklos pagrindinis 
pastatas yra išlaikęs autentišką XVIII a. išvaizdą. Bė- 
gant metams mokykloje daugėjo mokinių, buvo ku- 
riamos naujos klasės. Ši mokykla garsi ir tuo, kad joje 
1888-1892 m. mokytoju dirbo ir filosofas Vydūnas. 

Kintuose nuo 1994 m. pradėjo veikti Vydūno kultū- 
ros centras, supažindinantis su didžiu lietuvių kultūros 
veikėju - rašytoju ir filosofu Vilhelmu Storosta-Vydūnu 
(1868-1953). Čia eksponuojami jo asmeniniai daiktai, 
nuotraukos, leidiniai. Taip pat muziejus saugo tiek su 

Viešbutis-restoranas „Sturmų švyturys“ Kintų seniūnijoje 


Kintų krašto, tiek Mažosios Lietuvos istorija susijusius 
eksponatus. Kultūros centre dažnai vyksta parodos, ka- 
meriniai renginiai, o vasaromis - dailininkų plenerai. 
(D www.muziejai.lt/silute/Vyduno kulturos centras.htm 


SAUGOS 


Saugų malūnas-lentpjūvė 

Saugų malūnas-lentpjūvė buvo pastatytas 1908 m. 
Visa jo įranga traukiniu buvo atvežta iš Vokietijos. Ma- 
lūne veikė garo variklis, kurį apie 1936 m. pakeitė dy- 
zelinis. Malūnas-lentpjūvė su autentiška technologine 
įranga paskelbtas kultūros paveldo objektu. 


ŠVĖKŠNA 
(0 Senoji miestelio dalis 

Švėkšnos miestelis, įsikūręs prie Švėkšnalės ir Šal- 
nos upių, pradėtas minėti nuo 1509 m. Turgaus teises 
Švėkšna gavo 1664 m. Miestelio suklestėjimas tiesiogiai 
susijęs su grafų Pliaterių gimine. Jų valdymo metu buvo 
pastatytas mūrinis dviejų arkų pėsčiųjų tiltas, jungian- 
tis šventorių su Pliaterių rūmais ir parku. XIX a. pab. 
miestelyje aktyviai veikė knygnešiai. 

Senoji miestelio dalis - urbanistikos paminklas. 
Išlikęs XVII a. pr. linijinis gatvių išdėstymas. Mieste iš- 
likusi 1926 m. statyta mūrinė sinagoga, 1850 m. statyta 

kapinių koplyčia, Vilkėno gatvėje - 1912 m. sukurta 
Šv. Elorijono skulptūra (V. Jakševičius). 


(D Švėkšnos dvaras 

Švėkšnos dvaras — vienas gražiausių visoje Že- 
maitijoje. Rašytiniuose šaltiniuose jis pradėtas minėti 
XV a. antrojoje pusėje, tuo metu priklausęs Kęsgailoms. 
XVII a. dvare veikė stiklo gamykla, popieriaus dirbtuvė. 
Dabartinius dvaro rūmus 1880 m. pastatė grafas Ado- 
mas Pliateris ir žmonos garbei pavadino „Genovaite“. 
Taip pat įrengė parką, tvenkinius, pastatė malūną. Dvaro 
rūmuose buvo daug vertingų meno kūrinių, paveikslų, 





Svėkšnos dvaro rūmai - vila „Genovaitė“ 

biblioteka. 1940 m. sovietų okupantai sudegino biblio- 
teką, išvežė meno vertybes. Dalis meno kūrinių pateko 
į Telšių muziejų. Dabar dvaro sodyba priklauso Felicijai 
Laimei Broel-Pliaterienei, kurios dėka dvaras atgimsta. 

Dvaro parko puošmena - apie 18 m aukščio ir 
70 cm skersmens reliktinis Kinijos ir Japonijos dvis- 
kiautis ginkmedis. Pagrindinėje alėjoje stovi ir šokan- 
čiomis bei grojančiomis skulptūromis išpuoštas saulės 
laikrodis, Dianos skulptūra, dekoratyvinė vaza. Nese- 
niai atstatyta parko mūro stulpelių tvora, Švč. Mer- 
gelės Marijos skulptūra, „Laisvės angelas“, apžvalgos 
aikštelės baliustrada. 





Švėkšnos Šv. apaštalo Jokūbo bažnyčia 


Šv. apaštalo Jokūbo bažnyčia 

Pirmoji bažnyčia pradėta minėti nuo 1509 m. 
Vietoj jos nauja bažnyčia iškilo 1742 m., šiai sumen- 
kus 1804 m. buvo pastatyta kita. Dabartinė dvibokš- 
tė, raudonų plytų neogotikinė bažnyčia pastatyta 
1900-1905 m. Ją fundavo Švėkšnos grafai Adomas ir 
Aleksandras Pliateriai. Viename iš bažnyčios bokštų 
sumontuotas grafo Jurgio Pliaterio dovanotas keturių 
ciferblatų laikrodis. Šventovės vitražus sukūrė Vladis- 
lovas Pšibitnevskis. Puošniausias — didysis bažnyčios 
altorius, pagamintas Purgerio fabrike Tirolyje. Jį kartu 
su sakykla Austrijoje nupirkęs ir bažnyčiai padovanojęs 
Aleksandras Pliateris. Altoriuje įkomponuota skulptū- 
rinė grupė, vaizduojanti Švč. Trejybę. 


Šilutės kraštas 


Šventorių supa neogotikinio stiliaus tvora su 
įrengtomis Kryžiaus kelio stotimis. Išskirtinis švento- 
rių ir dvaro parką jungiantis tiltelis - vienintelis toks 
Lietuvoje, pavaizduotas ir Švėkšnos herbe. 

Švėkšnos kapinėse yra granito plokštėmis dengtas 
Pliaterių šeimos mauzoliejus. 


VILKĖNAS 
Vilkėno dvaras 


Vilkėno kaime įsikūręs Vilkėno dvaras pirmą kar- 
tą paminėtas 1695 m. Nuo 1820 m. dvarą valdė gar- 
si Broel-Pliaterių giminė. 1843 m. buvo užtvenktas 
Švėkšnalės upelis, pastatytas didelis malūnas. 1880 m. 
grafo Aleksandro ir jo žmonos Marijos rūpesčiu pra- 
dėtas kurti gražus parkas. 1897 m. buvo pastatyti dvaro 
rūmai su belvederiu. XX a. pr. dvaras garsėjo kaip pats 
įspūdingiausias Švėkšnos apylinkėse. 1940 m. dvaras 
buvo nacionalizuotas, po Antrojo pasaulinio karo čia 
pradėjo veikti vaikų namai, vėliau dvaras priklausė Ši- 
lutės gamyklai. 1993 m. dvarą paveldėjo grafienė Felici- 
ja Laimė Broel-Pliaterienė. Jos rūpesčiu 2007-2008 m. 
vyko dvaro rekonstravimo darbai. 





Skulptūros „Rebeka“ kopija Vilkėno dvaro parke 

Senamiestis-Danė-Liepų g.-Herkaus Manto g.-Rumpiškės dvaras-Gedminų dvaras 

Lietuvos uostamiestis — Klaipėda, vokiečių lai- 
kais dar vadintas Memeliu, - vienas gražiausių mies- 
tų mūsų šalyje, kurį puošia išskirtinės architektūros 
pastatai, įdomus miesto planas, netikėtai randamos 
skulptūros, beribė žaluma ir netoliese krantus skalau- 


janti Baltijos jūra. 


Pažintį su vieninteliu Lietuvos uostamiesčių pra- 
dėkime nuo vieno gražiausių mūsų šalyje - Klaipėdos — 

Liepų g.-Herkaus Manto £.-Rumpiškės dvaras-Gedminų dvaras 


senamiesčio. Atvykime į senamiesčio širdimi vadina- 
mą Teatro aikštę €B, kuri plyti šalia Danės upės. Į šią 
senąją aikštę susilieja Teatro, Turgaus ir Sukilėlių gat- 
vės. Čia išvysime trykštantį fontaną su „Anikės“ - ba- 
sakojės mergaitės - skulptūra. Pasivaikščiokime aikštės 
prieigose: čia pamatysite fachverko stiliaus pastatų, ne- 
didelių gatvelių ir skulptūrų. Jos nuo keliautojų slepiasi 
visur: želdynuose, ant namų sienų, stogų ir krantinėje. 

Jei Pilies gatve judėsime Danės upės link, perė- 
ję tiltą, kairėje pusėje, pasieksime Smiltynės perkėlą 
(Danės g. 1), keliančią per Kuršių marias į Kuršių ne- 
riją (žr. 404 p.). O jei pasiliksime šiame Danės krante, 
dešinėje pusėje išvysime Pilies uostą €3 su originaliu 
sukamu tilteliu, senąją piliavietę ir galėsime apsilankyti 
Pilies muziejuje (Pilies g. 4). 

Aplankykime ir kitą - Mažosios Lietuvos istori- 
jos - muziejų, kuris įsikūręs Didžiojoje Vandens g. 6. 
Ji pasieksime grįždami į senamiestį E Daržų, Aukštąja 
gatvėmis. Mažosios Lietuvos istorijos muziejus 3 - di- 
džiausias Klaipėdos krašte, todėl daug sužinosime apie 
šio miesto ir krašto istoriją. Išeikime į Tiltų g. ir judė- 
kime šiaurės kryptimi. Nepriėję Danės upės, sukime į 
Turgaus gatvę, kuri tęsiasi nuo Teatro aikštės. Jos pabai- 
goje atsiveria gražiausias gynybinio komplekso - Jono 
kalnelio 3 - vaizdas. Tai trijų dalių bastionų įtvirtini- 
mų kompleksas, iš visų pusių supamas vandens. 

Keliaukime į naujamiestį, kurį pasieksime eidami 
Tiltų gatve per žymųjį Biržos tiltą (3 į kitą Danės kran- 
tą (H. Manto g.). 1948 m. statytas (2007 m. atnaujin- 
tas) tiltas yra pakeliamas, kai per jį Danės upe plaukia 
laivai. Danės pakrantėje išvysime ir Klaipėdos miesto 
simbolį - laivą „Meridianą“ €8, kuris Danėje „ilsisi“ jau 
nuo 1969 m. Buvusiame mokomajame burlaivyje dabar 
veikia restoranas. 

Eikime nuo tilto besidriekiančia H. Manto gatve. 
Priėjus žiedą pasukime į dešinę ir atsidursime Liepų 
gatvėje. Čia, nr. 12, stovi puošnūs rūmai - Laikrodžių 
muziejus €3, kuriame išvysime įvairių laikotarpių 
laikrodžių kolekcijų. Šalia stovi įspūdingi raudonų 
plytų rūmai - tai senasis paštas su kariliono bokštu £3 
(nr. 16). Iš bokšto skambinama varpų muzika gali 
pasimėgauti kiekvienas, būnantis mieste savaitga- 
liais vidurdienį. 

Grįžkime į H. Manto g. ir eikime ja šiaurės kryp- 
timi. Prie H. Manto g. 7 namo pasukime į kairę ir at- 
sidursime M. Mažvydo alėjoje 0 - vienoje gražiausių 
pėsčiųjų alėjų mieste. Čia išvysime ne tik žaliuojančius 
želdinius, įrengtus suolelius, bet ir įdomią berniuko - 
Klaipėdiečio - skulptūrėlę. Grįždami galime užkilti į 
Klaipėdos dangoraižių komplekso terasą (0, kur papie- 
tausime stebėdami nuostabią uostamiesčio panoramą. 

Toliau galime keliauti automobiliu. H. Manto g. 84 iš- 
vysime buvusį kareivinių kompleksą (43 (dabar - Klai- 
pėdos universitetas), raudonų plytų architektūra išsi- 
skiriantį visame naujamiestyje. 

Iš H. Manto g. pro autobusų stotį vykime Prie- 
stočio g. iki Šilutės pl. pradžios, kol pasieksime Pa- 
ryžiaus Komunos gatvę. Šioje gatvėje (nr. 12) stovi 
Rumpiškės dvaro rūmai (B, garsėjantys turtingu ir 
stilingai įrengtu interjeru. Buvusiame dvare įsikūrusi 
Klaipėdos Adomo Brako dailės mokykla. Aplankyki- 
me ir kitą mieste stovintį buvusį bajorų dvarą - vie- 
nus gražiausių dvaro rūmų Klaipėdoje. Iš Paryžiaus 
Komunos g. judėkime Šilutės plentu tiesiai (pro Bal- 
tijos pr. ir Vilniaus pl. žiedą), kol pasieksime dešinėje 
pusėje esančią Statybininkų gatvę. Čia, nr. 2, stovin- 
tis senasis Gedminų dvaras t išsiskiria didingumu, 
šalia tebežaliuojančiu parku (vadinamu Draugystės 
parku) su tvenkiniu ir dviračių taku. Buvusiame dva- 
re įsikūrusi Eduardo Balsio menų gimnazija. Kelionę 
ir užbaikime miesto pietuose. = 


ARMIJAI IR CIVILIAMS 





Parduotuvė „Armijai ir civiliams“ Jums pasiūlys visko, ko gali 
prireikti kelionėje. Čia galite išsirinkti kelionei pritaikytą tu- 
ristinę aprangą ir avalynę, palapines, miegmaišius, kuprines, 
žiūronus, termosus, indus, įrankius ir kt. Keliaukite be rūpes- 
čių! Parduotuvė „Armijai ir civiliams“, Taikos pr. 52, Klaipėda. 


Www.aic.lt 

Danės upė Klaipėdoje Jūros šventės metu 


Vienas lankomiausių objektų Klaipėdoje - 
Teatro aikštė, mėgstama tiek klaipėdiškių, tiek čia 
suvažiuojančių svečių. Šioje aikštėje vyksta įvairūs 
koncertai, tarptautinis džiazo festivalis, garsioji Jū- 
ros šventė. 

Jau XVII a. aikštė buvo žinoma kaip keliaujan- 
čiųjų teatrų pasirodymų vieta, veikė turgus, kuris 
su kitomis prekyvietėmis sudarė ilgą ir gana plačią 
turgavietę, kurioje šurmuliuodavo prekybininkai, 
vykdavo atrakcionai. Aikštės pavadinimas - neat- 
sitiktinis: aikštėje 8 numeriu pažymėtas pastatas - 
Klaipėdos dramos teatras. Dabartiniai neoklasicis- 
tiniai rūmai pastatyti 1857 m. vietoj 1854 m. gaisro 
sudeginto pastato. Miesto teatro pradžia laikomi 
1775 metai. 1939 m., iš karto po krašto aneksijos, 
Klaipėdoje lankęsis Adolfas Hitleris iš teatro balko- 
no sakė kalbą susirinkusiai miniai. 

Teatro aikštę puošia 1912 m. statytas fontanas 
su basakojės mergaitės skulptūra. Ši statula vaiz- 
duoja Anikę - garsaus Klaipėdoje gyvenusio poeto 
Simono Dacho meilės dainos heroję. Romantikos 
dvasia alsuojanti bronzinė mergaitės figūra - per- 
sonažas iš dainos „Taravos Anikė“, kurios melodiją 
dar ir dabar skambina Miuncheno rotušės varpai. 
Meilės daina virtęs eilėraštis dainuojamas ir Vokie- 
tijoje, Austrijoje, Šveicarijoje. 

Klaipėdos senamiestis 


Klaipėdos pilies uostas — tai vienintelė uosta- 
miesčio vieta, kurioje gali prisišvartuoti pramogi- 
niai laivai. Nuo 2010 m. uostas buvo praplėstas ir 
rekonstruotas, įrengti transporteriai pakelti ir nu- 
leisti jachtoms. Tais pačiais metais, gegužę, surengta 
ir pirmoji Pilies uosto regata, kuri jau tapo tradici- 
ne. Ties Danės žiotimis išlikę pilies rūmų įtvirtinimų 
fragmentų, kurie čia buvo statyti XVIII a. Šie plytiniai 
įtvirtinimai dar mena 1253 m. medinę pilį - Memel- 

Klaipėdos pilies uosto tiltelis 

burgą, kryžiuočių pilį, apie kurią ėmė augti miestas. 
Pilies kompleksas stovėjo iki pat XIX a., kol sunyko 
ir buvo nugriautas. Restauruotoje teritorijoje įrengtas 
Pilies muziejus, supažindinantis su Klaipėdos miesto 
istorija. Autentiškose XVI-XVIII a. galerijose galime 
išvysti archeologinių radinių, rekonstruotų XVII a. 
kostiumų, XVII a. pabaigos Klaipėdos miesto ir pilies 
maketą bei kitų įdomybių. 
www.mlimuziejus.lt 


Įstabus Klaipėdos senamiestis - urbanistikos pa- 
minklas - stebinantis išskirtine pastatų architektūra, 
vokiečių laikų palikimu. Senamiesčio gatvelėse domi- 
nuoja vokiečiams būdingas fachverko stilius. Daugelis 
tokių pastatų su kiemais stovi tarp Turgaus aikštės ir 
Didžiosios Vandens gatvės. Šis architektūrinis stilius 
susiformavo XVII-XIX a., kai Klaipėdoje suklestėjo 
prekyba, buvo statomi ūkinės paskirties pastatai. Vie- 
nas gražiausių tokio stiliaus pavyzdžių - autentiškas 
pastatas, buvęs sandėlis, stovintis Daržų gatvėje (da- 
bar - Meno dirbtuvės). 1854 m. mieste kilęs gaisras nu- 
niokojo dalį gražiosios architektūros, po jo namus imta 
statyti jau ne medinius, o mūrinius. Žavi ir Klaipėdos 
gatvelės, kurios susiformavusios labai taisyklingai - be- 
veik visos jos susikerta stačiuoju kampu. 


Klaipėdos miestas 


Mažosios Lietuvos istorijos muziejus 
Didžiausias muziejus Klaipėdos krašte - Mažo- 
sios Lietuvos istorijos muziejus — įsikūręs XVIII a. 
pab. pastatytame name, kuris yra vienas seniausių se- 
namiestyje. Muziejus pradėjo veikti 1924 m., o laikui 
bėgant - plėtėsi ir kaupė vis daugiau eksponatų. Apsi- 
lankę muziejuje išvysime per 90 tūkst. eksponatų, ku- 
rie papasakos apie krašto priešistorę, Vokiečių ordino 
užkariavimus, Klaipėdos kraštą ir miestą tiek XX a. pr., 
tiek po Vokietijos aneksijos. Senieji kartografiniai že- 
mėlapiai tarsi leis pakeliauti po Prūsiją ir Mažąją Lie- 
tuvą, o eksponuojami senieji drabužiai, baldai ir buities 
reikmenys - pabuvoti praeityje. Gausi ir numizmatikos 
kolekcija, supažindinanti su senaisiais pinigais nuo pir- 
mųjų eros metų iki XX amžiaus. Saugomi ir du lobiai 
su XVII-XVIII a. monetomis. Muziejus rengia įvairius 
teminius užsiėmimus, vykdo ekspedicijas, tyrimus, or- 
ganizuoja renginius. 
(D www.mlimuziejus.lt 





Mažosios Lietuvos istorijos muziejus 


68 Jono kalnelis 


Jono kalnelis - tai ištisas bastionų įtvirtinimas, 
kurį dabar sudaro trys atskiros dalys. 1627-1629 m. in- 
žinieriaus Kristijono Roze iniciatyva Klaipėdos miestas 
imtas juosti gynybiniais įtvirtinimais — 3,5 m bastio- 
nais ir pylimais, kurie buvo laikomi karališkosiomis 
tvirtovėmis. Sudėtinga įtvirtinimų sistema baigta tik 
XVIII a., iš kitos pusės miestą saugojo ir Danės upė, 
todėl į saugomą Klaipėdą buvo galima patekti tik per 
Tilto, Kūlio arba Malūnų vartus. Didelę svarbą šie bas- 
tionai turėjo ir per rusų-švedų karą, taip pat Septyn- 


Klaipėdos miestas 


mečio karo metu. Vėliau šie gynybiniai kompleksai 
prarado savo svarbą, todėl dabar yra išlikę ne visi buvę 
įtvirtinimai. 1994-1997 m. vyko jų restauracija, kuriai 
vadovavo Vytautas Šliogeris. Ryškiausiai iš viso bastio- 
nų komplekso išlikusi Galderno ir Purmarko bastio- 
nų dalis su žymiu apsauginiu grioviu ir šalia esančiu 
pastatu - ravelinu. 


03 Biržos tiltas 


Pakeliamasis Biržos tiltas, einantis per Danę ir 
jungiantis dabartinio miesto senamiestį ir naujamiestį, 
XVII a. buvo medinis. Pro jį plaukdavę laivai turėda- 
vo susimokėti tilto pakėlimo mokestį. 1877-1879 m. 
vietoje medinio buvo pastatytas metalinis tiltas, ta- 
čiau Antrojo pasaulinio karo metu jis susprogdintas. 
1948 m. iškilo dabartinis statinys, kurį puošia ir vienin- 
gos Lietuvos simbolis - Arkos paminklas (aut. A. Sa- 
kalauskas, 2003). Dabar šis iki 2007 m. rekonstruotas 
tiltas - kultūros paveldo objektas. Pavadinimą statinys 
gavo nuo čia stovėjusio biržos pastato, į kurį būdavo 
atplukdomos prekės iš visos Europos. Prie Biržos tilto 
puikuojasi metrologinė kolona, nuo 1889 m. rodydavu- 
si geografinius, temperatūros duomenis. Kolona atsta- 
tyta Klaipėdos 750-ojo jubiliejaus proga. 


Laivas „Meridianas“ 


Vienas iš Klaipėdos miesto simbolių - burinis lai- 
vas „Meridianas“, puošiantis Danės kairįjį krantą. Da- 
bar prišvartuotame laive veikia restoranas. Laivas buvo 
pastatytas 1948 m. Suomijoje kaip šios šalies prievolės 
rinkliava Sovietų Sąjungai po Antrojo pasaulinio karo. 
Iki 1967 m. jis priklausė Klaipėdos jūreivystės mokyk- 
lai ir buvo skirtas mokomiesiems tikslams - juo mokėsi 
buriuoti daug žymių Lietuvos jūrininkų. 1969 m. „Me- 
ridianas“ buvo atplukdytas į dabartinę savo vietą. 





63 Laikrodžių muziejus 

Liepų gatvėje stovi 1984 m. įkurtas Laikrodžių 
muziejus, kuriame saugoma viena didžiausių Europoje 
laikrodžių kolekcijų. Aplankę muziejų, galėsime pasi- 
grožėti senaisiais laikrodžiais, pamatyti įdomiuosius 
saulės, vandens, smėlio ar net ugnies laikrodžių mecha- 
nizmus. Muziejuje galime išvysti ir baroko, renesanso, 
rokoko, klasicizmo bei moderno stiliaus laikrodžių, 
kurie pritaikyti skirtinguose interjeruose. Muziejaus | 
kiemelyje puikuojasi parkas, stebinantis didingais sau- 
lės laikrodžių mechanizmais. Pats muziejaus pastatas 
buvo statytas XIX a., jame kūrėsi Klaipėdos pirklių 
rezidencija. Šis pastatas, primenantis rūmus, išsiski- 
ria savo puošnumu - moterų skulptūromis, priekyje 
suformuotomis keturiomis kolonomis. Nuo seniausių 

Laikrodžių muziejaus kiemelis 


laikų iki šiol muziejuje surinkti laikrodžiai atskleidžia 
konstrukcijų, mechanizmų raidą: išvysime pačius mo- 
derniausius kvantinius ir kvarcinius laikrodžius, tiek 
pačius primityviausius laikrodžius-kalendorius. 
www.muziejai.lt/klaipeda/Laikrodziu muziejus.htm 


Klaipėdos pašto rūmų kompleksas buvo įkurtas 
1893 m. spalį. Jį sudaro pagrindinis dviaukštis pastatas 
su mansardomis ir du priestatai. Pastatų kompleksas 
labai įspūdingas - raudonų plytų fasadas derinamas su 
žalios spalvos dekoru karnizuose, frontonuose ir stogų 
viršūnėse. Žavi ir neogotikos stilius, išreikštas įdomio- 
mis laiptuotomis formomis, smailiaarkėmis angomis, 
įvairiais kitais dekoro elementais. Pašto rūmus puošia 
ir drožinėtos durys su geležinėmis grotelėmis, taip pat 
pastatus jungianti tvora su stulpais ir įspūdingas pašto 


Panorama nuo dangoraižio terasos 

salės vidus. Senojo pašto bokšte įrengtas karilionas — 
keturių varpų rinkinys, mušantis miestui valandas. Pir- 
mieji tokie varpai Europoje atsirado dar viduramžiais, 
o juos liejo vienuoliai. 


Nuo 2007 m. daugiau nei metus truko Klaipėdos 
miesto Martyno Mažvydo alėjos rekonstrukcija, kuriai 
vadovavo architektas Vytautas Paulionis. 370 metrų 
besitęsianti alėja - vienintelė pėsčiųjų alėja Klaipėdo- 
je - išklota plytelėmis ir granito plokštėmis, pažymėti 
ir iki Antrojo pasaulinio karo čia buvę gatvelių kontū- 
rai. Alėją puošia medžiai, krūmai, įdomūs granitiniai 
suoleliai. Puikuojasi ir bronzinė berniuko figūrėlė su 
Klaipėdos miesto herbu. Šią apie 45 cm skulptūrėlę — 
vadinamą Klaipėdiečiu - sukūrė skulptorius Svajūnas 
Jurkus ir architektas Vytautas Paulionis 2008 metais. 


Klaipėdos miesto centre iškilę du 20 aukštų dan- 
goraižiai, sujungti dviejų aukštų komerciniu pramo- 
gų centru. Pirmasis dangoraižio pastatas savo forma 
primena K raidę, kuri simbolizuoja Klaipėdos miesto 
vardą. Šis pastatas skirtas komercinei veiklai, taip pat 
jame įsikūręs restoranas ir konferencijų salė. Ant stogo 
įrengta stiklinė terasa, leidžianti pasigėrėti uostamies- 
čio vaizdais net iš 70 m aukščio. Atsiveria nepakartoja- 
ma panorama į Kuršių marias, Baltijos jūrą, uosto var- 
tus ir senamiestį. Antrasis pastatas yra D raidės formos 
ir simbolizuoja Danės upės vardą. Šiame dangoraižyje 
įrengti gyvenamieji apartamentai. 





Klaipėdos miestas 





Klaipėdos universiteto pastatas H. Manto gatvėje 


Klaipėdos universitetas 


Vienas gražiausių Klaipėdos miesto kompleksų - 
tai neogotikiniai universiteto pastatai, raudonų plytų 
fasadu išsiskiriantys iš visos naujamiesčio panoramos. 
1904-1907 m. pastatytas kompleksas buvo naudojamas 
kaip kareivinės - čia buvo pastatai kareiviams, vadams, 
įrengta maža koplytėlė, valgyklos, ginklų sandėliai. 
Beveik pusę amžiaus naudoti kariniams tikslams, šie 
pastatai išsiskiria puošnumu - laiptuotais kontrafor- 
sais, arkiniais stilizuotais langais, balto tinko dekoru. 
Klaipėdos universitetas — jauniausias Lietuvoje, duris 
atvėręs 1991 m. sausio 1 d. Universiteto pastatai tarsi 
sudaro miestelį (23,6 ha). Čia stovi šeši pastatai - kul- 
tūros paveldo objektai. 


Rumpiškės dvaras 

Pietinėje Klaipėdos dalyje galime išvysti stovin- 
čius Rumpiškės dvaro reprezentacinius rūmus, ku- 
riuose nuo 2006 m. yra įsikūrusi Adomo Brako dailės 
mokykla. Išlikę dvaro rūmai - klasicizmo stiliaus vie- 
naaukštis pastatas su pastogėmis, jame galima aptikti 
ir moderno bei jugendo stiliaus bruožų. Didesnis dė- 
mesys buvo skirtas dvaro interjerui - ypač stilingas 
vestibiulis, puošnūs laiptai, lubos, spalvoto parketo 
grindys. Šis dvaras kūrėsi nuo 1646 m., 1715 m. dvaro 
sodybą įsigijo pirklys Michaelis Rumpas. Jo valdymo 
metu dvaras išgyveno savo „aukso amžių“. XVIII a. vy- 
kęs Septynmetis karas nuniokojo dvaro pastatus, kurie 
buvo atstatyti savininko Johano Gabrieliaus Kolbės, ta- 
čiau nėra duomenų, ar dvaro sodyba atkurta tokia, ko- 

kia buvo iki sugriovimo. Paskutinioji dvaro savininkė 
buvo Margareta Ana Frentzel-John, o 1923 m. Rumpiš- 
kės dvaras atiteko Klaipėdos miestui. 


Gedminų dvaras 

Miesto pietuose puikuojasi ir kitas - Gedminų - 
dvaras, žinomas nuo 1500 m. ir turėjęs tris savininkus. 
1779 m. dvaras priklausė Gotlibui fon Gregorskiui, o 
nuo 1851 m. - C. E Gubai. Jo valdymo metu iš dvaro 
Karaliaus Vilhelmo kanalu buvo plukdoma mediena, 
pradėjo veikti žirgų veisimo stotis, atidaryta pradinė 
mokykla. Taip dvaras tapo klestinčia ir prestižine sody- 
ba, politiniu ir visuomeninio gyvenimo centru. Dvare 
šeimininkaujant Džeimsui Gubai, čia lankėsi guberna- 
torius Vytautas Gylys su žmona. 1978 m. dvaras tapo 
Eduardo Balsio menų gimnazija, tebeveikiančia iki šiol. 





Gedminų dvaro rūmai 

Klaipėdos rajono savivaldybė 

Retas kuris keliautojas, skubėdamas išvysti ban- 
guojančią Baltijos jūrą ar Kuršių marias, neužmiršta ir 
kitų Klaipėdos rajono miestelių. O jie - be galo įdomūs, 
saviti, pasakojantys net dviejų Lietuvos regionų - Že- 
maitijos ir Mažosios Lietuvos - istoriją. 

Savo kelionę pradėkime Gargžduose, Klaipėdos 
rajono savivaldybės centre, kuris įsikūręs netoli Al ma- 















gistralės (Kaunas-Klaipėda). Pirmą kartą Gargždai pa- 
minėti 1253 m. Didžiausią klestėjimo laikotarpį miestas 
pasiekė XIX a., kai atsidūrė pasienyje. Istorinių pastatų 
išliko nedaug, nes miestą sugriovė Antrojo pasaulinio 
karo banga. 

Šalia Gargždų tekančios Minijos upės įkurtas Mini- 
jos ichtiologinis draustinis. Tilto g. 1 išvysime įspūdingą 
Šv. arkangelo Mykolo bažnyčią €8. Su bokštu jos aukš- 
tis siekia net 53 m! Vertinga yra ne tik bažnyčia, bet ir 
koplytėlės, išlikę XIX a. šventoriaus tvoros fragmentai, 
senieji kryžiai. Netoli Gargždų bažnyčios puikuojasi ir 
miesto parkas €3 — populiariausia vietos gyventojų poil- 
sio vieta. Jį pasieksime iš Minijos skersgatvio. Pasivaikš- 
čiokime bajorų laikus menančiame parke, nueikime 
prie Minijos upės - parkas įsikūręs jos pakrantėje. 

Pervažiuokime tiltą per Minijos upę ir 228 keliu 
kirskime A1 magistralę. Nuo čia 166 keliu pasieksi- 
me Vėžaičius, supamus Vėžaičių tvenkinio ir Gerdau- 
jės upės. Pravažiavę dešinėje stovinčius baltus dvaro 
vartus, miestelio centre (Gargždų g. 23) išvysime Vė- 
žaičių Šv. Kazimiero bažnyčią 68. Tai vienas seniausių 
Žemaitijos medinės sakralinės architektūros statinių. 
Samališkės g. judėdami A1 magistralės link, dešinėje 























= =. I - — < 

« A ga) P 1 
— I X Ž/ IS 

| „14 Ne..V, | Lž : 
žr. 403 p 1 KS ORudaičiai >. i 
www.baidare.com Ža A 1 
Ur , 5 ad | 
ia I 
i 
i 
i 


„ 






p J| 
Gelžiniai |; 
7 Oo“ 
p L | / 


o Grobštai: 


= 


398 Gargždai-Vėžaičiai-Veiviržėnai-Priekulė-Dreverna-Kuršių marios 











1:250 000 
Už Bir 







4 


Klaipėdos rajono savivaldybė 





pusėje, prie Skinijos upelio, išvysime Vėžaičių dvaro 
pastatus 63. Tai grafų Volmerių palikimas, pasitinkan- 
tis mus dar vieneriais dvaro vartais. 

Kirskime Al magistralę ir 2213 keliu judėkime 
pietryčių kryptimi apie 16 km į Veiviržėnus 88. Čia 
subėga Upitos, Veiviržo, Šalpės ir Šlūžmės upės, todėl 
pasimėgaukime įdomiu miestelio kraštovaizdžiu. Pa- 
sivaikščiokime senosiomis gatvelėmis, aplankykime 
Sodų g. stovinčią senąją sodybą, Laisvės g. (prie pagrin- 
dinio kelio) besiglaudžiančią Šv. apaštalo evangelisto 
Mato bažnyčią U». Joje saugoma daug vertingų meno 
kūrinių. Pervažiuokime Veiviržo upę, sukime dešinėn 
į Vilkių g. ir dešinėje pusėje išvysime Veiviržėnų pilia- 
kalnį 8. Jį pasieksime nuo gatvės lauko keliuku pava- 
žiavę apie 400 m. 

Iš Veiviržėnų traukime 2202 keliu į vakarus, iki 
Priekulės. Pravažiavę miškų masyvus, vingiuojančias 
upes, stabtelėkime Agluonėnuose t:8. Agluonėnai gar- 


Veiviržėnų piliakalnis 

Vėžaičių dvaro arklidės 


Apie 1534-1540 m. karalienė Bona parėmė 
pirmosios medinės katalikų bažnyčios statybą. 
Kai miestelį ėmė valdyti Radvilos, reformacijos 
šalininkai, bažnyčia buvo uždaryta ir pamažu su- 
nyko. Senosios vietoje buvo pastatyta nauja baž- 
nyčia, kuri sudegė per 1786 m. miestelio gaisrą. 
1791 m. iškilo nauja medinė bažnyčia (pašventinta 
1749 m.). 1840 m. bažnyčios šventoriuje buvo pa- 
statyta neoklasicizmo stiliaus mūrinė koplyčia su 
rūsiu-mauzoliejumi, o apie 1842 m. - akmeninė 
varpinė. Dabartinė Šv. arkangelo Mykolo bažnyčia 
pastatyta 1990 m. (archit. V. Lučinskas), pašven- 
tinta po dvejų metų. Šventovė - postmodernisti- 
nio stiliaus, bokšto viršuje pritvirtintas Australijos 
lietuvių dovanotas laikrodis. 


Gargždų miesto vakaruose puikuojasi par- 
kas, kurį XIX a. pirmojoje pusėje ant Minijos upės 
šlaito įkūrė baronai Rėnės. XX a. vid. parkas buvo 
rekonstruotas ir išplėstas. Prie pagrindinio įėjimo 
į parką auga du šimtamečiai ąžuolai. Seniausiems 
miesto parko medžiams jau daugiau nei 200 metų. 
Senojoje parko dalyje auga paprastieji skroblai ir 
baltosios tuopos, mažalapės ir didžialapės liepos, 
paprastasis kaštonas, klevas ir kiti medžiai. Naujoji 
parko dalis leidžiasi į vaizdingą Minijos slėnį, kur 
vasarą vyksta daug kultūrinių renginių. 

VĖŽAIČIAI 


Šv. Kazimiero bažnyčia 

Vėžaičių Šv. Kazimiero bažnyčią 1784 m. pa- 
dedamas liaudies meistrų pastatė ir įrengė grafas 
Kazimieras Volmeris. Jo sūnus Leonardas iš Vil- 
niaus pargabeno vargonus, įrengė penkis baroko 
stiliumi dekoruotus altorius. Bažnyčios interjere 
išlikę vertingų sakralinio meno kūrinių. Varpinėje 
kabo 1816 m. žalvarinis Šv. Jono Nepomuko var- 
pas. Leonardo sūnus Eduardas Volmeris pastatė 
neogotikinę šeimos koplyčią iš raudonų plytų, ku- 
rioje buvo palaidotos kelios Volmerių kartos. Vė- 
liau, kai koplyčia buvo nugriauta, Volmerių palai- 
kai perkelti į Vėžaičių kapines. 2007 m. bažnyčia 
buvo paskelbta diecezine Šv. Kazimiero jaunimo 
šventove. Vėžaičių bažnyčia yra viena pirmųjų 
bažnyčių Lietuvoje, kuriai buvo suteiktas Šv. Ka- 
zimiero titulas. Šv. Kazimieras (1458-1484) - 
1521 m. popiežiaus Leono X paskelbtas šventuo- 
ju, nuo 1636 m. - Lietuvos dangiškasis globėjas, 
1948 m. paskelbtas Lietuvos jaunimo globėju. 


Vėžaičių dvaro sodyba 

Vėžaičių dvaras istoriniuose šaltiniuose mini- 
mas nuo XVIII a. 1774 m. jis atiteko grafams Vol- 
meriams. Volmerių valdymo metais susiformavo 
dvaro sodybos struktūra, grafai užveisė ir išpuose- 
lėjo mišrų dvaro parką, pastatė miestelio bažnyčią. 
Išlikęs parkas ir XIX-XX a. pr. dvaro pastatai: me- 
džiotojo namas, dveji vartai, arklidės, sarginė, deg- 
tinės varykla, karvidė, svirnas, gyvenamasis namas, 
koplytėlė. Dvaro arklidėse šiuo metu įsikūrę kultū- 
ros namai. Įvažiuoti į Vėžaičių dvarą galima pro 
pietinius — Baltuosius, ir šiaurinius - Raudonuo- 
sius vartus. Raudonieji vartai puošti kaltiniais rai- 
žiniais. Anksčiau iki dvaro vedusi tanki liepų alėja. 


VEIVIRŽĖNAI 


£š Veiviržėnų miestelis 

Veiviržėnų miestelis įsikūręs prie čiurlenan- 
čios Vieviržo upės. Jame saugoma nemažai kul- 
tūros paveldo objektų: Šv. apaštalo evangelisto 
Mato bažnyčia, kapinių koplytėlė, senosios kapi- 
nės. Taip pat iki pat šių dienų išlikusi XIX a. vid. 
sodyba su pagrindiniu namu ir klėtimi. 1932 m. 
švenčiant miestelio 200 metų savivaldos jubilie- 
jų skvere buvo pastatytas „Laisvės“ paminklas 
(aut. K. Rameika), išstovėjęs visą neramų soviet- 
metį. 1990 m. pastatytas paminklas tremtiniams at- 
minti (aut. J. Verbauskas). 

sūs čia veikiančiais vėjo malūnais, etnografine sodyba ir 
paminklu-aukuru, skirtu vietovės 450 metų sukakčiai. 
Nuo Agluonėnų iki Priekulės - apie 8 km. Žinoki- 
me, kad pasiekę Priekulę jau esame Mažojoje Lietuvoje. 
Miestas įsikūręs Minijos upės glėbyje, čia nutiesta ir ge- 
ležinkelio linija, driekiasi kelias Klaipėda-Šilutė. Prie- 
kulė € architektūriniu požiūriu - vienas vertingiausių 
Klaipėdos krašto miestų. Čia išlikę 1587 m. statytos 
evangelikų liuteronų šventovės pamatai (Pamarių g. 3), 
Stoties g. išsidėstęs geležinkelio stoties komplek- 
sas (0, Vingio g. 11 įkurtas rašytojos Ievos Simonai- 
tytės memorialinis muziejus €0, antrojoje Priekulėje — 
senoji dvarvietė (B. 
Kuršių marių link į Drevernos kaimą. Dreverną išgar- 
sino valčių statytojas Jonas Gižas, kurio sodyba-dirbtu- 
vės (B stovi Žvejų g. 13. Aplankykime ir 2009 m. atida- 
rytą mažųjų laivų prieplauką, XIX a. iškastą Vilhelmo 
kanalą (2. Šis vandens kanalas jungia Klaipėdos uostą 
su Minijos upe, todėl laivams, norėdavusiems pasiekti 
Nemuną, nereikėdavo keliauti banguotais Kuršių ma- 
rių vandenimis. Pasigrožėkime ir Kuršių mariomis, ku- 
rios skalauja Drevernos vietovę. Čia ir baigiame savo 
kelionę, atsipūskime Kuršių marių €3 pakrantėje. « 





Drevernos upės žiotys ties Kuršių mariomis 

Veiviržėnų Šv. apaštalo evangelisto Mato bažnyčia 


03 šv. apaštalo evangelisto 

Mato bažnyčia 

Geltoniu spindinti Veiviržėnų Šv. apaštalo evan- 
gelisto Mato bažnyčia puošia visą miestelį. Pirmoji me- 
dinė bažnyčia Veiviržėnuose buvo pastatyta 1639 m. 
Bažnyčios fundatorius buvo Lenkijos karalius Vla- 
dislovas Vaza, statyba rūpinosi Aleksandras Masals- 
kis su žmona. Dabartinė bažnyčia pastatyta 1769 m., 
atstatyta - 1882 m. Bažnyčios architektūroje vyrauja 
liaudiškojo baroko bruožai. Ji - laužyto stačiakampio 
plano, su bokšteliu. Bažnyčios viduje - septyni altoriai 
su vertingais dailės kūriniais. Išlikęs paauksuoto me- 
talo relikvijorius, XIX a. šilkiniai arnotai. Šventoriuje 
yra 1866 m. pastatyta akmeninė varpinė. 


Veiviržėnų piliakalnis 

Veiviržėnų piliakalnis, dar žinomas Vilkių pa- 
vadinimu, stūkso Veiviržo upės kairiajame krante. 
Piliakalnio aikštelė yra trapecinė, šlaitai statūs, 15 m 
aukščio. Aikštelėje galime išvysti supiltą pylimą. Pi- 
liakalnis apaugęs lapuočiais medžiais, šlaitai nuslinkę 
į Veiviržo upės slėnį. Veiviržėnų piliakalnis yra kultū- 
ros paveldo objektas. 


AGLUONĖNAI 
£3 Agluonėnų kaimas 


Pirmą kartą Agluonėnų vietovė buvo paminė- 
ta 1540 m. Agluonos vardu. 1736 m. atidaryta pradi- 
nė mokykla, apie 1864 m. - paštas, nuo 1907 m. pro 
Agluonėnus kursavo siaurukas. XIX a. pab. - XX a. 
ketvirtajame dešimtmetyje veikė malūnas-lentpjū- 
vė, du vėjo malūnai, kalvė ir kt. Gyvenvietė pradėjo 
plėstis 1963 m. pradėjus statyti gyvenamuosius na- 
mus, kiek vėliau pradėjus keltis Agluonėnų tarpūki- 
nės gyvulininkystės įmonės darbuotojams. 1983 m. 
buvo atidaryta etnografinė lietuvninko sodyba-mu- 
ziejus, taip pat pirmasis klojimo teatras pokario 
Lietuvoje. Sodyboje, paskelbtoje kultūros paveldo 
objektu, eksponuojami senolių buities įrankiai ir 
ūkio padargai. 1898 m. Agluonos upės krante pradė- 

tas sodinti „Lietuvninkų“ ąžuolynas. 1990 m., kaimo 
450 metų proga, buvo pastatytas paminklas-aukuras 
(skulpt. J. Mickevičius), o 2000 m., minint 460 metų 
sukaktį, prie Agluonėnų pagrindinės mokyklos ati- 
dengtas paminklas Mažosios Lietuvos rašytojai Ievai 
Simonaitytei (skulpt. J. Mickevičius). 


PRIEKULĖ 


62 Senoji miesto dalis 

Priekulės miestas įsikūręs dešiniajame Minijos 
upės krante. Tai jau Mažosios Lietuvos regionas, todėl 
miestelio architektūra skiriasi nuo kitų aplankytų vie- 
tovių. Miestelio vardas pirmą kartą istoriniuose šalti- 
niuose paminėtas 1540 m. Priekulėje 1587 m. pastatyta 
pirmoji Klaipėdos krašte evangelikų liuteronų bažny- 
čia. 1865 m. įsteigta spaustuvė, kurioje spaudos drau- 
dimo metais spausdinta lietuviška spauda - knygos ir 
periodika. Priekulės centre buvusi didžiulė prekyvie- 
tė, aplink kurią kūrėsi dvaro sodyba. Istorinis miesto 
centras yra urbanistikos paminklas. Mieste galima iš- 
vysti Kliošių miško parką, senąjį Vingio parką, įkur- 
tą XIX a. Šiame parke žaliuoja Priekulės ąžuolas, ku- 
rio skersmuo - 1,5 m, aukštis - 25 m. Minijos upė ir 
jos prieigos priklauso „Natura 2000“ teritorijai. Tur- 
gaus g. 11 stovi Šv. Antano Paduviečio bažnyčia, statyta 
1937 m., Pamarių g. 8 - evangelikų liuteronų bažnyčia. 
Kelių sankryžoje stovi paminklas „Šventvakarių Evė“ 
(skulpt. D. Matulaitė, 1997), skirtas Priekulėje vasaro- 
davusiai rašytojai Ievai Simonaitytei. Kitas paminklas, 
atidengtas 1990 m. minint 450 metų miesto jubiliejų, 
stovi pokario metais susprogdintos evangelikų liutero- 
nų bažnyčios vietoje (skulpt. J. Meškelevičius). 





Priekulės centre 


Priekulės geležinkelio stotis 


Priekulės geležinkelio stotis pastatyta 1875 m., nu- 
tiesus geležinkelio liniją Tilžė-Šilutė-Klaipėda. Šia lini- 

ja 1894-1895 m. iš Klaipėdos uosto į Rytų Rusiją buvo 
gabenama akmens anglis, žuvis, kitos prekės. Autentišką 
išvaizdą išlaikęs geležinkelio stoties kompleksas - ge- 
ležinkelio stoties pastatas, du geležinkelininkų namai, 
vandens bokštas su priestatu, sandėlis ir ūkiniai pasta- 
tai — vieni įspūdingiausių Klaipėdos krašte. Geležinkelio 
stoties pastatai paskelbti kultūros paveldo objektu. 


Ievos Simonaitytės namas 


Priekulėje vasarnamį turėjo Mažosios Lietuvos 
rašytoja Ieva Simonaitytė (1897-1978), čia leisdavusi 
1961-1978 metų vasaras. Nuo 1984 m. name atidarytas 
rašytojos memorialinis muziejus. Jame saugomi rašy- 
tojos baldai, drabužiai, indai, knygos, paveikslai ir kiti 
jai priklausę daiktai (akiniai, spausdinimo mašinėlė). 
Verandoje įrengta literatūrinė ekspozicija. Lankyto- 
jai gali susipažinti su fotografijomis, rašytojos knygų 
pirmaisiais leidimais, užsienio kalbomis išleistomis 
I. Simonaitytės knygomis. Rašytojos, svečių kambariai, 
valgomasis, darbo kambarys įrengti siekiant atkurti au- 
tentišką aplinką, kurioje gyveno viena talentingiausių 
Mažosios Lietuvos kūrėjų. 

(D www.muziejai.lt/klaipeda/simonaitytes muziejus.htm 





Ievos Simonaitytės namas 


Priekulės dvaras 


Pasakojama, kad Priekulės vardas kilęs nuo XVI a. 
čia gyvenusio stambaus dvarininko Luko Priekulio pa- 
vardės. Priekulės dvaras istoriniuose šaltiniuose pradė- 
tas minėti apie 1664 m. Dvaro šeimininku buvo Fry- 
drichas Verneris, vėliau - Jakobas Poserna, šiam mirus 
dvarą perėmė jo sūnus Frydrichas Liudvikas. Dvaras ir 
vėliau turėjo dar keletą savininkų. XIX a. greta dvaro 
buvo įkurtas itin gražus parkas. Šiuo metu išlikę tik 
buvusio dvaro fragmentų: auga liepos, ąžuolai, klevai, 
beržai, uosiai, ievos. Greta buvusio dvaro pastato auga 
pilkasis kėnis, kurio aukštis - 25 m, skersmuo - 60 cm. 
Priekulės dvaras paskelbtas kultūros paveldo objektu. 

DREVERNA 
Etnografinė Jono Gižo sodyba 


Drevernoje galime aplankyti Jono Gižo etnografinę 
sodybą - Gargždų krašto muziejaus filialą. Jonas Gižas 
(1867-1940) - laivadirbys, garsiausias plokščiadugnių 
valčių statytojas. Per metus jis pagamindavęs keliolika 
burinių valčių, yra sukūręs keletą kurėnų bei reisinės 
modelių. Vienas jo pagamintų modelių iki šiol saugo- 
mas Monako okeanografijos muziejuje. J. Gižas buvo ir 
žvejys. Muziejuje galime apžiūrėti interaktyvią istorinę 
ekspoziciją, pasakojančią apie Kuršių marių laivų, valčių 
statybą, susisiekimą šių marių vandenimis. Čia galime 
rasti informacijos apie Pamario krašto istoriją ir kultūrą, 
J. Gižo asmenybę bei laivadirbio amatą. 

(D www.gargzdumuziejus.lt 


Vilhelmo kanalas 


Vilhelmo kanalas 1865-1873 m. buvo iškastas 
prancūzų karo belaisvių. Daug jų žuvo, todėl prie ka- 
nalo žiočių žuvusiems atminti pastatytas paminklas 
(archit. A. Skiezgelas). Kanalas prasideda ties Lanku- 
piais, toliau driekiasi pro Dreverną, galiausiai pasiekia 
Klaipėdą. Kanalo ilgis - 25,3 km, plotis 28-30 m, gylis 
2-3 m. Kanalas turėjęs apsaugoti laivus ir plukdomus 
sielius nuo pavojingų audrų, kildavusių Kuršių ma- 
riose. 1902-1904 m. kanalo krantus sujungė dešimt 
lengvų metalinių tiltų. Kanalą pavadino tuometinio 
Vokietijos kaizerio Vilhelmo I vardu. Dabar Vilhelmo 
kanalas — populiarėjanti vandens turizmo trasa ir pra- 
moginės žvejybos vieta. Kanalo vandenį naudoja tre- 
čioji Klaipėdos vandenvietė. 


15 Kuršių marios 

Kuršių marių vandenys tyvuliuoja vienoje gražiau- 
sių mūsų šalies vietų - Mažojoje Lietuvoje, kur įsikū- 
ręs Klaipėdos uostamiestis, o marių pakrantes puošia 
senosios Juodkrantės, Nidos, Preilos ir kitų gyvenvie- 
čių sodybėlės. Kuršių marios anksčiau buvo vadina- 
mos Prūsų jūra. Jos susiformavo per kelis tūkstančius 
metų, kai Baltijos jūra suplakė Kuršių nerijos smėlio 
gūbrį ir atskyrė įlanką nuo likusios jūros. Marios užima 
apie 1,6 tūkst. kv. km plotą, iš kurių Lietuvai priklau- 
so 414 kv. km. Per audrą mariose kyla iki 2,5 m aukš- 
čio bangos, kurios išjudina dugno nuosėdas, išlygina 
dugną, sumaišo vandenį. Kuršių marių vanduo gėlas, į 
jas įteka per 20 upių ir upelių. Žiemą marios užšąla, tada 
ant ledo galime išvysti gausų būrį žvejų, nes mariose 
yra daug žuvų. Marių vanduo dėl dumblių visą vasarą 
atrodo žalsvas. Dažną vasarą dėl padidėjusio vandens 
užterštumo Kuršių mariose maudytis draudžiama. 

GRAŽIAUSI ŽEMAITIJOS VANDENS MARŠRUTAI 

Minija, Jūra ir jų intakai Babrungas, Veiviržas, Žvelsa, Akmena - gražiausios ir įspūdingiausios vandens trasos 
Žemaitijoje. Trasos prasideda pačiose Žemaitijos aukštumose. 

Nuotykius mėgstantiems keliautojams gerai žinomi garsieji Minijos Dyburių bei Akmenos slenksčiai, kur upių 
vidutinis nuolydis yra iki 2 m/km, atsiveria didingos pakrančių atodangos Dyburių kilpų rezervate. Patyrusių 
plaukikų svajonė - tikra kalnų upė Žvelsa, kurios trasos nuolydis — iki 6 m/km. 

Norintys ramesnio poilsio, pasigrožėti gamta gali rinktis trasas Minija Salantų regioniniame parke, Platelių eže- 
rais ir Babrungu Žemaitijos nacionaliniame parke, Minijos Senslėnio bei Veiviržo kraštovaizdžio draustiniuose. 

Baidarių centras yra parengęs maršrutus baidarėmis, kanojomis, plaustais tiek pradedantiems keliautojams, 
tiek irkluotojams profesionalams. 

Kelionių trukmė — nuo 3-4 valandų iki 6-7 parų. 

Keliautojai turi galimybe susipažinti su savita Žemaičių krašto gamta. Pakrantėse nemažai istorijos, gamtos 
paminklų, kultūros paveldo objektų, gražių vietų stovyklavietėms, kaimo turizmo sodybų, egzotiskas Žemsuo- 
dos kaimelis. 

Kelionėms naudojamas tik moderniausias inventorius, keliautojus aptarnauja profesionalūs darbuotojai. 

Baidarių centro bazėje galima apžiūrėti didžiausią Rytų Europoje baidarių ekspoziciją. 


BAIDARIŲ NUOMA 
KANOJŲ NUOMA , 
PLAUSTŲ NUOMA 























8 698 82700 8 695 82708 
nuoma(dbaidare.com  milita(a)baidare.com 


Minija Babrungas Veiviržas Žvelsa Jūra Akmena 
Aitra Venta Virvytė Dubysa Kražantė Šventoji 


4 
ALEKSANDRAVO baidarių nuomos bazė 
Prie tilto per Minijos upę. 

Magistralinis kelias A11 (Šiauliai-Palanga) — 110-tas km. 
Magistralinis kelias A11 (Palanga-Siauliai) — 37-tas km. 


MINIJOS baidavių slėnio nuomos bazė 


50 m nuo automagistralės A1, ties tiltu per Minijos upę. 
Automagistralė A! (Klaipėda-Kaunas) - 20-tas km. 
Automagistralė Al (Kaunas-Klaipėda) - 290-tas km. 

Išsukimas iš automagistralės į poilsio aikštelę. 


v 
ZEMSUODOS kaimelis p 
Prie tilto per Minijos upę. 
166 kelias (Plungė-Vėžaičiai) — 7-tas km. 
166 kelias (Vežaičiai-Plungė) — 25-tas km. 

Aplankykime vieną gražiausių Mažosios Lietuvos 
vietovių - žaviąją Neringą, kuri įsikūrusi Kuršių neri- 
joje, siaurame pusiasalyje tarp Kuršių marių ir Balti- 
jos jūros. 

Kelionę pradėkime nuo Smiltynės perkėlos - kel- 
tas mus nuplukdys į vieną gražiausių Lietuvos vieto- 
vių tarp dviejų vandenų, turistų pramintą pasaulio 
kraštu. Smiltynėje, senojoje Kopgalio tvirtovėje 
(Smiltynės g. 3), įsikūręs garsusis Lietuvos jūrų muzie- 
jus 63 - vieta, kurioje galima apžiūrėti didžiulius akva- 
riumus, susipažinti su spalvingų vandenų gyvenimu. 
Delfinariumas, kuriame vykdavo delfinų, ruonių, jūrų 
liūtų pasirodymai, uždarytas (rekonstruojamas iki 
2013 m.). Muziejų galime pasiekti iš Senosios perkėlos 
(Danės g. 1, keliami tik pėstieji ir dviratininkai). Jūrų 
muziejus suteikia galimybę išvysti buvusią Kopgalio 
tvirtovės, senų laivų ekspozicijas ir pajūrio žvejo etno- 
grafinę sodybą 8. Smiltynėje, Smiltynės g. 11 įsikūru- 
siame pastate, susipažinsime su Kuršių nerijos nacio- 
nalinio parko gamtos ekspozicija E3. 

Iš Smiltynės keliaukime pietų kryptimi į Alksny- 
nę 68, įsikūrusią tarp Smiltynės ir Juodkrantės. Čia, 
Kuršių marių pakrantėje, galime išvysti stūksantį An- 
trojo pasaulinio karo gynybinių įtvirtinimų komplek- 
są. Kitoje pakrantėje matyti prie Tarptautinės jūrų 
perkėlos Klaipėdoje esanti Kiaulės Nugaros sala (3 - 
didžiausia dirbtinė sala Lietuvoje. 

Nuo Alksnynės keliaukime į senąjį žvejų kaimą — 
Juodkrantę €8, esančią už maždaug 10 km. Tai viena 
seniausių Kuršių nerijos gyvenviečių, kasmet sulau- 
!  1:250 000 + kianti gausaus turistų būrio. Pasivaikščiokime gražiąja 
' 0 25  5km J  krantine 08, pasigrožėkime senosiomis žvejų sodybė- 
| 
| 





R „  lėmis, ryškiaspalvėmis vilomis ar prieplaukoje prisi- 
| Aaa 2 Ė AB “> švartavusiomis jachtomis. Apžiūrėkime ir XX a. pr. pa- 
LL Lo Lp =---* statytą kurhauzą - kultūros paveldo objektą. Šalia šios 

vilos stovi kultūros veikėjo Liudviko Rėzos paminklas 
(skulpt. A. Sakalauskas, 1994). Išvysime ir įspūdingą 
raudonų plytų evangelikų liuteronų šventovę 4, kurią 
nuomoja ir katalikų bendruomenė. Užsukime pasigro- 
žėti senosiomis žvejų laivų vėtrungėmis Vėtrungių ga- 
lerijoje UV (L. Rėzos g. 13), čia jų galime ir įsigyti. Lip- 
kime ir į pačiame Juodkrantės centre stovintį Raganų 
kalną 4, kuris užburs įdomiomis raganų, velnių ir kitų 
pasakų personažų skulptūromis. 

Išvažiuodami iš Juodkrantės Nidos link, dešinėje 
kelio pusėje pamatysime įrengtą kormoranų perimvie- 
tės stebėjimo aikštelę 13. Tarp Garnių ir Avino kalno 
stabtelėkime pasigėrėti plačia Kuršių marių panorama, 
pasigrožėti garnių kolonija. 

Nuo Avino kalno t, pietų link, 9 km tęsiasi Naglių 
gamtos rezervatas, viena įstabiausių Kuršių nerijos vie- 
tų, saugantis unikalų gamtos reiškinį - Pilkąsias (Mi- 
rusias) kopas. Nuo Avino kalno jas rasime už maždaug 
8 km. Čia įrengtas Naglių gamtos rezervato pažintinis 
takas t), leidžiantis pasivaikščioti po vėjo pustomas ko- 
pas, po savimi palaidojusias ištisas gyvenvietes. 

Toliau 167 keliu važiuokime į Pervalką 2, esan- 
čią už beveik 6 km. Tai viena mažiausių Kuršių nerijos 
gyvenviečių, žavinti ramybe, jaukumu ir senosiomis 
sodybėlėmis. Keliaukime prie Žirgų rago - Kuršių ne- 
rijos kyšulio, prie kurio dirbtinėje saloje išvysime Žir- 
gų švyturį 2, siunčiantį signalus laivams Kuršių ma- 
riose. Per Pervalką pavažiuokime dar pora kilometrų 
pietų link, kur išvysime 52 m siekiančią įspūdingąją 

Naglių kopos 


Kopgalis - tai besidriekianti smėlio juosta 
Kuršių nerijoje, kurioje nuo 1795 m. pradėjo kurtis 
kaimas. XIX a. pr. Kopgalyje veikė vyrų ir moterų 
paplūdimiai, H. Zaborovskio kavos sodas-resto- 
ranas, vėliau čia buvo įrengtas karantino uostas, 
tikrinęs laivus dėl infekcinių ligų. Po Antrojo pasau- 
linio karo čia įsikūrė kariškiai, uosto darbininkai, 
buvo suformuotas sustiprinto saugumo pasienio 
štabas-tvirtovė. Paskutinė sodyba buvo nugriauta 
maždaug 1978 m., ir kaimo nebeliko gyvenvietės 
sąrašuose. 1979 m. buvusi Antrojo pasaulinio karo 
tvirtovė buvo restauruota, joje įrengta Jūrų muzie- 
jaus Kopgalio tvirtovės ekspozicija. 

www.muziejus.lt 


Klaipėdos uosto molas Kopgalyje 

Lietuvos jūrų muziejus-delfinariumas 


Lietuvos jūrų 
muziejus-delfinariumas 

Lietuvos jūrų muziejus yra įsikūręs Kuršių 
nerijoje, Kopgalio tvirtovėje, nuo 1971 m., kada 
duris atvėrė Klaipėdos kraštotyros muziejaus jūrų 
skyrius. 1997 m. muziejus tapo respublikiniu ir 
dabar jame yra net penki skyriai, vykdomos šešios 
didelės ekspozicijos. Atvykę į Jūrų muziejų, galėsi- 
me išvysti lauko baseinuose plaukiojančius Baltijos 
ruonius, pingvinus, Šiaurės jūrų liūtus, kurie vasa- 
ros metu džiugina žiūrovus savo pasirodymais, taip 
pat akvariume gyvenančias žuvis, spalvinguosius 
koralus, susipažinsime su Baltijos jūros geologija 
ir geografija. Itin įdomus laivybos skyrius įrengtas 
keturiose po pylimais esančiose salėse. Jame galima 
išvysti senuosius žvejų laivus, archeologinius radi- 
nius, dokumentinę medžiagą ir kt. 

2011 m. tarp Jūrų muziejaus ir delfinariumo 
esančioje aikštėje atidengtas paminklas „Albatro- 
sas“ (skulpt. K. Pūdymas ir archit. M. Zabaraus- 
kas), skirtas žuvusiems Lietuvos jūrininkams ir 
nuskendusiems laivams įamžinti. Jūrų paukštis 
albatrosas - laisvės ir drąsos simbolis. Paminklas - 
12 m aukščio, puoštas granito plokštėmis, ant kurių 
yra užrašas „Išplaukusiems ir negrįžusiems“. 

(D www.muziejus.lt 


Etnografinė pajūrio žvejo sodyba 
Etnografinė žvejo sodyba įkurta 1979 m. Ji 
pastatyta pagal XIX-XX a. pab. Šventosios apy- 
linkių žvejų pastatus. Šioje ekspozicijoje siekiama 
parodyti visus pajūrio sodybose esančius ūkinius 
ir gyvenamuosius statinius. Žvejo sodyba atspindi 
pasiturinčio žvejo sodybos kompleksą: gyvenama- 
sis namas, tvartas, klėtis, pirtis, rūsys, rūkykla, kar- 
tys tinklams džiauti bei džiovinti. Gyvenamajame 
name atkurtas XX a. pradžios interjeras. 
(D www.muziejus.lt 

Skirpsto kopą. Nuo jos pasidairysime po Kuršių ma- 
rių vandenis, išvysime pačiame viršuje stovintį Liud- 
viko Martyno Rėzos paminklą (0. 

Kelionę tęsiame toliau 167 keliu į Preilą 08, esan- 
čią už beveik 7 km. Pasigrožėkime Kuršių nerijos 
pakrantėje tarsi perlai išsibarsčiusiomis senosiomis 
žvejų sodybomis (D bei vasarnamiais, kurie traukia 
akį neįprasta architektūra, ryškiomis tamsiai mėlyna 
ir ruda spalvomis, stilinga ornamentika. Apie 11 km 
keliaukime į žymiausią Kuršių nerijos vietovę - 
Nidą “0, garsėjančią žvejų sodybėlėmis, rašytojo 
Tomo Mano vasarnamiu ir didžiąja Parnidžio kopa. 





Nidos uosto švyturys 


Informacijos, ką verta aplankyti Nidoje, mums suteiks 
Nidos kultūros ir turizmo informacijos centras „Agi- 
la“ (Taikos g. 4). Nepamirškime ir Nidos prieplau- 
kos 120, esančios Naglių g. 16. Iš čia galime išplaukti 
pramoginiais laivais ar jachtomis į Kuršių marias. 
Nukeliaukime ir iki raudonai balto Nidos švy- 
turio 0, kuris stovi ant Urbo kalno. Iš čia patogu 
patraukti prie Parnidžio kopos "9. Tai vienas unika- 
liausių Lietuvos objektų, į kurio vėjo pustomą viršūnę 
smalsauja užlipti daugelis keliautojų. Nuo 52 m ko- 
pos viršūnės atsiveria nepakartojamas Kuršių marių ir 
Baltijos jūros vaizdas. Ji nuo Nidos nutolusi apie 2 km. 
Suraskime ir dar vieną įdomų gamtos objektą - mer- 
gelio atodangą "2, kuri slepiasi apačioje, Kuršių marių 
pakrantėje, prie pat vandens. Šioje vėjų gaivinamoje 
vietovėje ir baikime kelionę po Kuršių neriją. a 

Kuršių nerijos nacionalinio parko 

gamtos ekspozicija 

Gamtos ekspozicija pasakoja apie Kuršių nerijos 
geologinę raidą, geografinius ypatumus, archeologinius 
radinius, kraštovaizdžio formavimąsi, florą ir fauną. 
Ekspozicija pristato Kuršių nerijos apželdinimo darbus, 
istoriją ir kt. Čia, ant Hageno kalno, tarpukariu pasta- 
tytas paminklas L. G. Hagenui, mokslininkui, ištobuli- 
nusiam kopagūbrio formavimo techniką. Ant obelisko 
lietuvių ir vokiečių kalbomis iškalti žodžiai: „Liudviko 
Hageno, kopų apželdinimo vadovo, atminimui.“ 

Gamtos ekspozicija veikia gegužės-rugpjūčio mė- 
nesiais. Ekskursijos gali būti užsakomos iš anksto susi- 
tarus su Kuršių nerijos parko specialistais. 
(D www.nerija.lt 


ALKSNYNĖ 


68 Alksnynės gynybiniai įtvirtinimai 
Alksnynės gynybinis kompleksas - kultūros pa- 
veldo objektas, kurį sudaro arsenalas, du bunkeriai, 
du pabūklų įtvirtinimai ir 2009 m. prie kultūros pavel- 
do objektų prirašytas Kocho bunkeris. Šis gynybinis 
kompleksas Antrojo pasaulinio karo metais priklausė 
Vokietijai, siekiant apsaugoti Klaipėdos kraštą nuo So- 
vietų Sąjungos antskrydžių ir apšaudymų. Įtvirtinimus 
supo ir požeminiai štabų bunkeriai vadams, požemi- 


Krantinė Juodkrantėje 


nės šaudmenų laikymo salės, avarinio išėjimo tunelis. 
Alksnynės gynybiniai įtvirtinimai laikomi vienais ge- 
riausiai išsilaikiusių karinių kompleksų pajūryje. 


03 Kiaulės Nugara 


Kiaulės Nugara - tai netoli Tarptautinės jūrų per- 
kėlos suformuota Kuršių nerijos sala, savo forma prime- 
nanti iškilusią kiaulės nugarą. Apie 800 m ilgio ir apie 
300 m pločio dirbtinėje saloje iki 2015 m. planuojama 
pastatyti suskystintų gamtinių dujų terminalą. XIX a. 
suformuotoje saloje dabar įrengtos aukštos įtampos li- 
nijos, taip pat čia peri daug laukinių paukščių. 


JUODKRANTĖ 
Juodkrantės syvenvietė 


Juodkrantė - viena gražiausių vietovių, įsikūrusi 
unikaliame Kuršių nerijos gamtos kampelyje, ja ištisus 
metus grožisi ir čia ilsisi ne tik lietuviai, bet ir užsie- 
nio poilsiautojai. Juodkrantė - viena seniausių Kuršių 
nerijos gyvenviečių, žinoma nuo 1429 m. (ją užpustė 
smėlis). Antrąkart gyvenvietė ėmė formuotis 1669 m. 
įsteigus smuklę, taip pat iš smėliu užpustytų Karvaičių 
ėmus keltis žmonėms, o labiausiai — čia pradėjus veik- 
ti gintaro kasyklai (kompanijai „Stantien X Becker“). 
XIX a. iš Klaipėdos į Juodkrantę emė kursuoti garlaiviai 
ir XX a. pr. ši vietovė tapo vasarnamių, vilų ir restoranų 
vieta - europinio lygio kurortu, į kurį poilsiautojai vyk- 

davę laivais. 1946 m. Juodkrantė tapo miesto tipo gy- 
venviete, nuo 1961 m. prijungta prie Neringos miesto. 
Dabar ši pajūrio vietelė žavi ramybe, unikalia gamta ir 
įspūdinga žvejų namelių bei stilingų vilų architektūra. 


63 Juodkrantės krantinė 


Palei Kuršių marias besidriekianti Juodkrantė, 
saugoma istorinio-urbanistinio draustinio, žavi savo 
krantine - ramybės, tyro oro ir romantiškų pasivaikš- 
čiojimų vieta. Kadaise iš Kuršių marių stebint vietovės 
krantinę, ši buvusi labai tamsi, todėl ir gavusi Juod- 
krantės pavadinimą. Palei L. Rėzos gatvę einanti kran- 
tinė buvo pradėta tvarkyti 1995 m. Krantinė - 2,4 km 
ilgio takas, kuriame puikuojasi per skulptorių simpo- 
ziumą 1997-1999 m. sukurtos akmeninės skulptūros. 
Tai Lietuvos, Didžiosios Britanijos, Švedijos ir kitų 
šalių menininkų darbai, pavadinti „Žemė ir vanduo“. 
Kuršių marių skalaujamoje krantinėje vyksta daug įvai- 
rių koncertų, įrengta prieplauka jachtoms. 


62 Evangelikų liuteronų bažnyčia 

Pirmoji bažnytėlė Juodkrantėje buvo pašventin- 
ta 1795 m. 1878 m. po gyvenvietėje siautusio gaisro 
medinės bažnyčios neliko, pamaldos vykdavo kunigo 
namuose. 1885 m. buvo pašventinta nauja gotikinė 
raudonų plytų Juodkrantės parapijos bažnyčia, nors 
pati bendruomenė nebuvo itin gausi. Antrojo pasau- 
linio karo metais šventovė buvo paversta sandėliu, o 
po karo visas Kuršių nerijos ruožas buvo griežtai sau- 
gomas rusų kareivių, todėl Juodkrantėje gyveno vos 
kelios šeimos. 1976 m. bažnyčios pastate buvo įkurtas 
Miniatiūrų muziejus, todėl pastatas ir buvo išsaugotas: 

atkurtas interjeras, sukurti vitražai. Tuo laiku liutero- 
nų šeimos vykdavo į Klaipėdą, kur J. Kaitinio sodybo- 
je buvo rengiamos pamaldos. 1989 m. bažnyčia buvo 
atiduota katalikams, tačiau vėliau grąžinta liuteronams. 
Dabar bažnyčioje vyksta tiek katalikų, tiek evangelikų 
liuteronų pamaldos. 





Vėtrungių galerija 


Vėtrungių galerija 

L. Rėzos g. 13 numeriu pažymėtame name veikia 
Daivos ir Remigijaus Žadeikių įkurtas Vėtrungių mu- 
ziejus, kuriame galime išvysti vėtrungių pavyzdžių ir 
jų įsigyti, sužinoti kuršiškų vėtrungių atsiradimo isto- 
riją. 1844 m. Kuršių mariose plaukiojantiems laivams 
buvo įvesta speciali ženklinimo sistema - stačiakampio 
formos spalvotas skydas su raudona arba balta vėliavė- 
le. Tai ir buvo vėtrungės, vietinių gyventojų vadintos 
vėliavomis arba herbais. Vėtrungės buvo išpuoštos or- 
namentuotais pjaustiniais: paukščių, gyvūnų, gimtųjų 
sodybų siluetais. Tai buvo kiekvieno žvejo savitas meno 
kūrinys. Vėtrungių galerija lankoma balandžio-spalio 
mėnesiais, o norint čia atvykti ne sezono metu, reikia 
susitarti iš anksto. 
(D www.autentic.lt 


Raganų kalnas ir takas 


Pačiame Juodkrantės centre stūkso medžiais apau- 
gusi kalva, kviečianti susipažinti su čia gyvenančiomis 
raganomis. Kalvos papėdėje pasitinka valtele dengta 
trobelė, pro kurios langą visus stebi raganos akis. Pra- 
ėję pro ją, užlipame į kalvą, o čia eglių skarų ir senųjų 
pušynų apsuptyje raganas „apgyvendino“ liaudies me- 
džio meistrai. Tautodailininkai, iš visos Lietuvos 1979- 
1981 m. suvažiavę į Juodkrantę, plušo, kad sukurtų 
80 medinių skulptūrų - raganų, velnių ir kitų veikėjų 
pasaulį (beveik kasmet meistrai atnaujina skulptūras, 
kuria naujas). Skulptūrų takas padalytas į dvi - šviesią- 

Keliaujančios Kuršių nerijos kopos 


ją ir tamsiąją - dalis. Šviesiojoje dalyje driekiasi šviesus 
ir platus takas, o kiekvieną pasitinka Eglė, žalčių ka- 
ralienė, dvylika brolių, juodvarniais lakstančių, žvejys 
Kastytis ir kiti gerieji pasakų personažai. Tamsiojoje 
pusėje - atvirkščiai - takas siauras ir tamsus, o slibi- 
nai, Liuciferis, laumės ir raganos tik ir siekia pagriebti 
drąsiuosius kalno lankytojus. Neišsigąskite - tako gale 
stovi giedančio gaidžio skulptūra, simbolizuojanti visų 
šmėklų išbaidymą. 
12 Pilkųjų garnių ir kormoranų kolonijos 
Prie Garnių kalno galime išvysti vieną didžiausių 
pilkųjų garnių ir didžiųjų kormoranų perimviečių Eu- 
ropoje. 2002 m. buvo užfiksuota 500 pilkųjų garnių ir 
2 tūkst. didžiųjų kormoranų porų. Manoma, kad pilkie- 
ji garniai Juodkrantės apylinkėse gyveno dar XVII a. ar 
anksčiau. Istoriniai duomenys teigia, kad kormoranai 
Juodkrantėje pasirodė 1803 m., iš tuometinių lizdavie- 
čių išstūmę pilkuosius garnius. Vietiniams gyventojams 
pradėjus skųstis juodaisiais kormoranais, šie pradėti 
naikinti, tačiau 1974-1978 m. vėl atskrisdavo į Kuršių 
marių pakrantes. 1989 m. kormoranai pradėjo suktis 
lizdus šalia pilkųjų garnių buveinės ir čia pasiliko. 


Kuršių nerija 


Kormoranai perimvietėje ties Juodkrante 

Avino kalnas 

Pravažiavę triukšmingąsias pilkųjų garnių ir kor- 
moranų kolonijas, galime išvysti Avino kalną, nuo ku- 
rio atsiveria įspūdingas Kuršių nerijos kraštovaizdis. 
Todėl ant Avikalnio įrengta apžvalgos aikštelė, leidžian- 
ti kiekvienam pasidairyti po šios vietovės platybes. Tai 
ir mėlynuojančios Kuršių marios, ir atsiveriantis Avi- 
kalnio rago palvės (pusiasalio) vaizdas. Avino kalnas - 
tai 36,5 m aukščio kopa, nuo kurios į pietų pusę 9 km 
tęsiasi Naglių gamtos rezervatas, saugantis Pilkųjų (Mi- 
rusių) kopų kraštovaizdį. 


NAGLIŲ KOPOS 
Pažintinis takas Naglių kopose 


Naglių gamtos rezervate, saugančiame unikalų 
Pilkųjų kopų kompleksą, yra įrengtas 1,35 km pažin- 
tinis takas, kviečiantis susipažinti su įspūdinga Kur- 
šių nerijos dalimi. Keliaujant nuolat smėlio pustomu 
taku, pasitinka plytinčios Pilkosios kopos, kurios dar 
vadinamos Mirusiomis kopomis, nes po savimi kadai- 
se yra palaidojusios ištisas gyvenvietes, miškus ir dir- 
vožemius. Kopos stebina dėl stipraus vėjo susiforma- 
vusiomis išgraužomis, įdubomis, taip pat kur ne kur 
kyšančiomis senojo dirvožemio liekanomis. Šioms 
įspūdingoms kopoms pažinti specialiai yra įrengtas 





atskiras takas, einantis pro čia pat plytinčius smėlio 
ruožus ir vėjo suneštus kauburius. Naglių gamtos re- 
zervatas, saugodamas retą šio kraštovaizdžio augaliją 
bei gyvūniją, leidžia čia lankytis tik keliaujantiems pa- 
žintiniais takais. 


PERVALKA 


(B Pervalkos miestelis 

Ant Kuršių marių kranto yra įsikūrusi įspūdingo 
grožio gyvenvietė - Pervalka, dar vadinama ramybės 
oaze. Ši vietovė buvo įkurta 1836-1843 m., atsikėlus gy- 
ventojams iš užpustyto Naujųjų Naglių kaimo. Sakoma, 
kad Pervalkos pavadinimas kilęs nuo valčių pervilkimo 
nuo marių prie jūros kranto. Kita vietovės pavadinimo 
versija — toks vardas kilo nuo žodžio „pervalkas', kuris 
reiškė sausumą tarp vandenų. Į pietus nuo Pervalkos 
iki XIX a. buvo ir Karvaičių kaimas, kurio užpustymą 
smėliu mini ir ten gimęs kultūros veikėjas Liudvikas 
Martynas Rėza. Bėgant laikui Pervalkos gyvenvietė 
ėmė augti, vietiniai gyventojai vertėsi žvejyba, o XX a., 
tarpukariu, ši vieta tapo mėgstamu poilsio ir ramybės 
kampeliu. Dabar Pervalka - viena mažiausių Kuršių 
nerijos gyvenviečių, tačiau ir viena jaukiausių, žavinti 
pakrantėje išsidėsčiusiais spalvingais nameliais, vilo- 
mis ir nuostabia gamta. 

Žirgų švyturys Pervalkoje 


Žirgų švyturys 

Viena iš Pervalkos gyvenvietės įžymybių - vadi- 
namas Žirgų švyturys, pastatytas 1900 m. ant dirbtinės 
salos iš stambių akmenų Kuršių mariose. Šio statinio 
įrenginiai siunčia baltus signalus, kurie matyti iš 13 km 
atstumo. Rekonstruotas švyturys veikia automatiškai, 
todėl darbuotojai į jį atvyksta retai. Raudonuojantis švy- 
turys - akmens mūro, su varpo formos skardiniu sto- 
gu. Į jo aikštelę viršuje veda įviji metaliniai laiptai. Tai 
vienintelis toks įrenginys Kuršių nerijoje, pastatytas ne 
sausumoje, o viduryje marių, todėl pasiekiamas ir iš arti 
apžiūrimas tik atplaukus prie jo vandeniu. 


Skirpsto kopa ir paminklas 

Liudvikui Rėzai 

Karvaičių kraštovaizdžio draustinis, saugantis 
Kuršių nerijos gamtos kompleksus, apima ir pušimis 
apaugusias kopas, kurių viena - Skirpsto kopa - sie- 
kianti iki 60 metrų aukštį. Ant šios kopos stovi pamink- 
las Liudvikui Martynui Rėzai (1776-1840) - žymiam 
lietuvninkų kultūros veikėjui, gimusiam vėliau smėliu 
užpustytame Karvaičių kaime. Šis žymus XIX a. tauto- 
sakininkas 1825 m. paskelbė pirmąjį lietuvių liaudies 
dainų rinkinį. Eduardas Jonušas 1979 m. ant Skirps- 
to kopos įamžino šį Mažosios Lietuvos šviesuolį, ant 
ąžuolinės skulptūros puikuojasi ir L. M. Rėzos eilės. 


PREILA 


Senoji miestelio dalis 

Preila - Kuršių nerijos gyvenvietė, įsikūrusi įlan- 
koje. Jos kilmės istorija tokia pati kaip ir Pervalkos — 
Preilą taip pat įkūrė užpustyto Naujųjų Naglių kaimo 
gyventojai panašiu laiku - 1843 m. Tai viena iš Žvejų 
gyvenviečių prie Preilos rago ir Ožkų rago iškyšulio, 


Kuršių nerija 


kuriame kadaise buvo ganomi gyvuliai. XX a. Preila 
tapo tikra vasarviete, čia buvo įkurta mokykla, vieš- 
butis, „Žinijos“ draugijos pensionatas. 1961 m. Preila 
tapo Neringos miesto gyvenviete. Ši vietovė žavi palei 
marias einančia pagrindine gatve, valčių prieplauka, 
autentiškomis sodybėlėmis ir žvejų nameliais. Taip 
pat yra išlikusios ir senosios etnografinės kapinai- 
tės, kuriose ilsisi čia gyvenusių kuršių palaikai. Jose 
yra išlikusių vertingų antkapinių paminklų, aptvarų 
ir želdinių. Preiloje stovi ir senoji mokykla (statyta 
1907 m.), kurioje veikia biblioteka. 1,5 km nuo Prei- 
los, važiuojant Nidos link, stūkso Senosios Smuklės 
(Vecekrugo) kopa, kurios aukštis - apie 67,2 metrų. 





Žuvėdros prieplaukoje 


€D Žvejų namai 

Apsilankę Preiloje, išvysime gražiąsias sodybėles — 
žvejų namelius, kurie puošia miestelį senąja architektū- 
ra ir ryškia spalvine gama. Pajūryje siautusios gamtos 
stichijos neleisdavo gyventojams įsikurti ilgiau, pas- 
tovesnės gyvenvietės pradėjo kurtis tik XIX a. Preiloje 
žvejų nameliai yra XVIII a. pab. - XIX a., kada susifor- 
mavo tam tikras žvejo namo tipas: sklypas buvo siauras 
ir ilgas, būtinai turėjo priėjimą prie jūros, pakrantėje 
stovėdavę rūkyklos, džiovyklos tinklams. Patys name- 
liai būdavo mediniai, dengti šiaudais ar nendrėmis, 
sodybėles juosdavo medinė tvora ar žvejų tinklai. Tra- 
diciniu žvejų nameliu laikoma dviejų galų dūminė tro- 
ba, turėjusi du įėjimus, o ties viduriu - plačią stoginę. 
Namelio prieangyje būdavo džiovinami tinklai, įrengti 
aruodai, tik vėliau (XX a. pr.) tinklai būdavo aprūki- 
nami atskiruose trobesiuose. Pastatai būdavo itin puo- 
šiami: dar ir dabar praeivio akį traukia ornamentuoti 
kraigai, pristatytos mansardos ir verandos, „žirgeliai“, 
ryškių spalvų langinės, o ir patys nameliai būdavo da- 
žomi mėlynai arba rudai. Vėliau buvo pradėti statyti ir 
žvejų namelio bei vilos derinys - vasarnamiai. 

Nidos prieplauka 


NIDA 


€) Senoji miestelio dalis 

Nida - seniausia ir žinomiausia Kuršių nerijos vie- 
tovė, garsėjanti įspūdinga Didžiąja kopa (Parnidžio), 
čia vasarodavusiu vokiečių rašytoju Tomu Manu ir 
kasmet vykstančiais žymiais renginiais: Žvejo švente, 
festivaliu „Benai, plaukiam į Nidą“, kamerinės muzikos 





Žvejo sodyba Nidoje 

ir džiazo koncertais, senųjų amatų dienomis bei įvai- 
rių menininkų plenerais. Nidos kaimas buvo žinomas 
nuo XV a., nors ties Didžiąja kopa jau II tūkst. pr. Kr. 
gyvenę žmonės. Po 1676 m. susiformavo dabartinės 
Nidos vietovė, laikoma išskirtiniu žvejų muziejumi po 
atviru dangumi. Nidoje galime pasigrožėti stilingos ar- 
chitektūros nameliais, ryškiu jų dekoru, drožiniais ir, 
žinoma, senaisiais žvejų laiveliais. Nidoje yra išlikusios 
ir senosios kapinaitės su savitais antkapiais - krikštais 
(jie būdavo statomi ne galvūgalyje, bet ties kojomis). 
Žvejų buities ekspoziciją galime apžiūrėti autentiško- 
je, 1900 m. statytoje žvejo sodyboje. Verta aplankyti 
T. Mano kultūros centrą, esantį senajame rašytojo va- 
sarnamyje ir XIX a. veikusį Hermano Blodės viešbutį, 
kuriame lankydavosi žymūs dailininkai. 


Nidos prieplauka 

Nidos pakrantėje yra įsikūręs keleivinis jūros uos- 
tas, kuriame stovi prisišvartavusios privačios ir vandens 
turizmui skirtos jachtos, siūlančios įvairius pažintinius 
ar pramoginius maršrutus. Norėdami paplaukioti Kur- 
šių marių vandenimis, galėsime pasidžiaugti ne tik 
banguojančiomis mariomis ar vėjo pučiamomis bu- 
rėmis, bet ir ypatingu Kuršių nerijos kraštovaizdžiu. 

Jachtomis siūloma keliauti įvairiais maršrutais ir nuo 
marių išvysti didžiąsias kopų grandines, gražiąsias Ne- 
ringos gyvenvietes, Lietuvos Veneciją - Mingės kaimą, 
aplankyti Ventės ragą ar nuplaukti iki Klaipėdos. 


Nidoje švyturys stovi nuo 1953 m., nors jo pirmta- 
kas buvo pastatytas 1874 m., tačiau susprogdintas per 
Antrąjį pasaulinį karą. Ant 51,4 m aukščio Urbo kalno 
stovintis statinys - 29,3 m aukščio, jį pasiekti galima 
dar ir dabar išlikusiais laipteliais, kurių kadaise buvo 
net 200. Sutemus ir naktį šis švyturys siunčia baltos 
šviesos signalus į jūrą, kurie matyti 41 km spinduliu. 
Raudonai baltas Nidos švyturys skirtas įspėti jūroje 
plaukiojančius laivus, kad Nidoje uosto nėra (du trum- 
pi ir vienas ilgas blyksnis). Šis automatiškai veikiantis 
įrenginys įrašytas į jūrinius žemėlapius, specialias švy- 
turių knygas. 


Pusiau pustoma Parnidžio kopa - vienas unika- 
liausių ir populiariausių Kuršių nerijos objektų, stūk- 
santi prie Nidos vietovės. Jos aukštis - 52 metrai, nors 
anksčiau ji buvo 17 m aukštesnė. Nuo šios didžiausios 


Kuršių nerijos kopos įrengtos apžvalgos aikštelės atsi- 
veria vaizdas į vėjo pustomų didžiųjų kopų grandinę, 
Mirties slėnį, kuriame neišgyveno daug prancūzų karo 
belaisvių 1870-1872 m., žaliuojantį didįjį kopagūbrį, 
apaugusį pušimis, bei Kuršių marių vandenis. Įdomu 
tai, kad ši kopa yra „keliaujanti“ - nuolat pustoma ir 
slenkanti. Ant šios kopos 1995 m. buvo pastatytas apie 
13 m aukščio Saulės laikrodis (archit. R. Krištapavičius, 
skulpt. K. Pūdymas), o papėdėje - paminklas-kryžius 
skulptoriui Rimantui Dauginčiui atminti. 1999 m. ura- 
ganas „Anatolijus“ nugriovė dalį Saulės laikrodžio, ku- 
ris dabar atstatytas. 


Kuršių nerijoje, ties Nida, galima išvysti ir įdo- 
mų gamtos objektą - marių mergelio atodangą. 2-3 m 
aukščio atodanga susidariusi dėl milžiniško smėlio 
spaudimo, kuris į paviršių išstūmė mergelio sluoks- 
nius. Ji — ties Parnidžio kopa, toje vietoje, kur kopa 
statmenai leidžiasi į Kuršių marias. Pakrantėje galime 
išvysti marių mergelio - uolienų (cemento) gabaliu- 
kų, todėl pati pakrantė atrodo tarsi akmenuota, o ne 
smėlėta. Ši uoliena ne kartą pasitarnavusi sodinant 
smėlynuose medžius. 





Mergelio atodanga ties Nida 

Pradėkime kelionę po vieną mažiausių ir įdo- 
miausių Lietuvoje - Kretingos rajono savivaldybę. 
Šiaurės vakarine rajono savivaldybės riba teka Šven- 
tosios upė, o rytiniu pakraščiu vingiuoja viena gra- 

žiausių Žemaitijos upių - Minija. Vaizdingas ir platus 
Minijos intako Salanto slėnis su įspūdingomis kilpo- 
mis suraizgyta upės vaga. Čia įkurtas Salantų regio- 
ninis parkas €B, apimantis ir dalį Minijos pakrančių. 
Regioniniame parke galime pasivaikščioti specialiai 
turistams įrengtuose takuose. 

Pasigrožėję unikaliais regioninio parko rieduly- 
nais, sraunių upių, ledynų išraižytu kraštovaizdžiu, 
užsukime ir į Salantų miestą, paskelbtą urbanistikos 
paminklu. Čia akį traukia dvi puošmenos: Salantų 
Švč. Mergelės Marijos Ėmimo į dangų bažnyčia 
ir koplytėlė ant Gaidžio kalno 8. Apžiūrėkime abi 
šventoves iš arčiau ir iš Salantų keliaukime į netoliese 
esančią Orvidų sodybą. Kairėje 169 greitkelio (Plun- 
gė-Skuodas) pusėje, Gargždelėje, įsikūrusi Orvidų so- 
dyba 3 - išskirtinis, įvairiausio dydžio ir formos akme- 
nų, skulptūrų pilnas kampelis. 

Pasivaikščioję sodyboje grįžkime pro Salantus į 
226 kelią ir važiuokime Kretingos kryptimi. Nutolus 
nuo Salantų 10 km atvyksime į Nasrėnų kaimą, ku- 

riame gimė ir užaugo žymus Lietuvos vyskupas, vi- 
suomenės veikėjas ir rašytojas Motiejus Valančius 
Sustokime šio didžio žmogaus gimtoje sodyboje ir ne- 
praleiskime progos plačiau susipažinti su M. Valan- 
čiaus gyvenimu ir veikla. 

Iš Nasrėnų traukime Kartenos miestelio 1 link, 
kuris nutolęs apie 10 km. Miestelis įsikūręs vaizdingame 
Minijos slėnyje, kiekvieną lankytoją sužavės savo kraš- 
tovaizdžiu, atskleis Lietuvos istorijos verpetus, kuriuos 
Kartenos miestelis mena nuo 1523 m., pakvies apžiū- 
rėti XVIII a. smuklę W4. Nuo Kartenos pasukę į rytus, 
už maždaug 3 km, kairiojoje kelio Palanga-Šiauliai pu- 
sėje, Žadeikių kaime, pamatysime įsikūrusią dvaro so- 
dybą t». Tvarkingas dvarelis, uoliai prižiūrimas pavel- 
dėtojų, puošia Kretingos kraštą ir jo svečiams mena 
apie čia gyvenusius didikus. Netoliese baudžiauninkų 
pasodinto ąžuolyno medžiai moja galingomis šakomis, 
o dvaro tvenkinyje žiedus krauna lelijos. 





Salantų Švč. Mergelės Marijos Ėmimo į dangų bažnyčia 

Kretingos dvaro rūmai su oranžerija 


1992 m. įkurtas Salantų regioninis parkas, 
siekiantis išsaugoti ir puoselėti vakarinio Žemai- 
tijos krašto Minijos, Salantų, Erlos upių senuosius 
slėnius, jų kraštovaizdį, čia gyvuojančią augaliją 
bei gyvūniją, kultūros paveldo objektus. Svarbiau- 
si gamtos objektai - tai prieš 26 tūkst. metų slin- 
kusių ledynų pasekmė - susiformavę riedulynai, 
unikali kraštovaizdžio dalis. Didžiausias jų - 79 ha 
Šauklių riedulynas (Skuodo r. sav.), čia veši vieni 
didžiausių Lietuvoje kadagynų (platesnį aprašy- 
mą rasite 425 p. „Skuodo kraštas“). Atkeliavę į šį 
parką, galime stebėti čia gyvenančius paukščius, 
iš kurių ypatingiausi — baltieji gandrai. Taip pat 
pasigrožėsime čia stūksančiais piliakalniais, seno- 
siomis žemdirbystės vietomis, išvysime alkavietes 
ir pilkapynus. Salantų regioniniame parke įrengti 
esančiuose draustiniuose lankytojams skirti marš- 
rutai, nes vieniems po saugomas gamtos teritorijas 
vaikščioti draudžiama. 

www.salanturp.lt 


Salantuose 1630 m. dvarininkas Mikalojus 
Pasamovskis pastatė bažnyčią. Kai ši bažnytėlė su- 
nyko, 1724 m. didikai Vainos ir Oginskiai pastatė 
antrą medinę bažnyčią. 1906-1911 m. Salantuose 
pagal architekto Karlo Eduardo Strandmano pro- 
jektą iškilo mūrinė bažnyčia. Puošnus kulto pas- 
tatas yra vienas gražiausių neogotikinių šventovių 

Lietuvoje. Bažnyčioje yra penkių altorių ansamblis, 
gausu šventųjų skulptūrų. Švč. Mergelės Marijos su 
Kūdikiu paveikslas, puošęs pirmosios Salantų baž- 
nyčios altorių, buvo nutapytas XVII a., Švč. Merge- 
lės Sopulingosios paveikslas sukurtas XIX a. 


Gaidžio koplyčia 

Salantuose, ant Gaidžio kalno, stovi koplyčia, 
iškilusi 1927 metais. Šalia šio kalno rasta ir degintų 
pilkapynų, kurie datuojami I tūkst. pr. Kr. Gaidžio 
kalno koplyčia - Salantų puošmena - medinėmis 
langinėmis, grakščiu, į dangų besistiebiančiu bokš- 
tu. Apie kalną pasakojamos legendos - esą sutemus 
žmonės ant šios kalvos girdėdavę giedantį gaidį, o 
pastačius koplyčią, giedojimas liovęsis. Raudonų 
plytų mūrinėje koplyčioje kraštietis Vilius Orvidas 
1988 m. įrengė altorių su skulptūrine grupe. 


Orvidų sodyba 

Salantus garsina ir netoliese esanti skulpto- 
riaus Kazimiero Orvido sodyba, kuria dabar rū- 
pinasi Palmyra ir Liudvikas Beniušiai. K. Orvidas 
kartu su savo sūnumis sodyboje kaupė įdomios 
formos akmenis ir medžius, iš kurių vėliau sukūrė 
daug įspūdingų skulptūrų. Ši sodyba-muziejus po 
atviru dangumi stebina ypatingais eksponatais — 
šaknimis į viršų pastatytais senoliais ąžuolais, ant 
aukštų kelmų ir kaladžių užkeltomis skulptūromis 
ar akmenimis ir kt. Vaikščiodami sodybos takais, 
surasime Prometėjo skulptūrą, didelį varpą, akme- 
nines piramides ir didelių riedulių terasas, ant 
kurių galima užsiropšti ir patiems. Kuriant šį neį- 
prastą muziejų, susiformavo taisyklingo trikampio 
forma, rėminanti visą sodybą. Mirus skulptoriui 
K. Orvidui, sodyba rūpinosi jo sūnus vienuolis Ka- 
zimieras, pasivadinęs Viliumi. 1992 m. mirus pran- 
ciškonų vienuoliui Viliui Orvidui, ši vieta neprara- 
do žavesio - ir dabar čia lankosi nemažai turistų. 
(D www.muziejai.lt/Kretinga/orvydu muziejus.htm 

Gaidžio koplyčia Salantuose 


Nuo Kartenos traukime į pagrindinį kelionės 
tašką - Kretingą €2, esančią už 16 km į vakarus. Kiek 
įvertinimų sulaukia šis miestelis: ir gražiausias, ir įdo- 
miausias, ir seniausias Vakarų Lietuvoje. Ir tikrai ver- 
tas visų pagyrimų. Kretingą puošia Viešpaties Apreiš- 
kimo Švč. Mergelei Marijai bažnyčia (0 (Vilniaus g. 2). 
Užsukime pasigrožėti gotikos ir renesanso stilių 
šventove ir toliau traukime į išskirtinę miesto vietą — 
dvarą (0. Čia įsikūręs muziejus, kuriame susipažinsi- 
me su dvaro, buvusios Kretingos diduomenės gyveni- 
mu. Prie dvaro rūmų įrengta įspūdinga oranžerija (B, 
kuri ir šiandien džiugina lankytojus. Jei po šios kelio- 
nės nuvargome ar ištroškome, tai oranžerijoje įsikūru- 
siame restorane galime atsigaivinti ir paskanauti dvaro 
virtuvės patiekalų. 

Atsikvėpę galime traukti kitu Kretingos apylin- 
kių maršrutu arba sukti Gargždų link ir aplankyti 
dar vieną dvarą - Jokūbavo dvaro sodybą (B. Išvykę 
iš Kretingos pietryčių kryptimi, įsukime į 216 kelią. 
Už 10 km atvyksime į dvarą, kuriame ūkininkavo 
sius pastatus apsilankykime ir Jokūbavo Aleksandro 
Stulginskio mokykloje įsikūrusiame kraštotyros mu- 
ziejuje (B. Čia susipažinsime su krašto istorija, žymių 
žmonių gyvenimais. * 

NASRĖNAI 
63 Motiejaus Valančiaus sodyba 


Nasrėnų kaime stovi Motiejaus Valančiaus 
(1801-1875) sodyba, kurioje jis gimė ir praleido vai- 
kystės metus. M. Valančius - Žemaičių vyskupas, 
rašytojas, blaivybės sąjūdžio organizatorius, padėjęs 
pamatus ir lietuviškai prozai. Nuo 1901 m. jo gimti- 
nės vieta buvo pradėta tvarkyti - iš pradžių buvusi tik 
viena XVIII a. pab. statyta klėtelė, kuriai buvo atkurta 
autentiška išvaizda. 1969 m. sodyboje buvo atidary- 
tas M. Valančiaus muziejus, kuriame galime išvysti ne 
tik rašytojo veikalų, asmeninių daiktų, nuotraukų, bet 
ir senovinį šeimininkės svirnelį, kamarą ir grūdinę. 
Švietėjo gimtinės vietą žymi ir garsiosios „Palangos 
Juzės“ skulptūra, kurią 1972 m. sukūrė Vytautas Ma- 
joras. Taip pat 1985 m. pagal senąjį pavyzdį atkurtas 
stogastulpis su vėtrunge. Kitoje muziejaus pusėje ža- 
liuoja 200 ąžuoliukų M. Valančiaus ąžuolynas, pradė- 
tas sodinti 1995 m. 

(D www.nasrenai.lt 


KARTENA 


03 Kartenos miestelis 

Kartenos miestelis yra įsikūręs plačiame Minijos 
upės slėnyje. XVI a. minimas Kartenos dvaras, iš kurio 
ir išaugo pats miestelis. Vėliau Kartena gavo privilegiją 
rengti turgų, o pats miestelis suklestėjo XVIII-XIX a. 
valdant Nagurskiams - vietovė buvo grafystės centru. 
XX a. pr. Kartenoje pradėjo veikti gana daug įstaigų: 
paštas, vaistinė, pradžios mokykla ir kt. 

Kartena yra įsikūrusi viename vaizdingiausių Že- 
maitijos regioninių parkų (Salantų), o Minijos slėniai 
ir pakrantės dar ir dabar žavi menininkus ir dailinin- 
kus, įamžinančius Kartenos krašto peizažus. Miestelį 
puošia ir apie 1875 m. statyta medinė Švč. Mergelės 
Marijos Ėmimo į dangų bažnyčia, apylinkėse stūkso 
keturi piliakalniai. 


Kartenos smuklė 


Kartenos smuklė - kultūros paveldo objektas. Me- 
dinė Kartenos smuklė statyta XVIII a., tarpukariu buvo 
perstatyta. Dabar ši senoji smuklė - vienas iš Kretingos 
rajono pažintinių objektų. 


ŽADEIKIAI 
63 Žadeikių dvaro sodyba 


Žadeikių kaime, ties Palties upeliuku, galime išvys- 
ti buvusį Žadeikių dvarą. Pradžioje jis buvo Kretingos 
dvaro palivarkas. 1846 m. dvarą įsigijo Zubovai, o nuo 


Kretingos miestas ir apylinkės 





Žadeikių dvaro gyvenamasis namas 


1891 m. sodyba priklausė grafams Tiškevičiams. Grafų 
Zubovų valdymo laikais dvare iškilo ūkiniai pastatai, ša- 
lia Minijos buvo įkurtas ąžuolynas. Rūmai išaugo valdant 
Tiškevičiams. 1924 m. dvaras buvo išparceliuotas, visos 
buvusios žemės pavadintos Žadeikių kaimu. 1939 m. 
dvarą iš valstybės nupirko agronomas Jonas Raudonis, 
kuris sodyboje įkūrė pavyzdinį ūkį - buvo naudojama 
moderniausia to meto technika. Jo žmonos Sofijos dėka 
dvaras tapo vietovės kultūros centru, jame buvo renka- 
masi per svarbiausias šventes. Sovietmečiu Raudonių 
šeima buvo ištremta, o dvare veikė kolūkio centras, vė- 
liau - ūkinė ir gamybinė bazė. 1992 m. Raudonių gimi- 
nės palikuonis Gediminas Raudonis susigrąžino dvarą. 
Žadeikių dvaras paskelbtas kultūros paveldo objektu, yra 
išlikęs palivarko fundacinis akmuo, kumetynas, daržinė, 
ledainė ir kiti pastatai, o tolėliau matyti buvusio ąžuoly- 
no fragmentai (dabar jis vadinamas Daigų mišku). 


KRETINGA 


62 Kretingos miestas 

Kretinga - garsių žmonių, žymios istorijos ir gra- 
žios gamtos Vakarų Žemaitijos kraštas, pirmą kartą ra- 
šytiniuose šaltiniuose paminėtas 1253 m. (čia stovėjusi 
Kretingos pilis). Nuo XVI a. vietovėje minimas dvaras. 
1609 m. grafas Jonas Karolis Chodkevičius suteikė vie- 
tovei Magdeburgo teises, herbą ir Karolštato (Karolio 
miestas) pavadinimą. Vietovė pradėjo augti ir plėstis, 
tam įtakos turėjo ir XVII a. čia atsikėlę pranciškonai. 
Bėgant amžiams miestas patyrė daug nelaimių: švedų 
antpuolių metu buvo nuniokotas, daug gyventojų gy- 
vybių nusinešė 1709-1711 m. maro epidemija, vėliau 
Kretinga buvo nusiaubta gaisro. Po 1795 m. neteko 
Magdeburgo teisių ir tapo provincijos miesteliu. 

1788 m. valdant Vilniaus vyskupui Ignotui Masals- 
kiui miestas atsigavo. XX a. pr. pradėjo kurtis krautuvė- 
lės, žydų dirbtuvės, pastatyta geležinkelio stotis. Antro- 
jo pasaulinio karo metais miestas vėl buvo nuniokotas. 

Apsilankę Kretingos senamiestyje išvysite evange- 
likų reformatų bažnytėlę, 1938 m. statytą Žemės ūkio 
pastatą (archit. M. Songaila), kurio vidų puošia Petro 
Kalpoko tapyti pano. Senojoje miesto dalyje išlikę žydų 
prekybos namų. 

Senosiose Kretingos kapinėse stovi dvaro savi- 
ninkų Tiškevičių šeimos neogotikinė koplyčia (ar- 
chit. K. E. Strandmanas, 1983). Čia palaidoti žymūs 
pranciškonai kunigai, Tiškevičių giminės mirusieji, čia 
ilsisi ir Lietuvos kariuomenės Brigados generolo Vlado 
Nagevičiaus palaikai. Miesto kapinėse palaidotas vie- 
nas žymiausių krašto šviesuolių - pranciškonų vienuo- 
lis, vaistininkas Jurgis Ambraziejus Pabrėža. Kapą žymi 
koplytėlė su angelų skulptūromis. 


Pirmoji bažnyčia Kretingoje kartu su pranciško- 
nų vienuolynu iškilo 1602 metais. Kretingos dvaro 
savininkų Chodkevičių iniciatyva. Bėgant metams 





Kretingos Viešpaties Apreiškimo Švč. Mergelei 
Marijai bažnyčia 

Chodkevičių šeimos sarkofagai bažnyčios kriptoje 


bažnyčios ir vienuolyno kompleksas buvo ne kartą 
atnaujintas, 1672 m. jį padidino Vilniaus vaivada Ka- 
zimieras Jonas Sapiega. Dabartinę išvaizdą Viešpaties 
Apreiškimo Švč. Mergelei Marijai bažnyčia įgavo po 
rekonstrukcijos 1908 m. (pagal architekto Slavomi- 
ro Odžvolskio projektą). Aukštu, grakščiu bokštu į 
dangų kylanti Kretingos šventovė - gotikos ir rene- 
sanso stilių sakralinis pastatas. Jame saugomi septyni 
altoriai, iš kurių didžiajame puikuojasi skulptūrinė 
Nukryžiavimo grupė. Šoniniame barokinio stiliaus 
altoriuje kabo stebuklingu laikomas XVIII a. Šv. An- 
tano paveikslas su laiminančiu Kūdikėliu. Kretingos 
bažnyčią taip pat puošia renesansinio dekoro elemen- 
tais ornamentuotos durys, XVII a. medinė sakykla, 
puošnūs suolai su atkaltėmis, o bažnyčios kriptoje il- 
sisi fundatorių Chodkevičių palaikai. Priešais bažny- 
čią stovi vienuoliui pranciškonui Jurgiui Ambraziejui 
Pabrėžai sukurtas paminklas (skulpt. A. Bosas, 1993). 
Būrius žmonių kasmet birželio mėnesį sutraukia gar- 
sieji Šv. Antano atlaidai. 


Kretingos miesto pasididžiavimas - šiaurinėje 
vietovės dalyje stovintis dvaras, žinomas nuo XVI a. 
Kretingos dvaro sodyba turėjo daug žymių savinin- 
kų - čia šeimininkavo Kęsgailos, didikai Chodkevičiai, 
Sapiegos, Masalskiai, Zubovai, nuo 1784 m. iki pat 
1940 m. dvaras priklausė garsiesiems Tiškevičiams. 

Dvaro parkas - vienas gražiausių angliškojo tipo 
parkų krašte. Jame žaliavo liepų ir kaštonų alėjos, buvo 
įrengti fontanai, tvenkiniai, aplinką puošė krioklys, gė- 
lynai, krūmai, skulptūros, o viduryje puikavosi altana. 
38,5 ha dvaro parkas buvo pramintas Vasaros sodu, 
pasakojama, kad jame lankiusis net Rusijos impera- 
torė Jekaterina II. XIX a. Tiškevičių rezidencija turėjo 
didžiausią Europoje privatų žiemos sodą, 0 rūmuose 


Kretingos miestas ir apylinkės 


buvo įrengta turtinga biblioteka, reprezentacinės salės, 
Tiškevičių giminės portretų galerija ir koplyčia-mau- 
zoliejus. Rūmus puošė žymių dailininkų paveikslai, 
prabangūs baldai, gobelenai. Dvaro malūne 1878 m. 
įrengta pirmoji Lietuvoje hidroelektrinė, 1882 m. — 
ir pirmoji telefono linija, jungusi Kretingą, Rietavą 
tw Plungę. Kretingos dvaras — vienas iš nedaugelio 
Lietuvoje, išsaugojęs beveik visą pastatų kompleksą 
(25 objektus) ir parką, nuo 1992 m. čia įsikūręs Kre- 
tingos muziejus. 

(D www.kretingosmuziejus.lt 


Kretingos oranžerija 


XIX a. Kretingos dvaro savininkų didikų Tiške- 
vičių iniciatyva prie rūmų buvo pristatyta įspūdinga 
stiklinė oranžerija su privačiu žiemos sodu. Viename 
svarbiausių dvaro akcentų buvo auginami bananme- 
džiai, apelsinmedžiai, citrinmedžiai, sienas puošė ko- 
ralai ir vijokliai, buvo įrengtas krioklys, iš kurio van- 
duo nubėgdavo į tvenkinėlius. Juose plaukiojo žuvys, 
šalia tryško fontanai. 1940 m. rūmuose buvo įrengtas 
rusų karininkų bendrabutis ir karo ligoninė, oranžeri- 
joje - valgykla. Žiemos sodo augalai išmesti, o meno 
vertybės išgrobstytos. 1972-1984 m. rūmai valstybės 
lėšomis restauruoti: atstatytas vakarinis ir rytinis kor- 
pusas, oranžerija, pradėta atkurti parką. 

2005 m. Kretingos dvaro sodyba paskelbta kultū- 
ros paveldo objektu. Įspūdingame žiemos sode galime 
išvysti rečiausių egzotinių augalų iš Indijos, Brazilijos 
atogrąžų miškų, Afrikos, Meksikos dykumų ir Indo- 
nezijos. 640 kv. m. ploto oranžerija - mėgstama ke- 
liautojų vieta. 

(D www.kretingosmuziejus.lt/apie-mus/ziemos-sodas 


Buvęs Kretingos dvaro malūnas ir pirmoji Lietuvoje hidroelektrinė 


JOKUBAVAS 


Jokūbavo dvarvietė 

Kretingos rajono savivaldybės pietinėje dalyje įsi- 
kūręs Jokūbavo kaimas, vardą gavęs nuo vietovės dvari- 
ninko Jokūbo Nagurskio. Jokūbavo dvaras buvo įkurtas 
apie 1776-1779 m. XIX a. dvarą įsigijęs Konstantinas 
Parčiauskas įkūrė savo rezidenciją. Buvo įsteigtas Žir- 
gynas, plėtojamas ūkis. 1927 m. dvarą nusipirko Lietu- 
vos prezidentas Aleksandras Stulginskis. A. Stulginskis 
dvare įkūrė pavyzdinį ūkį, diegė naujas technologijas. 
Antrojo pasaulinio karo metu abu dvaro šeimininkai 
Stulginskiai buvo ištremti, dvaro pastatas nugriautas. 
Išlikę tik buvusios sodybos ūkiniai pastatai. Dvaro so- 
dyba yra kultūros paveldo objektas. 

Buvusio dvaro rūmų vietoje, dvaro parke, 1991 m. 
pastatytas A. Stulginskio paminklas. Apie 3 m aukščio 
rausvo akmens paminkle iškaltas prezidento bareljefas 
(skulpt. M. Narbutas, archit. E. Giedrimas). 


Aleksandro Stulginskio mokyklos 
kraštotyros muziejus 


Jokūbavo Aleksandro Stulginskio pagrindinėje 
mokykloje muziejus pradėtas kurti 1989 m. Apsilan- 
kę mokyklos muziejuje, išvysime Lietuvos prezidento 
A. Stulginskio asmeninius daiktus: laikrodį, skrybėlę, 
arbatinuką, lėkštes. Susipažinsime su Jokūbavo krašto 
istorija, etnografiniais buities rakandais ir įrankiais. 
Čia saugomas ir 1923 m. atvirlaiškis su prezidento 
himnu, kuriam žodžius parašė Aleksandras Chalickis. 
Muziejus saugo ir puoselėja krašto tradicijas, užrašinė- 
ja senolių pasakojimus, atsiminimus, renka tautosaką, 
informaciją apie krašto politinius kalinius, tremtinius. 

Kretingos apylinkės: pro Darbėnus 

Vakarinė Kretingos krašto dalis vilioja lankyto- 
jus savo istorija ir pramogomis. Pradėkime kelionę 
nuo Rūdaičių €8. Čia žmonės gyveno I a. - tą liudija 
stūksantis piliakalnis ir radiniai. Pasižvalgę nuo Rū- 
daičių piliakalnio aplankykime už 5 km esančius Ži- 

bininkus. Čia įsikūręs HBH pramogų kompleksas 63, 
garsus ne tik Kretingos krašte, bet ir visoje Lietuvoje. 
Paragaukime čia gaminamo alaus, gal sumanysime ir 
HBH kavinėje pasmaguriauti Lietuvos kulinarinio pa- 
veldo patiekalų. 

Pasidžiaugę HBH pramogomis traukime toliau į 
vakarus. Už maždaug 7 km - Lazdininkai 68. Aplan- 
kykime šį senąjį kaimą, patyrinėkime netoliese prie 
kelio Darbėnai-Šventoji esantį vėjo malūną £8. Suki- 
me prie šalia esančio tvenkinio. Čia poilsiauti renka- 
si gyventojai, sustoja pro šalį vykstantys keliautojai. 
Aplankykime ir mes šį tvenkinį, užsukime į netoliese 
įrengtą japoniško stiliaus sodą-parką „Madzuchai“ 8. 

Nuo Lazdininkų traukime į už 4 km esančius Dar- 
bėnus (3. Anksčiau dideliais turgumis garsėjęs mieste- 
lis yra išsaugojęs grafų Tiškevičių statytą Šv. apaštalų 
Petro ir Povilo bažnyčią, koplyčią, XX a. pr. radialinį 
gatvių planą ir XIX a. pab. - XX a. pr. medinius name- 
lius. Darbėnų miestelis didžiuojasi čia išlikusia dvar- 
viete €2. O prie Darbos upės stovi kultūros paveldo 
objektas - vandens malūnas 63. 

Už 7 km nuo Darbėnų įsikūrusi Laukžemė. Visai 
netoli Lietuvos-Latvijos pasienio įsikūrusiame mies- 
telyje aplankykime Šv. apaštalo Andriejaus bažny- 
čią EB, pasigrožėkime joje išlikusiomis vertybėmis. 
Netoliese esančiame Laukžemės dvare išlikę dvaro rū- 
mai (0, rūsys, svirnas dar iki šiol mena besikeisdavu- 
sius dvaro savininkus. 

Paskutinį kelionės tašką - Senosios Įpilties pilia- 
kalnius (80 - pasieksime vykdami Latvijos pasieniu į 
šiaurės rytus. Istorinėse Lietuvos vietose apžiūrėkime 
I tūkst. - XIII a. piliakalnius, pasivaikščiokime vieto- 
mis, kuriose jau I-V a. kūrėsi pirmosios gyvenvietės. 
O esant geram orui, piliakalnio viršūnėje kelionę vai- 
nikuokime užkandžiaudami gamtoje, grožėdamiesi 
vaizdais nuo piliakalnių. » 


Laukžemės panorama 





Kretingos apylinkės: pro Darbėnus 


Kretingos apylinkės: pro Darbėnus 

Vakarinė Kretingos krašto dalis vilioja lankyto- 
jus savo istorija ir pramogomis. Pradėkime kelionę 
nuo Rūdaičių €8. Čia žmonės gyveno I a. - tą liudija 
stūksantis piliakalnis ir radiniai. Pasižvalgę nuo Rū- 
daičių piliakalnio aplankykime už 5 km esančius Ži- 

bininkus. Čia įsikūręs HBH pramogų kompleksas £2, 
garsus ne tik Kretingos krašte, bet ir visoje Lietuvoje. 
Paragaukime čia gaminamo alaus, gal sumanysime ir 
HBH kavinėje pasmaguriauti Lietuvos kulinarinio pa- 
veldo patiekalų. 

Pasidžiaugę HBH pramogomis traukime toliau į 
vakarus. Už maždaug 7 km - Lazdininkai 68. Aplan- 
kykime šį senąjį kaimą, patyrinėkime netoliese prie 
kelio Darbėnai-Šventoji esantį vėjo malūną £8. Suki- 
me prie šalia esančio tvenkinio. Čia poilsiauti renka- 
si gyventojai, sustoja pro šalį vykstantys keliautojai. 
Aplankykime ir mes šį tvenkinį, užsukime į netoliese 
įrengtą japoniško stiliaus sodą-parką „Madzuchai“ 6. 

Nuo Lazdininkų traukime į už 4 km esančius Dar- 
bėnus (3. Anksčiau dideliais turgumis garsėjęs mieste- 
lis yra išsaugojęs grafų Tiškevičių statytą Šv. apaštalų 
Petro ir Povilo bažnyčią, koplyčią, XX a. pr. radialinį 
gatvių planą ir XIX a. pab. - XX a. pr. medinius name- 
lius. Darbėnų miestelis didžiuojasi čia išlikusia dvar- 
viete 8. O prie Darbos upės stovi kultūros paveldo 
objektas - vandens malūnas €3. 

Už 7 km nuo Darbėnų įsikūrusi Laukžemė. Visai 
netoli Lietuvos-Latvijos pasienio įsikūrusiame mies- 
telyje aplankykime Šv. apaštalo Andriejaus bažny- 
čią EB, pasigrožėkime joje išlikusiomis vertybėmis. 
Netoliese esančiame Laukžemės dvare išlikę dvaro rū- 
mai (0, rūsys, svirnas dar iki šiol mena besikeisdavu- 
sius dvaro savininkus. 

Paskutinį kelionės tašką — Senosios Įpilties pilia- 
kalnius W - pasieksime vykdami Latvijos pasieniu į 
šiaurės rytus. Istorinėse Lietuvos vietose apžiūrėkime 
I tūkst. - XIII a. piliakalnius, pasivaikščiokime vieto- 
mis, kuriose jau I-V a. kūrėsi pirmosios gyvenvietės. 
O esant geram orui, piliakalnio viršūnėje kelionę vai- 
nikuokime užkandžiaudami gamtoje, grožėdamiesi 
vaizdais nuo piliakalnių. = 


Laukžemės panorama 





Kretingos apylinkės: pro Darbėnus 





HBH pramogų kompleksas 


Tarp Kretingos ir Palangos yra įsikūrę Rūdaičiai, 
garsėjantys čia stūksančiu piliakalniu. 1940 m. ties Rū- 
daičiais buvo pradėta tiesti Molotovo linija - gynybi- 
niai įtvirtinimai, turėję saugoti sovietų okupuotas te- 
ritorijas. Rūdaičiai žymūs ir netoliese esančiu 15 vėjo 
jėgainių parku. Užtvenkus Žibos upę, kaime susidarė 
tvenkinys - dabar švenčių metu mėgstama vietinių gy- 
ventojų susibūrimo vieta. 


Žibininkų vietovė - tikras lankytojų traukos 
centras, nes čia įsikūrusi HBH alaus darykla ir pramo- 
gų kompleksas. Nuo 1995 m. veikiantis poilsio kom- 
pleksas žavi jaukumu, gražios gamtos apsuptimi, čia 
gaminamu alumi, gira ir „Rados virtuvės“ patiekalais, 
kuriems suteiktas Lietuvos kulinarinio paveldo ženk- 
las. Per visą laikotarpį alaus darykla tapo viena žino- 
miausių pajūrio krašto vietų, kurios neaplenkia dau- 
gelis poilsiautojų, keliaujančių ilsėtis prie jūros. Šalia 
komplekso, miškelyje, įkurtas skulptūrų parkas, nuo- 
tykių parkas „Lūšies kelias, galime pajodinėti žirgais, 
pažaisti dažasvydį, krepšinį, aplankyti žvėrinčių. 

www.hbh.lt 


Kretingos apylinkės: pro Darbėnus 


Nutolęs nuo Darbėnų apie 4 km Lazdininkų kai- 
mas - vienas seniausių pajūrio krašto kaimų. Senojoje 
kaimo dalyje išlikusios etnografinės sodybos, iš kurių 
dvi - XVIII-XIX a., jos paskelbtos kultūros paveldo 
objektais. Prie kelio Darbėnai-Šventoji stovinčią pir- 
mąją sodybą sudaro troba ir klėtis, o antrąją, esančią 
netoliese, - namas, svirnas ir tvartas su daržine. 


Netoli Lazdininkų, prie kelio Darbėnai-Šventoji, 
stovi neseniai restauruotas keturių sparnų vėjo ma- 
lūnas. Aštuonbraunis kepurinis malūnas - kultūros 
paveldo objektas. Jo aukštis — apie 14,5 m. Į šią vietą 
medinis vėjo malūnas buvo atkeltas ūkininko Švatelio 
iniciatyva 1902 m. iš Padvarių vietovės. 1925 m. statinį 
nusipirko Jurgis Končius, o po Antrojo pasaulinio karo 
pastatas atiteko kolūkiui. Iki 1961 m. malūnas naudojo 
vėjo jėgą ir tik vėliau jame buvo įrengta elektra; veikė 
iki 1984 metų. Dabar vėjo malūnas priklauso J. Kon- 
čiaus dukrai, jį puošia naujieji 12 m ilgio sparnai, at- 
kurti senųjų pavyzdžiu. 


Lazdininkų kaimo šiaurinėje dalyje telkšo didžiau- 
sias Kretingos krašte Lazdininkų tvenkinys. Jo plotas — 

apie 113 ha. Už 2 km nuo Darbėnų esantis tvenkinys 
susidarė patvenkus Darbos upę. Vandens telkinys su- 
pamas Šventosios ir Mažučių miškų. Vaizdingos tven- 
kinio pakrantės - mėgstama poilsiautojų vieta, žiemą 
čia vyksta poledinės žūklės varžybos. Netoliese įreng- 
tas ir privatus japoniško stiliaus sodas-parkas „Madzu- 
chai“, kuriame auga didžiulė japoniškų augalų kolekci- 
ja, specialiai įrengtas akmenų sodas, pastatyti arbatos 
nameliai, įrengti tvenkiniai su tilteliais ir kaskadomis. 


DARBĖNAI 
03 Miestelio senoji dalis 


Darbėnų kaimas ir dvaras pirmą kartą paminė- 
ti XVI amžiuje. 1701 m. Darbėnai gavo teises rengti 
turgus ir prekymečius. Kasmetiniai turgūs sutraukda- 
vo daug pirklių, miestelis išaugo ir suklestėjo. 1838— 
1842 m. Darbėnuose pastatyta dabartinė Šv. apaštalų 
Petro ir Pauliaus bažnyčia, kurią fundavo grafai Tiške- 
vičiai. Šalia šventovės stovi XIX a. pr. medinė varpinė. 
Miestelis paskelbtas urbanistikos paminklu, siekiant 
išsaugoti XX a. pr. radialinį gatvių planą, XIX a. pab. — 
XX a. pr. statytus medinius namelius. 





Darbėnų Šv. apaštalų Petro ir Pauliaus bažnyčia 


Darbėnų dvarvietė 


Nuo XIX a. Darbėnų dvaras priklausė grafams Tiš- 
kevičiams. Čia 1864 m. gimė Aleksandras Tiškevičius, 
vėliau rūpinęsis Kretingos dvaru ir bažnyčia. XX a. pr. 
dvare veikė pradžios mokykla. Darbėnų dvaro sody- 
ba paskelbta kultūros paveldo objektu, išlikę mediniai 
dvaro rūmai, rūsiai, svirnas ir parko dalis. 


63 Darbėnų vandens malūnas 

Prie Darbos upės 1820 m. Palangos dvaro admi- 
nistratoriaus A. Boguslovskio iniciatyva buvo pastaty- 
tas vandens malūnas, vėliau priklausęs Tiškevičiams, 

Kretingos apylinkės: pro Darbėnus 


vokiečiui Vagneriui, P. Vainorui. Įdomu tai, kad tar- 
pukario metais šis įrenginys buvo varomas elektra. 
Dviejų galų mūriniame, lauko akmenų statinyje veikė 
ir malūnas, ir buvo gyvenamosios patalpos; į šias dalis 
Gaškų šeima, ne tik malusi grūdus, bet ir tiekusi elek- 
trą visam miesteliui. Po 1990 m. malūnas dar kurį laiką 
veikė, dabar paskelbtas kultūros paveldo objektu. 


LAUKŽEMĖ 





Laukžemės Šv. apaštalo Andriejaus bažnyčios vidus 


OB šv. apaštalo Andriejaus bažnyčia 

Motiejus Valančius rašė, kad 1639 m. Laukžemė- 
je buvusi koplyčia be jokio turto. 1754 m. Laukžemės 
dvaro savininkas baronas Karolis Mirbackas fundavo 
naują bažnyčią. 

Dabartinė įdomių formų Šv. apaštalo Andriejaus 
bažnyčia buvo pastatyta 1850 m. Tai medinė eklektinių 
formų šventovė, kurią 1857 m. konsekravo švietėjas, 
rašytojas, Žemaičių vyskupas Motiejus Valančius. Ša- 
lia bažnyčios 1864 m. iškilo ir medinė varpinė, kurioje 
pakabintas 1740 m. varinis varpas. Laukžemės bažny- 
čia su varpine yra kultūros paveldo objektas. Šventovė- 
je saugoma vertinga Švč. Mergelės Marijos skulptūra, 
liaudies dailės kūrinys „Marija Škaplierinė“, XX a. pr. 
vitražai „Bėgimas iš Egipto“ ir „Jonas Evangelistas“, 
varpinėje kabantis varpas - taip pat paskelbti kultūros 
paveldo objektais. 


Kretingos apylinkės: pro Darbėnus 


€0 Laukžemės dvaras 


Nuo XVI a. žinoma Laukžemės dvaro sodyba 
buvo ūkinė Darbėnų dvaro dalis. XVII a. dvaras tapo 
savarankišku vienetu ir atiteko didikams Sapiegoms. 
XVIII-XVIII a. dvaras turėjo daug savininkų: čia šei- 
mininkavo Palangos seniūnijos valdytojai, baronas 
Mirbachas, baronas fon Štempelis (1902 m. pastatęs 
dvaro rūmus), prelatas Konstantinas Olšauskas, dakta- 
ras Ipolitas Stonkus. XIX a. iškilo grūdų sandėlis („ma- 
gazinas“), raudono mūro fachverko stiliaus svirnas, 
šalia dvaro rūmų tebestovintys iki šių dienų. Antrojo 
pasaulinio karo metais dvaras buvo nacionalizuotas, 
jame įsikūrė kolūkis, vėliau mokykla. Nuo 2007 m. dva- 
ras priklauso privačiam asmeniui, restauruojamas. 


SENOJI ĮPILTIS 
(0) Senosios Įpilties piliakalniai 


Senoji Įpiltis - pasienyje su Latvija esantis Kretin- 
gos krašto kaimas, supamas kelio Darbėnai-Skuodas, 





Senosios Įpilties piliakalnis 


Kretingos apylinkės: pro Darbėnus 


Rūdaičiai-Žibininkai-Lazdininkai-Darbėnai-Laukžemė-Senoji Įpiltis 





tekančio Įpilties upelio ir Vidgirių miško. Prie Senosios 
Įpilties stūkso keletas kultūros paveldo objektais pa- 
skelbtų piliakalnių. Arčiausiai Senosios Įpilties kaimo 
(už 500 m) stūkso Įpilties piliakalnis, žymiausias Kre- 
tingos krašte. Prie jo jau I-V a. kūrėsi pirmosios gyven- 
vietės. Livonijos ordino raštuose 1253 m. minima ant 
piliakalnio stovėjusi pilis, kurią 1262 m. puolė Ordinas. 
Kasinėjimų metu buvo atrasti ir savotiški įvažiuojamie- 
ji pilies vartai, rasta geležies, žalvario, keramikos dirbi- 
nių. 300 m į šiaurės rytus nuo Įpilties piliakalnio stūkso 
Senosios Įpilties antrasis piliakalnis, vadinamas Karių 
(Maro) kapeliais. I tūkst. datuojamas piliakalnis skalau- 
jamas Įpilties upelio. Senajame Įpilties kaime taip pat 
išlikęs ir Karių (Marių) kapeliais vadinamas kapinynas 
(XV-XIX a.). Trečiasis - Senosios Įpilties pirmasis pi- 
liakalnis (Karo kalnas) - datuojamas I tūkst. - XIII a. 
Jis 2,1 km nutolęs nuo Senosios Įpilties centro, prie 
Šventosios upės (arčiausiai pasienio su Latvija). Me- 
džiais apaugęs piliakalnis turi trikampės formos aikš- 
telę, pylimą ir priešpilį. 

Skuodo kraštas — senoji kuršių žemė, garsėjanti 
išlikusiomis alkavietėmis, aukuro akmenimis, pilka- 
pynais ir piliakalniais. Apuolės piliakalnis buvo ap- 
gyvendintas pirmaisias metais po Kr., todėl ne veltui 
žinomas kaip seniausia Lietuvos gyvenvietė. Lietuvos 
šiaurės vakarinėje dalyje, Žemaitijoje, plytinti vieto- 
vė ribojasi su Latvijos valstybe, o rajono savivaldybės 
centras (Skuodo miestas) - pačiame Lietuvos-Latvijos 
pasienyje. Skuodo apylinkės saugo ir didikų atminimą: 
beveik visas kraštas nuo seniausių laikų priklausė didi- 
kams Chodkevičiams ir Sapiegoms. 

Kelionę po Skuodo kraštą pradėkime nuo Akmenų 
sostine vadinamo miestelio - Mosėdžio - apylinkių. Bet 

prieš tai, užsukime į „Šauklių tundrą“ €B. 3 km į pietva- 
karius nuo Mosėdžio (1 km į prietryčius nuo Šauklių), 
nutolęs riedulynas-kadagynas nestokoja turistų dėmesio. 
Tai draustinis, kuriame saugomas išskirtinis kraštovaiz- 
dis su ledyno atneštais rieduliais ir augančiais kadagiais. 

Mosėdžio miestelis įsikūręs prie 169 kelio, šalia ty- 
vuliuoja Mosėdžio tvenkinys, teka Bartuvos upė, įkur- 
tas Salantų regioninis parkas. Vietovę garsina unikalių 
akmenų kolekcijos, kurias galima išvysti respublikinia- 
me Vaclovo Into akmenų muziejuje 3 (Salantų g. 2). Sa- 
koma, kad Mosėdis ir akmenys jau tapę neatsiejama vie- 
nas kito dalimi. Per miestelį vingiuoja 3,5 km pažintinis 
pėsčiųjų takas E3. Juo keliaudami nepaklysime - teisin- 
gu keliu lydi rodyklės. Takas, prasidedantis prie akmenų 
muziejaus, supažindina su miestelio įžymybėmis ir bai- 
giasi prie Mosėdžio piliakalnio. 

169 keliu pasiekiamas Skuodo miestas, esantis 
už maždaug 11 km. Dabartinis miestas - buvusi grafystė. 
Bartuvos upės krante įsikūrusiam Skuodui 1572 m. buvo 
suteiktos Kulmo miesto teisės, o Magdeburgo teisės - 
1645 m. Čia šurmuliuodavo turgūs, mugės, buvo nuties- 
ta geležinkelio linija, veikė malūnas, kino teatras, žymus 
batų fabrikas. Senoji miesto dalis, už upės prie dvaro, ap- 
imanti turgaus aikštę, - urbanistikos paminklas. 

Prie Bartuvos upės, Šiaulių g. 3, stovi buvę Skuo- 
do dvaro rūmai €3, kuriuose 1918 m. buvo įkurta pir- 
moji Skuodo gimnazija, vėliau - muzikos mokykla. 
Nuo 1992 m. dvaro pastatuose veikia Skuodo krašto 
muziejus ir laikraščio redakcija. Nuo dvaro driekiasi 

Skuodo kraštas 


ir parkas, Kęstučio Subačiaus paverstas miesto parku. 
Čia įrengtas ir „Sveikatingumo takas“ 8, kurį puošia 
tilteliai, želdiniai, skulptūros. Pereikime į kitą Bartuvos 
pusę Gedimino g. ir iš Vytauto g. pasukę į dešinę pa- 
sieksime Skuodo rajono savivaldybės pastatą (Vytau- 
to g. 13). Šalia stovi Skuodo miesto įkūrėjo Jono Chod- 
kevičiaus paminklas 

Nuo Skuodo vykime rytų kryptimi, 170 keliu Apuo- 
lės link. Šiame kaime yra žymusis Apuolės piliakalnis 48, 
garsėjantis kuršių ir vikingų kova prie piliakalnio, pilimi, 
stovėjusia ant piliakalnio, anksčiausiai paminėta Lietu- 
vos vietose rašytiniuose šaltiniuose. Užlipkime į šį pilia- 
kalnį ir pajuskime praėjusių laikotarpių dvasią. 

Aplankę Apuolės piliakalnį grįžkime į 170 kelią ir 
vykime toliau rytų kryptimi - Kalnėnų kaimo link. Čia 
Izidorius Navidanskas įkūrė parką 4:9. Jaukus Žemaičių 
botanikos parkas vilioja poilsiautojus augalų įvairove, 
septyniais tvenkiniais, poilsiavietėmis. Atsikvėpę gamtos 
oazėje vykime į Ylakius. 

Ylakių miestelis pasiekiamas važiuojant 170 keliu. 
Ylakiuose išlikęs senasis gatvelių tinklas, aikštė, pasta- 
tai €J. Driekiasi ir senieji keliai į Barstyčius, Židikus ir kt. 
Miestelio centre (Židikų g. 1) puikuojasi kultūros pavel- 
do objektu paskelbta Viešpaties Apreiškimo Švč. Merge- 
lei Marijai bažnyčia UV, kapinėse - neogotikinė raudonų 
plytų koplyčia. Kita šventovė - Ylakių evangelinė baptis- 
tų bažnyčia W - S. Dariaus ir S. Girėno g. 38. Miestelio 


Skuodo kraštas 

Vaclovo Into sodyboje 


Netoli Mosėdžio įkurtas 82 ha ploto Šauklių 
geomorfologinis draustinis - „Šauklių tundra“. 
Jame saugomas Lietuvos poledynmečio tundrai 
artimas kraštovaizdis su 0,3-3 m skersmens riedu- 
liais. Prieš 12-13 tūkst. metų, slenkant ledynams, 
šie rieduliai buvo atvilkti iš Skandinavijos ir Bal- 
tijos jūros dugno. Draustinyje auga ir per 120 au- 
galų rūšių, išskirtiniausi - 6 m aukščio kadagiai, 
čia gyvuoja ir Skuodo regione gausiausia tetervinų 
populiacija. Pažinti „Šauklių tundros“ riedulyną- 
kadagyną galima keliaujant pažintiniu taku. 


Vaclovas Intas - Mosėdžio Garbės pilietis, gy- 
dytojas, nuo 1957 m. vadovavęs Mosėdžio ligoni- 
nei. Tuo metu jis ir pradėjo rinkti akmenis iš visų 
Lietuvos kampelių. Šie unikalūs rieduliai buvo per- 
kelti į Bartuvos upės slėnį, o 1979 m. įkurtas ir res- 
publikinis unikalių akmenų muziejus. Apsilankę 
parke, išvysime lauke stūksančius uolienų riedulius 
iš Skandinavijos, Baltijos jūros, Hoglando salų du- 
gno, dabar jų - apie 200. Didžiausias riedulys sveria 
apie 50 tonų, mažiausias - vos porą gramų. Muzie- 
jus saugo ir pagonybės laikų aukurus - įdomiuo- 

Mosėdis 


sius dubenėtuosius akmenis. Prie Bartuvos upės 
užtvankos stovi 1975 m. restauruotas malūnas, ku- 
riame irgi įkurta uolienų ekspocizija. Taip pat šia- 
me muziejuje po atviru dangumi galime pasigrožė- 
ti gausybe augalų, kurių čia - net per 130 rūšių. Tai 
vertinga dendrologinė kolekcija. 
www.akmenumuziejus.lt 


Mosėdžio pėsčiųjų takas prasideda prie Bartu- 
vos užtvankos, senojo malūno ir unikalių akmenų 
muziejaus, kuris garsina Mosėdį visoje Lietuvoje. 
Tolėliau - savo didinguosius bokštus į dangų ke- 
lianti Šv. arkangelo Mykolo bažnyčia, kurioje nuo 
1895 m. (trejus metus) kunigavo Jonas Tumas- 
Vaižgantas. Pėsčiųjų takas tęsiasi ir aplink miestelio 
tvenkinį, kuris keliautojus kviečia atsipūsti, pailsėti 
pakrantėje įrengtoje poilsiavietėje, pasigėrėti at- 
siveriančiu Mosėdžio piliakalnio vaizdu. Pėsčiųjų 
takas veda ir į senąjį kalną, kurį skalauja Bartuvos 
upelis. Šis piliakalnis, menantis I tūkstantmetį, 
10-11 m aukščio, su ovalia aikštele. 


Buvusiame Skuodo dvare įsikūrusi Skuodo 
rajono laikraščio „Mūsų žodis“ redakcija ir Skuo- 
do krašto muziejus. Buvusią dvaro didybę mena 
išlikę mūriniai baltuojantys rūmai ir buvusiame 
parke augančios liepos, dabar besijungiančios ir 

skverelyje stovi lietuvių visuomenės veikėjo dr. Jono Ba- 
sanavičiaus biustas 

3706 keliu pravažiavę Ylakių tvenkinį judėkime 
į rajono savivaldybės pietinę dalį. Už 12 km pasiekę 
Laumių botaninį-zoologinį draustinį žinokime - mes 
jau netoli tos vietos, kur stūkso didžiausias Lietuvoje 
akmuo t! Prieš 13-14 tūkst. metų ledynų atvilktas rie- 
dulys dydžiu lenkia ir Anykščių Puntuką (šis - antroje 
vietoje). Akmuo guli ties Puokės gyvenviete, apie 3 km 
nutolęs nuo Barstyčių miestelio, todėl vadinamas ir Puo- 
kės, ir Barstyčių vardu. Plačiame lauke esantį akmenį iš 
vienos pusės supa medžių masyvas, šalia įrengta poilsia- 
vietė su suoliukais, takeliais ir pavėsine. Šalia Barstyčių 
akmens atsikvėpkime po įspūdžių kupinos kelionės. a 





J. Basanavičiaus paminklas Ylakiuose (aut. A. Kazlauskas) 


Skuodo kraštas 





Skuodo krašto muziejaus ekspozicija 


su miesto parku. Nuo 1568 m. dvaras priklausė Chod- 
kevičiams, vėliau tapo didikų Sapiegų nuosavybe. Po 
1831 m. dvaras iš Sapiegų buvo atimtas, nes šie palaikė 
sukilimus ir rėmė patį pasipriešinimą. Tuo metu dvaras 
prarado savo funkcijas - buvo paverstas kareivinėmis, 
ne kartą perstatytas. Dvaro sodyba yra kultūros pavel- 
do objektas. 

(D www.muziejai.lt/skuodas/Skuodo muziejus.htm 


6 „Sveikatingumo takas“ 


Skuodo miesto gyventojai didžiuojasi nuo 1968 m. 
įkurtu miesto (Jaunimo) parku, kuriam pradžią davė 
ir buvusio didikų dvaro parkas. Iš dvaro išlikusių par- 
ko fragmentų sukurti miesto parką buvo Kęstučio Su- 
bačiaus mintis, jis su visų miestiečių pagalba apsodino 
parką 8 tūkst. medelių, krūmų, sutvarkė aplinką, taip pat 


Skuodo miesto parkas 


išsaugojo ir nuo dvaro parko besidriekiančią liepų alė- 
ją. Miesto parkas — tikra puošmena, kuri žavi ir trimis 
tiltais, iš kurių išsiskiria vienas — judantis, vadinamasis 
„beždžionių“ tiltas. Įdomiausia parko dalis - rytine da- 
limi einantis pasivaikščiojimo takas, pavadintas „Sveika- 
tingumo taku“. Šiame take puikuojasi liaudies meistrų 
(kraštiečio P. Brazausko ir kt.) išdrožtos medinės skulp- 
tūros, sukurtos menininkų plenero metu. Parkas pasi- 
puošęs per 20 skulptūrų, šalia vilnija ir Bartuvos upė. 





03 Paminklas Jonui Chodkevičiui 


2003 m. paminklą grafui Jonui Chodkevičiui su- 
kūrė skulptorius Marius Grušas ir architektas Adomas 
Skiezgilis. Paminkle iškalta J. Chodkevičiaus pavardė ir 
miesto įkūrimo metai, pavaizduotas šio žymaus didiko 
atvaizdas ir jaunuolio figūra, pučianti ragą. J. Chodke- 
vičius rėmė reformacijos sąjūdį, Skuode fundavo evan- 
gelikų reformatų bažnyčią, prisidėjo ir prie Vilniaus 
jėzuitų kolegijos įsteigimo. 


APUOLĖ 
Apuolės piliakalnis 


Piliakalnis yra Luobos ir Brukio upių santakoje. Jo 
šlaitai upelio pusėje statūs, 9-10 m aukščio. Ant pilia- 
kalnio esanti aikštelė - netaisyklingo keturkampio for- 
mos. Iš visų pusių aikštelė buvo apjuosta pylimu, kuris 
geriausiai išliko rytinėje ir vakarinėje pusėse. Piliakal- 





Skuodo kraštas 

nis apaugęs retais lapuočiais medžiais. Į rytus ir pietus 
nuo piliakalnio, 6 ha plote, buvo gyvenvietė. Į šiaurę 
300 m nuo Luobos, dešiniajame krante, yra II-XIII a. 
senkapis. Apuolės piliakalnis rašytiniuose šaltiniuo- 
se minimas nuo IX a., kitos Lietuvos vietovės - nuo 
XIII-XIV a. Apuolės piliakalnyje stovėjusią pilį 853 m. 
puolė švedų vikingai. Kuršiai gynėsi 8 dienas, tačiau 
įvertinę savo pajėgas buvo priversti sudaryti taiką, su- 
mokėti po pusę svaro sidabru nuo kiekvieno žmogaus 
ir duoti 30 įkaitų. Pilis liko neužimta. Vėliau Apuolė 
minima 1253 m. 


Privatus 57 ha ploto Izidoriaus Navidansko par- 
kas - ypatingas Žemaičių botanikos sodas. Čia auga 
per 30 vietinių ir apie 90 atvežtinių augalų rūšių: kėniai, 
pocūgės, bukai, kaštainiai ir kt. Baltais ir kvapiais žie- 
dais pražysta Japonijos magnolija. Parko tvenkiniuose 
gausu žuvų, galima išvysti ir paukščių; įkurtos poilsia- 
vietės parko lankytojams. Parką įkūrė I. Navidanskas, 
pirmuosius medelius pasodinęs, būdamas 16 metų. 
Vėliau parką vis labiau plėtė, medelius parsiveždavo 
iš Europos. 1986 m. botanikos parkas paskelbtas res- 
publikinės reikšmės gamtos objektu. 


Izidoriaus Navidansko parkas 

Ylakių kaimas pirmą kartą paminėtas XVI a. 
Manoma, kad šioje vietoje arba netoliese gyvavo Ba- 
reikių kaimas, kuriam sunykus išaugo Ylakių mies- 
telis. Ylakiai - urbanistikos paminklas, išsaugojęs 
senąsias gatveles, kurios susiformavo XVI-XVIII a., 
taip pat XIX a. miesto aikštę, kartu su į ją subėgan- 
čiomis keturiomis gatvėmis. Senojoje dalyje saugomi 
ir XX a. pr. statyti mediniai bei mūriniai nameliai su 
stiklinėmis verandomis ir išraiškingais erkeriais. 


Ylakiuose pirmoji bažnyčia iškilo 1640 m., o 
Aleksandro Sapiegos iniciatyva vietoj jos 1701 m. 
buvo pastatyta kryžiaus formos medinė bažnyčia, 
kurioje buvo pavaizduoti visi apaštalai, 1785 m. ji 
perstatyta. Šventovėje kunigavusius Aleksandrą Mi- 
liauską ir Matą Veitą caro valdžia už 1863 m. suki- 
limo rėmimą ištrėmė iš Lietuvos. Dabartinė mūrinė 
bažnyčia pastatyta 1892 m. Įspūdingoje Viešpaties 
Apreiškimo Švč. Mergelei Marijai bažnyčios archi- 
tektūroje dera neoromaninis ir neogotikinis stiliai, 
eklektikos detalės bei du gražūs bokštai, užbaigiami 

Ylakių Viešpaties Apreiškimo Švč. Mergelei Marijai bažnyčia 


smailėmis. Ylakių bažnyčioje saugomi ir trys medi- 
niai suolai, pagaminti XVIII a., galėję stovėti seno- 
joje bažnyčioje. 


Ylakių miestelyje stovi ir antroji šventovė - Ylakių 
evangelinė baptistų bažnyčia. Aplink bažnyčią susibū- 
rusi baptistų bendruomenė - viena seniausių Lietuvo- 
je, įsikūrusių dar 1905 m. Evangelinė baptistų bažnyčia 
pirmiausia iškilo 1931 m. greta esančiame Stripinių 
kaime, 0 tų pačių metų žiemą persikėlė į Ylakius. Įdo- 
mu tai, kad sekmadieniais pamaldos vyksta latviškai su 
vertimu į lietuvių kalbą. 


Lietuvių visuomenės veikėjo dr. Jono Basanavi- 
čiaus paminklinis biustas (aut. A. Kazlauskas) puikuo- 
jasi Ylakių miestelio skverelyje, apsuptas gyvatvorės, 
gėlynų, obelų ir dekoratyvinių vazų. Paminklas čia 
pastatytas 1938 m. minint Lietuvos nepriklausomybę 
ir pagerbiant šį iškilų valstybės veikėją. Ant laiptuo- 
to postamento užkeltas biustas, vaizduojantis mąslaus 
žvilgsnio dr. J. Basanavičių. 


Skuodo kraštas 


Žemaitijos pasididžiavimas — didžiausias akmuo 
mūsų šalyje. Riedulio ilgis - 13,4 m, o aukštis - 3,6 m. 
Apie 680 tonų sveriantis riedulys 1958 m. buvo atkastas 
iš žemės, nes kyšojo tik maža jo dalis. Sausame lauke gu- 
lintis Barstyčių akmuo - laivo formos, įrašytas į Lietuvos 
rekordų knygą ir paskelbtas geologiniu gamtos objektu. 
Nors legendos pasakoja, kad šis akmuo - tai didžiulio 
akmens, kurį užsirūstinęs Perkūnas metęs į žemę, dalis, 
tačiau tyrėjai nustatė, kad prieš milijonus metų susifor- 
mavęs riedulys buvo atvilktas iš Skandinavijos ledyno. 


Barstyčių akmuo 

Vykime aplankyti gintariniame Lietuvos pajūry- 
je įsikūrusių garsiųjų kurortų — Palangos ir Šventosios. 
Kartu pabuvosime ir Pajūrio regioniniame parke, kuris 
driekiasi nuo Klaipėdos uostamiesčio iki pat Palangos. 
Pasidžiaugsime viena gražiausių ir turtingiausių mūsų 
šalies vietų - pajūriu, Baltijos jūros vandenų mūša, vėjo 
nešamomis kopomis, baltu pakrantės smėliu, į jūrą be- 
sileidžiančia saule ir į tolumas atsiveriančiu horizontu. 
Paieškosime gintaro, kurio ir šiandien po audros galime 
rasti jūros pakrantėje, išgirsime legendų apie gintarinius 
Jūratės ir Kastyčio rūmus, nugrimzdusius jūroje, ir pail- 
sėsime vandens ir gamtos apsuptyje. 

Mūsų kelionė prasideda nuo Šaipių kaimo prie Pla- 
zės ežero 6B, kuris tyvuliuoja nutolęs nuo Karklės gyven- 
vietės apie 2 km. Netoliese, už 1 km, įsikūręs ir Šaipių 
kaimas. Ežeras yra Plazės gamtiniame rezervate, Pajūrio 
regioniniame parke, todėl pasiekiamas tik vienu rezerva- 
te įrengtu dviračių taku, pritaikytu ir pėstiesiems. Atsi- 
pūskime poilsio aikštelėje ir pasigrožėkime už kelių šim- 
tų metrų ošiančia Baltijos jūra. Plazės ežeras tyvuliuoja 
arčiausiai Baltijos jūros. 

Toliau iš Šaipių judėkime Palangos link ir prie 
2253 kelio pasieksime Nemirsetą - vieną seniausių pa- 
jūrio gyvenviečių. Jos kopos stūksojo pačiame pasienyje 
su Prūsijos valstybe, vėliau driekėsi pasienio ruožas su 
Vokietija ir Rusijos imperija E3, spaudos draudimo lai- 
kotarpiu per sieną buvo gabenami lietuviški leidiniai. 
Apžiūrėkime ir senąjį kurhauzo pastatą E3, stovintį Klai- 
pėdos pl. 6A, taip pat vienaaukštį, raudonų plytų laivų 
gelbėjimo stoties pastatą, stovintį Klaipėdos pl. 1C. 

Dabar galime keliauti ir į Palangos centrą, kuriame 
vasaromis dieną ir naktį verda gyvenimas, šurmuliuoja 
tūkstančiai Lietuvos ir užsienio poilsiautojų, koncertuo- 
ja daugelis Lietuvos atlikėjų. Pelnytai vasaros pramogų 
sostine vadinama Palanga jau nuo XIX a. pradėjo garsėti 
kaip vienas svarbiausių šalies kurortų. Grafų Tiškevi- 
čių valdymo laikais iškilusiose vilose ir vasarnamiuose 
XX a. ilsėdavosi žymiausi šalies žmonės, net ir Lietuvos 
prezidentai Antanas Smetona, Aleksandras Stulginskis, 
atvykdavo poilsiautojų iš Prancūzijos, Vokietijos. 

Iš Klaipėdos pl. pasieksime Vytauto gatvę, kur ties 
susikirtimu su S. Dariaus ir S. Girėno gatve mus pasi- 
tiks Palangos parko vartai. Palikime automobilį ir pa- 
sivaikščiokime vienoje gražiausių Palangos vietų, kuri 
žavi ryškiaspalviais rožynais, tvenkiniais, stilingais til- 
teliais ir, žinoma, Gintaro muziejumi €3. Baltuojantys 
muziejaus rūmai - tai buvusi Tiškevičių rezidencija, 
kurioje galime išvysti atkurtus grafų kambarius, jų pra- 
dėtą kaupti gintaro kolekciją, pasiklausyti rūmų terasą 
koncertų metu užliejančių muzikos garsų. Užkopkime 
ir ant dvaro parko 8 teritorijoje esančio Birutės kal- 


Palanga ir apylinkės 


nelio 48. Išvysime, kaip per kalvą apaugusius medžius 
smelkiasi saulės spinduliai, išgirsime ilgesingą jūros 
ošimą, tarsi pasakojantį legendą apie vaidilutę Birutę ir 
jos mylimą kunigaikštį Kęstutį. 

Šalia Birutės kalno galime pamatyti ir išlikusį, nors 
apleistą, Antrojo pasaulinio karo metų bunkerį 

Pasivaikščiokime nuo Birutės kalno besidriekiančia 
Meilės alėja. Jos pabaigoje prieisime taką, vedantį į Bal- 
tijos jūrą ir Palangos tiltą X - kurorto pasididžiavimą, 
kurį aplankyti - kiekvieno poilsiautojo pareiga. Ši vieta 
jau tapo įvairių koncertų ir festivalių po atviru dangumi 
vieta. Ant tilto vakarėjant skubama ne tik palydėti saulės, 
bet ir prieš išvažiuodami jūrai tarti - iki pasimatymo! 

Prie Palangos Švč. Mergelės Marijos Ėmimo į dan- 
gų bažnyčios mus pasitinka Palangos simbolis - svar- 
biausia miesto gatvė - J. Basanavičiaus t2, besidriekianti 
nuo Palangos tilto iki pat Vytauto gatvės. Čia verda ku- 
rorto gyvenimas: nuolat skamba muzika, įsikūrę resto- 
ranai ir kavinės, šurmuliuoja vasarotojai, gatvių artistai, 
todėl šiltuoju metų laiku atrodo, kad ši gatvė niekuo- 
met nemiega! Eidami J. Basanavičiaus gatve pasigro- 
žėkime prie Rąžės upelio išsidėsčiusių stilingų vilų 
architektūra, įmantriu dekoru. Senųjų vasarnamių 
yra ir Birutės alėjoje, kuri kerta J. Basanavičiaus gatvę. 
Gatvių sankirtoje stovi įspūdingos vilos „Jūros akis“ 
(J. Basanavičiaus g. 33/Birutės al. 32), „Anapilis“ (J. Ba- 

Palangos tiltas 


Tarp Karklės ir Šaipių kaimų tyvuliuoja Plazės 
ežeras, priklausantis Plazės gamtiniam rezervatui, 
Pajūrio regioniniam parkui. Nuo šio ežero pakran- 
tės galime išvysti vos už poros šimtų metrų ban- 
guojančią Baltijos jūrą. Tai nedidelis ežerėlis, kurio 
kranto linija visai neilga - apie 1 km. Paukščių mi- 
gracijos metu ežero pakrantėje įrengtame paukščių 
stebėjimo namelyje galima išvysti daug giesminin- 
kų - gulbių, kryklių, ančių, pilkųjų gervių. Šie pa- 
jūrio paukščiai ypač saugomi čia įkurto rezervato. 
Plazės ežerą galime pasiekti tik vienu, per rezervatą 
einančiu taku, kuris pritaikytas ir dviratininkams. 
Šis ežerėlis įeina į Pajūrio dviračių maršruto trasą. 


Nemirseta - viena seniausių pajūrio vietovių, 
minima nuo XV a. Dabar tai - Palangos miesto da- 
lis, įsikūrusi pačiuose pietuose. Nuo seno ši vietovė 
buvo žinoma kaip pasienio punktas, todėl čia atsi- 
rado smuklė, pašto stotis. XIX a. Nemirseta tapo 
tikru kurortu, ėmė kilti vilos, viešbutis-kurhauzas, 
jūros pakrantėje ošė pušynas. Įdomu tai, kad Ne- 

mirsetos kopose ėjo pasienio ruožas su Prūsija, o 
vėliau - su Vokietijos ir Rusijos imperijos sienomis. 
Stulpai žymėdavo valstybių ribas (vienas iš stulpų 
buvo panaudotas statant paminklą dėl Klaipėdos 
krašto kovojusiems žmonėms). Nemirseta buvo 
svarbus lietuviškos spaudos gabenimo punktas, 
nors istorikai teigia, kad kontrabanda vykdavusi 
ir kitomis prekėmis - alkoholiu, tabaku. Klaipė- 
dos krašto okupaciją mena fachverko architektūros 
fragmentai, laivų gelbėjimo stotis (kultūros pavel- 
do objektas). Sovietmečiu Nemirsetoje buvo įkur- 
tas kariuomenės poligonas, iš kurio išliko Karinių 
oro pajėgų paieškos ir gelbėjimo postas. 


Kurhauzas 


Vienas svarbiausių pastatų Nemirsetoje - kur- 
hauzas - menantis Nemirsetos, kaip klestinčio 
kurorto laikus. Kurhauzas kaip viešbutis-smuklė 
iškilo XIX a. pab., prie kelio iš Klaipėdos į Palangą. 
Jis priklausė Karnauskių giminei. Dabartinio kur- 
hauzo vietoje XV a. stovėjusi smuklė buvo svarbus 
kontrabandos tinklo tarp Lietuvos ir Vokietijos 
punktas. Senojoje smuklėje susirinkę kontrabandi- 
ninkai sudarinėdavo sutartis, spręsdavo prekių ga- 
benimo maršrutus, spaudos draudimo laikotarpiu 
per čia būdavo gabenami lietuviški leidiniai. Vieš- 
butis-kurhauzas sovietmečiu buvo rekonstruotas, 
dabar šis pastatas - kultūros paveldo objektas. 


PALANGA 





Gintaro muziejus 


Gintaro muziejus 


Baltuojantys buvę grafų Tiškevičių dvaro 
rūmai - dabartinis Gintaro muziejus, stovintis 
įspūdingame Palangos botanikos parke. Feliksas 
(1870-1932) ir Antanina (1870-1952) Tiškevičiai 
savo rezidencijai pasirinko šalia jūros esančią vie- 
tą, vietinių vadintą Birutės mišku. Didingieji rūmai 

sanavičiaus g. 39/Birutės g. 34A), Birutės g. 34 ir 36 sto- 
vinčios „Romeo“ ir „Džuljeta“, stilinga Buršteino vila 
(Birutės g. 37) ir kt. 

Grįžkime į J. Basanavičiaus gatvę ir šiuo senuoju 
Tiškevičių bulvaru pasieksime Švč. Mergelės Marijos 
Ėmimo į dangų bažnyčią (0 (Vytauto g. 55). Raudonuo- 
jantis šventovės bokštas iškyla miesto panoramoje. Skir- 
kime keletą minučių šiai šventovei. 

Vytauto g. grįžkime iki automobilio. A13 keliu vy- 
kime į Šventąją, kuri yra už 14 km. Šventoji (B - senoji 
žvejų gyvenvietė, žavinti ramia Baltijos jūros pakrante, 
tekančia Šventosios upe, įdomiuoju „beždžionių“ til- 
tu, nuo kopų mojančiomis „Žvejų dukromis“ (skulpt. 
Z. Pranaitytė, 1982). Tai ramesnė poilsio vieta, vadina- 
ma šeimų kurortu. Pasimėgausime ramybe, ošiančiais 
pušynais, Šventosios miško taku (B, įrengtu pačiame 
Šventosios pakraštyje, senojoje Būtingėje. Take pastatyti 
informaciniai stendai, todėl ne tik pasivaikščiosime po 
mišką, bet ir sužinosime daug įdomaus: kokios dienos 
laukti, jei vakare žiogai negroja savo smuikeliais? O kaip 
iš gamtos reiškinių nuspręsti, kada geriausia eiti grybau- 
ti? Keliautojai gali pailsėti čia įrengtose poilsiavietėse su 
laužavietėmis, įrengtos supynės ir laipynės vaikams. 

A13 keliu judėkime toliau Latvijos link. Apie 7 km 
besidriekiančiu keliu dešinėje pusėje mus lydės Švento- 
sios miško vaizdai, o pačiame pasienyje su Latvija įsikū- 
rusi vietovė, garsėjanti naftos terminalu (2. Jis įrengtas 
Baltijos jūroje, o krante - administraciniai pasatatai ir 
technologiniai įrenginiai. O atvykę prie sienos išvysime 
dviejų valstybių riboženklius €8. Ties Būtinge baigiasi 
tiek mūsų kelionė, tiek ir mūsų šalies pajūrio ruožas. Jei 
pasiseks, jūroje prie plūduro pamatysime ir tanklaivį. = 


Palangoje įdomu ne tik vasarą. Viešbučiai ir SPA cen- 
trai veikia ištisus metus. Palangoje organizuojami tra- 
diciniai renginiai: vasarį — Stintų šventė, balandžio 
mėnesį — Jurginės, gegužę — kurorto šventė ir gatvės 
muzikos diena, rugsėjį — „1 000 stalų“ šventė. 


Tiltelis Palangos botanikos parke 

buvo pastatyti 1897 m. pagal vokiečių architekto Fran- 
co Švechteno (1841-1924) projektą, parkas buvo sufor- 
muotas taip pat panašiu metu. Palangos dvaro rūmų 
brėžiniai ir vidaus piešiniai buvo dingę iki 2006 m. Tais 
metais jie rasti personaliniame architekto fonde, Prūsi- 
jos kultūros paveldo Slaptajame valstybiniame archyve, 
Berlyne. Rūmų fasadus puošia išlikę kartušai su Tiške- 
vičių ir Koržbok-Lonckių herbais, bareljefinės dekora- 
cijos, vaizduojančios vazas su vaisiais ir lauro girlian- 
domis bei ąžuolų vainikais su strėlėmis ir deglais. Rasti 
dokumentai liudija, kad tuometiniai rūmai buvo aprū- 
pinti naujausiais techniniais įrengimais: kanalizacija, 
karštu ir šaltu vandeniu, centriniu šildymu, virtuve su 
liftu. Paskutinis Tiškevičių giminės palikuonis Alfredas 
Tiškevičius (1913-2008) mirė Varšuvoje, palaidotas 
Palangos kapinėse. 

Rūmuose gyvenę Tiškevičiai itin domėjosi ginta- 
ro kolekcionavimu, o pats muziejus dvaro patalpose 
ikurtas 1963 m. Bėgant metams, gintaro kolekcijos vis 
labiau augo, o iki 1970 m. muziejuje buvo apsilankę 
net milijonas žmonių. Gintaro muziejaus populiaru- 
mas neblėsta iki šiol - kasmet muziejus sulaukia dide- 
lio būrio lankytojų, norinčių pasigožėti net 4,5 tūkst. 
gintaro eksponatų. 

2011 m. vyko dvaro rūmų ir muziejaus rekons- 
trukcija, galime išvysti atkurtą senąjį rūmų interjerą, 
pasižvalgyti po didįjį saloną, grafienės buduarą, svetai- 
nę ar grafo kabinetą, išvysti Tiškevičių surinktų dailės 
kūrinių. Gintaro muziejus garsėja ir jo menėse bei tera- 
sose rengiamais koncertais, edukacinėmis programo- 
mis, įvairiomis parodomis. 

(D www.pgm.lt 


62 Palangos botanikos parkas 

Vienas gražiausių ir turtingiausių dvarų parkų - 
Palangos botanikos parkas, supantis Gintaro muziejų 
ir esantis Birutės miško teritorijoje. Tai viena lanko- 
miausių Palangos vietų, į kurią poilsiautojai užsuka pa- 
sigrožėti čia šiltuoju metu laiku pražystančiais gėlynais, 
trykštančiais fontanais, tvenkiniuose plaukiojančiomis 
gulbėmis, pasivaikščioti parko takais, stilingaisiais til- 
teliais. Parke gausu ir skulptūrų (svarbiausioji - Laimi- 
nančio Kristaus skulptūra priešais rūmus), o už buvusių 
dvaro rūmų puikuojasi rožynas. Šį įspūdingą peizažinį 
parką prie Tiškevičių dvaro rūmų įkūrė žymus prancū- 
zų architektas Eduardas Fransua Andrė su savo sūnumi 
XIX a. Parke išsaugotas senasis pušynas, Birutės kalnas, 
Žemaičių kalnelis su senaisiais kapais. Parkas laikomas 
vienu svarbiausių dendrologinių parkų, saugančių itin 
retas ir nykstančias augalų rūšis. 
(D www.pgm.lt 

Baltijos jūros panorama nuo Birutės kalno 


03 Birutės kalnas 

Šalia ošiančios Baltijos jūros stūkso neaukštas ka!- 
nelis — Birutės kalnas, esantis šventu laikytame Biru- 
tės miške, Palangos botanikos parke. Pasakojama, kad 
ant šio kalnelio vaidilutė Birutė kursčiusi šventąją ugnį 
dievui Perkūnui. Merginą sutikęs didysis kunigaikštis 
Kęstutis ir pamilęs. Tikima, kad šioje vietoje ilsisi ir Bi- 
rutės palaikai, 0 1506 m. stovėjusi ir Šv. Jurgio koply- 
tėlė. 1869 m. ant šios kalvelės iškilo nauja neogotikinė 
šventovė, pavadinta Birutės kalno koplyčia. Tyrinėtojai 
pasakoja, kad ant šio kalno galėjo būti stebimi saulės 
bei mėnulio judėjimai, braižomi kalendoriai, nes čia 
buvusioje pagoniškoje šventykloje randami alkos stul- 
pai. Dar ir dabar užlipę laiptais į šią kalvelę pamatysi- 
te senąją koplyčią, ją puošiančius Liudo Pociaus kur- 
tus vitražus. Papėdėje stovi Birutės skulptūra (skulpt. 
K. Petrikaitė-Tulienė, 1965). 


Kariniai bunkeriai 


1941 m. Palangos pajūryje paskubomis buvo pra- 
dėti ręsti kariniai bunkeriai, skirti Sovietų Sąjungos 
gynybai nuo vokiečių. Tai buvo dalis nuo pat Baltaru- 
sijos besitęsiančios karinių įtvirtinimų sistemos. Rau- 
donoji armija nespėjo užbaigti bunkerių, nes į Lietu- 
vos teritoriją įžygiavo Vokietijos kariuomenės daliniai. 
Šalia Birutės kalno yra išlikęs vienas iš bunkerių, šiuo 
metu apleistas. 


Karinis bunkeris Palangoje 

J. Basanavičiaus gatvė Palangoje 


8 Palangos tiltas 


1824 m. Palangos valdą su dar keliais dvarais nu- 
pirko grafas Mykolas Tiškevičius (1761-1839). Tiške- 
vičiai norėjo atgaivinti Palangos uostą, pastatė tiltą į 
jūrą, įsigijo garlaivį „Feniksas“, skirta žmonių ir prekių 
pervežimui. Uostą netrukus užpustė smėlis. XIX a. pab. 
grafai prisidėjo ir prie naujojo tilto statybos: kelių šimtų 
metrų ilgio tiltas buvo skirtas tik pasivaikščiojimams, 
ir lietingomis dienomis sutraukdavęs daug poilsiauto- 
jų - jo pradžioje buvo įrengtos pastogės nuo lietaus. Iki 
Palangos prieplaukos buvo nutiesti siaurojo geležin- 
kelio bėgiai, kuriais vasaros metu atvirais vežimėliais 
buvo vežiojami poilsiautojai. Prie tilto 1899 m. buvo 
suvaidintas ir pirmasis lietuviškas spektaklis „Amerika 
pirtyje“ (pjesę parašė broliai Antanas ir Juozas Vilku- 
taičiai, pasivadinę Keturakio slapyvardžiu). 1997 m. iš- 
kilo dabartinis Palangos simboliu vadinamas L formos 
tiltas į jūrą, rekonstruotas 2010 m. 


6 J. Basanavičiaus gatvė 


Vasaros sostine tituluojamoje Palangoje prie Vy- 
tauto ir Vasario 16-iosos gatvių susikirtimo galima 
išvysti pagrindinę kurorto gatvę, vadinamą J. Basana- 
vičiaus vardu. Beveik 500 m ilgio gatvė pasibaigia prie 
Baltijos jūros kranto, o čia jau galima išvysti Palangos 
tiltą. J. Basanavičiaus gatvė, kaip Palangos simbolis, 
miesto valdininkų jau vadinama paminklu, nuolat 
tvarkoma, gražinama ir saugoma. 

Palangos miestas suklestėjo grafų Tiškevičių val- 
dymo laikais, tuomet J. Basanavičiaus gatvė vadinosi 
Tiškevičių bulvaru. Tarpukariu Palangoje besilankiusio 
dr. Jono Basanavičiaus garbei ši gatvė pavadinta patriar- 
cho vardu. 2003-2005 m. gatvė buvo rekonstruota. 


€0 Kurorto vilos 

Palangoje yra išlikusių medinių vilų, būdingų Lie- 
tuvos pajūrio kurortams. Vilos pradėtos statyti grafų 
Tiškevičių valdymo laikais - tuo metu Palanga buvo 
vienas svarbiausių šalies kurortų. 1877 m. prie J. Basa- 
navičiaus ir Vytauto gatvių iškilo ir vienas vertingiau- 
sių kurorto pastatų - kurhauzas, buvęs kurorto centru: 
čia įsikūrė viešbutis, biliardinė, skaitykla, o vakarais 
poilsiautojai rinkdavosi žiūrėti filmų, pašokti. Vienas 
svarbiausių Tiškevičių vilų kvartalų susiformavo šalia 
J. Basanavičiaus gatvės — tai išraiškingų formų vilos, 
puoštos fachverko architektūros stiliumi: „Meilutė“, 
„Gražina, „Vilija“, pastatytos prie Rąžės upelio. Taip 
pat jų gausu Birutės alėjoje. Tarpukariu Palanga neo- 
fhicialiai buvo laikoma Lietuvos vasaros sostine, kurio- 
je lankydavosi Lietuvos prezidentai Antanas Smetona, 
Aleksandras Stulginskis, garsūs Lietuvos menininkai ir 
kultūros veikėjai. 


(0 švč. Mergelės Marijos Ėmimo 
į dangų bažnyčia 


Vienas svarbiausių Palangos miesto objektų yra 
raudonų plytų Švč. Mergelės Marijos Ėmimo į dangų 

bažnyčia, kurios bokšto smailė iškyla virš kurorte ža- 
liuojančių medžių. Pirmoji šventovė Palangos vieto- 
vėje stovėjusi apie 1540 m., o XVI a. ją pakeitė nauja, 
vėliau — ir trečioji. Naujoji (dabartinė) bažnyčia iškilo 
1898-1907 m. pagal Karlo Eduardo Strandmano pro- 
jektą. Nors bažnyčia pašventinta 1906 m., tačiau vidaus 
darbai truko dar keletą metų, o didysis altorius įrengtas 
tik tarpukariu (1927 m.). Neogotikinei Palangos bažny- 
čiai puošnumo suteikia ryškus išorės akcentas - rozetė, 
taip pat raudonų plytų mūras, trikampiai frontonai, ni- 
šose įkomponuoti laikrodžiai, smailiaarkiai langai. Vi- 
duje įrengti 1904 m. Tulūzos dirbtuvėje kurti altoriai, 
XVII a. Švč. Mergelės Marijos su Kūdikiu paveikslas, 
buvęs dar senojoje Palangos šventovėje, taip pat ir ke- 
letas kitų šventųjų paveikslų, vietinio meistro Andrie- 
jaus Liebaus kurti medžio dirbiniai. Palangos bažnyčia 
buvo restauruojama nuo 2007 metų. 2011 m. bažnyčia 
gavo ir vertingą dovaną - Šv. Roko sidabrinį relikvijo- 
rių, atgabentą iš Romos. 


ŠVENTOJI 


Šventosios kurortas 

XV-XVI a. Šventoji dėl prekybinio uosto ir geo- 
grafinės padėties buvo pranašesnė už Palangą ir kon- 
kuravo su Klaipėda. Iki pat XVII a. į Šventąją atvykdavę 
anglų, švedų, olandų laivai su prekėmis, jūros verslas 
buvo smarkiai vystomas ir plečiamas. 1701 m. uostas 
sugriautas, tarpukariu buvo vykdomi jo atstatymo dar- 
bai. 1973 m. Šventoji prijungta prie Palangos ir tapo 
Palangos kurorto dalimi. 

Šventosios kurortas kasmet sulaukia gausaus va- 
sarotojų būrio, kurie čia gali mėgautis ošiančiais pu- 
šynais, tyru oru, smėlėta jūros pakrante, paplaukioti 
baidarėmis, pajodinėti žirgais ar dviračiais specialiai 
įrengtu taku numinti iki Palangos. Šventojoje galime 
apsilankyti ir „Žemaičių alkos“ observatorijoje, kur ga- 
lime stebėti dangaus kūnų judėjimą ir saulėlydžius. 


Šventosios miško takas 
„Takas dideliems ir mažiems“ 


Pačiame Šventosios pakraštyje driekiasi poilsio 
takas („Takas dideliems ir mažiems“), kuris prasideda 
prie 1824 m. statytos Būtingės evangelikų liuteronų 
bažnyčios, perėjus lieptelį. Keliaujant šiuo miško taku 
nustebina įdomios medžio skulptūros, užrašytos sen- 
tencijos apie gamtą. Ant kabančių lentelių medžiuose 
užrašyti klausimai ir užuominos, galinčios nuvesti prie 
kitų gamtos objektų arba - į aklavietes. Originalusis 
miško takas suskirstytas į smulkesnius takus: „Ežiuko 
takelis“, kuriame patiems mažiausiems vingiuoja labi- 

rintas, „Ežio takas galvosūkių mėgėjams, „Misliu 4 
tas“ ir „Miško takas“. Pažintinis takas visuomet +++ 
kia džiaugsmingo mažųjų dėmesio. 


BŪTINGĖ 


Būtingės terminalas 

Būtingės vietovėje, pasienyje su Latvija, įreng's: 
vienintelis šalies naftos terminalas. Būtingės naftos +++ 
minalas pradėtas statyti po „Būtingės naftos“ įkūr:> 
1995 m. Nutiestas 91,5 km ilgio naftotiekis iki na“w+ 
perdirbimo įmonės Mažeikiuose, įrengti vamzdyn+ 
talpyklos. Viena pagrindinių terminalo dalių - +++“ 
vandens iškilęs ryškiai oranžinės spalvos plūduras, kur: 
kiti laivai privalo aplenkti 1-15 km spinduliu. Nafta + 
tanklaivio pumpuojama maždaug 40 valandų. Būtingės 
terminale įrengtos ir specialios modernios sistemos, 
apsaugančios gamtą nuo naftos išsiliejimo. Naftos ben- 
drovei „Orlen Lietuva“ priklausantis terminalas sėk- 
mingiausiais 2010 m. iškrovė daugiau nei 9 mln. tonų 
naftos, 0 2010 m. birželio 1 d. čia buvo aptarnautas ir 
800-asis naftą transportuojantis tanklaivis. 


CB Sienos su Latvija riboženkliai 

Būtingėje driekiasi ir Lietuvos-Latvijos pasienio 
ruožas, žymimas riboženkliais. Lietuvai atkūrus ne- 
priklausomybę, pasienyje įrengtas kontrolinis punktas 
Būtingė-Rucava. 2004 m. Lietuvai įstojus į Šengeno 
zoną, pasienio kontrolė su Šengeno sutarties valsty- 
bėmis buvo panaikinta, tačiau tokie punktai išliko rei- 
kalingi, leidžiantys keistis svarbia šalims informacija, 
bendradarbiauti pasienių pareigūnams, rengti bendras 
operacijas. Nuo punkto iki pat jūros valstybės sieną 
žymi ir stulpeliai. 


Bangų mūša Baltijos jūroje 

Abėcėlinė rodyklė 





A 

Abromiškės 101 
Adakavas 365 
Agluonėnai 401 
Akademija 168 

„ Akmenė 330 
Akmenėliai 294 
Alanta 217 
Alaušo ežeras 229 
Alytus 39 
Alksnynė 407 
Alsėdžiai 345 
Alvitas 210 
Anykščiai 249 
Antalieptė 247 
Antanašė 266 
Antazavė 245 
Anupriškės 66 
Apuolė 427 
Ariogala 174 
Arnionys 222 
Asvejos regioninis parkas 223 
Aukštadvaris 72 
Aukštaitijos nacionalinis parkas 238 
Aukštelkė 320 
Aukštumala 388 
Avino kalnas 410 


B 

Babrungėnai 349 
Babtai 148 

Bačkonys 160 
Baisogala 301 
Barstyčių akmuo 429 
Batakiai 364 
Beižionys 103 
Belmontas 61 
Belvederis 356 
Beržoras 349 
Betygala 175 
Bijeikiai 255 

Bijotai 371 

Bikuškis 229 
Birštonas 189 
Birutės kalnas 433 
Biržai 276 
Bistrampolis 289 
Bitėnai 379 

Bubiai 320 

Būbliškė 381 
Burbiškis (Anykščiai r. sav.) 255 
Burbiškis (Radviliškio r. sav.) 301 
Butautai 279 

Būtingė 435 
Butrimonys 36 


436 Abėcėlinė rodyklė 


C 
Cirkliškis 87 


epkeliai 20 
iobiškis 108 


O O Cx 


D 

Darbėnai 422 

Darsūniškis 159 

Daugai 37 

Dauniškio ežeras 229 
Debesnų pelkės botaninis takas 335 
Deltuva 95 

Didžiokai 225 

Didžiulio ežeras 37 
Dieveniškės 82 

Dotnuva (Akademija) 168 
Dreverna 402 

Druskininkai 24 

Druskonio ežero krantinė 24 
Dubingiai 223 

Dubysos regioninis parkas 179 
Dūkštas 235 

Dumblio ežeras 388 

Dusetos 246 

Dusios ežeras 33 

Dvarčėnai 37 

Dzūkijos nacionalinis parkas 20 
Džiuginėnai 337 


E 
Eišiškės 79 
Elektrėnai 99 


G 

Gačionys 266 

Galvės ežeras 67 
Gandingos draustinis 343 
Gargždai 399 

Gaujos pažintinis takas 83 
Gaurė 364 

Gaveikėnai 241 

Gegrėnai 347 
Gelgaudiškis 199 

Gėluva 173 

Geografinis Lietuvos vidurys 168 
Geručiai (Glebava) 297 
Giedraičiai 224 

Gilučiai 103 

Gintališkės 348 

Ginučiai 241 

Girdiškės 371 

Grabijolai 102 
Grikpėdžiai 296 


Griškabūdis 202 
Gruzdžiai 315 
Gudašiai 73 
Gudžiūnai 170 
Gulbinėnai 283 
Guronys 109 


I 

Ignalina 233 
Ilguva 201 
Imbradas 245 
Inturkė 221 


Y 
Ylakiai 428 


J 

Jakiškiai 323 

Jašiūnai 75 

Jiesios piliakalnis 132 
Jieznas 185 
Jokūbavas 419 
Jonava 150 

Joniškėlis 284 
Joniškis 324 
Jundeliškės 184 
Juodkrantė 407 
Jūravos ąžuolynas 353 
Jurbarkas 351 
Jūžintai 265 


K 

Kabeliai 21 

Kačerginė 142 
Kaišiadorys 161 

Kalitos kalnas 251 
Kaltanėnai 88 

Kalvarija 62 

Kalviai 159 

Kamajai 264 

Kamanų rezervatas 330 
Karajimiškio draustinis 279 
Kartena 417 

Kartupėnų piliakalnis 358 
Kartuvių kalnas 73 
Karvės ola 279 
Kaskalnio draustinis 353 
Kaunas 110, 128, 138 
Kavarskas 258 

Kazitiškis 235 
Kazokiškės 102 
Kėdainiai 162, 166 
Kelmė 303 

Kernavė 106 

Kiaulės Nugara 407 


Įdomiausios kelionės po Lietuvą 





Kietaviškės 103 

Kintai 389 

Kybartai 211 

Klaipėda 392, 398 
Klangiai 357 

Klonių kalnas 20 
Kopgalis 405 

Krakės 169 

Kražiai 306 

Krekenava 290 

Kretinga 417 

Kretuonys 88 

Kriaunos 266 

Krinčinas 282 

Kruonis 157 

Kudirkos Naumiestis 203 
Kulautuva 140 
Kulionių piliakalnis 219 
Kulva 149 

Kupiškis 271 

Kurkliai 

Kuršėnai 317 

Kuršių marios 402 
Kuršių nerijos nacionalinis parkas 407 
Kurtuvėnai 318 
Kvėdarna 367 


| 

Ladakalnio kalnas 241 
Lapės 146 

Lauksodis 295 
Laukuva 375 
Laukžemė 422 
Lazdijai 32 
Lazdininkai 421 
Lepelionių piliakalnis 187 
Lieliaus ežeras 187 
Likėnai 278 

Linkuva 295 

Lioliai 305 

Liškiava 17 

Liubavas 63 
Lyduvėnai 178 
Londonas 151 

Lukšiai 202 

Luokė 336 


M 

Maišiakulės piliakalnis 219 
Mančiagirė 19 
Marcinkonys 20 
Margionys 21 
Marijampolė 193 
Medvėgalio piliakalnis 374 
Mergelio atodanga 413 


Įdomiausios kelionės po Lietuvą 


Merkinė (Paulava) 77 
Merkinė 15 

Meškučių piliakalnis 195 
Meškuičiai 314 

Meteliai 33 

Mielėnų piliakalnis 266 
Mindūnai 219 

Mingėlos ąžuolas 343 
Mingės (Minijos) kaimas 389 
Molėtai 216 

Mosėdis 425 

Musninkai 107 
Musteika 21 


N 

Naglių gamtos rezervatas 410 
Naisiai 314 

Naudvaris 291 

Naujas Strūnaitis 87 
Naujasodė 29 

Naujoji Akmenė 329 
Nemajūnai 184 

Nemirseta 431 

Nemuno krantinė 190 
Nemuno sala 127 

Neries regioninis parkas 102 
Nida 412 

Niūronys 253 

Noriūnai 272 

Norviliškės 83 


0 

Obeliai 267 
Onuškis 72 

Orvidų sodyba 416 


E 

Paberžė 171 

Pabiržė 278 

Pabradė 85 

Padumbliai 31 

Paežeriai (Pilviškių sen.) 207 
Paežerių dvaras (Šeimenos sen.) 210 
Pagėgiai 382 

Pagramantis 363 

Pajiešmeniai 281 

Pajūris 368 

Pakruojis 293 

Palanga 432 

Palemono kalnas 356 

Palėvenė 273 

Palūšė 239 

Panemunė 381 

Panemunės pilis 359 

Panemunių regioninis parkas 200 


Paneriai 102 
Panevėžys 288 

Papilė 331 

Paryžius 151 
Parnidžio kopa 413 
Paršežerio ežeras 375 
Pasandravys 176 
Pastrėvys 103 
Pasvalys 283 

Pašiliai 290 
Pavilkijys 141 
Pavoverė 86 

Pažaislis 132 

Perloja 14 

Pervalka 410 
Petrašiūnai 295 
Pienionys 259 

Pilių (Kepaluškalnio) piliakalnis 574 
Pivašiūnai 36 
Plateliai 347 

Plazės ežeras 431 
Plokščiai (Šakių r. sav.) 200 
Plokščių (Plungės r. sav.) 349 
Plungė 342 

Poškonys 81 

Požerė 374 

Preila 411 

Priekulė 401 

Prienai 183 
Pumpėnai 285 

Punia 35 

Puntuko akmuo 257 
Puntuko miškas 257 
Puokė 429 


R 

Radviliškis 299 

Raganų kalnas 408 

Raguva 260 

Raguvėlė 260 

Raigardo slėnis 29 

Rainiai 335 

Raižiai 36 

Rambyno kalnas 379 

Rambyno regioninis parkas 379 
Ramygala 289 

Raseiniai 179 

Raudondvario (Kauno r. sav.) 13“ 
Raudondvaris (Radviliškio r. sav. > 
Raudonėnai 358 

Rėkyva 313 

Reškutėnai 88 

Rietavas 341 

Rimašiai 82 

Rykantai 65 


Abėcėlinė ročy+ + 417 





Rojaus kaimas 236 
Rokiškis 268 

Rubikių ežeras 255 
Rūdaičiai 421 

Rudesos pilkapynai 221 


„ Rūdiškiai 71 


Rūdninkai 75 
Rumšiškės 153 
Rusnė 383 


S 

Salantai 415 
Saliai 145 

Salos 263 

Salos II 240 
Sartai 247 

Saugai 390 
Seirijai 33 
Semeliškės 103 
Senas Strūnaitis 87 
Senasis Žemaičių plentas 373 
Senieji Trakai 69 
Senoji Varėna 13 
Senosios Įpilties piliakalniai 423 
Seredžius 355 
Siesikai 95 
Sintautai 205 
Skaistgirys 325 
Skaruliai 151 
Skaudvilė 365 
Skirsnemunė 359 
Skudutiškis 219 
Skuodas 426 
Smalininkai 352 
Smilgiai 291 
Smiltynė 405 
Stakai 81 
Stakliškės 186 
Stelmužė 245 
Stripeikiai 241 
Stultiškiai 291 
Subačius 273 
Subartonys 14 
Sudeikiai 229 
Suodžiai 205 
Surviliškis 171 
Svėdasai 255 
Svystkalnis 370 


Š 

Šakarvos ežerai 240 
Šakiai 197 
Šalčininkai 78 
Šatrijos kalnas 336 
Šeduva 300 


Šeimyniškėliai 254 
Šeimyniškėlių (Vorutos) piliakalnis 254 
Šeimyniškių konglomerato uola 230 
Šeimyniškių piliakalnis 230 
Šereitlaukis 379 

Šešupės upės vingiai 195 
Šiauliai 309, 316 

Šilalė 369 

Šilgaliai 383 

Šilinė 359 

Šilutė 386 

Šiluva 177 

Šveicarija 151 

Švenčionys 87 

Švendubrė 29 

Šventežeris 33 

Šventieji ąžuolai 257 

Šventoji 435 

Šventos dvaras 88 

Šventosios kurortas 435 
Šventosios upė 250 
Šventosios upės užtvanka 259 
Švėkšna 390 


T 

Tabariškiai 78 
Taujėnai 97 
Tauragė 361 
Telšiai 337 
Terespolis 170 
Tytuvėnai 304 
Trakai 67 
Traupis 260 
Tryškiai 336 
Troškūnai 261 
Turgeliai 77 


U 

Ugionys 175 
Ukmergė 91 
Ūlos akis 19 
Ūlos atodanga 19 
Uostadvaris 388 
Upyna 370 
Utena 227 
Užpaliai 229 
Užubaliai 279 
Užugiris 97 
Užulėnis 97 
Užutrakis 65 
Užventis 307 


V 
Vabalninkas 275 
Vandžiogala 149 


Varniai 333 

Varnio ežeras 234 
Varputėnai 318 
Veisiejai 31 
Veiviržėnai 400 
Veliuona 357 

Velnio duobė 73 
Venta 331 

Ventė 389 

Vepriai 93 

Verkiai 62 

Vėžaičiai 400 
Videniškiai 215 
Vidiškiai 235 
Vidkiemio ąžuolų alėja 353 
Viešvilė 353 

Vievis 101 

Vilhelmo kanalas 402 
Vilkaviškis 208 
Vilkėnas 391 

Vilkija 141 

Vilkyškiai 377 
Vilnelės upė 58 
Vilnius 40, 50, 56 
Visaginas 236 
Vištyčio akmuo 212 
Vištyčio ežeras 212 
Vištyčio regioninis parkas 212 
Vytogala 370 
Vyžuonos 231 


Ž 

Zakavoliai 15 
Zapyškis 141 
Zarasai 243 
Zervynos 20 
Zokniai 313 


Ne 


Žadeikiai 417 
Žagarė 326 
Žalgirio arena 127 
Žasliai 108 
Žeimelis 296 
Žeimiai 149 
Žemaičių Kalvarija 346 

Žemaitijos nacionalinis parkas 349 
Žemaitkiemis (Babtynas) 148 
Žiežmariai 159 

Žirgų švyturys 411 

Žiūrai 20 


=—2117 





ILIUSTRACIJOS 


Sutrumpinimai: A - apačioje, D - dešinėje, K - kairėje, M - viduryje, V - viršuje. 


Vytauto Kandroto nuotraukos: 4 (M), 13 (V, A), 14 (V), 15 (V, A), 16 (V, A), 17 (KV, DV, A),19(V),20(A),22 (V), 23/A 
24 (M), 25 (V), 29 (A), 31 (V), 35 (A, V), 36 (A), 38 (M), 39 (V), 41 (V, A), 42 (V), 43 (V), 44 (V), 45 (V), 46 (M, V), 47 
48 (A, M), 49 (V, M), 51 (V, A), 52 (M, V), 53 (M, V, A), 54 (A, V), 55 (V, A), 57 (V), 58 (A), 59 (V, A), 60 (M, A),61 (M),62(A 
63 (V), 65 (V, A), 66 (V), 67 (V, A), 68 (V, M), 69 (V, A), 71 (V), 72 (VK, MD), 75 (V, A), 76 (V), 77 (V, A), 79 (V, A), 81 (V, A 
82 (A, M), 85 (V), 86 (V, A), 87 (V), 88 (V), 89 (V, A), 91 (V, A), 92 (A), 93 (V, A), 94 (V, M, A), 95 (V), 96 (V, A), 97 (MK 
103 (A), 105 (V, A), 106 (MK), (AD), 107 (M), 108 (VK, MD), 109 (V), 109 (A), 111 (V, A), 112 (M, A), 113 (V), 114 (V 
115 (V), 116 (M, A), 117 (V), 118 (V, M), 119 (V, A), 120 (MK, VD), 121 (A), 122 (A), 123 (V), 124 (M, A), 125 (V), 126/A'. 
127 (A), 129 (V), 131 (V), 132 (V, A), 133 (V, A), 134 (A, M), 135 (A, V), 136 (M), 137 (V, A), 139 (V), 140 (M, A), 141 (A, 
145 (V, A), 146 (M, A), 147 (V), 148 (A), 149 (A, V), 150 (M), 151 (V, A), 152 (M), 153 (V, A), 154 (MK, MD), 128 1 (V, A 
158 (V, A), 159 (V, A), 160 (V, M), 161 (V, M, A), 162 (V), 163 (V, A), 164 (V), 167 (V, A), 168 (M, A), 169 (V, M), 1 
173 (V), 174 (M, A), 175 (VK, VD), 176 (A, M), 177 (V), 178 (V, A), 179 (M), 180 (M), 181 (V), 182 (V, AK, AD), = V 
184 (AK, MD), 185 (V, A), 186 (V, A), 187 (MD), 189 (V, A), 190 (V, A), 191 (V), 193 (V), 195 (V, M), 197 (V), 199 (4 
202 (A, V), 204 (A, V), 205 (V, A), 207 (V), 209 (V), 211 (VK), 213 (VD), 215 (V), 216 (V, A), 217 (V, A), 218 (MK, MD 
219 (M), 221 (V), 222 (MK, VD), 223 (A), 224 (V), 225 (V, A), 227 (V), 228 (V, A), 229 (V), 230 (V, M), 231 (VK, MD), 233 V 
234 (V), 235 (M), 236 (V), 237 (V, A), 238 (V), 239 (V), 240 (MK), 244 (V), 245 (M), 246 (V), 247 (V, A), 249 (V, A), 2 , 
251 (V, M), 252 (V), 253 (V), 254 (A), 256 (V), 257 (V), 258 (V, A), 259 (A), 260 (V, A), 261 (M, A), 263 (V), 264 (V, A), V 
266 (V), 267 (V, A), 268 (V, M, A), 269 (MK, MD), 271 (V), 272 (V, A), 273 (A), 275 (V), 276 (M), 277 (V, M, A), 278(A, 2 
279 (V, M, A), 281 (V, A), 282 (V, A), 283 (A, M), 284 (M, V, A), 287 (V), 288 (V, A), 289 (V), 290 (V), 291 (V), 293 (V), 294(V, 
(V, 
9 


„4 


„4 


„1 


299 (V, A), 300 (V), 301 (V), 303 (V), 305 (V, A), 306 (V, A), 307 (A), 309 (V, A), 310 (M), 311 (M, A), 312 (V, A), 312 


315 (V), 317 (V), 319 (M, V), 320 (A), 323 (V, A), 324 (A), 325 (V, A), 326 (M, V, A), 330 (A), 334 (V), 335 (V), 338 (V), 33 V 
341 (V, A),342 (A), 343 (V), 345 (V), 346 (M), 348 (A), 351 (V, A), 352 (MK),353 (MK, VD), 355 (V), 356 (A), 357 (M),358 (M. V 
359 (M, V), 361 (V), 362 (V, A), 364 (A), 365 (V), 367 (V, A), 368 (M), 369 (V, A, M), 370 (M, A), 373 (A), 374 (M), 375( M), 


377 (V, A), 378 (M, V), 379 (V), 381 (V), 382 (A), 383 (V, A, M), 385 (V, A), 386 (A), 387 (M, V), 388 (A), 389 (M, A), 390 (V, A), 
391 (M, A), 393 (V), 394 (V, A), 395 (M), 396 (V, A), 397 (V, A), 399 (V), 400 (A), 405 (A, V), 406 (V, M), 407 (A), 408 (A, M), 
409 (V, A), 410 (A), 411 (V, M), 412 (V, A), 413 (A), 415 (V, A), 416 (V, A), 418 (A, V), 419 (A), 431 (V), 432 (AK, AD), 
433 (V, A), 434 (V), 435 (A), viršelyje esančios nuotraukos. 


Leidinyje panaudotos nuotraukos: 

Valentinos Alekseriūnaitės - 295 (V); Viktorijos ir Antano Bielinių asmeninių archyvų -73 (V); Rasos Bražėnaitės- 2541V 
Antano Jakimavičiaus - 347 (V); Gintaro Kandroto - 33 (A), 126 (M), 194 (M), 203 (MK), 208 (A), 209 (A), 210 (47, 
211 (VD), 212 (V, A), 213 (MK), 272 (M), 333 (V), 336 (M), 338 (A), 425 (V); Algirdo Lungio - 285 (A, V); Egidijaus Ma- 
tulevičiaus - 273 (V); Selemono Paltanavičiaus - 19 (A), 21 (V, M), 240 (A), 241 (M, V), 243 (V), 337 (M), 371 (V), 373 
375 (V); Edvardo Stalmoko - 423 (A); Arūno Svitojaus asmeninių archyvų - 4 (A); Zigmanto Šermončio - 399 (A), 401144 
402 (M), 422 (MK); Marinos Šurnienės - 32 (M), 33 (V), 78 (AK), 296 (V, A), 297 (A), 301 (A), 307 (V), 310 (A). 3144". 
316 (V), 318 (M), 327 (V), 331 (V); Henriko Užkuraičio - 170 (M), 198 (M), 297 (MD), 337 (VD), 417 (V). 

Akmenės krašto muziejaus archyvo - 330 (V); UAB „Anupriškių parkas“ - 66 (M, A); UAB „Bačkonys“ — 157 + 
AB „Baltic Shopping Centers“ - 143 (VK, VD); BFL agentūros - fot. Andrius Ufartas 244 (A); UAB „Davra“ - 293 A; Dr 
ninkų turizmo ir verslo informacijos centro - 23 (V, M), 28 (V), 29 (M); UAB „Druskininkų vandentiekis“ - 25 (A; Elektrė nų 
savivaldybės archyvų (fot. Rasa Bartkevičienė ir Romas Liutkevičius) - 98 (V), 99 (V), 100 (A), 101 (M), 102 V š] „Eu- 
ropos parkas“ - 63 (M, A); HBH pramogų komplekso - 421 (V); Jurbarko turizmo informacijos centro - 356 (V Iie anų 
valstybinio gamtinio rezervato - fot. Vaidotas Grigaliūnas 329 (V); Kauno valstybinio muzikinio teatro - 120 47; Kau: 
o o dramos teatro — fot. Darius Petreikis 121 (V); UAB „Nemo og parkai - 83 (V); Krstiušos rajono o savivaldybės 


Laukiam seniais archyvų - 420 (A), 422 (MD); UAB lietuviškais midus“ - 187 (VK, AK); Lietuvos aviacbos =—=- 
ziejaus archyvo - 130 (M, A); Lietuvos liaudies buities muziejaus archyvų - 5 (A); Pramogų ir poilsio centro „Belmontas — 
61 (V, A); Skuodo r. sav. kultūros ir turizmo skyriaus archyvų - fot. Gintas Andriekus 426 (V, A), 427 (V, A), 428 (A), 42914, A; 
sodybos „Dvarčėnų dvaras“ - 37 (V); sodybos „Jurodis“ - 352 (VD); sodybos „Geras“ - 255 (V); sodybų „Penktas sezonas - 
31 (A), 73 (A), 304 (V); sodybos „Smiltynės sodyba“ - 291 (A); sodybos „Šušvė“ — 170 (A); Šalčininkų Stanislavo Moniuškos 
menų mokyklos - 78 (MD); Šešupės euroregiono turizmo informacijos centro - 199 (AD), 200 (A), 201 (V, MD), 203 (MD); 
UAB „Taujėnų dvaras“ — 97 (V); Taurų nuotykių parko - 363 (A, V); Valstybinio turizmo departamento archyvų - 
5 (V); UAB „Via Baltica pramogos“ - 143 (MD, A); viešbučio-restorano „Grėjaus namas“ - 165 (A); viešbučio-restorano „Ne- 
muno slėnis“ - 191 (A); UAB „Vilkijos duona“ - 141 (V); Vytauto Didžiojo karo muziejaus skaitmeninio archyvo - 125 (A); 
VU botanikos sodo - 62 (V, M); Žemaitijos turizmo informacijos centro - 335 (M), fot. Eglė Macienė 336 (V), tot. Kęstutis 
Stoškus 339 (A); Žemaitijos nacionalinio parko - fot. Vidmantas Plynius 346 (A), fot. Vladimiras Orlovas 349 (AK), fot. Al- 
dona Kuprelytė 349 (VD); žiemos pramogų komplekso „Snow Arena“ - 26 (V, A). 








UDK 910.4:379.8(474.5)(036) 
Id-19 


„Įdomiausios kelionės po Lietuvą“ - tai kelionių žinynas, kuriame pateikiama 70 įdomiausių kelionių maršrutų po 
Lietuvą pėsčiomis ir automobiliu, aplankant per 1 100 vertingiausių šalies objektų. Žinynas iliustruotas nuotrau- 
komis, žemėlapiais ir informacinėmis lentelėmis, kurios pravers kiekvienam keliautojui. Kiekvienas šiame žinyne 
atras tai, kas jį nustebins, sužavės ir bus pirmą kartą matyta. Jūs tikrai dar ne viską aplankėte Lietuvoje! Keliaukime 
po įdomiausias ir gražiausias Lietuvos vietoves. 


LATGA-A atstovaujamų autorių kūriniai (LATGA-A, VILNIUS, 2012); 

A. Žukauskas. Paminklas dr. Jonui Basanavičiui Vilkaviškyje, 1998 m., 209 p. 
S. Kuzma. Skulptūra „Šaulys“ Šiauliuose, 1986 m., 311 p. 

S. Krasauskas. Paminklas Offlager-53 Pagėgiuose, 2005 m., 383 p. 

Susipažinkite su leidyklos „Terra Publica' 





knygomis apie Lietuvą 





Iliustruotas žinynas „153 įdomiausi Lietuvos dvarai“ 








Tai „153 įdomiausi...“ serijos leidinys, skirtas pažinčiai su įdomiausiais ir vertin- 
giausiais dvarais, kurie sudaro vieną seniausių statinių grupių Lietuvoje. Dvarų ap- 
rašymus rengė 60 autorių, knygoje pateikta daugiau kaip 800 istorinių ir dabarties 
nuotraukų bei įvairių iliustracijų. Tai knyga, kuri gali pakeisti Jūsų požiūrį į dvarus... 
(i) 320 p., formatas 215x307 mm, 2011 m. 


Iliustruotas žinynas „153 įdomiausi Lietuvos miesteliai“ 











Knygoje pateikiama daugiau nei 750 fotografijų, aprašomi tiek įdomiausi Lietu- 
vos miesteliai, tiek ir miesto statusą turinčios gyvenvietės, kuriose suskaičiuoja- 
ma mažiau nei 50 tūkst. gyventojų. Leidykla šia knyga siekia suteikti kuo daugiau 
informacijos apie Lietuvos regionuose esančius nedidelius miestus ir miestelius, 
vertingą, bet dažnai neviešinamą kultūros, architektūros, istorijos paveldą. 


(i) 320 p., formatas 215x307 mm, 2010 m. 


Iliustruotas žinynas „153 įdomiausios Lietuvos bažnyčios“ 








Leidinys „153 įdomiausios Lietuvos bažnyčios tapo didžiausiu 2009 metų leidyk- 
los įgyvendintu projektu. Leidinys apima daugiau nei 150 iškiliausių iš beveik 
800 Lietuvoje esančių bažnyčių. Leidinyje publikuojami išsamūs bažnyčių aprašy- 
mai bei daugiau nei 550 iliustracijų, skaitytojus vaizdžiai nukeliančių į atokiausias 
Lietuvos vietoves, kad jie galėtų pasidžiaugti ir įvertinti tai, ką Lietuva išsaugojo 
per 620 krikščionybės metų. 

(i) 308 p., formatas 215x307 mm, 2009 m. 


Fotoalbumai „Lietuva. 100 vietų, kurias turite pamatyti“ ir 
„Lithuania. 100 places to visit“ 








Knyga „Lietuva. 100 vietų, kurias turite pamatyti, išleista lietuvių ir anglų kal- 
bomis, pristato 100 unikalių Lietuvos vietų, kurios nustebins ne tik turistą, bet ir 
patį lietuvį. Leidinyje pristatomi Lietuvos miestai, miesteliai, išskirtiniai Lietuvos 
kultūros ir gamtos turtai. Knygoje pateikiami informatyvūs vietovių aprašymai ir 
fotografijos. Pasigrožėkime lietuvišku grožiu nuo žemės, iš oro, vasarą ar žiemą, 
bet visada tokiu tikru, kad norisi jį ir realybėje išvysti. 


(1) 156 p., formatas 245x235 mm, 2012 m. 


Reprezentaciniai albumai „Amber Lithuania“ ir „Gintaro Lietuva“ 








Tai solidūs fotoalbumai apie Lietuvą anglų ir lietuvių kalbomis, kuriuose daugiau 
nei 400 fotografijų iš dangaus, nuo žemės ar bažnyčios vargonų, nuostabių vakaro, 
ryto, pavasario ar rudens vaizdų ir išsamūs aprašymai apie šalies istoriją, kultūrą, 
kalbą, etnografinius regionus ir, žinoma, lankytinas vietas. Albume - 196 puslapiai 
įdomios informacijos, kurią privalote žinoti patys bei perduoti savo vaikams. 


(D) 196 p., formatas 215x307 mm, 2010 m. 

„Welcome to...“ serijos albumai | LiETU 





„Lietuva“ 





Tai puikiomis fotografijomis iliustruotas fotoalbumas su trumpais aprašymais lie- 
tuvių, anglų, prancūzų, vokiečių, italų, rusų, latvių ir ispanų kalbomis. Jame pa- 
teikta Žinių apie Lietuvą nuo jos Įkūrimo iki šių dienų. Albume gausu nuostabių 
vaizdų iš paukščio skrydžio ir įdomios informacijos apie Lietuvos politiką, kultū- 
rą, papročius. 

() Su aplanku. 84 p., formatas 205x205 mm, 2010 m. 


„Trakai“ 


Fotoalbumas apie Trakus ir jų apylinkes su trumpais aprašymais lietuvių, anglų, 
rusų ir italų kalbomis. 


(D) Su aplanku. 72 p., formatas 205x205 mm, 2011 m. 


„Druskininkai“ 


Fotoalbumas apie Druskininkus ir jų apylinkes su trumpais aprašymais lietuvių, 
anglų, rusų ir lenkų kalbomis. 


(i) Su aplanku. 84 p., formatas 205x205 mm, 2009 m. 


„Birštonas“ 








Fotoalbumas apie Lietuvos kurortinį miestą Birštoną ir jo apylinkes su trumpais 
aprašymais lietuvių ir rusų, anglų ir vokiečių kalbomis. 
(i) Su aplanku. 72 p., formatas 205x205 mm, 2010 m. 


„Pažaislis“ 





Fotoalbumas apie Pažaislio vienuolyną su trumpais aprašymais lietuvių ir ang- 
lų kalbomis. 


(0 Su aplanku. 52 p., formatas 205x205 mm, 2008 m. 
„Kaunas“ 


Fotoalbumas apie Kauną su trumpais aprašymais lietuvių ir anglų, lietuvių ir vokie- 
čių kalbomis. 


(0 Su aplanku. 76 p., formatas 205x205 mm, 2011 m. 


„Lietuvos pajūrio regionas“ 











Fotoalbumas apie Klaipėdą, Neringą, Palangą ir kitas pajūrio vietoves su trumpais 
aprašymais lietuvių ir anglų kalbomis. 
(D Su aplanku. 64 p., formatas 205x205 mm, 2008 m. 

BAŽNYČIOS 


VILKAVIŠKIO Ak 
BAŽNYČIOS (2 


——- 


Serija „Lietuvos bažnyčios“ 





2010-2016 metais leidykla planuoja išleisti knygas apie visas Lietuvos bažnyčias. 
Solidžiuose žinynuose spausdinama ne tik daugiau nei 400 spalvotų iliustracijų, 






bet ir trumpa kiekvienos parapijos istorija, aprašoma bažnyčios architektūra, nu- O T S Evėžio 
rodomi žymesni sakralinio meno kūriniai, išvardyti pagrindiniai atlaidai. £ Eine 
1) „Kauno arkivyskupijos bažnyčios“ - 228 p., formatas 245x235 mm, 2010 m. 1 


J 


" 


1) „Vilkaviškio vyskupijos bažnyčios“ - 228 p., formatas 245x235 mm, 2011 m. 
1) 


„Panevėžio vyskupijos bažnyčios“ - 264 p., formatas 245x235 mm, 2012 m. 














TERRA PUBLICA 


VšĮ „Terra Publica“, Tilžės g. 18, LT-47181 Kaunas 
Tel. 8 37 328820, faks. 8 37 328821 
infoOterrapublica.lt, www.terrapublica.lt 


Užlipkime ant piliakalnio. Čia prieš 1 000 metų mūsų 
protėviai kūreno signalinę ugnį. | 4 


Palieskime tvirtą it uola pilies mūrą. Čia prieš 500 metų 
gyveno Lietuvos valdovai. Ta a 


Pakelkime akis į tapytus bažnyčios skliautus. Juos prieš 
300 metų išpuošė žymūs Italijos meistrai. 


Atsikvėpkime šimtamečiame dvaro parke. Jį įrengė 
garsiausi Prancūzijos sodininkai. 


Stabtelėkime miestelio aikštėje - čia geriausių žirgų 
pirkti atvykdavo svetimšaliai. 


Praturtinkime savo laisvalaikį keliaudami po 
įdomiausius Lietuvos kampelius, ir kiekviena kelionė 
praturtins mus pačius. 


2 
a. ? 


4 . 


Vytautas Kandrotas, 
leidinio „Įdomiausios kelionės po Lietuvą“ sudarytojas 

